
CONGREGATIO GENERALIS LXXXIII 
18 septembris 1964 


Exc.mus PERICLES FELiCI, arch. tit. Samosatensis, secretarius Ge- 
neralis 8s. Concilii: 

Moderatur 83 congregationem generalem em.mus ac rev.mus D. 
card. Iulius Dópfner, arch. Monacensis et Frisingensis. 

Attendite, Patres venerabiles! In hac congregatione, distribuentur 
Patribus pictacia vehicularia, nempe « francobolli, stamps, timbres, 
sellos, Briefmarken », emissa occasione itineris SS. Domini Nostri in 
Palaestinam. 

Item distribuetur folium quo memoria recolitur Patribus secreta- 
riatum administrativum renovasse assecurationem contra calamitates vel 
damna. Itaque rogantur Patres ut, si quam calamitatem vel damnum 
patiantur — quod Deus averruncet! — notum statim faciant secre- 
tariatui administrativo. Ceterum, videbitis omnia in folio quod di- 
stribuetur. 

In hac congregatione, distribuetur statim etiam relatio super schema 
decreti de pastorali episcoporum munere in Ecclesia, de quo schemate 
hodie incipiet disceptatio post relationem factam ab exc.mo D. Petro 
Veuillot, arch. tit. Constantiensi in Thracia et coad. Parisiensi. In hac 
relatione, vos, Patres, invenietis in pag. 8 aliquem textum novum qui 
est additus textui quem iam cognoscitis, et est textus qui proponitur 
adiiciendus; sed huius textus redactio dabitur etiam folio separato feria 
secunda proximae hebdomadae. Vos videre potestis hunc textum no- 
vum, non in schemate distributo, sed in relatione mox distribuenda, 
pag. 8, et litteris crassioribus. Proponitur nempe disputationi et di- 
sceptationi. 

Durante hac congregatione, pariter, suffragationi subicietur inte- 
grum cap. II de Ecclesia, de quo suffragationes partiales heri factae sunt, 
tempore opportuno statuendo ab em.mo card. moderatore. 

Et nunc lego nomina imprimis eorum Patrum qui verbo uti adhuc 

petierunt circa schema de Ecclesia, nempe de cap. VIII, et loquuntur 
nomine 70 Patrum. Hi sunt em.mi ac rev.mi DD. cardd. Ioseph Frings, 
arch. Coloniensis; Bernardus Alfrink, arch. Ultraiectensis; deinde exc.mus 
D. Laureanus Castan, ep. Seguntinus in Hispania. 

Hi loquuntur nomine 70 Patrum, itaque loquuntur ad normam novi 
Ordinis, nempe additamentorum ad Ordinem Concilii. 

Postea fiet relatio circa schema de pastorali episcoporum munere in 
Ecclesia, et incipiet disceptatio circa hoc schema. Petierunt sermonem 
facere em.mi ac rev.mi DD. cardd. Paulus Richaud, arch. Burdigalen- 
sis in Gallia; Michael Browne; exc.mi DD. Aloisius Carli, ep. Signi- 
nus in Italia; Ioannes Rupp, ep. Monoecensis in Monaco; Antonius 
Pildáin, ep. Canariensis in Hispania; Armandus Fares, arch. Catacensis 
in Italia; Fridericus Melendro, arch. Nganchimensis in Sinis; Iacobus 
Corboy, ep. Monzensis in Rhodesia Septemtrionali; Maximilianus Drze- 
Cnik, ep. Mariborensis in Iugoslavia; Brian Foley, ep. Lancastrensis in 
Anglia; Ioannes Guyot, ep. Constantiensis in Gallia; Fridericus Kaiser, 
prael. Caraveliensis in Peruvia; Robertus Lucey, arch. S. Antonii in 
Stat. Foed. Americae Sept.; loannes McEleney, ep. Kingstonensis in 
Iamaica; Ioannes Nuer, ep. tit. Phatanensis in Aegypto; Henricus Com- 
pagnone, ep. Ánagninus in Italia; Nicolaus Margiotta, arch. Brundusi- 
nus in Italia; Agnellus Rossi, arch. Rivi Nigri in Brasilia. 


PATRUM ORATIONES 
(De Ecclesia, cap. VIII) 


1 
EM.Mus P. D. IOSEPH cann». FRINGS 


Archiepiscopus Coloniensis 


Venerabiles Patres, 


Ad schema Marianum, ut exspectabatur, multae variae et inter se 
differentes opiniones in aula prolatae sunt. 

Schema ipsum, ut mihi videtur, nihil continet quod sit contra veri- 
tatem catholicam vel contra iura fratrum nostrorum seiunctorum. Sed 
non omnia desideria implet quae comportatae sunt sive a dextris, sive a 
sinistris. Sed schema quaerit viam mediam, qua omnes progredi pos- 
sint. In hoc sensu est compromissum. 

Atqui, ut in hac aula decretum validum gigni possit, requiritur ab- 

solute maioritas duarum tertiarum, quam maioritatem adipisci, credo, 
non poterimus nisi compromisso facto. 

Oro itaque vos, Fratres, humiliter, ut simus omnes parati aliquid 
sacrificare de ideis nostris, etsi iustis, et ut, emendatis quibusdam cita- 
tionibus Sacrae Scripturae et sublatis quibusdam defectibus, de qui- 
bus fuit sermo in hac aula, assentiamur schemati, ut mihi videtur, op- 
timo, inter possibilia, et exarato cum multo labore et sudore commis- 
sionum competentium et peritorum. 

Ut utar verbis S. apostoli Pauli in Epistola huius hebdomadae: ut 
simus omnes unanimes, unum corpus, una fides, unus Deus et Pater 
omnium, ut et hoc decretum fiat in gloriam Dei et eius, quem misit 
in mundum, et in honorem B.mae Virginis Mariae, quam omnes, Patres, 
Observatores, Auditores tenerrime amamus. Dixi. 


Textus scripto traditus: 


Ad schema marianum, sicuti exspectabatur, opiniones variae et valde inter 
se differentes in hac aula prolatae sunt. 

Schema ipsum, ut mihi videtur, nihil continet contra veritatem catholicam 
nec contra iura fratrum seiunctorum. Sed non implet omnia desideria quae, sive 
a dextris, sive a sinistris venerunt. Immo quaerit viam mediam, qua omnes pro- 
gredi possint. Et in hoc sensu est compromissum. 

Atqui, ut in hac aula decretum validum gigni possit, absolute requiritur 
maioritas duarum tertiarum, quam maioritatem, ut puto, adipisci non poterimus 
sine compromisso. 

Quare humiliter rogo, fratres, ut omnes sint parati aliquid sacrificare de suis 
ideis etsi iustis, et, ut emendatis quibusdam citationibus ex Sacra Scriptura et 
sublatis quibusdam defectibus, de quibus fuit sermo in aula, assentiamur huic 
schemati optimo, ut credo, inter possibilia, exarato cum multo labore et sudore 
commissionum competentium et peritorum. 

Ut verbis utar apostoli Pauli in Epistola huius hebdomadae, omnes simus una- 
nimes, unum corpus, una fides, unus Deus et Pater omnium, ut et hoc decretum 
fiat in gloriam Dei et eius, quem misit, et in honorem Deiparae Virginis Mariae, 
quam omnes, Patres, Observatores, Auditores tenerrime amamus. 


Animadversiones additae: 


1. Pag. 5, linn. 21-28. Deest nexus logicus inter diversas sententias hic al- 
latas. Nova redactio totius incisi a linn. 21-32 necessaria videtur. 

2. Pag. 9, linn. 12-14. Verba «et sicut... diffunditur » omittantur, quia pa- 
rallelismus inter ordinem creationis et ordinem gratiae non satis clare tam paucis 
verbis explicari potest et ambiguitatibus ansam praebet. 

3. Pag. 10, linn. 39s. - pag. 11, linn. 1-3. Verba « Quae Virgo... animari 
oportet » omittantur, quia falsum conceptum apostolatus innuunt; apostolatus enim 
non ex /;Zaferuo affectu, sed ex continuatione missionis Filii, quae a Patre pro- 
cedit, intelligendus est. 

EM.Mus P. D. BERNARDUS canp. ALFRINK 
Archiepiscopus Ultraiectensis 


Venerabiles Fratres, 


Rogatus a 124 Patribus ex diversis nationibus, ex Africa, ex America 
Latina, e Gallia, Germania, Neerlandia, etc., quorum numerus facile 
augeri potuisset, si tempus adfuisset, veniam petii ut post clausam di- 
sceptationem loqui liceat de cap. VIII de B. Maria Virgine. 

Quaedam confusio videtur se manifestasse circa finem et circa 
intentionem huius cap. VIII constitutionis de Ecclesia. 

Hoc caput non vult loqui de devotioze Ecclesiae erga B. Mariam 
Virginem, sed fidez Ecclesiae de B. Maria Virgine exponere vult. Non 
vult hoc caput opiniones et sententias theologorum vel fidelium expo- 
nere quae opiniones forsitan a sat magno numero theologorum et fide- 
lium agnoscuntur, dum ab aliis non accipiuntur. Sed vult hoc caput ex- 
ponere id cui ab omnibus Ecclesiae catholicae fidelibus adhaereri debet. 
Non agitur in hoc capite de eo quod ;7 Ecclesia opinantur, sed de eo 
quod per Ecclesiam docetur et doceri debet. Nos enim i. e. episcopi 
omnes Ecclesiae e toto terrarum orbe congregati in Concilium, adiu- 
vante Spiritu Sancto, supremam in Ecclesia auctoritatem constituunt in 
rebus fidei et morum. Concilii non est descriptionem dare opinionum 
quae in Ecclesia inveniuntur. Concilii est econtra statuere quod ab Ec- 
clesia! doceri et nuntiari debet. 

Ideoque in hac materia difficulter loqui possumus de minimalismo 
aut de maximalismo. Si de devotione loqueremur quae maior aut minor 
esse potest, aut de variis opinionibus theologorum et fidelium, tunc 
revera distinctionem facere possemus inter maximalistas et minimalistas. 
Nunc autem de fide Ecclesiae loquentes et de eo quod ab Ecclesia doceri 
debet, solummodo de vera fide Ecclesiae tractamus, quae non maior 
aut minor esse potest sed vera tantum. 

Sed fortasse dicet quis Concilium nostrum habere finem pastora- 
lem, ideoque Concilii esse devotionem Ecclesiae erga B. M. V. pro- 
movere et augere. 

Etiamsi hanc enuntiationem accipimus, oblivisci nequimus funda- 
mentum theologicum quod Concilium in hac constitutione huic devo- 
tioni mariali Ecclesiae subiicit, revera valorem habere pastoralem, sed 
praeprimis valorem doctrinalem, repraesentantem Ecclesiae fidem et in 
posterum ut tale a theologis tractabitur. 

Ideo Concilium magna cum prudentia et cautela procedere debet. 
Non idem videtur valor alicuius documenti Pontificii et valor alicuius 
constitutionis conciliaris. 

In hac luce exponere liceat quaedam de titulo Mediatricis qui B. Ma- 
tiae Virgini tribuitur. 

Certo certius Mater Domini Divinae Providentiae Consilio in gra- 
tiae oeconomia functionem — ut ita dicam — specialem, munus perso- 
nale habuit et habet. Hoc Matris Domini munus et officium in n. 53 
nostrae constitutionis perpulchre, accurate et fuse enuntiatur et descri- 
bitur. 

De hoc munere et de hoc officio nullum est dubium et nulla est 
inter nos disputatio. 

Sed distingui bene debet inter titulum Mediatricis et rem doctri- 
nam, quae per hoc titulum exprimitur. 

Et nos omnes scimus titulum Mediatricis esse paulo aptum ad doctri- 
nam istam clare exprimendam et multis indigere explicationibus ut ab 
omnibus recte intelligatur. 

Si de Matre Domini loquimur ut Mediatrice, hoc idem verbum in 
sensu quodam adhibetur qui est essentialiter diversus ab illo quo uti- 
mur quando nostram fidem in unum et unicum Mediatorem Iesum Chri- 
stum profitemur. 

Immo in hoc ultimo sensu Mater Domini Mediatrix esse nequit, 
quia Christus Dominus Filius Dei et Filius hominis Mediator esse potuit 
et fuit ratione unionis hypostaticae, quod fundamentum in Ipso solo 
existit. Ideoque cum Sacra Scriptura Ecclesia catholica unum et uni- 
cum tantum Mediatorem agnoscit. 

Si de Matre Domini ut Mediatrice loquimur, titulus ille in sensu 
totaliter diverso adhibetur, ita ut ad rectam intelligentiam multis indi- 
geat explicationibus ideoque sat gravem causat confusionem, non tan- 
tum inter acatholicos sed etiam inter ipsos catholicos. 

Cum gaudio laudamus quod constitutio nostra in n. 53, pag. 203, 
valde sobrie et magna cum cautela hunc titulum non adhibet sed no- 
minat. 

Sed si nostrum Concilium revera vult esse pastorale, quaerere liceat 
an talis titulus causans tantas difficultates servari debeat in nostro textu 
quia — etsi quasi obiter et cum admonitione valde utili nominatur — 
per solam praesentiam in documento conciliari certam accipiet auctori- 
tatem; et ex altera parte doctrina ipsa, quae per titulum recte intellectum 
exprimitur, in nostra constitutione clare enuntiatur ita ut doctrina 
Ecclesiae ex huius tituli omissione nullum patietur detrimentum. 

Consulant sibi Patres an honor B. Mariae Virginis qui nobis om- 

nibus ardenter cordi est, revera augeatur per titulum qui inter ca- 
tholicos confusionem causat et qui inter fratres nostros seiunctos fa- 
cile male intelligitur ita ut separatio potius continuatur et forsitan 
augetur quam unio ab omnibus nobis desiderata admovetur. 

Forsitan labor erit vere difficilis, immo fere impossibilis, ut textus 
constitutionis nostrae qui in commissione de doctrina maxima cura est 
confectus, sub hoc respectu modificetur. Sed conscientia nostra nos 
movit ut et haec vox in hac aula audiretur, in honorem Dei, in honorem 
Domini nostri Iesu Christi et in honorem B. Mariae Virginis. Dixi. 


In textu scripto tradito: ! per Ecclesiam. 
P p 


[Subscripserunt etiam] P. A. Nierman, ep. Groningensis; P. Moors, ep. 
Ruremondensis; Al. Jansen, ep. Roterodamensis; W. M. Bekkers, ep. Buscodu- 
censis; J. v. Dodewaard, ep. Harlemensis; Th. Hendriksen, ep. tit. Eumenensis; 
J. Bluyssen, ep. tit. Aetensis; G. Devet, ep. Bredanus; Hermann Scháufele, arch. 
Friburgensis; Hermannus Volk, ep. Moguntinus; los. Schróffer, ep. Eystettensis; 
Leo Pietsch, ep. tit, Naronensis; Ioseph Kóstner, ep. Gurcensis; Franciscus Zak, 
ep. S. Hippolyti; Ioseph Schoiswohl, ep. Grecensis-Seccoviensis; Ioseph M. Reuss, 
ep. tit. Sinopensis, aux. Moguntinus; Carolus Gnàdinger, ep. aux. Friburgensis; 
Carolus Jurgens, arch. Cuschensis; Alcides Mendóza Castro, ep. Abancaiensis; 
Aloisius Rodriguez Pardo, ep. S. Crucis de Sierra; Ignatius Arbulá Poneda, ep. 
Huanucensis; E. M. O'Brien, arch. Camberrensis et Gulburnensis; Hugh Boyle, 
ep. Joannesburgensis; F. X. Thomas, ep. Geraldtonensis; L. J. Goody, ep. Bum- 
buriensis; Arthur Fox, ep. tit. Rhinocoruritanus; Andreas Pailler, arch. coad. 
Rothomagensis; Roger Michon, év. Chartres; Lucien Lebrun, év. Autun; Petrus 
Rougé, ep. Nemausensis; Jean Hermil, ep. aux. Augustodunensis; René Boudon, 
ep. Mendensis; André Pioger, év. Sées; Antoine M. Cazaux, év. Lucon; L. Volker, 
sup. gen. P.A.; Jean de Cambourg, aux. Bourges; Paul Chevalier, év. Le Mans; 
Henry Jenny, év. aux. Cambrai; Jacques Guilhem, év. Laval; Roger Johan, 
év. Agen; Louis Ferrand, arch. Turonensis; loannes Tochey, ep. Maitlandensis; 
Mauritius Pourchet, ep. S. Flori; Isidorus Marcus Emanuel, ep. Spirensis; Bern- 
hard Schrüder, ep. aux. Osnabrugensis; Adolfus G. Schmitt, ep. Bulauaiensis; 
Otho Spülbeck, ep. Misnensis; Gerhard Schaffran, ep. tit. Semneaensis; Ioseph 
Gargitter, ep. Bauzanensis-Brixiensis; Helmut Hermann Wittler, ep. Osnabru- 
gensis; Ioseph Ferche, aux. Coloniensis; Ioseph Stangl, ep. Herbopolitanus (Würz- 
burg); Eduardus Schick, ep. tit. Araditanus, aux. Fuldensis; Alfons Kempf, ep. tit. 
Limirensis, aux. Würzburg; Hugo Aufderbeck, ep. tit. Arcadiensis, aux. Ful- 
densis; Ioseph Hoffner, ep. Monasteriensis; Henricus Tenhumberg, aux. Mona- 
steriensis; Iulius Angerhausen, aux. Essendiensis; Jean Zoa, arch. Yaundé; Baud, 
év. Berberati; Dalmais, arch. Fort Lamy; Albert Ndongmo, év. Nkongsamba; 
Raymond de Lamoureyre, év. Mouila; Thomas Mongo, év. Douala; Frangois 
Cléret de Langavant, ep. tit. Mactaritanus; Paul Etoga, év. Mbalmayo; L. van 
Heijgen, év. Doumé; Henri Veniat, év. Port Archambault; Victor Sartre, arch. 
tit. Beroe; Samuel Gaumain, év. Moundou; Amand Hubert, vic. ap. Heliopolis; 
Paul Nousseir, arch. Hermopolis; Youhanna Kabés, év. tit. Cleopatris; Jean 
Wolff, arch. Diego Suarez; Theophilus Mbemba, arch. Brazzaville; Alb. Tsiahoana, 

ep. tit. Abtugni, aux. Diego Suarez; Alfred Pichler, ep. Banjaluka; Pierre Célestin 
Nkou, ep. Sangmelima; Pierre Doillon, év. Verdun; Claude Flusin, év. St. Claude; 
Paul Ioseph Schmitt, év. Metz; Leo Arthur Elchinger, coad. Strasbourg; Paulus 
Schulte, Indianapolitanus; Thomas Drury, ep. Angelianus; Marion Francis Forst, 
ep. Dodgopolitanus; William O'Connor, ep. Campifontis in Illinois; Laurence 
Gleen, Crookstonensis; Ernest Primeau, Manchester; Jaroslav Gabro, St. Nicholas; 
J. Bernard, arch. tit, Are; E. Verhille, év. Port-Rousset; J]. Fauret, év. Pointe 
Noire; G. Cucherousset, arch. Bangui; J. Vincent, Bayonne; Jean Julien Weber, 
arch. ep. Strasbourg; S. Desmaziéres, aux. Bordeaux; Georges Béjot, aux. Reims; 
Em. Socquet, arch. tit. Selimbria; Pierre Leclerc, arch. ep. Ségou; Pierre Veuillot, 
arch. coad. Parisiensis; G. TJacquot, év. Gap; M. Vial, év. Nevers; André de la 
Brousse, év. Dijon; André Rousset, aux. Versailes; Alph. Fresnel, év. Fort 
Dauphin; C. Chilouet, év. Farafangana; Charles de Provenchéres, arch. Aix; René 
Stourm, arch. Sens; G. Leuliet, év. Amiens; J. Guyot, év. Coutances; Maurice 
Rousseau, év. tit. Anoafa; Georges Louis, év. Périgueux; René Kérautret, coad. 
Angouléme; Frangois Poirier, arch. Port-au-Prince; P. Tobar Gonzales; Léonard 
Fey; Maurice Rigaud, év. Pamiers; G. de Milleville, arch. tit. Gabala; Alfred 
Marie, év. Cayenne; J. Ménager, év. Meaux. 


3 


Exc.qus P. D. LAUREANUS CASTAN 
Episcopus Seguntinus-Guadalajarensis 


Em.mi ac exc.mu Patres, 


Nomine proprio et aliorum plusquam 80 Patrum qui huic voto sub- 
scripsere, vehementer doleo quod de postrema hac redactione cap. VIII 
const. de Ecclesia ablatus omnino sit titulus ille quo B. Virgo in prae- 
cedenti decorabatur, nempe « Mater Ecclesiae ». Quamobrem instanter, 
instantius, instantissime peto ut hic titulus restituatur. 

Hanc nacti occasionem sensum huius tituli determinare et theolo- 
gicam rationem nondum ab aliis propositam exponere opportunum duco. 

In n. 6 cap. I huius const. de Ecclesia, pag. 11, inter imagines qui- 
bus Ecclesia in Scriptura significatur, adest illa vi cuius vocatur « do- 
mus Dei in qua nempe habitat eius familia ». 

Iam vero, si Ecclesia Dei familia est, valde convenit ut sit familia 
matre non orbata, sed a Deo, provido amore, matre optima ditata. Haec 
autem mater est Maria Virgo, quae est velut mater familias Ecclesiae. 
Hic est ergo sensus huius tituli quem pro B.ma Virgine vindicamus: 
quod mater familias est in domo hominum, hoc S. Maria est in domo 
Dei quae est Ecclesia, nec magis nec minus. 

Ád munus autem matris familias tria haec pertinent: 1. quod sit 
Sponsa Sponsi; 2. quod sit mater filiorum familias; 3. quod sit sedula 

curatrix eorum qui etsi non filii aliquo tamen modo ad familiam per- 
tinent. 

Nunc igitur tres hae conditiones perfecte in Maria adimplentur re- 
late ad Ecclesiam, quod ex ipso textu schematis probare intendo. 

1. Mariam esse sponsam Spiritus Sancti, qui est velut anima Ec- 
clesiae, ab omnibus catholicis admittitur et in eodem hoc capite innuitur 
cum dicitur eam esse « sacrarium Spiritus Sancti » (pag. 197). Etenim 
sicut Evangelista Lucas ait, castissima metaphora, « Spiritus Sanctus 
supervenit in Mariam et virtus Altissimi obumbravit eam », ut inteme- 
rata Virgo simul conciperet Filium Caput et filios membra. Adimpletur 
ergo prima conditio. 

2. Altera conditio pariter adimpletur in Maria, cum sit mater omnium 
filiorum in Ecclesia. Ipsa est enim: 

4) Mater Christi qui est caput conditorque Ecclesiae, et est eius 
mater sensu omnino proprio, etiam physiologico. 

b) Est pariter mater supernaturalis omnium christianorum, quia 
mater fuit Christi capitis, qui a membris suis separari omnino nequit. 
Secus dicendum esset Mariam fuisse matrem monstri, scil. capitis sine 
membris. Et est eorum mater praecise quatenus Capiti adhaerent unum 
corpus Ecclesiam scil. efformando. Aliunde, praesens redactio huius 
capituli hanc ipsam doctrinam admittit, quando in n. 53, pag. 200, per 
textum S, Epiphanii, comparatione instituta cum Heva, Mariam « ma- 
trem omnium viventium » appellat. Etiam in n. 54, pag. 202, dicitur 
« Mater hominum praedestinata ». Similiter in n. 54, pag. 203, chri- 
stianos dicit Christi fratres « ad quos gignendos et educandos materno 
amore cooperatur » Maria. Adimpletur ergo etiam secunda conditio. 

3. Ultima etiam conditio adimpletur in Maria, cum sit sedula cura- 
trix eorum qui aliquo modo ad familiam pertinent, nempe illorum ho- 
minum qui fide adhuc non sunt illuminati. Hoc asseritur etiam prae- 
senti redactione cap. huius VIII, nam in n. 56, pag. 206, affirmatur 
Mariam « quae primitiis Ecclesiae precibus suis adstitit, nunc quoque 
in omnium Sanctorum Communione apud Filium suum intercedere, 
donec cunctae familiae populorum, sive christiano nomine decorentur, 
sive Salvatorem adhuc ignorent, cum pace et concordia in unum popu- 
lum... congregentur ». 

Si ergo tres hae conditiones adamussim implentur in Maria, teste 
ipso textu huius capituli, cur ipsa Ecclesiae Mater non appellatur? 

Exponi quidem possent rationes theologicae aliae profundiores, 
quae tamen forsan non tam evidentes essent et quibusdam difficultati- 
bus ansam praeberent. E contra si titulo Matris Ecclesiae, quem pro 
Maria vindicamus, sensus nuper expositus datur, nempe Mater fami- 

lias in domo Dei quae est Ecclesia, difficultates quae contra hunc 
titulum moventur, quas heri in hac aula conciliari magno cum cordis 
animaeque dolore audivimus, quae quidem indignae sunt viri qui 
theologus vocari velit, plane ruunt; nam non sunt verae difficultates 
sed potius scurrilitates quae ad rem non pertinent, ut verbis apo- 
stoli utar. 

In hac notione, simul salvatur immanentia Mariae in Ecclesia, quia 
mater familias plenissime ad familiam pertinet, et simul eius transcen- 
dentia, quia mater familias ad familiam pertinet, sed non ut filii, sed 
modo omnino altiori. 

Similiter, hac supposita notione, dici nequit Mariam esse matrem 
sui ipsius, quia ad notionem matris familias pertinet non esse matrem 
sui ipsius sed aliorum, nempe in casu nostro, filiorum Ecclesiae. 

Simili modo evanescit, ut fumus, ridicula illa difficultas iuxta quam 
Maria si Ecclesiae Mater dicatur: « avia esset christianorum ». Mater 
familias non est avia filiorum quamvis hi etiam dicantur filii familias: 
sunt filii matris simul et filii matris familiae. Si adversariorum argumen- 
tum valeret, etiam nos episcopi non Patres sed avi paroecianorum no- 
strorum essemus; etenim in capite III nostri schematis, iubemur epi- 
scopi ut sacerdotes ut filios nostros consideremus (pag. 73) et paulo in- 
fra presbyteri iubentur ut tamquam patres curam agant eorum quos 
spiritualiter baptismo et doctrina genuerunt. Ergo presbyteri sunt pa- 
tres, nos vero avi paroecianorum! Hic arguendi modus nihil aliud pro- 
bat quam levitatem arguentis. 

Ex hoc conceptu pariter evanescunt diflicultates quae proponi pos- 
sent ex eo quod Mariae tribueretur aliqua potestas supra hierarchiam. 
Mater familias etenim non habet, dum vivit caput familiae, iurisdic- 
tionem supra illud. Munus matris familias in hac re est temperare et 
mollire sua lenitate auctoritatem capitis. Hoc est munus Mariae in Ec- 
clesia. Non habet auctoritatem iuridicam in Ecclesia, quae auctoritas 
est penes caput invisibile, Christum, aut penes caput visibile, Papam 
et hierarchiam. Ad eam pertinet, Filii Iudicis iram iustam mitigare, et 
hierarchiam visibilem protegere ac defendere, ac, ut schema nostrum 
in n. 54 ait, « materna sua caritate de fratribus Filii sui adhuc peregri- 
nantibus et contra peccatum luctantibus curare ». 

Denique quod Maria sit Mater Ecclesiae, non secumfert ut sit mater 
omnium rerum quae in Ecclesia sunt, sicut mater familias non est mater 
omnium qui in dono sunt. Ideo sacra hierarchia non est directe orta a 
Maria, sed a lesu. Erga hanc, igitur, quatenus est differens a personis 
quae hanc sacram hierarchiam constituunt, Mar' 1 non est str^:te gene- : 
trix, sed utique sedula ac benefica curatrix. 

His dictis, audite me, Patres conciliares! Si omnes christifideles 
sunt filii supernaturales Mariae, sine dubio, multo magis hoc titulo deco- 
ramur episcopi, qui non sine Mariae intercessione, ad hanc sacram di- 
gnitatem sumus evecti. De nobis ergo episcopis, Maria verba illa Isaiae 
dicere potest: « Filios enutrivi et exaltavi ». Utinam, propter reiectum 
titulum a nobis episcopis in Concilio hoc, Maria Mater nostra nunquam 
dicere valeat verba quae in textu supracitato sequuntur: « ...Ipsi vero 
spreverunt me »! 

Haec postrema verba, nullo modo poterunt applicari Pontifici No- 
stro Paulo, qui in hac amplissima Basilica Mariam hoc titulo appellavit. 
Faxit Deus nos omnes sequi exemplum Beatissimi Patris Pauli in laudem 
et gloriam B.mae Matris Mariae! Dixi. 


Textus scripto traditus: 


Patres conciliares infrascripti, vehementer dolemus quod de postrema hac 
redactione cap. VIII const. de Ecclesia ablatus omnino sit titulus ille quo Maria 
in praecedenti decorabatur, nempe: « Mater Ecclesiae ». 

Ideo enixe petimus ut hic titulus restituatur. Hanc nacti occasionem sensum 
minimum huius tituli iudicare et simul rationem aliquam theologicam pro prae- 
fato titulo ex ipso capite exponere opportunum ducimus. 

In n. 6 capitis primi, inter imagines quibus Ecclesia in Scriptura significatur, 
adest imago illa « domus Dei in qua nempe habitet eius familia ». 

Iam vero, si Ecclesia Dei familia est, valde convenit ut sit familia matre non 
orbata, sed a Deo, provido amore, matre optima ditata. Haec autem mater est 
Maria Virgo, quae est velut mater familias Ecclesiae. 

Ad munus autem matris familias haec pertinent: a) quod sit sponsa sponsi; 
b) quod sit mater filiorum familias; c) quod sit sedula curatrix eorum qui etsi non 
filii aliquo modo ad familiam pertinent. 

Iam vero, 4) Mariam esse sponsam Spiritus Sancti, qui est velut anima Ec- 
clesiae, ab omnibus admittitur et in eodem hoc capite innuitur, cum dicitur eam 
esse « sacrarium Spiritus Sancti ». Etenim sicut Evangelium ait castissima meta- 
phora, « Spiritus Sanctus supervenit in Maria et virtus Altissimi obumbravit eam » 
(Lc. 1, 35) ut Maria simul conciperet et Filium Caput, et filios membra. 


b) Mariam esse Matrem filiorum in Ecclesia nemo est qui ignoret. Ipsa 
est enim: 


1. Imprimis Mater Christi, qui est caput et fundator Ecclesiae, et est 
eius mater sensu omnino proprio, et physiologico, et hoc est de fide divina et 
catholica. 


2. Est etiam mater supernaturalis omnium christianorum, quia matet 
fuit Christi capitis, qui a membris separari omnino nequit. Secus dicendum esset 
Mariam fuisse matrem monstri, scilicet, capitis sine membris. Aliunde, caput no- 
strum hoc ipsum admittit quando in n. 53, pag. 200, per textum Sancti Epiphanii, 
« comparatione cum Heva instituta », Mariam « matrem omnium viventium » ap- 
pellat. Etiam in n. 54, pag. 202, dicitur « Mater hominum praedestinata ». Tan- 

dem in n. 54, pag. 202, christianos dicit fratres minores Christi « ad quos gignen- 
dos et educandos materno amore cooperatur » Maria. 

c) Est etiam, tertio loco, sedula curatrix eorum qui aliquo modo ad fami- 
liam pertinent, nempe illorum hominum qui fide adhuc non sunt illuminati. Hoc 
asseritur etiam capite nostro, in n. 56, pag. 206, nam in eo affirmatur Mariam 
« quae primitiis Ecclesiae precibus suis adstitit, nunc quoque in omnium sancto- 
rum communione, apud filium suum intercedere, donec cunctae familiae populo- 
rum, sive christiano nomine decorentur sive Salvatorem adhuc ignorent, cum 
pace et concordia in unum populum Dei congregentur ». 

Hae sunt rationes quae requiruntur et sufficiunt ut Maria Ecclesiae Mater 
dici possit. 

Exponi quidem possent rationes theologicae et sensus profundiores, quae 
tamen forsan non tam evidentes essent, nec ab omnibus admitterentur et aliis 
difficultatibus non carerent. 

Etenim, hoc sensu concesso, difficultates quae ab aliquibus contra hunc titu- 
lum moventur, quas heri in aula conciliari magno cum cordis animaeque dolore 
audivimus, quae quidem indignae sunt viri qui vere theologus vocari velit, plane 
ruunt. 

Cum hac notione, simul salvantur et immanentia Mariae in Ecclesia, quia 
mater familias ad familiam sine dubio pertinet, et simul eius transcendentia, quia 
mater familias ad familiam pertinet, sed non ut filia, sed modo altiori. 

Similiter, in hac notione, dici nequit Mariam esse sui ipsius Matrem, quia 
ad notionem matris familias pertinet praecise non esse matrem sui ipsius, sed 
aliorum, nempe filiorum Ecclesiae. 

Inde evanescit illa alia difficultas, quod Maria esset « avia christianorum »: 
mater familias, etenim, non tantum hoc secumfert, sed omnino excludit. 

Mater familias, pariter, non habet, dum vivit familiae caput, iurisdictionem 
seu auctoritatem in familia quae est penes eum qui caput est familiae: attamen 
maxime sua lenitate mollit et temperat auctoritatem capitis. Hoc idem dicendum 
de Maria: non habet auctoritatem in Ecclesia quae est penes caput invisibile, 
Christum, aut penes caput visibile, Papam et MHierarchiam: nihilominus, ipsa, 
utpote mater, Filii Iudicis iram iustam mitigat, et Hierarchiam visibilem protegit 
et defendit et « materna sua caritate de fratribus Filii sui adhuc peregrinantibus 
et contra peccatum luctantibus curat » (n. 54, pag. 202-205). 

Quod autem Maria sit Mater Ecclesiae, non secumfert ut sit mater omnium 
rerum quae in Ecclesia sunt: sicut mater familias non esse mater omnium quae 
in domo sunt. Sic, sacra hierarchia, non est orta directe a Maria, sed a Iesu. Erga 
hanc, igitur, quatenus est differens a personis qui hanc sacram constituunt hie- 
rarchiam, Maria non est directe mater seu genitrix, sed tantum sedula et benefica 
curatrix. 

Inde patet, doctrinam hanc de maternitate Mariae erga Ecclesiam, revera in 
constitutione de Ecclesia iam contineri. Si ergo doctrina haec adest, cur titulus 
hic negatur? 

Si omnes christifideles sunt filii supernaturales Mariae, sine dubio, multo 
magis hoc titulo decoramur episcopi, qui non sine Mariae intercessione, ad hanc 
sacram dignitatem sumus evecti. De nobis episcopis, proinde, Maria dicere potest: 
«Filios enutrivi et exaltavi ». Utinam, propter reiectum hunc titulum a nobis 

episcopis in Concilio hoc Vaticano II, Mater nostra Maria numquam dicere valeat, 
quod in textu supracitato sequitur... « Ipsi vero spreverunt me ». 

[Subscripserunt etiam] Gregorius Modrego, arch. Barcinonensis; Secundus 
Garcia de Sierra y Mendez, arch. Burgensis; Ludovicus Alonso Mufioyerro, arch. 
tit. Sionensis; Casimirus Morcillo González, arch. Matritensis-Complutensis; loseph 
Garcia y Goldaraz, arch. Vallisoletanus; Angelus Temifo Saiz, ep. Auriensis; 
Ioseph Lecuona, ep. tit. Vagadensis; Felix Romero Menjibar, ep. Giennensis; 
Anastasius Granados Garcia, aux. Toletanus; Innocentius Rodriguez Diez, ep. 
Conchensis; Ioannes Petrus Zarranz y Pueyo, ep. Placentinus in Hispania; Eduar- 
dus Martinez Gonzáles, ep. Zamorensis; Antonius Pildáin y Zapiáin, ep. Cana- 
riensis; Santes Moro Briz, ep. Abulensis; Daniel Llorente y Federico, ep. Sego- 
biensis; Aurelius del Pino Gómez, ep. Illerdensis; Ioseph Souto Vizoso, ep. Pa- 
lentinus; Emmanuel Moll y Salord, ep. Dertosensis; Raymundus Iglesias Navarri, 
ep. Urgellensis; Saturninus Rubio y Montiel, ep. Oxomensis-Sorianus; Maximinus 
Romero Lema, ep. tit. Hortensis; Demetrius Mansilla Reoyo, ep. Civitatensis; 
Alfonsus Ródenas Garcia, ep. Almeriensis; Raphael Alvarez Lara, ep. Guadi- 
censis; Hyacinthus Argaya Goicoechea, ep. Mindonensis; Iacobus Flores; Vincen- 
tius Enrique y Tarancón, arch. Ovetensis; Raimundus Masnou Boixeda, ep. Vi- 
censis; Antonius Afioveros Átaün, ep. Gadicensis et Septensis; Arturus Tabero 
Araoz, ep. Albasitensis; Ioseph Bascufiana Llopez, ep. Celsonensis; Franciscus 
Peralta y Ballabriga, ep. Victoriensis; Narcissus Jubany, ep. Gerundensis; Em- 
manuel Fernandez-Conde, ep. Cordubensis; Abilius del Campo y de la Bárcena, 
ep. Calaguritanus et Calceatensis; Marcellus Gonzalez Martin, ep. Asturicensis; 
Antonius Ona de Echave, ep. Lucensis in Hispania; Franciscus ep.; Angelus Hi- 
dalgo Ibafiez, ep. Jacensis; Paulus Barrachina Estevan, ep. Otriolensis-Lucenti- 
nus; loseph Paulus Gürpide Beope, ep. Flaviobrigensis; Laurentius Bereciartua 
Balerdi, ep. S. Sebastiani; Symphorianus Lucas, vic. ap. Pilcomayo; Leonello Berti, 
vic. ap. Luang Prabang; Maturinus Blanchet, ep. Aosta; Ioannes L. Coudert, 
vic. ap. Whitehorse; Gerardus Mongeau, prael. n. Cotabato; Paulus Dumouchel, 
vic. ap. Keewatin; Lionel Scheffer, vic. ap. Labrador; Ignatius Phakoe, ep. Leri- 
bensis; Emmanuel Mabathoana, arch. Maseruensis; Thomas Cooray, arch. Colom- 
bensis; Albert Sanschagrin, adm. ap. Amosensis; Leo Deschátelets, sup. gen. OMI; 
Ioseph Bonhomme, ep. tit. Tulane; Ivo Plumey, ep. Garuensis; Armandus Cla- 
baut, ep. tit. Troadensis; J. D. Des Rosiers, ep. Qachasnekensis; Felix Erviti, 
praef. ap. de Sahara Hispanico et Ifni; E. Loosdregt, vic. ap. Vientiane; Euge- 
nius Beitia Aldazábal, ep. Santanderiensis; Matthias Solá, ep. tit. Colophonensis; 
Petrus Cantero Cuadrado, arch. Zaragoza; Juan B. Velasco, ep. Àmoy; Dorotheus 
Fernández y Fernández, coad. Pacensis; Peregrinus de la Fuente, prael. n. Bata- 
nes; Ianuarius Artazcor Lizarraga, adm. ap. El Petén; Gregorius Espiga e Infante, 
vic. ap. Palawan; F. X. Ochoa, ep. tit. Remesianensis; Luis Yafies Ruiz Tagle, 
ep. S. Mariae Angelorum; Eloy Tato, ep. tit. Cardicio; loannes Hervás, prael. 
Ciudad Real; Emmanuel Llopis Ivorra, ep. Cauriensis-Castrorum  Caeciliorum; 
Aemilius Benavent Escuin, ep. tit. Cercinitanus, aux. Malacitanus. 


Animadversiones additae: 

Novimus plane, Patres rev.mi, operosum vestrum laborem magnamque sol- 
licitudinem in tot capitibus adparandis. Ne igitur vestrum pondus aggravemus 
sine necessitate, unum a vobis petimus, non magnum, non difficile, sed facile 
ac votis multorum Patrum conciliarium consentaneum. 

Loquimur, Patres clarissimi, de titulo quo B. Maria Virgo in praecedenti 
schemate decorabatur, scil. Ecclesiae Matre. 

Pro nobis, quidem, melius esset ut in ipsa cap. VIII schematis de Ecclesia 
inscriptione, titulus ille directe adscriberetur, ut antea erat. Attamen, si dissensus 
inde oriri tíimeatur, pro bono pacis, satis nobis fiet si in aliquo loco, v. g. in fine 
paragraphi cui titulus « De María ut ancilla Domini Redemptoris », affirmetur 
factum quod nemo negare valet, nempe, Mariam a multis sanctis, theologis ac 
Summis Pontificibus Ecclesiae Matrem appellatam fuisse. 

Hoc fieri posset addendo sequentia vel similia verba post lin. 13, pag. 203: 
« Qua de causa non modo multi sancti ac theologi, verum etiam plures Romani 
Pontifices eam Ecclesiae Matrem appellare non dubitarunt ». 

In solutione proposita Concilium praefatam doctrinam ut propriam non do- 
cet, sed dumtaxat factum nudum agnoscit quod quidem negari nequit, uti constat 
ex documentis quae in fasciculo adnexo, pagg. 5-12 allegantur. Aliunde in tuto 
ponitur auctoritas Summi Pontificis qui publice et sollemniter hac de re in aula 
conciliari loquutus est. 

Si schematis textus de praedicto B. M, Virginis titulo omnino silet, maiores 
difficultates in approbando capitulo praevideri possunt, et quod magis dolendum 
est, forsan inter fideles scandalum aut devotionis diminutio oriri possunt, dum 
videant a suis pastoribus pro seipsis titulus « Patris » vindicari (cf. schema de Ec- 
clesia, pag. 75, lin. 35, et schema de pastorali episcoporum munere, pag. 17, 
lin. 12) ac titulus Matris erga Ecclesiam Deiparae Virgini negari. 


Moderator: Fiet nunc votatio de cap. II schematis de Ecclesia in 
universo. Loquetur exc.mus D. secretarius generalis. 


Secretarius generalis: Suffragationi Patrum subicitur integrum cap. II 
schematis de Ecclesia, quod inscribitur « de populo Dei », pag. 29. Tta 
incipit: « In omni quidem tempore et in ogni gente Deo acceptus est 
quicumque timet eum et operatur iustitiam. Placuit tamen Deo homines 
non singulatim, quavis mutua connexione seclusa, sanctificare et salvare, 
sed eos in populum constituere, qui in veritate Ipsum agnosceret Ipsique 
sancte serviret... », et reliqua, usque ad pag. 39, his verbis: « ...TIta 
autem simul orat et laborat Ecclesia, ut in Populum Dei, Corpus Do- 
mini et Templum Spiritus Sancti totius mundi transeat plenitudo, et 
in Christo, omnium Capite, reddatur universorum Creatori ac Patri 
omnis honor et gloria ». 

Respondeatis igitur tribus formulis: placet, nom placet, placet iuxta 
modum. 

Qui autem suffragatus est cum placet iuxta modum, tenetur modos 
praebere, iuxta iam dicta praecedentibus in congregationibus. Gratias. 


Moderator: 'Transeamus nunc ad disceptationem de schemate de 
pastorali episcoporum munere in Ecclesia. Introductionem dabit nunc 
em.mus D. Paulus Marella, praeses competentis commissionis, et ad 
microphonium accedat exc.mus D. Veuillot, prout relator. 

DISCEPTATIO 


1. - SCHEMA DECRETI 


DE PASTORALI EPISCOPORUM MUNERE IN ECCLESIA * 


1.* [Prooemium]. Christus Dominus, Filius Dei vivi, qui venit 
ut salvum faceret populum suum a peccatis! utque omnes homines san- 
ctificarentur, sicut Ipse missus est a Patre, ita et misit Apostolos suos; 
quos ideo sanctificavit, tradens eis Spiritum Sanctum, ut et ipsi glorifi- 
carent Patrem super terram et animas salvas facerent, « in aedificatio- 
nem Corporis Christi » ^ quod est Ecclesia. 


2. In hac Christi Ecclesia, Romanus Pontifex, successor Petri, cui 
oves et agnos suos pascendos Christus concredidit, suprema, plena et 
universali in curam animarum, ex divina institutione, gaudet potestate. 
Qui ideo, cum ad bonum commune Ecclesiae universae et ad bonum 
singularum Ecclesiarum procurandum missus sit, super omnes Ecclesias 
ordinariae potestatis obtinet principatum. 

Episcopi autem et ipsi, positi a Spiritu Sancto, in Apostolorum lo- 
cum succedunt ut animarum pastores, atque, una cum Summo Pontifice 


* In fasciculi initio legitur: « Ss.mus Dominus Noster Paulus Pp. VI, in 
audientia hac die infrascripto impertita, statuere dignatus est ut hoc schema, de 
quo in Concilio Oecumenico Vaticano Secundo deliberabitur, ad eiusdem Con- 
cilii Patres transmitteretur. 


Ex Aedibus Vaticanis, die xxvir mensis Aprilis, annc MCMLXIV. 


HAMLETUS IloANNES Card. CICOGNANI 
a publicis Ecclesiae negotiis » 


Verba, initio singulorum numerorum litteris inclinatis inter uncos [ ] posita, 
in redactione definitiva tollentur. 


* Ita indicantur loci schematum « De cura animarum » et « De Episcopis 
ac de dioecesium regimine » eorumque Appendicum, quae Patribus tradita sunt 
ante secundam Sessionem Concilii, in quibus quaestiones in schemate propositae 
fusius et plenius pertractantur. 

Cf. schema « De cura animarum », nn. 1-6, p. 5. 

et sub Eiusdem auctoritate, ad Christi opus perenne reddendum missi 15 [5] 


sunt) Christus enim Apostolis eorumque successoribus dedit manda- 
tum atque potestatem ut docerent omnes gentes, hominesque sanctifica- 
rent in veritate atque pascerent. Episcopi itaque, per Spiritum Sanctum 
qui datus est eis, veri et authentici effecti sunt fidei Magistri, Pontifices 
ac Pastores. 


3. Hoc suum episcopale munus, quod per consecrationem episco- 
palem susceperunt, Episcopi, sollicitudinis omnium Ecclesiarum par- 
ticipes, in communione et sub auctoritate Summi Pontificis exercent 
omnes uniti in Collegio seu corpore quoad universam Dei Ecclesiam. 

Illud quoque exercent singuli quoad assignatas sibi dominici gregis 
partes, unusquisque Ecclesiae peculiaris sibi commissae curam gerens 
aut quandoque aliqui coniunctim necessitatibus quibusdam diversarum 
Ecclesiarum communibus providentes. 

Quare Sacrosancta Synodus, attentis condicionibus hominum con- 
sociationis, quae, nostra hac aetate, ad novum fertur rerum ordinem, 
pressius determinare intendens pastorale Episcoporum munus, haec quae 
sequuntur statuit. 


CAPUT I 
DE EPISCOPIS QUOAD UNIVERSAM ECCLESIAM 


I — PARTES QUAS HABENT EPISCOPI QUOAD UNIVERSAM ECCLESIAM 


4. [Potestatis Collegii Episcoporum exercitium |. Supremam ac ple- 
nam potestatem, qua Episcopi coniuncti, corpus seu Collegium episco- 
pale constituentes una cum Capite suo Romano Pontifice, in Ecclesiam 
pollent, collegialiter exercent in Concilio Oecumenico, in quo convo- 
cante aut saltem confirmante Summo Pontifice congregantur. Quare 
Episcopi, vi consecrationis et si in communione sunt cum Collegii Capite 
et Membris, partem habent in ipso Concilio. 

Eandem potestatem collegialem exercent Episcopi etiam per orbem 
dispersi, quotiescumque Summus Pontifex, causas magni momenti tra- 
ctaturus, eorum iudicium vel suffragium exquirat, aut saltem eorumdem 
unitam actionem approbet vel libere recipiat, ita ut verus actus colle- 
gialis efficiatur. 


5. [Coetus seu Consilium Centrale]. Cum universale Summi Pon- 
tificis munus maiores in dies auxilii et praesidii vires exposcat, Sacrosancti 

[7] 55 Concilii Patres magnopere exoptant ut aliqui Episcopi diversarum orbis 

regionum, Supremo Ecclesiae Pastori validiorem praestent adiutricem 
operam, modis tamen et rationibus opportune statuendis, etiam, si eidem 
Summo Pontifici placuerit, in Coetum seu Consilium quoddam conve- 
nientes, quo simul significari possit omnium Episcoporum universae 
Ecclesiae sollicitudini participatio." 


6.* [Episcopi sollicitudinis omnium Ecclesiarum | participes]. Epi- 
scopi, qua legitimi Apostolorum successores et Collegii Episcopalis Mem- 
bra, cum aliis Episcopis coniunctos semper se sciant atque omnium Ec- 
clesiarum sollicitos sese exhibeant, cum ex Dei institutione et prae- 
cepto apostolici muneris Ecclesiae una cum ceteris Episcopis sponso- 
res sint.' Praesertim solliciti sint de illis orbis terrarum regionibus in 
quibus verbum Dei nuntiatum nondum est aut in quibus, praecipue ob 
parvum sacerdotum numerum, christifideles in periculo versantur a vitae 
christianae mandatis discedendi, immo et ipsam fidem amittendi. 

Quare omnibus viribus satagant ut opus propagationis fidei atque 
cetera apostolatus opera a fidelibus alacriter sustineantur et promo- 
veantur. Insuper curare studeant ut apti praeparentur sacrorum admini- 
stri necnon auxiliares tum religiosi tum laici pro missionibus atque re- 
gionibus cleri penuria laborantibus. Curent etiam ut, quantum possibile 
sit, aliqui ex suis sacerdotibus praedictas missiones vel dioeceses adeant, 
ibidem sacrum ministerium in perpetuum aut saltem ad praefinitum tem- 
pus peracturi. 

Prae oculis habeant praeterea Episcopi in usu bonorum ecclesiasti- 
corum tationem quoque esse habendam necessitatum non tantum suae 
dioecesis sed et aliarum peculiarium Ecclesiarum, quippe quae unius 
Ecclesiae Christi sint partes. Attendant denique ad calamitates pro viri- 
bus sublevandas quibus aliae dioeceses vel regiones laborant. 


7." [Operosa caritas erga Episcopos vexatos]. Maxime illos Sa- 
crorum Antistites, qui propter nomen Christi calumniis et angustiis ve- 
xantur, in carceribus detinentur, vel suo ministerio prohibentur, fra- 
terno amplectantur animo eosque germana actuosa cura prosequantur, 
ut eorum dolores precatione et opera Confratrum leniantur et mulceantur. 


* Cf. schema « De cura animarum », n. 11, p. 10; Appendix prima, n. 6, 
pp. 40-41 et Appendix secunda, nn. 42-48, pp. 58-60. 
» Cf. schema « De cura animarum », n. 11, p. 10. 

II — EPrscoP1 ker ÁPosTOLICA SEDES 


8.* [Episcoporum in propria dioecesi potestas]. Episcopis, ut Apo- 
stolorum successoribus, in dioecesibus ipsis commissis per se omnis com- 
petit potestas ordinaria, propria ac immediata, quam exercitium eorum 
muneris pastoralis expostulat, firma semper in omnibus potestate quam, 
vi muneris sui, Romanus Pontifex habet sibi vel alii Auctoritati causas 
reservandi. 

Insuper singulis Episcopis facultas fit a lege generali Ecclesiae in 
casu particulari dispensandi, quoties id ad bonum spirituale fidelium 
conferre iudicent, dummodo agatur de re in qua Sedes Apostolica dispen- 
sare solet, nec specialis reservatio a Sede Apostolica sibi vel alii Áucto- 
ritati facta fuerit. 


9.* [Romanae Curiae Dicasteria]. In exercenda sua in universam 
Ecclesiam suprema, plena et immediata potestate, Romanus Pontifex 
utitur Romanae Curiae Dicasteriis, quae proinde nomine et auctoritate 
illius munus suum explent in bonum Ecclesiarum et in servitium Sacro- 
rum Pastorum. 

Exoptant autem Sacrosancti Concilii Patres ut haec Dicasteria, quae 
Romano Pontifici atque Ecclesiae Pastoribus eximio semper fuerunt au- 
xilio, novae ordinationi, necessitatibus temporum magis aptatae, subiician- 
tur, praesertim quod spectat eorundem numerum, nomen, competentiam 
propriamque procedendi rationem, atque inter se laborum coordina- 
tionem. 


10.* [Membra et Officiales Dicasteriorum]. Praeterea cum eadem 
Dicasteria ad universalis Ecclesiae bonum sint constituta, optatur ut 
eorum Membra, Officiales et Consultores, quantum fieri potest, ex di- 
versis Ecclesiae regionibus assumantur ita ut catholicae Ecclesiae officia 
seu organa centralia indolem vere universalem prae se ferant. 

In votis quoque est ut inter Dicasteriorum Membra cooptentur etiam 
aliqui Episcopi praesertim dioecesani, qui mentem, optata ac necessi- 
tates omnium Ecclesiarum Summo Pontifici plenius referre valeant. 


* Cf. schema « De Episcopis », n. 5, p. 6. 
? Cf. schema « De Episcopis », nn. 4-5, p. 7; Appendix altera, nn. 1-5, 
pp. 37-38. 


* Cf. schema « De Episcopis », nn. 4-5, p. 7; Appendix altera, nn. 1-5, 
pp. 27-38. 

[9]?? ^ Denique perutile esse censent Concilii Patres si eadem Dicasteria 


[10] 

15 

laicos, virtute et experientia praestantes, magis audiant, ita ut et ipsi in 
rebus Ecclesiae partes sibi congruentes habeant. 


CAPUT II 


DE EPISCOPIS QUOAD ECCLESIAS PECULIARES 
SEU DIOECESES 


I- EPriscoprr DIOECESANI 


11.* [Dioecesis notio et Episcoporum munus in dioecesi |]. Dioecesis 
est pars quaedam dominici gregis quae Episcopo concreditur, cum ad- 
iutorio sui presbyterii pascenda eum in finem ut supernaturaliter ipsa 
vivat, crescat atque fructificet, imaginem referens Unius Sanctae Catho- 
licae et Apostolicae Christi Ecclesiae. 

Singuli Episcopi, quibus dioecesis in curam peculiarem commissa est, 
sub auctoritate Summi Pontificis, tamquam proprii, ordinarii et imme- 
diati earum pastores, oves suas in nomine Domini pascunt, munus do- 
cendi, sanctificandi et regendi in eas exercentes. 

In hoc autem apostolicum munus ita intendant ut non solum ovibus 
quae iam Principem Pastorum sequuntur provideant, sed etiam eas Chri- 
sto lucrifacere satagant quae aut non sunt ex ovili Christi aut a via Illius 
aberraverunt. Quibus enim omnibus succurrere debent, vi sui muneris, 
nullis parcentes laboribus donec « in omni bonitate et iustitia et veritate » 
tandem omnes ambulent. 


12." [Episcoporum munus docendi]. In exercendo suo munere 
docendi Christi Evangelium, quod praecipuum est eorum officium; 
hominibus proponant imprimis finem supernaturalem quem, in uni- 
versa vitae ratione, persequi debent, nempe glorificationem Dei atque 
eo ipso salutem suam aeternam; instrumenta item quae divinitus data 
sunt ad felicitatem aeternam consequendam. 

Ostendant insuper res ipsas terrestres et humanas institutiones, se- 
cundum Dei Creatoris consilium, ad hominum profectum plurimum con- 
ferre. 

Indigitent ideo quanti, iuxta doctrinam Ecclesiae socialem, aesti- 


* C£. schema « De cura animarum », nn. 7-10, p. 7 sq. 
" Cf. schema « De cura animarum », n. 8, p. 7; Appendix prima nn. 1-2, 
pp. 37-38; Appendix secunda, nn. 5-15, pp. 46-48. 

manda sit persona humana, cum sua libertate et ipsa corporis vita; fa- 
milia prolisque procreatio et educatio; civile consortium cum suis le- 
gibus et professionibus; labor et otia, artes et technica inventa; pauper- 
tas et opum affluentia; rationes denique exponant quibus solvendae sunt 
de bonorum materialium possessione, incremento ac recta distributione, 
de pace et bello, de fraterna omnium populorum conversatione gravis- 
simae quaestiones." 


13.* [Doctrinae christianae proponendae rationes]. Doctrinam chri- 
stianam proponere advigilent ratione temporum necessitatibus aptata, 
quae scilicet respondeat difficultatibus et quaestionibus quibus maxime 
homines premuntur et anguntur. In eadem tradenda, maternam Eccle- 
siae sollicitudinem comprobent erga omnes homines, sive fideles sive 
non fideles, et peculiari cura prosequantur pauperes et tenuiores, quos 
evangelizare misit eos Dominus. 

Varia media ad doctrinam christianam annuntiandam adhibere sa- 
tagant in hodierno tempore quae praesto sunt, videlicet imprimis prae- 
dicationem atque catecheticam institutionem, quae quidem semper prin- 
cipem tenent locum, sed et propositionem doctrinae in scholis, in aca- 
demiis, conferentiis et coadunationibus omnis generis, necnon eiusdem 
diffusionem prelo variisque instrumentis communicationis socialis, qui- 
bus ad Christi Evangelium nuntiandum uti omnino oportet." 


14. * [Catecbetica Institutio]. Advigilent ut catechetica institutio, 
quae eo tendit ut in hominibus fides, per doctrinam illustrata, viva fiat 
atque explicita et operosa, tum pueris et adolescentibus, tum iuvenibus, 
tum etiam adultis sedula cura tradatur, servatis apto ordine atque me- 
thodo convenienti materiae de qua agitur, sed et indoli, facultatibus et 
aetati auditorum; ut eadem institutio innitatur sacra Scriptura, Tradi- 
tione, Liturgia vitaque Ecclesiae. 

Curent praeterea ut catechetae ad munus suum rite praeparentur, ita 
ut Ecclesiae doctrinam plane cognoscant, necnon et leges psychologicas 
et disciplinas paedagogicas theoretice et practice addiscant. 


15.* [Episcoporum munus sanctificandi]. In exercendo suo mu- 
nere Pontificis meminerint Episcopi se plenitudinem perfectionemque 


* Cf. ut supra n. 12 (Episcoporum munus docendi). 

4 Cf. schema « De cura animarum », nn. 53-59, pp. 34-36; Appendix septima, 
nn. 1-39, pp. 113-122. 

* C£. schema « De cura animarum », n. 9, pp. 8-9; Appendix secunda, nn. 16-23, 
pp. 49-51. 

sacerdotii possidere, quam presbyteri, tamquam veri sacerdotes lovi 
Testamenti, et diaconi ac ministri varia quidem ratione participant; se 
itaque praecipuos Sacramentorum esse dispensatores, sicuti et totius 
vitae liturgicae in dioecesi moderatores, promotores et custodes. 

Iugiter adnitantur ut christifideles, paschale mysterium intimius co- 
gnoscendo ac vivendo per Eucharistiam, unum arctissimum efficiant Cor- 
pus, in unitate caritatis Christi." 

Qua perfectores, Episcopi clericorum suorum, religiosorum et lai- 
corum sanctitatem, secundum suam cuiusque peculiarem vocationem, 
promovere studeant, memores quidem se teneri ad exemplum sancti- 
tatis praebendum, in carítate, humilitate et vitae simplicitate. Ita Eccle- 
sias sibi concreditas sanctificent ut in eisdem Ecclesiae universalis sen- 
sus plene effulgeat. Idcirco vocationes non tantum sacerdotales, sed et 
missionarias ac religiosas quam maxime foveant. 


16.* [Episcoporum munus regendi ac pascendi]. In exercendo suo 
munere patris ac pastoris, sint Episcopi in medio suorum sicut qui mi- 
nistrant," boni pastores qui cognoscunt suas oves quosque et ipsae 
cognoscunt, veri patres qui spiritu dilectionis et sollicitudinis erga om- 
nes praestant. 

Fidelium necessitates cognoscere tenentur ut eorum bono pro sua 
cuiusque condicione apte consulere queant. 

Praecipue sacerdotes suos paterna semper caritate amplectantur, 
solliciti eorum conditionum spiritualium, intellectualium et materia- 
lium, ut hi sancte pieque vivere atque ministerium suum fideliter ac 
fructuose adimplere valeant. Quare institutiones foveant et peculiares 
conventus instaurent, in quibus sacerdotes aliquoties congregentur tum 
ad longiora peragenda exercitia spiritualia in vitae suae renovationem 
tum ad altiorem acquirendam cognitionem ecclesiasticarum disciplina- 
rum, praesertim sacrae Scripturae et theologiae, socialium maioris mo- 
menti quaestionum, necnon novarum actionis pastoralis rationum. 

Operosa misericordia prosequantur sacerdotes qui in periculo quo- 
quo modo versantur aut in quibusdam defecerunt. 


17.* [Peculiares apostolatus formae]. Sedulo urgeatur officium quo 
tenentur fideles ad varia opera laicorum apostolatus et actionis catho- 
licae participanda vel iuvanda. Associationes quoque promoveantur vel 


* C£. schema «De cura animarum », n. 10, pp. 9-10; Appendix prima, nn. 4-5-11, 
pp. 39, 41; Appendix secunda, nn. 24-41, pp. 51-58. 

* Cf. schema « De cura animarum », nn. 47-52, pp. 30-33; Appendix sexta, 
nn. 1-46, pp. 99-110. 

foveantur quae finem supernaturalem directe aut indirecte prosequun- 
tur, ad perfectiorem scilicet vitam provehendam, aut ad doctrinam chri- 
stianam vel incrementum cultus publici promovendum, aut ad fines so- 
ciales persequendos, aut ad pietatis vel caritatis opera exercenda. 

Variae apostolatus formae recte accommodentur necessitatibus fide- 
lium, attentis condicionibus non solum spiritualibus et moralibus, sed 
etiam socialibus, demographicis et oeconomicis. Pariter in universa dioe- 
cesi vel in eiusdem peculiaribus regionibus habeatur omnium operum 
apostolatus coordinatio atque intima coniunctio, ita ut unitas dioecesis 
clarius eluceat. 


18. * [Quorumdam fidelium coetuum singularis sollicitudo]. Pecu- 
liaris sollicitudo habeatur fidelium, qui ob vitae condicionem communi 
ordinaria parochorum cura pastorali non satis frui valent aut eadem 
penitus carent, uti sunt quamplurimi migrantes, maritimi sicut et aéro- 
navigantes, nomades aliique id genus." 

Aptae methodi pastorales promoveantur ad vitam spiritualem foven- 
dam eorum qui animi relaxationis causa ad tempus alias regiones petunt." 


19.^ [Episcoporum a munere renuntistio]. Cum igitur pastorale 
Episcoporum munus tanti sit momenti tantaeque gravitatis, Episcopi 
dioecesani aliique in iure ipsis aequiparati, si, ob ingravescentem aeta- 
tem aliamve gravem causam, implendo suo officio minus apti evaserint, 
enixe rogantur ut, vel sua ipsi sponte vel a competenti Auctoritate invi- 
tati, renuntiationem ab officio exhibeant. Competens autem Auctoritas, 
si illam acceptaverit, et de congruenti renuntiantium sustentatione et 
de peculiaribus iuribus iisdem recognoscendis providebit. 


II - DiocEsiUM CIRCUMSCRIPTIO 


20.) [Necessitas recognoscendi dioecesium circumscriptiones]. Ad 
proprium dioecesis finem consequendum, oportet ut Ecclesiae natura in 
populo Dei ad ipsam dioecesim pertinente perspicue manifestetur; ut 
Episcopi munera sua pastoralia in iisdem efficaciter explere valeant; ut 
denique populi Dei saluti quam perfectissime fieri potest ministretur. 

Id autem postulat sive congruentem finium territorialium dioece- 
sium circumscriptionem, sive clericorum opumque distributionem ra- 


* Cf. pag. 63-64. 
^ Cf. schema « De Episcopis », n. 16, p. 11. 
! C£. schema « De Episcopis », nn. 26-32, pp. 20-21. 

tioni consentaneam atque apostolatus exigentiis accommodatam. Quae 
omnia non solum clericorum et christifidelium, quorum directe interest, 
verum etiam et totius catholicae Ecclesiae in bonum cedunt. 

Itaque, ad dioecesium circumscriptiones quod attinet, mandat Sa- 
crosancta Synodus ut, quatenus animarum bonum id exigat, quampri- 
mum ad congruam recognitionem prudenter deveniatur, eas dividendo 
vel dismembrando vel uniendo, aut ipsarum fines mutando vel episco- 
palium sedium aptiorem locum determinando, aut denique, praesertim 
si de dioecesibus agatur quae ex maioribus urbibus constant, eas nova 
interna ordinatione disponendo. 


21.! [Regulae servandae]. Haec circumscriptionum recognitio fiat 
singulis in casibus, omnibus adiunctis accurate perpensis, iuxta gene- 
raliora criteria quae sequuntur. 

1) In circumscriptione dioecesana definienda servetur, pro posse, 
varietas illa compositionis ipsius populi Dei quae, sive clerum sive di- 
versos fidelium coetus quod spectat, multum iuvare potest ad pastoralem 
curam efficacius exercendam. 

Ob idque, uniuscuiusque dioecesis territorium nonnisi continuum 
pateat, attentis, quantum fieri potest, peculiaribus personarum locorum- 
ve adiunctis, v. g. demographicis, socialibus, psychologicis, oeconomicis, 
geographicis, historicis. Quod autem maximum est, in tuto ponatur 
dioecesis unitas organica atque, ad personas officia institutiones quod 
attinet, structura et connexio, ad instar corporis apte viventis munereque 
suo rite fungentis. 

2) Amplitudo territorii dioecesani eiusve incolarum numerus talis 
sit generatim ut ipse Episcopus, licet ab aliis adiutus, congrue possit visi- 
tationes pastorales peragere, omnia apostolatus opera in dioecesi rite 
moderari atque coordinare, sacerdotes suos necnon et laicos operam in 
dioecesanis inceptis impendentes bene cognoscere. 

3) Quo denique aptius salutis ministerium in dioecesi exerceri 
possit, pro regula habeatur ut unicuique dioecesi clerici, numero et ido- 
neitate saltem sufficientes, praesto sint pro rite pascendo populo Dei, 
atque iam adsint, aut saltem prudenter praevideantur aliunde non defu- 
turae, opes ad personas et institutiones sustentandas, quae pro recto 
dioecesis regimine necessariae usu comprobantur. 

Hunc quoque in finem, ubi sint fideles diversi ritus, eorum spiritua- 
libus necessitatibus Episcopus dioecesanus provideat sive per sacerdotes 
aut paroecias eiusdem ritus, sive per Vicarium Episcopalem " aptis fa- 


! Cf. schema « De Episcopis », nn. 26-32, pp. 20-21, praesertim n. 31, p. 21. 

cultatibus instructum et, si casus ferat, etiam charactere episcopali or- [15] 
natum, sive per seipsum diversorum rituum Ordinarii munere fungentem. 
Quod si haec omnia, ob rationes peculiares, iudicio Apostolicae Sedis, fieri 

non possint, Hierarchia propria pro diversitate rituum constituatur. 

Item, in similibus circumstantiis, diversi sermonis fidelibus provi- 5 
deatur sive per sacerdotes aut paroecias eiusdem sermonis, sive per Vi- 
carium Episcopalem sermonem bene callentem et etiam, si casus ferat, 
charactere episcopali ornatum, sive denique alia opportuniore ratione. 


22.* [Conferentiae Episcopalis votum exquirendum]. Ad dioece- 
sium immutationes aut innovationes ad normam n. 21 inducendas, 10 
salva disciplina Ecclesiarum Orientalium, competentes Conferentiae Epi- 
scopales his negotiis pro suo quaeque territorio — ope etiam adhibita 
peculiaris Commissionis Episcoporum, si id necessarium videatur — 
sedula cura studeant et, auditis Episcopis quorum interest, Apostolicae 
Sedi sua vota proponant. 15 


III — EP1iscoP1i DIOECESANI IN MUNERE PASTORALI COOPERATORES 


1) Episcopi Coadiutores et Auxiliares. 


23.! [Normae de constituendis Auxiliaribus et Coadiutoribus]. In 
regendis dioecesibus, pastorali Episcoporum muneri ita provideatur, ut 
bonum dominici gregis semper sit suprema ratio. Quod bonum ut de- 
bite procuretur, haud raro Episcopi Auxiliares constituendi sunt, eo 
quod Episcopus dioecesanus, vel ob nimiam dioecesis amplitudinem aut 20 
nimium incolarum numerum, vel ob peculiaria apostolatus adiuncta aut 
alias diversae naturae causas, nequit per semetipsum omnia episcopalia 
munia, sicut animarum exigit bonum, adimplere. Imo et aliquando pe- 
culiaris necessitas postulat ut in personale Episcopi dioecesani adiuto- 
rium constituatur Episcopus Coadiutor. Qui Episcopi Coadiutores et 25 
Auxiliares ita congruentibus facultatibus instruendi sunt, ut, salva 
semper unitate dioecesani regiminis necnon Episcopi dioecesani aucto- 
ritate, eorum actio efficacior reddatur et dignitas, Episcoporum pro- 
pria, magis in tuto ponatur. 

Iamvero Episcopi Coadiutores et Auxiliares, eo quod in partem 30 
sollicitudinis Episcopi dioecesani vocati sunt, ita munus suum exer- 
ceant, ut in omnibus negotiis unanima consensione cum ipso procedant. [16] 


* Cf. schema « De Episcopis », nn. 26-32, pp. 20-21, praesertim n. 32, p. 21. 
! Cf. schema « De Episcopis », nn. 6-15, pp. 9-11. 

Praeterea obsequium et reverentiam semper exhibeant Episcopo dioe- 
cesano, qui et ipse Episcopos Coadiutores vel Auxiliares fraterne dili- 
gat atque existimatione prosequatur. 


24." [Episcoporum Auxiliarium et Coadiutorum [facultates]. Bono 
animarum id exigente, ne renuat Episcopus dioecesanus a competenti 
Auctoritate unum pluresve Auxiliares expostulare, qui nempe sine iure 
successionis pro dioecesi constituuntur. 

Quodsi in Litteris nominationis provisum non fuerit, Episcopus 
dioecesanus Auxiliarem vel Auxiliares suos saltem constituat Vicarios 
Episcopales, ab ipso dumtaxat dependentes, quibus scilicet, vi officii, 
in determinata dioecesis parte vel in determinato negotiorum genere, 
illa competit potestas, quam ius commune Vicario Generali tribuit. 

Nisi aliud a competenti Auctoritate statutum fuerit, cum Episcopi 
dioecesani munere non exspirant potestates et facultates quibus Episcopi 
Auxiliares a iure instructi sunt. Optandum quoque est ut, sede vacante, 
munus dioecesim regendi, nisi aliud graves rationes suadeant, commit- 
tatur Episcopo Auxiliari vel, ubi plures sunt, uni ex Auxiliaribus. 

Episcopus Coadiutor, qui nempe cum iure successionis nominatur, 
ab Episcopo dioecesano Vicarius Generalis semper constituatur. Eidem 
autem pleniores facultates in casibus particularibus a competenti Aucto- 
ritate concedi poterunt. 

Ut quam maxime praesenti ac futuro dioecesis bono faveatur, Epi- 
scopus Coadiutus et Coadiutor in rebus maioris momenti mutuo se con- 
sulere ne omittant. 


2) Curia atque Consilia Dioecesana. 


25. [Curiae Dioecesanae ordinatio et Consilii pastoralis institutio ]. 
Inter praecipuos Episcopi cooperatores in regimine dioecesis, illi pre- 
sbyteri enumerantur qui eius senatum consiliumve constituunt, ut sunt 
capitulum cathedrale, consultorum coetus vel alia consilia, secundum di- 
versorum locorum circumstantias vel indolem." 

Sacerdotes et laici, qui ad Curiam dioecesanam pertinent, sciant se 
pastorali Episcopi ministerio adiutricem operam praestare. 

" Curia dioecesana ita ordinetur ut aptum instrumentum Episcopo 
fiat, non tantum ad dioecesim administrandam, sed etiam ad opera 
apostolatus exercenda. 


^. C£. schema « De Episcopis », l. c., praesertim nn. 12, 15 et 8, pp. 10, 11, 9; 
« De cura animarum », Appendix prima, n. 5 $ 2, p. 40. 
* Cf. schema « De cura animarum », Appendix secunda, nn. 37 et 38, p. 57. 

Valde optandum est ut in unaquaque dioecesi peculiare instituatur 
Consilium pastorale, cui Episcopus dioecesanus ipse praesit et in quo 
clerici, religiosi et laici, specialiter delecti, partes habeant. Huius Con- 
silii erit ea quae ad pastoralia opera spectant investigare, perpendere 
atque de eis practicas expromere conclusiones. 


3) Clerus dioecesanus. 


26. [Sacerdotes dioecesani]. In animarum cura procuranda primas 
partes habent sacerdotes dioecesani, qui, providi cooperatores ordi- 
nis episcopalis effecti et Ecclesiae peculiari incardinati vel addicti, eius- 
dem servitio plene sese devovent, unum constituunt presbyterium atque 
unam familiam, cuius pater est Episcopus. 

Hinc sacerdotum dioecesanorum necessitudines cum Episcopo vin- 
culis potissimum supernaturalis caritatis inniti debent, ita quidem ut 
eorum voluntatis consociatio cum Episcopi voluntate pastoralem eorum- 
dem actionem reddat uberiorem. 

Qua de causa omnes sacerdotes dioecesani uniti inter se sint ideoque 
boni spiritualis universae dioecesis sollicitos se praebeant; insuper, me- 
mores bona quae occasione officii sacri sibi comparant ad fines Ecclesiae 
destinati, attenti sint ad necessitates materiales quoque dioecesis, ad 
quas sublevandas, iuxta ordinationem Episcopi, pro posse opes conferant. 


27. [Sacerdotes operibus supraparoecialibus addicti]. Inter proxi- 
miores Episcopi cooperatores habentur illi sacerdotes, quibus apostola- 
tus opera indolis supraparoecialis ab ipso committuntur, sive quoad 
determinatum dioecesis territorium, sive quoad speciales fidelium coetus, 
sive quoad peculiare actionis genus. 


28.? [Parocborum munera]. Praecipua autem ratione Episcopi co- 
operatores sunt parochi, quibus, tamquam pastoribus propriis, anima- 
rum cura committitur in determinata dioecesis parte sub illius auctori- 
tate. In hac autem cura gerenda parochi, cum suis adiutoribus ita munus 
docendi, sanctificandi et regendi adimpleant, ut fideles atque communi- 
tates paroeciales, tum dioecesis tum totius Ecclesiae universalis membra 
revera se sentiant. Parochi praeterea meminerint omnes in territorio suae 
paroeciae degentes, sive christianos sive non, semper sibi commendatos 
esse in Domino. 

* In exsequendo munere magisterii, parochorum est: verbum Dei 


? Cf. schema « De cura animarum », nn. 13-17, pp. 12-13; Appendix tertia, 
nn. 1-29, pp. 63-76. 

P C£. L c, n. 15, p. 12; Appendix tertia, nn. 9-14, pp. 67-69, et Appendix 
quarta, nn. 15-18, pp. 80-82. 

praedicare omnibus christifidelibus, ut hi in fide, spe et caritate radicati, 
in Christo crescant et communitas christiana illud testimonium carita- 
tis reddat, quod Dominus commendavit; " itemque catechetica instru- 
ctione fideles ad plenam christianae doctrinae cognitionem ducere, uni- 
cuique aetati accommodatam. 

* [n perficiendo opere sanctificationis, curent parochi ut celebratio 
Eucharistici Sacrificii centrum sit et culmen totius vitae communitatis 
christianae; itemque adlaborent ut fideles spirituali pabulo pascantur 
per piam et devotam Sacramentorum receptionem atque per consciam 
et actuosam in Liturgia participationem. 

" In officio pastoris adimplendo, parochi cum omnium ovium sint 
ministri, vitae christianae incrementum foveant tum in singulis fidelibus, 
tum in familiis, tum in associationibus praesertim apostolatui addictis, 
tum in universa communitate paroeciali. Domos igitur et scholas visi- 
tent; pauperes et infirmos speciali caritate prosequantur; peculiarem 
curam de opificibus habeant atque solliciti semper sint ut fideles operi- 
bus apostolatus auxilium praestent. 


29.* [Parocborum nominatio, amotio et renuntiatio]. Cum mune- 
ris paroecialis tota ratio sit bonum animarum, quo facilius et aptius 
Episcopus ad provisionem paroeciarum procedere valeat, supprimantur 
quaelibet iura praesentationis, nominationis vel reservationis," salvo 
iure Religiosorum. 

Eadem suprema ratio prae oculis habenda est quoties de parocho- 
rum stabilitate in officio agatur, aut de eorum amotione aut translatione." 

Parochi autem, qui ob ingravescentem aetatem, ab officio rite et 
fructuose adimplendo impediuntur, enixe rogantur ut sua ipsi sponte 
officii renuntiationem faciant. Episcopus renuntiantibus congruam su- 
stentationem provideat. 


30.* [Paroeciarum erectio et innovationes]. Eadem denique salus 
animarum causa sit, qua determinentur aut recognoscantur paroeciarum 
erectiones aut suppressiones, aliaeve huiusmodi innovationes, quas qui- 
dem Episcopus, propria auctoritate peragere poterit. 


? Cf. L c, n. 15, p. 12; Appendix tertia, n. 5, p. 65; Appendix quarta, 
nn. 6-12, pp. 78-80. 

* Cf. l. c., n. 15, p. 12; Appendix quarta, nn. 20-35, pp. 82-87. 

* C£. schema « De cura animarum », n. 16, p. 13; Appendix tertia, nn. 15-29, 
pp. 69-75. 

* C£. schema « De Episcopis », nn. 33-37, pp. 24, 25; schema « De cura ani- 
marum », Áppendix secunda, nn. 27-28, pp. 52-53. 

4) Religiosi. 


31." [Religiosi et apostolatus opera]. Omnibus Religiosis, quibus 
in iis quae sequuntur sodales accensentur ceterorum Institutorum con- 
silia evangelica profitentes, iuxta propriam cuiusque vocationem, offi- 
cium incumbit impense diligenterque adlaborandi ad aedificationem et 
incrementum totius mystici Corporis Christi et in bonum Ecclesiarum 
peculiarium. 

Hos vero fines promovere tenentur imprimis oratione, expiationis 
operibus et propriae vitae exemplo, ad quorum ampliorem aestimationem 
et generosius studium Sacrosancta haec Synodus eos magnopere horta- 
tur. At, salva indole Religionum quae ex instituto vitam contemplativam 
profitentur, ad externa quoque apostolatus opera impensius accedant. 


32." [Religiosi cooperatores Episcopi im apostolatu]. Religiosi sa- 
cerdotes, qui in presbyteratus officium consecrantur ut sint et ipsi pro- 
vidi cooperatores ordinis episcopalis, hodie adhuc maiori auxilio Epi- 
scopis esse valent, pro ingravescente animarum necessitate. Ideo vera 
quadam ratione ad clerum dioecesanum pertinere dicendi sunt, quatenus 
in cura animarum atque apostolatus operibus exercendis partem habent 
sub sacrorum Praesulum auctoritate. 

Etiam alii sodales, sive viri sint sive mulieres, qui et ipsi peculiari 
ratione ad familiam dioecesanam pertinent, magnum auxilium sacrae 
Hierarchiae afferunt, atque in dies, auctis apostolatus necessitatibus, ma- 
gis magisque afferre possunt ac debent. 


33. [Principia de apostolatu Religiosorum in dioecesibus]. Ad hoc 
autem ut apostolatus opera in singulis dioecesibus concorditer semper 
exerceantur atque unitas dioecesanae disciplinae sarta tecta servetur, 
haec principia fundamentalia statuuntur: 

" 1) Episcopos, utpote Apostolorum successores, Religiosi omnes 
filiali semper obsequio ac reverentia prosequantur. Praeterea quoties 
ad apostolatus opera vocantur ita munia sua exercere tenentur ut Episco- 
pis auxiliatores adsint et subsint Quin immo Religiosi magno honori 
sibi ducant Episcoporum postulationibus votisque prompte ac fideliter 
obsequi ut ampliores partes in salutis humanae ministerium suscipiant, 


" Cf. schema « De cura animarum », nn. 19-46, pp. 14-23; Appendix quinta, 
nn. 1-14, pp. 91-98. 

* Cf. schema « De cura animarum », n. 19, p. 14. 

" Cf. schema « De cura animarum », n. 20, p. 15; Appendix quinta, nn. 3-4, 
p. 92; nn. 7-8, pp. 93-95. 

salva Instituti indole et secundum constitutiones, quae, si necesse sit, 
ad hunc finem congrue accommodentur." 

Praesertim, attenta urgenti animarum necessitate atque cleri penu- 
ria, Instituta religiosa, quae vitae mere contemplativae non addicuntur, 
ab Episcopis advocari possunt ut in variis ministeriis pastoralibus ope- 
ram adiutricem impendant; quam operam ut praestent, in paroeciis quo- 
que suscipiendis etiam ad tempus, Superiores pro viribus faveant. 

* 2) Religiosi autem, in externum apostolatum immissi, spiritu 
religionis propriae imbuti semper sint oportet, atque fideles permanere 
debent regulari observantiae et subiectioni erga proprios Superiores; 
quam obligationem ipsi Episcopi urgere ne omittant. 

' 3) Exemptio, qua Religiosi ad Summum Pontificem vel ad 
aliam ecclesiasticam Auctoritatem advocantur et ab Episcoporum iuris- 
dictione subducuntur, ordinem Institutorum internum potissimum re- 
spicit, quo melius in iisdem omnia sint inter se apta et connexa atque 
incremento et perfectioni religiosae conversationis consulatur; ^ quin 
immo, ut de illis Summus Pontifex disponere possit pro inceptis in 
bonum Ecclesiae universae. 

Haec autem exemptio non impedit quominus Religiosi in singulis 
dioecesibus Episcoporum iurisdictioni subsint, prout horum pastorale 
munus perfungendum et animarum rite ordinanda curatio requirunt." 


* 4) Omnes Religiosi, exempti et non exempti, Ordinariis lo- 
corum subduntur in iis quae ad publicum exercitium cultus divini, ad 
curam animarum, ad sacram praedicationem populo tradendam, ad chri- 
stifidelium, praesertim puerorum, catecheticam institutionem et litur- 
gicam efformationem, ad varia apostolatus opera necnon ad status cle- 
ricalis decorem spectant. Pariter tenentur servare ea omnia quae Epi- 
scoporum Concilia aut Conferentiae ab omnibus servanda legitime edi- 
xerint. 


* 5) Inter varia Instituta religiosa atque inter eadem et clerum 
dioecesanum, ordinata foveatut cooperatio. Arcta insuper habeatur om- 
nium operum et actionum apostolicarum coordinatio, quae maxime pen- 
det a supernaturali animorum et mentium habitu, in caritate radicato et 
fundato. Hanc autem coordinationem curare Apostolicae Sedi compe- 


* Cf. schema « De cura animarum », n. 21, p. 15. 
* Cf. schema « De cura animarum », n. 22, p. 16. 
* CE. schema « De cura animarum », nn. 23, 26-27, pp. 17-18; Appendix 
quinta, n. 1, p. 91. 
* Cf. schema « De cura animarum », nn. 38-42, pp. 21-22. 

tit pro universa Ecclesia; sacris vero Pastoribus in sua cuiusque dioe- 
cesi; Patriarchalibus demum Synodis et Episcoporum Conferentiis in 
proprio territorio. 

Episcopi vel Episcoporum Conferentiae et Superiores religiosi, pro 
operibus apostolatus quae a Religiosis exercentur, ne procedant nisi 
praeviis consiliis mutuo inter se collatis. 

** 6) Ad fovendas concorditer et fructuose mutuas relationes 
inter Episcopos et Religiosos, statis temporibus et quoties id opportu- 
num videbitur, Episcopi et Superiores religiosi conveniant ad negotia 
tractanda, quae universim ad apostolatum in territorio pertinent. 


CAPUT III 


DE EPISCOPIS IN COMMUNE PLURIUM ECCLESIARUM BONUM 
COOPERANTIBUS 


I — SvNonr, CoNciLIA ET PRAESERTIM EPISCOPORUM CONFERENTIAE 


34.* [Synodi et Concilia particularia]. Inde a prioribus Ecclesiae 
saeculis Episcopi, peculiaribus quidem Ecclesiis praepositi, commu- 
nione fraternae caritatis atque studio permoti universalis missionis Apo- 
stolis traditae, vires ac voluntates suas consociaverunt ad bonum tum 
commune tum singularum Ecclesiarum provehendum. Hac ratione sive 
Synodi, sive Concilia provincialia, sive demum Concilia plenaria con- 
stituta fuerunt in quibus Episcopi aequalem pro variis Ecclesiis statue- 
runt rationem servandam tum in fidei veritatibus docendis tum in 
disciplina ecclesiastica ordinanda. 

Exoptat haec Sancta Oecumenica Synodus ut veneranda Synodorum 
et Conciliorum instituta novo vigeant robore, quo aptius et efficacius 
fidei incremento disciplinaeque conservationi in variis Ecclesiis, pro 
temporum adiunctis, provideatur. 


35." [Conferentiarum Episcoporum notio]. Hodiernis potissimum 
temporibus Episcopi haud raro munus suum apte ac fructuose adimplere 
non valent nisi cum aliis Episcopis arctiorem in dies suam concordem 
atque coniunctiorem operam efficiant." Cum autem Episcoporum Con- 
ferentiae — pluribus in nationibus iam constitutae — praeclara edi- 


** Cf. schema « De cura animarum », n. 45, p. 23. 
* Cf. schema « De Episcopis », nn. 17-24, pp. 14-16. 
5 Cf. schema « De Episcopis », nn. 17-18, p. 14. 

derint uberioris apostolatus argumenta, Sacrosancta haec Synodus sum- 
mopere expedire censet, ut ubique terrarum eiusdem nationis seu 
regionis Episcopi in unum coetum confluant, ut statis temporibus simul 
convenientes, communicatis prudentiae et experientiae luminibus, col- 
latisque consiliis sancta fiat ad commune Ecclesiarum bonum virium 


conspiratio. 


36. [Conferentiarum structura, competentia et cooperatio |. Prop- 
terea de Episcoporum Conferentiis haec quae sequuntur statuit: 

* 1) Est Episcoporum Conferentia veluti coetus in quo sacrorum 
Antistites cuiusdam nationis vel territorii munus suum coniunctim exer- 
cent ad maius bonum, quod hominibus praebet Ecclesia, provehendum, 
praesertim per apostolatus formas et rationes, occurrentibus aetatis ad- 
junctis apte compositas. 

?^ 2) Omnes Ordinarii locorum cuiuscumque ritus, Vicariis Gene- 
ralibus exceptis, Coadiutores, Auxiliares aliique Episcopi titulares pe- 
culiari munere in universa natione fungentes ad Episcoporum Conferen- 
tiam pertinent. 

Ordinariis locorum necnon Coadiutoribus competit suffragium de- 
liberativum. 

Auxiliatibus aliisque Episcopis, quibus ius est Conferentiae inte- 
resse, suffragium deliberativum aut consultivum decernent statuta Con- 
ferentiae. 

* 3) Quaelibet Conferentia Episcoporum sua conficiat statuta, 
ab Apostolica Sede recognoscenda, in quibus — praeter alia media — 
officia provideantur quae fini consequendo efficacius consulant, e. g. 
Consilium permanens Episcoporum, Commissiones Episcopales, Secre- 
tariatus Generalis. 


' 4) Decisiones Conferentiarum Episcoporum, dummodo legiti- 
me et per duas saltem ex tribus partibus suffragiorum Praesulum quibus 
ius est Conferentiae interesse cum voto deliberativo prolatae necnon 
ab Apostolica Sede recognitae sint, vim habeant iuridice obligandi 
in casibus dumtaxat in quibus aut ius commune id praescripserit aut 
peculiare Apostolicae Sedis mandatum, motu proprio aut ad petitionem 
ipsarum Conferentiarum datum, id statuerit. 


* Cf. schema « De Episcopis », n. 18, p. 14. 

* C£. schema « De Episcopis », n. 19, p. 15. 

* Cf. schema « De Episcopis », n. 20, p. 15. 

* C£. schema « De Episcopis », nn. 22-24, p. 16. 

* 5) Ubi peculiaria adiuncta id postulent, Episcopi plurium na- 
tionum, Apostolica Sede approbante, unam poterunt Conferentiam con- 
stituere. 

Foveantur insuper relationes inter Conferentias Episcopales diver- 
sarum nationum ad maius bonum promovendum ac tuendum." 

6) Enixe commendatur ut Praesules Orientalium Ecclesiarum, 
in disciplina propriae Ecclesiae in Synodis promovenda et ad opera in 
bonum religionis efficacius fovenda, rationem etiam habeant boni com- 
munis totius territorii, ubi plures Ecclesiae diversorum rituum exstant, 
consiliis in Conferentiis interritualibus collatis, iuxta normas a compe- 
tenti Auctoritate statuendas. 


II — PROVINCIARUM ECCLESIASTICARUM CIRCUMSCRIPTIO ET REGIO- 
NUM ECCLESIASTICARUM ERECTIO. 


37.^ [Principium de recognoscenudis circumscriptionibus]. Anima- 
rum bonum non dioecesium tantum sed provinciarum quoque ecclesiasti- 
carum aptam expostulat circumscriptionem, immo et regionum eccle- 
siasticarum suadet erectionem, ita ut apostolatus necessitatibus iuxta 
socialia et localia adiuncta melius provideatur, atque faciliores fructuo- 
sioresque reddantur Episcoporum relationes sive inter se sive cum Me- 
tropolitis et cum ceteris eiusdem nationis Episcopis, necnon et Episco- 
porum cum civilibus Auctoritatibus. 


38.! [Norrmae servandae]. Itaque, ad memoratos fines consequendos, 
Sacrosancta Synodus haec statuenda decernit: 

1) Provinciarum ecclesiasticarum — circumscriptiones opportune 
recognoscantur. 

2) Pro regula habeatur ut omnes dioeceses, aliaeque territoria- 
les circumscriptiones quae iure dioecesibus aequiparantur, alicui pro- 
vinciae ecclesiasticae adscribantur. Proinde dioeceses quae nunc Apo- 
stolicae Sedi immediate sunt subiectae quaeque nulli alii uniantur, aut 
in novam provinciam ecclesiasticam, si id fieri possit, sunt simul com- 
ponendae aut illi provinciae aggregandae, quae vicinior seu opportunior 
sit, et iuri metropolitico Archiepiscopi sunt subiciendae ad normam 
juris communis. 

3) Ubi utilitas id suadet, provinciae ecclesiasticae in regiones 
ecclesiasticas componantur, quarum ordinatio iure est statuenda. 


* Cf. schema « De Episcopis », n. 25, p. 17. 
^ Cf. schema « De Episcopis », nn. 26-32, pp. 20-21. 
! Cf. schema « De Episcopis », n. 27, p. 20. 

39.! [Conferentiarum | Episcopalium | votum | exquirendum]. De 
huiusmodi provinciarum circumscriptione aut regionum erectione stu- 
dium committitur competentibus Episcoporum Conferentiis, iuxta nor- 
mas iam de dioecesium circumscriptione in art. 21 et 22 statutas. 


III — EPISCOPI MUNERE INTERDIOECESANO FUNGENTES 


40. [Peculiarium officiorum constitutio et cooperatio cum  Episco- 
pis]. Cum necessitates pastorales magis magisque requirant ut quaedam 
pastoralia munia concorditer seu communiter regantur et promoveantur, 
expedit omnino ut in servitium omnium vel plurium dioecesium alicuius 
determinatae regionis aut nationis nonnulla constituantur officia, quae 
etiam Episcopis committi possunt. 

Commendat autem Sancta Synodus ut inter Praelatos seu Episcopos, 
his muneribus perfungentes, et Episcopos dioecesanos atque Conferentias 
Episcopales fraterna semper vigeat communio et animorum in sollicitu- 
dine pastorali conspiratio, cuius rationes etiam iure communi definiantur 
oportet. 


41. [Vicariatus Castrenses]. Cum spirituali militum curae, ob pe- 
culiares eorumdem vitae condiciones, eximia debeatur sollicitudo, in 
unaquaque natione erigatur, pro posse, Vicariatus Castrensis, cuius Or- 
dinarius necnon cappellani in concordi cum Episcopis dioecesanis coope- 
ratione huic difficili operi impense se devoveant." 

Quare Episcopi dioecesani Ordinario Castrensi concedant numero suf- 
ficienti sacerdotes huic gravi muneri aptos simulque faveant inceptis 
ad bonum spirituale militum provehendum." 


42. [Mandatum generale]. Mandat Sacrosancta Synodus, ut in reco- 
gnoscendo Codice luris Canonici aptae definiantur leges, ad normam 
principiorum quae in hoc Decreto statuuntur, perpensis etiam animad- 
versionibus quae vel a Commissionibus vel a Patribus Conciliaribus 
prolatae sunt. 

Mandat insuper Sancta Synodus ut Directoria generalia de cura ani- 
marum conficdiantur in usum tum Episcoporum tum parochorum, ut 
certae ipsis praebeantur rationes ad proprium munus pastorale facilius 
aptiusque obeundum. 

Conficiantur etiam tum speciale Directorium de cura pastorali pecu- 
liarium fidelium coetuum pro diversis singularum nationum vel regionum 


! Cf. schema « De Episcopis », n. 32, p. 21. 

adiunctis, tum Directorium de catechetica populi christiani institutione, 
in quo agatur de fundamentalibus eiusdem institutionis principiis et 
ordinatione deque elaboratione librorum ad rem pertinentium. In iis 
vero Directoriis conficiendis ratio item habeatur animadversionum quae 
sive a Commissionibus sive a Patribus Conciliaribus exhibitae sunt.? 


NOTAE 


! Cf. Mt. 1, 21. 

? Cf. Io. 20, 21. 

* Epb. 4, 12. | 

* Cf. Cowc. Var. I, Sessio IV, Const. dogm. I de Ecclesia Cbristi, c. 5, DENz. 
1828: « Tantum autem abest, ut haec Summi Pontificis potestas officiat ordinariae 
ac immediatae illi episcopalis iurisdictionis potestati, qua Episcopi, qui positi a 
Spiritu Sancto (cf. Act. 20, 28) in Apostolorum locum succedunt, tanquam veri 
pastores assignatos sibi greges singuli singulos pascunt et regunt, ut eadem a su- 
premo et universali pastore asseratur, roboretur ac vindicetur, secundum illud san- 
cti Gregorii Magni: * Meus honor est honor universalis Ecclesiae. Meus honor 
est fratrum meorum solidus vigor. Tum ego vere honoratus sum, cum singulis 
quibusque honor debitus non negatur " ». 

* C£. Cowc. Var. I, Sessio IV, Const. dogm. de Ecclesia Christi, Prooem., 
DENz. 1821: « Pastor aeternus ef episcopus animarum nostrarum (1 Pt. 2, 25), 
ut salutiferum redemptionis opus perenne redderet, sanctam aedificare Ecclesiam 
decrevit, in qua veluti in domo Dei viventis fideles omnes unius fidei et caritatis 
vinculo continerentur. Quapropter, priusquam clarificaretur, rogavit Patrem non 
pro Apostolis tantum, sed et pro eis, qui credituri erant per verbum eorum in ipsum, 
ut omnes unum essent, sicut ipse Filius et Pater unum sunt (Io. 17, 20 sq.). Quem- 
admodum igitur Apostolos, quos sibi de mundo elegerat, misit, sicut ipse missus 
erat a Patre (Io 20, 21): ita in Ecclesia sua pastores et doctores usque ad consum- 
mationem saeculi (Mt. 28, 20) esse voluit. Ut vero episcopatus ipse unus et indivi. 
sus esset, et per cohaerentes sibi invicem sacerdotes credentium multitudo universa 
in fidei et communionis unitate conservaretur, beatum PETRUM ceteris Apostolis 
praeponens in ipso instituit perpetuum utriusque unitatis principium ac visibile 
fundamentum, super cuius fortitudinem aeternum exstrueretur templum, et Eccle- 
siae coelo inferenda sublimitas in huius fidei firmitate consurgeret ». 

$ Cf. PAurLus VI, Allocutio ad Em.mos Patres Cardinales, Exc.mos Praesules, 
Rev.mos Praelatos ceterosque Romanae Curiae Officiales, d. 21 sept. 1963: A.A.$., 
55 (1963), p. 799: « E norma sacra dei Dicasteri della Curia Romana interrogare 
i Vescovi e valersi del loro giudizio nella trattazione degli affari. Fra 1 Consultori 
delle sacre Congregazioni si annoverano non pochi Vescovi, provenienti da varie 
regioni. E Noi diremo di pià; quando il Concilio Ecumenico mostrasse desiderio 
di vedere associato in un certo modo e per certe questioni, in conformità alla dot- 
trina della Chiesa e alla legge canonica qualche rappresentante dell'Episcopato, par- 
ticolarmente fra i Presuli che dirigono una diocesi, al Capo supremo della Chiesa 
stessa, nello studio e nella responsabilità del governo ecclesiastico, non sarà sicura- 
mente la Curia Romana a farvi opposizione, ché anzi essa sentirà accresciuto l'onore 

e l'onere del suo sublime e indispensabile servizio, ch'é, a parte il debito procedere 
dei Tribunali ecclesiastici, sia nella Curia Romana, che nelle Diocesi, come bene 
sappiamo, specificamente amministrativo, consultivo ed esecutivo ». 

Cf. PauLus VI, Allocutio ad Concilii Patres, d. 29 sept. 1963: A.A.S., 55 
(1963), pp. 849-850: « Inter varias diversasque quaestiones, de quibus in Concilio 
pertractabitur, primas habet quae ad vos attinet, utpote Episcopos Ecclesiae Dei. 
Haud dubitamus asseverare Nos magna spe ac sincera fiducia huiusmodi discepta- 
tionem exspectare. Enimvero, salvis declarationibus dogmaticis Oecumenici Con. 
cilii Vaticani Primi ad Romanum Pontificem attinentibus, altius investiganda erit 
doctrina de Episcopatu, de eius muneribus deque eius cum Petro necessitudinibus. 
Exinde rationes Nobis exponentur, quibus, ad doctrinam et usum vitae quod spectat, 
in apostolico munere Nostro obeundo utamur. Hoc namque universale munus, quam- 
vis a Christo instructum sit plenitudine et iusta virtute potestatis, quam quidem 
scitis, poterit tamen auxilii et praesidii maiores vires sibi adiungere, si dilecti et 
venerabiles Fratres in Episcopatu, modis et rationibus opportune statuendis, Nobis 
validiorem et suscepti onerís magis consciam praestabunt adiutricem operam ». 

7 Cf, Prus XII, Litt. Encycl. Fidei donum, 21 apr. 1957: A.A.S., 49 (1957), 
p. 237 s.: « Quodsi unusquisque Episcopus portionis tantum gregis sibi commissae 
sacer pastor est, tamen qua legitimus Apostolorum successor ex Dei institutione 
et praecepto apostolici muneris Ecclesiae una cum ceteris Episcopis sponsor fit, 
secundum illa verba quae Christus ad Apostolos fecit: * Sicut misit me Pater, et 
ego mitto vos " (Io. 20, 21). Haec quae * omnes gentes... usque ad consummatio- 
nem saeculi " (Mz. 28, 19-20) amplectitur missio, cum Apostoli de mortali vita 
decesserunt, minime decidit; immo in Episcopis communionem cum Iesu Christi 
Vicario habentibus, adhuc perseverat ». 

Cf. etiam: BENEDICTUS XV, Epist. Ap. Maximum Illud, 30 nov. 1919: A.S.S., 
11 (1919), p. 440; Prus XI, Litt. Encycl. Rerum Ecclesiae, 28 febr. 1926: A.A.S., 
18 (1926), p. 68. 

* Cf. Epb. 5, 9. 

? Cf. CoNc. TnrD., Sess. V, decr. de reform., c. 2, Maus 33, 30; Sess. XXIV, 
decr. de reform., c. 4, MaNs1 33, 159. 

T Cf. IoANNES XXIII, Litt. Encycl. Pacem: im terris, 11 apr. 1963, passim: 
A.A.S., 55 (1963), pp. 257-304. 

! Hic prae oculis habeantur ea praesertim quae proposita fuerunt in praece- 
denti schemate Decreti « De cura animarum », p. 47, n. 9: Evangelizationis pro- 
gramma generale organicum et missionarium; et n. 11: Directorium de evangeli- 
zatione. 

7 Cf, Prus XII, Litt. Encycl. Mediator Dei, 20 nov. 1947: A.A.S., 39 (1947), 
p. 251 sqq. 

"UICE. I2 22. 262]. 

* Nomine « migrantium » ii praesertim veniunt qui ob victum quaeritandi ne- 
cessitatem variasque alias rationes vitae vel occupationis vel ob tristes suarum na- 
tionum condiciones vexationesque religionis causa obortas patrium locum, sive ad 
tempus sive in perpetuum, relinquunt. 

Nomine « maritimorum » veniunt ii omnes qui nauticam vel piscatoriam artem 
exercentes sive gubernandi sive inserviendi causa in navibus vitam iugiter ducere 
coguntur ac proinde nonnisi raro et difficilius communi parochi cura frui valent, 
vel portubus addicuntur maritima itinera adparaturi. 

Nomine « aéronavigantium » li veniunt qui a&rea itinera et commeatus aggre- 
diuntur iique omnes, sive viri sive mulieres, qui in velivolis et in aérodromis 
operam praestant seu laborem. 

Nomine « nomadum » ii veniunt qui varias orbis terrarum regiones continuo 
circumire solent, vel propter artem circensibus ludis exercendam vel propter insi- 
tam naturam et congenitam animi proclivitatem. 

5 Hic ii veniunt potissimum qui vulgo /ouristes vocantur, homines nempe 
qui, sive singuli sive turmatim, per annum, animi relaxationis vel rusticationis vel 
sanitatis curandae causa, suas domos ad tempus derelinquere solent, externas civi- 
tates aut montes aut marium lacuumque oras petituri. 

E CE nora 17. 

7 In hoc articulo sermo fieri etiam deberet de Vicario Generali et de Vicario 
Episcopali. Textus igitur proponitur sequens, qui, si placuerit, in articulo 25, post 
primum comma erit inserendus: 

Eminens in Curia dioecesana est officium Vicarii Generalis, atque officium Vi- 
carii Episcopalis, quod Sancta haec Synodus instituit. Quoties rectum dioecesis re- 
gimen id requirat, constitui possunt ab Episcopo unus aut plures Vicarii Episcopales, 
qui nempe ipso iure, in determinata dioecesis parte aut in certo negotiorum genere 
aut quoad fideles determinati ritus, ea gaudent potestate, quae Vicario Generali 
in universa dioecesi et quoad omnia negotia omnesque fideles competit. Libere ab 
Episcopo dioecesano designantur et obligationibus tenentur quibus ligatur Vicarius 
Generalis. Expirat eorum iurisdictio iisdem modis, quibus cessat iurisdictio Vicarii 
Generalis, in specie per Sedis Episcopalis vacationem, nisi tamen Episcopi Auxiliaris 
munere fungantur, ad normam n. 24. 

55 Cf. To. 13, 35. 

? Per liberam enim collationem officii paroecialis melius fieri potest ut ad 
singulas paroecias regendas ii semper deputentur qui scientia, pietate, zelo aposto- 
lico ceterisque dotibus et qualitatibus sint magis idonei. 

? In paroecia, cui administrandae praeficiuntur qua proprii eiusdem rectores, 
parochi stabiles esse debent; attamen, cum officium paroeciale praecipue et essentia- 
liter consistat in munere pastorali exercendae curae animarum, Episcopus, ubi neces- 
sitas vel magna utilitas boni animarum illud exposcat, parochos legitime transferre 
vel amovere potest, salva utique naturali et canonica aequitate, sed servando modum 
procedendi qui nec longas moras patiatur nec multiplices sollemnitates requirat. 
Eodem modo, expedit omnino ut Episcopus sine magna difficultate officio exsolvere 
valeat parochos qui, ratione provectae aetatis, iam nequeunt curam animarum rite 
ac fructuose promovere. 

^ Cf, Prus XII, Allocutio, 8 dec. 1950: A.A.S., 43 (1951), p. 28: « Haud 
dubie ad iuris divini praescriptum sacerdos, sive saecularis sive religiosus est, ita 
munia exercere debet sua, ut Episcopo auxiliator adsit et subsit ». 

2 Constitutiones dicuntur accommodandae, non necessario cum mutatione finis 
specialis Instituti, quasi deberet de vita contemplativa transire ad activam vel ad 
diversa opera non sibi propria. Fine quidem cum indole propria Instituti servato, 
constitutiones exigentiis hodierni apostolatus et debitae Ordinario loci subordi- 
nationi, prout necessarium, melius aptentur, ut sodalium activitas efficacior sit et 
congruentius ordinata procedat. 

2 Cf, Leo XIII, Const. Ap. Romanos Pontifces, 8 maii 1881: Acta Leo- 
nis XIII, vol. II (1882), p. 234. 


[27] 


[28] 


[28] 


[29] 

^ Cf, Prus XII, Allocutio, 8 dec. 1950: l1. c: «Sed et Religiosorum Ordi- 
num exemptio neque principiis constitutionis divinitus Ecclesiae datae obsistit 
neque ullo modo repugnat legi, qua sacerdos Episcopo parere debet. Etenim ad nor- 
mam iuris canonici religiosi exempti Episcopi loci potestati subsunt, prout episco- 
pale munus perfungendum et animorum rite ordinanda curatio requirunt ». 

5 Sunt enim nonnulla negotia quae communem omnium Episcoporum agendi 
rationem expostulant, praesertim si totam attingant nationem; talia sunt v. g. ne- 
gotia de re scholari, administrativa, de morali usu iurium civilium et his similia. 

Praeterea aliquando declarationes publicae nomine omnium Episcoporum fa- 
ciendae sunt, quarum aliae maximi momenti esse possunt, uti declarationes quae 
publicam opinionem valde commovere valeant fideliumve admirationem gignere, 
aut quae nimium a recepta communi agendi vel sentiendi ratione discrepent, aut 
quae cum declarationibus de eadem materia a finitimis Episcoporum Conferentiis 
forte latis pugnent, et his similia. 

?6 Relationes inter Conferentias Episcopales diversarum Nationum opportunis 
et congruentibus mediis haberi poterunt per earumdem Conferentiarum Secretaria- 
tus et inter alia haec praesertim spectare poterunt: 

4) communicare praecipuas agendi rationes praesertim in re et actione pa- 
storali; 

b) transmittere scripta vel folia, quae decisiones Conferentiae referant vel 
acta seu documenta, quae ab Episcopis communi consilio edantur; 

c) significare varia apostolatus incepta, a Conferentia Episcopali proposita 
vel commendata quaeque utilia esse possint in casibus similibus; 

d) proponere graviores quaestiones, quae hodiernis temporibus et in particu- 
Jaribus adiunctis maximi momenti esse videantur; 

e) indicare pericula vel errores in propria Natione serpentia, quae in alios 
etiam populos irrepere possint, ita ut apta et opportuna media adhibeantur ad illa 
praecavenda vel auferenda vel coarctanda, et his similia. 

7! C£. S. C. CousisTORIALIS: Instructio de Vicariis Castrensibus: 23 apr. 1951: 
A.A.8$., 43, (1951), pp. 562-565; Formula servanda in relatione de statu Vicariatus 
Castrensis conficienda, 20 oct. 1956: A.A.S., 49 (1957), pp. 150-165; Decretum: 
De Sacrorum Liminum Visitatione a Vicariis Castrensibus peragenda: 28 febr. 
1959: A.A.S., 51 (1959), pp. 272-74; Decretum: Facultas audiendi con[essiones 
militum  Cappellanis extenditur: 27 nov. 1960: A.A.S., 53 (1961), pp. 49-50. 

S. C. pnr RzLiGrosIS: [ustructio de Cappellanis militum religiosis: 2 febr. 
1955: A.A.S., 47 (1955), pp. 93-97. 

? Cf S. C. CowsisTORIALIs: Epistula ad Em.mos PP. DD. Cardinales atque 
Exc.mos PP. DD. Archiepiscopos, Episcopos ceterosque Ordinarios Hispanicae Di- 
tionis, 21 iun. 1951: A.A4.5., 43 (1951), p. 566: « Ideoque meminerint Episcopi 
animarum Pastores, tunc pastoralis ministerii opus impleri, si Vicario Castrensi li- 
benter praesentare ac concedere velint nonnullos sibi subiectos sacerdotes, aptis 
quidem virtutibus exornatos, quibus Ille rite exercere valeat spiritualem militum 
curam, quos inter unicuique Praesuli nonnullas oves de concredito sibi grege annu- 
merare fas etit ». 

? In his autem Directoriis conficiendis in primis prae oculis haberi debent 
Directoría iam apparata a Commissione de Episcopis ac de dioecesium regimine et 
a Commissione de disciplina Cleri et populi christiani, quae referebantur in Appen- 
dicibus praecedentis schematis Decreti « De cura animarum ». 

APPENDIX 


RELATIO 


CIRCA RATIONEM QUA SCHEMA ELABORATUM EST 


PARS PRIOR 
DE SCHEMATE IN GENERE. 


1) Novum hoc schema Decreti « De pastorali Episcoporum munere in 
Ecclesia » ex praecipuis articulis coalescit, de quibus agebatur in duobus prio- 
ribus schematibus Decretorum « De Episcopis ac de dioecesium regimine » et 
« De cura animarum », idemque diligenter elaboratum est normis prae oculis 
habitis, quae a Commissione de laboribus Concilii coordinandis praefinitae 
sunt. Haec enim in litteris d. 29 novembris 1963 Commissioni de Episcopis et 
de dioecesium regimine ita mandavit: « ridurre la materia dei propri schemi, 
in conformità delle finalità preminentemente pastorali del presente Concilio, 
rinviando alla prossima riforma del Codice di Diritto Canonico gli argomenti 
a carattere prevalentemente giuridico », ac deinde litteris d. 23 ianuarii 1964 
sic statuit: « Nello schema * de Episcopis ac de dioecesium regimine " siano 
incluse le norme piü rilevanti e gli indirizzi fondamentali dello schema ^ de 
cura animarum ", che viene perció eliminato come tale dall'elenco degli 
schemi ». 

Ceterum iam in Aula Conciliari plures Patres votum expresserant ut 
eiusmodi praefatorum schematum unio fieret propter nexum materiae. 

2) In novo schemate conficiendo et novus titulus, et novus ordo ma- 
teriae, et nova textus redactio curanda erat, ut singulae quaestiones apte 
inter se coordinarentur, congrua quoque ratione habita animadversionum, 
quas verbis aut scripto Patres fecerunt, praesertim super schema Decreti 
« De Episcopis ac de dioecesium regimine », quod in Aula in Secunda Ses- 
sione examinatum et disceptatum est. Attamen, plene servari non potuerunt 
normae de reformandis aliis schematibus praefinitae (e. g. de Sacra Liturgia 
et de Ecclesia), quia ex duobus schematibus unum conficiendum erat. 

3) Praesens schema « De pastorali Episcoporum munere in Ecclesia » 
tribus capitibus constat, quibus generale prooemium praeponitur. In prooe- 
mio breviter enuntiatur materia in schemate pertractanda et connexio ostendi- 
tur eiusdem schematis cum schemate Constitutionis « de Ecclesia ». Ut hoc 
fieret plures Patres in Aula petierunt, et Sodales Commissionis de Episcopis et 
de dioecesium regimine suffragiorum maioritate faciendum statuerunt, utpote 
quod valde utile vel necessarium videbatur. Elementa autem huiusmodi 
prooemii praecipue desumpta sunt ex prooemio generali et ex prooemio 
capitis primi schematis Decreti « De cura animarum ». 

4) Episcoporum officii varii adspectus distingui debent, videlicet munus 

quod uniti exercent quoad universam Ecclesiam, munus quod in propria 
dioecesi eorum quisque implet, atque tandem munus quod aliqui coniunctim 
in quibusdam símul dioecesibus alicuius regionis aut nationis exercent. 

Quapropter, ut synthetice integrum Episcoporum munus pastorale consi- 
deretur, quod hucusque in nullo umquam Concilio factum est, per tria 
capita de Episcoporum munere tractatur. In capite primo de Episcoporum 
ministerio quoad universam Ecclesiam agitur, quia iidem sunt Membra Col- 
legii Episcopalis, et quidem iuxta ea quae exponuntur in doctrina de colle- 
gialitate ac sacramentalitate Ordinis Episcopalis, a Conciliari Commissione 
« De doctrina fidei et morum » elaborata. In capite II de Episcoporum munere 
in propria dioecesi tractatur. In capite ITI de munere quod aliqui coniuncti 
quoad plures simul dioeceses eiusdem regionis exercent quaestio est. 

5) Caput primum, quod inscribitur « De Episcopis quoad universam 
Ecclesiam », in duos articulos dividitur, in quorum priore considerantur partes 
quas habent Episcopi pro tota Ecclesia sive quatenus omnes una cum Ro- 
mano Pontifice supremam ac plenam potestatem exercent, sive quatenus ali- 
qui — si Summo Pontifici placuerit — in quoddam Consilium Centrale con- 
veniunt, sive quatenus singuli cum aliis Collegii Membris cooperantur in 
sollicitudine omnium Ecclesiarum. 

In altero autem articulo principia generalia determinantur de potestate 
Episcoporum eorumque habitudine ad Romanum Pontificem, de eorum rela- 
tionibus cum Dicasteriis Curiae Romanae deque nova huius ordinatione. 

6) In capite secundo agitur de Episcopo in sua dioecesi. Tres articulos 
complectitur, in quorum primo — ex priore schemate « De cura animarum » 
deprompto — quaenam sit vera dioecesis natura exponitur et quomodo Epi- 
scopus dioecesanus triplex munus docendi, sanctificandi, regendi exercere 
debeat. Ibidem peculiaris mentio fit de catechetica institutione, de qua fuse 
sermo erat in capite quinto schematis « De cura animarum », confecto a Com- 
missione Conciliari « De disciplina Cleri et populi christiani ». In ultimo nu- 
mero eiusdem articuli primi quaestio exponitur de Episcoporum renuntiatio- 
ne quando officio suo pastorali rite implendo minus apti evaserint. 

In articulo secundo ex ipsa dioecesis definitione elementa necessaria ad 
eiusdem finem consequendum in lucem ponuntur et exinde criteria genera- 
liora statuuntur pro dioecesium circumscriptionibus recognoscendis. 

In articulo tertio agitur de cooperatoribus Episcopi dioecesani. In primis 
Episcoporum Coadiutorum et Auxiliarium munus, potestas atque necessitu- 
dines cum Episcopo dioecesano pressius determinantur. Deinde definiuntur 
partes quas, inspectis fine dioecesis atque necessitatibus curae animarum. 
habent Curia et Consilia dioecesana, clerus dioecesanus, praesertim parochi, 
atque tandem Religiosi, quatenus operibus apostolatus in dioecesi addicuntur. 

7) Caput tertium inscribitur: « De Episcopis in commune plurium Eccle- 
siarum bonum cooperantibus ». In tres articulos dividitur, in quorum primo, 
maioris utique momenti, agitur de Synodis et de Conciliis particularibus, atque 
praecipue de Episcoporum Conferentiis. 

De his tamen Conferentiis, iuxta plurium Patrum animadversiones, fun- 
damentalia tantummodo principia traduntur. 

In articulo secundo ea exponuntur quae attinent ad provincias et regiones 
ecclesiasticas, quo plurium dioecesium consensioni et cooperationi melius 
prospici possit. 

In articulo tertio mentio fit, ad quamplurium Patrum mentem, de multis 
illis Episcopis titularibus qui munere aliquo funguntur in commune plurium 
dioecesium bonum, et in specie agitur de Vicariatibus Castrensibus. 

8) Annotare denique iuvat quod Commissio de Episcopis et dioecesium 
regimine novum hoc schema inscribendum censuit: « De pastorali Episcopo- 
rum munere in Ecclesia », quia eiusmodi titulus plane respondere videtur 
nedum materiae, de qua in schemate pertractatur, sed etiam peculiari Concilii 
Vaticani II indoli pastorali. 


PARS ALTERA 


DE SINGULIS SCHEMATIS CAPITIBUS. 


Circa Caput I: « De Episcopis quoad universam Ecclesiam », haec animad- 
vertenda sunt: 


In Art. I, qui inscribitur: « Partes quas habent Episcopi quoad univer- 
sam Ecclesiam », in n. 4 breviter agitur de exercitio potestatis Collegii Epi- 
scoporum, cuius textus approbatus fuit, sub conditione ut deinceps concor- 
dari deberet cum textu schematis Constitutionis De Ecclesia, a Commissione 
Conciliari de doctrina fidei et morum recogniti. 

In n. 5 proponitur, invitante ipso Romano Pontifice, institutio Coetus seu 
Consilii Centralis, iuxta vota a pluribus Concilii Patribus exhibita. 

In n. 6 et in n. 7 fit sermo de relationibus singulorum Episcoporum 
cum aliis Collegii Membris. Quae ibidem exponuntur desumpta sunt, quoad 
substantiam, ex schemate Decreti « De cura animarum ». Ea determinantur 
quae mutuam Episcoporum necessitudinem respiciunt et eorumdem obliga- 
tionem ut alter alteri auxilietur in materialibus vel spiritualibus necessita- 
tibus quas quisque experiatur. Quod quidem subsidium praesertim ferri debet 
quod attinet ad territoria Missionum, ad regiones penuria sacerdotum labo- 
rantes, ad Episcopos qui persecutionem propter fidem christianam patiuntur. 
Explicite quoque mutuum adiutorium urgetur non tantummodo in operibus 
ministerii pastoralis praestandum, sed etiam ad inopiam et indigentiam bo- 
norum temporalium sublevandam, qua variae regiones vel dioeceses haud 
raro premuntur. 


Art. II: Episcopi et Apostolica Sedes. 

1) In textu elaborando huius articuli, congrua ratio habita est nedum 
textus prioris schematis Decreti « De Episcopis ac de dioecesium regimine », 
cuius accurata disceptatio in Aula Conciliari habita est, verum etiam ani- 
madversionum quae de praefato schemate a Patribus sive verbis sive scripto 

factae sunt. Plura siquidem Patres animadverterunt potissimum quod attinet 
ad titulum Decreti, ad usum quorumdam verborum, ad iura Episcopi in 
regimine dioecesis, ad Curiae Romanae Dicasteria. 

2) Nonnulli Patres exoptarunt ut verbis « Sancta Sedes » et « Sacrae 
Congregationes (Curiae Romanae) » substituerentur verba « Apostolica Se- 
des » et « Dicasteria (Curiae Romanae) »; hinc potius quam: « De rationibus 
inter Episcopos et Sacrae Romanae Curiae Congregationes », titulus articuli 
inscribitur: « Episcopi et Apostolica Sedes », prouti etiam quidam Patres in 
votis habuerunt. 

3) In priore schemate sermo erat de « facultatibus », quae Episcopis 
sint recognoscendae, quod pluribus Patribus minus placebat. In novo textu 
proinde principium generale simpliciter statuitur, quod scilicet Episcopis, 
Apostolorum successoribus et suae cuiusque dioecesis immediatis et ordi. 
natiis pastoribus, per se omnis potestas competit, quam pastoralis muneris 
exercitium exigit. Hoc, sane, plurium Patrum votis plane respondet ac 
fundamentum constituit propositionum seu conclusionum, quae de iuribus 
Episcoporum in hoc articulo statuuntur, iisdemque plurium Patrum votis 
congrue satisfit, saltem implicite et indirecte, circa relationes inter Episcopos 
et Dicasteria Curiae Romanae. 

In commemoranda autem Summi Pontificis potestate sibi vel alii Aucto- 
ritati reservandi causas quasdam gravioris momenti, Commissioni de Epi- 
scopis et dioecesium regimine opportunum visum est ut omitterentur haec 
quae sequuntur prioris schematis verba: « propter bonum commune » vel 
« ad fidei et disciplinae unitatem servandam », quibus causa seu finis reserva- 
tionis exprimitur. 

4) In prioris schematis disceptatione Patres Conciliares quamplura pecu- 
liaria animadverterunt; praesertim vero haec proposuerunt: 

4) Dicasteria Romana munus suum nomine et auctoritate Summi Pon- 
tificis expleant in servitium et bonum totius Ecclesiae; 

b) Dicasteria Romana munus habeant iudiciarium et administrativum, 
consultivum et exsecutivum; de eorum autem potestate legislativa diversae 
prolatae sunt sententiae; 

c) Nova fiat Dicasteriorum Curiae Romanae ordinatio, hodiernis tem- 
poribus magis accommodata, quod attinet praesertim ad eorumdem nomen, 
numerum, competentiam, modum procedendi, laborum coordinationem; 

d) Dicasteria Romana in sua constitutione notam maioris universalitatis 
prae se ferant, quatenus plures inter eorum Membra et Officiales connume- 
rentur ex diversis orbis catholici regionibus selecti; 

e) Dicasteriis Romanis plures diversarum nationum Episcopi adscri- 
bantur; 

f) Episcoporum titularium numerus in Curia Romana minuatur et lai- 
corum opera in ea magis adhibeatur; 

£) Suprema Congregatio S. Officii apte recognoscatur eique nomen 
sit Congregatio de fide et moribus; 

b) In schemate agatur quoque de Legatis Summi Pontificis et de 
eorumdem relationibus cum Episcopis. 

At vero, praefatorum votorum Patrum in novo textu huius articuli nn. 9 
et 10 congrua ratio habetur, et plerumque quidem explicite, quandoque autem 
solummodo implicite. Expresse haec vota promuntur: Dicasteria Curiae Ro- 
manae novam aptiorem habeant ordinationem; in Dicasteriis Curiae Ro- 
manae Membra, Officiales, Consultores adsint ex diversis regionibus Ecclesiae 
selecti; inter Membra Dicasteriorum Curiae Romanae quidam Episcopi resi- 
dentiales connumerentur; in Curia Romana saepius, pro opportunitate, laici 
audiantur qui sint experientia et virtute praestantes, Annotare iuvat quod, de 
Episcopis in Curiam Romanam cooptandis, consulto omissa sunt haec prioris 
schematis verba: « aut a Summo Pontifice electi aut, si ipsi placuerit, a Con- 
ferentiis Episcopalibus designati»; ista enim designatio aliquibus Patribus 
non placet, ceterum per verba in textu nunc adhibita nullus excluditur modus 
qui ad eorum designationem rite faciendam aptus comprobetur. 

Nihil autem in novo textu explicite dicitur de Congregatione S. Officii, 
de Legatis Summi Pontificis, de minuendo numero Episcoporum titularium in 
Curia Romana, quia proprium non est Concilii Oecumenici de quaestionibus 
particularibus agere; insuper vero, in voto proposito de nova ordinatione Cu- 
riae Romanae instituenda, implicite ea etiam continentur, quae a nonnullis 
Patribus optantur quoad praefatas quaestiones. 


Super Caput II: « De Episcopis quoad Ecclesias peculiares seu Dioeceses » 
haec dicenda videntur. 


In art. I: Episcopi Dioecesami, determinantur notio dioecesis (n. 11) 
et Episcopi munus in sua dioecesi (nn. 12-18). 

4) In primis annotare iuvat nunc « dioecesanos » in schemate Decreti 
proprie nominari Episcopos, qui hucusque « residentiales » appellabantur; 
sic enim melius uno eodemque verbo designantur sive Episcopi qui in terri- 
torio definito legitime munere suo pastorali funguntur, sive Episcopi persona- 
les, qui propriam sedem revera non habent. 

b) Dioecesis notio, quae in n. 11 datur, ita exprimitur ut aeque intelligi 
possit de parte dominici gregis, quae peculiari curae uniuscuiusque Episcopi 
assignatur vel ratione determinati territorii in quo eadem exercenda est, vel 
ratione determinati coetus personarum, qui a fidelibus constituitur pro qui- 
bus Episcopus pastorale munus exercere debet. 

c) In nn. 12-18 ea exponuntur quae ad triplex pastorale Episcoporum 
munus docendi, sanctificandi, regendi ac pascendi pertinent. Principia quae 
proponuntur plerumque excerpta sunt e schemate Decreti « De cura anima- 
rum » et breviore forma sunt redacta; quaedam immutationes factae sunt, 
stylum potius spectantes quam substantiam. 

In n. 15 sermo accuratior factus est sub respectu theologico de pleni- 
tudine sacerdotii in Episcopo ac de eiusdem ad reliquos participatione seu 


communione. 

d) In n. 19 salebrosa quaestio agitatur de Episcoporum a munere ces- 
satione, quae in priore schemate Decreti « De Episcopis ac de dioecesium re- 
gimine » in n. 16 commendabatur sive ob permanentem valetudinis defectum 
sive ob ingravescentem aetatem sive ob aliam gravem causam. 

De hac re quamplurima a Patribus dicta sunt in Aula Conciliari vel 
fuerunt in scriptis proposita. Eorum longe maior pars in suis animadversioni- 
bus votum promit ut in schemate Decreti principium enuntietur de Episco- 
porum a munere cessatione, sed nonnulli tenent quod renuntiatio libera et 
ultronea esse debeat, alii autem magis expedire tenent ut ezzeriti declarentur. 
Commissio de Episcopis et dioecesium regimine in n. 19 schematis statuen- 
dum proponit ut enixe rogentur Episcopi, qui implendo suo officio minus 
apti evaserint, ut sua sponte vel a competenti Auctoritate invitati renun- 
tiationem exhibeant. 

Praeter ingravescentem aetatem, nulla alia gravis causa ad renuntia- 
tionem faciendam expresse commemoratur; in singulis casibus enim de re 
opportune iudicare potest Auctoritas competens, quae Episcopos invitare 
posse dicitur ut renuntiationem exhibeant: sic facilior et suavior reddita est 
interventio Apostolicae Sedis. 

Secundum mentem plurium Patrum, nihil dicitur de honoribus et privile- 
giis recognoscendis Episcopis, qui officio renuntient; aequum autem et iustum 
visum est ut expresse dicatur quaenam iura illis sint recognoscenda. 


In ari. II fit sermo de Dioecesium circumscriptione. 

4) Normae ac praescripta quae in primo schemate Decreti in capite quarto 
simul exponebantur, quod « De Dioecesium ac provinciarum ecclesiasticarum 
congruenti circumscriptione » inscribebatur, in praesenti schemate, nonnullis 
factis mutationibus, in capite secundo vel in capite tertio referuntur. Materiae 
enim contextu considerato, aptius videtur ut alterutrius praefatae quaestio- 
nis pertractatio iis in locis Decreti fiat, ubi aut de Episcopis in Ecclesiis pe- 
culiaribus seu dioecesibus agitur, aut de Episcopis in commune plurium Ec- 
clesiarum bonum cooperantibus. Postquam enim de muneribus Episcopi actum 
est, logice videtur agendum de loco seu populo, in quo illa munera sunt exer- 
cenda; ultimo vero loco de personis seu mediis quibus Episcopus adiuvatur. 
Accedit etiam ratio quod nonnulla quae de Episcopis Coadiutoribus et Auxi- 
liaribus postea proponuntur, relationem habent ad dioecesium circumsctiptio- 
nem, de qua proinde primum agendum esse visum est Patribus Commissionis. 

b) Animadversionibus etiam diligenter perpensis, quae in Aula Conciliari 
plures Patres proposuerunt, textus nn. 26-32 schematis Decreti « De Epi- 
scopis ac de dioecesium regimine » haud parum mutatus est, ratione praecipue 
habita huiusmodi trium elementorum, quae optima generaliora criteria prae- 
bere visa sunt ad aptas et opportunas dioecesium circumscriptiones definien- 
das: 1) populus Dei, cuius ratione dioecesis structurae varietas atque orga- 
nica unitas attenditur quoad personas, quoad instituta, quoad territorium; 
2) Episcopus, cuius vires congruentem expostulant sive territorii dioecesani 
amplitudinem sive huius incolarum numerum; 3) ministerium salutis imper- 

tiendum, ad quod clericorum necnon mediorum materialium sufficiens copia 
requiritur, secundum diversas populi pascendi exigentias. 

c) Praefata huiusmodi criteria accurate exponuntur in n. 21, ubi sub 3? 
peculiares etiam casus peropportune considerantur diversitatis rituum et di- 
versitatis sermonum, quae haud raro in fidelibus adest in determinato aliquo 
territorio degentibus. 

Quae autem ibidem statuuntur quod attinet ad rituum diversitatem, 
eadem expresse approbaverunt duo Patres et unus Peritus Ecclesiarum Orien- 
talium, qui Commissioni de Episcopis adscribuntur. 

d) Mandatur igitur in n. 20 ut, prudenter quidem sed quamprimum 
dioecesium circumscriptiones iuxta regulas praedictas recognoscantur, dioe- 
ceses uniendo vel dividendo vel dismembrando vel quolibet alio modo mu- 
tando prout necessitas exigat aut utilitas suadeat. 

e) In n. 22 denique statuitur ut ad negotium circumscriptionis dioece- 
sium rite expediendum vota sua Apostolicae Sedi competentes Episcoporum 
Conferentiae proponant, et expresse additur: « salva disciplina Ecclesiarum 
Orientalium », quia in ilis ad rem peculiaria iura Synodis Patriarchalibus 
competunt. 


In art. III agitur de Episcopi dioecesani im munere pastorali Coopera- 
toribus. 

1) De Episcopis Coadiutoribus et Auxiliaribus, de quibus in nn. 6-15 
prioris schematis, normae et praescripta nunc exponuntur in nn. 25 et 24, 
sed maior brevitas novi textus non impedivit quominus principaliora ser- 
varentur, quae in illo habebantur; insuper autem congrua ratio habita est 
animadversionum, quae a Patribus Conciliaribus propositae sunt. 

In n. 23 clare indicatur Episcopos Auxiliares constituendos esse ob cau- 
sas obiectivas maioris boni totius dioecesis, Episcopos Coadiutores autem 
potissimum constituendos esse ut ipsi Episcopo dioecesano personaliter ad- 
sint. 

Multis Patribus id expostulantibus, expresse annotatur quod semper ca- 
vendum est ne Auxiliarium vel Coadiutorum constitutio detrimentum afferat 
unitati regiminis dioecesani et Episcopi dioecesani auctoritati; itemque ex- 
presse annotatur quod plena consensio semper esse debet inter Episcopum 
dioecesanum et Episcopos sive Auxiliares sive Coadiutores. 

De Episcopis Auxiliaribus in particulari plures Patres petierunt ut amplio- 
ribus facultatibus iidem potiantur et, sede plena, sint Vicarii Generales aut 
Vicarii Episcopales, sede vero vacante Vicarii Capitulares ipso iure fiant aut 
Administratores Apostolici constituantur. 

Proponitur in n. 24 novi textus ut Episcopi Auxiliares numquam consti- 
tuantur cum iure successionis, quod e contra semper faciendum dicitur de 
Episcopis Coadiutoribus. 

Dicitur praeterea Auxiliares constituendos esse « bono animarum id exi- 
gente », « pro dioecesi »; hinc iam censeri non poterit quod in libero arbitrio 
Episcopi dioecesani sit petitio ut Auxiliaris constituatur. Episcopi Auxiliares, 

si in litteris nominationis nihil de eorum facultatibus determinetur, neque 
Vicarii Generales ab Episcopo dioecesano constituantur, saltem « Vicarii Epi- 
scopales in determinata dioecesis parte vel in determinato negotiorum ge- 
nere » institui debent, prout in priori schemate de Episcopis dicebatur (p. 12, 
n. 4). Hoc iam in nonnullis dioecesibus servatur, v. g. in Gallia et in 
Hispania, ubi constituti sunt « Episcopi Auxiliares residentes ». Additur 
autem quod iidem praediti esse debent potestate « quam ius commune 
Vicario Generali tribuit », ut clare appareat eos in suo territorio vel in suo 
negotiorum genere inferiores non esse Vicariis Generalibus. Statuitur prae- 
terea ut sede vacante Auxiliares potestate adhuc fruantur, quae eis iure con- 
ceditur, ne veluti capite diminuti videantur nec bonum commune dioecesis 
detrimentum patiatur. 

Desiderium autem plurium Patrum, ut Episcopi Auxiliares fiant Vicarii 
Capitulares, satisfaciendum non esse censuit Commissio de Episcopis, ne ius 
Capituli Cathedralis auferatur. 

Ceterum, etiam si in Vicarios Capitulares non eligerentur, eorumdem di- 
gnitati sufficienter consulitur quia facultates Vicariorum Episcopalium non 
amittunt. 

De Episcopis Coadiutoribus alia et alia multa Patres in Aula Conciliari 
dixerunt, nec defuerunt qui vellent ut haec figura iuridica penitus supprime- 
retur. In 24 novi schematis proponitur ut Coadiutor semper Vicarius Gene- 
ralis ab Episcopo dioecesano constituatur, quin ei facultas adimatur sibi quid- 
quam reservandi, sic enim et unitati regiminis dioecesani et auctoritati Epi- 
scopi dioecesani melius consulitur. 

2) De Curia et de Consiliis Dioecesanis, de quibus nihil in schemate « de 
Episcopis ac de dioecesium regimine » dicebatur, in n. 25 quaedam notiones 
generales exponuntur ut nonnullorum Patrum desiderio satisfiat. Expresse no- 
tatur quod Curia Dioecesana characterem pastoralem habere debet; de Con- 
silio autem Pastorali multa apte explicantur in schemate « de cura anima- 
rum », p. 27, nh. 57 et 38. 

3) De Clero Dioecesano agitur in nn. 26-30 novi huius schematis. Com- 
missio censet expresse annotandum esse quod clerus servitio dioecesis addictus 
perfectam fovere concordiam cum Episcopo et necessitatibus etiam oecono- 
micis dioecesis subvenire debet. Peculiari modo opera indolis supraparoecialis 
commendantur, quae nostris diebus maxime sunt necessaria pro ministerio 
pastorali. Peropportune ea omnia referuntur, aptius determinata, quae in 
priori schemate « de cura animarum » exponebantur de parochorum munere 
docendi, sanctificandi atque regendi; de ratione boni animarum exclusive ha- 
benda in parochorum nominatione et quod attinet ad eorum stabilitatem vel 
amotionem ab officio. 

4) De Religiosis in nn. 31-35 generalia principia referuntur de iis quae 
pertinent ad opera apostolatus ab ipsis exercenda. 

Prae oculis Commissio textum habuit, qui a Subcommissione Mixta de 
Episcopis et de Religiosis amplissime elaboratus fuerat et in capite III sche- 

matis Decreti « De cura animarum », nn. 19-46 propositus fuerat; itemque 
mature animadversiones perpendit, quae ad rem in scriptis a Patribus pro- 
positae sunt. 

Antequam novus textus definitive redigeretur praefata Subcommissio Mixta 
ipsum examinavit, et Commissio Plenaria opportune eius animadversiones 
consideravit. Ánimadvertere iuvat quod nunc clare ostenditur sartam tectam 
semper servandam esse dioecesanam disciplinam, sub Episcopi auctoritate, in 
his quae attinent ad muneris pastoralis exercitium; sed etiam expresse decla- 
ratur quod Religiosi vere tales se praebere debent ut fructuose in sacro mini- 
sterio allaborent. Item, expresse commemoratur quod Religiosorum exemptio 
a iurisdictione Ordinarii loci minime impedit quominus huic legitime illi 
subsint in his quae ad cultum divinum et ad opera apostolatus pertinent. 


De Capite III, cui titulus est « De Episcopis in commune plurium Eccle- 
siarum bonum cooperantibus », haec dicenda videntur. 


In art. I, qui inscribitur: « Synodi, Concilia et praesertim Episcoporum 
Conferentiae », agitur de Synodis et de Conciliis particularibus, itemque de 
pluribus speciebus Conferentiarum Episcoporum. Expresse autem mentio fit 
de Episcopis alicuius determinatae « nationis » et « de Conferentiis natio- 
nalibus », eo quod huiusmodi verba adhibentur in Litteris Apostolicis « Sa- 
cram Liturgiam », a Paulo PP. VI Motu Proprio datis die 25 ianuarii 1964. 


1) Quamplures Patres in suis animadversionibus se exoptare dixerunt ut 
fundamentum doctrinale Conferentiarum Episcoporum exponeretur; de ratio- 
nibus autem theologicis aliae et aliae prolatae sunt sententiae. Quidam enim 
tenent Conferentias celebrari ob potestatem collectivam Episcoporum; alii 
ob eorum missionem universalem; alii ob plenitudinem muneris episcopalis; 
alii ob communionem caritatis et veritatis, in Eucharistiam repraesentatam; 
alii ob koinoniam Ecclesiarum localium. Sed Commissio Conciliaris melius 
esse censuit ut tantummodo fundamentum historicum et pastorale hic expo- 
neretur, innuens necessitati hodiernis temporibus agendi in communione ve- 
ritatis et caritatis, quia ceterae rationes sive in schemate theologico sive in hoc 
passim adumbrantur. 


2) Ad plurium Patrum petitionem, ut in Concilio Vaticano II aliquid de 
Synodis et de Conciliis particularibus diceretur, in n. 34 huius novi schematis 
eorum celebratio probatur et valde commendatur, habita quoque ratione sche- 
matis Decreti « De Ecclesiis Orientalibus », ante Sessionem Secundam Con- 
cilii apparati (n. 18). Attamen nihil definite decernitur; proprie enim in Codice 
Iuris Canonici recognoscendo peculiaria praescripta ad rem statuenda erunt. 


3) In articulo accurate agitur de Conferentiis Episcoporum, quin tamen 
singula particularia expresse determinentur. 

In notione quae de natura et fine Conferentiarum Episcoporum exhi- 
betur, dicitur quod in iisdem Episcopi munus suum coniunctim exercent ut 
« ad communem Ecclesiarum bonum virium conspiratio fiat » (n. 35), seu 
« ad maius bonum, quod hominibus praebet Ecclesia, provehendum » (n. 36, 

1*), eiusmodi verbis siquidem sive bonum spirituale sive etiam bonum mate- 
riale hominum comprehenditur, cum catholicorum tum acatholicorum. 

In n. 36, 2, exponitur quinam Conferentiis Episcoporum interesse pos- 
sint vel debeant, et quonam suffragio —  deliberativo aut consultivo — 
gaudeant. Patres multa diversimode dixerunt tam de Membris Conferentia- 
rum, quam de eorum iure suffragii ferendi. 

4) Quod attinet ad Membra Conferentiarum: quidam proposuerunt ut 
Conferentiarum Membra de iure haberentur Ordinarii locorum — exceptis 
Vicariis Generalibus —, et Coadiutores, et Auxiliares, et Vicarii Capitula- 
res itemque Vicarii Generales si sint Episcopi; — quidam autem dixerunt ut 
praeterea essent de iure Membra Conferentiarum etiam singuli Episcopi titu- 
lares in territorio degentes; — quidam vero expostularunt ut Episcopi titu- 
lares in territorio degentes essent de iure Membra Conferentiarum si pecu- 
liari aliquo munere fungerentur, cuiusmodi sunt v. g. Vicarius Castrensis, 
Rectores Universitatum Catholicarum, Adsistens Nationalis Actionis Catholi- 
cae; — unus vel alter denique censuit ut ius interessendi Conferentiae Episco- 
porum tribueretur quoque alicui peculiari delegato seu deputato a Conferentia 
Superiorum Maiorum religiosorum, quorum domus canonice erectae sitae 
essent in territorio. 

b) Quod attinet ad suffragium ferendum ab his qui Conferentiae Episco- 
porum legitime intersunt: Patres nonnulli dixerunt omnes Episcopos gaudere 
iure ferendi suffragium deliberativum ratione characteris episcopalis, cuius 
titulo Conferentiae intersunt; — alii autem Patres dixerunt ius suffragii deli- 
berativi tribuendum esse solummodo Episcopis residentialibus aliisque qui 
potestate iurisdictionis pollent, cuius ratione Episcopi inter Membra Con- 
ferentiae computantur; — quidam denique statuendum dixit ut in Confe- 
rentiis singulae dioeceses uno dumtaxat suffragio fruerentur. 

Quoad Membra Conferentiae, perpensis animadversionibus Patrum et prae 
oculis habitis Litteris Apostolicis « Sacram Liturgiam », Commissio Conci- 
liaris novum textum proponere censuit, in quo inter Membra Conferentiae 
recensentur omnes Episcopi qui ministerio animarum quoquo modo incum- 
bant. Ut autem in rebus statuendis praeminens potestas servetur Episco- 
pis, quibus vel actu vel futuro iure cura dioecesis collata est, iis tributum 
est ius suffragii deliberativi. 

De suffragio autem deliberativo vel consultivo Episcopis Auxiliaribus vel 
alis Episcopis titularibus tribuendo, Statuta singula Conferentiarum cave- 
bunt. 

4) De Conferentiarum statutis in huius novi schematis n. 36, 3? simpliciter 
edicitur uniuscuiusque Conferentiae propria statuta condenda esse, quae sem- 
per Sedis Apostolicae recognitione indigent. Ibidem praeterea quaedam op- 
portuna Conferentiarum Consilia seu Officia solummodo exempli gratia de- 
monstrative commemorantur. 

5) In Aula a Patribus amplissime disceptata est quaestio utrum decisio- 
nes Conferentiarum vim iuridicam habere debeant, necne. Tres autem sen- 

tentiae ab aliis aliisve affirmatae sunt, quidam namque vellent ut Conferentia- 
rum decisiones vera et propria vi iuridica obligandi praeditae esse valeant, 
quidam vero optarent ut praefatae decisiones una tantummodo vi morali obli- 
gandi gaudeant, quidam denique censerent quod eiusmodi decisionibus nulla 
vera vis obligandi sit agnoscenda vel tribuenda. 

Patres, praeterea, qui vim iuridicam decisionum Conferentiarum defen- 
dunt, non omnes inter se consentiunt in determinando quaenam revera sint 
decisiones quibus ea vis competere debeat et quot suffragiis sint ineundae. 

Quibus omnibus mature perpensis, Commissio de Episcopis et dioece- 
sium regimine ea confirmanda esse statuit quae in priore schemate iam propo- 
nebantur, hac praecipue de causa, quia videlicet in approbata et promulgata 
Constitutione huiusce Concilii Vaticani II « de Sacra Liturgia » decernitur 
Conferentias Nationales vi iuridica pro tota natione pollere quoad certas res 
liturgicas. 

Sic igitur, omnibus fere Commissionis Patribus consentientibus in n. 36, 
4? statuendum proponitur ut Conferentiae decisiones solummodo vim iuridi- 
cam obligandi habeant, si ad res attinent de quibus aut ius commune expresse 
id praecipiat ac decernat, aut de quibus expressum exstet Apostolicae Sedis 
mandatum, sive motu proprio statutum sive ad petitionem eiusdem Conferen- 
tiae. Dicitur autem quod in casu decisiones iniri debent « per duas saltem ex 
tribus partibus suffragiorum Praesulum quibus ius est Conferentiae interesse », 
quia in propriis Statutis Conferentiae maior suffragiorum numerus quandoque 
exigi potest, et insuper ad hoc ut non contingat minorem Episcoporum partem 
imponere iuridicas obligationes parti maiori Episcoporum. 

6) De Conferentiis Internationalibus diversae a Patribus sententiae in 
Aula expositae sunt. 

In schemate, n. 36, 5? de iisdem pauca brevissime dicuntur, cum de 
novis Institutis agatur, quae bonum commune fraterne promovere possunt. 

7) Quoad n. 36, 6? Commissio Conciliaris propositionem desumpsit e 
schemate Decreti « De Ecclesiis Orientalibus », paulisper illam immutando, 
ad commendandam cooperationem et coordinationem Ecclesiarum particu- 
larium diversorum rituum in determinato territorio exstantium, quando prae- 
sertim agitur de bono communi in toto territorio tutando vel provehendo. 


In art. II agitur « de provinciarum ecclesiasticarum circumscriptione atque 
de regionum ecclesiasticarum erectione ». 

Praeprimis in n. 37 explicatur quaenam sit earum opportunitas et utilitas 
ad pastorale munus melius explendum; deinde vero in n. 38, 1? et 3? gene- 
rali modo decernitur ut praefatae provisiones adhibeantur quo faciliores ac 
fructuosiores relationes inter Episcopos foveantur, itemque relationes Episco- 
porum cum civilibus Auctoritatibus aptius componantur; ac demum in eodem 
n. 38, 2? statuitur ut « pro regula habeatur » principium de uniendis in nova 
provincia ecclesiastica vel de aggregandis provinciae ecclesiasticae iam exstanti, 
si fieri possit, dioecesibus, quae Apostolicae Sedi hucusque immediate sub- 
duntur. | 

In n. 27 $ 3 schematis Decreti « De Episcopis ac de dioecesium regimine » 
norma modo generali et absoluto proponebatur de abrogando instituto iuri- 
dico immediatae subiectionis dioecesium Apostolicae Sedi; nunc autem hac 
de re mitior norma proponitur, quia nonnulli Patres animadverterunt non- 
numquam contingere posse ut ad bonum animarum melius promovendum 
eiusmodi immediata dioecesium subiectio Apostolicae Sedi sit conservanda. 

In n. 39 studium de provinciarum circumscriptione apte determinanda et 
de regionibus opportune erigendis Episcoporum competentibus Conferentiis 
committitur, ad normam superius praefinitam in nn. 21 et 22 quoad con- 
gruentem dioecesium circumscriptionem faciendam. 


In ar£. III: « Episcopi munere interdioecesano jungentes » Commissionis 
Patribus opportunum visum est in n. 40 quodammodo commemorare illo- 
rum Episcoporum munus, qui quamvis nec Auxiliares nec Coadiutores Epi- 
scoporum sint, pro pluribus tamen Ecclesiis ministerium peculiare magni 
momenti exercent. Id vero fecerunt ob duplicem finem: nempe, primo, ut 
eorumdem cum Episcopis dioecesanis collaborationem mutuamque animorum 
in sollicitudine pastorali conspirationem commendarent et, secundo, ut necessi- 
tatem exprimerent eorumdem Episcoporum munus rationesque cum Episcopis 
dioecesanis iure communi definiendi. 

Peculiari modo in n. 41 de Vicariatibus Castrensibus fit sermo, quorum 
erectio in unaquaque natione commendatur quo aptius consulatur spirituali 
militum curae, pro qua sacerdotes vere idonei providendi sunt. 


CONCLUSIO 


Ad textum novi huius schematis elaborandum Commissionis Patres 
in quinque Subcommissiones distributi sunt, ut singula eius capita separatim 
accuratius appararentur, quae deinde ab omnibus Patribus coniunctim di- 
sceptarentur, emendarentur, approbarentur. Ab uniuscuiusque Subcommis- 
sionis Relatore et proprio Secretario, inter Peritos Conciliares selecto, textus 
confectus est habita etiam ratione animadversionum, quas Concilii Patres 
sive verbis in Aula sive in scripto proposuerunt de schemate Decreti « De Epi- 
scopis et de Dioecesium regimine », nec non de schemate Decreti « De cura 
animarum » quod attinet ad ea, de quibus agitur in novo schemate Decreti 
« De pastorali Episcoporum munere in Ecclesia ». 

Praefatus huiusmodi textus communicatus est cum omnibus Commis- 
sionis Patribus et cum pluribus Peritis Conciliaribus, ut de eodem suas 
quisque animadversiones proponeret, postea a Patribus accurate perpenden- 
das cum respectivae Subcommissionis, tum totius Commissionis. Sic igitur 
diebus 3-5 martii nuper elapsi singulae Subcommissiones proprium textum 
recognoverunt, qui denique subsequentibus diebus 6-12 in coetu plenario 
Commissionis diligenter examinatus et perpolitus est. Quamobrem omnes et 
singuli articuli seu numeri integri schematis suffragiorum unanimitate, aut 
certe longe maiore suffragiorum parte approbati sunt. 

2 — INDEX 


PARTIUM SCHEMATIS DECRETI 
DE PASTORALI EPISCOPORUM MUNERE IN ECCLESIA 
QUAE IN CONCILIO DISCUTIENDAE PROPONUNTUR 


Hoc folium Patribus distributum est in congregatione generali LXXXII, die 
17 septembris 1964. 


In boc indice indicantur partes schematis Decreti, quae depromptae sunt 
ex schemate Decreti De cura animarum vel ex novo a Commissione de Episco- 
pis et dioecesium regimine confectae sunt, ad mentem Patrum. 

Num. 1-3- (Prooemium) . . . . . . . . . . . .« 2 
» 11 — (Dioecesis notio et Episcoporum munus in dioecesi) 10 
» 12 - (Episcoporum munus docendi) . . . . . . . . 10 
» 13 — (Doctrinae christianae proponendae rationes) . . . 11 
» 14 — (Catechetica Institutio) . . . . . . . . . . 1 
» 15 — (Episcoporum munus sanctificandi) . . . . . . 1112 
» 16 — (Episcoporum munus regendi ac pascendi) . . . . 12 
» 17 — (Peculiares apostolatus formae) . . . . . . . . 1213 
» 18 — (Quorumdam fidelium coetuum singularis sollicitudo) 13 
» 25 — (Curiae Dioecesanae ordinatio et Consilii pastoralis 
institutio). . . . . . . . . . «. . . . 1617 
» 26 — (Sacerdotes dioecesani) . . . . . . . . . . 17 
» 27 — (Sacerdotes operibus supraparoecialibus addicti) . . 17 
» 28 — (Parochorum munera) . . . . . . . . . . 1748 

3 — EM.Mus P. D. PAULUS cán». MARELLA 


Commissionis praeses 


INTRODUCTIO 


Eminentissimi Praesides et Moderatores 
Venerabiles Patres 
Dilectissimi Observatores et. Auditores 


Antequam Excellentissimus Relator, a Commissione Conciliari de- 
signatus, suam faciat relationem, liceat mihi, ad modum introductionis, 
quaedam referre de causis recognitionis novi schematis necnon de im- 
penso studio ac labore a nostra Commissione peracto ad schema redi- 
gendum. 


I. Ex praescripto Commissionis de laboribus Concilii coordinandis, 
quod ceterum omnino respondebat voto a pluribus Patribus in hac Aula 
expresso quando in Secunda Sessione de schemate Decreti « De Episco- 
pis ac de dioeceseon regimine » disceptatum est, in uno eodemque De- 
creto principaliora etiam statuta alius Decreti « De cura animarum » 
teferri debuerunt. Hinc novus titulus schemati datus est, videlicet « De 
pastorali Episcoporum munere in Ecclesia ». 


II. Ut autem tota materia pertractanda opportune determinaretur 
et apte disponeretur, universi Exc.mi Sodales Commissionis Conciliaris 
in quinque Subcommissiones distributi sunt, quae sedula opera, adiu- 
vantibus Peritis, novum schema apparaverunt, attente perpensis animad- 
versionibus, votis et emendationibus, quae a Patribus vel in Aula Conci- 
liari vel in scriptis proposita fuerant quaeque octo voluminibus diligenter 
collecta sunt. 

Textus novi schematis per partes a subcommissionibus praestitutus, 
accurate in peculiari coetu Relatorum et Secretariorum quinque Sub- 
commissionum mense ianuario disceptatus et perpolitus est ac deinceps 
in Coetu plenario mense martio huius anni accuratissime recognitus est 
et nonnullis factis innovationibus a Membris Commissionis adproba- 
tus est. 

Schema deinde iudicio Patrum Commissionis de laboribus Concilii 
coordinandis exhibitum est qui votum suum favorabile dederunt atque 
cito remittendum esse universis Concilii Patribus statuerunt. 

III. At Commissio Conciliaris, superioribus diebus in Coetum Ple- 
narium conveniens, novas propositiones schemati addendas esse censuit, 
de quibus loquetur nunc Relator designatus. 

Patet proinde quanta cum diligentia atque patientia, quantoque 
studio et amore adlaboraverint universi Sodales Commissionis nostrae, 
Membra et Periti, ad hoc schema Decreti apparandum et expoliendum, 
eisque plurimas gratias ex corde agimus, spe freti quod Vos quoque, 
Venerabiles Patres, eorum opus laude dignum habere possitis et, oppor- 
tunis utique vel necessariis factis emendationibus, huiusmodi schema 
Decreti probandum esse statuatis. 


Venerabiles Patres, 


IV. Antequam iudicium vestrum feratis, considerate, quaeso, noti- 
tias, quae in Appendice fasciculi referuntur de studiis ac laboribus a 
Commissione de Episcopis et dioecesium regimine, superioribus annis, 
diligenter peractis pro exarando schemate Decreti « De cura animarum ». 

In praecedenti schemate « De cura animarum », quod elapso anno 
Vobis omnibus transmissum fuit, multa proponebantur de re pastorali 
argumenta normaeque iuridicae et consilia practica proferebantur tum 
in Decreto proprie dicto tum in Appendicibus eidem adnexis. 

Nunc autem in praesenti schemati Decreti « De pastorali Episco- 
porum munere in Ecclesia » innumerae quaestiones vel nullo modo indi- 
cantur vel solummodo innuuntur: schema enim summa tantum ptinci- 
pia continet atque proponit. 

Iamvero tantus labor inanis in Domino non fuit, sed profecto magni 
pretii magnaeque utilitatis erit. 

Siquidem permulta examinata et excussa de re pastorali argumenta, 
tot elaborata a Patribus et Peritis studia ac vota, tam magna producta 
animadversionum et documentorum copia, quae fere universum aposto- 
latus campum comprehendere videntur, non solum constituunt praecla- 
rum testimonium pastoralis sollicitudinis Ecclesiae Pastorum, sed etiam, 
quin immo praecipue, uberrimum praebent fontem investigationis ac 
studii amplissimamque efficiunt consiliorum et normarum collectionem 
pro recognoscendo Codice Turis Canonici et pro conficiendis Directoriis 
illis pastoralibus, quae a multis Sacris Praesulibus exoptantur. 

Quapropter in numero quadragesimo secundo schematis nostri man- 
datum generale proponitur, ita ut de omnibus laboribus peractis necnon 
de animadversionibus a Concilii Patribus prolatis debita habeatur ratio 
in novis legibus ferendis et in documentis pastoralibus apparandis. 

4 — Exc.uus P. D. PETRUS VEUILLOT 


Archiepiscopus tit. Constantiensis in Thracia, coad. Parisiensis 


RELATIO 
Venerabiles Patres, 


Iam antea, in secunda nempe huius Concilii sessione, a vobis di- 
sceptatum est schema « De Episcopis ac de dioecesium regimine », 
cuius schema hodie vobis propositum est forma emendata, immo et 
penitus reformata. 

Em.mus ac Rev.mus Cardinalis Praeses Commissionis vobis exposuit 
quibus rationibus ducta et qua methodo utens Commissio adlaboravit 
in reformato hoc schemate extruendo et componendo. 

Modo huius schematis, cuius singuli articuli suffragiorum longe 
maiore parte vel etiam unanimitate approbati sunt, vobis exponam primo 
notas proprias atque divisionem, ut deinde, in altera parte, quae nova 
in eodem admissa sunt breviter illustrem. 


I 


1. Notae propriae novi schematis imprimis exponuntur. 

4) Primo apparet propositum plura contrabendi im unum. 

Amplam materiam nobis iam praebebant duo priora schemata, qui- 
bus accedebant non paucae considerationes ex Appendicibus desump- 
tae, quippe quas aliqui Patres tanti momenti aestimaverint ut in ipsum 
schematis textum inducerentur. 

Quae vero particularia nobis visa sunt praetermisimus, illud prae- 
cipue intendentes ut munerum quibus in Ecclesia funguntur Episcopi 
principia altiora traderemus et figuram Episcopi sua ipsius officia in 
Ecclesia navantis componeremus. Maximi quidem momenti est ut syn- 
thetice integrum Episcoporum pastorale munus consideretur, quod huc- 
usque a nullo umquam Concilio factum est quodque ut complementum 
doctrinae in Concilio Vaticano I definitae omnino requiri apparet. 

Novus inde ordo materiae et nova textus redactio curanda erant, 
ut singulae quaestiones apte inter se coordinarentur et schema ad ali- . 
quam unitatem redigeretur. 

b) Praeterea, ut Episcopi figura extruatur, mecesse est ut baec 
nostra expositio firmiter in doctrina theologica de Episcopatu innitatur. 

Hoc propositum, quod quidem consentit cum votis multorum Pa- 
trum, a nullo nostrae Commissionis Sodali umquam in dubium vo- 

catum est. Nam antequam elaboratio schematis Constitutionis « De 
Ecclesia » perficeretur, Em.mus ac Rev.mus Cardinalis Praeses Marella 
coram vobis in Aula, haec proferebat: « patet profecto quod, postquam 
eiusmodi doctrina (i. e. de Ecclesia) rite determinata et approbata fue- 
rit, eidem plene et perfecte aptabuntur notiones et conclusiones quae 
in schemate Decreti « De Episcopis et dioecesium regimine » conti- 
nentur et ordinem seu relationem habent cum doctrina theologica de 
Episcopatu ». 

Ad nostram Commissionem quidem non pertinet doctrinam de Epi- 
scopatu tradere theologicam. Illas vero propositiones et conclusiones 
theologicas iuxta doctrinam in Constitutione « De Ecclesia » traditam in 
hoc nostro schemate assumendas aestimavimus, quae ad perfectam et 
theologice fundatam de Episcoporum in Ecclesia munere expositionem 
requiruntur. 

Quod si per suffragationem quaedam in schemate « De Ecclesia » 
mutanda statuantur, eorundem ratio et in textu huius schematis habe- 
bitur. Praeterea semper assertiones huius schematis ad mentem doctri- 
nae in Constitutione « De Ecclesia » traditae, intellegendas atque decla- 
randas esse constat. 

c) Denique hoc intenditur u£ expresse de pastorali officio Episcopi 
in Ecclesia pertractetur. 

Hoc propositum indoli propriae Concilii Vaticani II, uti illam def- 
nierunt Ioannes XXIII, immortalis memoriae, atque Paulus VI, felici- 
ter regnans, respondere manifestum est. Hac ratione Commissio hoc 
schema inscribendum censuit: « De pastorali Episcoporum munere in 
Ecclesia ». Licet enim tria distinguantur Episcoporum munera in Ec- 
clesia, integrum eorundem officium seu munus qualitate pastorali orna- 
tum est. Pastoralis enim est modus docendi, sanctificandi atque guber- 
nandi. Docet Episcopus, non ut Sacrae theologiae aut sacrorum canonum 
magister, sed ut pastor. Sanctificando, non tantum curat ut sacramenta 
rite administrentur, sed sollicitus est ut fideles in fide viva instruantur 
et ad paschale mysterium participandum adducantur. Gubernat Episco- 
pus, non modo ut ita dicam administrativo, sed tanquam pastor ovium. 

Aliunde verbum « munus » in praesenti schemate frequenter usita- 
tum, sensum habet a Constitutione « De Ecclesia » desumptum. Hoc 
enim verbo significatur officium seu ministerium docendi, sanctificandi 
et pascendi — simulque cum eodem cohaerens potestas — quod autem 
sedulo ab eiusdem exercitio distingui debet. De iis quae hoc exercitium 
respiciunt, in Directoriis quae componentur tractabitur. 

2. Divisio schematis et ordo in eodem servatus declarantur. 

Prooemium schematis, cuius principaliora elementa desumpta sunt 

ex prooemio generali atque ex prooemio primi capitis schematis « de 
cura animarum », fundamentum praebet universi muneris Episco- 
porum, scilicet z:55$202e77 quam Christus dedit Apostolis atque inde 
eorum successoribus, Episcopis. Haec missio considerari dicitur attentis 
« conditionibus hominum consociationis, quae nostra hac aetate ad 
novum fertur ordinem ». Praeterea divisionem annuntiat schematis in 
tria capita, in quibus diversi successive aspectus muneris seu officii Epi- 
scoporum in Ecclesia considerantur. 

Exinde, Caput primum de Episcoporum ministerio quoad universa- 
lem Ecclesiam agit, iuxta ea quidem quae in Constitutione « de Ecclesia » 
declarantur, cum hoc ministerio eminenter splendescat Ecclesiae servi- 
tium, quod adimplere valent Episcopi ut membra Collegii una cum Ro- 
mano Pontifice et sub Eius auctoritate. 

Deinde Caput secundum de Episcoporum munere in propria dioecesi 
tractat. 

Tandem Caput tertium de munere quod aliqui Episcopi coniuncti 
quoad plures simul dioeceses exercent sermonem facit. Hic ergo agitur 
tantum de exercitio collectivo potestatis propriae inhaerentis cuique 
Episcopo, quod caute distinguendum est ab exercitio collegialitatis. 


II 


Modo illustranda veniunt quae nova in boc schemate babentur, 
quorum index vobis traditus est 


1. Prooemium, quod pro parte novum est, sufficienter iam illustra- 
tum est. 

2. Caput secundum, quod inscribitur « De Episcopis quoad Ecclesias 
peculiares seu dioeceses », in tres dividitur articulos, in quibus succes- 
sive considerantur Episcopi dioecesani, Dioecesium circumscriptio, et 
tandem Episcopi dioecesani cooperatores. Cum novae tantum sint materia 
articuli primi atque pro parte etiam materia articuli tertii, de his solis in 
hac generali relatione est agendum. 

Articulus primus Episcopos dioecesanos considerat, Episcopos scili- 
cet in ea functione quae est ut singuli assignatas sibi dominici gregis par- 
tes seu dioeceses tanquam proprii pastores regant. Unde, qui hucusque, 
ex obligatione residendi, « residentiales » dici consueverunt, deinceps, 
mutato in melius nomine, « dioecesani » vocabuntur. 

Imprimis, in n. 11, definitio quaedam traditur dioecesis, petita non 
ex eiusdem territoriali structura, sed ex diversis intrinsecis ipsius ele- 
mentis. 

Deinde breviter declaratur natura potestatis Episcopi dioecesani, 
tum in se, tum in ordine ad Pastorem universalis Ecclesiae. Statuitur 
demum generale principium respiciens et personas in quas et modum 
iuxta quem Episcopus curam gerere debet pastoralem: in sua enim dioe- 
cesi ipse veluti « missionarius » proponitur, nullis parcens laboribus, 
nullam non quaerens aberrantem ovem quam ad Christum adducat. 

In subsequentibus nn. 12-18 tria munera episcopalia in concreto 
describuntur. De quibus multa plura profecto dicenda erant, sed de 
mandato competentis auctoritatis, quaestiones curam animarum respi- 
cientes in breviores erant constringendae enuntiationes. 

In nn. 12-13-14 de docendi munere agitur: exponuntur fimis quem 
magisterium Episcopi prosequi debet, ra//o seu methodus, qua tta- 
denda est doctrina et indicatur quibusnam instrumentis hodie utendum 
sit in eadem exponenda. Peculiaris mentio reservatur catecheticae insti- 
tutioni, cuius indigitantur finis et subiecta, methodus et subsidia adhi- 
benda. 

In n. 15 subdit munus sanctificandi, per quod Episcopi figura in suo 
veluti theologico centro collocatur. 

Ultimo loco, in n. 16, venit ;unus regendi: spiritus indicatur quo 
agatur oportet Episcopus ut Boni Pastoris imaginem plene referat. 

Postea quaedam apostolatus formae, quippe quae nostris tempori- 
bus peculiari ratione fovendae sint, expresse memorantur (n. 17) atque 
quorundam fidelium coetuum pastoralis cura peculiari Episcopi solli- 
citudini commendatur (n. 18). 

Tandem denique, cum Episcopi in munere suo, spirituali quidem 
obeundo, liberi sint oporteat atque independentes a civili potestate, 
cumque ideo eorum nominatio ad unam pertineat Áuctoritatem eccle- 
siasticam, nuperrime Commissioni de Episcopis et dioecesium regimine, 
in coetu plenario, opportunum visum est ut in schemate huius Decreti 
numeri 18 bis et 18 ter adderentur, quorum textus heic proponitur 
Patribus. 


N. 18 bis (Episcoporum libertas eorumque cum publicis potestati- 
bus rationes). 


In suo apostolico munere obeundo, quod animarum salutem inten- 
dit, Episcopi per se plena ac perfecta gaudent libertate atque indepen- 
dentia a quacumque civili potestate. Quare non licet eorum muneris 
ecclesiastici exercitium directe vel indirecte impedire neve eos prohibere 
quominus cum Apostolica Sede aliisque Auctoritatibus ecclesiasticis et 
cum suis subditis libere communicent. 

Profecto Sacri Pastores, dum in spiritualem sui gregis curam in- 

cumbunt, reapse sociali quoque et civili profectui ac prosperitati con- 
sulunt, actuosam in hunc finem cum publicis auctoritatibus, pro sui 
officii ratione, operam consociantes atque iustis legibus oboedientiam 
et legitime constitutis potestatibus reverentiam, ut decet, suadentes. 


N. 18 ter (Libertas in. Episcoporum nominattone). 


Cum apostolicum Episcoporum officium sit a Christo Domino insti- 
tutum atque spiritualem et supernaturalem finem prosequatur, Sacro- 
sancta Oecumenica Synodus declarat ius nominandi et instituendi Epi- 
scopos esse competenti Auctoritati ecclesiasticae proprium, peculiare 
et per se exclusivum. 

Quapropter ad Ecclesiae libertatem rite tuendam et ad christifi- 
delium bonum aptius et expeditius promovendum in votis est Patrum 
ut in posterum nulla amplius laicis concedantur iura aut privilegia 
electionis, nominationis, praesentationis vel designationis ad Episco- 
patus officium et ut ii quibus hucusque concessa sunt iisdem libenter 


renuntient. 


Sed animadvertendum est quod, cessante iure praesentationis, nomi- 
nationis vel electionis, semper vigeret in favorem Guberniorum privile- 
gium praenotificationis officiosae promovendorum ad Episcopatum. 


In articulo tertio agitur de Episcopi cooperatoribus in munere pasto- 
rali inter quos — praeter Episcopos Coadiutores et Auxiliares de quibus 
iam in praecedenti Sessione disceptatum est —, adnumerantur praeser- 
tim Presbyteri necnon Religiosi. 

In primis autem, in numero 25, principium enuntiatur de Curia 
dioecesana ita ordinanda ut aptum instrumentum fiat etiam ad opera 
apostolatus exercenda, et idcirco suadetur ut Consilium pastorale insti- 
tuatur, cuius erit investigare atque perpendere ea quae ad pastoralia 
opera spectant et coetus moderari qui de particularibus actionibus 
pastoralibus curant. 

Commissio autem Conciliaris proponit ut, iuxta quoque optata plu- 
rium Patrum, huic n. 25 addatur, tamquam primum comma, textus 
tradens notionem de Vicario Generali et de Vicariis Episcopalibus, quae 
exhibetur in pagina 28, nota 17 schematis Decreti. 

In n. 26 exponitur quomodo oporteat non solum ut singulorum sa- 
cerdotum dioecesanorum voluntates plene cum Episcopo consocientut, 
sed etiam ut iidem magna caritate inter se sint uniti. In memoriam ptae- 
terea revocatur obligatio qua tenentur impendendi superflua bona tem- 
poralia, quae occasione officii sacri sibi comparant, ad pauperes adiu- 
vandos et ad dioecesis necessitates sublevandas. 

Hodiernae vitae condiciones omnino exigunt ut paroecialis structu- 
ra compleatur per apostolatus opera indolis supraparoecialis, de quibus 
proinde agitur in n. 27. 

De parocborum officio, in n. 28 breviter exponuntur quae attinent 
ad finem actionis pastoralis, ad curam de omnibus habendam, ad opus 
magisterii et opus sanctificationis et officium pastoris exsequendum. 

In n. 29 principium enuntíatur de libertate qua Episcopus frui debet 
in nominatione parochorum facienda, et ideo proponitur ut quaelibet 
iura praesentationis, nominationis vel reservationis supprimantur, salvo 
tamen iure Superioris Religiosi quoad designationem suorum subditorum 
quos ipse Superior melius cognoscere potest. 

Item, expresse statuitur ut stabilitas parochorum, et proinde etiam 
SoREndeh amotio vel translatio unice dependeant ex cura animarum 
apte exercenda. In Codice Iuris Canonici recognoscendo normae prae- 
finientur in re servandae. 

Praeterea, propter eandem rationem boni animarum principium 
statuitur de renuntiatione facienda a parochis, qui ob ingravescentem 
aetatem impediuntur ab officio rite et fructuose adimplendo; de quibus 
admittitur norma similis illi quae pro Episcopis statuitur. 

De Religiosis agitur quatenus opera apostolatus in dioecesi exercent. 
Qua de re duo principia in n. 33 enuntiantur: 

1) Sarta tecta sit oportet dioecesana disciplina sub auctoritate 
Episcopi in iis quae attinent ad muneris pastoralis exercitium; Episco- 
pus enim, in dioecesi, dux est apostolatus; 

2) Religiosi debent se vere Religiosos praebere, ut fructuose in 
sacro ministerio adlaborare queant. 

Hinc, ex primo principio infertur Religiosos ab Episcopo advocati 
posse ad varia ministeria pastoralia exercenda, praesertim ad paroecias 
regendas; itemque Religiosos praescriptionibus Episcopi subiici in his 
quae spectant ad curam animarum, ad praedicationem verbi Dei, ad 
catecheticam institutionem, ad opera apostolatus, ad decorem status 
clericalis. 

Attamen, expresse declaratur in suo robore manere privilegium 
exemptionis Religiosorum, quod ordizem Institutorum internum  potis- 
simu respicit. Quod attinet autem ad ordinem externum, casus eorum 
dependentiae ab Episcopo considerari debent maiori cum amplitudine: 
« prout episcopale munus perfungendum et animorum rite ordinanda 
curatio requirunt » (Pius XIT, Alloc. 8 dec. 1950). 

Sed animadvertendum est praeterea quod exemptio Religiosis ideo 
concessa est ut Summus Pontifex de iis facilius disponere possit pro 
inceptis in bonum Ecclesiae universae. 


5 

At magna pars apostolatus, hodiernis, praesertim temporibus, est 
supradioecesana, imo et universalis, et idcirco immediatus Apostolicae 
Sedis interventus requiritur. 

Sic itaque haec tría prae oculis habeantur oportet: 1) quammaxima 
Religiosorum perfectio in ordine interno est procuranda; 2) integra esse 
debet Religiosorum facultas ut a Romano Pontifice vocari valeant iuxta 
boni communis totius Ecclesiae exigentias; 3) libera servanda est facultas 
Episcopi ordinandi et moderandi opera apostolatus, quae in dioecesi 
perficiuntur. 

Ratione huius postremi principii dicitur in schemate, n. 32, Reli- 
giosos sacerdotes « vera quadam ratione ad clerum dioecesanum per- 
tinere », et alios Religiosos, viros vel mulieres, « peculiari ratione partes 
esse familiae dioecesanae ». 

Adnotare iuvat quod Summus Pontifex Paulus VI, feliciter regnans, 
eiusmodi doctrinam aperte exposuit die 23 maii 1964: « Magnopere 
Nobis cordi est ut religiosorum sodalium navitas cum Sacrae Hierar- 
chiae normis concordi ratione procedat. Religiosorum enim Ordinum 
exemptio nullo modo constitutioni, divinitus Ecclesiae datae, repugnat, 
vi cuius quilibet sacerdos, praesertim in sacri ministerii perfunctione, 
Sacrae Hierarchiae parere debet ». 


Venerabiles Patres, 


Si multas ob causas Constitutio « De Ecclesia » iure habenda est 
ut praecipuum Concilii Vaticani II opus, vobis non effugiet momentum 
huius schematis. Etenim nonnisi per munera episcopalia pastoraliter 
exercenda, universo orbi apparebit Ecclesia « sine macula, sine ruga », 
ut haud raro Ioannes XXIII, sanctae memoriae, affirmare solebat. Hoc 
autem schema id praesertim intendit ut munera episcopalia declarentur 
eorumque pastoralis ratio affirmetur; ut singuli Episcopi, tanquam pro- 
priae gregis pastores et Ecclesiae universalis sponsores, in posterum ad 
bonam frugem perducant huius Concilii labores; ut omnes et singuli Epi- 
scopi, una cum Romano Pontifice concordes, huius aetatis condicionibus 
apte respondere valeant. 

APPENDIX 


DE VARIIS REDACTIONIBUS ET RECOGNITIONIBUS SCHEMATIS DECRETI 
« DE CURA ANIMARUM » 


Commissioni de Episcopis ac dioeceseon regimine praeparatoriae Con- 
cilii Oecumenici Vaticani Secundi gravissimum et amplissimum inter alia 
commissum fuit argumentum pertractandum, quod inscribebatur: « Prae- 
cipuae de animarum cura quaestiones »; gravissimum, quia arduae sunt 
huiusmodi quaestiones, multae quidem prudentiae magnique consilii, atten- 
tis praesertim hodiernis apostolatus necessitatibus atque difficultatibus; am 
plissimum vero argumentum, quia innumera sunt pastoralia problemata, quae 
Sacrorum Pastorum animum percellunt, quaeque nullis limitibus circum- 
scripta, totam fere ecclesiasticam disciplinam comprehendere possunt. 

Idcirco consultationes multae factae sunt, antequam studii ac laboris 
limites rationesque definirentur. Universi Commissionis praeparatoriae Soda- 
les, Membra et Consultores, consociatam operam contulerunt: octo apparata 
fuerunt schemata; decem et octo vota exhibita sunt et quinquaginta respon- 
siones in scriptis datae sunt a Sodalibus Commissionis. 

Schema Decreti, quod Commissioni Centrali praeparatoriae Concilii pro- 
positum fuit, tres habuit conscriptiones seu redactiones: amplissimam (octo- 
ginta paginarum absque notis), breviorem (quinquaginta paginarum) et bre- 
vem (triginta sex paginarum). 

Redactio brevis, Commissioni Centrali proposita, in duas dividebatur 
partes, quarum prior de cura animarum in genere agebat, altera vero de 
cura animarum in particulari. 

Prior pars duo capita habebat, quorum prius principia generalia enun- 
clabat de redemptione universali per Apostolos in Ecclesia communicanda, 
de actione pastorali in Ecclesia et de actione Episcoporum ad redemptionem 
communicandam hominibus; alterum caput practicas normas proponebat 
de delectione et institutione Cooperatorum Episcopi; de Episcopo magistro 
et doctore fidei; de Episcopo pontifice; de Episcopo patre, pastore et servo; 
de Episcopo sponsore Ecclesiae universalis. 

In altera parte schematis, quae de cura animarum in particulari agebat, 
normae practicae statuebantur pro spirituali quorumdam fidelium coetuum, 
qui in difficilioribus adiunctis versantur et proinde stabilem et ordinatam 
curationem habere plerumque non possunt: scilicet de emigrantibus, mariti- 
mis, aéronavigantibus, nomadis, peregrinatoribus seu /zristis, et de fideli- 
bus materialismi erroribus infectis. In Commissione Centrali Patres hanc 
mentem patefecerunt: ut schema propositum, laude sane dignum, brevius 
fieret et cum aliis similibus schematibus in unum componeretur. 

Hoc opus aggressa est Commissio de Episcopis et operam contulerunt 
Secretarii et Periti aliarum  Commissionum, praesertim de disciplina cleri 
et populi christiani et de Religiosis, quarum intererat. 

Communes conclusiones subiectae sunt examini Subcommissionis Cen- 
tralis de materiis mixtis, quae rursus schema reduxit et cum aliis schema- 
tibus apte composuit, novum schema redigens, cui titulus « De pastorali 
Episcoporum munere deque cura animarum ». 

Hoc novum schema in duas dividebatur partes, quarum prior quattuor 
capita comprehendebat scilicet: 1) de Episcoporum officiis; 2) de rationibus 
inter Episcopos et parochos deque obligationibus ac muneribus parocho- 
rum; 3) de parochorum nominatione deque eorumdem stabilitate, amotione 
et translatione; 4) de rationibus inter Episcopos et Religiosos praesertim 
quoad apostolatus opera exercenda. 

Altera vero pars in octo capita erat dispertita: id est: 1) de catechetica 
populi christiani institutione; 2) de pastorali cura fidelium opificum; 3) de 
pastorali cura fidelium migrantium; 4) de pastorali cura fidelium maritimo. 
rum; 5) de pastorali cura fidelium aéronavigantium; 6) de pastorali cura 
fidelium nomadum; 7) de pastorali cura fidelium peregrinatorum; 8) de pa- 
storali cura fidelium ne materialismi erroribus inficiantur. 

Huiusmodi schematis duae editiones curatae sunt ab ipsa Subcommis- 
sione Centrali Cardinalitia de materiis mixtis; una amplior, quae nonaginta 
paginis constabat absque notis; altera brevior, quae sexaginta paginas ha- 
bebat. 

Redactio brevior, cui titulus datus est « De cura animarum », opportu- 
nis notis instructa, quas ipsa Commissio Conciliaris apponendas curavit, 
typis edita est in serie tertia schematum Constitutionum et Decretorum, 
ex quibus argumenta in Concilio disceptanda selecta sunt (Typis Polyglottis 
Vaticanis, 1962, pp. 91-180). 

Mense ianuario anni 1963 schema Decreti « De cura animarum » iudicio 
Patrum Commissionis de laboribus Concilii coordinandis subiectum fuit. 
Quae Commissio, E.mo Cardinali Dópfner referente, statuit, ut quaedam 
capita recognitioni Codicis Iuris Canonici demandarentur, quaedam vero 
Directorio vel Manuali pastorali conficiendo. Quaestiones autem de cura 
animarum in Concilio ita pertractari deberent: Congregationi Generali bre- 
vissima quaedam « Resolutio » proponenda erat, continens et mandatum ad 
rem in Codice Iuris Canonici recognoscendo tractandam vel ad Manuale aut 
Directorium conficiendum et principia fundamentalia atque normas directi- 
vas generalissimas de materia in his documentis elaboranda. Haec vero 
materia in Concilio Patribus tradenda erat per modum Appendicis ad schema: 
appendices tamen in Concilio non erant discutiendae, sed unusquisque Pater 
libere poterat animadversiones suas scripto facere easque remittere Secre- 
tario Generali. 

Huiusmodi decisiones litteris diei 31 ianuarii 1963 Commissioni Con- 
ciliari nostrae significatae fuerunt et statim peculiaris Subcommissio Mem- 
brorum et Peritorum opus recognitionis schematis ad mentem Commissionis 
de laboribus Concilii coordinandis aggressa est illudque absolvit die 20 mar- 
tii. 1963. Commissio de laboribus Concilii coordinandis schema noviter 

digestum pleno consensu die 26 martii adprobavit laudibusque cumulavit, 


ita ut schema, typis impressum, remitti potuerit universis Concilii Patribus 
mense maio eiusdem anni. 


Iamvero schema constabat Decreto in Congregatione Generali discu- 


tiendo et septem Appendicibus, de quibus in Aula Conciliari nulla facienda 
erat disceptatio. 


Attamen ob temporis angustias sic apparatum schema examinari non 
potuit perdurante secunda Sessione Concilii. 


Moderator: Maximas gratias agimus em.mo praesidi et exc.mo rela- 
tori pro introductione et toti commissioni pro labore strenue confecto. 

Audiant nunc Patres! Patres, qui de schemate hoc loqui velint, bene 
advertant disceptationem solummodo fieri de partibus nondum discus- 
sis, i, e. de prooemio et de iis numeris cap. II in elencho nobis tradito 
assignatis. 

Quoad prooemium audivimus modo ab exc.mo relatore propositio- 
nes doctrinales in hoc schemate statuendas sive mutandas esse secun- 
dum suffragia de cap. III in schemate de Ecclesia, proinde hic videntur 
non esse discutiendae. 

Patres enixe rogantur ut, loquendo, inter hos limites remaneant. 


5 — PATRUM ORATIONES 


4 
EM.Mus P. D. PAULUS canp. RICHAUD 


Archiepiscopus Burdigalensis 


Em.mi ac venerabiles Patres, 


De cap. III huius schematis, scil. quoad munus pastorale episcopo- 
rum in Ecclesia, et speciatim in eorum munere regendi dioeceses suas, 
intendo reverenter et simpliciter proponere quasdam observationes prac- 
ticas, quae sunt maximi momenti in concreta re pastorali. 

Existimo enim, ni fallor, quod ad commissionem postconciliarem de 
revisione Iuris Canonici nimis puncta reservantur de quibus oporteret 
forsan quod Concilium ipsum statueret. Quamvis em.ma ac rev.ma mem- 
bra huius commissionis certo certius pollent singulari scientia ac com- 
petentia, auctoritatem suppletivam et necessariam gaudebunt si omnes 
Patres in aula antea determinant quaedam principia essentialia, meo sensu, 

ad dirimendas aliquas res practicas sed! praestantiores in regimine ec- 
clesiastico. 

In primis venit quaestio, omnino gravis et urgens, de modo amo- 
tionis et translationis parochorum, quae non satis accurate exponitur 
pag. 18 fasciculi sub n. 29. 

Sunt etenim permulti sacerdotes qui, ferventer in memoriam revo- 
cando promissionem oboedientiae solemniter in ordinatione sacerdo- 
tali prolatam, repente ac sine ulla haesitatione accipiunt ex animo ge- 
neroso novam nominationem a praelato nuntiatam. Deo Gratias! 

Sed pro aliis qui aliquas difficultates plus minusve legitimas prae- 
bent, quid faciendum, si vere volumus regimen pastorale assumere ob 
bonum commune dioeceseos et secundum evangelisationem efficacem 
animarum cum ratione obiectiva et coniuncta? 

Fateor simpliciter quod actuales dispositiones Iuris Canonici mihi 
videntur non respondere hic et nunc ad realem experientiam. Sane, 
bene proponuntur causae quae legitimant amotionem aliquam. Sed, in 
casu reluctantiae, obligatio alicuius recursus ad quosdam consultores, 
inter clerum electos, non est sine duplici periculo. Primum adest quod 
isti digni consultores, extra curiam dioecesanam assumpti, non cogno- 
scunt vere conditionem anteriorem huius sacerdotis de quo agitur. Se- 
cundum periculum venit a diminutione evidenti auctoritatis episcopi 
qui sic ad iudicium suorum sacerdotum submittit causam de qua non 
potest aliquando omnia elementa proferre. 

Atqui medium simplicissimum et quod non praebet ista incommoda 
et quod humiliter propono, est tantummodo recursus ab episcopo ad 
archiepiscopum provinciae huius sacerdotis, et ab archiepiscopo, si ac- 
cidit de archiepiscopo, ad alium archiepiscopum determinatum, sicut 
habetur in causis matrimonialibus. Cur non in causis ecclesiasticis? 

Iste modus revera impedit omnem sententiam arbitrariam et exces- 
sivam a parte episcopi et aliunde haec maior episcoporum libertas in 
amotione parochorum non est sine maxima consequentia erga actionem 
pastoralem et sanctitatem sacerdotalem. Tempus est ut, saltem pro 
parochis, aliqua notio medievalis evacuetur, i. e.: beneficii. Parochi 
sunt pro paroeciis, sed non paroecia pro parocho. Secus inutile est loqui 
de renovatione cleri, si servetur talis institutio quae vulnerat spiritum 
oboedientiae ac paupertatis. Porro sunt nunc multi sacerdotes qui aspi- 
rant ad talem adaptationem cum optimo sensu evangelico. 

Praeterea de hoc schemate pauca alia dico. Valde optandum est 
ut Concilium determinet saltem aliquas materias secundarias circa quas 
conferentiae episcopales possint statuere sine recursu ad Sedem Apo- 
stolicam. 

Dolendum est quod in hoc schemate nihil speciale dicitur pro qui- 
bus categoriis sacerdotum, qui eminenter digni sunt attentione, vigi- 
lantia et benevolentia: scil. professores et eleemosynarii sive actionis 
apostolicae sive institutorum. 

Denique vellem, si placet Patribus, et certe certius sine animo per- 
sonali, absit! aliquam molestiam manifestare quia in hoc schemate, 
optime praeparato, nihil invenio de archiepiscopis. In regimine eccle- 
siastico istud munus non est tamen sine utilitate: primo, ad coaduna- 
tionem et adaptationem rerum pastoralium in aliqua provincia ecclesia- 
stica vel in regione apostolica; secundo, forsan, pro certis materiis mino- 
ris momenti, ad levamen dignae et rev.mae Curiae Romanae, iam satis 
onerosae. Dixi. 


In textu scripto tradito: ! deest. 


Secretarius generalis: Communico exitum suffragationis circa inte- 
grum cap. II de Ecclesia: 


Praesentes votantes . . . . . . . . . 2.190 
Dixerunt placet. . . . . . . . . . 1.615 
non placet... . . . s. s. 19 
placet iuxta modum .. . . . . . | 553 
Vota nülld. 4v 3 dk cx ue ese Deo *€ ooo 3 


Ergo caput est approbatum. Attamen commissio, ut iam dictum est, 
rationem habebit modorum propositorum quamvis, ut dixi, caput sit ap- 
probatum. 


5 
EM.Mus P. D. MICHAEL caAnp. BROWNE 


Em.mi Praesides et Moderatores, venerabiles Patres, 


In foliis ad secretariatum missis posui quaedam quae nunc omitto 
quia non bene intellexi ea non pertinere nunc ad nostram discussionem, 
unde ista cancello apud secretariatum; unde ad pauca nunc me limito.! 

In cap. II, parte I, par. 12 (pag. 10, lin. 17) dicitur munus docendi 
Evangelium esse praecipuum officium episcoporum. Hoc uique? aliquo 
sensu verum est i4 quantum est munus Jundamentale praeficiendum omni- 
bus aliis muneribus, sed * tamen munus praedicandi ordinatur sizzpliciter * 
ad munus Deum colendi et fideles sanctificandi quod absolute loquendo 
est munus principale sacerdotii sive maioris sive minoris. 

In eodem cap. II, parte III, par. 28 ..? ubi summatim exponuntur 
munera parocborum, nihil dicitur de' munere confessiones audiendi 
neque de munere adsistendi morientibus, quae »unera, ut aestimo, om- 
nino spectant ad munera principaliora parochorum." 

In eodem cap. II, parte III, par. 31-33 ..?^, babemus totam materiam 
de religiosis respectu Ordinariorum, respectu episcoporum; ego pro 
parte (mea " consulerem ut ..." haec materia de religiosis relinquatur com- 
missioni de Codice sub directione Romani Pontificis. 

Quaestio baec valde difficilis est et. implexissima; et implexissima 
ob boc praecipue quod religiosi, saltem in maioribus ordinibus, religiosi 
babent munera non tantummodo in bac vel alia dioecesi, sed in unmi- 
verso mundo; unde superiores religiosi babent ordinandum de aposto- 
latu eorum subditorum in universo orbe terrarum, unde valde difficile 
est, et plura sunt consideranda. Unde in primo, absolute primo loco 
audiendi essent superiores maiores religiosorum, secus ad nibil utile con- 
cludemus." Dixi. 


In textu scripto tradito: ! deest. — ? deest. ^? deest. ^ * deest. ^? linn. 
9-13. $ deest. 7 explicite de (parochorum). * deest. ? (pag. 19-21). 
? deest. ! tota, 2 valde difficilis et implexa est. Necesse quoque esset 


ut audiantur superiores maiores religiosorum. 


6 
Exc.mus P. D. ALOISIUS CARLI 


Episcopus Signinus 


Venerabiles Patres, 


Exc.mus relator sapienter ac prudenter mox adnotavit propositio- 
nes dogmaticas quae hic illic in hoc schemate inveniuntur e schemate 
de Ecclesia desumptas esse hoc explicito pacto ut nullum iudicium de 
earum merito id secumferret, donec illud schema a Patribus approbatum 
fuerit, immo, equidem addo, donec a Romano Pontifice sanctionem 
definitivam acceperit. 

Áttamen ne putetur me fraternam caritatem erga collegam carissi- 
mum in commissionis laboribus esse laesurum, aut quidquam de gene- 
rali schematis valore esse detracturum, si duas animadversiones vobis 
proponere audeo. 


1 Animadversio. Nibil, iuxta praescriptum, dico de affirmationibus 
dogmaticis e schemate de Ecclesia desumptis circa quas! confirmo om- 

nes obiectiones iam a me scripto commissioni de fide traditas ..?; sed? 
praetermittere non possum adesse in schemate nostro unam affirmatio- 
nem dogmaticam quae non invenitur in schemate de Ecclesia: scil. om- 
nes episcopos, vi consecrationis, ergo iure divino, partem habere in 
Conciliis. Haec affirmatio, nullis heic * fulcta documentis, mihi componi 
posse non videtur cum historia episcoporum titularium, neque cum 
usu Ecclesiae plurisaeculari. Ceterum vix credi potest hucusque tot epi- 
scopos fraudatos esse iure aliquo divino, sibi ex consecratione spectante. 
Quamvis exoptare liceat ut in novo Codice episcopi titulares aequipa- 
rentur saltem superioribus generalibus. 


2 Animadversio. In prooemio exponitur perspectiva quae tegere et 
iustificare intendit totam materiae schematis dispositionem. Perspectiva 
haec est: episcopi prius et per se relationem dicunt ad Ecclesiam univer- 
salem, consequenter vero ac secundario ad ecclesias particulares. Haec 
perspectiva, indolis profecto theologicae, evidenter fundatur super theo- 
riam collegialitatis, quae tenet per consecrationem episcopum ingredi 
in collegium, et sic tramite collegio suas potestates accipere in bonum 
universae Ecclesiae. 

At estne vera haec perspectiva ^? Quibus argumentis fulcitur? Mihi 
videtur potius invertenda esse perspectiva: scil. quemadmodum prius 
existunt personae et postea ex iis conflantur communitates personarum, 
sic prius exsistunt episcopi et postea eorum communitas. Punctio pri- 
maria et veluti characteristica episcoporum ea est ut singuli singulas 
suas particulares Ecclesias regant et sic conferant ad bonum Ecclesiae 
universalis; Unde episcopi prius ac per se relationem dicunt ad suam 
particularem Ecclesiam, et nonnisi per hanc ad alias Ecclesias et ad 
universalem Ecclesiam. Etenim: 

4) Antiquissima theologia « ecclesiae particularis », admodum viva 
in oriente iam a tempore S. Ignatii, videt in episcopo missum Christi qui 
in determinato loco realizet, et veluti incarnet Ecclesiam catholicam. Me- 
diatio illa quae asseritur collegii inter Christum et episcopum omnino 
ignoratur; immo in antiquitate inconcepibilis apparet quia relationes 
cum coepiscopis in tantum unusquisque episcopus instaurare valet in 
quantum ipse unam particularem suam Ecclesiam repraesentat. Quando 
saec. XII oriuntur episcopi titulares mens Ecclesiae tam est contra- 
ria ideae episcoporum « pro ecclesia universali », ut et ipsis! assignet 
in titulum relationem quandam ad locum particularem. Vel ipse Sum- 
mus Pontifex, catholicae Ecclesiae episcopus, talis non evadit nisi per 
relationem ad ecclesiam particularem Romanam. 

b) Etiam antiquissimae formulae liturgicae consecrationis epi- 

scopalis penitus ignorant insertionem novi consecrati in collegium ali- 
quod, eoque minus id esse effectum primarium ac fundamentale ipsius 
consecrationis. In illis formulis, etsi locutiones aliquando saporem ali- 
quem universalisticum prae se ferant, tamen ex contextu significant 
solummodo Ecclesiam particularem. 

Venerabiles Patres, concludo. Forsan hae adumbratae tantum ra- 
tiones pluribus ex vobis cogentes non videbuntur. Tamen id unum sal- 
tem demonstrant: theoriam super quam baec perspectiva fundatur non 
esse pacificam, pluribus scatere difficultatibus, adhuc studiis exegeticis, 
historicis, liturgicis, iuridicis egere. 

Iamvero, legimus in textibus et audivimus nuperrime in aula Con- 
cilium nolle definire quaestiones inter theologos agitatas relate ad divi- 
nam revelationem et B. Mariam Virginem. Quare ergo non eodem pru- 
dentiali criterio utimur in rebus tanti momenti quae episcopatum, immo 
constitutionem ipsam Ecclesiae respiciunt? 

Avertamus a nobis incusationem nos duo pondera et duas adhibuisse 
mensuras: circumspectos nempe et ponderatos et rigide cautos nos 
fuisse in re mariologica et biblica; copiosos vero et profluos et prae- 
properos Cicerones pro domo nostra. Dixi. 


In textu scripto tradito: ! Contra affirmationes dogmaticas e schemate Je Ec- 
clesia desumptas. ? relate ad collegialitatem, ad originem potestatum episco- 
palium et ad relationem inter has potestates et Primatum pontificium. Possum pro- 
fecto concipere et libenter admittere episcopatum permanenter charismate infalli- 
bilitatis gaudere in unione cum Romano Pontifice, quia magisterium ordinarium 
est semper in actu, habet semper obiectum probe determinatum, scil. depositum 
fidei a Christo relictum, et unio episcopatus in hac re cum Romano Pontifice est 
semper possibilis et comprobabilis. E contra non valeo concipere in episcopatu 
permanentem exsistentiam, etiam extra Concilia aut formas Conciliis aequipara- 
tas, potestatis supremae gubernii universalis, quia ista potestas de se nunquam 
ad actum necessario deducenda reducitur ad aliquid mere chimericum; insuper eius 
obiectum est omnino vagum et indeterminatum; denique, quod maximum mihi vi- 
detur, unio episcopatus in hac re cum Romano Pontifice, e qua unione recte dici- 
tur pendere tanquam e conditione absolute necessaria ipsa exsistentia illius supre- 
mae potestatis gubernii universalis, est impossibilis et incomprobabilis quoad- 
usque voluntas pontificia, natura sua deambulatoria sicut et nostra, aliquid con- 
creti reapse voluerit statuere, una cum fratribus in episcopatu, pro gubernio uni- 
versae Ecclesiae. * Ceterum. * deest. * deest. $ prospectiva. 
7 ipsi. * collegialitatis eiusque consectaria non esse pacifica, 

7 
Exc.mus P. D. IOANNES RUPP 


Episcopus Monoecensis 


De par. 18 loqui cupio, sed antea aliqua generaliora dicam de sche- 
mate quod ' ad duas praesertim disciplinas pertinet) ius nempe et rem 
pastoralem. 

A) Pars iuridica plura habet quae minus accurate tractantur prae- 
cipue quia per excessum vel per defectum peccant: per defectum ubi 
de renuntiatione sedi propter nimiam aetatem agitur, per excessum 
ubi tam tumide de suprema potestate etc. quae nobis competit; et 
non possum non cogitare ad ea quae Martinus Lutberus de bac re dixit 
modo suo (omnino baec verba non [acio mea, sed propter rem oecu- 
menicam pensanda sunt), in « Tischreden » (colloquiis circa mensam) 
in capitulo Tempelsáulen: « Quid sunt Concilia et. Synodi nisi vana 
gloria, vindicatio bonoris potestatis et praecedentiae? ». Hae sunt grosso 
"odo traducta ne offendantur aures. piae! * 

B) Schema essentialiter pastorale — ez nunc ad rem venio* — 
multa habet quae indoli huius Concilii respondent ac vero modo illud 
« aggiornamento » de quo carissimus ac felicis memoriae Papa Ioannes 
tam saepe sermonem fecit, ac? recentius magna illa Epistola Encyclica 
Ecclesiam suam Summi Pontificis feliciter regnantis tam enixe com- 
mendavit. 

Attamen uno saltem defectu qui momento non caret laborare vide- 
tur ordo solutionum et consiliorum qui nobis proponitur: est — f 
insolens verbum dicam * — nimis staticus ..'. Et explico: 

Grex nobis pastoribus commissus! non iam stabili modo ..^ his 
locis manet ubi sedes nostras habemus. Fit migratio perpetua indivi- 
duorum, familiarum et coetuum. 

De hac migratione quae characterem prae se fert essentialem in re 
pastorali Pbodierza," nihil vel fere nihil in textu habetur. Ad hanc 
lacunam explendam tria propono: 

1. Par. 18 qui plus minusve de migrantibus agit recognoscatur et 
clarius de migratione universali loquatur tanquam de re ordinaria quae 
ad omnes pastores hisce in temporibus attinet." 

2. Eadem in paragrapho textus recognitus vel alius textus pastores 
hortetur ut cum vicinioribus confratribus communicent de his fidelibus 
qui in tali talive dioecesi panem quotidianum sibi lucrantur ac in alia 
dioecesi domum habent, communibus consiliis pro" eorum bono spi- 

rituali et materiali utantur ac si fieri potest zozas pastorales interdioe- 
cesaHds constituant quae rerum naturae correspondeant. 

3. Hac etiam in paragrapho vel iz" alio loco omnes pastores 
qui in territorio suo migrantes habent qui ex aliis nationibus proveniunt, 
certiores fiant de charactere supranationali actionis pastoralis vel apo- 
stolicae erga hos migrantes. Omnes, iuxta monita Romanorum Pon- 
tificum ac ius naturale, ex iustitia et caritate tenentur consilia inire cum 
episcopis nationis ex qua migrantes proveniunt vel cum Sede Apostolica 
de bono spirituali alienigenarum nec proprio marte de his leges ferre. 

Antequam finem faciam haec ultima addam: 

1. Exopto vehementer ut directorium pastorale de cura migrantium 
de quo sermo factus est reapse conficiatur. 

2. Per annos sexdecim problemata migrantium ex diversis natio- 
nibus in Gallia degentium ante oculos habui ac plus minusve tractavi, 
iubentibus episcopis Galliae." Liceat mibi" de eorum catitate magna 
erga migrantes quae ... velut exemplar lucet, de legibus sapientissimis 
quas hoc tempore ferre decreverunt ..." testimonium ferre ...". 


In textu scripto tradito: ! In schemate decreti de pastorali episcoporum mu- 
nere diversa habentur quae. ? pertinent. 3 nempe, quae iuridismum vel 
triumphalismum sapiunt; vide sollemne ac tumidum initium cap. I: « Supremam 
ac plenam potestatem qua episcopi coniuncti.. »; vel aliis in locis quae modo 
vago nec satis presso dicuntur, e. g. de dioecesibus minuendis, de renuntiatione 
sedi propter nimiam aetatem etc. Sed de hac re, haec pauca sufficiant, quia cor 


ut ita dicam schematis non afficiunt. ^ deest. * necnon quod. $ deest 
7 gallice: trop statique. * commíssa. * ais ? moderna. ! perti- 
net. 7 de. P deest. ^ huius nationis. 5 deest. 16 nobis 
omnibus. 7 in hac materia. 15 audeo, forsan debeo. 

8 


Exc.Mus P. D. ANTONIUS PILDÁIN Y ZAPIÁIN 
Episcopus Canariensis 


Venerabiles Patres, 


Ex toto corde et ferventi plausu adhaereo his quae in egregia rela- 
tione dicta sunt, praesertim in n. 18 bis, de episcoporum plena ac per- 
fecta libertate atque independentia a quacumque civili potestate in suo 
apostolico munere obeundo, et specialissime his quae sub n. 18 ter 
dicuntur de libertate in episcoporum nominatione his solemnissimis 
verbis: « Cum apostolicum episcoporum officium sit a Christo Domino 

institutum atque spiritualem et supernaturalem finem prosequatur, Sa- 
crosancta Oecumenica Synodus declarat ius nominandi et instituendi 
episcopos esse competenti auctoritati ecclesiasticae proprium, peculiare 
et per se exclusivum ». « Quapropter ad Ecclesiae libertatem rite tuen- 
dam et ad christifidelium bonum aptius et expeditius promovendum in 
votis est Patrum ut in posterum nulla amplius laicis concedantur iura 
aut privilegia electionis, nominationis, praesentationis vel designationis 
ad episcopatus officium et ut ii quibus hucusque concessa sunt iisdem 
libenter renuntient ». 

Transcendentalissima prorsus et immarcescibilis huius Concilii Va- 
ticani II gloria erit, mihi videtur, harum propositionum approbatio. 
Rationes: 

Prima. Nullus in mundo sza£zs, nulla in universo orbe invenitur 
societas, iuridice perfecta, quantumvis sit minima et infima, quae inter- 
ventum tribuat aliis societatibus, et alienis gubernantibus ius tribuat 
ad interveniendum in electione propriorum ministrorum, quia hoc repz- 
tant! velut proprii capitis diminutionem et dedecus. 

Cur ergo Ecclesia, quae est, inter societates iuridice perfectas, per- 
fectissima, concedat aliis quod nulla alia concedit, interventum videlicet 
in electione propriorum ministrorum qui sunt episcopi, apparens hoc 
modo coram hominibus quasi non esset ipsa neque societas iuridice 
perfecta? 

Secunda ratio. Propter honorem..^ 


Moderator: Exc.me Domine, materia tua non pertinet ad materiam 
discutiendam; velis ad conclusionem huius rei venire! 


Orator: Non intellexi, em.me Praeses. 
Moderator: Non pertinet ad materiam discutiendam, id quod dicis. 


Orator: Quoniam relator numeravit novos numeros de quibus non- 
dum numquam locuti sunt in hac aula, mihi videbatur esse locus pro- 
prius. Sed adhaereo eis quae dicit em.mus praeses; ac proinde, si em.mo 
principi placet ut amplius legam, legam; secus autem tacebo. 


Moderator: Facias conclusionem. 


Orator: Conclusio ergo est: mibi videtur quod, sicut gloriosis- 
sima dies et felicissima inter felices? dies Ecclesiae dies illa fuit in qua 
S. Pius X, penitus ablato sic dicto « veto » quo fruebantur quaedam 
potestates civiles, Ecclesiam sanctam liberam omnino redegit in elec- 
tione Romanorum Pontificum, sic erit dies magna, albo revera notanda 
lapillo et ardenti plausu salutanda, dies illa in qua — salva semper et 
integra remanente plena potestate Romani Pontificis — Concilium 

hoc Vaticanum II, ipso Romano Pontifice approbante, confirmante et 
proclamante, decreverit et quae dicuntur in relatione, videlicet?: « ... ad 
Ecclesiae libertatem ríte tuendam et ad christifidelium bonum aptius et 
expeditius promovendum in votis est Patrum ut in posterum nulla am- 
plius laicis concedantur iura aut privilegia electionis, nominationis, prae- 
sentationis vel designationis ad episcopatus officium et ut ii quibus 
hucusque concessa sunt iisdem libenter renuntient », prospicientes pro 
libertate et exaltatione Sanctae Matris Ecclesiae, cuius filii sunt. Dixi. 


In textu scripto tradito: ! reputat. ? et decus ipsorum episcoporum. Sic 
enim nos episcopos existimare debet homo, ut ministros Christi et dispensatores 
mysteriorum Dei. Iamvero, ex quo apparent aliqui episcopi, in quorum electione 
partem aliquam habuerit potestas civilis, iam eo ipso — quantumvis optimi sint 
et exemplares et dignissimi, prout sunt, quamplurimi — iam hoc solum factum 
quod appareant aliquo modo electi a potestate civili, sufficit ut ipsos populus con- 
sideret ut ministros Caesaris et dispensatores voluntatum potestatis civilis. Nec 
tantummodo populus, sed et non pauci ex ipsis gubernantibus, quinimmo et plures 
viri egregii ipsius Ecclesiae. Non recordemur effatum illud iniuriosum celebris im- 
peratoris, qui episcopos a se electos sive praesentatos, appellabat « praefectos 
meos violaceos ». Neque meminerimus quendam celebrem archiepiscopum qui 
regi suo, timenti ne episcopi in conciliis provincialibus adunati, aliquid adversus 
sic dictas « regalias » decernerent, scribebat: « Ne timeat maiestas vestra quod 
episcopi, vel in conciliis provincialibus adunati, aliquid decernant quod maiestati 
vestrae displiceat. Omnes enim maiestati vestrae debitores sunt mitrae quam in 
capite portant. Et si aliqui eorum novam rutilantiorem mitram desiderant, ipsam 
nonnisi mediante maiestate vestra obtinere possunt ». Sed relictis ceteris omnibus, 
meminisse iuvat, et merito quidem, praeclarissimum illum arch. Fénélon sic scri- 
bentem: « O pessimam disputationem qua, intra Ecclesiae saepta, civilis tumul- 
tus exarsit... Tanti luctus causa haec est, nimirum concessio regibus facta ut 
episcopos ad arbitrium eligant. Iam nunc episcopi eo loco positi sunt, ut nihil 
a Sede Apostolica nec sperent nec timeant, omnia vero ab aulico favore exspec- 
tent ». Et certe, historia teste, in conflictibus inter Sanctam Sedem et potestates 
civiles exarsis, — et omnibus exceptionibus quae iustitia postulat, factis — hono- 
rabiliora gesta pro defensione Sanctae Sedis effecta, ab episcopatu a potestatibus 
civilibus electo certo certius peracta non fuere. Tertia et ultima ratio. Ipsa 
voluntas Ecclesiae plane manifestata tum in C.I.C. can. 326 asserentis « Episcopos 
libere nominat Romanus Pontifex », tum in ipso agendi modo Sanctae Sedis, quae 
inde ab a. 1918, quamvis non paucas conventiones inierit cum diversis statibus 


sive guberniis, nulli tamen eorum — unica exceptione, et certo certius non motu 
proprio facta — nulli eorum concessit privilegium electionis neque praesentationis 
in electione episcoporum. * Sicut felicissima inter. * promulgante. 
5 

n. 18 ter. 


Secretarius generalis: Velint Patres ad suas sedes remeare, quia di- 
stribuentur relationes de cap. III schematis de Ecclesia uti heri nuntia- 
tum est. 

9 
Exc.mus P. D. ARMANDUS FARES 


Archiepiscopus Catacensis - episcopus Squillacensis 


Venerandi Patres conciliares, 


Schema hoc, in redactione qua amplissimo Concilio nunc praesen- 
tatur, et ratione divisionis materiae et ordinis et concinnitatis qua est 
expolitum, dignum est laude, quam libenter exhibemus commissioni 
conciliari quae in ipsum reficiendum adlaborare magnopere debuit. 

Quasdam tamen brevissimas animadversiones, in ordine ad defini- 
tivam redactionem, proponere audeo, quas sic perstringo: 

Ad n. 5: Coetus seu consilium centrale. Incoeptum hoc reservetur, 
uli de iure, ipsi Summo Pontifici: quod tamen in textu zzelius appareat. 

Ad n. 12: Episcoporum docendi munus. In hoc munere docendi 
episcoporum ne praetermittatur aperta mentio de officio — eoque gra- 
vissimo ad mentem S. Pauli et totius Ecclesiae —  advigilandi contra 
errores ad fidem catholicam tutandam et efficaciter defendendam: etenim 
Ecclesiae est depositum custodire, fideliter exponere et e/ia;7 efficaciter 
defendere. Et hoc est munus praecipuum episcoporum: defendere a 
lupis oves suas seu fideles, ne fides videlicet quocumque modo dletri- 
mentum capiat. 

Ad n. 21: De regulis servandis in circumscriptione dioecesium. Ne 
omittatur in lucem ponere criterium quod respicit necessitatem ut una- 
quaeque dioecesis suum habeat et possit habere Seminarium completum, 
i. e. maius et minus, cum alumnis numero sufficientibus amplitudini 
dioecesis et necessitatibus fidelium. 

Ad n. 24: De facultatibus episcoporum auxiliarium. Aptius et op- 
portunius describantur in decreto saltem facultates sine quibus auxiliaris 
40on intelligitur suo munere fungi posse; salvis ulterioribus: et hoc 
ne dignitas episcopi auxiliaris plus aequo minuatur... 

Ad n. 29: De parochorum nominatione, amotione et renuntiatione. 
Apertius et clarius edicatur de potestate episcoporum circa amotionem 
et translationem parochorum, servatis servandis; quae tamen servanda 
sunt, per commissionem ad revisendum Codicem Iuris Canonici aper- 
tiora, simpliciora et faciliora evadant. 

Ad n. 36: De conferentiis episcopalibus. Edicatur principium gene- 
rale, i. e. conferentiae episcopales vim non sortiuntur obligandi — sal- 
tem in quibusdam materiis — nisi beneplacitum accedat Sedis Apo- 
stolicae. 

Ad n. 38: Non placet mihi ut iam non sint dioeceses Sedi Aposto- 
licae immediate subiectae. Sicut enim signum honoris praecipui est inter 
episcopos ut sint Pontificio Solio assistentes, ita etiam in ratione Eccle- 
siarum ipsarum seu dioecesium magnus honor est ut immediate sint 
Romano Pontifici subiectae. 

Quod tamen minime officit disciplinae Ecclesiae in regionibus con- 
ciliaribus seu in Sede ipsarum conferentiarum episcopalium, uti expe- 
rientia docet. Dixi. Gratias. 


Secretarius generalis: Quidam Patres petierunt ut repeterem exitum 
suffragationis mane peractae. Id facio libenter. 


Suffragium tulerunt Patres . . . . . . . 2.190 
Dixerunt placet. . . . . . . . . . 1.615 
non placet . . . . . . . . . 19 
placet iuxta modum . . . . . . | 553 
Suffragia nula . . . . . . . . . . . 3 


Ergo caput est approbatum. Attamen hoc repeto: commissio ra- 
tionem habebit modorum ut textus melior fiat quantum possibile erit. 
Gratias. 


Moderator: Rogantur Patres ut maneant intra limites numerorum 
discutiendorum. 


10 
Exc.mus P. D. FRIDERICUS MELENDRO 


Archiepiscopus Ngancbimensis 


Venerabiles Patres et Fratres omnes, 


Schema decreti De pastorali episcoporum munere in Ecclesia placet. 
Breves faciam animadversiones. 

In pag. 7, sub num. 4 forsan vel post tertium, ut de cura animarum 
tractent, abi sermo est de Concilio Oecumenico, optarem ut adderetur 
haec vel similis paragraphus: « Perpensis summi momenti bonis, quae 
pro universa Ecclesia ex Conciliis Oecumenicis sequuntur, haec Sancta 
Synodus, ea qua par est reverentia erga S. Petri successorem, votum 
manifestat, ut quinquagesimo saltem quoque anno Oecumenicum Con- 
cilium Summi Pontifices convocare dignentur ». 

Pag. 18, n. vel art. 28, linn. 14-17, legitur: « In officio pastoris adim- 
plendo, parochi cum omnium ovium sint ministri, vitae christianae in- 
crementum foveant tum in singulis fidelibus, tum in familiis, tum in 

associationibus praesertim apostolatui addictis, tum in universa com- 
munitate paroeciali ». 

In lin. 14 opto ut dicatur « parochi cum zz servitium omnium ovium 
sint veri ministri Christi, vitae christianae... etc. ». Ratio mutationis 
patet. 

In lin. autem 16, post vocem « addictis » addatur: « nominatim in 
Pia Associatione Apostolatus orationis ». 

Rationes additamenti: 

Prima. Quia ut venerabilibus Patribus notum est, Apostolatus Ora- 
tionis tria exercitia complectitur. Brevem scil. matutinam orationem, 
qua socii omnia sua diei opera Ss.mo Cordi lesu per immaculatum 
Cor Mariae quotidie offerunt; recitationem quotidianam unius saltem 
decadae Ss.mi Rosarii; Communionem saltem menstruam in honorem 
Ss.mi Cordis Iesu. En simplex quidem programma: quod si exsecutioni 
mandetur, mundi renovatio sine dubio sequetur. 

Altera ratio. Quia Apostolatus Orationis non modo aliis associatio- 
nibus non nocet, sed contra, supernaturalem orationis spiritum, omni 
operi apostolico adeo necessarium, eis ingerit. 

Tertia. Quia Apostolatus Orationis vere est associatio oecumenica. 
Pro omnibus enim hominibus est instituta; pro intentionibus tam gene- 
ralibus quam missionariis, singulis mensibus a Summo Pontifice appro- 
batis, orat et sacrificia offert. 

Quarta. Quia Pius XII, felicis recordationis, in Litteris datis 28 octo- 
bris 1951 ad Rev.mum Patrem Generalem Societatis Iesu, Ioannem 
Baptistam Janssens, Directorem Generalem « Apostolatus Orationis », 
hanc piam associationem vocat « aptissimam nostris temporibus », « mi- 
nisterii apostolici hodierni instrumentum efficacissimum », « cuius uber- 
rimos fructus Nos cognoscimus », « quam iam alias enixe commendavi- 
mus ». Quibus idem Pontifex haec adiungebat: « varia pia exercitia, qui- 
bus utitur « Apostolatus Orationis », continent christianae perfectionis 
synthesim, vitae christianae perfectissimam formam, curae pastoralis 
compendiariam regulam, qua sacri Pastores in diversis operibus aposto- 
licis uti valebunt ». 

Notandum tandem est, Summos Pontifices, a Pio IX usque ad Ioan- 
nem XXIII, frequenter « Apostolatum Orationis » magnis exornasse 
laudibus, quas brevitatis causa omitto. 

Quinta et ultima ratio. Quia SS. Cordis Iesu et B.mae Mariae Vir- 
ginis cultum exercet et promovet. Haec enim pia associatio tam inti- 
mam habet cum cultu Ss.mi Cordis unionem, ut ab eo seiungi nequeat. 

Iam vero, ex Encyclicis Litteris Pii XI Miserentissimus Redemptor, 

anno 1928, et Pii XII Haurietis aquas, anno 1956 datis, clarissime 
constat: 

1. Cultum Ss.mi Cordis Iesu esse catholicae religionis ac totius 
vitae christianae summam; 

2. Essentiam fidelissime referre vitae, quam D. N. Iesus Christus 
in terris gessit et in S.ma Eucharistia ducere pergit; 

3. Viam esse efficacissimam ad melius cognoscendum, amandum 
et imitandum Dominum Iesum Christum; 

4. Divinae caritatis validissimum esse incitamentum, cum ipse 
Dominus lesus et suam voluntatem manifestaverit ut per hunc cultum 
divino Numini maximus tribuatur honor, et praestantissima benef: 
cia ac dona eis promiserit, qui ipsius divinum Cor pie colerent; 

5. Trium iam saeculorum spatium pertransivit, intra quod uni- 
versa Ecclesia uberrímos huius sacri cultus fructus ubique percepit; 

6. Hunc denique cultum adeo necessarium Ecclesiae existimavit 
Pius XII, ut assereret « nemini fidelium licere illum sive aliis devotio- 
nibus postponere sive minus aestimare ». 

Quae praedictae rationes, si rite perpendantur, absque dubio postula- 
bunt ut additio proposita a venerabili Concilio approbetur. 

His breviter indicatis cum em.mi Moderatoris venia enixe ulterius 
rogo, ut in schematibus De sacerdotibus, De apostolatu laicorum, De in- 
stitutione sacerdotali, suis propriis locis, aliqua brevis inseratur com- 
mendatio cultus S.mi Cordis Iesu. 

Cultus enim Sacratissimo Cordi lesu praestitus, praeter ea quae 
dicta sunt, medium est necessarium, perutile... 


Moderator: Exc.me Domine, sed hoc non est, hoc loco, ulterius 
explicandum. 


Orator: Transeo itaque ad * n. 33, pag. 20, linn. 20-25. Quae in hoc 
n. 33, circa principia apostolatus religiosorum in dioecesibus, expo- 
nuntur, placent. In illis vero quae de exemptione, linn. 20-25 leguntur, 
aliqua vox restrictiva occurrit, quae potius delenda est. Invenitur in 
illa phrasi: « Exemptio ... ordinem Institutorum internum potissimum 
respicit, quo melius in iisdem omnia sint inter se apta et connexa... ». 

Vox « potissimum » supprimenda fore videtur. Exemptio enim 
aequali ratione tum ordinem internum tum externum respicit: illis ex- 
ceptis operibus apostolicis, in quibus religiosi Ordinariis subsunt. 

Sicut non oportet ut in ordine interno religiosi duos habeant supe- 
riores, regularem nempe et episcopum: pariter quoad laboris apostolici 
exercitium censendum est: illis semper demptis, in quibus religiosi etiam 
exempti oboedientiam Ordinario praestare debent. 

Cura enim et vigilantia de vita interna, atque exteriorum ministe- 
riorum directio in Religionibus tam intime inter sese cohaerent ut inter 
duas auctoritates et gubernationes apte dividi non possint, quin struc- 
tura religiosa funditus mutetur. 

Ratio princeps, ob quam religiosorum exemptio statuta fuit, gene- 
ratim saltem in Ordinibus externo apostolatui deditis, in eo invenitur, 
ut religiosi operibus apostolatus in bonum Universae Ecclesiae maiori 
animarum fructu incumbere queant. Sic, ut exemplo utar mihi plane 
et penitus noto, S. Ignatius de Loyola sese cum primis suis sociis 
Summi Pontificis voluntati dicavit, ut libere de illis Sua Sanctitas dispo- 
neret, paratis servitium praestare quacumque mundi plaga. Ipse deinde 
S. Fundator.. 


Moderator: Exc.me Domine tempus tuum exhaustum est. 


In textu scripto tradito: ! deest. ? n. 4, pag. 7, lin. 7. * efficacis- 


simum ad regnum Dei in singulorum fidelium animis, in domestico convictu, in 
ipsis nationibus stabiliendum. Medium item est aptissimum ad vitae christianae 
renovationem assequendam, ad totius mundi salutem et pacem in caritate procu- 
randam et ad mundum meliorem erigendum. * deest. * votum suis statuit 
suscipiendi quascumque missiones, quae a Supremo totius Ecclesiae Pastore sociis 
Societatis Iesu committerentur, ad Ecclesiam catholicam magis dilatandam. His 
igitur omnibus bene perpensis, mihi videtur, verbum illud « potissimum » esse 
tollendum. Eo magis quod in LEowis XIII Constitutione Apostolica Romanos 
Pontifces, quae in nota 23 citatur, neque vox « potissimum » neque sensus qui 
tali voci subiacet, ullo modo habentur (cf. A.$.9., 13, pp. 483 ss.). Igitur para- 
graphus quae adest pag. 20, linn. 20-25, poterat hoc modo emendari: « Exemptio, 
qua religiosi ad Summum Pontificem vel ad aliam ecclesiasticam auctoritatem ad- 
vocantur et ab episcoporum iurisdictione subducuntur, ordinem Institutorum, 
lam internum quam externum respicit, quo melius in iisdem omnia sint inter se 
apta et connexa, atque incremento et perfectioni religiosae conversationis ef ai- 
marum bono consulatur: quin immo, ut de illis Summus Pontifex disponere pos- 
sit pro inceptis in bonum Ecclesiae universae. 

Exc.Mus P. D. IACOBUS CORBOY 
Episcopus Monzensis 


Patres venerabiles, 


Schema de pastorali episcoporum munere in Ecclesia in aliquibus 
videtur episcoporum auctoritatem deprimere, in aliis vero exaggerare. 
Auctoritas episcoporum deprimi videtur, ubi agitur de episcoporum 

munere regendi et pascendi (p. 12 ...'); nam recte quidem ibidem sermo 
fit de servitio et ministerio episcoporum quin tamen simul sufficienter 
quoque insistatur in vera eorum auctoritate. Hoc autem eo gravius 
esse censeo, quo magis constet in aliquibus regionibus auctoritatem epi- 
scoporum penes clerum et populum ..^ iam diminutam esse. 

Ab altera autem parte auctoritas episcoporum exaggerari videtur 
in illis sectionibus quae de Religiosis agunt... Toti huic sectioni sche- 
matis subesse videtur conceptio vitae religiosae quodammodo unilate- 
ralis et inadaequata. Non enim recte dicitur, quod religiosi zmprimis 
oratione, expiationis operibus et propriae vitae exemplo aedificationem 
Ecclesiae promovere tenentur, et quod ad externa 4zoque apostolatus 
opera accedunt. Vita religiosa est sz4 et vita spiritualis religiosorum 
et eorumdem apostolatus externus non ad modum vivisectionis dividi 
possunt: Plures de facto dantur instituta religiosa quae ex eorum fine 
specifico operibus apostolatus externi incumbunt, et non tantum efiam 
ad apostolatum accedunt. Praecise autem quia tota vita religiosa est 
una, vita spiritualis religiosa et apostolatus vicissim compenetrant; unde 
fit, quod etiam in operibus apostolatus exterioris habeatur semper et 
ubique aspectus Instituti Religiosi proprius necnon influxus typicae 
spiritualitatis Instituto Religioso propriae. 

Neglectus huius fundamentalis veritatis in schemate manifestus fit, 
ubi ad mentem veri iuridismi, quasi totalis separatio fit inter vitam 
religiosam, quae curae superiorum religiosorum committitur, et apo- 
stolatum externum, qui fere ex integro individuis episcopis subicitur. 

Huc spectat principium in schemate enuntiatum, quod nempe 
exemptio religiosorum ordinem internum potissimum respicit, seu ergo 
quod superiores religiosi nullam fere auctoritatem habent in activitatem 
externam subditorum suorum. lamvero talis conceptio toti traditioni 
theologicae et practicae Ecclesiae contradicit et mirum non est quod 
redactores schematis nullum textum auctoritativum ad confirmationem 
dicti principii adducere potuerunt. Utique quidem in nota 23 adducitur 
documentum quoddam Leonis XIII, sed manifeste cuilibet hoc docu- 
mentum inspicienti patet, quod nec quoad verba nec quoad sensum 
ibidem statuatur quod exemptio religiosorum ordinem internum potis- 
simum respicit. 

Sed quidquid sit hac de re, unum certum esse reputo, nempe quod 
adaequata iustificatio exemptionis in hoc schemate non invenitur: haec 
autem ex duplici ratione simul peti debet, nempe: 

1. ex eo quod Instituta superdioecesana et internationalia sine 
exemptione internam unitatem, propriam spiritualitatem et specificam in- 
dolem apostolatus proprii conservare nequeunt, et 

2. ex eo, quod Romano Pontifici et episcopis inquantum Ordo 
sunt, praesto esse debent pro illis operibus suscipiendis quae univer- 


sam Ecclesiam respiciunt. 
Ambae hae rationes tam fundamentales sunt ut abolitio vel substan- 


tialis debilitatio exemptionis non solum ipsis Institutis Religiosis sed 
etiam Ecclesiae universae, Missionibus imprimis, agnum" damnum 
inferret. 

Utique ergo omnia fieri debent ut collaboratio inter episcopos et 
religiosos magis foveatur et efficacius coordinetur. Sed admittendum 
esse non videtur quod religiosi in externi apostolatus operibus practice 
habeantur tamquam sacerdotes saeculares. Talem autem esse de facto 
totum tenorem huius schematis faciliter patet et immo disertis fere 
verbis affirmatur, dum dicitur religiosos vera quadam ratione ad clerum 
dioecesanum pertinere, seu ergo ad illum clerum, qui paululum antea 
ita iuridice definitus est ut hic terminus de solis sacerdotibus saeculari- 
bus valere possit. Dixi. 


In textu scripto tradito: ! S 16, linn. 15 ss. ? notabiliter. * (pag. 19, 
$ 31 ss.). * irreparabile. 


12 
Exc.mus P. D. MAXIMILIANUS DRZECNIK 


Episcopus Mariborensis 


Venerabiles Patres, clarissimi Observatores et. Auditores, 


Loqui vellem de n. 17 cap. II praesentis schematis, ubi agitur de 
peculiaribus formis apostolatus. 

Pag. 13, linn. 6 ss., legimus: « Variae formae apostolatus recte 
accommodentur conditionibus non solum spiritualibus et moralibus, 
sed et socialibus, demographicis et oeconomicis ». Haec optime quidem 
dicta sunt, sed secundum meam humilem sententiam nimis concise et 
breviter dicuntur. 

Quaestio enim principalis hodiernae curae animarum praecise est 
in hoc, quomodo haec accommodatio fieri possit, quaenam via ingre- 
dienda? Multum quidem exspectamus a renovatione liturgica, de qua 
in hoc Concilio iam multum disserebatur. Sed nonne haec renovatio 
attinget praecipue christianos fideles, qui adhuc veniunt in ecclesiam? 
Sed quid de iis qui ab ea abalienati sunt? Christus dicebat de bono Pa- 
store quod relinquit nonaginta novem oves ad quaerendam unam de- 
perditam. Nonne in nostra cura animarum saepe contrarium videmur 

facere? Omnem vel fere omnem curam exhibemus paucis ovibus fideli- 
bus, multas perditas, fortasse saepe plus quam nonaginta per centum, 
relinquimus errare. Quomodo ipsas quaerere et invenire poterimus? Re- 
sponsum ad hanc gravem quaestionem videtur nobis posse dare sic 
dicta sociologia pastoralis, ut a nonnullis dicitur. Quod breviter expli- 
care conabor. 

1. Quaedam de mutationibus conditionum hodiernae vitae huma- 
nae: Nemo est qui ignorat vitam hodiernam hominum subiisse ingentes 
mutationes quoad conditiones oeconomicas et sociales. Hoc valet non 
tantum pro regionibus, ubi peractae sunt revolutiones sociales et novus 
ordo oeconomicus et socialis efformatur, sed etiam pro omnibus aliis 
regionibus. Nam propter progressum scientiarum, praesertim in re tech- 
nica, vitae ratio celeri cursu innovatur. Veteres traditiones vitae « pa- 
triarchalis », ut dicitur, non tantum in urbibus, sed etiam ruri apud 
agricolas paulatim evanescunt. Industrializatio, mechanizatio secum fert 
semper maiorem, ut dicitur, socializationem. Unde sequitur semper maior 
influxus societatis in vitam hominum, ita ut singuli homines semper 
magis limitantur in sua personali libertate. Ioannes XXIII felicis recor- 
dationis in Litteris Encyclicis Mater et Magistra de hac re agit et dicit 
— cito secundum versionem germanicam, quam prae manibus habui: 
«In nostra societate adhibentur media, introducuntur methodi et ef- 
formantur conditiones, in quibus singulis hominibus vere difficile est, 
independenter ab externis influxibus cogitare et agere secundum propriam 
voluntatem, iura secundum propriam responsabilitatem exsequi, adim- 
plere officia et expedite evolvere animi facultates ». 

In tali novo mundo Ecclesia adimplere debet suam divinam missio- 
nem, ubi primum locum occupat cura animarum. « Hisce novis condi- 
tionibus impares sunt rationes apostolatus hucusque usitatae, sed im- 
ponuntur adhibendae novae methodi ». Sic legitur in schemate de cura 
animarum, Appendice II de pastorali episcoporum munere, n. 30. 

2. In hac re magnum subsidium nobis affert specialis disciplina 
sociologica, scil. « sociologia pastoralis ». Eius munus seu scopus est 
methodis et mediis sociologiae generalis investigare conditiones socia- 
les et oeconomicas vitae et eorum influxum in hodiernum hominem, 
speciatim quoad vitam religiosam et moralem. Sicut tempore elapso 
Ecclesia vocabat in opere pastorali in adiutorium scientias naturales 
ad refellendos varios errores, sic hodie invocare oportet scientias socio- 
logicas, praesertim sociologiam religionis et sociologiam pastoralem ad 
obtinendum maiorem successum in cura animarum. 

Ad hoc obtinendum necessarium videtur, ut in facultatibus theolo- 
gicis et seminariis introducatur sociologia pastoralis tamquam disci- 

plina auxiliaris theologiae pastoralis. In Curiis vero dioecesanis insti- 
tuatur Commissio de Sociologia pastorali ad instar liturgicae et aliarum. 
Cuius munus est imprimis colligere rationes statisticas pro tota dioecesi. 
Deinde profundius investigare conditiones in aliquibus parochiis, quae 
dicuntur « typicae » et inde quaerere directivas pro cura animarum in 


tota dioecesi efficacius exercenda. 

Conclusio. Propono, ut in n. 17, post lin. 8, scil. post verba « Variae 
formae apostolatus recte accommodentur conditionibus non solum spi- 
ritualibus et moralibus sed et socialibus, demographicis et oeconomi- 
cis » addatur brevis textus iuxta exposita, scil. de introductione socio- 
logiae pastoralis in facultatibus theologicis et seminariis et de instituenda 
commissione de sociologia pastorali in Curiis episcopalibus. Textum 
vero secretariatui Concilii tradam. Dixi. 


Textus scripto traditus: 


Loqui vellem de n. 17 praesentis schematis, ubi agitur de peculiaribus formis 
apostolatus. Pag. 13, linn. 6 s., legitur: « Variae formae apostolatus recte accom- 
modentur conditionibus non tantum spiritualibus et moralibus, sed et socialibus, 
demographicis et oeconomicis ». Haec optime quidem dicta sunt, sed ut mihi 
videtur nimis breviter et concise. Quaestio hodiernae curae animarum praecise 
est in hoc, quomodo haec accommodatio fieri possit, quaenam via ingredienda? 
Multum quidem speramus seu exspectamus a renovatione liturgica, de qua in hoc 
Concilio multum disserebatur. Sed haec renovatio nonne attinget illos tantum 
fideles, qui ad ecclesiam veniunt, non vero eos, qui ab ea abalienati sunt. Christus 
loquebatur de bono pastore eum relinquere 99 oves ad quaerendam unam per- 
ditam. Sed nonne in nostra cura animarum videmur facere contrarium? Omnem 
fere curam exhibemus ovibus fidelibus, perditas autem, fortasse saepe 90 ex 
centenis relinquimus errare? Quomodo poterimus has quaerere et invenire? Ad 
hanc gravissimam quaestionem videtur nobis dare responsum sic dicta sociologia 
pastoralis, ut a nonnullis vocatur. Quod breviter explicare conabor. 

1. Primo dicam quaedam de mutationibus hodiernae vitae hominum. Nemo 
est qui ignorat vitam hodiernam hominum subiisse et continuo subire ingentes 
mutationes quoad conditiones oeconomicas et sociales. Quod valet non tantum 
pro regionibus, ubi peractae sunt revolutiones sociales et novus ordo oeconomi- 
cus et socialis efformatur, sed etiam pro omnibus aliis regionibus. Nam propter 
progressum scientiarum, praesertim in re technica, vitae ratio celeri cursu innova- 
tur. Veteres traditiones vitae « patriarchalis » non tantum in urbibus, sed etiam 
ruri apud agricolas evanescunt. Industrializatio et mechanizatio secum fert sem- 
per maiorem socializationem. Inde sequitur semper maior influxus societatis in 
vitam privatam hominum, ita ut singuli homines semper magis limitantur in sua 
personali libertate. De hac re agit Ioannes XXIII f. r. in litteris encyclicis Mater 
et Magistra dicens: « At multiplicatis et cotidie progredientibus variis illarum con- 
sociationum formis, hoc simul fit, ut, in pluribus rerum gerendarum provinciis, 
normae et leges multiplicentur, quae mutuas civium necessitudines regant atque 
definiant. Ex quo consequitur ut angustioribus finibus libera singularium homi- 

num agendi facultas contineatur; artes enim saepe adhibentur, viae ineuntur, re- 
rumque conditiones tales exsistunt, ut cuivis sane arduum sit suis uti consiliis, 
externarum rerum impulsionibus neglectis; quidquam sua sponte agere; iura sua 
et officia, ut oportet, exsequi; animi sui facultates plane exserere atque perficere. 
Numquid, magis magisque increbrescentibus socialis vitae rationibus, homines 
continuo stupebunt, suique iuris esse desinent? Est tale quid praecise negandum » 
(4.4.$., 1961, pp. 416-417). 

In tali novo mundo Ecclesia adimplere debet suam divinam missionem. « Hisce 
novis conditionibus impares sunt rationes apostolatus hucusque usitatae, sed impo- 
nuntur adhibendae novae methodi » legitur in schemate priori de cura animarum, 
Appendice II, n. 30. 

2. In hac re magnum subsidium nobis affert specialis disciplina sociologica, 
scil. « sociologia pastoralis ». Eius munus seu scopus est methodis et mediis socio- 
logiae generalis investigare conditiones sociales et oeconomicas vitae et eorum 
influxus in hodiernum hominem, speciatim in vitam religiosam et moralem. Sicut 
tempore elapso Ecclesia vocabat in opere pastorali in adiutorium scientias natu- 
rales ad refellendos varios errores, sic hodie invocare oportet scientias sociologicas, 
praesertim sociologiam religiosam et sociologiam pastoralem ad obtinendum maio- 
rem successum in cura animarum. 

Ad quod obtinendum necessarium videtur, ut in facultatibus theologicis et 
seminariis introducatur sociologia pastoralis tamquam disciplina auxiliaris theolo- 
giae pastoralis. In Curiis vero dioecesanis instituenda videtur Commissio de So- 
ciologia pastorali ad instar liturgicae et aliarum. Cuius munus est imprimis 
colligere rationes statisticas pro tota dioecesi. Deinde profundius investigare con- 
ditiones in aliquibus parochiis, quae dicuntur « typicae » et inde quaerere novas 
normas et vias pro cura animarum in tota dioecesi efficacius exercenda. 

Conclusio. Propono, ut in n. 17 praesentis schematis inseratur breve addi- 
tamentum, sequenti vel simili modo: post verba in linn. 6-8 quae sonant: « Va- 
riae formae apostolatus recte accommodentur necessitatibus fidelium etc. etiam 
socialibus, demograficis et oeconomicis » addatur: « Qua in re maxime iuvare 
possunt scientiae sociologicae, praesertim sociologia religiosa et sociologia pasto- 
ralis. Quare in facultatibus theologicis et seminariis introducatur sociologia pasto- 
ralis ut disciplina auxiliaris theologiae pastoralis. In curiis autem episcopalibus 
instituatur officium seu commissio de sociologia pastorali, ad quam advocentur 
viri in rebus pastoralibus versati et in scientiis auxiliaribus theologiae pastoralis 
periti ». Pariter in universa dioecesi... etc. prout in textu, lin. 8. 


13 
Exc.Mus P. D. BRIAN C. FOLEY 


Episcopus Lancastrensis 


Venerabiles Fratres, 


Unum breviter volo proponere: nempe curam animarum debere 
habere maiorem partem et maiorem emphasim in hoc schemate aut me- 
lius debere iterum habere suum proprium schema. 

Finis huius Concilii et finis omnis nostrae deliberationis tandem 
aliquando respicit restaurationem praxis religiosae praesertim in regio- 
nibus ..' dechristianizatis. Iamvero talis restauratio non solum neque 
principaliter per novam liturgiam, vel per novas theorias doctrinales, 
vel per novas interpretationes Scripturarum proveniet, sed potius pe- 
tenda est per renovationem vitae pastoralis illorum sacerdotum qui 
in paroeciis versantur. Hoc omnis historia, hoc experientia hodierna 
ostendunt. 

Fuit olim, uti videri est in variis scriptis, sicut e. g. in illo famoso 
libro ..^ Promessi Sposi, intensa vita et actio pastoralis, i. e. contactus 
intimus inter populum et sacerdotem. Ibi legitur de figuris Fratris Cri- 
stoforo et Cardinalis Federigo vere patrum populi in quorum vita re- 
splendebat apostolatus vere pastoralis. Isti revera vitam suam sacerdo- 
talem egerunt sicut Dominus noster conversando cum hominibus. Po- 
pulus tunc tempore non neglexit praxim religiosam. 

Hodierna experientia idem docet. Ubi exsistit contactus intimus 
inter sacerdotem et populum, ibi viget vigorosa vita et praxis religiosa; 
ubi deest talis contactus, deest et praxis religiosa. 

Dominus noster item idem docet et exemplo et verbo. Multa dice- 
bat et faciebat ad monstrandam necessitatem absolutam contactus per- 
sonalis inter populum et sacerdotem; ex altera parte paucissima dicebat 
de caeremoniis, de liturgia vel de rebus speculativis doctrinalibus. Fuit, 
dico, inter nos ista vita sacerdotalis pastoralis, sed proh dolor! saepe 
nunc deest. Apparuit in L'Osservatore Romano mense iulii articulus 
in quo parochus quidam valde laudatur quia visitaverat intra unum 
annum sexcentum familias in sua paroecia. Hoc dictum est de eo tam- 
quam res inaudita et quasi heroica. Sed talis sacerdos non est laudandus. 
Facit quod debet. Nonne omnis...' 


Moderator: Exc.me Domine, venias forsan ad conclusiones quoad 
schema nostrum. 


Orator. Igitur propono in conclusione ut boc schema maiorem par- 
tem et maiorem empbasim babeat de cura animarum. Propono boc 
quia, ut tibi videtur? locus deberet dari analysi, quomodo aposto- 
latus pastoralis possit fieri melius praesertim in urbibus et cur praxis 
religiosa melius sit in aliquibus regionibus quam in aliis. 

Inquisitio instituenda est, zeo iudicio! quomodo ...' sacerdotes e. g., 
qui in Curia vel officiis dioecesanibus laborant, possunt etiam partem 
tenere in apostolatu pastorali, ita ut ozzmis individuus sacerdos iw bis 
temporibus tam gravibus? utilis Ecclesiae Dei sit..^. Rogo ergo, ut 
locus sufficiens detur isti discussioni. Talis discussio practica erit quia 


90 ACTA CONC. VATICANI II — PERIODUS III 


per totum orbem terrarum conditiones urbium iam devenerunt simi- 
les, Dixi. 


In textu scripto tradito: ! iam. ? italico. * deest. * sacerdos 
in paroecia, etiamsi sit senior, habet strictissimum officium et munus visitandi 
in quantum potest onze; familiam secundum illud verbum Domini nostri in quo 
dicit pastorem debere cognoscere suas oves nominatim et suos eum item cogno- 
scere debere, Et quomodo potest hoc fieri, nisi pastor petit eos in suis domibus 
et in viis suae civitatis? Nostra experientia in nostris regionibus est haec: po- 
pulus aderit ecclesias paroeciales etiam in urbibus, si sacerdos fideliter et regula- 
riter et systematice visitat domus familiarum. Si inter quasdam nationes adhuc 
viget praxis religiosa, ratio non est existentia bonae liturgiae, sed exsistentia con- 
tactus intimi et relationis intimae amicitiae inter populum et sacerdotem. Cui 
bono si habemus splendidam liturgiam in nostris ecclesiis, si non frequentantur? 
Cui bono si paucissimi ad magnum gradum sanctitatis attingunt, si multitudo 
ingens generalis christifidelium perdita est? Ut mihi videtur, venerabiles Patres, 
periculum est ne hoc schema et hoc sacrum Concilium (quod hucusque fere totaliter 
sese occupavit in rebus liturgicis et speculationibus doctrinalibus) videatur habere 
parvum interesse in actione pastorali in paroecia. Meo iudicio cura animarum in 
paroecia deberet primatum tenere in nostris deliberationibus et dictis. Nam in 
ultimo loco omnia pendent ex tali cura animarum. Ante omnia hoc restaurandum 
est, si alius labor non sit vanus. Et res urget. Est maximi momenti. Necessitas 
restaurationis pastoralis est absoluta. Propozo igitur, ut maior pars huius schema- 
tis detur indigentiis pastoralibus, si separatum schema de ea esse non potest. 
* deest. $ deest. 1 a: ? deest. ? Sed sunt tanta investiganda 
ad curam animarum spectantia! 


14 
Exc.mus P. D. FRIDERICUS KAISER 


Episcopus tit. Berrboeensis, prael. null. Caraveliensis 


Venerabiles Patres, 


Cura animarum sine sacerdotum labore ac opera non habetur. Apo- 
stoli laici, quamvis numerosi sint et spiritu ferventes, ex parte tantum 
sacerdotum ministerium valent supplere. Qua de causa liceat mihi pauca 
exponere de certa possibilitate sanandi vel saltem magnopere minuendi 
permagnum malum ex sacerdotum inopia exortum. 

Non est dubium quin clerus Ecclesiae universalis per orbem terra- 
rum modo maxime disproportionato sit distributus. Sacerdotum nu- 
merus magnus, quamquam nullo modo sufficiens, invenitur in Europa 
et in America Septemtrionali, dum fere omnes ceterae mundi partes im- 
mensa premuntur sacerdotum inopia. 

Reapse non est in mundo moderno ulla respublica quae suorum mi- 

litum copias distribuat per territorium nationale modo tam dispropor- 
tionato uti Sancta Ecclesia sacerdotes suos distribuit per suum territo- 
rium quod est orbis terrarum. Permittit Ecclesia plurimum suorum sa- 
cerdotum numerum contractum esse paucis in nationibus, at eodem 
tempore patitur ingentes mundi catholici partes fere sine sacerdotibus 
permanere, atque hac de causa periculo imminenti ne cadant in manus 
inimicorum Dei et animarum expositas esse. 

Episcopi sacerdotibus egentes, ab aliis episcopis his temporibus 
magna cum generositate adiuvantur ut possint erigere ac sustentare se- 
minaria. 

Attamen ingens et imminens est periculum ne vastissimas mundi 
partes adhuc catholicas perdamus, antequam sacerdotes procedentes his 
de seminariis possint servire animabus illis maxime periclitantibus. 

Instanter ac magnis precibus rogo ut Summus Pontifex, et una 
cum eo Ordinarii dioecesium numeroso exornatarum clero, illarum dioe- 
cesium sacerdotes invitent ut sua sponte velint excipere curam ani- 
marum in dioecesibus summa sacerdotum inopia laborantibus. 

Iterum dico bene me scire quod non est in mundo dioecesis abun- 
dans sacerdotibus. Sed lesus non dixit: « Qui possidet tunicas abun- 
dantes det illis qui non habent »; immo vero nos docuit: « Qui habet 
duas tunicas det non habenti ». Etsi sunt episcopi qui clerum ex dioe- 
cesibus Americae Septemtrionalis et Europae receperunt, tamen plu- 
rimi sunt episcopi quasi non habentes sacerdotes. 

Agnoverunt hoc in Sancto Concilio episcopi totius mundi colle- 
gialem suam responsabilitatem pro universi orbis animabus, speciatim 
pro baptizatis. Valde est desiderandum ut haec responsabilitas coram 
universa humanitate hoc opere redistributionis sacerdotum in mundo 
catholico luce clarior effulgeat. 

Opus mihi non erit affirmare quod hac in redistributione cleri pro- 
portio mathematica non quaeritur, sed tantum desideratur disproportio 
minus calamitosa. Dixi. 


15 


Exc.Mus P. D. ROBERTUS E. LUCEY 
Archiepiscopus $. Antonii 


Em.mi et rev.mi Patres Concilii et carissimi Observatores. et 
Auditores, 


De cura animarum et de confraternitate doctrinae christianae pauca 


dicemus. 
« Ingens eorum est numerus atque in dies augetur, qui de religione 

omnino ignorant, vel eam tantum de Deo christianaeque fidei notitiam 
habent, quae illos permittat idolatrarum more vivere. Quam multi ...' 
sunt, non pueros dicimus, sed adulta, quin etiam devexa aetate, qui 
praecipua fidei mysteria nesciant prorsus. Ex eo colligimus iure, quum 
fides id aetatis usque eo languerit ut in multis pene sit intermortua, 
sacrae catechesis tradendae officium vel negligentius persolvi, vel prae- 
termitti omnino ». 

Quisnam vir huiusmodi verba locutus est? Nonne aliquis commu- 
nista? Vel socialista? Forsitan aliquis inimicus Ecclesiae? Minime! a 
S. Pio X, Pontifice Maximo, prolata sunt. Clarum est multis in locis 
fidem languidam esse vel quasi mortuam quia sacrae catechesis traden- 
dae officium negligenter persolvitur si non omnino praetermittitur..." 

Audiantur verba simillima Pii Papae XII, felicis recordationis: « Cor- 
pus Christi, quod est Ecclesia, magno in discrimine versatur non solum * 
propter potestates hostiles externas sed etiam ob debilitatem internam. 
Haec crescens debilitas, hic processus vires vitales auferens, procedit 
ex ignorantia doctrinae christianae ». 

Haud nobis licet praetermittere hac in re verba Summi Pontificis, 
Ioannis XXIII, piae et immortalis memoriae, qui in litteris encyclicis 
Pacem in Terris ita de sacrae catechesis tradendae officio scripsit: « Quod 
in christifidelibus religiosa fides ab agendi ratione saepe saepius dissi- 
det, id ex hoc oriri censemus, quod iidem christianis moribus christia- 
naeque doctrinae institutione haud satis sunt exculti. Cogit igitur neces- 
sitas, ut adulescentium institutio sit plena, sit continua, sit talibus mo- 
dis tradita ut religiosarum rerum cultus animique probitas aequis pas- 
sibus procedant una cum scientiarum cognitione et cum cotidie progre- 
dientibus technicorum artibus ». 

Nemo est qui non videt ius et officium esse episcoporum toto orbe 
terrarum evangelium praedicare et christifideles instituere et formare 
tum voce et scriptis cum ope sacerdotum immo et laicorum. Ita S. Petrus 
apostolus *: «et praecepit nobis praedicare populo et testificari quia 
ipse est qui constitutus est a Deo iudex vivorum et mortuorum » ...". 
Et in evangelio secundum Lucam ipse Christus Iesus verba Isaiae procla- 
mavit « Spiritus Domini super me: propter quod unxit me, evange- 
lizare ...^. 


Moderator: Exc.me Domine, venias ad conclusiones quoad schema 
nostrum. 
Orator: Specifice, ad quem finem ordinatur confraternitas? Suffi- 
cit enumerare quattuor partes huius muneris apostolici scil.: 
1. Eruditionem religiosam puerorum qui scholas primarias pu- 

blicas frequentant e quibus scholis multis im locis! veritas supernatu- 
ralis rigorose excluditur. 

2. Institutionem religiosam adolescentium et iuvenum utriusque 
sexus in domiciliis saecularibus maiorum disciplinarum et collegiis, nec- 
non iuvenum qui curriculum scholasticum aut absolverint aut dese- 
ruerint, 

3. Institutionem religiosam adultorum, ope circulorum discepta- 
tionis religiosae in quibus mulieres virique singularum paroeciarum par- 
ticipant et apostoli laici pro confraternitate paroeciali instruuntur. 

4. Institutionem parentum qua scil. parentes officia erga liberos 
edocentur, officium imprimis, ipsorum filis doctrinam christianam im- 
pertiendi. 

Evidens est nullam congregationem canonicam inveniri posse quae 
omnia media ad omnium fidelium adultorum et puerorum institutionem 
religiosam necessaria et utilia possideat nisi solam Confraternitatem Doc- 
trinae Christianae. Nostris temporibus ingens multitudo hominum toto 
orbe terrarum veritates aeternas et doctrinas ad salutem necessarias 
prorsus nesciunt. Opus apostolicum confraternitatis consistit in impet- 
tienda scientia et amore Christi illi « ingenti numero » quorum discrimen 
a Pontifice praeclaro S. Pio X eloquentia luctuosa est enucleatum. Con- 
gregatio ista sibi pensum proponit... 


Moderator: Exc.me Domine, optima sunt, sed in quo numero ali- 
quid mutandum est? 


Orator: Dixi. 


In textu scripto tradito: ! eheu! ? (Acerbo Nimis, 1905). * solum- 
modo. ^ deest. ? (Act. 10, 42). $ pauperibus misit me » (Lc. 4, 17). 
Ita etiam S. Paulus ad Corinthios: « Non enim misit me Christus baptizare, sed 
evangelizare » (1 Cor. 1, 17). « Vae mihi est si non evangelizavero » (1 Cor. 
9, 16). Sed accedit quis et quaerit: cur verbum proponis de confraternitate sive 
congregatione doctrinae christianae? Certum est neque S. Petrum neque S. Pau- 
lum aliquid de huiusmodi institutionis ratione docuisse. Ipse Christus lesus 
praedicavit; ss. apostoli omnes praedicaverunt; S. Antonius, praedicator magni- 
ficus, evangelizavit. Transeat confraternitas! Quid dicemus? Mutantur tempora 
et mores. Hisce diebus laborant christifideles in S. Evangelium discendo, docendo, 
diseminando, non solum propter penuriam sacerdotum, sed quia Dei voluntas 
est. Confraternitas Doctrinae Christianae operatur uti congregatio canonica per 
laicos et propter laicos ad omnia in Christo instauranda in quantum eis possibile 
sit, sub mandato Ordinarii loci. Meminisse iuvat verba in Evangelio secundum 
Lucam: « Post haec autem designavit Dominus et alios septuaginta duos et misit 
ilos binos ante faciem suam in omnem civitatem et locum quo erat ipse ventu- 
rus. Et dicebat illis: curate infirmos et dicite illis: Appropinquavit in vos re- 

gnum Dei» (Lc. 10, 15ss.). Quam felix temporum ratio in quibus christifideles 
mundo universo, aliquatenus incredulo et mente confuso, verba exsultationis 
et salutis sub auctoritate episcoporum suorum una voce proclamant: « Áppropin- 
quavit in vos regnum Dei ». 7 deest. * coadunandi, sub moderamine 
cleri paroecialis, divites illas intellectus, bonae voluntatis necnon pietatis firmae 
opes quas praeseferunt laici, illasque vertendi in fidem catholicam inter turmas 
memoratas propagandam. Summa cum fiducia affirmare licet detrimentum maius 
institutioni christianae infligi haud posse quam proveniret e negligendo ingentes 
illas opes intellectuales et morales quas nunc offerunt laici fideles Ecclesiae sanc- 
tae Dei. 


16 
Exc.uwus P. D. IOANNES McELENEY 


Episcopus Kingstonensis 


Venerabiles Patres, 


Laudabilis finis schematis de pastorali munere episcoporum in Ec- 
clesia in eo est ut cooperationem magis arctam inter religiosos exemptos 
et hierarchiam vel episcopum individuum in genere promovere satagat. 

Nemo profecto negabit huiusmodi conamina necessaria esse: nam 
perplura exempla citari possunt in quibus talis harmoniosa cooperatio 
notabiliter deficiebat. 

Ut vel unum saltem exemplum citem, referre velim casum concre- 
tum alicuius scholae paroecialis, a gubernio civili sustentatae, cuius Mo- 
deratrix Studiorum infra spatium trium annorum ter substituebatur. 
Quando tum episcopus tum Gubernium civile inquirebant de huius- 
modi ratione procedendi, qui sat magnum detrimentum scholae appor- 
tabat, unica responsio in eo erat, quod Mater Provincialis, in exteris 
terris commorans, ita decreverat. Et tamen episcopus et Gubernium 
iunctis viribus scholam exstruxerant et ipsum Gubernium sat magnum 
stipendium religiosis solvebat pro explendo munere Moderatricis Stu- 
diorum. Quamvis Mater Provincialis profecto secundum iura ipsi in 
Codice Iuris Canonici concredita ageret, tamen dixerim aliquam provi- 
sionem faciendam esse, ut tales difficultates seriae inter episcopum dioe- 
cesanum et religiosos exemptos in posterum evitari possint. 

Duae autem viae dari videntur ad tales vel similes difficultates e me- 
dio auferendas. 

Prima via est illa quam redactores schematis de pastorali episcopo- 
rum munere in Ecclesia proponunt, et quae consistit in tali depressione 
iurium Summi Pontificis relate ad religiosos exemptos, ut ipsa vita reli- 
giosa inducatur in crisim seriam et immo lethalem. Schema talem inten- 

tionem non explicite manifestat: attamen de facto talis depressio certo 
certius implicatur in variis paragraphis schematis. 

Unum autem certum mihi videtur, nempe quod per schematis pro- 
visiones spiritus et constitutiones Ordinum Religiosorum radicitus mu- 
tari possunt a singulis episcopis in quorum dioecesibus religiosi privi- 
legium laborandi habebant. Exhinc autem provenirent nova problemata 
et novae frustrationes tum pro episcopis tum pro religiosis, et quidem 
maiora quam illa quae schema sanare intendit. 

Altera vero via, secundum meum iudicium, multo magis spiritui 
temporis nostri oecumenici correspondet, et in eo est quod crearetur 
novum et permanens instrumentum cooperationis inter episcopos, quo- 
rum successio apostolica et responsabilitas summi facienda est, et reli- 
giosos, quorum Constitutiones et iura pontificia servari debent, si modo 
quodam novo apostolatui Ecclesiae et assistentiae episcoporum dedi- 
candi sunt. Tale instrumentum deberet, ut mihi videtur, consistere in 
commissione mixta, hoc est composita ex episcopis et religiosis, qui res 
attente considerarent et conclusiones Sanctae Sedi submitterent. Com- 
missio praefata omni decimo anno posset in unum convenire et studere 
problematis quae interim exsurrexerunt et solutione indigent. Si, v. g., 
plures casus improvisae mutationis Moderatricis Studiorum, de quo su- 
pra locutus sum, occurrerent, Commissio praescribere posset ut supertio- 
res religiosi episcopum prius audiant et consulant, antequam ullas mu- 
tationes decernant, quae administrationem vel apostolatum dioeceseos 
in serium discrimen adducere possent. 

Haec altera solutio mihi praeferenda esse videtur, quia ab una parte 
bene correspondeat desiderio decentralizationis quod a pluribus Patri- 
bus conciliaribus manifestatum est, et ab altera parte protegit spiritum, 
constitutiones et iura pontificia religiosorum exemptorum. Dixi. 


Moderator: Finitur disceptatio pro hac vice. Proxima Congregatio 
generalis habebitur sequenti feria II, hora nona. 


Em.mus P. D. EucENrUS card. TrssERANT: Reponatur Sacrosanc- 
tum Evangelium. 

ANIMADVERSIONES SCRIPTO EXHIBITAE 
QUOAD CAP. VIII scHEMATIS DE ECCLESIA * 


1 
EM.Mus P. D. BENIAMIN can». DE ARRIBA Y CASTRO 


Archiepiscopus Tarraconensis 


Circa methodum suffragationum. Generatim inclinamur ad « placet ». Nul- 
Jam credo suffragationem maioritate votorum reiectam fuisse, etsi aliquae cen- 
tena habuerint suffragiorum oppositarum, quod probat de re difhcili agi 
in casu. 

Unum credo posse certo affirmari: quod si suffragatio circa schema de 
B. Virgine hoc modo proposita fuisset nempe, « An placeat ut schema de 
B. Virgine maneat per se stans sicut propositum fuit, an potius ut trans- 
feratur et inseratur in schemate de Ecclesia », responsio fuisset quasi una- 
nimis pro primo sensu, i. e.: maneat. Sed interrogatio fuit: an placeat ut 
transferatur et inseratur; et responsio affirmativa obtinuit maioritatem. Hoc 
autem plures fideles interpretati sunt ut quandam diminutionem honoris 
Matris Nostrae, idque aegre tulerunt. Quidam amicus et vir magni nominis 
in scientiis philosophicis me rogabat « ut defenderem Matrem »! 


2 
EM.Mus P. D. EMMANUEL can». GONGALVES CEREJEIRA 


Patriarcha. Lisbonensis 


Pag. 205, lin. 28, verbis « praxes autem et exercitia pietatis » addatur 
« quorum eminet Rosarium », ita ut resultet: « praxes autem et exercitia 
pietatis, quorum eminet Rosarium ». 

Rationes: a) Rosarium textum habet a precibus quae evidenter sublimes 
sunt: Pater Noster, ipso lesu auctore, Ave Maria, ex verbis salutantibus 
archangeli Gabrielis ac Elisabeth, praecursoris matris, et supplicatione ab 
Ecclesia approbata. 

b) In ipso est etiam D. N. I. C. et Deiparae vitae terrenae schema 
cum memoria ipsorum gloriae atque Hierosolymis Spiritus Sancti adventus. 


* Huiusmodi textus lecti non sunt quia Patres vel, scripto exhibito, loqui 
non petierunt vel iuri loquendi renuntiaverunt. 

c) Pietatis ex exercitiis popularibus in precibus et meditationibus 
nullum tam biblicum. 

d) Rosarii usus plurisaecularis benevolentissime a Summis Pontifici- 
bus approbatus; ab ipsis fervide praedicatus, maxime a Leone XIII per 
encyclicas aliaque documenta numero et qualitate insignia, atque diversis 
opportunisque formis a suis successoribus usque hodie, et amplissime indul- 
gentiis ab illis benedictus. 

e) Stat factum inconcussum: plus quam semel, contra christianam 
civilizationem gravissimo imminente periculo, Rosarium marianum tam in 
labiis quam in corde fidelium mirificum se praebuit scutum et signum vic- 
toriae. 

f) Denique, ab innumeris sanctis zelo proximi accensis, a pastoribus 
indefessis episcopalibus, immo a Summis Pontificibus « breviarium laico- 
rum » appellatum est Rosarium. 


[Subscripserunt etiam] José Vieira Alvernaz, patr. Ind. Or.; Franciscus M. 
da Silva, arch. Bracharensis; Manuel M. Ferreira da Silva, arch. tit. Cizico; Manuel 
dos Santos Rocha, arch. tit. Mitilene; Custodio Alvim Pereira, arch. Lourengo 
Marques; Antonius Valente de Fonseca, ep. Villaregalensis; Policarpo da Costa 
Vaz, ep. Guarda; Manuel Afonso de Carvalho, ep. Angra; Manuel da Silveira 
d'Elboux, arch. Curitiba; Altino Ribeiro De Santana; José Colago, ep. Cabo Verde; 
José dos Santos Garcia, ep. Porto Amelia; Ernesto Senna de Oliveira, arch. ep. 
Coimbra; Moises, arch.; Emmanuel Trindade Salgueiro, arch. Eborensis; loannes 
Pereira Venancio, ep. Leiria; Sebastianus Soares de Resende, ep. Beirensis; Paulus 
Tavares, ep. Macaonensis; Antonius de Castro Xavier Monteiro, ep. tit. Ombi, 
aux. Villaregalensis; Ioannes Chrysostomus Gomes de Almeida, ep. tit. Jerafitanus, 
aux. Viseu; Emmanuel A. Pires, ep. Silva Portuensis; David de Sousa, ep. Fun- 
chalensis; Ernestus Gongalves da Costa, ep. Inhambanianus; Franciscus Rendeiro, 
ep. Faro; Albertus Cosme do Amaral, ep. tit. Tagariensis; Enricus Dias Nogueira, 
ep. Cabralopolitanus; Daniel Gomes ]Junqueira, ep. Novae Lisbonae; Ioseph 
Ioachim Ribeiro, ep. tit. Aegeaensis; Manuel D'Almeida Trindade, ep. Aveirensis; 
Antonio de Campos, ep. tit. Febiana; Franciscus Esteves Dias, ep. Luso; Pompeu 
de Sà Leào y Seabra, ep. Malanje; Manuel de Jesus Pereira; Antonio Cardoso 
Cunha, aux. Beja; Henricus Galain, ep. Vaccariensis; W. L. Schmidt, ep. Xapi- 
coensis; Gaetano Antonio Lima dos Santos, ep. Ilheosensis; loseph Thurler, ep. 
tit. Capitoliensis; José Vasquez Diaz, prael. Dom Jesus do Piaui; José Alvarez 
Macua, prael. Làbrea; Orlandus Chaves, arch. Cuiabà; Ioachim de Lange, prael. 
Tefensis; Miguel D'Aversa, prael. Humaità; Mario Roberto Anglim, prael. Coari; 
Camilo Faresin, prael. Registro do Araguaia; Ioseph Nepote-Fus, prael. Roràima; 
Joáo Marchesi, coad. Rio Negro; Sebastiáo Baggio, arch. tit. Ephesinus; Manuel 
Pedro da Cunha Cintra, ep. Petrópolis; Vincentius Marchetti Zioni, ep. Baurü; 
Antonius de Castro Mayer, ep. Camposinus; Pedro Filipak, ep. Jacarézinho; Gre- 
gorio Warmeling, ep. Joinville; Alexander Gongales do Amaral, arch. Uberaba; 
Geraldus M. de Morais Penido, arch. Juiz de Fora; Belchior Ioachim da Silva 
Neto, adm. ap. Luz; Manuel Nunes Coelho, ep. Luz; Milton Corréa Pereira, ep. 
tit. Coronensis; Delfim Ribeiro Guedes, ep. Sáo Joáo del Rei; Aristides Pirovano, 
prael. Macapà; lacobus card. Cámara, arch. Fluminis Ianuarii; Albertus Ramos, 

arch. Belém do Pará; Mario de Miranda Vilas Bóas, arch. Paraiba; Alfonsus M. 
Ungarelli, prael. Pinheiro; Augustus Carvalho, ep. Caruarü; José Medeiros Del. 
gado, arch. Fortalexiensis; Raimundo de Castro e Silva, ep. tit. Uzali; Adolfo 
Luigi Bossi; Caesarius Minali, prael. Carolina; Alonso Silveira de Mello, prael. 
Diamantino; Joáo de Sousa Lima, arch. Manàus; Geraldo Fernandes, ep. Londrina; 
David Picáo, ep. tit. Tois; Antonio l'ragoso, ep. Crateopolitanus; loseph de 
Aquino Pereira, ep. Prudentipolitanus; Jackson Berenguer Prado, ep. Feira de 
Santana; J. de Milleville, arch. tit. Gabala; Ioseph Petrus Costa, ep. Caetitensis; 
Walmor Battü Wichrowski, ep. tit. Felbes; Ernestus de Paula, ep. tit. Geroce- 
sarea; José Varani, ep. Jaboticabal; Ruy Serra, ep. Sáo Carlos; José Lazaro Neves, 
ep. Assis; Gabriel Paulino Bueno Couto, aux. Taubatensis; Franciscus Borje 
do Amaral, ep. Taubaté; Romeu Alberti, ep. tit. Belalitanus; Walfridus Teixeira 
Vieira, ep. tit. Larandensis; Thomas Vaquero, ep. S. Ioannis in Brasilia; Aniger 
F. M. Melillo, ep. Piraciraba; Joáo José da Mota e Albuquerque, arch. S. Ludovici 
in Maragnano; José Mauro Ramalho de Alarcon Santiago, ep. Iguatuvinus; Ám- 
leto De Angelis, ep. Viana; Paulus Hypolito; de Souza Libório, ep. Parnaiba; 
Diego Parodi, prael. S. Antonii de Balsas; Avelar Brandáo Vilela, arch. Teresina; 
Edilbertus Dinkelborg, ep. Oeiras; Fernando Gomes dos Santos, arch. Goiánia; 
Candido Bampi, aux. Caxias; Daniel Tavares Baeta Neves, ep. Sete Lagóas; 
Amadeo Gonzalez Ferreiros, prael. Sáo Raimundo Nonato; Joáo Rezende Costa; 
Ioseph Costa Campos, ep. Valentinus in Brasilia; Ioseph Terceiro de Souza, ep. 
Penedensis; Claudius Colling, ep. Passafondensis; Emmanuel Lisboa De Oliveira, 
ep. Nazarensis in Brasilia; Archangelus Cerqua, ep. tit. Olbiatanus; José Bezerra 
Coutinho, ep. Stantianus; José Gongalves da Costa; lacobus Aloisius Coelho, ep. 
Maringaensis; Hugo Bressane de Araüjo, ep. Mariliensis; Adriano Hypolito, ep. 
aux. Bahia; Othon Motta, ep. Campaniensis in Brasilia. 


3 


EM.Mus P. D. FRANCISCUS can». SPELLMAN 
Archiepiscopus Neo-Eboracensis 


Praesertim recentioribus annis propter multum evolutam doctrinam de 
B. Virgine non dubium est quin iure meritoque tum a catholicis tum ab 
acatholicis expectetur clarum verbum quid reapse Ecclesia catholica qua 
talis de munere, privilegiis et cultu mariali credit, tenet docetque. Tale 
verbum clarum invenitur in praesenti schemate, quod proinde ad finem tum 
doctrinalem tum pastoralem multum iuvabit. 

In specie multum placet admonitio ut theologi et divini verbi praecones 
ab omni falsa veritatis superlatione quemadmodum et a nimia mentis angu- 
stia in dignitate Matris Dei consideranda caveant. Similiter, inter perpulchra 
de arcta consociatione B. Mariae Virginis cum Christo in oeconomia salutis 
deque singularibus privilegiis Dei hominumque Matris, utiliter et verissime 
notatur quod et ipsa sublimiori modo redempta sit et quod nullo modo 


Mater Dei aequiparanda sit Christo. 

4 


Exc.qus P. D. FRANCISCUS ALDEGUNDE DORREGO 
Archiepiscopus Tingitanus 


Infra subscribentes instanter instantiusque proponunt ut, veritatis gra- 
tia omnemque « minimalismi » speciem vitandi causa, cap. VIII schematis 
de Ecclesia, n. 52, pag. 198, lin. 18, sequenti modo perficiatur: « ... propo- 
nere doctrinam, quae ceteroquin tractatum de Ecclesia omnino transcen- 
dit, neque... ». 

Qui subscribunt, ab em.mo D. card. Stephano Wiyszyüski dictis assen- 
tientes, sequens exhibent optatum: cap. VIII schematis de Ecclesiz, quod 
inscribitur de B. Maria Virgine.., veniat immediate post cap. I, nempe 
de Ecclesiae mysterio, ita ut deveniat cap. II eiusdem schematis. 


[Subscripserunt etiam] Leonardus Rodriguez Ballón, arch. Arequipensis; Da- 
masus Laberge, ep. tit. Clypiensis, vic. ap. S. Ioseph de Amazones; Carolus E. 
Bandeira de Mello, ep. Palmensis; Valerianus L. Arroyo, ep. tit. Gomphensis, vic. 
ap. Requena; Luis Yafiez, ob. Los Angeles (Chile)); F. F. Muguerza, ep. Oran; 
Em. Romero, prael. null. Jesus y Maria; Ioseph Arrango, praef. ap. Guapi; 
Caelestinus Fernandez, ep. S. Marci in Guatimala; Dominicus Lucas Capozi, arch. 
Taiiuan; C. A. Terzi, ep. tit. Diocletianensis. 


5 
Exc.mus P. D. IOSEPH GABRIEL ANAYA Y DIEZ DE BONILLA 


Episcopus Zamorensis in. Mexico 


Postquam finita est discussio supra schema de B.ma Virgine Maria, 
Matre Dei et Matre nostra, possunt fieri aliquae animadversiones quae, ni 
fallor, inservire possunt pro definitiva redactione schematis. Humillime ergo 
propono sequentes, si forte dignae credantur quae prae oculis habeantur in 
commissione. 

1. Postquam Summi Pontifices locuti sunt de Maria dispensatrice omnium 
gratiarum et plurimi libri conscripti sunt de hac materia pro fidelibus, immo, 
postquam Missa et Officium concessa sunt, in fidelibus inest vera et pro- 
funda fides circa hunc honorem B. Mariae Virgini a Deo gratiose conces- 
sum. Hinc, si Concilium Oecumenicum ne unum verbum quidem facit de 
hoc, fideles facile credent Patres Concilii adversos esse devotioni B. Mariae 
Virginis. Iam antea dictum fuerat, etsi iniuria, nos esse contrarios devotioni 
B. M. V.; quid dicent nunc ob omissionem huius privilegii? 

Fideles instruuntur a Romanis Pontificibus doctrina ab ipsis proposita in 
Litteris. Encyclicis, praesertim, et in Litteris Apostolicis. Agitur hic de 
magisterio ordinario, pro quo credimus non deesse Romanis Pontificibus 
adsistentia Spiritus Sancti. Fideles ignorant disputationes theologorum circa 

doctrinam propositam in illis Documentis. Si Concilium doctrinas illas re- 
spueret quia de illis disputatur apud theologos, fideles magnum scandalum 
paterentur, nam possent credere magisterium Summorum Pontificum sub- 
iectum esse crisi theologorum et in tantum valere in quantum ab ipsis ad- 
mittitur, et tunc magisterium ordinarium Supremi Pastoris in Ecclesia suo 
robore penitus destitueretur. Theologi enim possunt docere, sed auctoritate 
privata, et eorum doctrina tantum valet quantum valent argumenta eorum; 
e contra Summus Pontifex docet ut Magister, magna quidem auctoritate. 
Hinc miror cur post tot et tanta dicta a Romanis Pontificibus aliqui theologi 
eorum doctrinam subiiciant suo proprio iudicio, ac si hoc plus valeret quam 
magisterium Summi Pastoris. 

2. Neque silentium Concilii Oecumenici cohonestari potest eo quod, 
ut dicitur, fratres separati adhuc magis a nobis alienarentur, si de Mariae 
mediatione ac privilegio dispensandi omnes gratias in doctrina Conciliari 
sermo esset. Inter duo mala (suppono veram esse suspicionem), nempe inter 
scandalum catholicorum et scandalum fratrum separatorum, si datur, debe- 
mus vitare primum, cum agatur de conservandis in Ecclesia filiis eius. Ni 
fallor verus oecumenismus non debet afferre malum catholicis. 

3. Non semel Summi Pontifices locuti sunt de maternitate spirituali 
B. Mariae Virginis et dicunt Ioannem apostolum in Calvariae monte nos 
repraesentasse, quod de cetero etiam non pauci Patres edicunt. Fideles ergo 
hac docti doctrina credunt sincere B. Virginem Mariam esse eorum Matrem 
spiritualem. Post Documenta Pontificia episcopi per orbem locuti sunt etiam 
de maternitate B. M. V. Praeterea multi libri optimae notae expresse lo- 
quuntur de hac maternitate, et hi libri sunt prae manibus fidelium dum e 
contra nullus habet libros theologorum. Fideles ergo qui nunc exspectant 
ut Concilium aliquid dicat de Maternitate B. M. V. deceptionem habebunt 
maximam cum de hac re silentium Concilii noscant. Possunt ergo credere 
Summos Pontifices vel Patres errasse in doctrina proponenda, et tunc amit- 
tent confidentiam in Magisterio Ecclesiae. Ni fallor, non solum prae oculis 
habendae sunt theologorum sententiae, quae a fidelibus ignorantur, sed 
praecipue bonum fidelium. - | 

4. De mediatione B. M. V. multi Patres conciliares volunt ut nec ullum 
verbum dicatur, ne exoriantur disputationes inter theologos. Et de fidelibus 
catholicis nulla habebitur ratio? Non solum propter doctrinam Summorum 
Pontificum fideles credunt in mediationem B. M. V., sed propter insignia 
facta per quam saeculum habentur Lapurdi, tot nempe miracula et curatio- 
nes omnis generis; propter facta apparitionis B. M. V. in loco v. d. Fatima. 
Si ergo Concilium sileat de hac mediatione totaliter, quid possunt fideles 
credere de nobis Patribus? Revera tristissimum foret si Concilium non 
solum non conferret ad augmentum verae devotionis erga B. V. M., sed eam 
potius minueret! Quam laeti essent protestantes ob hanc agendi rationem 
Concilii, et arma sumerent ad nos impugnandos! Si in Europa lucta non 
est iam inter catholicos et protestantes, in America Latina est nunc violen- 

tissima, et unum ex praecipuis capitibus impugnationis est praecise devotio 
erga B. V. M. 

5. Iam a multis saeculis fideles audiunt effatum « Per Mariam ad Iesum », 
nunquam autem audierunt « cuz; Maria ad Iesum » ut vult quidam Pater. 
Si nunc fidelibus aliter loquendum esset, facile crederent Ecclesiam errasse 
antea, et hinc amitterent confidentiam in magisterio eius. 

His motus rationibus, humiliter peto, si quidem hoc scriptum benigne 
recipiatur, ut in schemate de B. M. V. non omittantur quae iam a fidelibus 
de facto habentur tanquam vera, etsi non modo completo proponantur. 

« Sic enim est voluntas Dei, qui omnia nos habere voluit per Mariam », 
edixit S. Bernardus, qui eam vocabat « tota ratio spei meae ». 


6 
Exc.mus P. D. STANISLAUS HAMILCARUS BATTISTELLI 


Episcopus Aprutinus et Hatriensis 


Postulo quod titulus Mediatricis, quo in Ecclesia Maria condecorari con- 
suevit, immutatus permaneat. Cf. n. 54, litt. (C). 


[Subscripserunt etiam] Gerardus Micheletto Pellanda, ep. tit. Mades, coad. 
Ponta Grossa; Elias Olazar, ep. tit, Prusensis; Ubaldus Ev. Cibriàn Fernan- 
dez, ep. tit. Bidensis; Albertus Deane, ep. Civitatis Mariae; Urbanus Murphy, 
praef. ap. Bechuanalandensis. 


7 
Exc.qdus P. D. LAURENTIUS BIANCHI 


Episcopus Sciiamchiamensis 


De B. M. V. Deipara in mysterio Christi et Ecclesiae. Hoc caput cum 
pietate et doctrina exaratum est, sed si comparatur ad magnas Encyclicas 
marianas recentiorum Summorum Pontificum, sapit nimiam sobrietatem. 

Placeret ut praeterquam « Mater fidelium » B. M. V. appellaretur quoque 
« Mater Ecclesiae » explicite. 


8 
Exc.mus P. D. MICHAEL BLECHARCZYK 


Episcopus tit. Iotanus, aux. Tarnoviensis 


N. 50, pag. 202. Doctrina S. Romanae Ecclesiae catholicae de B. M. V. 
Corredemptrice nedum erit dissensioni et discrimini mentium ac cordium, sed 
potius multum conferet ad unitatem opinionum tum theologorum tum fide- 
lium, necnon ad omnium salutem, si ad sequentia tria capita reducetur: 

1. B. Mariam Virginem esse revera nostram Corredemptricem, utpote 
quae consensum suum in incarnationem divini Redemptoris libere praestitit 
eumque in carne humana admirabili modo peperit. 

2. Deiparam associatam esse Christo Redemptori in opere redemptionis 
peragendo; stabat enim sub cruce Filii patientis et morientis, Ipso toto corde 
compatiens ac quodammodo veluti commoriens. Utrum vero moraliter tantum 
an etiam immediate et physice Maria ad opus nostrae redemptionis contu- 
lerit, relinquendum est profundioribus investigationibus theologorum et 
ultimatim infallibili Magisterio Ecclesiae. 

3. B. Mariam Virginem nunc gloriosissime in caelum assumptam et ful- 
genti corona ornatam efficacissime pro omnibus hominibus apud Filium suum 
intercedere omnesque gratias, fructus scil. passionis et mortis Filii sui suaeque 
simul compassionis omnibus largissima manu distribuere. 


« Caput de B. M. V. » secundo loco (i. e. post cap. I et ante cap. II) 
schemati de Ecclesia inserendum esse videtur tum ratione intimae suae con- 
nexionis cum cap. I tum ratione suae prioritatis prae ceteris capitibus. Et 
quidem: 

a) Cap. II (et IV-VII capita) schematis de Ecclesia de eius elemento 
materiali seu de membris vel de societate redemptorum agit. Sed B. M. V., 
utpote speciali modo redempta seu potius praeredempta, communi ordini 
redemptorum proprie adnumerari nequit. 

b) Cap. III schematis de Ecclesia de eius elemento formali seu de 
sacra hierarchia tractat. Cum vero B. M. V. spirituali sua compassione cum 
Christo, Summo ac Aeterno Sacerdote, in cruce moriente, tamquam actione 
stricte sacerdotali, sublime atque speciale quoddam, sibi soli proprium et 
sacerdotio tum fidelium tum hierarchico maius et excellentius sacerdotium, 
Christi ipsius sacerdotio propinquum, consecuta sit convenit omnino, ut 
caput de B. Maria Virgine capiti de sacra hierarchia praecurrat. 

Hinc in schemate constitutionis de Ecclesia capiti « De B. Maria Virgine 
Deipara in mysterio Christi et Ecclesiae » secundus solummodo locus restat 


adhibendus. 


9 


Exc.umus P. D. HENRICUS BYRNE 
Episcopus tit. Lamíanus, prael. null. Ibanus 


Votum: Ut retineatur textus integer (i. e. textus emendatus) numeri 54 
(de Beata Virgine et Ecclesia) sine ulla mutatione. 


[Subscripserunt etiam] Patricius Cleary, ep. Nancheng; Ioannes Howe, ep. 
Myitkyina; Thomas Quinlan, ep. Chun Chonensis. 

Exc.mus P. D. BERNARDUS M. CAZZARO 


Episcopus tit. Pwyrgensis, vic. ap. Aysenensis 


N. 53, pag. 199, lin. 2. Quoad textum qui invenitur in pag. 199, a 
linn. 1-4, scil: « Ita iam prophetice adumbratur in promissione, lapsis in 
peccatum primis parentibus data, de victoria super serpentem (cf. Gem. 
3, 15) », haec animadvertenda censeo: 

In textu priore habebatur « praevidetur », in textu autem emendato 
habetur « adumbratur »: haec mutatio prodit regressum, non vero progres- 
sum doctrinalem relate ad textum Bullae dogmaticae Izeffabilis Deus 
Pii Papae IX, ubi legimus: « Patres Ecclesiaeque scriptores caelestibus 
edocti eloquiis... docuere, divino hoc oraculo (Gez. 3, 15) clare aperteque 
praemonstratum fuisse... Redemptorem... ac designatam b.mam eius Matrem... 
ac simul ipsissimas utriusque contra diabolum inimicitias insigniter ex- 
pressas ». | 

Si standum est criterio metodologico in hoc eodem numero paucis ante 
lineis, scil., pag. 198, linn. 36-37, i. e., « si primaeva documenta, z£ oportet, 
sub luce ulteriotis et plenae revelatianie considerantur, qualiter in Ecclesia 
leguntur », cur haec mutatio? 

Conerisnsr ergo ad praedictum metodologicum principium, kusiilime 
propono ut cum Bulla dogmatica Pii Papae IX, loco vocis « adumbratur » 
ponatur vox « designatur », secus auferatur vel reformetur praedictum prin- 
cipium. 

N. 54, pag. 202, lin. 1. Quoad subtitulum: De Maria ut ancilla Domini 
Redemptoris, litteris inclinatis positum, advertendum est: 

Titulus iste sub respectu theologico non videtur accuratus. Ex evan- 
gelica enim narratione (Lc. 1, 38. 48) et eius fonte: (1 Sam. 1, 11), sancta 
Maria se dixit « ancillam Domini », id est non Verbi Incarnandi sed 
aeterni Patris, voluntatem suam per angelum revelantis. 

Haec aequivocatio, quae repercutitur etiam inferius pag. 202, lin. 22, 
ubi legitur quod Maria « pro Christo Redemptore fuerit humilis ancilla 
Domini », penitus removenda est. 

Potius mentem convertentes ad indefectibilem Evangelii vocem, cum 
Elisabeth, « Spiritu Sancto repleta », Virginem salutemus « Domini Ma- 
trem » (Lc. 1, 39-45), cui Iesus certe secundum humanam substantiam ab 
ipsa Virgine sumptam, « subditus erat » (Lc. 2, 51). 

Congruenter igitur cum materia de qua agitur novum et magis adae- 
quatum propono subtitulum, i. e: « De Maria divini Mediatoris Matre et 
Socia ». Sub cuius luce tota huius numeri materia aptius esset disponenda. 

Exc.mus P. D. VICTORIUS CECCHI 
Episcopus Forosemproniensis 


Etiam praecisione facta a titulo, caput « De Beata Virgine » in consti- 
tutione de Ecclesia apparet veluti summula quaedam totius doctrinae ma- 
rialis, quamvis explicite dicatur mentem Concilii non esse « completam de 
Maria proponere doctrinam ». 

Mirandum sane est quod dum in textu explicite recoluntur, in relatione 
ad B. Virginem, S. Elisabeth, Pastores, Magi, S. Simeon, Discipulus dilec- 
tus iuxta Crucem, textus omnino sileat de S. Ioseph. 

Implicite quidem de eo mentio fit summatim in quibusdam lineis, oc- 
casione inventionis Pueri Iesu in templo, in fine pag. 200; dicitur enim 
« Parentes eius... ». 

Petitur ergo ut in textu explicita mentio fiat de S. Ioseph, de eiusque 
relatione ad B. Virginem Mariam. 

In lin. 31 pag. 199, post verba « Nazaretbana Virgo » opportune addi 
possent haec sancti Evangelii verba « desponsata Ioseph, de domo David » 


(Lc. 1, 27). 


[Subscripserunt etiam] Ugo Camozzo, arch. Pisanus; Franciscus Cogoni, ep. 
Octeriensis; Pacificus Vanni, arch. tit. Proconnesius; Archang. Cerqua, ep. tit. Ol- 
biatanus; Aloisius Irizar, vic. ap. Tumacoensis; Nicolaus Cavanna, ep. Reatinus; 
Macario Tinti, ep. Fabrianensis; Vincenzo De Chiara, ep. Mileto. 


12 
Exc.mus P. D. PETRUS CULE 


Episcopus  Mandetriensis 


Doctrina cap. VIII de B. Maria Virgine Deipara in genere placet. Est 
utique aliquatenus ieiuna et nimis sobria quod rationibus oecumenicis tri- 
buendum est, uti facile intelligitur. Optandum ut istae considerationes oecu- 
menicae fructum afferant! 

Displicet vero, uti aliqui Patres iam adnotaverint, quod in paragrapho 
ubi de relatione inter B. Virginem et Ecclesiam agitur, Mariae titulus pro- 
priissimus et aptissimus nempe Matris Ecclesiae non adhibetur. 

B.ma Virgo utique cum quadam timiditate mater nostra et mater homi- 
num proclamatur sed nullibi Mater Ecclesiae nuncupatur. Sed de Materni- 
tate B. Virginis respectu Ecclesiae ut talis nullatenus dubitandum est. Est 
veritas catholica in tuto posita quae intime connectitur ac sponte fluit ex 
fundamentali. dignitate Mariae ut Dei Genitricis. Ecclesia enim est Corpus 
Christi mysticum uti sollemniter in isto schemate edicitur. Sed si Maria est 
Mater Christi Dei uti omnes christiani post Concilium Ephesinum credere 
debent, est utique etiam Mater eius mystici Corporis quod est Ecclesia. 

Affirmare primum et non affirmare secundum esset contradictio in adiecto. 
Mater Capitis necessario est etiam Mater Corporis. Ideo omnino restituen- 
dus est títulus Beatissimae Virgini quo illa Mater Ecclesiae nuncupatur, si 
non in ipsa superscriptione capitis, saltem in paragrapho ubi expresse rela- 
tio inter Mariam et Ecclesiam delineatur. 

Maternitas Mariae spiritualis ac universalis non est inventio moderni 
temporis. Est antiquissima traditio catholica a temporibus apostolicis deri- 
vata. Praeclarissimi testes istius traditionis apostolicae sunt SS. Iustinus et 
Irenaeus qui Mariam alteram Evam dicunt. Sicuti ergo prima Eva primo 
Adamo associata erat ita Maria ut secunda Eva socia est facta secundi Adami 
Christi. Et sicut nos omnes vitam corporalem ab illa prima Eva sortimur 
ita vitam spiritualem a Christo per Mariam accipimus. Ex dispositione 
itaque divina et non ex natura rei, Maria cooperata est Christo etiam in 
ipsa obiectiva redemptione generis humani et non tantum in subiectiva, 
sicuti Eva Adamo cooperata est tum in peccato tum in transplantanda vita 
corporali. Mariam revera esse cooperatricem Christi et mediatricem vitae spi- 
ritualis quoad nos homines est factum certum, sed de modo quomodo ista 
cooperatio et mediatio concipienda sit et quousque protenditur, ista res 
liberae disputationi theologorum relinquatur. 

Alicui mirum videri possit si Mariae quae et ipsa a Christo redempta 
fuerit, cooperatio cum Christo in ipso opere redemptionis attribuitur. Sed 
immerito. Nam opus Incarnationis quod ipse Deus in natura divina ope- 
ratus est maius est opere redemptionis quod Christus in natura humana 
perfecit. Si itaque Maria potuit ipso Deo cooperari in opere Incarnationis, 
cur non posset cooperationem praestare Christo ut homini, si ita Deus in 
sua Providentia disposuerit?! 

Veneratio quam Ecclesia catholica B. Virgini exhibet infinite utique 
distat a cultu qui Uni Deo debetur. Nam Maria fuit et est et erit pura crea- 
tura, ergo nihil per se et ex se in conspectu Summae Deitatis. Tamen ista 
veneratio Mariae exhibita est prae ceteris Sanctis omnino specialis. Ad 
istam venerationem Ecclesia inducta est per Evangelium immo per ipsam 
Sanctissimam Trinitatem. Primus enim qui Mariae honorem detulerat fuit 
Deus Pater qui illam per Angelum suum ut gratiae plenam salutaverit. Se- 
cundus fuit Dei Filius qui illam sibi in Matrem elegerat eiusque auctoritati 
maternae se libere subiecit. Tertius fuit Spiritus Sanctus qui per os Elisa- 
betae illam benedictam in mulieribus praedicavit necnon per os ipsius Bea- 
tissimae Virginis prophetiam de honore sibi deferendo ab omnibus genera- 
tionibus edidit. 

Nec honor B. Virgini praestitutus nisi Christocentricus et Deocentricus 
fieri potest. Nam ratio fundamentalis cur nos Mariam honoramus est quia 
illa est Mater Iesu. Specialissimae quoque praerogativae quae Mariam exor- 
nant non propter eius honorem proprium sed propter honorem divinum 
illi sunt debitae. Honor Dei Patris requirebat ut Maria qua Virgo Christum 
conciperet ac pareret. Nam impossibile est cogitatu, quod Deus Pater suam 

Paternitatem qua constituitur persona divina alicui homini communicari 
potuerit ita ut aliquis homo pater Christi physicus esse potuerit. Item im- 
possibile est cogitatu quod Dei Filius qui est sanctitas infinita sibi Matrem 
eligere potuerit quae non esset ex omni parte sancta et immaculata. Glori- 
ficatio itaque Mariae gloriam eius Filii Christi non tantum non minuit sed 
auget et extollit. 

Bene in schemate theologi ac verbi divini praecones admonentur ut in 
laudem praeclarissimae Virginis nihil aliud proferant nisi quod nititur verbis 
Sacrae Scripturae, Sanctorum Patrum, Ecclesiae Doctorum atque Magisteríi 
ecclesiastici. Nam Spiritus Sanctus in Sacra Scriptura atque traditione authen- 
tica Ecclesiae Beatam Virginem ita egregie depinxit ut si aliquis privatus 
ex propriis aliqua addere vellet, similis foret puerulo ignaro qui imaginem 
celeberrimi cuiusdam pictoris emendare vellet. 

Ad cultum Mariae promovendum et ad gratum animum pro tot bene- 
ficis ab illa Ecclesiae collatis ostendendum assentior Patribus qui conse- 
crationem eius Immaculato Cordi in hac aula proposuerunt. Nos Episcopi 
Iugoslaviae ultimo sabbato novembris anno praeterito nostras dioeceses com- 
muni consilio in ecclesia Mariae Maioris hic in Urbe consecravimus. Exopto 
ut in hac sessione Summus Pontifex circumdatus omnibus Patribus hic prae- 
sentibus ac ipsis cooperantibus totam Ecclesiam immo universum mundum 
immaculato ac materno Cordi B.mae Virginis dedicaret. 

Exc.mus P. D. ANTONIUS DE CASTRO MAYER 
Episcopus Camposinus 


Caput ultimum schematis de Ecclesia, quod est « de B. Maria Virgine 
Deipara in mysterio Christi et Ecclesiae » minus placet quam prius schema 
de B. Maria Virgine Matre Ecclesiae, in cuius locum succedit. 

Prius enim schema clarius et directe plura exponebat quae in praesenti 
capite indirecte tantum et velut timide asseruntur. Quaedam autem omissa 
sunt. 

1. Inter haec, maioris momenti videtur explicita et directa declaratio, 
melius, assertio tituli « Matris Ecclesiae » quem Mariae tribuerunt plures 
Romani Pontifices, inter quos numerandus est Paulus VI, feliciter regnans, 
qui, in allocutione in hac aula habita die 4 decembris elapsi anni, nobis 
significavit se velle ut Concilium quaestionem de schemate circa B. Mariam 
Virginem ita enodaret ut Mariam nomine « Matris Ecclesiae » ornare pos- 
simus. 

Prius schema inde ab inscriptione affirmabat titulum Mariae ut Matris 
Ecclesiae, et in expositione argumenti, explicite hunc titulum Mariae agno- 


scebat. 
Nunc, inscriptio mutata est, et, ut videtur, bene; at in expositione argu- 

menti omissa est assertio maternitatis Mariae erga totum Corpus mysticum 
Christi. Haec autem assertio videtur reparanda. 

Titulus enim Mariae ut Matris Ecclesiae occurrit in documentis Romano- 
rum Pontificum saltem inde a Benedicto XIV (in Bulla aurea). Maternitatem 
autem spiritualem qua Maria Mater hominum dicitur et est, plures Romani 
Pontifices deducunt ab eius maternitate erga totum Corpus mysticum Christi, 
praesertim cum nativitatem Christi Redemptoris commentantur. 

Sic iam S. Leo Magnus originem populi christiani a generatione Christi 
arguebat quia « natalis Capitis natalis est corporis » (Sermo 6 in Nat. Dom. 
apud prius schema). S. Pius X, vero, dilucide hoc argumentum exposuit 
in litteris encyclicis, Ad diem illum, his verbis: « Annon Christi Mater 
Maria? Nostra igitur et Mater est. Nam statuere hoc sibi quisque debet 
Iesum, qui Verbum est caro factum, humani etiam generis Servatorem esse. 
Iam, qua Deus-Homo, concretum llle, ut ceteri homines, corpus nactus 
est: qua vero nostri generis Restitutor, spirituale quoddam corpus atque, 
ut aiunt, mysticum quod societas eorum est, qui Christo credunt, Multi 
unum corpus sumus in Christo (Rom. 12, 5). Atqui aeternum Dei Filium 
non ideo tantum concepit Virgo ut fieret homo, humanam ex ea assumens 
naturam; verum etiam ut, per naturam ex ea assumptam mortalium fieret 
Sospitator. Quamobrem Angelus pastoribus dixit: Natus est vobis hodie 
Salvator, qui est Christus Dominus (Lc. 2, 11). In uno igitur eodemque 
alvo castissimae Matris, et carnem Christus sibi assumpsit et spirituale 
simul corpus adiunxit, ex iis nempe coagmentatum qui credituri erant in 
eum. Ita ut Salvatorem habens Maria in utero, illos etiam dici queat gessisse 
omnes quorum vitam continebat vita Salvatoris. Universi ergo, quotquot cum 
Christo iungimur, quique ut ait Apostolus, membra sumus corporis eius de 
carne eius et de ossibus eius (Eph. 5, 30), de Mariae utero egressi sumus, 
tamquam corporis instar cohaerentis cum capite ». 

Eamdem sententiam repetit Pius XII, in litteris encyclicis Mystici Cor- 
poris Cbristi. Mariam, ait ipse, « mysticum Christi corpus e scisso Corde 
Servatoris nostri natum (cf. Off. Ss.mi Cordis in hym. ad vesp.) eadem 
materna cura impensaque caritate prosecuta est, qua in cunabulis puerulum 
Iesum lactentem refovit atque enutrivit ». 

Nec nova dicenda doctrina quam iam agnoscebat S. Irenaeus (« Purus 
— Christus — pure puram aperiens vulvam, quae regenerat homines in 
Deum », Adv. baer. 4, 33, 11); S. Epiphanius (« A Maria Virgine vita 
ipsa est in mundum introducta, ut viventem pariat, et viventium sit Ma- 
ter », Haer. 5, 2, 79); S. Ambrosius (i4 com. ad illud Canticorum, « Venter 
tuus sicut acervus tritici »; cf. CaMPANA, Maria nel dogma, p. 1, q. 1, 
c. 2, a. 4 apud Roschini, p. 281); S. Bonaventura (« unum genuit carnali- 
ter, omne tamen genus humanum genuit spiritualiter », Sermo VI in Assump. 
B. M. V.), et alii. 

Non intelligitur ergo cur caput de B. Maria Virgine Deipara in mysterio 
Christi et Ecclesiae sileat titulum « Matris Ecclesiae » quo optime signifi- 

catur habitudo B. Virginis ad totam Ecclesiam. Nec invocetur ratio oecume- 
nica, cum oecumenismus postulet ut doctrina Ecclesiae catholicae tota et 
sine ambagibus declaretur. | 

Propono, itaque, ut suo loco asseratur maternitas Beatae Mariae Virgi- 
nis erga totam Ecclesiam, v. g. in n. 52, in secunda periodo, pag. 198, 
lin. 4, immutando propositionem quae incipit a verbo « Quapropter » sic 
vel similiter: « Quapropter non modo ut supereminens prorsusque singu- 
lare membrum Ecclesiae, eiusque in fide et caritate typus et exemplar spec- 
tatissimum, sed etiam ut Mater salutatur ». 

Sicque, ut videtur, conclusio totius periodi omnia continet quae antea 
declarata sunt, nempe non solum singularia privilegia Beatae Mariae Vir- 
ginis, sed etiam eius maternitas erga Ecclesiam, cum « cooperata sit ut fide- 
les in Ecclesia nascerentur ». 

2. In n. 53, pag. 201, lin. 5, post verbum « messianicae » addatur « qua 
crediderunt in lesum discipuli eius ». Rao: ut clarius appareat munus 
B. Virginis ad Ecclesiam condendam, cum fides discipulorum causa fuit cur 
supra ipsos fundaretur Ecclesia. 

3. Mallem ut praedestinatio B. Virginis una cum Verbi incarnatione 
assereretur iam in initio capitis, in prooemio, in n. 52. Ratio est quia ordo 
intentionis est prior ordine executionis, et hic ab illo melius cognoscitur. 


So ko ox 


1. Concilium non potest doctrinam profiteri quae ab ea differat a Ma- 
gisterio Ordinario Romanorum Pontificum iam a multis annis continuo 
tradita. Alias, fideles aliquod scandalum paterentur. Difficile enim eis esset 
non iudicare Magisterium Ordinarium Romanorum Pontificum, et quidem 
universam Ecclesiam docentium, in re magni momenti quae ad salutem 
et aedificationem spiritualem pertinet erravisse, et Concilium non credere 
de doctrina Romanorum Pontificum iudicare posse; haec valent praesertim 
de titulis « mediatricis omnium gratiarum » et « corredemptricis ». 

2. Titulus « Matris Ecclesiae », qui in priore schemate inveniebatur, om- 
nino reparandus est. Ut fundamentum enim datur a pluribus documentis 
Romanorum Pontificum maternitatis gratiae Beatae Virginis erga homines. 
Em.mus card. Ruffini heri textum citavit S. Pii X. Addi posset S. Leo Ma- 
gnus qui originem populi christiani a generatione Christi arguebat: « nata- 
lis Capitis natalis est corporis » (Serm. 6 im Nativ. Dom); Pius XII, in 
Mystici Corporis Maria, sic Ipse, « mysticum Christi corpus e scisso Corde 
Servatoris nostri natum eadem materna cura impensaque caritate prosecuta 
est, qua in cunabulis puerulum lesum lactentem refovit atque enutrivit ». 

3. Ratio oecumenica ut de his sileat Concilium vi destituta est. Primo 
quidem fratres separati integram doctrinam quam de Beata Maria Virgine 
profitentur Ecclesia et populus fidelis cognoscere cupiunt; secundo, minime 
eorum ad Ecclesiam reductioni favet expositio Magisterii Ecclesiae quasi ver- 
satilis modo hoc modo illud docentis. 

Exc.wvus P. D. ABILIUS DEL CAMPO Y DE LA BÁRCENA 
Episcopus Calaguritanus et  Calceatensis-Logrognensis 


Nonnulla adhuc de cap. VIII et in concreto de titulo « Mater Ecclesiae » 
B. Mariae Virgini in textu conciliari constitutionis de Ecclesia applicando 
necne. 

Multa quidem audivimus hinc et hinc a Patribus in aula prolata et, 
dum alii B. Mariam Virginem « Matrem Ecclesiae » expresse in textu con- 
ciliari praedicandam fore dicunt, alii contrarium et sentire et affirmare non 
dubitant. 

Mihi, sincero dicam, sententia perplacet affirmativa. Expositionem tamen 
aliorum dum audiebam, quaedam menti meae occurrerunt dubia, quae, tran- 
quillitatis gratia, maxima cum simplicitate fiducialiter coram vobis exponere 
nunc audeo. 

In decursu disceptationis, ratione pastorali Concilii in medium pro- 
ducta, non semel sed saepe haec plus minusve audivimus dicere: « titulus 
et praerogativa " Mater Ecclesiae " in textu conciliari includi et praedicari 
non debet, quia talis inclusio et praedicatio pastoralis non fuisset, eo quod 
fratres separati nullatenus intellexissent ». 

Ratio, ergo, pastoralis Concilii exigere videtur altum hac de re silentium, 
in bonum fratrum separatorum, ne ipsi nempe scandalum patiantur. Alias 
quoque his vel similibus exceptionibus uti in aula audivimus et, Deo dante, 
in posterum certo audiemus. 

Nunc autem hoc mihi occurrit dubium: Quid postulat et exigit ratio pa- 
storalis Concilii in bonum filiorum nostrorum? Quae et qualis est vera 
et authentica ratio pastoralis Concilii? Quid importat et quousque sese exten- 
dit? Eritne fortasse verum « pastoralitatem et oecumenicitatem Concilii » 
deberi a nobis mensurari habita solummodo ratione fratrum separatorum? 
et, quatenus affirmative, quorumnam?... 

Demus vero Fratres nostros carissimos non intellecturos fore ideoque 
neque admissuros nostrum modum loquendi. Quid inde?... Praetermittenda 
ideo erit et e textu conciliari excludenda formula illa, inter nos sat usitata, 
« B. Maria Virgo Mater Ecclesiae »? Intelliguntne Maternitatem divinam, 
Virginitatem, Immaculatam Conceptionem et Assumptionem? 

Explicetur potius formula, minime vero excludatur. Formula utique suas 
habet internas difficultates. At etiam aliae B. Mariae Virginis praerogativae 
et gratiae, sicut et veritates et dogmata omnia fidei catholicae. 

De cetero liceat mihi hoc unum memorare: ni fallor, doctrina a Patribus 
admittitur, dum formula omnibus non placet, ne fratres separati scandalum 
patiantur. Verumtamen ipsi optime norunt talem Concilii agendi rationem, 
audiunt enim, sicque poterunt nos de insinceritate et simulatione merito 
incusare. 

Hoc ultimo adhuc addam: Fuitne pastoralis ratio agendi Ioannis XXIII? 
Estne adhuc hodie ratio agendi dilectissimi Papae Pauli VI f. reg.?... 
Restituatur ergo titulus « Mater Ecclesiae ». 


15 
Exc.wus P. D. IOANNES DOOLEY 


Archiepiscopus tit. Macrensis 


An answer to the objections of those Fathers, who fear that a full 
Marian doctrine may harm the Ecumenical Movement. 

The present disunity among Christians is, in reality, a division, or a 
"falling-out" among brothers in Christ,-—among members of the same 
family. In this family, Mary is the Mother. It is the function of a mother 
to maintain peace and harmony and unity within the family—and to restore 
them gently and tactfully, if unfortunately, they should be destroyed. 

Among Christians Mary can only be a bond of unity and charity; a 
full recognition of her unique prerogatives can never be an obstacle to 
Irue unity. 

If some of her children have offended their mother, or (which is worse) 
disonored her, they must be willing to acknowledge their errors and faults. 
The union of all true Christians will be achieved under the maternal mantle 
of Mary, Mother of God, or not at all. 

Exc.mus P. D. MICHAEL DOUMITH 
Episcopus Sarbensis Maronitarum 


Excusatum me habeatis loqui post clausam disceptationem: in hac di- 
sceptatione fere nulla vox ex oriente audita fuit; obiectum autem discepta- 
tionis magni momenti est: agitur enim de aliqua novitate afferenda in 
constitutione dogmatica. 

Totius capitis de Beata cardo est in affirmatione tituli « Mediatrix ». 
Porro si ageretur de pietate erga Virginem manifestanda aut de laudibus 
Mariae celebrandis, non Oriens contradiceret: has enim laudes « multifa- 
riam multisque modis » celebrat, ipsum titulum « mediatrix » aliquando 
usurpans in « hymnis et canticis ». In his autem textibus vox « mediatrix » 
occurrit coniuncta cum vocibus advocatae, auxiliatricis, patronae, et certe 
in eodem sensu intercessionis, exclusa omni cura dogmatizandi. 

In hac autem dogmatizandi cura latet novitas, ex qua fit ut signifi- 
catio vocabuli mutatur et evadit, non clarior sed obscurior et aequivoca. 

In theologia latina, mediatio supponit meritum et quidem strictum seu 
de condigno. Et hoc supposito, certe strictissime interpretanda sunt verba 

Pauli: « Unicus est mediator ». Unicus enim mediator, unicus redemptor, 
qui factus est hominibus similis, ne alio indigeant. Et ideo omnis alia me- 
diatio, in quantum vera est, mediationi Christi non potest non derogare. 
Et si ita intelligenda est ut mediationi Christi non deroget — ut dicitur in 
textu — iam non est mediatio nisi sensu lato et improprio, qui posset oc- 
currere in hymnis et canticis, sed non debet admitti in constitutione dog- 
matica. 

Vox est aequivoca et ipsa res non sat determinata et firma. In textu 
non dicitur expresse « mediatrix omnis gratiae »: attamen intenditur et 
subauditur. Si autem subauditur, quid putandum de iustis in V. T. qui 
spe Messiae venturi iustificati sunt? An etiam spe Mariae? Quid putandum 
de gratia sacramenti? Nonne ipse Christus immediate agit in sacramento? 

Haec omnía quae supponunturt non sunt firma et certe sunt nova, verbo 
et re. In synodis regula autem est: nihil innovetur nisi quod traditum est. 
Et quando verba nova adhibentur, ut factum est in Ephesina synodo pro 
« Theotokos » hoc fit ex necessitate veram fidem exprimendi non ex curio- 
sitate dogmatizandi de re incerta. 

Ad vitandam ergo aequivocationem, immo ad vitandum scandalum non 
sine fundamento fratrum separatorum, optandum est ut ab usu huius voca- 
buli in constitutione dogmatica abstineamus: non est revera nisi abusus 
vocabuli; et si admitti debeat, coniungatur vocibus « advocatae, auxiliatri- 
cis, patronae » ut sensu intercessionis clare intelligatur. Tunc certe eminet 
Deiparae intercessio; tunc Maria, inter omnes creaturas redemptas, apparet 
altior, propior scil. Filio et propior nobis. Quae omnia videntur sufficienter 
contenta et dicta glorioso titulo « T'5beotokos », in quo exprimitur Mariae et 
eminens dignitas et eminens intercessio. 


17 
Exc.qMus P. D. MARCELLUS M. DUBOIS 


Archiepiscopus Bisuntinus 


I] s'agit du schéma « De B. Maria Virgine ». L'ensemble en est bon. 
Mais deux mots y ont été trés malheureusement supprimés. Et cette sup- 
pression, qui sera connue, va causer le plus vif étonnement. 

A la page 7, lignes 19-22, ont été enlevés par un modus, présenté par 
douze Péres seulement — à propos de la donation que Jésus fit de sa Mére 
à Jean — les mots appliqués à ce dernier: « fidelium figurae ». 

Une explication rapide (dans les « Modi » sur ce schéma, p. 13) indique 
que cette explication ne serait conforme, ni à l'Ecriture, ni à la Tradition. 

On aurait pu, tout au moins, considérer, à plusieurs points de vue, l'étran- 
geté de ce passage chez l'Apótre Jean — étrangeté qu'il est trés facile de 
montrer. Á coup sür, ce passage, comme dans tous les détails donnés par 
Jean sur la mort de Jésus, a l'ampleur des circonstances et dépasse le détail 
de vie privée que l'on retient seulement. 

La Tradition des Péres fournit peu de témoins; on peut l'accorder. 

Mais, à partir du Xir^ siecle, l'interprétation est, on peut dire, unanime, 
et les témoins innombrables. Chez les Souverains Pontifes, il suffit de citer 
Benoit XIV (Bulle Gloriosae) et les prédécesseurs de Votre Sainteté. Léon XIII 
parle méme à ce sujet, dans Adiutricezm, du « perpétuel » sentiment de 
l'Eglise (ce « perpétuel » doit étre en relation avec, spécialement, la doctrine 
sur la « Nouvelle Eve »). 

Mais alors, si l'enseignement moralement unanime des évéques, des 
docteurs et des théologiens, et «l'opinion commune » du peuple chrétien 
sont, comme le professe l'Eglise, organes de certitude, comment refuser 
cette note à l'interprétation de la donation du Calvaire? 

D'autant que s'y ajoute, comme il vient d'étre dit, l'autorité supréme 
du magistére pontifical. 

Exc.mus P. D. BERNARDINUS ECHEVERRIA RUIZ 
Episcopus Ambatensis 


Cap. VIII quod de B. Maria Virgine tractat optimum quidem est et 
devotissimum, sed cum indole pastorali nostri Concilii non plene cohaerere 
nobis videtur. Etenim optima et quidem perpulchra de eminentia eiusdem 
Deiparae Virginis Mariae asseruntur, attamen valde pauca et quidem solum 
indirecto modo de eiusdem Virginis Deiparae relationibus cum Ecclesia, 
id est cum hominibus dicuntur quae, de cetero, secundum nostram opinio- 
nem omnino dici debent. 

Phaenomenum devotionis populi christiani erga B.mam Virginem non 
solum factum evidens est, etiam pars constitutivae ipsius vitae Ecclesiae. 
Hac de causa, si temporum exigentiis respondere vult, vel illas devotionis 
manifestationes moderare debet, vel fundamenta praebere ad talem devotio- 
nem iustificandam. Si haec non facimus, christifidelium mariana devotio nihil 
aliud esset nisi quidam phanatismus vel sentimentalismus et rationem da- 
remus iis qui exaggeratam credunt devotionem populi christiani erga B.mam 
Virginem. 

Omnino cum illis convenimus qui credunt tempus non esse opportunum 
novas definitiones vel nova dogmata addendi. Concilium nostrum, nec dogma 
maternitatis spiritualis nec mediationis universalis proclamare debet, atta- 
men intelligere non possumus cur de doctrina maternitatis spiritualis, clare et 
profunde mentem suam non aperiat. In cap. VIII, ut iam luculenter aliqui 
patres observarunt, solummodo per transennam et valde superficialiter de ma- 
ternitate loquitur, cum e contra, valde optandum esset ut de tali mysterio 
amplior doctrina tradatur. 

Doctrina maternitatis spiritualis, secundum nostram humilem opinio- 
nem, fundamentum est totius tractatus Corporis mystici, fundamentum etiam 
est totius devotionis populi christiani erga B.mam Virginem Mariam. Etenim 

de illa in tantum asserere possumus quod Deipara sit in quantum est mater 
Christi; et in tantum est Mater Christi, in quantum humanam naturam prae- 
buit ut Verbum caro sit factum. Maria eo solum est Mater Dei quia est 
Mater Christi, id est naturae humanae secundae personae Trinitatis. Si Chri- 
stus duas habet naturas, si Christus Deus est et homo, Maria est Mater 
Dei in quantum est Mater hominis, seu Mater naturae humanae Christi. 

In hoc sensu solum intelligenda videtur doctrina de corpore mystico, 
secundum quam tota humana natura per imitationem et reproductionem 
unici Christi Filii Dei, facit Christum totalem in omni tempore, populo et 
natione. In hoc sensu Christus dicendus est et appellandus primogenitus, 
quia ille in natura humana est prior inter omnes qui per redemptionem 
et plenam imitationem in Christum convertuntur. Ex nostra parte convinc- 
tionem habemus quod impossibile est loqui de Corpore mystico, si maternitas 
spiritualis Virginis Mariae non admittatur. Hac de causa intelligere non 
possumus cur in toto hoc schemate de corpore mystico tractetur et nihil 
praecise et profundiori modo, de maternitate spirituali Virginis Mariae ex- 
ponatur. 

Non petimus quod titulus capituli mutetur, non petimus quod novum 
dogma addatur, solummodo petimus quod clariori et profundiori modo, in 
hoc capite de B. Maria Virgine, doctrina de maternitate spirituali Mariae Vir- 
ginis clarius et enixius exponatur, non ut alicuius novi proclamatio, sed 
simpliciter ut fundamentalis doctrinae marianae enucleatio. 


19 
Exc.mus P. D. IOSEPH FADY 


Episcopus Liongwensis 


Pour la mariologie suivons « aurea via media ». La mariologie est si 
riche, que nous n'avons pas besoin de multiplier des titres comme « Mére 
de l'Eglise », « Médiatrice », etc. qui demandent des explications pour étre 
bien compris. 

Qui dit « Mére de Dieu », « Mére des hommes », « Immaculée », « Mon- 
tée au ciel » etc., exprime déjà suffisamment ces vérités pour alimenter une 
dévotion saine, profonde et filiale. 

N'offusquons pas les Protestants qui de leur cóté reviennent peu à peu 
à une compréhension plus éclairée de la place de Marie dans le plan de 
Dieu et dans l'Eglise, un peu comme nous qui sommes revenus à une plus 
grande dévotion pour la Bible, je veux dire l'Ancien Testament, que beau- 
coup de catholiques, et méme prétres, ont « boudé » trop longtemps. 

Soyons clairs, fermes, positi[s, sereins dans les expressions. Nous n'avons 
rien à cacher, rien à minimiser, pourvu que nous nous tenions sur un ter- 
rain ferme, et non pas une dévotion trop sentimentale et de mauvais aloi. 

La Vierge nous en sera reconnaissante! 

20 
Exc.mus P. D. HENRICUS FORER 


Episcopus tit. Mempbitanus, aux. Bauzani-Brixinensis 


In periodo disceptationis huius schematis (legitime) absens ero, sed nunc 
audivi consentitum esse, transmittere adhuc vota. Audeo igitur adducere 
humiliter aliquas animadversiones, nolens auferre tempus pretiosum Tibi, 
rev.me Pater. 

Textus emendatus, optime confectus et plurima continens, in aliqua parte 
(cf. pag. 204 lin. 15 etc., pag. 205 lin. 8 etc.) simplificari et in aliqua maiori 
calore conficere valeat. Nonnulli repetitiones non necessariae inveniuntur. 

Quoad quaestiones disputatas « corredemptrix », « mediatrix » etc. mea 
humilis sententia haec est: quae est mater, quae non adlaboret, quantum 
potest, pro munere filii sui? Non per hoc urgens est, formulare titulum; suf- 
ficit affirmare cooperationem. Matres in genere non sunt cupidae titulorum. 
Perinde titulus « Deipara » et « Mater » omnia alia excellunt, et aliquo 
modo continent. Ámori filiali autem placet honorare matrem; qua de causa 
in traditione populi christiani a saeculo iam cognitae, et auctoritative repe- 
titae sunt affirmationes quaedam, titulo breviter expressae, quas silentio 
totaliter praeterire grave defectus esset. Si mens est Concilii, incertas quae- 
stiones theologorum non dirimere, mentionem faciat titulorum modo « cita- 
tionis » e. g. alicuius Patris, quod in textu partim iam optime factum est. 
Sed adiungere poterit e. g. «... Mulier simul filia Ecclesiae et Mater » 
(S. AMBROSIUS, in Expositione in Apocalypsim; si tamen auctoritas demon- 
strare nequit: e. g. « ut antiquitus appellari legimus » etc.), et idem e. g. 
« Magna Mater populorum » (S. AucusTINUS, Encb. 121, 5). 

Quid mirum de mediatione Virginis et Matris? S. Thomas exponit doc- 
trinam legis universalis mediationis omnium creaturarum, secundum quam 
Deus « possibiliter » non Ipse sed per suas creaturas agit (Sparsamkeitsge- 
setz od. Gesetz der allgemeinen Mittlerschaft — sicut invenitur etiam in 
libris « modernis »). Omnes creaturae, quantum capaces sunt agendi, nomine 
et facultate Dei ad actuanda aeterna Suae Sapientiae divinae decreta con- 
currunt. Nonnulli tamen sunt e. g. homines, qui hanc « methodum » Dei re- 
cusant; et ideo reiciunt eius instrumentum, ministrum etc. 

Humiliatio fuit superbiae Luciferi non ab ipso Deo, si iam, sed a 
S. Michaele debellari, et postea ab ipsa Virgine. Requiritur humilitas iun- 
gere manus ante SS. Virginem et gratiam sperare. Num in obstentatione 
« Christocentrismi » et « unius Mediatoris » quandoquin aliqua defectus 
humilitatis se abscondat? Multi sunt homines nostri temporis, qui media- 
tionem sacerdotis, sacramentorum, Ecclesiae etc. recusant et solum dialogum 
cum ipso Deo appellant! Persuasum est tamen omnibus credentibus, Deum ex 
lege universalis mediationis suam SS. Matrem non omnino exclusisse, immo, 

eam in summo et primo loco — propter dignitatem et excellentiam —  po- 
suisse. 

Quaestio igitur non est, si 4zzs sit Mediator Dei et hominum aut duo, 
forsitan inter se discordantes; veritas haec est: Deus Pater decernuit, uti 
B. M. V. ad Incarnationem Filii Sui Unigeniti, operante Spiritu Sancto, et 
ad actuandam eiusdemque Redemptionem tamquam strumentum humanum 
(ancilla) et medium ad finem. Quis est filius, cui displiceat adiuvari a matre 
in exsequenda missione, aut offensum se iri, si ipse eam ad cooperatio- 
nem vocavit? Non mihi nimis difficile videtur hoc simpliciter illustrare, ut 
aliqui Patres conciliares dicebant, in textu. 

Nec quis nimis mirum habeat, si fideles in angustiis et necessitatibus 
huius vitae naturaliter et « spontanee » eam frequentius appellant, quam 
matrem aestimant et facultatibus a Deo ditatam credunt? Censeo quod ali- 
quantulum interesse possit inter liturgiam « terrestrem » (populi Dei in 
statu viae) et « caelestem » (in statu perfectionis et sanctitatis). Christus 
est unus Mediator (et repetitur in textu usque ad satietatem) et « Centrum » 
universarum rerum, sed i4 fieri, im adventu, non iam nunc, in animis et 
in mundo. Unio animae cum Christo est fis huius vitae, numquam per- 
fecte et definitive obtentus. Sicut ipse Christus, in iuventute sua, dum « cre- 
scebat in aetate, sapientia et gratia », indigebat Matris, ita et nos, semper in- 
fantes in fide, sapientia et gratia, simulque infirmi, indigemus Matris, ten- 
dentes ad « mensuram aetatis Christi » (Eph. 4, 13). 

Nolumus extollere nimis zitulos SS. Matris, sed silere veritatem cave- 
mus! Quis audeat minuere veram devotionem Marianam, silentium imponere 
iis, qui fiduciam in matrem nutriunt, responsabilem se reddere, fideles et 
iuvenes nominatim se tam efficacis salutis medii privari? Laudo textum, qui 
hoc non facit, sed aliquid magis clarius dicatur. 


Haec sequentes animadversiones — si placuerint — humiliter propono: 
1) Ut inseratur « mulier simul filia et mater » ut supra dixi etc. loco 
opportuno. 


2) Pag. 199, lin. 36 ita sonet: « Maria, filia Adam, soror nostra, ver- 
bo... etc. ». Lin. 41 omittantur verba « sub ipso et cum Ipso » quasi ne- 
cessarium foret hoc dicere! 

3) Pag. 200, lin. 40 ita: « Eius non pleze intellexerunt... etc. ». 

4) Pag. 202, linn. 2-3, deleatur vocabulum « absolute » et textus ita: 
«..secundum verborum apostoli significationem... ». Ratio: 4) quia nimis 
philosophice sonat; 5) quia ulteriorem possibilitatem inquirendi in futuro tollit 
et simplex adfirmatio sufficit. 

5) Pag. 202, lin. 9, sic: « obscurat nec minuit sed extollit ez fovet. 
Omnis... ». 

6) Pag. 202, linn. 31-32, sic: « ... oeconomia maternitas spiritualis inde- 
sinenter ». 

7) Pag. 202, lin. 38, sic: «cessione pro filis et peccatoribus sua 
mirum... ». 

8) Pag. 203, lin. 2, sic: « peregrinantibus e£ is periculis et angustiis 
laborantibus curat, donec ad patriam feliciter perducantur ». 

9) Pag. 203, lin. 4 etc., sic: « Propterea B. Maria Virgo in Ecclesia, 
secundum legem universalis mediationis creaturarum, qua Deus utitur, prae- 
terquam aliis, zamquam medium ad fimem, etiam titulo Mediatricis con- 
decorari consuevit » (et deleantur reliqua linn. 6-8 quia iam dicta sunt in 
pag. 202, lin. 9). 

10) Pag. 203, lin. 11, sic: « cordi valde commendat... » etc. 

11) Pag. 203, lin. 14, subscriptio sic: « De Maria, Ecclesiae typo fide- 
liumque Matre ». 

12) Pag. 203, lin. 33, in fine adiungere poterit (ut supra n. 1) « filia 
simul et Mater Eccl. ». 

13) Pag. 203, linn. 40-41, sic: « immortalem generat. Et ipsa, « Christo 
dilecta et sanctificata (Epb. 5, 26), est Virgo, quae fidem divino Sponso 
datam...» etc. 

14) Pag. 203, lin. 35, sic: « contemplandam et ardentem caritatem imi- 
tans... ». 

15) Pag. 204, lin. 9, loco: «sanctitate crescant » sic: « sapientia et 
gratia (Lc. 2, 52) crescant usque ad mensuram aetatis Christi (s. P.) ». 

16) Pag. 204, lin. 21, loco « prosequens » sit: « prozovens » (gloriam 
Christi). Lin. 24 loco « patientia » sit: « bumilitate » (quae virtus patien- 
tiam includit). 

17) Pag. 204, post lin. 25, in fine huius num. proponitur, exemplum et 
thesaurum vitae interioris et virtutem religionis contra materialismum, athei- 
smum huius aetatis omnibus hominibus ostendere, nec non veram dignita- 
tem mulieris in figura purissimae Virginis et Matris eiusdemque pietatem 
et spiritum « deditionis » pro munere suo (PP. Pius XII). 

18) Pag. 204, linn. 29-30, post « Mater » inseratur forsitan phrasis ex 
linn. 16-17 desumpta: «in historiam salutis intrinsecus ingressa ». Linn. 
29.30 cur verba « non adfuit tantum sed interfuit » non mittuntur in lo- 
cum suum, i. e. pag. 201 linn. 14-15 nam S. Pius X — ni fallor — dixit: 
« Maria sub cruce Domini non adfuit tantum sed interfuit ». 

19) Pag. 205, lin. 5, post verba: « omnino quamquam est » inserantur 
verba (reliqua substituentia): « is statu viae Christi Domini adventum fovet 
eiusque plenam et per[ectam glorificationem cum Patre et Spiritu Sancto 
in liturgia caelesti praeparat (quia priora verba aliquibus Patribus iam non 
placuerunt). 

Postea lin. 8 sic prosequi potest e. g.: Variae enim formae ez insti- 
tuliones, dummodo genuinam devotionem erga Dei Genitricem quo Ecclesia 
intenditur sensu promoveant pro tempore et locorum conditionibus libenter 
approbavit, ut, dum Mater honoratur Filius, « so] iustitiae », Christus 
Redemptor, qui « via, veritas et vita » est, noscatur, cfedatur et sequatur. 

20) Pag. 206, lin. 6, loco « fratribus » sic: in factis weminem in erro- 
rem circa veram Ecclesiae doctrinam induca;. (Postea lin. 24 altera vice 

«fratres » in contextu positivo et non apologetico nominati sunt et suf- 
ficit). 

21) Pag. 206, lin. 7 s., melius sic: « Moneantur porro fideles, u£ affectus, 
quem convenienter et laudabiliter erga Virginem et Matrem nutriunt, non 
mere sit sterilis sed Íructuosus et ad sanctitatem vitae inducat; item fides 
eorum, quam in potentem intercessionem — per gratiam Cbristi — legi- 
time babent, non in vanam credulitatem declinet, sed ad laudandum Deum 
eique magnanimiter fideliterque serviendum inducat i. e. ad imitandum Ma- 
riae exemplum » (lin. 14). 

22) Pag. 206, n. 56, cur non dicitur: « Maria, signum gratiae, spei et 
salutis »? Postea, antequam incipiat: «(AÀ) Interim...» etc. opportunum 
mihi videtur significare nativitatem B. M. V. scil. eius adventus seu electio 
tamquam a4rora fuit mundo et certum signum solis; ideo « signum » spei 
et Christi Domini Mediatotris. 

Lin. 20, sic: « tamquam signum certae spei, gratiae et salu/is peregri- 
nanti populo... » etc. i. e. loco « solatii », quod vocabulum in lin. 23 iterum 
invenitur (intentionaliter?). 

Pag. 206, lin. 3, sic: « aequalem, Eam tamen, humilem naturae bumanae 
conditionem tenens, Deo volente, Filio... ». 

Pag. 206, post lin. 37, in fine huius num. (aut in fine totius schematis) 
fiet — solemni aliquo modo — exhortatio (appello) recurrendi magna cum 
fiducia ad intercessionem B. M. V., scilicet in huius nostri temporis gravi- 
bus adiunctis (ut factum est in aliis momentis immani periculi historiae po- 
puli Dei): ad impetrandam adoptatam pacem in terris et libertatem omnibus 


Deum profitentibus — ut abbrevietur tempus tribulationis —, ut Deus 
illuminet omnem hominem ad conquirendam viam salutis. 

Haec exhortatio fiet loco consecrationis generis humani — ut proposuit 
em.mus card. Poloniae. Consecratio — meo humili sententia — fiet solem- 


niter Christo Regi, Redemptori et Bono Pastori occasione Congressi eucha- 
ristici proximi in Bombay. 

Finietur schema de Ecclesia cum cap. VIII De B.M.V. invitando 
christifideles, ut « perseverantes unanimiter in oratione cum Maria, Matre 
Iesu » et successoribus apostolorum impetrent Ecclesiae Christi et universo 
mundo — Sacra Synodo peracta — renovationem Spiritus Christi tamquam 
« nova Pentecostes » (Ioannes XXIII). 


*o*X* * 


Ad pag. 200, linn. 23-27, ne omittatur « Visitatio B. M. V. ad Elisa- 
beth » quoad factum in textu, quia — ut puto — magni momenti est et 
in futuro erit pro investigando naturam et clarificandum modum « media- 
tionis ». 

En: proprium est mulieri, esse occasio in bonum aut in malum; e. g. 
Eva « occasio » fuit peccati Adami (sit venia verbi: occasio « efficax »). Ali- 


ANIMADVERSIONES SCRIPTAE — CAP. VIII DE ECCLESIA 121 


quo modo puella saltans occasio fuit occisionis S. loannis, ancilla Caifae 
occasio renegationis Petri etc. 

Maria occasio fuit (efficaciter) ad salutem humani generis et potest esse 
occasio salutis pro omnibus singulis hominibus. 

Non audeo dicere, eam occasio Incarnationis et Redemptionis fuisse, 
quia lam ab aeternitate decretae erant, sed erat occasio (efficax) « initii » 
Incarnationis (attuazione concreta) et Redemptionis eiusque applicationis 
(applicatione concreta), statuente Domino! 

Exempla: 1. in Cana Galilaeae; 2. iz Visitatione ad Elisabetb. Etenim: 
Elisabeth repletur Spiritu Sancto (Lc. 1, 41-45) et praecursor sanctificatur!, 
sed non sic et simpliciter, appropinquante Domino Redemptore, sed non 
antea salutationem B. M.V. (Lc.): «...et salutavit (Maria scil.) Elisabeth, 
et factum est, ut audivit salutationem Mariae Elisabeth, exultavit infans... 
et repleta est Spiritu Sancto Elisabeth et exclamavit voce magna et dixit: 
Benedicta tu... », et repetitur in textu Evangelii: « ... ecce enim, ut facta est 
vox salutationis tuae in auribus meis, exultavit...» (das auslósende Mo- 
ment). Christus adest et « omnia parata » sunt sanctificandi praecursorem, 
sed vult exspectare « vocem » eiusque « auditionem » ut clare pateat, Ma- 
riam esse occasionem (elementum executionis, auslósende Moment, causa se- 
cunda) operis sanctificationis et redemptionis in loanne et quidem in aliis 
hominibus. Simili modo Elisabeth « repleta est Spiritu Sancto » non ante- 
quam audivisset salutationem eius. 

Rogo ergo, ne deleatur citatio huius « classici » exempli « mediationis » 
Mariae et propono: lin. 25, ne dicatur: « .. beata » salutatur « sed beata 
praeconitur »! Ratio: « salutatio » in Evangelio Lc. utitur ex parte Mariae; 
Elisabeth prophetice « magna voce » exclamavit, inde praeconium est. 

Linn. 26-27, sic dicatur: « item im voce salutationis Mariae praecursor 
in sinu Matris sanctificatur », et si non liceat uti « sanctificatur », dicatur: 
exultat, aut gaudet, quae verba sanctificationem includere possunt. 

Pag. 198, linn. 19-20, non opportunum mihi videtur dicere « ad plenam 
lucem perductas »; sunt etenim aliae veritates mariologicae, quae in hoc sche- 
mate affirmantur, ad « plenam lucem » perductae? e. g. mysterium Incarna- 
tionis, Nativitatis, sacrificium Christi in cruce etc. Num potest dicere, veri- 
tates fidei « ad claram lucem » perductas esse? item valet de « quaestioni- 
bus » theologicis, forsitan ad « certitudinem fidei » perduci possunt. 

REev.mus P. D. IUCUNDUS M. GROTTI 
Praelatus nullius Acrensis et Puruensis 


Titulus. 1. Omnia sub mysterio posita sunt. Cur non omnia ponuntur 
in « mirabili consilio Aeterni Patris »? (cf. titulum cap. I constitutionis 
de Ecclesia). Certo ad unitatem schematis de Ecclesia multum conferret! 

2. Verbum « mysterium » non bene respondet voluntati Concilii (cf. 
cap. I de Ecclesia, textus prior, introductio, lin. 14) menti hodiernae ser- 
mone accommodato loqui. Et quamvis relator sub fine fasciculi pulchra dicat, 
bonum esset quod sub voce « mysterium » invenitur in glossariis diver- 
sarum linguarum considerare! 

3. Verba « in mysterio » non referunt latitudinem thematis; nam plura 
de Maria referuntur quae certo in mysterio non sunt. 

Conclusio: auferantur verba « in mysterio ». Materiam expositam in in- 
tegro capite considerando, sequentem propono titulum novum: De Beata 
Maria Virgine Deipara atque Ecclesiae Matre. Rationes: 1) titulus tracta- 
tioni respondet; 2) prior forma, a pluribus desiderata, reviviscit. 

Prooemium. Lin. 1: « De B. Virgine in mysterio Christi ». 

Titulus non placet. Rao: 2) pauca de hac re in hoc numero dicuntur; 
b) plura de hac re dicuntur aliis in numeris; c) integrae primae parti istius 
capituli accommodatur. 

Lin. 2: « Benignissimus et Sapientissimus Deus ». Bonitas et sapientia 
reapse lucescunt tum in creationis tum in redemptionis opera, sed Patri 
tribuitur uti, generatim, universale consilium salutis. Cum sermo sit de 
Deo qui Filium suum mittit (lin. 4) ponatur « Pater » loco « Deus ». 

Emendatio proposita: mentio fiat de Aeterni Patris Consilio seu de to- 
tius Ecclesiae Sacramento. Ra£io: memoratis praecipuis operibus Dei, bene 
loqui possumus: « ubi venit plenitudo » (cf. lin. 3), at non sine hac com- 
memoratione! 

Lin. 3: « complere volens ». Complentur quae saltem incoepta sunt; unde 
saltem declarare debet textus quae complenda erant in consilio Aeterni Pa- 
tris, secus haec verba nihil prorsus dicunt. 

Lin. 3: « ubi venit ». Semel, at pro semper, quod de citationibus scrip- 
turisticis in textu schematis inventis cogito, declarare cupio. 

Mihi videtur adesse in schemate et generatim in omnibus laboribus 
a commissionibus nobis propositis praeoccupatio omnia proponendi verbis 
Scripturae. Ex hoc fit ut: 4) textus sit saepe saepius contortus et obscurus; 
b) textus sit potius opus musivum quam vera, clara et logica expositio doc- 
trinalis. 

Insuper Concilium habet ius et officium docendi; sed ex dictis non 
apparet. 

Sed oportet ut habeat Concilium conscientiam sui suaeque missionis! 

Et adde: Concilium non satis extollit Magisterium et Traditionem quia 
perraro citantur, dum usus et abusus Scripturae est frequens. Sed unus 
est Spiritus qui loquitur tum in Scriptura, tum in magisterio, tum in tra- 
ditione! 

Et si Concilium extollit sensum fidelium (cf. cap. II de Ecclesia), quid 
dicendum de quasi oblivione solemnis et universalis Ecclesiae magisterii?... 
Contradictio patet! 

Lin. 4: « factum ex muliere ». Auferatur. Ratio: in lin. 8 dicitur: « in- 
carnatus.. ex Maria»; ad quid repetitio?... 

Lin. 5: « ut adoptionem... ». Auferatur vel alio modo proponatur quia 
hic fit sermo de fine in lin. 5 iam declarato. Dixi « vel alio modo propo- 
natur », quia hoc est verum « complementum » (cf. lin. 3) redemptionis, 
at complementum, ut ita dicam « ad abundantiam ». 

Textus proponitur emendatus. 

Prooemium. De B. M. V. in Aeterni Patris de universali salute consilio. 

Benignissimus ac sapientissimus Pater, mundi redemptionem, per divi- 
nam adoptionem, complere volens, « ubi venit plenitudo temporis, misit 
Filium suum » qui (propter nos homines et propter nostram salutem) de- 
scendit de caelis et incarnatus est de Spiritu Sancto ex Maria Virgine et 
homo factus est ». 

Notatu digna: 4) Tres divinae Personae citantur, et unaquaeque cum 
munere suo; b) posui inter uncos pericopem « propter... » quia finis Incar- 
nationis superius declaratum invenimus (cf. lin. 2); meo iudicio, auferenda 
sunt! 

Lin. 9: « Quod... mysterium ». Iterum de mysterio loquitur! At de hoc 
Incarnationis mysterio, quamvis non omnia, plura cognoscimus, scilicet fac- 
tum et septem circumstantias (quis, quid, quibus, quibus auxiliis, cur, quo- 
modo, quando, ubi); unde melius esset ad aliud verbum recurrere. 

Adde quod in sequenti lin. 10 dicitur: « nobis revelatur »; si revelatur 
non amplius est mysterium! 

Lin. 10: « mysterium revelatur ». Nobis?... Quibus?... Conciliaribus 
Patribus?... Incarnatio non est notitia novissimi momenti (« ultima notitia »), 
sed praedicta et parata per saecula, pluribus abhinc saeculis effecta, ab Ipso 
Christo fuit revelata. Unde hoc verbum « revelatur » non habet unde placeat. 

Tandem aliquando, nos et Ecclesia (cf. linn. 10-11) est divisio inadae- 
quata quia et nos sumus in Ecclesia et Ecclesia sumus! 

Lin. 10: « et continuatur in Ecclesia ». Quid continuatur?... Ex analisi 
propositionis respondere debeo: Mysterium (lin. 9); sed insto: hic intelli 
gitur obiectum mysterii, scil. incarnatio Verbi, vel qualificatio ipsius facti?... 
Si primum, falsa est propositio quia Christi Incarnatio est factum circum- 
scriptum, et quidem bene, in tempore, et in tempore elapso! Si alterum, 
cur continuatur in Ecclesia et nobis (Conciliaribus) revelatur?... 

Adde quod in Liturgia quando sermo est de Nativitate Christi vel de 
Redemptione saepe apparent verba sequentia vel similia: « mysterium co- 
gnoscimus ». Ergo non continuatur! 

Lin. 11: « quam Dominus ut corpus suum constituit ». Post « corpus » 
adiungatur « mysticum ». Rafjo: quando de Corpore Christi loquitur forma 
absoluta, intelligitur: 2) vel corpus Christi reale e Virgine assumptum, 5) vel 
Eucharistia (cf. formula novissima Communionis fidelium). 

Lin. 12: Posita notione de corpore, hic fit transitus ad notionem vene- 
rationis, illogice evidenter! Bonum esset forsan declarare locum Mariae tum 

relate ad Christum qui est caput, tum relate ad nos qui membra sumus. Et 
ex notione loci: notio communionis cum Christo et cum Maria; et ex excel- 
lentia loci: excellentia cultus! Usque tandem notare oportet: 

1) idea cultus quae (cf. relatio sub fine, ad pag. 210) est centralis, 
ponitur sub fine et in forma secundaria (propositio principalis est: « quod 
salutis divinum mysterium nobis revelatur et in Ecclesia continuatur »). 

2) «Iesus Christus » quattuor vicies apparet in paucis lineis cum 
gravi detrimento grammaticae et perspicuitatis latini sermonis qui semper 
sobrietate praefulsit. 

3) Actualis adhaesio Christo Capiti et actualis communio cum sanctis 
non potest esse fundamentum devotionis erga Deiparam Virginem Mariam 
et nec quidem erga Ipsum Christum: theologica ratio est evidens! 

Conclusio: haec secunda pars non placet. Tamen, cum ea quae in ista 
secunda parte dicebantur in prima parte sequentis numeri inveniantur 
sat clare et pulchre exposita, propono: 4) auferatur simpliciter secunda pars 
prioris numeri (À); b) sub unico numero et titulo ponatur tum À tum B. 

Titulus propositus: « De B. Virgine Maria in Aeterni Patris de univer- 
sali salute concilio ». Unitas et pulchritas ad hoc suadent! 

Lin. 18: « De B. Virgine et Ecclesia ». Titulus, meo iudicio, est insuffi 
ciens, nam pro octo lineis in quibus sermo est de Maria et Ecclesia (et sunt 
novissimae lineae!...) tredecim habemus de Maria relate ad Sanctissimam 
Trinitatem, vel melius, relate ad Christum. Iterum propono: 4) unionem 
duorum numerorum A et B; 5b) sub unico titulo iam proposito, de Beata 
Maria Virgine in Aeterni Patris salutis consilio. 

Lin. 19: « quae Angelo nuntiante ». Cum habeamus integrum numerum 
de Assumptione, non video cur hic notio annuntiationis sit inserenda 
quando sermo esse deberet de Maria et Ecclesia et non de aliqua alia re, uti 
e titulo prostat! 

Lin. 21: « ut vera ». Haec est notio potissima hoc in loco ponenda non 
vero sub fine et per modum accidentalem uti in textu venit! (cf. relatio sub 
fine fasciculi). 

Lin. 22: «a Filio suo sublimiore modo redempta ». Certe redempta 
fuit Maria etiam a Filio suo, non vero a Filio suo quo tali; unde alio modo 
dicerem, ita v. g. « sublimiori modo redempta » tantum, et omnes sciunt 
a quo est Redemptio! Sed forsan melius esset de Redemptione Virginis 
loqui quando in lin. 29 de redemptione filiorum Adae loquitur! 

Lin. 24: «arcto et indissolubili vinculo unita ». Uti prostat in textu 
(cf. lin. 25) vinculum de quo est sermo est divina maternitas; quod mater- 
nitas sit vinculum non est qui non videat; quod indissolubile sit non est 
qui videat, aiente ipsa Scriptura: « relinquet homo patrem suum et ma- 
trem... » (Gen. 2, 24). Unde rectius de maternitate et de missione salvifica, 
cum et sub Iesu (lin. 41 pag. 199), loqui debemus. 

Lin. 26: « sacrarium ». Sacrarium tantum?... nihil mirum cum omnes 
viventes in gratia Dei sunt sacraria Sancti Spiritus; quare non ponitur tri- 

logia quae semper apparet in Magisterio Ecclesiae, scil: 1) Filia Patris; 
2) Sponsa Spiritus; 3) Mater Filii?... 

Textus proponitur emendatus. Per divinam enim maternitatem est Ipsa 
Mater Filii, Filia praedilecta Patris et Spiritus Sancti Sponsa ita ut ceteris 
creaturis, sive caelestibus sive terrestribus, longe antecellat. 

Lin. 29: « simul ». Hoc loco ponerem non modo notionem similitudinis 
(« simul ») sed etiam notionem dissimilitudinis (cf. lin. 22: « sublimiori modo 
redempta »). Ratio: unitas et pulchritas semper consulenda. 

Pag. 198, lin. 2: « cooperata est caritate ». Cooperatio Virginis est caritas 
tantum?... Si Christus operatus est, qui cooperatus est cum Illo debuit ope- 
rari eodem modo et sensu; et si nemo cum de redemptione loquitur de ca- 
ritate cogitat, cur debemus hoc facere quando de cooperatione mariana 
disseritur?... Quod si Concilium debet doctrinam Ecclesiae proponere, ra- 
tiones altissimas non intelligo secundum quas: 4) sensus et ideae acatho- 
licorum venerantur et P) documenta Pontificum obliviscuntur! 

Oecumenismus, si fit, in veritatis confessione fiat, non in occultatione! 
Quod credimus clare dicamus ne hypocritae videamur a Separatis Fratribus. 
Separatos caritate prosequamur et de illis cogitemus: 4) quod veritate non 
offendantur; 5) quod veritati tantummodo cedant! 


Conclusio: cooperatio Virginis aut complete aut generice exprimatur 
per verba « cooperata est » tantummodo. 

Lin. 3: « huius capitis ». Adiectivum pronominale « hic » supponit pro- 
pinquitatem nominis cui refertur; sed hic non video, grammatice loquendo, 
quomodo iustificare suam praesentiam. De cetero, de corpore et de mem- 
bris iam dictum est quod dicendum erat in prima pagina (cf. lin. 11), aufe- 
rantur proinde citationis novissima verba. 


Textus proponitur emendatus. Et quamvis simul cum omnibus homini- 
bus salvandis in Stirpe Adam inveniatur coniuncta, tamen, sublimiori modo 
redempta mirabiliterque ditata, cooperata est « ut fideles in Ecclesia na- 
scerentur ». 

Lin. 4: « quapropter ». Haec particula, miserrime, argumentum non 
concludit, nam de Virgine loquitur quae cooperata est ut fideles sint membra 
Christi et dicitur ipsa, propter hoc, esse singulare membrum: nexus non 
videtur! 

Data et non concessa validitate conclusionis, notare debemus: in hac 
propositione multa bona, at non omnia, apparent. Nam cultus Mariae debe- 
tur ratione: 4) eminentiae; 5) singularitatis; c) exempli in fide et caritate 
(et spe, libentissime adderem!). 

Attamen singularitas et eminentia Virginis non est statice consideranda, 
sed dynamice, scil. considerare debemus missionem Mariae tum relate ad 
Christum tum relate ad homines, quia Maria est typus Ecclesiae sed est 
etiam mater Illius; singularis et eminens in privilegiis suis sed in opere suo 
cooperationis non minus mirabilis et eminens videtur! (cf. lin. 2). 

Textus proponitur emendatus. Quapropter ut Mater Dei et hominum, ac 
supereminens et prorsus singulare membrum Ecclesiae necnon in fide, spe et 
caritate typus et exemplar spectatissimum salutatur eamque Catholica Eccle- 
sia, a Spiritu edocta, filiali pietatis affectu se prosequi semper professa est. 

Lin. 12: « in qua etc. ». Propositio est aequivoca et quis dicere posset: 
« Redemptor salutem non operatur in doctrina Ecclesiae ». 

Lin. 14: «in mysterio ». Recolere nequeo quae in initio scripsi. Me- 
lius forsan dicerem: munera (non munus, quia plura!) erga Christum Reale 
et Christum Mysticum et ipsa tractatio octavi capitis divisionem et verba 
iustificat. 

Lin. 16: « matrem ». Repetitio; ergo, auferatur. 

Lin. 20: «servantur in suo iure ». Non satis clarus esse videtur con- 
ceptus liberae discussionis. 

Lin. 22: «in Ecclesia Sancta ». Auferatur quia inadaequatus concep- 
tus! Nam magnitudo Mariae est in ipso Altissimi consilio repetenda et non 
aliunde. 

Textus proponitur emendatus. Yntentum Concilii. Ideo Sacrosancta Va- 
ticana Synodus, doctrinam de Ecclesia in qua salus hominum illustratur 
exponens, illustrare quoque intendit tum munia B. Virginis erga Christum 
Realem et Christum Mysticum, tum officia hominum redemptorum erga 
matrem suam et Matrem Christi, quin tamen in animo habeat completam 
de Maria proponere doctrinam neque quaestiones labore theologorum non- 
dum ad plenam lucem perductas dirimere: datur igitur facultas in scholis 
catholicis libere disceptandi quae disceptationi relinquuntur de doctrina 
Illius quae locum occupat post Christum altissimum nobisque maxime pro- 
pinquum. 

Textus emendatus. De Beata Maria Virgine Deipara atque Ecclesiae 
Matre. 

Prooemium (De B. Maria Virgine Deipara in Aeterni Patris de universali 
salute consilio). Benignissimus ac sapientissimus Pater, mundi redemptio- 
nem, per divinam adoptionem, complere volens, « ubi venit plenitudo tem- 
poris misit Filium suum » (Gal. 4, 4) qui « descendit de caelis et incarnatus 
est de Spiritu Sancto ex Maria Virgine et homo factus est ». 

Unde Virgo Maria ut vera mater Dei agnoscitur et merito honoratur. 
Per eius enim divinam maternitatem est ipsa Virgo Maria mater Filii, filia 
praedilecta Patris et Spiritus Sancti dulcissima sponsa, ita ut ceteris crea- 
turis sive caelestibus sive terrestribus longe antecellat. 

Et quamvis simul cum omnibus hominibus salvandis in stirpe Adam 
inveniatur coniuncta, tamen, sublimiori modo redempta mirabiliterque ditata, 
cooperata est ut fideles in Ecclesia nascerentur. 

Quapropter ut Mater Dei et hominum ac supereminens et prorsus sin- 
gulare membrum Ecclesiae necnon in fide, spe et caritate typus et exemplar 
spectatissimum salutatur eamque Catholica Ecclesia, a Spiritu edocta, filiali 
pietatis affectu se prosequi semper professa est. 

(Intentum Concilii) Ideo Sacrosancta Vaticana Synodus, doctrinam de 
Ecclesia in qua salus hominum illustratur exponens, illustrare quoque inten- 
dit tum munia B. Virginis erga Christum Realem et Christum Mysticum, tum 
officia hominum redemptorum erga matrem suam et Matrem Christi, quin 
tamen in animo habeat completam de Maria proponere doctrinam neque 
quaestiones labore theologorum nondum ad plenam lucem perductas diri- 
mere; datur igitur facultas in scholis catholicis disceptandi quae disceptationi 
relinquuntur de doctrina Illius quae locum occupat post Christum altissi- 
mum nobisque maxime propinquum (Paulus VI). 


N. 53 (olim 49). De munere B. Virginis in oeconomia salutis (A). 

Titulus non placet. Ratione parallelismi cum altera parte (cf. n. 54 
[olim 50]), « de B. Maria Virgine et Christo Redemptore » ponerem. 

Lin. 26: « De matre Messiae ». Nec semper Scriptura de maternitate 
loquitur quando de Maria loquitur; unde melius dicendum esset: de B. Maria 
Virgine in Vetere Testamento. 

Lin. 27: « Novique Testamenti et Veneranda Traditio ». Certe nec No- 
vum Testamentum nec Veneranda Traditio est spernenda, sed certi fines po- 
siti in titulo, hoc modo, certissime praetergrediuntur. Iam sufficeret, meo 
iudicio, quae sub linea 36 dicuntur, scilicet « si primaeva documenta, ut 
oportet, sub luce ulterioris et plenae revelationis necnon — adiicerem! — 
Venerandae Traditionis considerantur ». 

Insuper memoranda semper est, etiam in Scripturis, coniunctio Matris 
et Filii uti in titulo prostat. 

Pag. 199, lin. 1: « qualiter in ecclesia leguntur ». Auferatur ne sepa- 
ratos Fratres offendamus! 

Lin. 2: « adumbratur ». Haec vox est debilissima si lucem istius pro- 
phetiae consideramus. Melius esset vox « praevidetur » quam in textu priori 
invenimus, vel « apparet » vel tandem pianum verbum « designatur » (Inef- 
fabilis Deus). 

Lin. 3: « data ». Promissio non datur sed fit; dicatur ergo facta et non 
data. 

Lin. 3: « in peccatum ». Res notissima est, ergo relinquenda cum bene- 
ficio latini eloquii! 

Lin. 4: « serpentem ». Forsan melius esset declarare, verbo ipsius Evae 
(serpens decepit me) de qua serpente hic agitur; adiicerem proinde verbum 
« deceptorem ». 

Lin. 4: « haec est ». Duae tantum prophetiae citantur, sed plures citandae 
essent ut ideam habeamus mariologiae V. Testamenti! Et de figuris et sym- 
bolis, nihil?... Non ita factum est quando (cf. cap. I de Ecclesia) quando 
de Ecclesia sermo erat! 

Lin. 6: Citantur Matthaeus et Micheas, attamen: 4) pro Mt. non est 
locus quia sermo est de Vetere et non de Novo Testamento; 5) e Michea 
nihi] prorsus aufertur! 

Lin. 7: «Ipsa praecellit etc. ». Nihil de hac re in Vetere Testamento 
dicitur; auferatur proinde! 

Lin. 10: «diuturnam expectationem promissionis ». Promissio facta 
fuit inde ab initio parentibus lapsis, unde nec diuturna nec brevis sed 
nulla prorsus expectatio promissionis! Auferatur verbum « promissionis ». 

Lin. 11: « et nova... oeconomia ». Nihil novi! In Altissimi consilio ha- 
betur unica idea quae tamen per gradus ad executionem demandatur; loqui 
non possumus proinde de « nova oeconomia salutis ». 

Lin. 13: «ut... liberaret ». Finis redemptionis iam sufficienter expo 
situs videtur in lineis tum antecedentibus tum subsequentibus, unde si haec 
propositio auferatur nihil amittitur theologice, stylistice vero multum con- 
ferret ad elegantiam et brevitatem latini sermonis. 


Textus proponitur emendatus. De Beata Maria Virgine et Christo Red- 
emptore. (De B. Maria Virgine in Vetere Testamento). Sacrae Litterae Ve- 
teris Testamenti munera Matris Salvatoris in salutis oeconomia modo ma- 
gis magisque dilucido describunt et veluti conspiciendum proponunt dum 
Messiae vitam et mortem preannuntiant et lento gradu praeparant. 

Unde inde ab initio historiae salutis, si primaeva documenta, ut oportet, 
sub luce ulterioris et plenae Revelationis necnon Venerandae Traditionis 
considerantur, clare in apricum profertur figura mulieris, matris Redempto- 
ris. Ita iam prophetice apparet in promissione primis parentibus facta, de 
victoria super serpentem deceptorem. Haec est Virga de radice Jesse, vir- 
ginaliter parens vaticinio Prophetarum Isaiae et Micheae in civitate Betleem; 
haec est quae nomen Evae in benedictionem mutavit! 

Cum ipsa tandem, post diuturnam expectationem, complentur tempora, 
et « perfectus homo, id est in veritate carnis et animae rationalis, natus est 
per uterum Virginis Unigenitus Filius Dei » (S. Greg. M.). 


(De Maria in Annuntiatione). 

Lin. 19: « autem ». Ponatur « tamen » quia meliori modo restrictionem 
appositam in Altissimi consilio introducit. 

Lin. 20: « misericordiarum ». Qua de ratione hic memoratur misericor- 
dia quando potius apparent sapientia et bonitas?... 

Lin. 21: « ut sic ». Per inversionem propositionum hoc « ut sic » quod 
posset etiam aliter interpretari, auferri potest. 

Lin. 22: « quoniam etc. ». Sermoni incoepto de annunciatione interpo- 
nitur pulcherrima quaestio de sanctitate et denique sub lin. 32 denuo de 
annunciatione loquitur. Rectius de voluntate divina ponendi mulierem in 
radice salutis uti habuimus in radice perditionis, postea de sanctitate ipsius, 
ac tandem de annunciatione loqui debemus! 

Lin. 24: « mirum non est apud Sanctos Patres... ». Sed mirum est, post 
Bullam Izeffabilis Deus, ita loqui ac si non esset de veritate definita sermo! 

Lin. 37: « Unici Mediatoris ». Auferatur! Sermo est de Redemptione, 

non de mediatione! Adde: verba quae sequuntur sunt pro mediatione Vir- 
ginis cum et sub Iesu (cf. lin. 41). Unde citatio paulina non est, meo iudi- 
cio, hic inserenda; sed si inserenda videtur, clarificetur ne textus aequivocus 
evadat et doctrina obscura et incerta. 

Lin. 41: « omnipotenti Dei gratia etc. ». Textus propositus est ambDi- 
guus quia quaedam habentur deprimentia quaedam extollentia Virginem 
Mariam (opiniones contrariae hic non bene compositae videntur!). 

Textus insuper, mihi videtur non esse clarus nec logicus in expositione, 
nam de consensu loquitur in initio ubi ponitur parallelismus inter novam 
et antiquam Evam, postea fit transitus ad sanctitatem "Virginis et unico 
verbo de annuntiatione dicitur quod dictum est (attamen Annuntiatio est 
ratio totalis capitis!) denique de cooperatione, iterum de sanctitate ac tan- 
dem de parallelismo cum Eva, et per 10 lineas, loquitur! Ordo sequatur in 
expositione! 

Pag. 200, lin. 9: Parallelismus de quo hic agitur non bene respondet 
ideae initiali oboedientiae; sed loqui possumus de Maria, nova Eva, ut socia 
Christi, novi Adam, et Innocentius III habet pulcherrima verba. Insuper, 
parallelismus ita expositus optime accommodatur sequenti paragrapho ubi 
sermo est de coniunctione matris et Filii. 


Textus proponitur emendatus. (De Beata Maria Virgine im  Annuntia- 
Hone). Voluit tamen benignissimus Pater in sapientia sua mirabili ut quem- 
admodum femina contulerat ad mortem ita conferret ad vitam. 

Quapropter de clara stirpe David sibi praeelegit Virginem quam Pater, 
Filius et Spiritus Sanctus, omnipotenti amore patris, filii et sponsi, mirabili 
divitia ditarunt; et ecce sine labe concepta, tota pulchra et plena gratiae, 
Virgo Immaculata, Maria! Mittitur Ei Archangelus Gabriel qui mentem 
Altissimi pandat; praedestinata Verbi Mater humiliter se ancillam Domini 
confitetur et ut in seipsa fiant quae a Deo volita fuere consensum praebet: 
« Ecce Ancilla Domini, fiat mihi secundum verbum tuum » (Lc.). 

In eius utero, mystico Spiramine, Verbum ipsum carnem suscepit: ibique 
sumpsimus nostrae salutis exordium! 

Facta Mater lesus, personae et operi Filii sui se totam devovit, inser- 
viens, cum Ipso et sub Ipso redemptionis ministerio. 

En novo et oboedienti Adam, indissolubiliter ligata et subiecta, oboe- 
diens et nova Eva quae prioris nomen in benedictionem mutavit: illa plena 
peccato, ista gratia; illa recessit a Deo, sed Dominus tecum, Maria; illa 
maledicta, sed tu benedicta in mulieribus; maledictus fructus ventris illius, 
Caim, sed benedictus fructus ventris tui, lesus! Per illam mors intravit 
in orbem, per Te vitam rediit ad orbem (Inn. III). 


(De B. Virgine et Iesu infante). 
Lin. 20: « coniunctio ». Dicatur « mirabilis coniunctio ». Ratio ex usu 


liturgico desumitur ubi frequens est usus istius vocis in similibus. 


9 

Lin. 21: «a tempore virginalis conceptionis ». Forsan melius esset di- 
cere: « inde ab initio virginalis conceptionis ». 

Lin. 31: « cum vero... ». Melius esset, meo iudicio dicere: « ac tandem ». 

Lin. 23: « exurgens... ». Circumstantiae notae: ergo derelinquendae! 

Lin. 32: Nescio qua de causa constructio latina mutatur tribus in pro- 
positionibus istius capitis; hoc modo nec sequentia logica factuum tam clare 
apparet uti deberet. 

Lin. 36: « Puerum... ». Nescio quomodo componi possit grammatice et 
logice cum iis quae dicta fuere in prioribus lineis! 

Textus proponitur emendatus. (De B. Virgine Maria et lesu Infante). 
Haec autem Matris cum Filio in opere salutari mirabilis coniunctio, inde 
ab initio virginalis conceptionis manifestatur cum Maria beata ab Elisabeth 
praedicatur et Praecursor in sinu matris sanctificatur. 

Non vero minori luce patet coniunctio in nativitate quando pastores 
et Magi Salvatorem quaerentes « invenerunt Mariam et Infantem » Qe) 
qui virginalem Matris aulam non minuerat sed sacraverat. 

Ac tandem, cum in templo tulissent pii parentes Puerum ut sisterent 
eum Domino, Simeon, venerabilis senex, lumine Spiritus irradiatus, Salva- 
torem expectatum cognovit, suscepit et benedixit praeannuntiando simul, 
prophetico sermone, Filium futurum contradictionis signum et Matris ani- 
mam gladium pertransiturum ut revelarentur ex multis cordibus cogitationes. 

Per breve temporis spatium separata est a Filio quando scilicet « Puer 
lesus remansit in Ierusalem » parentibus insciis (Lc.), at illico dolens (Lc.) 
inquisivit et post triduum invenit Eum in templo in his quae Patris eius 
erant. Quaerori Matris rationes altissimas opposuit lesus quas Virgo Maria 
non intellexit; tamen, Filio restituta, « cum Ipso descendit ad Nazareth » 
(Lc.) et haec omnia servabat conferens in corde suo (Lc.). « Iesus vero erat 
subditus » (Lc.) Illi! 


(De B. Virgine in ministerio publico lesu). M 

Lin. 2: « Durante ». Est neologismus, latinis ignotus; dicatur «in». 
Adde rationem ablativi quod absolutum vocant et quod in textu non tam 
absolutum videtur, nam relationem cum sequenti oratione habet. 

Lin. 6: « in decursu etc. ». Coniunctio istius propositionis mihi videtur 
abrupta et improvisa; melius esset forsan memorare pias mulieres, inter 
quas et Virgo Maria, quae Iesum sequebantur. 

Lin. 14: « non sine divino consilio ». Nihil dicit haec propositio de spe- 
ciali praeordinatione Mariae in ordine ad salutem quia si, « non sine divino 
consilio » nec capillus capitis cadit, nec ceterae personae adstabant cruci! 
Debilissima proinde mihi videtur propositio! 

Lin. 16: « condoluit... materno animo sociavit ». Haec omnia sunt pro- 
pria uniuscuiusque matris in eadem condicione positae, non vero Illius quae 
vocata fuit ad unionem cum Filio non tantum ut Filio sed ut Salvatori! 
RR. Pontifices verba clariora habuere, mihi videtur! 

Lin. 18: « cumque ». Est indesinens unio quae apparere semper debet; 
sed hoc in casu separationem potius quam unionem appositam videmus! 

Lin. 21: « data ». In Calvaria habuit Maria suam maternitatem vel eius- 
dem maternitatis manifestationem?... ! 

Textus proponitur emendatus. (De B. V. Maria in ministerio publico 
Iesu) In vita publica Iesu, Mater eius signanter apparet, in initio quidem 
cum ad nuptias in Cana Galileae primum signum effusionis messianicae gra- 
tiae, intercessione sua, induxit. 

Inter mulieres quae Christum pie sequebantur ubicumque ierat, certe 
aliquando inveniemus Mariam; ad Ipsam enim diriguntur verba Salvatoris 
quae Regnum ultra rationes et vincula carnis et sanguinis extollunt et audien- 
tes et custodientes verbum Dei, sicut Ipsa fideliter faciebat (Lc.) beatos prae- 
dicant. 

Maxime vero Matris cum Filio indesinens unio tunc enituit quando « cum 
Filio patiente et moriente passa est et paene commortua, sic materna in 
Filium iura pro hominum salute abdicavit placandaeque iustitiae, quantum 
ad se pertinebat, Filium immolavit ut dici merito queat et Ipsam cum 
Christo humanum genus redimisse (BEN. XV, Ister Sodalicia). 

Ac tandem, quos morte sua potissime lesus redimerat quorumque digna- 
tus erat esse Írater, ipsos, in persona loannis, materno animo Virginis, ut 
filios commendavit. 


(De Beata Virgine post Ascensionem lesu). 

Lin. 24: « non ante manifestare ». Hoc non videtur certum nec theolo- 
gice nec historice quia ipsa activitas Christi est manifestatio « sacramenti 
humanae salutis et in V. T. fere omnia de salute dicuntur! 

Lin. 26: « videmus ». Reapse non vidimus Mariam et apostolos oran- 
tes; nec rationem video mutationis formae litterarae in hac pericope. Meo 
iudicio melius esset redire ad formam in aliis numeris hucusque adhibitam 
(narratio historica cum usu temporis praeteriti). 

Lin. 30: « qui... ». Iam dictum fuit quando de Annunciatione fuit sermo: 
sufficit! | 

Lin. 31: « denique... Immaculata Virgo ». De hoc privilegio non est 
hic loquendum sed in initio, quia Immaculata est initium et non corona 
operis B. Virginis! 

Lin. 33: « expleto... cursu ». Pauperrima videtur haec propositio et omni- 
bus accommodabilis non vero Mariae in ratione suae missionis singularis! 

Textus proponitur emendatus. (De B. Virgine Maria post Ascensionem 
Iesu). Uti Redemptori ita nascenti Ecclesiae, post Christi Ascensionem, Ma- 
ria Virgo suam praestavit operam. Illamque inter Apostolos invenit oran- 
tem Spiritus Paraclitus in die Pentecostes, ad unitatem et sanctitatem ipsius 
mirabiliter conferens. | 

Et ut terrestris eius peregrinationis ortus, ita et occasus fulgentissima 
luce emicuit: nam corpore et anima « assumpta est» (Lif.) ac tamquam 

universorum Regina a Domino exaltata ut « Unigenito Filio suo, adversus 
nequissimum inferorum anguem in certamine coniuncta, cum Ipso pariter 
gloriosissimum de peccato eiusque tristissimis consectariis » participaret 
« triunphum » (Prus XII, Falgess corona). 

Ad n. 54: de B. Virgine et Ecclesia. 

Pag. 202, linn. 1 et 21-22: in textu sermo est de Maria ut « ancilla 
Redemptoris ». At considerandum est Evangelium non exhibere Eam ut 
Ancilam Christi sed aetermi Patris. Ergo Maria est ancilla Aeterni Patris, 
ad cuius humilitatem respexit Deus, eamque ad dignitatem et munus eve- 
xit Filii Dei Iesu Christi Matris et Sociae. Ideoque titulus ita aptetur: 
« De Maria ut Domini Matre et Socia ». Et similiter aptetur textus. 

Pag. 202, lin. 31: « in gratiae oeconomia maternitas ». Fortasse introdu- 
cenda esset vox « spiritualis » ac legendum: «in gratiae oeconomia spiri- 
tualis maternitas »; nam quis asserere posset hic ambiguitatem vigere, cum 
etiam divina (physica) maternitas sit « in gratiae oeconomia maternitas ». 

Pag. 203, lin. 20: inter «fidei » et « caritatis » adiungenda esset vox 
«spei»; nam Virgo, praesertim in passionis triduo, eximium quoque spei 
praebuit exemplum. Qua voce forte introducta, aptanda esset S. Ambrosii 
commemoratio. 

Pag. 203, linn. 35-36: post verba « per verbum Dei fideliter suscep- 
tum » addi deberet: « et fidei sacramentum rite administratum », nam Ec- 
clesia mater fit praesertim filios regenerando, quod et verbo praestat et sacra- 
mento. Immo forsitan, quia verbo simul ac sacramento regenerat, magis com- 
plete et apte, ita scribi deberet: « per Dei verbum fideliter susceptum ac 
traditum, necnon per fidei sacramentum rite administratum et ipsa fit mater ». 

Pag. 203, linn. 38-40: verba illa: « ... filios, de Spiritu Sancto conceptos 
et ex Deo natos, ad vitam novam et immortalem generat ». Melius fortasse 
esset ad fontis seu baptismalis aquae benedictionem  mirificam attendere, 
quae in Missali Romano, in Vigilia Paschali laetabundo animo canitur. Ibi 
mira habentur de Ecclesia praecise tamquam matre. Si enim, ut dicit textus, 
hi filii sunt ex Deo (iam) nati, quomodo possunt generari ab Ecclesia? Non 
enim agitur aut agi potest de duplici nativitate aut generatione, sed de unica: 
Dei scilicet simul et Ecclesiae, tamquam Sponsi et Sponsae seu patris et 
matris; aut, si vultis, tamquam patris per matrem. Ista autem unicitas ex 
parte actionis Dei et Ecclesiae (seu principalitas ex parte Dei et instrumen- 
talitas ex parte Ecclesiae!) non bene exprimitur. Ecclesia dicitur generare 
eos qui ex Deo nati sunt! 

Etenim, iuxta mirum illum Romanae Liturgiae textum (sicut Deus per 
Spiritum Sanctum, foecundavit et concipere fecit Virginem Sponsam Mariam, 
et ex ea tamquam matre natus seu generatus est Christus, ita) Pater per Spi- 
ritum Sanctum foecundat seu concipere facit Virginem sponsam Ecclesiam 
(— fontis uterum plenum virginali aqua), et ex ea tamquam ex matre na- 
scuntur seu regenerantur christiani: « Respice, Domine, in faciem Eccle- 
siae tuae, et multiplica i7 ea regenerationes tuas... arcana sui numinis ad- 

mixtione foecundet; ut sanctificatione concepta, ab immaculato divini fontis 
utero, in novam renata creaturam, progenies caelestis emergat ». 

Sub huius mirifici textus luce, textus ita aptari posset: « ...fit mater: 
arcana enim Sancti Spiritus operatione foecundata, praedicatione ac bapti- 
smate filios concipit, eosque ad novam et immortalem vitam regenerat ». 

Ita, vel adhuc meliori modo, textus ergo aptari posset. 

Pag. 203, lin. 40 - pag. 204, lin. 2: bene perpendendum est, an de 
virginitate agendum sit antequam de maternitate; et, post maternitatis men- 
tionem, de perpetua virginitate breviter disseri debeat. At, transeat! 

Pag. 204, linn. 16-19: fortasse, ad claritatem fovendam, praestaret ut 
verba « cum praedicatur » ponantur statim post verba « Maria enim » ut le- 
gatur: « Maria enim dum praedicatur, quae etc. ». Át transeat! 

Pag. 203, lin. 14 - pag. 204, lin. 25: decretum videtur abhorrere a 
mentione dolorum B. Mariae Virginis. Econtra Redemptionis Adiutrix, tam- 
quam Martyrum Regina maxime enituit; ideoque ut splendidum et confor- 
tans fortitudinis exemplar seu typus exhiberi deberet coram omni cunctorum 
temporum Ecclesia, et maxime ad solacium et incitamentum illius nobilis- 
simae Ecclesiae portionis, quae vel est sanguine purpurata vel lacrymis ma- 
dida, quaeque « Ecclesia martyr » seu « Ecclesia silentii » appellari con- 
suevit. 

Ad n. 55: de Cultu B. Virginis in Ecclesia. 

Pag. 204, linn. 26-31: titulus est: « De natura et fundamento cultus ». 
At, de facto, prius de fundamento, dein de cultus natura sermo est. Ver- 
borum ergo ordo invertendus videtur. 

Item: cultus fundamenta incomplete, ut videtur, recensentur. Cultus 
enim erga Mariam radix seu fundamentum, triplex est: donum, munus, sanc- 
titas. Donum, scilicet divina maternitas, asseritur; munus, scilicet consociatio 
ad Christum tamquam nova Eva, ideoque et spiritualis erga Ecclesiam uni- 
versamque humanam subolem maternitas, adumbratur; singularis sanctitatis 
mentio, ad quam, Deo volente et adiuvante, se erexit Maria, penitus subdi- 
citur: quod certe prorsus incongruum est. Scribi ergo posset hoc vel alio 
meliori modo: « ... utpote Filii Dei Iesu Christi Genetrix atque Socia, necnon 
totius Ecclesiae immo et universae humanae stirpis mater spiritualis, singu- 
lari sanctitate praestans, speciali cultu a Dei Populo merito honoratur ». 

Pag. 205, linn. 6-7: fortasse, potius quam « ... Verbo Incarnato aeque 
ac Patri..», melius diceretur: « ...aeterno Patri aeque ac Verbo Incar- 
nato... ». 

Pag. 205, lin. 38: addendum videtur: « Sacrarum Liturgiarum », ideoque 
scribendum: « ...Divinae Scripturae, Sacrarum Liturgiarum, Sanctorum Pa- 
trum... ». 

Pag. 206, lin. 5: post « sedulo » fortasse addendum esset « item » vel 
«insuper» vel « autem », aut quid simile, ne locus noviter introductus 
sine connexione cum contextu videatur. 


Ad n. 56: Maria, signum certae spei et solatii peregrinanti populo Dei. 

Pag. 207, lin. 8, 26: neque hic neque antea (pag. 204, linn. 5-25), un- 
quam de Mariae puritate aut castitate sermo est: Quae mentio, nostra quoque 
(aut praesertim) aetate non incongrua foret, sive hoc sive praedicto insera- 
tur loco. 


22 
Exc.Mus P. D. IOSEPH HEUSCHEN 


Episcopus tit. Druensis, aux. Leodiensis 


Praesentes observationes nil aliud intendunt quam suggerere quasdam 
formulas quae, hic inde, expressionem textus recepti fortasse accuratiorem 
et clariorem reddere queunt: sufficit ut secretaria Concilii praesentes ob- 
servationes competenti commissioni transmittat. 


Ad n. 53, pag. 199, linn. 22 s.: textus incipit per effatum quoddam theo- 
logicum quod non omnibus placet et de cuius applicationis liceitate, in sin- 
gulis casibus certitudinem non habemus nisi ex praehabita divina revela- 
tione. Nonne melius diceretur: « Mariam autem a Deo muneri suo esse prae- 
paratam Patres, praesertim orientales, diserte enuntiant ideoque Deiparam 
appellant totam sanctam et ab omni peccati naevo seu labe immunem... ». 


Ad n. 53, pag. 200, lin. 8: dicitur in textu: « unde Patres antiqui in prae- 
dicatione sua asserere solebant »: quia hoc ultimum verbum quibusdam diffi- 
cultatem facit (quoniam, iuxta eos, non tam multi patres hoc modo locuti 
sunt) melius fortasse diceretur: « Unde Patres antiqui in praedicatione sua 
libenter asserebant... appellant (lin. 16) et quasi in proverbio proferunt... ». 


Ad n. 54, pag. 202, lin. 9: in textu dicitur munus maternum Mariae uni- 
cam Christi mediationem nullo modo obscurare nec minuere, sed eam extol- 
lere, quod ultimum vocabulum a fratribus separatis perperam intelligi posset, 
ac si textus vellet dicere munus Virginis aliquid mediationi Christi addere. 
Difficultas evanesceret si in textu diceretur: « Mariae autem maternum mu- 
nus hanc Christi unicam mediationem nullo modo obscurat nec minuit, quin 
immo eam clarissime manifestat ». 


Ad n. 54, pag. 204, lin. 18: in textu dicitur: « Maria enim..., cum prae- 
dicatur, ... ad Filium suum credentes advocat »; nonne, claritatis causa, me- 
lius diceretur: « Cum enim de Maria, quae, in historiam salutis ingressa, 
maxime fidei placita in se quodammodo unit et reverberat, is praedicatione 
sermo fit, ipsa ... ad Filium suum credentes advocat ». 


Ad n. 54, pag. 204, linn. 21 s.: additum finale « imprimis autem in di- 
vina voluntate exquirenda et obsequenda » melius poneretur ante enumera- 
tionem « in fide, oboedientia, caritate et patientia », quia praecise per exer- 
citium harum virtutum B. Virgo divinam voluntatem obsecuta est; propo- 
nitur ergo textus sequens: « continuo progrediens in divina voluntate exqui- 
renda et obsequenda, imprimis in fide, oboedientia, caritate et patientia ». 

23 
Exc.Mmus P. D. HENRICUS THEOPHILUS KLONOWSKI 


Episcopus tit. Daldianus, aux. Scrantonensis 


Redemptio generis humani facta non est sine cooperatione intima et 
essentiali B. Mariae Virginis, Matris eius, tam sensu physico (natus est de ea, 
Lc. 2, 7) quam sensu spirituali (Fiat mihi secundum verbum tuum, Lc. 1, 38), 
et in unione cum Christo in eius oblatione in cruce. Quapropter ipsa intime 
connectitur cum vita Ecclesiae (Ac£. 1, 14). 

Facta historiae religionis christianae perspicue manifestant, quod quando 
sectae ab Ecclesia se separant, denegant aliquam vel consequenter plures 
veritates. Revelationis de B. M. Virgine, ita ut ipsa quodammodo ipsa dici 
possit stella veritatis revelatae, seu norma, regula, verae religionis chri- 
stianae. | 


24 
Exc.mus P. D. EMMANUEL LLOPIS IVORRA 


Episcopus Cauriensis-Castrorum | Caeciliorum 


Mariologia est tractatus de B. Maria Virgine qui semper agnitus fuit 
in Ecclesia et hodie momentum habet. Et merito, nam: 

1. Fides populi christiani semper Mariam ut Matrem Dei et hominum 
agnovit. 

2. Ipsa Sacra Scriptura nobis praebet aliquas considerationes praecipuas, 
quae attendi debent in studio circa Virginem Mariam. 

3. Traditio SS. PP. multifariam multisque modis loquitur de Virgine, 
Matre lesu. Licet argumentum traditionis hodie nondum sit sufficienter 
elaboratum. 

4. Sed consideratio praecipua inter Summos Pontifices nostri temporis 
invenitur. Igitur tractatus de S. Maria hodie sub lite est. 

Dignum omni laude est schema elaboratum a commissione circa Dei 
Genitricem Virginem Mariam. 

Nihilominus aliquas observationes vobis facere volo, ut melius appareat 
plenitudo theologica in hoc schemate. Quod quidem non significat Concilium 
quaestiones disputatas in decursu temporum dirimere debere. 

Sic vobis propono aliquas considerationes generales quae, si vobis pla- 
cuerint, attendi debeant, ante approbationem definitivam schematis. 

I. Fontes schematis. Minime dubitamus eas consultas esse... Attamen no- 
tate, fratres carissimi: 

1. Sacra Scriptura absque dubio usitata est, sed credimus virtuali- 
tatem theologicam textum non apparere, ex. c. canticum Magnificat; miracu- 
lum Cana Galileae; verba Christi in templo parentibus eius prolata. 

2. Magisterium Ecclesiae non adhibetur in sua plenitudine praesertim 

nostri temporis. Et scitis, fratres, illud themata mariologica tangere, et 
aliquando « data opera ». Et aliqua ex illis praetermittuntur. 

3. Traditio SS. PP. et Sensus Ecclesiae sine incommodo praeter- 
mitti nequeunt. 

II. Maria, Mater Dei. Certe apparet in schemate. Sufficienter exposita? 
Minime. Quod non implicat Mariam locari debere in ordine, ut ita loquar, 
absoluto ipsius Divinitatis, etenim verba Christi separationem infinitam sta- 
tuit inter Illum et parentes eius: « Nesciebatis quia in his quae Patris mei 
sunt, oportet me esse »; « et ipsi non intellexerunt verbum quod locutus est 
ad eos » (Lc. 2, 49-50). 

Praeterea et nos ipsi christiani possumus devenire in intimitatem cum 
Deo: « Ecce mater et fratres mei. Quicumque enim fecerit voluntatem Patris 
mei qui in caelis est, ipse meus frater, et soror et mater est » (Mt. 12, 49-50). 
Et alia: « Quinimmo beati qui audiunt Verbum Dei et custodiunt illud... »; 
« Beatus venter qui te portavit et ubera quae suxisti. At ille dixit: ...» 
(Lc. 11, 27-28). 

III. Iuxta deliberationem Concilii schema de Virgine Maria ad tracta- 
tum de Ecclesia translatum fuit. Attamen claritas et lux non apparet in de- 
cursu expositionis, quapropter exoptamus ut « intentum generale » Concilii 
melius elucescere. Sic: 

1. Maria est Mater Ecclesiae, de quo silet schema. Quare? Ipse Pau- 
lus VI ita Virginem Mariam appellat. 

2. Maria est Filia Ecclesiae: etenim: 

4) Ipsa est membrum humanitatis ab Adamo proveniens, indi- 
gens sicut et ceteri Redemptione Christi. 

b) Virgo beata cum Ecclesia orat in lerusalem et profusionem 
Spiritus Sancti, donum Messianicum, sperat cum Discipulis Christi. 

c) Ipsa recipit plenitudinem Spiritus Sancti. 

d) Immo Ecclesia est unica Mediatrix salutis. 

e) In ipsa opus salutis plenitudinem attingit. 

3. Maria est Figura Ecclesiae. Actio salvifica Christi finem non tangit 
cum sua morte in Cruce et Resurrectione. Christus cogitat de aliqua Eccle- 
sia condenda et de sacramentis: sic in Cana Galileae, et in cruce ubi de latere 
Christi continuo exivit sanguis et aqua. 

4. Maria est signum Ecclesiae in vita Cbristi: 

4) Ipsa efficit suo consensu apparitionem historicam Christi in hi- 
storia hominum. 

b) Ipsa sua petitione signa messianica anticipat. 

c) Ipsa recipit Ioannem, discipulum dilectum ut filium. 


IV. Maria et bumanitas. 1. Maria est membrum humanitatis, et Maria 
est culmen populi Israel. Ipsa adnumeratur inter pauperes lahveh, sperans 
salutem Dei. 

2. Una cum Christo petitiones offert Deo pro salute hominum. 

3. Ipsa honoratur speciali cultu a populo fideli etenim Deus in ea 


« fecit mihi magna qui potens est ». 

4. Ipsa est exemplum praeclarissimum fidei, spei et caritatis. Et prae- 
cipue Ipsa Verbum Dei accipit. 

5. Immo Ipsa Christum fide accipit in Cruce et in Resurrectione. 


wowa X 


Schema de S. Maria Virgine pluries legimus, et profunditatem eius de- 
nuo consideravimus. Et merito, nam tractatus theologicus de S. Maria fortasse 
nondum sit plene elaboratus, et ex alia parte fides populi christiani magis 
atque magis roboratur. 

Igitur claritas in ideis et verbis omnino praerequiritur in schemate. 

Gratias atque laudes tribuam commissioni, quae decretum mariologicum 
nobis praebuit. 

Nihilominus in n. 54 huius capitis ubi relatio inter Virginem et Eccle- 
sias tangitur, aliquas obscuritates continentur, quae, iudicio nostro emen- 
dari debent. Sic: 

Incipit schema cum verbis Divi Pauli ubi Mediatio unica Christi extolli- 
tur. Evidenter contestes sumus in hac propositione stabilienda. Etenim re- 
conciliatio hominis cum Deo peracta fuit actu praecipuo Mediationis Chri- 
sti: mors etenim et resurrectio Verbi Incarnati. 

Age vero, verba sequentia, quae munus Virginis Mariae signant, ex 
integro nobis non placent omnino. Etenim: 

1. Latet sub iisdem ;ediatio Mariae: iam vero hoc privilegium licet 
aliquam consistentiam theologicam possideat, nihilominus semper difficul- 
tates sunt: Ín primis verba Divi Pauli: « Unus enim Deus, unus et mediator 
Dei et hominum homo Christus Iesus » (1 Tzm. 2, 5). 

Deinde ex doctrina Divi Pauli eruitur Ecclesiam Christi esse unicam Me- 
diatricem salutis. 

Insuper theologi catholici minime consentiunt. 

Denique Concilium, prout nobis videtur, quaestiones theologicas dispu- 
tatas dirimere non debet. 

2. Ipse textus emendatus obscuritates gignit quae vacillationem et an- 
xietates sortiuntur. Et ratio praecipua stat: 

In eodem n. 54, in paragraphis A), B) et C) ideae iterum atque iterum 
repetuntur, sine claritate quam omnes exoptamus. 

His rationibus innixus, textum novum propono: «(De Maria ut ancilla 
Domini Redemptoris). Unicus est Mediator noster secundum verba absoluta 
divi Pauli * Unus enim Deus, unus et Mediator Dei et hominum, homo Chri- 
stus lesus, qui dedit redemptionem semetipsum pro omnibus " (1 Tim. 2, 
5-6). Mariae autem maternum munus efficit ut misericordiam Dei, Christus, 
in humanitate in labem peccati lapsa, splendeat (Tit. 3, 4). Quo quidem 
munus minime obscurat nec minuit, e contra opus a Christo peractum extol- 
lit. Etenim influxus soteriologicus Mariae in homines ex beneplacito Dei 

et ex superabundantia meritorum Christi, unici Mediatoris, profluit et 
maxime in eius intercessione pro hominibus ante Christum stat. Igitur di- 
rectam unionem credentis cum Iesu in uno corpore, quod est Ecclesia, fovet 
et auget. 

Ipsa nempe utpote Mater Verbi Incarnati (Gal. 4, 4); perfectissime 
redempta anima et corpore atque ideo plene Filio suo configurata et membrum 
praeclarissimum Ecclesiae pro populo Dei hisce in terris luctante contra 
peccatum intercedit ut gratia Salvatoris descendat in fratres Filii sui sicque 
in fide, spe et caritate cohaereant, donec ad domum Patris perducantur, si- 
quidem * non enim habemus hic manentem civitatem, sed futuram inqui- 
rimus " (Hebr. 13, 14) ». 

Rationes: 1. Schema licet doctrinalis obscuritatem laborat. 

2. Minime excellentiam Mariae minuere intendimus, ut patet in textu 
proposito a nobis ubi praecipua privilegia Mariae apparent. Maria, pertinens 
ad coetum « pauperum Yahveh » electa ut Mater lesuah efficiatur, secum 
fert animam populi Israel et ipsa est figura Ecclesiae Novi Testamenti. 

3. Nullo modo opus Christi laeditur: etenim cultus erga B. Mariam ul- 
timo terminatur in Verbo Incarnato, quod affirmari debet in Maria siquidem 
in ea apparet in sua plenitudine salvifica. Inde ex hoc exaltatur dignitas Ma- 
riae; etenim ipsa signa messianica anticipat, sic in Nuptiis Canae Galileae. 
Igitur Maria non manet a Christo separata, locatur mirabiliter in ordine 
salutis. Ipsa ope sui consensus efficit ut Salus Messianica appareat in mundo. 

— 4. Missio salvifica Ecclesiae « Corpus et pleroma Christi » nullo modo 
deminutionem patitur. Etenim mysteria peracta in Maria intelligi debent 
non quasi in solitario, sed praecipue in eius proiectione Ecclesiali, sicque 
Maria ut personificatio populi acquisiti sanguine Christi mirabiliter honora- 
tur. Et notate, fratres, quae diximus: nam doctrina apostoli est clara: Ec- 
clesia est unicum Organum et Instrumentum salutis in Novo Foedere. 

5. Insuper, iuxta verba S. Augustini Maria non est supra Ecclesiam 
sed est eius membrum principale, adeoque competit ei intercessio nobilior 
pro viatoribus. Etenim est Ecclesiae triumphantis, ubi nec macula nec ruga 
adsunt, orare pro fratribus Christi, Capitis Ecclesiae Universalis, in unitate 
caritatis. « Ubi caritas et amor, Deus ibi est ». 

Exc.umus P. D. VLADIMIRUS MALANCZUK 
Episcopus tit. Epipbaniensis in Syria 


Duo tantum volo scriptim animadvertere quae, ut puto, a Patribus con- 
ciliaribus de B. V. M. hucusque non dicta sunt: 

1. Schema debet respondere fimi pastorali huius Concilii: i. e. mon- 
strando quomodo B. V. M. debeat esse exemplar pro christianis mostri ferm- 
poris per suas virtutes: Ideo schema deberet brevissime monstrare venera- 
tionem Matris Dei esse remedium efficax in nostra aetate, praesertim contra 

duos errores grassantes, nempe contra atheismum militantem et contra mate- 
rialismum. Quomodo? Praesertim nostram fidem reddendo fortiorem et ma- 
gis vivam. Fides nostra ut sit efficax, debet totam nostram vitam permeare. 
Revera B. V. M. non tantum conservabat in suo corde dicta et facta lesu, 
sed etiam ponderabat ea, i. e. continuo cogitabat de eis (Lc. 13, 21), ad 
instar mulieris parabolicae, quae fermentum absconderat in farinam, donec 
totum fermentaretur. Sicut ipsa dedit formam humanam Filio Dei, ita vita 
B. V. M. fuit perfectissima incarnatio Evangelii Filii Dei; qua incarnatione 
ipsa nos docebit, ut totam nostram vitam fide penetremus. In quadam circum- 
stantia ipse lesus nobis testatur hanc veritatem de sua matre, quando nempe 
mulier quaedam exclamaverat « Beatus venter qui Te portavit et ubera quae 
Te nutrierunt ». Iesus autem respondendo mulieri minime denegat laudem 
matris suae, sed potius subaudit: dupliciter recte laudas meam matrem; 
primo quia est mater Filii Hominis, sed mea mater est propter hoc beata, 
quod audit verba Dei et observat ea (Lc. 11, 27-28). Iam vero plures homi- 
nes moderni, immo integrae nationes fidem perdiderunt super duram viam 
nostrorum temporum. Loquamur ergo eis assidue de Matre eorum Divina, 
ut per eam possint reverti ad fidem vivam patrum. 


2. Secundum doctrinam orientalium munus « ;zediationis » in genere tri- 
buendum est B. V. Matri Domini; ideo Zitulus et terminus ille in schemate 
retinendus est. 

4) Relinquamus theologis (occidentalibus) liberam disputationem tam- 
quam theologumena: utrum Mater Domini cooperaverit ad nostram salutem 
mediate vel immediate, per meritum de condigno aut de congruo; utrum 
ipsa sit Mater nostra spiritualis sensu proprio vel improprio; utrum omnes 
gratiae et unaquaeque earum nobis sint distributae per eius intercessionem; 
utrum talis intercessio sit ordinis physici instrumentalis vel moralis tan- 
tum, etc. ... 

b) Quidquid ergo sit de talibus theologumenis et similibus, est magni 
momenti: stabilire exegetice factu; cooperationis marialis, i. e.: utrum re- 
vera Mater Domini fuerit realiter et vere associata Christo in opere nostrae 
Redemptionis, sive in ordine acquisitionis sive in ordine distributionis gra- 
tiarum. Et hoc, praeter dogmata marialia, remanet solum problema dignum 
seriae considerationis in theologia mariali hodierna. Scopus nempe Concilii 
non debet simpliciter recapitulare hucusque dicta et promulgata de B. V. M., 
sed facere realem progressum, ulterius procedendo ad ipsos fontes S. Scrip- 
turae et traditionis in clarificanda doctrina de B. V. M. 

c) Iam vero traditio orientalis affirmative loquitur de /acto certae 
cooperationis marialis ad nostram salutem. Nihil tamen certi erui potest de 
modo talis cooperationis. Et quidem, traditio orientalis in genere docet (et in 
hac traditione, nos orientales, legimus et interpretamur textus marianos 
S. Scripturae) Matrem Domini vere et realiter associatam fuisse Christo in 
opere nostrae salutis, in quantum nos Deo coniungit per mediationem sub 
unico Mediatore Iesu Christo, parum refert, utrum Patres de « mesitis, me- 

siteia, mesiteusasa... » loquuntur et eadem ideam fundamentalem de munere 
B. V. Mariae nos cum Deo coniungendi sub unico Mediatore Iesu Christo. 
Exemplum talis mediationis datur iz zuptiis Canae in Galilea, ubi B. V. M. 
mediavit inter Filium suum et nupturientes. 

Etiamsi secundum traditionem orientalem tum prophetae Veteris Testa- 
menti, tum sacerdotes et sancti N. T. aliquando appellantur mediatores, 
Mediatio Matris Domini transcendit omnes alios mediatores. Ideo traditio 
orientalis exornat mediationem marialem variis titulis, ut melius eius excel. 
lentia, et universalitas exprimatur. Quoad 7a£uram autem istius mediatio- 
nis Matris Domini traditio orientalis assimilat eam quodammodo, sed valde 
generaliter mediationi Christi. Quam cooperationem generalem Matris Do- 
mini ad nostram salutem traditio orientalis intelligit de distributione gratia- 
rum, non determinando utrum nulla gratia nobis detur nisi mediante Matre 
Domini, quae mediatio videtur esse izfercessiomis, uti dicitur. Quoad vero 
cooperationem Matris Domini ad acquisitionem gratiarum traditio orientalis 
tam antiqua quam recentior potius silet de ea, tribuendo Matri Domini me- 
diationem excellentiorem (mesiteia) et sanctis mediationem per intercessio- 
nem tantum (eis presbeian). 

d) Si mediationem marialem pressius determinare volumus, praeser- 
tim quoad distributionem gratiarum, dicemus sequentia: 

1. Maria est mediatrix in distribuendo gratias non sicut est lesus 
Christus, sed sub eo, in eo et per eum. Ipsa participat mediationi Christi to- 
taliter dependenter a Mediatore...; 

2. Mediatio Mariae quoad distributionem gratiarum non est neces- 
saria ad salutem. Illa procedit a voluntate gratuita et totaliter benevola 
ipsius Dei erga nos, qui decrevit in sua bonitate creaturam redemptam quam 
intime associare ad opus redemptionis, secundum dictum paulinum: nos 
complere per nostram cooperationem quae desunt Passioni Christi; a for- 
tiori Mater Domini cooperatur Passioni Filii sui Divini; 

3. Cooperatio B. V. M. ad distributionem gratiarum supponit iam 
Redemptionem factam a lesu Christo Salvatore quoad acquisitionem  gra- 
tiarum. 

e) Quidquid sit de tali determinatione mediationis B. V. M., zermpe- 
randi sunt ii qui ita loquuntur ac si Mater Dei nos eodem modo redimisset 
ac Iesus Salvator. In hac quaestione veritas fundamentalis est: lesus Chri- 
stus est nostra redemptio per excellentiam. Ipse solus est mortuus pro 
nobis et resurrexit pro nobis... Sicut Ipse est veritas via et vita, Ipse est gra- 
tia increata, tamquam solum fundamentum gratiae creatae. Tantum ex po- 
sita tali doctrina fundamentali possumus rectius intelligere singularem parti- 
cipationem Matris Divinae in distributione gratiarum. Actus redemptorius 
Iesu Christi est in se completus et principalis, nullo indigens complemento, 
et debet poni azte cooperationem B. V. M. in opere Redemptionis, et non 
« cum Eo et sub Eo ». Mater Domini tantum gratias distribuit « cum Eo et 
sub Eo». Et tantum per istum actum ipsa evadit ministra Redemptionis 

« intuitu meritorum... ». Consequenter, non sufficit dicere lesum Christum 
meruisse nobis gratiam secundum iustitiam, et B. V. M. secundum convenien- 
tiam, nam et talis modus loquendi adhuc includeret satisfactionem Christi 
indiguisse complemento, et sic frangere unicitatem et unitatem absolutam 
Redemptionis. 

Conclusio: a) Dogma est Matrem Domini participasse Redemptioni per 
maternitatem, ut Mater Salvatoris; 5) certum esse videtur ex traditione 
orientali de facto cooperationis B. V. M. in distributione gratiarum, tam- 
quam Matris salvandorum; c) manet libere disputatum, tamquam theologu- 
menon de ;zodo pressiori talis mediationis marialis, quia non clarum ex 
fontibus Revelationis. 


26 
Exc.qus P. D. FREDERICUS MELENDRO 


Archiepiscopus Nancbimensis 


Pag. 198, lin. 34: legitur « pedetentim in apricum profertur figura 
Mulieris ». Obscura haec verba mihi videntur; adeoque opto ut vel cla- 
riora fiant vel deleantur. 

Pag. 199, lin. 27: voces « naevo seu » videntur inutiles; adeoque pos- 
sent deleri. | 

Exc.Mus P. D. SANCTES MORO BRIZ 
Episcopus Abulensis 


1. Cap. VIII, quamvis in schemate Ze Ecclesia appositum, cum re vera 
minime materiae in ipso contentae respondere videatur, non debuit in 
schemate de Ecclesia includi... Recolatur ad rem Patrum Conciliarium pla- 
citum in II Concilii sessione expressum: « Placet Patribus ut schema de 
B. M. Virgine, Matre Ecclesiae, ita aptetur ut fiat cap. VI schematis de Ec- 
clesia? ». A Patribus vero fuit affirmative responsum. 

2. Nonnullae in cap. VIII desiderantur magni momenti veritates mario- 
logicae, quas iterum atque iterum Romani Pontifices suo ordinario magiste- 
rio docuere (v. g. associatio operi redemptionis; mediatio universalis gra- 
tiarum; titulus Reginae Mundi, etc.). Quaenam ratio huius omissionis? Án 
forte reputatur huiusmodi Mariae privilegia ad integritatem mariologiae ca- 
tholicae non pertinere?; an decet Concilium Oecumenicum prorsus prae- 
terire disertissima hac in re Romanorum Pontificum documenta? 

Aliunde a schemate abesse nequeunt, si velimus non fidelibus tantum, 
sed ipsis quoque fratribus separatis, verum et integrum conspectum offerre 
mariologiae catholicae, uti par est. 

Hic prae oculis habendae videntur sapientissimae normae a Pio XII, ad 
mariologos in Congressu Mariano Internationali adunatos, 1954 datae: « Haec 
disciplina (mariologia) recta illa media via procedere poterit, qua et ab 

omni falsa et immodica veritatis superlatione caveat, et ab illis se segreget, 
qui vano quodam agitantur timore, ne B.mae Virgini plus aequo concedant 
aut, ut non raro dictitant, Matre honorata et pie invocata, Ipsi Divino 
Redemptori aliquid honoris et fiduciae detrahant ». 

3. Praeterea studiose in cap. VIII omittitur nomen et conceptus « Ma- 
riae Matris Ecclesiae ». Et tamen in Traditione invenitur solidum fundamen- 
tum ad hanc veritatem propugnandam: aliunde Summus Pontifex Paulus VI 
in clausura II sessionis Concilii expressis verbis desiderium deprompsit « uf 
nomine Matris Ecclesiae eam possimus bonorare ». 

Unde: 1. Textus non aptus videtur, ut Patrum Conciliarium deliberatio- 
nibus offeratur. Talis disceptatio locum praeberet innumeris et scandalosis 
discussionibus. 

2. Si mens Concilii est veram effigiem B.mae Virginis eiusque relationem 
ad Ecclesiam catholicam populo christiano ostendere, existimo aptius esse 
novum textum (schema) redigere, qui doctrinam circa B. Virginem in tradi- 
tione et in Romanorum Pontificum magisterio contentam fideliter referat. 

3. Si vero, ob graves et iustas causas, existimetur his in adiunctis non 
expedire novum textum redigere qui melius traditioni et Romanorum Pon- 
tificum doctrinae respondeat.., humiliter censeo potius quam praesentem 
textum suffragationi proponere, simplicem quamdam Patrum conciliarium 
declarationem exhibere, in qua suam erga B. Virginem profundam venera- 
tionem et filialem amorem universo mundo ostendant, necnon eorum arden- 
tissimum votum ut a christifidelibus singulari fiducia ac devotione colatur, 
et hoc quidem in honorem et gloriam dilecti Filii sui Iesu Christi. 

Exc.mus P. D. IOANNES NICCOLAI 
Episcopus Tlarijensis 


Infrascripti episcopi et Patres conciliares iis omnibus quae ab em.mo 
card. Suenens et ab episcopis Lusitaniae et Poloniae in sessione die 17 sep- 
tembris habita exponuntur et petuntur, sponte et laeto animo se adhaerere 
velle declarant. 

Insuper expresse, ob rationes a multis Patribus in aula conciliari expo- 
sitas, ea quae sequuntur, humiliter petere audent: 

1. Ut B. Maria Virgo a Concilio solemniter uti Mater Ecclesiae pro- 
mulgetur. 

2. Ut materna et spiritualis actuositas B. Mariae Virginis in bonum fide- 
lium i. e. Ecclesiae aperte declaretur. 

3. Ut ea quae in schemate de mediatione Virginis dicuntur, si possi- 
bile est, magis positive explanentur. 

4. Ut Concilium a Sua Sanctitate Paulo VI humiliter petat renovatio- 
nem consecrationis totius generis humani inclusive Russiae ad Immaculatum 


Cor B. M. V. 

[Subscripserunt etiam] Nicola D'Antonio; José C. Rosenhammer, ep. tit. Àm- 
porensis, vic. ap. Chiquitos; Caesar Benedetti, vic. ap. Cuevensis; lulianus Barni, 
prael. null. Juigalpa; Pacificus Calzolari, praef. ap. Siangtan; Ioannes Senner, 
ep. Cochobambensis; Tiago Ryan, ep. tit. Margensis; Laurentius M. Graziano, 
ep. tit. Limatensis, aux. S. Annae; Petrus Moretti, praef. ap. Tungchow; Bo- 
nifatius Vitalis Bertoli, vic. ap. Tripoli; Petronius Lacchio, arch. Changsha; Giac. 
Eccher, prael. null. Aiquile; A. Ferroni, ep. Laohokow; Rembert Kowalski; 
Attilius Previtali, praef. ap.; Ignatius Petrus XVI Batanian, patr. Ciliciae Ar- 
menorum. 

Exc.umus P. D. GREGORIUS ELIAS OLAZAR MURUAGA 


Episcopus tit. Prusensis, vic. ap. Y urimaguaensis 


Textum, de quo agimus, generosiorem vellem, ita ut in ampliori luce 
ponat ea privilegia mariana quae socialia appellamus: mediatio, corredemp- 
tio, maternitas spiritualis, regalitas, etc. ad quae principaliter diriguntur 
studia moderna. 

Si principio huius Concilii stamus, principio nempe renovationis (ag- 
giornamento), non decet Matrem relinquamus vestibus centenariis nullate- 
nus renovatis. 

Scimus Ecclesiam non fuisse fundatam ut ;70;iam quandam nec ut 
cellulam vivam methodo modernae « hibernationis » subiiciendam ut vitam 
servet sicut fuit ab initio, sine evolutione. Evolutio dogmatum admittitur. 

In hac evolutione duo extrema sunt vitanda: pietismus nimius qui ad 
conclusiones arbitrarias conducere solet, et Pistoricismus exaggeratus qui falsa 
proclamat ea omnia quae in antiquitatis scrinis et in antiquae traditionis ta- 
bula non invenit. 

In theologia idem valet verbum scriptum quam traditum. Quod valet Ec- 
clesia antiqua valet etiam Ecclesia praesentis temporis, quae non est nisi 
evolutio homogenea priorum saeculorum. 

Haud parum explorandum est in campo mariano donec omnia cognitio 
nostra pervadat sed nolimus esse plus papistae quam papa ipse. Pius XII 
orthodoxum iudicat principium Suarezii: « Mysteria gratiae, quae Deus in 
Virgine operatus est, non esse ordinariis legibus mentienda, sed divina om- 
nipotentia, supposita rei decentia, absque ulla Scripturarum contradictione 
aut repugnantia » (Maunificentissimus Deus, in A.A.S., 42). Et tuta conscien- 
tia definivit Assumptionem Mariae, non remota quaestione annexa de morte 
ipsius. | 

Solemniter sanxierat Pius IX Immaculatam Conceptionem, quin statueret 
utrum per hoc privilegium Maria elevata fuerit vel non ad statum iustitiae 
originalis. 

Hoc ipsum dicite de dogmatibus Maternitatis divinae et Virginitatis per- 
petuae. Hic est stylus Curiae. 

Definita medulla, cortex periphericus quaestionum relinquitur theologis, 
apud quos principium interpretationis hoc est: « In definitionibus, quod 
minimum est tenendum est ». 

Hoc in definitionibus solemnioribus Ecclesiae, in definitionibus, nempe 
ex Cathedra. Quid dicam de doctrinis ex quibus excludimus mentem defini- 
toriam? Quare ergo scrupulus iste aliquorum in constitutione dogmatica de 
Maria ut ne quidem nominetur titulus mediatrix, corredemptrix, etc.? 

Ex eo quod non omnes theologi conveniant in terminis, non sequitur 
deesse maturitatem doctrinae. Meminisse iuvat quot et quantos fuisse ad- 
versarios privilegio Immaculatae Conceptionis. Et tamen Conceptio Imma- 
culata fuit solemniter definita. 

Non omnes in omnibus conveniunt, sed hoc liquido apparet: « In Ma- 
ria sunt sufficientia elementa et rationes ob quae Ipsam ore dulci et cprde 
ardenti appellemus mediatricem immo et corredemptricem nostram ». 

Specifica autem explicatio horum titulorum iam transcendit aulam con- 
ciliarem et fugit ad orbitam theologorum. 

Nullus catholicorum in dubium vertit mediatam et physicam cooperatio- 
nem ad redemptionem, nec influxum quem B. Virgo exercet in elargitione 
gratiarum, quod sufficit pro momento. 

Si deinde, propter difficultates quae occurrunt in explicatione theologica 
modi huius mediationis vel corredemptionis, ipsas praerogativas tacendas 
censemus, logice abstinendum esset et ab aliis titulis marianis, qui definiti 
sunt quoad existentiam non tamen explicati quoad modos, et amplitudinem. 

Munus sociale Mariae in Ecclesia arcte connexum est cum zediatione 
gratiarum nullatenus est nova doctrina, quia — iuxta S. Alphonsum M. Li- 
gorium — est « communis inter doctores et theologos ». 

Ita communis ut P. Bover asserere potuerit: « In omnibus scriptis 
(SS. Patrum) tam multis tamque diversis, numquam, ne semel quidem, vel 
unum verbum reperi, quo universalis eaque directa Deiparae Virginis me- 
diatio aut negaretur, aut in dubium revocaretur, aut limitaretur, aut tamquam 
veritas aperta atque ab omnibus admissa non proponeretut ». 

Unica ratio celandi glorias Mariae esset ne maior appareat fossa sepa- 
rationis inter christianos et catholicos. 

Sed cavete canem. Superficialiter contemplanti superficiales videbuntur 
hae discrepantiae, quae in epidermi permanent, quin — pro bono pacis — 
discussionem mereantur. Fons tamen harum discussionum profundior est, 
manans ex ipso corde doctrinae circa humanam cooperationem ad gratiam 
divinam. 

Dogma nostrum solemniter definitum in Tridentino, non admittitur a 
fratribus et logica necessaria reiicere debent cooperationem Mariae ad opus 
Redemptionis. 

Quod nos asserimus de Maria, pro ipsis magis est passio quam actio; 
humana, non personalis. Maria, ut creatura, erat ancilla Domini et Deus 
usus est natura feminea Mariae ad Incarnationem sicut figulus utitur luto. 

Maria ergo passa est in natura, non concurrit ut persona. Inde totum me- 
ritum est ex parte Dei, nullum ex parte creaturae... 

Postea hanc conclusionem involucrant expressione male interpretata 
S. Pauli: Urus Mediator... 

Catholicam autem sententiam scitis, venerabiles Patres... Illa divisio inter 
meritum Dei et meritum hominis non est per membra diversa inter se ex- 
cludentia veluti si ageretur de duobus capitalistis homogeneis. Principium 
meriti est Deus, atque auctor principalis. Deus tamen vult ut ad productio- 
nem actus meritorii cooperetur et homo. 

Christus est unicus Redemptor; sed voluit honorare Matrem suam eam- 
que selegit ut cooperatricem in hoc opere redemptionis, quod nondum mi- 
nuit sed, e contra, auget efficientiam ipsius Christi. 

Maria agit ut Mater, ut persona conscia, non patitur ut individuum na- 
turam femineam habens. Passio mere humana a Deo imposita creaturae ratio- 
nali indecora est Deo tamquam incapaci se aptandi condicioni humanae, quae 
est causa secunda. Ábsque dubio, ille consensus Mariae in nomine Dei ab 
angelo requisitus, actionem dicit et quidem rationabilem et proinde meri- 
toriam. 

Causa principalis: Deus. Causa ministerialis: Maria. Maria concurrit ad 
eundem effectum Dei, non per indigentiam, sed per bonitatem Dei. 

In opere Redemptionis, Christus et Maria non sunt duo circuli inde- 
pendentes; sed concentrici, Mariae intra illum Christi. 

Tituli ergo quos defendimus pro Maria non sunt tacendi, sed explicite ex- 
ponendi, monendo illos ad quos attinet ut hanc doctrinam recte, sua vice, 
fidelibus exponant, nam saepenumero discussiones in hac materia non pro- 
fluxerunt ex doctrina ipsa sed ex modo ipsam explicandi. 

Aliunde, caritate compellimur fratres quaerere. Sed est ordo in caritate. 
Si redemptio est nova emptio, videte si fratres valent quantum valet mater. 
Mater — Maria — est elementum essentiale in familia Dei, non ontologice 
sed divina providentia in hac oeconomia gratiae. Sine hoc vel illo fratre, 
possumus vivere in terris et in caelo, et quidem catholici sumus numerosa 
familia. Sine vero Matre, et quidem sine tali Matre, qualem nobis dare 
dignatus est Deus, nolumus, non possumus vivere. 

Exc.mus P. D. MICHAEL OLCOMENDY 
Archiepiscopus Malacensis-Singaporensis 


N. 54, lin. 5, pag. 203: Expressio mediatrix omittatur. Rationes: 1. Con- 
stitutio dogmatica de Ecclesia doctrinam catholicam exponit et dirigitur 
non solum theologis, sacerdotibus et in doctrina doctis, sed etiam ignoran- 
tibus, pueris immo et christianis separatis et infidelibus. 

2. Expressio haec in catechesi introducitur. 


10 

3. Cum unus sit Mediator Christus expressio mediatrix de Maria lo- 
quendo ambigua est size propria explicatione. 

4. Specialiter is terris missionum expressio haec ansam praebet falsae 
interpretationi, confessioni, et fratribus christianis separatis et inimicis Ec- 
clesiae facili argumento contra religionem catholicam locum dat. 


2l 
Exc.Mus P. D. PACIFICUS M. ALOISIUS PERANTONI 


Archiepiscopus Lancianensis et Ortonensis 


De titulo « Mater Ecclesiae ». Loquentibus nobis de B. Virgine in sche- 
mate de Ecclesia, omitti non posse videtur titulus, quo ipsa dicitur « Mater 
Ecclesiae », sicuti haud semel Summus Pontifex Paulus VI clarissime insi- 
nuavit. Etsi enim nonnullis non placeat titulus ille, fundamenta tamen theo- 
logica habet firmissima. Praescindendo enim ab iis, quae legitime disputantur 
inter theologos, adhuc B. Virgo dicenda est vere Mater Ecclesiae ex multi- 
plici consideratione. 

1. Primo quidem, populus christianus, ductum sequens Magisterii Eccle- 
siastici, in B. Virgine Matrem sibi a Redemptore quasi testamento relictam 
veneratur. In Ioanne enim designavit Christus personam generis humani; 
unde ipsa, voce Christi, vere omnium hominum Matrem esse constitutam 
apparet. 

At maternitas haec nequit considerari individuali quodam modo, quasi 
ipsi singuli homines Mariae sint filii seorsim et separatim ab unitate super- 
naturali, quam in Ecclesia et per Ecclesiam sortiuntur. Neque enim bona 
supernaturalia redemptionis aliter quam in uno Ecclesiae corpore possunt 
participari. 

Hinc patet Mariam declaratam fuisse a Redemptore moriente Matrem 
suorum fidelium, in quantum hi nascentis iam iam Ecclesiae membra con- 
stituebantur. Seu, quod idem est, Maria, quae corpore est Christi Capitis 
Mater, dicitur ab ipso Christo de cruce Eius membrorum omnium Mater; 
id est Mater Ecclesiae. 

Ideo gravioribus verbis docuit Benedictus XIV: « Catholica Ecclesia, 
Spiritus Sancti magisterio edocta, eandem... tamquam amatissimam Matrem, 
extrema Sponsi sui morientis voce sibi relictam, filialis pietatis affectu pro- 
sequi studiosissime semper professa est » (Bulla G/oriosae Dominae, 27 sept. 
1748: Bullar. 2, 428). Ecce ex declaratione sapientissimi illius Pontificis, 
et Maria est Mater Ecclesiae, et Ecclesia semper erga ipsam filiales praebuit 
affectus. 

2. Deinde titulus « Mater Ecclesiae » consequitur factum ipsum Incar- 
nationis dominicae, ea fere necessitate qua titulus Mater Dei. 

B.ma enim Virgo dicitur Mater Dei eo quod filium generavit, qui eodem 

momento quo conceptus est, propter unionem hypostaticam, vere Deus erat. 
Sed ipse Filius a Martia genitus, eodem momento quo ab ipsa conceptus 
est, vere ornatus erat gratia capitali. Haec vero gratia supponit se sola sicut 
constitutionem Capitis, ita etiam membrorum, mediante natura a Maria ma- 
ternaliter procurata. 

Sicut ergo B. Virgo, praebendo naturam humanam Christo, vere est 
Mater Dei, quia ipse in illo momento erat caput illius Corporis, a membris 
nullatenus seiunctum aut separatum. Ibi ratio petitur ex unione hyposta- 
tica; hic petitur ex gratia capitali. « Ipsa fuit, docuit Pius XII, quae Chri- 
stum Dominum iam in virgineo gremio suo Ecclesiae Capitis dignitate orna- 
tum... edidit. Ipsa igitur membrorum Christi sanctissima Genitrix » (Encycl. 
Mystici Corporis: A.A.S., 35, 1943, p. 247 s.). 

Vel, ut docuit S. Pius X: «in uno eodemque alvo castissimae Matris, 
et carnem Christus sibi assumpsit et spiritale simul corpus adiunxit, ex iis 
nempe coagmentatum, qui credituri erant in eum. Ita ut Salvatorem habens 
in utero, illos etiam dici queat gessisse omnes, quorum vitam continebat 
via Salvatoris... Unde spiritali quidem ratione ac mystica, et Mariae filii nos 
dicimur et Ipsa nostrum omnium Mater est» (Encycl. Ad diem illum: 
A.S.8., 36, p. 452 s.). 

Quod brevius praedicabat S. Augustinus: « Quomodo non ad partum 
Virginis pertinetis, quando Christi membra estis? » (Sermo 192, 2; PL 28, 
1012). Mater Capitis, eodemque momento Mater simul membrorum, utique 
Mater dicenda est totius corporis organice uniti, coagmentati atque viventis. 
Ideo, docente S. Leone Magno: « Generatio Christi origo est populi chri- 
stiani, et natalis Capitis natalis est Corporis.. Quisquis enim hominum... 
regeneratur in Christo... habetur in germine Salvatoris » (Serm. 6, De Nativi- 
tate Domini: PL 54, 213). At Corpus Christi mysticum est Ecclesia. Veris- 
sime igitur est Maria, in ipso Incarnationis momento, Mater Ecclesiae. 

Quae omnia non sunt accidentalia et quasi peripherica, sed ad ipsum myste- 
rium nostrae salutis pertinent. Sicut enim in consilio Dei salvifico essentialiter 
continebatur quod redemptio fieret per Deum hominem factum ex muliere, 
ita etiam quod eadem redemptio compleretur per intimam unionem salvan- 
dorum cum Salvatore in unitate eiusdem Corporis Mystici, supposita com- 
munione eiusdem naturae humanae, prout docuit S. Cyrillus Alexandrinus: 
« ut per unitam sibi carnem omnes in seipso contineret » (Adversus Nesto- 
rium 1, 1: PG 76, 17). Utrumque ad idem divinum consilium salutis per- 
tinet, 

Est igitur Maria, etiam ex hac consideratione, Mater Ecclesiae. 

3. Utramque hanc considerationem consequitur perpetua erga Ecclesiam 
intercessio, quam in caelis exercet B. Virgo. Intercessio plene maternalis. 
Non solum quia est ante Christum intercessio eius Matris, nec solum quia 
est intercessio pro fidelibus quorum item Mater agnoscitur, sed plane quia 
est intercessio pro membris Corporis Christi, quae adhuc in terris peregrinan- 
tur a Domino, sed cum Capite et sub Capite Christo, arcano modo, efformant 

unitatem vivam Ecclesiae; horum enim membrorum, in quantum illius Cor- 
poris membra sunt, Mater quoque extitit amantissima. 

Ideo quidquid gratiae a Deo B. Virgo pro fidelibus impetratur, id pro 
Ecclesia Christi, non quomodocumque sed materno animo, impetratur. Immo 
etiam quaecumque ex ipsius intercessione pro universo humano genere pro- 
veniunt, vere ex amore materno erga Ecclesiam procedunt, cum omnia illa 
Dei bona quibuscumque hominibus concessa ordinationem veram habeant 
ad Corpus Christi mysticum, iuxta consilium salvificum Dei. 

Ideo etiam Ecclesia, Maria implorando, venerando, intuendo ad imita- 
tionem, vere Matrem implorat, veneratur, imitatur. Nec aliter a citato Bene- 
dicto XIV affirmabatur, Ecclesiam filialis pietatis affectu B. Virginem prose- 
qui studiosissime. Quid denique aliud intendit Ecclesia Universalis, vel in 
ipsa sacra liturgia, interpellando Mariam: « Salve, Regina, Mater miseri- 
cordiae »? 

Ex quibus omnibus satis patet, titulum « Mater Ecclesiae » solidis ful- 
ciri fundamentis, verumque traditionalem sensum Ecclesiae continere. 

4. Quae cum ita sint, nullius momenti esse videntur quae a nonnullis 
in contrarium afferuntur, quasi ridiculum sit eandem personam dicere et 
membrum Corporis et etus matrem. 

Non enim oblivioni tradendum est, nos sub his terminis metaphoricas 
explicationes arcanae realitatis tentare. Metaphorica vero non nisi sobrie 
usurpanda sunt, nec sine moderatione urgenda. Immo et ipsa realitas Cor- 
poris mystici non uno eodemque modo constanter declaratur, cum in ipsa 
inveniantur stadia diversa, si consilium Dei tantum spectetur, si prima Cor- 
poris constitutio, si ipsius plena apparitio atque completio, si membrorum 
vocatio et destinatio, si eorum efficax incorporatio, si ipsorum vivens actio, 
si uniuscuiusque membri organica functio. 

Cum ergo haec cuncta, et alia huiusmodi, tam varia inveniantur, nihil 
mirum esse potest, quod quandoque nonnulla videantur quasi absona, non 
ideo quia falsa sint, sed ideo quia in eorum consideratione diversa realitatis 
stadia diversique loquendi modi nimis negliguntur. 

Vocemus igitur B. Virginem « Matrem Ecclesiae » pro ipsius honore et 


pro solatio nostro. 
wok ox 


Postquam omnia quae dicenda aestimabantur dicta sunt, meum hic non 
est laudes quam maximas pro illis duobus peritis prolatas denuo repetere, 
qui — uti in relatione dicitur — nil intentatum reliquerunt, ut textum 
componerent ab omnibus unanimiter adprobatum, neque meum propositum 
est ut illa quae dicta sunt « pro » et « contra » quaedam puncta particularia 
repetam. 

Loquor nomine episcoporum franciscanorum, qui circa centum in hoc 
Oecumenico Concilio enumerantur. 

Notum enim omnibus est Ordinem Seraphicum decursu saeculorum in 

Mariologiam illam regulam a venerabili Ioanne Duns Scoto prolatam secu- 
tum esse, videlicet: « Si auctoritati Ecclesiae vel Scripturae non repugnet vi- 
detur probabile quod excellentius est attribuere Mariae » (Ordinatio, III, 
d. 3, q. 1). Ut bene videre potuistis, Doctor noster et Dux Scholae franci- 
scanae, primo loco ponit auctoritatem Ecclesiae et deinde Scripturae, et sic 
praecessit illas notissimas declarationes Pii Papae XII, qui vestigia Concilii 
Tridentini premendo, docebat Scripturam Sacram interpretandam esse ad lu- 
cem magisterii Ecclesiae. Iamvero nemo est qui non novit Summos Pontifices 
nostris temporibus B.mam Virginem et Mediatricem et Corredemptricem et 
Matrem Ecclesiae nuncupasse, eique alios quoque titulos insignes attribuisse, 
ita ut mysterium Mariae non ad peripheriam relegaverint sed in centrum 
mysterii salvationis nostrae posuerint, utique semper dependenter a Christo 
et sub Christo, qui unicus est Salvator noster, redemptor et mediator, voci- 
bus hisce sensibus sumptis. 

Itaque Franciscales viri gaudio exultabant auscultantes laudes quas his 
diebus em.mi ac doctissimi viri, uti em.mi DD. cardd. Ruffini, Wyszifiski, Sue- 
nens, exc.mi DD. Mingo, Garcia, Marquez, Gawlina, aliique multi egregie 
texuerunt pro Maria Mediatrice, Matre nostra spirituali et Matre Ecclesiae. 

Sane haec ultima redactio cap. VIII sat magnam transformationem sche- 
matis officialis de B. Virgine Matre Ecclesiae praesentat. Nunc cooperatio 
B. Virginis in oeconomia nostrae salutis haud sufficienter delineatur, ut op- 
portune dixit em.mus card. Suenens, neque legitur Mariam esse Matrem 
Ecclesiae, quem titulum Ioannes XXIII toties adhibuit, immo et eius imme- 
diatus Successor feliciter regnans Paulus Papa VI, uti bene animadverterunt 
multi venerabiles Patres; neque explicitis verbis confirmatur simplex ille ti- 
tulus Mediatricis, quo iam Patres Graeci utebantur et nunc tota Ecclesia ca- 
tholica utitur. Neque expedit contra hunc titulum « Mediatrix », B. Virgini 
non recenter sed ab antiquitate christiana adscriptum, textum Pauli invocare 
« Unus Deus, Unus Mediator »; nam, prout a viris doctissimis, etiam in 
ipso volumine « De Mariologia et oecumenismo » demonstratum est, apo- 
stolus Paulus in textu allegato, minime de nostra quaestione sed de omnino 
alia re tractat; insurgit enim contra quosdam qui putabant aliquos a Christo 
alios autem ab alio redemptos esse. Nunc autem nos omnes firmiter profite- 
mur omnium hominum, Virgine Maria non excepta, unum esse Redempto- 
rem, unicum Mediatorem, Iesum Christum. 

At, ut opportune quidam venerabiles Patres notaverunt, summi momenti 
est, ut hic textus, quamquam ad minimum reductus, unanimi consensu ab 
omnibus Patribus, utique in eodem corde communis Matris unitis, acci- 
piatur. 

Relinquendo itaque duo vota mea, quorum unum tractat explicite de 
titulo « Matris Ecclesiae » Mariae adscribendo, at alter de « Mediatione 
mariana », nomine episcoporum Ordinis Seraphici propono, ut cap. VIII 
unanimi consensu per applausum ab hoc Sacrosancto Concilio approbetur, seu 
ut Patres textum approbent cum « placet simpliciter » absque « placet iuxta 

modum », sinentes ut duo praelaudati periti, qui textum composuerunt, illa 
pauca, quae non tangunt substantiam, sed potius stylum vel modum dicendi 


corrigant. 


32 
Exc.umus P. D. AEMILIUS PIROLLEY 


Episcopus Nanceiensis et Tullensis 


Dum prosequebatur in aula disceptatio super cap. VIII schematis de Ec- 
clesia, plurimas interventiones audivimus, quae doctrinam mediationis B. Ma- 
riae Virginis exponendi in Actis Vaticani II opportunitatem denegabant. 

Inter allatas rationes, duae praecipuae apparebant. az) Huiusmodi ver- 
bum in Actis Conciliaribus periculosam confusionis inter Christi Mediationem 
et Mediationem B. Mariae Virginis possibilitatem praebet. 

b) Immo, opus Oecumenicum adhuc difficilius reddit, fratrum sepa- 
ratorum animum irritans. 

Sed e contra: 1. Non agitur in hoc casu de definitione dogmatica. 

2. Textus actualis necessarias et essentiales distinctiones sufficienter in- 
stituere et notare videtur: nam sola et vera Mediatio Christi, sensu proprio, 
inter Creatorem et Creationem viget; Mediatio autem Mariae, sensu analo- 
gico, inter Salvatorem et salvaturos. 

3. Concilium Oecumenicum obiectivam realitatem devotionis catholicae 
erga B. Mariam Virginem ponere explanareque potest et debet, haud vero 
aliquos huius aspectus celare propter metum acatholicorum. 

Nam multi sunt catholici qui talem explanationem exspectant. 

Et liceat mihi hanc occasionem sumere et interrogare, num quidam in- 
fluxus aut quaedam « pressiones » ob praesentiam Observatorum, ex alia 
parte tam iuste optatam et beneficam, interdum tamen non nimis exercentur 
in aliquarum interventionum, immo nonnullarum suffragationum, « orienta- 
tiones »? i 

Exc.mus P. D. MAURITIUS POURCHET 
Episcopus S. Flori 


N. 52, pag. 197, lin. 11: propono ut supprimatur incisa: « quam Do- 
minus ut corpus suum constituit ». Ratio: Hoc in schemate iam abundanter 
illustratur, et ad expressionem necessarium non est. 

Lin. 17: « eximiae gratiae dono » dicere videtur gratiam B. M. V. eius- 
dem speciei non esse ac nostra. Melius esset dicere: « exizio gratiae dono ». 

N. 53, pag. 200, linn. 9-17: cur multiplicantur citationes ad eamdem no- 
tionem affirmandam? 

Linn. 7-8: « Patres antiqui asserere solebant »: verius esset dicere: 
« Aliqui Patres antiqui asseruerunt ». 

Lin. 17: « proverbium » designat aliquid universale. 

Pag. 201, linn. 8-11: haec interpretatio sensum genuinum locorum Scrip- 
turae citatorum extenuare videtur. 

Lin. 38: hic posset breviter affirmari sensus eschatologicus Assumptionis 
Mariae. 

N. 54, pag. 202, linn. 18-23: non exprimunt veras rationes maternitatis 
Mariae in ordine gratiae: hae rationes potius exprimuntur in linn. 51-34. 

$ B sic posset incipere (lin. 25): « Beata Virgo, Ancilla Domini, angelicis 
verbis humiliter consentiendo, Christum concipiendo, generando, alendo etc .». 

Pag. 203, linn. 4-6: unicum titulum « mediatricis » referendo, Concilium 
videretur quaestionem disputatam dirimere, quod non intendit. Ut hoc in- 
conveniens vitetur, bonum esset alios titulos citare, qui sunt magis et anti- 
quius traditionales. Sic textus ordinari posset: « Propterea B. M. V. in 
Ecclesia saepe appellatur advocata, auxilium christianorum, Mater misericor- 
diae, mediatrix ». Sed melius est hunc titulum « Mediatrix » non adhibere. 

Lin. 18: cur additur « etiam »? Coniunctio cum Ecclesia in coniunctione 
cum Christo comprehenditur. 

Linn. 32-33: « ad quos gignendos » videtur affirmare mediationem Ma- 
riae in gratia Baptismatis, quod controvertitur, etiam ab his qui Mediatio- 
nem universalem admittunt. Expressio est saltem ambigua. 

Pag. 204, linn. 4-25: videntur idem referre ac linn. 4-9 pag. 198. Me- 
lius esset ut in hoc tantum loco referatur. Et hic, v. g. post lin. 11 addi 
posset: « Maria etenim est nobis propinquissima. Vixit in conditionem 
omnium nostrum, praesertim pauperum, in humilitate et obscuritate. Eius 
electio, ut nostra, fuit omnino gratuita. Ut nos, debuit gratiae cooperari, in 
fide, spe et caritate progredi. Post Filii Ascensionem, vixit in sinu Ecclesiae, 
Verbum Dei et Sacramenta suscipiens. Vixit in humili servitio, privilegia 
eximia quibus ornata est non ut bonum proprium considerans, sed ut nobis 
destinata. 

Pag. 205, lin. 4: « qui quidem » corrigendum videtur ratione styli ele- 
gantiam. 

Pag. 207: exhortatio finalis non videtur necessaria in constitutione dog. 
matica. 

Emendationes propositae ab aliquibus episcopis Galliae. 

] Emendatio: pag. 201, linn. 32-33: proponitur suppressio incisae: 
« ab omni originalis culpae labe praeservata immunis ». Ratio: haec incisa, 
immediate praecedens verba « expleto terrestris vitae cursu, corpore et 
anima ad caelestem gloriam assumpta est », videretur Mariae immortalitatem 
insinuare, ut consequentiam Immaculatae eius Conceptionis. 

In fine huius paragraphi, aliqua verba sensum eschatologicum Assumptio- 
nis illustrare possent. Haec emendatio proponitur a 18 Patribus. 

2 Emendatio: pag. 203, linn. 32-33: verbum « gignendos » aequivocum 
videtur et substitui deberet. Rafio: « Omnis comparatio claudicat »: non 
potest dici Maria gignere fideles, quod dici potest de Ecclesia. 

Cum regeneratio per Baptismum obtinetur, haec expressio videretur af- 

firmare mediationem Mariae in Baptismo, quod etiam inter eos qui Mediatio- 
nem universalem affirmant, controvertitur. 

Haec emendatio proponitur a 19 Patribus. 

3 Emendatio: pag. 204, post lin. 11, proponitur additio sequens: « Ma- 
ria etenim unicuique nostrum est propinquissima. Vixit in conditione om- 
nium hominum, praesertim pauperum, in humilitate et obscuritate. Eius 
electio, ut nostra, fuit omnino gratuita. Etsi ab originali peccato fuit im- 
munis, debuit, ut nos, gratiae cooperari, in virtutibus progredi. Post Filii 
Ascensionem, vixit in sinu Ecclesiae, verbum Dei audiens. Vixit in humili 
servitio, privilegia eximia quibus ornata erat non ut bonum proprium consi- 
derans, sed ut nobis destinata ». Rao: ut Virgo praesentari possit tanquam 
exemplar practicum et possibile, opportunum videtur affirmare eam in con- 
ditione nostra vixisse. 

Lin. 23, proponitur consequenter: « progrediens in fide, spe, caritate, 
patientia... ». Oboedientia continetur in linn. 24-25. 

Haec emendatio proponitur a 19 Patribus. 

4 Emendatio: exhortatio finalis textui conciliario convenire non videtur. 
Proponitur ergo ut schema finiatur cum $ B n. 53, additis tantum verbis ul- 
timis $ sequentis: « Et demum Ecclesia ad nuptias Dei et Agni in luce 
et gaudio perveniat ». 

Haec emendatio proponitur a 20 Patribus. 

Iustificatio nominum potest inveniri apud M. Pourchet. 


34 


RrEv.wus P. D. IOANNES PROU 
Superior generalis Congr. Gallicae O.S.B. 


1. Ad n. 52 (B), pag. 198, linn. 4-9: « Quapropter etiam ... prosequi 
semper professa est » ita compleantur: « Quapropter etiam ut supereminens 
prorsusque singulare membrum Ecclesiae, ;aternum officium ubique et 
semper in illa exercens, necnon eius in fide et caritate typus et exemplar 
spectatissima salutatur eamque, sicut matrem amantissimam, catholica Ec- 
clesia, a Spiritu Sancto edocta, filiali pietatis affectu se prosequi semper pro- 
fessa est ». 

Ratio buius additionis baec est: scopus huius capitis est enucleatio rela- 
tionum quae inter Mariam et Ecclesiam habentur. Sed prima praecipuaque 
omnium relationum B. Mariae V., ad Ecclesiam est relatio Maternitatis, 
dummodo utique talis Maternitas bene intelligatur et compossibilis reddatur 
cum alia relatione, videlicet inhaesionis, vi cuius Maria dicitur et est ipsius 
Ecclesiae membrum. 

B. Virgo Maria, quia Mater Dei est, et quidem Mater Dei Redemptoris, 
Matrem omnino perfectam esse oportet. Primum et fundamentale ipsius 

munus, ad quod omnia alia ordinantur, est maternum munus. Ubicumque in- 
tervenit, Maria, in toto Christi mysterio, Mater est. 

Cum ergo Maria ad Ecclesiam Christi (quae est ipsius Christi Mysterii 
continuatio) comparatur, etsi certissime membrum ipsius est, tamen totum 
munus quod exercet in ea et erga eam est munus maternum. Quia Ecclesiae 
est Mater, et qua mater, est etiam eius exemplar, adiutorium, regina, etc. 
Sed omnes istae relationes veram propriamque habitudinem Virginis Mariae 
ad Ecclesiam non exprimunt nisi prout relationem primariam, Maternitatis 
videlicet, integrant vel consequuntur. Ideoque schema doctrinale, quod pri- 
matum Maternitatis, etiam erga Ecclesiam, Virgini Mariae non conferret, gra- 
viter deficiens remaneret et clavem synthesis marialis mysterii omitteret. 

Certum est Mariam esse ipsius Ecclesiae membrum. Certum est etiam 
Mariam esse Matrem Capitis Ecclesiae, immo huius fuit Mater ut ipse per- 
fectum Ecclesiae caput fieret. Certum est tandem Capitis Matrem secundum 
carnem esse etiam, spiritualiter sed realiter, Matrem omnium Christi fra- 
trum ipsius sanguine redemptorum. Hoc sensu vere dici potest totius Ec- 
clesiae mater in quantum generando Christum corporaliter etiam omnes fra- 
tres Christi spiritualiter genuit. Prout Mater Dei consideratur, quodam- 
modo transcendit Ecclesiam; ordinem hypostaticum relatione propria ma- 
ternitatis attingens, quamvis prout perfecte redempta membrum eiusdem 
Ecclesiae sit. Et sic, sub duplici diversoque aspectu Maria simul Mater et 
membrum Ecclesiae est; ideoque nihil prohibet Ecclesiam Matrem Dei vir- 
ginalem ut Matrem etiam suam venerari. 

2. Ad n. 54 (B), pag. 202, linn. 18-25: « Cum itaque B. Virgo ... Mater 
nobis in ordine gratiae extitit » ita emendantur: « Cum itaque B. Virgo, 
divinae Providentiae consilio, Mater Dei ita effecta sit ut Verbum Dei incar- 
natum bumani generis perfectus Mediator Redemptorque fieret, hanc ob 
causam Mater nobis in ordine gratiae extitit ». 


Ratio buius emendationis: ut verum indicatur fundamentum  Maternita- 
tis spiritualis seu Maternitatis gratiae. Maria enim est Mater omnium red- 
emptorum in quantum Filium Dei incarnatum genuit praecise ut hominum 
Mediator perfectus et Redemptor fieret. Non enim perfectus Mediator, ne- 
que perfectus Redemptor noster fuisset, nisi fuisset ex stirpe Adami pecca- 
toris natus. Quia enim est frater noster, potuit satisfactionem ponere pro 
nobis, pretium salutis nomine totius generis humani, cuius membrum erat, 
Deo Patri offerens. Maria vero genuit Christum ut sacerdotem et hoc 
praecipuo titulo gratiae Mater meruit appellari. Qui titulus, sine ulla di- 
scussione, ab omnibus catholicis theologis, ut primum  Maternitatis spiri- 
tualis fundamentum admittitur. Contestatio non fit nisi de aliis titulis huic 


forsan addendis. 

35 
Exc.mus P. D. IOANNES B. PRZYKLENK 


Episcopus lanuariensis 


Quae exhibentur non sunt modi proprie dicti; unde enixe dumtaxat 
rogo, ut saltem legantur et, si placuerint, examini subiiciantur et ad textum 
ameliorandum admittantur. 

1. Pag. 3, n. 52 passim adhibetur prima persona pluralis: « recipere- 
mus... propter nos... propter nostram salutem... mysterium nobis revela- 
tur ». Derepente tertia exsurgit persona pluralis: « ...in qua fideles... vene- 
rentur oportet... ». Nonne stylus elegantior erit etiam in hoc loco ad pri- 
mam personam pluralis redire? « ... etiam veneremur oportet... ». 

2. Ad pag. 4, n. 52, lin. 8 et pag. 9, n. 63, lin. 29: in ambobus texti- 
bus sermo est de fide et caritate. Cur non additur spes? Spes addita est 
pag. 8, n. 61, lin. 27. Nisi fallor, silentium de spe in pag. 4, lin. 8 et pag. 9, 
lin. 29 vix explicari poterit post spei admissionem in pag. 8, lin. 27. Immo 
spei mentio locis istis valde desideratur, cum Ecclesiae peregrinantis vita 
fide, spe, caritate perficiatur, eo vel magis quod spei necessitas hodie quam 
maxime urget. Cf. pag. 10, lin. 13, ubi etiam spes admissa est. Similiter 
pag. 10, lin. 33. Unde bumiliter oro, ne spei mentio in pag. 4, lin. 8 et 
pag. 9, lin. 29 omittatur. 

3. Ad pag. 8, n. 62, lin. 38: legitur « multiplici intercessione sua per- 
git... ». Verbum intercedendi saepius in schemate occurrit. Ita pag. 13, lin. 12; 
pag. 7, lin. 6. Nisi fallor, mens ad preces, ad instantias quasdam dirigitur. 
Nonne melius erit adhibere verbum latius patens, puta imterventus? Unde 
dicatur pag. 8, lin. 38 « multiplici isterventu suo...» vel « multiplici iuvae- 
mine suo » vel « multiplici succursu suo » (cf. tamen antiphonam ad Magnif. 
ad I Vesperas Communis B. M. V). 


[Subscripserunt etiam] Guill. Demarteau, ep. Bandjermasinensis; Iac. Ro- 
meijn, ep. Samarindaensis. 


36 


RrEv.umus P. D. GABRIEL QUINT 
Praefectus apostolicus Veibaiveiensis 


Postquam tot de B. Maria Virgine in aula dicta sunt, aliquoties cum 
prudentia et timore, et prae dolor etiam aliquo modo inepte — loquendo 
de Maria ut avia Ecclesiae — puto aliqua verba facere quae possint inser- 
vire ut cap. VIII de Ecclesia melius evadat. Quando, nempe, interrogaban- 
tur Patres, si de Beata deberet mitti in vel extra de Ecclesia, opinio multo- 
rum qui dicebant « in tractatu » erat: locus ubi ponitur de Beata est secunda- 
rium quid, sed, quid de ea dicitur est vere magni momenti. Tam ex Asia mihi 
pervenerunt litterae dicentes: « Speramus Concilium non nimis infensum 
fieri et Matrem Dei non debere amittere iura sua ». Quid tot christiani senti- 

rent, si Maternitas gratiae, B. Mariae Virginis, non clare et fortiter a Concilio 
annuntiaretur. Unus Pater dixit mihi: « in hoc tempore conatus dialogi cum 
Protestantibus, non debemus emphatizare has doctrinas secundarias de 
Beata ». Nonne hic est ille falsus irenismus a Papa Nostro gl. r. Paulo VI 
in Encycl. Litt. (4.4.$., pag. 647) condemnatus? Si discussio est de voca- 
bulo « mediatrix », de doctrina autem non est dubium. Nonne in Ecclesia 
non sequimur illum « resourcement » ut aiunt, ubi solummodo antiqua 
documenta probant. Sumus in Ecclesia viventi, ubi Encyclicae Summorum 
Pontificum nos tradunt — et saepe cum tam magna prudentia, sicut ex- 
presse de Encyclicis Litteris Ecclesiam Suam ile profanus magazin TIMES 
testatus est. — doctrinam Ecclesiae in suo progressu actuali. Humiliter puto, 
Summum Pontificem, qui expressit desiderium suum anno praeterito ut bo- 
num schema de Beata elaboretur, nos optimos textus indicare, ut 

1. in titulo dicamus: de B. Maria Virgine, Matre Christi et Eccle- 
siae (cf. A.A.$., pag. 623). Citans textum S. Augustini, legimus: « Admira- 
mini, gaudete: Christus facti sumus. Si enim caput Ille, nos membra; totus 
homo, ille et nos... Plenitudo ergo Christi, caput et membra. Quid est caput 
et membra? Christus et Ecclesia ». De hac doctrina antiquissima, quae fun- 
datur in Evangelio, S. Ludovicus Grignon de Montfort, extraxit mariologiam 
suam Traité de la vraie dévotion, nunc per milliones exemplaria in mundo 
diffusam, et a permultis christifidelibus, sacerdotibus et Religiosis in pra- 
xim reductam. Propter hoc propono pro salute animarum 

2. ut verba Summi Pontificis in suis Litteris Encyclicis Ecclesiam 
suam, A.A.S., p. 636 exposita, adhibeantur in schemate de Beata ad illu- 
strandam doctrinam de « sanctissima Virgine Maria, Christi Genitrice atque 
adeo Dei hominumque Matre » ut cum fiducia christiani possint manu ducti 
Matris et gratia Spiritus Sancti, alacriter sequi Christum et Christi praeco- 
nes eodem modo melius de die in diem fieri. 


37 
Exc.wus P. D. ALOISIUS RASTOUIL 


Episcopus Lemovicensis 


Marie et le Sacerdoce. 

Je regrette vivement que le Chapitre de Beata Maria Virgine ne com- 
porte rien sur son róle capital, principal, premier pour elle et pour l'Eglise, 
dans le sacerdoce de Jésus-Christ et, par suite, dans le sacerdoce de l'Eglise 


et de tous les membres de l'Eglise. 

I. Marie, pour sa part, Mére du Sacerdoce. Marie n'a pas été baptisée; 
elle est l'Immaculée, fille privilégiée du Pére. 

Marie n'a pas été confirmée; elle est pleine de gráce, épouse virginale 


du Saint-Esptrit. 
Marie n'a pas été ordonnée, elle est Mére du Fils de Dieu fait bomme, 


de Jésus Victime unique et Prétre unique pour la Rédemption du monde. 

Elle est donc, à sa place au plan hypostatique, pour sa part voulue de 
Dieu, Mére du Sacerdoce unique de Jésus Sauveur. 

Marie est Mére de Dieu, parce que Mére de Jésus qui est Dieu. 

Elle est Mére du Sacerdoce unique parce que, par son consentement à 
lIncarnation, elle a donné au Fils de Dieu ce sans quoi il ne pouvait pas 
étre prétre. 

Elle est le premier autel sur lequel, Jésus Prétre et Victime, s'offre 
à son Pére: « Tu n'as agréé ni sacrifices, ni oblation pour les péchés; alors 
j'ai dit: Me voici, je viens pour faire ta volonté » (Hebr. 10, 6-7). 

Elle est Mére du Prétre Unique, de qui viendront caractéres et pouvoirs 
sacerdotaux de tous les prétres à venir, et des laics. 

Elle est donc (pour sa part), Mére du sacerdoce qui sera dérivé du Sa- 
cerdoce du Christ, par les caractéres des Sacrements de Baptéme, de la Con- 
firmation, de l'Ordre. 

Elle n'offre pas le sacrifice sacramentel; elle a participé, à sa place, à 
l'Unique Sacrifice de Jésus, son Fils, au Calvaire. 

« Le Sacerdoce de Marie dépend totalement de celui du Christ; mais 
le Christ devient prétre en s'incarnant de la Vierge Marie » (LAURENTIN, 
Marie, l'Eglise et le Sacerdoce, pag. 204). 

Le róle de la Vierge Marie, Mére du Messie, est à finalité sacerdotale; elle 
est Mére de Jésus pour étre Mére du Prétre Unique. La nature de son róle 
est sacerdotale au supréme degré. Tout ce qu'elle donne, assentiment, l'ecce 
Ancilla, sa chair virginale, elle le recgoit tout de Dieu et donc de son Fils 
Jésus. Mais tout ce qu'elle regoit, puis donne, est à finalité sacerdotale. Elle 
existe pour une mission sans pareille dans le Sacerdoce du Rédempteur. 

II. Ez donc combien maternelle à l'Eglise et au Concile! La Vierge Ma- 
rie n'était pas à Cénacle du Jeudi Saint, parce qu'elle n'avait pas à étre 
ordonnée, puisqu'elle était Mére de Dieu. 

Mais elle était au Cénacle de la Pentecóte, parce que l'Eglise de la Pen- 
tecóte avait, en quelque sorte besoin de tout le Sacerdoce de Jésus-Christ, 
alors dans les ámes des Apótres et d'abord de la Vierge Marie. 

Le Concile est nouvelle Pentecóte; la maternité sacerdotale de Marie ne 
peut pas étre absente du plus grand rassemblement sacerdotal de tous les 
siécles. Avec le Pére et l'Esprit Saint le Fils de Dieu fait homme y est 
avec représentation de tout son Corps Mystique Sacerdotal et donc avec 
Marie (cum Maria Matre Iesu). 

Le manifeste luthérien de Dresde avait bien raison de proclamer: « Dans 
son Magnificat Marie déclare que toutes les générations la proclameront 
bienheureuse jusqu'à la fin des temps. Nous voyons cette prophétie s'ac- 
complir dans PEglise Catholique, en nos jours malheureux, avec plus de 
force que jamais » (Sem. Rel. de Paris, 26 oct. 1960). 

Le Concile est le rassemblement du Sacerdoce de Jésus-Christ pour la 
mise à jour de l'Eglise dans le monde moderne. Donc cum Maria Matre Iesu. 

Vraiment Marie n'est pas 47e Mére de l'Eglise à la maniére d'un Augus- 

tin qui est 47 Pére de l'Eglise; mais elle est /z Mére de l'Eglise, puisque 
l'Eglise c'est Jésus prolongé à travers les siécles dans les Membres de son 
Corps Mystique; et elle l'est, Mére, dans la trame du Sacerdoce de Jésus, 
trame présente à toutes les cellules du Corps Mystique, trame qu'elle a 
tissée avec Dieu en acceptant de devenir Mére du Fils de Dieu fait Homme. 
Que notre langue est pauvre pour exprimer le mystére de Marie Mére de 
Dieu et Mére du Corps Mystique: l'Eglise! 

Comment dés lors ne rien dire au Concile de Marie et le sacerdoce de 
Jésus-Christ et par suite de l'Eglise, hierarchie et peuple de Dieu? 


38 
REv.Mus P. D. BENEDICTUS REETZ 


Praeses Congr. Beuronensis O.S.B. 


Ad n. 55. De cultu erga B. M. V. sequentia permittatis mihi ut breviter 
ac concinne exponam. Saepe saepius a fratribus christianis separatis nobis 
obicitur quod matrem Dei adoremus, quod eam ut deam colamus, et quod 
eam in eodem gradu vel etiam altius ponamus ac ipsum Christum Dominum. 
Haec omnia utique omnino false nobis imputantur, sed quaero quomodo et 
cur fratres separati ad has opiniones erroneas pervenire potuerint. Radices 
harum opinionum praesertim sunt quaedam formae cultus marialis, quae ad- 
mirationem etiam apud catholicos gignunt et limites veri cultus marialis 
excedunt. Sunt verbi gratia fideles qui, mense maio piis exercitiis in honorem 
B. M. V. intersunt, sed die dominica sacrificio missae non assistunt; pere- 
grinantur ad sanctuaria B. M. V. (Lourdes, Guadalupe, Montserrat, Einsie- 
deln, etc. ...) et imagines et statuas eius comitantur in processionibus et de 
sacrificio missae die dominico non curant; in ecclesiis imagines et altaria 
B. M. V. visitant, Christo Domino in tabernaculo neglecto. Propriis auribus 
praedicatorem religiosum audivi dicentem: Praedicatio in qua non occurrit 
verbum Fatima nullius est valoris. Excogitantur semper novae formae cultus 
marialis quae nos in admirationem coniciunt. Mirum non est si haec et 
similia christianos non catholicos ad Ecclesiam non alliciant et ansam prae- 
beant imputandi nobis falsam doctrinam de B. M. V. Caput propositum cla- 
ris et optimis verbis monet ut haec et similia de quibus supra vitentur. 

Textus in schemate propositus pag. 205 lin. 24 ss. sic se habet: « Hanc 
catholicam doctrinam Sacrosancta Synodus consulto docet, simulque omnes 
Ecclesiae filios admonet, ut cultum catholicum, praesertim liturgicum, erga 
B. Virginem generose foveant... ». Haec optime sunt dicta, sed mihi non 
sufficiunt. Cultus erga matrem Domini est cultus omnino singularis, debitus 
Virgini et Matri Dei, quae electissimum, excellens immo supereminens 
membrum est Ecclesiae Christi, sed tamen membrum iuxta verba sancti Au- 
gustini, etsi sublimiori modo redemptum. Inde a Concilio Ephesino anno 
431 orientales et occidentales cultum B. M. V. aemulantur. Si tamen de 

cultu B. M.V. sermo fit uti optime in hoc n. 55 schematis, melius distin- 
guendum erit inter cultum publicum i. e. liturgicum, et cultum extra-litur- 
gicum, qui pía exercitia mariana complectitur. 

A primis saeculis in tota Ecclesia cultus liturgicus B. M. V. tamquam 
pars essentialis Sacrae Liturgiae habetur. De liturgia orientali non est lo- 
quendum, quia haec uti nostis magnam partem tribuit venerationi Matri 
Dei; sed de liturgia latina et romana sequentia sunt dicenda: nomen B. M. V. 
in ordinario missae quinquies occurrit. Hoc sacrificium missae in altaribus 
offertur et cum per hoc sacrificium praesens fit etsi modo incruento sacti- 
ficium crucis, Virgo mater, stans sub cruce Domini numquam deesse potest. 
Iuxta effatum praeclarissimi Patris Ingmann, S.L, populus christianus hoc 
credit quod solemniter in festis Ecclesiae celebrat. Credimus et celebramus 
in anno liturgico Purificationem B. M. V. i. e. Hypapante, Annuntiationem, 
Visitationem, Assumptionem, Nativitatem et Immaculatam Conceptionem 
B. M. V. Haec festa continent non modo abstracto sed concreto totam theo- 
logiam marianam, coniungunt mysterium Christi et Ecclesiae cum Virgine 
Maria, sunt culmina cultus marialis, sunt plus quam celeberrima sanctuatia 
mariana, In festo Assumptionis B. M. V. unaquaeque Ecclesia catholica, 
ubi hoc festum celebratur, plus est quam sanctuarium celeberrimum B. M. V. 
(Lourdes etc...) In die festo B. M. V. unaquaeque Ecclesia fit templum 
marianum, Devotio mariana liturgica est vinculum unionis inter catholicos 
et orthodoxos. 

Cantum Magnificat quotidie ut canticum novum totum orbem terrarum 
perfundit. Quotidie officium divinum post completorium deponimus me- 
diante antiphona mariali: Salve Regina, Alma Redemptoris, Ave Regina 
caelorum, Regina caeli, in manus Dominae nostrae et reginae mundi ut fra- 
gile nostrum officium Filio suo tradat. Accedit officium de Beata in quocumque 
sabbato libero. 

His de cultu mariano liturgico dictis verba sequentia saltem iuxta sensum 
inserenda essent iuxta humilem meam sententiam in art. 55 schematis: « Ec- 
clesia B. Mariam Virginem praesertim culto publico et liturgico persequi- 
tur tum in sancto míssae sacrificio tum in officio diurno tum in corona fe- 
storum anni liturgici ». Deinde sequuntur ea quae dicta sunt de aliis formis 
extraliturgicis pietatis erga Genetricem Dei. 


39 
Exc.mus P. D. PAULUS RUSCH 
Episcopus Oenipontanus 


In capite de B. María V. multa bene edicuntur, sed aliqua magis ex 
Scriptura Sacra vel ex traditione antiqua proponenda essent. Saepius enim 
em.mus card. Bea id enuntiavit, traditionem antiquam praeferendam esse. 
Quo modo simul servitur spiritui oecumenico, non quasi ex spiritu oecume- 
nico veritas tacenda esset — quod falsum est —, sed quia spiritus oecume- 

nicus conceptus praefert, qui ab omnibus facilius intelleguntur et admittuntur. 
Ad singula: 

Ad textum pag. 201, linn. 1-21. Hic textus tacet de circumstantiis bi- 
blicis, quae apud Marcum 3, 31-35 narrantur. Quare inde a linn. 6-21 di- 
cendum potius esset: « In decursu praedicationis eius B. Virgo aliquo modo 
a Filio separata apparet et verba audivit, quibus Christus Dominus omnes, 
qui verbum Dei audiunt et custodiunt, beatos praedicavit, immo dixit: *^ Qui 
enim fecerit voluntatem Dei, hic frater meus et soror mea et mater est " 
(Mc. 3, 35). Quare etiam B. Virgo in peregrinatione fidei invenitur, quam 
fideliter sustinuit usque ad crucem, ubi non sine divino consilio stetit et 
sic vere mater fidei omnium nostrum effecta est (Rozz. 4, 11), quia et ipsa 
in fide illa nos praecessit, qua renascimur et sumus filii Dei ». Cetera neces- 
saria non sunt, quia pag. 202, linn. 23-30 resumuntur. 

Ad pag. 201, linn. 35-38. Loco longioris textus melius diceretur brevi- 
ter: « In qua gloria caelesti munus suum maternum pro nobis intercedendo 
indesinenter continuat ». 

Textus schematis haec verba habet: « ut plene conformaretur Filio suo ». 
Quod possibile non est. Creatura, etsi dignissima, non potest plene confor- 
mari Personae Divinae. 

Ad textum pag. 202, linn. 18-31. Lin. 23 melius dicendum esset: Quod 
munus, scl. ancillae Domini generose implevit et hanc ob causam mater nobis 
in ordine gratiae exstitit. « Generosa socia » magis vitetur, quia non est 
verbum biblicum nec patristicum et quasi cooperationem ex aequo, saltem 
sine ulteriore explicatione insinuat. 

Ad pag. 203, linn. 4-8. Ex testimoniis S. Ambrosii, S. Chrysostomi 
(cf. schema de Ecclesia, pag. 214) praeterea Concilii Florentini et Tridentini 
constat, Christum solum nos redemisse. Florentinum declarat: « Firmiter cre- 
dit, profitetur et docet, neminem unquam ex viro feminaque conceptum a 
diaboli dominatione fuisse liberatum nisi per meritum mediatoris Dei et ho- 
minum lesu Christi Domini nostri: qui sine peccato conceptus, natus et 
mortuus humani generis hostem peccata nostra delendo solus sua morte 
prostravit et regni caelestis introitum... reseravit » (DENz. 711). 

Tridentinum docet: « Si quis hoc Adae peccatum... vel per humanae na- 
turae vires, vel per aliud remedium asserit tolli, quam per meritum unius 
mediatoris Domini nostri lesu Christi, qui nos Deo reconciliavit sanguine 
suo, factus nobis iustitia, sanctificatio, redemptio, ... anathema sit » (DENz. 
790). Et iterum Tridentinum, ubi de veneratione sanctorum agitur, dicit: 
«..qui (scil. lesus Christus) solus noster redemptor et salvator est» 
(DENz. 984). Ergo duo Concilia solemniter docent, Christum solum nos 
redemísse, tamquam unicus mediator, Scriptura autem idem docet. 1 Tim. 
2, 5: « Unus enim est Deus, unus mediator Dei et hominum, homo Christus 
Iesus, qui dedit redemptionem semetipsum pro omnibus... ». Confer Ac/a 
Apostolorum 4, 11b-12: «et non est in alio aliqua salus. Nec enim aliud 
nomen est sub caelo datum hominibus, in quo oporteat non salvos feri ». 

Ergo et S. Scriptura et S. Concilia unicum tantum mediatorem norunt 
nec aliquid de mediatore secundario docent, unde valde melius esse videtur, 
verbum mediatoris uni Christo reservare. Summus etiam Pontifex Pius XII 
in colloquio cum P. Leiber doctrinam de mediatrice designavit tamquam 
immaturam. 

Unde propono, ut textus pag. 203, linn. 4s. sic sonet: « Propterea 
B. Maria V. in Ecclesia multis titulis condecorati consuevit. Qui tamen ita 
intelligendi sunt, ut dignitati et efficacitati Christi Domini unius mediatoris 
nihil derogetur nec superaddatur ». 

Ad pag. 205, lin. 42. Tota theologia, praedicatio, cultus B. Mariae Vir- 
ginis fiat semper in spiritu oecumenico respectu habito Ecclesiarum orienta- 
lium. Theologia autem conclusionistica orientalibus aliena est. Quodsi non 
consideratur, posset de improviso etiam in hoc campo separatio inter orien- 
tales et nos fieri. Huius rei momentum pastorale etiam pro nobis: Sacerdos 
religiosus, qui curam studentium catholicorum gerit, mihi declaravit, stu- 
dentes ei dixisse: Mariologia, sicut vos eam declaratis, nobis nihil prodest. 
Theologiam privilegiorum non amamus. Mariologia autem biblica, in qua 
B. M. V. vere ut homo in difficultatibus vitae, quas in fide superat, ostenditur, 
multum nobis daret. Pro hac imagine B. Mariae Virginis veneratio nostra 
maxime excitaretur ». 

Ad quod addendum est aspectus oecumenicus: Ioannes XXIII et Sum- 
mus noster Pontifex Paulus VI toto corde desiderant, ut ecclesiae separatae 
iterum nobis coniungantur. Contra quod Mariologia, si non via media pro- 
cedit, grave obstaculum est. Cf. verba em.mi card. Bea. Cf. etiam quoad 
orthodoxos Ioannes Meyendorff, Die ortbodoxe Kirche gesterm und beute, 
pp. 222-224, ubi difficultates orthodoxorum contra Mariologiam catholicam 
modernam indicantur. Si ergo. per Mariologiam, quae via media procedit, 
reditus ecclesiarum separatarum possibilis fieret et toties decies centena mil- 
lia hominum, i. e. protestantes, Ave Maria recitarent, deinde B. Mariae Vir- 
gini multum maior honos de novo tribueretur, quam si per novum titulum 
difficultates contra hunc reditum excitarentur et multa et fere infinita labia 
hominum de laude Virginis tacerent. 

Quare quae dicta sunt ut in veram laudem B. Mariae Virginis et Mediato- 
ris nostri Iesu Christi evadant, exopto. 


40 
Exc.Mus P. D. CAROLUS EDUARDUS SABOIA BANDEIRA DE MELLO 


Episcopus Palmensis 


I. Unicus títulus qui ab omnibus acceptabitur, zzicus, pro capitulo de 
B. Maria Virgine est: Maria Mater Iesu, vel de Maria Matre Iesu. 

Ab omnibus acceptabitur, sive catholicis, sive protestantibus, sive or- 
thodoxos, necnon ab eis qui fidem christianam non habent, sicut et ab eis 
qui nullam habent fidem. Quia est wmicus titulus bistoricus, contra quem 

nemo quidquam dicere potest; et insuper ex Pboc titulo defluunt omnia, 
quae de B. M. V. cap. VII de Ecclesia, egregie docet. 

II. Incisum illud « A Filio suo saublimiore modo redempta » omnino 
demi oportet. Quia: 

4) 1. Sententia quaedam theologica valde probabilis exsistit, quae do- 
cet Mariam nunquam revera redemptam esse nec redimi oportuisse. Etsi 
ex prudentia palam loqui devitant, assertores huius sententiae eam ut certam 
sustinent. 

2. Nullus christianus, nisi theologice instructi, redemptionem prae- 
viam agnoscunt, ne quidem de ea cogitant. Sentiunt, Mariam ex sese, id 
est ex praedestinatione sua immaculate conceptam esse. Nos ipsi, Patres con- 
ciliares, ita sentiebamus antequam de redemptione praevia instructi fuis- 
semus. 

5. Redemptio praevia fuit adminiculum ad evitandam persecutio- 
nem Inquisitionis, ad ostendendam sententiam illam sub lumine rationis 
theologicae. In Bulla Izeffabilis Deus inseritur quidem ad explicandum theo- 
logice, Immaculatam Conceptionem non adversari dogmati de peccato origi- 
nali ab omnibus contracto, non autem ut doctrinam fidei. Certe, praevisis 
meritis Christi, non propter vel ex seipsa, sed propter Christum, seu propter 
unionem intimam cum Christo Maria non contraxit culpam originalem. Sed 
ex hoc non sequitur necessario redemptio praeventiva. 

4. Ipsa Ecclesia ea omnia, quae de Christo praedicantur, de Maria 
etiam praedicat: « Ab initio creata sum et ex antiquo... » et alia. Quae clare 
demonstrant Ecclesiam ponere Mariam iz initio creaturarum, non post Adam 
et Hevam, etsi tempore Maria post Hevam creata est. 

5. In Ecclesia orientali, a qua nobis doctrina Immaculatae Con- 
ceptionis venit, nunquam de redemptione praeventiva locutio fuit, nec est; 
sed simpliciter, ex positione Mariae in oeconomia salutis, Conceptionem 
immaculatam praedicaverunt. 

b) Nec est necessarium quidquam dicere de odo, quo Maria Virgo a 
culpa originali illaesa evadit. Sufficit dicere: « Praevisis meritis Christi im- 
maculate concepta, Filioque suo arcto et indissolubili vinculo unita... » etc. 


41 
Exc.wus P. D. IOSEPH SCHOISWOHL 


Episcopus Graecensis-Seccoviensis 


Ad demonstrandam legitimitatem tituli « interceditrix » potius quam 
« mediatrix ». 

Orationes de festis Beatae Mariae Virginis secundum | Missalem | Ro- 
manum. 

In Conceptione Immaculata Beatae Mariae Virginis (8 dec.); Deus, qui 
per immaculatam Virginis Conceptionem dignum Filio tuo habitaculum prae- 


11 

parasti: quaesumus; ut, qui ex morte eiusdem Filii tui praevisa, nos quoque 
mundos eius intercessione ad te pervenire concedas. Per eundem Dominum. 

Sancta Maria in Sabbato, a Nativitate Domini usque ad Purificationem: 
Deus, qui salutis aeternae, beatae Mariae virginitate fecunda, humano generi 
praemia praestitisti: tribue, quaesumus; ut ipsam pro nobis intercedere sen- 
tiamus, per quam meruimus auctorem vitae suscipere, Dominum nostrum 
Iesum Christum, Filium tuum: Qui tecum vivit. 

In Appatritione Beatae Mariae Virginis Immaculatae (11 febr.):; Deus, 
qui per immaculatam Virginis Conceptionem dignum Filio tuo habitaculum 
praeparasti: supplices a te quaesumus; ut, eiusdem Virginis Apparitionem 
celebrantes, salutem mentis et corporis consequamur. Per eundem Dominum. 

In Annuntiatione B. M. V. (25 mart.); Maternitas B. M. V. (11 oct.); 
Sancta Maria in Sabbato, ab Adventu usque ad Nativitatem Domini: Deus, 
qui de beatae Mariae Virginis utero Verbum tuum, Angelo nuntiante, 
carnem suscipere voluisti: praesta supplicibus tuis; ut, qui vere eam Gene- 
tricem Dei credimus, eius apud te intercessionibus adiuvemur. Per eundem 
Dominum. 

Septem Dolorum Beatae Mariae Virginis (Feria VI post Dominicam Pas- 
sionis): Deus, in cuius passione, secundum Simeonis prophetiam, dulcissimam 
animam gloriosae Virginis et Matris Mariae doloris gladius pertransivit: con- 
cede propitius; ut, qui transfixionem eius et passionem venerando recoli- 
mus, gloriosis meritis et precibus omnium Sanctorum Cruci fideliter astan- 
tium intercedentibus, passionis tuae effectum felicem consequamur: Qui vi- 


vis et regnas. 

Beatae Mariae Virginis Reginae (31 maii); Concede nobis, quaesumus, 
Domine; ut, qui sollemnitatem beatae Mariae Virginis Reginae nostrae cele- 
bramus; eius muniti praesidio, pacem in praesenti et gloriam in futuro con- 
sequi mereamur. Per Dominum nostrum. 

In Visitatione Beatae Mariae Virginis (2 iul.); Famulis tuis, quaesumus, 
Domine, caelestis gratiae munus impertire: ut, quibus beatae Virginis par- 
tus exstitit salutis exordium; Visitationis eius votiva sollemnitas, pacis tri- 
buat incrementum. Per Dominum nostrum. 

In Commemoratione Beatae Mariae Virginis de Monte Carmelo (16 iul.): 
Deus, qui beatissimae semper Virginis et Genetricis tuae Mariae singulari 
titulo Carmeli ordinem decorasti: concede propitius; ut, cuius hodie Com- 
memorationem sollemni celebramus officio, eius muniti praesidiis, ad gaudia 
sempiterna pervenire mereamur: Qui vivis et regnas. 

In Dedicatione Sanctae Mariae ad Nives (5 aug.); Commune Festorum 
B. M. V.; Sancta Maria in Sabbato, a Purificatione usque ad Adventum: 
Concede nos famulos tuos, quaesumus, Domine Deus, perpetua mentis et 
corporis sanitate gaudere: et, gloriosa beatae Mariae semper Virginis inter- 
cessione, a praesenti liberari tristitia et aeterna perfrui laetitia. Per Domi- 


num nostrum. 
In Assumptione Beatae Mariae Virginis (15 aug.) Omnipotens sempi- 

terne Deus, qui Immaculatam Virginem Mariam, Filii tui genetricem, cor- 
pore et anima ad caelestem gloriam assumpsisti: concede, quaesumus; ut, ad 
superna semper intenti, ipsius gloriae mereamur esse consortes. Per eun- 
dem Dominum. 

Festum Immaculati Cordis Beatae Mariae Virginis (22 aug.): Omnipo- 
tens sempiterne Deus, qui in Corde beatae Mariae Virginis dignum Spiritus 
Sancti habitaculum praeparasti: concede propitius; ut eiusdem immaculati 
Cordis festivitatem devota mente recolentes, secundum cor tuum vivere 
valeamus. Per Dominum... in unitate eiusdem Spiritus Sancti. 

In Nativitate Beatae Mariae Virginis (8 sept.): Famulis tuis, quaesumus, 
Domine, caelestis gratiae munus impertire: ut, quibus beatae Virginis partus 
exstitit salutis exordium; Nativitatis eius votiva sollemnitas pacis tribuat 
incrementum. Per Dominum nostrum. 

Sanctissimi Nominis Mariae (12 sept.): Concede, quaesumus, omnipotens 
Deus: ut fideles tui, qui sub sanctissimae Virginis Mariae Nomine et pro- 
tectione laetantur; eius pia intercessione a cunctis malis liberentur in terris, 
et ad gaudia aeterna pervenire mereantur in caelis. Per Dominum nostrum. 

Septem Dolorum Beatae Mariae Virginis (15 sept.) Deus, in cuius 
passione, secundum Simeonis prophetiam, dulcissimam animam gloriosae 
Virginis et Matris Mariae doloris gladius pertransivit: concede propitius; 
ut, qui dolores eius venerando recolimus, passionis tuae effectum felicem 
consequamur: Qui vivis et regnas. 

Beatae Mariae Virginis de Mercede (24 sept.): Deus, qui per gloriosissi- 
mam Filii tui Matrem, ad liberandos Christi fideles a potestate paganorum, 
nova Ecclesiam tuam prole amplificare dignatus es: praesta, quaesumus; ut, 
quam pie veneramur tanti operis institutricem, eius pariter meritis et inter- 
cessione, a peccatis omnibus et captivitate daemonis liberemur. Per eundem 
Dominum. 

Sacratissimi Rosarii Beatae Mariae Virginis (7 oct.); Deus, cuius Uni- 
genitus per vitam, mortem et resurrectionem suam nobis salutis aeternae 
praemia comparavit: concede, quaesumus; ut, haec mysteria sacratissimo 
beatae Mariae Virginis Rosario recolentes, et imitemur, quod continent, et 
quod promittunt, assequamur. Per eundem Dominum. 

In Praesentatione Beatae Mariae Virginis (21 nov.): Deus, qui beatam 
Mariam semper Virginem, Spiritus Sancti habitaculum, hodierna die in 
templo praesentare voluisti: praesta, quaesumus; ut, eius intercessione, in 
templo gloriae tuae praesentari mereamur. Per Dominum... in unitate 


eiusdem. 

Exc.mus P. D. BENIAMINUS SOCCHE 
Episcopus Regiensis in Aemilia 


Circa significationem ecclesiotypicam et Mediatricem. S. Ioannes, accurata 
intentione, de B. Matre Dei duobus vicibus in suo Evangelio loquitur, in 
initio et in fine Evangelizationis: in nuptiis in Cana Galileae, ubi dicit: 
« Hoc fecit initium signorum lesus... » a quo « crediderunt in eum discipuli 
eius » (Io. 2, 11); et cum Iesus de cruce ait: « Mulier, ecce filius tuus » 
(Io. 19, 26). 

In his maximi momenti locis nobis ostendere vult apostolus Maternitatem 
spiritualem ad nos et Matris mediationem inter lesum et nos. 

Certe interventio Matris Dei in nuptiis in Cana Galileae cum ait: « Vi- 
num non babent » vere efficax fuit apud lesum, qui antea dixerat: « Nozdum 
venit bora mea ». 

Et cum venit hora « sciens Iesus quia venit bora eius » (Io. 13, 1), de 
cruce vocat Matrem ad horam eius, seu ad horam Redemptionis. 

Et in omnibus his vicibus Iesum Matrem suam « Mzlierem » vocat. 

Primus et novissimus liber S. Scripturae (Gez. 3, 15; Apoc. 12) in eadem 
mulieris visione consentiunt. 

« Inimicitias ponam inter te et mulierem (gunaikà); imter semen tuum 
et semen illius (sperma autés) » (Gen. 5, 15). 

« Et iratus est draco in mulierem (epi té gunaiki) e£ abiit facere proelium 
cum reliquis de semine eius (tou spermatos autés) qui custodiunt mandata 
Dei et babent testimonium lesu Christi » (Apoc. 12, 17). 

In Protoevangelio habentur Deus, mulier et satan. In Apocalypsi ha- 
bentur Christus, mulier et satan. Parallelismus plane consonat. 

Eadem verba in Protoevangelio et Apocalypsi: « semen mulieris ». 

Maxime prorsus mirabile est, venerabiles Patres conciliares, quod chri- 
stiani qui custodiunt mandata Dei et habent testimonium Iesu Christi, vocati 
sint semen mulieris (sperma gunaikós). 

Hoc verbum (gunà) mulier, magnum mysterium continet. 

In Protoevangelio, in nuptiis in Cana Galileae, in Calvario, in Apocalypsi 
de qua muliere agitur? De Ecclesia? De populo Dei? De Beata typo Ecclesiae? 
Utique, certe etíam de Ecclesia. 

S. Pius X ait: « Nemo non scit mulierem Apocalypsis B. Virginem esse » 
(Ad diem illum). 

Non obliviendum est Ioannem cum B. Matre Dei habitasse et illi a Iesu 
Matrem esse commendatam. Unde in ore Ioannis verbum « mulier » (guné&), 
per octo vices in Apocalypsi repetitum, magni momenti mysterium est, 
quod nullus aliorum Evangelistarum dixit, quia « mulierem » Protoevangelii 
adumbrat. 

In Apocalypsi (12, 15) dictum est: « Et peperit Filium masculum, qui 

recturus erat omnes gentes ». Secundum significationem ecclesiologicam Iesus 
Christus Ecclesiae filius esset. 

Sed etiam in hoc recurrendum est ad lucem totius traditionis, ad investi- 
gationes theologicas et ad magisterium vivum Ecclesiae, seu ad documenta 
Summorum Pontificum qui maxime a Pio IX usque ad Paulum VI gloriose 
regnantem et ad Liturgiam quae inserit caput XII Apocalypsis in Missis B. Ma- 
riae Virginis. Lex orandi est lex credendi. 

In Bulla Pii IX Izeffabilis Deus dicitur: Ipsissima verba quibus divinae 
Scripturae de increata Sapientia loquuntur eiusque sempiternas origines re- 
praesentant, consuevit (Ecclesia) tum in ecclesiasticis officiis, tum in sacro- 
sancta Liturgia adhibere et ad illius Virginis primordia transferre, quae uno 
eodemque decreto in divinae Sapientiae Incarnatione fuerunt praestituta ». 

Ait S. Laurentius a Brundisio, doctor Ecclesiae: « Ante omnia, S. Scrip- 
turae nobis revelant de prima muliere quod similis primo homini creata 
fuit. Sic B. Virgo Maria similis Christo est » (Mariale, vol. 2*, p. 33). 

Cum de B. Virgine loquimur, nunquam a Iesu Filio suo disiungenda 
est, quia omnia eius privilegia ex hoc procedunt: Matrem Dei eam esse. 

Ormousios Concilii Nicaeni et T^eotocos Concilii Ephesini hoc nobis 
dicunt. 

Iesus Christus Dominus Noster ad nos pervenit per Mariam, cuius con- 
sensum per angelum petivit. 

Pastores, Magi « invenerunt puerum cum Maria Matre eius » (Mt. 2, 11). 

S. Pius X ait: « Filius non invenitur nisi cum Maria Matre eius » (Ad diem 
ilum). 

A Pio XII, B. Virgo vocatur: « Socia Redemptoris - generosa Redempto- 
ris socia - alma Redemptoris socia - socia in divinae Redemptionis opere ». 

Nunc parvi ducere Illam quam Deus sibi in opere Redemptionis socia- 
vit, idem est ac patvi ducere Voluntatem Dei. 

Unde si adest quaedam spiritualitas quae Matris Dei privilegia non aesti- 
met, catholica prorsus nunquam erit. 

Locus B. Virginis in Corpore mystico est sicut collum, quia per eam 
D. N. Iesus Christus, caput, suo corpori unitur. 

Pius XII cum Aligherio dicit: « Quisquis egens opis, non ad Mariam re- 
currat, nullo is alarum remigio volare conetur » (1940). 

Cum dictum sit Mariam creaturam esse, de cetero de Maria nunquam 
satis. In antiquitate christiana Beata solet nuncupari nova Heva ex paralle- 
lismo inter Mariam et Hevam. 

Post Concilium Ephesinum titulus zesites, Mediatricis, Mariae attri- 
buitur. Certe ante saeculum octavum Maria caeli et terrae Mediatrix vocatur 
ab Ecclesia graeca. 

In saeculo decimo occurrit titulus « Redemptrix »: Sancta Redemptrix 
"mundi, ora pro nobis. 

B. Virgo fautrix est unitatis et pacis christianae. 

Iam vidimus quam maximum locum teneat Beata Virgo in Liturgiis Orien- 

talibus. Certe doctrina Mediationis Beatae apud D. N. Iesum Christum si ab 
hoc Concilio esset confirmata, maxime influeret in animos orientalium. 

Sed etiam summopere opem B. Virginis rogamus, ut pestem materialismi 
palam vel in occulto, cum omnibus suis conatibus in dies fortioribus, semper 
magis mundum invadentem, Ipsa prorsus destruat et in infernum detrudat. 

Exc.mus P. D. ANGELUS TEMINO SAIZ 
Episcopus Auriensis 


De mediatione V. M. Virginis vellem loqui, et primum quidem de 
nomine postea vero de re. 

Circa nomen liceat mihi dicere, non debemus nos nimis sollicitos esse. 
Nec adeo leves putandi sunt fratres separati aut contrarii, quod si res bene 
proponatur et ostendatur validis argumentis, non ad ea admittenda sint 
dispositi. Fere iniuria illis infertur, quasi intenti sint in verbis tantum, et 
non in re. 

Ceterum, si ad spiritum oecumenicum nos convertimus ne parvipendatur 
scandalum fidelium catholicorum, postquam noverint verbum « mediatrix » 
disparuisse a schemate, quo titulo Virginem devote colunt. 

Sed ad rem ipsam veniamus. Puto humiliter hanc doctrinam ita posse 
declarari, quod nullo modo minuat, immo, neque efficiat unicam mediatio- 
nem Christi, et in revelatione plene fundatam esse credo. 

Scimus nos esse redemptos Sacrificio Christi. In sacrificio considerare 
licet, sacerdotem, victimam et offerentem, qui omnes ad sacrificium active 
conferunt, unusquisque in suo gradu et ordine. Christus est sacerdos et vic- 
tima, ut omnes norunt, B. Virgo Maria est offerens insignis. Satisfactio et 
meritum sacrificale est tantum in victima, nempe in Christo, et in hoc or- 
dine Ipse est Mediator Unicus, ex quo ut unica victima omnes, etiam 
B. V. Maria satisfactionem et merita mutuantur. 

B. Mariam Virginem esse offerentem insignem facile patet. Ipsa enim 
conscie et libere se ipsam obtulit Deo, ut in suo sinu et e suo sanguine Ver- 
bum fierit homo, sacerdos, victima et eo ipso sacrificium redemptionis inci- 
peret. Maior et intimior cooperatio ad sacrificium ut offerens concipi non 
potest. In eadem linea B. Virgo Maria pergit usque ad consummationem 
Sacrificii, maxime vero ad Crucem stans, doloribus transfixa, filium suum ut 
offerens Deo tradens. Ex hoc facto consequitur: 

A) Quod B. Virgo active et positive confert ad ipsum opus redemptio- 
nem, quin tamen ipsa sacrificaliter satisfaciat vel mereatur satisfactionibus 
vel meritis cumulandis ad satisfactiones et merita Christi. 

B) Tamen ipsa debet participare specialissimo modo de redemptione 
Christi, quia ipsa ad sacrificium ut offerens singularem opem praestitit sacri- 
ficio redemptivo. 

C) Quia ad sacrificium redemptivum seu fontale cooperavit, ut offe- 
rens insignis, in toto opere salvifico, quod ex illo pendet, partem aliquam 
habere debet. 

D) Christus factus est novus Adam, ut homo in sinu Virginis gene- 
ratus, seu immediate B. Virgo cooperavit ut Christus omnes homines in 
opere salutis repraesentaret. Inde sua cooperatio vim universalem, ad omnes 
homines salvandos habet in ipsa redemptione et consequenter in sanctifi- 
catione. 

E) Obvie explicantur testimonia Romanorum Pontificum, quibus so- 
lidaritas B. Mariae Virginis cum Christo in Sacrificio Redemptivo indesi- 
nenter affirmatur et multum extollitur. Nam, teste Pio XII in Encyclica Me- 
diator Dei, offerens debet induere affectus et dispositiones Victimae ut ple- 
nius de merito et satisfactione Victimae participet. Nam  Victima aliqua- 
tenus loco offerentis est constituta. En verba Papae: « Ut autem oblatio 
illa, qua in hoc Sacrificio christifideles divinam victimam Caelesti Patri of- 
ferunt, plenum sortiatur effectum, aliud quoque adiungant oportet: semet 
ipsos nempe quasi hostiam immolent necesse est» (Enc. Mediator Dei, 
A.A.5., 39, 1947, p. 557). Et pariter alibi. 

F) Ad rem ipsam appropinquantes, distinguamus duplicem quasi 
stadium, ut mos est, 1. Redemptionis obiectivae; 2. Sanctificationis ani- 
marum. 

Dicimus ad 1. In ipsa redemptione Christus ut victima meruit solus 
et satisfecit pro animabus totius mundi; B. Maria Virgo, ut offerens insignis, 
cooperavit ad redemptionem a Christo peractam nobis communicandam, ut 
Eva cooperavit ad peccatum Adami, quod tamen ut Adami nobis imputatur, 
non ut Evae. 

Ad 2. Nobis datur in sanctificatione iustitia Christi, non Mariae; tamen 
Maria ad modum offerentis nos manuducit ut a Christo iustificemur et sancti- 
ficemur. Inde ope intercessionis vel mediationis Mariae gratiae concedun- 
tur et dona, quibus sive peccatores ad paenitentiam et Sacramenta perve- 
niunt, et iusti opera sancta patrant quibus perficiuntur et in Christum trans- 
formantur. 

G) Ex quibus satis constat quomodo Christus sit mediator unicus in 
sensu proprio et substantiali, et B. Maria Virgo vere Mediatrix ad Christum 
nos ducens. Paucis verbis posset dici: Christus solus nos sanctificat, B. Ma- 
ria Virgo nos manuducit ut sanctificemur a Christo. Ad Iesum per Mariam, 
ut aiunt pii auctores. Cum parallelismo cum stadio redemptionis: Christus 
redimit, B. M. Virgo ad redemptionem Christi opem tulit, quae tamen prouti 
est salvificans a Christo est. 

Inde proponimus has emendationes. Ad pag. 203, lin. 5, quod dicatur: 
etiam titulo mediatricis universalis considerari consuevit, qui illi competit 
quia ut offerens insignis ad Sacrificium redemptivum opem contulit. 

In eadem pag., post lin. 8, addatur: cum lesus Christus sit unica victima, 
a qua etiam B. Virgo sanctitatem et pro seipsa et in favorem nostri mutuatur. 

Ratio additionis: his verbis superadditis videtur plene auferri fundamentum 
timoris, ne unica Christi mediatio obscuretur, et interventus Mariae in nostra 
redemptione et sanctificatione solide constituitur. 

Exc.Mus P. D. ALOISIUS IOANNES TOMÉ 
Episcopus Mercedensis 


Infrascripti, Patres conciliares, postulant: « Ut in schemate de Ecclesia, 
in cap. nunc VIII de B. Virgine Maria, et quidem in n. 53, in paragrapho 
de Maria in Annuntiatione vel in sequenti de Maria et lesu infante, aliquo- 
modo fiat mentio de matrimonio Mariae cum S. Iosepb ». Rationes aliquae: 

4) In describenda dignitate et persona B. M. V., locum certe magnum 
occupat sponsus ille et vir iustus; 

b) Dogma Maternitatis Divinae B. M. V., necnon dogma de Virgini- 
tate perpetua, non potest fere exprimi quin eodem tempore exhibeatur quo- 
modo disposuerit Deus matrimonium verum atque exceptionalem B. Ioseph; 

c) Sponsus B. M. V., pater nutricius Christi lesu, pater etiam legalis 
Domini nostri, non debet in absoluto silentio remanere, saltem hodierno 
tempore; 

d) Quot consociationes familiarum, quot sponsi in nostris adiunctis 
et in variis « Motus familiaris christianus » egent ut eis exhibeantur exempla 
et ipsa missio S. Ioseph; 

e) Non deerit qui, saltem paucis verbis, factum quod est in Evanm- 
gelio infantiae, possit exprimere exhibendo simul sanctitatem, relationem in- 
timam cum Christo Domino et cum Maria, intercessionem validissimam etc. 


Won X 


Infrascripti, Patres conciliares, enixe postulant ut praesens caput de 
B. V. M, loco numeri octavi quem hucusque meritus est (vel obtinuit) in 
toto schemate de Ecclesia; occupet secundum locum ut cap. II eiusdem 
schematis. 

Quod, ut patet, sollicitamus habita ratione dignitatis B. M. Virginis; 
2. quia non obstat sed potius prodest logicae praesentationi totius sche- 
matis de Ecclesia; 3. quia sic magis consonat conceptibus expressis verbis 
eiusdem capitis, initio n. 48, a lin. 9, ubi legimus: « Quod salutis divinum 
mysterium nobis revelatur et continuatur in Ecclesia, quam Dominus ut 
corpus suum constituit, et in quo fideles Christum Caput adorantes atque 
cum omnibus sanctis eius communicantes, memoriam venerentur oportet » 


in primis etc. 
*oXx o * 


Infrascripti, Patres conciliares, pro redactione et approbatione definitiva 
capitis de B. V. M. in schemate de Ecclesia, enixe postulant: 

A) Ut in pag. 205, sub n. 55, lin. 34, supprimantur verba: « Ut ab 
omni falsa superlatione et a nimia mentis angustia, in singulari Deiparae 
dignitate consideranda sedulo abstineant »; et in pag. 206, a lin. 2, suppri- 
mantur verba « quae B. Virginem nullatenus Filio suo aequalem ». 

B) Tota paragrapbus, a pag. 205, lin. 24, sic enuntietur: « Theolo- 
gos autem, verbique divini praecones enixe exhortantur ut in singulari Dei- 
parae dignitate consideranda, studium Sacrae Scripturae, Sanctorum Patrum 
Ecclesiaeque Doctorum sub ductu Magisterii excolant, atque recte illustrent 
munera et privilegia Beatae Virginis, quae semper Christum spectant, to- 
tius veritatis, sanctitatis et pietatis originem. Propterea, talia adhibeant 
verba in proponenda veritate, ut Virginem et Matrem (vel B. Virginem), 
Deo sic volente, Filio suo inter omnes Sanctos simillimam praedicent, nun- 
quam sane aequalem. Sedulo arceant... etc. ». 


* o* o* 


Infrascripti, Patres conciliares, postulant ut in schemate de Ecclesia, 
in cap. VIII: de Beata Maria Virgine, in pag. 203, sub n. 54, linn. 27 ss., 
ubi legitur: « Credens enim et oboediens, ipsum Filium Patris in terris ge- 
nuit, et quidem viri nesciam, Spiritu Sancto obumbrata, tanquam nova Heva, 
non serpenti antiquo, sed Dei nuntio praestans fidem nullo dubio adultera- 
tam », dicatur sane idem, sed modo sequenti; « Credens enim et oboediens, 
ipsum Filium Patris in terris genuit, et quidem viri nesciam, Spiritu Sancto 
abumbra/z; e? tanquam nova Heva, non serpenti antiquo, sed Dei nuntio 
praesza; fidem, nullo dubio adulteratam ». Rao, ut videtur: quia compa- 
ratio et contrappositio Hevae cum Maria hic saltem, non proprie circa vir- 
ginitatem ambarum — scilicet B. M. V. et Hevae — sed potius ad diver- 
sam oboedientiam et fidem dicunt relationem. 


[Subscripserunt etiam] Franciscus Vicentin, arch. Corrientensis; Artemius 
Prati, ep. Carpensis; Ferdinandus Longinotti, ep. S. Severini; Angelus Zambar- 
bieri, ep. Guastalla; Cornelius Chizzini, ep. tit. Aegaeus. 

Exc.mus P. D. ADOLFUS SERVANDUS TORTOLO 


Archiepiscopus Paranensis 


Circa cap. VIII istius schematis haec exprimere audeo: 

I. Textus explicite adfirmare deberet r;aternitatem spiritualem | B.mae 
Virginis Mariae erga regeneratos in Christo. Si, testante S. Paulo, connati 
sumus cum Christo, prius cum Christo congeniti sumus ab illa, — etsi diverso 
ordine. 

Proinde, Maternitas Spiritualis Mariae — et non solum Marie, Mater 
nostra — expressis verbis asserenda est, utpote cum divina electione, eius 
maternitas est factum princeps in vocatione christiana. 

Sed, si est Mater est etiam educatrix. Ex materno suo officio, arcano 
sed efficaci modo, ad perfectam conformationem cum Christo nos perducit. 
Immo vero, omnis sua actualis actio erga homines exules ad hoc tendit. 

II. Si Mediatrix est — quod indubitanter doctrina certissima est — nullo 
modo Sacra Synodus agens et tractans de Maria, hoc privilegium silere potest. 
Suum permanens munus in Patria relate ad nos, suum nunc vivere pro nobis, 
nullo meliori modo exprimere potest quam per verbum Mediatrix. 

Dictum fuit in hac Aula quod laici non intelligunt — vel non intelligent — 
hanc praerogativam. Coram Domino sincere fateor quod non solum in mea 
Natione, sed etiam nuperrime hic in Europa, ex pluribus laicis accepi vota 
ut veritas de Maria Mediatrice solemni modo in hac Synodo proclamaretur. 

Mirum est quod circa hanc marialem praerogativam invocetur quod 
labor theologorum ad plenam elucidationem non pervenerit. Sed mirabilius 
est quod idem criterium non applicetur ad caput tertium istius schematis, 
in quo plura tractantur et categorice adfirmantur quae adhuc profundiori 
studio indigent. 

IV. Subscribo ea omnia quae dicuntur de vero cultu mariano. Sed humil. 
lime fateor quod si aliquando cultus marianus minus recte exprimitur, non 
Matri nec fidelibus, sed certissime nobis adiudicanda est culpa. 

V. Quod de mutato titulo capituli dictum fuit ab episcopo Hervas, nullo 
modo praetereundum est. Novus titulus quasi furtive introductus fuit. 

Novus titulus mihi revera non displicet; sed quod vere displicet est 
quod nunquam in textu nominetur Maria, Mater Ecclesiae, quod expresse in 
votis habuit Summus Pontifex, et plures ex nobis Patres. Si Mater Christi, 
Mater totius Christi, Mater Corporis Christi quod est Ecclesia. 

VI. Tandem ex toto corde adhaereo ad ea quae em.mus card. Wyszyfiski 
circa consecrationem SS. Cordi B. Mariae Virginis ab omnibus episcopis cum 
Romano Pontifice hic faciendam. 

REv.Mus P. D. RAIMUNDUS TSCHUDY 
Abbas nullius Einsiedlensis 


Considerato praesertim fine pastorali et oecumenico huius Concilii re- 
late ad cap. VIII schematis constitutionis de Ecclesiz humiliter quae se- 
quuntur propono: 1. ut omittatur titulus « Mediatrix »; 2. ut evitetur ti- 
tulus « Mater Ecclesiae »; 3. ut horum loco adhibeatur titulus « Mater cre- 
dentium » (vel « Mater fidelium »). 


Rationes pro 1: 

4) Non videtur conveniens, ut Concilium adhibeat terminum, de cuius 
sensu accuratiore in doctrina catholica neque claritas neque unanimitas ha- 
betur. De facto neque Patres conciliares neque theologi catholici de sensu 
termini « Mediatrix » consentiunt. 

b) Concilium in doctrina proponenda uti deberet terminis, quorum 
sensus accuratus fidelibus catholicis facile explicari potest. Hoc autem non 
valet de termino « Mediatrix ». Nam pluribus distinctionibus vel explicatio- 
nibus a populo difficile intelligendis opus est, ne fideles titulum « Mediatrix » 
aliquo sensu accipiant, qui doctrinae Novi Testamenti de unico mediatore 
Iesu Christo contradicit. 

c) Usus tituli « Mediatrix » non videtur correspondere intentioni 
oecumenicae Concilii, secundum quam sacra Synodus doctrinam catholicam 
ita proponere debet, ut fratres seiuncti eius veritatem facilius intelligant et 
invitentur ad corrigendas proprias ideas. Usus vero tituli « Mediatrix » hoc 
praecise non obtinet, sed e contra efficit, ut non-catholici firmius adhuc pro- 
priis ideis adhaereant. Nam necessario fratribus separatis etiam optime dispo- 
sitis titulus « Mediatrix », praesertim si fusae explicationes non praebentur, 
contradicere videtur doctrinae clarae Novi Testamenti de unico Mediatore 
Iesu Christo. 

d) Veritas in titulo « Mediatrix » contenta et ab omnibus catholicis 
admissa aliis modis exprimi potest ita, ut facile a fidelibus catholicis recte 
intelligatur et facilius fratribus seiunctis ut Sacrae Scripturae consona ap- 
pareat. 


Rationes pro 2: 

4) Titulus « Mater Ecclesiae » a populo catholico hucusque vix adhi- 
bebatur, et non videtur adesse ratio sufficiens introducendi talem titulum 
auctoritate Concilii. 

b) Facile confusio idearum tum apud fideles catholicos tum apud fra- 
tres seiunctos oriretur, si ex una parte Ecclesia « Mater nostra » appellatur 
(quod omnino correspondet modo loquendi Sacrae Scripturae et traditionis) 
et ex altera parte Maria Mater Ecclesiae, i. e. Mater Matris nostrae diceretur. 

c) Similis difficultas ex eo oriretur, si ex una parte Maria dicitur Filia 
Ecclesiae (quod tum Sacrae Scripturae tum dictis Patrum correspondet, cum 
Maria sit membrum nobilissimum populi Dei) et ex altera parte haec Filia 
Ecclesiae simul appellaretur Mater eiusdem Ecclesiae. 

d) Terminus « Mater Ecclesiae » non videtur correspondere inten- 
tioni constitutionis de Ecclesia, quia Maria hoc titulo potius ab Ecclesia 
removetur et ei quasi opponitur, dum constitutio intendit Mariam exhibere 
ut excellentissimum membrum populi Dei. 

e) Pro dialogo oecumenico necessarium est, ut Concilium quam ma- 
xime innitatur doctrina Sacrae Scripturae et traditionis patristicae. Pro titulo 
« Mater Ecclesiae » autem vix sufficiens fundamentum biblicum et patristi- 
cum inveniri potest. 


Rationes pro 3: 
4) Titulus « Mater credentium » (vel « Mater fidelium »), qui omnino 
correspondet modo loquendi usitato in Ecclesia et Concilii ipsius, facile ab 
omnibus Patribus conciliaribus accipietur. 

b) Hic terminus ex una parte exprimit ea, quae in titulis « Media- 
trix » et « Mater Ecclesiae » certe sunt vera, ex altera parte evitat difficul- 
tates, quas illi duo tituli secumferunt. 

c) Titulus « Mater credentium » optime correspondet iis, quae Sacra 
Scriptura de Maria Virgine enuntiat. Maria propter fidem indubitatam suam 
beata praedicatur (cf. Lc. 1, 44) et ut Virgo semper credens et fidelis in 
Evangeliis describitur. Eius fides in Christum Filium Dei ut germen apparet, 
quod paulatim crescit in aliis credentibus et evolvitur in populo Novi Foe- 
deris. Sicut fides Abraham initium fidei fuit pro omnibus verbo Dei fidenti- 
bus, quapropter « pater credentium » a S. Paulo dicitur (cf. Rorz. 4, 11 s.), 
ita fides Mariae initium est fidei pro omnibus, qui Verbo Dei in Maria incar- 
nato adhaerent, quapropter iure « Mater credentium » novi foederis vocatur. 
Qui titulus simul includit maternitatem spiritualem, qua Maria fidem omnium 
fidelium curis maternis circumdat. 

d) Si titulus « Mater credentium » in cap. VIII in lumine debito po- 
nitur, optime apparet nexus inter doctrinam mariologicam huius capitis et 
doctrinam ecclesiologicam totius constitutionis, cui inseritur. Nam Ecclesia 
in hac constitutione potissimum describitur tanquam populus Novi foederis 
in fide peregrinans et Ecclesia pluries explicite dicitur communitas fidei, 
spei et caritatis. Vocatio fidelium describitur ut vocatio ad fidem caritate 
perfectam. In tali contextu facile intelligitur sermonem fieri debere etiam 
de Matre credentium, cuius fides est principium et typus fidei omnium fide- 
lium et cuius intercessione materna fides omnium credentium adiuvatur. 

e) Titulus « Mater credentium » ab omnibus catholicis facile intelli- 
gitur. Insuper fine pastorali Concilii commendatur, cum fideles tali invoca- 
tione Mariae impellantur, ut fidem Beatae Virginis imitentur et eius inter- 
cessionem invocent, qua adiuventur, ut per fidem ad eam gloriam perducan- 
tur, ad quam Maria fide sua perfecta pervenit. 

f) Cum titulus « Mater credentium » doctrinae biblicae correspondeat, 
facile etiam a fratribus seiunctis intelligitur et agnoscitur. Quo fiet ut ipsis 
aditus ad mariologiam catholicam non praecludatur, sed potius aperiatur. 

Conclusio: rogo ergo, ut in dicto capite loco titulorum « Mediatrix » 
et « Mater Ecclesiae » adhibeatur titulus « Mater credentium » et clare in 
lucem ponatur. 

Exc.mus P. D. HERMANNUS VOLK 
Episcopus Moguntinus 


Animadversationes ad cap. VIII schematis de Ecclesia. 

Litem in Concilio de quaestionibus marianis oriri nemini placere potest. 
Ut hoc vitetur, humiliter quae sequuntur propono: 

Concilium B. Mariae Virgini titulum tribuat « Matris », non quidem 
Ecclesiae, sed « Matris fidelium ». Cuius propositionis hae sunt rationes: 

1. Hic titulus in textu schematis (pag. 198, lin. 16) iam obvenit ubi 
sermo est de « Matre Christi et fidelium », cui textui, ni fallor, nemo oblocu- 
tus est. Insuper in toto capite saepe sermo est de fide, quam Maria usque ad 
crucem Christi praestitit. 

2. Qui Mariam « Matrem fidelium » appellat, enuntiat, quae a propu- 
gnatoribus tituli « Mater Ecclesiae » vere intenti videntur. Maria mater est 
eorum, qui in Christo credentes sunt membra Ecclesiae, cuius membrum 
excellentissimum est Maria. Ecclesiae, inquantum est multiplicitas singulo- 
rum fidelium, Maria iure meritoque dici potest Mater. Ecclesiae autem, in- 
quantum est communitas materna, Maria est typus, non mater. Id ergo, 
quod maternitatem spiritualem Mariae propugnantes exprimere volunt, titulo 
« Matris fidelium » exprimi videtur. 


3. Mariam appellare matrem fidelium in Sacra Scriptura optime fundatur. 
Abraham dicitur « pater fidelium » Veteris foederis (Rom. 4, 11 s.). Etiam 
Novum Testamentum initium sumit a fide, quam cum perfecte non praesti- 
terit Zacharias, Ioannis pater (Lc. 1, 20), plene exhibuit Maria verbis suis 
« Ecce ancilla Domini, fiat mihi secundum verbum tuum » (Lc. 1, 38). Qua- 
propter — beata — laudatur, « quae credidisti » (Lc. 1, 45), neque unquam, 
sicut apostoli (Mz. 8, 26), vituperatur « modicae fidei ». Hac fide intime 
nectuntur Vetus et Novum Foedus. 


4. Eo, quod effertur fides Mariae, aspectus ecclesiologicus capitis mariani 
eiusque nexus cum toto schemate de Ecclesia optime elucet. María, quippe 
quae per totam suam vitam credere debuit et credidit, Ecclesiam peregrinan- 
tem confortat eiusque oculos dirigit ad visionem qua fides consummabitur. 


5. Titulus « Mater fidelium » nobis nullo modo alienus est. In Litaniis 
Lauretanis Maria dicitur « Virgo fidelis ». Rosarium recitando statim ab ini- 
tio petimus, ut Christus in nobis augeat fidem. Summus Pontifex Paulus VI 
feliciter regnans post peractam sessionem alteram huius sacrosanctae Synodi 
pluries de Beata Maria Virgine ut « Matre fidelium » locutus est. Plurimi 
mihi noti sunt libri, quibus titulus « Maria, Mater fidelium ». 


6. Mariae Matris fidelium titulus magnum tribuet vitae religiosae et 
spirituali impetum, ducentem a Maria ad Christum centrum religionis no- 
strae. Inspicientes Mariam credentem cognoscimus modicam fidem esse pec- 
catum, Mariam autem assumptam inspicientes cognoscimus fidem nos ad- 
ducere ad consummationem in Christo. 


7. Titulus « Mater fidelium » non tantum omnia continet, quae expti- 
mere volunt ii, quae titulum « Mater Ecclesiae » propugnant, sed melius 
quam ille titulus a fidelibus nostris intellegetur. Praeterea non erit christianis 
separatis, neque orthodoxis neque ex reformatione prodeuntibus, lapis offen- 
sionis. Magni videtur esse momenti, concilium pronuntiare propositionem 
mariologicam, quae et nostrae pietati christologicae et mariologicae nutri- 
mentum praebet et christianis non-catholicis aditum aperire potest ad ca- 

tholicam erga Beatam Mariam Virginem devotionem melius aestimandum. 
Nos quidem in Concilio nostram rem agere debere certum est. Tamen res 
nostra agi debet non sine respectu ad alios. Alios respicere in ordine gra- 
tiae non est debilitatis signum. 

Concludendo propono: ut Concilium evitet titulos et mediatricis et Ma- 
tris Ecclesiae; ut commissio doctrinalis propositionem de Matre Christi et 
fidelium sublineare velit; ut Patres textui sic emendato unanimiter con- 
sentiant. 


[Subscripserunt etiam] P. G. Grimm, ep. Tsinchow; Guill. Cobben, ep. Hel- 
sinki; Paul Verschuren, coad. Helsinki; Ioseph Wleigl; Anton Hofmann; Ca: 
Ioseph Leiprecht, Rottenburg; Adolf Fürstenberg, Abercorn; H. Aufderbeck; 
Fred. Kaiser; Heinrich Pachowiak; Emm. Kónner; I. B. Przyklenk, Januaria; Leo 
Pietsch, ep. Narona; Is. Emanuel, Spirensis; Ioseph Schoiswohl, Graz; Ioseph 
Kóstner, Gurk; Ioannes M. Hoeck, s. g. Congr. Bav. O.S.B.; Wilhelm Kempf, 
ep. Limburg; St. László, Eisenstadt; Alcides Mendoza Castro, ep. Abancaiensis; 
Aloisius Rodriguez P., ep. S. Crucis de Sierra; Carolus M. Jurgens, arch. Cuschen- 
sis; Ignatius Arbulá Pineda; Ioseph Buchkremer, ep. tit. Aggar, aux. Aquisgra- 
nensis; Leo Arthur Elchinger, ep. tit. Antandrinus, coad. Strasbourg; O. Etspueler, 
ep. tit. Fata; Ioseph M. Reuss, ep. tit. Sinopensis, aux. Moguntinus; Gerhard 
Schaffran, ep. tit. Semneaensis; Jorge Kemerer, Posadas; Francis Simons, Indore; 
L. J. Goody, ep. Bumburiensis; L. Toohey, ep. Maitlandensis; Maurice Pourchet, 
ep. S. Flori; A. Reiterer, Lydenburg; Karl Gnádinger, aux. Freiburg; Iulius An- 
gerhausen, aux. Essen; Matthias Wehr, Trier; Alfred Bengsch, Berlin; Eduard 
Schick, aux. Fulda; I. B. Musty, ep. aux. Namurcensis; F. W. Freking, Salinensis; 
Albert Sanschagrin, coad. Amosensis; Marius Maziers, aux. Lyon; Herman Scháu- 
fele, arch. Friburgensis. 

Exc.mus P. D. IOANNES IULIANUS WEBER 


Archiepiscopus-episcopus Argentinensis 


Ecclesiae filii unanimes B. Mariam Virginem venerantur ut matrem Do- 
mini nostri lesu Christi per quam meruimus auctorem vitae suscipere, et 
semper felices sunt Deum « collaudare, benedicere et praedicare » eiusdem 
Virginis celsitudines celebrando. Ut Genitrix Filii Dei, Maria, tam in Scrip- 
turis quae opus nostrae salutis annuntiant aut referunt, quam in disquisi- 
tione theologica huius mysterii, locum eximium et unicum tenet: intime 
coniuncta est cum vero Filio viscerum suorum. Recentiores disquisitiones 
exegeticae, praesertim in Evangelium Ioannis et in cap. XII Apocalypsis, Dei 
genitricem monstrant non solum ut membrum dignissimum Ecclesiae Novi 
Testamenti, sed ut figuram, immo ut « vicariam », si fas est dicere, eius- 
dem Ecclesiae, in Incarnatione, ad nuntium angeli, et in opere redemptrice 
Domini per crucem. Propter suam divinam maternitatem a culpa originali 
et ab omni peccato praeservata est, et tandem in caelum assumpta. 

Laude dignum est praesens schema « De B. Virgine Deipara in mysterio 
Christi et Ecclesiae » quod omnia quae de B. Virgine praedicanda erant in 
clara luce ostendit. Specialiter merita textus nobis propositi extollere licet 
quoad sequentia puncta: 


1]. Exponit clare praerogativas Christi Matris, ut apparent in Scriptu- 
ris, praesertim in Evangelio. et in vivis traditionibus Ecclesiae. 


2. Non separat Mariam de fratribus et sororibus suis secundum carnem: 
Maria remanet similis nobis absque peccato; non extra Corpus mysticum 
Christi sistitur. Eius privilegia fructus sunt sanguinis Crucis. Fide, sicut 
et nos, Domino adhaesit (Lc. 1, 45). Immo cognitio mysteriorum quibus 
cooperabatur paulatim etiam in ea crevit (Lc. 2, 34-35; 50), dum omnia in 
puro corde servavit, conferens ea in mente, sicut et puer lesus proficiebat 
sapientia, aetate et gratia coram Deo et hominibus (Lc. 2, 52). 


3. Schema affirmat principium absolutum quod Paulus infallibiliter ex- 
posuit: « Unus enim est Deus, unus et Mediator Dei et hominum, homo 
Christus Iesus, qui dedit redemptionem semetipsum pro omnibus » (1 Tm. 
2, 5-6). Christus solus habet potestatem Mediatorem esse, quia solus est simul 
Deus et homo, et solus Spiritum dispensat. 


4. Aliquos Patres et Romanos Pontifices secutum (cf. pag. 214 testi- 
monia allata), schema decorat nihilominus Deigenitricem titulo « Mediatri- 
cis ». Quo sensu? Cum Maria Christo intime coniungitur et a corpore 
eius mystico nullatenus separatur, haec Mediatio fieri nequit nisi « in Chri- 
sto », et quidem per suam piam intercessionem, ut ait Liturgia (Oratio post 
antiphonam Salve, Regina). Similis est Filio suo de quo Scriptura dicit quod 
sit « semper vivens ad interpellandum pro nobis » ad Patrem (Hebr. 7, 25; 
Rom. 8, 34; 1 Io. 2, 1). Hoc munus Mariae iam apparet in narratione ioan- 
nica de miraculo aquae in vinum conversae in Cana Galileae, ubi primum 
« signum » Christi obtinuit per precationem suam, in decursu nuptiarum 
quae novam oeconomiam salutis figurabant. Et nos ipsi, ad imitationem 
Mariae, quamquam in valde minore mensura, mediatores esse possumus ad 
Deum, orando scilicet pro invicem, sicut Paulus frequenter adhortatur (1 Thess. 
5, 28; Col. 4, 14; Eph. 5, 18-20). Sic intellecta, et solum sic intellecta 
Mediatio Mariae nullo modo fratres nostros adhuc dissidentes offendere 
potest. Orientales « intercessionem » seu « Deisin » Mariae saepe in iconi- 
bus figurant; ex Protestantibus, theologus nomine Asmussen, ut legitimam 
doctrinam Mediationis Mariae in Christo agnoscit (« Mittlerschaft in Chri- 
stus »), in opere scil. cui nomen « Maria, die Mutter Gottes » (pag. 51). 
Praesens schema ergo grandem valorem oecumenicum habere potest. 

5. Omittit schema feliciter controversias inter theologos et distinctiones 
mere scholasticas: haec omnia nondum matura sunt et fidelibus valde extranea. 
Textus ergo valorem etiam pastoralem habet. 

His omnibus dictis, schema laudandum est et in sua sobrietate conser- 
vandum, quin novis additionibus aggravetur. 

[Addidit notulam P. Benoit O.P. ut complementum animadversionum: ] 

In constitutione De Ecclesia, cap. VIII (de B.M.V.) n. 53, pag. 200, lin. 26 
dicitur de Visitatione Mariae ad Elisabeth quod praecursor im simu matris sancti- 
ficatur. 

Quamvis ista interpretatio apud S. Thomam (III, q. 27, art. 6) et alios theo- 
logos inveniatur, secundum quam Ioannes Baptista sanctificatus fuerit a peccato 
antequam nasceretur, ut putant etiam de lIeremia (cf. Ier. 1, 5), non tamen con- 
sonat cum mente S. Lucae, ut erui potest e suo proprio modo loquendi. 

Lucas enim, quando dicit aliquem « impleri Spiritu Sancto » vel quid simile, 
semper intendit charisma propheticum datum ad loquendum vel agendum. Facile 
esset ostendere hunc usum ab eo sumptum esse e loquela Veteris Testamenti 
(Deut. 34, 9; Is. 11, 3; Sap. 1, 7; Eccli. 39, 6; cf. Gen. 41, 38). Hic sufficiat 
in memoriam revocare locos in quibus ipse sic loquitur. In Pentecoste apostoli 
«repleti sunt omnes Spiritu Sancto, et coeperunt loqui variis linguis, prout Spi- 
ritus Sanctus dabat eloqui illis » (/Acz. 2, 4). Eodem modo Petrus est « repletus 
Spiritu Sancto » quando solemniter loquitur coram Synedrio (Act. 4, 8). Idem 
dicitur de apostolis post liberationem Petri et orationem: « repleti sunt omnes 
Spiritu Sancto, et loquebantur verbum Dei cum fiducia » (Act. 4, 31). Quando 
ergo Paulus conversus debet « impleri Spiritu Sancto » (Act. 9, 17), hoc referen- 
dum videtur ad missionem suam proximam apud Gentes et reges et filios Israel 
(ibid. 15), ut patet iam a principio itineris sui primi: « Saulus autem, qui et Pau- 
lus, repletus Spiritu Sancto, intuens in eum, dixit » (Acz. 13, 9). « Plenus Spi- 
ritu Sancto » similiter dicitur Stephanus (Ac£. 7, 55), quando moriendus videt 
lesum in gloria et proclamat visionem. Ipse Stephanus (Act. 6, 5) — sicut et 
Barnabas (Act. 11, 24) — erat « vir plenus fide et Spiritu Sancto » ad munus suum 
exercendum in Ecclesia. 

Iam in principio Evangelii sui, Lucas dicit de Zacharia quod « repletus est 
Spiritu Sancto et prophetavit » ad dicendum hymnum « Benedictus » (Acz. 1, 67). 
In ipsa Visitatione Elisabeth « repleta est Spiritu Sancto » ad salutandum Mariam 
ut Matrem Domini sui (Lc. 1, 41). Sensit enim infantem in gaudio exultantem in 
utero suo (ibid. 44). 

Quando ergo Lucas refert verbum Angeli ad Zachariam, scil. quod « Spiritu 
Sancto replebitur adhuc ex utero matris suae » (Lc. 1, 15), non aliud intendit 
quam istud initium muneris prophetici Praecutsoris adhuc in utero matris existen- 
tis. Non cogitat de « sanctificatione » a peccato. 

Unde melius esset ut non introduceretur in schemate de Ecclesia interpretatio 
quam sana exegesis textus sacri non sustinet. Verba « et praecursor in sinu matris 
sanctificatur » in priori textu deerant; petitur ut deleantur in textu emendato. 

Exc.mus P. D. MATTHIAS WEHR 


Episcopus Trevirensis 


Ad art. 53 (pag. 199, lin. 40): verba «et operi » melius deleantur. 
Ratio: ex textu sacro demonstrari nequit B. Mariam V. in annuntiatione 
operi Christi directe se devovisse. 

Ad art. 53 (pag. 200, lin. 26): deleantur verba « et praecursor in sinu 

matris sanctificatur (cf. Lc. 1, 41-45)». Ratio: ex textu allato stricte 
probari nequit sanctificationem praecursoris in utero matris factam esse in 
visitatione B. Mariae V. apud Elisabeth. Item Lc. 1, 15 sanctificationem 
internam non probat. Concilii autem non est opiniones theologorum pro- 
clamare. 

Ad art. 54 (pag. 202, lin. 26): deleto verbo « offerendo » dicatur 
« sistendo » vel « praesentando ». Ratio: actio illa lege Veteris Testamenti 
praescripta non fuit actio sacrificalis, neque B. Maria, secundum Vetus Te- 
stamentum, sacerdotissa fuit. Quare opportunum videtur, ut adhibeatur ver- 
bum « sistere », in ipsa Vulgata adhibitum, vel « praesentare ». 


[Subscripserunt etiam] Bernardus Stein; Carolus Schmidt. 

Exc.wus P. D. IOANNES WILLEBRANDS 


Episcopus tit. Maurianensis 


Dans les discussions conciliaires concernant le chap. VIII du schéma 
de la Constitution « De Ecclesia »: De beata Maria Virgine Deipara in my- 
sterio Christi et Ecclesiae, plusieurs Eminentissimes et Excellentissimes Péres 
conciliaires ont mentionné l'aspect oecuménique et son importance dans la 
maniere dont le Concile parle de la Sainte Vierge Marie, Mére de Dieu. 

Il me semble que, en approfondissant la doctrine mariale de l'Eglise sur 
la base de l'évangile, le chapitre sur la Sainte Vierge devrait étre un « chal- 
lenge » (c'est-à-dire un défi) pour nos fréres séparés, surtout pour les protes- 
tants, c'est-à-dire ce chapitre devrait mettre à l'épreuve leur doctrine sur la 
Sainte Vierge et leur attitude religieuse et les obliger à un examen de conscience 
sur ce point. En général les protestants ont diminué l'honneur et le culte 
de la Sainte Vierge et ne sont pas dans la ligne de la Sainte Ecriture et de 
la Tradition ancienne de PEglise, ils l'ont méme diminué plus que leurs 
propres péres et docteurs comme Luther et Calvin. Le Concile, parlant de 
la Sainte Vierge Marie, devrait les convaincre, ou au moins les faire réfléchir 
sur le fait qu'ils ne sont pas fidéles à la Sainte Ecriture, dans leur doctrine 
et pratique mariales. 

Pour arriver à ce résultat le texte conciliaire doit s'appuyer profondément 
sur la Bible et sur la Tradition apostolique. Pour une considération du texte 
actuel sous ce point de vue, je me référe à l'intervention de Son Eminence 
le cardinal Bea. 

Ensuite la doctrine proposée doit étre claire et lucide, sans laisser d'obscu- 
rité ni de doutes, non seulement pour les catholiques mais aussi pour les 
fréres séparés qui sont trés attentifs à ce qu'enseigne l'Eglise catholique 
sur la Sainte Vierge. De cette constitution nous n'attendons pas de pieuses 
exhortations, mais un enseignement sür. Ainsi les dogmes de l'Immaculée 
Conception et de l'Assomption de Marie sont clairement et nettement for- 


12 


178 ACTA CONC. VATICANI II — PERIODUS III 


mulés, ils font connaitre la doctrine et la foi catholiques méme à ceux qui 
ne les acceptent pas. On ne reproche pas à St. Bernard de Clairvaux, qui a 
tant préché la piété mariale, de n'avoir pas accepté la doctrine de l'Immaculée 
Conception, parce que cette doctrine n'était pas claire à son époque. 

Le schéma introduit dans le n. 54, p. 203, lig. 5, le titre « Mediatrix ». 
Ce titre évoque immédiatement l'article de foi sur le « Unus Mediator inter 
Deum et homines ». Si un texte doctrinal du Concile donne ce titre à la 
Sainte Vierge, il devra clairement énoncer la doctrine impliquée, pour ne pas 
confondre la foi des fidéles catholiques et ne pas rendre incompréhensible 
notre foi à nos fréres séparés. Le texte proposé n'explique rien. Ce n'est 
point un avantage. Oü allons-nous si nous avons dans une question, qui 
touche directement la foi, un mot du Concile qui crée plutót des probl&mes 
au lieu d'éclaircir le contenu de la foi? 

Parmi les titres qui appartiennent au Seigneur Jésus il y en a plusieurs 
qu'on peut appliquer, modo analogo, aux créatures, et en particulier à la 
Sainte Vierge Marie; il y en a d'autres dont l'application analogique bien 
que compréhensible pour les théologiens, porte inévitablement le risque 
d'obscurcir pour les simples fidéles les grands articles de la foi, comme 
par ex. les titres « Christ », « Rédempteur », « Médiateur ». 

I] me semble que cette doctrine de la « Mediatrix » n'est pas müre, et 
que du moins ce vocable devrait étre supprimé. Si Dieu veut que la 
doctrine de la médiation de Marie dans l'oeuvre du salut soit proclamée par 
lEglise, il éclaircira le sensus fidei à ce point et la rendra claire en son 
temps. Pour le moment il me semble souhaitable de s'en abstenir dans cette 


constitution. 


51 
Exc.umus P. D. CAROLUS WOJTYEZA 


Archiepiscopus Cracoviensis 


Cap. VIII schematis de Ecclesia tractat de B. Maria Virgine Deipara in 
mysterio Christi et Ecclesiae. Cum tamen caput illud est ultimum in schemate, 
doctrina in ipso contenta magis videtur iuxta-posita quam composita doc- 
trinae totius schematis, magis apparet ut aliquod corollarium quam ut pars. 
Et hoc nec videtur esse iustum nec obiecto suo consonum. 

Munus enim Virgini Deiparae proprium consistit in aedificando Corpore 
Christi mystico sicut consistebat prius in edendo Corpore eius physico. Unum 
nequit esse sine alio. Maria generans Filium Dei, initium dedit operibus 
Redemptionis et Salvationis a Filio suo peractis. Simul etiam ipsa ut Mater 
in actibus Filii et in operibus ab Illo peractis plenissime participavit. Nulli 
aliae creaturae voluntas salvifica Dei, quae in missione Filii manifestatur, tali 
modo fuit propinqua quam Deiparae. Unde etiam oritur relatio eius ad 
Ecclesiam, haec enim opera Redemptionis et Salvationis a Christo peracta 

continuat in saecula — et ipsam voluntatem Dei salvificam permanenter ho- 
minibus demonstrat. 

Unde locus conveniens, in quo doctrina de Virgine Deipara doctrinae 
de Ecclesia componatur videtur esse post primum et ante secundum caput 
schematis. Oportet saltem, ut ibi commemoretur, si non ex toto evolvatur. 
Videtur de cetero, quod munus salvificum Ecclesiae in schemate non est ex- 
pressum sufficienter. Ecclesiologia schematis non videtur sufficienter soterio- 
logica. Ex hac parte non apparet etiam sufficienter finalitas Ecclesiae: Eccle- 
sia sicut Christus vult hominibus, immo, toto generi humano praestare sa- 
lutem. Hoc est munus eius, hic est finis cui servit in mundo cuiusvis tem- 
poris. Et in hoc munere in hoc quoque servitio proximam sibi habet Eccle- 
sia Deiparam Virginem. Oportet caput de Maria Virgine in schemate ita 
componere ut non solum dignitati Deiparae optime correspondeat, sed etiam 
Ecclesiam ipsam sub aspectu magis soteriologico nobis ostendat. 

Exc.mus P. D. VINCENTIUS FAUSTINUS ZAZPE 
Episcopus Rapbaéliensis 


Patres subsignantes, sequentes animadversiones circa cap. VIII: « De 
Beata Maria Virgine Deipara in mysterio Christi et Ecclesiae » proponunt: 

Pag. 198 (linn. 5-7), ut simplificentur, ratione sobrietatis: « superemi- 
nens prorsusque singulare... spectatissimum... ». 

Pag. 198 (linn. 8, 9), ut loco « filiali pietatis affectu se prosequi semper 
professa est» dicatur: « Filiali pietatis affectu et fiducia prosequitur », ut 
vitentur disputationes et distinctiones innecessariae. 

Pag. 198 (linn. 26-31), ut omittantur haec verba, siquidem a lin. 31 seq., 
hoc ipsum describitur. Ex alia parte, hoc locum aptius videtur ut intro- 
ducatur thema biblicum et oecumenicum circa B. M. V. filiam Sion. 

Pag. 199 (linn. 23-25), ut dicatur melius: « ... Haud minor poterat esse, 
revelatione praesupposita, quam Dei Matrem... », ad vitandas consequentias 
aliquo modo arbitrarias. 

Pag. 199 (lin. 32), ut dicatur, loco « gratia plena », « Deo grata, seu gra- 
tia plena », quia verba illa sensum verbi « kecharitomene » litteraliter non 
exprimunt. Quamvis theologus hanc deductionem facere possit, tamen, si 
textum biblicum citatur, sensum proprium exprimere necesse est. 

Pag. 202 (lin. 7), ut loco « maternum munus », dicatur: « Mariae autem 
munus erga bomines...» ut sensum verborum clarius appareant. 

Pag. 202 (linn. 15-17), ut melius dicatur, iuxta formulam a S. E. R. Hen- 
ríquez propositam, « ipsamque nullo modo mediatam reddit », loco verbo- 
rum « Directam vero unionem... nullo modo impedit sed fovet ». Hoc modo, 
et quidem brevius, pietas christiana recte ordinatur ad vitandam confusionem 
quae saepissime in fidelibus invenitur; Maria etenim apparet ut mediatrix 
materialis, ut si Maria proxima nobis, lesus autem longius. 


180 ACTA CONC. VATICANI II — PERIODUS III 


Pag. 202 (linn. 18-25), ut paragraphus ita reducatur et modificetur, hoc 
modo: « Beata Virgo, Ancilla Domini, angelicis verbis bumiliter consen- 
tendo, Christum concipiendo, generando, alendo, etc. ». Sic clarius elucet 
sensum biblicum et harmonia cum verbis sequentibus. 

Pag. 204 (lin. 17), ut omittatur verbum « intrinsecum », quia inneces- 
sarium, nam statim additur: « Izgressa ». 

Pag. 204 (linn. 23-25), melius videtur ut verba hoc modo logice ordi. 
nentur: « Constinuo progrediens in divina voluntate exquirenda et exse- 
quenda imprimis in fide, oboedientia, caritate et patientia ». 


[Subscripserunt etiam] Albertus Devoto, ep. Goyanensis; Antonius M. 
Aguirre, ep. S. Isidori in Argentina; Enrique A. Angeletti Carletti, ep. tit. Ly- 
strensis. 


53 
PLURES PATRES CONCILIARES 


I. Ego infrascriptus censeo, ut in capite de B. Maria Virgine omittatur 
vox « mediatricis » (in schemate de Ecclesia, pag. 203, linn. 4-6). Ratio: 
4) ex una parte in schemate bene et fuse exponitur functio B. Mariae Vir- 
ginis in oeconomia salutis tum in terris tum in caelo (pag. 202-203), et ita 
additio vocis « mediatricis » prorsus inutilis est; 5) ex altera parte tamen 
vox « mediatricis » ansam praebet aequivocationum in praxi pastorali prae- 
sertim, sub respectu oecumenico novas et superfluas creat difficultates, nimis 
recedit a locutione biblica, quae soli Christo hanc vocem adiudicat (1 Tim. 
2, 5: unus et mediator Dei et hominum, homo Christus Iesus), non est tra- 
ditionalis. Hisce vox in declaratione conciliari omnino vitanda est. 

II. Censeo insuper in capite de B. Maria Virgine non esse addendam 
mentionem Virginis tanquam 7;zatris Ecclesiae. Ratio: 4) Locutio est hucus- 
que satis rara, nimis recens, non traditionalis; b) christifidelibus orientalibus 
incognita; c) praebet difficultates theologicas, cum Virgo sit membrum Ec- 
clesiae; d) affert difficultates summas oecumenicas; e) et insuper adeo parum 
constat de sezsu determinato talis locutionis, ut a Concilio adhiberi non 
debeat. Ansam praebet aequivocationum et susceptibilis est male intellectu, 
ita ut bene et recte intellegantur unaquaque vice subtiles (et in praxi pastorali 
christifidelibus sat difficiles captu) exigat explicationes; /) id quod forte veri 
sub hac locutione intellegi potest, quoad rem in isto capite fuse exponitur, 
ita ut additio praefatae locutionis praeterea inutilis est. 


[Subscripserunt] I. B. da Mota e Albuquerque, arch. Vitoria Espirito Santo; 
Ioseph A. Lopez de Castro Pinto, aux. Rio de Janeiro; Ioseph Lamartine Soares, 
ep. tit. Fussalensis; Romeus Alberti, ep. tit. Belali; Antonius Barbosa, ep. 
Campi Grandis; Climerius Almeida de Andrade, ep. Victoriensis de Conquista; 
Ioachim De Lange, prael. Tefe; Augustus Carvalho, ep. Caruarü; Alfonsus Sil. 
veira de Mello, prael. Diamantino; Candidus Padin, aux. Rio de Janeiro; Ioseph 
M. Pires, ep. Aracuai; Walfridus Teixeira Vieira, ep. tit. Larandensis; Edil- 

bertus Dinkelborg, ep. Oeirensis; Emmanuel Pereira da Costa, ep. Campinensis 
Grandis; Valdir Calheiros de Novais, aux. Fluminis Januarii; Salomáo Ferraz, ep. 
tit, Eleuterna; Ioseph Medeiros Delgado, arch. Fortaleza; Avilar Brandáo Vilela, 
arch. Teresina; Emmanuel Lisboa de Oliveira, ep. Nazarensis in Brasilia; Paulus 
Rolim Loureiro, ep. Mogi das Cruzes; José Casta Campos, ep. Valentinus in 
Brasilia; Nivaldus Monte, aux. Aracajü; loannes Ioseph da Mota e Albuquerque, 
arch. S. Ludovici in Maragnano; Aniger F. M. Melillo, ep. Piracicaba; Vincentius 
Scherer, arch. Portalegrensis; Edmundus Luis Kunz, aux. Portalegrensis; Clau- 
dius Colling, ep. Passofondendis; Albertus Etges, ep. S. Crucis in Brasilia; Augu- 
stus Petró, ep. Uruguaiana; loannes Hoffmann, ep. Vestphalenianus; Walmor 
Battüà Wichrowski, ep. tit. Felbes; Alfonsus Niehues, ep. tit. Eurea di Epiro; 
Gregorio Warmeling, ep. Joinville; Anselmus Pietrulla, ep. Tubaráo; José de 
Medeiros Leite, ep. Oliveira; Franciscus Austregesilo Mesquita, ep. Afogadensis 
de Ingázeira; Albertus Ramos, arch. Belem do Parà; Ioannes Rezende Costa, coad. 
Belo Horizonte; José Dantas, ep. Garanhuns; David Picao, ep. tit. Tois, coad. 
Santos; Milton Corréa Pereira, aux. Belem do Parà; Stephanus Sidarouss, patr. 
Alessandria; Paulus Cheicko, patr. Babylonensis; Maximos IV, patr.; Augusti- 
nus card. Bea; Raphael Bidawid, ep. Amadiensis; Peter Grimm, ep. Zinceuven- 
sis; Sandor Kovacz, ep. Szombathely; Albertus van den Hurk, ep. Medan; H. J. 
M. Van der Burgt, arch. Pontianak; Andreas Hamvas, ep. Csanad; Alexander 
Klempa, ep. Vezprimiensis; Martinus Michler, abb. null. Monserrato Fluminis Ia- 
nuarii; André Perraudin, arch. Kabgayensis; Carolus Parteli, ep. Tacuarembó; 
Mauritius Poutchet, ep. S. Flori. 


54 
PLURES PATRES CONCILIARES ARGENTINAE 


Los abajo firmantes, Miembros del Episcopado Argentino, ruegan a 
Vuestra Excia. quiera transmitir a la Presidencia del Concilio y a las Co- 
misiones que corresponda, su firme deseo de que en la redacción definitiva 
del Esquema de la Constitución de Ecclesiz, se restituya al capítulo VIII, 
dedicado a la Santísima Virgen María, el primitivo título del anterior proyecto 
de Esquema sobre la Santísima Virgen, a saber: « De Beata Maria Virgine, 
Ecclesiae Matre ». 


[Subscripserunt] Antonio card. Caggiano, Arzobispo de Buenos Aires; Nico- 
las Fasolino, Arzobispo de Santa Fé; Germiniano Esorto, Arzobispo de Bahía 
Blanca; Francisco Vicentin, Arzobispo de Corriente; Alejandro Schell, ob. de 
Lomas; Juan Carlos Aramburu, Arzobispo de Tucumán; Miguel Raspanti, Obispo 
de Morón; Pechuan Marin, Obispo de Cruz del Eje; Jaime de Nevares, Obispo de 
Neuquen; Carlos M. Cafferata, Obispo de San Luis; Francisco Muguerza, Obispo 
de Orán; Jorge R. Chalup. Obispo de Gualeguaychá; Manuel Marengo. Obispo de 
Azul; Alberto Deane, Obispo de Villa María; Italo S. di Stefano, Obispo de Presi- 
dencia Roque Saenz Peíia; Ildefonso M. Sansierra, Auxiliar de San Juan; Moises 
Blanchoud, Obispo de Rio Cuarto; Mauricio Magliano, Obispo de Rio Gallegos; 
Jorge Gottau, Obispo de Afíatuya; José Borgatti, Obispo de Viedma; Benito E. Ro- 
driguez, Obispo aux. de Rosario; Manuel Menendez, Obispo de San Martín; Eugenio 
Peyrou, Obispo de Comodoro Rivadavia; Carlos M. Perez, Arzobispo de Salta; 

Fr. Pedro Torres, Obispo de Catamarca; Andres Sapelak, Visitador Apostólico 
de los Católicos Ucranianos; Jorge Mayer, Obispo de Santa Rosa; Guillermo Bo- 
latti, Arzobispo de Rosario; Ernesto Segura, Obispo aux. de Buenos Aires; Luis 
J. Tome, Obispo de Mercedes; Francisco J. Vennera, Obispo de San Nicolás; 
Adolfo Tortolo, Arzobispo de Paraná. 


55 
NONNULLI PATRES CONCILIARES BRASILIAE 


Patres Conciliares Brasilienses nonnulli die 27 septembris anni 1964 
currentis iudicium scripto rogaverunt a Pontificio Instituto Biblico, Romae, 
circa praecipuos textus ex Sacra Scriptura, qui in cap. VIII schematis de Ec- 
clesia B. Mariae Virgini dicato citati inveniuntur et ipsae B. Virgini prae- 
sertim applicati. 

Iudicium hoc, quod in adnexis paginis legitur, nostrum quoque et pro- 
prium facimus, atque petimus ut in emendatione praefati textus cap. VIII 


in omni consideratione habeatur. 
Joáo B. da Mota e Albuquerque 


Arcb. Victoriensis Spiritus Sancti 


Animadversiones in cap. VIII (De Beata...) schematis constitutionis 
de Ecclesia ab aliquibus Professoribus Pontificii Instituti Biblici factae ad 
usum rev.morum et exc.morum DD. episcoporum Brasiliae. 

Quaestiones motae sunt circa interpretationem aliquorum textuum sive 
Veteris sive Novi Testamenti, qui in hoc capite allati sunt ad illustrandam et 
stabiliendam doctrinam catholicam de B. Maria Virgine. Rogati ut iudicium 
de tali interpretatione, ex aspectu exegeseos christianae et scientificae, fera- 
mus, cum omni modestia proponimus haec quae sequuntur. 

I. Pag. 198, lin. 26 - pag. 199, lin. 14. In tota hac paragrapho apparet 
infelix confusio inter res diversas, nempe 1. processum historicum divinae 
revelationis quo pii saltem Israélitae successivis eorum generationibus in 
quandam exspectationem et imperfectam intelligentiam futurae actionis Dei 
pedetentím conducebantur, et 2. illam pleniorem intellegentiam totius re- 
velationis quam post eius impletionem a Christo factam et nobis manifesta- 
tam nos christiani, a Spiritu Sancto edocti, nunc habere possumus. 

À. v.: non potest ostendi ullum hominem Veteris Testamenti textus 
in hac alinea citatos ullo modo intellexisse vel intelligere potuisse de mu- 
nere B. Virginis in oeconomia salutis. 

Verum est quod scriptores inspirati Novi Testamenti aliquibus textibus 
Veteris Testamenti attribuunt sensum, qui licet ex ipsis solis in contextu 
originali deduci non possit, eis tamen vere pertinet, ex ipso usu in Novo 
Testamento facto. ÁAppellari potest « sensus christianus », quia ex revela- 
tione christiana defluit, sive quod textus iam in Vetere Testamento habet 
sensum typicum (vel « pleniorem », in cognitione divina et sub littera my- 
steriose absconditum), sive quod talis textus Veteris Testamenti novum sen- 

sum, quem antea non habuerat, in Novo Testamento accepit, cum a Christo 
vel apostolis auctoritate divina in hoc sensu in Novo Testamento adhibitus 
est. Ita, Evangelista Matthaeus textus Veteris Testamenti summa libertate 
adhibet, et non apparet quo iure Relatio dicat (pag. 211, alinea 3?) Is. 7, 14 
applicari B. Virgini in Mz. 1, 22. sensu stricto. Hoc est affirmare hunc 
textum esse messianicum et Mariologicum sensu stricte litterali, cum Pius VI 
(Encb. Bib. 74) liberum reliquit admittere sensum litteralem vel typicum. 

Ut emendationem magis specificam huius incisae proponamus, qua mu- 
tationes textus ad essentialia tantum restringantur, formulam sequentem 
afferemus: « Sacrae Litterae Veteris Testamenti, si, ut oportet, sub luce 


randa traditio munus Matris Salvatoris in salutis oeconomia modo magis 
magisque dilucido describunt et veluti conspiciendum proponunt, et quidem 


ab initio historiae salutis in libris Veteris Testamenti descriptae, qua Chri- 
sti in mundum adventus lento gradu praeparatur, et clarius pedetentim in 


apricum profertur figura Mulieris, matris Redemptoris. Si primaeva docu- 
menta leguntur, qualiter in Ecclesia semper lecta sunt, B. Virgo iam adum- 


bratur in promissione, lapsis in peccatum primis parentibus data, de victoria 
super serpentem (cf. Gez. 3, 15). Similiter, haec est Virgo quae conceptura 


et paritura erat Filium cuius nomen vocaretur Emmanuel (cf. Is. 7, 14; 
Mt. 1, 22-23; Micbea, 5, 2-3). Ipsa praecellit », etc. 


Nota: 4) Verba lineolis subducta solum transposita sunt. 


b) » linea » mutata vel adiuncta. 

c) « Similiter... conceptura.. vocaretur... ». Ita clarius fit hanc 
intellegentiam horum textuum esse christianam, nobis manifestatam tantum 
doctrina et operibus Christi. Si citatio fit verborum Veteris Testamenti, 
oportet scribere litteris italicis, « virgo concipiet et pariet filium »; sed tunc 
adhibebitur ex versione Vulgata « virgo », quae minus accurata est in red- 
denda voce 'al;a; cf. infra. Etiam melius forte diceretur « Similiter, haec 
est Mater quae... »; vel « Similiter, apparet ut Virgo quae... ». 


II. Nunc ad textus individuales Veteris Testamenti. 


1) Gez. 3, 15. Sine ullo dubio hagiographus, loquens de muliere, 
intendit Evam; secus exegesis non habet sensum. Expresse enuntiat pugnam 
inter semen mulieris et serpentem, atque innuit victoriam seminis mulieris. 
Nihil directe dicit de victoria mulieris, neque loquitur de futura muliere. 
Asseri non potest textum sensu litterali se referre ad B. Virginem. Et hic 
textus non citatur ut messianicus in Novo Testamento (adest simplex allu- 
sio in Rom. 16, 20). 

2) Is. 7, 14. Textus non potest sensu litterali intendere Messiam 
proinde neque Matrem eius, nam Isaias expresse dicit inimicos Iudae victum 
iri, antequam puer Emmanuel ad aetatem discretionis perveniat. Quae clades 
post circa duos annos de facto evenit. Quaestio de brevitate temporis est 

centralis in verbis prophetae, et frustra impossibilia tentata sunt ad elu- 
dendam difficultatem quae inde obest interpretationi directe messianicae. Ad- 
mittendum est, maiorem partem exegetarum catholicorum hodie textum in- 
telligere, sensu litterali, de quadam femina prophetae contemporanea. 


Vox hebraica 'alzma non significat (necessario) « virginem », sed « iuve- 
nem » tantum, Neque probari potest Septuaginta, cum vertit « parthénos », 
voluisse significare virginem, nam in Gers. 34, 3(4) vocem 7zz'ara (puella) 
vertit voce « parthénos », etsi expresse agitur de puella quae iam non 
erat virgo. 

3) Michea, 5, 2-3. Propheta promittit futurum regem davidicum, quem 
« paritura pariet », et qui populum a iugo Assyriorum liberabit; ergo non lo- 
quitur in sensu litterali de Messia neque de Matre eius. 

Sensus mariologicus et pulcherrimus horum textuum dicendus est aut 
sensus typicus aut sensus « plenior » christianus, non autem sensus stricte 
litteralis [dicitur « stricte », quia aliqui subsumunt sensum « pleniorem » 
aliquomodo sub litterali]. Secus dicendum esset Deum per saecula dedisse 
revelationes, immo revelationes progressivas, quae tamen a nemine (ne ab 
hominibus quidem per quos datae sunt) intelligebantur sive intelligi poterant. 

Si textus tamen mutetur ut supra proponitur (vel simili modo), ipse con- 
servabit textibus sic dictis mariologicis Veteris Testamenti totum splen- 
dorem quem habent in usu liturgico Ecclesiae, at simul evitabit quaestio- 
nem magis « technicam » de indole quam intra ambitum Veteris Testamenti 
habent. Secundum intentum Concilii (pag. 198, linn. 18-22) non est affir- 
mandus sensus mariologicus litteralis, qui plerumque ab exegetis hodiernis 
catholicis dubitatur vel negatur. 


III. Textus Novi Testamenti. 


1) Lc. 1, 28. Illud Vulgatae « gratia plena » plus dicit quam ecba- 
ritoméne. Utique ex contextu sensus religiosus tribuendus est huic saluta- 
tioni, quae per se posset esse titulus honorificus conventionalis; sed non prae- 
cise agit de gratia sensu technico theologiae scholasticae. Fere aequivalet: 
« Tu quae obiectum es divini favoris seu benevolentiae ». In quonam autem 
gradu, non specificatur. Illud « Singularis prorsus sanctitatis splendoribus » 
(pag. 199, linn. 29-30) est phrasis rhetorica quae bene conveniret panegy- 
rico cuidam in honorem B. Virginis pronuntiando; num vere convenit docu- 
mento gravi quale convenit esse decretum conciliare? Nonne melior prorsus 
sonat sobria simplicitas ipsius Verbi Dei? (Hoc et de aliis locis in hoc ca- 
pite dici posset). 

2) Pag. 200, lin. 26. « Praecursor in sinu matris sanctificatur ». In 
textu Lc. 1, 41-45 praecursor dicitur saltasse (vel exsultasse) prae gaudio 
in utero matris. Nihil prorsus dicitur de sanctificatione. Melius inverteretur 
clausularum ordo, ita: « ... ad visitandam Elizabeth, excipitur signo gaudii a 
Praecursore adhuc in sinu matris, et a cognata ob fidem suam in salutem 
promissam beata salutatur (cf. Lc. 1, 41-45) ». 

3) Pag. 200, linn. 28-30. Lc. 2, 7. Virginitas perpetua B. Mariae Vir- 
ginis est veritas pretiosa et extollenda. Sed etiam, pro honore Mariae debito, 
est recte concipienda, non modo crasso et nimis materialis. 

4) Virginitas ut virtus christiana inhaeret animae; amittitur tantum 
actu voluntatis. 

b) Virginitas ut status corporalis stat in non-experientia congressus 
sexualis. Ergo si non iam amissa est, non amittitur sola parturitione. Hoc 
sensu verissime dicitur Maria « virgo in partu ». 

c) Virginitas zo" consistit in integritate sic dicti « sigilli corpora- 
lis », quae multis modis et incidentibus amitti potest. Haec ultima est con- 
ceptio amoralis et quasi pagana... 

Deinde: S. Lucas usus est verbo e£eken, quod significat normalem func- 
tionem matris prolem in lucem emittentis. Vix potest intelligi de quodam 
miraculoso transitu prolis ex utero. 


4) Pag. 201, lin. 20. Io. 19, 27. Quod discipulus dilectus, accipiens 
Matrem lesu «in sua», intellegendus sit ut symbolum, sive quorumlibet 
discipulorum Christi, sive totius Ecclesiae, sive etiam generis humani, potest 
dici probabile, ex noto stylo symbolico quarti evangelii. Sed nescio an talis 
doctrina fulciri possit aliis documentis traditionis. 


56 
CONFERENTIA EPISCOPORUM MEXICANAE PROVINCIAE 


In congregatione generali Concilii Oecumenici Vaticani II, suffragationi 
secretae propositio haec subiiciatur: 

« Utrum titulus cap. VIII constitutionis de Ecclesia reponendus sit 
prout sequitur: « De B. Maria Virgine Deipara et Ecclesiae Matre ». 

Ratio humillimae petitionis haec est: multi sumus Patres conciliares 
qui ita filiali amore erga B. V. Mariam Matrem nostram ardenter desidera- 
mus, prout in aula multis argumentis prolatum est, et talis titulus in prae- 
cedenti schemate iam inveniebatur. 


57 
CONFERENTIA EPISCOPORUM NEERLANDIAE 


Nomine conferentiae episcoporum neerlandicae relate ad cap. VIII sche- 
matis de Ecclesia, nempe « de Beata », sequentia notare velim. 

Laudans progressum in nova redactione huius capitis procul dubio al. 
latum, aliquas tamen animadversiones in favorem melioris textus definitivi 
proponere velim. 


A) Animadversiones generales, fundamentum propositionis particula- 
rium emendationum. 

1. Haec materia sub respectu oecumenico valde momentosa est. Quam 
ob rem varía in hoc capite contenta sic dicenda sunt, ut prízzo veritas catho- 
lica non teneatur sub silentio respectuoso, sed, secumdo, sic exprimatur ut 
haec a christianis non-catholicis melius intelligi et reapse assimilari possit. 
Ex quo sequitur omnia esse vitanda quae separationem inter catholicam et 
non-catholicam intelligentiam B. M. V. supervacaneo modo adaugent, quae- 
que mutuae comprehensioni non favent ob carentiam peritiae accuratae prae- 
sertim in rebus historicis et in exegesi S. Scripturae. Ex hac animadversione 
generaliori sequuntur duae animadversiones generales: 

4) Quamvis character biblicus figurae B. M. V. melius quam antea 
in luce sit proditus, in schemate aliqui tamen textus biblici de Beata adhi- 
bentur quorum immediatus sensus scripturisticus plus minusve absconditur, 
dum hi textus z7ice leguntur secundum sensum theologice iam elaboratum 
et quidem tantum secundum sensum theologiae occidentalis potius « recen- 
tioris » (1. e. inde a saec. fere xit). Quam ob rem textus scripturistici allati 
deberent de novo submitti aliquibus peritis in re exegetica. 

b) Fere idem dicendum est de quibusdam citationibus patristicis, ex 
quibus facilius diruitur aliqua doctrina non in sensu genuine patristico sed 
posterioris theologiae magis elaboratae. 

2. Demum cum exigentia rigorosa hoc schema debet remanere fidele in- 
tentioni ipsius Commissionis, expressae in « Relatione de n. 52 », in pag. 210, 
nempe: « Íntentum Consilii est dogmata praecipua de Beata in contextu 
mysterii Christi et Ecclesiae proponere, ut promoveatur intellectio profun- 
dior... Unde ulteriores quaestiones, quae adhuc a theologis investigantur et 
aliquando controvertuntur, hic non dirimuntur ». Per arctam consequentiam 
huius principii hoc schema ad redactionem finalem potest perduci, quae con- 
sensum unanimem in exprimenda fide catholica circa B. M. V. gignere 
possit. 

In adiumento huius redactionis definitivae sequentia particularia notare 
velim. 


B) Animadversiones particulares. 


1. Pag. 198, linn. 8-9: loco « Ecclesia... filiali affectu se prosequi sem- 
per professa est » dicatur: « prosequitur ». Rao huius: durantibus primis 
saeculis hic affectus filialis explicite nullo modo habebatur in Ecclesia. Prout 
iacet, contentum textus historice non est verum et absque causa offendit 
sinceritatem christianorum non-catholicorum. 

2. Pag. 199, lin. 32: «gratia plena ». Propter rationes scripturisticas 
potius dicendum est: summe « Deo grata », vel ad minus: « Summe Deo 
grata seu gratia plena ». 

3. Pag. 200, linn. 7-8 et 17: loco « Patres asserere solebant » (linn. 7-8) 
et « quasi in proverbium proferre » (lin. 17) dicatur: « Patres quandoque 
asserunt » et deleatur « quasi in proverbium proferre », quia, licet in po- 
steriore theologia, effatum illud possit dici prolatum esse in proverbium, 

quaeritur locus patristicus in quo extra opus S. Hieronymi hoc effatum in- 
veniatur. 

4. Pag. 201, linn. 8-12: textus scripturisticus in sensu unilaterali elabo- 
ratur, dum ipse est fundamentum biblicum super quem potius sensus profun- 
dior devotionis marianae sanae fundari potest. 

5. Pag. 202-203: recte dicitur in « Relationibus de singulis numeris » 
(pag. 214): « Ut patet, Concilium, secundum intentionem in initio capitis 
enuntiatam, in quaestiones intricatiores nullo modo intrat, neque verbum 
facit de cooperatione mediata vel immediata B. Virginis ad redemptionem 
obiectivam vel subiectivam, de gratia sacramentali etc., de quibus theologi 
agunt ». Quod quidem plaudendum est. Attamen nonne ex hac positione 
sequitur necessitas supremae prudentiae in adhibendis terminis praesertim 
« Maternitatis » (spiritualis) et « Mediatricis »? Etenim, cum variae horum 
titulorum significationes de facto a theologis disputentur et, ex altera parte, 
— et hoc quidem recte —, ipsum Concilium nolit iudicium ferre de una 
aliave istarum interpretationum, quaestio obstat quidnam praecise sit in 
mente ipsius Concilii contentum determinatum adhibitorum titulorum. Re- 
bus sic stantibus, Concilium ansam praeberet interpretationibus arbitrariis 
ultra intentionem suam. 

Quam ob rem: 2) relate ad « Maternitatem » sequentia dicenda sunt: 
schema ex textibus affirmantibus Maternitatem divinam nimis facile transitum 
facit ad maternitatem spiritualem erga homines. 

b) Pag. 202, linn. 18-25: dantur ibi tres causae Maternitatis Mariae 
erga nos: « Praedestinatio divina », « ancilla Domini » et « socia Christi ». 
Attamen praedestinatio semper est causa transcendens, non ponitur in nu- 
mero cum causis potius intrinsecis et insuper solummodo in ipsis causis 
intrinsecis potest manifestari. Iamvero ut causae intrinsecae afferuntur ef- 
fata « ancilla Domini » et « Socia Christi ». Transitus vero de his titulis 
ad titulum « Maternitatis » (spiritualis) non videtur immediate evidens vel 
cogens. Ergo, proponitur ut schema sileat de fundamentis Maternitatis Ma- 
riae erga nos et per consequens modo generaliori loquatur tantum v. g. de 
« protectione materna Beatae Mariae erga homines », demptis elucubra- 
tionibus inter theologos adhuc disceptatis. Vel potius paragraphus ille 
(pag. 202, lin. 18-25: « Cum itaque B. Virgo ... ob hanc causam... »), expo- 
nens munus Mariae relate ad homines in ordine gratiae, posset libellari ter- 
minis biblicis et simplicibus; proponitur proinde ut exordium huius para- 
graphi: « Virgo, ancilla Domini, angelicis verbis humiliter consentiendo, 
Christum concipiendo, generando, alendo...» et sequitur linea 26. 

Et dicatur per consequens pag. 202, linn. 31-35: « Consensus quem 
ancilla Domini in Annuntiatione fideliter praebuit operi salutis incipientis 
quemque sub cruce... indesinenter perdurat. In caelis assumpta, sollicitudi- 
nem Operis Christi, qui vult omnes bomines salvos fieri non deposuit, sed 
in Dei claritate, multiplici intercessione sua mirum in modum etc. » (lin. 38). 

c) Pag. 202, linn. 15-17: loco « directam vero unionem credentes cum 

Christo... nullo modo impedit sed fovet» dicatur (cum propositione iam 
antea factam per exc. Mgr. Henriquez, cui multi Patres consentiunt): « ipsam- 
que nullo modo mediatam reddit ». Rao: ita melius locus Christi indicatur 
et nullo modo innuitur Mariam esse aliquod intermedium inter Christum 
adhuc remotum et humanitatem, qua sola mediatione Christus primum no- 
bis proximus fieret. 

d) Quantum ad titulum « Mediatricis »: pag. 203, lin. 5. Titulus ille 
habet multiplices sensus, de cuius ipso contento determinato, prout dixi, 
Concilium nihil dirimere vult. Ex altera parte ipse nunc prolatus est ter- 
minus criticus in ipsa disceptatione theologica de munere B. Virginis erga 
homines in ordine gratiae. Derelinquendus videtur hic titulus disceptationi 
ulteriori theologicae, nec consecrandus in hoc Concilio, cum secus conse- 
craretur aliquid sine contento determinato, quod repugnat. 

Demum pag. 207, linn. 8-27. Numquid haec omnia, nimis ampla et ly- 
rica (valde bona quidem pro pietate et devotione) verum suum locum habent 
in Constitutione dogmatica? Tota haec pericopa potest recte et sobrie ab. 
breviari in honorem dignum et sincerum erga B. M. V. 


CONGREGATIO GENERALIS LXXXIV 
21 septembris 1964 


CONGREGATIO GENERALIS LXXXIV 
21 septembris 1964 


Exc.mus P. D. PERICLES FELi1CI, arch. tit. Samosatensis, $s. Conci- 
lii secretarius. generalis: 


Patres venerabiles, hac nocte piissime obiit exc.mus D. Ioseph 
Gawlina, arch. tit. Madytensis. Recolere hic iuvat, in memoriam tanti 
viri, eius ultimam orationem in hoc Concilio — etiam hodie debebat 
loqui — fuisse de laudibus B. Mariae Virginis, cuius oratu spem fovere 
licet fore, ut illum Christus Filius Dei vivi intra paradisi semper amoena 
virentia constituerit et inter oves suas verus ille Pastor agnoverit. Reci- 
temus pro anima ipsius de profundis... 


Em.mus P. D. EucENIUSs card. TrssERANT: De profundis clamavi 
ad te, Domine... etc. 


Secretarius generalis: Commendo etiam precibus Patrum veherabi- 
lium exc.mum D. Leonem Nigris, arch. tit. Philippensem, qui gravis- 
sime decumbit. 

Hodie igitur celebratur octogesima quarta congregatio generalis, 
quam moderatur em.mus ac rev.mus D. Iulius Dópfner, arch. Mona- 
censis et Frisingensis. 

Durante hac congregatione, distribuetur Patribus folium continens 
illud additamentum schemati de cura episcoporum pastorali, de quo 
mentionem feci in ultima congregatione. Hic textus iam legitur in 
relatione. Attamen, in folio distincto distribuetur, ita ut addatur sche- 
mati quod iam Patres prae manibus habent. | 

Em.mus cardinalis decanus, qua praefectus Congregationis Caere- 
monialis, monet em.mos cardinales, ut feria IV proxima et feria VI 
vestes induant violaceas, cum sint Quatuor Tempora. 

Feria autem IV proxima, uti notum iam factum est a Ss.mo Do- 
mino, peculiari honore celebratur apostolus S. Andreas, hic in Basilica 
Vaticana. Ipse Summus Pontifex deferet ad altare venerandum caput 
apostoli. Deinde, coram Sanctissimo, celebratur Missa ab em.mo card. 
archipresbytero huius Basilicae. Post celebratam Missam, habebitur, 
ut moris est, congregatio generalis; sed, durante hac congregatione, ve- 
nerandum caput prostabit venerationi Patrum, hic in Basilica, in altari 
ubi nunc expositum est Evangelium. 

Durante hac congregatione, uti nostis, Patres venerabiles, fient sex 
primae suffragationes de cap. III schematis De Ecclesia. Ante suffraga- 
tiones tamen, habebuntur relationes quibus iam studere potuistis. Com- 
missio theologica petiit — et moderatores annuerunt — ut legeretur 
primo relatio quae dicitur « altera », nempe in qua exponuntur difficul- 
tates; deinde, relatio quae dicitur « prior » in fasciculo, ubi illustratur 
textus. Itaque hoc ordine relationes legentur. 

Dum autem suffragationes fient (ego legam suo tempore textum 
suffragandum), prosequetur disceptatio circa schema de pastorali epi- 
scoporum munere in Ecclesia. Uti patet, et dicam suo tempore etiam, 
suffragatio circa singula puncta fiet tantummodo per placet et non pla- 
cet. Placet iuxta modum reservatur integro capiti. 

Loqui igitur postulaverunt circa schema de pastorali episcoporum 
munere in Ecclesia em.mi ac rev.mi DD. cardd. Paulus Aemilius Léger. 
arch. Marianopolitanus in Canada et Carolus Confalonieri; exc.mi DD. 
Ioannes Nuer, ep. tit. Phatanensis in Aegypto; Henricus Compagnone, 
ep. Ánagninus in Italia; Agnellus Rossi, arch. Rivi Nigri in Brasi- 
lia; Rodulfus Staverman, vic. ap. Kotabaruensis in Indonesia; Ioan- 
nes Guyot, ep. Constantiniensis in Gallia; Alexander Renard, ep. Ver- 
saliensis in Gallia; Richardus Guilly, ep. Georgiopolitanus in Guyana 
Britannica; Ioseph Urtasun, arch. Avenionensis in Gallia; Paulus Barra- 
china, ep. Oriolensis-Lucentinus in Hispania; Aemilius Guerry, arch. 
Cameracensis in Gallia; Ioannes Sauvage, ep. Anneciensis in Gallia; 
Eugenius D'Souza, arch. Bhopalensis in India; Marius Maziers, ep. aux. 
Lugdunensis in Gallia; Heribertus Bednorz, ep. tit. Bullensium Regio- 
rum; Michael Miranda, arch. Mexicanus in Mexico; loannes Baptista 
Przyklenk, ep. Ianuariensis in Brasilia; Ioannes Iriarte, ep. Reconqui- 
stensis in Argentina; Villelmus Pluta, ep. tit. Leptimagnensis in Polo- 
nia; Leonidas Proafio, ep. Rivibambensis in Aequatore; Samuel Ruiz, 
ep. Chiapasensis in Mexico; Ignatius Ziadé, arch. Berytensis Maroni- 
tarum in Libano; Augustinus Lopes, ep. Portalegrensis in Lusitania; 
Antonius Baraniak, arch. Posnaniensis in Polonia, qui loquitur nomine 
defuncti Iosephi Gawlina; Carolus Himmer, ep. Tornacensis in Belgio; 
Ioannes McEleney, ep. Kingstonensis in Jamaica. 


Moderator: YIncipit nunc series relationum de cap. III schematis 
de Ecclesia. 

Primus referet exc.mus D. Franciscus Frani(c, ep. Spalatensis, et ad 
loquendum se praeparet em.mus D. Franciscus Konig, arch. Vindobo- 


nensis. 

Exc.ui P. D. FRANCISCI FRANIC 
Episcopi Spalatensis et Mahkarskensis 


RELATIO QUAE DIFFICULTATES MOVET 


Iuxta mandatum Consilii Praesidentiae Commissionis pro cootrdi- 
nandis laboribus Concilii et em.morum Moderatorum referam de difficul- 
tatibus principalioribus quae factae sunt in ipso Concilio a Patribus, con- 
tra quaedam substantialia puncta doctrinae Capitis huius... 


I. De sacramentalitate Episcopatus 


Declaratio schematis in N. 21, pag. 62, linn. 26-38 dirimere intendit 
quaestionem historice complexam et obscuram quae hucusque inter theo- 
logos disputabatur: Utrum consecratio episcopalis sit ordo sacramentalis 
distinctus ab ordine presbyterali ideoque imprimens characterem di- 
stinctum, an potius sit extensio vel complementum ipsius presbyteratus, 
perficiendo characterem presbyteralem respectu Corporis mystici. 

Nunc vero schema ut certam proponit primam aflirmativam par- 
tem, seu doctrinam de sacramentalitate Episcopatus, inter alia asserens: 
« Docet Sancta Synodus episcopali consecratione plenitudinem conferri 
sacramenti Ordinis » (zbid., linn. 32-35). Et proculdubio hanc sacramen- 
talitatem Episcopatus cum charactere distincto maior pars theologorum, 
etiam thomistarum, hodie iam defendit. Ideo pauci Patres fuerunt, qui 
in Concilio contra hanc doctrinam locuti sunt, plane ipsam impu- 
gnando. 

Cum vero hucusque manebat libertas disputandi de hac re, plures 
Patres postulaverunt ne definiretur et ..^ ne declararetur sacramentalitas 
Episcopatus, utpote quaestio adhuc disputata inter theologos, praesertim 
post nova documenta inventa circa originem Episcopatus monarchici et 
circa ministrum extraordinarium ordinum maiorum. Non enim hoc 
prudens videtur ...", cum res non sit tali gradu matura, stante controver- 
sia theologica et complexitate quaestionis. 


II. De collegialitate episcoporum 


Imprimis nullum iam dubium superest, quin omnes Patres conci- 
liares supremam et plenam potestatem Summi Pontificis in universam 
Ecclesiam agnoscant, secundum definitiones Vaticani I, ut saepius fuit 
repetitum in Secunda Sessione huius Sacrae Synodi. Ipse textus schema- 
tis noviter propositus hanc veritatem nunc clare et pluries affirmat. Ita 

videntur superatae difficultates quae a quibusdam Patribus motae fue- 
runt contra hanc supremam, plenam ac personalem potestatem Ponti- 
ficis in universam Ecclesiam. 

Attamen, iuxta hanc definitam veritatem, schema declarare ut cer- 
tam intendit novam doctrinam de Collegio episcoporum habente quo- 
que iure divino supremam potestatem in totam Ecclesiam. Hoc praeci- 
pue proponitur in N. 22 huius capitis, ubi inter alia dicitur: « Ordo 
autem episcoporum ... subiectum quoque supremae ac plenae potestatis 
in universam Ecclesiam exsistit » (pag. 64, linn. 9-11). Deinde etiam 
additur: « Suprema in universam Ecclesiam potestas, qua istud Colle- 
gium pollet, solemni modo in Concilio Oecumenico exercetur » (pag. 64, 
linn. 30-33). Hac autem suprema potestate Collegium episcoporum pollet, 
etiam dispersum per universum orbem, iuxta ea quae sequuntur, ibid. 
linn. 37-43. 

Quae quidem doctrina in ipsa S. Scriptura et institutione divina fun- 
data proponitur, nam Christus duodecim Apostolos ad modum Collegii 
instituit (N. 19, lin. 14), et « statuente Domino » (N. 22, pag. 63, 
lin. 15), hoc Corpus Apostolicum in Collegio episcoporum continuo per- 
severat eique succedit (N. 20, 22). Alterum fundamentum iuris divini 
affertur ex consecratione episcopali, quae conferret simul cum potestate 
suprema ordinis, etiam munera docendi et regendi, seu ipsam potesta- 
tem iurisdictionis (N. 21, pag. 62, linn. 38-40). 

Ex istis aliisque verbis (quae etiam occurrunt in schemate De mu- 
nere pastorali episcoporum) clare constat schema attribuere Collegio 
episcoporum supremam potestatem in universam Ecclesiam etiam extra 
Concilium, seu habitualiter et modo permanenti, licet praedicta « pote- 
stas independenter a Romano Pontifice exerceri nequit », ut etiam ad. 
ditur, N, 22, linn. 11-13. 

In schemate ergo subiecta habitualia et iuris divini unius eiusdem- 
que potestatis supremae in Ecclesiam universam duo essent: Alterum 
subiectum Summus Pontifex solus, tamquam persona physica, alterum 
Collegium episcoporum cum et sub Capite eius, Romano Pontifice, qui 
in Collegio non est primus inter pares, sed exercitium potestatis supremae 
episcoporum impedire et nullam reddere potest; non vero ipsam potesta- 
tem nullam reddere, quam Collegium episcoporum semper habet in actu, 
etiam extra Concilium...' 

1. Secundum tamen multorum Patrum conciliarium opinionem, ista 
doctrina schematis salvare non videtur doctrinam dogmaticam Conci- 
lii Vaticani I de Primatu Romani Pontificis. Ibi enim definitur: « Si 
quis itaque dixerit Romanum Pontificem habere... tantum potiores 
partes, non vero totam plenitudinem huius supremae potestatis ... A. S. ». 

Iuxta vero declarationes schematis, N. 22, episcopi eamdem plenam 
ac supremam potestatem ab ipso Christo acciperent vi consecrationis 
episcopalis, eamque cum Papa et sub Papa participarent, licet collegia- 
liter. Quomodo ergo haec duo inter se conciliari possunt? Papa inde non 
haberet sub omni respectu totam plenitudinem potestatis in Ecclesiam, 
cum episcopi vere essent comparticipes, etsi subordinati, istius supremae 
potestatis, haberentque ius co-gubernandi, cum ipso et sub ipso, uni- 
versam Ecclesiam. Nemo enim non videt hanc doctrinam afferre limita- 
tionem ac deminutionem universali potestati Summi Pontificis, qui non 
posset se subtrahere ab obligatione utendi quoque Collegio episcopo- 
rum, aut quibusdam repraesentantibus eiusdem, ad gubernandam univer- 
sam Ecclesiam..." 

2. Doctrina schematis de existentia supremae potestatis Collegii epi- 
scoporum ex institutione divina probari non potest ex S. Scriptura et 
Traditione, secundum multorum Patrum sententiam. Et argumenta quae 
a schemate adducuntur ex utroque fonte non sunt certa. 

Tanquam probatio biblica fundamentalis, sequens in schemate af- 
fertur, N. 22, pag. 1, linn. 16-19: « Illud ligandi atque solvendi munus, 
quod uni Petro datum est (Mz. 16, 19) Collegio quoque Apostolorum suo 
Capiti coniuncto, tributum esse constat (Mr. 18, 18) ». 

Attamen, secundum responsum Pont. Commissionis Biblicae Sum- 
mi Pontificis iussu ad hanc quaestionem dirimendam interrogatae, prae- 
dictus textus Mz. 18, 18 non certo probat quoad supremam potestatem 
Collegio Apostolorum collatam. 

Sed multi Patres putant sic dictam collegialitatem nec T'raditione 
probari posse, quamvis schema in id nitatur. Dicit enim schema in art. 21, 
nn. 38-40, pag. 62s.: « Episcopalis autem consecratio, cum munere 
sanctificandi, munera quoque confert docendi et regendi, quae tamen 
natura nonnisi in communione cum Collegii Capite et membris exerceri 
possunt ». 

Argumenta in hoc numero 21 adducta cognita erant sanctis Patribus, 
scriptoribus ecclesiasticis sanctisque nostris Doctoribus et praesertim 
Summis Pontificibus, qui tamen indesinenter affirmant tantummodo 
Papam habere totam potestatem immediate a Christo acceptam, episco- 
pos tamen habere potestatem immediate a Papa et mediate solum a 
Christo. 

Leo XIII, postquam edixerat Episcopos recipere potestatem me- 
diante Romano Pontifice, eruit hanc conclusionem, rei maxime con- 
gruentem: « ex quo plane intelligitur excidere Episcopos iure ac pote- 
state regendi, si a Petro eiusve Successoribus scientes secesserint » (Satis 
cognitum: A.S.$. 28 [1895-1896 ], pag. 733). Et iterum: « nemo igitur, 

nisi cum Petro cohaereat participare auctoritatem potest, cum absurdum 
opinari, qui extra Ecclesiam est, eum in Ecclesia praeesse » (ibid., 
pag. 734). 

Idem ac luculentius docet Pius XII in pluribus documentis, quorum 
verba exscribuntur. 

« Episcopi nec nominati nec confirmati a Sede Apostolica, immo 
contra expressas eius ordinationes electi et consecrati, nulla fruuntur po- 
testate magisterii et iurisdictionis, cum iurisdictio episcopis per unum 
Romanum Pontificem obtingat, quemadmodum in Litteris Encyclicis 
Mystici Corporis hisce verbis monuimus: ^ Sacrorum Antistites ... ad 
propriam cuiusque dioecesim quod spectat, utpote veri Pastores assigna- 
tos sibi greges singuli singulos Christi nomine pascunt et regunt; id 
tamen dum faciunt, non plane sui iuris sunt, sed sub debita Romani Pon- 
lificis auctoritate positi, quamvis ordinaria iurisdictionis  porestate 
fruantur, immediate sibi ab eodem Pontifice Summo impertita " (Enc. 
Mystici Corporis, diei 29 mensis iunii 1943: A.A.S., 35 [1943], 
pp. 211-212). Quam doctrinam, datis postea ad vos Litteris Ad Sinarum 
gentem, iterum memoravimus: ^" iurisdictionis potestas, quae Summo 
Pontifici iure ipso divino directe confertur, Episcopis ex eodem provenit 
iure, at 7onnisi per Petri Successorem, cui quidem non tantum christi- 
fideles, sed episcopi etiam omnes et oboedientiae obsequio et unitatis 
vinculo subiici et adhaerere tenentur " (Enc. Ad Simarum gentem, diei 
7 mensis octobris 1954: A.A.5., 47 [1955], pag. 9. Enc. Ad Aposto- 
lorum Principis, diei 29 mensis iunii 1958: A.A.$., 50 [1958], 
pp. 610-611) ». 

Idemque repetit in pluribus Allocutionibus, verbi gratia: Ad praedi- 
catores quadragesimales (17-2-1942), Ad auditores Rotae Romanae 
(2-10-1945), et Ad Iuristas catholicos (6-12-1953): « I Pastori ricevono 
dal Papa immediatamente la loro giurisdizione e la loro missione ». 

Papa loannes XXIII dicit de episcopali consecratione: nulla pro- 
fecto « oriri potest iurisdictio, cum sine apostolico mandato peracta 
fuerit » (A.4.9., 50 [1958], pag. 983). 

Dicunt aliqui Romanos Pontifices praecitatos loqui de uno tantum 
exercitio iurisdictionis, non vero de iurisdictione ipsa. Id tamen falsum 
est, ut patet cuilibet legenti textus. Doctrina ergo de Collegio episco- 
porum, prout in schemate proponitur, secum fert necessario improbatio- 
nem plurium Romanorum Pontificum. Quod sane quam absonum sit a 
quolibet Concilio, nemo non videt. 

Si vero admittitur iurisdictionem episcopalem etiam quoad exsi- 
stentiam a Papa dependere propter structuram organicam Ecclesiae, 
tunc non intelligitur haec affirmatio nisi admittatur iurisdictionem epi- 

scopalem a Papa dependere ideoque ab ipso in suo esse profluere et 
per Papam derivare a Christo », sicut docet Pius XII. 

Inter scriptores ecclesiasticos adducere liceat Tertullianum, qui clare 
dicit: « Memento ... Claves eius hic Dominum Petro et per euzz Eccle- 
siae reliquisse » (Scorpiace, X, 8 - Corpus Christ., IT, pag. 1088). 

Inter magistros diversarum scholarum catholicarum, qui quidem 
in hac materia unanimes sunt, audiatur S. Thomas: 

« Duplex est in spiritualibus potestas: una quidem sacramentalis, 
alia iurisdictionalis. 

Sacramentalis quidem potestas est quae per aliquam consecrationem 
confertur. Omnes autem consecrationes Ecclesiae sunt z/zobiles, ma- 
nente re quae consecratur, sicut etiam patet in rebus inanimatis, nam 
altare semel consecratum non consecratur iterum nisi fuerit dissipatum. 
Et ideo talis potestas secundum suam essentiam remanet in bomine qui 
per consecrationem eam est adeptus quamdiu vivit, sive in schisma sive 
in haeresim labatur. 

Sed quia potestas inferior non debet exire in actum nisi secundum 
quod movetur a potestate superiori, ut etiam in rebus naturalibus pa- 
tet, inde est quod tales zsu; potestatis amittunt, ita scilicet quod son 
liceat eis sua potestate 44i. Si tamen usi fuerint, eorum potestas effec- 
tum. babet in sacramentalibus, quia in his homo non operatur nisi sicut 
instrumentum Dei. Unde effectus sacramentales non excluduntur propter 
culpam quamcumque conferentis sacramentum. 

Potestas autem zurisdictionalis est quae ex simplici iniunctione bomi- 
nis confertur. Et talis potestas non immobiliter adbaeret. Unde in schi- 
smaticis et haereticis non manet. Unde non possunt nec absolvere nec 
excommunicare nec indulgentias facere, aut aliquid huiusmodi. Ouod si 
fecerint, nibil est actum. 

Cum ergo dicitur tales 7o babere potestatem spiritualem, intelligen- 
dum est vel de potestate secunda; vel, si referatur ad primam potestatem, 
non est referendum ad ipsam essemtiam potestatis, sed ad legitimum 
usum eius » (Summa Tbeol., II-IT, q. 39, a. 3c). 

In genere potest dici doctrinam schematis, quae affirmat collationem 
iurisdictionis episcopis in ipsa consecratione episcopali, esse doctrinam 
destitutam ...^ fundamento. Quia vero quaedam opiniones, de quibus erat 
fere concordia inter theologos plurium saeculorum, ex schematibus Com- 
missionis Theologicae expunctae sunt, etiam haec quaestio a fortiori 
removeri debet.' 

Revera doctrina de collegialitate episcoporum, prout in schemate 
proponitur, erat ante paucos annos doctrina quam nonnisi paucissimi 
theologi defendebant, fere omnibus contradicentibus. Et nunc est ali 

quorum voluntas quod haec doctrina adeo immatura accipiat Concilii 
approbationem. 

Econtra est alia opinio inter Patres, secundum quam opinionem 
haec doctrina a Sacrosancta nostra Synodo proponi non potest, nisi prius 
omnimode certe probetur. Non enim negatur doctrinam contrariam quan- 
dam probabilitatem habere, sed negatur illam habere talem certitudi- 
nem, qualis requiritur, ut a Concilio proponatur. 

3. Schema vult concordare supremam potestatem Papae cum pote- 
state episcoporum. Haec tendentia est laudanda, imo necessaria pro no- 
stro Concilio, quod vult dare nobis doctrinam de episcopis. Sed con- 
cordia in schemate non obtinetur. 

Nam schema distinguit inter iurisdictionem et eius exercitium et 
dicit Collegium episcoporum habere habitualiter et modo permanenti, 
proinde etiam extra Concilium, iurisdictionem universalem in totam Ec- 
clesiam, sed Romanum Pontificem posse impedire exercitium huius su- 
premae potestatis. 

Haec affirmatio multis Patribus videtur esse infundata. Nam si epi- 
scopi revera in consecratione episcopali accipiunt potestatem activam, 
i. e. veram iurisdictionem in Ecclesiam universalem (nam potestas in 
ecclesiam particularem accipitur per Bullam pontificiam) et quidem ab 
ipso Christo Domino: tunc revera omnes episcopi rite consecrati per 
ipsam consecrationem intrant, iure divino, in Collegium episcoporum et 
in ipso Collegio habent ..* potestatem con-gubernandi simul cum Papa 
..P totam Ecclesiam. Quod Christus dedit, Papa auferre non potest. 
Papa tenetur uti hoc Collegio episcoporum, sicut quidam Pater revera 
dixit" in hoc Concilio. Proinde potestas suprema Papae limitatur per 
Collegium, quia omnis potestas habet ius ad exercitium. 

Schema pag. 64, art. 22, num. 37-43 salvare vult libertatem Papae. 
Et ideo docet Papam posse etiam extra Concilium vocare episcopos ad 
actionem collegialem vel saltem eorum actionem uti collegialem appro- 
bare vel recipere. Ita supponitur potestatem collegialem episcoporum 
posse esse sine suo exercitio. Sed vera potestas actualis et activa quae 
non exercetur videtur esse inutilis ...". Ast Deus inutilia non facit. Ergo 
vel Papa non potest nullum reddere exercitium potestatis supremae col- 
legialis episcoporum, vel potestas episcoporum nulla est nisi a Papa ipsis 
episcopis tribuatur ...". 

4. Ideo quidam Patres proposuerunt opinionem secundum quam in 
consecratione episcopali accipitur a Christo immediate simul cum ple- 
nitudine sacerdotii quaedam aptitudo seu potentia passiva, non activa, 
ad iurisdictionem sacram. 

Ista potentia actuatur a Papa per vocationem, approbationem, vel 

liberam receptionem actionis collegialis episcoporum sive in Concilio 
Oecumenico in uno loco coadunato sive extra Concilium. Ista potentia 
est magni momenti et in ordine gratiae constituere potest titulum exigi- 
tivum gratiae episcopalis et in ordine iuridico dicere potest, uti dixerunt 
quidam Patres, aptitudinem positivam ad iurisdictionem cuius est apta 
sicut omnis potentia apta est ad actum proprium. Semper tamen ista 
potentia a Papa actuari debet, idest dari illi qui actu eam non habet. 

Solummodo in ista suppositione contradictio inter Supremam et ple- 
nam potestatem Papae et potestatem propriam episcoporum evitari po- 
test. Papa nempe semper actu gaudet suprema potestate in totam Eccle- 
siam, collegium vero episcoporum talem potestatem habet potentialiter 
semper et actu eam habet quando eius potentia actuatur a Papa. 

Tantummodo haec doctrina vere biblica et traditionalis exhibetur, 
quae salvat sine ambiguitate doctrinam Vaticani I de primatiali potestate 
Papae, salvat Ecclesiam a periculo dyarchiae, confirmat unitatem Eccle- 
siae, quae unitas in hodiernis circumstantiis et magnis periculis maxime 
nobis necessaria esse videtur. 

Debeo adiungere quod in Concilio etiam observatum est, quod scili- 
cet per theoriam collegialitatis non recte expositam, limitatur non solum 
potestas Papae, sed etiam potestas singulorum episcoporum in eorum 
dioecesibus. Ita verificaretur illud quod Summus Pontifex Paulus VI 
dixerat in allocutione inaugurali huius sessionis, scilicet limitationem 
potestatis Papae secumferre limitationem potestatis episcoporum. 

Proinde humiliter propogo nomine multorum Patrum," emendatio- 
nem textuum schematis loquentium de Collegio episcoporum eiusque 
potestate. Nam esset omnino quid novum ef inauditum atque extra- 
neum " quod aliqua doctrina quae ante Concilium habebatur minus com- 
munis, minus probabilis, minus fundata, ex improviso fiat probabilior, 
imo certa et matura pro insertione in Constitutione dogmatica conciliari. 

Liceat addere opinionem illorum Patrum, quibus humiliter adhae- 
reo, qui putant difficultates principaliores contra textum schematis es- 
sentialiter superari posse per insertionem in ipsum textum sequentis 
vel similis declarationis ...": « Mens Concilii non est dirimere quae- 
stiones disputatas de origine iurisdictionis episcoporum et de natura po- 
testatis collegialis episcoporum, utrum scilicet ista potestas permanen- 
ter actu exsistat, necne et ideo istae quaestiones liberae disputationi re- 
linquuntur ». 

Nam pro praxi omnes nos unanimes sz/7s," quod actiones colle- 
giales " episcoporum dari non possunt sine Papa et tales actiones cum 
Papa et sub Papa dari posse, etiam frequenter, imo et permanenter, si 
Papae placuerit. Dissensus noster versatur circa quaestionem theoreti- 

cam, quae tamen habet valde magnum influxum in praxim, undenam 
scilicet ...^ proveniat potestas collegialis episcoporum, utrum nempe ex 
Christo per Papam, an ex Christo ad episcopos sine Papa. Si ergo hanc 
quaestionem inter magnos theologos disputatam liberam relinquimus, 
unanimitas in Concilio obtineri poterit et pax magna inter nos regrzabit." 


III. De D:aconzatu 


Multi Patres locuti sunt atque observationes suas miserunt contra 
restaurationem diaconatus stabilis, praesertim contra instaurationem dia- 
conatus stabilis uxorati. Certe ex votatione facta die 30 octobris 1963 in 
hac aula constat longe maiori numero patrum placere ita apparari schema 
ut opportunitas consideretur instaurandi diaconatum ut gradum distinc- 
tum et permanentem sacri ministerii, secundum utilitatem ecclesiae in 
diversis regionibus. 

Cum quaestio sit magis disciplinaris quam dogmatica, ex votatione 
Patrum, qui respondebunt ad quaestiones propositas in ipsa relatione a 
Commissione de doctrina fidei et morum, patebit qualis sit mens Concilii 
de ista quaestione. 

Perscrutans interventus Patrum ..." in Concilio puto illos Patres qui 
locuti sunt contra instaurationem diaconatus prae animis habuisse defen- 
sionem sacrae legis caelibatus in Ecclesia pro illis qui in maioribus ordi- 
nibus constituuntur. Si nempe ab ista lege eximerentur diaconi, tunc 
forsan haec exemptio esset primus gradus ad debilitandum caelibatum 
sacerdotalem. Revera populus ita intellexit nostram discussionem de in- 
stauratione diaconatus uxorati. Immo prodierunt quidam articuli, scripti 
etiam a professoribus sacerdotibus catholicis, qui proponunt possibili- 
tatem accipiendi ordinem sacrum presbyteratus sine caelibatu. 

Si ergo instaurare Concilio placuerit diaconatum uti ordinem perma- 
nentem, melius esset etiam pro istis diaconis praescribere caelibatum, ut 
ita etiam orthodoxis, immo et ipsis protestantibus demus exemplum, 
quantum Ecclesia catholica magni facit caelibatum, ut eum praescribat 
etiam suis diaconis. Nam ...^ orthodoxi magni faciunt suos monachos 
et suos episcopos, maxime quia observant vitam caelibem. Immo qui- 
dam pater, abbas benedictinus ex Germania, nobis in hac aula ...? te- 
status est etiam protestantes idem sentire de caelibatu. 

Sed maximum damnum putant multi patres fore pro Ecclesia catho- 
lica et pro sacris vocationibus sacerdotalibus, si Concilium approbavetit, 
ut etiam iuvenes possint ordinem sacrum diaconatus accipere sine lege 
caelibatus. Tunc etenim deberemus seminaria pro diaconis iuvenibus 

formandis instituere et hoc maximum damnum nostris seminariis in- 
ferret..." 

Addere velim, quod in Jugoslavia ..^ pro 8 millionibus orthodoxo- 
rum in eorum seminariis habentur circa 800 seminaristae, dum pro 6 mil- 
lionibus catholicorum in Jugoslavia habentur plusquam 3.000 ...^ semi- 
naristarum. Illi praeparantur pro sacerdotio uxorato..", dum hi .." 
pro sacerdotio sine uxore. Non est ergo quaestio de uxore, sed de fide 
viva, quae gignit virgines. 

Propterea nil mirum, si quidam episcopus orthodoxus in Jugosla- 
via ..." cohortatus est quendam nostrum episcopum catholicum ad defen- 
sionem diaconatus caelibis in Ecclesia catholica. Nam ministri sacri, qui 
caelibem vitam ducunt, secundum illum episcopum orthodoxum, multo 
validius resistere possunt impugnationibus contra fidem. Quod expe- 
rientia nostra quotidie comprobat. 

Multi ergo Patres putant talem esse verum realismum supernatu- 
ralem. 


In oratione: ! III schematis de Ecclesia. ? quidam etiam. 3 illis 
Patribus. * Contra istam doctrinam schematis habentur graves difficultates. 
* Haec est opinio multorum Patrum et theologorum, quorum mentem sincere 
refero. $ certo. 7 deberet. * deest. ? et. accipiunt. 1 sub 
Papa. ! Patres revera dixerunt. 7 et mortua. PB et communicetur. 
M proponunt multi Patres. P deest. !6 haec est declaratio quam petunt 
isti Patres. 7 videmur esse. 5 deest. P — est quaestio —. 3 po- 
terit regnare. ^ —— qui ingenti numero inveniuntur —, 2 fratres nostri. 
2 in suo interventu. ^ quod fere omnes Patres dixerunt. 5 —— ex mea 
experientia —. ?$ quasi 4.000. ? (800). ?5 quasi 4.000 praeparan- 
tur. ? frater episcopus, homo honestus et pius. 


EM.Mus P. D. FRANCISCUS caAnD. KOÓNIG 
Archiepiscopus Vindobonensis 


RELATIO DE NN. 18-21 


DE EPISCOPIS SUCCESSORIBUS APOSTOLORUM 
ET DE EPISCOPATU UT SACRAMENTO 


Venerabiles Patres, 


..! In capite tertio nostri schematis, postquam de institutione duo- 
decim apostolorum actum est, transitus fit ad successores Apostolorum 
qui sunt episcopi. — Quod episcopi in locum Apostolorum successerint, 

iam pluries ab Ecclesia catholica solemniter declaratum est (cf. Concilium 
Tridentinum, in sessione vigesima tertia, in capite IV; cf. Concilium Va- 
ticanum I in sessione quarta, caput III). 

Attamen, ut doctrina Ecclesiae maxima qua potest claritate etiam 
non-catholicis exponatur, Commissio doctrinalis necessarium duxit omnia 
testimonia quae afferuntur, omnesque textus qui citantur, ita examini 
critico subiicere ut nihil exinde affirmetur ultra id quod revera in ipsis 
obiective continetur. Agitur enim de re non tantum maximi momenti, 
sed etiam — inquantum de successione agitur — multum discussa, non 
quidem inter catholicos, sed inter historicos et exegetas non catholicos. 

Ideo ratione habita omnium emendationum a Patribus proposita- 
rum textus in n. 20 — olim n. 13 — non paucas mutationes passus 
est, sed nihil substantialiter mutatum est eorum, quae a Patribus iam 
adprobata fuerunt: 

Id est in prima paragrapho n. 20 redactio concinnior facta est. 
— In secunda paragrapho afferuntur quaedam testimonia, tum Scriptu- 
rae, tum traditionis antiquissimae, quibus constat apostolos non tantum 
habuisse adiutores in suo ministerio, sed etiam cogitasse de continuatione 
sui ministerii, per quosdam viros probatos, intet quos, inde a primis 
temporibus episcopi eminent. — Redactione fere integrali huius para- 
eraphi revera nihil novi invenitur, nisi quod textus modo cautiori adhi- 
bentur, et fit progressus ab adiutoribus Apostolorum ad successores 
eorum. 

In tertia paragrapho eiusdem numeri, petentibus multis Patribus, 
fit statim descriptio munerum episcoporum prout apparet in primis 
documentis Traditionis. Deinde, facto 1t antea parallelismo inter succes- 
sionem Petri in Romano Pontifice et successionem Apostolorum in epi- 
scopis, et ut elementum principale huius numeri vigesimi clare in lucem 
ponatur, $. Synodus docet episcopos ex divina institutione in locum Apo- 
stolorum successisse. Cetera vix mutantur. 

Sub n. 21 — olim 14 —- agitur de episcopatu ut sacramento. 
Commissio doctrinalis, rationem habens animadversionum Patrum, pri- 
mum mutavit ordinem paragraphorum, ut clarius appareat nexus cum 
jis quae in numero praecedenti affirmantur. 

In illa autem paragrapho auae nunc est prima, quaedam mutata sunt 
ita, ut iam ab initio sermo fiat de Sacerdotio ipsius Christi, iuxta vota 
plurium episcoporum. Hoc breviter fit cum verbis desumptis ex aliquo 
sermone S. Leonis Magni, auibus affirmatur praesentia et actio Summi 
Sacerdotis Christi in pontificibus qui sunt eius ministri, Deinde hoc mi- 
nisterium vel servitium episcoporum breviter exponitur: in primo loco 
ponitur munus praedicandi omnibus gentibus verbum Dei deinde mini- 

sterium sacramentorum, tandem munus regendi populum Novi Testa- 
menti. Cetera autem in hac paragrapho minoris momenti sunt et potius 
stilistica vel modum loquendi magis biblicum respiciunt. 

Paragraphus quae nunc est secunda profundius mutata est propter 
duas rationes: 

1) Quidam Patres voluerunt ut sacramentalitas episcopatus magis po- 
sitive affirmetur, quin sub verbis lateat quaedam implicita redarguitio 
eorum qui hanc sacramentalitatem negaverunt. Ut tali petitioni satis fiat, 
Commissio theologica censuit incipiendum esse a dono Spiritus Sancti 
apostolis ab ipso Christo concesso. Deinde agitur de impositione ma- 
nuum, quae in epistolis pastoralibus describitur et cuius consecratio epi- 
scopalis est continuatio — iuxta mentem traditionis. Quibus praemissis, 
sacramentalitas consecrationis episcopalis verbis claris affirmatur, scil.: 
« Docet autem sancta Synodus episcopali consecratione plenitudinem 
conferri sacramenti ordinis ». — Commissio doctrinalis autem censuit 
hic non agí de definitione solemni. 

Pro tali autem doctrina authentice proponenda exstant rationes gra- 
ves, scil.: 

1? argumentum ex liturgia; 

2" argumentum ex natura rei, quod illa consecratio episcopalis 
sit apex sacerdotii; 

3? factum historicum validae consecrationis episcopalis sine prae- 
cedenti ordinatione presbyterali; 

4^ quod textus sedulo evitat quaestiones adhuc disputatas inter 
theologos. 

Notandum insuper est die 30 octobris 1963 Patres quaestioni pro- 
positae « utrum placeat Patribus ita apparari schema ut dicatur episco- 
palem consecrationem summum gradum sacramenti Ordinis constituere? » 
respondisse « placet »: 2123; non placet: 34. — Potius tamen quam 
« summus gradus » sacramenti Ordinis — ut notaverunt multi Patres — 
episcopatus dicendus est « plenitudo sacramenti Ordinis », seu totalitas, 
omnes partes ordinis includens, et in quo inferiores ordines participant. 
Qui modus dicendi videtur omnino congruus et ideo in schemate intro- 
ductus est. 

2) Secunda ratio mutandi textum fuit votum permagni numeri Pa- 
trum qui petierunt ut explicite dicatur per episcopalem consecrationem 
conferti tria munera sanctificandi, docendi et regendi. Haec affirmatio 
ceteroquin continebatur explicite in textu schematis prout propositus 
fuit in prima sessione Concilii (n. 14, linn. 1-7), et iterum in nota 10 
schematis discussi in secunda sessione (Nota 10, p. 34). Cum igitur tam 
multi Patres hanc additionem petierunt, atque argumenta valida adsint 

ad eandem affirmandam, Commissio doctrinalis censuit illam esse reti- 
nendam sicuti potestis legere in textu vobis proposito: scilicet « episco- 
palis autem consecratio, cum munere sanctificandi, munera quoque con- 
fert docendi et regendi, quae tamen natura sua nonnisi in communio- 
ne cum collegii capite et membris exerceri possunt ». His verbis, ut patet, 
fit distinctio inter »zuzus et eius exercitium, quae distinctio iam ab ipso 
S. Thoma usurpatur (2^ 2* q. 39, a. 3), atque patet ex eo quod potestas 
quae per consecrationem datur numquam avulsa considerari potest ab 
ecclesiae organismo prout a Christo institutus est. 

Cetera quae in novo schemate continentur a textu in secunda ses- 
sione discusso parum differunt. Notandum tamen est, de charactere fieri 
mentionem statim cum gratia Spiritus Sancti (cf. lin. 6, p. 63), iuxta desi- 
deria non paucorum Patrum. Áttamen character non ponitur ante gra- 
tiam, etsi nonnulli Patres hoc petiverint. Commissio potius censuit ser- 
vandum esse ordinem qui habetur in Concilio Tridentino. In affirmando 
charactere, verba ita selecta sunt ut abstrahatur a quaestionibus dispu- 
tatis: utrum nempe sit novus character vel tantum ampliatio characteris 
presbyteratus, et ita porro. 

Adduntur aliqua verba quibus iterum affirmatur relatio ministerii 
hierarchici Ecclesiae cum Christo Magistro, Pastore et Pontifice, secun- 
dum desiderium eorum qui volunt magis explicitam affirmationem totalis 
dependentiae huiusmodi ministerii a plenitudine potestatis Christi. Epi- 
scopos presbyteris superiores esse non explicite effertur, sicut antea 
fiebat, quia iam satis patet ex eo quod episcopatus est plenitudo sacra- 
menti Ordinis. 

Similiter deletur illud quod episcopus non potest rursus laicus fieri, 
quia eius dignitas modo positivo exprimenda est. 

In fine numeri 21 tandem affirmatur quod soli episcopi per sacra- 
mentum Ordinis novos electos in corpus episcopale assumere possunt. 
Ita evitatur quaestio obscura de ordinationibus a presbyteris factis 
(cf. DENz.-ScHÓN, n. 1145 et 1290). His ultimis verbis iam fit transitus 
a consecratione episcopali ad aggregationem in collegium episcoporum, 
de quo in numero sequente agitur. 

Rogamus vos, venerabiles Fratres, ut ea, quae Commissio de doc- 
trina fidei et morum maxima cura ad mentem Patrum redegit vestro 
suffragio confirmetis. 


In oratione: ! Antequam incipiam praelectionem relationis meae, praemittam 
quae sequuntur, ad mentem Commissionis doctrinalis ita expressam in sessione 
feriae VI hebdomadae elapsae: scilicet relationes, quae nunc exhibentur, et quae 
in fasciculo praeiacenti exstant numero primo, i. e. I, II et III loco, non sunt 

relationes maioritatis, sed relationes approbatae a tota Commissione doctrinali. 

Ita ad mentem Commissionis doctrinalis non exstant relationes maioritatis vel 

minoritatis. Etiam sic dicta « altera relatio », quae ab exc.mo Franiéó modo lege- 

batur, non est relatio minoritatis neque ab exc.mo Relatore ita exhibebatur. 
Relatio mea respicit n. 20 et n. 21, qui sunt numeri potiores. 


Exc.Mus P. D. PETRUS PARENTE 
Archiepiscopus tit. Ptolemaidensis in Tbebaide 


RELATIO DE NN. 22-27 


DE CoLLEGIO ET MUNERIBUS EPISCOPORUM 


Venerabiles Patres, 


... Honoti et oneri mihi est illud doctrinae caput in hac sacrosancta 
aula exhibere et illustrare quod, utpote Concilii Vaticani I interrupti 
carminis continuatio et complementum, huius Concilii Vaticani II quasi 
cor dici potest... 

Agitur enim de nn. 22-27 cap. III schematis De Ecclesia, ubi Colle- 
gio Apostolorum, a Christo Domino instituto, Collegium episcoporum 
succedere ostenditur, quorum quidem sacra dignitas ac potestas, sive 
personalis sive collegialis, dignoscitur atque iuxta testimonia divinae re- 
velationis sive scriptae sive traditae apte determinatur... 

Neminem fugit momentum historicum ac dogmaticum istius doctri- 
nae capitis, quod per se solum Concilii Oecumenici adaequatum obiectum 
constituere posset...' 

Textus exhibitus fructus est magni laboris ac tribulationis ob graves 
rei difficultates, quae superandae erant... 

Sola vox « Collegium » non parvum terriculum quibusdam facta est, 
evocans erroneas vicissitudines Bolgeni, Conciliarismi, Gallicanismi, ...' 
ac proinde timorem ingerens ne, asserta Collegialitate, R. Pontificis Pri- 
matus in discrimine poneretur. Commissio Doctrinalis, quae priorem 
textum fere unanimiter ...' approbaverat, quasdam obiectiones et sugge- 
stiones ...' attente consideravit atque textui illi nonnullas emendationes 
adici sivit, ut videre est in volumine distributo. Sed nondum quies facta 
est, unde, profundioris perpensionis causa, statutum est ut in aula simul 
cum relationibus favorabilibus etiam contrariae legantur... 

Praestat ut primo loco textum ipsum ad trutinam revocem, magis 
sistendo in n. 22, qui est praecipuus; deinde obiectionibus, quae factae 
sunt vel fieri possunt, quantum possum satis faciam..." 

I - De ipso textu 


Imprimis n. 22 origo divina Collegii Apostolorum asseritur illa 
phrasi « Statuente Domino », ..." iuxta Novi Testamenti litteram ac spi- 
ritum. Quae quidem interpretatio assensu Pont. Commissionis Biblicae 
suffragata est (cf. folium adnexum). 

Perseverantia autem collegialitatis in successoribus Petri et caetero- 
rum apostolorum logice consequitur ex perennitate Ecclesiae a Christo..." 
promissa; quam quidem perseverantiam documenta non pauca traditio- 
nis confirmant (cf. adnotationes sub litt. G n. 22, pag. 89 in vol.). 

Deinde fit transitus ad episcoporum Collegii potestatem determi- 
nandam. Ut erroneae interpretationis pericula praecaveantur, iam in li- 
mine energice asseritur: « Collegium auctoritatem non habet nisi simul 
cum Romano Pontifice, Successore Petri, ut capite intelligatur ». Et 
maioris claritatis causa addita sunt verba: « huiusque integra manente 
potestate Primatus in omnes sive Pastores sive fideles ». 

Tertio loco, plena suprema universali R. Pontificis, Vicarii Christi, 
potestate asserta, gravis enuntiatur propositio: « Ordo autem episco- 
porum, qui Collegio Apostolorum in magisterio et regimine pastorali 
succedit ... una cum capite suo, Romano Pontifice, et numquam sine hoc 
capite, subiectum quoque supremae ac plenae potestatis in universam 
Ecclesiam exsistit ». Ratio subiecti supremae ac plenae potestatis, quae 
imprimis Romano Pontifici personaliter competit, hic etiam Collegio tri- 
buitur, id est rursus Romano Pontifici et Episcopis ei assidentibus. Quae 
quidem assertio fundamentum habet in Mz. 28, ubi Christus suam ipsius 
potestatem Collegio Apostolorum simul sumpto contulit. Ad idem sua- 
dendum etiam M:. 18 aliquo modo confert, ubi potestas ligandi et sol- 
vendi, iam Petro tradita (c. 16), etiam ceteris Apostolis confertur. Col- 
legium episcopale, quod in Concilio Oecumenico concrete elucet, iuxta 
C.I.C. (can. 228), supremam habet potestatem in universam Ecclesiam. 

Ex actis Concilii Vaticani I satis patet resonuisse sententiam illam 
secundum quam episcopi cum Papa coniuncti supremam ac plenam po- 
testatem participant, cum ipsi in Concilio adsint non ut vicarii vel de- 
legati R. Pontificis, sed ut Iudices et Legislatores authentici potestatem 
cum R. P. exercentes in universam Ecclesiam..." 

Non dirimitur quaestio de unitate vel pluralitate subiecti, sed etiamsi 
sint duo subiecta, inadaequate quidem distincta, unica manet potestas; 
quae quidem etiam extra Concilium collegialiter exerceri potest, dum- 
modo S. Pontifex, pro suo supremo iure, episcopatum ad actum collegia- 
lem invitet et vocet. Neque magni facienda est difficultas contra vocem 

« plena », quae potestati tum R. Pontificis solius tum R. P. et episco- 
porum cum ipso coniunctorum tribuitur. 

Fortasse maior est difficultas de voce « suprema », quam tamen C.I.C. 
tribuit Concilio Oecumenico. 

Sed utraque difficultas evanescit si recte consideretur, ut iam in- 
nuimus, non duplicem esse potestatem Ecclesiae sed unicam, quam Chri- 
stus integro Collegio Apostolico (Petro et Apostolis ceteris) contulit. 

Neque denegatur, immo explicite asseritur illam supremam potesta- 
tem competere R. Pontifici personaliter et super ipsos episcopos, in- 
quantum ipse est Vicarius Christi, unde ianua aperta manet etiam sic 
dictae potestati vicarige, quae est omnino singularis. Ceteroquin Papa 
potestate pollet habitu et actu, episcopi tantummodo habitu, qui inde- 
pendenter a R. Pontifice, in actum prorumpere nequit. 

Nulla igitur conditio, nulla delimitatio per Collegialitatem Primatui 
R. P. illata, sed agnitio et confirmatio dignitatis episcoporum, ad 
mentem primaevae Ecclesiae, qui ...", vi consecrationis, sacrae potestatis 
Christi habitualiter participes fiunt ita ut, vocante Papa, cum Papa illam 
potestatem actu exercere valeant in universam Ecclesiam. 

Suprema potestas R. Pontificis integra manet, quae tamen quando 
episcoporum participatio accedit, sollemnior ac etiam suavior evadit. 

Ita Vaticanum II doctrinam Vaticani I non laedit, sed feliciter inte- 
grat et complet. 

Ceteri numeri (23-27) praecedentis consectaria referunt, nempe de 
relationibus episcoporum quoad propriam dioecesim et quoad totam 
Ecclesiam (n. 23); de ministerio episcoporum iuxta missionem a Christo 
ipsis concreditam (n. 24); et in specie de munere docendi (n. 25); sancti- 
ficandi (n. 26) et regendi (n. 27). 

De quibus non est ut dicam nisi haec praecipua: 

1) Episcopus, ut collegii membrum, etiam extra Concilium, prae- 
ter pastoralem sui proprii gregis curam, sollicitudinem quoque de totius 
Ecclesiae bono in se fovere debet, praesertim vero de Missionibus adiu- 
vandis ad Regnum Dei dilatandum. 

2) Episcopi in orbe dispersi, quando unanimes inter se et cum 
R. Pontifice aliquam veritatem de fide et moribus docent, charismatis 
infallibilitatis participes fiunt (n. 25). 

3) In eodem n. 25 clarius quam in Vaticano I determinatur 
natura, vis et extensio infallibilitatis R. Pontificis, praesertim quoad 
eiusdem sententiarum infallibilitatem et absolutam independentiam a 
quacumque auctoritate, salvo tamen nexu definitionum cum divina re- 
velatione. 

4) Potestas regendi proprios subditos episcopis agnoscitur plena 

et ordinaria, quae quidem a potestate R. Pontificis nullo modo eliditur 
vel impeditur, quinimmo corroboratur (n. 27). 

5) In toto schemate episcopale munus, praeter rigidam formu- 
lationem iuridicam, exhibetur quodam pastorali sensu perfusum, qui 
episcopum, non ad instar alicuius provinciae praefecti, sed ad imagi. 
nem evangelicam Boni Pastoris redigit. 

Utinam, approbato schemate, potestas sacra episcoporum, semper 
R. Pontifici subordinata, minus tamen ligaminibus praepediatur ac li- 
berius exercenda cum fiducia sinatur! 


II - De obiectionibus contra Collegialitatem 


Difficultates moventur: 

1) ex praesumpta novitate vocis « Collegium »; at a peritis osten- 
sum est vocem illam, una cum aliis (Ordo, Corpus) inde ab antiquis 
temporibus usitatam esse (/. c., pag. 89 vol); 

2) ex sensu iuridico, qui ad normam iuris romani voci Collegium 
tribuitur; sed in textu ille sensus minime adoptatus est; etenim vox illa 
adhibetur una simul cum aliis (Corpus, Ordo), qui sensum iuridicum 
non prae se ferunt; ceteroquin membrorum aequalitas, quam ius pro 
Collegio postulat, omnino excluditur ob pluries affirmatum munus 
R. Pontificis ut Collegii Capitis; 

3) ex perperam intellecta relatione inter episcoporum Corpus et 
R. Pontificem, ac si Collegium esset Corpus episcoporum a R. Ponti- 
fice avulsum, dum econtra utriusque inseparabilitas pluries et expli- 
cite in textu affirmatur; ...^ 

4) ex eo quod in textu asseritur episcopum, vi suae consectatio- 
nis, in Collegium inseri ac simul sacrae potestatis subiectum aptum ac 
particeps constitui; attamen in textu cautum est ne talis antiquae veri- 
tatis assertio Primatui R. Pontificis quomodocumque noceat; etenim 
clare edicitur episcopum in Collegium inseri non tantum consecratione, 
sed etiam communione cum Capite Collegii et ceteris membris (n. 22, 
in fine alin. 1); ac praeterea Episcopos potestatem divinitus acceptam 
absque R. Pontificis nutu ...^ exercere non posse. Ceterum doctrina Va- 
ticani I de R. Pontificis Primatu, initio cap. III, recolitur atque uti 
propria huius S. Synodi proclamatur. Denique in numeris examinatis 
plus quam viginti vicibus mentio fit de Petri eiusque Successorum su- 
prema praerogativa..." 

At subtilioribus obiectionibus in aula nuper lectis obviandum est. 
Sane: 
4) provocatur ad definitionem Vaticani I de Primatu, ubi dicitur 

R. Pontificem non tantum « potiores partes » habere sed totam pleni- 
tudinem supremae potestatis. 

Resp. Nullibi in textu nostro illa definitio impugnatur; etenim, 
uti vidimus, zzica asseritur potestas suprema Papae et episcoporum in 
Collegio coniunctorum, servata tamen Papae potioritate in quantum 
est Caput Collegii et Vicarius Christi, cui plenitudo potestatis singu- 
lariter competit. 

b) Potestas suprema episcoporum etiam extra Concilium Oecume 
nicum non probatur ex Mf. 18 neque ex traditione. 

Resp. Partim tantum, uti diximus, probatur illa potestas ex 
Mt. 18 collato cum Mt. 16, sed sat bene probatur ex Mr. 28..." 

Traditio primaevae Ecclesiae satis suggerit tamquam fidei regulam 
consensum episcoporum in docendo una simul cum R. Pontifice. Item 
attendendum est ad auctoritatem peculiarem synodorum episcopalium 
et ad alia elementa quae periti in historia z/[ustrant." 

Pius IX de Immaculata Conceptione, Pius XII de Assumptione 
sententiam episcoporum in orbe dispersorum rogarunt et magni fecerunt 
ad dogmata definienda. 

Id quod Pius XII docet in Enc. Mystici Corporis de derivatione ..." 
potestatis episcopalis a Christo per R. Pontificem, non contradicit textui 
nostro, ubi illa potestas, etsi a Christo derivata, nonnisi dependenter 
a R. Pontifice intelligitur tum quoad exsistentiam (propter structuram 
organicam Ecclesiae ..") tum quoad exercitium... 

c) Distinctio inter potestatem eiusque exercitium non consistit. 

Resp. Potestas, etiam iurisdictionis, facultas agendi est, quae 
cum ipso actu exercito confundi nequit. Exempli gratia Sacerdos facul- 
tatem absolvendi peccata recipit in s. ordinatione, quam quidem exer- 
cere nequit sine episcopi nutu, excepto periculo mortis. 

d) lurisdictio in potentia non concipitur, cum ipsa actum exigat 
necessario. 

Resp. Cf. numerum praecedentem. Episcopi tamen potestate in 
Ecclesiam universalem donantur vi consecrationis secundum rationem 
non quidem potentiae oboedientialis, sed potentiae activae vel disposi- 
tionis virtualis...^ 

Si in relatione inter episcopos et R. Pontificem quoad potestatem 
sacram, tum in Concilio tum extra Concilium, difficultatem experimur, 
mirum non est cum agatur non de humana quacumque societate, sed de 
Ecclesia Christi, cuius mysterium in doctrina de Corpore Mystico in- 
terlucet. Et satis etiam de difficultatibus. Si tempus et licentia mihi 
concederetur textum nostrum de Collegialitate historice quoque recogi- 
tarem, adiuvantibus recentioribus studiis..." 


14 

Fortasse clarior consequeretur legitimitas et opportunitas doctrinae 
propositae, quae visionem iuridicam Ecclesiae, inde a saec. xi invale- 
scentem, visione theologica, ad mentem Ecclesiologiae S. Augustini et 
aliorum Patrum, apte integraret. 

Satis sit innuere in Concilio Tridentino conceptum de potestate 
episcopali in totam Ecclesiam vi ipsius consecrationis, apud multos Pa- 
tres deprehendi, etiam apud illos qui iurisdictionem episcoporum quoad 
singulas dioeceses a Papa conferri tenebant. Quae sententia non desi- 
deratur in periodo post-tridentina. 

Concludo...? 

Schema nostrum non novis innititur opinionibus, sed puris hausti- 
bus Ecclesiologiae Patrum, quae doctrinae paulinae de Corpore Mystico 
magis adhaeret ideoque menti Christi magis consonare videtur. Ad hanc 
Ecclesiologiam iam multi redeunt Theologi post Enc. Mystici Corporis 
editam, in qua aspectus iuridicus ac hierarchicus Ecclesiae aspectu super- 
naturalis vitalitatis ...^ completur. 

Exinde patet ipsam Ecclesiae structuram talem esse, iam in linea 
ontologica, ut varia elementa indissociabili modo cohaereant iuxta hie- 
rarchicam subordinationem, fidelium nempe sacerdotibus et episcopis, 
episcoporum Papae, Papae Christo. Nulla vita, nulla potestas in tali 
organismo esse concipitur quae a Christo, Capite invisibili, non profluat 
ut per Petrum et episcopos usque ad fideles perveniat. Item quoque in 
linea operativa." 

Quamvis in hac compagine personae serventur, tamen nemo sibi 
est, nemo sibi vivit, sed omnes ad unitatem in Christo conspirant. 

Itaque nec Christus a Corpore suo Mystico, nec Petrus a Christo 
Capite, nec Petrus a Collegio episcopali, nec Episcopi a Petro avulsi 
umquam considerari vel consistere possunt..." 

In hac mira unitate essendi et operandi, humana et divina, optime 
inseritur Collegialitas, atque ideo complexa pulchritudo Sponsae Christi 
refulget. 


In oratione: ! Sinite me relationi meae protestationem praemittere aliquam. 
In hac sollemni sessione, ego loquor non ut assessor Sancti Officii, sed ut simplex 
episcopus Thebaidis. Vox igitur clamantis ex deserto, non tamen, spero, in de- 
serto... ? et debet. ! iuxta suffragium quasi unanime Patrum concilia- 
rium. ^ Sanctissimus Dominus noster Paulus VI, fel. regnans, in sermone 
prolato in ipso initio huius sessionis conciliaris, gravissimis et apertis verbis 
grave onus nobis commisit, nempe expendendi ac dirimendi quaestionem theolo- 
gicam de episcoporum potestate, quae iam parata erat in Vaticano I. En verba: 
« Superest ut tractatio de hac doctrina (...) praesertim de natura et munere eorum 
qui apostolorum sunt successores (..) eiusdem disceptatio, quae in hac ipsa re 

vertitur prae ceteris esse videtur maioris momenti atque prudentiae. Haec eadem 
res in posteritatis memoria peculiarem notam sine dubio tribuet sollemni huic 
Synodo, historia sane dignae. Eius est quasdam theologicas controversias easque 
laboriosas dirimere; de Pastorum Ecclesiae natura et (...) munere constituere ». 
Haec sunt verba Romani Pontificis, quae invitant nos ad dirimendam quaestio- 


nem hanc. * et quae adhuc circumferuntur etiam modo occulto, quod dolen- 
dum est. $ et alia id genus. 7 jam. * humane et. ? sicut iam 
factum est. ? sed non omnia possunt dici in hac aula. ! et quidem. 
? Domino. B Quod quidem maiorem vim sibi vindicat ex eo quod Patres 


Concilii illius toti erant in tutando Romani Pontificis Primatu. Potest conferri prae- 
clarum opus Patris Betti, La costituzione dommatica Pastor. Aeternus. M epi 
scopi. 5 Jegatur igitur attente! 1$ quomodocumque expresso. in 
capite quod agit de potestate episcoporum. 158 (S. Matthaeus, cuius festum 
hodie colimus, adiuvet!). P? illustrare solent. ? nempe. ? per mo- 
dum societatis ordinatae. 2 Sed documenta pontificia creationem ipsius pote- 
statis in episcopis per R. Pontificem minime iubent sed, dixerim, prohibent. 
5 ve] actus primi, sicut multi theologi conantur sese exprimere. Contra hanc 
doctrinam, difficultas conflatur ex illa exaggerata discriminatione duplicis pote- 
statis, ordinis nempe et iurisdictionis, antiquis fere ignotae. Nam verius in Eccle- 
sia generice una est potestas, et quidem sacra, in iure divino fundata, quae in 
varias species dispescitur secundum obiecta varia ministerii salutis. Nota charac- 
teristica iurisdictionis est adsignatio subditorum, quae, in societate ordinata, a 
Superiore fieri debet. Haec tamen adsignatio, seu missio canonica, uti dicitur, 
quae nunc fit per R. Pontificem, antiquitus per patriarchas vel per aliquot episco- 
pos fiebat, ut innuitur n. 24. In quocumque casu, missio theologice intelligi debet 
non ut creatio ipsius potestatis, ut accidit in iure civili, sed ut permittens exerci- 
tium potestatis quae sacra est et sacra manet. ^ quae iam prodiere istis 
diebus, possumus dicere; cito e. g. Alberigo, qui est laicus sed bene scripsit de 
hac re; P. Beltrams S.L, qui in pluribus articulis hanc rem bene illustravit sub 
aspectu historico et theologico. 5 Tale est schema quod commissio doctrinalis 
per me, tuta conscientia vobis iudicandum et adprobandum proponit. Res gravis 
est. Ideoque vestram ponderationem atque Spiritus Sancti specialem illumina- 
tionem postulat. 7 bene. ? ordine operativo. ? Non igitur frag- 
mentalismus, sed organica unitas. 


Exc.mus P. D. ALOISIUS EDUARDUS HENRIQUEZ JIMENEZ 
Episcopus tit. Lamdiensis, aux. Caracensis 
RELATIO DE NN. 28-29 


DE PRESBYTERIS ET DE DIACONIS 


Praenotanda generalia 


1) Plures Patres — circiter 226, inter quos PP. Conferentiarum 
Episcopalium Neerlandicae, Brasiliae, Indonesiae et Venezuelae — po- 
stulaverunt ut numerus 15 « De presbyteris et diaconis » immediate 

post explanatam doctrinam « De episcopis » reponeretur; sic autem ordo 
magis logicus obtinetur; dum e contra, locus in priori schemate presby- 
teris et diaconis adsignatus materiae continuitatem rumpit. 

2) Similiter plurimi postulaverunt ut paragraphus de presbyteris 
amplificaretur, nam presbyteri partes conspicuas in vinea Domini exer- 
cent, et latior et profundior de eorum muneribus expositio optanda est, 
etiam respectu habito ad schema « De clericis ». 

3) Series emendationum et votorum Patrum ipsam materiam tractan- 
dam indicaverunt. Et has indicationes obsequentes nova redactio con- 
fecta est...' 

In primis formula generalis introductoria de Potestate Sacra quae, 
vario gradu, variisque subiectis in Ecclesia legitime demandatur, et sic 
ministerium ecclesiasticum divinitus institutum exercetur ab illis qui iam 
ab antiquo episcopi, presbyteri et diaconi vocantur. 

Deinde indicantur relationes inter presbyteros et Christum Summum 
Sacerdotem; inter presbyteros et episcopum, inter presbyteros ad invi- 
cem et denique ipsorum relationes ad populum Dei. 

Ad modum conclusionis insistitur super unitate in corpore presby- 
terali prosequenda, praesertim nostro tempore. 

Breviter sublineare sufficiat huius numeri momentum pro sacerdo- 
tum vita spirituali, necnon pro activitate pastorali et utriusque cleri 
apostolatu. 

Textus vero non simpliciter repetit ea quae iam a Concilio Triden- 
tino clarissime de sacerdotio Novae Legis definita fuerunt, et quae Ro- 
mani Pontifices praesertim recentiorum temporum expresse docuerunt: 
sed ea in lucem profert quae, nostro tempore maximi sunt momenti pro 
activitate pastorali et ecclesiae apostolatu. 

Ad paragrapbum 1"". « Potestas sacra tum ordinis tum iurisdictio- 
nis, quae ex missione Christi in episcopis residet, vario gradu variisque 
subiectis in Ecclesia legitime demandatur...». Textus tamen prior sic 
sonabat: « Hierarchia, divina ordinatione instituta, constat ex episcopis, 
presbyteris et ministris ». 

Patres quidem huic formulae obiecerunt hierarchiam considerari 
posse quoad ordinem et quoad iurisdictionem; quoad iurisdictionem vero 
iure divino in Summum Pontificatum et episcopatum distingui. 

In nova vero formula memoratur potestas tum ordinis tum iuris- 
dictionis, quae ex missione Christi in episcopis plene residens, vario gra- 
du aliis ministris demandatur. In textu abstrahitur ab ortu historico 
presbyterorum, diaconorum, aliorumque ministrorum, necnon de sensu 
praeciso terminorum, qui in Novo Testamento ad ipsos designandos adhi- 
bentur; et asseritur, cum referentia ad Concilium Tridentinum, mini- 

sterium ecclesiasticum divinitus institutum diversis ordinibus exerceri 
ab illis qui iam ab antiquo episcopi, presbyteri et diaconi vocantur. 

In secunda paragrapbo agitur de presbyterorum relatione ad Chri. 
stum; nempe de presbyteris qui, episcopo subordinati et in « sua pote- 
state » presbyterali et non tantum in potestate « regendi » ab ipso pen- 
dent, et qui tamen, vi sacramenti ordinis, ad Christum Summum Sacer- 
dotem necessario referuntur. 

Dicitur « vi sacramenti Ordinis secundum imaginem Christi Summi 
atque Aeterni Sacerdotis ad divinum cultum consecrati ... veri sunt 
sacerdotes Novi Testamenti ». Quidquid sit historice de nomine, sacer- 
dotis tamen est sacrificia offerre. Cum iam in Novo Testamento et aevo 
postapostolico Eucharistia ut « sacrificium » intelligatur; et presbyteri, 
ut rectores communitatis, sint rectores Eucharistiae, sacerdotium mini- 
steriale Novi Testamenti suam propriam dignitatem a Christo institutam 
ostendit. Functio rectorum communitatis (« presbyteri ») cum functione 
cultica (« sacerdotes ») coniuncta apparet. 

Munus quo sacerdos in persona Christi agit speciatim in cultu Eucha- 
tistico exhibetur verbis Tridentini et Encyclicae Mediator Dei confir- 
matur; sed etiam participatio muneris sacerdotalis Christi in praedica- 
tione verbi, in administratione sacramentorum, necnon in oratione et 
exemplo et, in genere, in pascendo grege apparet. 

Tertia paragrapbus de relatione ad. episcopum. 

In textu priore dicebatur episcopum in presbyteros « gratias de suae 
paternae plenitudinis abundantia transfundere », qui modus loquendi 
recte a pluribus Patribus minus aptus videbatur, ideo verbis illis penitus 
sublatis, nova redactio, in secunda alinea confecta est, in qua, ut vidi- 
mus, unicus fons sacerdotii presbyterorum in sacerdotio Christi repo- 
nitur. 

Nunc vero, in tertia alinea, tantum de relatione ad episcopum ser- 
mo fit. 

« Presbyteri, ordinis episcopalis providi cooperatores eiusque com- 
plementum et organum » dicuntur, et quamvis diversis officiis mancipati, 
cum ipso unum presbyterium constituere affirmatur, quod clare liquet 
ex fontibus antiquitatis christianae. 

Deinde respicitur ad sacerdotium prout in Ecclesiis localibus exer- 
cetur, quae suo modo imagines sunt ecclesiae episcopalis, et ita funda- 
mentum paroeciae ponitur. 

« Sub auctoritate episcopi portionem gregis dominici sibi addictam 
presbyteri sanctificant et regunt » — et non proprie « zorinme eius », 
nempe episcopi, — et hoc faciendo etiam ad bomum totius Ecclesiae 
respicere debent. 

Propter hanc, in sacerdotio et missione, participationem relatio eorum 
ad suum episcopum in oboedientia et fiducia niti dicitur, cui ex parte 
Praesulis paternus et amicalis affectus respondet. 

« Cum hoc corpore episcoporum et presbyterorum etiam sacerdotes 
religiosi ratione ordinis et ministerii coaptantur et bono totius Ecclesiae 
pro sua vocatione et gratia inserviunt ». 

Multi Patres etiam sacerdotes religiosos commemoratos volunt, ut 
eorum relatio ad ordinem episcopatus magis appareat; hic sacerdotum 
regularium in ordine et ministerio coaptatio explicite exhibetur, ut 
pateat de eorum statu et activitate in dioecesi. 

Mens proinde est ut unitas presbyterii in sacerdotibus tam saeculari- 
bus quam religiosis exprimatur, eiusque relatio ad unicum sacerdotium et 
commune ministerium, quod a Christo per Summum Pontificem et reli- 
quos episcopos derivatur. 

De relationibus autem iuridice determinatis et i7 specie de exemptio- 
ne, non videtur hic agendum, cum in schemate dogmatico tantum expec- 
tetur de relatione religiosorum ad corpus episcopale, cuius caput est 
Romanus Pontifex. Unitas autem presbyterii quaestionem de exemptione 
non tangit. 

Ultimae tres alineae sunt novae. In quarta de relatione presbyterorum 
ad invicem, affirmatur necessitas cooperationis fraternae in re spirituali, 
pastorali et in ipsis curis materialibus. 

In quinta de relationibus cuz fidelibus, praeter curam  commu- 
nem erga fideles in Ecclesia Dei, quae in communitate locali praesens 
est, etiam curam pro infidelibus evangelizandis, necnon pro baptizatis 
qui praxim sacramentorum, vel immo aliquando etiam fidem amiserunt, 
Concilium commendat. 

In sexta alinea, per modum conclusionis, unitas prosequenda in cor- 
pore presbyterali enixe commendatur. 


Numerus 29: De diaconis 


Cum de constitutione hierarchica Ecclesiae agitur, de diaconis silere 
non possumus. Novus textus emendatus proponitur constans duabus ali- 
neis, quarum prima de munere diaconorum in genere, altera vero de 
restauratione diaconatus permanentis agit. Praesertim de hac altera quae- 
stione disceptatio in Aula valde ampla fuit, ipsius etenim momentum 
pastorale nemo est qui non videat. 


Ad paragrapbum 1. 


4) Tridentino duce, de diaconis affirmatur ipsos ad sacram hie- 
rarchiam pertinere, quamvis in inferiore gradu; 

b) Non tamen ad sacerdotium, sed ad ministerium ordinari; 

c) Indoles sacramentalis diaconatus, utpote in Traditione et Ma- 
gisterio fundata, satis in textu, quamquam caute, indicatur: « gratia sa- 
cramentali roborati »; ne Concilium paucos illos recentes auctores, qui 
de hac re dubia moverunt, condemnare videatur. 

d) Cum de officiis diaconorum ageretur, plures proposuerunt ut 
enumerentur tanquam explenda « praesertim in absentia sacerdotis »; 
quae tamen incisa non placuit et de hac re in textu siletur. Etenim dia- 
coni, in actuali disciplina canonica, etiam praesentibus sacerdotibus varia 
officia in cura pastorali exercere possunt, v. g. quasi per modum probatio- 
nis, antequam nempe ad sacerdotium promoveantur. 

e) Officia diaconorum, in primis ;zodo generali, in triplici campo 
indicantur, scilicet: « in diaconia liturgiae, verbi et caritatis ». 

Deinde haec officia magis specificantur, et quaedam occurrunt quae 
iam in disciplina vigenti diaconis committi possunt; obsequentes tamen 
votis aliquorum Patrum non solum ius hodie in Ecclesia latina vigens 
respicere oportet; sed et quaedam ulteriora officia quae, sive in decursu 
historiae a diaconis suscepta sunt, sive quae iisdem in posterum a com- 
petenti auctoritate assignari potuerunt, ut benedictio matrimonialis, assi- 
stentia ad funera... Haec vero duo expresse a pluribus Patribus signifr- 
cata fuerunt, quia magni momenti sunt in aedificanda communitate chri- 
stiana quae sacerdote caret. 


Ad paragrapbum 2. 


In hac alinea tres quaestiones tractantur: 
1) De possibilitate restaurationis diaconatus permanentis. 
2) De auctoritate competenti quae hanc instaurationem inducere 
poterit. 
3) De quaestione caelibatus. In hac ultima exponenda, nova redactio 
duplici membro constat, nempe: 
4) utrum diaconatus viris maturioris aetatis, etiam in matrimo- 
nio viventibus, conferri possit; 
5) utrum conferri possit etiam iuvenibus efformandis, quibus non 
imponeretur lex caelibatus. 
In singulis quaestionibus aliquantulum immorari oportet. 
Ad 1") De possibilitate restaurationis diaconatus permanentis: 
Pro instauratione locuti sunt quadraginta quinque (45) Patres, no- 
mine tamen septingenti quinquaginta novem Patrum (759), quibus ad- 
dendus numerus indeterminatus episcoporum Aequatoriae. Contra in- 
staurationem vero viginti quinque (25) nomine octoginta duo (82); non 
omnino clare pro vel contra locuti sunt decem (10). 

Post longam et amplam disceptationem in aula, die 30 octobris 
anni elapsi, quaestio quinta Patribus in aula proposita sic sonabat: 
« Utrum placeat Patribus ita apparari schema ut opportunitas conside- 
retur instaurandi diaconatum, ut gradum distinctum et permanentem sa- 
cri ministerii, secundum utilitatem Ecclesiae in diversis regionibus? ». 
Responderunt: Placet: 1588. Nom placet: 525. 

Omnino observandum est, mentem schematis non esse ut huiusmodi 
instauratio pro tota Ecclesia praescribatur, sed ut possibilitas et facultas 
aperiatur futurae evolutioni pastorali, quin ista iam praeiudicetur. Tex- 
tus itaque nullatenus impedit quominus status diaconatus in repioni- 
bus, ubi necessitas restaurationis non vere habeatur, remaneat sicuti nunc 
est. Et huius possibilis instaurationis, non universalis sed regionalis, tam- 
quam principium unice statuitur necessitas vel utilitas pastoralis, scilicet 
intuitu boni animarum. Hoc autem omnino memini et ante oculos habere 
oportet..." 

Ad 2"") Secunda quaestio vertitur circa auctoritatem competentem, 
quae hanc restaurationem inducere poterit. Textus prioris redactionis, 
qui simpliciter indicabat « Praepositos Ecclesiae », nimis indeterminatus 
aut ambiguus visus est. Ut iam in re liturgica factum est placuit Commis- 
sioni hanc auctoritatem coetibus territorialibus episcoporum committere, 
approbante ipso Summo Pontifice. 

Ad 3") De quaestione caelibatus, nempe de possibilitate diaconorum 
uxoratorum. 

Hic etiam summopere prae oculis habere oportet schema non inten- 
dere iubere ut instituantur diaconi uxorati, nec ubique terrarum, nec pro 
aliqua regione vel natione; sed tantum intendere vult, si sic placeat 
Patribus, ianuam apertam relinquere, ut hoc institutum efiam inm Eccle- 
sia latina possibile fiat, ubi illud ad curam animarum necessarium aut 
utile videatur. 

Ut iam dixi, textus emendatus qui de quaestione caelibatus diaco- 
norum agit, duplici membro constat: 


1) « Utrum hic diaconatus etiam viris maturioris aetatis, in ma- 
trimonio quidem viventibus conferri possit ». 


2) « Utrum etiam conferri possit iuvenibus idoneis quibus non 
imponatur lex caelibatus ». 

Inutile et fastidiose recolerentur tot argumenta, pro et contra, quae 
in disceptationibus in Aula prolata fuerunt. Tantum in hac re meminisse 
iuvabit: Multos fuisse Patres qui priorem hypothesim consideraverunt, 
indicantes « patres familias », « homines iam coniugatos », « homines 
maturos », « adultos iam catechistas », « viros probatos et uxoratos », 

« viros adultae aetatis qui experimentum zeli dederint », « viros distinctos 
et graviores », « probatos et eruditos », « probatos aetate provectos », 
« viros qui seipsos sustentant »; pauci vero fuisse Patres qui iuvenes, 
talem vocationem habentes, ad diaconatum efformare vellent non impo- 
nendo eis legem caelibatus... 


QuoAD SUFFRAGIUM FERENDUM 


Textus huius alineae varias suffragationes postulat, nempe: 

Prima, de prima phrasi, in qua approbatur principium restaurati 
diaconatus, scilicet: « Cum vero haec munera, ad vitam Ecclesiae sum- 
mopere necessaria, in disciplina Ecclesiae latinae hodie vigenti in pluribus 
regionibus adimpleri difficulter possint, Diaconatus in futurum tamquam 
proprius ac permanens gradus hierarchiae restitui poterit ». 

Secunda, de secunda phrasi, in qua determinatur auctoritas compe- 
tens « Ád competentes autem varii generis territorialis episcoporum 
coetus, approbante ipso Summo Pontifice, spectat decernere, utrum et 
ubinam pro cura animarum huiusmodi diaconos institui opportunum 
sit ». 

Tertia votatio, de primo membro tertiae phraseos: « Supremae 
Auctoritati competit decernere, utrum hic diaconatus viris maturioris 
aetatis etiam in matrimonio viventibus conferri possit ». 

Ouarta votatio: an conferri possit etiam iuvenibus idoneis quibus 
non imponatur lex caelibatus. Notandum est, quod si exitus tertiae suf- 
fragationis sit positivus, transire adhuc poterit ad quartam suffragatio- 
nem, nempe utrum conferri possit iuvenibus sine lege caelibatus. 

Si exitus quartae suffragationis sit negativus, adhuc remanet incolu- 
mis exitus tertiae suffragationis, et ultima incisa paragraphi « an e con- 
tra lex caelibatus etiam pro huiusmodi diaconis firma remanere debeat », 
evidenter cadunt. 

Si tamen tertia et quarta non admittantur, ipso facto statuitur ulti- 
ma incisa, nempe: « an e contra lex caelibatus etiam pro huiusmodi dia- 
conis firma remanere debeat ». Denique si exitus tertiae suffragationis 
sit positivus, textus Concilii ita exprimeretur: « Hic diaconatus viris 
maturioris aetatis etiam in matrimonio viventibus conferri poterit ». 

Proinde maxime prae oculis habere oportet pro instauratione diaco- 
natus vere praecipuam esse hanc tertiam suffragationem; nam si reiicitur, 
nec de iuvenibus practice cogitari potest. 


In oratione: ! ad n. 28 «de presbyteris eorumque relatione ad Christum, 
ad episcopos, ad presbyterium et ad populum christianum ». ? Contra hanc 

instaurationem quis obiicere possit haec officia ac munera diaconorum etiam a 
laicis posse exerceri. Sed si ministerium ecclesiasticum, divinitus institutum, diver- 
sis ordinibus exercetur, et inter illos exercentes iam ab Aevo Apostolico diaconi 
adnumerantur, convenit omnino, ut qui nunc ad ministerium Verbi, liturgiae et 
caritatis pro necessitate Ecclesiae permanenter seligantur, eis manus imponantur, 
ut ad rectum et fructuosum exercitium ministerii sui gratia sacramentali roborati 
sint. Ipsos nempe privare non debemus gratiis specialibus, quae per sacramen- 
talem ordinationem conferuntur. ? Recolere etiam oportet legem caelibatus pro 
sacerdotibus nullatenus nec theoretice, nec practice in discrimen venire. Pro istis 
vero firma et intacta remanere debet. 

Etiam meminisse oportet mentem maioris partis Patrum, qui in aula de hac 
re disceptarunt non fuisse permittendi iuvenibus iam ad diaconatum ordinatis trans- 
ire ad nuptias; nec instituendi quasi seminaria pro iuvenibus qui a lege caelibatus 
liberati ad diaconatum ascendere velint. Sed tantum et unice agitur, quando et ubi, 
de iudicio competenti Coetus Episcoporum, necessitas vel utilitas pastoralis id 
exigat, de seligendis viris maturioris aetatis etiam uxoratis, qui fide, caritate, zelo 
apostolico, necnon in rebus temporalibus sint probati. 

Difficile vero, ne impossibile dicamus, videtur quomodo exinde periculum reale 
contra legem caelibatus oriatur. Timor non apparet fundatus. Quia tamen aliqui 
Patres diaconatum postulaverunt pro iuvenibus idoneibus quibus non imponatur 
lex caelibatus, et in Concilio libertas filiorum Dei florescere oportet, etiam eis 
possibilitas datur ipsorum mentem suffragatione exprimendi, et sic in textu emen- 
dato secundum membrum phraseos ponitur. 

Ad deminutionem denique vocationum sacerdotalium, quae ab aliquibus Pa- 
tribus ex instauratione diaconatus timere videtur, animadvertendum sane est theo- 
logice longe differre vocationem ad sacerdotium et vocationem ad diaconatum, 
cum utriusque munera, etsi hierarchica, sint valde diversa. 

Iuvat insuper prae oculis tenere, quod caelibatus considerari debet ut vocatio 
quae ex amore amplectitur, et non tantum veluti onus quae aegre sustinetur. Haec 
est et sana et, ut ita dicam, unica possibilis spiritualitas caelibatus, quod maximi 
momenti quidem est pro formatione sacerdotali. 

Si vero practice consideretur, notandum est quod, si possibilitas instauratio- 
nis diaconatus pro solis viris maturioris aetatis, et quidem iam uxoratis, admittitur, 
difficultas penitus evanescit. 


Moderator. Maximas gratias agimus quattuor relatoribus, pro re- 
latione diligenter et sollerter facta, et praeprimis toti commissioni doc- 
trinali pro labore praesertim in hoc capite tam diligenti et salebroso. 


KALENDARIUM 


SUFFRAGATIONUM CAPITIS TERTII 
SCHEMATIS CONSTITUTIONIS DE ECCLESIA 


Huiusmodi Kalendarium Patribus distributum fuit in congregatione generali 
LXXXIII, die 18 septembris 1964. 

MENSE SEPTEMBRI 1964 


Die. 21: suffr. 1, 2, 3, 4, 5, 6. 

Die 22: suffr. 7, 8, 9, 10, 11, 12. 
Die 23: suffr. 13, 14, 15, 16, 17, 18. 
Die 24: suffr. 19, 20, 21, 22, 23, 24. 
Die 25: suffr. 25, 26, 27, 28, 29, 30. 
Die 28: suffr. 31, 32, 33, 34, 35, 36. 
Die 29: suffr. 37, 38, 39. 

Die 30: suffr. de integro capite. 


Secretarius generalis: Incipient suffragationes circa cap. III schema- 
tis de Ecclesia. 

Hodie omnes sex propositae fieri forsan nequeunt; attamen sequen- 
tibus diebus tempus redimemus. 

Si Patres favent stare suis locis toto tempore, suffragationes expe- 
ditiores fient. Ergo rogamus Patres, ut huic nostro consilio, si ita dicere 
fas est, satisfaciant. 

Legitur igitur textus primae suffragationis. Videatis opusculum, 
quod distributum est et inscriptum: Quwaesitum circa modum suffra- 
gandi schema constitutionis de Ecclesia. Conferatis paginam quintam 
[ cf. vol. III, pars I, pag. 396 ]. 

Suffragatio I, n. 18 schematis [cf. vol. IIT, pars I, pag. 396-397 ]. 
Placetne, venerabiles Patres, textus qui lectus est, an non placet? Re- 
spondeatis, quaeso. 

Moderator: Nunc continuabitur disputatio de schemate de pastorali 
episcoporum munere in Ecclesia. 


PATRUM ORATIONES 


(De pastorali episcoporum munere in Ecclesia) 


1 


EM.Mus P. D. PAULUS AEMILIUS canp. LÉGER 
Archiepiscopus Marianopolitanus 


Venerabiles Patres, 


Concilium Vaticanum II ducere debet ad actionem pastoralem quae 
populum christianum et alios homines vere et efficaciter attingat. De 
illa necessitate nos omnes solliciti sumus, immo difficultates illius officii 
prememut. 

Opus autem evangelizandi homines secundum mentem praesentis 
Concilii certe requirit a nobis episcopis modum novum docendi et re- 
gendi ecclesias nostras particulares, figuram novam actionis pastoralis. 
Sed schema nostrum, quod opportune principia essentialia de actione 
pastorali episcopi (in cap. II) proponit, tamen, mea opinione, munus 
episcopale potius intemporale describit et in principiis nimis generali- 
bus sistit. 

Itaque observationes proponam illum in finem ut schema nos ex- 
presse incitat: ad renovandam conscientiam quam de mundo hodierno 
habemus; ad quaedam mutanda et aptanda in nostro habituali modo 
docendi et regendi. 


I. De apta cognitione bominum. Enixe conscii esse debemus homi- 
nes, quibus nos praeconium Evangelii proferre debemus, multum dif- 
ferre ab illis temporis nuper elapsi, immo continuo mutari in mundo 
semper mobili. 

Homo hodiernus est homo technicus qui a rebus technicis pendet et 
in illis vivit cuiusque mens et anima ita noviter conformantur. 

Homo ille novo modo se gerit erga rem religiosam et circa auctori- 
tatem quae illam proponit. Spiritu criticismi imbuitur et probatam peri- 
tiam exigit ab auctoritate. In materia religiosa considerationem non ha- 
bet nisi erga ea quae vera et authentica sunt, et propterea confidentiam 
suam dat eis qui Christi Evangeliique eius testes et humiles ministri 
facti sunt. Item, omnem formam paternalismi reiiciens, renovatam habet 
notionem oboedientiae secundum quam proprias responsabilitates ca- 
pere desiderat. 

Itaque schematis textus ne praetereat nos incitare ad homines qui- 
bus missi sumus apte cognoscendos. Quod fieri deberet tum per hodierna 
media investigationis sociologicae, tum mediantibus sacerdotibus et lai- 
cis qui apostolatum quotidie exercent, tum etiam per nostram personalem 
praesentiam inter homines, variis in locis ubi degunt et laborant. 


II. De munere docendi aptando. Ad nostrum munus docendi aptan- 
dum, tria mihi videntur peculiariter opportuna. 

4) Tali modo loqui debemus, ut audiri et intelligi possemus. Om- 
nibus autem notum est quantum lingua sic dicta ecclesiastica sit anti- 
quata, artificialis, abstracta, a vita seiuncta, quandoque falsam pruden- 
tiam sapiens. Saepe haec est ratio cur in deserto praedicamus. 

b) Integrum et authenticum mysterium Christi docere debemus 
non autem elenchum et indicem earum rerum quae vitandae sunt. In 
doctrina proponenda res secundariae, ut devotiones peculiares, non 
usurpentur locum doctrinae essentialis. 

c) Sermo noster humilis sit. Ne usurpemur auctoritatem in sol- 
vendis problematibus quae ad competentiam Ecclesiae non pertinent. 
Sedulo et prudenter distinguamus inter doctrinas certas et opiniones 
theologicas, numquam fidem fidelium onerantes ultra id quod est neces- 
sarium. In spiritu humilitatis, e contra, cum sacerdotibus et fidelibus 
inquiramus cognitionem semper profundiorem Evangelii. 


III. De munere regendi et pascendi renovando. Ut dioecesis ordi- 
nate moderetur, requiritur continua communicatio inter episcopum et 
fideles sacerdotesque eius. 

Nobis enim multi fideles obiiciunt nostram ignorantiam eorum vitae 
conditionum et eorum difficultatem dialogum instituendi nobiscum. Alia 
ex parte, mens episcopi saepe ignoratur, quia media apta non adhibentur 
ut efficaciter omnes attingat. Opportunum ergo apparet ita renovare 
curiam dioecesanam, ut vivum sit instrumentum totius Ecclesiae dioe- 
cesanae; ad hoc autem peculiariter necesse est ius quod Capitulum regit 
funditus recognoscere. 

Denique, ad nostram pastoralem sollicitudinem etiam pertinet reno- 
vatio aspectus nostri exterioris coram populo. De vestibus, de insignibus 
nostris, de appellationibus et de stylo vitae nostrae saepe in hac aula 
iam locutum est. Forsan praesens decretum pastorale aptus locus esset 
ubi formularentur, in spiritu humilitatis et paupertatis, principia reno- 
vationis in hac materia. Dixi. 


Textus additus: 


De curia dioecesana (art. 25). 

In art. 25, loquitur de duplici coetu efformando ad episcopum adiuvandum: 
1) de quodam senatu vel consilio (v. g. capitulo cathedrali) quod curam haberet 
dioecesanae administrationis, 2) de consilio pastorali cui pertinerent ea quae ad 
pastoralia opera spectant. 

Haec distinctio quamdam  partitionem regiminis dioecesanae proponit: ex 
una parte regimen adzministrativum, ex alia parte regimen pastorale. 

Attamen illa distributio regiminis in duo consilia mihi videtur gravia incom- 
moda afferre. Ipsa sua natura separatio difficultates et conflictus gignit qui vel 
unitatem regiminis frangit vel actionem Episcopi impedit et debilitat. E contra 
intra eumdem coetum, pacifice et fructuose componuntur diversi aspectus eius- 
dem gubernii. 

Res iuridicae et res oeconomicae (quae sub verbo « administratio » tradi- 
tionaliter veniunt) sane distinguendae sunt a rebus pastoralibus; ab illis autem 
separandae mon sunt. llle enim diversi ordinis sunt ad invicem dependentes 
ita ut, verbi gratia, ea quae in ordine oeconomico decernuntur consequentia ha- 
bent in ordine pastorali, et vice versa. 

Ergo magni momenti videtur consilia dioecesana quae episcopo assistunt non 
multiplicare, sed e contra in unum consilium congregare omnes qui diversis sub 


222 ACTA CONC. VATICANI II — PERIODUS III 


aspectibus regimini dioecesis immediate participant. Sane constitutio illius unici 
consilii, secundum diversitatem conditionum et locorum, diverso modo fieri debet. 
Praeterea saepe et multis in locis difficilem reformationem Capituli exigere 
poterit. 

Itaque ut episcopi adiuventur et incitentur ad necessarias mutationes operan- 
das in curia dioecesana, sequentia propono: 

In art. 25, incitatio ad consilia dioecesana suprema duplicanda in dioecesi 
vitetur; e contra, textus schematis proponat, propter unitatem et efficacitatem 
regiminis, ut in unico consilio pastorali coadunentur ii qui, sive in rebus admini- 
strativis, sive in rebus pastoralibus, responsabilitatem dioecesanam habent. 

In textu schematis proponatur aptatio C.I.C. ita ut removeantur impedimenta 
iuridica Capituli (v. g. inamovibilitas) quae obstant actioni gubernativae hodie 
requisitae. Áctio enim pastoralis hodierna quoddam « mobilismum » requirit cui 
respondere nequit Capitulum in sua figura iuridica actuali. 


De religiosorum apostolatu in dioecesi (art. 33). 

Mihi in genere placent principia quae formulantur in schemate relate ad 
apostolatum religiosorum in dioecesi. Videntur peculiariter opportuna et consen- 
tanea bonae ordinationi apostolatus ea quae pag. 20, n. 3, affirmantur de exem- 
ptione religiosorum, nempe exemptionem ordinem Institutorum internum potis- 


simum respicere. 

Vellem autem ut ad mentem illius principii emendetur n. 2 eiusdem paginae. 
Etenim in illo numero dicitur: « Religiosi in externum apostolatum  immissi, 
spiritu religionis propriae imbuti semper sint oportet ». 

Haec autem affirmatio mihi videtur ambigua. Significare enim potest Reli- 
giosos apostolatum eorum externum exercere debere secundum mentem ipsius 
eorum religionis. Quod saepe nullo modo convenit. Multo differt doctrina spiri- 
tualis (de cetero optima) talis Ordinis a spiritu qui moderari debet motus Actionis 
Catholicae vel paroeciam. 

Ut ergo magnae difficultates vitentur, propono ut illa textus ambiguitas cla- 
rificetur. 


Secretarius generalis: Legitur II suffragatio, melius: textus II suf- 
fragationis. Videatis pag. 6, n. 19 [cf. vol. III, pars I, pag. 397 |. 

Quaeritur etiam hic utrum placeat an non placeat hic textus per- 
lectus. 


2 
EM.Mus P. D. CAROLUS canp. CONFALONIERI 


Venerabiles Patres, 


In memoriam revocans quae in hac Aula opportune dicta sunt de 
emigrantium pastorali cura (conferatis art. 18 schematis), liceat propo- 
nere ut maximum momentum tribuatur pastoralibus officiis ad negotium 
migrantium quod spectat, quod fere ubique in dies percrescit, suum in 
singulis nationibus praebens peculiarem aspectum; dicimus nempe: mi- 

grantes ad exteras nationes, migrantes intra eiusdem territorii fines, 
nomades, maritimos ac fluviales navibus pergrandia flumina percur- 
rentes, et ceteri. 

Res hodie tam gravis aestimanda, ob eius varias necessitudines: re- 
ligiosas scil, morales et sociales, ut non amplius unius dioecesis aut 
unius provinciae novam curam expostulet, sed concordia studia vires- 
que unitas conferentiarum episcopalium. 

Vobis, venerabiles Patres, nota est de hac re provida illa Consti- 
tutio Apostolica Exsul Familia: post duodecim tamen annos ab illius 
promulgatione atque actuosa exsecutione, aliquis forsan considerare po- 
test an quaedam normae recognoscendae, quaedam addendae, quae sem- 
per novis iugiterque huius temporis increscentibus postulatis satius 
respondeant. 

Quapropter in supracitato n. 18 schematis, pag. 13, lin. 16, tam- 
quam secundum comma hunc vel huic similem textum submisse pro- 
pono inserendum: 

« Commendat Sancta Synodus ut episcoporum conferentiae prae- 
sertim nationales urgentioribus migrationum quaestionibus sedulo stu- 
deant et aptis instrumentis ac institutionibus, spirituali migrantium cu- 
rae, concordi voluntate viribusque unitis consulant atque faveant, iuxta 
normas ab Apostolica Sede statutas vel statuendas, temporum, locorum 
ac personarum condicionibus apte accommodatas ». Gratias. 


Exc.mus P. D. IOANNES NUER 
Episcopus tit. Phatanensis 


Propter rationes peculiares, renuntio; sed interventum meum secre- 
tariatui generali iam remisi. Gratias. 


Textus scripto traditus: 
De cura animarum sacerdotum  apostaticorum. 


1. Thesis. Propono ut conditio sacerdotum, qui post ordinationem in voca- 
tione sacerdotali quacumque ex causa perseverare non potuerunt, ita in posterum 
reordinanda sit ut ipsi regulariter ad Sacramenta accedere, familiam sibi effor- 
mare et plena pace cum Matre Ecclesia vivere possint. 


2. Disciplina traditionalis. Propositio haec ecclesiasticae disciplinae, hucusque 
vigenti, permultis ex causis opponitur. Existimo enim quod malum pro semetipsis, 
malum pro societate, malum et pro Ecclesia in actuali situatione retinendi sunt 
ex-sacerdotes. 1. Malum pro semetipsis. Animadvertendum est quamplures nunc 
in orbe catholico exstare ex-sacerdotes. Qui omnes, eo quo ex sacerdotali defe- 
cerint vocatione, in pessima conditione versantur. Statum clericalem derelique- 
runt. Statum matrimonialem inire prohibiti sunt. Si peccant, a paenitentiae Sa- 

cramento arcentur. Quid igitur ipsis proponitur? Ut redeant. Si non possunt: ut 
progrediantur per viam quae ad perditionem ducit. Nunc quaero: an Ecclesia, 
Mater dulcis, Redemptoris Sponsa tam faciliter perdere patiatur eos qui inter 
redemptos praedilecti fuerunt. 2. Malum pro societate. Mulierem habent ex-sacer- 
dotes, filios generant, amicos colunt, collaboratores cognoscunt. Omnes sui, suam 
in unum proclamant poenam. 3. Malum tandem pro ipsa Ecclesia. Ipsi enim, 
actualibus perplexi anxietatibus, ab Ecclesia reiecti, contra Ecclesiam militant. 
Societatibus nomini christiano adversis adhaerentes, ipsis ex historia ecclesiastica, 
quippe qui in ea melius edocti, deteriora afferunt argumenta ad eius albam deni- 
grandam stolam. Et ita, illi qui apostoli bonitatis praeelecti fuerunt, contamina- 
tionis magistri efficiuntur. Non enim aliter super terram humanam iustitiam pa- 
nemque quotidianum obtinere possunt. 

3. Possibilitas et utilitas novationis. Cur, vero, contraria contrariis non curan- 
tur? Malumus et in hoc malum in bono vincere, apostoli Pauli ductu. 1. Caeliba- 
tus sacerdotibus perpetue iniunctus a lege mere ecclesiastica pendet. Tunc quidem, 
quod anteactis temporibus prudenti fortitudine imposuit Ecclesia. nunc materna 
bonitate obrogare potest. 2. Quod enim hic, Concilii occasione suadetur, historia 
nobis confirmat. Ecclesia orientalis, traditione suffulta, eum a caelibatu solvit im- 
pedimento qui a vinculo sacerdotali solvitur. Ipsa latina Ecclesia, post gallicam re- 
volutionem, exemplum dedit. 3. Non de bono ad malum, sed de sacramento ad 
sacramentum, i. e. de Ordine ad matrimonium transeunt sacerdotes. De cetero: 
si matrimonii et sacerdotii compossibilitas admittitur antea, sicut in Ecclesia 
orientali in qua sacerdotes saeculares nubent, possibilitas permanere potest et 
postea ut sacerdotali characteri addatur matrimonium. 4. Non obstat illatio: ista 
concessione et aliis via aperietur ut, relicta sacerdotali disciplina, facilius ad ma- 
trimonium convolent. Minime: quia vocatio Dei gratia est; et quidem vocatio sacer- 
dotalis vocationi matrimoniali praefertur. Inde qui vere vocati sunt melius pro 
peius commutare nolunt. Hoc vocatio religiosa comprobat. Sanctimoniales, e. g., 
monasteria relinquentes, dispensatione praehabita matrimonium ineunt. Quis nunc 
diceret quod omnes moniales, propter praefatam possibilitatem, ad matrimonium 
turmatim convolant? Immo contrarium observatur. Dilatantur monasteria et mo- 
niales, debilioribus exutae elementis, meliores reperiuntur. 5. Tandem: ex-sacer- 
dotes, si Ecclesiae amici et filii dilecti permanent, ipsi Ecclesiae quamplurimum 
proficere possunt quippe qui, ampliori doctrina edocti et virtutis excellentia im- 
buti, praeclari apostoli veritatis et bonitatis in eorum familia, in societate et in 
Ecclesia existere possunt. Quod faciat Concilium. 


3 
Exc.mus P. D. HENRICUS ROMULUS COMPAGNONE 


Episcopus Anagninus 


Venerabiles Patres, 


Sermo mihi est de materia quae continetur in nn. 26-33 nostri sche- 
matis de pastorali episcoporum munere in Ecclesia... 

Sequentia tantum notare velim. 

1. In n. 26 laudabiliter unio sacerdotum dioecesanorum cum suo 

episcopo intimior subintelligitur esse quam mere disciplinaris aut iu- 
ridica. 

At insufficienter exprimitur sive cum dicitur: Sacerdotes dioecesani 
« unum constituunt presbyterium atque unam familiam, cuius pater est 
episcopus », sive cum dicitur eorum necessitudines cum episcopo « vincu- 
lis potissimum supernaturalis caritatis » inniti debere. 

Certo certius fundamentalis ratio unitatis eorum cum suo episcopo 
consistit in hoc quod zpsi u£ sacerdotes ita se ei plene et stabiliter tra- 
dunt ut eorum sacerdotium fiat veluti extensio sacerdotii illius pro 
omnibus necessitatibus pastoralis ministerii in bonum animarum. 

Hoc deberet expresse dici, ut opinor, quia haec est eorum vocatio 
in Ecclesia, et haec proinde est propria eorum via ad sanctitatis perfec- 
tionem. 

Quot bona certe venient Ecclesiae Dei, si sacerdotes dioecesani hoc 
sibi persuasum habeant non solum theoretice, sed etiam et praesertim 
practice! 

2. In n. 29, omnino placet ut « supprimantur quaelibet iura prae- 
sentationis, nominationis vel reservationis » pro paroeciarum provisione. 
Motivum indicatur in hoc quod « muneris paroecialis tota ratio sit bo- 
num animarum ». 

Sed nonne haec ratio valet pro omnibus beneficiis et officiis in Ec- 
clesia, immo pro ipsa Ecclesia in se? Peto igitur quod haec suppressio 
decernatur relate ad omnia beneficia et officia in Ecclesia. Hac in re 
exprimo, et libenter meam facio, petitionem cuiusdam venerabilis Patris 
conciliaris qui hac de causa hoc ipso tempore ob ius patronatus cuius- 
dam viri saecularis non parvum patitur impedimentum in libero exerci- 
tio sui ministerii pastoralis. 

3. De promovenda ampliori cooperatione religiosorum in apostola- 
tus operibus sub episcoporum moderamine, nonnulla audivimus in hac 
aula monita ne ea de causa Instituta religiosa damnum patiantur sive 
in sua structura interna quae ultra dioeceseon limites evolvitur, sive 
praesertim in vita religiosa ducenda secundum propriam indolem et 
proprium spiritum. 

De hoc aestimationis signo a Patribus vitae religiosae exhibito in- 
time gavisus sum non solum ut religiosus verum etiam ut episcopus, 
cum perspectum habeam religiosos tunc tantum bono non effimero ipsa- 
rum dioecesium adiumento esse cum vitam religiosam iuxta genuinum 
spiritum proprii Instituti sincere et intense vivunt. 

Verum aliqua notare velim quae, puto, praecipua anxietatis motiva 
dissipare poterunt; eo vel magis quod ipsemet membrum fui subcommis- 
sionis mixtae quae ad redactionem huius textus adlaboravit. 


15 

Textus prouti iacet est brevissimum extractum, potius quam com- 
pendium, ex accuratissimo et satis amplo schemate quod apparatum 
fuerat, ceteris remissis ad commissionem de Codicis revisione. 

In hoc textu remanserunt quaedam generaliora in quibus vix non 
unanimis omnino fuit membrorum subcommissionis consensus. Scil. 

1. Providendum omnino est ingravescenti animarum necessitati 
in mundo hodierno, ob quam innumeri Sacri Pastores enixe petierunt 
ut omnes Ecclesiae vires amplius et efficacius ad apostolatum con- 
currant. 

2. Praesupponitur quoque religiosos ut tales, propter sui status 
intimiorem coniunctionem cum Christo et cum Ecclesia, peculiari ra- 
tione teneri ad bonum animarum procurandum. 

Sed accurate notatur in textu eos imprimis teneri ad illud promo- 
vendum «oratione, expiationis operibus et propriae vitae exemplo ». 

Relate ad opera exteriora clare distinguitur inter Religiones « quae 
ex instituto vitam contemplativam profitentur » et alias quae ob indolem 
propriam et proprium spiritum etiam operibus exterioribus incumbere 
debent in bonum animarum. 

Quantum ad istarum exteriora opera duo supponuntur principia 
omnino firma et in vita Ecclesiae, ratione quidem prorsus diversa, ne- 
cessaria; 4) Munus apostolicum episcopi in territorio suae dioeceseos. 
b) Necessitas conservandi Ecclesiae universae et animarum bono Insti- 
tuta religiosa in tota sua vitali organizatione et praesertim in integritate 
indolis seu spirítus proprii, quae a varietate actionis Spiritus Sancti in 
Ecclesia derivatur. 

Ut haec duo principia sarta tectaque maneant, iura et obligationes 
utriusque partis, episcoporum nempe et religiosorum, debent prudenter 
contemperari. Ád hoc inservient ponderata praescripta legislationis fu- 
turae et, in nostro textu, mutua episcoporum et superiorum religioso- 
rum conspiratio, et quidem in variis gradibus; sicut videri potest in 
pag. 20, linn. 11-15 et 16-19, et pag. 21, linn. 12-14 et 15-18. 

Fateor tamen in textu haberi formulam quam puto nimis indeter- 
minatam et periculosam. Scil. in pag. 20, lin. 28, ubi indiscriminatim 
dicitur religiosos exemptos in singulis dioecesibus episcoporum iurisdic- 
tioni subesse « prout horum pastorale munus perfungendum et ani- 
marum fite ordinanda curatio requirunt ». 

Quis cavebit quominus episcopus quispiam in mundo, laudabili 
quidem zelo pastorali motus, abutatur facultate tali modo amplo et in- 
determinato expressa? Omnino requiritur ut legislatio futura determi- 
net limites non transgrediendos. Sed interim ad illam legislationem ap- 
pellare oportet. 

Hoc facile potest fieri introducendo in textum verba « ad normam 
iuris » (intelligitur: condendi), ita ut textus legatur in lin. 28: « ... Epi- 
scoporum iurisdictioni subsint ad normam iuris, prout horum pasto- 
rale munus etc. » ..^. Dixi. Gratias. 


In textu scripto tradito: ! Post rigorosam contractionem quam primitivum 
schema passum est, dici vix potest ea quae hic continentur satisfacere multis ex- 
spectationibus et postulatis quae de hac re tum commissionibus Concilii praepara- 
toriis tum ipsis commissionibus conciliaribus missa sunt. Neque omnino perspec- 
tum habeo quo sensu et qua vi ea quae, in primitivo schemate inclusa, postea 
ad commissionem de Codicis reformatione remissa sunt, ut normae aut mere vota 
sive suggestiones Concilii habenda sint. His perplexitatis motivis quasi per inci- 
dens attactis, ea quae in praesenti schemate habentur, et quatenus habentur, sub- 
stantialiter placent. ? In hoc consensum habeo Unionis Romae Superiorum 
Generalium Institutorum Religiosorum. 


Secretarius generalis: Communico Patribus exitum I suffragationis: 


Praesentes votantes . . . . . . . . . 220 
Dixerunt place? . . . . . . . . . . 2.166 

non placet .. . . . . . . . . 53 
Suffrlagium nullum. . . . . . . . . 1 


Ergo textus probatus est. Nunc lego textum III suffragationis 
[cf. vol. III, pars I, pag. 398-399]. Ergo: placet an non placet hic 
textus? 


4 


Exc.wus P. D. AGNELLUS ROSSI 
Archiepiscopus Rivi Nigri 


Venerabiles Patres, 


Nomine loquor centum et octo episcoporum Brasiliae de iis parti- 
bus schematis de pastorali episcoporum munere in Ecclesia, de quibus 
nunc fit disceptatio. 

Duobus schematibus, scil. iis quae titulos praeferebant de episcopis 
et regimine dioecesium et respective de cura animarum in unum schema 
fusis, textus actualis universim sumptus prae anterioribus nobis placet. 
Aptius enim videtur nobis divisus et melius coaptari menti constitutionis 
de Ecclesia. 

Attamen nonnulla videmus quae correctionem indigent. Dociles de- 
terminationibus moderatorum, observationes nostras coarctamus ad eas 
partes de quibus licet nunc disceptare. 

Observatio prima exprimit sensum 87 episcoporum et refertur ad 
pag. 10, linn. 1-5, ubi definitur quid sit dioecesis. Quamvis nobis videa- 
tur actualem definitionem non parum anterioribus praestare, suggerimus 
hanc aliam, quae videtur nobis sub aspectu theologico et logico prae- 
ferenda, scil: « Dioecesis est pars populi Dei in qua una, sancta, ca- 
tholica et apostolica Ecclesia integra et plena significatur et praesens 
efficitur per missionem apostolicam episcopi cum adiutorio sui presby- 
terii, in communione cum collegio episcopali eiusque capite ». 

Observatio altera respondet sententiae 105 episcoporum et refertur 
ad pag. 16, lin. 30. Favemus inclusioni in textum eorum quae dicuntur 
in nota 17 relate ad munera vicariorum episcopalium. 

Observatio tertia, quae sensum exprimit episcoporum 70, refertur 
ad pag. 18, linn. 28-31, ubi de parochis ob ingravescentem aetatem 
impeditis ab officio rite adimplendo. 

De istis en sententia nostra: 

De parochis invalidis idem prorsus statuatur quod pro invalidis 
episcopis statutum fuerit. Secundum nostram mentem vero sequens sit 
providentia pro utroque casu: invalidus ne invitetur neve inducatur 
quidem ad renuntiationem, sed ut capiti familiae integrum ei sit in me- 
dio filiorum suorum postremos vitae suae dies degere. Cum autem bo- 
num animarum id postulet, competens auctoritas coadiutorem ei adiun- 
gat cum iurisdictione plena et exclusiva, qui titulari defuncto ipso facto 
succedat. 

Denique iudicio Patrum subiicimus tres observationes quae referun- 
tur ad par. 33, pag. 19-21, ubi de relationibus inter religiosos et Ordi- 
narios locorum agitur: 

Et primum quidem, nonaginta octo episcopi optant ut perspicue di- 
catur pro cuncta opera pastorali in dioecesi respondere unum episco- 
pum, ceteros vero de eius responsabilitate participare. 

Deinde totidem episcopi vellent Concilium decernere ut religioso- 
rum opera pastoralia statuantur per conventiones scriptas ab episcopo 
et superiore signatas. 

Denique, secundum opinionem 85 episcoporum, perutile esset sta- 
tuere ut quotiescumque episcopus et superior religiosus dissentientes 
nequiverint ad consentionem venire, ad commissionem virorum e con- 
ferentiis episcoporum et religiosorum delectorum casum solvendum con- 
credant. Dixi. 


[Conzsenserunt] Em.mus P. D. Jaime de Barros Cámara; exc.mi PP. DD. 
Daniel Tavares Baeta Neves, Helder Pessóa Cámara, Walmor Batu Wichrowski, 
Jo&o Rezende Costa, Eugenio de Araujo Sales, Jorge Marcos de Oliveira, Se- 

verino Mariano de Aguiar, José de Medeiros Delgado, Luiz Gonzaga Peluso, 
Francisco Austregésilo Mesquita, José Lamartine Soares, David Picáo, Ber- 
nardo José Bueno Mieli, Clemente Isnard, Climerio Almeida Andrade, Felipe 
Tiago Broers, Manoel Tavares de Araujo, Wilson Laus Schmidt, Martinho Michler, 
Eliseu Maria Corelli, Altivo Pacheco Ribeiro, Vivente Paulo Araujo Matos, Alfonso 
Maria Ungarelli, Paulo Hipolito de Souza Liborio, Alberto Etges, José Terceiro 
de Souza, Tiago Ryan, Gíovanni Gazza, José Martenetz, Camillo Faresin, Fran- 
cisco Zayek, Augusto Petró, Joso José da Motta e Albuquerque, Bernardo Norker, 
Armando Cirio, Ladislau Paz, Amadeo Gonzalez Ferrero, José Pedro Araujo 
Costa, Acácio Rodrigues Alves, José Vicente Tavora, Abel Ribeiro Camelo, Bene- 
dito Coscia, Jo&áo Victor Tiebeek, José Alves Trindade, Tosé Lazaro Neves, Frei 
Cesario Alexandro Minalli, Avelar Brandáo Vilela, Afonso Niehues, Antonio 
Campelo de Aragáo, José Costa Campos, Honorato Piazera, José Maria Pires, 
Anselmo Pietrulla, José Adelino Dantas, Benedito Zorzi, Oscar de Oliveira, An- 
tonio Macedo, Manoel Pereira da Costa, Salomáo Ferraz, Orlando Chaves, Hugo 
Bressane de Araujo, Hackson Berenguer Prado, José Nicomedes Grossi, Candido 
Bampi, José Gongalves da Costa, Aristides Pirovani, Jodo Hoffmann, José Euge- 
nio Correa, Tomas Vaquero, Vicente Zioni, Candido Padim, Antonio Batista 
Fragoso, Nivaldo Monte, José Bezerra Coutinho, José Mauro Alarcon Santiago, 
Paulo Rolim Loureiro, José de Aquino Pereira, Milton Correia Pereira, Mario 
de Miranda Vilas Bóas, José Thurler, Belchior Joaquim da Silva Neto, Augusto 
Carvalho, Gerardo Ferreira Reis, Alonso Silveira de Mello, Joaquim de Lange, 
José Brandáo de Castro, Geraldo Maria Moraie Penido, Joáo de Souza Lima, 
Romeu Alberti, Epaminondas Araujo, Ruy Serra, Carlos Eduardo Bandeira de 
Mello, Waldir Calheiros Novais, Jaime Luiz Coelho, Jo&áo Marchesi, Miguel 
D'Aversa, Henrique Gelain, Arcangelo Cerqua, Alberto Ramos, José D'Angelo 
Neto, Pedro Paulo Koop, Edilberto Dinkelborg, Delfim Ribeiro Guedes, Claudio 
Colling, Antonio de C. Mayer, Fernando Gomes. 


Secretarius generalis: Legitur textus IV suffragationis, quae erit 
ultima hoc mane. Crastina fient octo suffragationes. Textus igitur hic est: 
« Sicut autem permanet munus a Domino singulariter Petro ut primo 
apostolorum concessum et successoribus eius transmittendum, ita per- 
manet munus apostolorum pascendi Ecclesiam, ab ordine sacrato epi- 
scoporum iugiter exercendum ». Placetne an non placet hic textus? 


5 
Exc.wus P. D. RODULFUS IOSEPH STAVERMAN 


Episcopus tit. Mosynopolitanus, vic. ap. Kotabaruensis 


Venerabiles Patres, 


Nomine aliquot Patrum ex Indonesia ac unius ex Sinis, liceat mihi 
proferre tres observationes ad schema mostrum.! 
1. Prima observatio respicit n. 16 in pag. 12. 

Munus regendi et pascendi describitur modo sat traditionalistico: 
episcopus ut verus Pater et bonus Pastor. Descriptio impressionem ar- 
chaicam facit. Figura haec respondebat quidem tempore praeterito, sed 
non est accommodata aetate hodierna. Revera, episcopus debet esse pa- 
stor bonus, sed... sacerdotes eius, fideles eius non sunt oves in sensu 
vero! Episcopus debet esse pater verus, sed... parochi eius, vicarii coope- 
ratores eius, dioecesani? eius non sunt infantes! Episcopus huius tem- 
poris in hoc mundo et in dioecesi sua alio modo stare debet quam prae- 
decessor eius. 

Omnia quae requiruntur in moderatore moderno, etiam requiruntur 
in episcopis huius temporis. Et merito! Fideles serio (vulgo «au sé- 
rieux ») haberi volunt a sacerdotibus suis, vicarii cooperatores audiri 
desiderant a parochis suis et omnes simul ut cooperatores adulti cum 
propria responsabilitate et cum propria inventione aliquo modo partes 
habere optant in iis omnibus quae ad salutem animarum aggrediuntur. 
Episcopus his votis et optatis modernis obsequi debet ac munus regendi 
et pascendi exercere debet modo his exigentiis accommodato. Hisce 
conditionibus impletis maiore iure a suis sacerdotibus et fidelibus ex- 
spectare potest promptitudinem oboediendi. 

Breviter dictum: in n. 16 clare exprimatur munus regendi et pa- 
scendi modo moderno exerceri debere. 

2. Secunda nostra observatio respicit regulas 31 et 32 in pag. 12^ 

In hoc Oecumenico Concilio aliquoties attentio requisita est pro 
conditione miserrima in qua versantur sacerdotes sic dicti lapsi. Nunc 
legitur... « Operosa misericordia prosequantur sacerdotes qui in pe- 
riculo quoquo modo versantur aut in quibusdam defecerunt ». Ex una 
parte gaudio affecti sumus quia hoc verbum misericordiae locum obti- 
nuit in documento conciliari; ex alia parte dolore capti sumus quia 
possibilitas realisandi hanc misericordiam operosam nobis fere omnino 
deest. Omni qua par est modestia rogo an de operosa misericordia loqui 
possimus usquedum perpauci tantum iuvari possunt, et hoc tali modo 
ut rumores et fabulae fere inevitabiles sint? Sancta Mater Ecclesia mi- 
sericors est erga omnes et unumquemque, sed — utinam prudenter di- 
cam — videtur Ecclesiam non velle misericordia prosequi filios illos, 
quorum multi forsan non tam longe a recta via aberravissent, si prius 
eis manus adiuvans porrecta esset. 

Puto ergo largiorem solutionem necessariam esse, solutionem quae 
vere est signum misericordiae operosae, solutionem quae libera est ab 
anxietate pro sequelis possibilibus — quae anxietas videtur signum mo- 
dicae fidei et offensa erga innumerabiles sacerdotes, qui Christo et Ec- 
clesiae de die in diem fideliter serviunt — solutionem dico, quae ac- 

commodata est animo fidelium modernorum et ideo sine dubio cum in- 
tellectu et reverentia ab eis accipietur. 

In solutione huius problematis certe ratio habenda erit differentia- 
rum in diversis regionibus exsistentium. Sed haec ratio non iustificat 
modum agendi sat rigoristicum in tota Ecclesia. Etiam hoc in casu per 
applicationem principii decentralizationis inveniri potest solutio regio- 
nibus diversis adaptata. 

3. Tertia observatio respicit par. 3-4 in pag. 17-19. 

Materia alio ordine disponatur ne errores orientur. Sic dicitur: « in 
animarum cura procuranda primas partes habent sacerdotes dioecesa- 
ni » .... Hoc sonat discriminans relate ad sacerdotes religiosos in cura 
animarum laborantes, quasi essent cooperatores secundi ordinis. Praeterea 
minus bene concordat cum passu in quo de sacerdotibus religiosis in 
cura animarum laborantibus dicitur, ez ;erito quidem: « vera qua- 
dam ratione ad clerum dioecesanum pertinere dicendi sunt... » ...". 

Ideo proponimus ut prius tractetur de clero curam animarum exer- 
cente absque distinctione clerum dioecesanum inter et clerum religio- 
sum. In quantum enim sacerdotes religiosi in cura animarum laborant, 
cooperatores sunt episcopi, aequali modo ac sacerdotes dioecesani. Om- 
nes sacerdotes partem habentes in cura animarum unum cum episcopo 
presbyterium constituunt. 

His expositis agatur de discrimine inter dioecesanos et religiosos. 
Hoc enim discrimen non respicit curam animarum, sed eos qui curam 
animarum exercent. Dixi. 


In textu scripto tradito: ! decreti de pastorali episcoporum munere in Ec- 
clesia. ? ac fideles. ! coetum parvum inter sacerdotes nostros. ban 
hoc schemate pag. 12, linn. 31-32. 5 (n. 26 pag. 17). $ deest. ! (n. 32 
pag. 19). 

[Subscripserunt etiam] N. M. Schneiders, arch. Makassar; Quint. Pessers, 
praef. ap. Kiangchow; A. Sol, coad. Amboina; N. Geise; N. Verhoeven, ep. Ma- 
nado; N. v. d. Westen, ep. Pangkalpinang; W. Dumarteau, ep. Bandjarmasin; 
L. v. Kessel, ep. Sintang; A. Djajasepoetra, arch. Djakarta; H. Tillemans; J. De 
Reepe; Tarc. v. Valenberg, ep. tit. Comba; G. Lelegand, praef. ap.; A. Albers, 
ep. Malang; A. Soegijapranata, arch. Semarang; ]. Soudant, ep. Palembang; 
A. Thijssen, ep. Larantuka; J. Romeijn, ep. Samarinda; A. Hermelink, ep. Tan- 
djungkarang; H. v. der Burgt, arch. Pontaniak; P. Arntz, ep. Bandung; A. v. d. 
Hurk, arch. Medan; Paul Sani, ep. Denpasar; J. Klooster, ep. Surabaja. 


Secretarius generalis: Communico exitum II suffragationis: 


Praesentes votantes . . . . . . . . . 2.206 
Dixerunt placet. . . . . . . . . . 2.012 

"son placet .. . . . . . s V 191 
placet iuxta modum (nullum, ergo) . 1 


Suffragia nulla . 2 


Ergo textus est approbatus. Venerabiles Patres, hoc mane, tristis per- 
venit notitia piissimae mortis exc.mi Leonis Nigris, arch. Philippensis 
atque secretarii generalis Pontificii Operis de Propaganda Fide. Etiam 
pro anima ipsius oremus et omen repetamus quod iam fecimus initio 
huius congregationis pro anima exc.mi Gawlina. 


Moderator: Et sic finitur coadunatio hodierna. Proxima congregatio 
generalis erit feria III, hora nona. 


Em.mus P. D. EucENIUS card. TrssERANT: De profundis clama- 
vi.. etc. Reponatur Sacrosanctum Evangelium. 

Exc.mus P. D. PERICLEs FELict, arch. tit. Samosatensis, $s. Con- 
cilii secretarius generalis: 


Exeant omnes! [Izzervallum ]. Festinent omnes exire! 


Venerabiles Patres, heri in sua dioecesi, supremum diem sanctis- 
sime obiit exc.mus P. D. Iesus Enciso, ep. Maioricensis. Ut recordamur, 
exc.mus magnam partem habuit in commissione liturgica et relationem 
nobis dixit de re liturgica in anteriore sessione. Chorus Angelorum il- 
lum accipiat ad aeternam in caelo liturgiam celebrandam! Recitemus 


de profundis. 
Em.mus P. D. EucENIUs card. TissERANT: De profundis... 


Secretarius generalis: Audiatis, Patres venerabiles! Exsequiae exc.mi 
D. Nigris habebuntur hora 17 huius diei in ecclesia S. Andreae in Hortis 
seu de fractis. Exsequiae vero exc.mi D. Gawlina habebuntur crastina, 
hora 16, in ecclesia Duodecim Ss. Apostolorum. 

Hanc 85 congregationem generalem moderabitur em.mus ac rev.mus 
D. card. Iulius Dópfner, arch. Monacensis. 

Prouti dictum est, terminus pro exhibendis summariis quoad schema 
de divina revelatione est dies 25 huius mensis. Statuentibus em.mis mo- 
deratoribus, disceptatio hoc ordine fiet: 

Imprimis, fiet disceptatio circa prooemium, cap. I, quod inscribitur 
« de ipsa revelatione », et cap. II, quod inscribitur « de divinae reve- 
lationis transmissione »; deinde fiet disceptatio quoad cap. III « de Sa- 
crae Scripturae divina inspiratione et interpretatione »; denique fiet di- 
sceptatio circa cap. IV seu « De Vetere Testamento », cap. V « De Novo 
Testamento », et cap. VI, quod est ultimum, « De Sacra Scriptura in 
vita Ecclesiae ». 

Ergo disceptatio veluti in tres partes dispescitur. Et hic ordo ser- 
vabitur, suo tempore. 

Nunc communico Patribus exitum suffragationum heri peractarum 
quae nondum quoad exitum communicatae sunt. 

Suffragatio III habuit hunc exitum: 


Inter Dames - juo oc owed e XR co xw 2211 
dixerunt placet. . . . . . . . . . 2403 
"on placet JG INTE 106 

placet iuxta modum, ergo suffragium 
nullufh- 4 -s de i46 on€ o3 1 
Suffragium nullum . . . . . . . . . 1 


Ergo textus est approbatus. 


Quarta vero suffragatio hunc exitum dedit: 


Inter Patfés . à d ues x £09 Xxx 22207 
dixerunt placet. . . . . . . . . . 2.091 

non placet. . . . . . . . . 115 
Suffragium nulum . . . . . . . . . 1 


Ergo textus hic approbatur. 


In hac congregatione, venerabiles Patres, suffragationi subicientur 
illi duo textus qui nondum suffragati sunt heti et etiam sex textus qui 
erant in programmate hodierno. Ergo erunt octo suffragationes. 

Cum hae suffragationes, ut ceterum aliae, tanti sint momenti et om- 
nium nostrum episcoporum, ut in relationibus dictum est, conscientiam 
quam maxime teneant, rogamini vehementer, venerabiles Patres, ut ve- 
stris locis, quantum potis est, stetis toto suffragationum tempore, et 
caveamus ne vel thermopolii decipula impediat quominus suffragationes 
rite et bene fiant. 

Postquam legero nomina eorum qui verbum facere postulaverunt circa 
schema quod nunc discutitur, legam primam suffragationem hodiernam, 
ita ut omnia bene et composite progredi possint. 

Nunc lego nomina. Verbum facere postulaverunt circa schema de pa- 
storali episcoporum munere in Ecclesia: exc.mi DD. Ioannes Guyot, ep. 
Constantiensis in Gallia; Alexander Renard, ep. Versaliensis in Gallia; 
Richardus Guilly, ep. Georgiopolitanus in Guyana Britannica; Ioseph Ur- 
tasun, arch. Avenionensis in Gallia; Paulus Barrachina, ep. Otiolensis- 
Lucentinus in Hispania; Aemilius Guerry, arch. Cameracensis in Gallia; 
Ioannes Sauvage, ep. Anneciensis in Gallia; Eugenius D'Souza, arch. Bho- 
palensis in India; Marius Maziers, ep. aux. Lugdunensis in Gallia; Heri- 
bertus Bednorz, ep. tit. Bullensium Regiorum; Michael Miranda, arch. 
Mexicanus in Mexico; Ioannes Iriarte, ep. Reconquistensis in Argentina; 
Villelmus Pluta, ep. tit. Leptimagnensis in Polonia; Leonidas Proaíio, 
ep. Rivibambensis in Aequatore; Samuel Ruiz, ep. Chiapasensis in Me- 

xico; Ignatius Ziadé, arch. Berytensis Maronitarum in Libano; Augusti- 
nus Lopes de Moura, ep. Portalegrensis in Lusitania; Antonius Baraniak, 
arch. Posnaniensis in Polonia; Carolus Himmer, ep. Tornacensis in 
Belgio. 

Et nunc proponitur suffragationi Patrum textus V suffragationis; 
videatis pag. 8: « Proinde docet Sacra Synodus episcopos ex divina 
institutione in locum apostolorum successisse, tamquam Ecclesiae pa- 
stores, quos qui audit, Christum audit, qui vero spernit, Christum sper- 
nit et Eum qui Christum misit ». 

Placetne vobis, venerabiles Patres, hic textus nunc perlectus, an 
non placet? Respondeatis, quaeso. 


PATRUM ORATIONES 


(de pastorali episcoporum munere in Ecclesia) 


1 
Exc.mus P. D. LUDOVICUS IOANNES GUYOT 


Episcopus Constantiensis 


Venerabiles Patres, 


Loqui vellem circa n. 26 schematis, ubi agitur de clero dioecesano. 
Prima pars interventionis meae tractabit « de sacerdotio presbyterorum » 
in genere. Secunda in specie « de relationibus inter episcopum et sa- 
cerdotes ». 

In prima parte loquar in nomine episcopatus Galliae, in secunda 
parte, nomine proprio. 

Prima pars. Insertio in schema nostrum novi textus, in quo agitur 
de clero dioecesano, plene respondet votis a pluribus Patribus in aula 
expressis, decursu sessionis antecedentis. 

De facto, revera gaudemus quod sacerdotium presbyterorum — etiam 
religiosorum — melius in lucem ponitur, in nova redactione diverso- 
rum schematum. 

Attamen, intuitu novi progressus, tria proponere intendimus: 

1. Optandum esset, ut plenius appareat continuitas inter doc- 
trinam de presbyteratu et doctrinam de episcopatu, qualis in schemate 
de Ecclesia exponitur. Speciatim id quod a Concilio clarius determina- 
bitur, relate ad sacramentalitatem et collegialitatem episcopatus, conse- 
quentias uberiores habebit pro sacerdotio secundi ordinis. Si multi pre- 
sbyteri in diversis regionibus opinantur quod Concilium eos silentio 

praeteriit, hoc eo explicatur, quod nec illam continuitatem, nec illas con- 
sequentias clare perspiciunt. 

2. Cum in textibus nostris proponuntur ad usum sacerdotum nor- 
mae pastorales, vel exhortationes spirituales, valde oporteret indicare 
quod rationem profundam, et quasi fontem intimissimum, in ipso sacer- 
dotio ministeriali habent. Non sufficiunt etenim rationes mere iuridi- 
cae aut morales neque solum desiderium efficaciorem effectum produ- 
cendi. Et non sufficit propositio v. g. oboedientiae vel paupertatis sacer- 
dotalis quasi esset laicalis vel monachalis. 

3. Textus relativi ad presbyteratum inveniuntur in schematibus 
a variis commissionibus elaboratis, nempe in schemate de Ecclesia, de 
pastorali episcoporum munere, de sacerdotibus, de institutione sacer- 
dotali, etc. Necessarium esset, ut hi textus meliorem coordinationem et 
aptiorem compositionem inter se habeant, ita ut cum maxima claritate 
appareat visio theologica unica, ex qua emanant. 

Tria vota...', humiliter e7^ instanter committimus benevolentiae 
summae auctoritatis Concilii ut, tempore opportuno, adimpleantur. 
Etenim, in hoc mundo hodierno, qui omnes quaestiones denuo movet, 
et in quo sacerdotes nostri tam multiplicibus ac gravibus difficultatibus 
obnoxii sunt, magnum levamen in adimpletione propriae missionis 
sacerdotalis eo magis invenient, quo lucidius conscientiam habebunt va- 
loris et dignitatis huiusmodi missionis, in vera fidei luce. 

..« Ita cum gaudio eam in effectum deducent apud omnes homines 
praesertim pauperes dum totaliter in servitium amoris sese dedicant, 
secundum verba illa S. Augustini: « Sit officium amoris pascere gre- 
gem Dei ». 

Nunc secunda pars; (nomine meo et sub mea sola responsabilitate). 
Schema nostrum, in n. 26, bene in lucem ponit realitatem ac necessita- 
tem presbyteri, hoc merito connotat, quod fundamentum presbyterii 
in ordine theologali sistit, i. e. in vinculo caritatis, quod speciatim datur 
in sacramento Ordinis. 

Quod ad me attinet optarem ut in redactione definitiva textus allu- 
sio fieret ad concreta adiuncta cooperationis inter episcopum et sacer- 
dotes suos, in mundo hodierno. 

Quod enim sacerdotes hodie cupiunt, in relationibus suis cum epi- 
scopo, est quod tales relationes habeantur in mutua fiducia. Exoptant 
exprimere aperte quod sperant et quod timent, propriam experientiam 
patefacere, solutiones concretas proponere, atque, in quantum possi- 
bile est, cogitata aut incepta ad effectum deducere. 

Aliis verbis, sacerdotes nostri minime volunt partem habere tantum 
simplicis executionis, pro decretis quae « desuper » proveniunt. Coope- 

rare exoptant elaborationi actionis pastoralis in dioecesi; adesse volunt 
elaborationi isti, ut melius deinde collaborare possint. 

Nunc autem, talis aptata collaboratio, in sinu presbyterii, supponit, 
in omnibus gradibus dioeceseos, stabiles structuras dialogi, quibus ad- 
sit episcopus, sive directe sive indirecte. Dialogus de quo agitur proprie 
est dialogus pastoralis in bonum commune dioeceseos; non ergo redu- 
citur ad contactus individuales vel occasionales inter episcopum et sacer- 
dotes suos, sed aliquid reale efficitur imprimis per sic dictum « laborem 
in coetu » (travail de groupe — teamwork). 

Deficientibus huiusmodi stabilibus structuris hodie, in societate no- 
stra tam mobili et socialisata, impossibile... 


In textu scripto tradito: ! haec. ? sed. * Debet ergo Concilium oecu- 
menicum eis praebere doctrinam cohaerentem de eorum sacerdotio ministeriali, ut 
iure meritoque gloriari possint sua vocatione. ^ evadit dialogus pastoralis; 


vel dialogus efficitur quasi « inter surdos ». Quamvis magna sit eorum generosi- 
tas, episcopus et sacerdotes in discrimen veniunt ambulandi in viis parallelis, quae, 
ut omnes norunt, solummodo in infinito conveniunt, scil. tardius certo cum de 
ministerio pastorali agitur... 

E contra, si episcopus excitat et sustinet veram collaborationem inter sacer- 
dotes, in variis campis apostolicis, paulatim evanescunt omnia quae animos obnu- 
bilant, conceptus unicus de rebus essentialibus in evangelizatione magis ac magis 
efformatur, et regnum Dei apud omnes melius promoveatur. 

Notandum est certius, ad hanc finem attingendam, structuras ipsas — etiamsi 
pulcherrimas — per se non sufficere. Dialogus pastoralis inter episcopum et pre- 
sbyteros requirit in cordibus eorum, et spiritum fidei qui omnia illuminat, et 
abnegationem sui quae omnia purificat, et vitam orationis qui omnia foecundat, 
et caritatem divinam quae omnia vivificat. 

Si tales dispositiones inveniuntur sub influxu mirabili Spiritus Sancti, tunc 
efficitur, sicut ait schema nostrum, « vera consociatio sacerdotum voluntatis cum 
episcopi voluntate, quae pastoralem eorum actionem reddit uberiorem ». 

Conclusio. Concilium Vaticanum Secundum iam antiquum ritum concelebra- 
tionis renovavit quo feliciter manifestatur unitas sacerdotii Christi in dispensatione 
mysteriorum Dei. 

Quod fit in liturgia, nunc debet fieri in vita. 

Caritas Christi urget nos, venerabiles Fratres, antiquum presbyterium oppor- 
tuno modo pro nostris temporibus renovare, quo unitas sacerdotii Christi manife- 
stabitur in tota vita sacerdotum. 


Moderator: Exc.me Domine, tempus tuum exhaustum est. Loquatur 
nunc exc.mus D. Alexander Renard. 
Exc. P. D. RENARD: Venerabiles Patres... 


Secretarius generalis: Sinas, exc.me Domine, ut legam VI suffraga- 
tionem, Videatis pag. 8, n. 21 [cf. vol. III, pars I, pag. 399 ]. Placetne 
an non placet, Patres venerabiles? 

2 
Exc.Mus P. D. ALEXANDER RENARD 


Episcopus Versaliensis 


Venerabiles Patres, 


Aliquas animadversiones de presbyterio, velim breviter exponere. 

1. Libenter legitur ut sacerdotes una cum episcopo « unum consti- 
tuunt presbyterium ..^ cuius Pater est episcopus ». At, expressio « sa- 
cerdotes dioecesani » forsan minus felix apparet, Unum enim est sa- 
cerdotium: sacerdotium Christi, sacramento Ordinis ab? episcopis omni- 
bus sacerdotibus, sive regularibus sive saecularibus, communicatum est. 
Expressio « presbyterium dioecesanum » aptior videtur: complectitur 
enim in unum omnes sacerdotes qui, in dioecesi, sunt « providi coope- 
ratores Ordinis episcopalis effecti ». 

2. Ab ipso Summo Pontifice is litteris Ecclesiam Suam feliciter 
invitati sumus ad meditationem de natura nostra et de munere nostro 
priusquam ad mundum transimus. In hac mente apparet necessitas sub- 
lineandi unionem sacerdotum in presbyterio non esse aliquid acciden- 
tale vel superadditum sacerdotio, sed ad ipsam naturam sacerdotii et 
ad missionem eius pertinere. Hoc presbyterium radicem sumit ;7 sacra- 
mento ordinis? 

Atqui actio sequitur esse: natura sacerdotii elucere debet in vita sive 
communi sive personali membrorum huius presbyterii. 

Episcopus, ad plenitudinem caritatis in servitium bominum, Spiri- 
tum Sanctum accepit. Sacerdotes ordinati et missi, ad eamdem gratiam 
caritatis pastoralis participant 5; unde sacerdotium et apostolatus con- 
crete exerceri debent in vita quotidiana, inter presbyteros et episco- 
pum, simul ac inter ipsos presbyteros, qualiscumque sit diversitas mini- 
strationum...' Inde haec vota propono: 

4) Sacerdotes et episcopi, propter unitatem essentialem in eo- 
dem sacerdotio, alteri alteris indigent ..., ad cognitionem plebis, ad mu- 
nus pastorale perficiendum, ad vitam sacerdotalem tam spiritualem quam 
materialem melius disponendam. Sacerdotes saepius oculi et manus epi- 
scopi sunt. Semper sunt etiam necessarii cooperatores episcopi, sicut 
episcopus est illorum necessariae unitatis effector et signum. 

b) « Spiritus ubi vult spirat » ..?, in toto populo Dei et in toto 
presbyterio: si Spiritus singulari modo episcopum in munere suo assi- 
stat, etiam adiuvat sacerdotes qui illum audiunt in oratione et in mini- 
sterio. Ideoque eget episcopus experientiae et consilii suorum sacerdo- 
tum ad melius suae dioeceseos vitam impellendam..." 

Conclusio: Aspiciendo presbyterium in lumine fidei, gravia sacerdo- 
talis vitae problemata facilius solventur: cura caritatis fraternae, obe- 
dientiae filialis, castitatis et paupertatis, sollicitudo sacerdotum in diffi- 
cultatibus versantium, atque exoptata multiplicatio vocationum..." Uti- 
nam. Dixi. 


In textu scripto tradito: ! sicut praebetur in n. 26 cap. II schematis velim 


exponere. ? atque unam familiam. * jn plenitudine episcopis et ab ipsis. 


^ deest. * — secundum ordinem ipsius sacramenti — in sacerdotio. $ deest. 
7 Uno verbo, realitas presbyterii non est primum aliquid ordinis moralis aut 
practicij sed habet fundamentum in realitate Sacramenti. Hoc schema est valde 
nimis morale. 3. Vita mutua in presbyterio expressius indicari debet: episcopus 
enim, ad plenitudinem carítatis in servitium hominum, Spiritum Sanctum accepit. 
Sacerdotes ordinati et missi, ad eamdem gratiam caritatis pastoralis participant: 
una cum episcopo et toto presbyterio, hanc missionem exercere debent. * ad 
opus apostolicum. ? (To. 3, 8). ? et moderandam. 7 Antiquum 
presbyterium, nostro tempore adaptatum, in fide exercitum, pignus renovationis 
erit tam pro Ecclesia quam pro clero dioecesano. 


3 


Exc.mus P. D. RICHARDUS LESTER GUILLY 
Episcopus Georgiopolitanus 


Loquar nomine meo et nomine 17 aliorum Patrum qui textum sub- 
signaverunt.! 


Venerabiles Patres, 


Schema agit de pastorali episcoporum munere iz Ecclesia. 

Quando in aula discutiebatur constitutio dogmatica de Ecclesia, per 
longum et latum sermo factus est de collegio episcoporum, et non solum 
de eius potestate sed etiam de eius responsabilitate pro tota Ecclesia. 

Sed nunc, dum in sectionibus 32 ss. cap. II^ agitur de collabora- 
tione inter episcopos et religiosos, sermo tantum fit de episcopis ut Ordi- 
nariis singularum dioecesium et nulla mentio fit collegii episcoporum nec 
responsabilitatis eius pro Ecclesia universa. 

Tandem delicata? quaestio de religiosorum exemptione adaequate 
intelligi nequit, nisi religiosi — saltem ii qui non sunt iuris dioecesani — 
considerentur tamquam auxiliares collegii episcoporum per caput eius 
Summum Pontificem, in bonum universae Ecclesiae. Non sufficit ut reli- 
giosi considerentur tantum ut adiutores singulorum Ordinariorum in 
particularibus dioecesibus suis. 


16 

Verum est quod pauca verba hac de re habentur in pag. 20 
(linn. 25-26), ubi legimus: (citatio^) « quin immo, ut de illis Summus 
Pontifex disponere possit pro inceptis in bonum Ecclesiae universae ». 
Sed meo humili iudicio non satis emphatice tractatur de momento exem- 
ptionis pro bono totius Ecclesiae. 

Clarius de hac re iam egit exc.mus D. Veuillot in pag. 11 relationis 
suae: sed nec ibidem explicatur, quomodo per exemptionem totum 
collegium episcoporum hoc modo per Summum Pontificem adiuvari 
possit ut satisfaciat obligationi suae erga Ecclesiam universam. A. v.: 
valor exemptionis explicandus est ex eius functione superdioecesana, ex 
eius momento universali pro Ecclesia, et praesertim ex eius necessitate 
pro vita Ecclesiae in missionibus. 

In hoc contextu liberum mihi sit, venerabiles Patres, citare exem- 
plum propriae meae dioecesis. Ego, sicut plurimi ex vobis, episcopus sum 
dioecesis missionariae. Dioecesis mea, sicut dioeceses plurium vestrum, 
non habet numerum sufficientem sacerdotum indigenarum nec sufficit 
numerus religiosarum quae in ipso territorio dioecesis meae natae sunt: 
Ex circa 60 sacerdotibus fere 50 sunt ex familiis religiosis qui ex terris 
exteris in auxilium nostrum veniunt. Simili modo plus quam dimidia 
pars religiosarum sunt membra Institutorum Religiosorum super-dioece- 
sanorum et illae quoque aliunde nobis adveniunt: Sine dubio, dioecesis 
mea sine tali adiutorio inculta esset quoad omnia quae ad fidem no- 
stram spectant. 

Sed bene notetis, velim, quod omnes hi validi cooperatores, iam 
bene formati, ad nos venire possunt, quia sunt ad plenam dispositionem 
collegii episcoporum per Summum Pontificem, h. e.:: quia exempti 
sunt seu quia non sunt ad dispositionem unius solius episcopi. 

Si exemptio hoc modo intelligatur, non est aliquid ullo modo odio- 
sum: e contra, est libertas quae secumfert obligationem oboedientiae 
erga collegium episcoporum per Caput eius, Summum Pontificem, ad 
ingens bonum totius Ecclesiae. 

Peto proinde ut hae ideae claris et disertis verbis in schemate expri- 
mantur tamquam basis totius quaestionis de religiosorum exemptione. 

Ad hunc finem omnino optandum est ut introducantur in documen- 
tis Concilii aliqua verba Summi Pontificis Pauli VI, feliciter regnantis, 
in solemni Allocutione die 23 mensis maii huius anni prolata, uti desi- 
deratur a multis Patribus. 

Iam in relatione (pag. 11) invenitur citatio ex hac Allocutione Sum- 
mi Pontificis, sed haec citatio non totam mentem eius manifestat. Nam 
statim post verba in relatione adducta, Summus Pontifex sic prose- 
quitur: « Religiosi enim sodales semper et ubique Romani Pontificis 

potestati, utpote Supremo suo Moderatori is primis subiciuntur. Insti- 
tuta igitur Religiosa praesto sunt Romano Pontifici in iis operibus quae 
ad bonum Ecclesiae universae pertinent. Quod autem attinet ad sacri 
apostolatus exercitium in variis dioecesibus, religiosi sodales subsunt 
etiam episcoporum iurisdictioni, quibus auxilium praebere tenentur, 
salva semper apostolatus natura ipsorum propria et vitae religiosae 
necessitatibus »..^. Dixi. 


In textu scripto tradito: ' deest. ? deest. * difficilis. * deest. 
? deest. $ Uti patet, inclusio verborum «salva semper apostolatus natura 
ipsorum propria » omnino necessaria est ad totam mentem Summi Pontificis ma- 
nifestandam. Concludendo peto, ut in hac re tam delicata et difficili caute proce- 
datur, ne generosa capacitas Institutorum religiosorum in bonum missionum et 
totius Ecclesiae, pro qua nos episcopi missionarii gratissimi sumus, detrimentum 
capiat. 


Moderator: Loquatur nunc exc.mus D. secretarius generalis. 


Secretarius generalis: Legitur textus suffragationis VII. Pag 8 
[cf. vol. III, pars I, pag. 400]. Placetne an non placet hic textus? 


4 
Exc.mus P. D. IOSEPH URTASUN 


Archiepiscopus Avenionensis 


Patres venerabiles, 


Ob abundantiam oratorum eiusdem linguae, erat in votis meis non 
loquendi bodie. Oboedientiae actum et reverentiae facio exc.mo D. sub- 
secretario. 

Episcopalis missio supponit gratiam et potestatem a Christo col. 
latam. Gaudent multi Patres, quod hoc decretum commemorat doctri- 
nam sacramentalitatis episcopatus et collegialitatis ..^, de quibus in 
constitutione dogmatica de Ecclesias agitur et..^ Concilium dat vel* 
dabit decisiones. Pluribus item placet divisio huius decreti in tria capita, 
necnon eorum progressus. 

Hoc cap. II opportune insistit in muneribus episcopi dioecesani, 
sive territorium regendum habeat vel non. Vocabulum « Ecclesia pe- 
culiaris » refertur modo magis pastorali quam iuridico ad clerum et 
populum uni episcopo concreditum. 

Forsitan, non neglectis principiis bene relatis, Sacrosancta Synodus 

pressius determinare posset actionem pastoralem successorum aposto- 
lorum in nostra aetate. 

Scopus interventionis eae erat? indicare quod episcopi..^ con- 
tactus confidentes habere debent cum propriis sacerdotibus. Ia; optime 
dictum '... 

In angustiis, in solitudine valde periculosa, sicut inter labores mini- 
sterii sacerdotalis, presbyteri '* animum et adiutorium expectant ex corde 
eorum Patris. 

Ceterum, episcopus fortiter adiuvatur a sacerdotibus, non solum 
quia sunt primi et necessarii collaboratores muneris pastoralis, sed etiam 
quia episcopus et presbyteri membra sunt eiusdem familiae. Pater in suis 
difficultatibus a filiis consolatur. 

..* Quoad n. 28, inter parochorum munera designetur unio cum 
aliis parochis civitatis aut districtus, in primis cum sacerdotibus coope- 
ratoribus, qui sunt sub eius auctoritate sicut cum iis quibus commit- 
tuntur opera supraparoecialia. Sic erit incitamentum ad formam pasto- 
ralem, lingua gallica sic dicta « pastorale d'ensemble », quae fructus 
producere incipit quando sacerdotes cum laicis adlaborant, praesertim 
cum militantibus in Actione catholica et in aliis operibus apostolatus 
ad bonum catholicorum, necnon aliorum fratrum etiam non christia- 
norum. 

Cooperatio certe institui debet cum religiosis mulieribus et fratri- 
bus, sed principaliter cum sacerdotibus ad Instituta religiosa pertinen- 
tibus. In n. 32 melius esset dicere, mea sententia, quod sacerdotes reli- 
giosi ad clerum dioeceseos pertinent, quam ad clerum dioecesanum. Si 
auxilium afferre debent quam maxime apostolatui Pastoris dioecesani, 
hic servitiis religiosorum uti debet ratione habita finalitatis specialis 
uniuscuiusque Ordinis vel Congregationis. 

Sic ergo agamus, ut cum auxilio Spiritus Sancti, mundo hodierno 
testimonium praebeamus amoris paterni et fraterni ...", pro ovibus Cbri- 
si^ et pro aliis ovibus quae adhuc non sunt ex ovili Ecclesiae. Dixi. 


2 3 


In textu scripto tradito: ! deest. episcopalis. tempore oppot- 
tuno. * deest. ? praesentis est. $ sicut partes assumunt quoad uni- 
versam Ecclesiam, sub ductu successoris Petri, et obligationem adlaborandi una 
cum aliis episcopis eiusdem nationis aut regionis, insuper. ? [n n. 26 pag. 16 
agitur de clero dioecesano. Sacerdotes gratiam sacramenti Ordinis ab episcopo 
recipiunt necnon instructiones doctrinales et practicas, impulsum et incitamenta 
per litteras et conversationes tam particulares quam collectivas. * deest. 
? pastoris. !? Certe non potest secundum sanam traditionem fieri assimilatio- 
nem inter collegialitatem episcopalem et unionem presbyterii cum episcopo. Ibi 
tamen apparet imago et exemplar coniunctionis cleri ex una parte cum episcopo, 
et ex altera parte cum membris cleri dioeceseos. ! jn Christo. ? nostris. 

Secretarius generalis: Em.me Moderator, sinas ut legam exitum suf- 
fragationis et novam suffragationem. 


Moderator: Loquaris. 


Secretarius generalis: Quoad V suffragationem 


votum dederunt . . . . . . 2.248 patres 
dixerunt placet . . . . . . 2197* 
non placet . . . . . 50 
votum nulum .. . . . . . nullum, forsan prima vice! 


Nunc lego textum suffragationis VIII. Videatis pag. 9: « Episcopalis 
autem consecratio, cum munere sanctificandi, munera quoque confert 
docendi et regendi, quae tamen natura sua nonnisi in communione cum 
collegii Capite et membris exerceri possunt ». Placetne, venerabiles Pa- 
tres, an non placet? 


2 
Exc.Mus P. D. PAULUS BARRACHINA ESTEVAN 


Episcopus Oriolensis-Lucentinus 


Em.mi ac exc.mi Domini, carissimi Observatores et. Auditores, 


Schema nostrum — ut in prooemio dicitur — intendit pressius de- 
terminare pastorale episcoporum munus, attentis conditionibus huius tem- 
poris. Et, quamvis in nonnullis suum scopum consequitur, aliqua ! pro- 
blemata fundamentalia Ecclesiae localis tantum innuit, alia autem: nec? 
tangit. 

I. Ecclesia universalis ..^ hucusque magis considerata fuit ut societas 
visibilis et iuridica quam mystica. Ideo necessarium fuit praecipuum lo- 
cum dare iz Ecclesiae schemate * Corpori Christi mystico .. Sed illa visio 
Ecclesiae universalis non translata fuit, sicut decebat, cozcisnze, ad boc? 
caput de Ecclesia locali, ut haec visio ' esset veluti cardo et fundamentum 
solutionis omnium problematum in Ecclesia. 

Ideo puto in primo numero buius capitis, in 11 scil., dioecesim par- 
tem quamdam Dominici gregis debere contemplari ut Corpus Cbristi my- 
sticum quae per fidem, gratiam et caritatem aedificatur et. perficitur in 
illo qui est Caput, Christus; ita tamen ut ea quae sunt iuridica in forma 
adiectiva seu incidentali inscribantur, cetera autem in forma substantiva. 

Argumenta probativa buius partis trado secretariae generali Concilii? 


* Re vera suffragia placet fuerunt 2.198 [cf. pag. 249]. 

II. N. 26 aggreditur quaestionem maximam: de familia nempe dioece- 
sana. Sed neque hanc structurat iuxta principia theologica, neque eius 
momentum in dioecesi exponit. 

A linn. 8 ad 12, existentiam huius familiae declarat, quatenus sacer- 
dotes « cooperatores ordinis episcopalis et Ecclesiae peculiari incardi- 
nati » sunt. 

Sed statim schema deberet loqui de fundamento theologico, quod 
non clare et distincte est explicatum. Communitas enim sacerdotalis non 
fundatur in utilitate laborandi in communi, neque in angustia multi- 
plicis laboris dioecesani; sed in ipso charactere sacerdotali. Ratione enim 
huius, quilibet ordinatus associatus manet episcopo proprio. Qua de 
causa, verba in linn. 15-16 contenta non sunt praecisa. Nam unio cum 
episcopo non potest dici necessaria ad « actionem uberiorem » — ut 
schema dicit — sed simpliciter ad actionem apostolicam. Absque illa 
unione deficit actio proprie dicta apostolica." 

Data expositione theologica, relationes episcopi ad sacerdotes, sa- 
cerdotum ad episcopum et sacerdotum ad invicem clare explicantur. 
Quibus rite intellectis et applicatis, vere constituetur familia dioecesana. 

Sed agendo de episcopo — prima quaestio — ut sua paternitas et 
amor revera sit et intelligatur, ad omnia problemata debet sese exten- 
dere, in quantum possibile est: iustitiam distributivam foveat; munera 
cum aequitate distribuat; iustitiae socialis sit propugnator etc. 

Et inter haec problemata iudico non esse minoris momenti, tam 
in se quam ob consequentias pastorales," organisationem oeconomicam 
dioeceseos, quae implicat triplicem communicationem bonorum: 1. inter 
episcopum et sacerdotes, 2. inter sacerdotes ad invicem, 3. inter pa- 
roecias. 

Nam adhuc hodie dantur diversae categoriae clericorum e£ paroe- 
ciarum," ad imaginem Medii Aevi. Sacerdotes sese iudicant ab episcopo 
dilectos secundum retributionem ob munera collata, et ministeria pure 
pastoralia paucas relative vocationes inter sacerdotes suscitant. 

Ideo necessaria evadit illa communicatio bonorum, supposita et su- 
perata iustitia, et quidem incipiendo ab episcopis, ut patet, e/ postea 
inter sacerdotes et paroecias." 

Haec omnia fundamentum habent in Scriptura: 

4) Christus enim vitam gerebat communem cum apostolis, ita 
ut non esset nisi una administratio, ut ita dicam. 

b) In communitate primaeva fidelium ita erat cor unum et anima 
una, ut in Actibus Apostolorum possit dici, ut maxima expressio huius 
communitatis bonorum, « neque quisquam inops erat inter illos »..." 

c) Quam doctrinam apostoli seipsis imposuerunt. Petrus enim 

dicit in prima epistola: « pascite qui in vobis est gregem Dei... non 
turpis lucri gratia sed voluntarie »...^. Et S. Paulus, quamvis operarius 
dignus sit mercede sua, laborat pro se et pro suis collaboratoribus ita 
ut luculenter posset dicere episcopis et presbyteris Ephesi: « argen- 
tum et aurum aut vestem nullius concupivi, sicut ipsi scitis; quoniam 
ad ea quae mihi opus erant et his qui mecum sunt ministraverunt ma- 
nus istae »...^. Et revera apostolus curavit de Timotheo, curavit de 
Tito, commendavit legisperitum Zenam, Apollo, Pbilemonem " etc. ..." 

Quare ut magister etiam in hac communicatione bonorum dicere 
potuerat: «in praesenti tempore vestra abundantia illorum inopiam 
suppleat, ut illorum abundantia vestrae inopiae sit supplementum, ut 
fiat aequalitas, sicut scriptum est: qui multum, non abundavit, et qui 
modicum, non minoravit »..." 

Quae communicatio bonorum esset optima via ad spiritum pauper- 
tatis fovendum inter episcopum et sacerdotes. Inutiliter quaestionem 
socialem aggredere poterimus felici exitu reali et publico, si inter nos, 
in Ecclesia Christi, illae differentiae non minuuntur. Et, a fortiori, non 
possemus loqui de Ecclesia pauperum, si nos ipsi hunc spiritum non 
habemus et manifestamus in favorem fratrum in inopia laborantium. 
Praeterea, haec communicatio bonorum, in unoquoque nostrum et sa- 
cerdotum, maior vel minor esse potest, gradus admittit, secundum alie- 
nas necessitates et uniuscuiusque sanctitatis, ut incipere valeamus et 
progredere. 

Urgenti necessitate de hac re luculenter locutus est Paulus VI, in 
Encyclica Ecclesiam suam, a nobis, episcopis, expostulans assentionis, 
consilii et exempli adiumentum. Non agitur, enim, de aliquo quod sit in 
Ecclesiae peripheria, sed — docente ipso Paulo VI — « hoc praeceptum 
in Sancto Christi Evangelio tam aperte declarari et postulari, tam peni- 
tus insidere superno illi consilio, ex quo Dei adipiscendo regno desti- 
namur »..." 

Quare iudico necessarium de hac communicatione bonorum agi in 
n. 26, ut consequentia visionis Corporis mystici, et ut illa familia dioece- 
sana, non tantum theoretice concipiatur, sed realiter instituatur. 

Quae ad n. 25 referuntur, de curia dioecesana nempe, trado secre- 
lariae generali Concilii? Dixi. 


In textu scripto tradito: ! alia. ? qut non. * historice constat. 
^ Ecclesiae ut. ? sicut factum est in schemate de Ecclesia. $ ad. 7? con- 
ceptio. * dioecesi. ? [deo existimo: primam veritatem clare statuendam, 


in primo numero buius capitis esse visionem dioeceseos ad instar Ecclesiae uni- 
versalis, imaginem referentis Corporis mystici Christi. Rationes: 

4) Debet esse maxima concordantia inter Ecclesiam universalem et loca- 
lem, ita ut haec reducat in praxim quaecumque illa est, intendit et praedicat. 

b) Structurae dioecesanae, relationes inter episcopum et sacerdotes, domus 
paroeciales etc., in organizatione administrativa et iuridica praecipue sese fun- 
dabantur. Qua de causa, inutiliter Ecclesia universalis ut Corpus mysticum con- 
ciperetur, si Ecclesía localis non secundum hunc conceptum reformatur. 

c) Sed primum et ultimum argumentum ex modo sese gerendi Christi 
cum apostolis provenit: 

1. Christus enim, apparens ut amor Patris circa omnes homines, amo- 
rem praedilectionis erga apostolos manifestat: gerens cum eis vitam communem, 
de omnibus cum ipsis participans, nihil sibi reservans ut proprium. Et in ultima 
coena hoc est argumentum totius sermonis, sic dicti sacerdotalis: amorem inculcat 
ut expressionem exhaustivam sui apostolatus. Quam unicam doctrinam non de- 
bent oblivioni mandare apostoli cum ipsi pastores sint propriae dioeceseos. 

2. Et revera haec est figura Ecclesiae primi temporis, expressa in duo- 
decim primis capitibus Actuum Apostolorum. Omnia et singula haec capita sese 
referunt ad unitatem et caritatem. Iam ab initio duae factiones existebant: he- 
braeorum nempe et hellenistarum; sed omnes nihilominus confisi erant, ut haec 
unitas et caritas servaretur, sub actione invisibili Spiritus Sancti et sub actione 
visibili Hierarchiae. 

3. Hanc conscientiam efformaverunt Apostoli in unaquaque ecclesia, ut 
patet ex epistolis catholicis. 

S. Petrus in prima epistola ait: « ante omnia, autem, mutuam in vobismetipsis 
caritatem continuam habentes... » (4, 8). Et in fine, ad omnes apostolos et pre- 
sbyteros dicit: « seniores, ergo, qui in vobis sunt, obsecro consenior.., pascite 
qui in vobis est gregem Dei, providentes non coacte, sed spontanee.., neque do- 
minantes in cleris, sed forma facti gregis ex animo ». 

S. Ioannes, iam episcopus suarum ecclesiarum in Asia minori, intendit de- 
monstrare in sua prima catholica, contra Cerintum, esse veras communitates chri- 
stianas, seu in Deo formatas, eas quae in caritate fundantur et caritate moventur. 

4. S. Paulus, denique, iuxta quem Ecclesia est Corpus Christi mysticum, 
et omnes unam personam efformamus, concipiebat ecclesias locales ad instar uni- 
versalis (1 Cor. 1, 13; 12, 12-13; Gal. 3, 28; Col. 3, 11..). Et sic, speciali modo 
prosequebatur Titum et Timotheum; eos vocat filios carissimos, cum illis con- 
vivit et absentes cupit eos videre. Et cum eos constituit episcopos Cretae et 
Ephesi admonet: Oportet episcopum esse non superbum, non iracundum, non 
percussorem... (1 Tm. 3, 5; Tit. 1, 7). 

Ideo ad conclusionem huius primae partis pervenio: 

In numero 11, primo huius capitis II, in forma adiectiva quae sunt iuridica 
inscribantur; forma autem substantiva, clare et distincte appareat: 

1) ecclesiam localem debere constitui ut Corpus Christi mysticum; 

2) ita ut in ea resplendeant unitas, ab omnibus uno animo consequenda, 
sanctitas, catholicítas et apostolicitas; 

3) cuius finis essentialis non est nisi diffusio fidei, gratiae et caritatis, 
inter catholicos et fratres separatos, ab episcopo, dioecesis capite et patre, 
una cum suis sacerdotibus. ? deest. ! totius generis. 7 deest. 
B deest. V (Act. 4, 34). | (Pr; 2-3) lé ( Act. 20, 23). 7 deest. 
" (Tit, 3, 13). P (2 Cor. 8, 14). ? (4A$, [1964], pag. 634). 

^ [II. Verba quae in numero 25 ad Curiam dioecesanam sese referunt, innuunt 
necessariam reformationem, et merito quidem; sed quae a linea 31 ad 40 dicun- 
tur, videntur aequivoca, ansam praebendo confusioni. 

Curia dioecesana usque ad nostros dies, ratione conceptionis historicae Ec- 
clesiae, erat curia administrativa, vel potius iuridica. Nunc autem, supposito no- 
stro pastorali munere vel servitio, haec enucleanda iudico: 

4) Curia dioecesana, tribuentes huic vocabulo historico significationem 
ampliorem vel universalem, est certe instrumentum episcopi, et quidem praeci- 
puum instrumentum, eius sicuti manus longa. 

b) Ideo Curia debet imprimis sese occupare, vel episcopo adiuvare, in 
rebus specificis et magis propriis Pastoris. 

Schema autem, in ultima linea pagellae 16 et in prima subsequentis, affir- 
mat: « Curiam esse episcopi instrumentum, non tantum ad dioecesim admini- 
strandam, sed etiam ad opera apostolatus exercenda ». Haec verba «sed etiam » 
non videntur propria, cum opera apostolatus vel pastoralia sint maioris momenti 
et praecipua. Curia enim, ope sacerdotum, vel melius Consilii alicuius efformandi, 
vel alius Vicarii Generalis, debet curare primum de opere pastorali, et secundo 
de re administrativa. 

Haec divisio nihilominus, inter functiones administrativas et apostolatus, 
fortasse non sit adaequata. Quia, praeterea, quae ad Ius Canonicum referuntur 
multoties sunt pastoralia et aliquando administrativa. Quare non erit otiosum 
in schemate enucleare has non sat divisas functiones. 

Schema agit in hoc numero de laicis, ad integrandum illud consilium pasto- 
rale, et bene quidem. Sed etiam illi partes habere debent in Curia relate ad buro- 
cratiam — ut ita dicam — et administrationem oeconomicam. Sacerdotes enim 
sunt magis necessarii pro apostolatu, fortasse non sint in administratione tam 
idonei quam laici periti, et necessarium denique iudico fideles posse contemplari 
quae intra Ecclesiam sunt: ad ipsorum fiduciam, ad maiorem relationem foven- 
dam et ut, illis testibus, tuti nos símus coram omnibus. 


Secretarius generalis: Audiatis, Patres venerabiles. In exitu ultimo 
suffragationis errorem commisi. 

Nam placet non fuerunt 2.197, uti dixi, sed, ut prostat ex hoc actu 
subsignato a notariis, sunt 2.198. Ita summa bene se habet. 

Nunc communico exitum alterius suffragationis mane peractae. 


Suffragium dederunt . . . . . . . 2.246 Patres 
Dixerunt place? . . . . . . . . . 2201 

non placet uM 44 

placet iuxta modum, ergo nullum 1 


Textus probatus est. Et nunc lego textum suffragationis IX, pag. 9 
[cf. vol. III, pars I, pag. 400]. Placet an non placet hic textus? 

6 
Exc.Mus P. D. AEMILIUS MAURITIUS GUERRY 


Archiepiscopus Cameracensis 


Venerabiles Patres, 


Schema nostrum ...' bene exponit munus docendi episcopi in sua forma 
traditionali, scil. secundum modum didacticum, iis mediis adhibitis, quae 
semper in usu fuerunt et semper necessaria in Ecclesia erunt. 

Mihi autem utile videtur, alteram formam indicare in munere docendi 
episcopi, quae apte respondet exigentiis nostri temporis. 

Hac in re tria sunt consideranda: 

1. Qualis est forma illa nova docendi? 
2. Momentum et efficacitas huius methodi? 
3. Quales conditiones in hoc casu ab episcopo requiruntur? 

I pars. Forma nova buius modi docendi. Agitur essentialiter de decla- 
ratione publica episcopi, quam profert occasione alicuius eventus in ad- 
iunctis actualibus, v. g. aliquis conflictus socialis, actio ad limitandum nu- 
merum prolis, factum quod refertur ad pacem inter nationes, vel ad con- 
tentiones pro armis augendis, etc. 

Pontifex Pius XII exemplum dederat huius methodi pro applicatione 
hodierna Evangelii et legis naturalis, in suis magnis orationibus ad va- 
rias categorias professionales, in quibus accurate perpendebat facta et 
problemata nostri temporis. 

Licet certe sperare, quod methodus illa maius semper momentum in 
futurum habitura est, quia fundatur in extensione magis ac magis veloci 
relationum inter Ecclesiam et mundum hodiernum. 

II pars. Momentum et efficacitas buius formae docendi. 

1. Constituit pro episcopo occasionem asserendi praesentiam Eccle- 
siae ad bomines nostri temporis, et manifestandi sollicitudinem eius ma- 
ternam relate ad eorum problemata humana, necnon ad eorum difficulta- 
tes sive materiales sive spirituales. Ex hoc explicatur fama universalis 
Encyclicae Pacem in Terris. 

2. Constituit pro episcopo occasionem opportunissimam verba fa- 
ciendi ad non-catbolicos suae dioeceseos, et manifestandi existentiam et 
divitias doctrinae socialis Ecclesiae. Hoc in casu veram actionem missio- 
nariam plene exercet. 

3. Constituit pro episcopo occasionem optimam Iesum Christum an- 
nuntiandi, necnon propositum Dei revelandi, in ordine ad salutem uni- 
versi mundi. Tunc exponere potest quomodo ordo temporalis, quanquam 

ab ordine spirituali distinguatur, ab eo tamen non seiungitur. Quinimmo, 
tunc docendi sunt homines quomodo in hoc ordine temporali Christum 
invenire possunt et debent, et ex fide vivere, quae caritate imbuitur, 
per integrum decursum eorum vitae humanae. 

III pars, tandem. Cozditiones quae ex parte episcopi requiruntur. 

1* conditio. Episcopus habere debet cognitionem accuratam facti so- 
cialis (in suis radicibus, causis et consequentiis), praesertim adhibitis in- 
formationibus quae obtineri possunt a laicis hac in materia peritis, vel a 
theologis speciali doctrina pollentibus. 

2" conditio. Prudentia supranaturalis, ut interveniat tantum in ca- 
sibus opportunis, postquam omnes consequentias perpenderit, et omnia 
semper in luce superiori considerando, et ante omnia sese ab omni pas- 
sione politica liberando. Interventio eius unice tanquam exigentia muneris 
sui pastoralis apparere debet, in quantum sua responsabilitas episcopalis 
id requirit. 

3* conditio. Amor ardens erga omnes, etiam si aliquam iniustitiam 
denunciare debet, eo modo ut sola caritas Christi elucescat in suo modo 
agendi et loquendi. 

4" conditio. Humilitas, dum non praesumit omnia sapere, sed prom- 
ptus est ad attente audiendum, priusquam proferat quodcumque verbum. 

5* conditio. Audacia, quia scit quod in discrimen exponit omnem 
suam responsabilitatem, et promptus esse debet ad sacrificium propriae 
famae, quia revera agitur de sua missione evangelizationis. 

6" tandem. Claritas in expositione, quae fieri debet terminis sim- 
plicibus, quos omnes intelligere possint, ad illustrandam doctrinam 
evangelicam, in firmissima theologia fundatam, et maturius meditatam, 
in unione cum Christo, et in subiectione Spiritui Sancto. 

Votum: Mihi optandum videtur, ut mentio fiat in schemate no- 
stro ..^ huius novae formae docendi pro episcopo, scil. per modum 
declarationis publicae occasione alicuius eventus vitae actualis, ut ita 
Christus praedicetur et exhibeatur in suo conatu ad homines inquiren- 
dos per decursum totius eorum vitae humanae. Dixi. 


In textu scripto tradito: ! (cap. IL). ^ (V. 13). 


Secretarius generalis: En exitum suffragationis VII: 


Inter . . . . . . . . . . . 2.240 Patres 
dixerüBbt  placef. Vv. se uoo ce o ox LIT 
2non placet |. . . . . . 123 


et nullum votum nullum. 

Ergo textus est probatus. Nunc lego textum suffragationis X, pag. 9, 
n. 22: « Sicut statuente Domino, S. Petrus et ceteri apostoli unum col- 
legium apostolicum constituunt, eadem ratione Romanus Pontifex, suc- 
cessor Petri, et episcopi, successores apostolorum, inter se coniunguntur », 
Placetne, venerabiles Patres, an non placet haec propositio? 


7 
Exc.mus P. D. IOANNES SAUVAGE 


Episcopus Anneciensis 


Venerabiles Patres, 


Duas animadversiones vellem vestro sapienti iudicio proponere ex 
comparatione nn. 16 et 26 ortas et menti multorum bodiernorum sa- 
cerdotum adaptatas.' 

Prima animadversio. Amplior desideratur expositio curae pastoralis 
episcopalis circa sacerdotes: amplior quoad extensionem, amplior quoad 
spiritum. 

4) Quoad extensionem: ..^ Si valde commendandum videtur, 
quod fit in n. 16, ut sollicitudo pastoralis episcopi extendatur ad con- 
ditiones spirituales, intellectuales ac etiam materiales suorum sacerdo- 
tum, si opportunus fit sermo de exercitiis spiritualibus diuturnioribus, 
de institutione continuata, durante tota vita sacerdotali in rebus doc- 
ttinae sacrae et scientiae socialis ac pastoralis, ad latiorem campum 
progredi debemus in textu conciliari: ezezim? ad curam episcopalem 
essentialiter pertinet ita ordinandi et coordinandi laborem sacerdotum 
ne quidam sentiant se nimio obrutos esse labore pastorali, dum alii 
videantur sibi ipsis insufficienti labori sacerdotali addictis. Pariter ad 
curam episcopalem pertinet quaerendi et omnimode favendi prudentem 
simul ac audacem evolutionem formarum atque structurarum vitae pa- 
storalis sacerdotum, ut magis aptentur necessitatibus evangelizationis 
hodiernae. Talis extensiva comprehensio curae episcopalis exprimi in 
nostro textu deberet et sic nutriretur apud quosdam, et quidem genero- 
sos sacerdotes, lassitudine vel depressione pastorali obnoxios, spes fun- 
data praesentiae sacerdotalis efficacis in mundo hodierno. Hae gravis- 
simae quaestiones de aequilibrio vitae sacerdotalis in proprio labore 
deque quodam gaudio in isto labore pro ...' sacerdotibus intime connec- 
tuntur cum spiritualitate cleri dioecesani. Et hoc pertinet in primis ad 
munus pastorale episcoporum. 

b) Amplior expositio curae ..^ episcopalis quoad spiritum quo 
imbuenda est. 

Duae notae memorandae essent. Notae buius spiritus, quem | dixit 
exc.us Guyot, de mutua cooperatione, addere vellem notam istam: 
de spiritu magis universali 

Optime schema nostrum incipit loquendo de cura episcopi quoad 
Ecclesiam universalem. Sed quando tractatur de cura episcopi quoad Ec- 
clesiam particularem, videtur schema amisisse hunc respectum univer. 
salem. At quaestio ponitur: Estne possibile regere Ecclesiam particula- 
rem quin tota illa Ecclesia et imprimis sacerdotes dioecesani se sentiant 
participes curae universalis episcopi proprii? 

Secunda animadversio. Amplior desideratur. explicatio cooperatio- 
nis sacerdotum dioecesanorum in cura episcopali. Quae explicatio in 
n. 26 duo puncta tangere deberet: 

1. Non sufficit, ut ait textus, pag. 17, linn. 14-16, ut caritas su- 
pernaturalis animet voluntatem quamdam consociationis voluntatis sa- 
cerdotum cum voluntate episcopi ut ipso facto actio pastoralis redda- 
tur uberior. Necesse esset mentionem faciendi operositatis' boni iudi- 
cii pastoralis concordis cum iudicio episcopi eiusque presbyterii. Unus- 
quisque nostrum cognoscit quosdam, ut ita dicitur, supernaturales sa- 
cerdotes, qui semper sese dicunt oboedientes et sunt frequenter extra 
viam. Ex altera parte periculosum est pro efficacitate nostri textus si 
voluntas episcopi dicitur solus finis consociationis cum episcopo pro 
sacerdote. 

2. Non sufficit, ut ait textus pag. 17, lin. 18, ut sacerdotes dioe- 
cesani hortentur in sollicitudine boni spiritualis universae dioecesis. 
Invitandi sunt ezia72 * ad participandam sollicitudinem ordinis episcopa- 
lis in Ecclesiam universalem. 

Conclusio. Emendationes his animadversionibus consentaneas trado 
secretariae generali ..^. Dixi. 


In textu scripto tradito: ! Cogitando de magna exspectatione nostrorum 
sacerdotum circa Concilium et ea quae dicet et faciet Concilium de sacerdotali 
munere in Ecclesia, contuli duos numeros nostri schematis maxime inter se con- 
nexos: n. 16 scil, de regimine episcoporum, et n. 26 de clero dioecesano, quibus 
desiderantur intimior connexio ac quaedam mutationes, ut melius respondeatur 
menti ac quaestionibus hodiernis sacerdotum. ? Nam. * nam. ^ no- 
stris. ? pastoralis. $ Fas sit duas notas memorare quae hunc spiritum 
aptius exprimerent: spiritus magis cooperativus; spiritus magis universalis. Spi- 
ritus magis cooperativus inter episcopum et presbyteros suos. Non sufficit loqui 
de cura episcopi circa sacerdotes, explicitius loquendum est de cura cooperante 
episcopi cum sacerdotibus. Relationes inter episcopum et sacerdotes eo intimiores 
fient quo in eodem labore mutuam operam sibi praestant. Necessitas cooperationis 
non tantummodo in numero de sacerdotibus affirtmanda est, sed tanquam modus 
exercendi curam episcopalem dicenda est. Spiritus magis universalis. 7 ope- 


254 ACTA CONC. VATICANI II — PERIODUS III 


rositas. * deest. ? Ad n. 16, in fine lin. 30. Curent insuper episcopi ut 
in communi pastorali labore cum presbyteris unumquemque cooperatorum niten- 
tur vocare in plenam responsabilitatem. Faveant talem coordinationem laboris 
pastoralis atque adaptionem necessitatibus hodiernis, ut spes fundata afferatur 
sacerdotibus praesentiae efficacis in mundo hodierno. Aperiant mentem presbyte- 
rorum cooperationi cum ordine episcopali universo. Ád n. 26, pag. 17, lin. 15, 
post verbum « cum episcopi voluntate » et ante « eorundem actionem » inseratur 
« et iudicii pastoralis concordia cum orientationibus episcopi ». Ad n. 26 lin. 18, 
post verba « universae dioecesis » et ante « sollicitos » inseratur: « et Ecclesiae 
universalis Ordini episcoporum una cum Papa commissae ». 


Secretarius generalis: Proponitur textus suffragationis XI [ cf. vol. IIT, 
pars I, pag. 401]. Placetne an non placet haec propositio? 


Nunc lego exitum suffragationis VIII: 


Patres qui suffragium tulerunt sunt . . . . 2.247 
Dixerunt placet. . . . . . . . . . 1.917 
non placet . . . . . . . .. 328 
placet iuxta modum . . . . . . 1 
Suffragium nullum .. . . . . . . . . 1 


Ergo textus est probatus. 
8 


Exc.Mus P. D. EUGENIUS D'SOUZA 
Archiepiscopus Bbopalensis 


Venerabiles Fratres, 


... Inter problemata hucusque magis ventilata est habitudo inter epi- 
scopos et clerum regularem. Quae hucusque de hac re audivimus aut unius 
aut alterius tantum partis positionem astruebant. Quidam vindicaverunt 
religiosorum ius ad exemptionem et autonomiam, tum in bonum vitae 
religiosae, quae est secundum quid finis in se, tum in bonum universalis 
Ecclesiae. Alii vindicant necessitatem apostolatus melius animandi et 
aptius coordinandi, quod quidem ampliorem episcoporum potestatem 
in religiosos requirit. Thesis ponitur et antithesis. Nonne ad synthesim 
pervenire debemus et possumus? ../ 

Ex utraque parte vera proferuntur. Iure timent religiosi ne non 
satis ratio habeatur spiritus institutorum, in quibus solent ut ita dicam 
permanere prophetici, charismatici viri, ut fuit Bernardus, Franciscus 
Assisiensis, Vincentius a Paulo. Non sine fundamento in re timent ne, 
ut verbo sat crasso sed quod quandoque auditur utar, sub dictatura 
cuiusdam papae dioecesani cadant... 

Ex altera parte iure conqueruntur episcopi familias religiosas saepe 
modo nimis individualistico apostolatum exercere, quaedam inutilia 
et obsoleta facere, non satis inter se et cum clero dioecesano cooperari, 
ad quasdam formas necessarias curae animarum difficile quandoque 
adduci. 

Proinde ex utraque parte vera dicuntur, legitima postulantur, iustae 
querelae proferuntur. Utraque pars ergo ab altera compleatur, ab altera 
se corrigi sinat. 

Quomodo fiet istud? Refugiendo a quaerendis aut urgendis privi- 
legiis, evolvendo sensum responsabilitatis communis in munere evange- 
lisandi et salvandi mundum. 

Concrete loquamur. Cum anno praeterito de conferentiis episcopali- 
bus sermo fieret, in postulatione mea sequentia dixi: « Per conferentias 
omnium cooperationem fovere volumus. Atqui magna pats cleri, immo 
portio semper crescens, e religiosis constat. Hi semper pro magna 
parte, et quandoque pro maiore, ferunt pondus diei et aestus. Sicut in 
Concilio Oecumenico praepositi generales maiorum ordinum et congre- 
gationum vocem deliberativam habent, sic oportet ut pleno iure membra 
conferentiae episcopalis sint, aut membra permanentis consilii superio- 
rum maiorum, aut, si numerus episcoporum exiguus est, saltem eorum 
praeses ». 

Fortasse plerisque vestrum non videtur usque eo eundum esse. Ce- 
teroquin aliae formae contactus possibiles sunt. Sed ubique stabilis 
quidam organismus existat, vera et efficaci potestate praeditus, ut est 
Commissio mixta episcoporum et superiorum religiosorum, qua fraterno 
spiritu cooperatio foveatur. Sic et religiosi non nimis a singulis episcopis 
pendebunt, quod maxime, et quidem merito timent; et cuiusdam natio- 
nis aut regionis episcopatus religiosorum operositate efficacius uti poterit, 
quod his temporibus prorsus necesse est. 

Sic, seposita omni mutua diffidentia et inani sollicitudine prestigii, 
communi conatu procedi poterit, ad Dei gloriam et bonum animarum. 
Itaque postulamus ut quae in fine pag. 21 sub lin. 6 breviter dicuntur, 
forma magis definita et maiore instantia statuantur...' 

Hoc unum denique. De collegialitate quasi ad satietatem audivimus. 
De collegialitate disceptationes unum saltem effectum inducant: quod 
in Ecclesia crescat sensus communitatis. In Christo et per Spiritum unum 
sumus. Missio Christi opus zosiruz; est. Minus audiatur « meum et 
tuum, frigidum hoc verbum », ut quidam Pater Ecclesiae scripsit. Ma- 
gis dicatur « nostrum ». 

Si viget hic spiritus fraternus, habitudo reciproca religiosorum et 
episcoporum optima erit. Si non viget, quid leges proderunt? 

Sed nunc episcopis dicendum est: humano modo, secundum leges 
sanae psychologiae procedamus, quas leges naturae gratia Corporis my- 
stici non tollit sed perficit. Fraterna caritas supponit ut ex utraque parte 
concedatur quid et accipiatur. Paternum regimen ut auctoritas liber- 
tatis rationem habeat et ita porro. 

Nunc rogo vos, Fratres carissimi: ponimusne in religiosis sufficien- 
tem confidentiam? Ut exemplum dem: Cur in consilio dioecesano plerum- 
que dioecesium adsunt solummodo sacerdotes saeculares? Etiam reli- 
giosi adbibendi essent, et forsitan, etiam, ut mibi videtur, aliqui laici. 

Si volumus unamquamque classem christianorum vere apostolicam 
fieri, si volumus Ecclesiam dynamicam esse et necessitatibus huius tem- 
poris aptatam, omnes in caritate, in mutua confidentia, et in vera respon- 
sabilitate conspirare debent. Dixi. 


In textu scripto tradito: ! Em.mus Praeses commissionis et exc.mus relator 
ostenderunt schema hoc esse imprimis pastorale. Sub ductu episcoporum debet 
Ecclesia vivere, agere, munus et missionem exercere. Utique solutio problema- 
tum in luce cuiusdam orientationis doctrinalis semper quaerenda est. Alienus sit 
a nobis superficialis empirismus. Sed nonne absonum est exspectare donec omnes 
quaestiones theologicae disputatae suffragio quodam auctoritativo solvantur an- 
tequam de modo concreto ministerii episcopalis exercendi decernamus, immo di- 
sceptemus, Hoc Concilium non est coetus quidam academicus. Urget, anget nos 
bonum animarum. Missioni nostrae concretae et problematibus conctretis atten- 
damus. ? Nescio num ad rem pertineat, sed liceat mihi dicere quantum mihi 
intersit ut ad sanam synthesim perveniatur. Ex utraque parte involvor, nempe 
ut ipse ad congregationem religiosam pertinens, et ut episcopus dioecesis mis- 
sionariae clero saeculari commissae. ? Quaecumque sit origo historica et iusti- 
ficatio theologica exemptionis, patet eam pro apostolatu universalis Ecclesiae ma- 
gna emolumenta habere. Religiosi sunt ut ita dicam reserva strategica Ecclesiae; 
ipsi quasi soli vera mobilitate pollent. Sine eis missiones v. g. impossibiles 
fuissent. ^ Nam quae hic dicuntur et etiam paragrapho superiore, nempe: 
« Episcopi et superiores religiosorum statis temporibus conveniant ad negotia 
tractanda quae universum apostolatum in territorio spectant », non possunt per- 
manere pia quaedam exhortatio, cuius exsecutio uniuscuiusque bonae voluntati 
relinquitur. 5 laici adhibendi essent, a fortiori religiosi. 


Secretarius generalis; En exitum suffragationis IX: 


Patres praesentes votantes . . . . . . . 2.243 
Dixerünt PlaGeR. xs och. dA 9o ox. wv 0995 

anon placet... . 5. s s X 156 
SuffraeTa-diuUlla: i. cb we c0. Wvc3 9, x xb 2 


Textus ergo placuit. Et nunc lego textum suffragationis XII, quae 
erit ultima hoc mane [cf. vol. III, pars I, pag. 401]. Placetne an non 
placet, venerabiles Patres, hic textus? 


CONGREGATIO GENERALIS LXXXV 257 


9 


Exc.Mvus P. D. MARIUS MAZIERS 
Episcopus tit. Augustopolitanus in Pbrygia, aux. Lugdunensis 


Venerabiles Patres, 


Cap. II decreti munera episcopi in propria dioecesi determinat, 
sed in hoc non satis habetur ratio, ut mihi videtur, consequentiarum 
spiritualium doctrinae de sacramentalitate episcopatus, quae nexum in- 
timissimum introducit inter episcopos et ipsum Christum Dominum. 
Sicut ait 5. Leo Magnus, « in episcopis adest in medio credentium Do- 
minus lesus Christus ». Nunc autem in nostro textu episcopus nimis 
exclusive exhibetur in relatione ad propriam dioecesim ei concreditam, 
tamquam ad aliquid jam organizatum et institutum, et non sufficienter 
exhibetur in relatione ad Christum, cuius apostolus et testis esse debet. 

Ergo necessaria mihi videtur esse nova paragraphus, in qua episco- 
pus describeretur tamquam testis Christi in medio hominum huius tem- 
poris, et quidem ob sequentes rationes: 

1. In Sacra Scriptura videmus quomodo Christus apostolos suos 
tamquam Zes£es in universum mundum mittit: « Eritis mibi testes » '; 
Petrus et ceteri apostoli audacter coram populo conveniunt, in quantum 
testes fuerant et ipsi Resurrectionis lesu Christi..." 

2. Ministerium hoc testimonii magis in lucem ponit fontem pro- 
fundissimum vitae pastoralis episcopi. Non enim sumus tantum prae- 
cones alicuius doctrinae, nec directores alicuius institutionis; sed 
testes sumus alicuius personae, quae est Christus; signum sumus prae- 
sentiae Christi. Sive loquimur, sive sacramenta subministramus, sive 
communitatem christianam pascimus, haec omnia in nomine Iesu Christi 
facimus. Ex hoc consequitur in conscientia nostra personali, et in con- 
scientia actionis nostrae pastoralis magna humilitas, ez modum ser- 
vitii? 

3. Mundus hodiernus, in quo vivimus, requirit tale testimonium; 
etenim agitur de mundo illo, qui magna in parte Deum personalem 
ignorat, qualis in Christo manifestatus est; mundus ergo minime con- 
nexionem videt inter Ecclesiam et Christum Dominum; in Ecclesia 
solum videt aspectum organizationis, apparentiam alicuius institutionis, 
cuius duces sumus nos episcopi. 

... Nunc autem episcopus imprimis est, qui testimonium Iesu Chri- 
sti affert in communitate credentium; oculi omnium ergo ad eum con- 
vertuntur, tanquam ad testem principalem resurrectionis Christi et ve- 
rae vitae christianae. 


m 

4. Ex his omnibus sequitur quomodo definire oportet, saltem sum- 
matim, exigentias talis testimonii, ex parte episcopi, in mundo hodierno; 
exigentiae scil. in sua vita personali et in sua activitate pastorali. 

4) In sua vita personali episcopus memor esse debet quod ex 
modo vivendi potiusquam loquendi testimonium reddere potest coram 
fidelibus et infidelibus. In hoc autem momentum speciale habet virtus 
paupertatis, ut ait Summus Pontifex Paulus VI in Encyclica Ecclesiam 
Suam. 

« Confidimus (ait Summus Pontifex) fore ut vos, qui cum auctori- 
tate aestimatis et enuntiatis eximias illas impulsiones, quas divinus 
Paraclitus in sancta Ecclesia excitat et movet, exponatis quomodo pa- 
stores et fideles eloquium suum vitaeque institutum ad paupertatis 
praeceptum conforment, Paulo Apostolo exhortante: Hoc sentite in vo- 
bis quod et in Christo Iesu ... ». 

Quaeramus ergo quomodo exhortationi illae Summi Pontificis re- 
sponsum faciemus. 

b) In sua vita pastorali episcopus hoc in mente tenere debet 
quod fundamentum testimonii est praesentia; episcopus ergo non am- 
plius ..^ personam gerere debet alicuius, qui a longe spectabatur. Hisce 
nostris temporibus stare debet in medio credentium, et etiam in medio 
infidelium. Praesentia haec secumfert attentionem quam maximam ad 
omnes quaestiones, quae hodie in mente hominum agitantur; ad even- 
tus quibus constituitur vita quotidiana omnium; sub hac conditione 
tantum poterit praeconium evangelicum ab omnibus audiri in tempore 
opportuno. 

Testimonium praeterea dialogum supponit; haec via et hoc mo- 
mentum dialogi clare indicantur in supra citata Encyclica Ecclesiam 
Suam. Numquid ergo conveniens esset, in textu nostro melius et fortius 
ponere in lucem illum valorem dialogi in missione pastorali episcopi? 

Duae formae dialogi mihi videntur maximi momenti in vita pasto- 
rali episcoporum huius temporis: ex una parte dialogum oecumenicum 
cum fratribus christianis a nobis separatis et ex altera parte cum omni- 
bus hominibus qui in mundo hodierno Deum vivum ignoscunt et etiam 
negant. 

Propter has omnes rationes aliquid addendum textui nostro propo- 
nere vellem, quod secretariatui tradere intendo, ut melius sic appareat 
in decreto nostro munus speciale episcopi tanquam testis Iesu Christi 
coram mundo hodierno. Dixi. 


In textu scripto tradito: ! « Accipietis virtutem supervenientis Spiritus Sancti 
in vos, et eritis mihi testes in Ierusalem et in omni Tudaea et Samaria et usque 

ad ultimum terrae » (Act. 1, 8). Matthias proprie ideo adiunctus est numero apo- 
stolorum, quia testis fuerat resurrectionis Christi (Acz. 1, 22). ? [n ipsis 
verbis apostoli S. Ioannis audimus expressionem vivam testis ocularis, qui omnia 
refert quae vidit, et audivit et etiam contractavit: « Quod fuit ab initio, quod 
audivimus, quod vidimus oculis nostris, quod perspeximus, et manus nostrae 
contrectaverunt de Verbo vitae, et vita manifestata, et vidimus, et testamur, et 
annunciamus vobis» (1 Io. 1, 1-2) * ad. exemplum apostoli, qui ait: 
« Paulus, servus lesu Christi, vocatus apostolus » (Rom. 1, 1). « Mihi omnium 
sanctorum minimo data est gratia haec, evangelizare investigabiles divitias Chri- 


sti » (Epb. 5, 8). ^ Mundus autem ille magis ac magis accipit testimonium 
vitae personarum quae coram eo tanquam praecones veritatis adveniunt. 5 (Phil. 
2, 5). $ (sicut olim). 


Nova paragrapbus proposita post n. 18: 


In adimpletione huius modi missionis pastoralis, debet episcopus sese prae- 
bere coram omnibus hominibus tanquam Christi testis qui enim praesens est, agit 
et loquitur in nomine Domini. 

Verba ergo eius Evangelium annuntiant, sed sit vita eius potius quam verba 
testimonium Evangelii Christi, speciatim per spiritum paupertatis. 

Cum omni populo suo testes debet esse Christi praesertim coram illis qui a 
longe distant ab Ecclesia Dei. 

Propterea, habitualiter vivere debet quasi in statu dialogi non solum cum 
membris familiae catholicae sed etiam et magis cum omnibus fratribus seiunctis 
et cum omnibus qui Deum quaerunt. 


10 


Exc.Mus P. D. HERIBERTUS BEDNORZ 
Episcopus tit. Bullensium Regiorum, coad. c.i.s. Katovicensis 


Venerabiles Patres, 


Magni momenti est apostolatus laicorum, attamen maioris momenti 
est cura animarum novo spiritu apostolico sacerdotum et episcoporum 
vivificata. 

Magni momenti est schema de apostolatu laicorum, sed maioris mo- 
menti est schema de cura animarum quod proh dolor specialem ab alio 
schemate editionem non habebit. 

Renovatio Ecclesiae enim primum a renovata cura animarum depen- 
debit et deinde ab apostolatu laicorum. 

In connexu cum hac affirmatione humiliter propono emendationem, 
quae potuerit adiungi ad cap. II, n. 28, lin. 20 schematis de pastorali 
episcoporum munere in Ecclesia. 

In cura animarum agitur non tantum de optima solutione singula- 
rum quaestionum, sed praeprimis de mentalitate, de modo sacerdotis 
sese gerendi et adimplendi officia pastoralia. 

De istis rebus non loquitur Concilii schema de pastorali episcoporum 
munere in Ecclesia. In schemate isto allatae sunt quidem singulae obli. 
gationes pastorales praesertim episcopi et parochi, principalium in dioe- 
cesi seu paroecia pastorum, sed deest in ipso principale axioma, mens 
seu idea dominans, quae totius mundi pastores ad fructuosum laborem 
pastoralem incitet. 

Videtur nobis coaetaneam et futuram curam pastoralem praeprimis 
spiritu missionario et non tantum conservativo praeditam esse debere. 
Agitur enim non tantum de conservando Ecclesiae statu possidendi seu 
de salvandis tantum catholicis Ecclesiae fidelibus, sed Ecclesiae interesse 
debet, ut iterum animetur et profundior reddatur vita religiosa tepido- 
rum catholicorum, quorum non parvus numerus invenitur in urbibus et 
in industriae centris. 

Sacerdos solus sine socio laborans non assequetur tam sublimem et 
difficilem finem laboris pastoralis, sed si sacerdotes in coetibus uniti 
et apostolico spiritu inflammati erunt, eo facilius et fructuosius munus 
ipsis commissum adimplebunt. Optime hoc sciunt sacerdotes religiosi, 
quorum laboris effectus in unitate et coordinato conatu invenitur. Quod 
etiam sacerdotes dioecesani prae oculis habere debent. Inter sacerdotes 
in cura animarum occupatos vita communis fovenda est ad spiritum 
missionarium excitandum et exercendum. Insimul animarum pastores 
conservare debent sensum personalis responsabilitatis, qui nihil com- 
mune habet cum stylo individualistico vitae sacerdotalis et laboris pasto- 
ralis. 

Animarum pastores spiritu missionario inflammati cum sociis uniti 
laborantes obviam ibunt omnibus hominibus bonae voluntatis, catholicis 
et acatholicis, credentibus et immo ipsis atheis, nam finis curae anima- 
rum est bonum animarum omnium et non tantum quarundam persona- 
rum, quod docent, et demonstrant verba et exempla ultimorum Sum- 
morum Pontificum, videlicet Ioannis XXIII et Pauli VI. Pastores ani- 
marum, qui non timent sese appropinquandi omnibus hominibus bo- 
nae voluntatis, multa ab eis edocent docendo ipsos nova methodo de 
thesauro veritatis et Christi amoris. Ad officium istud rite adimplen- 
dum erunt sacerdotes idonei, si in cura animarum clarescent multiformi 
propria initiativa pastorali, observatis de cetero iuxta mentem Eccle- 
siae servandis. 

Sacerdotes non exspectabunt inde passive tantum mandata Curiae 
Dioecesanae vel Sedis Apostolicae, sed potius ostendent propriam pru- 
dentem inventionem pastoralem hic et nunc occurrentibus conditionibus 
accommodatam. Si a laicis exspectamus quam maximum spiritum apo- 
stolatus, eo vel magis eum exspectare debemus ex parte sacerdotum, 

animarum pastorum, qui ad modum agricolae evangelici seminare debent 
pro posse ubique semen veritatis evangelicae, 

Itaque proponimus: ad cap. II s. 28, pag. 18, linea 20. 

Coaetanea et futura cura animarum praeprimis spiritu missionario 
et non tantum cohservativo praedita esse debet. 

Agitur enim non tantum de salvandis fidelibus Ecclesiae, sed etiam 
de omnibus hominibus bonae voluntatis, quibus pastores obviam ire 
debent ad modum agricolae evangelici qui pro posse ubique semen 
veritatis evangelicae seminat. Ad hunc finem assequendum inter sacer- 
dotes in cura animarum occupatos vita communis fovenda est ad spi- 
ritum missionarium excitandum et exercendum. Dixi. Gratias. 


11 
Exc.mus P. D. MICHAEL DARIUS MIRANDA Y GOMEZ 


Archiepiscopus Mexicanus 


Venerabiles Patres, 


Loquor nomine Consilii Episcopalis Americae Latinae, nomine con- 
tracto ia/ bene noto' C.E.L.A.M. 

Valde placet quod in cap. II n. 15 schematis de pastorali episcopo- 
rum munere in Ecclesia, episcopis exhortatio fiat ut vocationes non tan- 
tum sacerdotales sed etiam vocationes religiosas et vocationes missiona- 
rias quam maxime foveant: magna enim et urgens est necessitas ut in 
pluribus dioecesibus praesertim in America Latina numerus augeatur 
sacerdotum et religiosorum sive virorum sive mulierum necnon idoneo- 
rum laicorum utriusque sexus, qui apte et fructuose actuosam conferant 
opem ad bonum fidelium promovendum. 

In schemate propositionum de institutione sacerdotali n. 2 et in 
schemate propositionum de religiosis n. 19 expresse agitur de vocatio- 
nibus sacerdotalibus vel religiosis magnopere fovendis et curandis; sed 
expedit et requiritur ut singuli episcopi in sua quisque dioecesi, diversa 
incepta sollerter excitare et praecipue coordizare curent, quibus tum 
privati tum etiam piae uniones vel familiae religiosae fovere satagant 
vocationes sacerdotales et vocationes religiosas. Dedecet enim et non 
parvum nocumentum affert si veluti certamen habeatur in candidatis 
inquirendis et alliciendis ad statum clericalem prae statu religioso vel 
ad religiosum prae statu clericali eligendum et ad eiusdem statum reli- 
giosi unum institutum alii vel ceteris omnibus anteponendum. 

Episcopi est vigilare ne abusus in hac materia irrepant, et prudenter 

ac paterne curare ut concors actio fiat ad opus vocationum sacerdotalium 
et ad opus vocationum religiosarum promovendum, ita ut pueri et 
puellae rite cognoscere valeant quaenam sit propria natura, quinam 
proprius finis specialis, quaenam praecipua propria media ad ipsum 
finem assequendum uniuscuiusque familiae religiosae cuius propriae do- 
mus sitae sint in territorio dioecesis, sicque singuli candidati deliberate 
eligere queant seminarium vel institutum religiosum quod propriae in- 
doli propriisque dotibus seu facultatibus melius respondeat. 

Papa Pius XII, qui iam anno 1941 Opus Pontificium vocationum 
sacerdotalium condiderat, apud S. Congregationem de Seminariis et de 
Universitatibus Studiorum constitutum, anno 1955 etiam Opus Ponti- 
ficium religiosarum vocationum condidit atque apud S. Congregationem 
de Religiosis constituit ut in christifidelibus voluntas excitetur fovendi, 
tuendi iuvandique ad statum clericalem et ad perfectionis christianae 
status vocationes recta de dignitate ac utilitate praefatorum statuum 
notitia pervulgetur. 

Itemque fideles ex omnibus orbis partibus in communionem precum 
ac piorum exercitiorum vocantur? ad finem dictorum operum assequen- 
dum. Commendantur inter plura praesertim annua celebratio diei voca- 
tionum sacerdotalium et religiosorum itemque Congressuum convoca- 
tio, in quibus hoc argumentum tractetur. Quae omnia aptius et fruc- 
tuosius abs dubio fient si ipse episcopus in sua dioecesi opera peculiaria 
et cetera incepta utilia promovere ac inter se colligare satagat aptiora 
etiam adiumenta proponendo ut optatus finis melius obtineatur. 

Nomine ergo Consilii Episcopalis Americae Latinae enixe rogo ut 
in Directorio Pastorali Episcoporum, expresse commendetur hoc munus 
coordinandi in propria dioecesi opera vocationum sacerdotalium et reli- 
giosorum. Dixi. 


2 


In textu scripto tradito: ! deest. vocentur. 


12 
Exc.mus P. D. IOANNES IOSEPH IRIARTE 
Episcopus Reconquistensis 
Fratres, 


Initium sumo a n. 3, ultima paragraphus, cuius textus originalis 
Ioanni XXIII debetur: « ...attentis condicionibus hominum consocia- 
tionis, quae, nostra hac aetate, ad novum fertur rerum ordinem, pres- 

sius determinare intendens pastorale episcoporum munus... », et loqui 
vellem de nn. 11-18. 

Opinor quod illae « condiciones hominum consociationis », vi qua- 
rum, haec consociatio « nostra hac aetate, ad novum fertur ordinem », 
in figura episcopi indicant mutationem tam integram saltem atque pro- 
fundam ut illam productam a transitu de medioevali aetate ad moder- 
nam, de episcopo feudali domino ad episcopum postridentinum. 

Non agitur quidem de condicionibus omnibus omnium temporum 
episcopis communibus, ut puta pietas vel zelum, quae tam necessariae 
sunt hodierno episcopo quam suo tempore fuerunt episcopo Concilio 
Nicaeno assidenti vel episcopo in Revolutione gallica. 

Non agitur itidem de notis illis a circumstantiis loci dependentibus: 
episcopus in domiciliis operariorum iuxta Boucle de la Seine diversus 
est ab episcopo in silvis Amazoniae et ab episcopo in novis nationibus 
nuperrime ad politicam independentiam venientibus. 

Agitur vero de notis communibus omnibus episcopis nostri tempo- 
ris, in illis quidem etiam communibus « condicionibus hominum con- 
sociationis » fundatis, quae a sociologia nobis docentur ut incrementum 
vitae socialis et internationalis, pluralismus, urbanismus, hominum pro- 
motio in omni ordine, personalismus, populorum atque hominum ca- 
tegoriarum accessus ad aetatem adultam, etc., etc. 

Ista sociologica elementa fortem influxum habebunt in illud no- 
strum triplex munus, de quo in nn. 12-18. At omnis mutatio in hoc 
ordine erit aliquid pure extrinsecum nisi exigeret a nobis mutationem 
valde profundam in personali nostro modo vivendi (style de vie). Di- 
cerem quod agitur revera de inveniendo loco sociologico episcopi ho- 
dierni. 

De bac mutatione in nostro modo vivendi episcoporum loqui vellem. 

Mutatio quidem sat implicata et multiplex, constans elementis inae- 
qualis momenti: non valeo ergo nisi aliqua innuere ad illustrationem 
puncti ut ducar hoc modo ad conclusionem quae est obiectum voti. 

Hodiernus episcopus profunde mutare debet distributionem  7ez- 
poris sui; cum nempe tenetur cognoscere realitatem vitae implicatissi- 
mam, 4 bodie dictum est, atque a sua experientia ecclesiastica non pa- 
rum remota; maximam partem temporis tribuere debebit studio audiendi, 
discendi, notitiam hauriendi, plus quam loquendi atque dandi studio. 
Plus temporis, specifico suo muneri regendi, quam paternae sed prope 
infinitae curae rerum particularium dare debebit, quamvis in his ali- 
quamdiu caritas episcopi manifestari solebat. Plus temporis dicabit etiam 
studio rerum quotidie variarum atque a religione proprie dicta remota- 
rum, Indiget nova distributione temporis pro studio orandi, hodie plus 

quam antea necessario, sed a modis traditionalibus diverso, quia hi 
passim nequeunt adhiberi, Ut his omnibus satisfaciat requiret ordinatio- 
nem severam atque fini consonam rerum suarum agendarum (agenda), 
dies in quibus fugam capiet a sua episcopali domo forsan, tempora de- 
stinata situationibus non praevisis; unusquisque viam suam inveniet. 

Hodiernus episcopus profunde mutare debet modum  activitatis 
$u4e: forsitan minus tribuet activitati directae, cum sacrificio festorum 
atque ministeriorum, catecheseos et confessionum, carissima quidem 
nostro sacerdotali cordi, sed nostrarum dioecesium fraudatio, quippe 
quae mallent ut nos efficacitatem nostram multiplicemus opere nostro- 
rum sacerdotum, nostrarum organizationum /aicorum, atque nostri sen- 
sus realitatis in conversatione cum iis qui apud nos vere militant ...', 
cum non catholicis, cum iis qui longe a nobis sunt. 

Noster loquendi modus, ut heri dictum est, radicitus mutari debet: 
noster enim populus sinceritati addictus, assuefactus simplici, non invo- 
luto loquendi modo, passim subridet, aut taedio afficitur, aut reapse 
non intelligit amplitudinem sat implexam nostri traditionalis sermonis. 

Auctoritas quidem episcopi eadem hodie est ac semper, eius autem 
exercitium esse debet clare diversum: voluntarie ac libere presbyterio et 
laicis adultis communicatum, plus debet convictionem gignere quam 
sese imponere, quin possit tamen episcopus sese a cruce subtrahere assu- 
mendi nempe responsabilitatem ultimae decisionis. 

Haec auctoritas nostra heri fulciebatur et sustentabatur a complexu 
quodam externarum rerum quae hodie nullo vigent momento: hae res 
possunt adhuc forsitan admirationi esse, quibusdam placere, immo et 
ab aliquibus defendi; nunquam tamen habent iam, vel fere nunquam, 
positivum sensum religiosum; non auxilium praebent ut proclametur 
verbum nostrum; neminem eo ducunt ut confiteatur Deum esse ma- 
gnum, Deum esse bonum. 

Hoc vero manu nos ducit ut passione aliqua vehementi quaeramus 
responsionem ad quaestionem mzper citata" nobis propositam a Papa 
Paulo VI in encyclica Ecclesiam suam: « ... Scil. confidimus fore ut vos... 
exponatis quomodo pastores et fideles eloquium suum vitaeque institu- 
tum ad paupertatis praeceptum conformet... ». Revera, indefectibilem 
exigentiam primae Beatitudinis modum novum assumere debet qui mo- 
veat nos ad revidendum habitum nostrum et domum nostram; nostram 
formam itinera sumendi et vivendi, ut simus in primis fideles verbo 
Christi, deinde ne abalienemus fratres nostros ab Ecclesia et pastoribus 
de quibus ipsi possent credere, cum vel citra veritatem, quod sunt 
divites. 

Non agitur de theatrali aliquo effectu (coup de théatre), neque iuvat 

ignorantes esse difficultatum historicarum prima facie invincibilium, 


vinctae tamen et quam felici exitu ab audacia plena evangelicae intuitio- 
nis Ioannis XXIII. 


Moderator: Exc.me Domine, certe admonitio tua ad nos optima 
est, sed loquaris potius ad schema. 


Orator: Existimo loqui de n. 3. Sed lego votum: In exercendo 
suo munere de quo in nn. 11-18 meminerit episcopus necessariam esse 
profundam adaptationem suae vitae rationis, quae simul amplectatur 
modum distribuendi tempus suum, activitatem, auctoritatem, sermonem, 
relationes suas interpersonales, atque praesertim simplicitatem et pau- 
pertatem suam, citra quod modificationes introductae in suo pastorali 
munere, non erunt nisi formulae technicae cuiusdam pure exteriores. 
Dixi. 


In textu scripto tradito: ! deest. ? deest. ? laicarum. * (mili- 
tantes). * deest. $ Agitur vero simpliciter de hoc ut « Dei potius auxilio 
et animi bonis quam caducis humanis subsidiis fidamus » (Ecclesiam Suam). Hoc 
omne quod nostrum modum vivendi (style de vie) constituit: ordo temporis, acti- 
vitas, sermo, bonorum usus, cum hominibus conversatio, exigit a nobis revisio- 
nem valde audacem, valde profundam, valde sinceram, uno verbo: valde difficilem. 
Difficilem sane quia dolore non caret aliquem vivendi modum abiicere; difficilem 
etiam quia semper valet cantus sirenarum se nostris auribus insinuare ut dicat 
nobis: «semper ita factum est», «nostri fideles ita volunt », quamvis antea 
illo modo factum est quia totus contextus vitae diversus erat, et quamvis « nostri 
fideles » illud 196 forse repraesentent cui accessus ad nos patet et quod nullo 
pacto exprimit sensum multitudinis ovium nostrarum in officiniis laborum (usines), 
in universitate, in palaestra ludorum. Quia nempe firmiter credo talem mutationem 
essentialem esse pro « aggiornamento » quod Concilium nostrum prosequitur, se- 
quentem textum propono addendum post n. 18. 


Secretarius generalis; Nunc distribuetur Patribus relatio super de- 
clarationem de libertate religiosa schematis decreti de Oecurmenismo. 
Supra quam declarationem instituetur disceptatio inde a crastina. 

Nunc lego exitum suffragationum reliquarum mane factarum. Exi- 
tus circa suffragationem X: 


Patres praesentes. 4. 2 o 0 c» X0 we o x 2243 
Dixerunt placet. . . . . . . . . . 1.918 
BOn Placet v ui oe deo ooo 322 
placet iuxta modum .. . . . . 1 


Sufffabia bulla « uo wee 2 

Suffragatio XI: 


Patres votantes . . . . . . . . . . 2213 
Dixerunt placet. . . . . . . . . . 1.898 
non placet. . . . . . . . . . 343 
placet iuxta modum . . . . . . 1 
Suffragum nulum . . . . . . . . . 1 


Suffragatio XII et ultima pro hoc mane: 


Patres praesentes votantes . . . . . . . 2.205 
Dixerunt placet. . . . . . . . . . 2414 

non placet . . . . . . . . . 90 
Suffragum nulum . . . . . . . . . 1 


Ergo omnes tres textus, quorum suffragationes lectae sunt, appro- 
bati fuerunt a congregatione generali. 


13 


Exc.umus P. D. VILLELMUS PLUTA 
Episcopus tit. Leptimagnensis 


Loquor nomine episcoporum Poloniae. Meae animadversiones e dua- 
bus constant partibus. 

Prima pars, generalis! Certe non est meae intentionis defendere prius 
schema de cura animarum qua tale. Nobis enim notum est partes illius 
schematis adnexas esse schemati praesenti ..^ atque Directorium pasto- 
rale praevisum esse. Attamen, sublato schemate de cura animarum, Con- 
cilium ..^ debet promulgare si minus singulare et proprium decretum 
de cura, tamen saltem aliquam de cura animarum declarationem genera- 
lem et summariam, quae totum opus pastorale iz Ecclesia? theoretice et 
practice inspiret. 

2) Talis declaratio nobis videtur necessaria aut saltem valde utilis ...' 
ob rationes sequentes: 

4) Concilium nostrum solemniter promulgatum est qua pastorale. 
Mirum esse videtur Concilium pastorale non declarare quid et qualiter 
sentiat 74 genere et principaliter de obiecto, quod est sua nota specifica, 
ut ita dicam, suum nomen proprium. 

b) Sacerdotes nostri curae animarum addicti certe exspectant a 
Concilio expressam adprobationem et aestimationem quotidiani et quam 
perlaboriosi operis pastoralis, quod saepe cum tam magno zelo ipsi per- 
ficiunt...' 

Vox Concilii laude adprobans et extollens quotidianum opus pasto- 
rale nostros fatigatos fratres consolabit, confortabit et nobiscum fraterne 
coniunget, quod non est parvi momenti pro unione cleri cum episcopo, 
a qua unione tam multum opus pastorale dependet... 

c) Nova disciplina theologiae pastoralis, quae recens nascitur, quae- 
rens sua fundamenta vere theologica ...? a Concilio exspectat indicia et 
directiones ad « aedificationem Corporis Christi »..." in sostris tempo- 
ribus..." 

d) Denique ipsum opus pastorale Ecclesiae exigit aliqua generalia 
principia pro praxi quotidiana..." 

Conclusio primae buius partis.^ Concilium velit promulgare declara- 
tionem pastoralem, in qua haec inveniantur: 

1. In ea promulgandum est primo maximum momentum, quo in 
Ecclesia hodierna quotidianum opus pastorale gaudet. 

2. Inculcanda est iz ea declaratione,? necessitas coordinandi omnes 
conatus in Ecclesia et promovendi cooperationem omnium in hunc finem 
praesertim, ut superetur primum, radicale, generale et magis ac magis 
commune periculum et malum nostri temporis in eo consistens, quod in 
homine hodierno evanescit ille sensus numinis, illa aptitudo ad Deum 
atque ipsum desiderium salutis et gratiae. Tale malum enim " non inve- 
niebatur in mundo paganorum tempore S. Pauli! 

Hic sensus numinis et hoc desiderium salvationis est essentiale fun- 
damentum et condicio naturalis omnis evangelizationis aut reevangeli- 
zalionis" mundi, sive opere missionario, sive catechistico sive denique 
apostolatu laicorum peragendae. Sine hoc radicali fundamento theologia 
moderna et scientifica nec kerygmatica aliquid valet! Ergo tum theolo- 
gia tum eiusdem modernae disciplinae auxiliatrices exhortandae sunt 
et obligandae ad studia profundiora et investigationes, quarum profun- 
diores cognitiones hoc malum superare adiuvent. 

3) Denique declarandus est in ;//g declaratione " stylus modernus 
hodierni operis pastoralis nempe: hoc opus debet esse omnino dynami- 
cum, i. e. expugnans, semper missionarium et non solummodo conser- 
vans et defendens statum quo. Sine tali stylo impossibile erit instituere 
in praxi paroeciali quodcumque opus apostolatus laicorum, si ipse pastor 
animarum i7 paroecia" non erit apostolicus. Si tamen talis proposita 
declaratio conciliaris censeatur inutilis, haec omnia nunc proposita in- 
serenda sunt nostro praesenti schemati de munere pastorali — uti pto- 
pria signa, indicia et directiones episcopalis et sacerdotalis muneris in 
genere..." 

Secunda pars". ..? Decretum conciliare? potest et debet quosdam 
campos curae speciali modo insistere, quatenus actualis vitae necessitas 

eos demonstrat. Secundum schema zostrum ^ episcopi consulere debent 
bono fidelium. Et maximum bonum nostrorum fidelium proculdubio est 
sanum matrimonium et firma jamilia. Re ipsa de hoc sermo erit in 
schemate de praesentia Ecclesiae in mundo bodierno, sed sub alio aspectu. 

Hoc maximum bonum non solum Ecclesiae sed etiam totius gene- 
ris humani versatur in mortali periculo. Ergo inter obiecta curae ani- 
marum tum episcoporum tum sacerdotum hoc bonum debet esse primum! 
Omitto permulta alia problemata huius materiae pastoralis, unum tamen 
praecipue adfero: nempe hoc commune scelus imprimis nationum —- ut 
aiunt — in civilisatione excultarum, quod est occisio vitae conceptae, 
scelus patratum millies et millies de facto et iam de lege. Certo non 
sine fundamento ex parte summae auctoritatis nostrae Ecclesiae ultimo 
investigationes de hac re sunt peractae, uti omnes scitis! Concilium pa- 
storale non potest tacere de hac re! 

Defectus, peccata, immo scelera in hac materia vitze plus nocent 
Ecclesiae ...^, quam quaevis theoretica propaganda atheistica ...5. Dixi. 


In textu scripto tradito: ! I. Et primo im gemere: sublato schemate de cura 
animarum, inter decreta Concilii omnino deerit aliquod documentum proprium et 
singulare curam animarum Ecclesiae in genere spectans. II. Secundo in specie: 
In schemate nostro de munere episcoporum debet esse amplius sermo de cura fami- 
liarum. Ad I. Ad evitandam falsam opinionem iam a priori declaro. ? de mu- 
nere episcoporum. * deest. ^ maximae auctoritatis Ecclesiae institutio. 
? deest. * esse. 7 Prius schema non erat perfectum sed portabat suum 
nomen proprium « de cura animarum in Ecclesia ». 5 (Verum est in schemate 
de Ecclesia perpulchra inveniri verba de sacerdotio, sed in schemate de munere 
pastorali episcoporum in n. 26 non sunt nisi verba piae admonitionis, quae con- 
gruunt potius spiritualibus exercitiis). ? immo ipse vigor nostrae Ecclesiae. 
? (conficiens tam pretiosa manualia), certe. ! i e, Ecclesiae Dei. | Ge 
neralis vox Concilii in hac materia sancte inspiret tam laudabiles conatus nostro- 
rum theologorum. P eo magis quod in mundo hodierno Ecclesia nostra ubique 
fere in eisdem conditionibus suum opus perficit. ^ Concludo. 5 deest. 
1$ deest. 7 christianizationis vel rechristianizationis. 8 eg, P deest. 
? ergo uti emendatio schematis in genere. ^ Ad II. Et nunc emendatio in 
specie. 2 (Sane quidem decretum conciliare non debet esse manuale theolo- 
giae pastoralis; ergo non debet loqui de omnibus rebus respicientibus curam 
animarum, attamen). ? deest. 4H. 16; 5 nostrae. /óé Ergo in 
schemate de cura animarum prudenti sed gravissimo modo inculcari debet omni- 
bus pastoribus cura familiarum, una cum opere catechistico uti primum officium, 
quamquam eius singula in aliis schematibus proferri possunt. 

Exc.uus P. D. LEONIDAS PROANO VILLALBA 
Episcopus Rivibambensis 


Venerabiles Patres, 


Humanitas nostri temporis multum ab hoc Oecumenico Concilio 
sperat; non quidem magnam collectionem decretorum, sed principia 
vitam renovantia novamque actitudinem intellectus et voluntatis erga 
vitam hodiernam. 

Episcopi, primi inter omnes, tenemur obligatione renovationis: hu- 
manitas spectat ab hoc Concilio novam imaginem episcopi. 

Hac de causa, magni momenti est studium schematis de pastorali 
episcoporum munere in Ecclesia. 

Permittatis mihi, Patres, quasdam observationes exponere: 

1. In cap. II servandus est ordo recte in n. 11, lin. 9 indicatus: 
« Singuli episcopi.. oves suas in nomine Domini pascunt, munus do- 
cendi, sanctificandi et regendi in eas exercentes ». Hic ordo est enim 
logicus; insuper, intra supra enumerata munera, omnia in hoc capite 
exposita comprehenduntur. 

2. Eadem ratione, e titulo n. 16, auferendum est verbum « pascen- 
di », quia verbum hoc, quod iam apparet in n. 11, videtur in sua signifi 
catione includere munera docendi, sanctificandi et regendi. Etenim, 
pascit qui docet, qui sanctificat, qui regit. 

3. Adhaereo Patribus qui iam locuti sunt de cognitione ovium, et 
quidem de cognitione non tantum individuali, sed potius sociologica. 
Vita, enim, religiosa est etiam phaenomenum sociale aliis phaenome- 
nibus socialibus coniunctum. 

4. Notetur tamen hic non agi de mera et frigida cognitione socio- 
logica. Cognitio ovium est fructus amoris patris, realitates concretas 
penetrare cupientis, ut viam, veritatem et vitam magis consentaneas prae- 
fatis realitatibus, melius ipsis edocere possit. 

5. Nihil dicitur in schemate de modo quo, in praxim, deducendae 
sunt et fovendae relationes interpersonales. Prae oculis habendae sunt 
observationes quorumdam sacerdotum et fidelium, quae aliquando ve- 
ritate nituntur. Ipsi affirmant nos episcopos inaccessibiles esse, circum- 
datos tantum a parvo coetu, qui realitatem laudibus nobis occultat; af- 
firmant nos nimis inhaerere signis exterioribus superioritatis, signa quae 
ipsi duces temporales iam dereliquerunt ut populo suo propinquiores 
sint. Inde affirmant difficile esse verbum nobis dicere et observationes 
suas aperte nobis pandere. Unde, nova mens necessaria est, non quidem 

ut vanam « popularitatem », ut dicunt, quaeramus, sed ut munus no- 
strum oves cognoscendi melius adimpleamus, simplicitate, humanitate, 
propinquitate erga sacerdotes et fideles omnes, exempla perlucida se- 
quentes Summorum Pontificum Ioannis XXIII et Pauli VI. 

6. Haec omnia exigunt a nobis permanentem attentionem ad dialo- 
gum et dispositionem animi patienter audiendi, humiliter discendi et ca- 
ritative colloquendi. Nec timeamus criticam; immo, grati simus erga 
eos qui mentem suam ita nobis pandunt; ipsis foveamus fiducia nostra. 
Critica iuvat in cognitione defectuum in cura nostra pastorali. Melior est 
critica coram nos prolata quam quae longe a nobis profertur saepe, 
quia occasionem offert mutuae comprehensionis. 

7. Hoc modo, existimo auctoritatem non minuere, sed crescere et 
firmari. Regere non est solummodo iubere. Regere idem est ac ducere. 
Et, ad bene ducendum, praeter cognitionem rerum et hominum, neces- 
saria est conscientia propriae limitationis nostrae, ut consilia ab aliis 
humiliter petamus; necessaria est ars inquietudinem suscitandi circa pro- 
blemata communi concursu inventa atque generositatem fovendi in ser- 
vitio Dei et hominum; necessarius est virilis sensus responsabDilitatis et 
decisionis, ut actio fortiter perficiatur et traditiones, iam inoperantes 
vel nocivae, definitive rumpantur. 

8. Cognitio ovium non idem esse mihi videtur ac gaudiosa illa con- 
templatio parvi fidelium coetus, neque illa alia ingenua contemplatio 
magnarum congregationum, in quibus non omnes qui adsunt vere fideles 
sunt. Ergo, multitudinem ovium « quae non sunt ex hoc ovili » quaerere 
debemus. Iterum in hac materia, ut docet Summus Pontifex Paulus VI 
in novissima Encyclica Ecclesiam suam, dialogus in praxim deducendus 
est, bene distinguendo catholicos secundum suam fidem non viventes, 
fratres christianos non catholicos et non credentes. 

Exercitium dialogi, in hoc casu, iuvabit episcopum in acquirenda 
actitudine magis missionaria et apostolica et in liberatione ab actitudine 
tranquillae satisfactionis in solo exercitio iurisdictionis. 

Summatim, Patribus haec proponere audeo: 

Servetur, in redigendo cap. II schematis de pastorali episcoporum 
munere, ordo insinuatus n. 11, lin. 9. 

Auferatur a titulo n. 16 eiusdem capitis verbum « pascendi » et 
scribatur tantum: « Episcoporum munus regendi ». 

Addatur in ipso n. 16 cognitionem sociologicam ut medium adim- 
plendi obligationem cognoscendi oves. 

Locum detur in redigendo n. 16 suggestioni circa relationes inter- 
personales, accessibilitatem, promptitudinem ad dialogum, atque circa 
innovatum conceptum auctoritatis. 

1 -* . . . . . . 
Haec... iuvabunt, spero, in exaranda imagine episcopi nostri tem- 
poris. Dixi. 


In textu scripto tradito: ! omnia. 


15 
Exc.mus P. D. SAMUEL RUIZ GARCIA 


Episcopus Chiapasensis 


Venerabiles Patres. conciliares, 


Descriptio n. 16 schematis de pastorali episcoporum munere in Ec- 
clesia contenta, qua episcopus describitur veluti Pater ac Pastor gregis, 
tali modo videtur concepta ut potius imaginem iam fortasse temporis 
acti quam vera hodierna lineamenta episcopi nobis depingat, sub luce 
scil. mundi hodierni sese celerrime evolventis et exigentis inde mutatio- 
nem urgentem methodi pastoralis nostrae. 

Non quod imago episcopi Paris ac Pastoris iam obsoleta nec am- 
plius valida censenda sit, sed quod sub nova luce — plane dicam — 
minus individualistica sit interpretanda, eo consilio ut quam citius a 
mundo cognoscatur et contempletur ille novus episcopus typus in 
nostro Concilio delineandus. Nostram conabimur cogitationem explanare: 

4) Omnibus clare patefacit Americam Latinam paene innumeris 
mutationibus, faciem eius non adhuc vetustam radicitus transforman- 
tibus, his praecipue in diebus esse subiectam. Ut de aliquibus tantum- 
modo fiat sermo, memorare iuvat: 

1) explosionem sic dictam demographicam, qua decursu de- 
cem tantummodo annorum, eius populatio in 50 milliones accrevetit, 
dum interim in adaequata proportione numerus sacerdotum nullo modo 
augetur et dum ex altera parte haec populatio, praeprimis agricola, modo 
archaico terram ipsammet colens pro familia quotidie numerosiore, quae- 
rit in urbibus novum laborandi vivendique genus; 

2) phaenomenon urbanismi et migrationum massivarum, quo 
gradatim impossibile redditur munus singulas cognoscendi oves, et quo 
oves ipsae, ad tempus e vigili pastoris cura transfugae, post temporis 
tractum iterum apparent sed infirmitatibus proh dolor spiritualibus 
afflictae; 

3) viarum communicationum augmentum cum consequenti 
etiam evolutione in structuris oeconomicis, quibus si ex una parte 
populationes antea inter se inconnexae in consortium nationis integran- 
tur, ex altera quoque parte, uno quasi anhelitu, immature vestimentis 

tranquillae vitae patriarchalis exuuntur, ut sibi non aptis vitae opera- 
riorum induantur; 

4) mutationes in re politica, quae uno tractu vitam integram 
modumque agendi ac cogitandi totius cuiusdam nationis pervolvunt. 

b) Nunc vero, communis quasi denominator horum omnium pro- 
blematum praecise in hoc reponitur quod, non modo paroeciae cuius- 
dam ambitum exundant, sed ab ipso flumine dioeceseos singulae extra- 
ripant, plurimas circumdantes zonas seu regiones damnose inundantes. 

c) Inde revera colligitur quod omnino insufficienter, immo pror- 
sus irrationabiliter episcopus quidam procederet si munus regendi ac 
pascendi suam dioecesim, ad cognitionem individualisticam suarum 
ovium, suorumque sacerdotum, utrorumque necessitates sedulo quidem, 
sed solummodo quoque coangustaret. 

Exoptandum igitur est ut in praefato n. 16 schematis de pastorali 
episcoporum 1unere, eo modo pastoralis episcoporum actio describatur 
qualiter praemissae et promissa in fine istius schematis prooemii pag. 6 
lin. 4 ad finem recitabatur, hoc est, sicuti exigunt condiciones hominum 
consociationis, « quae, nostra hac aetate, ad novum fertur rerum ordi- 
nem ». Ita ut clare appareat, vel ad ipsas quoque proprias hoc tempore 
regendas oves, omnino necessarium esse attentionem vertere, non tam 
praecipue ad singularum ovium cognitionem, quam ad detegendum potius 
illa « sociologica facta » appellata, quae, in longinquis fortasse regioni- 
bus oborta, lethalem vel frugiferum exercent in propriam dioecesim in- 
fluxum, atque ideo requiri episcoporum consortium ubi talia facta com- 
muniter habentur ut illic praesens Christus efficiatur ubi historiae mu- 
tatio exigit. 

Et nonne ita haberetur pulcherrimum et incontroversum fortasse 
exemplum applicationis illius collegialitatis doctrinae, tam laborioso 
partu, a nobis, venerabiles Patres, in hoc Concilio edita? Locutus sum. 


[Subscripserunt etiam] Ernestus Corripio A., ep. Tampicensis; lesus Alba 
Palacios, ep. Tehuantepecensis; Alfonsus M. Sanchez, ep. Papantlensis; Arturus 
Szymanski R., ep. tit. Cerasuntinus; Fidelis, ep. Chilapensis. 


16 
Exc.Mus P. D. IGNATIUS ZIADÉ 


Archiepiscopus Berytensis Maronitarum 


Venerabiles Patres, dilectissimi Observatores ac Auditores, 


Hoc novum schema in genere, etiam in suis partibus quae desum- 
ptae sunt ex schemate de cura animarum, valere videtur praesertim de 

Ecclesiis ritus latini. Aliunde altera commissio accurate praeparavit 
schema decreti de Ecclesiis orientalibus. Liceat igitur proponere ut fruc- 
tus laborum utriusque commissionis ita colligantur ut in fine Concilii 
teneamus omnes unicum decretum de munere pastorali continens prin- 
cipia universalia. 

Num enim esset munus pastorale episcopi diversae naturae sub sole 
orientis? Talis discriminatio videtur non evangelica et iam desueta. 
Opus est quidem ..., adhuc certare ut Ecclesia acquirat in quibusdam 
elementis essentialibus ius existendi in sua forma orientali; sed quam- 
diu considerantur Ecclesiae orientales quasi exceptiones in Ecclesia, 
catholicitas nondum apparebit..? 

Porro omnes nos simul efficiamur unam, sanctam, catholicam et apo- 
stolicam Ecclesiam, sicut omnes illud profitemur et significamur in sacra 
Liturgia. 

Itaque propono quod zrumque scbema redeat ad expositionem  ge- 
neralem de pastorali episcoporum munere in Ecclesia, ita ut valeant illa 
principia pro quacumque Ecclesia particulari, sive latina sive orientali. 
Deinde diferantur applicationes particulares ad. commissionem — post- 
conciliarem. Sic in futuro elaborari poterit novus Codex iuris canonici in 
quo agatur, iz 1" parte, de iure constitutivo communi Ecclesiae, i» se- 
cunda vero * de iure particulari Ecclesiarum localium, sive latinarum sive 
orientalium. 

Quoad principia universalia, v. g., in n. 11, pag. 10, optandum est 
quod fundamenta tbeologica muneris pastoralis clarius ac fusius trac- 
tentur, sine tamen ulla repetitione cum constitutione de Ecclesia. 

1. Munus pastorale non est quidam empirismus pragmaticus sed 
energia Spiritus Sancti in pastoribus defluens. Hic expectata est ?heologia 
eucharistica et. pneumatologica Ecclesiae localis ad mentem S. Ignatii 
Antiocheni, tam traditionalis apud orientales quam vivida apud ortho- 
doxos. 

Recte dicitur quidem, linn. lss., « dioecesis est pars quaedam do- 
minici gregis quae episcopo concreditur », sed hoc iuridice tantum ex- 
primitur. Cur, venerabiles Patres, in textibus huius Concilii, mens iuri- 
dica quasi semper sensum mysterii obscurat? Antequam fit pars iuridica 
dominici gregis, dioecesis est Ecclesia localis quae non est pars quae- 
dam Ecclesiae universalis sed potius signum visibile et efficax quo tota 
Ecclesia praesens hic et nunc efficitur. Sicut Corpus Domini in sacra 
Liturgia rumpitur sed non dividitur atque totus est in unaquaque hostia, 
ita tota Ecclesia in unaquaque Ecclesia locali. 

2. Abhinc sequitur munus episcopi ut szgzu; unitatis Ecclesiae lo- 
calis. « Episcopus in Ecclesia et Ecclesia in episcopo » ut ait S. Cypria- 

nus ..'. Per illam enim Corpus Christi invenitur hic et nunc, sponsa 
Christi salvatur hic et nunc. Hoc significatur per convivium paschale 
circa episcopum. Ideo unum corpus cum pluribus capitibus aut una 
sponsa cum pluribus sponsis esset quid monstruosum, ut ait Innocen- 
tius III. ... quod revera invenitur saepe saepius. Solutionem proponere 
nequeo; principia tantum revoco. Una sedes plures sedentes accipere non 
potest. Episcopus ordinatur ad plebem viventem. Scrupulum habetur 
ad decorandos plures episcopos titulares eodem titulo Ecclesiae defunc- 
tae. Cur non iam invenitur idem scrupulum quando agitur de Ecclesia 
vivente? 

Hoc schema quidem quamdiu solutionem proponit ubi tractat pas- 
sim de « vicario episcopali ». Haec solutio magis convenire videtur ad 
Ecclesias latinas, vel potius ad eas ubi viget ritus unicus. Ubi vero 
coexistunt plures communitates rituales, praeferenda est solutio « epi- 
scopi personalis ». 

Communitas ritualis enim indiget episcopo, pleno sensu. 

4) Ex una parte, ratio ritus est primario liturgica et spiritualis, se- 
cundario tantum iuridica. Ideo exigitur signum sacramentale eius unita- 
tis, quod est episcopus. 

b) Ex altera parte, ratio insertionis episcopi in ecclesia locali 
adhuc est liturgica, per sacramentum ordinis in hoc ritu, hic et nunc. 

Ideo proponendi sunt episcopi personales cum auctoritate unius epi- 
scopi dioecesani, tum in oriente tum in occidente, quandocumque ca- 
tholicitas dioeceseos id requirit. 

Conclusio. Optatur fusio brevior schematum de pastorali episcopo- 
rum munere in Ecclesia ac de Ecclesiis orientalibus, modo praedicto, 
ita ut via sternatur ad ius constitutivum commune Ecclesiae in quo uni- 
tas et catholicitas mysterii Ecclesiae magis ac magis effulgeant. Gratias. 


Dixi. 


In textu scripto tradito: ! proh dolor. ? ac fratres nostri orthodoxi ut 
in margine aestimabuntur. "ul 1:2: ? (Epist. 68, 8). 


17 


Exc.Mqus P. D. AUGUSTINUS IOACHIM LOPES DE MOURA 
Episcopus Portalegrensis-Castri Albi 


Venerabiles Patres, 


Circa n. 15 (pag. 11 e£ 12^) pauca, magis ad innuendum quam ad 
declarandum vestro iudicio ..? committam. 

1. Initio huius par. 15? invitantur episcopi ut in memoriam revo- 
cent sui sacerdotii plenitudinem perfectionemque. 

Certissime, omnes nos hanc invitationem grato animo accipimus, 
sed etiam parati sumus, e£ nunc iam collegialiter/ ad profitendum ..' 
memoriam plenitudinis sacerdotii nostri nulla unquam oblivio delebit. 

2. Cum in textu laudato asseritur episcopum esse vitae liturgicae 
dispensatorem, moderatorem, promotorem et custodem tamquam ab 
extrinseco administratorem episcopum apparere videtur. 

Desideratur, ni fallor, id quod, in hac enumeratione officiorum, pri- 
matum tenere oportet quia ab intrinseco procedit: revera, episcopus, 
munere sanctificandi fungens, maxime est Pontifex in persona Christi 
Sacrificium Eucharisticum celebrans, presbyterio suo ac plebe sancta in 
communitate fidei sibi adunatis, ut totus grex, cuius est pastor, myste- 
rium paschale participet, in gratia Christi crescat et fructificet necnon 
mortis et resurrectionis Domini testis fidelis, etiam coram iis qui foris 
sunt, exhibeatur. 

In hoc munere pontificali exercendo, meo humili iudicio, potestas 
vicaria vere non datur ita ut id quod episcopus dioecesanus celebratione 
liturgica agit vere insubstituibile, incommunicabile, proprium, 740 
inter episcopalia officia quaecumque eminentissimum * dicendum est. 

Sic clare /4cet ' episcopum sacerdotem magnum sui gregis vere esse, 
« a quo vita suorum fidelium in Christo quodammodo derivatur et pen- 
det », sicut nostra Sancta Synodus in constitutione de sacra Liturgia ..." 
docet. 

3. Ideo, si licet, etiam postulaverim imprimis ut in luce ponatur 
quod si « nihil sine episcopo », eminenter, sine episcopo tota actio litur- 
gica fieri non posse; consequenter, in celebrationibus liturgicis dioece- 
seos relatio ad episcopum toti communitati oranti appareat. 

4. Quod in hoc numero de variis speciebus vocationum consecra- 
tionis Deo in servitium Ecclesiae insinuatur, forsitan magis convenien- 
ter inseri posset in textu sub n. 12 exarato, ubi de munere docendi 
agitur, quia omnibus compertum est, hisce praesertim temporibus, vo- 
cationes praecipue a sic dicta orientatione vocationali initium, perso- 
nae humanae vere accommodatum, sumere, id quod ad munus do- 
cendi evidenter pertinere nemo non videt. Dixi. Gratias! 


In textu scripto tradito: ! deest. ? venerabiles Patres. * deest. 
* deest. 5 unanimiter. $ omnino. 7 elucet. * (cap. I n. 41). 

Exc.mus P. D. IOSEPH GAWLINA 
Archiepiscopus tit. Madytensis 


Exc.mus P. D. ANTONIUS BARANIAK, arch. Posnaniensis: Ut heri 
ab exc.mo secretario generali annuntiatum fuit, inter oratores super 
schema de pastorali episcoporum munere in Ecclesia erat quoque in- 
scriptus arch. loseph Gawlina qui tamen nocte obiit. Proinde votum 
ab eo confectum, « de emigratione » nunc proferam. 


Venerabiles Patres, illustrissimi Hospites, 


Loquendum mihi est de cura spirituali emigrantium nomine episco- 
porum Poloniae et Lithuaniae. 

Secundum Lactantium: « Religio sola est in qua libertas domici- 
lium collocavit ». 

Nunquam anteactis saeculis tot migrati, expulsi, deportati, patriam 
relinquere coacti sunt quam ultimis lustris. Est enim emigratio non so- 
Jum libera et oeconomica, sed etiam coacta, immo politica, de qua lo- 
quitur Encyclica Pacers im terris. 

Ultimis vero temporibus gravitas quaestionis de qua agitur etiam 
aucta, immo crescitura est ratione sic dicti « mercatus communis », 
quando nempe migrantes nec tessera (passaporto) nec aliis indigebunt 
limitationibus et formalitatibus. 

Iucundum est mihi maxima cum gratitudine et reverentia sublineare 
gloriosum spiritum pastoralem episcopatuum variarum nationum, eo- 
rumque in emigratos liberalitatem, qua permultorum exsulum fidem 
et animas salvaverunt. Optime enim intellexerunt, quod exsules qui 
linguae, nationis, religionis, libertatis causa oppressi erant, multo tena- 
cius haec bona colunt et servant quam qui nunquam ob ea vexati sunt. 

Gratias igitur Summis Pontificibus omnibusque episcopis benevolis 
pro praestita exsulibus magnanimitate agimus necnon pro eorum com- 
prehensione, quod emigrati cum antiqua patria et praesertim cum epi- 
scopis communionem fovere student, Ecclesiae in patria oppressae 
adiutorium praestando, secundum illud S. Thomae Aquinatis: « post 
Deum est homo maxime debitor parentibus et Patriae; unde sicut ad 
religionem pertinet cultum Deo exhibere, ita secundario gradu ad pie- 
tatem pertinet cultum parentibus et Patriae » (II-II, qu. 101, a. 1.). 

Peculiaris situatio nostrae aliarumque nationum Europae orientalis 
inducit nos ad revocanda in mentem B.mi Patris Ioannis XXIII, liber- 

tatis et pacis gloriosi praeconis, illuminata verba, scil: « Homini cui- 
libet iure integrum esse debet in civitatis suae finibus vel tenere vel 
mutare locum; ...neque ex eo quod quis certae cuiusdam reipublicae 
est civis, is ullo modo vetatur esse membrum humanae familiae, neque 
civis universalis illius societatis et coniunctionis omnium hominum 
communis » ...'. 

Quoad autem sic dictas « minoritates » nationales profert Ency- 
clica Pacem in terris: « Immo vero iustitiae praeceptis apprime respon- 
det, a reipublicae moderatoribus efficacem dari operam provehendis hu- 
manis condicionibus civium stirpis numero inferioris, nominatim quod 
attinet ad eorum linguam, ingenii cultum, avitas consuetudines, opera 
et incepta in re oeconomica ». 

Profugis denique politicis et emigratis, eorumque tristissimae sorti, 
Papa loannes ea quae sequuntur destinavit verba —- certo perpetuae 
tradenda memoriae: 

« Id profecto ostendit, quarumdam nationum principes plus nimio 
circumscribere iustae libertatis fines, intra quod singulis civibus liceat 
vitam agere homine dignam; immo in huius exempli civitatibus quan- 
doque vel ipsum libertatis ius aut in dubium vocatur aut etiam plane 
tollitur ». 

« Propter hanc causam abs re non erit hoc loco homines ad illud revo- 
care principium, huiusmodi profugos dignitate ornatos esse, iisque 
personae iura esse agnoscenda. Quae iura profugi amittere non potue- 
runt, propterea quod nationis suae civitatis sint destituti » ...". 

Emigratio evadit tamquam « Ecclesia sui generis ac proprie singu- 
laris, nobilis et delicata », quapropter..? Papa Ioannes XXIII studio 
commissionis « de episcopis et de dioecesium regimine » quattuor com- 
mittere dignatus est quaestiones, quarum una « de emigrantibus » agit 
cum adnexo commentario Papae: « Media apta expendantur quae emi- 
grantibus auxilium praestent ad fidem moresque integre servandos ». 

Quaestio haec in ultima redactione schematis conciliaris in aula pro- 
ferendi ad duo verbula (« uti sunt quamplurimi migrantes ») reclusa 
est, quod nec intentioni Summi Pontificis nec bono migrantium nec 
laudatae magnanimitati episcoporum congruere videtur. 

Demandationem enim totius complexus quaestionum ad Directorium 
conficiendum emigrati eorumque fratres dolenter interpretantur, quia 
de imposita « singulari sollicitudine episcoporum » de qua loquitur 
par. 18, quoad banc materiam delicatam in ipso zextu decreti conciliaris 
quasi nullum relinquetur vestigium. 

Cum autem omnes Patres favorabiles sint sorti emigratorum, non 
videtur adrogans neque vana humilis petitio nostra, ut par. 18 sequen- 

tia addantur verba, scil: « Sedulo instructiones et normae serventur 
quae ab Apostolica Sede statutae sunt vel statuendae de spirituali prae- 
fatorum fidelium coetuum cura, eaeque, quatenus opus sit, pressius 
determinentur pleniusque compleantur et temporum conditionibus ac- 
commodentur ... ». 

« Praesertim vero accurate exsecutioni mandentur praescripta de 
Commissione episcoporum, de Comitatibus dioecesanis, de Subcomitati- 
bus paroecialibus constituendis, de paroeciis personalibus vel missionibus 
erigendis, de iure quod emigratis et alienigenis competit deque sacer- 
dotibus seu missionariis aptis et idoneis ad huiusmodi apostolatus off 
cium addicendis ita ut actio pastoralis in bonum eorundem fidelium 
coetuum ubique efficacior evadat et coniuncta procedat ». 

Praetermittam cetera ne longior fam? 


..^ Haec vox erat posthuma eximii pastoris animarum — nuperrime 
demortui — qui multum in vita pertulit et operae non pepercit pluri- 
mosque labores impendit pro fratribus in emigratione et exilio positis, 
quorum sortem et ipse per longissima tempora divisit. 

Consolatione affecti sumus profunda quod Vir Dei, tanti nominis 
inter suos et in mundo universo, tam eximium meruisset funebre elogium 
ex ore exc.mi secretarii generalis Concilii Oecumenici Vaticani II et 
quod Patres conciliares in S. Petri Basilica congregati sub ductu em.mi 
card. Praesidis preces pro eius requie beata ad Deum peramanter fu- 


dissent. Dixi. 


In textu scripto tradito: ! (Litt. Enc. Pacem inm terris, A.A.S., 55 [20 apr. 
1963], pp. 263, 283, 285, 296). ? « Iamvero inter humanae personae iura 
illud etiam recensendum est, licere cuique se in eam nationem conferre, ubi 
aptius se posse speret sibi atque suis necessariis prospicere. Quare rei publicae 
moderatorum officium est alienos venientes excipere, et, quantum suae communi- 
tatis sinit non fucatum bonum, eorum proposito favere, qui forte novae societati 
sese velint aggregare ». * dulcis memoriae. * (S, Prus X, Motu Proprio 
lampridem, 19 martii 1914: A.A.S., 6 [1914], p. 174; Prus XII, Const. Ap. 
Exsul Familia, 1 aug. 1952: A.A.8., 54 [1952], p. 652; Leges Operis Apostolatus 
Maris, auctoritate Pii XII conditae, 21 nov. 1957). ? Adiungere audeo peti- 
tionem ultimam. Cum tempora in quibus Providentia Divina nos Evangelium 
Christi praedicare mandavit, quodammodo epochae migrationum gentium in initio 
Medii Aevi assimilantur et numerus migrantium in quibusdam regionibus maio- 
rem partem fidelium constituat, summa cum reverentia Patribus propono, ut 
ad ipsum schema conciliare addatur, ut pro unaquaque natione, ex qua emigrantes 
tanti sunt numeri in aliquo statu, ut metropolim in normalibus conditionibus, si 
essent simul, constituere possint, assignetur a S. Sede (si Beatissimo Patri pla. 
cuetit) Visitator Apostolicus ex illorum natione. Cum iam habentur episcopi pro 
emigrantibus orientalibus, nulla iusta videtur ratio, cur emigrantes latini, quorum 

cura pastoralis non potest fieri efficax nisi a sacerdotibus eiusdem nationis exert- 
ceatur, in peiori conditione spirituali habeantur. Status Foederati Americae Sep- 
temtrionalis iam optimum, imitandum exemplum statuerunt. 

Venerabiles Patres, liceat mihi concludere imagine similitudinis: In angulo 
cuiusdem diversorii stabat vetus instrumentum musicum. Corruptum, discrepans, 
dissonum, pulvere coopertum, omnibus erat ludibrio et irrisioni. At venit ali- 
quando homo musicus, qui oculis eruditis instrumentum cum amore inspexit, 
examinavit, chordasque remissas ita contendit, ut denuo fidibus melodiam dulci- 
sonam concineret, imperiosam, sanctam. Obstupuere tunc omnes auresque erexere 
irrisores, fidicinem tam pulchras cantilenas ex obsoleto instrumento elicientem 


cernentes. 

Instrumentum hoc nostra emigratio est: nonnunquam deserta, irrisa, fidicines 
artifices autem sunt venerabiles Patres, qui diebus nostris gloriam vel burmillimae 
personae humanae proclamantes, praesertim exsules paterno corde adamatos suble- 
vatosque consolantur et efficiunt, ut nunc varis linguis unum hymnum unamque 
symphoniam gloriae Dei canant. 

Ne cesset terra circumsonare gloria laudeque Dei magnanimitateque Pastorum 


animarum. 
$ « Defunctus adhuc loquitur ». 


19 


Exc.Mus P. D. CAROLUS M. HIMMER 
Episcopus Tornacensis 


Dilectissimi Fratres, 


Parcite mihi et miserere mei quia nova vice ultimus sum. 

Duo verba tantum. Prius verbum, nomine proprio; secundum, no- 
mine episcoporum Belgii. 

Animadversionem quae mihi videtur alicuius momenti, afferre vel- 
lem circa n. 16 huius nostri schematis. In hoc numero, optime recolitur 
officium pastoris oves suas bene cognoscendi sed, ut iam dictum est, 
non satis explicitatur una ex notis characteristics quas haec cognitio in 
hodiernis conditionibus secum ferre debet, scil. nota sociologica. 

Quia plures de hoc iam locuti sunt et ut voluntati em.mi modera- 
toris respondeam — et hoc quidem libenter facio —, argumenta non 
evolvam. Mea intentio erat evolvere, enucleari characteres huius trans- 
formationis hodiernae prout exigunt hi characteres ex parte pastoris 
cognitionem ovium typi omnino novi. Hodie affero tamen partem primi 
argumenti et alia argumenta non dicam. Perveniam immediate ad con- 
clusiones. 

Hodie sub impulsu progressus technici accessus ad. vitam culturalem 
non amplius reservatur quibusdam privilegiatis sed aperitur omnibus 
hominibus et speciatim 774ssis popularibus. 

Propter innumeras causas ordinis socialis, puta media communica- 
tionis, concentrationem multorum, speciatim operariorum in civitati- 
bus atque in ambitu laboris et ludorum, plurimae oves nostrae subditae 
sunt illi potentissimo, permanenti atque profundo influxui sociologico. 
Hic influxus, ceterum non necessario malus, est magna realitas a qua 
abstrahi nequit. 

Haec autem omnino nova conditio ovium exigit ex parte pastoris co- 
gnitionem, ut dixi, non tantum novam sed revera alterius prorsus ordi- 
nis. Non sufficiunt amplius ad cognoscendas oves contactus individuales 
et visitationes familiarum. Si vere efficaciter oves nostras docere et pa- 
scere volumus, omnino oportet ergo ut per inquisitiones serias, immo 
scientificas (inchieste sociologiche) eorum modum cogitandi, sentiendi 
et vivendi attingamus, scrutando omnes causas sociales in eis quotidie 


agentes. 
Unde instanter proponitur ut in n. 16 inseratur hoc additum: « Sint 
episcopi in medio suorum etc... boni pastores qui cognoscunt suas 


oves non solum per contactus individuales et familiarium visitationes 
sed recurrendo etiam ad media specifica investigationis sociologicae ». 

Et nunc nomine episcoporum Belgii, unum verbum circa n. 53 ubi 
agitur de apostolatu religiosorum in dioecesibus. In hoc numero, iure 
meritoque principia stabiliuntur de apostolatu religiosorum in dioecesi- 
bus, in 4) affirmatur quod sequitur: « Omnes religiosi, exempti et 
non exempti, Ordinariis locorum subduntur etc. ... ». 

Aestimamus expressam quoque mentionem faciendam esse de scho- 
lis catholicis. Sane moderatio scholarum catholicarum quae a religiosis 
erectae sunt, ad ipsos religiosos pertinet, sed in eadem facienda sub- 
duntur praescriptis quae episcopus, totius apostolatus in dioecesi ordina- 
tor, statuenda aestimaverit ut omnium scholarum in dioecesi debita 
habeatur coordinatio et ad bonum commune ordinatio. 

Propterea proponitur ut in textum addantur post verba « ... cateche- 
ticam institutionem et liturgicam efformationem » haec verba « scholas 


catholicas ». Gratias. 


Textus scripto traditus: 

Animadversionem quae mihi videtur alicuius momenti, afferre liceat circa 
n. 16, pag. 12, linn. 15-19. 

Optime hic recolitur officium pastori incumbens oves suas bene cognoscendi 
sed non satis explicitatur una ex notis characteristicis quas haec cognitio in ho- 
diernis conditionibus secum ferre debet, sofa scilicet sociologica. A. v. haec para- 
graphus non videtur satis correspondere scopo ceterum explicite declarato in 
prooemio huius schematis in quo (pag. 6, linn. 5-7) annuntiatur descriptio mune- 
ris pastoralis episcopi bodierni, i. e. temporibus Concilii Vaticani II. Aetate enim 

nostra, sicut ibi optime notatur, « conditiones hominum consociationis ad novum 
fertur rerum ordinem ». 

Neque est necessarium diutius insistere in hoc facto ubique terrarum percep- 
tibile, transformationis profundae et rapidissimae mundi hodierni, quae praeser- 
tim a termino secundi belli mundialis semper progreditur et adhuc progressura est. 

Ut scribebat card. Suhard, arch. Parisiensis, anno 1947: « Bellum non est 
ut ita dicam intermezzo (entr'acte) sed epilogum constituit. Coincidit cum cessa- 
tione alicuius mundi (elle marque la fin d'un monde). Simultanee aetas quae 
incipit post istud bellum similitudinem habet alicuius prologi (prooemii): est 
veluti praefatio relate ad tragediam alicuius mundi qui est in fieri ». 

Tres sunt characteres huius actualis transformationis mundi quos ibi indi- 
care vellem prout exigunt ex parte pastoris, cognitionem ovium typi omnino 
novi ac antea, scil. typi sociologici. 

1' character. Hodie sub impulsu progressus technici accessus ad vitam cul- 
turalem non amplius reservatur quibusdam privilegiatis sed aperitur omnibus ho- 
minibus et speciatim assis popularibus (masses populaires). 

Propter innumeras causas ordinis socialis, puta media communicationis, con- 
centrationem multorum, speciatim operariorum in civitatibus atque in ambitu 
laboris et ludorum (loisirs), plurimae oves nostrae subditae sunt illi potentissimo, 
permanenti atque profundo influxui sociologico. Hic influxus, ceterum non ne- 
cessario malus, est magna realitas a qua abstrahi nequit. 

Haec autem omnino nova conditio ovium exigit ex parte pastoris cognitio- 
nem gregis pariter novam et revera alterius prorsus ordinis. Non sufficiunt amplius 
ad cognoscendas oves contactus individuales et visitationes familiarum. Si vere 
efficaciter oves nostras docere et pascere volumus, omnino oportet ergo ut per 
inquisitiones serias, immo scientificas (inchieste sociologiche) eorum modum cogi- 
tandi, sentiendi et vivendi attingamus, scrutando omnes causas sociales in eis 
quotidie agentes. 

2'5 character. Praeterea haec actualis evolutio mentium et morum hanc notam 
prae se fert quod sit rapidissima atque valde mobilis. Ex quo etiam inferendum 
est quod haec informatio nostra sociologica debeat manere sufficienter actualis, 
non attendens tantum ad eventus (événements) sed ad contextum socialem in 
qua hi eventus locum habent. 

Secus periculosum est quod, verbi gratia occasione alicuius eventus uti 
conflictus socialis, interventus episcopi non satis attendat ad ipsam problemati- 
cam quaestionis et ad mentalitatem eorum qui hoc conflictu tanguntur, immo no- 
ceat veritati et Ecclesiae exinde grave damnum inferat. Quomodo Ecclesia posset 
esse praesens mundo qui tam celeriter transformatur, si cognitio nostra ad super- 
ficiem « realitatis socialis » remaneret! 

3' character. Hodiernae mentalitates modo efficaci attingi nequeunt sine re- 
cursu ad ;ediía collectiva. Patet ex iam dictis et valet etiam pro actione Eccle- 
siae. Proinde etsi apostolatus individualis sacerdotum et laicorum semper requi- 
ratur et absolute indispensabilis est, omnes formae sociales apostolatus et coordi- 
natio earum in sic dicta pastorali collectiva (pastorale d'ensemble) a nostris tempo- 
ribus specialiter exiguntur. 

Sed iterum haec ordinatio ab episcopo vel a Conferentia episcopali forma- 
rum aptarum apostolatus indolis socialis atque praesertim Pastoralis collectivae 

modo valido confici nequit nisi post praeviam analysim et inquisitionem | sociolo- 


gicasm serio peractam. 

Concludo. 1. Ad progressum hac in re fovendum consentiendum est voto 
iam emisso in hac aula ab exc.mo DrZecnik, episcopo Mariborensi in Jugoslavia, 
qui petebat introductionem cursus sociologiae pastoralis in facultatibus theolo- 
gicis. 

2. Proponitur instanter ut in n. 16 inseratur hoc additum: «Sint episcopi 
in medio suorum ... boni pastores qui cognoscunt suas oves non solum per con- 
tactus individuales et familiarum visitationes sed recurrendo etiam ad media 
specifica investigationis sociologicae ». 

Hoc quia agitur de cognitione alterius omnino generis quae hodie a nulla 
alia suppleri potest. 

3. Addatur etiam in n. 16 vel in proximo 17 necessitas pro episcopis pro- 
movendi instituta investigationis socio-pastoralis sive dioecesana, sive regionalia, 
sive nationalia. (Haec instituta non sunt confundenda cum institutionibus statisti- 
carum religiosarum). 


Textus additus; Nomine episcoporum Belgii. 

In n. 33, in quo iure meritoque principia stabiliuntur de Religiosorum in 
dioecesibus apostolatu, ad 4) affirmatur quod sequitur: « Omnes religiosi, exem- 
pti et non exempti, Ordinariis locorum subduntur in iis quae ad publicum exer- 
citium cultus divini, ad curam animarum, ad sacram praedicationem populo traden- 
dam, ad christifidelium, praesertim puerorum, catecheticam institutionem et litur- 
gicam efformationem, ad varia apostolatus opera necnon ad status clericalis deco- 
rem spectant ». 

Aestimant perplures episcopi expressam quoque mentionem faciendam esse 
de scholis catholicis. Sane moderatio scholarum catholicarum quae a religiosis 
erectae sunt, ad ipsos religiosos pertinet, sed in eadem facienda subduntur prae- 
scriptis quas episcopus, totius apostolatus in dioecesi ordinator, statuenda aesti- 
maverit ut omnium scholarum in dioecesi debita habeatur coordinatio et ad bo- 
num commune ordinatio. Re quidem vera scholae catholicae sunt forma aposto- 
latus, cuius ordinatio ab episcopo pendet et eidem subiicitur. Ne autem aliquod 
subsistat dubium, de scholis catholicis, de subiectione religiosorum iis episcopi 
praescriptis quae earundem visitationem et coordinationem respiciunt expressum 
verbum requiritur. Itaque proponitur ut textus mutetur sequenti modo: « ... cate- 
cheticam institutionem et liturgicam efformationem, scholas catbolicas aliaque apo- 
stolatus opera... ». 


Moderator: Postquam Patres, qui nomen tempestive dederunt, lo- 
cuti sunt, finietur discussio de praesenti schemate « De pastorali munere 
episcoporum ». Restat solummodo unus Pater qui loqui vult de nu- 
meris 18 bis et ter, qui his solummodo diebus noti facti sunt Patribus. 
Et si qui Patres nomine saltem 70 Patrum loqui velint, dent subito 
nomen secretariatui generali. 

Proxima congregatio generalis erit crastina die, hora nona. 


Em.mus P. D. EucENIUs card. TissERANT: Reponatur Sacrosanc- 
tum Evangelium. 

S. Andreae capite super altare reposito, Summus Pontifex oratio- 
nem dicit: 


Summus Pontifex: Ora pro nobis, Sancte Andrea! 
Patres: Ut digni efficiamur promissionibus Christi. 
Summus Pontifex: Oremus. 


Maiestatem tuam, Domine, suppliciter exoramus: ut, sicut Eccle- 
siae tuae beatus Andreas Apostolus exstitit praedicator et rector, ita 
apud te sit pro nobis perpetuus intercessor. Per Christum Dominum 
Nostrum. 


Patres: Amen. 


Deinde Missa celebratur. Qua finita, omnes sedent et auscultant 
homiliam: 


EM.Mus P. D. FRANCISCUS can». KONIG 


Archiepiscopus Vindobonensis 


Beatissime Pater, 
Patres venerabiles, 
Observatores et Auditores, 


« Dilexit Andream Dominus in odorem suavitatis ». His verbis litur- 
giae hodiernae, in quibus summa laus Apostoli continetur, salutant 
eum —- hic per eius insignem reliquiam praesentem — salutant eum 
apostolorum successores fratresque qui undique convenerunt. 

Sollemnem enim diem agimus, Patres venerandi, in quo apostolus 
opus sibi a Christo commissum inter nos renovat; tamquam fundamen- 
tum enim fratribus suis totius Ecclesiae a Domino positus, fratres qui 
a longe convenerunt in suis celebrandis laudibus et in mutua dilectione 
hodie coniungit. 

Vicissitudines enim harum apostoli reliquiarum perpendenti mirum 

apparet divinae Providentiae consilium. Cum enim maximae calamita- 
tes christianis orientis gentibus imminerent atque Ecclesiarum divisio 
fere consummata haberetur, Thomas Paleologus, urbis Patras in Graecia 
princeps, pretiosum B. Andreae reliquiarum depositum, quod iam a 
saeculis in sua urbe venerabatur, servari cupiens illud ad communionis 
christianae centrum, sepulcrum scil. B. Petri, detulit, Summoque Pon- 
tifici Pio II servandum commisit. 

Qui Pontifex illud reliquiarum depositum apud pontem Milvium 
die 21 aprilis anno 1462 accipiens, apostolum Andream his verbis allo- 
quebatur: 

« Advenisti tandem, o sacratissimum et adoratissimum S. Apostoli 
caput; ad fratrem tuum Apostolorum principem confugisti exsulans. Non 
deerit germanus tuus tibi. Restitueris in solio tuo cum gloria, volente 
Domino. Licebitque aliquando dicere: * O felix exilium quod tale 
reparet auxilium ". Interea temporis cum tuo germano aliquamdiu com- 
moraberis et pari honore cum eo potieris ». 

Ita Pius Papa II Andream apostolum illis diebus salutavit. 

« O felix exilium ». Haec prophetica verba hodie implentur, dum 
apostoli reliquiae, tamquam pignus et signum caritatis, communi chri- 
stianorum gaudio, secundum Pii II promissa cum gloria suo solio re- 
stituuntur. 

Qui quidem felix dies, in quo apostoli exilium terminatur, divina 
disponente Providentia, ex humili Papae Pauli VI feliciter regnantis 
consilio Terram Sanctam visitandi ortus est. In illo enim itinere, cuius 
gesta omnium retinet memoria, orientis fideles simul et non christiani 
Petri successorem intimius cognoscere et diligere coeperunt, dum et 
ipse ingenti erga illos motus caritate omnes quodammodo amplexus est. 

Huius caritatis pignus reale Ecclesiae Graeco-Orthodoxae tradere cu- 
piens, Summus Pontifex apostoli Andreae pretiosas reliquias Ecclesiae 
Patrensi in manibus eius Metropolitae restituere decrevit. 

Nos veto omnes in episcopatu fratres suae caritati socians, ipse 
B.mus Pater in medio nostrum reliquias afferre et venerari primus ho- 
die dignatur, pro qua gratia omnium nostrum liceat gratum proferre 
animum nostrosque pandere sensus. 

Reliquiarum quidem terminatur commoratio in hac augusta Basi- 
lica at animi nostri ab illis non separantur. Illas tradentes caritatem si- 
gnificamus atque testamur simulque firmum exprimimus desiderium et 
spem consummatae unitatis. Utinam fiat sepulcrum apostoli protoclyti 
communis omnium christianorum venerationis et orationis sanctuarium! 

Tu vero, apostole, quem Dominus in odorem suavitatis dilexit, qui 
tuo labore dissitas quoque Russorum terras nuntio evangelico illumi- 

nasti atque effuso sanguine dilectionem tuam Christo probasti, nos 
omnes, Pontificem Nostrum Paulum, episcopos in Concilio congregatos 
eorumque sacerdotes atque fideles omnes eorum curae commissos, seiunc- 
tos fratres omnesque ad quos Christus apostolos suos direxit, illius di- 
lectionis redde participes qua Christus te in odorem suavitatis dilexit. 

Crucem Domini, in cuius exaltatione haec Concilii sessio initium 
habuit, fac nos illa devotione amplecti quae tuis illustratur verbis: 
« O bona Crux, diu desiderata, et iam concupiscenti animo praeparata, 
securus et gaudens venio ad te, ita ut tu exsultans suscipias me discipu- 
lum Eius qui pependit in te ». 

B. apostoli Petre et Andrea, orate pro universo populo christiano, 
ut fiat pax et vera concordia inter omnes gentes! 


Post egressum Summi Pontificis, Patres orationem Adsumus reci- 
tant, et secretarius generalis monet: Exeant omnes cum omni festi- 
natione. 


Exc.mus P. D. PERICLES FELiCI, arch. tit. Samosatensis, $s. Con- 
cilii secretarius generalis: 


Venerabiles Patres, uti videtis, concessum est hodie viris technicis 
imaginibus luce exprimendis in hac aula aliquamdiu permanere. 

Hanc 86 congregationem generalem moderatur em.mus ac rev.mus 
D. card. Leo Ioseph Suenens, arch. Mechliniensis-Bruxellensis. 

In hac congregatione prosequetur disceptatio circa schema de pe- 
storali episcoporum munere in Ecclesia. Sunt duo tantum Patres, qui 
loqui postulaverunt. Deinde fit transitus ad schema de Oecumenismo, 
scil. ad discutiendam declarationem de libertate religiosa. 

Pariter, durante hac congregatione generali, prosequentur suffraga- 
tiones circa cap. III schematis de Ecclesia. 

Heri, uti comperire potuistis, suffragationes rite et celeriter factae 
sunt. Meritum est Patrum, qui suis locis semper bene steterunt; quod 
fore confidimus ut hodie etiam eveniat! 

En igitur nomina eorum qui loqui postulaverunt circa schema de pa- 
storali episcoporum munere in Ecclesia: exc.mi DD. Carolus Greco, 
ep. Natchitochensis (Alexandrinus) in Statibus Foederatis Americae 
Septemtrionalis; Raphaél Gonzalez Moralejo, ep. aux. Valentinus in 
Hispania. 

Deinde circa declarationem 4e libertate religiosa loqui postulave- 
runt: em.mi ac rev.mi DD. cardd. Ernestus Ruffini, arch. Panormitanus 
in Italia; Ferdinandus Quiroga, arch. Compostellanus in Hispania; 
Paulus Aemilius Léger, arch. Marianopolitanus in Canada; Richardus 

Cushing, arch. Bostoniensis in Stat. Foed. Amer. Sept.; loseph Maria 
Bueno, arch. Hispalensis in Hispania; Albertus Meyer, arch. Chica- 
giensis in Stat. Foed. Amer. Sept.; Ioseph Ritter, arch. S. Ludovici in 
Stat. Foed. Amer. Sept; Radulfus Silva Henriquez, arch. S. Iacobi 
in Chilia; Alfridus Ottaviani; exc.mi DD. Petrus Parente, arch. tit. Pto- 
lemaidensis in Thebaide; Aemilianus Cekada, ep. Scopiensis in lugosla- 
via; Petrus Cantero, arch. Caesaraugustanus in Hispania; loannes Aba- 
solo, ep. Vijayapuramensis in India; Henricus Nicodemo, arch. Ba- 
rensis in Italia; Ioseph Lopez, ep. Tudensis-Vicensis in Hispania; Anto- 
nius de Castro, ep. Camposinus in Brasilia; Ioannes Canestri, ep. aux. 
Cardinalis Vicarii de Urbe; Ioannes Pohlschneider, ep. Aquisgranen- 
sis in Germania; Marcellus Lefebvre, arch. sup. gen. Congregationis 
S. Spiritus; Ioseph Buckley, sup. gen. Societatis Mariae; Ernestus Pri- 
meau, ep. Manchesteriensis in Statibus Foederatis Americae Septem- 
trionalis; Petrus Nierman, ep. Groningensis in Hollandia. 

Uti nostis, venerabiles Patres, tribus sequentibus diebus sollemnia 
celebrabuntur in ecclesia S. Andreae de Valle in honorem S. Andreae. 
Horis pomeridianis, sacra reliquia deferetur privatim in illam ecclesiam; 
et crastina, feria V scil., habebuntur mane Sanctae Missae, et vespere, 
hora 18, oratio per em.mum card. Ioannem Urbani, patr. Venetiarum, 
et benedictio Eucharistica impertita ab em.mo card. Villelmo Theodoro 
Heard. Feria VI, nempe die 25 septembris, vespere, eadem hora, scil. 18, 
habebitur oratio per em.mum card. Ernestum Ruffini, arch. Panormi- 
tanum, et benedictio Eucharistica impertita ab em.mo card. Decano, 
Eugenio Tisserant. Sabbato autem, 26 septembris, hora 10, habebitur 
Missa sollemnis, et profectus Commissionis specialis Pontificiae ad de- 
ferendam sacram reliquiam in Graeciam. Omnes Patres humanissime 
ad has functiones invitantur. 

Nunc lego textum suffragationis XIII. Videatis pag. 10 [cf. vol. III, 
pars I, pag. 401]. Venerabiles Patres, placetne haec declaratio an non 
placet? Respondeatis, quaeso. 


Moderator: Loquatur exc.mus D. Raphael Gonzalez Moralejo, ep. 
aux. Valentinus in Hispania, et ad microphonium accedat exc.mus ... 


Secretarius generalis: Loquatur exc.mus Greco, qui primus est in 
ordine. 

] 
Exc.mus P. D. CAROLUS P. GRECO 


Episcopus Alexandrinus 


Em.mi ac exc.mi Patres conciliares, 


Loquar ut praeses im nomine coetus episcoporum Civitatum | Foe- 
deratarum Americae Septemtrionalis pro Confraternitate Doctrinae Chbri- 
stianae.! 

I. Omnes scimus nullum munus in Ecclesia esse tam grave, tam 
necessarium, tam fundamentale pro vita Ecclesiae animarumque salute 
quam munus docendi doctrinam christianam. Multa et optima dicuntur 
de hoc officio in schemate de pastorali episcoporum munere, praesertim 
nn. 12, 13, 14, 17. Immo breviter loquitur in n. 14 de praeparatione 
catechistarum vel docentium ^ pro opera tradendi doctrinam. Attamen 
schema omnino silet de penuria luctuosa catechbistarum, quae penuria 
agitat Ecclesiam et eam magno dolore et nimia anxietate * afficit; schema 
nullam solutionem ponit vel suggerit huius problematis. Schema prae- 
terea videtur sedule vitare mentionem de sodalitio ilo praeclarissimo 
laicorum quod Ecclesia ipsa fundavit et per vocem, fortem et tempesti- 
vam, Summorum Pontificum, institui mandavit et adhuc mandat ad adiu- 
vandos episcopos et sacerdotes in munere docendi. Sicut omnes scimus, 
ista associatio laicorum dicitur Confratermitas Doctrinae Christianae. 
Ecclesia u£ique^ praescripsit solutionem. Utinam acciperetur! 

II. Inserendo nomen huius associationis laicorum in hoc schemate, 
Concilium Vaticanum II hunc fontem inexhaustum catechetarum ...^ 
poneret in honore, vigore et praxi ubique terrarum ad solvendam penu- 
riam docentium ad magnum Ecclesiae incrementum et gaudium et co- 
piosam salutem animarum. 

III. Haec confraternitas, iam diu ab Ecclesia praecepta, ef unica 
ad boc munus ab Ecclesia praecepta, est coetus paroecialis laicorum, 
qui a clero coadunantur ac mente et corde praeparantur ad ea omnia 
quae ad munus docendi doctrinam christianam spectant. Habet program- 
mata pro omni aetate et necessitate programmatis." 

IV. Cum numerus sacerdotum, fratrum et sororum — inspecto prae- 
sertim quotidiano incremento christifidelium — de die in diem decre- 
scat, cumque instructio religiosa sit fundamentum fidei et salutis, nemo 
est qui non videat quod laicorum confraternitas Doctrinae Christianae 
est indispensabilis pro vita, vigore ac dilatatione Ecclesiae hodiernis 


diebus? 


19 

Cum multa de boc schemate iam dicta sunt ab ill.mo archiepiscopo 
$. Antoni, pergam ad conclusionem." 

XIII. Mihi non adfuit tempus attingendi ingentem numerum Patrum 
conciliarium qui cognoscunt et fovent Confraternitatem in dioecesibus 
suis, sed certus prorsus sum quod eorum sensus exprimam cum humil- 
lime peto praeclarissimos Patres conciliares ut faveant insertioni nomi- 
nis Confraternitatis in schemate, immo etiam introducant eam et fo- 
veant in suis dioecesibus, si iam non fecerint. 

Omissio Confraternitatis Doctrinae Christianae in hoc schemate est 
denegatio magni adiumenti episcopis et sacerdotibus in munere docendi, 
et est quasi contemptus, iz aliquo sensu," erga Summos Pontifices et 
Sacras Congregationes quae .." ad hos usque dies fortiter" iusserunt 
et maxime" commendaverunt Confraternitatem Doctrinae Christianae. 


Dixi. 


In textu scripto tradito: ! deest. ? catechetarum. * docentium cate- 
chetarum. * anxietudine. * deest. $ seu. docentium. 7 deest. 
* deest. ? instructionis religiosae comparanda, incipiens cum parentibus neo- 


natorum et attingens pueros catholicos, praesertim qui scholas non religiosas seu 
publicas (uti dicunt) frequentant; adultos quoque catholicos qui instructione reli- 
giosa indigent (et sunt fere omnes), et non-catholicos atque catholicos lapsos, qui 
ad Christum et Ecclesiam ducuntur, vel saltem benevole erga Ecclesiam disponun- 
tur. Et reapse maximo est auxilio ad opus conversionis perficiendum. ? ubique 
terrarum. H V. Haec confraternitas maxime diffusa nunc est in singulis 
dioecesibus Civitatum Foederatarum Americae Septemtrionalis, in dioecesibus 
canadensibus, in permultis dioecesibus Americae Latinae, in Africa, India, Insu- 
lis Philippinis et in aliis. 

VI. Ut Praeses coetus episcopalis pro confraternitate in Statibus Foederatis 
Americae, habeo communicationes cum multis episcopis multisque in regionibus. 
Permulti episcopi mihi declaraverunt se non potuisse dioeceses efficaciter regere 
et ad finem cum proventu perducere, praesertim in munere docendi, sine adiumento 
confraternitatis. 

VII. Confraternitas ita cognita et probata, facile est declarare eam esse aptis- 
simum, efficacissimum ac opportunissiimum medium impertiendi doctrinam chri- 
stianam; facile etiam est intelligere quare episcopi et sacerdotes qui confraterni- 
tatem sciunt et sedule adhibent declarent futurum Ecclesiae esse in Confraterni- 
tate Doctrinae Christianae, i. e., in adiutorio quod membra istius associationis 
praestant episcopis et parochis. 

VIII. Itaque, cum ista confraternitas laicorum sit tam necessaria in Ecclesia, 
mirum non est quod Summi Pontifices iam a saeculo decimo sexto, sed praesertim 
praesenti saeculo, commendarint immo  iusserint institutionem  confraternitatis 
in omni mundi paroecia. 

IX. Tempus non permittit nisi ut legam de uno tantum Pontifice, Sancto Pio X, 
qui in decreto Acerbo Nimis praescripsit: « In omni mundi paroecia instituatur 

canonice Confraternitas Doctrinae Christianae, uti prima omnium societatum, Per 
confraternitatem, parochi inveniunt magnum adiumentum pro instructione cate- 
chetica a personis laicis... ». Praescriptiones huius decreti postea in Codicem Iuris 
Canonici insertae sunt, praesertim in canonem septingentesimum decimum primum. 
Alii Summi Pontifices huius saeculi, et nuper Beatissimus Pater feliciter regnans, 
Paulus Papa VI, et Sacra Congregatio Concilii, multa ediderunt tam in laudando 
quam in praescribendo Confraternitatem. 


X. In fine litterarum quas Sacra Congregatio de Seminariis die 7 martii huius 
anni omhibus episcopis transmisit, circa praeparationem candidatorum ad sacer- 
dotium, invenitur haec sententia: « Nobis placeret addere verbum de Confraterni- 
tate Doctrinae Christianae, quae est associatio officialiter commendata ab Ecclesia 
pro omni dioecesi et paroecia. Summi Pontifices frequenter de ea locuti sunt et 
Sacra Congregatio Concilii ipsi officialiter dedit regulas et constitutiones, etc. ». 


XI. Venerabiles Patres, dubitari non potest ex decretis, litteris et commenda- 
tionibus Summorum Pontificum et Sacrarum Congregationum, necnon ex fructi- 
bus gloriosis confraternitatis in permultis dioecesibus et paroeciis ubi viget et 
floret, esse mentem et voluntatem Ecclesiae ut Confraternitas Doctrinae Christia- 
nae, mandato ecclesiastico, instituatur in omni dioecesi et paroecia, ut maximum 
adiumentum episcopis et parochis in munere summi momenti docendi doctrinam 
christianam et conversiones faciendi, 


XII. Addi potest quod Commissio Conciliaris, quae de catechesi agebat, una- 
nime suffragium dedit ut Confraternitas Doctrinae Christianae in schemate nomi- 
netur. 7? deest. ? valide et constanter. ^ deest. 5 deest. 


Textus additus: 


1. In schemate de pastorali episcoporum munere optima continentur (in nn. 12, 
13, 14, 17) de munere et de necessitate catecheticae institutionis, sed non fit men- 
tio, nisi modo generali et modo minime persuasivo, de mediis ad instructionem 
comparandam pro iis omnibus, qui ea indigent. Schema videtur sedulo et religiose 
evitare mentionem de coetu vel sodalitio illo praeclarissimo, quod Ecclesia per 
vocem Summorum Pontificum, praesertim hoc saeculo, tempestive et fortiter in- 
stitui iussit ac adhuc iubet, i. e., de Conífraternitate Doctrinae Christianae. 


2. Haec Confraternitas est coetus paroecialis laicorum, qui a clero coadunan- 
tur ac mente et corde praeparantur ad ea omnia quae ad munus docendi fidem 
catholicam spectant; ac proinde sub regimine et vigilantia cleri illud munus ma- 
ximi quidem momenti pro Ecclesia et animarum salute fideliter ac. magno cum 
proventu adimplere possunt et de facto adimplent. 


3. Haec Confraternitas ab Ecclesia praescripta habet programmata pro omni 
aetate ac necessitate instructionis religiosae, incipiens cum parentibus neo-natorum 
et attingens pueros catholicos, praesertim qui scholas non religiosas seu publicas 
(uti dicunt) frequentant, adultos quoque catholicos, qui instructione religiosa indi- 
gent (et sunt fere omnes), et non catholicos atque catholicos lapsos, qui ad 
Christum et Ecclesiam ducuntur, vel saltem benevole erga Ecclesiam disponuntur. 
Reapse maximo est auxilio ad opus conversionis perficiendum. Cum numerus 
sacerdotum, fratrum et sororum, inspecto praesertim quotidiano incremento chri- 
stifidelium, de die in diem decrescat, cumque instructio religiosa sit fundamentum 
fidei et salutis: «fides ex auditu », dicit S. Paulus, nemo est qui non videat 

quod Confraternitas Doctrinae Christianae est indispensabilis pro vita, vigore 
et dilatatione Ecclesiae ubique terrarum. 

4. Utique Conífraternitas Doctrinae Christianae est magno auxilio parochis et 
episcopis in munere ac missione divina impertiendi institutionem religiosam: 
« Euntes docete omnes gentes », et permulti sunt parochi et episcopi, qui declara- 
verunt ac declarant se non potuisse paroecias et dioeceses efficaciter regere et ad 
finem cum proventu perducere sine adiumento Confraternitatis. 

Confraternitas ita cognita et probata, facile est declarare eam esse aptissimum, 
efficacissimum et opportunissimum medium propagandi doctrinam christianam; 
facile etiam est intelligere quare episcopi et sacerdotes, qui Confraternitatem sciunt 
et sedulo adhibent in munere docendi, declarent futurum Ecclesiae esse in Confra- 
ternitate Doctrinae Christianae. 


5. Haec Conífraternitas maxime diffusa est in singulis dioecesibus civitatum 
Foederatarum Americae Septemtrionalis, in dioecesibus canadensibus et in per- 
multis dioecesibus Americae Latinae, in Africa, India, Insulis Philippinis et in aliis. 
Experientia teste, conspicuum est laicos multa conferre posse pro Christo et Ec- 
clesia per Confraternitatem Doctrinae Christianae. 

6. Quae cum ita sint, mirum non est quod Summi Pontifices iam a saec. Xvr, 
et uti iam diximus, praesertim praesenti saeculo, commendarint immo iusserint 
institutionem Confraternitatis in omni mundi paroecia. 

4) S. Pius V, a. 1571, in constitutione Ex debito mandavit ut Conífrater- 
nitas Doctrinae Christianae institueretur pro instructione puerorum ac adultorum. 

b) Papa Benedictus XIV, in decreto Ezsi minime, die 2 februarii 1742, de- 
crevit quod viri et mulieres Confraternitatis Doctrinae Christianae deberent adiu- 
vare episcopos et parochos in opere efformationis religiosae. 

c) S. Pius X edidit viginti et unum documenta maiora circa instructionem 
religiosam; sed legislatio specifica de Confraternitate Doctrinae Christianae inve- 
nitur in decreto Acerbo nimis, quod direxit ad omnes mundi episcopos. Praescrip- 
tiones huius decreti postea in Codicem Iuris Canonici insertae sunt a Summo 
Pontifice, praesertim in can. 711. Sequentia verba indicant naturam praescriptivam 
decreti circa Confraternitatem Doctrinae Christianae et eius institutionem in omni 
paroecia: « In omni mundi paroecia instituatur canonice Confraternitas Doctrinae 
Christianae, Per Confraternitatem parochi, praesertim in locis ubi adest sacerdotum 
penuria, inveniunt magnum adiumentum pro institutione catechistica a personis 
laicis... ». 

d) Opus Confraternitatis Doctrinae Christianae recepit supremam vim his 
diebus in decreto ex S. Congregatione Concilii, die 15 februarii 1935, sub aucto- 
ritate Papae Pii XI, qui statuit: « In omni paroecia... instituatur Confraternitas 
Doctrinae Christianae, uti prima omnium societatum, secundum can. 711 ». In- 
super a S. Congregatione Concilii adiungitur quaestio in relatione respondenda: 
« An Conífraternitas Doctrinae Christianae instituta sit in omni paroecia et quod- 
nam adiumentum praebeat parochis in tradenda institutione catechistica? ». 

e) Pius Papa XII et Papa Ioannes multa ediderunt in laudem Confrater- 
nitatis Doctrinae Christianae. Pius Papa XII scripsit: « In vestra Ecclesia (Am. 
Septemtr.) inter Adsociationes laicorum sunt quae sibi acquisiverunt gloriam pe- 
rennem, scil, Actio Catholica et Confraternitas Doctrinae Christianae ». In litteris 
episcopo Buffalensi transmissis, occasione Congressus Internationalis Confraterni- 
tatis, scripsit idem Summus Pontifex: « Noster Sanctus Predecessor felicis memo- 

riae, S. Pius X, mandavit ut in omni paroecia institueretur Confraternitas Doctri- 
nae Christianae. Hoc sapiens mandatum sui Patroni caelestis uti thema Congressus 
seligendo, Confraternitas demonstravit quod cognoscit servitium efficax quod lai- 
catus, zelans et bene praeparatus, potest reddere episcopis et clero in munere 
vitali docendi veritates religiosas ». 

f) Papa Ioannes, felicis memoriae, episcopo praesidi Coetus Episcopalis 
Confraternitatis Doctrinae Christianae pro America Septemtrionali, haec inter alia 
scripsit: « Confraternitas Doctrinae Christianae est forma maxime necessaria et 
maxime pretiosa apostolatus laicorum », et em.mo principi card. Amleto Ioanni 
Cicognani, uti suo a latere Legato ad Congressum Internationalem Confraterni- 
tatis apud Dallas scripsit: « Optamus ut Congressus habeat effectus salutares etiam 
extra limites Statuum Foederatorum eo fine quod Confraternitas, tam saepe a 
Supremis Pontificibus commendata, longe lateque cognoscatur et instituatur ubique 
terrarum ». 

£g) Et B.mus Pater, feliciter regnans Paulus Papa scripsit eidem praesidi 
Confraternitatis iam citato: « Congressus Catechisticus apud Dallas habitus dedit 
magnum vigorem conatibus iam bene notis Confraternitatis, et iam hodiernis die- 
bus Omnipotens Deus nobis permisit aspicere multos effectus pretiosos. Oramus- 
que ut fructus abundantiores eveniant e conatibus membrorum Confraternitatis 
Doctrinae Christianae, quibus amanter impertimus nostram paternam benedic- 
tionem ». 

b) In fine litterarum quas S. Congregatio de Seminariis die 7 martii huius 
anni episcopis transmisit, circa praeparationem candidatorum ad sacerdotium, in- 
venitur haec sententia: « Nobis placeret addere verbum de Confraternitate Doc- 
trinae Christianae, quae est organisatio officialiter commendata ab Ecclesia pro 
omni dioecesi et paroecia. Summi Pontifices frequenter de ea loquuti sunt et 
Sacra Congregatio Concilii ipsi officialiter dedit regulas et constitutiones... ». 

Dubitari non potest ex decretis, scriptis et commendationibus Summorum 
Pontificum et Ss. Congregationum, necnon ex experientia gloriosa multorum dioe- 
cesium et paroeciarum in multis mundi regionibus, esse mentem et voluntatem 
Ecclesiae ut Confraternitas Doctrinae Christianae, mandato ecclesiastico, institua- 
tur in omni mundi paroecia, uti maximum adiumentum episcopis et parochis 
in munere summi momenti docendi doctrinam christianam et conversiones faciendi. 

Addi potest quod commissio conciliaris quae de catechesi agebat, unanime suf- 
fragium dedit ut Confraternitas Doctrinae Christianae in schemate nominetur. 

Mihi non adfuit tempus attingendi ingentem numerum Patrum Conciliarium, 
qui cognoscunt et fovent Confraternitatem in dioecesibus, sed certus sum quod 
eorum sensum exprimam cum humillime peto praeclarissimos Patres concilíares 
ut foveant insertioni nominis Confraternitatis Doctrinae Christianae in schemate, 
immo etiam introducant eam et foveant in suis dioecesibus. 


Secretarius generalis: Exeant omnes photographi. 

2 
Exc.Mus P. D. RAPHAEL GONZALEZ MORALEJO 


Episcopus tit. Dardanius, aux. Valentinus 


Venerabiles Patres. conciliares, 


Gratias agens em.mis moderatoribus quia licentiam loquendi mibi 
concesserunt quamvis eam petivi besterna die, liceat mibi aliqua dicere 
de n. 18 ter extra schema nobis recenter dato.! 

Plene? adhaereo iis quae sub boc numero? a competenti commis- 
sione rite et perspicue addita sunt schemati de pastorali episcoporum 
munere circa libertatem in episcoporum nominatione. Agitur enim de 
quaestione momentosa, iam in sessione II huius Concilii a nonnullis 
Patribus proposita, quae in praesenti schemate adhuc a multis deside- 
rabatur. Eo vel magis quod schema, dum nihil dicebat de nominatione 
episcoporum, tamen sub n. 29 quaestionem parallelam proponebat: 
« de parochorum nominatione, remotione et renuntiatione ». 

Libertas de qua agitur sub n. 18 ter merito vindicatur, quasi « ius 
proprium, peculiare et per se exclusivum » competenti auctoritati ec- 
clesiasticae, quoad omnes laicos qui, quocumque modo, iura aut privi- 
legia electionis, nominationis, praesentationis vel designationis ad epi- 
scopatus officium hucusque usi sunt vel in posterum usurpare voluerint. 

Sed liceat mihi, qui hanc ipsam libertatem in altera sessione plane 
et sincere postulavi, in ista tertia, veritatem in caritate et aequitate pro- 
sequendo, vobis animadvertere quam longe distet usus hucusque habi- 
tus horum privilegiorum quae ipsa Ecclesia concessit ad aliqua gubernia 
catholica, ab abusibus illis quibus nonnulli laici, Ecclesiae auctoritatem 
et libertatem conculcare ausi sunt. 

Cum vero Patres conciliares iam clare et quasi unanimiter mentem 
suam satis aperuissent circa doctrinam catholicam de episcoporum col- 
legio atque de eius relationibus cum Romano Pontifice, Successore Pe- 
tri et totius collegii Capite, opportunum censeo aliqua addere iis quae 
sub n. 18 ter recte proponuntur. 

Videtur mihi in textu a competenti commissione proposito, quae- 
stioni de episcoporum nominatione non satis provisum fuisse. Etenim 
sub n. 18 ter, criterium ut ita dicam mere negativum continetur. 

Sed cum reformatio Ecclesiae, quae in hoc Concilio Vaticano II 
intenditur, ex declarationibus Summorum Pontificum Ioannis XXIII et 
Pauli VI, omnibus Patribus Concilii consentientibus, incipere debeat 
ab ipsis institutionibus Ecclesiae, necesse est, mea quidem humili sen- 

tentia, ut clarius in textu nostro appareant criteria positiva quibus Ec- 
clesia, doctrinam de eius constitutione hierarchica in praxim applicando, 
providere intendit ad rectam nominationem episcoporum. Sic faciendo, 
exemplum et incitamentum praebebit laicis illis à quibus libertatem vin- 
dicat. Immo et libentius ab omnibus accipientur ea quae « de parocho- 
rum nominatione, remotione et renuntiatione » sub n. 29 statuuntur. 

Hinc, firmiter stabilita potestate primatiali Romani Pontificis, quae- 
dam proponuntur. 

Criteria vero positiva quibus huiusmodi propositiones nituntur, ullo 
modo tangere intendunt ea quae de nominatione episcoporum in Eccle- 
siis orientalibus sarta tectaque per tot saecula servantur. 

Propono igitur ut textui a commissione confecto haec addantur: 
« In nominatione vero episcoporum interventio habeatur competentis 
conferentiae episcopalis, audiatur presbyterium eius dioeceseos cuius 
pastor est eligendus, nec praetermittatur opinio laicorum ». Dixi. 


In textu scripto tradito: ! deest. ? Libenter. ! n. 18 ter. 


Secretarius generalis: Audiant Patres! Em.mus D. card. Decanus, 
praeses, rogat ut hac feria quarta Quattuor Temporum consilium Ss. Do- 
mini sancte servetur de ieiunio et abstinentia faciendis. 

Aliud rogat secretarius generalis. In centro mechanographico pro- 
stabant ad tredecim regesta continentia nomina Patrum iuxta praece- 
dentiam. Nunc cum multo labore tria tantum inventa sunt. S1 ergo quis 
ea abstulerit ad videnda nomina, ad capiendas notitias, rogatur ut ad 
suam sedem reportet, quia illa regesta sunt necessaria etiam pro labore 
nostro secretariae generalis. Gratias. 

Et nunc lego textum suffragationis XIV: « Dominus Simonem ut 
petram et clavigerum Ecclesiae posuit, eumque Pastorem totius sui 
gregis constituit; illud autem ligandi ac solvendi munus, quod uni Petro 
datum est, collegio quoque Apostolorum, suo Capiti coniuncto, tribu- 
tum esse constat ». Placetne an non placet haec propositio? 


Moderator: Et nunc transitus fit ad schema de Oecurmenismo, ubi 
de libertate religiosa. Loquatur nunc relator qui nobis dabit relationem 
super declarationem de libertate religiosa, exc.mus D. Aemilius De 
Smedt, ep. Brugensis in Belgio. 


[5] 

DISCEPTATIO 


1 — SCHEMA DECRETI 


DE OECUMENISMO * 


1. [Prooemium]. UNrrATIS REDINTEGRATIO inter universos chri- 
stianos promovenda unum est ex praecipuis Sacrae Oecumenicae Synodi 
Vaticanae Secundae propositis. Una enim atque unica a Christo Do- 
mino condita est Ecclesia, plures tamen christianae Communiones sese 
ut Iesu Christi veram haereditatem hominibus proponunt; discipuli Do- 
mini diversa sentiunt et per diversas ambulant vias, ac si Christus Ipse 
divisus sit (cf. 1 Cor. 1, 13). Quae sane divisio et aperte voluntati 
Christi contradicit, et scandalo est mundo atque sanctissimae causae 
praedicandi Evangelium omni creaturae affert detrimentum. 

Dominus vero saeculorum, qui propositum gratiae suae erga nos 
peccatores sapienter et patienter prosequitur, novissime in christianos 
inter se disiunctos animi compunctionem et desiderium unionis abun- 
dantius effundere incepit. Qua gratia permulti ubique homines permoti 
sunt atque inter fratres quoque nostros seiunctos amplior in dies motus, 
Spiritus Sancti fovente gratia, exortus est ad omnium christianorum 
unitatem assequendam. Hunc autem unitatis motum, oecumenicum nun- 
cupatum, participant qui Deum Trinum invocant atque lesum confir 
tentur Dominum et Salvatorem, nec modo singuli seiunctim, sed etiam 


* [n initio fasciculi continentis schema usque ad declarationem alteram legitur: 
«Ss.mus Dominus Noster Paulus Pp. VI, in Audientia hac die infrascripto 
impertita, statuere dignatus est ut hoc schema, de quo in Concilio Oecumenico 
Vaticano Secundo deliberabitur, ad eiusdem Concilii Patres transmitteretur. 


Ex Aedibus Vaticanis, die xxvi: mensis Aprilis, anno MCMLXIV. 


HAMLETUS loANNEs Card. CICOGNANI 
a publicis Ecclesiae negotiis 


Verba, initio singulorum numerorum litteris inclinatis inter uncos [ ] posita, 
in redactione definitiva tollentur. 


Declaratio altera seu De Tudaeis et non Christianis zza cum Relatione quam 
primum transmittetur ». 

in coetibus congregati, in quibus Evangelium audierunt quosque singuli 
Ecclesiam dicunt esse suam et Dei. Omnes tamen, etsi diverso modo, 
ad Ecclesiam Dei unam et visibilem adspirant, quae sit vere universalis 
et ad universum mundum míssa ut mundus ad Evangelium convertatur 
et sic salvus fiat ad gloriam Dei. 

Haec igitur Sacra Synodus ea omnia laeto animo considerans, cum 
iam doctrinam de Ecclesia declaraverit, desiderio unitatis inter omnes 
Christi discipulos restaurandae permota, catholicis omnibus proponere 
vult adiumenta, vias ac modos quibus ipsi possint huic divinae vocationi 
et gratiae respondere. 


NOTAE 


! JoaNNES XXIII, Litt. Encycl. Ad Petri Catbedram, 29 iunii 1959: A.A.S., 
51 (1959), pp. 511, 516. 

IoANNES XXIII, Motu Proprio Superso Dei nutu, 5 iunii 1960: A.A.S., 52 
(1960), p. 436. Instituitur Secretariatus ad christianorum unitatem fovendam. 

IoaNNESs XXIII, Const. Apost. Humanae Salutis, 25 decembris 1961, qua 
Concilium Oecumenicum Vaticanum II indicitur: A.A.$., 54 (1962), p. 9. 

PauLUs VI, in Alloc. ad Patres Conciliares habita, 29 septembris 1963: 
A.A.$., 55 (1963), p. 852. 


CAPUT I 
DE CATHOLICIS OECUMENISMI PRINCIPIIS 


2. [De Ecclesiae unitate et unicitate]. In hoc apparuit caritas Dei 
in nobis, quod Filius Dei unigenitus a Patre in mundum missus est, ut 
homo factus, totum genus humanum redimendo regeneraret atque in 
unum congregaret. Qui antequam seipsum in ara crucis hostiam imma- 
culatam offerret, Patrem pro fidelibus oravit, dicens: « Ut omnes unum 
sint, sicut tu Pater in me, et ego in te, ut et ipsi in nobis unum sint: ut 
credat mundus quia tu me misisti » (Io. 17, 21), et in Ecclesia sua 
Eucharistiae mirabile sacramentum instituit, quo unitas Ecclesiae et si- 
gnificatur et efficitur. Discipulis suis novum mutui amoris mandatum 
dedit^ atque Paraclitum Spiritum promisit qui, Dominus et vivificans, 
cum eis maneret in aeternum. 

Exaltatus autem in cruce et glorificatus Dominus lesus Spiritum 
promissum effudit, quo Novi Foederis populum, qui est Ecclesia, in 
unitatem fidei, spei et caritatis vocavit et congregavit, sicut docet Apo- 
stolus: « Unum corpus et unus Spiritus sicut vocati estis in una spe voca- 
tionis vestrae. Unus Dominus, una fides, unum baptisma » (Eph. 4, 4-5). 


[5] 


20 


25 


[6] 


10 


15 


[6] 


20 


25 


30 


[7] 


10 


15 


20 


298 ACTA CONC. VATICANI II — PERIODUS III 


Etenim « quicumque in Christo baptizati estis, Christum  induistis... 
Omnes enim vos unum estis in Christo Iesu » (Gal. 3, 27-28). Spiritus 
Sanctus, qui credentes inhabitat totamque replet atque regit Ecclesiam, 
miram illam communionem fidelium efficit et tam intime omnes in Chri- 
sto coniungit, ut Ecclesiae unitatis sit Principium. Ille divisionem gratia- 
rum et ministrationum operatur,' variis muneribus Ecclesiam Iesu Christi 
ditans « ad consummationem sanctorum in opus ministerii, in aedificatio- 
nem corporis Christi » (Eph. 4, 12). 

Ad hanc autem sanctam suam Ecclesiam ubique terrarum usque ad 
consummationem saeculi stabiliendam, Christus munus docendi, re- 
gendi et sanctificandi Collegio Duodecim concredidit? Inter eos Petrum 
elegit, super quem post fidei confessionem Ecclesiam suam aedificare de- 
crevit; cui claves regni caelorum promisit atque, post maioris dilectio- 
nis professionem, universas oves in fide confirmandas' et in perfecta 
unitate pascendas commisit, Ipso Christo Iesu summo angulari lapide " 
et pastore animarum nostrarum " in aeternum manente. 

Iesus Christus per Apostolorum eorumque successorum fidelem 
Evangelii praedicationem sacramentorumque administrationem, et per 
gubernationem in dilectione, Spiritu Sancto operante, populum suum 
crescere vult eiusque communionem perficit in unitate: in confessione 
unius fidei, in regiminis pastorum fraterna concordia, nec non in divini 
cultus communi celebratione." 

Ita Ecclesia, unicus Dei grex, tamquam signum levatum in natio- 
nes," Evangelium pacis ministrans toti generi humano," peregrinatur 
in spe ad patriae supernae metam." 

Hoc est unitatis Ecclesiae sacrum mysterium, in Christo et per Chri- 
stum, Spiritu Sancto munerum varietatem operante. Huius mysterii su- 
premum exemplar et principium est in Trinitate personarum unitas unius 
Dei Patris et Filii in Spiritu Sancto. 


5. [De habitudine fratrum. seiunctorum ad. Ecclesiam. catbolicam ]. 
In hac una et unica Dei Ecclesia iam a primordiis scissurae quaedam 
exortae sunt," quas ut damnandas graviter vituperat Apostolus; ^ po- 
sterioribus vero saeculis ampliores natae sunt dissensiones, et Commu- 
nitates haud exiguae a plena communione Ecclesiae catholicae seiunctae 
sunt, quandoque non sine hominum utriusque partis culpa. Qui autem 
nunc in talibus Communitatibus nascuntur et fide Christi imbuuntur, 
de separationis peccato argui nequeunt, eosque fraterna reverentia et 
dilectione amplectitur Ecclesia catholica. Hi enim qui in Christum cre- 
dunt et baptismum rite receperunt, in quadam cum Ecclesia catholica 
communione, etsi non perfecta, constituuntur. Profecto, ob discrepantias 

variis modis vigentes inter eos et Ecclesiae catholicae fideles tum in re 
doctrinali et quandoque etiam disciplinari tum circa structuram Eccle- 
siae, plenae ecclesiasticae communioni opponuntur impedimenta non 
pauca, quandoque graviora, ad quae superanda tendit motus oecumeni- 
cus. Nihilominus, iustificati per fidem in baptismate, Christo incorpo- 
rantur," ideoque christiano nomine iure decorantur et a filiis Ecclesiae 
catholicae ut fratres in Domino merito agnoscuntur." 

Insuper ex elementis seu bonis, quibus simul sumptis ipsa Ecclesia 
aedificatur et vivificatur, quaedam immo plurima et eximia exstare pos- 
sunt extra visibilia Ecclesiae catholicae saepta: Verbum Dei scriptum, 
vita gratiae, fides, spes et caritas, aliaque interiora Spiritus Sancti dona 
ac visibilia elementa: haec omnia, quae a Christo proveniunt et ad Ipsum 
conducunt, ad unicam Christi Ecclesiam pertinent. 

Non paucae etiam christianae religionis actiones sacrae apud fratres 
a nobis seiunctos peraguntur, quae, variis modis secundum diversam 
condicionem uniuscuiusque Ecclesiae vel Communitatis, procul dubio 
vitam gratiae reapse generare possunt atque aptae dicendae sunt quae 
ingressum in salutis communionem pandant."? 

Proinde ipsae Ecclesiae " et Communitates seiunctae, etsi defectus 
illas pati credimus, nequaquam in mysterio salutis significatione et pon- 
dere exutae sunt. Iis enim Spiritus Christi uti non renuit tamquam salu- 
tis mediis, quorum virtus derivatur ab ipsa plenitudine gratiae et veri- 
tatis quae Ecclesiae concredita est." 

Attamen fratres a nobis seiuncti, sive singuli sive Communitates 
et Ecclesiae eorum, unitate illa non fruuntur, quam Iesus Christus iis 
omnibus dilargiri voluit quos in unum corpus et in novitatem vitae rege- 
neravit et convivificavit, quamque Sacrae Scripturae et veneranda Ec- 
clesiae Traditio profitentur. Per solam enim catholicam Christi Ecclesiam, 
quae « generale auxilium salutis » est, omnis salutarium mediorum ple- 
nitudo attingi potest." Uni nempe Collegio apostolico cui Petrus praeest 
credimus Dominum commisisse omnia bona Foederis Novi, ad consti- 
tuendum unum corpus Christi in terris, cui plene incorporentur oportet 
omnes, qui ad populum Dei iam aliquo modo pertinent. Qui populus, 
durante sua terrestri peregrinatione, quamvis peccato obnoxius rema- 
neat, in Christo iugiter crescit et a Deo, secundum Eius arcana consilia, 
suaviter ducitur, usquedum ad totam aeternae gloriae plenitudinem in 
caelesti Ierusalem laetus perveniat. 


4. [De Oecumenismo]. Cum hodie in pluribus orbis partibus, Spi- 
ritu Sancto afflante,? oratione, verbo et opere multi conatus fiant acce- 
dendi ad illam plenitudinem unitatis, quam Iesus Christus vult, haec 

Sancta Synodus cunctos fideles catholicos hortatur ut, signa temporum 
agnoscentes, operi oecumenico sollerter participent. 

Per « Motum oecumenicum » intelliguntur activitates et incepta, quae 
pro variis Ecclesiae necessitatibus et opportunitatibus temporum ad 
christianorum unitatem fovendam suscitantur et ordinantur, ut sunt: 
primum, omnes conatus ad eliminanda verba, iudicia et opera, quae fra. 
trum seiunctorum condicioni secundum aequitatem et veritatem non 
respondeant, ideoque mutuas cum ipsis rationes difficiliores reddant; 
dein, in conventibus christianorum ex diversis Ecclesiis vel Communi- 
tatibus in spiritu religioso ordinatis, « dialogus » inter peritos apte in- 
structos initus, in quo unusquisque suae Communionis doctrinam pro- 
fundius explicat eiusque characteres perspicue praesentat. Per hunc 
enim dialogum veriorem utriusque Communionis doctrinae vitaeque co- 
gnitionem et magis aequam aestimationem omnes acquirunt; tum etiam 
illae Communiones eam conseauuntur ampliorem collaborationem in 
quibusvis officiis ad bonum commune ab omni conscientia christiana 
postulatis, et in oratione unanimi, sicubi licet, conveniunt. Denique 
omnes suam fidelitatem voluntati Christi circa Ecclesiam examinant at- 
que. ut oportet, opus renovationis nec non reformationis strenue aggre- 
diuntur. 

Quae omnia, cum a fidelibus Ecclesiae catholicae sub Pastorum vi- 
eilantia prudenter et patienter perficiuntur, ad bonum aequitatis et veri- 
tatis. concordiae et collaborationis, fraterni animi et unionis conferunt; 
ut hac via paulatim, superatis obstaculis perfectam communionem ec- 
clesiasticam impedientibus, omnes Christiani. in una Euchatistiae cele- 
bratione, in unius unicaeque Ecclesiae unitatem congregentur quam Chri- 
stus ab initio Ecclesiae suae lareitus est. quamque inamissibilem in 
Ecclesia catholica subsistere credimus et usque ad consummationem 
saeculi in dies crescere speramus. 

Patet igitur nullam adesse oppositionem, quamvis natura sua di- 
stinguantur, inter hanc actionem oecumenicam et apostolatum reconci- 
liationis ac praeparationis eorum sineulorum qui in Ecclesiam catho- 
licam ineredi desiderant, cum utrumque sit opus a Spiritu Sancto in- 
spiratum. 

Fideles catholici in actione oecumenica sine dubio de aliis solliciti 
sint oportet, pro illis orando, de rebus Ecclesiae cum illis communicando, 
primos gressus ad illos movendo. In primis vero ipsimet sincero atten- 
toque animo ea perpendere debent, auae in ipsa Familia catholica reno- 
vanda et efficienda sunt, ut eius vita fidelius et clatius testimonium 
reddat de doctrina institutisaue a Christo per Apostolos traditis." 

Quamvis enim Ecclesia catholica omni a Deo revelata veritate et 

omnibus instrumentis gratiae ditata sit, tamen membra eius non omni 
quo par est fervore inde vivunt, ita ut vultus Ecclesiae fratribus a nobis 
seiunctis et universo mundo minus affulgeat atque regni Dei incremen- 
tum retardetur. Quapropter Catholici omnes ad perfectionem christia- 
nam tendere debent? atque, pro sua quisque condicione, eniti ut Ec- 
clesia, humilitatem et mortificationem Iesu in corpore suo portans, ^ de 
die in diem mundetur et renovetur, donec Christus eam sibi exhibeat glo- 
riosam, non habentem maculam aut rugam." 

In necessariis unitatem custodientes, omnes in Ecclesia, secundum 
munus unicuique datum, cum in variis formis vitae spiritualis et disci- 
plinae, tum in diversitate liturgicorum rituum, immo et in theologica 
veritatis revelatae elaboratione, debitam libertatem servent; in omnibus 
vero caritatem colant. Hac enim agendi ratione ipsi veri nominis catho- 
licitatem simul et apostolicitatem Ecclesiae in dies plenius manifestabunt. 

Ex altera parte necessarium est Catholicos cum gaudio agnoscere et 
aestimare bona vere christiana, a communi patrimonio promanantia, 
quae apud fratres a nobis seiunctos inveniuntur. Divitias Christi et dona 
Spiritus Sancti agnoscere in vita aliorum, qui pro Christo testimonium 
ferunt, quandoque usque ad sanguinis effusionem, aequum et salutare 
est: Deus enim semper mirabilis est et mirandus in operibus suis. 

Neque est praetereundum, quaecumque a Spiritu Sancto in cordibus 
fratrum seiunctorum efficiuntur, eadem ad nostram quoque aedificatio- 
nem conferre posse. Quodcumque vere christianum est, numquam ger- 
manis fidei bonis adversatur, immo semper efficere potest ut perfectius 
ipsum mysterium Christi et Ecclesiae attingatur." 

Attamen divisiones christianorum impedimento Ecclesiae sunt quo- 
minus ipsa ad effectum deducat plenitudinem catholicitatis sibi propriam 
in iis filiis, qui sibi quidem baptismate appositi, sed a sua plena com- 
munione seiuncti sunt. Immo et pro ipsa Ecclesia difficilius fit plenitu- 
dinem catholicitatis sub omni respectu in ipsa vitae realitate exprimere. 

Haec Sacra Synodus cum gaudio advertit participationem fidelium 
catholicorum in actione oecumenica in dies augeri, eamque Episcopis 
ubique terrarum commendat, ut eadem promoveatur sollerter, et pru- 
denter ab ipsis dirigatur." 


NOTAE 
! C£. 1 Io. 4, 9; Col. 1, 1820; Io. 11, 52. 
* C£. Io, 13, 34. 
* Cf. Io. 16, 7. 


* Cf. 1 Cor. 12, 4-11. 
^ C£. Mt. 28, 18-20, collato Io. 20, 21-23. 

$ Cf. Mt. 16, 18, collato Mr. 18, 18. 

' Cf. Lc. 22, 32. 

* Cf. Io. 21, 15-18. 

? Cf. Epb. 2, 20. 

QD Cf. 1 Petr. 2, 25. 

CoNc. VATICANUM I, Constitutio Pastor Aeternus, 1870 (cf. Conciliorum 
Oecumenicorum Decreta, Herder [1962] p. 787). 

H [o XIII, Epist. Encycl. Satis cognitum, 29 iun. 1896: A.S.S., 28 (1895- 
1896), p. 710: « Ex quo consequitur, in magno eodemque pernicioso errore vet- 
sari, qui ad arbitrium suum fingunt Ecclesiam atque informant quasi latentem 
minimeque conspicuam: item qui perinde habent atque institutum quoddam hu- 
manum cum temperatione quadam disciplinae ritibusque externis, at sine perenni 
communicatione munerum gratiae divinae, sine rebus iis, quae haustam a Deo 
vitam quotidiana atque aperta significatione testentur. Nimirum alterutram esse 
posse lesu Christi Ecclesiam tam repugnat, quam solo corpore, vel anima sola 
constare hominem. Complexio copulatioque earum duarum velut partium prorsus 
est ad veram Ecclesiam necessaria, sic fere ut ad naturam humanam intima animae 
corporisque coniunctio ». 

? Cf Is. 11, 10-12. 

| Cf, Epb. 2, 17-18, collato Mc. 16, 15. 

"^ Cf. 1 Petr, 1, 39. 

5 Cf. 1 Cor. 11, 18-19; Gal. 1, 69; 1 Io. 2, 18-19. 

I6 Cf. 1 Cor. 1, 11 sqq; 11, 22. 

7 DeNz. 696. 

I [oANNES XXIII, Litt. Encycl. Ad Petri Catbedram, 29 iun. 1959: A.A.S., 
(1959), p. 515: « Sinite fratres et filios dulci vos desiderio appellemus; ... Eos igitur 
omnes, qui a Nobis seiuncti sunt, tamquam fratres verbis alloquimur S. Augustini 
dicentis: * Velint, nolint, fratres nostri sunt. Tunc esse desinent fratres nostri, si 
desierint dicere: Pater Noster " (S. Auc., In Ps. 32, Enarr. II, 29: PL 36, 299) ». 

In eadem Encycl. pp. 516-517: « Quamobrem ad omnes fratres ac filios No- 
stros, qui ab hac Beati Petri Cathedra disiuncti sunt, haec repetimus verba: Ego 
sum... loseph, frater vester ». 

7? Cf, quoad Communitates orientales dissidentes: 

IoANNES XXIII, Litt. Encycl. Ad Petri Cathedram: A.A.S., 51 (1959), p. 515. 

Prus XII, Alacre Studium: A.A.S., 37 (1945), p. 600. 

Mgr. CH. JounNET: «La transmission ininterrompue de l'exercice valide du 
pouvoir d'ordre à l'intérieur des Eglises dissidentes est un témoignage émouvant 
des profondeurs de la volonté salvifique de Dieu, qui, en continuant de dispenser 
de cette maniére les gráces de contact de son sacrifice et de ses sacrements... nous 
révéle son étonnant dessein de commencer en quelque sorte à former l'Eglise en 
dehors de l'Eglise... » (L'Eglise du Verbe Incarné, I. La Hiérarchie Apostolique, 
2*"* édit,, Desclée, 1955, p. 652). Auctor citat circa illam quaestionem L. Brrror, 
De Ecclesia Christi, Romae 1921, p. 339. 

Quoad omnes Communitates christianas dissidentes: 

Cf.: Leo XIII, Epist. Longinqua Oceani, 6 ian. 1895: A.S.S., 27 (1894-1895), 
p.399. 

Lro XIII, Epist. Encycl. Caritatis studium, 25 iulii 1898: A.$.8., 31 (1898- 
1899), p. 11. 

Prus XI, Litt. Encycl. Lux veritatis, 25 dec. 1931: A.A.S., 23 (1931), p. 510. 

J. GarBoMoNT, O.S.B., Du Sacrement de l'Eglise et de ses réalisations. im- 
parfaites, in Irenikon, 22 (1949), pp. 356-357. 

? In traditione ecclesiastica nomen « Ecclesiae » Communitatibus orienta- 
libus dissidentibus saepe et constanter attribuitur: cf. sequentia documenta Ec- 
clesiae: 

1074-1075: S. GmEGonrUs VII loquitur de « Ecclesia Constantinopolitana » 
(PL 148, 385-387) et de « Ecclesia orientali » (PL 148, 399-400). 

1095: UnmsaaNus II inter fines expeditionis Sacrae Crucis « liberationem Ec- 
clesiarum orientalium » enumerat (ita VitLEY, La Croisade, p. 81). 

1215: Cowc. LaTERAN. IV loquitur de « Graecorum Ecclesia » (MaNsr 22, 
989). Ita et GREconIUS IX (Masi 23, 58 A, C, E et 59, B et C). 

1274: Cowc. Lucpuw. II. Etsi hic non agitur de Ecclesiis orientalibus adhuc 
separatis, suum valorem habet id quod in fine professionis fidei Michaelis Palaeologi 
dicitur: « Ad hanc autem sic potestatis plenitudo consistit, quod ecclesias ceteras 
ad sollicitudinis partem admittit: quarum multas et patriarchales praecipue diversis 
privilegiis eadem Romana Ecclesia honoravit, sua tamen observata praerogativa 
tum in generalibus Conciliis, tum in aliquibus aliis semper salva » (MaNsrt 24, 
70 A s.). 

1439: Cowc. FLonENT.: In Definitione Laetemtur caeli, 6 iul. 1439 legitur: 
« sublatus est enim de medio paries qui occidentalem orientalemque dividebat Ec- 
clesiam » (Conciliorum Oecumenicorum Decreta, Herder [1962], p. 500). 

1848: Prius IX, in Litt. ad Orientales, In Suprema, 6 ian. 1848, haec habet: 
« num ipsa haec Sanctae et Apostolicae Ecclesiae unitas in tanta illa vestrarum Ec- 
clesiarum divisione, inveniri possit » (Pzi IX P. M. Acta, vol. I, p. 85). 

1867: Pius IX, in Alloc. in Concistorio circa patriarchatum Ciliciae Arme- 
norum, 12 iul. 1867, observat quod schisma otientale « ipsas Ecclesias ab unitate 
catholica iamdiu misere seiunxit et separavit. Etsi vero aliquae ex illis Ecclesiis 
ad catholicam unitatem... redierint... » (4.$.5., 3 [1867], p. 345). 

1868: Prus IX, Arcano divinae Providentiae, titulum habet: « Litterae apo- 
stolicae Pii IX ad omnes episcopos Ecclesiarum Ritus Orientalis communionem cum 
Apostolica Sede non habentes ». Aliquoties quoque in ipsa epistola Communitates 
illae separatae « Ecclesiae » vocantur (4.$.$., 4 [1868], pp. 129-131). 

1894: Lro XIII, Epist. Apost. Praeclarae gratulationis, 20 iun. 1894, loqui- 
tur de « Ecclesiis orientalibus » et dicit: « redintegrata nobiscum communione, 
mirum profecto quanta Ecclesiis vestris dignitas, quantum decus, divino munere 
accedit » (A.$.$., 26 [1893-1894], p. 709). 

1898: Lro XIII, Litt. Apost. Cum divini Pastoris, 25 maii 1898, titulum 
sequentem habet: « Litterae apostolicae de erectione Archisodalitatis precum et 
piorum operum pro reditu Ecclesiarum dissidentium ad catholicam unitatem... » 
(Leonis XIII P. M. Acta, 18 [1898], p. 49). 

1907: S. C. INDULGENTIARUM dicit: « Ad impetrandam optatam inter Eccle- 
siam Catholicam et Ecclesias ab hac dissidentes unionem ». 

1912: S. Prus X, Const. Apost. Tradita ab antiquis, 14 sept. 1912, haec 
habet: « pax Ecclesiae graecae cum latina » (A.A.S., 4 [1912], p. 610). 

1920: BENEDICTUS XV, Litt. Encycl. Spiritus Paraclitus, 15 sept. 1920, dicit: 
« Atque utinam his monitis obsequantur orientales in primis Ecclesiae, quae iam 
nimium diu a Petri Cathedra verso sunt animo » (4.A.$., 12 [1920], p. 421). 

1924: Prus XI, in Alloc. in Concistorio, 18 dec. 1924, « de Orientis Eccle- 
siarum doctrinis institutisque... » (4.A4.$., 16 [1924], p. 491). 

1928: Prus XI, Litt. Encycl. Mortalium animos, 6 ian. 1928, loquitur de aca- 
tholicorum actione « ad consociandas christianas Ecclesias » (hic autem « Eccle- 
sia» magis sumi videtur in sensu sociologico (/4.A4.$., 20 [1928], p. 9). 

1944: Pius XII, Litt. Encycl. Orientalis Ecclesiae decus, 9 april. 1944, 
pluries Communitates orientales separatas « Ecclesias orientales » vocat (44.4.5., 
36 [1944], pp. 129 ss.). 

1945: Prius XII, Litt. Encycl. Orientales ormnes Ecclesias, 23 dec. 1945, agit 
de Communitatibus separatis (patet ex 4.4.5., 38 [1946], p. 33) et dicuntur quan- 
doque « societates » (p. 59), quandoque « Ecclesiae », v. g. p. 26: « Cum dissi- 
dente Ecclesia coniunctio »; insuper: 4.4.5., 38 (1946), pp. 35, 36, 42, 45, 46, 
47, 48. 

1953: Prus XII, Litt. Encycl. Orzesiales Ecclesias, 15 dec. 1952: A.A.S. 
45 (1953), p. 5: agitur hic de Communitatibus separatis. 

1961: IoaNNEs XXIII, Litt. Encycl. Aezerga Dei sapientia, 21 nov. 1961: 
A.A.8., 53 (1961), p. 790, dicit: « Atque illud tot christianarum ex oriente Eccle- 
siarum, ad memoriam insignium, ab Apostolica Sede discidium, posteriore tem- 
pore natum... ». 

1963: PauLUs VI, in sermone apud monasterium Cryptoferratense habito, 
18 aug. 1963, loquitur de Ecclesiis Orientalibus seiunctis (L'Osservatore Romano, 
19-20 aug. 1963). 

1963: PaAuLUus VI, in Alloc. ad Patres Conciliares habita, 29 sept. 1963, 
A.A.S., 55 (1963), p. 859, verba in lingua graeca prolata. 

1964: PauLUs VI in sermone ad Bethlehem habito, 6 ian. 1964, dicit: 
« Nous saluons avec beaucoup de respect et d'affection les illustres et vénérés Chefs 
des Eglises distinctes de la Nótre, réunis ici » (A.A.S., 56 [1964], p. 176). 

7 [oANNES XXIII, Litt. Encycl Ad Pe:zri Cathedram: A.A.$., 51 (1959), 
p. 511; cf. quoque: Alloc. eiusdem Summi Pontificis, occasione « Horae Sanctae » 
in Basilica Vaticana, 5 iunii 1959: L'Osservatore Romano, 7 iunii 1959; eiusdem 
S. Pontificis Alloc. ad moderatores dioecesanos Act. Cath. Italicae: L'Osservatore 
Romano, 10-11 aug. 1959; eiusdem S. Pontificis Litt. Encycl. Grata recordatio, 
26 sept. 1959: A.A.5., 51 (1959), pp. 677-678. 

2 S. C. S, Orricu, Epist. ad R. J. Cushing, Archiepiscopum Bostoniensem, 
8 aug. 1949: « Idem autem suo modo dici debet de Ecclesia, quatenus generale 
Ipsa auxilium salutis est ». « Quandoquidem ut quis aeternam obtineat salutem, 
non semper exigitur ut reapse Ecclesiae tamquam membrum incorporetur, sed id 
saltem requiritur, ut eidem voto et desiderio adhaereat » (Tbe Arerican Ecclesia- 
stical Review, 127 [oct. 1952], p. 308). 

5 S. C. S. Orricr, Instr. De zotione oecumenica, 20 dec. 1949: A.A.S., 42 
(1950), p. 142. 

^ ToANNES XXIII, Allocutio Capitulo Generali Congregationis Ss.mi Sacra- 
menti (L'Osservatore Romano, 30 iunii 1961): « Dobbiamo respingere le facili 
illusioni, giacché, quando fosse attuato l'ideale completo, sarebbe veramente l'ora 
beata di chiudere tutte le nostre porte e case, ed avviarci, in coro osannante, al 
Paradiso. Ci vorrà molto, invece, prima che tutte le nazioni del mondo si ren- 
dano perfettamente conto del Messaggio Evangelico; ed inoltre occorrerà non 
lieve fatica a far cambiare mentalità, pregiudizi di quanti hanno un passato dietro 

di sé; e bisognerà pure, in qualche modo, esaminare ció che il tempo, le tradizioni, 
gli usi hanno cercato di inserire, sovrapponendosi alla realtà e alla verità. Resta, 
peró, intatto e ardente, il voto di rispondere all'anelito di unità enunciata dal 
Divino Maestro, e tutto il nostro impegno perché, un giorno, i popoli d'ogni lati- 
tudine siano stretti con i dolcissimi vincoli dellunico Credo della Chiesa Santa 
di Dio ». 

5 Cf. Iac. 1, 4; Rom. 12, 1-2. 

?5 C£. 2 Cor. 4, 10; Phil. 2, 5-8. 

? Cf. Epb. 5, 27. 

? Cf, Prus XI, in Audientia 9 ianuarii 1927 (Federazione Universitaria Cat- 
tolica Italiana), L'Osservatore Romano, 10-11 ian. 1927: « Ma anche ai cattolici 
manca talvolta la pietà fraterna, perché manca la conoscenza, Non si conosce 
tutto quello che c'é di prezioso, di buono, di cristiano in questi frantumi dell'an- 
tica verità cattolica. I massi staccati da una roccia aurifera, sono auriferi anch'essi. 
Le venerabili cristianità orientali conservano una tale veneranda santità di cose, 
che meritano non solo tutto il rispetto, ma anche tutta la simpatia ». 

? S. C. S. Orricu, Instr. De Motione oecumenica: A.A.S., 42 (1950), 


p. 147. 


CAPUT II 
DE OECUMENISMI EXERCITIO 


5. Ad totam Ecclesiam sollicitudo unionis instaurandae spectat, 
tam ad fideles quam ad pastores et unumquemque secundum propriam 
virtutem afficit, sive in vita christiana quotidiana sive in theologicis et 
historicis investigationibus. Haec cura fraternam coniunctionem inter 
omnes christianos existentem iam quodammodo manifestat, atque ad 
plenam perfectamque unitatem secundum Dei benevolentiam conducit. 


6. [De Ecclesiae renovatione]. Cum omnis renovatio Ecclesiae ! 
essentialiter in aucta fidelitate erga vocationem eius consistat, ea procul 
dubio ratio est cur motus versus unitatem contendat. Ecclesia in via 
peregrinans vocatur a Christo ad hanc perennem reformationem qua 
ipsa, qua humanum terrenumque institutum, perpetuo indiget; ^ ita ut 
si quae, pro rerum temporumque adiunctis, sive in moribus, sive in eccle- 
siastica disciplina, sive etiam in doctrinae enuntiandae modo — qui ab 
ipso deposito fidei sedulo distingui debet — minus accurate servata fue- 
rint, opportuno tempore recte debiteque instaurentur.' 

Haec igitur renovatio insigne obtinet momentum oecumenicum. Va- 
rii autem illi modi vitae Ecclesiae, per quos haec renovatio iam efficitur 
— ut sunt motus biblicus et liturgicus, praedicatio Verbi Dei atque ca- 
techesis, laicorum apostolatus, vitae religiosae novae formae, matrimonii 
spiritualitas, doctrina et activitas Ecclesiae in re sociali, — tamquam 

pignora et auspicia quaedam sunt habenda, quae futuros oecumenismi 
progressus fauste portendunt. 


7. [De conversione cordis]. Oecumenismus veri nominis sine in- 
teriore conversione non datur. Etenim ex novitate mentis,' ex sui ipsius 
abnegatione atque ex caritatis liberríma effusione proficiscuntur et ma- 
turescunt desideria unitatis. Ideo a Spiritu divino imploranda nobis 
est gratia sincerae abnegationis, humilitatis et mansuetudinis in ser- 
viendo, atque fraternae in alios animi liberalitatis. « Obsecro itaque 
vos », ait Apostolus gentium, « ego vinctus in Domino, ut digne ambu- 
letis vocatione, qua vocati estis, cum omni humilitate et mansuetudine, 
cum patientia supportantes invicem in caritate, solliciti servare unita- 
tem Spiritus in vinculo pacis » (EpP. 4, 1-3). Exhortatio haec illos prae- 
sertim spectat, qui ad sacrum ordinem eo consilio evecti sunt, ut con- 
tinuetur missio Christi, qui inter nos « non venit ministrari, sed mini- 
strare » (Mtr. 20, 28). 

De culpis etiam adversus unitatem valet testimonium S. loannis: 
« Si dixerimus quoniam non peccavimus: mendacem facimus eum, et 
verbum eius non est in nobis » (1 Io. 1, 10). Humili igitur prece veniam 
petimus a Deo et a fratribus seiunctis, sicut et nos dimittimus debitoribus 
nostris. 

Meminerint omnes christifideles se christianorum unionem eo me- 
lius promovere, immo exercere, quo puriorem secundum Evangelium 
vitam degere studeant. Quo enim arctiore communione cum Patre, Verbo 
et Spiritu unientur, eo intimius atque facilius mutuam fraternitatem 
augere valebunt. 


8. [De oratione unanimi]. Haec cordis conversio vitaeque sancti- 
tas, una cum privatis et publicis supplicationibus pro christianorum 
unitate, tamquam anima totius motus oecumenici existimandae sunt et 
merito oecumenismus spiritualis nuncupari possunt. 

Sollemne enim est catholicis frequenter ad illam orationem conve- 
nire pro Ecclesiae unitate, quam Salvator Ipse in pervigilio mortis a Patre 
flagranter precatus est: « Ut omnes unum sint » (Io. 17, 21). 

In quibusdam peculiaribus rerum adiunctis, cuiusmodi sunt pre- 
cationes quae « pro unitate » indicuntur, atque in oecumenicis conven- 
tibus licitum est immo et optandum, ut catholici cum fratribus seiunctis 
in oratione consocientur. Communes eiusmodi preces perefficax sane me- 
dium sunt gratiae unitatis impetrandae et genuina significatio vinculorum, 
quibus catholici cum fratribus seiunctis adhuc coniunguntur: « ubi enim 


sunt duo, vel tres congregati in nomine meo, ibi sum in medio eorum » 
(Mt. 18, 20). 

Attamen communicationem in sacris considerare non licet velut me- 
dium indiscretim adhibendum ad christianorum unitatem restaurandam. 
Quae communicatio a duobus principiis praecipue pendet: ab unitate 
Ecclesiae significanda, et a participatione in mediis gratiae. Significatio 
unitatis plerumque vetat communicationem. Gratia procuranda quando- 
que illam commendat. De modo concreto agendi prudenter decernat au- 
ctoritas episcopalis, attentis omnibus circumstantiis temporum, loco- 
rum et personarum. 


9. [De fratrum mutua cognitione]. Fratrum seiunctorum animum 
cognoscere oportet. Ád hoc necessario requiritur studium, quod secun- 
dum veritatem et animo benevolo peragendum est. Catholici debito modo 
praeparati acquirant necesse est meliorem cognitionem doctrinae et hi- 
storiae, vitae spiritualis et cultualis, psychologiae religiosae et cultu- 
rae, quae fratribus propria est. Ad id assequendum multum iuvant ex 
utraque parte conventus ad theologicas praesertim quaestiones tractan- 
das, ubi unusquisque « par cum pari » agat, dummodo qui in illis partem 
habent sub praesulum vigilantia, vere periti sint. Ex tali dialogo etiam 
clarius innotescet, quae sit revera Communionis catholicae condicio. 
Hac via et seiunctorum fratrum mens melius cognoscetur eisque fides no- 
stra aptius exponetur. 


10. [De oecumenica institutione]. Sacrae theologiae institutiones 
et aliae disciplinae praesertim historicae tradantur oportet sensu oecu- 
menico, ut usque accuratius rerum veritati respondeant. 

Multum enim interest futuros pastores et sacerdotes pollere theolo- 
gia hoc modo adamussim elaborata, non polemica, in iis imprimis, quae 
fratrum seiunctorum erga Ecclesiam catholicam relationes spectant. 

A sacerdotum enim formatione necessaria institutio ac formatio spi- 
ritualis fidelium et religiosorum quam maxime pendet. 

Etiam catholici missionalia opera in iisdem terris ac alii christiani 
incumbentes hodie praesertim cognoscant oportet quaestiones et fru- 
ctus, quae ex oecumenismo in eorum apostolatu oriuntur. 


11. [De modo exprimendi et exponendi doctrinam fidei]. Modus 
ac ratio fidem catholicam exprimendi nullatenus obstaculum fieri debet 
dialogo cum fratribus. Integra doctrina lucide exponatur omnino oportet. 
Nil ab oecumenismo tam alienum est quam ille falsus irenismus, quo 
puritas doctrinae catholicae detrimentum patitur et eius sensus genui- 
nus et certus obscuratur." 

Simul fides catholica et profundius et rectius explicanda est, modo 
et sermone qui etiam a fratribus seiunctis possit vere comprehendi. 

Insuper in dialogo oecumenico theologi catholici, doctrinae Ecclesiae 
inhaerentes, una cum fratribus seiunctis investigationem peragentes de 
divinis mysteriis, cum veritatis amore, caritate et humilitate progredi 
debent. Sic via sternetur qua per fraternam hanc aemulationem omnes 
incitentur ad profundiorem cognitionem et clariorem manifestationem 
investigabilium divitiarum Christi." 


12. [De cooperatione cum fratribus seiunctis]. Coram omnibus 
gentibus christiani universi fidem in Deum unum et trinum, in Filium 
Dei incarnatum, Redemptorem et Dominum nostrum profiteantur et 
communi conatu in mutua aestimatione testimonium reddant spei no- 
strae, quae non confundit. Cum hodiernis temporibus in re sociali coope- 
ratio latissime instauretur, omnes prorsus homines ad communem ope- 
ram vocantur, potiore vero ratione ii, qui in Deum credunt, maxime 
autem omnes christiani utpote Christi nomine insigniti. Omnium chri- 
stianorum cooperatio coniunctionem illam qua iam inter se uniuntur 
vivo modo exprimit atque Christi Servi vultum in pleniorem lucem po- 
nit. Cooperatio haec, in non paucis nationibus iam instaurata, magis 
magisque perficiatur oportet, in regionibus praesertim, ubi evolutio so- 
cialis vel technica peragitur, sive in dignitate personae humanae recte 
aestimanda, sive in bono pacis promovendo, sive in sociali Evangelii ap- 
plicatione prosequenda, sive in scientiis et artibus spiritu christiano 
provehendis, sive etiam in cuiusvis generis remediis adhibendis contra 
nostrae aetatis aerumnas, cuiusmodi sunt fames et calamitates, analpha- 
betismus et inopia, penuria habitationum et non aequa bonorum distri- 
butio. Hac cooperatione, omnes qui in Christum credunt facile addiscere 
possunt, quomodo alii alios melius cognoscere et pluris aestimare queant 
atque ad unitatem christianorum vía sternatur." 


NOTAE 


! [oANNES XXIII, Litt. Encycl. Ad Petri Catbedram, 29 iunii 1959: A.A.S, 
51 (1959), p. 511: « Quae quidem suavissima spes iam Nos duxit vehementerque 
excitavit ad propositum illud publice enuntiandum, Oecumenicum videlicet co- 
gendi Concilium, ad quod sacrorum Antistites, de gravibus religionis rebus tracta- 
turi, ex universo terrarum orbe convenient, ea praesertim de causa, ut ad Catho. 
licae Fidei incrementum et ad rectam christiani populi morum renovationem deve- 
niatur, utque ecclesiastica disciplina ad nostrorum temporum necessitates ratio- 
nesque aptius accommodetur ». 

INNocENTIUS III, Sermo VI in Concilio Generali Lateranensi habitus: PL 
217, 674: « Ego autem illius invoco testimonium, qui testis est in caelo fidelis, 
quod non carnali sed spirituali desiderio desideravi hoc pascha manducare vobis- 

cum: non propter commoditatem terrenam, aut gloriam temporalem, sed propter 
reformationem universalis Ecclesiae, ad liberationem potissimum Terrae Sanctae: 
propter quae duo principaliter et praecipue hoc Sacrum Concilium convocavi » 
(cf. etiam PL 216, 824). 

Cowc. LATERAN. V, Const. Sess. XII, 16 martii 1517: « Leo episcopus servus 
servorum Dei, ad perpetuam rei memoriam, sacro approbante Concilio. Constituti 
iuxta verbum prophetae, meritis licet imparibus, super gentes et regna, officii 
nostri debitum decenter exequimur, cum universi status ecclesiastici, ac universalis 
ecclesiae, eorumque negotiorum reformationem per nos utiliter factam innova- 
mus... » (Conciliorum Oecumenicorum Decreta, Herder 1962, pp. 626, 39; 627, 3). 

? PAuLUS VI, Alloc. ad Curiam Romanam, die 21 sept. 1963: ALA.S., 55 
(1963), p. 797: « ... perenne riforma, di cui la Chiesa stessa, in quanto istituzione 
umana e terrena, ha perpetuo bisogno ». 

? IoauNEs XXIII, Cozciliug Oecumenicum Vat. II sollemniter inchoatur: 
A.A.8., 54 (1962), p. 792: « Est enim aliud ipsum depositum fidei, seu veritates, 
quae veneranda doctrina nostra continentur, aliud modus, quo eaedem enuntiantur, 
eodem tamen sensu eademque sententia ». 

^ Cf. Eph. 4, 24. 

? Prus XII, Litt. Encycl. Sempiternus Rex, 8 sept. 1951: A.A.8., 45 (1951), 
p. 642: « Explanat profecto iter, quo assequenda est huiusmodi meta, tranquillior 
sine ira et studio indagatio, qua magis quam exactis aetatibus vetera gesta retexi 
atque perpendi nunc solent ». 

$ S. C. S. Orricu, Instr. De »otione oecumenica: A.A.S., 42 (1950), p. 145. 

7 [bid., p. 145: « Ad colloquia autem inter theologos catholicos et acatholi- 
cos mittantur tantummodo sacerdotes, qui, scientia theologica et firma sua adhae- 
sione ad principia et normas hac in re ab Ecclesia statutas, ad illa vere idoneos se 
probaverint ». Haec debent fieri « singulari prorsus Ordinariorum vigilantia » 
(Ibid., p. 144). 

* [bid., p. 144: « Cavendum est enim ne spiritu, qui « irenicus » hodie dici- 
tur, doctrina catholica — sive de dogmate sive de veritatibus cum dogmate con- 
nexis agatur — studio comparativo et desiderio vano assimilationis cuiusdam pro- 
gressivae variarum professionum fidei ita conformetur vel quodammodo accommo- 
detur doctrinis dissidentium, ut puritas doctrinae catholicae detrimentum patiatur 
vel eius sensus genuinus et certus obscuretur ». 

? Cf. Epb. 5, 8. 

PauLus VI, Alloc. ad Observatores, die 17 oct. 1963 habita: L'Osservatore 
Romano, 19 oct. 1963: « Vérité divine qu'il faut sans cesse s'efforcer d'approfon- 
dir pour la mieux posséder et en vivre plus pleinement. * Chercher pour trouver, et 
trouver pour chercher encore "; cette phrase de s. Augustin.. nous concerne 
tous: un vrai chrétien ne connait pas l'immobilisme ». 

V S. C. S. Orri1cir,, Instr. De motione oecumenica: A.A.S., 42 (1950), p. 145: 
« Permittuntur conventus cum acatholicis, quando agitur de via, qua collatis 
viribus principia fundamentalia iuris naturae vel religionis christianae defendan- 
tur contra colligatos hodie Dei inimicos vel agitur de ordine sociali redinte- 
grando aliisve id genus quaestionibus ». 

CAPUT III 


DE ECCLESIIS ET DE COMMUNITATIBUS ECCLESIALIBUS 
A SEDE APOSTOLICA ROMANA SEIUNCTIS 


13. Ad duas praecipuas scissionum categorias inconsutilem tunicam 
Christi afficientium oculos convertimus. 

Primae earum in Oriente evenerunt, sive contestatione dogmatica- 
rum formularum Conciliorum Ephesini et Chalcedonensis, sive, poste- 
riore tempore, per solutionem ecclesiasticae communionis inter Patriar- 
chatus orientales et Sedem Romanam. 

Aliae dein, post amplius quattuor saecula, in ipsa occidentali Eccle- 
sia ortae sunt ex eventibus qui sub nomine Reformationis communiter 
veniunt. Exinde a Sede Romana plures Communiones sive nationales 
sive confessionales se seiunxerunt. Inter eas, in quibus traditiones et 
structurae catholicae ex parte subsistere pergunt, praeeminet Communio 
anglicana. 

Hae tamen diversae divisiones inter se valde differunt non solum 
ratione originis, loci et temporis, sed praesertim natura et gravitate 
quaestionum ad fidem et structuram ecclesiasticam pertinentium. 

Quam ob rem, haec Sancta Synodus, nec conditiones diversas di- 
versorum coetuum christianorum parvipendens, neque superstites, non 
obstante divisione, nexus inter eos praeteriens, ad prudentem actionem 
oecumenicam exercendam sequentes considerationes proponere decernit. 


I - De Ecclesiarum Orientalium peculiari consideratione 


14. [De mente atque bistoria Orientalium propria |. Ecclesiae Orien- 
tis et Occidentis per non pauca saecula suam propriam viam, fraterna 
tamen communione fidei et vitae sacramentalis coniunctae, secutae sunt, 
Sede Romana moderante iuxta communem consensum, si dissentiones 
circa fidem vel disciplinam inter eas orirentur. Sacrosanctae Synodo 
gratum est, inter cetera gravis momenti, omnibus in mente revocare 
non paucas in Oriente particulares seu locales Ecclesias ab ipsis Aposto- 
lis originem duxisse. Proinde apud Orientales praevaluit atque prae- 
valet sollicitudo et cura servandi fraternas illas in fidei caritatisque com- 
munione necessitudines, quae inter Ecclesias locales, ut inter sorores, 
vigere debent. 

Praetermittendum pariter non est Ecclesias Orientis proprium ab 
origine habere thesaurum, ex quo plura in rebus liturgicis, in traditione 

spirituali et in ordine iuridico Ecclesia Occidentis deprompsit. Neque 
illud parvi faciendum est fundamentalia dogmata christianae fidei de 
Trinitate et de Verbo Dei, ex Virgine Deipara incarnato, in Conciliis 
oecumenicis in Oriente celebratis definita esse. Ad hanc fidem servan- 
dam illae Ecclesiae multa et passae sunt et patiuntur. 

Tradita autem ab Apostolis haereditas diversis formis et modis ac- 
ceptata est et inde ab ipsis Ecclesiae primordiis hic et illic varie expli- 
cata ob diversitatem quoque ingenii et vitae conditionum. Quae omnia, 
praeter causas externas, propter defectum mutuae comprehensionis et 
caritatis separationibus ansam praebuerunt. 

Quamobrem Sacrosancta Synodus omnes quidem, sed praesertim eos 
exhortatur qui in instaurationem plenae communionis inter Ecclesias 
orientales et Ecclesiam catholicam incumbere intendunt, ut debitam con- 
siderationem habeant de hac peculiari condicione nascentium crescen- 
tiumque Ecclesiarum Orientis et de indole relationum, quae inter eas 
et Sedem Romanam ante separationem vigebant atque rectam de his 
omnibus existimationem sibi efforment. Haec accurate servata ad dia- 
logum intentum summopere conferent. 


15. [De Orientalium traditione liturgica et spirituali]. Omnibus 
quoque notum est quanto cum amore christiani orientales liturgica Sa- 
cra peragant, praesertim celebrationem eucharisticam, fontem vitae Ec- 
clesiae et pignus futurae gloriae, qua fideles cum episcopo uniti accessum 
ad Deum Patrem habentes per Filium Verbum incarnatum, passum et 
glorificatum, in effusione Sancti Spiritus, communionem cum Sanctissima 
Trinitate consequuntur, « divinae consortes naturae » (2 Petr. 1, 4) 
effecti. Proinde per celebrationem Eucharistiae Domini in his singulis 
Ecclesiis, Ecclesia Dei aedificatur et crescit,' et per concelebrationem 
communio earum manifestatur. 

In cultu hoc liturgico Mariam semper Virginem, quam Oecumenica 
Synodus Ephesina sollemniter Deiparam Sanctissimam proclamavit ut 
vere et proprie Christus Filius Dei et Filius Hominis secundum Scriptu- 
ras agnosceretur, Orientales pulcherrimis hymnis magnificant et multos 
quoque Sanctos, inter quos Patres universalis Ecclesiae, collaudant. 

Cum autem illae Ecclesiae, quamvis seiunctae, vera sacramenta ha- 
beant, praecipue vero, vi successionis apostolicae, sacerdotium et Eucha- 
ristiam, quibus arctissima necessitudine adhuc nobiscum coniunguntur, 
quaedam communicatio in sacris, datis opportunis circumstantiis, non 
solum possibilis est sed etiam suadetur. 

In Oriente quoque inveniuntur divitiae illarum traditionum spiri- 
tualium, quas praesertim monachismus expressit. Ibi enim inde a glo- 

riosis sanctorum Patrum temporibus floruit spiritualitas illa monastica, 
quae dein ad occidentales partes manavit et ex qua religiosum latinorum 
institutum tamquam e suo fonte originem duxit ac deinceps novum 
vigorem identidem accepit) Quapropter enixe commendatur ut Catholici 
accedant ad has spirituales Patrum Orientalium divitias quae hominem 
totum ad divina contemplanda evehunt. 

Ditissimum Orientalium patrimonium liturgicum et spirituale co- 
gnoscere, venerari, conservare et fovere omnes sciant maximi esse mo- 
menti ad plenitudinem traditionis christianae fideliter custodiendam et 
ad reconciliationem orientalium et occidentalium christianorum  perfi- 
ciendam. 


16. [ De Orientalium propria disciplina]. Praeterea a primis iam 
temporibus Ecclesiae Orientis disciplinas proprias a Sanctis Patribus 
atque Synodis, etiam Oecumenicis, sancitas sequebantur. Cum autem 
unitati Ecclesiae minime obstet, immo decorem eius augeat et ad mis- 
sionem eius implendam non parum conferat quaedam morum consuetu- 
dinumque diversitas, uti supra memoratur, Sacra Synodus sollemniter, 
ad omne dubium tollendum, declarat Ecclesias Orientis, memores neces- 
sariae unitatis totius Ecclesiae, ius et officium habere se secundum pro- 
prias disciplinas regendi, utpote indoli suorum fidelium magis congruas 
atque bono animorum consulendo aptiores. Perfecta huius traditionalis 
principii observantia, non semper quidem servata, ad ea pertinet quae 
ad unionem restaurandam tamquam praevia condicio omnino requi- 
runtur. 


17. [De indole propria Orientalium in divinis tractandis]. Quae 
supra de legitima diversitate dicta sunt, eadem placet etiam de diversa 
theologica doctrinarum enuntiatione declarare. Etenim in veritatis re- 
velatae exploratione methodi gressusque diversi ad divina cognoscenda 
et confitenda in Oriente et in Occidente adhibiti sunt. Unde mirum 
non est quosdam aspectus mysterii revelati quandoque magis congrue 
percipi et in meliorem lucem poni ab uno quam ab altero, ita ut tunc 
variae illae theologicae formulae potius inter se compleri dicendae sint 
quam opponi. Ád traditiones theologicas authenticas Orientalium quod 
attinet, agnoscendum est eas eximio quidem modo in Sacris Scripturis 
radicatas esse, vita liturgica foveri et exprimi, viva apostolica traditione 
scriptisque Orientalium Patrum ac spiritualium auctorum nutriri, ad 
rectam vitae institutionem, immo ad christianam veritatem plene con- 
templandam tendere.' 

Totum hoc patrimonium spirituale ac liturgicum, disciplinare ac theo- 

logicum in diversis suis traditionibus ad plenam catholicitatem et apo- 
stolicitatem Ecclesiae pertinere haec Sancta Synodus declarat, gratias 
agens Deo quod multi orientales Ecclesiae catholicae filii, qui hoc patri- 
monium custodiunt et illud purius pleniusque vivere cupiunt, iam cum 
fratribus traditionem occidentalem colentibus in plena communione 
vivunt. 


18. [Conclusio]. His omnibus bene perspectis, haec Sacrosancta Sy- 
nodus sollemniter renovat id quod a Sacris praeteritis Conciliis nec non 
a Romanis Pontificibus declaratum est, nempe ad communionem et uni- 
tatem restaurandam opus esse « nihil ultra imponere oneris quam ne- 
cessaria » (Act. 15, 28). Vehementer etiam exoptat ut ad eam paulatim 
consequendam omnes conatus exinde intendant in variis institutis et 
formis vitae Ecclesiae, praesertim oratione et fraterno dialogo circa 
doctrinam et muneris pastoralis urgentiores aetatis nostrae necessitates. 
Eodem modo Pastoribus et fidelibus Ecclesiae catholicae commendat 
necessitudines cum eis qui non iam in Oriente, sed procul a patria vitam 
degunt, ut fraterna collaboratio cum eis in spiritu caritatis et secluso 
omni spiritu contentiosae aemulationis crescat. Quod si hoc opus toto 
animo promoveatur, Sacrosancta Synodus sperat fore ut, sublato pariete 
occidentalem orientalemque Ecclesiam dividente, unica tandem fiat man- 
sio angulari firmata lapide, Christo Iesu, qui faciet utraque unum? 


II - De Ecclesiis et Communitatibus ecclesialibus in Occidente seiunctis 


19. [De propria barum Communitatum condicione]. Ecclesiae et 
Communitates ecclesiales, quae vel in gravissimo illo rerum discrimine, 
quod in Occidente iam ab exeunte medio aevo initium sumpsit, vel po- 
sterioribus temporibus ab Apostolica Sede Romana separatae sunt, cum 
Ecclesia catholica peculiari affinitate ac necessitudine iunguntur ob diu- 
turnam populi christiani vitam praeteritis saeculis in ecclesiastica com- 
munione peractam. 

Cum hae vero Ecclesiae et Communitates ecclesiales propter diversi- 
tatem originis, doctrinae et vitae spiritualis non tantum a nobis, sed 
etiam inter se non parum differant, eas aeque describere opus perdit- 
ficile est, quod hic aggredi non intendimus. 

Quamvis motus oecumenicus et desiderium pacis cum Ecclesia catho- 
lica nondum ubique invaluerint, spes nobis est fore ut in omnibus sensus 
oecumenicus et mutua aestimatio paulatim crescant. 

Attamen agnoscendum est inter has Ecclesias et Communitates atque 
Ecclesiam catholicam magni ponderis discrepantias adesse, non tantum 

indolis historicae, sociologicae, psychologicae, culturalis, sed imprimis 
interpretationis revelatae veritatis. Quo autem facilius, non obstantibus 
illis differentiis, dialogus oecumenicus instaurari possit, in sequentibus 
quaedam efferre volumus quae fundamentum huius dialogi atque incita- 
mentum esse possunt ac debent. 


20. [De Christo confitendo]. Mens nostra eos imprimis christianos 
respicit, qui lesum Christum ut Dominum et unicum mediatorem inter 
Deum et homines palam confitentur ad unius gloriam Dei, Patris et 
Filii et Spiritus Sancti? Non leves scimus quidem existere discrepantias 
a doctrina catholicae Ecclesiae etiam de Christo Verbo Dei incarnato et 
de opere redemptionis, proinde de mysterio ministerioque Ecclesiae et 
munere Mariae in opere salutis. Laetamur tamen videntes fratres seiun- 
ctos in Christum tamquam fontem et centrum communionis ecclesiasticae 
intendere. Desiderio tacti unionis cum Christo compelluntur ad unita- 
tem magis magisque quaerendam atque etiam ad testimonium fidei suae 
ubique apud gentes reddendum. 


21. [De Sacrae Scripturae studio]. Sacrarum Scripturarum amor 
et veneratio ac prope cultus fratres nostros ad constans et sollers Sacrae 
Paginae studium adducunt: Evangelium « virtus enim Dei est in salu- 
tem omni credenti, Iudaeo primum, et Graeco » (Rorz. 1, 16). 

Spiritu Sancto movente, in ipsis Sacris Scripturis Deum inveniunt 
sibi loquentem in Christo, a prophetis praenuntiato, Verbo Dei pro 
nobis incarnato. In iis vitam Christi contemplantur et ea quae Divinus 
Magister ad salutem hominum docuit et peregit, mysteria praesertim 
mortis eius et resurrectionis. 

At cum christiani a nobis seiuncti auctoritatem divinam Sacrorum 
Librorum affirmant, aliter ac nos — diversi quidem diverse — sentiunt 
de habitudine Scripturas inter et Ecclesiam, in qua secundum fidem catho- 
licam magisterium authenticum peculiarem obtinet locum in Verbo Dei 
scripto exponendo et praedicando. 

Nihilominus Sacra Eloquia in ipso dialogo eximia sunt instrumenta 
in potenti manu Dei ad illam unitatem adipiscendam, quam Salvator 
omnibus hominibus exhibet. 


22. [De vita sacramentali]. Baptismi Sacramento, quandocumque 
iuxta Domini institutionem rite confertur ac debita animi dispositione 
accipitur, homo vere Christo crucifixo et glorificato incorporatur atque 
ad vitae divinae consortium regeneratur iuxta illud Apostoli: « conse- 
pulti ei in baptismo, in quo et resurrexistis per fidem operationis Dei, 
qui suscitavit illum a mortuis » (Col. 2, 12).? 

Baptismus igitur vinculum unitatis sacramentale constituit vigens 
inter omnes qui per illud regenerati sunt. Attamen baptismus per se 
dumtaxat initium et exordium est, quippe qui totus in acquirendam ten- 
dit plenitudinem vitae in Christo. Itaque baptismus ordinatur ad inte- 
gram fidei professionem, ad integram incorporationem in salutis insti- 
tutum, prout ipse Christus illud voluit, ad integram denique in commu- 
nionem eucharisticam insertionem. 

Communitates ecclesiales a nobis seiunctae, quamvis deficiat eorum 
plena nobiscum unitas ex baptismate profluens, et quamvis, praesertim 
propter Sacramenti Ordinis defectum, plenam realitatem Eucharistiae non 
servaverint, tamen, dum in Sancta Coena mortis et resurrectionis Do- 
mini memoriam faciunt, vitam in Christi communione significari profi- 
tentur atque gloriosum Eius adventum exspectant. Quapropter doctrina 
circa Coenam Domini et cultum et Ecclesiae ministeria obiectum dialogi 
constituat oportet. 


23. [De vita cum Christo]. Christiana horum fratrum conversatio 
fide in Christum alitur, baptismatis gratia et Verbo Dei audito fovetur. 
Manifestatur quidem in oratione privata, in meditatione biblica, in fami- 
liae christianae vita, in cultu communitatis ad laudem Dei congregatae. 
Ceteroquin cultus eorum nonnumquam elementa conspicua communis 
antiquae liturgiae prae se fert. 

Fides qua Christo creditur fructus edit in laude et gratiarum actione 
pro beneficiis divinitus acceptis; accedit vivus iustitiae sensus et sincera 
caritas in proximum. Haec autem operosa fides haud pauca etiam insti- 
tuta ad miseriam spiritualem et corporalem sublevandam, ad iuventutis 
educationem excolendam, ad sociales vitae condiciones humaniores red- 
dendas, ad pacem universim constabiliendam protulit. 

Quod si inter christianos multi non semper eadem ratione atque 
catholici Evangelium in re morali intelligunt neque easdem solutiones 
diffüiciliorum hodiernae societatis quaestionum admittunt, nihilominus 
ut nos volunt verbo Christi ut fonti christianae virtutis haerere et apo- 
stolico oboedire praecepto: « Omne, quodcumque facitis in verbo aut 
in opere, omnia in nomine Domini Iesu Christi, gratias agentes Deo et 
Patri per Ipsum » (Col. 3, 17). Hinc dialogus oecumenicus de morali 


Evangelii applicatione initium sumere potest. 


24. [Conclusio]. Sic post breviter expositas condiciones, quibus 
exerceri contingit actio oecumenica, et principia quibus moderanda est, 
fidenter oculos ad futura convertimus. Haec Sacrosancta Synodus hor- 
tatur fideles, ut a quavis levitate vel imprudenti zelo se abstineant, quae 

vero progressui unitatis nocere possint. Eorum enim oecumenica actio 
non potest esse nisi plene sincereque catholica, fidelis nempe veritati, 
quam ab Apostolis et Patribus accepimus, et consentanea fidei, quam 
Ecclesia catholica semper professa est, ac simul in eam plenitudinem ten- 
dens, qua Dominus decursu temporum Corpus Suum vult augeatur. 

Haec Sacrosancta Synodus instanter exoptat ut filiorum | Ecclesiae 
catholicae incepta cum inceptis fratrum seiunctorum coniuncta progre- 
diantur, quin Providentiae viis ullum ponatur obstaculum et quin futu- 
ris Spiritus Sancti impulsionibus praeiudicetur. Insuper se consciam 
esse declarat hoc sanctum propositum reconciliandi christianos omnes 
in unitate unius unicaeque Ecclesiae Christi humanas vires et dotes exce- 
dere. Quapropter spem suam in oratione Christi pro Ecclesia, in amore 
Patris erga nos, in virtute Spiritus Sancti penitus ponit. « Spes autem 
non confundit: quia caritas Dei diffusa est in cordibus nostris per Spi- 
ritum Sanctum qui datus est nobis » (Rom. 5, 5). 


NOTAE 


! Cf. G. L. HznTLING, S. L, Communio, Cbiesa e Papato nell'antichità cristia- 
"4, Romae 1961. 

Cf. quoque G. Banpv, La théologie de l'Eglise de Saint Clément de Rome à 
Saint lrénée, Paris 1945. 

? Leo XIII, Litt. Apost. Orzeztalium Dignitas, 30 nov. 1894: A.S.S., 27 
(1894-1895), p. 258: « Inde enimvero, dum sua praecipuis Orientis Ecclesiis apo- 
stolica origo testatior constat, apparet simul et enitet earumdem cum Romana 
usque ab exordiis summa coniunctio ». 

* Lro XIII, Litt. Apost. Orientalium Dignitas: A.S.8., 27 (1894-1895), p. 257: 
« Apud illas enim, inita benignissimo Dei consilio humanae redemptionis primor- 
dia, celeriter ad ea properavere incrementa, ut laudes apostolatus et martyrii, 
doctrinae et sanctitatis primo honore floruerint, primam saluberrimorum fructuum 
laetitiam ediderint. Ex illis autem perampla beneficiorum vis in ceteros late populos 
mire profluxit ». 

* Cf. S. IoANN. CunvsosT., In Ioannem Homelia XLVI, M. G. 59, 260-262. 

? [am tempore Patrum S. Benedictus in Regula sua momentum fontium 
monasticorum Orientalium agnoscit et commendat, inter quos expresse nominat 
Vitas Patrum nec non Regulam Sancti Basilii. 

Cf. etiam PruM XII, Iis qui interfuerunt Conventui studiorum de Monachato 
virorum Orientalium, Romae habito (in allocutione 11 aprilis 1958): A.A.$., 50 
(1958), pp. 282-286, praesertim p. 285: « Le monachisme oriental, en effet, bien 
qu'ayant conservé de précieux caractéres spécifiques, est à l'origine des autres 
formes de monachisme chrétien, et son influence, ainsi que Nous le notions 
à l'instant, se retrouve plus ou moins dans tous les grands ordres religieux ». 

$ Lro XIII, Litt. Apost. Orientalium Dignitas: A.$.8., 27 (1894-1895), p. 258: 
« Praestantissimum id esse existimamus ad incolumitatem disciplinae Orientalium 

propriae, cui valde semper tribuimus animum curasque adiicere... Siquidem in 
rituum orientalium conservatione plus inest quam credi possit momenti. Augusta 
enim, qua varia ea rituum genera nobilitantur, antiquitas, et praeclaro est orna- 
mento Ecclesiae omni, et fidei catholicae divinam unitatem affirmat ». 

Lro XIII, Motu proprio Azuspicia rerum, 19 martii 1896: A.$.$., 28 (1895- 
1896), p. 589: « Quippe rei catholicae valde nimirum interest eam omnibus tolli 
ac dilui opinionem, quae quosdam ex Orientalibus antehac tenuit, perinde ac si 
ipsorum iure, de privilegiis, de rituali consuetudine vellent Latini detractum quid- 
quam aut deminutum ». 

7 Prus XII, Litt. Encycl. Orientalis Ecclesiae decus, 9 apr. 1944: A.A.S., 36 
(1944), pp. 137-138: « Itemque aestimatione debita ea omnia amplectatur oportet, 
quae Orientalibus gentibus fuere peculiare veluti patrimonium, a maioribus tradita; 
simul quae ad sacram Liturgiam et ad Hierarchicos Ordines spectent, simul etiam 
quae ad ceteras christianae vitae rationes pertineant, modo eadem cum germana 
religionis fide rectisque de moribus normis penitus concordent. Sit enim necesse 
est singulis universis orientalis ritus populis in rebus omnibus, quae a sua cuiusque 
historia a suoque cuiusque ingenio atque indole pendent, legitima libertas, quae 
tamen a vera et integra lesu Christi doctrina non discrepet ». 

* Cf. Couc. FLongENT., Laetantur Caeli, 1439 (cf. Conciliorum Oecumenico- 
rum Decreta, Herder 1962, p. 500). 

? C£, Nouvelle Delbi 1961, Ed. Deláchaux et Niestlé, Neuchátel-Paris (1962) 
p. 147. 

V Cf, Rom. 6, 4. 


DrEcLARATIO PRIOR 
DE LIBERTATE RELIGIOSA 


SEU 
DE IURE PERSONAE ET COMMUNITATUM AD LIBERTATEM 
IN RE RELIGIOSA 


25. Huius declarationis momentum neminem fugit, qui attendere 
velit, quantum recta libertatis religiosae consideratio conferat ad con- 
tactus et relationes sereno et pacato animo instaurandos inter christianos; 
huiusmodi enim consideratio est condicio omnino necessaria ut dialogus 
oecumenicus haberi possit. 


26. [Natura libertatis religiosae describitur]. Homines ad imagi- 
nem Dei formati et ad consortium divinae naturae vocati officium et 
honorem habent ut, secundum dictamen conscientiae, voluntatem Crea- 
toris et Salvatoris in re religiosa sequantur. Inde exoritur ius ad liberta- 
tem religiosam in societate, vi cuius homines religionem suam privatim 
et publice exercere valent nec ulla coactione ab ea exercenda prohiberi 
possunt. Haec libertas religiosa postulat ut in humana societate condi- 

ciones necessariae promoveantur, in quibus omnes, vel singillatim vel 
in coetibus religiosis coniuncti, vocationi divinae libere et integre re- 
spondere possint. 

Per libertatem religiosam homo a Dei potestate nullo modo eman- 
cipatus est, quasi falsum et verum posset aeque aestimare, vel ab omni 
erga Summum Numen obligatione solutus esset, vel ipsi officium. non 
incumberet rectam sibi de rebus religiosis conscientiam formandi, vel 
sibi pro libito statuere valeret utrum et in qua religione Deo servire 
velit. 

His prae oculis habitis, Sacra Synodus, dum hominum a Deo depen- 
dentiam affirmat, libertatem simul in societate circa res religiosas ab 
omnibus ubique terrarum agnoscendam et observandam esse hac decla- 
ratione manifestare intendit.' 


27. [Munus Ecclesiae]. Ecclesia catholica, ut divino obtemperet 
mandato: « docete omnes gentes... docentes eos servare omnia quaecum- 
que mandavi vobis » (Mr. 28, 19-20), impensa cura adlaborare debet 
« ut sermo Dei currat et clarificetur » (2 Thess. 3, 1) et omnes unani- 
mes, uno ore honorificent Deum et Patrem Domini nostri Iesu Christi 

Obsecrat igitur Ecclesia a filiis suis « primum omnium fieri obsecra- 
tiones, orationes, postulationes, gratiarum actiones pro omnibus homini- 
bus... Hoc enim bonum est et acceptum coram Salvatore nostro Deo, 
qui omnes homines vult salvos fieri et ad agnitionem veritatis venire » 
(1 Tim. 2, 1-4). Insuper ipsos hortatur ut, in sapientia ambulantes ad 
eos, qui foris sunt, «in Spiritu Sancto, in caritate non ficta, in verbo 
veritatis » (2 Cor. 6, 6-7) lumen vitae diffundere satagant auxiliis na- 
turae et gratiae quibus ipse Dominus usus est, praedicatione nempe 
doctrinae, exemplo vitae et testimonio perhibito veritati, etiam usque 
ad sanguinis effusionem. 


28. [Ad amplectendam fidem nemo cogatur]. Dum vero discipuli 
Christi in statu viae sunt, cum officio veritatem annuntiandi et defen- 
dendi coniunctam semper et ubique habent obligationem agendi aman- 
ter, prudenter et patienter cum hominibus qui in erroribus circa fidem 
versantur. Etenim ab ipsis agnoscendus et admittendus est modus sua- 
vis et humanae naturae aptatus, quo Deus homines sensim ad suum 
amorem allicit. Respiciendum igitur est et ad officia erga verbum vivi- 
ficans, quod praedicandum est, et ad iura personae et ad mensuram 
gratiae, quae a Deo tribuuntur homini qui ad fidem libere admittendam 
invitatur. 

Haec est ratio cur Ecclesia filios suos hortatur ut, veritatem facientes 

in caritate, semper curent ut, dum homines ad fidem veram adducere 
conantur, ab ipsis assensus ne detur nisi cum plena libertate et sine 
animi reprehensione. Error reiciendus est, veritas praedicanda, intel- 
lectus illustrandus.5 In annuntianda autem veritate ab omni directa vel 
indirecta coactione abstinendum est.' 

Ecclesia catholica praecipit ne ullus invitus cogatur ad amplexan- 
dam fidem catholicam. Quae traditionalis norma Ecclesiae" pro una- 
quaque persona valet et ab ipsa natura actus fidei postulatur. Homo 
enim a Salvatore redemptus et « in adoptionem filiorum per Iesum Chri- 
stum » (Eph. 1, 5) vocatus, revelationi divinae adhaerere non potest 
nisi ex una parte Pater traxerit eum * et ex altera rationabile ac liberum 
Deo praestiterit fidei obsequium. 


29. [Religiosa personae libertas im societate]. Libertatem religio- 
sam non tantum a christianis et pro christianis, sed ab omnibus et pro 
omnibus hominibus et coetibus religiosis in societate humana obser- 
vandam esse Ecclesia catholica asserit." 

Vocatio enim divina, quae homini iter ad Deum et ad salutem in 
Deo assequendam aperit atque praescribit, maximam revera personae 
humanae dignitatem constituit. Quapropter in sociali convictu libertas 
sequendi hanc vocationem sine ulla imposita vel impediente coactione 
cum maximum et unicuique proprium bonum tum aliarum libertatum 
fundamentum ac tutelam constituit, atque ideo ab unoquoque tamquam 
verum strictumque ius erga eos quibuscum vitam degit habenda et ob- 
servanda est. 

Huius autem vocationis hominis seu integrae necessitudinis ad Deum 
norma est lex divina, quae est aeterna, obiectiva, absoluta, universalis. 
Unusquisque ergo tenetur ad hanc Dei ordinationem omni studio recte 
cognoscendam ut se libere ei conformare valeat. 

Homo tamen dum his in terris vitam degit, voluntati Dei obtempe- 
rare potest tantummodo prout legem divinam sui ipsius conscientiae di- 
ctamine percipit, et finem suum ultimum obtinere nequit nisi iudicium 
conscientiae sibi prudenter efformando eiusque dictamen fideliter se- 
quendo. Ideo qui conscientiae suae sincere oboedit, ipsi Deo, etsi quan- 
doque confuse vel inscie, oboedit et honore dignus aestimandus est. Si 
quis igitur, quantumvis conatus sit recte videre quid Deus in concreto 
ab ipso petat, in erroneam interpretationem incidat, nullus homo nec 
ulla humana potestas ius habet illum inducendi ad operandum contra 
suae conscientiae dictamen. 

Quum libertas religiosa elemento essentiali privaretur et inanis eva- 
deret, si publice exerceri non posset, ab Ecclesia catholica vindicatur non 

tantum libertas opinionis, nec tantum libertas adimplendi ritus propriae 
religionis, sed verum propriumque personae ius ad servanda et testanda 
officia sua privata et publica erga Deum et homines, sive singulares sive 
collective sumptos, ad totam scilicet vitam suam secundum postulata 
suae religionis ordinandam in re familiari, educativa, culturali, sociali, 
caritativa et in aliis humanae vitae activitatibus." 

Exercitium iurium in re religiosa propter naturam socialem hominis 
limitatum est et eam mensuram excedere non potest sine qua nec digni- 
tas essentialis personae humanae illaesa maneret, nec re vera possibilis 
esset societas hominum qui, utpote libero arbitrio praediti et sequelis 
peccati originalis contaminati, errare possunt. Id exercitium limitari non 
licet nisi in quantum graviter contradicit fini societatis, qui constat com- 
plexu earum vitae socialis condicionum, quibus homines suam ipsorum 
perfectionem possunt plenius et expeditius consequi " ac simul fide- 
liter observare inalienabilia iura a Deo hominibus in communi tributa. 

Si igitur in sensus religiosi manifestationibus usus inveniantur per- 
versi, qui personae dignitati et iuribus aliorum clare noceant, populorum 
rectores secundum prudentiae regulas iis obstent oportet." 

Contra vero, publicae rei moderatoribus nefas est imponere civibus 
professionem vel reiectionem cuiuscumque religionis tamquam condi- 
cionem, qua plene vel partialiter vitae nationali et civili participare pos- 
sint. Pariter haec libertas religiosa offenditur damnatione ad paenas prop- 
ter rationes religiosas; atque etiam laeditur quando, religionis causa, 
peragitur spoliatio bonorum, privatio rerum quae ad vitam decentem 
requiruntur, negatio aequalitatis socialis et nationalitatis, recusatio ac- 
cessus ad actus civiles et exercitii iurium fundamentalium quae, hodie 
praesertim, concorditer et universaliter agnoscuntur." 

Publicae rei moderatores ex alia parte tenentur ius personae ad 
libertatem in re religiosa efficaciter tueri ipsumque apte promovere." 
Reipublicae enim proprium est personae iura non tantum agnoscere et 
observare, sed etiam eorum exercitium facilius reddere et impedire quo- 
minus hominibus huiusmodi iura exercentibus difficultates ponantur." 


30. [Libertas coetuum religiosorum in societate]. Ius ad libertatem 
religiosam, quod singulis personis competit, etiam coetibus agnoscen- 
dum est. Hi enim constituuntur libera personarum voluntate, impe- 
rante conscientia; praeterea requiruntur sociali hominum natura et di- 
gnitate, ut ipsi religionem revera vivere possint. 

Ipsis igitur, intra supra dictos limites a fine societatis imponendos, 
ius competit ut secundum proprias leges sese regant, Deum cultu pu- 
blico honorent, membra sua in vita religiosa exercenda adiuvent et do- 

ctrina sustentent easque insitutiones promoveant, in quibus membra 
inter se adiuvent ad vitae activitates secundum sua principia religiosa 
ordinandas. 

Homines ergo qui, iuxta dictamen conscientiae suae in Ecclesia ca- 
tholica fidem suam profiteri volunt, a rei publicae moderatoribus ex- 
spectare possunt et debent ut suae Ecclesiae libertas religiosa agnosca- 
tur. Ipsi enim ius habent vivendi in societate quam libera voluntate 
elegerunt, quaeque ex ipsorum animi persuasione, a Deo volita et a 
Christo fundata est tamquam institutio sine qua integra vita christiana 
dari non potest, quandoquidem ad essentiam vitae christianae pertinet 
ut vivatur in populo seu in communitate instrumentis salutis praedita. 

His perpensis, haec Sacra Synodus declarat vim quamlibet ad reli- 
gionem ipsam delendam sive in toto genere humano, sive in aliqua re- 
gione, sive in determinato coetu religioso, manifestissime et gravissime 
laedere voluntatem Creatoris et Salvatoris hominum, atque ipsa sacra 
personae humanae et familiae gentium iura. 

Ius pariter coetibus religiosis competit ut sincerae honestaeque pro- 
pagationi seu annuntiationi religionis studeant, vitato tamen « prose- 
lytismo » quippe qui mediis impropriis et inhonestis utatur. Illi coetus 
impediri nequaquam possunt quominus rationes suae religionis pro- 
ponant, ut apud auditores persuasio religiosa oriatur, qua moti sese li- 
bere eorum Communitati adsocient. 

Civiles potestates nullam directam capacitatem et competentiam ad 
determinandas vel moderandas relationes civium cum Creatore ac Sal. 
vatore suo possident, ideoque non possunt Communitates religiosas tem- 
poralibus finibus reipublicae subordinare. Quo magis autem societas ci- 
vilis propitias suppeditat condiciones ad vitam religiosam fovendam, 
eo magis ipsa fruetur bonis quae undequaque proveniunt ex fidelitate ho- 
minum erga vocationem suam divinam. 


31. [Libertas religiosa praesenti aetate]. Postquam Sacra Synodus 
hac sua declaratione affirmavit personae humanae et Ecclesiae aliarum- 
que Communitatum religiosarum ius ad libertatem religiosam in socie- 
tate ubique et ab omnibus observandum esse, omnes huius aetatis homi- 
nes denique adprecatur ut considerent quantopere libertas religiosa in 
praesentibus adiunctis agnoscenda et defendenda sit." 

Manifestum enim est genus humanum magis magisque in dies unum 
fieri, arctiores fieri relationes quibus homines diversae culturae et reli- 
gionis inter se connectuntur, augeri apud omnes conscientiam propriae 
cuiusque responsabilitatis, rem publicam ob ipsam etiam iuridicam sui 
regiminis configurationem ineptam esse ad iudicia de veritate circa rem 

religiosam ferenda. Pacifica cohabitatio et iusta concordia in Familia hu- 
mana hodie ut cum maxime dari non possunt, nisi ubique terrarum su- 
prema et sanctissima Dei vocatio atque suprema hominum iura et off- 
cia ad vitam religiosam libere in societate ducendam observentur. Faxit 
igitur Deus et Pater omnium ut Familia humana, diligenter servata so- 
ciali libertate religiosa in societate, per gratiam Christi et virtute Spiritus 
Sancti adducatur ad superiorem illam ac perennem libertatem « qua 
Christus nos liberavit » (Gal. 5, 1). 


NOTAE 


! Modo suo oecumenico decretum proponit altam doctrinam IoANNIs PP. XXIII 
in Litt. Encycl. Pacem im terris. Duo sunt praecipua capita doctrinae: 

1) «In hominis iuribus hoc quoque numerandum est, ut et Deum, ad re- 
ctam conscientiae suae normam, venerari possit, et religionem privatim publice 
profiteri » (4.4.$., 55 [1963], p. 269); 

2) huic iuri officium respondet illud agnoscendi et colendi; quod officium 
incumbit 4) omnibus aliis hominibus (zbid., p. 264), et maxime b) rei publicae cu- 
ratoribus (bid., pp. 273-274). 

Doctrinam hanc sui praedecessoris fel. record. apertis verbis sanxit PauLvus VI 
glor. regn.: « Ob huiusmodi dolores quanta afficimur tristitia, et quam vehementer 
dolemus, cum cernimus in quibusdam territoriis religiosam libertatem, sicut alia 
praecipua hominis iura, opprimi eorum principiis et artibus, qui opiniones a suis 
diversas de re politica, de hominum stirpibus, de cuiusvis generis religione non 
tolerant. Dolemus praeterea tot adhuc iniurias alicubi iis esse illatas, qui reli- 
gionem suam honeste ac libere profiteri velint » (Allocutio ad Patres Concilii 
Oecumenici Vaticani II, 29 sept. 1963: A.A.S., 55 [1963], pp. 855-856). 

Haec porro doctrina proponitur ut terminus hodiernus longioris evolutionis 
tum in doctrina catholica de dignitate personae humanae tum in Ecclesiae pa- 
storali sollicitudine pro hominis libertate. In hac evolutione principium conti- 
nuitatis est ipsa haec doctrina atque sollicitudo. Principium vero progressus est 
duplex distinctio, quae ab Ecclesia lentius facta est, quaeque a IoANNE PP. XXIII 
clare tandem est affirmata. Primo, distinguendum est inter falsas ideologias, quas 
vocant, et incepta atque instituta, quae ordinem civilem et politicum contingunt 
ut haec, quatenus cum rectae rationis praeceptis congruant, probari possint, illis 
ideologiis falsis constanter reiectis (cf. ibid., p. 300). Deinde, distinguendum est 
inter errores religiosos et personam humanam bona fide errantem, ut iura, quae 
ad dignitatem libertatemque humanam pertineant, adhuc agnosci et coli debeant, 
illis ipsis erroribus immutabiliter denegatis (cf. ibid., pp. 299-300). 

His accedit, quod rerum eventus continuo mutabilis occasionem praebuit veri 
nominis progressus in doctrina Ecclesiae in eiusque sollicitudine pastorali, ut his 
diebus ad amplissimum humanae libertatis patrocinium suscipiendum — Ecclesia 
obstringatur, quod est explendum et doctrina magisteriali et omnium fidelium 
actuositate (cf. ibid., fere passim). Etenim IoANNEs PP. XXIII, una cum veritate, 
iustitia, caritate, etiam libertatem effert, utpote quae est his nostris temporibus 
omnis bene ordinatae civitatis necessaria consuetudo (cf. pp. 266, 268, 279, 297, 

301). Quod utique est in documentis Ecclesiae simul novum quid, simul traditioni 
alte catholicae quid consentaneum quam maxime. 

Enimvero sicut olim, ita hodie, ab Ecclesia damnatur libertas conscientiae illa, 
quam praedicaverunt rationalismi fautores, hoc fundamento innixi, quod individua 
conscientia exlex est, ut nullis sit normis obnoxia divinitus traditis. Damnatur 
etiam hodie, sicut olim, libertas cultus illa, cuius principium est indifferentismus 
religiosus, ex radice relativismi doctrinalis deductus. Neque minus hodie, quam 
olim, damnatur illa separatio Ecclesiae a Statu, quae dicitur, quam proponit 
theoria rationalistica de iuridica omnicompetentia Status, secundum quam Ecclesia 
intra ipsum organismum Status incorporetur necesse est, ut sit potestati statali sub- 
iecta. Integram plenamque vim suam retinent hae damnationes olim latae, quia 
inconcussum manet earum principium, quod est doctrina catholica de hominis 
dignitate et sollicitudo catholica pro veri nominis libertate. Dignitas enim hominis 
in hoc reponitur, quod soli Deo vivo et vero serviat, et libertas hominis in hoc 
maxime manifestatur, quod hoc servitium sit liberum, ad rectam normam propriae 
conscientiae praestitum. 

Ast hoc idem principium nostris his temporibus ad novas ducit conclusiones, 
quas efformare coeperunt Romani Pontifices recentiores. Periculum enim non 
iam adest, ne falsi nominis libertas dignitati humanae iniuriam faciat, quod olim 
accidit. Novum adest periculum, ne libertatis humanae omne genus nova quadam 
tyrannide obruatur, pereunte primo libertate religiosa quod absit. Pro sua ergo 
aucta sollicitudine curaque erga hominis dignitatem, doctrinam traditionalem no- 
vo modo, nostris temporibus accommodato, aptaverunt recentiores Romani Pon- 
tifices. Collocant enim inter iura hominis praecipua ius ad liberum exercitium reli- 
gionis in societate, iuxta dictamina conscientiae rectae, sive vera sit conscientia 
sive errore veritatis aut impari rerum sacrarum cognitione bona fide capta (cf. Pacem 
in terris, A.A.S., 55 [1963], p. 299). Eamdem doctrinam eamdemque, quae ei 
subest, sollicitudinem proponit praesens Decretum de Libertate Religiosa. 

? Cf. Rom. 15, 6. 

AuUCESCOLS A 9. 

Cf. Io. 18, 37. 

Cf. Epb. 4, 15. 

Cf. IoaANNEs XXIII, Litt. Encycl. Pacem in terris, 11 aprilis 1963: A.A.S., 
55 (1963), pp. 299-300: « Omnino errores ab iis qui opinione labuntur semper 
distinguere aequum est, quamvis de hominibus agatur, qui aut errore veritatis 
aut impari rerum cognitione capti sint, vel ad sacra ad optimam vitae actionem 
attinentium, Nam homo ad errorem lapsus iam non humanitate instructus esse 
desinit, neque suam umquam personae dignitatem amittit, cuius ratio est semper 
habenda. Praeterea in hominis natura numquam facultas perit et refragandi erro- 
ribus et viam ad veritatem quaerendi, Neque umquam hac in re providentissimi Dei 
auxilia hominem deficiunt. Ex quo fieri potest, ut si quis hodie vel perspicuitate 
egeat, vel in falsas discesserit sententias, possit postmodum, Dei collustratus lu- 
mine veritatem amplecti ». 

7 C£, Prvs XII, Alloc. ad Praelatos auditores ceterosque officiales et admi- 
nistros Tribunalis S. Romanae Rotae, 6 oct. 1946: A.A.S., 38 (1946), p. 394, ubi 
citatur a R. P. Pro Memoria Secretariae Status ad Legationem Yugoslaviae ad 
Sanctam Sedem: « D'aprés les principes de la doctrine catholique, la conversion 
doit étre le résultat, non pas de contraintes extérieures mais de l'adhésion de l'àme 

aux vérités enseignées par l'Eglise catholique. C'est pour cela que l'Eglise catho- 
lique n'admet pas dans son sein les adultes, qui demandent à y entrer ou à y faire 
retour, qu'à la condition qu'ils soient pleinement conscients de la portée et des 
conséquences de l'acte qu'ils veulent accomplir ». IpEM, Litt. Encycl Mystici 
Corporis, 29 iunii 1943: A.A.8., 35 (1943), p. 243: « At si cupimus non inter- 
missam eiusmodi totius mystici Corporis comprecationem admoveri Deo, ut aber- 
rantes omnes in unum lesu Christi ovile quam primum ingrediantur, profitemur 
tamen omnino necessarium esse id sponte libenterque fieri, cum nemo credat nisi 
volens. Quamobrem si qui, non credentes, eo reapse compelluntur ut Ecclesiae 
aedificium intrent, ut ad altare accedant, sacramentaque suscipiunt, ii procul 
dubio veri Christifideles non fiunt; fides enim, sine qua « impossibile est placere 
Deo » (Hebr. 11, 6), liberrimum esse debet « obsequium intellectus et volunta- 
tis » (Couc. VaT., Const. de fide catbolica, cap. 3). Si igitur aliquando contingat, 
ut contra constantem Apostolicae huius Sedis doctrinam, ad amplexandam catho- 
licam fidem aliquis adigatur invitus, id Nos facere non possumus quin, pro officii 
nostri conscientia, reprobamus ». 

5 LACTANTIUS, Divinarum Institutorum, lib. V, 19: ed. S. Brandt et G. Laub- 
mann, CSEL 19, p. 463; PL 6, 614 (cap. 20): « Non est opus vi et iniuria, quia 
religio cogi non potest, verbis potius quam verberibus res agenda est, ut sit 
voluntas ». 

Op. cit.:: CSEL 19, p. 464; PL 6, 614: « Itaque nemo a nobis retinetur invi- 
tus — inutilis est enim Deo qui devotione ac fide caret — et tamen nemo discedit 
ipsa veritate retinente ». 

Op. cit: CSEL 19, p. 465; PL 6, 616: « Nihil est enim tam voluntarium 
quam religio, in qua si animus sacrificantis aversus est, iam sublata, iam nulla est ». 

S. AMBROSIUS, Epistola ad Valentinianum Imp., Ep. 21: PL 16, 1047: « Dei 
lex nos docuit quid sequamur, humanae leges hoc docere non possunt. Extorquere 
solent timidis commutationem, fidem inspirare non possunt ». 

S. AucUsTINUS, Contra litteras Petiliani, lib. IT, cap. 83: ed. M. Petschenig, 
CSEL 52, p. 112; PL 43, 315; cf. C. 23, q. 5, c. 33 (ed. Friedberg, col. 939): 
« Augustinus respondit: Ad fidem quidem nullus est cogendus invitus; sed per se- 
veritatem, immo et per misericordiam Dei tribulationum flagellis solet perfidia 
castigari ». 

S. GaEGORIUs MacNus, Epistola ad Virgilium et Theodorum Episcopos Mas- 
silliae Galliarum, Registrum Epistolarum, I, 45: ed. P. Ewald et L. M. Hartmann, 
MGH Ep. 1, p. 72; PL 77, 510-11 (lib. I, ep. 47); « Dum enim quis piam ad 
baptismatis fontem non praedicationis suavitate, sed necessitate pervenerit, ad 
pristinam superstitionem remeans inde deterius moritur, unde renatus esse vide- 
batur ». 

Epistola ad lobannem Episcopum  Constantinopolitanum, Registrum  Episto- 
larum, III, 52: MGH Ep. 1, p. 210; PL 77, 649 (lib. III, ep. 53); cf. D. 45, 
c. 1 (ed. Friedberg, col. 160): « Nova vero atque inaudita est ista praedicatio, quae 
verberibus exigit fidem ». 

Cowc. TorET. IV, c. 57: MaNsr1 10, 633; cf. D. 45, c. 5 (ed. Friedberg, 
col. 161-162): « De Iudaeis hoc praecepit sancta synodus, nemini deinceps ad cre- 
dendum vim inferre; cui enim vult Deus miseretur, et quem vult indurare. Non 
enim tales inviti salvandi sunt, sed volentes; ut integra sit forma iustitiae: sicut 
enim homo proprii arbitrii voluntate serpenti oboediens periit, sic vocante gratia 

Dei, propriae mentis conversione homo quisque credendo salvatur. Ergo non vi, 
sed libera arbitrii facultate, ut convertantur suadendi sunt, non potius impel- 
lendi... ». 

CrLEMENs III, Literae Decretales: X, V, 6, 9, ed. Friedberg col 774: 
« ...Statuimus enim ut nullus Christianus invitos vel nolentes Iudaeos ad bapti- 
smum (per violentiam) venire compellat. Si quis autem ad Christianos causa fidei 
confugerit, postquam voluntas eius fuerit patefacta, Christianus absque calumnia 
efficiatur; quippe Christi fidem habere non creditur, qui ad Christianorum bapti- 
smum non spontaneus, sed invitus cogitur pervenire... ». 

INNocENTIUS III, Epistola ad Arelatensem Archiepiscopum, X., YII, 42, 3: 
ed. Friedberg, col. 646: «... Verum id est religioni Christianae contrarium, ut 
semper invitus et penitus contradicens ad recipiendam et servandam Christianita- 
tem aliquis compellatur... ». 

« Ad amplexandam fidem catholicam nemo invitus cogatur » C.I.C., c. 1351. 
Ut patet ex textu supra citato, haec norma canonica ex S. Augustino provenit. 
Inde excerpta in Decretum et postea in Codicem translata est. 

? Cf. Io. 6, 44. 

9 Cf, IoANNES XXIII, Litt. Encycl. Pacem in terris, 11 aprilis 1963: A.A.S, 
55 (1963), pp. 260-261: « In hominis iuribus hoc quoque numerandum est, ut et 
Deum, ad rectam conscientiae suae normam, venerari possit, et religionem priva- 
tim publice profiteri ». Cf. Prus XII, Nuntius radiopbonicus, 24 dec. 1942: A.A.S., 
35 (1943), p. 19, ubi inter « iura fundamentalia personae » hoc etiam collocatur: 
«il diritto al culto di Dio privato e pubblico, compresa l'azione caritativa reli- 
giosa ». Cf. Prus XI, Litt. Encycl. Mit brennender Sorge, 14 martii 1937: A.A.S, 
29 (1937), p. 160: « Der gláubige Mensch hat ein unverlierbares Recht, seinen 
Glauben zu bekennen und in den ihm gemássen Formen zu betátigen. Gesetze, 
die das Bekenntnis und die Betátigung dieses Glaubens unterdrücken oder erschwe- 
ren, stehen in Widerspruch mit einem Naturgesetz ». Cf. Leo XIII, Litt. Encycl. 
Libertas praestantissimum, 20 iunii 1888: Acta Leonis XIII, 8 (1888), pp. 237-238: 
« Illa quoque magnopere praedicatur, quam conscientiae libertatem nominant; quae 
si ita accipiatur ut suo cuique arbitratu aeque libeat Deum colere, non colere, argu- 
mentis, quae supra allata sunt, satis convincitur. Sed potest etiam in hanc senten- 
tiam accipi, ut homini ex conscientia officii Dei voluntatem sequi et iussa facere, 
nulla re impediente, in civitate liceat. Haec quidem vera, haec digna filis Dei li- 
bertas, quae humanae dignitatem personae honestissime tuetur, est omni vi iniu- 
riaque maior, eademque Ecclesiae semper optata ac praecipue cara ». 

H Commemoranda est hoc loco expositio constitutionalismi, qui dicitur, a 
IoANNE XXIII data in Litt. Encycl. Pacem in terris, 11 aprilis 1963, cf. A.A.S., 55 
(1963), pp. 278-279, in contextu totius documenti. Est enim huiusmodi constitu- 
tionalismus, qui sane religioni christianae plurimum debet, doctrina de iuridiciali 
et politica civitatis compositione secundum quam « potestas publica suapte natura 
ad tutandum communitatis bonum spectat, cuius princeps officium est agnoscere 
honestos libertatis fines eiusque iura sarta tecta servare » (ibid., pp. 285-286). 
Immo ad constitutionalismum vero sensu christianum pertinet illud quod praedi- 
cavit Leo XIII, Litt. Encycl. Sapientiae cbristianae, 10 ianuarii 1890: A.A.S., 22 
(1889-90), p. 396: « Dubitari vero salva fide non potest, istiusmodi regimen ani- 
morum Ecclesiae esse assignatum uni, nihil ut in eo sit politicae potestati loci; non 
enim Caesari, sed Petro claves regni caelorum Iesus Christus commendavit ». Agit 

igitur ultra vires, et rem sacram, quae homo est, maxime violat potestas publica, 
quando sese regimini animorum vel curae animarum immiscet. 

7? Cf IoANNES XXIII, Litt. Encycl. Mazer et Magistra, 15 maii 1961: A.A.S., 
53 (1961), p. 417: « ... debent qui publicae rei praesunt compertam habere rectam 
de communi omnium bono notionem, quae summam complectitur earum vitae 
socialis condicionum, quibus homines suam ipsorum perfectionem possint plenius 
atque expeditius consequi ». Cf. etiam IoANNEs XXIII, Litt. Encycl Pacem in 
terris, 11 aprilis 1963: A.A.S., 55 (1963), p. 273. 

3 Quod attinet ad intolerantiam religiosam ex parte potestatis publicae, su- 
prema principia tradit Prus XII, Alloc. Ci riesce, 6 dec. 1953: A.ALS., 35 (1953), 
pp. 798-799: « Puó darsi che in determinate circostanze Egli (Dio) non dia agli 
uomini nessun mandato, non imponga nessun dovere, non dia persino nessun 
diritto d'impedire e di reprimere ció che & erroneo e falso? Uno sguardo alla realtà 
dà una risposta affermativa ». Et, allato exemplo divinae providentiae, pergit: 
« Quindi l'affermazione: Il traviamento religioso e morale deve essere sempre im- 
pedito, quanto à possibile, perché la sua tolleranza à in se stessa immorale, non 
puó valere nella sua incondizionata assolutezza. D'altra parte, Dio non ha dato 
nemmeno all'autorità umana un siffatto precetto assoluto e universale, né in campo 
della fede né in quello della morale. Non conoscono un tale precetto nà la comune 
convinzione degli uomini, nà la coscienza cristiana, né le fonti della rivelazione, 
né la prassi della Chiesa ». 

^ Cf, IoANNES XXIII, Litt. Encycl. Pacem im terris, 11 aprilis 1963: A.A.S., 
55 (1963), pp. 295-396, ubi, quibusdam defectibus non obstantibus, commendatur 
Professio Universalis Iurium Humanorum, die 10 dec. 1948 a Foederatarum Na- 
tionum Coetu Generali rata habita: « Nihilominus Professionem eandem habendam 
esse censemus quemdam quasi gradum atque aditum ad iuridicialem politicamque 
ordinationem constituendam omnium populorum, qui in mundo sunt. Siquidem 
ea universis prorsus hominibus solemniter agnoscitur humanae dignitas personae, 
atque iura cuivis homini asseruntur veritatem libere quaerendi, honestatis sequendi 
normas, iustitiae officia usurpandi, vitam exigendi homine dignam, alia deinceps 
cum hisce coniuncta ». 

D [uri ad libertatem religiosam, sicut ceteris naturae iuribus, respondet offi- 
cium in aliis hominibus: cf. IoaNNEs XXIIT, Litt. Encycl. Pacem in terris, 11 apti- 
lis 1963: A.A.S., 55 (1963), p. 264: « Quibus probatis, consequens est etiam, ut in 
hominum consortione unius hominis naturali cuidam iuri officium aliorum homi- 
num respondeat; officium videlicet ius illud agnoscendi et colendi ». Hoc officio 
praecipue tenetur potestas publica: « Verum cum nostra hac aetate commune bo- 
num maxime in humanae personae servatis iuribus et officiis consistere putetur, 
tum praecipue in eo sint oportet curatorum rei publicae partes, ut hinc iura agno- 
scantur, colantur, inter se componantur, defendantur, provehantur, illinc suis quis- 
que officiis facilius fungi possit » (;bid., pp. 273-274). Et citatur Prus XII, Nzn- 
tius radiopbonicus, 1 iunii 1941: A.A.S., 33 (1941), p. 200: « Inviolabilia iura 
tueri, hominum propria, atque curare, ut, facilius quisque suis muneribus defun- 
gatur, hoc cuiusvis publicae potestatis officium est praecipuum ». 

55 Quod pertinet ad dignitatem illam civilem, secundum quam dignitas hu- 
mana in publicum prodit; cf. Prus XII, Nuntius radiopbonicus, 24 dec. 1944: 
4.A.5., 37 (1945), p. 14: « In un popolo degno di tal nome il cittadino sente in se 
stesso la coscienza della sua personalità, dei suoi doveri e dei suoi diritti, della 

propria libertà congiunta col rispetto della libertà e della dignità altrui ». Hoc loco 
commendat Romanus Pontifex etiam illud « ideale di libertà e di uguaglianza » 
(loc. cit.), quod in Statu democratico, iuxta sana rationis principia ordinato, obti- 
neat necesse est, quodque postulat, ut hominis ius in societate ad liberum exerci- 
tium religionis plene agnoscatur, colatur, defendatur, provehatur. 

7 Cf, Pius XII, Alloc. ad Praelatos auditores ceterosque officiales administros 
Tribunalis S. Romanae Rotae, 6 oct. 1946: A.A.S., 38 (1946), p. 393: « I sempre 
piü frequenti contatti e la promiscuità delle diverse confessioni religiose entro i 
confini di un medesimo popolo hanno condotto i tribunali civili a seguire il prin- 
cipio della * tolleranza " e della * libertà di coscienza ". Anzi vi & una tolleranza 
politica, civile e sociale verso i seguaci delle altre confessioni, che in tali circo- 
stanze é anche per i cattolici un dovere morale ». 

Insuper, ad Communitatem internationalem quod attinet, cf. Prus XII, Alloc. 
Ci riesce, 6 dec. 1953: A.A.8., 35 (1953), p. 797: « Gli interessi religiosi e morali 
esigeranno per tutta la estensione della Comunità (dei popoli) un regolamento ben 
definito, che valga per tutto il territorio dei singoli Stati sovrani membri di tale 
Comunità delle nazioni. Secondo le probabilità e le circostanze, & prevedibile 
che questo regolamento di diritto positivo verrà enunciato cosi: Nell'interno del 
suo territorio e per i suoi cittadini ogni Stato regolerà gli affari religiosi e morali 
con una propria legge; nondimeno in tutto il territorio della Comunità degli Stati 
sarà permesso ai cittadini di ogni Stato-membro l'esercizio delle proprie credenze 
e pratiche etiche e religiose, in quanto queste non contravvengano alle leggi penali 
dello Stato in cui essi soggiornano ». Secundum Romanum Pontificem, cives catho- 
lici et Status catholici moderatores possunt ex conscientia eiusmodi legi consentire. 


DECLARATIO ALTERA * 
DE IUDAEIS ET DE NON CHRISTIANIS 


32. [De communi patrimonio Christianorum cum Iudaeis]. Eccle- 
sia Christi libenter agnoscit fidei et electionis suae initia iam apud Pa- 
triarchas et Prophetas, iuxta salutare Dei mysterium, inveniri. Confr- 


* [n fasciculi initio legitur: « Ss.mus Dominus Noster Paulus Pp. VI, in Au- 
dientia hac die infrascripto impertita, statuere dignatus est ut hoc schema, de 
quo in Concilio Oecumenico Vaticano Secundo deliberabitur, ad eiusdem Concilii 
Patres transmitteretur. 


Ex Aedibus Vaticanis die r1 mensis Iulii, anno McMLxiv. 


HaMLETUS loANNES Card. CICOGNANI 
a publicis Ecclesiae negotiis 


Verba, initio singulorum numerorum litteris inclinatis inter uncos [ ] posita. 
in redactione definitiva tollentur ». 

tetur enim omnes christifideles, Abrahae filios secundum fidem (cf. Gal. 
3, 7), in eiusdem Patriarchae vocatione includi et in populi electi exitu 
e terra servitutis salutem Ecclesiae mystice praesignari. Quare nequit 
Ecclesia, nova in Christo creatura (cf. Eph. 2, 15) et populus Novi Foe- 
deris, oblivisci se continuationem esse populi illius, quocum olim Deus 
ex ineffabili misericordia sua Antiquum Foedus inire dignatus est, et cui 
revelationem in Libris Veteris Testamenti contentam concredere voluit. 

Neque obliviscitur Ecclesia ex populo Iudaico Christum natum esse 
secundum carnem, natam esse Christi Matrem, Mariam Virginem, et 
natos esse Apostolos, Ecclesiae fundamentum et columnas. 

Verba quoque Apostoli Pauli semper habet et habebit prae oculis 
Ecclesia de Iudaeis « quorum adoptio est filiorum et gloria et testamen- 
tum et legislatio et obsequium et promissa » (Rorz. 9, 4). 

Cum igitur tantum patrimonium Christiani ex ludaeis acceperint, 
Sacra haec Synodus mutuam utriusque cognitionem et aestimationem, 
quae et studiis theologicis et fraternis colloquiis obtinetur, omnino 
fovere vult et commendare, atque insuper, sicut iniurias hominibus 
ubicumque illatas severe reprobat, ita etiam odia et vexationem contra 
Iudaeos deplorat et damnat. 

Memoria insuper dignum est adunationem populi TIudaici cum Eccle- 
sia partem spei christianae esse. Ecclesia enim, docente Apostolo Paulo 
(cf. Rom. 11, 25), fide inconcussa ac desiderio magno accessum huius 
populi exspectat ad plenitudinem populi Dei, quam Christus instau- 
ravit. 

Ideo curent omnes ne, sive in catechesi impertienda et Verbi Dei 
praedicatione sive in quotidianis colloquiis, populum iudaicum ut gen- 
tem reprobatam exhibeant, neve aliud quid dicant aut faciant, quod 
animos a ludaeis alienare possit. Caveant praeterea ne ludaeis nostro- 
rum temporum quae in Passione Christi perpetrata sunt imputentur. 


33. [Omnes bomines Deum ut Patrem. babent]. Dominus Iesus 
omnium hominum Patrem esse Deum, sicut iam Scripturae Veteris Te- 
stamenti statuunt et ipsa innuit ratio, luculenter confirmavit. Nequimus 
vero Deum omnium Patrem vocare vel orare, si erga quosdam homines, 
ad imaginem Dei creatos, fraterne nos gerere renuimus. Ita enim arcte 
connectuntur habitudo hominis ad Deum Patrem et eiusdem habitudo 
hominis ad homines fratres, ut omnis negatio humanae fraternitatis ne- 
gationem ipsius Dei, apud quem non est acceptio personarum (cf. 2 Par. 
19, 7; Rom. 2, 11; Eph. 6, 9; Col. 3, 25; 1 Petr. 1, 17), secumferat vel 
ad eam ducat. Nam prius mandatum cum altero ita coalescit, ut nobis 
nequeant dimitti debita nostra, nisi nosmetipsi ex corde debitoribus 

nosttis dimittamus. Iamvero in Lege Veteri dicitur: « Numquid non io [8] 
Pater unus omnium nostrum? numquid non Deus unus creavit nos? 
quare ergo despicit unusquisque nostrum fratrem suum? » (Mal. 2, 10); 
idque in Nova Lege clarius affirmatur: « Qui non diligit fratrem suum 
quem videt, Deum quem non videt quomodo potest diligere? Et hoc 
mandatum habemus a Deo ut qui diligit Deum diligat et fratrem suum »  !5 
(1 Io. 4, 20-21). 

Hac caritate erga fratres nostros compulsi, magna cum observantia 
consideremus opiniones et doctrinas quae quamvis a nostris in multis 
discrepent, tamen in multis referunt radium illius Veritatis quae illuminat 
omnem hominem venientem in hunc mundum. 20 

Sic amplectamur imprimis etiam Musulmanos qui unicum Deum 
personalem atque remuneratorem adorant et sensu religioso atque per- 
multis humanae culturae communicationibus propius ad nos accesserunt. 


34. [Omnis species discriminationis damnatur |. Fundamentum ergo 
tollitur omni theoriae vel praxi quae inter hominem et hominem, inter 25 
gentem et gentem discrimen quoad humanam dignitatem et iura exinde 
dimanantia inducunt. 

Abstineant ergo necesse est omnes bene cordati homines et prae- 
sertim Christiani a quavis hominum discriminatione aut vexatione prop- 
ter stirpem eorum, colorem, condicionem vel religionem. At contra chri- 3o 
stifideles Sacra Synodus ardenter obsecrat ut « conversationem inter 
gentes habeant bonam » (1 Petr. 2, 12) si fieri potest, quod in eis est, 
cum omnibus hominibus pacem habeant (cf. Roz;. 12, 18); immo eisdem 
praescribit ut diligant, non tantum proximum suum, sed et inimicos, 
si quos se habere censeant, ita ut vere sint filii Patris qui in caelis est — 35 
et qui solem suum oriri facit super omnes (cf. Mz. 5, 44-45). 

APPENDIX 


RELATIO 
CIRCA RATIONEM QUA SCHEMA ELABORATUM EST 


I. INTRODUCTIO. 


Schema decreti De Oecumenismo, quod hic denuo proponitur emenda- 
tum est iuxta observationes perdurante secunda periodo Concilii Vaticani 
Secundi a Patribus exhibitas supra textum schematis typis impressum mense 
aprilis 1963 et eiusdem Patribus distributum. 

Iam ante initium secundae periodi multi Patres observationes et emen- 
dationes supra illud schema ad Secretariatum Concilii in scriptis miserunt. 

Per disceptationes in congregationibus generalibus, ultra duas hebdo- 
madas protractas, mens permultorum Patrum sive de motu oecumenico in 
genere sive de schemate decreti De Oecumenismo clarius patefacta est. 

Denique secunda iam clausa periodo, plurimi Patres respondendo peti- 
tioni Eminentissimi Praesidis Secretariatus ad Christianorum unitatem fo- 
vendam nec non Excellentissimi Secretarii Generalis Concilii, die 2 decem- 
bris 1963 publice prolatae, ulteriores animadversiones in scriptis miserunt. 
Omnium quae usque ad initium sessionis plenariae Secretariatus ad Chri- 
stianorum unitatem fovendam (die 27 februarii - die 7 martii) ad nos perve- 
nerunt, in emendatione textus ratio habita est. 

Ante secundam Concilii periodum ultra sexaginta animadversiones a Pa- 
tribus sive personaliter sive collective missae sunt; ab inita disceptatione pu- 
blica usque ad diem 27 februarii observationes n. 471, oraliter et scripto, 
factae sunt, inter quas 75 erant nomine plurímorum Patrum. Quae, secundum 
ordinem schematis dispositae, sex volumina comprehendunt: 


Vol. 


1 (animadversiones ante disceptationem prolatae), pag. 102; 
Vol. 2 (de schemate in genere), pag. 124; 
Vol. 3 (de capitibus I et II), pag. 341; 
Vol. 4 (de capite III), pag. 144; 
Vol. 5 (de habitudine ad Iudaeos), pag. 72; 
Vol. 6 (de libertate religiosa), pag. 280. 


Ex hisce Patrum disceptationibus illud clare emerget: agnitio mentis mo- 
mentique schematis, ob necessitatem ut catholici efficaciter suam partem ha- 
beant in illo motu oecumenico qui, impulsu Spiritus Sancti, de die in diem 
per mundum latius se extendit. 

Secretariatus per varios gradus ad animadversiones et emendationes con- 
siderandas progressus est. In primis, textus earum integri, post dispositionem 
eorum secundum argumenta et partes schematis factam, ad omnia membra 

et peritos Secretariatus missi sunt. Postea per tres hebdomadas studio accu- 
rato submissi sunt peritorum demandatorum non solum a Secretariatu sed 
a Commissione quoque Orientali, quae pro tertio schematis capite appa- 
rando atque perficiendo multum adlaboravit, adhibitis etiam peritis Com- 
missionis de doctrina Fidei et Morum, qui periti omnes communi labore 
novum textum praeparaverunt. Denique, in sessione plenaria Secretariatus 
omnia haec, videlicet et animadversiones et textus a peritis propositus, ad 
disceptationem admissa sunt ita ut novus textus, qui nunc Concilio propo- 
nitur, a Patribus Secretariatus adlaboratus sit et scrutinio secreto ab eisdem 
unanimiter acceptatus. 

Principium generale quod emendationi textus constanter praelucebat, id 
idem erat quod pluries iam a Romanis Pontificibus Ioanne XXIII et Paulo VI 
nec non a permultis Patribus conciliaribus enuntiatum est, scilicet: Eccle- 
sia catholica, desiderio unitatis inter omnes Christi discipulos restaurandae 
permota atque fidelis veritati quam ab Apostolis et Patribus accepit et con- 
sentanea fidei quam ipsa semper professa est, se laeto animo vertit ad omne 
illud efficiendum per quod, gratia Dei opitulante, unitas tam desiderata obti- 
neri possit. 

Methodus ad textum revidendum adhibita haec fuit: 

1) Textus typis impressus et a Patribus die 21 novembris 1963 per 
1.966 vota contra 86, tamquam basis ulterioris disceptationis in Concilio 
approbatus, non mutatus est nisi Patres in animadversionibus ita petierunt. 

2) Si emendationes a Patribus conciliaribus propositae vel necessariae 
vel utiles videbantur ad textum perficiendum vel melius intellegendum, in- 
ductae sunt, mutatione etiam longiore aliquando non exclusa. 

3) Insuper, quando fieri poterat aliae emendationes introductae sunt 
per mutationem vel additionem paucorum tantum verborum, dummodo 
ipsis harmonia generalis textus prioris ne laederetur. 

4) Quaedam autem mutationes vel additiones propositae locum in sche- 
mate non obtinuerunt sive quia obiectum eorum cum contento vel indole pa- 
storali nostri Schematis consonare non videbatur, sive quia ad directorium 
a Secretariatu exarandum potius remittendae erant. 

In memoriam quoque revocandum est, solummodo prima tria capita 
prima suffragatione recepta in congregationibus generalibus ad singula discep- 
tata esse. Capita autem IV et V, scilicet de habitudine ad Iudaeos et de Li- 
bertate religiosa, neque suffragationi neque disceptationi propriae subiecta 
sunt. Tria prima capita igitur nunc ad ultimum iudicium et suffragationem 
praesentantur. Quamquam de cap. IV et V disceptatio publica locum nondum 
habuit, animadversiones de his duobus capitibus a Patribus in scriptis datae 
tam numerosae et graves erant, ut textum iam ante tertiam periodum reco- 
gnoscere opportunum visum sit. Sperandum est sic disceptationem faciliorem 
reddi et viam ad textum definitivum parandum sterni. 

[13] II. ANIMADVERSIONES RESPICIENTES SCHEMA IN GENERE. 


Cum multae animadversiones Patrum non respiciant singula capita sche- 
matis, sed potius schema in genere, in hac parte colliguntur et ordinantur, 
ut clarius eluceat, quae sit mens Patrum et quid ab ipsis ad textum emen- 
dandum postuletur et proponatur. 

Laudibus schema in genere (praetermissis hic laudibus singulis partibus 
tributis) explicitis verbis amplificant 92 Patres, ex quibus septem nomine 
etiam plurium aliorum loquuntur. 

Animadversiones Patrum res sequentes spectant: 

1) titulum principalem schematis, 
2) prooemium addendum, 
3) structuram schematis, 
4) argumentum in textu tractatum, 
5) terminologiam in textu adhibitam, 
6) mentionem « bonae fidei » requisitae in Christianis non-catholicis, 
) 


7) directorium oecumenicum conficiendum. 


1. De titulo principali Scbematis. 


De titulo praeiacente haec obiectata sunt: 

— vocem « oecumenismus » a multis Catholicis non intelligi; 

— hanc vocem esse novam (« neologismum ») et in sensu hic accepto 
nondum universaliter admissam; 

— titulum non exprimere modum, quo Ecclesia catholica unitatem 
Christianorum promovet. 

Loco tituli « De Oecumenismo » sequentes propositi sunt: 

« De Oecumenismo catholico ». 

« De Christianorum unitate promovenda ». 

Quamvis praesertim secundus ex his titulis propositis omnino aptus 
censendus sit, visum tamen est Secretariatui retinendum esse titulum « De 
Oecumenismo » et quidem propter rationes sequentes: 

— vox « oecumenismus » iam satis usitata est et usus eius in dies in- 
valescit; 

— quibus nondum familiaris est, haec vox facile explicari potest; 

— quamquam titulus « De Oecumenismo » solus et absolute sumptus 
non exprimat modum catholicum actionis oecumenicae, evidens est, cum 
de decreto conciliari Ecclesiae catholicae agatur, intelligendum esse oecume- 
nismum iuxta principia catholica. Quod ceteroquin titulo primi capitis expli- 
citis verbis enuntiatur; 

— cum hoc schema sub titulo « De Oecumenismo » iam ubique notum 
sit, valde inconveniens esset relinquere hunc titulum; sic nempe suspicium 
oriretur Ecclesiam catholicam abesse velle ab opera in toto mundo christiano 
ad unitatem restaurandam suscepta et hanc voluntatem in ipsa sua terminolo- 
gia manifestare. 

2. De prooemio praemittendo. 


Plures Patres optabant ut textui schematis praeponatur aliquod prooe- 
mium, quo iam in initio decreti clare appareat ratio eius et obiectum pro- 
prium. 

Iuxta consilia a Patribus proposita Secretariatus prooemium exaravit. 
Nisus est, ne hoc prooemium longius quam res ipsa requirit fiat. Ex altera 
parte tamen nimia brevitas evitanda erat, ne res dicendae obscurarentur. 
Rogamus Patres, ut hoc prae oculis habeant, si ipsis hoc prooemium fortasse 
primo aspectu nimis amplum apparet. Ceteroquin additio prooemii permi- 
sit, ut textus capitum in quibusdam locis brevior reddatur, ne quid inutili- 
ter repetatur. 


3. De structura Scbematis. 


Compluribus Patribus materia in tribus primis capitibus modo non satis 
logico et cohaerente exposita esse videbatur. Mutando ordinem quorundam 
membrorum textus Secretariatus desiderio legitimo horum Patrum satisfe- 
cisse censet, 

Non vero putavimus votis illorum Patrum satisfacere posse, qui propo- 
nebant, ut duo prima capita prioris textus in unicum caput conflarentur; nam 
haec capita de duabus rebus bene distinctis quamvis inter se connexis agunt, 
scilicet de principiis oecumenismi (cap. I) et de eius exercitio practico 
(cap. II). Curavimus ne inutiles repetitiones fiant. 


4. De argumento Scbematis. 


De argumento in schemate tractando sive de ambitu materiae eius sen- 
tentiae diversae immo inter se oppositae a Patribus prolatae sunt. 
A) Relate ad caput IV prioris schematis (de Iudaeis): 

4) alii Patres censent in schemate non esse agendum de Iudaeis, cum 
oecumenismus sit actio ad unitatem inter Christianos promovendam. Secun- 
dum plures Patres de habitudine Christifidelium ad Iudaeos tractandum esset 
vel in constitutione « De Ecclesia » (de populo Dei) vel in aliquo decreto 
proprio distincto ab aliis decretis. 

Secundum nonnullos Patres Concilium nihil omnino de Iudaeis dicere 
deberet. 

b) Aliis videtur necesse esse, si de Iudaeis agitur, sermonem fteri etiam 
de aliis religionibus non-christianis, immo de Atheismo moderno. 

Plures postulant, ut specialis mentio fiat de Mahumetanis. 

c) Alii putant propter necessitudinem particularem populi Antiqui 
Foederis cum Ecclesia textum de Iudaeis retinendum esse in schemate De 
Oecumenismo sive ut caput IV sive tamquam appendicem schematis. 

B) Relate ad caput V prioris schematis (de libertate religiosa): 

4) aliis Patribus videtur textum de libertate religiosa retinendum esse 
in ipso schemate De Oecumenismo, cum agnitio libertatis religiosae ad fun- 
damentum omnis oecumenismi pertineat. 

Secundum plures Patres textus de libertate religiosa constituere deberet 
caput proprium schematis De Oecumenismo, secundum nonnullos in forma 
breviori inserendus esset primo capiti schematis, ubi agitur de principiis 
oecumenisml. 

b) Alii censent textum de libertate religiosa, qui pro oecumenismo 
certe magni momenti est, sed problema oecumenicum excedit, proprium de- 
cretum a decreto De Oecumenismo distinctum constituere debere. 

Omnibus sententiis et rationibus bene perpensis Secretariatus ad con- 
clusiones sequentes pervenit: 

A) Relate ad quaestionem de Iudaeis: 

1) Cum motus oecumenici in sensu stricto accepti finis proprius sit 
redintegratio unitatis inter Christianos, textus decreti ipsius De Oecumeni- 
smo restringendus est ad quaestionem de unitate inter omnes baptizatos 
restauranda. 

2) Textus de Iudaeis, qui a Secretariatu iuxta proposita a pluribus Pa- 
tribus in scriptis data emendatus et in formam breviorem redactus est, om- 
nino retinendus esse videtur tum propter rationes intrinsecas et gravitatem 
rei tum propter exspectationem in toto mundo manifestatam. 

3) Cum ex una parte peculiaris necessitudo Ecclesiae cum populo Ve- 
teris Foederis vigeat — ratione communis historiae salutis, patrimonii Scrip- 
turarum, originis Christi, Apostolorum, Ecclesiae ex populo iudaico —, ex 
altera parte oecumenismus sensu stricto sumptus nonnisi Christianos respi- 
ciat, textus de Iudaeis coniunctus quidem sit cum textu De Oecumenismo, 
non vero tamquam caput decreti, sed in forma appendicis eius. 

4) In hoc appendice mentio fiat habitudinis Christianorum ad homines 
aliarum religionum non-christianarum et in specie ad Mahumetanos. 

B) Relate ad quaestionem de libertate religiosa: 

Textus de libertate religiosa, iuxta proposita multorum Patrum in scriptis 
data mutatus et emendatus, propter gravitatem quaestionis nequit reduci 
ad tam brevem formam, ut inseri possit capiti primo schematis De Oecume- 
nismo, sed debet esse caput proprium huius schematis. 

Post sessionem plenariam Secretariatus mense februario et martio ha- 
bitam Commissio de coordinandis Concilii laboribus optavit, ut tum textus 
de Iudaeis tum textus de libertate religiosa tamquam « Declarationes Conci- 
lii » distinctae a Decreto De Oecumenismo edantur et in declaratione de Iu- 
daeis mentio quoque fiat de aliis religionibus non-christianis (Litterae Com- 
missionis de coordinandis Concilii laboribus die 18 mensis aprilis 1964 
datae). Secretariatus brevem huiusmodi textum composuit atque textui de 
Iudaeis addidit et nunc examini Patrum conciliarium duas commemoratas de- 
clarationes submittit. 


5. De terminología in textu adhibenda. 


Quod terminologiam prioris textus spectat, duplicis generis observatio- 
nes a pluribus Patribus factae sunt. 

4) Aliquibus Patribus visum est in pluribus textus locis terminos adhi- 
bitos non esse satis praecisos et adhibendas esse expressiones doctrinales magis 
accuratas et determinatas. 

b) Pluribus Patribus terminus « Communitates » adhibitus in priori 
textu ad designandas Communitates seiunctas ex separatione occidentali ortas 
non esse sufficientem, cum sit terminus profanus, quo non exprimitur agi de 
Communitatibus religiosis christianis, quarum elementa ecclesiastica ipsis 
conferunt indolem vere ecclesialem. 

Ex his Patribus alii postulant, ut adhibeatur terminus « Communitates 
ecclesiales », alii desiderant, ut illae Communitates simpliciter vocentur Eccle- 
siae, sicuti usus communis fert. 

Secretarius post diligens examen harum observationum haec respon- 
denda esse censuit et his responsis textum accommodavit: 

Ad a) Ubi ipsa res exigit, doctrina, quae ut fundamentum actionis oecu- 
menicae consideranda est, terminis praecisis et ambiguitatem excludentibus 
exprimenda est et in textu reformato revera sic exprimitur. Prae oculis vero 
habendum est decretum De Oecumenismo habere indolem pastoralem, quae 
generatim non admittit usum terminologiae dogmaticae scholasticae, prae- 
sertim etiam quia oecumenismus est aliquis motus et non systema clausum 
et undequaque absolutum. Quapropter in expositione schematis modus lo- 
quendi potius descriptivus et sermo pastoralis adhibendi sunt, quod nul. 
latenus significat terminologiam decreti esse vagam et nebulosam. 

Ad b) Praetereundum non est Coetus ex divisione occidentali ortos non 
esse tantum summam seu congeriem Christifidelium individuorum, sed con- 
stitui elementis socialibus ecclesiasticis, quae ipsi ex communi patrimonio 
conservant et quae ipsis characterem vere ecclesialem conferunt. In his 
Coetibus unica Christi Ecclesia, quasi tamquam in Ecclesiis particularibus, 
quamvis imperfecte, praesens et mediantibus elementis ecclesiasticis aliquo 
modo actuosa est. 

Notandum insuper est inter Communitates seiunctas esse quasdam Com- 
munitates, scilicet Veterum Catholicorum, quae propter sacramentum va- 
lidum ordinis et validam Eucharistiam, quibus gaudent secundum solidam 
doctrinam theologicam ab omnibus Catholicis acceptam, similiter ac. Com- 
munitates orthodoxae nominandae sunt Ecclesiae. Ex altera parte Coetus 
Christianorum existunt, qui ipsi respuunt nomen Ecclesiae. 

His omnibus perpensis Secretariatui visum est ad designandos Coetus, 
ex divisione occidentali ortos, omnes simul sumptos, adhibendam esse du- 
plicem expressionem quae sola totam realitatem complexam reddit, scilicet 
« Ecclesiae et Communitates ecclesiales ». 


6. De « bona fide » postulanda in non-Catbolicis. 


Aliqui Patres postulabant, ut in textu explicite dicatur in fratribus seiun- 


ctis « bonam fidem » requiri. 
Secretariatui unanimiter visum est mentionem « bonae fidei » nullatenus 

esse necessariam. Nam sicut bona fides et recta intentio apud Catholicos, tum 
ministros sacros tum fideles, ultro praesumitur, quando fidem suam profiten- 
tur et Missam aliasque actiones sacras peragunt, donec contrarium probetur, 
similiter apud fratres seiunctos bona fides et recta intentio in suis professio- 
nibus et actionibus sacris peragendis praesumenda est, nisi aliud manifestum 
sit. Quod confirmatur experientia eorum innumerabilium Catholicorum, qui 
cotidie cum Christianis non-catholicis vivunt et collaborant et pietate et 
fervore multorum ex ipsis aedificantur. Praesumptio bonae fidei et rectae 
intentionis est fundamentum omnis operis oecumenici. 


7. De Directorio oecumenico conficiendo. 

Multis Patribus normae ad oecumenismum exercendum in schemate exhi- 
bitae non satis concretae esse videbantur. Plures Patres explicite directorium 
aliquod oecumenicum a Secretariatu exarandum optabant, quod accuratius 
describat habitudinem Catholicorum erga fratres separatos. 

Non videtur opportunum inserere ipsi schemati regulas omnino concre- 
tas pro habitudine et actione oecumenica Catholicorum; indoles decreti con- 
ciliaris postulat, ut praebeantur tantum principia generalia oecumenismi. 
Secretariatus praeparat autem, ut iam in Relatione in secunda periodo Con- 
cilii proposita annuntiatum est, aliquod directorium oecumenicum generale, 
quod regulas magis concretas continebit. Cum vero conditiones singularum 
nationum et regionum valde inter se differant, auctoritatum competentium 
regionalium erit adaptare directorium conditionibus et necessitatibus terri- 


torii sui. 


III. Dre Caprrrz I. 


A) De Capite I in genere. Plures Patres votis suis optabant, ut multa 
elementa doctrinalia in primum caput introducantur, dum aliis Patribus 
visum est doctrinam in textu expositam omnino sufficere. 

Rogat Secretariatus, ut prae oculis habeatur decretum De Oecumenismo 
non esse constitutionem dogmaticam, sed decretum pastorale, quod niti potest 
et debet doctrina in Constitutione dogmatica « De Ecclesia » fuse exposita 
et in decreto De Oecumenismo non repetenda. Secretariatui neque necessa- 
rium neque utile videtur iterum proponere totum tractatum dogmaticum de 
Ecclesia. Sufficiens ei videtur efferre principia aliqua theologica, quibus in 
lucem ponatur unitas illa quam Christus pro Ecclesia sua voluit. 

Ne fiat integer tractatus theologicus, in capite primo elementa doctrina- 
lia praecipua unitatem Ecclesiae spectantia modo tantum compendiario, ni- 
hilominus, ut nobis videtur, sufficienter claro proponuntur. Evidens est tam 
Catholicis quam fratribus separatis haec elementa accipienda et interpre- 
tanda esse iuxta doctrinam integram Ecclesiae catholicae multoties iam et 
variis modis declaratam. Quod principium interpretationis, iam in priori 
schematis textu enuntiatum, in nova hac redactione efficacius adhuc expti- 


mitur. 

Ad omnem ambiguitatem excludendam utile visum est emendationes 
quasdam afferre, quae doctrinam catholicam de beato Petro eiusque succes- 
soribus nec non de unitate in Ecclesia catholica iam existente et de habitu- 
dine fratrum seiunctorum ad unicam Christi Ecclesiam clarius quam in priori 
textu exhibeant. Quibus emendationibus aliquorum Patrum votis satisfe- 
cisse putamus. 

B) De numero 2 (pp. 6-7). In linea octava paginae sextae addita est vox 
« Eucharistiae » et quidem propter ambiguitatem prioris textus. Aliqui Patres 
nempe vocem « sacramentum » ad « Ecclesiae » referri putaverunt. Verum 
est expressionem « mysterium unitatis » ad designandam Ecclesiam in tra- 
ditione catholica inveniri. Hoc autem in loco non agitur de mysterio seu 
sacramento Ecclesiae, sed de sacramento Eucharistiae, ut nunc ex textu emen- 
dato clarius elucet. Operatio Eucharistiae in unitate Ecclesiae efficienda 
in linea sequenti perspicue exhibetur. 

In nova hac redactione (pag. 6, linn. 18-24) expresse declaratur opus Spi- 
ritus Sancti in vita Ecclesiae, in eius unitate efficienda, in variis gratiis et 
muneribus conferendis. Hac ampliore additione respondetur votis multorum 
Patrum, qui postulabant, ut fusius et magis explicite de Spiritu Sancto et 
de eius influxu in oeconomia salutis sermo fiat. 

Multi Patres animadversiones fecerunt de textu prioris redactionis, in 
quo institutio muneris et potestatis Apostolorum et in specie sancti Petri 
exponitur (pag. 7, linn. 22-30). Quamvis ex una parte, ut iam dictum est, 
non tota doctrina catholica de Ecclesia et hierarchia eius in schemate expli- 
canda est, ex altera parte certe omnis ambiguitas evitari debet. Quapropter 
in textu haec principia maioris momenti in lucem ponenda sunt: 1) Christus 
Ecclesiam suam iam pro hoc mundo ut societatem visibilem fundavit. Eccle- 
sia ergo non est res quae non nisi in futuro, id est in fine huius aevi 
existet. 2) Christus munus docendi, regendi et sanctificandi Collegio Duode- 
cim concredidit. 3) Christus Petrum elegit super quem Ecclesiam suam aedifi- 
cavit, cui tradidit claves regni caelorum et munus — non dominationis, sed 
amoris — omnes in Ecclesia pascendi in unitate perfecta. 4) Petrus munus 
ab ipso Christo accepit, ita tamen, ut Christus maneat lapis angularis totius 
aedificii et pastor animarum in aeternum. 5) Modus exprimendi has verita- 
tes potius biblicus quam scholasticus esse debet. 6) Ubi textus biblici pote- 
statem Petri spectantes citantur, nostri non est intrare in quaestiones inter 
theologos agitatas de ordine historico promissionis et collationis huius po- 
testatis et de relationibus mutuis inter illos textus vigentibus. Secundum 
haec principia textus schematis emendatus est (cf. pag. 6, linn. 25-32 novae 
redactionis). 

C) De numero 3 (pp. 7-8). In hoc numero explicite de scissuris sermo 
fit, quae decursu temporis in Ecclesia ortae, atque clare exprimitur magnum 
damnum, quod ex separationibus promanat. 

Dicendum deinde est non tantum de singulis Christianis ab Ecclesia 
catholica seiunctis, sed maxime etiam de Communitatibus, in quibus vivunt. 

Fatendum quidem est Communitates separatas non posse esse pro membris 
suis media salutis ratione separationis, sed eo tantum quod elementa unicae 
Christi Ecclesiae in ipsis conservata ad ordinem salutis pertinent. 

In pagina 7, linn. 30-35 textus emendatus proponitur, in quo planius 
quam in priore textu momentum illorum elementorum et operatio Christi 
et Spiritus Sancti per ea enuntiatur, atque clare affirmatur ea virtutem ha- 
bere ex gratia et veritate Ecclesiae concreditis. 

Considerata diversitate Communitatum non-catholicarum elenchus com- 
pletus omnium elementorum ecclesiasticorum earum fieri nequit. Neque fa- 
cienda est distinctio inter varias Communitates in hoc articulo, in quo de 
principiis generalibus agitur. 

Pluribus Patribus schema aliquo modo deficere visum est in expositione 
1) necessitatis Ecclesiae ad salutem; 2) fidelitatis Ecclesiae in fide et doctrina 
proclamanda; 3) unitatis in Ecclesia iam existentis. Quapropter in pagina 8 
nova pericopa inserta est (linn. 12-19), qua periculum falsi irenismi excludi 
et omnis aequivocatio evitari videtur. 

D) De numero 4 (pp. 8-10). Plures Patres meliorem dispositionem ma- 
teriae huius articuli atque definitionem oecumenismi magis completam de- 
siderabant. Ut his votis satisfiat, Secretariatui conveniens visum est refor- 
mare textum totius articuli. Definitio oecumenismi vero stricte dicta secun- 
dum genus et differentiam specificam dari nequit, cum oecumenismus sit 
motus a Spiritu Sancto excitatus, cuius progressum futurum definire non 
possumus, etsi certum sit Spiritum Sanctum conducere hanc motionem ver- 
sus unitatem omnium Christianorum in unica Christi Ecclesia redintegran- 
dam. Descriptio autem in textu emendato talis exhibetur, ex qua notae es- 
sentiales oecumenismi facile cognosci possunt. Elementa huius definitionis 
descriptivae, quae in priore textu dispersa per totum articulum invenieban- 
tur, in novo textu initio articuli colliguntur, additis aliquibus aliis elementis 
et omnibus melius dispositis. Post descriptionem oecumenismi in genere 
exponuntur principia iuxta quae fideles catholici motui oecumenico partici- 
pare debent. 

Animadvertendum est oecumenismum omnino perperam intelligi, si con- 
sideratur tamquam nova tactica ad facilius obtinendas conversiones. Certe 
etiam apostolatus reconciliationis singulorum ut opus Spiritus Sancti agno- 
scendus est et operi oecumenico nullatenus opponitur. Ille apostolatus ta- 
men a motu oecumenico, qui alium finem habet alteriusque naturae est, es- 
sentialiter distinguitur. Quae omnia in proprio inciso in textum emendatum 
introductum concinne dicuntur (pag. 9, linn. 12-16). 


IV. Dx Caprrz II. 


A) De Capite II in genere. Patres de capite II in genere perpaucas 
animadversiones fecerunt quae potius eos demonstrabant textui proposito 
consentire. Maior enim numerus animadversionum vel emendationum sin- 
gula quaedam respiciunt. 

B) De singulis in Capite II: Quae animadversiones Patrum res sequentes 
praesertim spectant: 


1) modum loquendi de renovatione Ecclesiae, naturam necessitatem- 
que huius renovationis, 

2) confessionem culparum contra unitatem, 

3) communicationem in sacris, 

4) cooperationem cum aliis Christianis. 


1. De renovatione Ecclesiae. In primum incisum huius numeri additio 
sat protracta inserta est (n. 6, pag. 14, linn. 9-15) qua sententiae multorum 
Patrum respondetur ut reformatio de qua heic agitur, non tantum ad chri- 
stianas personas adtineat sed ad ipsam Ecclesiam in vita eius externa: in 
humanis institutis, in munere pastorali; in modo exprimendi doctrinam. 

2. De confessione culparum. Multi Patres instanter petierunt ut expli- 
cite sermo fiat de quadam confessione culparum contra unitatem. Eis igitur 
satisfacere voluit Secretariatus novo inciso exarato (pag. 15, linn. 4-13) ad 
mentem illius quod S. P. Paulus VI dixit in Allocutione ad Patres Concilii 
Vaticani II habita cum altera periodus inchoaretur die 29 mensis septembris 
1963: «Si quae culpa ob huiusmodi separationem in nos admittenda sit, 
veniam humili rogatu a Deo petimus, ...». In conscriptione autem huius 
paragraphi satius visum est cum quadam moderatione procedere ut variarum 
hac de re sententiarum Patrum ratio habeatur. 

3. De communicatione in sacris. À non paucis Patribus id quod in priore 
textu dicebatur de quavis communicatione in cultu officiali seponenda du- 
rius atque infaustissime expressum aestimatur; immo non deerant illi qui 
positivam quandam doctrinam circa communicationem in sacris postulave- 
runt. Quapropter incisum novum (pag. 15, linn. 29-36) confectum est quo 
principium generale, omnes Communitates christianas spectans, congeste 
enuntiatur. Ex hoc verum principio quod in recto ad ipsam communicationem 
in sacramentis respicit, oblique autem ad omnes actiones sacras vel ad 
quamcumque orationis participationem, potius norma generalis indicatur. 
Ceterum condicio specialis Orientalium accuratius consideratur in Capite III 
(pag. 20, linn. 36-40) et in nn. 26-29 Schematis De Ecclesiis Orientalibus. 


4. De cooperatione cum aliis Christianis. Prima sententia numeri 12 
ab uno Patre proposita est quae Secretariatui visa est difficultates nonnul- 
lorum Patrum feliciter solvere circa periculum falsi proselytismi, aliorum- 
que permultorum desideria explere quibus testimonium quoddam commune 
a Christianis reddendum est coram hodierno mundo. 

Ceterum ne quis timeat ea quae ibi dicuntur de omnibus Communitati- 
bus Christianorum nimio optimismo laborare circa doctrinam, cum modo in- 
dicentur illa quae omnibus palam communia sunt, cum insuper cetera in 
quibus Christiani circa rem moralem socialemve dissentiunt in alio numero 
(n. 23, pag. 24, linn. 31-38) dilucide innuantur quippe quae in dialogo oecu- 
menico disputanda erunt. 

C) De animadversionibus emendationibusque a Patribus propositis quae 
locum invenire non potuerunt. 

Quidam Patres animadversiones vel emendationes vel additiones pro- 
posuerunt quae ad singula accedebant magis particularia. Earum quidem in 
nova conscriptione capitis rationem habere non potuit Secretariatus, inter 
quas numerantur v. gr. institutio diei poenitentiae pro unitate, vel diei unio- 
nis praecepto omnibus impositi, vel orationis pro unitate post missam. Quae 
omnia magis directorium a Secretariatu conficiendum spectant aut ad aucto- 
ritatem episcopalem singulorum locorum pertinent. 


V. Dx CaPrrz III. 


A) De Capite III im genere. Tres praecipuae quaestiones a Patribus re- 
late ad caput III motae sunt: 

1) Utrum de Ecclesiis Orientis et de Communitatibus occidentalibus 
tractandum sit in uno eodemque capite an in duobus capitibus distinctis. 

2) Utrum textui capitis tertii praeponendum sit aliquod prooemium. 

3) Utrum mentio facienda sit muneris Ecclesiarum orientalium  ca- 
tholicarum in opere oecumenico. 

1. De tractatione separata vel coniuncta Orientalium et Occidentalium. 
Ad hanc quaestionem duae opiniones inter se valde discrepantes a pluribus 
Patribus prolatae sunt: 

4) Nonnullis Patribus problema unitatis restaurandae cum Ecclesiis 
orientalibus tantopere a problemate unionis cum Communitatibus ex scis- 
sione occidentali ortis differre videbatur, ut secundum eos de unoquoque 
eorum in duobus capitibus distinctis nostri schematis vel in diversis schema- 
tibus tractandum esset. Timebant insuper aliqui Patres, ne fratres orthodoxi 
aegre ferrent, si de ipsis in eodem capite cum Protestantibus ageretur, cum 
sic in aestimatione Ecclesiae catholicae quodammodo Protestantibus assimi- 
lari viderentur. 

b) Alii Patres e contra distinctionem inter Ecclesias orientales et Com- 
munitates occidentales factam in priore textu nimiam esse existimabant, 
quae speciem duplicis oecumenismi prae se ferret. Timebant insuper ne talis 
distinctio suspicionem moveat Ecclesiam romanam orthodoxas Ecclesias ab 
opere oecumenico coniuncto cum aliis non-Catholicis amovere velle. 

Re sat difficili mature perpensa, Secretariatus ad sequentes conclusiones 
pervenit: 

4) Habitudo Ecclesiae catholicae erga fratres seiunctos non tantum 
determinari debet fine intento, qui revera unicus est, unitas nempe omnium 
Christianorum in unica Christi Ecclesia, sed etiam doctrina et structura 
uniuscuiusque Communitatis separatae, quae ad doctrinam et structuram 
Ecclesiae catholicae magis vel minus accedere possunt. 

b) Patet Ecclesias orientales sub hoc respectu valde differre a. Com- 
munitatibus ex Reformatione protestantica ortis, ratione nempe doctrinae 
fidei, cultus liturgici, vitae sacramentalis, structurae hierarchicae. 

c) Opportunum propterea visum est Ecclesiis orientalibus in sche- 
mate nostro considerationem particularem tribuere. 

d) Ex altera parte negandum non est nexus vigere inter diversos re- 
spectus oecumenismi, quatenus et orientales Ecclesias et occidentales Com- 
munitates spectat, cum ratione consequentiae eventuum, qui post scissionem 
inter Ecclesiam catholicam et Ecclesias Orientis in ulteriores separationes 
in Occidente influxum habuerunt, tum ratione affinitatis nonnullarum quae- 
stionum theologicarum controversarum, tum denique communis participatio- 
nis in variis inceptis oecumenismi. 

€) Quapropter opportunum visum est hos duos aspectus oecumenismi 
in uno eodemque quidem capite amplecti, quo eorum affinitas significatur, 
unumquemque autem horum aspectum ita in partibus distinctis tractare, ut 
cum ex rebus dicendis tum ex modo exponendi clare appareat diversa aesti- 
matio ab Ecclesia catholica facta. 

2. De prooemio praeponendo. Plures Patres optabant, ut textui huius 
capitis praemittatur aliquod prooemium, ne abrupte sermo fiat de Ecclesiis 
orientalibus. 

Huic desiderio Secretariatus satisfacere intendit prooemio proposito, in 
quo brevitatis causa solum principium geographicum et historicum adhibetur 
ad distinctam considerationem orientalium et occidentalium | Ecclesiarum 
Communitatumque inducendam. Revera primae separationis in Oriente et 
priore tempore evenerunt, aliae vero in Occidente et posteriore tempore. 
Hoc distinguendi modo autem nullatenus contenditur differentias inter Com- 
muniones Orientis et Occidentis ad rationes geographicas et historicas re- 
duci posse. Rationes profundiores differentiae in ipso textu utriusque partis 
huius capitis exponuntur. 

Ut aequo desiderio aliquorum Patrum satisfiat, in prooemio mentio fit 
explicita Communionis anglicanae propter rationes ibidem indicatas. 

Claritatis causa in prooemio breviter etiam indicatur tum necessaria di- 
stinctio tum interna connexio duarum partium huius capitis. 

3. De munere Ecclesiarum orientalium catbolicarum in opere oecume- 
His". Plures Patres ex Oriente, postquam gratum animum expresserunt 
de debita mentione Ecclesiarum orientalium tam catholicarum quam seiun- 
ctarum in schemate facta, conquesti sunt quod in schemate nihil dicatur de 
munere peculiari Ecclesiarum orientalium catholicarum in opere oecumeni- 
smi. Qua animadversione quaestio valde difficilis movetur, ut ex sequentibus 
elucet. 

Etenim in quibusdam locis Orientales seiuncti aegre ferunt cum existen- 
tiam tum actionem Ecclesiarum orientalium catholicarum, aliquando etiam 
necessitatem supprimendi has Ecclesias suggerentes, quod quidem et theolo- 
gice et practice admitti nequit. 

In aliis locis e contra necessitudines inter utramque Ecclesiam orientalem, 
catholicam scilicet et orthodoxam, mutua aestimatione et amore nutriuntur 

ita ut usque ad opus et consilium coniunctum, etiam in campo pastorali, 
perventum sit. 

Quae cum ita sint, Secretariatui visum est specificam participationem 
Catholicorum orientalium in opere oecumenismi in schemate commemoran- 
dam quidem esse, sed ita, ut simul testimonium explicitum reddatur de du- 
plici eorum fidelitate: erga successorem Petri nempe, super quem Christus 
Ecclesiam aedificavit et aedificat, nec non erga traditiones proprias orienta- 
les, quae thesaurum Ecclesiae Christi numquam abalienandum et signum 
manifestum catholicitatis eius constituunt, Quae omnia in textu reformato 
explicite declarantur. 

In votis est, ut ope dialogi cum fratribus orientalibus seiunctis sensim 
omnes praeiudicatae opiniones amoveantur ita ut Catholici orientales in om- 
nibus locis maiorem in dies partem in opere reconciliationis habere possint. 


B) De Parte I Capitis III. 

Secretariatui opportunum visum est iuxta vota multorum Patrum textum 
primae partis capitis tertii in quibusdam mutare et emendare, ut res propo- 
sitae accuratius declarentur. Praecipuae emendationes in sequentibus nomi- 
nantur. 

1) Aliqua elementa numeri 12! prioris textus translata sunt in prooe- 
mium. Alia cum elementis numerorum 13! et 14! prioris textus coniuncta sunt. 
In novo textu ergo in numero 14? inveniuntur elementa ex dictis tribus nu- 
meris prioris textus. 

2) Claritatis causa pro designandis Ecclesiis in Oriente existentibus se- 
quens terminología usurpata est. Nomen « Ecclesiae Orientis » praescindit 
a facto separationis et Ecclesias catholicas et seiunctas simul designat. No- 
men « Ecclesiae orientales » in numeris huius capitis semper designat Ec- 
clesias orientales seiunctas. Haec terminologia ex rationibus practicis usur- 
pata, qua repetitiones fere infinitae adiectivi « seiunctae » evitantur, nulla- 
tenus praeiudicare vult ius Ecclesiarum orientalium catholicarum, quo sibi 
vindicent titulum « Ecclesiae orientales » sine addito. 

In eodem numero 14? novus textus, ut nobis videtur, condicionem pe- 
culiarem Ecclesiae Orientis atque causas, quae ad separationem conducebant, 
meliore ordine logico exponit. 

3) Secundum vota permultorum Patrum, quorum aliqui textum concre- 
tum proponebant, in novo textu mentio explicita Eucharistiae fit et momen- 
tum eius peculiare pro Ecclesia aedificanda et perficienda commemoratur 
(cf. numerum 15'"", pag. 20, linn. 28-30). 

Celebratio enim verae Eucharistiae ab episcopo valide consecrato per- 
acta, qua unitas discipulorum Christi significatur et efficitur, thesaurus est 
pretiosissimus etiam fratrum orientalium a nobis seiunctorum, quo unio nobis- 
cum promoveri atque perfici potest et debet. 

4) Immo praetermittendum non erat in textu emendato, ut plures Patres 
merito animadvertebant, Ecclesias orientales, iuxta mentem et constans iudi- 

cium Ecclesiae catholicae, vi successionis apostolicae semper servavisse vera 
sacramenta. 

5) Cum multi Patres conciliares ex Oriente affirmaverint Catholicos 
orientales propter aliquam communicationem in sacris cum fratribus seiunctis 
non fieri pronos ad indifferentismum, et cum ex altera parte aliqui Patres 
asseveraverint scandalum esse fratribus seiunctis, si omnis communicatio in 
sacris prohiberetur, necessarium duxit Secretariatus pro Catholicis orientali- 
bus applicationem specificam proponere principii generalis de communica- 
tione in sacris in capite tertio enuntiato (cf. pag. 20, linn. 36-40; cf. etiam 
Schema Decreti De Ecclesiis Orientalibus, nn. 26-29). Auctoritatis compe- 
tentis erit stabilire normas practicas pro singulis locis et casibus. 

6) Multi Patres optabant, ut clarius et fortius enuntietur ius Orientalium 
sese regendi secundum proprias disciplinas. Talis declaratio, quae non est 
intelligenda ut mera concessio, sed ut agnitio principii fundamentalis, nunc 
invenitur in numero 16? textus reformati (cf. pag. 21, linn. 14-26). Sic prin- 
cipium iam pluries a Romanis Pontificibus enuntiatum nunc sollemniter a 
Concilio declaratur. Quod perutile videtur ad illud principium in praxim 
ubique deducendum. 

7) Nova redactio numeri 17! proposita melius videtur praecavere peri- 
culum indifferentismi, quod a pluribus Patribus timebatur. Finis enim huius 
numeri est indicare legitimitatem methodorum diversarum in exploratione 
expositioneque veritatis revelatae, firma semper manente substantia ipsius 
veritatis revelatae. Ceterum in hoc numero clarius in mentem revocatur 
Orientem et Occidentem ex communi haereditate haurire explicationes theo- 
logicas, quas sibi uterque proprias vindicat. 

8) Nonnulli Patres conclusionem magis concretam numeri 18' desidera- 
bant et aliqui proposita determinata commendabant (v. gr. studia specialia, 
renovationem institutionis clericorum, commiíissiones permanentes et alia). 
Secretariatui visum est de his et similibus rebus concretis potius in directorio 
parando esse agendum. Nova tamen redactio nititur mentibus illud impri- 
mere, quo illa proposita exitum bonum pro unitate fovenda consequi po- 
terunt. 

C) De Parte II Capitis III. 

Titulus huius partis mutatus est secundum principium in parte secunda 
huius Relationis enuntiatum, ubi agitur de Ecclesiis et de Communitatibus 
ecclesialibus. Communitates, de quibus in hac parte agitur, non iam ut in 
priore redactione « inde a saeculo decimo sexto exortae » vocantur, sed « in 
Occidente seiunctae ». Quae expressio dictis in parte I melius correspondet 
et simul rei veritati magis congrua videtur. 

Secundum emendationes a pluribus Patribus propositas, servata huius 
partis structura, novus expositionis modus nunc proponitur. Áliarum Com- 
munitatum descriptionem dare minime voluimus; potius quattuor puncta in 
textu elaborata, scilicet Christi confessio (n. 20), Sacrorum Librorum studium 
(n. 21), vita sacramentalis (n. 22), vita cum Christo (n. 23), ex una parte 

elementa omnibus Christianis communia in lucem ponunt, ut fundamentum 
sint pro dialogo cum fratribus seiunctis. Ex altera parte, tamquam pars huius 
dialogi in unoquoque numero breviter indicantur illae doctrinae, de quibus 
dissensus existit inter fratres seiunctos et nos. 

1l. Ad numerum 19"", Aliqui Patres de difficultatibus ex proselytismo 
non-catholico et mente anti-oecumenica aliquarum Communitatum ortis sol- 
licitudinem suam exprimebant. Quapropter novum incisum in hoc numero 
insertum est (pag. 22, linn. 36-38), in quo spes exprimitur fore ut sensus 
oecumenicus in omnibus crescat. Cum autem decretum dirigatur ad solos 
Catholicos, locus hic non est exhortationi formali ad fratres seiunctos, ut 
abstineant a proselytismo. 

Etiam ultimum incisum huius numeri novum est. Ut facilis optimismus 
excludatur et qualiscumque confusio vitetur, graves discrepantias inter Chri- 
stianos non-catholicos et catholicos in re dogmatica adesse affirmatur. Sequen- 
tes numeri pro parte sua praecipuarum differentiarum mentionem faciunt. 

2. Secundum principium generale supra memoratum, in zu;ero 20? 
notantur inter Ecclesiam catholicam et fratres seiunctos differentiae quoad 
doctrinam de Verbi Dei incarnatione et opere Verbi Dei incarnati, atque de 
munere Mariae in opere salutis. 

3. Antiqua redactio mumeri 21! de Sacrae Scripturae studio difficultati 
locum dedit dicens, Sacram Scripturam esse « velut medium » ad dialogum 
instaurandum. Putamus textum emendatum hanc difficultatem auferre. In 
nova redactione etiam clarius enuntiatur locus magisterii Ecclesiae in Scrip- 
turis explicandis. Evidens est novum textum, etiam si clarius affirmet com- 
munem Christianorum in Scripturis haereditatem ut fundamentum dialogi, 
ac differentiam circa habitudinem inter Scripturas et Ecclesiam, tamen doctri- 
nam completam de auctoritate Scripturarum conficere non intendisse. 

4. Quia plures Patres aliquam mentionem facere volunt de Eucharistia, 
novum incisum (pag. 24, linn. 11-18) compositum est in quo, post deficien- 
tiam essentialem in Eucharistiae celebratione apud Communitates occiden- 
tales enuntiatam, indicatur voluntas earum significandi plenam cum Christo 
communionem nec non annuntiandi mortem Domini donec veniat. Quae ele- 
menta positiva ut fundamentum dialogi inservire possunt. 

5. In zumero 23? nova paragraphus (pag. 24, linn. 31-38) indicat quas- 
dam differentias Catholicos inter et non-Catholicos relate ad graves quae- 
stiones in re morali, de quibus dialogus verbo Dei revelato innisus instituen- 
dus erit. 

6. Conclusio — (numerus 24) accipienda est ut conclusio trium capitum, 
non mere ut conclusio huius partis. Summarie igitur indicantur principia 
generalia ex quibus totum opus oecumenicum inspirationem suam trahere 
debet, nempe fidelitas erga fidem catholicam nobis per Ecclesiam traditam nec 
non fidelitas erga impulsionem Spiritus Sancti qui omnes Christianos ad uni- 
tatem a Christo volitam adquirendam movet. Quae unitas, ut donum Altis- 
simi pretiosum, ab ipso Deo ardenter speratur. 

RELATIO 
SUPER DECLARATIONEM DE LIBERTATE RELIGIOSA 


Postquam omnes observationes et emendationes attente examinatae sunt, 
Secretariatus in novam redactionem inseruit illas quae momentum libertatis 
religiosae pressius enucleant vel evolvunt sub proprio schematis aspectu, 
nempe de iure personae et communitatum ad libertatem in re religiosa. 

Hae autem in textum Declarationis « De libertate religiosa » insertae 
emendationes ad quinque puncta principaliora reduci possunt. 

1. Notio libertatis religiosae clarius exprimitur. Necessarium prorsus est 
accurate et exacte, quantum id fieri potest, explicare terminum « Libertas 
religiosa » prouti in hac declaratione usurpatur. Id enim quam maxime con- 
fert ad praecavendas confusiones et fallaces conclusiones quae in genuino 
sensu declarationis minime adsunt nec inde deduci possunt. 

Quapropter in initio novae redactionis ponitur nova paragraphus (n. 26) 
in qua semel pro semper accuratius indicatur, quid in nostro contextu termi- 
nus « Libertas religiosa » significet et quid non significet. Quaedam igitur 
propositiones veteris textus, quae ambiguitati ansam praebere poterant, omis- 
sae sunt. 

Distinguere oportet libertatem in relatione ad Deum et libertatem in 
relatione ad homines. Scopus schematis non est ex professo tractare de habi- 
tudine hominum ad Deum neque de ipsa natura libertatis sed de habitudine 
hominum ad homines, i. e. de iuribus, in re religiosa, vigentibus sive inter 
homines vel singillatim sumptos vel in coetibus religiosis coniunctos, sive 
inter homines tamquam cives relate ad respectivos rei publicae moderato- 
res. Fundamentum horum iurium consistit in strictissima obligatione obser- 
vandi dignitatem humanam seu sequendi legem Dei prout in conscientia sin- 
cere formata percipitur. Haec omnia in caeteris inducunt obligationem nulla- 
tenus impediendi eiusmodi liberam vocationis Dei sequelam. Libertas se- 
quendi propriam in re religiosa conscientiam, in hominum consortio et con- 
viventia est maximum unicuique personae proprium bonum, ideoque verum 
et strictum ius personale. Ipsa igitur divina vocatio, quae summam personae 
humanae dignitatem constituit, est tamquam nervus quo tota haec argumen- 
tatio roboratur et permeatur. 

2. Explicitiore modo indicantur iura coetuum religiosorum. Novus tex- 
tus agit non solum de libertate religiosa uniuscuiusque personae singularis 
sed etiam explicite de libertate communitatum religiosarum; omnibus enim 
communitatibus vere competit libertas religiosa in rebus quae spiritualem 
hominum vitam fovere possunt (n. 30). 

3. Principium limitabilitatis in iurium exercitio accuratius. explicatur. 

a) Limitatio ex fine societatis. Ut possibiles abusus a publicae rei mo- 
deratoribus et a civibus evitentur, novus textus clarius tractat de principio 
secundum quod exercitium iurium in re religiosa legitime limitari potest. 


[26] 


[27] 

Asseritur principium limitationis esse finem societatis, qui constat complexu 
earum vitae socialis condicionum, quibus homines suam ipsorum perfectio- 
nem possunt plenius et expeditius consequi (IoANNrs XXIII, Litt. Enc. Mater 
et Magistra et Pacem in terris). Ideo munus auctoritatis publicae in re reli- 
giosa est conciliare et harmoniam stabilire inter exercitium iurium in uno 
et exercitium eorundem iurium in alio, ita ut exercitium iurium unius non sit 
obstaculum pro exercitio iurium alterius (n. 29, pag. 31, lin. 29; pag. 32, 
lin. 13). 

b) Limitatio quoad propagationem religionis. Nova accedit distinctio: 
Sedulo enim distinguendum est inter ius ad religionem sincere honesteque 
annuntiandam et inter abusum huius iuris, qui habetur quando quis mediis 
inhonestis utitur in propagatione suae religionis (n. 30, pag. 32, lin. 38; 
pag. 33, lin. 3). 

4. Momentum divinae legis effertur. Textus reformatus explicitius ex- 
cludere intendit omne periculum subiectivismi nec non subsequentis indiffe- 
rentismi, et ideo omnimoda claritate effert strictas exigentias veritatis obie- 
ctivae. Asserit enim vocationis hominis normam esse legem divinam, quae 
est aeterna, obiectiva, absoluta et universalis, quaeque sola integram per- 
fectamque ad Deum necessitudinem indicat (n. 29, pag. 30, lin. 38; pag. 31, 
lin. 8). Homo autem tenetur hanc Dei ordinationem et omni studio recte 
cognoscere et sese ei libere conformare (n. 29, pag. 31, linn. 9-10; n. 26, 
linn. 18-19). 

5. Accedunt argumenta ex praesenti condicione bumana desumpta. Per- 
utile videtur argumenta speculativa pro libertate religiosa agnoscenda com- 
plere etiam argumentis desumptis ex hodiernae vitae condicionibus, quae 
rem reddunt urgentiorem: videlicet ex arctioribus relationibus inter homines 
diversae culturae et religionis, ex adaucta conscientia responsabilitatis per- 
sonalis, ex evolventibus structuris iuridicis institutionum civilium ut hodie 
invaluerunt (n. 31). 

Hucusque de emendationibus sermo erat, quae noviter secundum Patrum 
placita in schema introductae sunt. Sequitur nunc summarium totius Sche- 
matis reformati, 


SUMMARIUM 


Breviter describitur natura libertatis religiosae, quatenus religio in socie- 
tate exercetur (n. 26): 
4) Vocatio divina ut fundamentum argumentationis (linn. 6-9); 
b) Definitio descriptiva (linn. 9-12); consequentiae (linn. 12-15); 
c) Quid libertate religiosa non significatur (linn. 16-21); 
d) Intentio ac propositum (linn. 22-25). 
I. Ecclesia catbolica et Libertas religiosa (numeri 27-28). Ecclesiae 
munus: 
4) oratio pro omnibus et cultus; omnibus Evangelium annuntiare 


(n. 27); 

b) amanter, prudenter et patienter agere cum hominibus qui in erro- 
ribus circa fidem versantur (n. 28, linn. 11-20); ab omni directa vel indi- 
recta coactione abstinere (linn. 21-26) propter ipsam naturam actus fidei 
(linn. 27-33). 

II. Religiosa personae libertas im societate (n. 29): Observanda est ab 
omnibus et pro omnibus hominibus et coetibus religiosis (pag. 30, linn. 34-37): 

4) probatur ex vocatione divina seu ex personae humanae dignitate 
(pag. 30, lin. 38 ad pag. 31, lin. 6); 

b) vocationis divinae normae est lex divina (pag. 31, linn. 6-10); 

c) iura personae rectam sive veram sive erroneam conscientiam se- 
quentis (linn. 11-20); 

d) tota comprehensio libertatis religiosae (linn. 21-28); 

e) principium limitabilitatis in iurium exercitio statuitur ex fine so- 
cietatis (linn. 29-37); 

f) officia quae ad publicae rei moderatores pertinent 

1? de reprimendis perversis manifestationibus sensus religiosi 
(linn. 38-40); 

2? de non faciendo discrimine propter religionem (lin. 41 ad 
pag. 32, lin. 8); 

3? de libertate religiosa tuenda et promovenda (linn. 9-13). 

III. Libertas coetuum religiosorum in societate (n. 30): 

4) probatur ex libera personarum voluntate et sociali hominum na- 
tura (linn. 14-18); 

b) ius ad sese regendum secundum proprias leges (linn. 19-24); 

c) vindicatur libertas religiosa in societate pro Ecclesia catholica 
(linn. 25-32); 

d) quaelibet iniuria contra religionem — ipsam illata | damnatur 
(linn. 33-37); 

e) vindicatur ius ad religionis propagationem, vitatis mediis inhonestis 
et impropriis (lin. 38 ad pag. 33, lin. 3); 

f) mutua relatio inter societatem civilem et coetus religiosos 
(linn. 4-10). 

IV. Libertas religiosa praesenti aetate (n. 31): Praecipue in praesentibus 
adiunctis libertas religiosa agnoscenda et defendenda est (linn. 11-16). Ar- 
gumenta desumuntur: 

4) ex arctioribus relationibus inter homines diversae culturae et reli- 
gionis (linn. 17-19); 

b) ex adaucta conscientia responsabilitatis personalis (linn. 19-20); 

c) ex  evolventibus  structuris  iuridicis institutionum — civilium 
(linn. 20-22). 

Conclusio: Cohabitatio pacifica in universali Familia humana hodie dari 
non potest sine libertate religiosa in societate. Haec libertas religiosa servata 
tendit in superiorem libertatem filiorum Dei (linn. 22-29). 


[27] 


[28] 


[28] 


348 ACTA CONC. VATICANI II — PERIODUS III 


NOTA 


De altera Declaratione, quae « De Iudaeis et de non-Christianis » inscribitur, 
post ea quae in Relatione super Schema Decreti de Oecumenismo sub II, 4 dicta 
sunt, atque attenta eiusdem elaboratione post sessionem Commissionis de Concilii 
laboribus coordinandis, nihil amplius in praesenti dicendum esse Secretariatui vi- 
detur. 


2 — RELATIO 


SUPER DECLARATIONEM « DE LIBERTATE RELIGIOSA » 
SCHEMATIS DECRETI « DE OECUMENISMO » 


Exc.Mus P. D. AEMILIUS IOSEPH DE SMEDT 
Episcopus Brugensis 


Venerabiles Patres, bonorabiles Periti ceterique cuncti, 


Scimus omnes quantopere schemata huic sacro coetui praesentata, 
ad perfectiorem formam reducuntur quando a Patribus conciliaribus 
collegialiter examinantur. Patrum animadversionibus verbo et scripto 
datis schemata de Sacra Liturgia, de Ecclesia et de Pastorali Episcopo- 
rum munere quasi per ignem transierunt et facta sunt monumenta insi- 
gnia. Discussionibus conciliaribus inest virtus specialis. Nam, ut nuper 
Paulus VI nobis in inaugurali sermone dixit: « Spiritus hic adest ». 

Beneficio talis discussionis conciliaris gaudere nondum potuit sche- 
ma quod vobis hodie in nova redactione praesentatur. Verum est quod 
non minus quam 380 scriptae observationes et emendationes ad secre- 
tariam generalem missae sunt et a secretariatu ad Christianorum unita- 
tem fovendam accuratissime examinatae fuerunt, ut videre potestis in 
Relatione circa rationem qua schema elaboratum est (cf. schema De- 
creti de Oecumenismo, Declaratio altera, p. (11) 51 et p. (26) 66). 
Earum auctoribus ex imo corde gratias agimus. Ipsis debentur muta- 
tiones quibus, ut cum gaudeo accepimus, textus multis Patribus iam 
minus imperfectus apparet. Praesens autem nova redactio, de qua ad 
vos referimus, adhuc in multis est perficienda. Ut novistis omnes, num- 
quam in Oecumenico Concilio de libertate religiosa tractatum est. Pro- 
blema novum est et materia perdifficilis. Textus Summorum Pontificum 
de hac re sub alio aspectu et in aliis condicionibus socialibus problema 
attingunt. Redactores cupiunt et petunt in arduo suo labore illuminari 
a Spiritu Sancto mediantibus emendationibus quae a vobis sive in aula 
sive in scriptis propositum iri sincere sperant. 

Ut hoc conciliare examen stimuletur, liceat nobis vobis hodie in- 
dicare articulos nostri textus qui nobis adhuc videntur forsitan per- 
ficiendi aut explicandi. Nonnumquam enim redactoribus ipsis visum 
est se nondum invenisse formam accuratam; ex altera parte pluries in 
iam receptis observationibus circa novum textum indicantur partes 
quae meliorem expressionem invenire debent. 

Ánte omnia forte supervacaneum non est breviter in memoriam 
revocare quae dicta sunt in relatione tantum typis impressa (quae in- 
venitur in appendice libelli: « Schema Decreti de Oecumenismo — De- 
claratio altera — De Iudaeis et de non-Christianis »). Ibi in paginis 26 
et 27 indicantur quinque aspectus sub quibus, rogantibus Patribus, 
conati sumus textum meliorem reddere. Sunt sequentia: 

1) Notio libertatis religiosae clarius exprimitur iuxta illa quae hic 
in aula dicta sunt. 

2) In novo textu modo explicitiori indicantur iura, quae coetibus 
religiosis competunt. 

3) Accuratius examinatur utrum, quando et secundum quam men- 
suram admitti potest quod externum exercitium libertatis religiosae ad 
certos limites restringatur. 

4) Ut melius vitetur omne periculum subiectivismi et indifferentismi, 
pressius ostenditur quod homo, in efformanda sua conscientia, debet 
serio inquirere quid statuatur lege divina qua omnes semper tenentur. 

5) Profundius ostenditur cur in praesenti condicione societatis hu- 
manae observatio libertatis religiosae specialiter urgenda sit. 


*owkoXx 


Sub his quinque aspectibus textus noster, ni fallimur, iam melius 
votis Patrum respondet, sed remanent difficultates, quas breviter ve- 
stris cogitationibus submittere audeo. 


1. De ipsa voce: libertas religiosa 


Sunt qui dubitant de ipsa formula « libertas religiosa » et putant 
nos in hac materia agere non posse nisi de « tolerantia religiosa ». 

Nonne tamen observandum est quod libertas religiosa est terminus 
qui modernam et bene determinatam significationem obtinuit in ho- 
dierno vocabulario? In hoc pastorali Concilio Ecclesia dicere intendit 
quid ipsa iudicet de hac re quam communiones ecclesiales, gubernia, insti- 
tutiones, publicistae, iurisperiti nostri temporis designant hoc vocabulo. 
Si sermonem dirigimus ad societatem modernam, debemus uti suo modo 
loquendi. 

Agimus igitur de libertate religiosa tamquam de notione forma- 
liter iuridica, quae enuntiat ius quod fundatur in natura personae huma- 
nae, quod ab omnibus observandum est et quod eo modo agnoscendum 
est in lege fundamentali (Constitutio Statuum, cum garantiis iuridicis) ut 
fiat commune civile ius. Eius agnitio, protectio et promotio oppignorari 
debet a societate in genere et speciatim a guberniis. 

Si quod permanet dubium, tolli potest facto quod ultimi Summi 
Pontifices terminum libertatis religiosae adhibent. Sic v. g. recenter S. P. 
Paulus VI: « ... L'Eglise, vous le savez, se préoccupe aussi d'un probléme 
un peu différent, mais qui n'est pas sans affinité avec l'objet présent de 
vos recherches: celui de la liberté religieuse. C'est là une question dont 
l'importance et l'ampleur sont telles que le Concile cecuménique en a été 
saisi. On peut légitimement attendre sur ce point la promulgation d'un 
texte qui sera de grande portée non seulement pour l'Eglise, mais pour 
tous ceux — et ils sont innombrables — qui se sentiront concernés par 
une déclaration autorisée en cette matiére » (L'Osservatore Romano, 


18 aprilis 1964). 
2. Declaratio nostra est pastoralis 


Quaenam est genuina natura huius declarationis: pastoralis an 
doctrinalis? A Secretariatu petita est praeparatio documenti pastoralis, 
quod et facere voluimus. Duplex tamen periculum vitandum videbatur: 
declaratio de re tam difficili et conscientiam respiciente nec potuit limi- 
tari ad indicanda quaedam pure practica, nec potuit induere formam 
mere iuridicae expositionis. Hac de causa breviter exposuimus rationes 
doctrinales quibus in materia libertatis religiosae innitendum esse vi- 
detur... 


3. De logica structura textus propositi 


Cum nonnulli Patres opinentur structuram novi textus nec claram 
nec logicam esse, eam breviter explanamus. 

— N. 25 est brevis introductio facta quando haec declaratio erat 
caput V schematis de Oecumenismo. Nunc deleri potest. 

— N. 26 est mera descriptio, seu definitio terminorum. Nihil for- 
maliter affirmare vel probare intendit, sed data est quia multi Patres pe- 
tierunt ut inde ab initio clare diceretur quid et quid non significet ter- 
minus: libertas religiosa. 

Tunc sequuntur quattuor partes: 

— ]) in nn. 27-28 agitur de re domestica. Synodus membris Ec- 
clesiae Catholicae Romanae exponit qualis debet esse eorum modus sese 

gerendi erga catholicos et erga non-catholicos in materia diffusionis fidei. 
Haec dicuntur i. a. ut non-catholici videant Ecclesiam Catholicam Ro- 
manam a filiis suis exigere ut ipsi semper observent libertatem religio- 
sam aliorum. Tali praevia affirmatione facta, sinceritas nostra in subse- 
quentibus declarationibus efficacius apparebit. 

— 2) in secunda parte (n. 29) adstruitur et explicatur ius ad liber- 
tatem religiosam quod individualis persona possidet et quod agnosci de- 
bet tum ex parte aliarum personarum tum ex parte societatis humanae 
tum ex parte gubernii status in quo vivit. 

— 3) in tertia parte (n. 30) sub iisdem respectibus examinatur ius 
ad libertatem religiosam quod possident coetus religiosi. 

— 4) in quarta demum parte (n. 31) insistitur in facto quod genus 
humanum, « aetatem puerorum » egressum et, in dies magis magisque 
unificatum, pacificam cohabitationem et pacem invenire non potest nisi 
sincere agnita libertate religiosa. 


4. De emendationibus propositis 


Nunc quoad aliquos numeros indicabimus quaedam quae Patribus 
conciliaribus videntur minus clara. 

a) Explanatio terminorum (pag. 29, n. 26, lin. 9). Inde exoritur. 
Ut antea dictum est, in hoc numero agitur tantum de definitionibus. In- 
tentio redactionis non est affirmare totum fundamentum iuris ad liberta- 
tem religiosam unice inveniri in libertate conscientiae. Dici posset: 
« Cum quo connectitur ». 

b) De ultimo fundamento libertatis religiosae (pag. 30, n. 29, 
lin. 38). Examinatur quid fine finaliter sit fundamentum in quo libertas 
religiosa fundetur. Est natura personae humanae sicut a Deo creata est. 
Inter diversos aspectus (points de vue) sub quibus hoc fundamentum il- 
luminari potest, in textu nostro elegimus vocationem naturalem unius- 
cuiusque hominis. 

Affirmatur hic quod ius ad libertatem religiosam fundatur in facto 
quod unaquaeque persona humana, ducente conscientia sua, oboedire 
debet vocationi seu voluntati divinae. Si omnium Creator eam vocat ut 
determinato modo agat, acquirit ius agendi et nemo vel nulla institutio 
possidet ius eam prohibendi ne sese ad Deum ordinet. Terminus « vo- 
catio » hic praefertur termino « ordinatio » seu « necessitudo ad Deum » 
quia eo adhibito clarius apparet quomodo sit fundamentum veri strictis- 
simique iuris. Ut patet, agitur de vocatione quae naturae visceribus inscri- 
bitur, sed hoc termino adhibito porta manet simul aperta ad fundandas 
in eo exigentias ordinis supernaturalis pro fidem habentibus. 

c) De efformanda conscientia (pag. 31, n. 29, linn. 7-10). In effor- 
manda sua conscientia unusquisque sincere examinare debet quid, in 
concreto suo casu, lege divina exigatur ab ipso. Ut expositio sit com- 
pleta, addendum videtur fidelem catholicum qui in Ecclesiam credit, in 
formanda sua conscientia agere non posse ac si Deus Ecclesiae suae 
auctoritatem doctrinalem non dedisset. Proinde, antequam libere agat, 
debet inquirere quid de determinato puncto Ecclesia doceat, ut sese 
Deo per Ecclesiam docenti libere conformare possit. 

d) De limitatione libertatis religiosae (pag. 31, n. 29, linn. 29-37). 
Ad difficillimum problema de limitatione libertatis religiosae solvendum 
iam non directe appellamus ad bonum commune, sed profundius ad finem 
a Deo societati datum. Bene notetur quod societate hic non significatur 
status vel gubernium, sed obiectivus ille ordo qui datur et requiritur ut 
homines « plenius et expeditius » suam perfectionem attingere possint 
atque fideliter observare possint iura a Deo hominibus in communi tri- 
buta. 

..J Non videtur possibile invenire formulationem qua non abuti possit 
potestas publica si est malae voluntatis... 

e) De iure ad propriam convictionem cum aliis communicandam 
(pag. 31, n. 29, lin. 24). Quaeritur quomodo ex libertate conscientiae 
oriatur ius naturale strictum ad propagandam in societate civili religio- 
nem obiective falsam. Responderi potest personam humanam de facto pri- 
vari iure sequendi suam conscientiam, si externum testimonium, con- 
scientia sua postulatum, perhibere impeditur. 

f) De publicae rei moderatoribus (pag. 31, n. 29, linn. 41 et sq.)... 
Termino « publicae rei moderatoribus » intenditur gubernium quatenus 
partem boni communis gerendam habet iuxta legem (Constitutio, leges 
particulares, amendement). 


4 


5. De charactere laicali sed non laicistico potestatis publicae 


Ex iis quae in textu dicuntur de officiis publicae potestatis in hac 
materia (pag. 33, linn. 4-10; 20-21) immerito concluderetur rem pu- 
blicam secundum nos debere esse neutralem, hoc sensu ac si deberet esse 
ad minus « separata » seu indifferens erga religionem. E contra potestates 
publicae oportet de facto indirecte faveant vitae religiosae quam cives 
iuxta dictamen suae conscientiae ducunt (agitur enim de valore supre- 
mo tum in vita individuali tum in vita sociali civium); ut omnia autem 
recte procedant, tenendum est quod a Statu vel gubernio nulla possidetur 
capacitas ad iudicia de veritate circa rem religiosam ferenda, ad sese 
directe ingerendum in ea quae directe vitam religiosam civium spectant, 

vel ad vitam coetuum religiosorum finibus suis subordinandam. Pote- 
statibus publicis character laicalis agnoscendus est; laicismus qui erga 
religionem offensivus est, ipsissima lege naturali publicis potestatibus 
districte prohibetur. 


*o ko * 


In tota hac materia ab omnibus agendum est cum ea benevolentia, ea 
moderatione, ea consideratione personae humanae quarum nobis ima- 
ginem dedit ipse Christus Dominus, cuius ceteroquin in terris Vica- 
rius recenter in Encyclicis litteris Ecclesiam suam (pp. 38-39), descripto 
exemplo Christi, haec de dialogo praeclara verba scripsit: « Eodem mo- 
do munus Nostrum, quamvis veritatem certam et salutem necessariam 
nuntiet, nullam tamen praeferet externae coercitionis rationem; immo 
contra, legitimas vias humanae comitatis, intimae persuasionis, commu- 
nisque colloquii inibit; atque salutis donum praebebit, uniuscuiusque 
sive privati hominis sive civis salva libertate ». 

Commissio nostra est instrumentum in manibus Concilii. A vobis 
omnibus adiuti et Spiritus Sancti lumine ducti, conabimur textum decla- 
rationis de libertate religiosa prudenter et cum debito moderamine per- 
ficere, ut et ipse fiat documentum dignum huius Oecumenici Concilii. 


In oratione: ! Hae rationes doctrinales, secundum quosdam Patres, adhuc 
theologice magis examinari deberent. ? Tis qui dicunt etiam sub hac for- 
mula aliquod gubernium abuti posse respondemus. ? Hoc est impossibile! 
* eorumque officiis circa libertatem religiosam. 


Moderator: Gratias agimus relatori et commissioni. Loquatur nunc 
secretarius generalis. 


Secretarius generalis: Communico exitum suffragationis XIII: 


Praesentes votantes . . . . . . . . . 2424 
Dixerunt placet . . . . . . . . . . 1.927 
"non placet . . . . . . . . . . 292 
placet iuxta modum .. . . . . 1 
Suffrgia nula .. . . . . . . . . . 4 


Ergo textus est approbatus. Nunc lego textum suffragationis XV. Vi- 
deatis pag. 11: [cf. vol. III, pars I, pag. 402]. Placet an non placet? 

3 — PATRUM ORATIONES 


EM.Mus P. D. ERNESTUS canp. RUFFINI 
Archiepiscopus Panormitanus 


Venerabiles Patres, 


Concedite mihi ut quaedam illustrare audeam, dum id tantum intendo, 
ut declaratio, tam opportuna, disceptationi nostrae nunc subiecta, sit 
expleta et perfecta. 

1. Titulus quo declaratio inscribitur: « Libertas religiosa », etsi recte 
intelligi possit — ut exc.mus relator demonstrare conatus est — timeo 
ne pluribus male sonet. Etenim cum vera religio sit necessario una, ea non 
admittit, per se, libertatem contrarietatis vel specificationis, quae proprie 
dicitur. 

Quapropter ne ulla praebeatur occasio ambiguitati, pro praefata in- 
scriptione hanc substituerem: De libertate profitendi religionem vel De 
libero religionis exercitio ..' eo vel magis quod in textu agitur tantum- 
modo de externa religionis manifestatione. 

2. Sine dubio opportunum est a Concilio Oecumenico solemniter con- 
firmari personae humanae dignitatem, utpote a Deo creatae ad imaginem 
et similitudinem suam ..? atque pretiosissimo Christi sanguine redemptae; 
cui dignitati proinde maxime repugnat quaevis iniusta violentia; homo 
enim intelligentia et voluntate praeditus cum sit, natura sua ipsa liber 
est. Idcirco Ecclesia catholica, sublimem hanc personae humanae digni- 
tatem, secundum Christi doctrinam et exemplum, plene agnoscens, vim 
hominibus cuiuscumque stirpis et religionis, religionis causa illatam, sem- 
per damnavit. 

Iam Tertullianus ignominiam « irreligiositatis » inurebat violentiae 
religiosae ..^; « Humani iuris et naturalis potestatis est — inquit — uni- 
cuique, quod putaverit, colere ». « Sed nec religionis est cogere religio- 
nem, quae sponte suscipi debeat, non vi »..* Et S. Augustinus animose 
asserit: « Homo credere non potest nisi volens »..? 

Attamen, gravissimo quaestionis momento perspecto, ad difficultates 
praecavendas et dissentiones — quantum fieri potest — impediendas, 
oportet ut vocabula adhibeantur clara et certa. 

Quapropter ab initio libertas plane describenda est comparate cum 
veritate, adeo ut fons libertatis, quae proprie dicitur, appareat veritas: 
quod principium Iesus, unus Magister noster, enuntiavit dicens: « Ve- 
ritas liberabit vos »..^ Hoc idem postea S. Paulus explanavit dicens: 
« Ubi spiritus Domini (scil. Spiritus veritatis ...), ibi libertas »...* 

Deus enim, qui summa veritas est, sine ullius erroris admixtione, li- 
berrimus est. 

Exinde consequitur ut etiam libertas religiosa a veritate seiungi ne- 
queat. Cum autem veritas in omni rerum ordine una sit et indivisa, vera 
religio non potest esse nisi una, ad quam solam per se ius pertinet liber- 
tatis, ius nempe veritatis proprium, quod nulli potestati abolere licet. 

Si vero fit transitus ad vitam quam hisce in terris ducimus, innumeris 
tentationibus obnoxii cuz simus, saepe peccatis gravati et erroribus 
obumbrati, ad bono communi humanae consortionis consulendum, utique 
necessaria est pro omnibus /olerantía, patiens et benevola, sicut nos 
docet divina Providentia quae omnes ad sanctitatem vocat et quod bona 
sunt praecipit, sed simul multa mala, quae impedire posset, et certe 
non approbat, tolerat e£ ^ sinit ut eveniant. 

Distinctio, quam supra dixi, requiritur omnino ne Concilium Oecu- 
menicum multis hominibus videatur nihil plus, ad religionem quod 
attinet, expostulare quam observantiam Articuli 18 Declarationis Uni- 
versalis de hominis iuribus ab O.N.U. approbatae die 10 decembris 
1948. Etiam articulus ille libertatem religiosam sancit; ast, dum maxi- 
mum conatum exprimit, equidem laudabilem, pro populorum diversas 
religiones profitentium civili concordia, evidenter redolet indifferenti- 
smum agnosticum. 

3. Porro maxime me sollicitant et angunt quae ad publicae rei mo- 
deratores et civiles potestates diriguntur. 

Legimus in pag. 32 linn. 9-13: « Publicae rei moderatores ... te- 
nentur ius personae ad libertatem in re religiosa efficaciter tueri ipsum- 
que apte promovere. Reipublicae enim proprium est personae iura non 
tantum agnoscere et observare, sed etiam eorum exercitium facilius red- 
dere et impedire quominus hominibus huiusmodi iura exercentibus diffi- 
cultates ponantur ». 

Et paulo inferius linn. 19 ss. invenimus: « Ipsis igitur (nempe cuius- 
vis religionis asseclis), ius competit ut secundum proprias leges sese re- 
gant, Deum culto publico honorent, etc. ». Cuius amplissimi iuris exer- 
citium — ut declaratur in pag. 31, linn. 33-34 — « limitari non licet, 
nisi in quantum graviter contradicit fini societatis », nimirum si perso- 
nae dignitati et iuribus aliorum clare noceat. 

Subinde in pag. 33, linn. inde a 17 usque ad 22 legimus: « Mani- 
festum enim est... rem publicam ob ipsam etiam iuridicam sui regiminis 
configurationem zeptarm esse ad iudicia de veritate circa rem religio- 
sam ferenda ». 


Quibus verbis aperte excluditur — ni fallor — rem publicam ha- 

bere posse religionem propriam quam, servata pro ceteris religionibus 
tolerantia, peculiariter foveat ac protegat. 

Si huiusmodi principia, universe enuntiata, semper et ubique ser- 
vanda essent, plures Conventiones a Sancta Sede cum variis nationibus 
initae, e. g. cum Republica Italica anno 1929, cum Republica Lusitana 
anno 1940, cum Natione Hispanica anno 1953, et cum Republica Do- 
minicana anno 1954, retractandae essent. 

Etenim Sancta Sedes a Reipublicae moderatoribus, quibuscum pa- 
ciscítur, quandocumque ipsa potest, peculiaria privilegia exigit et obti- 
net, e. g. ut dies festi Ecclesiae catholicae tamquam festa civilia agno- 
scantur; clerici et religiosi a servitute militari eximantur; institutio in 
scholis publicis conformetur praeceptis dogmaticis et moralibus doctri- 
nae catholicae, etc. 

Quomodo haec manerent legitima et valida, si omnibus religionibus 
eadem iura agnoscenda essent? Nonne in primis oporteret abolere so- 
lemnem obtestationem a qua Conventiones italica et hispanica, inter 
alias, initium sumunt, videlicet: « religionem catholicam esse unicam 
Reipublicae religionem »?..." 

Puto, venerabiles Patres, mecum vos consensuros ut in re tanti 
momenti cautissime procedatur. 

4. Demum in pag. 30 linn. 25-28 scriptum invenimus: « In annun- 
tianda autem veritate ab omni directa vel indirecta coactione abstinen- 
dum est. Ecclesia catholica praecipit ne ullus invitus cogatur ad ample- 
xandam fidem catholicam ». 

Fateor mihi persuadere non posse, nostra quoque aetate haberi ca- 
tholicos qui tam gravem admonitionem mereantur, eo vel magis quod 
norma contraria ibidem dicitur £raditionalis im Ecclesia. 

Contingere potius solet, pluribus in locis, ut catholici non pauci 
aut vexationibus aut blanditiis multis ad religionem suam derelinquen- 
dam cogantur ne libertate civili priventur aut fame pereant. 

Quae cum ita sint, loco simplicis reprobationis quae in pag. 32, 
linn. 33-37, secundum doctrinam divinam humanamque ponitur, rogo 
ut aperta et firma reclamatio adiciatur quae sit vindicatio iuris commu- 
nis pro nostra sanctissima religione et simul affirmet plenam nostram 
consociationem cum omnibus fratribus nostris dilectissimis qui perse- 
cutionem passi sunt et adhuc patiuntur propter iustitiam. Dixi. 


In textu scripto tradito: ! (cf. IoaNNEs XXIII, Litt. Enc. Pacem in terris: 
A.A.S., 55 [1963], p. 299). ? (Gen. 1, 26). * (Apol. c. 24: ML 1, 418). 
* (TERTULLIANUS, Ad Scapulam, c. 2: ML 41, 699). ? (Tract. 26 in Io. 2: 
ML 34, 1607). $ (Io. 8, 32). 7 (cf. 1 Io. 4, 6). 5 (2 Gor. 5, 17). 

? deest. V seu. V (cf. A. MzEncarI, Raccolta di concordati su materie 
ecclesiastiche tra la S. Sede e le Autorità Civili, vol. 2, Tipografia Poliglotta 
Vaticana 1954). 


Secretarius generalis: Communico exitum suffragationis XIV: 


Praesentes votantes . . . . . . . . . 2254 
Dixerüht placet. Q xx oo Louvre Wo xS42942 
non placet... . . . . . X 307 
placet iuxta modum . . . . . . 1 
Suffrtaganula . . . . . . . . . . . 3 


Ergo textus est approbatus. Nunc fit transitus ad suffragationem 
XVI, pag. 11 [cf. vol. III, pars I, pag. 402]. Placetne an non placet? 


4 
EM.Mus P. D. FERDINANDUS can». QUIROGA Y PALACIOS 


Archiepiscopus Compostellanus 


Em.mi Praesides et. Moderatores, venerabiles Patres, 


Schema declarationis prioris de libertate religiosa,..! non paucas 


meretur laudes ob indefessum laborem, ob difficultates exantlatas in 
redactione, ob conamen acerrimum in obtinendo textu, qui traditioni 
Ecclesiae simul et iustae rerum renovationi inserviret. 

Mea ergo intentio in observationibus sequentibus, esse non potest 
ut thema de libertate religiosa, a propositis Concilii omnino arceatur; 
quod, ceteroquin, et temporum angustiis et doctrinae opportunitati certo 
non responderet. 

Sed intentio mea est ut textus propositus melius perpoliatur ut, 
in re omnium gravissima, Ecclesia catholica mundo prodat « doctrinam 
integram, non imminutam », ut aiebat Ioannes XXIII. 

Ad quod assequendum, sequentes audeo proponere animadver- 
siones: 

]. Textus, ex stylo et modo loquendi, redactus esse videtur ut in- 
serviat utique Oecumenismo. Sed, ex alia parte, satis respicere non 
videtur ad indolem pastoralem fovendam pro universo populo chri- 
stiano. 

Etenim, etsi, ex una parte, multum sollicitum se praebeat in unione, 
probabiliter fovenda, cum fratribus separatis, nihil tamen fere attendit 

ad gravissima fidei et caritatis pericula, certo invehenda, fidelibus ca- 
tholicis. 

Unde ..^ respondet z£ique * spiritui et mentalitati earum regionum, 
quae olim vocabantur « protestantes », sed omnino oblivioni mandat 
spiritum et mentalitatem regionum et nationum, quorum longe maior 
pars est catholica. 

2. Textus propositus, rem difficilem aggressus, etsi quoad doctri- 
nam recte procedere videatur, nihilominus eius loquendi modus non 
semel obscuritate laborat, ambiguitate afficitur, ansam facilem praebet 
multis et gravibus aequivocationibus ...'. Nec sufficit, in re adeo gravi, 
ut « mens », seu intentio huius declarationis de libertate religiosa, ex- 
plicetur, sive in relatione, sive in notis. Sed omnino requiritur ut textus 
ipse semetipsum offerat ita, ut, non tantum recte intelligi ab omnibus 
possit, sed etiam ut alio modo intellegi unquam ab aliquo possit. 

3. Textus propositus laudabili conatu ad nostra tempora argumen- 
tum accommodare intendit. At forsitan ad elementum zovilatis, potius 
quam ad elementum /raditionale attentus fuit. Unde, de facto, aequili- 
brium inter continuitatem et progressum minime servare dicendus est. 
Saltus enim nimis repentinus, et abruptus, et periculis plenus, certo fit. 

Ex his autem tribus, alia ..? vitia minora procedunt, quorum prin- 
cipaliora sunt: 

1) Mentem et spiritum, de facto, manifestat excessive indivi- 
dualisticam et subiectivisticam...^ 

2) Haec autem omnia, revolutionem, non paulatinam evolutio- 
nem in rebus gravissimis, foveret in Ecclesia, ut recte desiderabat ' 
Pius Papa XII, loquendo de apta educatione libertatis in Ecclesia...' 

Conceptus etenim libertatis religiosae i7 eo propositus ita exponi- 
tur..." ut ..." admisso effrenata licentia timenda sit. 

3) At non solum: hic conceptus libertatis magnis deinde extolli- 
tur laudibus, immo quasi sollemniter definitus apparet. Ita autem libe- 
ralismum, toties olim ab Ecclesia damnatum, nunc sollemniter a Conci- 
lio Vaticano II approbatum, diceres..." 

4) Praeterquam quod ipsa etiam libertas religiosa pluries videtur 
confundi et aequirari cum « libertate conscientiae ». Atque ita, transitus 
fit illegitimus ex ordine interno, individuali et subiectivo ad ordinem 
externum, socialem et obiectivum. Et quod adhuc peius est, ex con- 
scientia, etsi invincibiliter erronea, subiectiva, fit transitus ad normam 
obiectivam, falso stabiliendam. 

Haec sunt, venerabiles Patres, quae Pburmillime sed graviter ani- 
madvertenda duxi in hoc textu nuperrime proposito. 

Peto ergo ut textus propositus iterum revisioni mandetur, novis 
adiectis forsitan peritis actuali commissioni. Dixi. 


In textu scripto tradito: ! iam tertio refectum. * certe. * deest. 
* et sophismis. ? etiam. $ immo existentialisticam, 7 aiebat. * (La 
Famiglia, A.A.S., 44 [1952], pp. 270-278). ? deest. ! in textu. ! eo, 
7? Non ita processit IoANNEs XXIII in Pacer in terris, in qua non tantum « iura » 
sed etiam « officia » simul in unum coniunguntur. P humiliter. 

EM.Mus P. D. PAULUS AEMILIUS can». LÉGER 
Archiepiscopus Marianopolitanus 


Venerabiles Patres, 


Mihi, sicut et pluribus episcopis canadensibus, quorum nomine lo- 
quor, schema de libertate religiosa in genere valde placet. Personae et 
coetuum iura in re religiosa proclamanda, ille textus urgentibus neces- 
sitatibus optime correspondet. 

Etenim, diversas ob rationes, peropportuna videtur declaratio de l;- 
bertate religiosa. Nam dubia solvat quae apud multos vigent de recta 
doctrina Ecclesiae in hac materia; expectationem adimplet illorum om- 
nium qui, etiam diebus nostris, persecutionem vel iniustitiam vel prae- 
iudicium patiuntur ob fidem suam religiosam; conditiones praebet dia- 
logi oecumenici et dialogi cum aliis religionibus. 

Praeterea, laudandus est textus propter prudentiam suam. Schema 
enim, doctrinam proponens, attente curat de necessariis distinctioni- 
bus, caute monet contra relativismum et indifferentismum religiosum, 
firmiter memorat officium veritatem praedicandi, tandem sapienter et 
magna cum cura limites indicat libertatis religiosae. 

Si ergo aliquas observationes facimus de subiecto et de ipso funda- 
mento libertatis religiosae, omnino clarum esse debet nos plene adhae- 
rere spiritui et substantiae huius textus. Observationes nostrae ad hoc 
solummodo tendunt, ut schema doctrinam melius exprimat. 

1. De subiecto libertatis religiosae. Libertas religiosa ita describi 
debet ut valeat tum pro christianis, tum pro credentibus non-christianis, 
tum pro non credentibus. Intentio enim schematis est omnium bominum 
declarare libertatem in re religiosa. 

Schema autem in loco praecipuo ubi libertatem religiosam declarat 

(i. e. in art. 26), expresse non affirmat nisi libertatem religiosam cre- 
dentium. Etenim, lin. 10 illius articuli, dicitur: vi libertatis religiosae 
« homines religionem suam privatim et publice exercere valent ». Opor- 
teret autem etiam affirmare in illo articulo libertatem illorum qui ex- 
plicitam religionem non profitentur. 

2. De fundamento libertatis religiosae. Fundamentum in quo liber- 
tas religiosa reponitur ita formulari debet, ut ab omnibus hominibus, 
non credentibus sicut et credentibus, intelligi et agnosci possit. Volu- 
mus enim assensum circa declarationem Concilii provocare non tantum- 
modo credentium sed omnium hominum bonae voluntatis. 

Nunc autem, si textum schematis inspicimus, videmus fundamen- 
tum libertatis religiosae bis exponi: nempe, in art. 26, ubi libertas 
religiosa arguitur ex officio sequendi voluntatem Dei; in art. 29, ubi 
arguitur ex vocatione divina hominis. Sane haec argumenta quae sponte 
et facile intelliguntur et accipiuntur a credentibus, a non credentibus 
autem admitti non possunt, cum agnitionem Dei praesupponunt. 

Itaque opportunum mihi videtur addere aliud fundamentum ad illud 
quod iam in schemate exprimitur, ita ut omnes homines bonae volun- 
tatis declarationi Concilii assentire possint. 

Propono ergo ut in textu schematis libertas religiosa etiam fundetur 
super hoc quod illa libertas est altissima et sacrosancta vindicatio homi- 
nis in campo exercitii rationis suae. Etenim, pro credenti, fides sua 
religiosa est universarum rerum suprema explicatio qua omnia suum 
sensum recipiunt, est conversatio dulcissima et pretiosissima cum sit 
conversatio cum ipso Ente infinito, est suprema beatitudo ad quam 
tendit, est culmen tandem totius vitae suae humanae. 

Si tali modo exponitur fundamentum libertatis religiosae, tunc 
omnibus apparebit actiones contra aspirationes religiosas hominis esse 
actiones contra ipsum hominem rationemque eius. Tunc etiam funda- 
mentum proponetur quod ab omnibus intelligetur, assensumque omnium 
hominum bonae voluntatis rapere poterit. Dixi. 


[Consensum dederunt] Exc.mi PP. DD. Bélanger Valérien, Decosse Aimé, 
Leblanc Camille, Levesque Louis, Morin Laurent, Baudoux Maurice, Blais Léo, 
Hacault Antoine, Allen F. V., Berry J. Gerald, Carter Alexander, Carter G. Em- 
mett, Flahiff George B., Gallagher Norman, Jennings E. Q., Johnson Martin M., 
Klein F. J., MacEachern M. A., McCarthy T. J., Marrocco F. A., O'Neill Mi- 
chael C., Pocock Philip F., Webster B. I., Windle J. Raymond, De Roo Remi J., 
Doyle W. E., Power William E., Martin Albertus, Douville Arthur, Jette Edouard, 
Coderre Gérard-Marie, Caza Percival, Frenette Emilien, Landriault J., Brodeur R., 
Tessier M., Desrochers B., Charbonneau Paul-Emile, Couturier Gérard, Lacroix 
Marc, Scheffer Lionel, Leguerrier Jules, Dumouchel Paul, Bonhomme Joseph, 
Sanschagrin Albert, Routier Henri. 

Secretarius generalis: Communico exitum suffragationis XV: 


Praesentes votantes . . . . . . . . . 2251 
Dixerunt placet. . . . . . . . . . 2.096 

2on placet . . . . . . 4 X 152 
Suffragianula . . . . . . . . . . . 3 


Textus placuit. Et nunc lego textum suffragationis XVII, qui ita 
sonat: [cf. vol. III, pars I, pag. 402]. Placetne an non placet? 


6 
EM.Mus P. D. RICHARDUS IACOBUS cangp. CUSHING 


Archiepiscopus Bostoniensis 


Venerabiles Fratres, Observatores amatissimi, 


Declaratio de libertate religiosa placet in genere. Dicendo hoc, loquor 
non tantum proprio meo nomine, sed etiam nomine fere omnium epi- 
scoporum in Statibus Foederatis Americae. 

Pergratum nobis est, quod tandem aliquando habebitur in hac aula 
discussio plena atque libera de hac quaestione. Est enim his nostris 
temporibus quaestio practica maioris momenti, tum pro vita Ecclesiae 
tum pro vita sociali et civili. Est etiam quaestio doctrinalis. Nam de 
facto, doctrina Ecclesiae de libertate religiosa in societate civili hodierna 
nondum clare et sine ambiguitate declarata est. 

Haec autem clara declaratio debetur toti mundo, et catholico et non- 
catholico, qui eam expectat. Ergo, faciendo hanc declarationem, hoc 
Concilium Oecumenicum manifestabit (ut utar verbis famosis in nostra 
historia americana) "a decent respect to the opinion of mankind". 

Ut dixit exc.mus relator, textus declarationis eget emendatione in 
hoc vel illo loco. Valde tamen optandum est, ut emendationes fiant 
ita ut declaratio evadat fortior in suo sensu, et non debilior. Nam sub- 
stantia doctrinae, prout iacet, est vera et solida. Est etiam nostris tem- 
poribus apte accommodata. Ergo, declaratio debet manere intacta quoad 
sensum suum essentialem. 

Una res est summi momenti. Per hanc declarationem, Ecclesia ca- 
tholica debet sese exhibere toti mundo hodierno tamquam protagoni- 
stam libertatis et humanae et civilis, nominatim in re religiosa. 

Ex una parte, haec tota quaestio de libertate religiosa est quodam- 
modo complicata. Ex altera tamen parte, ut mihi videtur, est quaestio 
satis simplex. Tota materia potest reduci ad duas propositiones. 

]. Per totam suam historiam, Ecclesia catholica vindicavit sibi li- 
bertatem in societate civili et coram potestatibus publicis. Pugnavit 
nempe pro libertate Summi Pontificis et episcoporum in docendo et re- 
gendo populum Dei. Pugnavit etiam pro libertate ipsius populi Dei, 
qui ius habet ad vivendum in societate civili secundum dictamina con- 
scientiae christianae, nulla re impediente. Prima, ergo, propositio conti- 
netur in formula traditionali: « Libertas Ecclesiae ». 

2. Altera propositio est haec: eamdem libertatem illam in socie- 
tate civili, quam Ecclesia semper vindicavit sibi suisque membris, hac 
nostra aetate etiam vindicat aliis ecclesiis earumque membris, immo 
omni personae humanae. 

Quasdam rationes pro hac altera propositione breviter propono. De- 
sumuntur ex Litteris Encyclicis Pacem i» terris, loannis Papae XXIII, 
beatissimae memoriae. Dixit enim Papa Ioannes, quod omnis bene ordi- 
nata societas nititur in veritate, in iustitía, in amore, in libertate. 

Nunc autem, primo, aequalis et universalis libertas religiosa posta- 
latur! ab illa veritate fundamentali, secundum quam omnes homines 
sunt aequalis dignitatis, in quantum omnes sunt personae humanae, 
aequaliter ornatae iisdem iuribus humanis, inter quae Papa loannes 
collocat ius ad libertatem religiosam. 

Secundo, libertas religiosa postulatur a iustitia. Exigit enim iusti- 
tia, ut omnes cives aequaliter gaudeant iisdem iuribus civilibus, quae 
hac nostra aetate agnoscuntur ut necessaria ad debitam dignitatem ci- 
vilem. Inter haec iura primum est ius ad libertatem religiosam. 

Tertio, libertas religiosa postulatur ab a7zore. Nihil enim est quod 
magis violenter disrumpit unitatem et amicitiam civilem quam coercitio 
vel discriminatio, sive legalis sive extra-legalis, propter rationes religiosas. 

Quarto, libertas religiosa postulatur ab ipso principio J;bertatis civi- 
lis. Dixit enim Lord Acton, loquendo secundum traditionem civilizatio- 
nis christianae: "Freedom is the highest political end". Iamvero, tam- 
quam finis supremus politicus, libertas civilis est etiam medium neces- 
sarium ad altiores fines personae humanae prosequendos. Haec est mens 
Papae Ioannis. In particulari, libertas religiosa seu immunitas ab omni 
coactione in re religiosa, est medium necessarium ad hoc, ut homo, modo 
humano et a Deo volito, quaerat Deum, eumque inveniat, eique serviat. 

Alia et multa sunt argumenta pro validitate iuris humani et civi- 
lis ad libertatem religiosam; aliquae continentur in hac declaratione, 
modo qui, ut dixi, in genere placet. Ergo, hanc declarationem laudo 
atque approbo. Dixi. 


In textu scripto tradito: ! postulata. 

Secretarius generalis: Communico Patribus exitum suffragationis XVI: 


Inter 2.245 Patres, dixerunt 


blaceP o oos ow d opor WOo- c Ux oed 
non placet |. . . . . . . . . 127 
Suffragia nula . . . . . . . . 4 


Ergo textus approbatus est. Nunc lego textum suffragationis XVIII, 
quae est ultima. Sed rogantur episcopi et Patres ad sua loca redire: 
[ cf. vol. III, pars I, pp. 402-403]. Placetne an non placet? 

EM.Mus P. D. IOSEPH M. cag». BUENO Y MONREAL 
Archiepiscopus Hispalensis 


Venerabiles Patres, 


Textus declarationis de libertate religiosa, quem nunc nobis discep- 
tandum offert secretariatus ad unionem christianorum fovendam, ve- 
ram quidem et utilissimam doctrinam in via pastorali exprimit; ast, 
prout clarissimus relator fatetur, praesens redactio, quae sine dubio 
valde perfectior est quam prior, de quo etiam gratias benemeretur se- 
cretariatus, adhuc in multis est perficienda. Accuratiori, ut mihi vi- 
detur, praecisione opus est ne ansa praebeatur ut doctrina perperam 
intelligatur, aut nonnullae affirmationes plus aequo protendantur unde 
errores aut damna oriri possint. 

1. Censeo, cum relatore, quod n. 25 deleri debet; iam ei hic non 
est locus, nec ad illationem cum schemate de Oecumenismo, nec ad 
definiendum obiectum declarationis; non enim agitur de instaurandis 
pacato animo relationibus inter christianos, sed de negotio valde latiore 
et profundiore, nempe de proclamando coram omnibus gentibus postu- 
latu illo dignitatis personae humanae, quam Ecclesia et omnes cordati 
et civiles homines proclamare ac tueri hodie urgentur. Aliunde, libertas 
religiosa est prima et fundamentalis conditio ut Ecclesia missionem a 
Christo acceptam annuntiandi Evangelium omni creaturae adimplere 
possit. Quae conditio adhuc hodie, proh dolor, non datur apud plures 
nationes. 

Loco illius numeri opus esset sollemniori aliqua declaratione qua 
Ecclesia, ad omnes gentes versa, religionem profitendi' libertatem pro 
omnibus omnino hominibus proclamaret, duplici ex capite, nempe: ra- 
tione vocationis hominum ad consortium divinae naturae in Christo 

obtinendum, et ratione naturalis exigentiae dignitatis personae huma- 
nae, in re personalissima et transcendentali, de qua nec societas hu- 
mana nec alii homines disponere valent absque destructione ipsius 
personae. 

2. Agitur de libertate iuridica coram aliis in societate, non de liber- 
tate morali coram Deo aut de libertate psychologica, ut patet. Iamvero, 
baec libertas iuridica dignoscenda est e ratione relationis individui ad 
societatem; sed etiam babenda est ratio veritatis obiectivae. Jamvero/ 
duplex, ut mihi videtur, aequivocatio totum sostrum ? textum pervadit, 
nempe: 
4) Transitus fit e plano doctrinali ad planum politicum; unde 
nonnullae affirmationes, quae iuxta prudentiam politicam, sive ipsius 
Ecclesiae (ut efficacius tueatur suam libertatem) sive societatis civilis 
(ut ordinata et pacifica conviventia exsistat) verae sunt; non tamen ut 
universaliter validae, spectata doctrina, sustineri possunt. Et exinde 
praecise mutuanda est ratio diversitatis inter hodiernam considerationem 
libertatis religiosae, et eam quam anteactis temporibus Magisterium 
Ecclesiae exprimebat. Principia nempe eadem vigent; applicationes vero 
principiorum hodie aliter, mutatis circumstantiis, ordinandae sunt. 

Sola catholica Ecclesia a Christo mandatum accepit docendi omnes 
gentes, easque Christo incorporare. Haec est, per se, unica via ad Deum 
ultimum finem nostrum attingendum; obiective nulla alia religiosa doc- 
trina est quae iure gaudeat sese annuntiandi et propagandi, quod esset 
contra Christi nuntium salutis. 

Equidem, aliunde, nempe ex politica exigentia, ratione respectus 
debiti ad personae dignitatem, libertas aliis religionibus ut plurimum 
concedenda est. Ást semper, ut optime dicitur in declaratione (n. 28, 
lin. 24) « error reiiciendus est ». Immo, si sit aliis damnosus, et salva 
libertate errantis quoad alia sua iura, coercendus pro posse, nisi maiora 
inde mala eveniant. 

b) Transitus fit etiam e plano individuali ad planum socialem. 
Certissima sunt ea omnia quae in declaratione habentur, neminem ullo 
modo cogendum ad amplexandam fidem; nullo modo impediendum aut 
damno afficiendum si sequi velit dictamen propriae conscientiae, licet 
erroneae. Haec in sphaera individuali, aut etiam privata quae gravi re- 
percussione sociali careat, vera sunt. 

Ast quando dicitur, in n. 26, lin. 10, « homines religionem suam 
privatim et publice exercentes nulla coactione ab ea exercenda prohi- 
beri posse » videtur modum excedere et nimis absolute loqui. Omnis 
enim libertas, non tantum religiosa, si in sphaera sociali exercetur limi- 

tationibus obnoxia est, illis nempe quas iura et libertates aliorum exi- 
gant ut ordinata et pacifica conviventia omnium servari possit. 

Si quis erronea conscientia ductus errores velit spargere aut mores 
exercere perversos, aut dissonantes ab iis normis honestis quae in so- 
cietate communiter servantur; adhuc magis si haec ratio exercendi reli- 
gionem aliis rationabiliter offendiculo aut periculo sit pro sua vita reli- 
giosa et morali, patet quod ceteri nullo modo tenentur consequentias 
pati erroris aut pravae actionis, et sese defendere possunt immo et 
exigere ut publica auctoritas sua iura sancte custodiat. 

Ius annuntiandi religionem valet erga eos qui libere audire accep- 
tant; non vero contra eos qui hoc nuntium audire nolunt, aut non de- 
bent, aut sufficienti libertate carent ad audiendum (ut puta minores 
natu, si parentes obsistant). 

Iamvero, propagatio ope hodiernorum instrumentorum communi- 
cationis socialis, talis est quae ad omnes, velint, nolint, pertingit, et 
libertatem ipsam psychologicam afficit, eam fortiter alliciendo et pre- 
mendo; cogita modernas propagandas commerciales. Si ergo sint qui 
propagationem falsae religionis aut moralis acceptare nolunt aut non 
debent, quia ipsis periculo aut offensione" rationabiliter est, abs dubio 
ius habent exigendi ne talis publica propagatio fiat. Optime dicit rela- 
tio, n. 29 ad finem, quod Reipublicae proprium est personae iura agno- 
scere, etc., quod intelligendum est non tantum de iis, qui falsam reli- 
gionem profitentur, sed etiam, a fortiori, de iis qui Christi veritatem 
servare volunt. 

Ratio prudentiae politicae erit si publica auctoritas, ratione habita 
condicionum socialium, sive in natione sive in mundo, plus minusve 
aestimet cuique coetui religioso hac in re cozcedere? ut iura et liber- 
tates omnium pro posse serventur et pacifica et ordinata civium convi- 
ventia existat. Quod quidem concordi animo cum religiosis auctorita- 
tibus faciendum est, et omni pro posse conatu adhibito ut status socialis 
eo deveniat quousque omnes amplissima hac in re libertate gaudeant. 
Hoc ita faciet, non quod directe ei competat de moderandis relationibus 
civium cum Creatore ac Salvatore, sed indirecte, quatenus ei competit 
iura et libertates omnium tueri ut ordinate et pacifice convivere pos- 
sint; quod quidem est prima necessaria condicio i///ss* « finis socialis » 
de quo in pag. 31, lin. 34 e?' ex quo dimetiendae sunt limitationes li- 
bertatis. De cetero, libenter assentio huic famosae declarationi. Dixi. 


In textu scripto tradito: ! religiosam. ? deest. * deest. * offen- 

8 
EM.Mus P. D. ALBERTUS GREGORIUS can». MEYER 


Archiepiscopus Chicagiensis 


Venerabiles Fratres, 


Relatio e£iam ::a! datur non tantum nomine meo sed etiam no- 
mine fere omnium episcoporum Statuum Foederatorum Americae Sep- 
temtrionalis. 

Declaratio proposita de libertate religiosa ut tota accipienda videtur 
utpote quae reaffirmat doctrinam recentiorum Pontificum et imprimis 
Ioannis XXIII, felicis recordationis, in litteris encyclicis Pacerz in terris, 
qui clarificaverunt et promoverunt traditionalem Ecclesiae de hac re 
doctrinam. 

Haec declaratio videtur esse admodum necessaria his temporibus 
propter has rationes: 

1. Homines nostri temporis desiderant ab Ecclesia ut potius pro- 
moveat quam caveat libertatem religiosam. Idque desideratur propter 
communem quamdam experientiam, qua, una ex parte, viderunt perse- 
cutiones religiosas ubicumque omnipotentia rei publicae vigebat, altera 
ex parte, viderunt religionem florentem in regionibus ubi pacifica coexi- 
stentia variorum coetuum religiosorum permittitur. 

2. Affirmando innatam libertatem personae humanae in re reli- 
giosa, Ecclesia monstrabit guberniis mundi quomodo in hac re delicata 
agendum sit. 

3. Affirmando libertatem religiosam, Ecclesia fideles suos admo- 
nebit veram religionem essentialiter consistere non tam in externa adhae- 
sione religioni praestita quam etiam et praecipue in conscia, libera et 
generosa subiectione hominis sub voluntate Creatoris sui. 

4. Haec affirmatio libertatis religiosae haud parvi momenti erit 
etiam pro apostolatu Ecclesiae quia ita omnes edocentur homines in 
libera competitione religionum ad veritatem adduci non posse neque 
coercitione, neque missionariorum conatibus mediocribus, neque con- 
siderationibus quae rem non tangunt, sed sola plenitudine veritatis, et 
sinceritate caritatis, quam homines ex missionariorum verbis et vita 
persentitunt., 

5. Tandem haec affirmatio libertatis religiosae essentialis est pro 
foecundo dialogo cum acatholicis. Etenim nisi fratribus separatis om- 
nino constat nos sincere agnoscere eorum libertatem, dignitatem perso- 
nalem, profundas persuasiones religiosas — illam, dico, eamdem liber- 

tatem, eamdem dignitatem personalem, easdem profundas persuasiones 
religiosas, quam omnes ..^ nobismetipsis vindicamus — omnes nostri 
conatus agendi cum eis iure merito in suspicione erunt. Patet autem hunc 
quoque textum quoad modum dicendi hinc inde meliorari posse; e 
"ior? rettactatio textus tribus, u£ mibi videtur in locis desideranda 
videtur. 

1. In pag. 29, n. 26, linn. 8-9 propono ut verba textus « voluntatem 
Creatoris et Salvatoris in re religiosa sequantur » mutentur in Paec 
verba^: « voluntatem Creatoris et Salvatoris in re religiosa quaerant 
et, in quantum cognitam, sequantur ». Hae sunt rationes buius emenda- 
tionis *: 

4) Textus, sicut stat, in lin. 9 sequenti, ius omnium hominum 
in libertatem religiosam derivat ab universali officio hominum faciendi 
voluntatem Creatoris in re religiosa secundum dictamen conscientiae. 
Si qui igitur, propter erroneam conscientiam, voluntatem veram Dei 
non sequuntur, verba textus insinuare videntur eos non habere ius 
agendi secundum suas persuasiones religiosas. Ita autem conclusio in 
textu nostro praesenti latius patere potuerit quam praemissae. 

b) Secunda ratio. Emendatio proposita ampliat praemissam, ha- 
bendo rationem duorum quae in fundando universali iure ad religiosam 
libertatem consideranda sunt, scil. una ex parte naturale officium om- 
nium colendi Deum, et altera ex parte possibilitas hoc praestandi modo 
vero et pleno, id quod fieri non potest sine dono fidei christianae. 

2. Secunda emendatio proposita'; ad pag. 31, linn. 38-40. Haec 
sectio mihi videtur patere gravi abusui. Relinquit enim discretioni gu- 
bernatorum civilium ut determinent utrum abusus libertatis religiosae 
locum habuerit et quomodo talis abusus coercendus sit. Ea quae experti 
sumus de modo subiectivo quo gubernatores civiles in his rebus proce- 
dunt ad summam prudentiam nos monere debent. Ideo hoc Concilium 
appellet oportet nationes mundi ut in hac delicata re, ubi nondum 
factum fuerit, leges ferant quae conveniant cum principiis stabilitatis in 
linn. 29-37 huius declarationis. 

3. Tertia emendatio proposita": quod attinet ad sectionem a pag. 32, 
lin. 14, ad pag. 33, lin. 3, mibi videtur, rerum ordo melius disponi 
posse videtur. Sectio in textu proposito est sequens: 

4) Primo loco ponitur fundamentum cui libertas religiosa coe- 
tuum innititur. 

b) Tunc ipsum ius enuntiatur. 

c) Deinde corollaria dantur quorum primum Ecclesiam catholi- 
cam spectans diffuse et cum speciali solemnitate exhibetur. Tandem 
post paragraphum « His perpensis »...^ sequitur approbatio qualifi- 

cata iurium ecclesiarum acatholicarum. Haec ratio disponendi rem po- 
tuerit confirmare suspicionem acatholicorum catholicos loquentes de li- 
bertate religiosa defendere solummodo sua iura in hac re. 

Iamvero, hoc facile evitari potest inserendo ante corollaria de 
Ecclesia catholica et aliis coetibus religiosis id quod statuitur in pag. 32, 
linn. 33-37, ubi vindicantur iura omnis generis associationum religiosa- 
rum, christianarum et non-christianarum, sub qualibet forma regiminis, 
exsequendi missiones suas prout ab eis concipiuntur. 

Liceat in fine iterum efferre maximum huius documenti momen- 
tum. Fere dixerim: si Concilium Vaticanum II hanc declarationem non 
fecerit suam, haud pauca alia quae speramus ex hoc Concilio ventura, 
ab hominibus nostrae aetatis non accipientur. Dixi. 


In textu scripto tradito: ! haec. ? nos. * Maior autem. * deest 
5 deest. $ deest. 7 deest. * deest. ? deest. ? (de qua 
statim). 
9 


EM.Mus P. D. IOSEPH ELMAR cann». RITTER 
Archiepiscopus S. Ludovici 


Venerabiles Patres, 


Duo sunt in schemate declarationis de libertate religiosa, ut mihi 
videtur, quae considerationem diligentem et accuratam requirunt: pri- 
mum, ipsa libertas cuius declarantur exsistentia et extensio; secundum, 
rationes et argumentationes super quas eadem declaratio fundatur. Etiam- 
si haec duo in documento intime coniunguntur, separabilia sunt et, meo 
humili iudicio, considerationibus distinctis digna sunt. 

Libertas religiosa, qualis et quanta in schemate declaratur, ius na- 
tivum est omnis hominis super naturam humanam fundatum. Haec est 
veritas certa et, ut mihi videtur, ab omnibus admittenda. Deus enim, 
in ipso libertatis humanae dono, omnibus hominibus concedit quandam 
immunitatem a coercitione humana non solum in re religiosa sed etiam 
in omnibus vitae rebus. Nemo potestatem moralem habet alios sive 
coercendi ad agendum sive prohibendi ab agendo, nisi et in quantum 
bonum societatis commune requirit: nulla enim datur auctoritas nisi 
ad bonum commune promovendum. Proinde libertas religiosa, qualis 
et quanta in schemate describitur, non est quid speciale vel transcen- 
dens, sed potius aspectus seu pars, ipsius libertatis humanae. 

Aliter tamen dicendum est de rationibus et argumentationibus su- 

per quas declaratio in schemate fundatur. Nec simplicitatem, nec clari- 
tatem, nec certitudinem habent ipsius declarationis. Multo melius esset 
declarationem restringere ad simplicem affirmationem et advocationem 
libertatis religiosae, omittendo omnem argumentationem. Et hoc prop- 
ter sequentes inter multas rationes: 

Prima ratio: ipsa declarationis natura, cuius non est demonstrare 
vel probare, sed proponere et simpliciter declarare. 

Secunda ratio: documentum simplicius et brevius, siquidem magis 
ad rem, maiores et meliores effectus haberet. 

Tertia ratio et maioris momenti: rationes et argumentationes, qua- 
les in schemate inveniuntur, controversias et disputationes intermina- 
biles invitant. Timendum est ne longe et late disceptabitur potius de 
accidentalibus quam de substantia; ne Patres, reiiciendo rationes, ipsam 
declarationem ultimo reprobent. 

Venerabiles Patres! ..' Ipsa libertatis declaratio valida est et certa, 
etiamsi rationes sunt infirmae vel et etiam invalidae. Ipsam declara- 
tionis substantiam et accidentales eius separatim et secundum unius- 
cuiusque merita consideremus. Urgeo ut em.mi moderatores, in quantum 
sit possibile, haec duo elementa separent ad suffragationem. 

Interea, schema mihi placet iuxta modum. Et modus est: primo, 
ut removeatur a schemate omne quod argumentationem sapit; secundo, 
ut schema libertatem religiosam, qualis iam continetur, simpliciter de- 
claret, advocet, et etiam, si opportunum videtur, praecipiat, ut ius 
nativum omnis hominis qui venit in hunc mundum. Dixi. 


In textu scripto tradito: ! Caveamus ne cum aqua sordida etiam infantem 
lavatum proliciamus! 


10 


EM.Mus P. D. RADULFUS can». SILVA HENRIQUEZ 
Archiepiscopus S. lacobi in Cbile 


Venerabiles Fratres, 


Loquor nomine 58 Patrum ex America Latina. Textus nobis placet. 
Aliquas tamen emendationes scriptis trademus. 

Mentem nostram circa declarationem 4e libertate religiosa triplici 
instantia pandimus: primo: cur declaratio in genere placeat; secundo: 
cur ipsa sit maximi momenti; tertio: cur nostra, qui sumus pastores, 
tantum intersit. 


24 

l1. Rationes praecipuae quibus textum approbamus. Declarationis 
pretium est quod non sit caput alicuius schematis, sed appareat ut pro- 
clamatio « independens », oblata omnibus hominibus. 

Bene origo libertatis religiosae in vocatione et conscientia personae 
reponitur, dum claris verbis dicitur hominem hac libertate non fieri 
independentem a Deo, ita ut omnino vitetur periculum subiectivismi 
et indifferentismi. 

Optime ostenditur cur in praesenti condicione Societatis humanae 
observatio libertatis religiosae specialiter urgenda sit, et cur talis liber- 
tas agnoscatur non solum singulis, sed etiam coetibus religiosis, intra 
fines a Deo societati datos. 

Plene approbamus quod dicitur de incompetentia civilium potesta- 
tum, qua talium, ad determinandas relationes civium cum Creatore ac 
Salvatore. Talis affirmatio roborat ius libertatis Ecclesiae in illis regio- 
nibus ubi hodie haec libertas revera dolorose conculcatur a Statu. 

Placet, denique, quod in notulis ad textum appositis sufficienter 
indicetur doctrinam propositam vere esse traditionalem in Ecclesia, 
utique ut terminum hodiernum longioris evolutionis homogeneae, tum 
in doctrina de dignitate personae humanae, tum sollicitudine pastorali 
nostris temporibus analogice aptata. 

2. Peculiare momentum istius. declarationis. Proclamatio concilia- 
ris de libertate religiosa nobis videtur summi momenti, non solum 
pro christianis sed etiam pro omnibus hominibus, sive in universo 
mundo sive speciatim in America Latina. 

In universo mundo censemus eam summopere conferre ad dissi- 
pandas opiniones de opportunismo apud catholicos, quasi ipsi duplex 
habeant principium religiosae libertatis secundum suam conditionem 
maioritatis vel minoritatis in civili societate. 

In nostra aetate « pluralistica » ista declaratio optime merebit de 
Ecclesia prout est « lux gentium ». 

Hoc anno in ipsa N.U., seu in Nationibus Unitis, confectum est 
documentum aliquod, constans ex prooemio et quattuordecim articulis, 
circa principia libertatis religiosae; istud documentum, quod exprimit 
opinionem publicam hominum nostrae aetatis, praecise affirmat hanc 
libertatem esse unum ex propositis intentis ab actuali societate demo- 
cratica ob recognitam dignitatem personae humanae et ob admissam in- 
competentiam civilium potestatum in discriminatione veritatis religio- 
sae sive singulorum sive coetuum. 

In America Latina, nostro humili iudicio, haec declaratio specialis 
est momenti pro ipsa evangelizatione. Populi latino-americani, ob mo- 
dernas evolutiones circa personam et bonum commune et ob peculiares 

difficultates exortas pro eorum fide traditionali, egent revera veluti 
nova christianizatione. Typus novi hominis, de quo locutus est in hac 
aula em.mus card. Léger, exigit specialiter apud nos aptatam metho- 
dum evangelizationis quae melius consideret evolutionem personae in 
societate democratica. 

Concives nostri expectant hanc declarationem conciliarem. Ante- 
quam incipiatur apud nos efficax actio oecumenica inter fratres christia- 
nos, immo, antequam de vera renovatione structurarum civilium chri- 
stiane alloquamur tot concives laicistas, opus omnino est ut perspicue 
certiores reddantur de nostra sincera agnitione ac defensione huius 
fundamentalis libertatis. 

3. Aliqua consectaria pastoralia. Declaratio de libertate religiosa ur- 
gebit nos ad puriorem actionem apostolicam secundum authenticitatem 
testimonii resurrectionis Christi, melius distinguentes inter veram acti- 
vitatem pastoralem et simplicem proselytismum, secundum affirmatio- 
nem schematis (in pag. 32, linn. 39-40): « vitato tamen proselytismo 
quippe qui mediis impropriis et inhonestis utitur ». 

Omnis christianus fert revera in seipso totam missionem Ecclesiae 
et debet testimonium perhibere de Christo tam actionibus quam verbis. 

Nunc autem; proselytismus est quaedam corruptio istius testimo- 
nii; magis quam conversionem personae ad Christum, appetit augmen- 
tum alicuius institutionis religiosae, non refugiendo a suggestione, a 
sollicitatione, ab intimidatione, a pressura physica et morali, ab utilitate 
materiali, etc; magis quam adventum Regni Dei, proselytismus quaerit 
triumphum alicuius communitatis christianae potius « socialiter » quam 
« mysterice » consideratae; « qualitas » conversionis ad Fidem, minus 
eius interest quam « quantitas » profitentium aliquam confessionem. 

Nos bic minime iudicare intendimus methodum  evangelizationis 
epocarum praeteritarum: tantummodo loquimur de necessitatibus istius 
nostrae evolutae aetatis. Neque per condemnationem proselytismi exclu- 
dere intendimus activitatem prorsus educatricem, quae revera supplere 
debet defectus maturationis personae in multis casibus. 

In nostris igitur nationibus specialiter indigemus clara declara- 
tione extollenti libertatem religiosam et perspicue distinguenti inter 
evangelizationem et proselytismum. 

Aliqui etenim, proh dolor, tum e communitatibus christianis non- 
catholicis, tum e nostris communitatibus catholicis, interdum prosely- 
tistice adlaborant. 

Ecclesia catholica in nostris regionibus erat, de facto et in genere, 
societas iam organice stabilita et, ut ita dicam, in statu « possessionis ». 
Nunc autem actio dynamica aliquorum Protestantium, inde a dimidio 

saeculi elapsi ac praesertim in istis novissimis triginta annis, atque in- 
super conditio ideologica et religiosa « Pluralismi », maxime perturbat 
situationem sic dictae « possessionis » nostrae Ecclesiae. 

In tali crisi facile oriri potest proselytismus. 

Haec autem conciliaris declaratio permultum conferet ad hoc vitan- 
dum et ad meliorem actionem pastoralem instaurandam. 

Venerabiles Fratres! Ob rationes expositas humilis sententia nostra 
est quod si Ecclesia potest hoc verbum libertatis proclamare, ipsum 
proclamet hodie necesse est! Dixi. 


[ Adbaeserunt etiam] Ex Argentina: Antonius M. Aguirre, ep. S. Isidori, 
Hieronymus Podestá, ep. Avellaneden., Antonius Quarracino, ep. Novem Iulii, 
Henricus Rau, ep. Platen., Georgius Kemerer, ep. Posaden., Vincentius Zaspe, ep. 
Rafaelen., Eduardus Pironio, ep. tit. Cesirien., Henricus Angelleli, ep. tit. Li- 
strien., Albertus Devoto, ep. Goyanen.; ex Brasilia: Helder Camara, arch. de 
Olinda et Recife, Ioseph Tavora, arch. de Aracajá, Albertus Ramos, arch. Bele- 
men., Candidus Padin, ep. tit. Tremithusiae, Bernardus I. Miele, ep. tit. Bararit., 
David Pigao, ep. tit. de Tois, Ioseph Thurler, ep. tit. Capitolien., Octavius 
Aguiar, ep. Palmiriensis Indorum, Ioseph de Medeiros Delgado, arch. Fortalezien., 
Woalfridus Teixeira, ep. tit. Laranden., Ioseph Lamartine, ep. tit. Fussalen., Fer- 
nandus Gomes, arch. Goianien., Avelar Brandao, arch. Theresinien., lacobus 
Coelho, ep. Maringaen., Edmundus Kunz, ep. tit. Ptolemaiden. in Fenicia, Seve- 
rinus de Aguiar, ep. Pesqueiren.; ex Bolivia: Ármandus Gutierrez, ep. aux. 
Pacen., Georgius Manrique, ep. Oruren.; ex Aequatoria: Leonidas Proafo, ep. 
Riobamben., Candidus Rada, ep. Guaranden., Victor Garaygordobil, prael. null. 
de los Rios; ex Cbilia: Albertus Rencoret, arch. Portus Montt, Aemilius Tagle, 
arch.-ep. Vallisparadisi, Ioseph C. Valle, ep. aux. Iquiquen., Alexander Duran, ep. 
Ancudien., Bernardinus Pifiera, ep. Temucen., Aloysius Yáfiez, ep. S. Mariae An- 
gelorum, Franciscus Valdés, ep. Osornen., Bernardus Cazzaro, ep. tit. Pirgen., 
vic. ap. Áysen., Alexander Menchaca, ep. tit. Pinaren., Augustus Salinas, ep. Lina- 
ren., Radulfus Silva, ep. aux. Rancaguen., Franciscus Valenzuela, ep. Antofaga- 
sten., Ioseph Emm. Santos, ep. Valdivien., Gulielmus C. Hartl, ep. tit. Estrato- 
nicen., vic. ap. de Araucania, Franciscus Fresno, ep. Copiapen., Helladius Vicuia, 
ep. Chillanen., Raimundus Salas, prael. null. Aricen.; ex Colombia: Raphael Sar- 
miento, ep. Ocanen.; ex Mexico: Sergius Méndez, ep. Cuernavacen., Fernandus 
Romo, ep. Torreonen., Ernestus Corripio, ep. Tampicen., lesus C. Alba Palacios, 
ep. Tehuantepecen., Emmanuel Talamás, ep. Civitatis Juaren.; ex Paraguay: Rai- 
mundus Bogarin, ep. S. Ioannis a Missionibus; ex Urzguay: Alafridus Viola, ep. 
Salten., Robertus Cáceres, ep. Melen., Henricus Cabrera, ep. de Mercedes, Mar- 
cellus Mendiharat, ep. coad. Salten.; ex Venezuela: loannes Bernal, arch. Civi- 
tatis Bolivarien., Ioseph Pulido, arch. tit. Cirren., coad. Emeriten. 


Textus additus: 

Ex obiectionibus allatis in Aula conciliari contra declarationem de libertate 
religiosa, multae sequenti principio innituntur: « Veritas habet omnia iura; error 
autem nullum ius habet ». Ex hoc principio faciliter transitus fit ad affirmandum 


CONGREGATIO GENERALIS LXXXVI 373 


solam religionem catholicam gaudere iure libertatis religiosae, aliis autem reli- 
gionibus ad maximum toleratis iuxta principium minoris mali. 

Problema vero sic enuntiatum false proponitur, ut videri potest ex argumen- 
tis sequentibus: 

1. Error absolutus et totalis non existit. In omni religione adest aliqua par- 
ticula veritatis. Ex hoc capite ergo iam falsum esset affirmare alias religiones 
nullum ius habere ad libertatem religiosam. 

2. Sed adhuc magis ad punctum: In principio supra allato, aliquod latet so- 
phisma. Subiectum iuris numquam aliqua veritas in abstracto considerata esse 
potest, sed tantum aliqua persona. Tantum persona subiectum est capax iurium. 
Uti patet, in hoc sophismate latet aliqua conceptio nimis statica et abstracta veri- 
tatis, quae consideratur independenter a subiecto cognoscente. Sed hic modus 
concipiendi veritatem mala epistemologia laborat nam veritas tandem solum in 
intellectu subiecti cognoscentis datur. 

3. Attamen fatendum est aliquod elementum veritatis etiam in supra citato 
sophismate inveniri, quamvis aliter enuntiandum esset. Veritas vim habet attra- 
hendi adhaesionem intellectualem, quae vis in errore vel in veritate deminuta pari 
modo inveniri nequit. Intellectus humanus habet innatum appetitum veritatis. 
Hoc valet non tantum de veritatibus ordinis naturalis, sed etiam de veritatibus 
religionis catholicae, eo quod omnes homines creati sunt structuraliter orientati ad 
visionem Patris in Christo ac per Eius gratiam obtinendam. Haec est doctrina an- 
tiqua Ecclesiae, quae in theologia S. Iustini de « Logo spermatiko » et in effato 
Tertulliani de « anima naturaliter christiana » exprimebatur, et quae a Pio XII 
his verbis compendiatur: « Humana natura, quamvis ob miserum Adae casum 
hereditaria labe infecta sit, aliquid tamen in se habet naturaliter christianum » 
(Litt, Encycl. Evangelii Praecones, A.A.S., 1951, p. 522). Immo cum nos sciamus 
gratiam salvificam Christi ubique adesse et neminem — propter Dei salvificam 
voluntatem — ab ea alienum esse, possumus confidenter asserere doctrinam ca- 
tholicam pro hominibus magis appetibilem esse quam quamlibet aliam doctrinam 
religiosam. 

Hinc principium « error nullum ius habet, veritas autem omnia iura » in hoc 
novum principium convertendum est « Veritas catholica maiorem vim attractio- 
nis quam quaelibet alia doctrina religiosa habet ». 

Hinc consequentia practica magni momenti pro nostra declaratione de liber- 
tate religiosa habet seu eruitur. Quod revera quaerendum est ut adsit possibilitas 
praedicandi ac vivendi propriam fidem. In « common Mark » multarum expo- 
sitionum religiosarum, nos catholici confidenter sperare debemus, doctrinam 
nostram Evangelii magis appetibilem hominibus futuram esse, cum plenitudinem 
veritatis contineat. Conatus nostri eo igitur tendere debent, ut tum nobis cum 
aliis spatium magnum aperiatur libertatis; praeterea adlaborandum est ut veritatem 
semper in dies modo meliori ac ditiori — cum testimonio nostrae vitae et non 
tantum verbis — proponere possimus. 

Denique considerandum est multa bona tum pro propagatione catholicae fidei, 
in terris missionum, tum pro ipsius libertate in nonnullis nationibus, ex hac 
declaratione iure merito sperari posse. 

*o ko x 


Ad n. 28: pag. 30, linn. 14 s.: Deleantur verba « ...in erroribus circa fidem 
versantur » et pro iisdem scribatur: « ... aliter ac mos im re religiosa sentiunt ». 

Ratio: Quia documentum hoc induere debet loquelam pacificam, ita oportet 
loqui ut vitetur modus loquendi qui non catholicos offendere possit. Nullum 
datur periculum falsi irenismi si verba adhibentur a nobis proposita, nam mens 
Ecclesiae clare patet tum ex hoc ipso tum ex aliis documentis Concilii. 

Ad n. 30: pag. 32, linn. 30 s.: Phrasis « .. tamquam institutio sine qua in- 
tegra vita christiana dari non potest, quandoquidem... » videtur aliquantulum pole- 
micam et alineam ab indole huius declarationis. Dicatur modo magis directo: 
« ... à Christo fundata est 4a ad essentiam verae vitae christianae... ». 

Pag. 33, lin. 6: Verbum « ideoque » videtur insinuare quasi nexum inter ea 
quae sequuntur et ea quae praecedunt, et quidem ita ut sequentia sint veluti 
conclusio antecedentium. Hoc autem admitti nequit; agitur enim, nostro iudicio, 
de duabus affirmationibus inter se independentibus. 

Dicatur igitur: « zeque » pro verbo « ideoque ». 


Hae emendationes proponuntur a 34 Patribus, quorum nomina in annexo 
elencho recensentur. 


Ex Aequatoria; Victor Garaygordobil, ep. tit. Pudent. 

Ex Bolivia: Armandus Gutiérrez, ep. aux. Pacen. 

Ex Chilia: loseph Valle, ep. aux. Iquiquen.; Franciscus Valenzuela, ep. Anto- 
fagasten.; Franciscus Fresno, ep. Copiapen.; loseph Castro, ep. S. Philippi; Aemi- 
lius Tagle, arch. ep. Vallisparad.; Radulfus Silva, ep. aux. Rancaguen.; Emmanuel 
Larrain, ep. Talcen.; Augustus Salinas, ep. Linaren.; Emmanuel Sanchez, arch. 
Ss.mae Conceptionis; Carolus Oviedo, ep. aux. Ss.mae Conceptionis; Aloysius 
Yáfiez, ep. S. Mariae Angelorum; Gulielmus Hartl, ep. tit. Estratonicen.; Emma- 
nuel Santos, ep. Valdivien.; Bernardinus Pifiera, ep. Temucen.; Alexander Duran, 
ep. S. Caroli de Ancud; Alexander Menchaca, ep. tit. Pinaren.; Franciscus Gill- 
more, ep. tit, Auzien.; Raimundus Salas, prael. null. Aricen. 

Ex Mexico: Sergius Méndez, ep. Cuernavacen. 

Ex Paraguay: Philippus Benitez, ep. tit. Chersonen.; Raimundus Bogarín, 
ep. S. Ioannis a Missionibus; Hannibal Maricevich, ep. coad. Villaricen.; Aemilius 
Soza, ep. tit. Sergentinus. 

Ex Uruguay: Michael Balaguer, ep. tit. Castel Minoris; Henricus Cabrera, 
ep. Merceden.; Robertus Caceres, ep. Melen.; Marcellus Mendiharat, ep. coad. 
Salten.; Orestes Nuti, ep. Canelonen.; Carolus Partelli, ep. Tacuaremben.; Alafri- 
dus Viola, ep. Salten. 


Ex Argentina: Hieronymus Podestá, ep. Avellaneden. 


Moderator: Audiatur secretarius generalis. 
Secretarius generalis: Communico exitus suffragationum ultimarum. 


Suffragatio XVII: 
Inter 2.214 Patres, dixerunt 


DIGG uoo e uhocke cS cet dB cx- x 220006 
HON DIACOP we x d oe Ro 204 
placet iuxta modum .. . . . . ./, 1 
Suffraga nula . . . . . ; 3 

Suffragatio XVIII: 


Praesentes votantes 2.220, dixerunt 


DC) d ox UR ou ne o£ ove ox cm o 2102 
"on placet .. . . . . . . . . . 56 
Suffragum nulum . . . . . . . . 1 


Ergo etiam hi duo textus approbati sunt. 


11 
EM.Mvus P. D. ALFREDUS caánp. OTTAVIANI 


Venerabiles Fratres, 


Declaratio de libertate religiosa hominis in societate enunciat prin- 
cipium quod semper viguit in Ecclesia secundum quod nemo ad reli- 
gionem est cogendus. Et Tertullianus hoc principium enucleat dicens: 
religio res est maxime voluntaria, nec quisquam cohibendus est ut colat 
quod non vult. 

His dictis, igitur, ad consentiendum cum schemate hoc, declaratione 
libertatis hominis profitendi suam religionem, puto eliminandam esse 
quamdam exaggerationem quae statim continetur in isto textu quando 
dicitur illum qui bona conscientia errat et quodammodo, etiam modo 
suo, colit Deum, honore dignum esse. Non intelligo cur qui errat ho- 
nore sit dignus. Quod sit dignus consideratione, tolerantia, urbani- 
tate, caritate, hoc intelligo. Sed quod error sit dignus honore, hoc non 
intelligo. 

Postea notandum est hoc schema non satis considerare quae prae- 
tergrediuntur limites oecumenismi, nec habere sufficientem rationem 
religionum non-christianarum vel etiam ipsius atheismi. 

Demum, noto quamdam omissionem substantialem circa quam iam 
observationes factae sunt, praesertim ab em.mo card. Ruffini, quod, scil., 
desit solemnis declaratio a Concilio Oecumenico Ecclesiae catholicae 
facienda de libertate fidelium qui revelationem profitentur, praesertim 
in vera religione quam Concilium Oecumenicum profitetur. 

Nam non solum appellandum est ad iura naturalia, sed etiam ad 
iura supernaturalia quae quidem dant hominibus facultates quae prae- 
tergrediuntur etiam limitationes quae possunt fieri ab humanis societa- 
tibus propter rationes socialis consortionis. Ita poterant dicere Apo- 
stoli: « Oportet Deo magis oboedire quam hominibus ». Ceterum non 

sumus hic in quodam conventu philosophico vel mere naturali, sed su- 
mus in Concilio Ecclesiae catholicae, et catholicam veritatem debemus 
profiteri et defendere ut sit plena libertas agendi secundum doctrinam 
catholicam, praesertim nostris temporibus quando possemus dicere, cum 
primis Patribus, cum primis christianis, de iis qui sufferunt in locis per- 
secutionum: quot carceres sanctificastis! 

Dein, mihi videtur in ipso textu istius declarationis, quodammodo 
declarationes esse perficiendas quae respiciunt libertatem conscientiae. 
Nam debemus semper prae oculis habere quod nos debemus libertatem 
conscientiae semper habere, in relatione tamen ad legem supernam, ad 
legem divinam. Et circa hoc, in aliquo perficienda est haec declaratio. 

Demum etiam mihi non placet quod dicitur ineptam esse societa- 
tem ad dignoscendam religionem. Si hoc principium valeret, deberemus 
valedicere omnibus concordatis, omnibus conventionibus quas semper 
Ecclesia confecit, et etiam in nostro saeculo stipulavit cum societatibus 
civilibus quas admisit ad discutienda problemata religiosa. Et non est 
ambigendum quod concordata maximas utilitates afferunt Ecclesiae. Suf- 
ficeret notare quantum valet, verbi gratia, Concordatum Italicum ad 
tuendum matrimonium christianum vel etiam ad tuendam institutionem 
religiosam puerorum et studentium, et alia huiusmodi. 

Item non placet quod dicitur quod sit libera propaganda, etiam con- 
tra religionem. Hoc non admitterem, primo quidem quia si insistimus 
in textibus Sacrae Scripturae, deberemus valedicere textui S. Pauli 
quando dicit: « Argue, obsecra, increpa in omni patientia et doctrina »; 
et quando item dicit quod eos qui domos subvertunt docentes quae 
non decet sunt coercendi. 

Igitur debemus in hac re limites ponere, eo vel magis quod per hanc 
libertatem quam Concilium assereret posset inclinari seu discerpi unitas 
religiosa quarumdam republicarum catholicarum. 

Non loquerer postea de proselytismo. Melius est omittere, quia 
posset etiam male interpretari, quod dicitur ibi de proselytismo, in 
damnum missionum catholicarum. Dicatur aliquid quod explicet mo- 
dum seu mensuram evangelizationis, sed non demus arma adversariis 
Ecclesiae innitendi super isto textu contra sic dictum proselytismum 
missionariorum nostrorum. 

Quibus valeo dicens illa verba Sanctae Scripturae: « Beati pedes 
evangelizantium pacem, evangelizantium bona! ». Dixi. 


Textus scripto traditus: 


Schema declarationis de religiosa personae libertate im societate (n. 29) enu- 
cleat principium generale in Ecclesia semper praedicatum, secundum quod « nemo 

ad religionem est cogendus » et hoc effatum Tertullianus explicat dicens « (reli- 
gio) res est praeter ceteras voluntaria, nec imponi cuiquam potest ut colat quod 
non vult» (Epit. Div. Inst. c. 54). 

Sed non debemus ad illam exaggerationem pervenire quam suggerit textus 
istius schematis cum dicit: « ideo qui conscientiae suae sincere oboedit, ipsi Deo, 
etsi quandoque confuse vel inscie, oboedit et honore dignus aestimandus est» 
(pag. 31, linn. 15-16). Non dicerem « honore dignum esse » illum virum qui errat, 
licet erret bona conscientia. Melius est si diceretur « tolerantia » vel ad summum 
« respectu » illum dignum esse. 

In textu autem quidam defectus mihi videntur deprehendi: synthetice eos 
enumerabo. 

1. Textus propositus videtur non satis habere rationem problematum quae 
praetergrediuntur oecumenismum, quaeque respiciunt religiones non christianas 
vel ipsum atheismum. 

2. Deest explicita et solemnis affirmatio primum et genuinum ius ad liber- 
tatem religiosam obiective spectare adhaerentibus verae religioni revelatae, cuius 
ius est simul subiectivum et obiectivum, dum e contra pro ceteris qui errori adhae- 
rent agitur de iure tantummodo subiectivo. Concilium Oecumenicum catholicae 
Ecclesiae nequit ignorare iura verae religionis non esse illa tantummodo quae fun- 
dantur in mero iure naturali, sed etiam, et plus, in his iuribus quae ex Revelatione 
descendunt. Non sumus in quodam Congressu mere philosophico et naturali- 
stico, sed in Concilio Ecclesiae Christi, igitur non solum et philosophi sed et 
credentes agere debemus. 

3. Eo magis appellandum est ad ius divinum tanquam fontem libertatis reli- 
giosae credentium in Christo, quatenus sub aspectu supernaturali, ius Ecclesiae 
est supremum et illimitatum, dum quae iura e mero fonte naturali fluunt, circum- 
scribuntur multis exigentiis socialis consortionis. 

4. Principium secundum quod unusquisque ius habet sequendi propriam con- 
scientiam debet supponere eam non esse contrariam legi divinae. 

5. Quomodo conciliatur assertio nimis generalis de iure agendi secundum 
propriam conscientiam, dum simul admittitur ius societatis limitandi hanc liber- 
tatem pro exigentiis socialibus? (cf. linn. 33-34, pag. 31). 

6. Assertio autem ultimi capitis esse videlicet: « ineptam rem publicam ad 
iudicia de veritate circa rem religiosam ferenda » (linn. 20-21, pag. 33) contra- 
dicit solemni affirmationi factae a Leone XIII in Encyclicis Litteris I;mrzortale Dei 
in paragrapho XV, quae incipit verbis: « vera autem religio quae sit, non diffi 
culter videt, etc. ... ». 

7. Gravissima autem est affirmatio libertatis propagandae pro qualibet reli- 
gione ubique: id resolvitur in evidens damnum illarum nationum in quibus reli- 
gio catholicae est in generali possessione civium quorum unitas in fide sic discer- 
peretur. Libertas religionis non adeo urgenda est ut oblivioni demus illud Pauli 
ad Timotheum « argue, obsecra, increpa in omni patientia et doctrina, erit enim 
tempus cum sanam doctrinam non sustinebunt » (2 Tizm., 4, 2-3), et in epistula 
ad Titum, agens de his qui domos subvertunt « docentes quae non oportet » 
dicit quod eos « oportet redargui » (T;t. 1, 11). 

8. Ex adverso autem vulgare verbum « proselytismum » quo quis abuti pos- 
set ad reprobandum studium convertendi ceteros, secumfert reprobationem sal. 
vificae operae missionariorum catholicorum et Sacrae Congregationis de Propa- 
ganda Fide. 

Istis laboribus nuntii evangelici ad convertendos non credentes, salutem dico 
ipsis verbis Pauli: « Beati pedes evangelizantium pacem evangelizantium bona » 
(Rom. 10, 15). 


Moderator: Loquatur exc.mus D. Petrus Parente, arch. Ptolemai- 
densis in Thebaide, et erit ultimus pro hac sessione. 


Exc.mus P. D. Petrus Parente: Em.me praeses, humiliter peto 
ut sermo meus differatur ad crastinam diem, quia nunc non bene di- 
spositus sum. Oro, et gratias ago. 


Moderator: Optime. Rogo, loquatur exc.mus D. Aemilianus Cekada, 
ep. Scopiensis in Iugoslavia. 


12 
Exc.Mus P. D. AEMILIANUS CEKADA 


Episcopus Scopiensis 


Sum episcopus civitatis Skoplje im lugoslavia. Loquor nomine 
proprio.! 


Venerabiles Fratres, 


Libertas religiosa res est tam gravis ponderis, ut in hoc Concilio 
minime praeteriri vel rapido cursu absolvi possit. Declaratio de liber- 
tate religiosa, quae olim, i. e. anno elapso, in cap. V schematis de Oecu- 
menismo continebatur, nunc autem ut appendix huic schemati adnecti- 
tur, diligenter et accurate inquirit causas, quibus libertas religiosa in 
hodierno rerum statu fulciri oporteat. Certissime, mens Ecclesiae in 
hac materia decursu temporis evolutionem passa est, quam relator com- 
missionis exc.mus Aemilius Ioseph De Smedt, progressum, ex conti- 
nuitate doctrínae ecclesiasticae ortum, appellat. 

Quidquid sit de argumentis philosophico-theologicis, quibus decla- 
ratio nostra innititur, evidens est condiciones vitae bodiernae impera- 
tive postulare omnimodam libertatem religiosam, quae — dummodo 
eius exercitium absolutis Dei iuribus vel fini societatis humanae non con- 
tradicit — sancte observari debet. 

Nobis non videtur existere ulla alia via, qua moderna societas hu- 
mana, complicata et composita ex innumeris saepe inter se oppositis ele- 
mentis ideologicis, hodie secure progredi posset quam libertas conscien- 
tiae, in materia religionis libertas religiosa nuncupata. 

Omnis enim religio, nisi ipsa sibi rationem existentiae denegare 
velit, debet esse dogmatice exclusiva. Si aliud fit, habetur relativismus 
doctrinalis, qui cuicumque religioni mortem inferre debet. Si ergo haec 

intolerantia dogmatica ad ambitum vitae socialis et practicae applicetur, 
tunc oritur sine dubio status rerum, in quo pax et concordia inter ho- 
mines vix inveniri poterunt. Puto, huic argumentationi vim logicam 
denegari non posse. 

Res evadit adhuc magis perspicua, si prae oculis habeantur novis- 
sima systemata philosophica et socialia, quae se suamque doctrinam 
infallibilitate quadam pollere affirmant. Sufficit hic memorem esse, ut 
alia exempla praetereamus, sic dicti nazismi hitleriani, qui incredibili 
consequentia sua falsa placita philosophica in societate humana, cum 
immenso damno pro ipsa societate, ad praxim deducere conabatur. In- 
fallibilitatem ideologicam sibi quoque vindicat materialismus  atheus, 
vulgo communismus vel marxismus appellatus, Haec doctrina, ut ex 
ipso conceptu materialismi patet, omni religioni ac omni spiritualismo 
adversatur. Etiam pro hoc systemate characteristica est tendentia, ut 
usque ad minima puncta exsequatur programma, in quo Deo et reli- 
gioni locus non est. Re vera, positus in societate, in qua religio adhuc 
vivit et vivere non cessat, materialismus atheus coactus fuit concedere 
quamdam libertatem religiosam, quae tamen limites libertatis cultus vix 
excedit, dum in aliis campis vitae publicae iura religionis penitus igno- 
rantur. 

Iam multae regiones dominio materialismi athei subiciuntur. Liber- 
tas religiosa factum est igitur problema sociale per excellentiam pro 
totis nationibus, pro innumeris hominibus, qui ad millies millia nume- 
rantur. Problema ardens et acutum, quod ut solvatur vehementissime 
clamat. Negari non potest hanc privationem libertatis religiosae plurima 
mala secum ferre, non tantum quoad ipsam religionem eiusque activi- 
tatem in societate, sed etiam quoad bonum commune in genere conside- 
ratum. Ubi deest libertas, ibi desunt plurima, quae ad dignitatem per- 
sonae humanae pertinent. Non in vanum S. Paulus vitae christianae 
libertatem extollit, cum in epistola ad Galatas scribit: « Itaque, fratres, 
non sumus ancillae filii sed liberae: qua libertate Christus nos libe- 
ravit »..7 

Igitur, quid faciendum, ut hic status rerum immutetur? Estne tan- 
tum passive exspectandum, ut res decursu temporis paulatim et succes- 
sive transformentur? 

Nequaquam! Evolutio systematum, quae ex doctrina materialismi 
athei vel ex aliis doctrinis propinquis ortum ducunt, est res valde pro- 
blematica, et teste experientia lento pede progreditur. Hoc pro primo. 

Pro secundo: estne licitum iacturam bonorum maximi valoris pati 
nihil faciendo, ut haec bona defendantur vel serventur? Si ex mente 
S. Pauli rapinam bonorum materialium cum gaudio suscipere nos opor- 

teat ...", hoc minime dicere licet de bonis spiritualibus summi momenti, 
quibus nec singulis christianis nec ipsi Ecclesiae fas est renuntiare. Haec 
bona strenue defendenda sunt, quantumque fieri potest. 

Et nos episcopi, congregati in Concilio Vaticano II, debemus tueri 
haec sacrosancta iura conscientiae humanae ad libertatem religiosam 
internam et externam, privatam necnon publicam. 

Ne ultro in considerationibus mere theoreticis moremur, haec audeo 


proponere: 
1. Ut Concilium Oecumenicum ab institutione internationali, cui 


nomen Nationes Unitae, scripto postulet, ut in Congregatione Generali 
eiusdem institutionis iterum atque sollemniter sanciatur obligatio pro 
omni potestate publica, in quacumque terra vel natione existenti, li- 
bertatem religiosam sacrosancte observandi erga omnes homines vel 
coetus religiosos. 

2. Ut ab ipsis Nationibus Unitis — haec res est maximi momenti — 
index componatur rerum et iurium, quae in ambitu libertatis religiosae 
contineri considerandae sunt. 

Huc spectet non solum libertas cultus, sed omne genus libertatis 
religiosae, quae in specie etiam ad cultum publicum, scholas religiosas, 
prelum religiosum et organizationes cum fine religioso (e. g. Áctionem 
Catholicam) extendi debet. Simul in hac charta libertatis religiosae sta- 
tuatur, coetus religiosos habere ius possidendi propria aedificia, sibi 
suoque fini prosequendo necessaria, necnon ius ad proventus materia- 
les propria arte sibi acquirendos. 

3. In tertio loco propono, ut commissio ad hoc electa textum no- 
strae promemoriae Nationibus Unitis quam primum sedulo componat 
et generali congregationi Concilii nostri ad disceptandum proferat. 

Ne dicatur, quod hoc esset infra dignitatem Concilii Oecumenici. 
Concilium Oecumenicum debet adhibere omnia media... 


Moderator: Vis concludere, Pater. 
Orator: Sic! Subito. 


.. ut libertas religiosa in mundo hodierno tuta et secura reddatur. 
Nunc autem non exsistit aliud organum, quod huic fini adipiscendo 
operam dare posset, quam Nationes Unitae. 

Ab adversariis discamus modum agendi. Illi nullam occasionem 
omittunt, ut coram omni foro internationali iura sua reclament vel 
vindicent. Ita faciamus et nos! Mea opinione ingens esset moralis effec- 
tus interventionis Concilii Vaticani I1 apud Nationes Unitas. Ne pudeat 
ergo nos huius rei faciendae! Si enim apostolus Paulus anathema opta- 

bat esse pro fratribus suis ..", nec nos vereamur facere, quod et Eccle- 


siae catholicae et toti generi humano maximo adiumento futurum esse 
speramus. 


Dixi, venerabiles Fratres, quae mihi dicenda esse duxi. Salvete, 
fratres in Domino! 


In textu scripto tradito: ! deest. ? (Gal. 3, 31). 3 (Hebr. 10, 34) 
* (Rom. 9, 3). 


Moderator: Congregatio proxima erit crastina die, hora nona. 


Em.mus P. D. EucENivs card. TrssERANT: Agimus.. Angelus 
Domini... 


ANIMADVERSIONES SCRIPTO EXHIBITAE 


QUOAD SCHEMA DE PASTORALI EPISCOPORUM MUNERE IN ECCLESIA 


ANIMADVERSIONES SCRIPTO EXHIBITAE 
QUOAD SCHEMA DE PASTORALI EPISCOPORUM MUNERE IN ECCLESIA * 


1 
EM.Mus P. D. IULIUS cag». DÓPENER 


Archiepiscopus Monacensis et Frisingensis 


Ad n. 18 ter. In secundo commate huius numeri, lin. 3, loco verbi 
« laicis » dicatur « potestatibus civilibus ». Ratio. Libertas in episcopis no- 
minandis, de qua hoc loco agitur, spectat ad potestates, quae sunt extra Ec- 
clesiam, minime vero ad relationes hierarchicas in Ecclesia ipsa. Ad termino- 
logiam canonisticam purgandam necesse est, ut terminus «laicus » non am- 
plius permiscue adhibeatur cum verbo «civilis ». Caveatur ergo, ne usu 
termini « laicus » excludatur consuetudo illa, quae in antiqua Ecclesia vige- 
bat quaeque sub determinatis quibusdam condicionibus fortasse aliquando 
iterum reviviscere possit, scilicet quod in nominando episcopo etiam presby- 
terium et populus christianus dioeceseos aliquo modo intersunt. 


2 


EM.Mus P. D. IACOBUS FRANCISCUS canp. McINTYRE 
Archiepiscopus Angelorum in California 


I am pleased to endorse this votum. ... [cf. pag. 402 z. 18]. 


3 


EM.Mus P. D. CLEMENS canp. MICARA 
Episcopus Veliternus 


Par. 12: Episcoporum munus docendi. 

Pag. 10, linn. 22-24. Congruere videtur, ubi episcopi monentur « res 
ipsas terrestres et humanas institutiones secundum Dei creatoris consilium 
ad hominum profectum plurimum conferre », sensum compleri et profectum 
distingui rerum humanarum et Corporis mystici. Progressus enim humanus, 
etsi iubente Deo fiat et mystico quoque corpori proficiendo prosit cum ad 
ipsius Dei voluntatem fiat, minime tamen exhibendus est tamquam valor 
in se absolutus, quod a spiritu evangelico omnino discrepat. 


* Huiusmodi textus lecti non sunt quia Patres vel, scripto exhibito, loqui 
non petierunt, vel iuri loquendi renuntiaverunt. 

Pag. 10, lin. 25; pag. 11, lin. 6. Cum episcopi suadentur ut « rationes 
exponant quibus solvendae sint de bonorum materialium possessione, incre- 
mento ac recta distributione, de pace et bello, de fraterna omnium populo- 
rum conversatione gravissimae quaestiones... », ita eorum munus intelligi 
possit quasi ad episcopos pertineat de quaestionibus technicis et politicis 
non solum sub aspectu morali agere. Praestat igitur explicite asseri perti- 
nere ad episcopos principia proponere simulque curare ut ipsi quaestionum 
speciem technicam devitent atque supra consociationes nationales vel poli- 
ticas sese gerant. 

4 


Ew.umus P. D. RADULFUS SILVA HENRIQUEZ 
Archiepiscopus S. lacobi im Chile 


Ad n. 3, pag. 6, lin. 1. Substituatur verbum « partes », pro « oves »; 
substituatur verbum « peculiaris » pro « particularis ». Cf. rationem infra. 

Ad n. 6, pag. 8, lin. 14. Substituatur verbum « peculiarium » pro « par- 
Hicularium »; cf. infra. 

Pag. 8, lin. 15. Loco « quippe quae unius Ecclesiae Christi sint partes », 
dicatur « quippe quae unam Ecclesiam Cbristi constituant ». Cf. infra. 

Ad titulum cap. II: pag. 10. Substituatur verbum « peculiares » pro 
verbo « particulares ». Ratio istarum emendationum est quod dioecesis non 
est « pars » Ecclesiae, sed vera Ecclesia particularis. Insuper verbum « pe- 
culiaris » videtur insinuare differentias inter diversas Ecclesias (rituum, 
iuris, etc.). Addi potest quod si dioeceses dicuntur Ecclesiae « particula- 
res » melius solvitur difficultas episcoporum orientalium, qui dicunt nos sic 
loqui ac si Ecclesia latina fuerit sola « universalis ». 

Ad n. 11, pag. 10, linn. 1 s. Definitio dioeceseos mutanda omnino est ob 
rationem superius allatam. Nostram facimus definitionem a 108 episcopis 
ex Brasilia propositam et lectam in congregatione generali ab E. D. A. Rossi, 
die 21 septembris. 

Ad n. 12, pag. 10, lin. 18. Proponitur ut scribatur « ... hominibus a- 
nuntient imprimis Regmum Dei, quod in ...». Ratio: Locutio « finem super- 
naturalem » nimis sapit scholam; mutatio proposita, e converso, magis in 
Ss. Litteris innititur. 

Pag. 10, linn. 20s. Proponitur «... via; itemque quae divinitus reve- 
lata est ad beatitudinem... ». Ratio: Ut stylus magis biblicus evadat. 

Pag. 10, linn. 23s. Scribatur: « ...ad hominum salutem conferre ». 
Ratio: ad usurpandam theologiam biblicam. 

Ad n. 13, pag. 11, lin. 8. Post verba « doctrinam christianam », adda- 
tur « proponant et ». Ratio: Ut magis inculcetur officium personale episco- 
pi. Insuper videtur in hoc numero deesse perspectiva praedicationis ad non- 
christianos, quod est pars maximi momenti muneris episcopalis, ut videri 
potest in Litt. Encycl. Fidei donum. Textus habet perspectivam magis « chri- 
stianitatis » quam « missionis ». 

Ad n. 15, pag. 12, lin. 12. Omittatur verbum « universalis » et loquatur 
simpliciter de « Ecclesiae sensus ». Ratio: Ut vitetur interpretatio quod Ec- 
clesia universalis aliud sit ab Ecclesia particulari. 


Ad n. 18 ter. Quoad problema de episcoporum nominatione episcopi 
subsignati adhaerent propositioni E. D. González Moralejo in 86 congrega- 
tione generali factae, inquantum scil. necessaria censetur consultatio et con- 
ferentiae episcopalis ditionis, et, quatenus opportunum sit, sive presbyterii 
dioeceseos, sive laicorum magis qualificatorum in re religiosa. 


Ad n. 29, pag. 18, lin. 24. Post verbum « reservationis » addatur « etiam 
Sanctae Sedi ». Ratio: Quia hodie iam aboletae sunt rationes talium reserva- 
tionum; et sic facilior evadit actio pastoralis episcoporum. 


Ad nm. 33, pag. 21, lin. 2. Tollatur verbum « legitime ». Ratio: Acta 
conferentiae supponi debent legitima, donec contrarium probetur. Hic, e 
contra, acta videntur indigere comprobatione legitimitatis antequam a reli- 
giosis acceptentur, quod absonum est. 


Ad n. 42, pag. 25, lin. 28. Addantur haec verba: « Constitutiones 
omnium jamiliarum religiosarum, quae operibus apostolicis incumbunt, ad 
principia in boc decreto contenta adamussim et quam citius accommoden- 
tur ». Ratio: Ut vitentur contradictiones et prava consectaria pro conscien- 
tia religiosorum qui anxiarentur inter normam Concilii et normas Consti- 
tutionum. 


Nota bene, Supralaudatae emendationes approbatae fuerunt a Patribus quo- 
rum nomina in annexo elencho recensentur: 


Ex Chilia: losephus Valle, ep. aux. Iquiquen., Franciscus Valenzuela, ep. 
Antofagast., Franciscus Fresno, ep. Copiapen., loseph Castro, ep. S. Philippi, 
Aemilius Tagle, arch. Vallisparad., Radulfus Silva, ep. aux. Rancaguen., Emma- 
nuel Larrain, ep. Talcen., Augustus Salinas, ep. Linaren., Emmanuel Sánchez, 
arch. Ss. Concep., Carlos Oviedo, ep. aux. Ss. Conceptionis, Aloysius Yáfiez, 
ep. S. Mariae Angelor., Gulielmus Hartl, ep. tit. Estratonicen., Emmanuel Santos, 
ep. Valdivien., Bernardinus Pifiera, ep. Temucen., Alexander Duran, ep. Ancu- 
diae, Alexander Menchaca, ep. tit. Pinaren., Franciscus Gillmore, ep. tit. Auzien., 
Raimundus Salas, prael. null. Aricen.; ex Bolivia: Armandus Guttiérrez, ep. aux. 
Pacen., Georgius Manrique, ep. Oruren.; ex Paraguay: Philippus Benitez, ep. 
tit. Chersonen., Raimundus Bogarin, ep. S. Ioann. a Miss., Hannibal Maricevich, 
ep. coad. Villaricen., Aemilius Sosa, ep. tit. Segentinus; ex Mexico: Sergius 
Méndez, ep. Cuernavacen.; ex Uruguay: Michael Balaguer, ep. tit. Cast. Min., 
Henricus Cabrera, ep. Merceden., Robertus Cáceres, ep. Melen., Marcellus Mendi- 
harat, coad. Salten., Orestes Nutti, ep. Canelonen., Carolus Partelli, ep. Tacua- 
rembó, Alafridus Viola, ep. Salten., ex Aeguatoria: Victor Garaygordobil, ep. 
tit. Pudent. 


388 ACTA CONC. VATICANI II — PERIODUS III 


p) 


EM.Mus P. D. FRANCISCUS cag». SPELLMAN 
Archiepiscopus Neo-Eboracensis 


Schema decreti de pastorali episcoporum munere in Ecclesia optime a 
commissionibus competentibus elaboratum est secundum principia dogma- 
tica quae in constitutione de Ecclesia exposita sunt et secundum peculiarem 
Concilii Vaticani II indolem pastoralem. Principia hoc in schemate propo- 
sita bene provideant aptiori, expeditiori et fructuosiori episcopalis muneris 
exercitio. 

Quaestiones magis particulares non tractantur quia non est proprium 
Concilii Oecumenici de huiusmodi quaestionibus agere et quia solutio huius- 
modi quaestionum non parva ex parte pendebit e locorum temporumque 
adiunctis. Recte ipsum schema defert quaestiones particulares et argumenta 
stricte iuridica ad Commissionem de Codice Iuris Canonici reformando vel 
ad conferentias episcoporum. Sperandum est omnes Patres animadversiones 
et pro Commissione de Codice Iuris Canonici reformando et pro Commis- 
sione ad Directoria conficienda tempestive tradere secretario generali Con- 
cilii. Fortasse, statuendum sit tempus intra quod patres vota sua patefacere 
debebunt. 

Quoad textum decreti conciliaris, tamen, aliquas animadversiones fa- 
cere velim. 

Ad nn. 12-14 in pag. 10-11. Ea quae in cap. II de episcoporum munere 
docendi proposita sunt, omnino bene dicta sunt. Mea opinione, tamen, 
unum aliud explicite dicendum est. In quantum hic agitur de munere 
et de mediis docendi doctrinam christianam, explicita mentio facienda sit 
de officio episcoporum ad scholas catholicas instituendas, stabiliendas nec- 
non fovendas. Sicut dictum est in schemate de scholis catbolicis: « Ad edu- 
cationis officium implendum Ecclesia catholica pluribus pollet mediis, inter 
quae recensenda est scholarum institutio cuiusvis generis et gradus; mini- 
sterium autem quod in eis exercetur veri nominis apostolatum constituit, et 
quidem nostris temporibus maxime congruentum et necessarium ». Vix pos- 
sibile videtur agi de episcoporum munere docendi quin expresse affirmetur 
pars essentialis episcoporum in apostolatu scholarum catholicorum. 

Ad n. 28 in pag. 17: In alinea prima n. 28 dictum est: « Parochi memi- 
nerint omnes in territorio suae paroeciae degentes, sive christianos sive non, 
semper sibi commendatos esse in Domino ». Exopto ut etiam in secunda 
alinea huius numeri (in qua agitur de munere magisterii parochorum) ex- 
presse parochi admoneantur ut debeant uti omnibus mediis congruentibus 
ad edocendum acatholicos de Christo et de eius Ecclesia. Munus magisterii 
parochorum non solummodo ad christifideles limitetur. Sint parochi Evan- 
gelii praecones imprimis ad omnes in territorio suae paroeciae degentes. 

6 
Exc.mus P. D. CUSTODIUS ALVIM PEREIRA 


Archiepiscopus de Lourengo Marques 


Cap. IIL, pag. 23, lin. 11. Addatur verbo coadiutoribus « et auxiliari- 
bus », delendo linn. 12-13. Ratio evidens est, nam si per consecrationem 
episcopalem aliquis constituitur membrum collegii seu corpus episcopale, 
est absonum eum excludere ab actibus propriis officii sui. 


7 
Exc.mus P. D. HYACINTHUS ARGAYA GOICOECHEA 


Episcopus Mindonensis-Ferrolensis 


Velim loqui, venerabiles Patres, de abuso quodam ab omnibus bene 
noto, apud Ecclesiam ingrassante. Sacerdotes, inquam, sine ministerio. Aut 
saltem, sine ministerio pastorali. Officium pastorale hic appello ministerium 
verbi et ministerium gratiae. 

Ecce conspectus nonnullorum sacerdotum, qui per multas dioeceses di- 
scurrunt et qui difficulter possint includi in ea quae de sacerdotio dicuntur 
in n. 26 huius schematis. 

Alii sunt sacerdotes, qui magisterio disciplinarum non stricte religiosa- 
rum indulgent, et non nunquam locis non religiosis, ut qui matheseos, geo- 
graphiam etc., docent. Quod quidem decens est, non vero sacerdotale. 

Alii laboribus officiorum (vulgo Ufficii) in institutionibus ecclesiasticis 
incumbunt, quae a laicis optime exequi possent. 

Alii muneribus mere administrativis in nostris curiis vacant, quibus 
etiam laici aptari valerent. 

Sunt etiam sacerdotes, eximii, quorum unum ministerium est in choro 
cantare. Nobile officium, sed nihil amplius. Ministerium pastorale nullum. 

Sunt denique sacerdotes, maiores natu, benemerentes quidem, non ta- 
men adhuc senio confecti, qui quodam ministerio exerceri possunt, prout 
sunt secessus et confessiones vel breves instructiones sacrae doctrinae. 

Haec absentia muneris ministerialis videtur contraria essentiae sacer- 
dotii christiani, quod ministeriale est ex voluntate ipsius Fundatoris. 

Etenim in schemate duo de hac re praeclare conspiciuntur. Primum, 
missionem Christi redemptricem, perfectam fuisse per functionem sacer- 
dotalem. Alterum vero, hanc missionem nobis, sacerdotibus, communicasse. 
Sacerdos ergo nullus, sine functione corredemptrice intellegendus est. 

Sed et praeterea, vis vocabuli, id ipsum significat. Sacerdos enim est 
quasi sacra dans. Sacra hominum dans Deo, et sacra Dei dans hominibus. 

Nunc autem certum est sacerdotes, qui tantummodo, unice sacrum 
litant, esse mediatores inter nos et Deum. Non vero pleno sensu media- 

tores inter Deum et nos, quia neque gratiam ministrant, neque doctrinam 
docent. Ii sunt de quibus in principio loquebar. 

Nec dicatur eos, qui functionibus curiae in institutionibus ecclesiasticis 
incumbunt, remote inservire ministerio sacerdotali. 

Munia haec ministerialia, quamvis certe religiosa, impedimento erant 
orationi et ministerio verbi apostolorum, qua propter ea diaconis reserva- 
verunt, Nos autem, etiam ea vel laicis reservemus. 

Peto igitur reverenter a Sacrosancto Concilio ut signanter et pressius 
declaret characterem apostolicum catholici sacerdotii, apponendo primae pa- 
ragrapho n. 26 haec verba aut alia similia: « ita ut omnes sacerdotes, nisi 
causa vere impeditiva exstet, aliquod ministerium sacrum commissum sem- 


per habeant ». 


[Subscripserunt etiam] Nestor Adam, ep. Sedunensis; Antonius Afioveros, 
ep. Gadicensis et Septensis. 


8 


Exc.mus P. D. IOSEPH ATTIPETTY 
Archiepiscopus Verapolitanus 


Prooemium: n. 3. Non placet. Nec ex S. Scriptura, nec ex Traditione 
eruitur episcopos recipere episcopale munus per consecrationem. Episcopale 
munus complectitur potestatem ordinis, et potestatem iurisdictionis ac 
magisterii. 

Prima potestas, scil. ordinis, suscipitur per consecrationem, sed non 
constat potestatem iurisdictionis et magisterii suscipi per consecrationem. 
Quoad has potestates ex consecratione oritur quaedam exigentia, sed non 
producitur potestas. 

Potestas iurisdictionis conceditur missione canonica, i. e. a Romano 
Pontifice. Nec obstat quod in Iure Orientali dicitur a momento consecratio- 
nis episcopum obtinere iurisdictionem. Romanus Pontifex potest determinare 
unum vel alium modum missionis canonicae. 

Nec valet dicere e consecratione iurisdictionem derivare pro Ecclesia 
Universa, e missione vero Romani Pontificis pro Ecclesia peculiari cui 
consecratus destinatur. Praeterea mihi videtur contradicere Concilio Vati- 
cano I illa doctrina quae docet episcopis ex ipsa consecratione iurisdictio- 
nem universalem et supremam competere. 

Cap. I. N. 4. Non placet verbum « vi consecrationis ». Nam titulus 
quo episcopi ad Concilium Oecumenicum vocandi sunt, est iurisdictio epi- 
scopalis et non consecratio. 

N. 5. Istiusmodi coetus seu Concilium potest bene significare omnium 
episcoporum universae Ecclesiae sollicitudini participationem, sed maxima 
secumfert incommoda. Mea opinione motiva nationalistica nimis interve- 
nient in decisionibus huiusmodi coetus. 

N. 8. Placet prima pars — quoad alteram partem, mihi non placet 
huiusmodi facultas generalis dispensandi. 

Provideatur in C.I.C. aliquod principium quo possit remedium afferre 
difficultatibus communioribus pastoralibus. Sed minime concedenda gene- 
ralis facultas, si nolumus legis universalis contemptum gignere. 

N. 9. Prima pars placet. Altera omittenda, nam est materia cui Ro- 
manus Pontifex posuit suas manus. 

N. 10. Placet. Sed notandum indolem universalem organorum centra- 
lium Ecclesiae, non tantum ex multiplicitate regionum significari, sed ex 
aliis principiis. 

Nn. 11-18. Placent. 

N. 20. Placet iuxta modum. Recognitio dioecesium ita debet fieri ut 
sartum tectumque principium servetur quoad episcopalem sedem: unquam 
duo episcopi eamdem civitatem uti sedem episcopalem habere debent, sed 
ea civitas ex qua nomen accipit dioecesis debet esse unius episcopi iuris- 
dictionis. 

N. 21. Placet iuxta modum. Clausula pag. 15, linn. 3-4 non videtur 
opportuna. Principium unius episcopi in unoquoque territorio firmiter te- 
nendum est. 

Nn. 22-30. Placent. 

N. 31. Placet iuxta modum. 

Quoad verba in pag. 19, linn. 12-15, animadvertendum puto non adesse 
rationem quare debeat Concilium urgere ampliorem aestimationem et gene- 
rosius studium adlaborandi in apostolatu religiosis. Adsunt plures religiosi 
et familiae religiosae quae maximo zelo iamiam laborant. 

N. 32. Placet iuxta modum. 

In pag. 20, lin. 5, addatur: « Legitime » post « ad apostolatus opera », 
ita ut sonet: quoties ad apostolatus opera legitime vocantur. 

Praeterea corrigatur in linn. 9-11 iuxta verba Ss.mi Domini Pauli VI: 
« Salva semper apostolatus natura ipsorum propria et vitae religiosae neces- 
sitatibus ». 

Item ad finem lin. 15 addatur: « salva semper apostolatus natura illi 
religioni propria». Maxime enim Ecclesiae interest ut unaquaque familia 
religiosa suum characterem proprium conservet. 


9 
Exc.mus P. D. IOANNES BADRÉ 


Episcopus tit. Aquaenovensis in Proconsulari, aux. Parisiensis 


In oboedientia Domini docentis, cum « facta est contentio inter disci- 
pulos quis eorum videretur esse maior», quia « Reges gentium dominan- 
tur eorum... Vos autem non sic: sed qui maior est in vobis fiat sicut minor 
et qui praecessor est sicut ministrator.. Ego autem in medio vestrum sum 
sicut qui ministrat » (Lc. 22, 24-27) necnon constitutionis Lumen gentium 

sub lumine, tum in schemate decreti de pastorali episcoporum munere in 
Ecclesia cum in altero schemate de ministerio et vita presbyterorum prin- 
cipaliter verbis servitii servorum Dei et secundario tantum notionibus pote- 
statum res exponendas, praesenti tempore, opportunius exprimi mihi vide- 
tur. Consideratio ergo sit bonorum communium potius quam horum vel 
illorum iurium. 

Tam enim in naturae ordine quam in vita Ecclesiae potestas constituitur 
et ordinatur ad bonum commune conservandum et promovendum. Dispen- 
satio igitur tam officiorum quam operum de die in diem cogitari et explicite 
definiri debeat in ordine ad bona communia tam dioecesanarum vel nationa- 
lium ecclesiarum aut etiam minorum quam totae ecclesiae Christi. Ecclesia 
enim efficacitatem habet spiritualem suam et decorem tum ex hierarchia 
corporum intermediariorum cum ex diversitate gentium, nationum, linguarum 
et culturarum. Fecundae huius doctrinae de profanis societatibus, a novissi- 
mis supremis pontificibus datae, ab ipsa Ecclesia suis propriis finibus pro- 
movendis dandum est mutatis mutandis exemplum. 

Auctoritas spiritualis enim non minuitur sed maior se demonstrat cum 
per causas medias subditos movet et cum verbis factisque potestates suas 
monstrat media tantum esse ad servitium animarum. 

Ad problemata ergo vitae ecclesiarum solvenda viae delineandae sunt 
non ut quaestiones conflictuum potestatum solo iure solvendae (quot conflicti 
iutis imbecilles vires ecclesiarum per saecula praeterita effecerunt!) sed ut 
coaptationes diversorum mediorum et coadunationes bonorum communium 
seu peculiarium inter se, seu superiorum cum inferiorum definiendae. 

Utinam verbis servitii quaestiones istae ponentur et ultimo tantum ad 
jurís solutiones recurretur. Tam facile enim, sub iuris velamine, consideratio- 
nes personarum et necessitatum animarum oblivio larve progrediantur pede- 
tentimque, moribus saecularibus, in conflictus potestatis et ambitionis cadunt. 

Valde optandum est ut prooemiz, ad minus, amborum schematum ad 
modum moniti spiritualis ad officia in primis spiritualiter consideranda 
scripta erint. In iis ergo ambis sic scriptis schematibus unusquisque tam 
presbyter quam episcopus tanquam in speculo se poterit inspicere ad mo- 
dum religiosorum diurna et nocturna manu regulas suas volventes ad melio- 
rem vitam degendam et suos officios melius peragendos. 

Periculum non parvum in mundo praesentis temporis est solitudo pre- 
sbyteris vel etiam episcopi inter paganos mores degentium et ab aliis servis 
Dei saepe separatorum. Si tamen Decreta ambo illa auribus eorum sonus 
vocis matris Ecclesiae veritatem Christi in mentes revocantis erint medium 
electum habuerint ad gratias sapientiae et fortitudinis in pugna pro Christo 
et Ecclesia recipiendas et fructificandas. 

In sch. III, pag. 10, par. 12, 3* alinea, lin. 25. Glossa: Cum de chri- 
stianis rebus agitur, valde inconveniens est vocabulo pagano uti, scil. verbo 
« indigito ». Hoc enim verbum praecipue invenitur cum de idolatriis riti- 
bus tractatur, sicut Tertullianus in libro De Ieiumio 16, 5. 

10 


Exc.Mus P. D. ALOISIUS BARBERO 
Episcopus Viglevanensis 


Circa cap. II, n. 29: Parochborum nominatio et amotio. Pastorale cum sit 
Concilium nostrum, schema 4e pastorali episcoporum munere in Ecclesia 
aliorum schematum videtur veluti practica quaedam conclusio, quippe quod 
viam sternit mediosque suggerit ad realem aedificationem « Corporis Chri- 
sti », quod est Ecclesia. 

Huius aedificationis operarii merito habentur episcopi cum suo ptesby- 
terio qui, cum Petro et sub Petro, in propriis Ecclesiis veri et authentici fidei 
Magistri, Pontifices evadunt ac Pastores. 

Quod iam clare docebatur in primaeva aetate e. g. in Pastore (Herma - 
II saec.), cui, interroganti de turri, e flumine emergenti et lapidibus perfecte 
sectis atque dispositis quasi unum lapidem efformantibus, haec data fuit a 
Matrona responsio: « Lapides quadrati et albi et congruentes commissuris 
suis sunt apostoli et episcopi et doctores et diaconi qui ambulaverunt in 
sanctitate Dei et episcopatum gesserunt et docuerunt et ministraverunt caste 
et sancte electis Dei; et semper inter se consenserunt et inter sese pacem 
habuerunt et alter alterum audierunt, propterea in aedificationem turris con- 
veniunt commissurae eorum » (Visio III, cap. V; 1). 

Valde ergo laudandum schema quod in nn. 26-30 agit de sacerdotibus, 
praesertim de parochis, ut vere sint « providi cooperatores ordinis episco- 
palis », unum presbyterium unamque familiam cum episcopo-patre consti- 
tuentes. 

Liceat tamen humiliter adnotare quod perpauca et nimis generica viden- 
tur ea quae n. 29 dicuntur ubi de parochorum nominatione et amotione 
agitur. 

Sane in pag. 10 relationis dicitur quod in Codice Turis Canonici reco- 
gnoscendo normae praefinientur in re servandae, sed principaliora, saltem, 
perutile esset in Concilio disceptare; dum silentio praetereundum non est 
quod in appendice III prioris schematis, ubi iam multae inveniuntur normae 
propositae pro novo Codice recognoscendo, expresse affirmatur: « dotes quae 
in parocho requiruntur et quid loci Ordinarius servare debeat praecipue in 
can. 453 par. 2 et 459 statuuntur ». In quo can. 459 par. 4 legitur: « In 
regionibus in quibus paroeciarum provisio fit per concursum sive specialem 
ad normam const. Benedicti XIV Cum illud, 14 dec. 1742, sive generalem, 
haec forma retineatur, donec Sedes Apostolica aliud decreverit ». 

Plus quam duo saecula ab illa Constitutione et quasi quinquaginta anni 
a Codice nunc vigente transierunt! 

Interea quot et quantae temporum hominumque mutationes! 

Quid saepe sint hodie isti concursus praesertim speciales, bene norunt 
non pauci episcopi; et quam frequenter normae illae ad episcopum adiuvan- 

dum datae pro pastoribus idoneis seligendis, in grave discrimen mutentur, 
quando perpauci, vel unus tantum, concursum adeunt et neminem fortasse 
ad illam paroeciam dotibus necessariis praeditum esse constat. 

Media adsunt hodie aptiora ad scientiam dignoscendam atque proban- 
dam, puta examina protrahendo de quibus in can. 130, puta annui Cursus 
Pastorales, qui iam multis in locis, laudabiliter florescunt, vel alia huius- 
modi. 

Neminem sane fugit quod felix nominatio, ex multis — hodie praeser- 
tim — pendens elementis, efficacis actionis pastoralis fundamentum extat 
atque principium, et funesta illa discrimina, quae amotionem urgent, rariora 
in dies utique reddit. 

Quo in lacrimabili casu sc. remotionis tum salus gregis, quae lex suprema 
evadit et ad quam essentialiter dirigitur munus paroeciale, tum salus ipsius 
pastoris efficax ac tempestivum remedium expostulant; efficax, dico, et 
tempestivum, ne dicam: efficax quia tempestivum, servata tamen semper pru- 
dentia et patientia, naturali et iuridica aequitate, immo et effusa caritate. 

Optime ergo n. 29 dicit: « ... quo facilius et aptius episcopus provideri 
possit... », sed nota explicativa n. 20 pag. 28 perspectivam istam non parum 
enervare videtur quando scribit: « ...servando modum procedendi qui nec 
longas moras patiatur, nec multiplices solemnitates requirat... et episcopus 
sine zzagza difficultate officio exsolvere valeat ». Quae morae, solemnitates 
et difficultates adhuc certo manebunt si novae normae in nn. 22 (29 appen- 
dicis 3) prioris schematis contentae, vel aliae hisce similes, praescriberentur. 

Hae normae reapse potius parochi stabilitati quam gregis bono consu- 
lere videntur. 

Quodsi ad hoc negotium peculiares solemnitates necessariae existiman- 
tur (quae solemnitates non aderant in nominatione, negotium utique maio- 
ris momenti) tunc plene assentior his quae dixit em.mus card. Richaud, 
omnia scil. remittere, appellatione non exclusa, ad conferentias episcopales 
regionales, quia improbum semper atque difficile remanet parochis consulto- 
ribus de confratre disceptare et iudicare. 

Ita medicina non sero paratur, scandala vitabuntur et episcopi auctori- 
tas nullum vel fere nullum detrimentum patietur. 

Tempora velociora fugiunt cursore! Novis necessitatibus et condicioni- 
bus fidelium accommodentur oportet et variae apostolatus formae et Iuris 
normae ac disciplinae; quod merito « aggiornamento » vocatur. 

« Quapropter — ait Summus Pontifex in Litteris Enc. Ecclesiam suam — 
in mente nostra versabitur semper, tamquam finis et opus Pontificatus Nostri, 
verbum illud Decessoris Nostri Ioannis XXIII ven. mem. quo rerum accom- 
modatio significatur ad nostri aevi necessitates. Quod verbum —— aggiorna- 
mento —-, praeterquam quod Concilio Oecumenico, veluti ratam confir- 
matamque regulam, fere praefinivimus, identidem praeterea in Ecclesiae me- 
moriam redigemus... » (4.4.5., 10 [1964], p. 632). 

Hoc tali modo episcopus Ecclesiae suae magistrum, pontificem et pasto- 

rem semper melius sese sentiens, cum presbyterio suo, sub ductu Petti, 
aperte et efficaciter propriam reget familiam et ita vere adlaboraverit in 
aedificationem totius « Corporis Christi ». 


11 
Exc.qmus P. D. MICHAEL BLECHARCZYK 


Episcopus tit. lotanus, aux. larnoviensis 


Locuturus sum de n. 24 schematis decreti de pastorali episcoporum mu- 
nere in Ecclesia, pag. 16. 

Quae pars decreti mihi valde placet, sed adhuc quodam supplemento in- 
digere mihi videtur: 

1. Post secundam alineam opportunum esset addere: « Si habentur 
plures episcopi auxiliares " Consilium Episcopale " constituant, quod epi- 
scopus dioecesanus in perpendendis causis maioribus ne omittat consultare ». 

2. Decisiones episcopi dioecesani, praesertim in quibus consensus ca- 
pituli cathedralis iure postulatur, ne fiant sine consensu episcopi auxiliaris, 
aut supradicti « Consilii episcopalis ». 

3. « Omnes episcopi dioecesani et auxiliares, ad conferentias regionales 
episcoporum convocati, aequali iure votandi gaudeant; in casu vero absen- 
tiae episcopi dioecesani ipso iure episcopus auxiliaris, si plures adsint, maior, 
eum repraesentet ». 

4. « Sede vacante, nisi pro casu Sancta Sedes aliter providerit, deficiente 
quoque episcopo coadiutore cum iure successionis, regimen dioecesis ex iure 
ad episcopum auxiliarem devolvatur, usque ad tempus designationis novi 
episcopi dioecesani. Si duo aut plures habentur episcopi auxiliares, regimen 
dioecesis maior eorum suscipiat; si sit ineptus aut regiminis onus accipere 
coram capitulo cathedrali renuntiaverit, regimen ad auxiliarem ordine secun- 
dum perveniat. 

Auxiliaribus omnino deficientibus aut renuntiantibus, dioecesis vacantis 
regimen ad vicarium capitularem devolvitur, ad normam can. 431 sq. ». 

Quorum propositorum sequens est ratio: 

4) In dioecesi episcopus auxiliaris generatim habetur, qui Sede va- 
cante in electione vicarii capitularis facienda humilianti capitularium iudicio 
subicitur; 

b) In casu ambitionum particularium electio vicarii capitularis epi- 
scopo auxiliari in ea participanti valde laboriosa evadit; 

c) At Scriptura sacra clare pronuntiat thesim: « Spiritus Sanctus po- 
suit episcopos regere Ecclesiam Dei » (Act. Ap. 20, 28). Si ergo adest epi- 
scopus, patet consequens. 

Quae omnia dum humillime venerabilibus Patribus diiudicanda ac di- 
scernenda proponere audeo, spes mihi simul affulget fore, ut sic dicta « ad- 
integratio » ipso episcopo auxiliari auctoritatem convenientem apud clerum 


396 ACTA CONC. VATICANI Il — PERIODUS III 


populumque christianum, episcopis vero dioecesanis operosiorem caritatem 
et efficacius adiutorium ex parte ipsius episcopi auxiliaris — conciliet. 

Alia vota addita: N. 32, pag. 19, post lin. 22 opportunum esset, cen- 
seo, addere sequentia: « Ut in operibus apostolicis peragendis aptum auxi- 
lium religiosi praebere possint, diligenter ad illa opera exercenda praepa- 
rentur et quidem non solum ad traditionalia, uti opera instructionis et 
caritatis, sed etiam ad opera modernis temporibus accommodata — ut oc- 
cupationes in bibliothecis, typographiis, redactionibus, officiis parochialibus ». 

Cultura enim in dies magis magisque crescit; moniales et sorores prae- 
sertim ob defectum convenientis eruditionis et educationis non tam fructuo- 
sum influxum exercent. Item variatur genus occupationum, variantur media 
sustentationis, nonnulla media ut: agricultura, occupatio in hortis, saltem 
in quibusdam regionibus, desinit esse. Novi sustentationis fontes quaerendi, 
unde ad illos religiosae instruendae sunt. 

N. 33, pag. 20, post lin. 15 opportunum esset, censeo, addere sequen- 
tia: « Enixe monentur superiores, ut etiam in casibus difficilioribus, in 
quibus secundum Ordinarii mentem auxilium religiosorum, etiam cum ali- 
quo detrimento eorum Domus necessarium aut valde utile est, hoc auxilium 
ob maius bonum commune praestent ». 

Agitur de hierarchia necessitatum — bonum commune praevalet. Pos- 
sunt etiam esse occupationes difficiles vel periculosae, ne tales occupationes 
timeant. Vita nostra est assidua pugna, in pugna sunt quaedam certae 
positiones valde periculosae, quae quidem occupandae sunt. 

Item eodem n. 33, pag. 20, post lin. 20 opportunum esset, censeo, ad- 
dere sequentia: « Sine scitu et consensu Ordinarii a religiosis nova apo- 
stolica negotia externa ne initientur; opera ab illis praestanda cum aliis 
operibus ab Ordinario concordentur atque eius regimini, salva exemptione 
interna, perfecte subdentur ». 

Actio tunc bona est, quando ad unum finem conspirat et ab uno dirigi- 
gitur — actio apostolica, praesertim hodiernis temporibus, quam maxime 
unionem et conspirationem desiderat. 


12 
Exc.mus P. D. RENATUS BOUDON 


Episcopus Mimatensis 


15. (Episcoporum munus sanctificandi). In exercendo suo munere Pon- 
tificis, meminerint episcopi se plenitudinem perfectionemque sacerdotii pos- 
sidere, quam presbyteri participant, (1) ez cui serviunt diaconi alüque mini- 
stri, quo sacerdotio (2) in persona Christi coetui fidelium praesunt et prae- 
cipui dispensatores sunt (3) ;ysteriorum Dei. 

Episcopi sunt (4) ad mormam constitutionis buius Synodi de sacra 
liturgia, totius vitae liturgicae in dioecesi moderatores, promotores et custo- 


ANIMADVERSIONES SCRIPTAE — DE EPISCOPORUM MUNERE 397 


des. Iugiter adnitantur ut christifideles 70» solum paschale mysterium inti- 
mius cognoscazi ac vivazt per eucharistiam (5) e£ cetera sacramenta, sed 
etiam (6) ad eum celebrandum in unum conveniant, una voce orantes, cor 
unum et animam unam babentes, unum arctissimum efficientes Corpus in 
unitate caritatis Christi. (7) Idcirco vigilent episcopi ut bomilia et apta cate- 
chesi intelligentia fidei praebeantur, sive eorum quae leguntur vel dicuntur, 
sive sacrorum rituum qui perficiuntur. 

(8) Merminerint etiam genuina sacrae Liturgiae celebrationem, etsi solos 
fideles congregat ad divina mysteria participanda, Ecclesiam tamen Cbristi 
bominibus manijestare, tum quia saepe infideles testes ac spectatores sunt 
Liturgiae im sacra aedificia intrantes vel instrumentis communicationis uten- 
les, tum praecipue quia fidelium grex lumen paschale, quo in Liturgia 
dluminatus est, coram bominibus lucere conatur. 

(9) Meminerint denique neminem posse invocare in quem non credidit, 
neque credere misi audierit, meritoque sacram liturgiam praesupponere et 
provocare evangelii praeconium per omnes apostolatus activitates. 

Qua perfectores, episcopi ovium suarum sanctitatem promovere studeant 
secundum suam cuiusque peculiarem vocationem (10) ez £otius mystici Cor- 
poris utilitatem et varietatem, sive sint laici, sive religiosi, sive clerici. lta 
Ecclesias sibi concreditas regazt, ut in eisdem Ecclesiae universalis sensus 
plene effulgeat, e? vocatio ad gentes evangelizandas a multis audiatur. (11) Et 
sic vocationes £47 sacerdotales quam religiosae, pro ecclesiis sibi commrüssis 
etiamque pro aliavis ecclesia, ultro multiplicentur. 


Rationes: 


1. Brevitatis causa et pressioris subtilitatis doctrinalis. 

2. Ad inserendam notionem coetus liturgici. 

3. Brevitatis causa. 

4. Allegatio facienda est constitutioni ut invitentur episcopi ad eius 
doctrínam meditandam. 

5. Additio quae necessaria videtur. 

6. Cf. ratio 2 supra. 

7. Haec sententia resumere vult aliqua quae in constitutione liturgica 
fortius inculcantur utpote nostro tempore urgentiora. 

8. Rerum adiuncta aliam rationem inducunt ac saeculis praeteritis modi 
quo communitas christiana in mundo versatur. 

9. Clare inculcatum est in constitutione de sacra Liturgia etsi Liturgia 
est culmen et fons, non tamen omnem Ecclesiae actuositatem explere et 
primas partes esse tribuendas evangelizationi. 

10. Modo magis positivo et luce theologiae de Ecclesia illustratur voca- 
tionum varietas. 

Sententia « memores quidem... simplicitate » melius transfertur, iuxta 
ea quae in disceptatione dicta sunt, in specialem paragraphum post n. 18. 

11. Melius sic inseruntur vocationes sacerdotales et aliae in tota conse- 
cratione huius n. 15. 

15 


RzEv.Mus P. D. CHRISTOPHORUS BUTLER 
Praeses Congregationis Angliae O.S.B. 


Liceat mihi pauca animadvertere super n. 18 ter huius schematis. 

Intentio, ut mihi videtur, huius numeri est ut Ecclesia habeat tan- 
quam pastores suos quos ipsa elegit et ipsa competens auctoritas ecclesiastica 
instituit. Et haec intentio sane omni laude digna est. Modus autem huius 
intentionis confirmandae, vel locutio ipsa numeri, mihi minus placet. 

Etenim in prima alinea nominatio et institutio episcoporum aequiparan- 
tur ita ut omne ius 40minandi ad episcopatum auctoritati ecclesiasticae 
per se reservetur. Sed libertas Ecclesiae satis servatur dummodo zzstitutio 
ei reservetur. Non adest ratio per se absoluta quare auctoritas saecularis 
non possit zoinare. Et cum hae duo auctoritates debeant cooperare in 
bonum populi sui respectivi, potest aliquando fieri ut hoc bonum melius 
promoveatur si ius fiat saeculari potestati zominandi ad episcopatum. Non 
debemus ita iura Ecclesiae asserere ut iniuria fiat aliis auctoritatibus. 

In secunda alinea omnino deplorandum esse duco quod iura aut privi- 
legia electionis episcopi a laicis amoveantur. Laici, qua tales, sunt ordinaria 
membra populi Dei et sacerdotium Christi suo utique modo participant. Ma- 
gnum habent interesse in electione episcopi sui. Et in antiqua ecclesia saepe 
electio episcopi fiebat per electionem plebis christianae, cooperante clero 
locali. Haec consuetudo hodie quoque, ut mihi videtur, redintegranda esset, 
praesertim. cum hoc Concilium tam laudabiliter intendat restituere laicis 
suas partes activas in Ecclesia. 

Ideo suadeo ut in prima alinea nostra omittantur verba morminandi et. 

In secunda alinea autem, ut inserantur post verba ad episcopatus offi- 
cium vwetba quibus libertas auctoritatis ecclesiasticae im institutione mi- 
nueretur. 

Meo quidem iudicio hic numerus redolet controversias medii aevi et 


systema theoretico-practicum iam obsoletum. 


14 
Exc.Mus P. D. VICTORIUS CECCHI 


Episcopus Forosemproniensis 


Humiliter propono ut sequentes animadversiones addantur ad n. 28 
schemati decreti de pastorali episcoporum munere in Ecclesia: Si vero in 
corpore schemati inseri nequeunt ad commissionem pro reformatione C.I.C. 
transmittantur: « Si in territorio paroeciali inveniantur Oratoria aut Eccle- 
siae semipublica a clero sive dioecesano sive regulari recta, omnia quae in 
ipsis geruntur, disponantur et coordinentur, praesertim diebus dominicis 

ac festivis, in spiritu caritatis et unitatis, ad fovendam communitatem pa- 
roecialem. 

Communitates religiosae sive virorum sive mulierum quae vitae activae 
operam dant, praeter apostolatum sibi proprium, impenso zelo in bonum 
communitatis paroecialis, in cuius territorio degunt, cooperentur et praeser- 
tim in diebus dominicis ac festivis actuose participent liturgiae paroeciali ad 
fidelium aedificationem (cf. PaurLus VI in Sermone ad Religiosas, die 8 sept. 
1964). Item est pro iuventute quae in collegiis catholicis alitur; collaboratio 
enim ad vitam liturgicam et pastoralem paroeciae optimum et efficax adiu- 
mentum est in christiana educatione. 


[Subsignavit etiam] Nicolaus Cavanna, ep. Reatinus. 


15 
Exc.qmus P. D. IUSTINUS DARMAJUWANA 


Archiepiscopus Semarangensis * 


1. Quoad S. Congregationem S. Officii et de legatis Summi Pontificis ac 
de minuendo numero episcoporum titularium in Curia Romana. De quibus 
quaestionibus tractandum esset in cap. I par. II « Episcopi et Apostolica 
Sedes ». 

Hae quaestiones tamen omittebantur cum ratione: « quia proprium non 
est Concilii Oecumenici de quaestionibus particularibus agere » (Relatio, 
pag. 37, reg. 22-27). Resp.: Non sunt quaestiones particulares, sed quae- 
stiones quae maximi sunt momenti pro regimine totius Ecclesiae, aeque ac 
quaestiones de membris et officialibus dicasteriorum, de renuntiatione epi- 
scoporum a munere et aliae similes, quae in hoc schemate tractantur. 

Insuper, sí de iis quaestionibus non ponuntur principia clara et concreta 
a Concilio, forsan quaedam reformationes necessariae et a non paucis Pa- 
tribus valde optatae, numquam verificabuntur. 

2. Pag. 18, n. 29, reg. 21-25. Rogatur ut expressius indicetur quod 
etiam religio si in usu iuris praesentationis ad nominationem, amotionem 
et translationem parochorum prae oculis habere debent bonum animarum. 

3. Pag. 18, n. 29, reg. 26-27. Rogatur ut institutum parochorum inamo- 
vibilium claris verbis supprimatur, v. g. his verbis: « Quilibet parochus 
potest, id exigente bono animarum, amoveri a paroecia, ita ut distinctio inter 
parochos inamovibiles et parochos amovibiles in posterum abrogatur ». 

4. Pag. 20, n. 33 ad 3, reg. 20-29. Rogatur ut institutum exemptionis 
recognoscatur, quae recognitio nitatur i. a. in his principiis: 

4) Quaedam exemptio servetur praesertim ad tuenda opera curam 
animarum spectantia in missionibus. 
b) Exemptio numquam detrimentum afferre potest curae animarum. 


* Subsignavit uti praeses coetus episcoporum Indonesiae. 


400 ACTA CONC. VATICANI II — PERIODUS III 


c) Exemptio tantum conceditur in quantum necessaria pro ordine in- 
terno Institutorum. 
d) Gradus exemptionis sit aequalis pro omnibus Institutis religiosis. 
5. In genere. Quoad tenorem schematis in genere: Rogatur ut verba: 
« exoptat Synodus », « in votis est », « enixe commendatur », et hae similia 
commutentur cum verbis praeceptivis uti; « decernit », « mandat » etc. 


16 


Exc.uus P. D. EMMANUEL DEL ROSARIO 
Episcopus Malolosinus 


Saepe accidit in iis regionibus ubi clerici abundant, quod sacerdotes 
per plures annos vicarii cooperatores remanent, et parochi non deveniunt 
nisi transactis 25 vel 30 annis post ordinationem sacerdotalem, adeo ut in 
circulis ecclesiasticis non sit insolitum audire quando quis parochus nomi- 
natur; « Eum parochum factum esse ut iam quieti se tradere possit ». 

Alia ex parte, in iisdem locis adsunt non pauci sacerdotes, aetate pro- 
vecti, qui etiamsi debiles et infirmi, immo et inepti, adhuc paroecias regere 
pergunt. His in casibus bonum animarum detrimentum patitur et vita paro- 
chialis non est tam activa et virescens sicut deberet esse. Verum est quod 
adhuc Missae celebrantur horis solitis et sacramenta statutis diebus admini- 
strantur, sed his exceptis, paroecia practice languescit, vita et activitate 
caret. Aliquando ut huiusmodi rerum conditio iustificetur, adducitur ratio 
quod nihi] refert si parochus sit senex et infirmus, nam habet duos vel tres 
vicarios cooperatores. Talis ratiocinatio parum valet, nam vicarii cooperatores 
quasi semper manus habent ligatas quatenus nihil sine beneplacito parochi 
facere possunt. 

Quae cum ita sint, humiliter propono ut in n. 29 huius capitis, in quo 
agitur de parochorum nominatione, amotione et renuntiatione, addatur quod 
sequitur, scil.: Sacerdotes nominentur parochi quando quadraginta circiter 
annos habent. Rationes sunt: 

4) Tunc iam habent sufficientem experientiam; 

b) Sunt in aetate adhuc florente et habent vires, ardorem animumque 
ad occurrendas necessitates et vicissitudines nostri temporis. Parochus debet 
esse fortis et robustus, nam est miles qui exit ad locum pugnae in occursum 
inimici; est operarius in vinea Domini qui portat pondus et aestus diei. 
E contra, si sacerdos non nominatur parochus nisi cum pervenerit ad quin- 
quagesimum quintum vel sexagesimum annum aetatis, iam non multum 
facere valet; iam transacti sunt eius meliores anni, iam consumptae sunt 
eius vires, iam oppressus est languore corporis. 

Propono, secundo, ut parochi, in illis regionibus ubi sacerdotes iuniores 
adsunt qui valent eorum locum tenere, ab officio removeantur cum attigerint 
septuagesimum annum aetatis. Certe talis amotio nullam omnino speciem 

punitionis habere debet, et parochis propter provectam aetatem amotis ho- 
nesta sustentatio provideri oportet. Imo, occasione amotionis convenit tales 
parochos condecorati in agnitionem publicam tot annorum laboris in vinea 
Domini. Demum, in quantum fieri potest, eis concedatur in dioecesi off 
cium honoratum secundum eorum vires et capacitatem. Non oportet illos 
relinquere sine ullo labore, nam senes de hoc vehementer dolent et nihil 
magis properat eorum iter ad sepulchrum quam sensus quod iam non amplius 


valent et nemo eos vult. 


17 
Exc.mus P. D. ALBERTUS DEVOTO 


Episcopus Goyanensis 


Los Obispos que suscriben adhieren a la intervención habida en el 
Aula Conciliar, en la 86 Congregación General, por el Excmo. Sr. Rafael 
Gonzalez Moralejo, sobre el n. 18 bis y 18 ter, del cap. II del Esquema 
de Decreto sobre pastorali episcoporum munere in Ecclesia. 

Asimismo reafirman su adhesión a las observationes enviadas a la secre- 
taría general del Concilio en el mes de Abril ppdo.!, y que dicen así: 


« Sobre la elección episcopal: 

4) Que la elección de un nuevo Obispo, conforme a la tradición 
de la Iglesia, sea reconocida come un derecho del Cuerpo Episcopal de la 
nación o región al que es agregado el electo, salvo los derechos del Primado 
Romano, y que en consecuencia se realice mediante un acto colegial de 
acuerdo a procedimientos establecidos; 

5b) Que la consulta de los Presbíteros, de los Institutos Religiosos 
y del laicado representativo de la sede vacante, sea requisito previo para 
proceder a la elección; 

c) Que sea declarado nulo todo privilegio concedido a la autoridad 
civil o presumido por ésta, para intervenir en la elección episcopal, lo mismo 
que en la elección y provisión de cualquier otro cargo Eclesiástico; 

d) Que se sugiera a los poderes jurídicos internacionales sea reco- 
nocido el derecho de los miembros de cualquier sociedad religiosa de elegir 
libremente sus jefes, conforme a sus propias leyes, sin intervención alguna 


del Estado ». 


[Subscripserunt etiam] Antonius M. Aguirre, ob. de San Isidro en Arg.; Vi 
cente Zazpe, ob. de Rafaele; Eduardo Pironio, ob. tit. de Ceciri; Manuel Tato, 
ob. de Sgo del Estero; Jerónimo Podestà, ob. de Avellaneda; Enrique Angelleli, 
ob. tit. de Listra; Antonio Quarracino, ob. de Nueve de Julio. 


! « Conclusiones aprobadas por los Obispos reunidos en Pilar, Repüblica 
Argentina, 14-16 abril 1964 ». 


26 

Exc.wus P. D. IOANNES DOOLEY 
Archiepiscopus tit. Macrensis in Rbodope 


Votum est: ut omnia retineantur quae in paragrapho 33, 4) continentur, 
cum sint omnino necessaria ad bonum commune Ecclesiae. 

Insuper addantur verba « religiosam et moralem educationem » vost 
verbum « puerorum », ita ut textus sic sonet: 

« Omnes Religiosi, exempti et non exempti, Ordinariis locorum subdun 
tur in iis quae, ad publicum exercitium cultus divini, ad curam animarum, 
ad sacram praedicationem populo tradendam, ad christifidelium, praesertim 
puerorum, religiosam et moralem educationem, catecheticam institutionem 
et liturgicam efformationem, ad varia apostolatus opera necnon ad status 
clericalis decorem spectant. Pariter tenentur servare ea omnia quae episco- 
porum Concilia aut Conferentiae ab omnibus servanda legitime edixerint ». 


[Subscripserunt etiam] Patricius Cleary, ep. Nancheng; Patricius Cronin, ep. 
tit. Ubaza; Henricus Byrne, ep. tit. Lamian; Thomas Quinlan, ep. Chunchun; 
Ioannes Howe, ep. Myitkyin. 

Exc.qmus P. D. CLAUDIUS DUPUY 
Episcopus Albiensis 


Nostrum Concilium scopum habet 1. ad renovationem Ecclesiae labo- 
rare, 2. unioni christianorum seiunctorum favere. In schemate de episco- 
porum munere nihil dicitur de munere episcoporum relate ad Oecumeni- 
smum. Attamen in sess. II em.mus card. Bea instanter dixerat ad episcopos 
principaliter pertinere, suscitare et dirigere, in eorum dioecesibus, omnia 
incoepta propria ad unionem christianorum fovendam. Schema de Oecurme- 
nismo multas regulas practicas ponebit ad hoc scopum attingendum. Neces- 
sarium est in schemate proposito ad disceptationem, inseratur paragraphus 
episcopis revocans, ut in eorum dioecesibus praeoccupentur de incoeptis 
omnibus adaptatis, ad oculos inflectendos fidelium de unionis christianorum 
momento, ad preces fundendas pro unione, et ad favendum firmiter simul. 
que prudenter dialogum oecumenicum cum fratribus seiunctis. Itaque, post 
par. 18, votum exprimo ut sit addita nova paragraphus, revocans episcopis 
munus in campo oecumenismi. 


20 
Exc.umus P. D. BERNARDINUS ECHEVERRIA RUIZ 


Episcopus Ambatensis 


Omnibus notum est quanta et qualia bona sanctam Ecclesiam a prae- 
senti Concilio Vaticano II accepisse. Inter alia haec numerari possent. Evi- 

gilatio conscientiae circa responsabilitatem circa curam animarum; profun- 
dior notitia de statu generali Ecclesiae; enucleatior expositio principiorum 
quae diversis nostri temporis circumstantiis aptantur; benefici contactus 
inter successores apostolorum qui etiam ex dissitis regionibus ad Petri se- 
pulchrum conveniunt; etc. etc. Concludere ergo possumus Concilium ali- 
quod bonum esse pro Ecclesia. 

Si ita res se habeant, credimus quod tales coetus vel congregationes 
non saecula expectare debere, sed iterum ac iterum celebrari, prout bonum 
animarum et temporum necessitates expostulent. 

In nostro Concilio aliquos defectus, nonnisi cum magno labore superari 
potuerunt; nullus enim Patrum conciliarium experientiam habuit de alio 
Concilio qua de causa etiam materiae tractandae multae fuerunt ita ut ne- 
cesse fuerit sessiones multiplicare ut saltem breviter et per summa capita 
saltem principaliora attingantur. Talis defectus, sine dubio supprimeretur, 
si congregationes spatio minoris temporis celebrarentur. 

Hodie, de die in die distantiae inter diversas nationes per modernas vias 
communicationis breviores evadunt; hodie sufficiunt aliquae horae ut Patres 
etiam ex dissitissimis regionibus convenire possint, et technica ita progre- 
ditur ut non sit audax asserere post aliquos annos proximiores fore nationes 
inter se, quam hodie sunt civitates eiusdem nationis. 

Considerandum etiam est omnes episcopos totius mundi, ex praescrip- 
tione luris Canonici obligationem habere semel omnibus decem annis 
saltem Romam visitandi, hac de causa credimus quod si aliqua periodica 
universalis conventio determinaretur non novum onus super humera epi- 
scoporum poneretur. 

De cetero, praxis est inter omnes conferentias episcopales totius Eccle- 
siae annuales congregationes celebrandi. Quasi non existit natio ubi con- 
ferentia episcopalis est constituta ubi tales annuales congregationes non cele- 
brentur, et habita ratione quod in aliquibus nationibus distantiae intra 
proprium territorium quasi inter istas nationes et Romam. In America La- 
tina existit Concilium Generale Episcoporum Americae Latinae, et multo- 
ties ad coetus faciendos, itinera facere debent ac si ex propria nationem ad 
Romam convenirent. 

lis omnibus consideratis credimus quod Concilium Vaticanum II va- 
ledicere debet consuetudinem celebrandi concilia solummodo unoquoque 
saeculo et congregationes multiplicare, per speciale statutum, ut tales con- 
gregationes saltem post decem annos celebrentur. Haec praxis fuit aposto- 
lorum qui congregationibus conveniebant, non definitis temporibus, sed 
quando necessitas ecclesiae id postulabat. 

Ergo, in par. II cap. I, ubi de episcopis et de Apostolica Sede agitur, 
post n. 10, maior frequentia congregationum episcoporum universi mundi 
determinetur. 

Exc.mus P. D. IOSEPH FADY 
Episcopus Lilongwensis 


Cap. I (6), pag. 8, lin. 8: velim I. ut addatur adverbium « maxime », vel 
« magnopere » ante verbum « curent » et sic sonatur: Maxime autem cu- 
rent ut..; II. ut supprimatur « quantum possibile sit » et tota sententia 
sic currat: Magnzopere curent ut aliqui ex suis etc. ... 

Ratio ad I: linn. 4-8 episcopi invitantur ut fideles et auxiliares religio- 
sos et laicos ad opus missionale diverso modo exhortentur et praeparent. 
Et est optimum sed minus tantum sacrificium pro episcopis. 

Maximum autem opus in favorem missionum operatur qui unum vel 
alterum. vel plures e suis sacerdotibus in missionum territoria mittit. Hic 
laude dignus est. 

Ratio ad 1I: deleatur sententia « quantum possibile sit », nec hac paren- 
thesi utantur et propriam paupertatem (veram vel praetextam) invocent. 
Etenim etiam pauperes vel minus divites eleemosynam dare satagant. Do- 
minus mulierem laudavit quae non de superfluo, sed de necessario dedit. 
Domini verba etiam pro nobis dicta sunt. 

Illustratio. Sunt in quibusdam dioecesibus collegia in quibus 20, 50 et 
immo 40 sacerdotes iuvenes etiam in rebus mere profanis instruunt, dum 
in multis dioecesibus in territoriis missionum vix 40, vel minus 30, 20 cum 
episcopo laborant. 

Quaestio. Nonne melius est ut dives pauperem adeat, magis quam ut 
pauper longum iter faciat ad invitandos episcopos divitiores ut ei sacerdotes 
in perpetuum vel ad praefinitum tempus praebeat? 

Sunt permulti episcopi qui mecum consentiunt, inter quos Clement Kabu- 
kasansha; Giov. B. Cesana; Cornelius Chitsulo; Ad. Messmer, év. d'Ambanja; 
Marcel Daubechies, ep. Kasamaensis. 

Cap. II (n. 14), pag. 11 (catechetica institutio). In hoc numero non fit 
sermo a quo institutio catechetica tradenda est. Velim ut in lin. 24 post 
verba: « sedula cura tradatur », addantur sequentia verba: imprimis a pa- 
rochis vicariis adiutoribus et iis sacerdotibus qui in scholis et collegiis docent. 

Ratio. Est officium primordium sacerdotum. Experientia autem constat 
(proh dolor) nonnullos sacerdotes hoc officium parvi habere et id laicis tra- 
dere atque laici (etiam sorores et religiosi non clerici) experientia pastorali 
carent. 

Saepe catechistae ipsi sacerdotes admonent ut ipsi doctrinam explicent, 
quia soli id adaequate facere possunt et responsa iusta quaestionibus a 
pueris et adolescentibus factis, dare. Insuper est quaedam « virtus » quae 
a sacerdote profluit tamquam ab « alio Christo ». 


[Subscripserunt etiam] Marcel Daubechies, ep. Kasamaensis; Ad. Messmer, 
év. d'Ambanja. 

REv.Mus P. D. ANICETUS FERNANDEZ 
Magister generalis Ordinis Praedicatorum 


Nomine Commissionis Permanentis Unionis Romanae Superiorum Ge- 
neralius; pauca vellem dicere de relationibus inter religiosos et episcopos. 

Ante omnia pergratum mihi est palam declarare superiores religiosos 
ex corde desiderare maiorem unionem et strictiorem collaborationem cum 
episcopis et cum clero saeculari. Talis enim unio et collaboratio, ut omnibus 
manifestum apparet, magis nostris diebus urget quam temporibus ante- 
actis. Quapropter, superiores omnes facile consentiunt, religiosos sese exhi- 
bendos esse promptiores et paratiores in hoc gravi nobilique opere colla- 
borationis, pro apostolatu dioecesano magis ac magis provehendo sub ductu 
episcoporum. 

Alterum quod libenter etiam fateri volumus, hoc est, nempe: ea quae in 
nn. 31-33 decernuntur de hac auspicata collaboratione, Unioni Romanae 
Superiorum Maiorum Generalium, quoad substantiam placere, ipsisque in 
genere valde commendari; placere etiam rationem ea proponendi, per summa 
videlicet principia, deposita forma concreta et fere casuistica antehac adhi- 
bita; placere tandem principium quod religiosi aliqua ratione pertinent ad cle- 
rum dioecesanum in dioecesi in qua commorantur, perplacere autem consi- 
lium frequenter habendi collationes episcopum inter et superiores religiosos, 
aliaque id genus. 

Verumtamen, modeste dicam, adsunt quaedam sententiae seu potius 
elocutiones quae aliquantulum fortes apparent, quaeque offendere possunt 
animos religiosorum, immo quae possunt interpretari et in praxim deduci 
sensu alieno a mente redactorum schematis. Ad hoc autem declarandum, 
liceat mihi, venerabiles Patres, aliquid praemittere de natura exemptionis. 

Non enim est exemptio quoddam proprie dictum privilegium, seu lex 
per se favorabilis; nam ut explicat Leo XIII: « Huius rei non ea fuit causa 
quod placuerit religiosas sodalitates potiore conditione frui quam clerum 
saecularem... » (Const. Romanos Pontifices 20 aug. 1880, $ 7; Fontes Codi- 
cis Iuris Canonici, vol. III, 173); exemptio eum in finem constituitur ut 
Religiones in suo esse conserventur et augeantur, recte gubernentur et 
efficaces reddantur ad apostolatus, praesertim specificos, exercendos. Finis 
igitur exemptionis non est favorem religiosis praestare, sed bonum Religio- 
nis et bonum sive totius Ecclesiae sive singularum Ecclesiarum particularium 
in quibus apostolatum exercent promovere. Hoc autem sensu intellecta, 
exemptio est potius institutum et elementum pertinens ad organizationem 
ipsius Ecclesiae a Summo Pontifice sancitum. Sicut enim Dioecesium divi- 
sio et limitatio iurisdictionis episcopalis intra definitos terminos territoriales 
instituta sunt in bonum totius Ecclesiae simul et singularum dioecesium, eo- 
dem modo limitatio potestatis episcoporum respectu religiosorum, per reser- 

vationem quorumdam negotiorum Romano Pontifici eiusque vicariis supe- 
rioribus religiosis, est elementum organizationis Ecclesiae, nullam per se 
habens rationem favoris seu privilegii. 

His praelibatis, et supposita hac exemptionis theologia, proponerem 
temperamentum quarumdam locutionum schematis: 

1. In pag. 20, linn. 9-10 petitur ut religiosi ampliores partes susci- 
piant in ministeriis dioecesanis « salva Instituti indole et secundum consti- 
tutiones, quae, si necesse sit, dicitur, ad bunc finem congrue accommoden- 
tur ». Nonne hoc sapit consilium Sanctae Sedi, cuius est fines et leges fun- 
damentales tradere Religionibus iuris Pontificii? Eo vel magis difficilis erit 
exsecutio, quod exigentiae apostolatus diversae erunt pro diversis locis; et 
non poterunt leges fundamentales mutari pro diversis locis sine gravi discri- 
mine ipsius Religionis. Ergo quod dicitur de Constitutionibus, vel suppri- 
matur vel tantum dicatur de Directoriis aliisque normis auctoritate Supe- 
riorum latis. 

2. In eadem pag. 20, lin. 22 dicitur: « exemptio ordinem Institutorum 
internum potissimum respicit ». Revera exemptio proprie respicit ordinem 
externum, ordinem nempe ecclesiasticum socialem et apostolicum. Sed his 
relictis, timeo ne quis verbum potissimum male interpretetur, et praetendat 
religiosos sibi subditos habere in omnibus fere quae non sint negotia stricte 
interna. lamvero, cum plura negotia externa sint inseparabiliter connexa 
cum ordine interno: cum disciplina, cum obedientia, cum disponibilitate 
religiosi, etc. necessario talia negotia externa saepe cadere debent sub pro- 
tectione exemptionis, manente semper in genere auctoritati et directioni epi- 
scopi actione apostolatus in dioecesibus. Proinde proponerem saltem sub- 
stitutionem adverbii potissimum, per verba ut plurimum, in genere, wel 
alia similia. 

3. Ex eadem ratione, ea quae asseruntur in pag. 20 sub linn. 30-34, et 
in pag. 21 sub linn. 1-3, nimis absolute dicta videntur. Et proinde tempe- 
randa erunt salutari clausula ad mormam iuris, hoc modo: « Religiosi 
ad normam iuris locorum Ordinariis subduntur in iis quae ad publicum 
cultum divinum, ad sacram praedicationem... etc., spectant ». 

4. Nimis late patet commendatio quod superiores — omnes videlicet et 
ubique — in paroeciis suscipiendis pro viribus faveant. Nam susceptio pa- 
roeciarum quibusdam Religionibus quae peculiariter et intense specificis 
formis apostolatus incumbunt ex instituto, minus certe congruit. 

5. Denique, sicut dialogus episcopi cum superioribus religiosis suae 
dioeceseos nonnisi fructus optimos afferet pacis, comprehensionis et effica- 
cis apostolatus, ita dialogus conferentiarum episcopalium cum conferentiis 
religiosorum ex eadem ratione commendari videntur. Dolendum est ut de 
conferentiis religiosorum non aliquid dicatur. Quare, valde optamus et 
humiliter proponimus ac petimus ut restituatur art. 45 praecedentis sche- 
matis de cura animarum (pag. 23), qui sic se habebat: « Ad fovendas con- 
corditer et fructuose mutuas relationes inter episcopos et religiosos, quo- 

ties id opportunum videbitur, conveniant episcopi et superiores religiosi 
per se aut per suos delegatos, ad negotia tractanda, quae universim ad apo- 
stolatum in natione aut provincia pertinent ». 

Exc.mus P. D. MARION FRANCISCUS FORST 
Episcopus Dodgepolitanus 


This intervention is made to endorse the Schema and to plead that it 
be sufficiently strengthened that it will positively emphasize that the work 
of the bishops is essentially that of caring for souls. 


1. The Catholic Church in today's world has but one task—to witness 
before all nations and all men the place of Christ in the world. 

2. Accordingly, there is no need for the Church's continued direct 
intervention on a political and secular level. If reasons can be alleged to 
justify the practice the principle of "accepting the lesser evil" would 
warrant the Church's complete withdrawal from further involvement with 
civil governments whether by diplomatic representation; treaties; con- 
cordats or other political agreements. In our day such action seems to 
mar both the image as well as the work of the Church. 

3. The continued use of bishops in the area of international diplomacy 
belittles the dignity and the office of the episcopacy. If there is justification 
for such representation the work should be done by laymen rather than by 
bishops or priests. 

4. When episcopal representation is needed on a national basis, such 
action can well be the responsibility of the official national episcopal body 
or conference. 


5. Page 8, lines 14, 15. Change the statement to read: *Let the National 
Conference of Bishops (in union with the Congregation for the Propagation 
of the Faith or the Secretariate of State) strive to relieve the distress 
affecting other dioceses or regions." If help were provided in an orderly, 
businesslike manner far more could be accomplished that can now be done 
in a limited, haphazard way. 


6. Page 13, paragraph 19 and page 18, paragraph 29. Alter these sta- 
tements to read that those concerned (meaning all bishops, major Superiors 
and pastors) be obliged to retire at the age of 65. However, place emphasis 
on the fact that although they be made to retire from administrative 
responsibilities, the Church, dioceses and Religiuos communities have the 
duty to use the talents and abilities of those who are willing and able 
in non-administrative functions. Private organizations, generally, have found 
this to be a sound practical policy in assuring the disciplining of any orga- 
nization, and in keeping it up to date. 

Exc.mus P. D. CLEMENS GADDI 
Episcopus Bergomensis 


Pag. 16, n. 25, lin. 30: insererem quae leguntur pag. 28 in nota 17 de 
vicario generali. 

Pag. 18, n. 28, lin. 13: adderem: « praesertim faciles se praebeant ad 
fidelium confessiones excipiendas ». 

Pag. 18, n. 28, lin. 18: loco « pauperes et infirmos speciali caritate 
prosequantur » dicerem: « pauperes speciali caritate prosequantur et infir- 
mos frequenter invisent ». 

Pag. 18, n. 29, lin. 27: adderem, desumendo verba ex nota n. 20 
pag. 28: « Quare episcopus, ubi necessitas vel magna utilitas boni anima- 
rum illud exposcat, parochos legitime transferre vel amovere potest, salva 
utique naturali et canonica aequitate sed servato modo procedendi qui nec 
longas moras patiatur nec multiplices solemnitates requirat ». 


25 
Exc.mus P. D. VICTOR GARAYGORDOBIL BERRIZBEITIA 


Episcopus tit. Pudentianensis, prael. null. Fluminum 


A] perfilar la figura del Obispo de hoy, muchos Padres Conciliares, han 
acentuado desde distintos puntos de vista la obligación del Obispo de llegar 
a un mejor conocimiento de sus ovejas, para poder apacentarlas mejor. Me 
adhiero en su totalidad a cuantos han hablado en este sentido. 

Por mi parte quisiera afiadir algunas observaciones en este mismo sentido. 

Cualquiera que sea el método que emplee el Obispo para conseguir 
este fin, tendrá que valerse necesariamente y en primer lugar de sus Sacer- 
dotes, como de sus más íntimos colaboradores. Con mucha razón un Padre 
decía en el aula conciliar que los Sacerdotes son los ojos y las manos del 
Obispo. 

Ojos, porque, sin su colaboración activa y eficaz, no podría nunca llegar 
al conocimiento de los muchos problemas de sus diócesis, ni catalogarlos 
y jerarquizarlos en debida forma. Si el Obispo ve solo con sus propios ojos, 
o a través de los ojos de unos pocos que le rodean, corre el peligro de que 
su visión de los problemas de su diócesis sea parcial, quizás no del todo 
objetiva, y hasta algunas veces interesada. También en torno al Obispo se 
pueden tender cortinas de humo, para encubrir la verdadera fisionomía de 
los problemas parroquiales, o diocesanos. También al Obispo se le pueden 
presentar panoramas artificiales, que no responden a las realidades con- 
cretas. 

Si el Obispo quiere de veras, como es su deber, llegar al conocimiento 

real y verdadero de los problemas y de las necesidades y posibilidades de su 
diócesis, debe contar con la colaboración y asesoramiento de Sacerdotes que 
estén en condiciones de conocerlos y debe brindarles la confianza necesaria, 
para que puedan decirle toda la verdad, sin más miras que el bien de las 
almas. Solo así podrá elaborar planes y estructurar proyectos con garantías 
de éxito. 

Manos del Obispo, porque, elaborados los planes y estructurados los 
proyectos, hay que llevarlos a la práctica. Y aquí sí necesita de la colabo- 
ración activa, intensa y voluntaria de todos los sacerdotes. Si los sacerdotes 
no colaboran gustosa y gozosamente con su Obispo, los planes mejor elabo- 
rados y las obras emprendidas con el mayor entusiasmo no pasarán de ser, 
en el mejor de los casos, realizaciones a medias. 

Y si esos planes fueron elaborados sin tomar debidamente en cuenta los 
criterios y apreciaciones de los sacerdotes, difícilmente éstos podrán cola- 
borar con el Obispo activa, intensa y gozosamente. Con las ideas que hoy 
se barajan y van tomando cada vez más cuerpo, solo a base de comprensión, 
diálogo y colaboración, se llegará a estructurar una unión armónica y sólida 
entre el Obispo y sus sacerdotes. 

Per otra parte, dada la temporaneidad y la interinidad de los Obispos 
en sus Diócesis, la prudencia más elemental aconseja que toda orientación 
o plan de acción de cierta embergadura se tome de acuerdo con lo que 
siente y piensa al respecto el Clero diocesano. Porque el Obispo puede 
motir o ser cambiado a otra Sede en el momento menos pensado, y hay 
orientaciones y planes que deben continuar para el bien da la Diócesis. 
Ninguna garantía mejor de continuidad que el Clero diocesano. 

Por fin, los Sacerdotes diocesanos necesitan también de algán respaldo 
ante posibles equivocaciones o arbitrariedades del Obispo. Los Obispos no 
estamos confirmados en gracia. Ni somos infalibles en nuestras decisiones. 
Ni estamos exentos de las consecuencias del pecado original. Son muchos 
los sacerdotes que se quejan amargamente de no haber sido comprendidos 
por su Obispo, y hasta de haber sido tratados sin mayor consideración a sus 
personas. Y no se pueden atribuir siempre y como a priori a falta de espíritu 
sacerdotal ciertas expresiones y aün posturas, un tanto duras, de algunos 
sacerdotes respecto de sus Obispos. En más de una ocasión no les falta algo 
de razón. 

A los Obispos nos gusta hablar de crisis de obediencia en nuestros sacer- 
dotes. No se podría hablar también de crisis de autoridad en los Obispos...? 

Es muy corriente escuchar entre sacerdotes un comentario un poco sar- 
cástico respecto del mismo Concilio Vaticano II. Dicen que el Vaticano I 
definió la infalibilidad Pontificia; que los Obispos nos hemos aprovechado de 
la primera oportunidad que se nos ha presentado para reclamar nuestros 
derechos en el Vaticano II; y que ellos tendrán que esperar pacientemente 
el advenimiento del Vaticano III, para que defina el lugar que ocupan los 
sacerdotes en la Iglesia resucitando la antigua doctrina de officio et munere 

Presbyterorum. Tienen verdadero miedo a que regresemos del Concilio 
con nuestros poderes reforzados, y convertidos en pequefios Papas. 

En vista de todo ello y, para llegar a establecer una unión armónica, 
como lo exige la misma estructura de la Iglesia, entre el Obispo y sus sa- 
cerdotes, me atrevo a proponer que he haga constar en el Decreto Conci- 
liar, en el lugar y forma que juzgaren más convenientes los miembros 
de la Comisión: | 

1. Que en cada Diócesis se organice — ad modum Presbyterii — 
un cuerpo de consultores diocesanos, compuesto por los sacerdotes encar- 
gados de la dirección de las Obras Diocesanas y por algunos más escogidos 
directamente por los mismos sacerdotes. 

2. Que en los asuntos de mayor importancia en la administración y 
gobierno de la Diócesis, el Obispo tenga en cuenta el criterio de este 
cuerpo de consultores. 

26 


Exc.mus P. D. IOSEPH DE IESU GARCIA AYALA 


Episcopus tit. Lacedaemoniensis, adm. ap. Campecorensis 


N. 22 non placet. Quod numerus hic affirmat, noxium Ecclesiae guber- 
nationi mihi videtur: facilius enim obvenire possunt malae intellegentiae 
necnon particularia commoda. Opinor hoc sequi subiectum Sanctae Sedi, 
sicut adhuc, sed semper cum possibilitate auscultandi illis ad quos res 
attinet atque, etiam Conferentiae episcopali, si necesse esset. 

Exc.mus P. D. FRANCISCUS HENGSBACH 
Episcopus Essendiensis 


Cap. II, n. 21, alinea secundum ita vel similiter formuletur: « 2) Proinde 
amplitudo territorii dioecesani et numerus incolarum seu catholicorum et 
sacerdotum talis sit, ut dioecesis muneri suo in hoc decreto descripto sufh- 
cienter satisfacere possit, ratione habita imprimis congruae efformationis 
seminaristarum, curae animarum exigentiis sociologicis adaptatae, operum 
principalium apostolatus et caritatis exercendorum in respectiva dioecesi, 
debitae aestimationis auctoritatum dioecesanearum coram magistratibus ci- 
vilibus ». 


28 
Exc.mus P. D. CAROLUS M. HIMMER 


Episcopus Tornacensis 


Ad n. 15, linn. 51 s. Haec paragraphus in luce ponit omne sacerdotium, 
etiam illud religiosorum, esse participationem sacerdotii episcopi, quod est 
plenitudo et perfectio ordinis. Sed praeterea, prouti pontifices, plenitudine 

sacerdotii gaudentes, episcopi sunt « perfectores » seu motores omnis perfec- 
tionis etiam relate ad vocationes particulares religiosorum et laicorum. 
Optime. 

Revera tamen munus episcopi, uti describitur in schemate de Ecclesia, 
est simul particulariter determinatum ad unam dioecesim et universale in 
quantum episcopus est membrum Corporis episcopalis. Propterea relationes 
inter episcopum et alios religiosos seu laicos, in dioecesi laborantes, etsi 
habentes munera extensiora ac illa ecclesiae dioecesanae, non nituntur tan- 
tum in necessitatibus practicis apostolatus (in adiutorio huic apostolatui 
allato) sed in ratione profundiori. Haec ratio recte exprimitur in n. 32 
huius schematis: ibi declaratur religiosos sacerdotes esse providos coopera- 
tores ordinis episcopalis. 

Nonne possibile esset quod haec ratio etiam ibi afferatur? 

Ad n. 26. Quia vox « officium sacrum » (lin. 19) sensum technicum ha- 
bet, optatur usus alicuius termini latioris, ita ut dicatur v. g.: « occasione 
muneris vel officii ab auctoritate ecclesiastica collati vel assumpti ». Sic 
significaretur omnes opes quae proveniunt ex aliqua functione vel servitio 
assumpto a clerico, uti est Ecclesiae addicto, etsi in hac sua activitate dees- 
set participatio potestatis ordinis vel iurisdictionis (v. g. ut professor in 
scholis), posse etiam inservire ad sublevandas necessitates materiales dioe- 
cesis. 

Ad n. 28. In descriptione munerum parochi optatur ut fiat etiam clarior 
mentio sui muneris missionarii: hoc in articulo, ne quidem unum verbum 
habetur de officio « evangelizationis » parocho incumbens erga eos qui etsi 
degentes in parochia non annumerantur inter fideles, scil. non baptizatos, 
vel baptizatos qui « longe sunt ». 

Ad n. 29. Essetne clarius enuntiare quod abhinc omnes parochi sunt 
amovibiles ita ut, si bonum commune hoc exigit, episcopus possit parochos 
amovere vel transferre sine processu administrativo vel iudiciario. 


29 
Exc.qMus P. D. LAURENTIUS JAEGER 


Archiepiscopus Paderbornensis 


Pag. 18 post lin. 2 inserantur verba: «et se vitae christianae et sacer- 
dotalis exemplo imprimis testimonium reddere debere ». Ra/io: vitae sacer- 
dotalis exemplum est quasi anima omnium exteriorum activitatum. Quam- 
vis hoc in aliis schematibus satis indicatum est, hic saltem breviter signi- 
ficetur. 

Pag. 21 in fine cap. II brevis inducatur textus agens de cooperatoribus 
laicis. Quamvis de laicorum apostolatu in proprio schemate tractetur, eorum 
cooperatio hic commemoretur oportet, quia titulus huius partis (pag. 15, post 
lin. 15) generaliter de omnibus cooperatoribus episcopi agere videtur, inter 
quos sunt etiam laici nominandi. 

In his quae de Curía et de Consilio dioeceseos dicuntur, fit quidem bre- 
vis allusio ad laicos, oporteret autem quod postea alii laici viri ac mulieres 
nominentur, qui vel officii munere saepe saepius etiam missione canonica 
praediti Ecclesiae inserviunt vel praeter suum civile officium alterum Eccle- 
siae munus libero animo suscipiunt vel quibusvis aliis modis in cura anima- 
rum cooperantur. Ra/io: illi laici cooperatores episcopi saltem brevem allu- 
sionem ad suum munus et laborem hoc in contextu expectabunt. 

Istae suggestiones multorum patrum mentibus correspondent, ut etiam 
ex votis in aula prolatis patet. 


30 
Exc.mus P. D. ANTONIUS JANNUCCI 


Episcopus Pinnensis-Piscariensis 


1. A pag. 20, n. 3 si tolga il « potissimum » e si dica chiaramente che 
lEsenzione dei Religiosi riguarda esclusivamente l'ordine interno degli 
Istituti, mentre per tutta l'attività pastorale i Religiosi dipendono dall'Ordi- 
nario del luogo. 

Infatti « quatenus professi» dipendono esclusivamente dai propri Su- 
periori religiosi; « quatenus Sacerdotes » dipendono esclusivamente da chi 
ha dato loro il Sacerdozio, cioà dal Vescovo o da chi lo rappresenta. 

AÀ pag. 20, i] n. 4 sia cosi integrato: Omnes Religiosi, exempti et 
non exempti, Ordinariis locorum subduntur « im universa activitate pasto- 
rali et. praesertim » in iis quae ad publicum exercitium cultus divini, « Ec- 
clesiüis et Oratorüs publicis et. semipublicis suis non exceptis », ad curam 
animarum, ad sacram praedicationem populo tradendum, ad christifidelium, 
praesertim. puerorum, catecheticam institutionem et liturgicam efformatio- 
nem, ad varia apostolatus opera necnon ad status clericalis decorem spectant. 
Et reliqua... 


31 
Exc.mus P. D. HENRICUS JENNY 


Episcopus tit. Lycaonensis, aux. Cameracensis 


Ad cap. II in genere: requiruntur: 

1. Nexus firmior inter schema de pastorali episcoporum munere cum 
schemate de Ecclesia et illud de $. Liturgia ita ut episcopi figura eadem 
splendeat in his tribus schematibus: cf. quae dicuntur in Constitutione 
de S. Liturgia in n. 41. 

2. Vocabularium sit magis biblicum, minus canonicum: v. g. potius- 
quam de « munere docendi » dicatur, affirmetur necessitas Evangelium prae- 
dicandi, ad fidem vocandi etc. Non solum doctor est episcopus, non profes- 
sor, sed praeco, testis et apostolus. 

3. Affirmetur munus praecipuum episcopi ad Patrem pro plebe orandi: 
« nos vero oraliomi et ministerio verbi instantes erimus », atqui de oratione 

(et quidem publica) alluditur solummodo n. 15, pag. 12, lin. 4, modo generali 
qui non insistit in officium orandi. 

4. Visio syntbetica offeratur de munere episcopi, et citius non sub tri- 
plici modo praesentetur hoc munus, ut fit n. 11 (munus docendi, sancti- 
ficandi et regendi); sed potius unitas huius muneris manifestetur in eo 
quod episcopus sit imago Patris, et apostolus Christi. « Sicut misit me Pa- 
ter, et ego mitto vos ». 

5. Visio syntbetica offeratur etiam de dioecesi, quae pars Ecclesiae dici- 
tur, ita ut totum mysterium Ecclesiae unicae et universalis transeat in unam- 
quamque partem, sicut fit in Eucharistia, ubi corpus Christi ipsum non fran- 
gitur. In illa dioecesis notione presbyterium inseparabiliter cum episcopo iun- 
gitur. 

6. Denique visio syntbetica de munere pastorali et episcopi et eius sacer- 
dotum; in nostro tempore magna laborum apostolicorum copia ita super 
sacerdotum humeros imponitur ut saepe taedio afficiantur. Necesse est ut 
episcopale atque sacerdotale munus pascendi ordinetur cum hierarchia qua- 
dam obiective considerata. Atqui in constitutione de S. Liturgia iam dicitur 
liturgiam esse « culmen ad quod actio Ecclesiae tendit et simul fons unde 
omnis eius virtus emanat » (n. 10). Non apparet in nostro schemate quod- 
nam centrum sit muneris universi pastoralis. 

In specie. N. 11, $ 1: alia definitio dioecesis proponitur: Dioecesis 
est pars quaedam dominici gregis quae episcopo concreditur, cum sui presby- 
terii adiutorio pascenda eum in finem ut, per Evangelium et Eucharistiam, hi 
qui ad fidem vocantur in unum corpus efficiantur, et ita fiat communitas 
cum Patre, Filio et Spiritu Sancto i. e. Ecclesia particularis seu localis, in 
quam mysterium totius Ecclesiae sine ulla divisione hic et nunc transeat; 
secundum illud Cypriani: « De unitate Patris et Filii et Spiritus Sancti plebs 
adunata Sacerdoti ». 

N. 11, $ 2: sic proponitur textus: « Singuli episcopi, in singulis suis 
peculiaribus Ecclesiis, sub auctoritate Summi Pontificis, tanquam proprii, 
ordinarii et immediati eorum pastores, Apostoli sunt ipsius Christi a Do- 
mino missi, sicut ipse a Patre missus est. Ád fidem per Evangelium vocant, 
plebis suae Eucharistiam ad Patrem offerunt, dispersos in unam communi- 
tatem cum Deo uno et trino congregant, et ideo per lesu Christi mortem 
et resurrectionem, paulatim Ecclesiam aedificant ». 

N. 12, $ 1: ita proponitur textus: « Praecipuum Episcoporum munus 
iam Apostoli exprimebant dicentes: Nos vero orationi et ministerio verbi 
instantes erimus (Act. 6); et alibi in Io. Epist. I: *quod vidimus et quod 
audivimus ... annuntiamus ". Et ideo episcopi orare debent pro plebe et 
cum plebe sua, sacerdotes magni habendi sunt, a quibus vita suorum fide- 
lium in Christo quodammodo derivatur et pendet (cf. Constit. de 5. Litur- 
gia, n. 41). 

Verbum Dei hominibus multifariam multisque modis annuntiare debent, 
eosque ad fidem cum fiducia in Spiritus fortitudine vocare, ut salutem, quae 

a Deo solo datur, adipisci valeant fideles. Praecones sunt episcopi misericor- 
diae Dei et adventus Iesu Christi, homines ad Patrem glorificandum et ad 
beatitudinem aeternam acquirendam in medio mundi huius ducere nitantur ». 

Exc.uMus VILLELMUS KEMPF 
Episcopus Limburgensis 


Rogo, ut in cap. I (de episcopis quoad universam Ecclesiam), et quidem 
in paragrapho II (Episcopi et Apostolica Sedes), i. e. in n. 8 (pag. 8, lin. 26) 
post verba « habet sibi vel alii auctoritati » inseratur « ob bonum commune 
Ecclesiae ». 

Tota phrasis proinde ita sonaret: « ... Romanus Pontifex habet sibi vel 
alii auctoritati ob bonum commune Ecclesiae causas reservandi ». 

Ratio indicatur ab ipso Summo Pontifice Paulo Pp. VI f. r. in suo 
sermone, quo die 14 mensis septembris huius anni inauguravit tertiam ses- 
sionem Concilii Vaticani II, dicente: « Praeterea si apostolicum munus a 
Nobis requirit ut, ad potestatis episcopalis perfunctionem quod attinet, ali- 
quid Nobis reservemus, límites praefiniamus, formas statuamus, agendi ratio- 
nes ordinemus: haec omnia, ut probe nostis, ipsum Ecclesiae universae bonum 
postulat, postulat unitas Ecclesiae... » (L'Osservatore Romano, 14-15 sett. 
1964, 1-213, 5: 2) 

Exc.mus P. D. STEPHANUS LÁSZLÓ 
Episcopus Sideropolitanus 


Schema in genere placet nonnullis ex causis. Tamen propono, ut textus 
praeiacens sub nonnullis respectibus revideatur. 

1. In genere. Textus, praeprimis quoad ea, quae de episcopo dicuntur, 
cum respectivis textibus in schemate de Ecclesia comparentur et ita ambo 
textus inter se accommodentur. 

2. Respectus pastoralis. « Dioecesis est pars quaedam dominici gregis, 
quae episcopo concreditur », non autem, uti dicitur (p. 10, linn. 1 ss.) tan- 
tum «cum adiutorio sui presbyterii pascenda », sed etiam cum aliis adiu- 
toribus, uti sunt diaconi et alii ministri et etiam multi laici, qui etiam 
cum suo episcopo verum opus missionarium peragunt. 

3. Respectus oecumenicus. Verba « Christo lucrifacere satagant etc.» 
(p. 10, linn. 11s.) forte melius dici debeant, ut etiam conatus nostri oecu- 
menici satis includantur. 

4. Respectus iuridicus. In n. 29 dicitur, totam rationem muneris paroe- 
cialis esse bonum animarum, et quidem pro provisione paroeciarum et etiam 
pari modo pro remotione parochorum ab hoc officio. 

In alinea 3 huius numeri non satis clarum est, ibi tantum de modo pro- 

cedendi sermonem esse, aut hanc assertionem executionem supremae ratio- 
nis, nempe boni animarum, tollere aut minuere velle. 

Propono ergo, ut hoc clarius exprimeretur aut textus saltem ad n. 19, 
de a munere renuntiatione episcoporum accommodetur. 


*o ok o* 


Schema in genere placet et verum progressum relate ad ultimum textum 
repraesentat. 

lamen propono, ut textus revideatur sub nonnullis respectibus, et qui- 
dem zs genere: 

1. Non tantum sub respectu schematis de Ecclesia, imprimis de episcopo, 
sicut in relatione iam dictum fuit, sed etiam sub respectu aliorum scbe- 
"matum, quae in hoc Concilio tractantur, ut ita res praestantiores in hoc 
Concilio agitatae saltem breviter sub muneribus episcoporum et pastorum 
parochialium inveniantur. 

Quod valet e. g. de Oecumenismo, ut verba in se vera et recta, sed 
in sua expressione minus oecumenica (e. g. pag. 10, linn. 11 ss. « Christi 
lucrifacere etc.) omittantur, ex altera parte autem, ut conamina oecumenica 
iam in muneribus ordinariis tum episcoporum cum pastorum paroecialium 
iam appareant. 

2. Ut textus sub respectu biblico revideatur. Si textum, praeprimis cap. II, 
prae oculis teneo, impressionem reicere nequeo, S. Scripturam pro descri- 
bendo episcopo eiusque muneribus tantum parum adhibitam fuisse. Scopus 
autem schematis non potest esse, ea, quae iam pluries de episcopo dicta 
sunt, reiterare atque confirmare, aut ad summum nonnullis novis ideis augere, 
sed nobis et mundo illam imaginem episcopi proponere, quam S. Scriptura 
depingit et quam hodierna tempora postulant. Necesse ergo est, ut iterum 
atque iterum ex fontibus, i. e. e Verbo Dei prolixe hauriamus et ita con- 
ceptum de episcopo ex his « aquis vivis » renovemus et idoneum etiam pro 
hodiernis temporibus faciamus. Permulti textus iuxta illud notissimum 
« Omnis Pontifex ex hominibus assumptus etc. » e S. Scriptura, imprimis 
ex Epistulis S. Pauli ibi afferri possint. Propono ergo ut schema magis biblicam 
descriptionem muneris episcopi et etiam pastoris paroecialis nobis praebeat, 
ut ita imago episcopi non tantum in nova luce, sed etiam in novo robore re- 
splendeat. 

In specie propono: 

1. Ad n. 12: ut dialogus in variis suis formis secundum Litteras ency- 
clicas Pp. Pauli fel. regn., ut praestabilis methodus hodierni laboris pasto- 
ralis expresse nominetur; 

2. Ad n. 13: ut inter condiciones ad doctrinam christianam promo- 
vendam etiam aedificia et instituta pro erudiendis tum adultis cum iuvenibus 
memorentur, quae in dioecesibus et parochiis secundum possibilitates erigi 
debeant. Talia aedificia et instituta sine dubio pro labore fructuosa omnino 
necessaria sunt; 

3. Ad n. 29: ut textus quoad expressionem suam Zzridicum revideatur. 

Quo in numero nempe statuitur, totam rationem muneris paroecialis esse 
bonum animarum, et quidem pro provisione paroeciarum et etiam pari modo 
pro remotione parochorum ab hoc officio. 

In commate 3, ubi de invitatione parochorum ad renuntiationem ab 
eorum munere tractatur, non satis clare enuntiatur, ibi tantum. de modo 
procedendi sermonem esse, aut hanc assertionem executionem supremae 
rationis, nempe boni animarum, tollere aut minuere velle. 

Propono ergo, ut hoc clarius exprimeretur aut textus saltem ad n. 19, 
de a munere renuntiatione episcoporum accommodetur. 

4. Animadvertentiam Patrum venerabilium dirigere vellem ad aliquem 
defectum schematis — saltem secundum meam opinionem —-, qui suppleri 
potest et, ita opinor, etiam debet. Ubi nempe de cooperatoribus episcoporum 
tractatur, laici aut desunt, aut non hunc locum obtinent, qui eorum valori 
theologico in Ecclesia et etiam eorum momento practico convenit. Verum 
est, laicos in hac connexione non plene deesse, quod certo progressum signi- 
ficat, sed tamen textus ad eius integritatem sub hoc respectu revideri aut 
nonnullis assertionibus suppleri debet. 

4) Ita sub n. 11, pag. 10, linn. 1ss., dioecesis ita definitur aut 
saltem describitur: « Dioecesis est pars quaedam dominici gregis quae epi- 
scopo concreditur, cum adiutorio sui presbyterii etc. ». Estne vere ita? 
Iam in schemate de Ecclesia iuxta presbyteros etiam diaconi uti cooperatores 
nominatur, ad quos certe etiam laici, secundum eorum statum numerare 
debent, sicuti de facto fere ubique est. Quod ergo in textu clare appareat. 

b) In cap. II, parte III nostri schematis, a n. 23 usque ad n. 33, 
de variis cooperatoribus episcopi dioecesani in adimplendis muneribus suis 
pastoralibus tractatur, quod certe salutandum est. Dolendum autem est, de 
iis, qui maximam partem cuiusvis dioecesis constituunt, nihil vel fere nihil 
in textu contineri, nempe de populo dioecesano. lste non est tantum grex, 
quae a suis pastoribus providetur, sed etiam societas aut communitas, e qua 
ecclesiola dioecesana se iuvenat, et quae cum pastoribus suis aut cooperatur 
aut hanc cooperationem variis ex causis non raro negligit. Et quod detri- 
mentum vita dioecesana ex hac negligentia aut socordia patitur, nos omnes 
satis experiri possumus. 

Propono ergo, ut post n. 33 novus numerus inseratur de populo dioece- 
sano, similiter ut de clero dioecesano, ubi populus dioecesanus, postquam 
momentum eius cooperationis declaratur iste, ad hanc cooperationem invi- 
tatur. Quod praeprimis valeat de membris variarum formarum apostolatus 
laicorum, quibus, similiter ut in n. 16, pag. 12, lin. 22, caritas et cura 
pastorum valeant, quod etiam in hac connexione dicatur. 

Quod supplementum non tantum ad integritatem textus conciliaris ser- 
viet, sed etiam laborem apostolicum pastorum iuvabit. 

In genere ad n. 33. N. 33, cap. II placet, quia verum progressum relate 
ad ius vigens et etiam ad praxim significat. Peto ergo — certe multis aliis 

Patribus, qui se cum hoc textu iam in possessione sciebant et ergo in aula 
nihil dixerunt —, ut textus in sua substantia remaneat, quamvis nonnulli 
Patres, religiosi, aliquas difficultates contra eum afferebant. 

Placet praeterea descriptio exemptionis, quia, non sicut adhuc, negative, 
sed potius positive exprimitur (« Religiosi, exemptio, qua religiosi ad Sum- 
mum Pontificem etc. »). 

In specie. 1l. Ut loco textus « Quin immo religiosi magno honori sibi 
ducant etc. » (pag. 20, linn. 6 s.) ponatur: « Quin immo religiosi se adstricti 
sciant episcoporum postulationibus votisque etc. » aut similiter. 

Ratio: textus uti iacet, nihil aut saltem parum asserit. Omni modo facile 
ad dissensiones ducere potest. 

2. Ut in pag. 20, lin. 21, post verba « advocantur » sequentia verba 
inserantur: « advocantur et ad sormuam iuris ab episcoporum iurisdictio- 
ne etc. ». 

Ratio: in quantum scio, etiam exempti non sunt omnino ab episcoporum 
iurisdictione subducti. 


34 
Exc.mus P. D. AMBROSIUS LAZIK 


Episcopus tit. Appianus, adm. ap. Tyrnaviensis 


Circa ea quae e schemate de cura animarum deprompta sunt nomine 
omnium Patrum conciliarium e Cecoslovacchia in Concilio praesentium. 

In genere schema placet. Munera episcoporum iuxta exigentias huius 
aevi clare exponit semper prae oculis habens finem pastoralem Concilii et 
ideo tantum pauca adnotare fas sit, quae ipsam essentiam rei non tangunt, 
sed tantum aliquod practicum momentum possunt habere. 

Prooemii n. 2 ad n. marg. 10. Verba « ad bonum commune... » usque ad 
finem articuli substituantur his verbis: « Qui ideo, cum sit omnium fidelium 
pastor et rector, super universam Ecclesiam et super omnes singulares eccle- 
sias ordinariae potestatis obtinet principatum ». Terminus « bonum com- 
mune » habetur pro loco s. d. communi, habet ideo significationem abstrac- 
tam, dum principatus Romani Pontificis ad omnia ea se extendit, quae salutem 
animarum respiciunt. 

Cap. I, pars II, pag. 8, n. 8, art. 2. « Insuper singulis episcopis facultas 
fit a lege generali Ecclesiae in casu particulari dispensandi...» addatur: 
« etiam ultra facultates et privilegia episcopis die 30 novembris 1965 a 
Beatissimo Patre concessa... ». 

Cap. II, pag. 10, n. 11. Dioecesis notio. Forse melius esset dicere: 
« Dioecesis est pars quaedam Ecclesiae universae, quae in certo territorio 
episcopo concreditur, dominicum gregem huius cum adiutorio sui presby- 
terii pascendi eum in finem, ut supernaturaliter vivat, crescat, atque fructi- 
ficet... ». Ratio: dioecesis intelligitur certum territorium, adeoque est pars 
geografica Ecclesiae universae. 

N. 12. (Episcoporum munus docendi). In prima propositione ad n. marg. 
20 post verba: « salutem suam aeternam » addantur verba: « veritates fidei 
praecipuas, quarum ignorantia, ignorantia ipsius Christi est » — et dein con- 
tinuatur: « instrumenta ... etc. ». 

Pag. 17, art. 26. (Sacerdotes dioecesani). Clerus dioecesanus cum epi- 
scopo unam constituit familiam, cuius pater episcopus est. Hoc optime 
dicitur. Sane, rationi huius familiaritatis conveniret, si hic nexus inter 
episcopum et clerum caritate fundatus etiam in denominatione episcopi « Re- 
verendissimus Pater » exprimeretur, loco denominationis « Excellentissimus 
Dominus ». 

Pag. 18, art. 28, n. marg. 20, finiatur ita: « .. auxilium praestent nun- 
quam obliviscentes in officio pastoris fructuose adimplendo vitam privatam 
revera sanctam et moraliter intactam esse medium efficacissimum ». 

Art. 29, n. marg. 26. Propositio: « Eadem suprema ratio prae oculis 
habenda est quoties de parochorum stabilitate in officio agatur, aut de 
eorum amotione aut translatione », non est sat clara. In praecedenti propo- 
sitione clare ius praesentationis, nominationis vel reservationis abolitur. Ut 
omnis ambiguitas tollatur, clare dicatur: « Ex eadem ratione supprimitur 
ius stabilitatis parochorum, nam bonum animarum iudicio episcopi paro- 
chorum amotionem aut translationem postulat ». 

RrEv.Mus P. D. CAROLUS MANSFELD 
Praefectus generalis Ord. Cler. Reg. Miaistr. Infirmis 


Pag. 20, linn. 20-30. Schema statuit: « Exemptio ... ordinem Institu- 
torum internum potissimum respicit, etc. ... » et prosequitur: « haec autem 
exemptio non impedit quominus religiosi in singulis dioecesibus episcopo- 
rum iurisdictione subsint, prout horum pastorale munus perfungendum, et 
animarum rite ordinanda curatio requirunt ». 

Emendatio proposita: Secundum verba huius schematis religiosi duobus 
iurisdictionibus subiecti sunt, scil: a) iurisdictioni superioris Ordinis, cui 
religiosi incardinati sunt et in quo vi voti oboedientiam praestare debent. 
Haec iurisdictio ergo est principalis et permanens; 5) iurisdictioni episcopi 
quae est solum temporaria nempe pro tempore expletationis muneris dioe- 
cesani. 

Inter has duas iurisdictiones possunt aequivocationes oriri propter possi- 
biles simultaneas earum exercitationes, maxime quando a religioso una iuris- 
dictio contra alteram ponitur. Tunc timendae sunt consequentiae dioecesi 
ipsae et Ordini haud favorabiles. 

Religiosus nempe ad aliquod, superioris iussu, faciendum sese denegari 
possit, dicendo quod eo tempore sit sub iurisdictione episcopi, et iussa epi- 
scopi vel officia sui muneris effugere possit, sese mittendo sub iurisdictione 

Ordinis. Hoc modo religiosus binam oboedientiam fugeret et propriae vo- 
luntati, seu commodo, indulgeret. 

Clarum est Religiosum in exercitio sui muneris pastoralis dioecesani 
ab episcopo dependere, sed ad inconvenientia super allata vitanda utilius 
videretur ut ambae iurisdictiones in unam practice coeant, nempe per mu- 
tuam consentionem inter episcopum et superiores. 

Idcirco propono ut adiunctis verbis ad normam iuris sicut in aula conci- 
liari iam propositum fuit, art. 6, pag. 21, lin. 15 transferatur ad finem ar- 
ticuli 3, ita ut etus conclusio ita sonet: 

« Exemptio qua religiosi etc.... disponere possit pro inceptis in bonum 
Ecclesiae universali. 

Haec autem exemptio non impedit quominus religiosi in singulis dioece- 
sibus episcoporum iurisdictioni subsint ad sormam iuris, prout horum pasto- 
rale munus perfungendum, et animarum rite ordinanda curatio requirunt. 

Ad evitandum autem conflictum inter duas iurisdictiones et ad concor- 
diam et fructuosas mutuas relationes inter episcopum et religiosos fovendas, 
statis temporibus et quoties id opportunum videbitur episcopi et superiores 
religiosi conveniant ad negotía tractanda quae universim ad apostolatum in 
territorio pertinent ». 

Sequuntur n. 4 et n. 5. 


36 
Exc.mus P. D. NICOLAUS MARGIOTTA 


Archiepiscopus Brundusinus 


Venerabiles Fratres, sinite loquar, quaeso, de pastorali episcoporum 
munere in Ecclesia, praesertim « de ipsorum a munere renuntiatione », de 
qua in cap. II, in n. 19 praefati schematis. 

lextus revera, uti iacet, aliquantum placet; minime etenim difficultates 
contra renuntiationem extantes dirimit. 

Valdissime optandum est ut episcopi, iam inhabiles ad servandum re- 
gendumque regimen dioecesium, sive aetate gravi, sive corpore infirmo sive 
aliis causis variis, sine Sanctae Sedis invitatione, ab officio episcopali sponte 
sua se removeant. Nec dici potest eamdem esse parochorum et episcoporum 
condicionem ut deduci posse videtur ex pagina decima relationis super sche- 
mata praefati decreti ab exc.mo D. arch. Veuillot redactae et paucos abhinc 
dies relatae in aula, de norma pro episcopis statuta quae revocatur ut paro- 
chis quoque admittatur. Apud nos omnes tamen constat nonnullos episco- 
pos, singulari vitae difficultate captos, se interdum retinere quominus ab 
officiis episcopalibus se removeant. Episcopi religiosi, qui apud suas com- 
munitates morari possunt, in nullam difficultatem incurrunt; sed plerique, 
qui a clero dioecesano proveniunt, quid facere debeant haesitant, et ideo 
a regimine dioecesium solvi malunt. Pro certo autem habemus multis in dioe- 
cesibus, saltem in Italia, conditas esse aedes ad clerum servatas in quibus 

sacerdotes, auxilii inopes, hospitio accipiantur aut praesto sint illis qui 
aetate ingravescente ad se removendos impellantur, quo facilius superent 
solitudinis taedium magis magisque in dies onerosae et corpori infirmo et 
animo tristi. 

Ingentes impensae autem, quas illae aedes faciunt, levantur temporibus 
nostris beneficio annuo (vulgo: pensione) quo clerus vel morbo, vel senec- 
tute, perfruitur. 

Nulla domus, vero, pro episcopis: saepenumero enim videmus non- 
nullos inter eos, cum necessitatibus suis aliter providere nequeant, aegre ad- 
ministrare regimen dioecesium, quod libenter relinquant, si apte morari 
possint in decora domo, omnibus solaciis auxilioque praedita. Quod pro 
certo adfirmare possumus nisi solum, unum certe ex impedimentis minime 
dubiis esse ad renuntiationem ab episcopis sponte exhibendam. 

Si enim Romae vel Urbis in vicinitate domus episcopi condatur, neces- 
sarium hon sit proposuisse ut per aetatem episcopo beneficium annuum 
(scil., vulgo, pensione) tribuatur, sicut varie opportuneque dictum est prae- 
terita Concilii sessione. 

Venerandi Praesules qui in hanc domum condendam se conferre et in 
ea commorari possint, si vires eis suppetant, adhuc utilitati Sanctae Ec- 
clesíae esse poterunt cum inter eos nonnulli adsint peritia pastorali singula- 
rique ingenii facultate praediti. Domus episcopi condendae votum, nisi 
memoria me fallit, fuisse mihi videtur in animo et mente Pii XI Summi 
Pontificis v. m. Hoc modo episcopi, cura pastorali vacantes, peritissimi qui- 
dem pastores, quanto magis in societatem Ss. Romanarum Congregationum 
adiungi possunt, ex proposito Pauli VI Summi Pontificis feliciter regnantis, 
si Concilium hoc velit, ut in Allocutione ad em.mos Patres cardinales, exc.mos 
Praesules, rev.mos Praelatos ceterosque Romanae Curiae Officiales die 21 sep- 
tembris anni praeteriti habita. 

Humanitatis sensus, praestantes evangelicae caritati, meo iudicio sufh- 
cere ac decernere debent ut prospiciatur et consulatur ad episcopi domum 
condendam. Apud nos omnes constat plerosque confratres, dioeceses relin- 
quere coactos, in egestate versati, modico, immo non sufficienti beneficio 
annuo quod a S. Congregatione Consistoriali concedi solet; praeterea non 
desunt episcopi qui, ut sibi securum auxilium comparent, non dubitant 
muneribus rectoris Ecclesiae monialium vel domus religiosae fungi. 

Quo melius aptiusque est Sanctam Ecclesiam opem praestare episcopis 
ingravescentibus aetate, qui eodem loco convenire possint et vivere, et orare, 
et cruciatus atque aetatis pondus pro ipsius Ecclesiae necessitatibus Deo of- 


ferre. Gratias ago. 
* ok * 


Osservazioni relative ai nn. 21 e 24. 

1. In linea di principio si concorda su l'istituzione dell'ufficio di « Vi- 
cario Episcopale » con la dignità anche eventualmente di « Vescovo Ausi- 
liare », se l'estensione o altre esigenze della diocesi lo richiedano. 

2. Si osserva peró che, l'istituzione del Vicario Episcopale, svuota quella 
del Vicario Gezerale, che non sarebbe piü tale, o per sottrazione di territo- 
rio, o per delimitazione di mansioni. 

3. Ad ovviare tale difficoltà pratica si proporrebbe: a) la conservazione 
del Vicario Generale, con tutte le facoltà ed i diritti che i1 Codice D. C. gli 
conferisce, ove il Vescovo intenda nominarlo; b) ove il Vescovo residenziale 
istituisca i Vicari Episcopali, non vi sia Vicario Generale. Uno dei Vicari 
Episcopali potrebbe essere Vescovo Ausiliare. 

4. Premesso che abitualmente la S. Sede nomina l'Amministratore Apo- 
stolico sottraendo ai Capitoli la facoltà di eleggere il Vicario Capitolare, 
sede vacante, si proporrebbe che là ove esista il Vescovo Ausiliare, questi 
« ope legis » diventi Amministratore Apostolico. Ció eviterebbe: 4) menoma- 
zione del Vescovo; 5) ammirazione negativa del popolo; c) indesiderabilità 
da parte del Capitolo e l'estraneità ad esso da parte del Vescovo Ausiliare. 

Tali inconvenienti permangono anche se il Vescovo Ausiliare, senza diven- 
tare Ámministratore Apostolico, conserva le facoltà del Vicario Episcopale. 

5. Si concorda nella soppressione del privilegio dell'« immediata sog- 
gezione » delle diocesi alla S. Sede e nella istituzione delle « Provincie 
Ecclesiastiche ». 

Metropolita della provincia ecclesiastica dovrebbe essere i] Vescovo re- 
sidenziale della sede metropolitana piüà antica, già esistente nell'ambito della 
stessa provincia, o dovrebbe essere costituito i| vescovo residenziale della 
diocesi pià antica. 

L'istituzione delle Provincie Ecclesiastiche dovrebbe portare alla sop- 
pressione delle Conferenze Episcopali Regionali, e ad una pià larga rappre- 
sentanza dellEpiscopato nella Conferenza Episcopale Nazionale. 

Exc.mus P. D. PETRUS THOMAS McKEEFRY 
Archiepiscopus Wellingtonensis 


Votum est omnium episcoporum Novae Zelandiae ut omnia retineantur 
quae in par. 33, $ 4, continentur, cum sint omnino necessaria ad bonum 
commune Ecclesiae. 

Insuper addantur verba religiosam et moralem educationem post ver- 
bum pzerorum, necnon verba ad scbolas catbolicas vigilandas ut non minus 
quam aliae scholae ad fines culturales et sociales prosequendas aptatae sint, 
post verbum efformationem, ita ut textus sic sonet: « Omnes religiosi, 
exempti et non exempti, Ordinariis locorum subduntur in iis quae ad pu- 
blicum exercitium cultus divini, ad curam animarum, ad sacram praedicatio- 
nem populo tradendam, ad christifidelium, praesertim puerorum, religiosam 
et moralem educationem, catecheticam institutionem et liturgicam  effor- 
mationem, ad scbolas catbolicas vigilandas ut non minus quam aliae scholae 
ad fines culturales et sociales prosequendas aptatae sint, ad varia apostola- 

tus opera necnon ad status clericalis decorem spectant. Pariter tenentur 
servare ea omnia quae episcoporum Concilia aut Conferentiae ab omnibus 
servanda legitime edixerint ». 


[Subscripserunt etiam] J. P. Kavanagh, ep. Dunedinensis; B. P. Asbhby, ep. 
Christopolitanus; R. J. Delargey, ep. aux. Aucopolitanus; O. N. Snedden, ep. aux. 
Wellingtonensis. 

Exc.Mus P. D. BERNARDUS MELS 
Archiepiscopus Luluaburgensis 


Cum a nullo Patre conciliari, status peculiaris cleri dioecesani in no- 
vellis Ecclesiis, vel Ecclesiis missionalibus, clare expositus sit, liceat nobis 
nomine plurium episcoporum Africae quaedam notare quae ad cap. III 
de munere pastorali episcoporum spectant, et ubi agitur de « episcopi dioece- 
sani in munere pastorali cooperatores », et speciatim ad ea quae dicuntur 
sub nn. 3 et 4. 

In n. 3 tractatur de clero dioecesano ordinario, nempe saeculari. 

In n. 4 de religiosis, ut cooperatores occasionales et extraordinarios epi- 
scopi in munere pastorali dioecesano. 

In isto textu tamen non consideratur status omnino specialis existens 
in permultis novellis Ecclesiis vel Ecclesiis missionalibus. 

In his dioecesibus, vicariatibus apostolicis, vel praefecturis, clerus dioe- 
cesanus saepe unice vel fere unice constituitur membris Instituti Missio- 
nalis Religiosi, et non videtur quomodo hic clerus religiosus non deberet 
appellari clerus dioecesanus ordinarius vel saltem quasi-ordinarius! 

Nam missionarii religiosi, etsi non sint incardinati, multi tamen per vo- 
tum missionis, sese astringunt servitio missionis, et a superioribus in deter- 
minata circonscriptione ecclesiastica immittuntur ut ibi cooperentur cum 
episcopo in omnibus operibus apostolatus ordinariis, et nonnisi ob gravem 
rationem a superioribus revocari possunt. 

Etsi non sint clerum saecularem; tamen clerum dioecesanum ordinarium 
vel quasi-ordinarium vocati debent, et non extra-ordinarium ut pro Eccle- 
siis iam bene constitutis dicitur. 

Id etiam erui potest ex eo, quod generatim Congregationes vel Ordines 
missionarii, etsi magna pars missionariorum in operibus ordinariis aposto- 
latus immissi sint, tamen quaedam opera propria, sibi reservant, ut religiosi, 
v. g. paroeciae sive Instituta alia. 

Hae habitudines inter Ordinarium loci et religiosos in locis missionum 
reguntur decreto a S. C. P. Fide anno 1929 edito. 

Etsi agetur, ut aiunt, de « iure missionario » non videtur quomodo 
in decreto sollemni Concilii Oecumenici, qui se vult pastoralis et missionalis 
tam magna pars Ecclesiae catholicae oblivioni daretur. 

Unde necessarium nobis videtur quasdam parvas mutationes introdu- 
cere, qui hanc realitatem affirmant et adprobant. 

Notandum tamen est, quod ob erectionem hierarchiae in variis regio- 
nibus missionalibus, valor decreti 1929 pro Ecclesiis novellis a multis in 
dubium vocatur vel negatur. 

Unde recurrendum esse putant ad conventiones bilaterales inter episco- 
pum et Institutum Missionarium. 

Unde optandum est ut a quadam commissione mixta post-conciliari vel 
a commissione pro reformatione luris Canonici quoddam Directorium ela- 
boretur ubi situatio haec specialis prae oculis habeatur, et quaedam ptrin- 
cipia fundamentalia enuntientur quae in faciendis his conventionibus prae 
oculis haberi debeant. 

Unde, mutationes sequentes in textu introducendas proponimus: 

Pag. 17, ad par. 26, lin. 10, post verba: « Ecclesiae incardinati, vel 
addicti », addatur: « ut sunt generatim missionarii, etiam religiosi, missioni, 
vel novellae Ecclesiae addicti ». 

Pag. 17-18, ad par. 28-29 post his articulis addatur: « quae de parochis 
dicta sunt, servatis servandis, valent etiam pro quasi-parochis, et superiores 
stationum, in novellis Ecclesiis et Ecclesiis missionalibus ». 

Pag. 19, in n. 4 ubi de religiosis agitur: post art. 31 et 32 secundum 
addatur: « praesertim in novellis Ecclesiis et Ecclesiis missionalibus, ubi 
munus cleri dioecesani ordinarii vel quasi-ordinarii, saltem ad tempus, fun- 
guntur ». 

Pag. 19-20, ad art. 33, post n. 6, addatur novus n. 7, qui sic sonaret: 
« In novellis Ecclesiis, vel Ecclesiis missionalibus, propter peculiarem sta- 
tum ibi existens quoad cooperatores episcopi, cooperatio inter episcopum 
et religiosos maior et intimior esse debet quam in aliis Ecclesiis, et conside- 
randi sunt religiosi, iis circumscriptionibus addicti, ut clerum ordinarium 
vel quasi ordinarium dioecesanum, saltem ad tempus, usquedum clerus sae- 
cularis sufficienti numero, praesto sit. 

Speciales habitudines in iis regionibus inter episcopum et religiosos re- 
gebantur Decreto, a S. C. P. Fide anno 1929 edito, nunc quodammodo ob- 
soleto, ob erectionem hierarchiae in multis his regionibus. Cum autem de 
facto situatio haec specialis perdurat, decretum anni 1929 renovandum et 
aptandum est novis conditionibus a quadam commissione speciali post-con- 
ciliari vel a commissione reformandi Codicem Iuris Canonici ». 

Ita, in decreto sollemni Concilii Oecumenici, oblivioni non detur magna 
et venerabilis pars Ecclesiae catholicae. 

Varias enucleationes practicas, insuper scripto secretariatui tradam. 

Exc.qus P. D. IACOBUS EUGENIUS LUDOVICUS MÉNAGER 
Episcopus Meldensis 


I. Schema prout nunc iacet in genere placet. Fundamentum enim mune- 
rum episcoporum clarius apparet quam in schema praeteriti anni et prae- 

terea munus episcoporum omnium non tantum erga suum proprium dioe- 
cesim sed etiam erga totam Ecclesiam, una cum S. Pontifice ut caput collegii, 
bene definitur. 

Haec certe responsionem optimam afferunt petitionibus Patrum in aula 
prolatis, et cum schemate de Ecclesia plane congruunt. 

II. Aliquas animadversiones particulares tantum proponere auderem: 

1. Pag. 9, linn. 17-19, adderem, ut votum S. Pontifici humiliter prae- 
sentatum, quoad modum huius consultationis ut efficax esse possit: « statu- 
tis temporibus ad res maioris momenti examinandas conventibus initis »; ita 
res maioris momenti reservandae essent ut de eis mens horum episcoporum 
dioecesanorum, Romae convenientium, rite exquiri posset (semel vel bis 
in anno). 

2. Pag. 12. Bene dicitur in pag. 10, linn. 10-15 quod episcopi omni- 
bus hominibus Christum annuntiare ex officio debent, sed in paginis sequen- 
tibus (pag. 11, 12, 13) tantum de actione pastorali erga fideles agitur (de 
munere docendi, sanctificandi et regendi) et nihil dicitur de actione « missio- 
natia» sacerdotum et laicorum. Per suos sacerdotes et laicos, vero, episco- 
pus hoc munus erga infideles tantummodo exercere efficaciter valet. Et hoc 
dici deberet in textu (et in Codice Iuris Can.), e. g. pag. 13, lin. 6 dicitur 
quod « variae apostolatus formae recte accommodentur necessitatibus fide- 
lium »: nonne accommodari etiam debent necessitatibus zzfideliusm ut eis 
Christum annuntiare possint? 

3. Pag. 13, linn. 20-25. Benignitatem et benevolentiam erga fratres 
aetate provectos approbo, sed textus prout iacet votum pium manet et 
inefficax evadet in futuro. 

Hic agitur de bono communi Ecclesiae. Saepe saepius dioeceses, episcopo 
senescente, pedetentim declinant et semper difficile erit alicui dicere « tempus 
est renuntiationem facere » (quia eum ut Patrem diligimus). E contrario si 
aliquis aetas indicatur ut habitualis norma ad renuntiationem faciendam, 
facilius esset auctoritati superiori aliquem prorogare ad tempus definitum 
vel renuntiationem postulare sine offensione aliqua. Vellem ergo ut in textu 
aliqua norma aetatis appareat (v. g. 75 annis). 

4. Pag. 14, lin. 10 de magnis urbibus. Puto quod interna dispositio 
vel ordinatio dioecesium ex magnis urbibus constantium, non sit sufficiens 
ad munus pastorale adimplendum, si urbs illa habet 2 vel 3 « milliones » habi- 
tantium, vel plus etiam. Contactus personales impossibiles evadunt, et in 
hoc casu melius esset, meo humili iudicio, novos dioeceses erigere cum onere 
strictae cooperationis in certis casibus (cum « statutis » a S. Pontifice ap- 
probatis) (vide quae dicuntur pag. 14, linn. 25-30). 

5. Pag. 16, lin. 30 et nota 17. Utilitatem vicariorum episcopalium 
bene video, sed puto quod /7 praxi melius esset plures vicarios generales 
habere. 

Ratio est: in multis dioecesibus curia dioecesana non est numerosa et 
labor apostolicus exigit ut episcopus et etiam vicarius generalis frequenter 

in via sint ad paroecias visitandas etc.... Necesse est ergo ut plures (etiam 
« vicarii episcopales ») habeant ordinariam potestatem iz /ota dioecesi ut 
casus urgentes expediant. 

In praxi melius esset si Vicarii episcopales hanc potestatem ordinariam 
in tota dioecesi haberent. 

Usus est dioecesium Galliae ubi sunt plures vicarii generales (qui saepe 
« Archidiacres » vocantur et munus habent in certam partem dioeceseos in- 
vigilandi nomine episcopi). 

6. Pag. 18, lin. 1, verba: « semper sibi commendatos esse in Domino » 
leniora sunt; mallem dicere e. g. « Meminerint parochi grave officium suum 
esse coram Domino et omnes suae paroeciae christianos sedulo pascere 
et omnes alios homines in quantum fieri potest evangelizare sive per seipsum 
sive per alios sacerdotes et per laicos » («omnibus debitor sum » ... « vae 
mihi si non evangelizavero » etc. ...). 

7. Pag. 18, linn. 19-20. Non tantum solliciti esse debent pastores ut 
laici operibus apostolatus auxilium praestent » sed debent eos adiuvare in 
hoc apostolatu exercendo (cf. schema de apost. laicorum). Ideoque adderem 
in fine (post « praestent »); «et eos sedulo adiuvent in hoc apostolatu 
exercendo ». 

8. Pag. 18, linn. 29-30. Non sufficit ut parochi enixe rogentur ut sza 
sponte renuntiationem faciant... Necesse est (sicut pro episcopis, et for- 
tasse a fortiori...) ut addatur saltem: « vel ab auctoritate invitati » (propter 
ingravescentem aetatem vel alia impedimenta ad munus pastorale plene 
exercendum) (cf. nota 20). 

Problema summi momenti est pro bono communi paroeciarum. Abusus 
a parte auctoritatis sane praecavendi sunt sed lex prout iacet in C.I.C. grave 
damnum affert multis paroeciis. Notio et praxis « beneficii» profunde 
mutanda est, nisi expungenda. 

9. Pag. 25, n. 42. Hoc mandatum generale, etsi bonum, non debet 
urgere numerum « directoriorum » quia res sunt satis diversae in diversis 
regionibus mundi... 

Exc.Mus P. D. IOANNES MOCELLINI 


Episcopus Comaciensis 


Venia haec mihi detur ut iis qui in aula conciliari locuti sunt de cap. I 
schematis de pastorali episcoporum munere in Ecclesia, meam humilem vo- 
cem addiciam. 

Toto corde adhaereo rogationi ab exc.mo D. Kaiser feria VI nuper 
praeterita latae circa n. 6 ad auxilia praestanda dioecesibus penuria cleri 
et bonorum ecclesiasticorum laborantibus. 

Penuria tamen haec non tantum in terris missionum ——- quibus certe 
semper benevolum auxilium nostrum est tribuendum —- invenire potest, 
sed etiam nonnullas regiones ipsius Italiae suo pondere efficit. 

Ea quae in supradicto n. 6 sunt relata, ut mihi videtur, non sunt satis 
obstringentia pro episcopis quibus diriguntur ut isti confratribus adiuvent. 
Habetur enim hic simplex exhortatio. Episcoporum sensui omne consilium 
relinquitur. Át ex experientia — et veniam peto si digitum in ulcere figere 
audeo — ex experientia, dico, constat quod, si res ita erit, nullus et in poste- 
rum habebitur effectus. Episcopi, nisi magis auctoritative fuerint obstricti, 
sua privilegiata sorte non abdicabunt. 

Nimis aperta et aspera sunt discrimina inter dioeceses et dioeceses. Haec 
superabundat sacerdotibus et bonis ecclesiasticis ita ut opera etiam super- 
erogatoria construere et dirigere valeat, et illa miseria languescit ita ut nec 
quae apostolatui urgentiora et necessaria sunt efficere possit. 

Si episcopus pro universa Ecclesia sollicitus esse tenetur — ut schema 
hoc requirit — non videtur quomodo muneri suo et catholicitati Ecclesiae 
nonnulli satisfacere valeant, sodalem viciniorem vel etiam remotum in diffi 
cultatibus fere insuperabilibus relinquendo. 

Si Ecclesia mater est — sicut certe est — non videtur quomodo diversa 
agendi ratione cum filiis suis uti possit. 

Oportet, hinc, ut clerici in seminariis sensui catholicitatis Ecclesiae in- 
stituantur, et urget insuper ut sacrosancta haec Synodus veras obligationes 
ferat, saltem per officium — sive regionale sive nationale — ad aequiorem 
virium partitionem. 

Exc.mus P. D. PETRUS ANTONIUS NIERMAN 


Episcopus Groningensis 


Nomine conferentiae episcoporum neerlandicae relate ad schema de pa- 
storali episcoporum munere in Ecclesia quoad partem desumptam ex priori 
schemate de cura animarum sequentes animadversiones proferre velim: 

Pag. 5, n. 2, lin. 7. Proponitur lectio: « Successor Petri, cui famquam 
Capiti corporis apostolici oves et agnos etc....». lta melius apparet succes- 
sorem Petri munus suum pastorale super universam Ecclesiam semper exer- 
cere tamquam caput corporis episcoporum. 

Pag. 5, n. 2, linn. 12-15. Suadetur lectio: « Episcopi autem et ipsi, 
una cum eorum Capite et sub ductu eiusdem, in apostolorum locum succe- 
dunt ut animarum pastores et ad opus Christi perenne reddendum missi 
sunt ». 

Quando agitur de episcopis, semper Romanus Pontifex includi debet ut 
eorum caput. 

Pag. 7-8, nn. 6-7. Nn. 6 et 7 in cap. III de episcopis in commune plu- 
rium ecclesiarum bonum cooperantibus transferendi sunt. Agitur enim de 
munere subveniendi ecclesiis particularibus, quae penuria sive sacerdotum 
sive bonorum ecclesiasticorum laborant, necnon de munere fraterno animo 
amplectendi et germana actuosa cura prosequendi episcopos vexatos. Quae 
munera episcopis uti membris eiusdem corporis episcoporum competunt. 

Pag. 10, n. 12, lin. 24. Post verbum « conferre » additur incisio « et ad 
regnum Dei pertinere ». 

Res terrestres et humanae institutiones non tantum plurimum conferunt 
ad hominum profectum, sed etiam ad regnum Dei pertinent inquantum 
omnia destinata sunt, ut Christo Capiti subiiciantur (Eph. 1, 10). 

Pag. 18, n. 29, lin. 23. Post verbum « supprimatur » additur incisio 
« quantum fieri potest ». 

Quae incisio addita est in priori schemate de cura animarum pag. 13, 
n. 16, lin. 5. Uti in n. 15, par. 2 appendicis III prioris schematis de cura 
animarum pag. 69-70 recte adnotatur, ius eligendi vel praesentandi parochum 
inter iura acquisita adnumeratur, quae Ecclesia semper in honore habuit et 
habet (cf. cann. 4 et 11 C.I.C.). 

Uti ad n. 19 eiusdem appendicis pag. 71 adnotatur, sarta tectaque re- 
manenda est facultas Romani Pontificis sibi reservandi nominationem pa- 
rochi (cf. c. 1431, C.I.C.). 

Pag. 20, n. 33, 3), lin. 24. Deleantur verba « quin immo, ut de illis 
Summus Pontifex disponere possit pro inceptis in bonum Ecclesiae uni- 
versae ». 

Quae verba supervacanea sunt, eo quod Romanus Pontifex uti superior 
internus supremus religiosorum hac facultate gaudet (cf. c. 499, par. 1, 
CT. 

Praeterea haec verba inepte adiiciuntur, eo quod in contextu agitur 
de subductione religiosorum ab iurisdictione episcoporum advocando eos 
ad Summum Pontificem vel ad aliam ecclesiasticam auctoritatem, uti pa- 
triarcham. 


42 
Exc.Mus P. D. IOANNES PATRITIUS O'LOUGHLIN 


Episcopus Darvinensis 


Loqui velim de cap. II nostri schematis et speciatim de n. 16 et n. 28. 
His nempe in paragraphis sermo est de episcopi munere sanctificandi et de 
muneribus parochorum. 

Pauca, faveatis, praemittam de modo loquendi, qui multas discussiones 
hac in aula quasi tingit. Licet post monitum exc.mi De Smedt nihil iam 
audimus de rebus quae triumphalismum sapiunt, manet tamen quidam — ut 
ita dicam — optimismus in materia tractanda. Atvero in Concilio quod pa- 
storale nuncupatum est praeprimis necesse est nos spiritu realistico potius 
quam optimistico imbui. 

Iamvero in schemate de Ecclesia cap. VII confectum est, quin inferni 
mentio facta sit, uti iam a pluribus Patribus notatum fuit. In capite vero 
quod tractat de vocatione ad sanctitatem in Ecclesia adipiscendam nulla 
fit mentio peccati, quod tamen semper removendum est, priusquam in 
via ad sanctitatem ambulare coeperimus. 

In mundo autem, immo et in Ecclesia, peccatores semper sicuti et pau- 
peres nobiscum habebimus (Io. 12, 8). Quoties in Sacra Scriptura legimus 
verbum « Iam amplius noli peccare! » (Io. 5, 14; 8, 11). Quoties Dominum 
audimus dicentem: « Non veni vocare iustos, sed peccatores » (Mz. 9, 13); 
« Venit Filius hominis salvare quod perierat » (Mz. 18, 11)! Apostoli vero 
mandatum Domini « praedicari poenitentiam » (Lc. 24, 27) exsecuti, iterum 
atque iterum monuerunt auditores: « Poenitentiam agite! », « Poenitemini 
et convertimini! » (Acz, 2, 38; 3, 19). 

Munus ergo pastoris non sufficienter describitur, nisi explicite peccato- 
rum in grege reapse existentium mentio fit simulque sollicitudinis quae 
animare debet cor pastoris erga hos errantes. 

In n. 11 schematis nostri ad lin. 10 sermo fit de eis qui a via Christi 
aberraverunt. Cum vero hae oves eis iuxtaponantur qui non sunt ex ovili 
Christi, non clare apparet, utrum hi errantes sint simpliciter peccatores 


in ovili manentes an apostatae. 
In n. 16, qui de episcoporum munere sanctificandi agit, nihil invenitur 


de peccatoribus. Idem dici debet de n. 28, in quo de muneribus parochorum 


tractatur. 
Qua de causa propono, ut in schemate nostro mentio fiat 


1. de existentia peccatorum in Ecclesia, 

2. de sollicitudine, immo et de anxietate, quas habeant erga pecca- 
tores eorumque difficultates Ecclesiae pastores, 

3. de necessitate quaerendi imprimis has quae perierunt oves, 

4. de necessitate virtutis paenitentiae necnon observationis manda- 


torum Decalogi. 
Hoc in modo simplices fideles non afficientur desperatione quadam, 


quando vitam suam actualem comparant cum imagine ideali perfectionis 
quae eis proponitur, pastores vero gregem suum uti est revera sanctificare 


coepisse possunt. 
43 


Exc.uus P. D. IOANNES B. PARDINI 
Episcopus Aesinus 


Instanter rogo ut adnotationes exc.mi Armandi Fares, arch. Catacensis, 
die 18 septembris postulatae admittantur [cf. pag. 79]. 

Exc.xus P. D. IOANNES PERRIS 
Archiepiscopus Naxiensis-Tinensis et. Miconensis 


Dolendum est quod religiosi in dioecesi aliquando renuunt accipere offi- 
cium parochi in paroeciis solitariis, scabrosis vel parvi momenti et nolunt 
adiuvare episcopum et parochos in operibus dioecesanis et parochialibus 

— cum excusatione quod ut religiosi debent vivere in communitate. Sed 
certum est quod multi religiosi nolunt cooperare in apostolatu tamquam 
subordinati episcopo vel parocho quia volunt esse liberi in exercitio operum 
apostolatus sui Ordinis cuius gloriam magis quam illam Ecclesiae quaerunt. 
Sed nonne isti considerare debent parochiam ruralem et solitariam tamquam 
locum missionis et ibi exercere opus apostolicum sicut ceteri missionarii? 

Quot episcopi sicut et ego non habent sufficientem numerum sacerdo- 
tum et proinde dolent quando non possunt satisfacere necessitatibus Paro- 
chiarum quae indigent cura pastorali et clamant pastorem. Nonne et religiosi 
debent participare anxietatibus pastoris et dolere cum ipso de perditione 
animarum, cur ergo non illum adiuvent? Non cogitant quod et ipsi ordinati 
sunt sacerdotes non pro utilitate et commoditate ipsorum sed pro salute ani- 
marum? 

Quot parochi vivunt in paupertate et solitudine montium et insularum 
et carent consolationis et utilitatis consociationis confratrum et omnium 
utilitatum tam spiritualium quam materialium civitatis! 

Cur religiosi nolunt accipere tales paroecias cum Ordo vel Congregatio 
eorum possit ob copiam religiosorum facilius quam episcopus eos sub- 
stituere? 

Schema nostrum hortatur religiosos ut collaborent cum episcopo sed 
hoc non potest habere effectum usque dum religiosi gaudebunt privilegio 
exemptionis. Propono igitur non ut aboleatur totaliter exemptio religioso- 
rum quod credo esse valde necessariam pro generali bono Ecclesiae sed ut 
diminuatur eius valor in dioecesibus ubi insufficiens numerus sacerdotum ita 
ut religiosi in dioecesi iam existentes aequiparentur sacerdotibus dioece- 
sanis in oboedientia episcopi patris et pastoris, et ubi etiam numerus reli- 
giosorum insufficiens est remittatur solutio problematis conferentiae epi- 
scopali quae in cooperatione cum superioribus religiosorum territorii con- 
ferentiae providebit de casu. 

Insuper desidero notare quod multi sacerdotes dioecesani vivunt in pau- 
pertate quia exercent munus apostolicum inter pauperes parochianos et in 
tali dioecesi ubi bona ecclesiastica sunt parvi momenti. Propono igitur ut 
instituatur aliqua Organizatio Internationalis quae in cooperatione cum 
omnibus conferentiis episcopalibus curam habebit sublevandi paupertatem 
sacerdotum dioecesanorum. 

Parcite mihi quia non exposui opiniones meas in lingua latina classica, 
sed humiliter peto ut consideretis dolorem animae meae et amorem quem 
habeo pro sacerdotibus dioecesanis immo pro parochis ruralibus in paupet- 
tate et solitudine viventibus, quorum opus apostolicum valde aestiman- 
dum est. 

45 
Exc.mus P. D. URBANUS M. PERSON 


Episcopus tit. Cymaeus, vic. ap. Hararensis 


Le schéma « de Ecclesia » a le grand mérite de situer l'Episcopat dans 
la vie de l'Eglise; et le prooemium et le caput I du de pastorali episcoporum 
"munere continue dans le méme sens. 

Mais malheureusement à partir du chapitre II nous retombons dans 


la conception juridique de l'Episcopat, à savoir que tout pouvoir a été donné 
à Pierre lequel donne tout pouvoir, juridique s'entend, à l'évéque. Et 
voici l'évéque devenu le chef ou la téte de son diocése, avec son triple 
pouvoir: munus docendi, sanctificandi et regendi. Le diocése désormais 
repose sur lui. C'est à lui de l'« animer », d'« animer » tout ce qui existe 
dans le diocése. C'est à lui d'écrire, de précher, de donner les sacrements, 
de publier des ordonnances, de connaitre tous ses fidéles, de diriger ses 
prétres, etc. etc. 

Il me semble qu'il vaudrait mieux reprendre le style du de Ecclesia, et 
décrire le róle de l'évéque, pasteur, appelé à conduire son troupeau vers 
les verts páturages. 

Mais ce troupeau est animé; il est composé de fidéles qui sont méüs 
per l'Esprit, ou d'infidéles que Dieu meüt pour qu'ils croient. Ils sont 
inspirés autant et souvent plus que leur évéque. St. Frangois d'Assise n'était 
pas prétre; et il a influé sur la vie de l'Eglise plus que tous les prétres 
de son temps. 

Et tout d'abord l'évéque n'est pas seul à conduire son troupeau. Il par- 
tage son sacerdoce avec ses prétres; et par lui ils sont tous unis au sacerdoce 
du Christ. Ils agissent ensemble en son nom, et par son pouvoir. C'est le 
Christ qui agit par eux. Partageant le méme pouvoir, ils partagent la méme 
responsabilité. 

Conclusion. Puisque maintenant nous savons que l'Episcopat est le sacre- 
ment de l'Ordre, le « munus episcoporum » doit étre congu en fonction 
du sacrement, en fonction du pouvoir d'Ordre, et non plus en fonction du 
pouvoir de juridiction. 

Par toute son attitude l'Evéque doit faire « réaliser » à ses prétres 
qu'ils sont avec lui et par lui enracinés dans le méme sacerdoce du Christ: 
partageant avec lui la méme charge, ils partagent avec lui les mémes respon- 
sabilités. Tous ensemble sont responsables du troupeau. 

Tous ensemble, les prétres avec leur évéque, sont ministres de Jésus- 
Christ pour le bien des fidéles. Tous, prétres et fidéles, sont conduits et ani- 
més de l'intérieur par le méme Esprit. Ce n'est pas à l'évéque à les animer: 
ils sont animés par l'Esprit du Christ. 

Le premier róle de l'évéque est d'encourager tous ceux qui ceuvrent 
sous la conduite de l'Esprit, par la parole, par l'exemple, par la priére, par 

la souffrance, par la plume — par la plume surtout. Qu'il encourage les cher- 
cheurs, les théologiens; qu'il sache les consulter humblement. 

Que l'évéque se réserve à lui-méme ce qui ne peut étre fait que par lui- 
méme, et qui est de tout juger du point de vue du Christ. Qu'il soit la 
conscience vivante de la mission apostolique: quaerite primum regnum Dei; 
qu'il juge tout en fonction de cette mission unique: les hommes, les évé 
nements; qu'il porte un jugement serein et prudent sur toutes choses: telle 
parole à dire ou à ne pas dire, telle démarche à faire ou à ne pas faire, etc. 

Pour cela, il faut qu'il sache s'entourer d'un minimum de silence, de 
conseil, de priére... et de repos. Il y a peut-étre des évéques qui pourraient 
faire davantage; mais il y en a sürement qui font beaucoup trop, et qui se 
surménent (parfois par des fonctions officielles et de pure présence, oü 
on perd son temps et son argent). Le résultat c'est la fatigue nerveuse, 
et l'incapacité de porter sur les événements un jugement calme et serein, 
et le risque de brusquer les hommes, et de se trouver isolé dans sa demeure, 
isolé de son troupeau. 

Donc, les chapitres 2 et 3 sont à refaire en fonction du sacrement et de 
la gráce et non pas en fonction du droit ecclésiastique. Ces chapitres et 
d'autres qui seront les applications concrétes des décisions conciliaires doi- 
vent étre rédigés par des commissions post-conciliaires. 

Mais ces commissions post-conciliaires doivent étre choisies par le Con- 
cile, afin que le nouveau droit soit vraiment nouveau, et qu'il exprime les 
vieilles vérités dans un esprit nouveau, c'est-à-dire l'Esprit du Christ et de 
son Eglise. 


46 
Exc.Mus P. D. ROBERTUS POBOZNY 


Episcopus tit. Neilenus, adm. ap. Rosnaviensis 


Schema perpulchre est exaratum, tamen rogatur humiliter, ut 

I. Pag. 7, in att. 5, cui in parenthesi inscribitur: Coetus seu Consilium 
Centrale, sub n. 1 sit sequens textus insertus: 1) S. R. E. Cardinales Senatum 
Romani Pontificis constituunt eidemque in regenda Ecclesia praecipui consi- 
liarii et adiutores exsistunt. 

2) Praeterea cum universale Summi Pontificis munus maiores in dies 
auxilii et praesidii vires exposcat, etc. ... ut in schemate. 

Rationes sunt: 

1. Textus inserendus est desumptus e can. 230 C.I.C., et de hoc Se- 
natu Romani Pontificis ulteriores cann. 230-241 agunt. Historia Ecclesiae 
urget: Senatum Romani Pontificis in hoc art. 5 modo rogato sub puncto 
primo nominandum esse utpote historicum et antiquum institutum. Codex 
Iuris Canonici Collegium Patrum Purpuratorum sic distinguit. Senatus Ro- 
mani Pontificis est Coetus seu Consilium quoddam Centrale. 

2. Sacrosancta Synodus gratitudinem suam publicam facit erga Senatum 
Romani Pontificis; inserto hoc textu proposito in loco, nec desiderat ullam 

praetermissionem huius instituti, quando agitur de manu adiutrice porri- 
genda Romano Pontifici etiam in munere pastorali obeundo. 

3. Necessaria est haec mentio Senatus Romani Pontificis in munere pa- 
storali, ne existimatio exsurgere valeat de Collegio Patrum Purpuratorum, 
ac si hucusque munus pastorale non recte, vel tarde, vel erronee ab eodem 
Collegio in diversis Dicasteriis Sanctae Sedis exercitum esset. Certo: nullum 
Dicasterium nec ipse Senatus seu Collegium Patrum Purpuratorum in seipso 
est infallibile. Errores evenire vel responsa tarde advenire poterunt: caduci 
homines sumus. Sed applicato etiam hoc Consilio Centrali quod erigere non 
tantum laudabile et utile, sed immo necessarium est, similes difficultates 
eventurae sunt et quidem etiam omnino eiusdem generis, adversus quas 
nunc panaceae, remedii instar est erigendum Consilium Centrale. Neque hoc 
erigendus Coetus gaudebit privilegio et charismate infallibilitatis. 

Illato illo canone 230 C.I.C., textui schematis prout humiliter propo- 
nitur, primo loco in art. 5 huius schematis iuste honoratur Senatus Romani 
Pontificis et minime praeiudicatur erigendo Centrali Consilio. 

II. Simili humilitate petitur, ut 

Pag. 24, post lin. 27, in art. 38, cui in parenthesi scribitur: Normae ser- 
vandae, interpolandum sit punctum. 

4. Provinciae ecclesiasticae iam exsistentes et in suis confiniis non muta- 
tae eventibus aevo nostro maneant, nisi episcopi in suis conferentiis aliter 
statuerint. Huc spectant Provinciae ecclesiasticae quibus iure suo proprio, vel 
tantum honoris patriarchae, primates seu archiepiscopi a saeculis praesunt. 

Rationes sunt, prout sequitur: Hae provinciae decursu temporum ena- 
tae agnitae sunt ab auctoritatibus. Tituli dignitatum: patriarcha, primas, 
archiepiscopus, sunt usitati ab auctoritatibus et fidelibus. 

Ipsa nostra dislocatio in aula Sacrosanctae Synodi coordinata est secun- 
dum has dignitates. Haec tamen distinctio servetur oportet non tantum 
in distribuendis nostris sedilibus, sed etiam in ipso decreto. 

Conservatio denominationum harum dignitatum ecclesiasticarum in istis 
regionibus ubi vigent, inter fideles et coram auctoritatibus servat pacem, quie- 
tem; nam vel etiam silentium in decreto mirum esset apud istos fideles, qui 
aliquam degradationem suarum dignitatum historicarum viderent. 

In schemate decreti tantum iure divino existentes episcopi nominantur; 
per tangentem occasionem tantum iure humano facti in Ecclesia: patriar- 
chae, archiepiscopi, nullibi primates. Saltem hic aeque et iuste afferantur 
et agnoscantur hae dignitates, quam historicae institutiones cum adnexis pro- 
vinciis ecclesiasticis. 

Ádiacet tandem ratio oecumenica. Fratres dissidentes orientales has di- 
gnitates habent, agnoscunt, honorant. Quaerimus unionem cum illis resti- 
tuere: in hac quoque quaestione impedimentum unioni poneretur, si a 
S. Synodo hae dignitates non agnoscerentur apud dissidentes fratres ve- 
neratae. 

Hinc petitur hoc schema emendari, suppleri, iuxta praefata. 

Exc.mus P. D. IOANNES B. PRZYKLENK 


Episcopus lanuariensis 


Quasdam tantum exhibeo animadversiones, quibus forte textus melior 
fieri possit. 

1. Pag. 5, linn. 5-6 « in aedificationem Corporis Christi, quod est Ec- 
clesia ». Hoc incisum videtur additicium nec esse ad rem, sed dictum tan- 
tum, ut in n. 2 absque difficultate grammaticali sermo fieri posset de 
« bac Christi Ecclesia ». Mihi magis placeret textus iste: « ...ut et ipsi, Pa- 
trem glorificantes super terram et animas lucrantes Christo, habitaculum 
Dei in Spiritu aedificarent (cf. Eph. 2, 22), scil. Ecclesiam ». 

« In hac Ecclesia, Romanus Pontifex... ». 

2. Pag. 10, lin. 25. Dicatur « iuxta Ecclesiae doctrinam », omisso verbo 
« socialem »; nam verum quidem est omnia fere puncta praesertim doctrina 
sociali tangi, sed non tantum hac doctrina. Imprimis primum punctum, de 
persona nempe humana eiusque libertate et vita agens, magis alia ut ita 
dicam Ecclesiae doctrinae parte tangitur quam sociali. 

3. Pag. 12, lin. 34 et pag. 13, lin. 1. Verba omittantur « et actionis 
catholicae » (cf. pag. 18, linn. 16-20). Non est, cur hic haec peculiaris lai- 
corum apostolatus forma commemoretur; sufficit mentio, ut pag. illa 18, 
« variorum operum laicorum apostolatus », ne ansa praebeatur praeferendi 
per se determinatam formam organizationis. 

4. Pag. 19, lin. 20. Inspecta natura dictionis et, inter alia, attento modo 
loquendi v. g. pag. 17, linn. 9; 13; 17 et praesertim pag. 21, linn. 4-5 
(« et clerum dioecesanum »), potius dicatur pag. 19, lin. 20 « ad dioeceseos 
clerum »; item pag. 19, lin. 24 dicatur « ad dioecesis familiam ». 

5. Pag. 23, linn. 22 s. legatur: « ..ex tribus partibus suffragiorum 
praesulum quibus ius est conferentiae interesse cum voto deliberativo, prae- 
sentium prolatae... ». In magnis, uti in Brasilia, conferentiis facile accidere 
potest quod tertia eorum quibus ius est interesse cum voto deliberativo, 
pars ob rationes varias (plus minus validas) abest, immo consulto abest, ne 
decisiones sumantur. luxta regulas generales iuris procedatur. Vocati, ab- 
sentes hora statuta, non censentur. 

6. Pag. 7, linn. 24 s. dubium occurrit: sitne legendum « ...cum (ex 
Dei institutione et praecepto) apostolici muneris Ecclesiae... sponsores... », 
an potius « cum (ex Dei institutione et praecepto apostolici muneris) Eccle- 
siae... sponsores... »? Duplex lectio sensum bonum prae se fert. Át ea quae 
intenditur, forte additione commatis indicari potest. 

7. In toto schemate terminus « Ecclesiae universae » contradistinctae 
ab « Ecclesia peculiari » (cf. pag. 5, linn. 10, 24; pag. 5, lin. 11 (singula- 
rum); pag. 6, lin. 2 (diversarum); lin. 1 (peculiaris); pag. 8, lin. 14; pag. 22, 
lin. 2) invenitur. 


28 

Peculiaris ecclesia est dioecesis, ut patet textu pag. 22, lin. 2 et pag. 8, 
lin. 14 (...et aliarum peculiarium Ecclesiarum...) In schemate de Ecclesiis 
Orientalibus, pag. 5, idea evolvitur Ecclesise particularis. Timeo, ne parva 
verborum distinctione confusio rerum oriatur, praesertim cum in usu lo- 
quendi Ecclesiae Romanae hucusque nomine particularis Ecclesiae veniat 
quaelibet Ecclesiae pars ut ita dicam circumscripta (dioecesis, praelatura 
nullius, vicariatus apostolicus, etc.). Sufficit in medium afferre modum ]lo- 
quendi de festis ecclesiae particularis etc. Id unum quaero, utrum modus lo- 
quendi, ab uno eodemque Concilio, in duobus istis schematibus forte admitten- 
dis, adhibitus, sufficienter sit clarus et cohaerens. Sapientiores respondebunt. 


Appendix. 


8. Pag. 17, sub n. 3 sermo fit de clero dioecesano (vide animadversio- 
nem supra factam sub n. 4). Agi de sacerdotibus dioecesanis seu non reli- 
giosis patet non tantum incardinatione ibi memorata, sed toto verborum 
tenore et possibilitate forte exsistenti libere disponendi circa bona materia- 
lia (lin. 10, 21). 

Sub eadem rubrica cleri dioecesani sunt positi sacerdotes operibus supra- 
paroecialibus addicti et parochi. Clausula « salvo iure religiosorum » quae 
in pag. 18, linn. 24-25 habetur, apparet quidem religiosos non esse exclu- 
sos, e contra « quadam ratione » inclusos (cf. pag. 19, lin. 20). Attamen 
textus haud adeo arridet ob defectum claritatis et certitudinis ortum e con- 
textu, ut animadversione 4 ostendi. Nisi fallor, res iam aliquo modo clarior 
fiet omissione subtitulorum 1. (pag. 15, post III), 2. (pag. 16), 3. (pag. 17), 
4. (pag. 19). Qua omissione quoque haec sectio tertia « de episcopi dioece- 
sani in munere pastorali cooperatoribus » similior redderetur ceteris sectio- 
nibus in quibus subtituli, licet bene possibiles, non inveniuntur. 

Textus autem n. 26, pag. 17 nullo sub aspectu placet nec satisfacit re- 
rum adiunctis, rerum veritati multis in locis exsistentium. Pius XII, in ce- 
lebri allocutione ad religiosos die 8 dec. 1950 habita, religiosis committi 
dioecesim quandam totamque in ea curam animarum non esse absonum edi- 
cit; id accidere historia missionum et Brasiliae (e. g. dioeceseos lanuariensis 
seu Florestan.) edocet, ubi saltem de facto sacerdotes huiusmodi dioecesanos 
qui in n. 26 describuntur, vel vix vel non habentur. Quis tunc primas habet 
partes in cura animarum exercenda? Oportet igitur ut textus reformetur. 

Propono: « Sacerdotes dioecesani, providi cooperatores ordinis episco- 
palis effecti et Ecclesiae peculiari incardinati vel addicti, unum constituentes 
presbyterium atque unam familiam cuius pater est episcopus, sciant oportere, 
vocationis qua potiuntur natura impellente, ut in animarum cura procuranda 
magnas partes habeant (vel: sustineant) et dioeceseos servitio plene sese 
devoveant.... ». 


[Subscripserunt etiam] J. Romeijn, ep. Samarindaensis; W. Demarteau, ep. 
Bandjarmasinensis. 

Exc.mus P. D. PASCHALIS QUAREMBA 
Episcopus Gallipolitanus 


Cap. I, pag. 8, n. 6, linn. 12-16, agitur de usu bonorum ecclesiasticorum. 
In hoc loco episcopi rogantur ut necessitates non solum proprias, sed 
etiam aliarum dioecesium prae oculis habeant, ad illas sublevandas. 

1. At quomodo episcopi necessitates aliarum dioecesium cognoscere 
possunt? 

2. Quomodo haec communicatio bonorum fieri potest, nisi nova admi- 
nistratio bonorum ecclesiasticorum fiet? Propono ergo: 

1. Ut omnia bona ecclesiastica, proventus scilicet cuiusque naturae 
(congrua, adventitia etc.) in officio administrativo nationali vel regionali cu- 
mulentur. 

2. Ut officium istud unoquoque mense pro rata personis, cultui ad- 
dictis, ea distribuat ope officii administrativi dioecesani, consideratione habita 
gradus, aetatis etc. uniuscuiusque. 

Ita haberetur aequalis distributio bonorum ecclesiasticorum in omnibus 
dioecesibus. 

Cap. I, pag. 9, n. 8, lin. 10, agitur de Curiae Romanae Dicasteriis. 
Propositionem hanc humiliter adderem: « Episcopi facultas sit Summo Pon- 
tifici personaliter et directe referre quod Curiae Romanae non semper dicere 
potest. 

Conveniens erit si dioecesanae res cum Nuntiatura Apostolica tractaren- 
tur immediate, quia haec tantum res peculiares dioecesium exacte cogno- 
scere potest ». 

Cap. II, pag. 15, n. 19, agitur de episcoporum a munere renuntiatione. 
Difficile est episcopos a munere renuntiare, quia se ad officium adimplendum 
semper se valide putare. Huic quaestioni humiliter proponerem hanc solu- 
tionem: Episcopus decimo saltem quoque anno ad aliam sedem transferatur. 
Id et ipsi, et clero et populo magno commodo erit. 

a) Ipsi: Episcopus, sciens se non in perpetuum quamdam dioece- 
sim gubernaturum, actuosius adlaborabit, eius cor nemini adhaerebit, ze- 
lum pastorale semper vivum servabit, et bonam ipsius famam relinquere 
curabit. Experientia docet quod loci mutatio spiritum renovat. 

b) Clero: Si quis e clero suum episcopum, quacumque de causa, 
non diligit, eius translatione decennali animi tranquillitatem acquirit. 

c) Populo: Cum episcopus in aliam dioecesim transfertur, fidelibus 
nova apostolatus methodus datur, novae dispositiones, novus zelus, novus 
fervor: et si qua malevolentia in episcopum erat, eius translatio decennalis 


populum alleviabit. 

Tandem quando episcopus minus aptus suo officio evadit, ad sedem ti- 
tularem transfertur et ita integra sua fama manet. 

Cap. II, pag. 15, n. 22, agitur de disciplina in dioecesarum immutatione. 
In dioecesium immutatione aut innovatione ad normam n. 21 proponere 
audeo quod hae per Nuntiaturam Apostolicam quam per conferentias epi- 
scopales fiant; ratio est quia episcopi magna cum difficultate in delimita- 
tione dioecesium convenire possunt; hoc in casu unusquisque est Cicero 
pro domo sua. 

Cap. II, pag. 16, n. 25, agitur de Curiae Dioecesanae ordinatione etc. 
Iuxta Ius Canonicum vigens Capitulum Cathedrale senatus episcopi est. 
Experientia docet quod in dioecesis regimine Capitulum magnum impedi- 
mentum est; propterea proponere audeo quod canon iste auferatur a codice, 
et addatur tantum coetum presbyterorum ab ipso episcopo compositum 
operam adiutricem ei ministerio praestare. 

Cap. II, pag. 18, n. 29, agitur de stabilitate parochorum etc. Inamovi- 
bilitas parochorum animarum bono detrimentum est, quia decursu tempo- 
ris eorum activitas infructuosa erit propter inertiam. 

Proponere humiliter audeo ut parochi et singuli sacerdotes in aliquo 
officio stare deberent non plus quam quinque annos. 

Hoc magnum iuvamen etit sacerdoti et populo. 

Cap. III, pag. 24, n. 37, agitur de provinciis ecclesiasticis. Si hoc tem- 
pore conferentiae episcopales adsunt, ad quid amplius provinciae ecclesia- 
sticae? Hae locum habebant temporibus transactis, quando conferentiae 
deerant. 

Nova structura Ecclesiae per conferentias episcopales sufficiens erit. 


49 
Rrev.Mus P. D. BENEDICTUS REETZ 


Praeses Congregationis Beuronensis O.S.B. 


Ad nn. 31-33. Agitur in his numeris de relationibus episcopos inter et 
religiosos ad apostolatum quod attinet. Aliquis ex antiquis patribus deserti 
monachos admonuit dicendo duas classes hominum pro monachis esse vitan- 
das, scil. mulieres et episcopos. De mulieribus non est loquendum ut patet, 
sed quid timet ille antiquus monachus de episcopis? 

Antistites quos caritas Dei certo urgebat opinabantur illos monachos 
qui unice Deum quaerebant, optime esse dispositos ad sacerdotium ideoque 
ad ministerium animarum et conabantur eos ad hunc finem extrahere de 
solitudine simul et de eorum vita contemplativa. 

Decursu saeculorum praesertim a saec. XIV, i. e., a Concilio Viennae 
in Gallia habito (1311) omnes monachi ad statum clericalem sunt promoti 
et ita paulatim ex monachis facti sunt clerici regulares. Quod certe non erat 

in intentione S. Benedicti, patriarchae monachorum, qui ordinem laicum 
fundavit in quem cum aliqua scrupulositate admisit sacerdotes (c. 62). 

Aliquibus annis abhinc abbas generalis Ordinis Cisterciensium, rev.mus 
D.nus Quattember, nunc defunctus, in aliqua conferentia in collegio S. An- 
selmi habita dicere potuit: « Sacerdotium destruxit monachismum verum 
et purum ». Quamquam hoc dictum aliquo modo sit exaggeratum, continet 
tamen aliquid veri. Nostris diebus apud plures iuvenes inclinationem videmus 
ad vitam claustralem agendam, quin tamen ad sacerdotium aspirent. 

Sed praesentibus circumstantiis temporis non tantum ordines medii 
aevi et congregationes quas dicunt modernae, sed etiam monachi sunt sacer- 
dotes. Immo novitii qui in monasteria intrant subscribere debent textum 
praeparatum, in quo declarant se ad sacerdotium suscipiendum paratos esse. 
Novus codex certe hac in re alias dabit ordinationes. 

Monachatus et sacerdotium non sunt aliquid contradictorium, immo 
per sacerdotium monachus pulcherrimo diademate incoronatur. Cum gratia 
vero sacerdotalis praesertim data sit ad sacra fidelibus communicanda, fac- 
tum est ut episcopi adiutorium religiosorum pro suis respectivis dioecesibus 
peterent, immo multae congregationes modernae praecise ad ministerium ani- 
marum fundatae sunt. 

Obiicere aliquis potest factum historicum quod medio aevo tot fuerunt 
monachi Ordinis S. Benedicti et aliorum qui facti sunt missionarii optimae 
famae, v. g., S. Augustinus et Bonifatius, Anscharius et Adalbertus, Willi- 
baldus et Willibrordus. Hi omnes exceptiones sunt a regula, immo D.nus 
Ioannes Leclercq nobis retulit, confratres S. Anscharii hunc sanctum vitu- 
perasse de eo, quod vitam claustralem, i. e., vocationem monachalem dese- 
ruisset ut missionarius fuisset. 

In nn. 31-33 nostri schematis principia generalia statuuntur circa coope- 
rationem religiosorum in apostolatu cum episcopis, qui ut successores apo- 
stolorum plenam et perfectam in cura animarum responsabilitatem habent. 
Principia optima ibi proponuntur respectu semper habito ad indolem pro- 
priam uniuscuiusque instituti. Monachi in claustris degentes specialiter pro- 
teguntur, cum dicitur in n. 31: «Salva indole religionum quae ex insti- 
tuto vitam contemplativam profitentur ». 

In n. 23, paragrapho quarta, pag. 20, nimis generaliter dicitur religio- 
sos ordinariis locorum subdi quoad cultum publicum, curam animarum, 
praedicationem, catechesim, etc.... Habent instituta religiosa spiritualitatem 
propriam quae certe se manifestabit in omnibus praedictis. Melius esset in 
hoc decreto omittere singula et specialia, et tantummodo enuntiare princi- 
pia quaedam generalia in quibus omnes concordant, quod iam paucis abhinc 
diebus dictum est ab em.mo card. Browne. 

Venerabiles Patres, en altera vice sententiam meam pandere liceat: 
Cooperatio inter episcopos, clerum saecularem, regularem et monachos potius 
regulari debet caritate, dialogo, conferentiis quam canonibus, praeceptis, 
mandatis etc. ... Quia omnes difficultates vincit amor. 

Exc.Mus P. D. ALEXANDER RENARD 
Episcopus Versaliensis 


J'ai envoyé la lettre cijointe pour le « de vita sacerdotali » à propos 
de l'évéque-perfector. Je me permets de penser qu'il importe que la Com- 
mission de pastorali episcoporum munere in Ecclesia soit au courant de 
cette proposition. 

Ce dernier schéma signale, en passant, que les évéques sont « perfecto- 
res » (pag. 12, lign. 8). Je crois qu'il importe grandement que le texte sou- 
ligne que l'évéque est d'abord « perfector » des prétres, avec référence à 
S. Thomas d'Aquin. Car, sans l'appui d'un texte conciliaire, l'évéque se 
trouve démuni vis-à-vis des prétres dans leur vie spirituelle. 

Exc.qus P. D. IOANNES RIZZO 
Archiepiscopus Rossanensis 


Observationes circa nn. 33, 34, 35 schematis de pastorali episcoporum 
munere. 

Observationes et considerationes in cap. II schematis de pastorali epi- 
scoporum munere circa relationes inter exc.mos episcopos et Congregationes 
religiosas in variüs actionibus apostolatus, animum meum movent ad in- 
terveniendum. 

Recognita religiosorum opera pretiosa in diversis aetatibus historiae Ec- 
clesiae, pro certo habeo ad mentem revocare comprehensionem illius S. Igna- 
tii « nihil sine episcopo », quod sibi vult perseverans activitas, ad infun- 
dendum in tota apostolica vita pretiosum catholicum spiritum, quod in epi- 
scopo inesauribilem et garantem certum habet. 

Nunc, plus quam transactis temporibus, ob mutatas necessitates spiri- 
tuales et sociales fidelium, necesse est ut religiosi se insereant in activo 
apostolatu. Haec insertio saepe reperit difficultates in falsa visione illae 
« esentionis » quam puto redimentionandam esse ut efficaciter bonum ani- 
marum obtineatur. 

Non rarum est invenire conceptiones restrictivae esentionis quasi esset 
fossilizatae, aliquid absolutum et illimitatum. 

Sensibiles necessitatibus temporum, putamus « exemptionem » conside- 
randam esse in meliorem evolutionem ut pro Ecclesia universa novas pretio- 
sas vires donare possit. 

Magis magisque harmonica comprehensio inter superiores religiosos et 
episcopos operam facilitabit. 

Requiritur ex parte religiosorum et religiosarum ille spiritus assuefac- 
tionis vitae dioecesanae et paroeciali, cuius essentiale centrum est et remanet 
Ordinarius loci. 

Mihi videtur absurdum cogitare et constatare vires religiosorum et 
religiosarum independenter ab auctoritate et dispositionibus pastoralibus 
episcopi agere. 

Ordinarius cuius munus est dirigere, inspirare et coordinare totam vitam 
dioecesanam saepe impeditur in procurando bonum animarum difficultatibus 
a religiosis iniuste exhibitis et a superioribus provincialibus et generalibus 


convalidatis. 

Non rarum est — tristi dictu — quod, sine aliqua conventione cum Or- 
dinario loci, religiosi, opera, notabili cum sacrificio incepta, relinquunt. 

Ut in futurum tales amoveantur dissentiones, animo disposito aposto- 
licis necessitatibus temporum auspico ut episcopus in sua dioecesi fideliter 
et efficaciter ab omnibus benemeritis familiis religiosis coadiuvetur, ita ut 
ubique terrarum unitas magisterii pastoralis equilibrio et commoda evolu- 
tione actuetur. 

Iam scimus aliquas Congregationes religiosas haec cogitare recte et feli- 
citer practicare encomiabili laude, sed nondum omnes. 

Ideo, in ambitu observationum quaeso ut venerabiles Patres unanimi- 
ter optent subsignare necessitatem revalutandi auctoritatem pastoralem epi- 
scopi praepositi ad totam dioecesim regendam. 

Exc.qmus P. D. PETRUS SALMON 
Episcopus tit. Iucundianensis 


Pag. 10, lin. 1. Optarem ut daretur notio magis doctrinalis dioeceseos, 
quae non est tantum pars quaedam dominici gregis et imago Ecclesiae: est 
enim ipsa Ecclesia in aliquo determinato loco constituta. Omnes episcopi 
saltem titulum habent alicuius Ecclesiae «localis », etiam illi qui curam 
gerant alicuius « partis dominici gregis », quae tamen non est dioecesis, uti 
sunt episcopi pro fidelibus alicuius ritus orientalis in regionibus ritus latini. 

Pag. 10, lin. 18. Loco « proponant imprimis finem supernaturalem », 
mallem dicere: Regnum Christi et Dei adnuntient et in omnibus gentibus 
instaurent instrumentis quae divinitus data sunt ad felicitatem aeternam 
consequendam (cf. schema de Ecclesia, n. 5). 

Pag. 10, lin. 22. Eodem modo, adderem, post « Ostendant insuper »: in 
aedificatione Corporis Christi... 


23 


Exc.uqus P. D. ANTONIUS SAMORÉ 
Archiepiscopus tit. Ternobenus 


Super schema decreti de pastorali episcoporum munere in Ecclesia non- 
nullas animadversiones submittere velim, quae ad cap. II et III eiusdem 


schematis referuntur: 

1. Quod statuitur in n. 22, circa conferentiae episcopalis votum expri- 
mendum, incerte videtur enunciatum. Hoc modo corrigendum putarem: 
« Salvo iure communi ac disciplina Ecclesiarum orientalium, cum de dioe- 
cesium immutationibus aut innovationibus agatur, conferentiae episcopales 
pro suo quaeque territorio — ope etiam adhibita peculiaris commissionis, 
si id necessarium videatur — vota et consilia sedula cura praebeant, Apo- 
stolicae Sedi rite proponenda ». 

Similiter, statutum n. 39 (de Provinciis Ecclesiasticis) his verbis enun- 
ciarem: « De huiusmodi Provinciarum circumscriptione aut regionum erec- 
tione studium vel votum exquiratur competentibus episcoporum conferen- 
tiis seu commissionibus, iuxta normas iam de dioecesium circumscriptione 
in art. 21 et 22 statutas ». 

2. Definitio conferentiae episcopalis, in n. 36 exarata, dubium inducere 
potest quod iste « coetus » potestatem habeat leges ferendi veluti Conci- 
lium provinciale aut nationale; magis accurata videtur haec, quae sequitur, 
definitio: « Est episcoporum conferentia veluti coetus seu conventus in quo 
sacri antistites cuiusdam nationis vel territorii sua sponte congregantur, ad 
amice conferendum ac statuendum circa ea quae pro tutela rei catholicae, 
pro bono et incremento Ecclesiae Christi et pro salute animarum suscipienda 
videantur ». 

3. Cum de peculiaribus adiunctis, quae prae oculis habenda erunt, quan- 
do agitur de dioecesium circumscriptione, mentionem etiam facerem de 
« finibus » qui in quolibet territorio statuti vel statuendi sunt ab auctori- 
tate civili: ita ut, quantum fieri potest, fines utriusque circumscriptionis 
ecclesiasticae et civilis simul componantur. 

4. Quoad religiosos, ad n. 33, cum de fovenda cooperatione inter 
varia Instituta religiosa, episcopos et clerum agatur, mentionem aliquam 
haberem — exempli gratia — de conferentiis religiosorum in unaquaque na- 
tione seu regione extantibus. 

Exc.qus P. D. ALFONSUS SÁNCHEZ TINOCO 


Episcopus Papantlensis 


Cap. I, ad pag. 9, n. 9, proponitur sequens: post paragraphum pri- 
mam, in lin. scil. 5, addatur: « Hoc nihilominus munus, ex natura sua, 
specifice administrativum, consultivum et exsecutivum est » (Conf. Alloc. 
ad Curiam Romanam SS. Pauli VI die 21 sept. 1963: schema pag. 26, 
n. 6). 

Ratio quidem in eo est reponenda quod ipsa dicasteria non pertinent 
ad collegium episcopale. 

Exc.mus P. D. ANTONIUS SANTIN 


Episcopus Tergestinus et lIustinopolitanus 


De n. 33, 3) secunda alinea Pater quidam in aula loquens desideravit 
ut adiungerentur haec verba: « ad normam iuris» ad servanda religioso- 
rum iura. Nos vero subscripti opinamur religiosos quoad curam animarum 
et eorum pastoralem actuositatem in fideles sub iurisdictione episcoporum 
statuendos esse, quia ut unicus sit moderator pastoralis ministerii in dioe- 
cesi oportet. Etiam ecclesiae fidelibus apertae visitationi pastorali episcopi 
subiectae sint, sive quia episcopus est moderator cultus in dioecesi et eccle- 
siae religiosorum loci cultus sunt, sive ut pastor suos dioecesanos qui illas 
ecclesias frequentant docere et inter se obvios esse possit. 


[Subscripserunt etiam] Aegidius Bignamini, arch. Anconitanus; Ioseph Bo- 
nacinij ep. Brittinoriensis; Angelus Calabretta, ep. Netensis; loannes Proni, ep. 
Thermularum; Felix Bonomini, ep. Comensis; Angelus Prinetto, ep. tit. Hadria- 
nopolitanus; lacobus Cannonero, ep. Astensis. 


*o*k * 


N. 16, pag. 33, linn. 14-16 et n. 17, pag. 34, linn. 34-37. Bis memo- 
rantur instrumenta investigationis socialis. Sufficit semel. 

N. 24, pag. 39. Quaestio, de qua in hoc numero agitur, respicit prae- 
cipue Italiam. Quomodo vero conferentia episcopalis, quae tam frequens 
est, hanc spinosam et urgentem quaestionem solvere poterit? Necesse est 
ut non nationalis sed regionalis conferentia rem, de qua nunc quaeritur, 
prudenter et practice enodandam aggrediatur et postea Apostolicae Sedi 
proponat. 

N. 28, pag. 42, linn. 16-18. Nullo loco in hoc schemate, quod de dioe- 
cesis regimine agit, officium in memoriam revocatur oboedientiae presbyte- 
rorum erga episcopum, pro qua hic voluntatis consociatio cum episcopi 
voluntate substituitur. 

Hoc modo indisciplinae sternitur via. 

N. 28, par. 42, linn. 21-24. Multa iam consilia habemus audienda (Ca- 
pitulum Cathedrale, Consilium dioec. administrativum in rebus oeconomicis, 
Consilium pastorale — cf. n. 27 —  Coetum dioecesanum presbyterorum 
— cf. n. 7 decreti de ministerio et vita presbyterorum). Hoc vero loco 
praecipitur colloquium commune de re praesertim pastorali cum sacerdoti- 
bus dioecesis statis temporibus instituendum. Sufficit data occasione, quando 
episcopus hoc utile consideraverit. 

N. 30, pag. 44, lin. 25. Loco « exigat » ponatur « exigit ». Pastorale mu- 
nus hanc visitationem certe exigit. 

N. 30, pag. 44 post 2). Intelligens et efficax exercitium curae animarum 

exigit periodicos (saltem  mensiles) conventus cleri parochialis ad bono 
animarum consiliis collatis sapienter providendum. 

Initio anni ecclesiastici lineamenta laborum et operum (programma) 
totius anni, experientia omnium paroeciae sacerdotum, parentur. 

N. 31, pag. 45, lin. 17. Urgens est necessitas simpliciorem reddendi mo- 
dum procedendi in amotione parochorum. Consulendum videtur esse in 
schemate et non remittendum ad futurum Codicem I. C. 

N. 35, pag. 47, lin. 35. Expungantur verba « ad normam iuris », quae 
hanc necessariam ordinationem enervant. Hoc bene componi potest etiam 
cum Allocutione Pii XII diei 8 dec. 1950. 

N. 35, pag. 47, lin. 40. Post verba « cultus divini » adiungatur « ad 
visitationem canonicam ecclesiarum ». 

N. 35, pag. 47, post 4). De quaestuationibus pecuniae verbum faciendum 
est. Regulares quos mendicantes dicunt, eleemosynas quaerere valent de 
sola superiorum suorum licentia. At regulares mendicantes non sunt. Nomen 
est memoria historica, pura fixio et extra tempus. Nulla domus indiget 
mendicatione ad vivendum. Nec est occasio semet humiliandi quia unus 
frater laicus eleemosynas per domos quaerit. Non ad paupertatem et hu- 
militatem colendas hoc fit, sed potius contra has virtutes. 

N. 40, 1) pag. 88, linn. 6-7. Iura metropolitarum circa dioeceses suffra- 
ganeas ne augeantur quia libertas episcoporum, ac non certe in bonum ani- 
marum et dioecesis regiminis, coartaretur. 

N. 42, pag. 89, lin. 2. Post verba « committi possunt » haec ponantur: 
« quae officia iurisdictionem non impediant ». Exemplum habemus in Italia 
ubi episcopus cappellanum carceris in sua dioecesi nominare non valet, nisi 
facultatem a praelato huic servitio praeposito obtineat. 

N. 44, pag. 89, linn. 30-34. « Super quae Directoria iam confecta sed 


nondum adprobata mens episcoporum exquiretur ». 

Exc.uus P. D. VILLELMUS SCHOEMAKER 
Episcopus Purvokertensis 


Omni qua par est humilitate et reverentia, rogamus ut in supradicto 
schemate meliorentur sequentia: 

N. 28, pag. 18, linn. 1-2. Iteratio adhortationis « commendationis in 
Domino » ex C.I.C. can. 1350 p. 1, maxime ;zefficax aestimanda est, sicut 
ex pastorali cura pastorum in universo orbe dispersorum, usque nunc proba- 
tur. $; Ecclesia Christi in essentia sua « missionaria » dicenda est, melius 
obligatio caritatis humanae consortiae in testificatione nuntii —  evangelici 
et cooperationis ministerii — caritati hic exprimeretur « clare indicans obli- 
gationem in caritate adversus eos qui extra sunt», per koinoniam et dia- 
coniam christianam ad omnes. 

N. 26, pag. 23, linn. 16 ss. Ex praxi in Indonesia mihi videtur, quod ab 
initio institutionis « conferentiarum nationalium », periculum « collisionis 
iurium » quam possibile eviteretur, clare enuntiando, quod Institutiones a 
conferentiis erigendis vel ab eis directe dependentibus, etiam in iure eccle- 
siastico a regimine conferentiae dependent, et non ab Ordinario loci ubi 
forsan Institutiones sicuti « secretariatus, commissiones, officia » de facto 
sunt et operantur. 

Idem dicendum de Associationibus fidelium tum religiosae tum civiles 
mixtae quae habent « Regimen Centrale vel Nationale » sed de facto pluries 
in urbe-capitali nationis domicilium operationis habent, ut eximuntur a Iu- 
risdictione Ordinarii loci et directe subiiciantur regimini conferentiae natio- 
nalis, qui autem nihil aliud faciet quam declarare quod associationes istae 
sub respectu fidei et morum et pastoralis curae nationalis approbantur in 
actione sua, salva semper licentia Ordinariorum locorum ut de utilitate pa- 
storali pro sua quaque dioecesi iudicent, et approbationem agendi in sua 
dioecesi praebent. 

Ideo praesertim quia regimina centralia associationum, plerumque in- 
fluxum pastoralis urbanicae subsunt, et non tanto respiciunt possibilitates 
in pastorali rurali. 

Inde auctoritas conferentiae nationalis cautiatur, auctoritas Ordinarii 
loci pro sua dioecesi non minuatur, et laici ipsi non semper conflicto con- 
scientiae urgentur « quanam auctoritati ipsi subsunt » nationali vel locali 
et in quibus causis. 


1. In genere textus emendatus valde placet. 

2. Animadversio ad prooemium. VMalde placet nomenclatio de hierar- 
chia catholicitatis christianorum tamquam « pastoratus ministerialis »  uni- 
versalis vel localis. 

Inde speramus quod in futuro nomenclationes e civili societate desum- 
ptis, evitentur in textibus magisterii Ecclesiae. 

Ne definiatur structura Ecclesiae tamquam « monarchia aut democra- 
tia». Structura Ecclesiae Christi est aliquid « sui generis », quod in appa- 
ratu structurali quidem aliquando formas temporales e situatione histo- 
rica desumptas, sibi assumere potest, sed structuras temporales istae me ur- 
quam obnubilent, verum fluxum vitalem Ecclesiae Christi. 

3. Animadversio ad cap. I. Ad n. 4: iam antea ad Commissionem 
ante-praeparatoriam scribimus considerationes « de numero participantium », 
quia massa Patrum plus quam duo millia, plus minusve intractabilis et mi- 
nus effective iam a priori mihi videbatur. 

Idea « repraesentationis » inde mihi non abhorret, si tamen numerus 
realiter participantium ab ipsis provinciis ecclesiasticis vel conferentiis na- 
tionalibus determinari potest, et semper omnibus et singulis episcopis fas 
est scripto opiniones suas Synodo Oecumenico aperire vel directe vel per 

suos repraesentantes, qui ut repraesentantes agant « cum mandato generali 
vel speciali ». Quod in Iure Canonico describendum sit. 

Verus amor probari potest, si in futuro a provinciis vel conferentiis na- 
tionalibus et contributio expensorum « pro rata parte » ad 5 vel 1096 rogatur, 
servatis servandis. 

4. Ad n. 5: consilium centrale suum utilitatem probare potest pro 
vita ecclesiae universalis, si de iure et de facto sit locus deliberationis Jiberae 
inter episcopos ex toto orbe adunatos et diversitatem situationis Ecclesiae 
in mundo repraesentantes. 

Sint episcopi pastores et administratores, visionarii charismatici et scep- 
tici, progressivi et conservativi, ex omni parte mundi selecti et praesentati, 
devoti et politici sed in genere plus qualitatem quam numerosam quantita- 
tem gloriantes. 

Ut Pastor Universalis « de consulto » pastorum selectorum localium, bo- 
num commune totius Ecclesiae et zzzzdi aptius provideri possit. Consilium 
Centrale sit in iure quid « sui iuris » tamquam « Consultum Altum » ad 
serviendum bonum Ecclesiae et mundi, extra influxum directum Curiae Se- 
dis Romanae, directe dependens a Summo Pastore Universali. 

5. Ad n. 9: Romanae Curiae Dicasteria si non existerent, de novo 
creari deberent, sunt de necessitate functionali pro administratione Ecclesiae. 
Quia autem ab hominibus reguntur, imperfectionibus humanis premuntur 
sicut etiam institutio « collegii episcopalis insuper ipse Institutio Supremi 
Pontificatus ». 

Imperfectiones istae quae ameliorari possent inter alia mihi videntur: 

4) In quantum possibile esset, de iure et de facto, regimen et admini- 
stratio Ecclesiae Universalis, distincta immo et divisa sit a regimine et ad- 
ministratione Romanae Dioecesis (Vicariatus). Usque nunc pro nobis exte- 
ris, duae istae nimis iunctae apparent, ita ut situatio politica socialis cul. 
turalis ethnica Romana et Italiana nimis influent decisionibus pro toto orbe 
latis, et situatio italiana et romana tamquam « norma directiva » orbis 
utitur. 

Inde proponimus ut « Nomen sit Omen », et Curia Romana deinde no- 
minatur, v. g. Curia Vaticana aut Curia Pontificia, et ut nomen « Curia Ro- 
mana » reservatur pro administratione Vicariatus, a Romanis pro Romanis. 

b) Ut divisio realisetur certe iuvabit ut in Curia Pontificia adnu- 
merentur advisores et membra administrativa ex omni gente et populo ubi 
catholicitas invenitur, ut vox populorum et diversitas situationum « pro re 
fidei et morum et paedagogia humanitatis » audiatur viva voce in centro 
regiminis Ecclesiae Universalis. 

Ex altera parte « vis romanizandi » aeterni urbis, iuvabit ut identitas 
nationalitatum ita christianisetur, ut unitas et caritas florebunt. Forsan in 
diversis « Congregationibus » creari possint, sic dictae: « divisiones admi- 
nistrativae secundum unitates culturales » quia quamquam omni humanitate 
inest « aequalitas fundamentalis », situatio culturalis in mundo ita est di- 

versa in imaginibus culturae humanitatis, quod applicatio normarum univer- 
salium tamquam «finis acquirendus », nondum semper et ubique eodem 
tempore aequaliter urgeri potest. 

c) Ádministratio oeconomica et socialis forsan etiam in Curia Ponti- 
ficia, tribui posset diaconibus, ut esset quandam « Diaconiam Ecclesiae Uni- 
versalis » /z Urbe pro Orbe, sub Cardinale-Diacono. 

d) Institui possent 7ova Dicasteria v. g.: 

Congregatio pro laicis (de loco et functione laicorum in Corpore 
Ecclesiae, de « dialogo » cum repraesentantibus ex laicatu super necessita- 
tes Ecclesiae Christi, de apostolatu laicorum, de familia). 

Congregatio de « Paedagogia christiana » tractans de variis the- 
matibus educationis humanae et christianae, individualis socialis familialis 
nationalis supernationalis et de problematibus psychologicis, ethicis, biolo- 
gicis annexis. Inde transiens in ductu animarum cum « Sub-secretariatus » 
de « communicationibus humanis »; de «cura pastorali ecclesiae », ad in- 
tra; de « catechesi et propaganda ad extra»; de « educatione christiana ». 

Congregatio de « Diakonia Pontificali », tractans de operibus cari- 
tatis, ad sublevandam penuriam et egestatem in mundo, cum suis sub-divi- 
sionibus (Caritas internationalis). 

Congregatio « Evangelizationis mundi », tractans de munere evan- 
gelizandi tum ad intra ad baptizatos semper evangelizandos, quam ad extra 
de testificatione coram nondum baptizatos (missiones) ad extra. 

6. Animadversio ad cap. II. Ad n. 12: inseratur enuntiatum « de uni- 
tate fundamentali doctrinae christianae servandae » ne in quaestionibus di- 
sputatis sed agitatis ubi adhuc est « libertas opinionis », unum enuntiatum 
episcopi adversus alium adhiberi potest, quamquam diversitas situationis 
diversitas sapientiae pastoralis advisare potest. 

Sit modus in rebus. 

Ad n. 32: de innovationibus in structura pastoralis paroeciae. Rogamus 
ut in Iure Canonico de novo describeretur notio: 

Rectoratus fungens tamquam « quasi paroecia » in dioecesi, desumens 
e dictis de Rectoribus in Iure vigenti, sed specialiter erecti pro situatio- 
nibus in terris missionum ubi nuper hierarchia instituta est, vel pro regio- 
nibus sic dictae « Diasporae » ubi omnes conditiones personales et materia- 
les in Iure pro vera paroecia indictae, pro longiore tempore providentur 
non adfuturi esse. 

Si paroecia esset structura pastoralis localis, Rectoratus posset esse vel 
localis ve] functionalis vel uterque. 

Diakonia: insuper prodesset si in Iure quaedam regulae administrati- 
vae et pastorales inserebantur pro erectione « Diakoniarum » ubi in missio- 
nibus vel diaspora ab episcopo munus diaconatus instaureretur. Quid sit 
munus, ius, obligatio, dependentia, responsabilitas, relationes cum  paroe- 
cia, rectoratu, dioecesi. 

N. B. Meminisse iuvat, quod in dioecesi Monasteriense in Germania 

vulgo Münster, et in dioecesibus neerlandicae regionis, forma pastoralis 
Rectoraat vel Vikarie adhuc in usu est. 

7. Animadversiones ad cap. III. Ad n. 38 sub 3: advisatur ut iuridice 
« Officia et institutiones » a conferentia nationali vel regionali de communi 
consensu legaliter erecta « eximuntur» a iurisdictione Ordinarü loci ubi 
forte erecti sunt, sed directe subsunt iurisdictioni regiminis legalis ipsius 
conferentiae. Id ut lites inde ab initio vitantur (experto crede Roberto). 


2d 
Exc.wmus P. D. AURELIUS SORRENTINO 


Episcopus Bovensis 


Super n. 28 cap. II schematis decreti de pastorali episcoporum munere 
in Ecclesia. 

1. Ut nos edocet relatio, quae in fine schematis invenitur, schema no- 
strum, cui titulus de pastorali episcoporum munere in Ecclesia, ex praecipuis 
articulis coalescit, de quibus agebatur in duobus prioribus schematibus de- 
cretorum: de episcopis ac de dioecesium regimine et de cura animarum, com- 
missione de laboribus Concilii coordinandis ita disponente. 

Haec enim commissio ita mandavit ac statuit: « ridurre la materia dei 
propri schemi, in conformità delle finalità preminentemente pastorali del 
presente Concilio, rinviando alla prossima riforma del Codice di Diritto 
Canonico gli argomenti a carattere prevalentemente giuridico », « nello sche- 
ma de episcopis ac dioecesium regimine siano incluse le norme piü rilevanti 
e gli indirizzi fondamentali dello schema de cura animarum, che viene per- 
ció eliminato dall'elenco degli schemi ». 

Liceat mihi, maxima cum reverentia, stuporem simul ac dolorem promere 
pro capta sententia: mirum mihi videtur Concilium Oecumenicum, quod 
inde a primis diebus extollit suam indolem pastoralem, non pertractare illud 
schema, in quo suam peculiarem notam ostendere debuisset, in quo summa 
et synthesis omnium laborum in iuvenilem vigorem Ecclesiam redigendi in- 
veniri debuissent. Nam, inter omnia, si quae sint, schema de cura animarum, 
natura sua, pastorale est. 

Neque negari potest decretum huiusmodi, in quo, etsi summatim, normae 
et rationes pastorales collectae essent, sacerdotibus et fidelibus perutile ac 
maximo emolumento esse. 

2. Sed quidquid sit de ista sententia, quam ego reverenter recipio et 
amplector, non mihi videtur in novum nostrum schema omnes praecipuas 
normas et rationes schematis de cura animarum transfusas esse. 

Nam, nihil vel fere nihil habetur in schemate de pastorali parochorum 
officio, de operibus apostolatus rite coordinandis, de catechetica populi 
christiani institutione, et speciatim nihil dicitur de instituto paroeciali. 

3. N. 28 est tantum exhortatio quaedam, quae verba generalia continet, 

in memoriam revocans munus docendi, sanctificandi et regendi parochorum, 
quod ceterum nemo negat. 

Sed quaestio alia est: quomodo haec munera hodie exercenda sunt, vel, 
quod idem est, quibus modis, qua via et methodo evangelium Christi, quod 
robur, lumen et salus est, hominibus nostri temporis ferri debeat, quomodo 
illud colloquium salutis, de quo, fuse, pertractat Summus Pontifex in admira- 
bili Littera Encyclica a verbis incipienti Ecclesiam suam instaurandum sit 
cum hominibus nostri temporis, cum iis, ut verbis Pontificis utar, qui de 
statu in quo versantur, etsi inaniter, gloriantur cum persuasum habeant 
sibi suas vires satis esse ad prosperitatem adipiscendam, vel sine spe in 
insanabili humanae naturae corruptela quiescunt, cum iis qui nullam reli- 
gionem profitentur et Deum negant, vel feliciter in gremio Ecclesiae degunt. 

Non quaeritur hic, ut evidens est, expositio systematica theologiae pa- 
storalis, sed enucleatio principiorum, indicationes, quae ad praxim deduci 
possint et ex quibus nova theologia pastoralis efformari possit. 

Nova theologia pastoralis, inquam, non certo novitate doctrinae, sed no- 
vitate methodi, functionum ac distributionum ministeriorum et officiorum. 

4. Ad hoc studium et laborem dulce suaviterque nos impellit, ni fallor, 
ipse Summus Pontifex, cum in eadem Encyclica Ecclesiam suam dicit: « Opi- 
namur quidem Concilium Oecumenicum, quaestiones pertracturus ad Fc- 
clesiam pertinentes quatenus in humana consortione nostrorum temporum 
operatur, magisterio suo nonnullas traditurus esse normas sive quoad doctri- 
nam sive quoad usum, aptas ad recte serendum colloquium cum hominibus 
huius aetatis ». 

Quid enim sub nomine « pastoralis » venit? 

« E' certo un'espressione, questa, ait Summus Pontifex in allocutione 
diei 7 iulii 19653, che di frequente ricorre nel nostro linguaggio ad assicurare 
stabilità di dottrina e fervore di opere... Pastorale vuol dire servizio di un 
ministero responsabile ». 

Et in allocutione diei 7 septembris 1963: « Pastorale à termine pro- 
grammatico e glorioso... (Esso) ci richiama alla mente uno dei nomi pià 
fiorenti della teologia pratica, la teologia pastorale, e cioé la scienza e 
l'atte della Chiesa di salvare le anime, che é quanto dire conoscerle, avvici- 
narle, istruitle, educarle, guidarle, servirle, difenderle, amarle, santificatle ». 

Hoc sensu sacerdotes et laici, ut opinor, a Concilio petunt et exspectant 
novas normas theologiae pastoralis, quae rationem habeant illarum « esigenze 
apostoliche del regno di Dio, nella contingenza della vita contemporanea », 
de quibus locutus est Paulus VI in eadem allocutione diei 7 septembris 1965. 

Mysterium seu oeconomiam salutis Deus in Ecclesia operatur secun- 
dum variationes temporum et locorum, libertate hominum servata: « Archi- 
tectus (divinus), ait S. Augustinus, aedificat per machinas transituras domum 
manentem » (Sermo 362). 

5. Ad catecheticam populi christiani institutionem, quod primum Ec- 
clesiae officium est, tantum paucae lineae consecrantur. 

Dum ex una parte fides multorum languescit et erroribus in mundo gras- 
santibus inquinatur, ita ut in discrimen fidei integritas vocatur, dum ex alia 
parte manifeste patet plurimos fideles profundius sentire mysterium Eccle- 
siae et desiderare imbui verbo Dei, Concilium pastorale quasi omnino silet 
de hac re! Non vobis mirum et absonum videtur? Quisnam erit effectus 
psychologicus huius silentii apud fideles et sacerdotes? 

6. Sed, quod gravius est, nihil omnino de paroecia dicitur. 

Nostris temporibus multa studia investigationesque peracta sunt super 
institutum paroeciale, quae magis magisque momentum huius cellulae fun- 
damentalis in Corpore Christi mystico, quod est Ecclesia, patefaciunt. 

In Instituto paroeciali quaedam sunt certo emendanda, alia mutanda. 
Emendandum, iudicio multorum, ne omnium dicam, est beneficium paroe- 
ciale, quod quam maxime mentalitati hodiernae repugnat utpote inviso do- 
mino parochum non raro aequiparat. Sed, qua institutum est certo servan- 
dum, etsi perficiendum. In paroecia enim Corpus Christi mysticum per 
curae animarum officium aedificatur, pueri in doctrina christiana instituun- 
tut, pauperibus, aegrotis et miseris quibuslibet necessaria et opportuna sub- 
sidia praestantur, doctrina socialis Ecclesiae ad effectum deducitur, debitus 
honor Deo praestatur. 

« Paroeciae quodammodo repraesentant Ecclesiam visibilem per orbem 
terrarum constitutam » (Const. de s. Liturgia, n. 42). 

« La Parrocchia $ il cardine della Diocesi, intorno a cui gira, si anima 
e si coordina ogni azione pastorale che si svolge entro i suoi confini » (S2zodo 
Romano, art. 100). 

Ad Concilium ergo spectat, mea humili sententia, normas aptas dare 
quae ad optatam renovationem ducant eamque faciliorem reddant, atque 
illam rerum accommodationem (- aggiornamento) adipiscatur, quae in vo- 
tis fuit Ioannis XXIII, in votis est Pauli VI et vestris. 

Si paroeciae facie pura eniteant ac iuvenescant, tota Ecclesia Christi 
pura facie enituet ac iuvenescet. 

Conclusio. a) Dentur igitur novae normae theologiae pastoralis, quae 
exigentiis et necessitatibus hominum nostrae aetatis magis respondeant. 

b) Resumantur alii numeri, opportune, se casus ferat, contracti, qui 
in priore schemate de cura animarum inveniuntur. 

c) Recipiantur in decreto illae partes et capita quae in Littera Ency- 
clica Ecclesiam suam ad theologiam pastoralem referuntur. 

Littera Encyclica, ut meministis, ut argumentum habet: quibus viis 
catholicam Ecclesiam in praesenti munus suum exsequi oporteat. 

d) Alius titulus schemati detur, rei quae in eo continetur magis con- 
veniens. 

e) Pro coordinatione apostolatus confirmetur competentia episcopi 
pro sua dioecesi. 

Actio pastoralis dioecesana esse debet, i. e. ab episcopis, quos Spiritus 
Sanctus posuit regere Ecclesiam Dei, promanare: haec est necessitas et po- 

stulatio semper valida, numquam praetermittenda vel obliteranda. Ad epi- 
scopum, ut pastorem gregis populi Dei, spectare debet diversa opera et acti- 
vitatem pastoralem coordinare. 

Tempus iam est in novum ordinem redigendi organa dioecesana, sive 
officia et commissiones obsoleta et inutilia, quae vi inertiae adhuc in vita 
manent, abolendo, sive nova, si id necessarium videbitur, erigendo, sive 
inter se diversa organa et officia coordinando. 

Liceat pro organis dioecesanis promere votum, quod laudabiliter legitur 
in n. 9 cap. I pro Romanae Curiae Dicasteriis: « novae ordinationi, necessi- 
tate temporum magis aptatae, subiiciantur, praesertim quod spectat eorun- 
dem numerum, nomen, competentiam, propriamque procedendi rationem, 
atque inter se laborum coordinationem ». 

Magno cum gaudio perlegi quae Paulus VI scripsit archiepiscopo Medio- 
lanensi occasione « XIV Settimana di Aggiornamento pastorale » die 14 iulii 
1964: «Il clima di attesa della terza Sessione del Concilio Ecumenico 
Vaticano II offre a Sua Santità l'occasione per un'ulteriore riflessione a 
proposito di questa unitaria e organica ^ pastorale d'insieme ": e cioe che 
essa non puó esistere e operare se non al livello dell'Episcopato. Di fatto, 
come già osservava Pio XII, * non puó esistere Pastorale sui iuris, all'in- 
fuori cioé dei pastori ordinari e immediati del gregge " (ai Vescovi, 31 mag- 
gio 1954). Tale azione episcopale scaturisce dalla visione dommatica del 
Vescovo, posto dallo Spirito Santo a reggere la Chiesa di Dio (cf. Act. 
20, 28): essa é dunque una necessità permanente, un'esigenza di tutti i 
tempi » (cf. L'Osservatore Romano, 31 agosto 1964). 

Si hoc fiet, etiam hac de causa « peropportuna existimanda videtur Oecu- 
menici Concilii celebratio, quod, cum id in primis sibi proponat, ut singula- 
rem induat notam, quam pastoralem appellant, ut canonicam renovet disci- 
plinam, utque christianae vitae usum, congruenter ad divinam suam natu- 
ram, faciliorem reddat, idcirco iam nunc optime promeretur, antequam scil. 
pleraque decreta promulgentur, quae ab eodem exspectantur » (Enc. Eccle- 
siam suam). 

Exc.qmus P. D. HENRICUS TENHUMBERG 
Episcopus tit. Tbuburnicanus, aux. Monasteriensis 


Ad cap. I, n. 9: propono, ut post verba « novae ordinationi » (pag. 9, 
lin. 8) inseratur: « indole et traditionibus variorum rituum et regionum 
melius accommodatae et... »; et post verba «laborum coordinationem » 
(pag. 9, lin. 4) addatur: « ut melius correspondere possint variis muneri- 
bus Romani Pontificis: utpote Episcopi Urbis, Primatis Italiae, Patriar- 
chae Occidentis et Vicarii Christi pro tota Ecclesia ». 

Rationes sunt: 1. Varietas rituum et regionum, quae est signum verae 
catholicitatis et universalitatis Ecclesiae, etiam in dicasteriis Curiae Roma- 

nae clarius manifestari debet. Indoles ecclesiologica et missionalis totius 
Curiae Romanae hoc modo melius demonstrari et probari potest. 

2. Opportuna ordinatione Curiae quoad statum et laboris methodum 
restrictiones forsan ecclesiarum orthodoxarum et aliarum ecclesiarum erga 
S. Sedem minui posse sperandum est. Ergo et ratio oecumenica talem ordi- 
nationem proponendam suadet. 

3. Hoc vel simili modo Curia Romana in sua structura doctrinae sociali 
de sic dicta « subsidiaritate » corresponderet, evitando et falsum centrali- 
smum et falsum provincialismum. Varia munera Summi Pontificis etenim 
vario modo a dicasteriis demonstrari et exhiberi debent. 

N. 17, pag. 13, lin. 4: loco « incrementum cultus publici » dicatur: 


« vitam liturgicam ». 
N. 33, 4, pag. 20, lin« 31: loco « ad publicum exercitium cultus divini » 


dicatur: « ad liturgiam ». 
Rationes: a) Adaptatio ad modum loquendi a constitutione de s. Litur- 
gia adhibitum. 

b) Non agitur solummodo de parte latreutica liturgiae, sed etiam, 
immo praesertim, de munere sanctificandi (cf. pag. 5, linn. 17-18; pag. 10, 
linn. 9-10; pag. 17, lin. 30; pag. 18, lin. 9). Cultus perperam et contra 
etymon vocis sub influxu scientiae religionis in linguis modernis habetur 
ut synonymon liturgiae. Verum est, etiam Scholam uti voce « cultus » (vox 
liturgia a graeca in latinam linguam introducta est demum saec. XVI) pro 
actibus liturgicis (et non liturgicis), sed in contextu theologiae moralis 
(actus virtutis religionis). 

c) Terminus cultus propter saporem paganum etiam in sensu venera- 
tionis vel pietatis a S. Scriptura et fere toto primo millennio christiano 
sedulo vitatur; immo etiam saeculis recentibus in documentis Ecclesiae raro 
adhibetur. Cf, articulos Kul? et Liturgie in Handbuch tbeologischer Grund- 
begriffe, München 1962-1963, vol. I, pp. 865-880; vol. II, pp. 75-97. 

Exc.Mus P. D. HERCULANUS I. M. VAN DER BURGT 
Archiepiscopus Pontianakensis 


Emendatio ad cap. I schematis decreti de pastorali episcoporum munere 
in Ecclesia. 

Cap. I, n. 5, pag. 7. Referentes ad hoc caput speramus hoc Consilium 
Centrale citissime institui potest et quidem durante sessione III Conc. 
Vat. II. 

Rationes: 1. Multae sunt quaestiones quae solvendae manent post Con- 
cilium Vaticanum II et quae meliore modo solvi possunt Consilio Centrali 
auxiliante, cum compositum sit e membris collegii episcoporum totius mun- 
di, quae fiduciam habent huius corporis episcoporum. 

Post institutum hoc Consilium quaestiones supradictae patribus in aula 
consentientibus, transmittentur ad Consilium Centrale, quod simul cum com- 
missionibus postconciliaribus formulationes et solutiones praebere potest. 

2. Si in constituendo Consilio Centrali saltem partim membra eli- 
guntur a conferentiis episcoporum, facilius repraesentatur opinio totius 
collegii episcoporum per totum orbem dispersi. 

3. Melius in solvendis quaestionibus postconciliaribus acquiritur adap- 
latio ad necessitates totius mundi. Secus semper periculum adest opiniones 
unius partis mundi nimis aestimantur. 

N. 2, pag. 5. Melius videtur: « In hac Ecclesia Christus dedit apostolis 
curam pastoralem hominum, qui omnes vocati sunt ad sanctificationem in 
Spiritu Sancto. Romanus Pontifex, Successor Petri, cui oves et agnos suos 
pascendos Christus concredidit, suprema plena et universali in curam 
animarum gaudet potestate. Qui ideo etc. ». 

Rationes: 1. Clarius enuntiatur unitas curae pastoralis Petri et aposto- 
lorum, quorum caput est Petrus. 

2. Eliminatur dualismus quod fortasse legi potest e textu emendato. 

3. Verba «ex divina institutione » superflua videntur, cum ez pro 
Petro e£ pro ceteris apostolis dicitur quod Christus eis dedit curam et 
potestatem. 

Rev.wmus P. D. VILLELMUS VAN HEES 
Magister generalis Ordinis S. Crucis 


Uti notabat relator huius schematis, schema de pastorali episcoporum 
munere in Ecclesia nititur iis quae declarata fuerunt in schemate constitu- 
tionis de Ecclesia. Difficultates autem de quibus mentionem fecerunt Patres 
conciliares in aula, magna ex parte provenerunt, ni fallor, ex deficientia 
huius coniunctionis. 

Schema de Ecclesia multis locis de Summo Pontifice, de episcopis, de 
sacerdotibus, de religiosis et de laicis etc. loquitur, quod etiam fit in sche- 
mate de pastorali episcoporum munere in Ecclesia. Attamen unus circulus 
in hac catena deest. Ab una parte tractatur de principiis generalibus et ab 
altera parte de principiis specialibus. De eo autem quod Ecclesia semper 
magni fecit, nihil expresse dicit schema decreti, nempe de spiritu commu- 
nitario in Ecclesia, Unde provenit quod schema decreti spiritum iuridicum 
nimis spirat. 

Unde ponitur quaestio practica: si admittimus collegialitatem episcopo- 
rum cum ipso Summo Pontifice, quaeritur quinam sit iste spiritus commu- 
nitarius inter Summum Pontificem et episcopos et vice versa, et quidem, 
quomodo positive in hoc schemate exprimatur. Corpus enim morale sine spi- 
ritu communitario operari non potest. 

Alia est quaestio de relationibus inter episcopum dioecesanum et cle- 
rum, tam saecularem quam regularem. Quidnam est fundamentum harum 
relationum? Sine spiritu communitario clerus mandata et leges praescriptas 
exsequi non potest. Sed in quo consistit hic spiritus communitarius in dioe- 
cesi? Si agitur de religiosis, quaeri potest, utrum schema in nn. 32 et 33 
sufficienter rationem faciat spiritus communitarii Institutorum Religiosorum. 
Non ipsi religiosi individualiter opus apostolatus in dioecesi accipiunt, sed 
ipsum Institutum religiosum, non ergo persona physica sed persona moralis. 
Hoc ipso in apostolatu exercendo differunt religiosi a clero saeculari. Ex 
defectu spiritus communitarii bene intellecti pro maxima parte saeculis 
praeteritis ortae sunt difficultates inter saeculares et regulares aliquasque 
familias religiosas. 

Sine hoc fundamento schema decreti loqui non potest de spiritualitate 
colenda in praefatis collegialitatis speciebus nisi superficialiter. Quod mihi 
valde dolendum videtur. 


61 
Exc.mus P. D. HELMODUS HERMANNUS WITTLER 


Episcopus Osnabrugensis 


I. Nemo negat, apostolatum religiosorum cum opere apostolatus totius 
dioecesis harmonicae et fructuose componere esse problema magni ponderis, 
quod nonnullis in casibus ansam praebet seriis difficultatibus. Omnino 
videtur esse laudanda, si Concilium vias idoneas et media apta indicet ad 
meliorem coordinationem opera apostolatus religiosorum inter et dioece- 
sium. Modus autem, quem textus uti nunc iacet proponit, meo humili 
iudicio non solummodo videtur esse inidoneus et inefficax, sed insuper non 
congruere saluti ne dioecesium ne congregationum religiosorum. 

Praecipua obiectiones et difficultates circa nn. 51-35 cap. II sunt se- 
quentia: 

1. Schema vult solutionem problematis praebere per aliquem novum 
institutionalismum iuridicum, qui ad scopum obtinendum videtur esse om- 
nino insufficiens. 

2. Distinctio ordinem internum inter et opus externum apostolatus 
communitatum religiosorum, quod opus externum non superioribus religio- 
sis sed solis episcopis subesse dicitur, hoc extremo modo ab ordinibus reli- 
giosis realisari nequit. Insuper haec distinctio rigorosa in se portat germen 
incitationum mentium et discidiorum in ipsis communitatibus, praesertim 
quod attinet oboedientiam, circa quam inter ordinem internum et opus 
externum apostolatus distinctio fieri nequit. 

3. Verba in n. 32, v. 20, in quibus dicitur, religiosi « vera quadam 
ratione ad clerum dioecesanum pertinere dicendi sunt », videntur non esse 
felix et apta et leniri debere. 

4. Sensus, quem habet conceptus « exemptio » in schemate (cf. n. 33, 

pag. 20, v. 20 ss.) non plene videtur correspondere sensui traditionali huius 
conceptus. « Exemptio » in traditione theologica (saltem etiam) intendit 
maiorem disponibilitatem in apostolatu exercendo ad nutum Sanctae Sedis 
et ad opera, quae fines dioecesium superant. 

Hac de re quaerendum mihi videtur, utrum schema forsitan aliam viam 
ingredi posset ac deberet ad hoc problema rectae compositionis operis apo- 
stolatus et dioecesium et communitatum religiosorum pacifice et fructuose 
solvendum. 

Haec compositionis principium fundamentale sine dubio debet esse prin- 
cipium subsidiaritatis operis apostolatus religiosorum. Meo saltem iudicio 
hoc principium a Concilio enuntiari et inculcari deberet. Progrediens ab hac 
suppositione fundamentali duo plani distingui debent: 4) planum dioecesis 
et 5b) planum supradioecesanum, i. e. natio, regio aut provincia ecclesiastica. 
Duobus in istis planis organa coordinationis ad meliorem cooperationem 
obtinendam necessaria sunt. 

Ad a) in plano dioecesano per repraesentantes communitatum religio- 
sorum in aliquo « Consilio pastorali » episcopi vel in gremio speciali ad ne- 
gotia ad apostolatum pertinentes tractanda instituto, sicut schema in n. 35 
ad 6 (pag. 21, v. 15 ss.) indicat. 

Ad P) in plano supradioecesano per institutionem membri coniunctionis 
inter conferentias episcopales territoriales seu regionales et conferentias 
superiorum maiorum religiosorum alicuius nationis seu regionis. 

Certo certius omnino necessarium est, omnia opera apostolatus religio- 
sorum in aliqua dioecesi vel natione pleno cum consensu episcopi residen- 
tialis vel conferentiae episcoporum exercere. Sed via confidentiae et harmo- 
nicae coordinationis videtur maiori cum fructu ingredi posse, quam via per 
normas iuridicas inter se non bene adaptatas indicata. 

II. Omnino dolendum est meo iudicio, quod schema nihil dicit de 
relatione inter ordines religiosarum et communitates sororum ex una parte 
et officium episcopi ex altera. Normae nunc vigentes, quae determinant iura 
episcopi quoad visitationem praesertim ordinum religiosarum exemptarum 
revera non sufficiunt. Etiamsi hac in re nonnulla in reformatione Codicis 

Iuris Canonici mutari et adaptari erunt, tamen a Concilio normae directivae 
enuntiari deberent. 

1. Ea quae dicta sunt circa opera apostolatus religiosorum, sine dubio 
et a fortiori valent de communitatibus religiosarum. 

2. Insuper episcopi deberet esse ius, invigilare aut melius cooperare 
in educatione ascetica et in instructione religiosa novitiarum et in tota 
ulteriora formatione theologica et religiosa sororum. 

3. Denique mihi videtur esse necessarium, ut episcopus dioecesanus 
evolutionem oeconomicam communitatum sororum et exstructionem aedifr- 
ciorum invigilaret. Hoc modo spiritus paupertatis melius effodi et interdum 
evolutio, quae damnum affert existimationi Ecclesiae, tempestive impediri 


possit. 

62 


Exc.mus P. D. IOSEPH ZAFFONATO 
Archiepiscopus Utinensis 


Peculiares animadversiones. Adprobamus illud « Consilium Centrale » 
a cap. V schematis invocatum, eamque participationem universorum episco- 
porum « sollicitudini omnium ecclesiarum » — de qua in cap. VI agitur — 
laudamus, quae participatio, cum ad effectum ducit spiritum divini man- 
dati: « Euntes in mundum universum... », tum omnes obligat ad apostoli- 
cum munus christianae fidei propagandae, episcopatus naturae intrinsecum, 
in suo duplici adspectu: id est in continua regni Dei dilatatione et assidua 
vitae vigorisque recognitione Ecclesiae iam constitutae et apparatae. 

Ex hac universali sollicitudine — salva tamen Summi Pontificis prae- 
stantia — uberiores fructus consequentur cum demum  interpositiones, 
quinimmo saepimenta et claustra ex patriarum diversis traditionibus po- 
stremo superata erunt, quippe quae non parum damnum Sanctae Matris 
Ecclesiae ad hoc tempus attulerunt. 

Obtestamur atque precamur ut in nova Romanae Curiae Congregatio- 
num ordinatione — ex optato et sententia cap. IX — convenientia conside- 
retur amplioris autonomiae pro dioecesanis episcopis, ne cogantur e. g. ad 
explicatos commentarios de variis materiis et casibus, quin etiam commit- 
tendo eorum paternae prudentiae ipsos casus nonnullorum sacerdotum alio- 
quin a quibusdam nexibus per vitam obstrictorum. 

Maximae utilitatis esse ducimus episcopos praecipue dioecesanos omnium 
terrarum una cum laicis, scientia et virtute praestantibus, eligi ad delibe- 
randi vel consulendi officia in iisdem Congregationibus. 

Votis expetimus ut praescripta de quibus ad XI-XVII, « de munere do- 
cendi, sanctificandi atque regendi », potius quam naturam, originem et 
fines trium pastoralium officiorum episcopi, quae iam a cc. XXIV-XXVII 
constituta fuere, cum « de constitutione hierarchica Ecclesiae » definitum 
est, functionem et exercitium referant et ostendant. 

Monemus ne magna utilitas quin saepe imminens necessitas recogno- 
scendi dioecesium circumscriptionem, de qua agitur in XX-XXII et XXVII, 
meditetur tantum circa quod pertinet ad delimitationem civilem; alias quoque 
causas ad perpensam considerationem reducantur, ut incolarum numerum, 
functionalem sufficientiam, singularum dioecesium historiam, artem, patri- 
monia, etc. Ipsum bonum animarum aequam aestimationem monet augustae 
traditionis. Ceterum ut dioecesis angustior esse non debet, quippe quae in- 
sufficiens et impar pastoralibus huius temporis necessitatibus, ita ne amplior 
quidem, ut impediat communionem episcopi cum populo et sacerdotibus 
suis. 

Putamus etiam ultimae paragraphi ad XXI praescripta generaliori locu- 
tione significanda esse, cum recte nobis timorem inferant nec facilius in- 

flamment immoderatas postulationes, si quae gentes pauciores numero ad- 
sint in alius stirpis natione vel civitate. 

Circa « Consilium Pastorale» ad XXV praevisum, ampliorem illustra- 
tionem ac subtiliorem explicationem exoptamus: quae sint nempe eius of. 
ficia, qui participes socii, quae in concilio agitari possint. Eritne quodam- 
modo praesens consilium dioecesanum cui intersint praesides quoque colle- 
giorum iam extantium, ut de catechesi, de administratione, de liturgia, de 
musica, de arte sacra, de libris editis, de spectaculis, etc., an nova institutio 
cuius officium sit pervestigare tantum problemata et solutionem rogare? 

In definienda positione cleri dioecesani, n. XXVI incertus et ambiguus 
videtur. Satius et utilius est vehementer urgere in vita dioecesana spiritum 
unitatis et consociationis, qui singulos sacerdotes acriter incendat. 

In n. XXVIII maioris momenti notae circa paroecia commemorari pos- 
sunt, vera fidelium communitas, cuius vita alitur in veritate, in caritate 
et gratia. Ex iis praecipuis notis parochus, sacerdotali officio, animo sibi 
fingit rectam magistri et patris et pastoris imaginem. 

Certiores normas speramus quoque circa « amotionem et renuntiatio- 
nem parochorum » de quibus ad XXIX. Animadvertimus « inamovibilita- 
tem » locum cessisse « firmitati ». 

Agnoscimus ampliorem actionis libertatem episcopis concessam, licet 
« cum moderamine inculpatae tutelae »; attamen in tam difficili casu opus 
est « modo procedendi in amotione » non incerto ut habetur ad XXIV-XXIX 
in « De cura animarum » sed accuratius definito. 

Quoad relationes cum religiosis habendas, de quibus ad XXXI-XXXIII, 
invocamus maiorem mobilitatem, ampliorem virium tanti momenti et praetii 
disponibilitatem, speramus diligentiorem et peculiarem institutionem, eo- 
rumque coordinationem immo efficacem subiectionem vitae et activitati dioe- 
ceseos. In lucem feramus oportet externam religiosorum actionem inter fide- 
les, idest sacrorum indices horarios, congregationum conventus et composi- 
tiones, etc., semper cum paroeciae vita esse conciliandam, quinimmo subicien- 
dam. Assertiones manifestas et gravitatis plenas praebet schema, sed illa 
verba « adsint... subsint » videntur magis suadere quam imperare. 

Vota. 1. Nonnulla schemata ad Ecclesiam spectantia afferunt argumenta 
et mentiones necessario interdum repetita et intercidentia, dicendi genere 
et colore diversissima; in unum cogi possunt in « De Ecclesia ad intra » 
et « De Ecclesia ad extra », ut firmioribus principiis innitantur, eodem fer- 
mento glutinentur, spiritu vivificentur, ut visionem unicam et sollemniorem 
praebeant. 

2. Cum diffuse loquatur de episcopatus promotione, quinimmo de ca- 
tholici laicatus promotione, cur ne leviter quidem attingitur promotio cleri? 
Illius praecipue ordinis clericorum qui ad curam animarum consecratus pro- 

prie nostris temporibus concitatis tentationibus vexatur, obeuntibus difficul- 
tatibus fatigatus, amaris delusionibus exanimatus, undique allectus levioribus 
simul ac fructuosioribus muneribus quibus facile excipiatur in mediam 

civium classem longe et tuto ab aggeribus fidei, vel saltem novis et miris 
operibus, longe a fastidiosa monotonia vitae curialis. Attamen firmius et 
certius Ecclesiae robur ille clericorum ordo semper extitit et restat. 

Enixe rogo Concilii Patres ut firme et manifeste praebeant eorum aesti- 
mationem, favorem, studium, consolationem et impulsum omni clero, in 
primis vero quibus cura animarum in dioecesibus obtigit. 

3. Hac illac e schemate videtur emergere nisum ad inveniendam in lo- 
cutionibus formulationem generi iuridico aptam, ut melius multiplices peti- 
tiones componantur. 

Dioecesis, ut in schemate delineatur, in sua necessitudine cum Sancta 
Sede, in instanti et repetita non mediatae plenitudinis potestate quoad rela- 
tiones internas cum omni clero et universis fidelibus manifeste videtur magis 
sollicita in suis iuribus fundandis et tuendis quam in affabili effusione et 
evangelica donatione, quodam pragmatismo vel functionali technicismo quasi 
dominata. 

Res certe non secunda cadit, cum quisquis nitatur placare in suavis- 
sima Christi caritate verba, formulas, quaestiones eo magis in his exempla- 
ribus locis innumeras cautiones exigentibus. 

Attamen optabile videtur, qua par est gravitate, decretalia verba pro- 
cedere evidentiori spiritus afflatu ut omnes et singuli, lectioni finem impo- 
nentes, exclamare possint: « Concilium loquitur, Ecclesia canit, Christus 
in cordibus resonat! ». 


65 
QUIDAM EXC.MI PATRES CONCILIARES GALLIAE 


I Emendatio. Prooemium. ln globo: on estime regrettable que dans 
un schéma pastoral, il ne soit pas fait allusion, au moins une fois, au titre 
de Christ Pasteur. 

Proposition: p. 5, n. 2, ligne 15, insérer: ..ut animarum pastores, 
atque, una cum Summo Pontifice et sub eiusdem auctoritate, ad Christi, 
aeterni Pastoris, opus perenne, etc.... Ratio: tout pasteur dans l'Eglise 
ne peut étre que le ministre de l'unique pasteur; d'autre part, l'expression 
« pastor aeternus » a déjà été utilisée à Vatican I. 

II Emendatio. P. 6, n. 3, ligne 4: ajouter une note (renvoi aprés « ad 
novum fertur rerum ordinem »). Cf. Const. apost. Humanae salutis (Noel 
1961, A.A.5., janvier 1962). Ratio: les expressions « hominum consocia- 
tio.. rerum ordinem » sont extraites de cette Constitution, convocation 
et orientation du Concile Vatican II lui-méme. 


Caput I. 


III Emendatio. N. 4 (in globo). La rédaction de tout le n. 4 serait 
plus exacte et plus rationnelle, si: 

1) On commencait par rappeler le pouvoir de tout le Collége épiscopal, 
uni au Pape. Il suffirait de reprendre, pour cela le texte du « De Ecclesia »; 

p. 64 lignes 4-13: « Ordo autem episcoporum... subiectum quoque supre- 
mae ac plenae potestatis in universam Ecclesiam exsistit, ... nequit ». 

2) On ajoutait ensuite le texte de notre schéma (p. 7, lignes 1-12) qui 
montre comment ce pouvoir universel se concrétise dans le Concile, et 
méme per orbem dispersi, pour qu'il s'agisse d'un acte vraiment collégial. 

3) Enfin, on achevait le paragraphe en rappelant l'infaillibilité du 
Magistére ordinaire dispersé, comme il est dit dans le « De Ecclesia » 
p. 68, lignes 13-20, magistére qui n'est pas exprimé dans les lignes 8-12. 

Ratio. Une telle présentation ferait mieux comprendre pourquoi la part 
des évéques relative à l'Eglise universelle se fonde dogmatiquement sur 
Ja doctrine méme de l'Episcopat. 

IV Emendatio. N. 5, p. 7, ligne 15 (spécialement) et tout le n. 5. 
Nouvelle rédaction du n. 5: « Sacrosancti Concilii Patres magnopere exop- 
tant ut aliqui episcopi, pro femore electi, diversarum orbis regionum, 
una cum Supremo Ecclesiae Pastore ad servitium Ecclesiae universalis coope- 
rentur, modis tamen (...) Consilium quoddam convenientes, u£ ;anifestari 
possint partes quas babent episcopi ad universalem Ecclesiam ». 

Ratio: 1) La création d'un Consilium centrale est présentée seulement 
comme une aide à la táche universelle du Pape. Sans nier celle-ci, confor- 
mément à Vatican I, il vaut mieux parler d'une táche commune de tout 
lépiscopat (cum Petro), selon la doctrine de Vatican II. Car ce qui est 
affirmé dans ce n. 5 pourrait l'étre, indépendamment de la doctrine de la col- 
légialité. Il ne s'agirait que de l'internationalisation de la Curie (cf. p. 9, 
ligne 17). 

2) L'association des évéques au Pape pour le gouvernement de l'Eglise 
universelle n'est pas une fin en soi. Tout ministére, dans l'Eglise, est un 
service. C'est pourquoi, il parait utile de rappeler que c'est à des fins de 
service que ce Consilium centrale est envisagé. 

3) Enfin, il semble préférable de reprendre l'expression du titre du I 
(p. 7): « partes quae habent... », car le mot « sollicitudo » n'a plus aujour- 
d'hui le sens fort que lui donnait saint Paul; i| risque de n'étre compris 
que dans un sens purement moral. 

V Emendatio. N. 6, p. 8, ligne 4. Proposition: ... « ut opera propaga- 
lionis (aut annuntiationis) fidei atque diversarum apostolatus actuositatum 
a fidelibus... ». Ratio: On risque de confondre l'euvre d'évangélisation 
prise dans son ensemble avec une oeuvre particuliére: « l'aeuvre de la pro- 


pagation de la foi ». 

VI Emendatio. N. 6, p. 8, lignes 12-16. Proposition: (à mettre au dé 
but du paragraphe) « Semper memores socialis peculiarum bonorum desti- 
nationis, prae oculis habent... sint partes. Attendant... vel regiones laborant 
(cf. Rom. 15, 25-29; 2 Cor. 8 et 9; Phil. 4, 15-16) ». Ratio: 1) En s'ap- 
puyant sur « Mater et Magistra », on pourra appliquer ici ce qui est dit 
de la fonction sociale des biens privés (les principes énoncés pour le monde, 
étant également valables pour l'Eglise. 

2) Il semble bon d'ajouter les références aux épitres de Paul, réfé- 
rences relatives à la Collecte; ces textes doivent inspirer notre action présente. 
VII Emendatio. N. 9, p. 9. Question: D'aprés l'esprit du nouveau 
schéma (dans son ensemble) la Curie romaine est-elle au service du seul 
Souverain Pontife ou bien est-elle au service du Corps épiscopal tout en- 
tier, ayant le Pape comme téte? Si la deuxiéme réponse est la vraie (cf. inter- 
vention du Cardinal Alfrink, à la 2*"* session), i|] suffirait de rédiger autre- 
ment le début du 1* paragraphe: « Is exercitio Collegii cum capite suo po- 
lestalis, auctoritas suprema utitur... ». Ratio: un confirmatur de cette ma- 
niére de voir se trouve à la p. 9, ligne 6: « Romano Pontifici a744e Eccle- 
siae Pastoribus... ». 

VIII Emendatio. N. 9, p. 9, ligne 11. Il parait nécessaire de faire 
mention, à la fin de l'alinéa, des Légats du Souverain Pontife. Par exemple, 
en ajoutant à la ligne 11: « Nova eadem ordinatio spectat ad legatos nun- 
Hos Summi Pontificis ». Ratio: contrairement à ce que dit la relatio de ce 
méme fascicule, p. 37, lignes 22-27, cette question ne peut étre rangée 
parmi les « questions particuliéres », touchant à la fois à la position actuelle 
du Saint-Siége dans le concert des nations et à la nouvelle mission des Con- 
férences épiscopales. 


Caput II. 


IX Emendatio. Votum generale: que, dans la mesure du possible, dans 
ce chapitre, le terme « église particuliére » (ou église épiscopale) soit em- 
ployé de préférence à « diocése ». Ratio: le terme « diocése », d'origine 
impériale est de caractére administratif. De plus, toute église est peuple 
(mystiquement « peuple de Dieu » et Corps du Christ) avant d'étre territoire 
et parfois sans étre territoire. 

X Emendatio. N. 11, p. 10, lignes 1-5. Vaeu: conformément à ce qui 
vient d'étre dit et à l'intervention de Mgr Ziadé (3'"* session), on désirerait 
une définition: a) plus centrée sur l'Eucharistie; on pourrait ajouter à la fin 
de l'alinéa: « ... Christi Ecclesiae, quae rmmanifestatur in Eucbaristiae myste- 
rio, donec Dominus veniat »; b) plus marquée par la responsabilité mission- 
naire; on pourrait ajouter à la ligne 2: « pars quaedam dominici gregis 
quae ad fidem ab episcopo vocatur (et gignitur) atque eodem concreditur... ». 

XI Emendatio. N. 11, p. 10, ligne 12. Remplacer « ex ovili Christi » 
par « ex grege Cbristi ». Ratio: 1) c'est le terme grex qui est employé dans 
le « De Ecclesia », n. 27, p. 72, ligne 5 (voir note G, page 100). 

2) Le terme grex semble éviter l'amphibologie des multiples bercails 
et par conséquent écarte l'idée d'un prosélytisme vis-à-vis des fréres séparés. 

XII Emendatio. N. 11, p. 10, lignes 11 à 15. Pour faire plus bref et 
marquer mieux l'aspect de témoignage, on pourrait écrire: « Tamquam Te- 
stes et Apostoli Cbristi (ou Domini), in hoc autem apostolicum munus ita 
episcopi intendant ut non solum ovibus quae iam Principem Pastorum se- 
quuntur provideant, sed etiam orzzes alias quae evangelium et misericordiam 

salutileram Christi ignorant, donec " omni in bonitate et iustitia et veri- 
tate " tandem omnes ambulent ». 

XIII Ermendatio. N. 12, p. 10, lignes 16-21. Ce paragraphe rappelle 
heureusement la fonction d'z&zozce du salut par l'évéque, cependant: 

1) Le mot docere n'exprime pas tout le sens du mot grec « faire des 
disciples » (Mat. 28, 19), il semble que le mot anmzuntiare ou un autre du 
méme genre serait souvent plus consonnant avec la « bonnme nouvelle » 
(evangelium). 

2) Le salut ainsi annoncé est indiqué en termes trés abstraits (la fin 
surnaturelle); avant d'annoncer la fin surnaturelle, on annonce Jésus-Christ 
Seigneur, mort et ressuscité pour nous. On pourrait mettre (ligne 18): 
« proponant imprimis salutem: in Domino nostro lesu Cbristo » (cf. 1 Cor. 
15, 1 et sq.). 

3) En outre, si l'on garde le texte, du moins que l'on ne laisse pas 
croire que le christianisme se raméne à un déisme vague. Notre foi nous 
entraine à la glorificatio Patris, per Christum, in Spiritu (et non pas seule- 
ment à la « glorificatio Dei »). Tout ce paragraphe porte peu la marque 
christologique. 

XIV Emendatio. N. 12, p. 10, ligne 21. A la fin de l'alinéa, et 
comme nouvel alinéa, on pourrait proposer ce qui suit: « Tamquam Doctor 
fidei, episcopus bodie debet imprimis considerare universalem influxum in- 
formationis novorum instrumentorum, quae conscientiam bominum  infor- 
mant atque saepe verba episcopalia praecedunt, ut fideles ad discernendum 
bonum pro Regno Dei sint parati ». Ratio: Trés souvent, l'évéque est pré 
cédé, dans son propre territoire, par des informations qui touchent les 
hommes avant que lui-méme ait pu parler (cf. radio, télévision, revues, 
livres...), les moyens de communication sociale étant devenus internationaux. 
En conséquence, la maniére dont s'exerce le « contróle » de la foi des fidéles 
ne peut plus étre la méme que lorsque les moyens d'information pouvaient 
étre atteints à leur source méme par l'évéque. 

On rejoint ainsi le sens de l'intervention de Mgr Guerry à propos du 
« munus docendi ». 

XIV bis Emendatio. N. 14, p. 11, ligne 26: /acultatibus et aetati 
auditorum addatur eorumque vitae circumstantiis. Ratio: i| est important 
de tenir compte dans l'enseignement catéchétique du milieu de vie (cf. De 
cura animarum, p. 35, ligne 13). 

XV Emendatio. N. 14, p. 11 ou fin du n. 13. Il est regrettable que 
dans un monde oü les anciennes chrétientés sont touchées par l'incroyance 
moderne, le schéma ne dise pas un mot de l'institution catécbuménale. Avant 
de pouvoir catéchiser quelqu'un, il faut qu'il ait congu la foi en Jésus-Christ. 
I] est donc £rés soubaitable que le schéma parle du catéchuménat (comme 
une institution nécessaire à une église qui accueille de nouveaux membres), 
tout en montrant clairement que la táche catéchuménale, dans son ensemble, 
est l'euvre de toute l'Eglise. 

On propose le texte suivant (fin de n. 13 ou début de 14), ou texte 
semblable: « Cum vero ecclesia episcopalis tamquam signum ad nationes le- 
vatum manifestatur atque nova membra ad corpus mysticum Christi, per 
baptismum, gignere desiderat et debet necesse est ut institutio catecbume- 
norum adultorum restituatur aut melius adaptetur. 

XVI Emendatio. N. 15, p. 12, lignes 13-14. Remplacer la phrase: 
« Idcirco... foveant», par: « Idcirco vocationes :/4»;» sacerdotales quam 
religiosas, pro ecclesia sibi commissa etiamque pro aliavis ecclesia, maxime 
foveant ». Ratio: il est faux d'opposer simpliciter les vocations sacerdo- 
tales aux vocations « missionnaires », car toute vocation est missionnaire; 
la formule proposée fait davantage droit au devoir d'un évéque vis-à-vis des 
autres églises particuliéres, tant pour les vocations religieuses, que pour 
les prétres « Fidei donum ». 

XVII Emendatio. N. 16, p. 12. Ce numéro parait trés faible, en ce qui 
regarde son objet propre, à savoir une présentation du »usus regendi. En 
fait, le texte se contente de dire que l'évéque est le pasteur; puis il passe à 
la question de la sollicitude envers les prétres. 

En réalité, si l'on ne veut pas ramener le munus regendi au munus pa- 
scendi, il faut chercher ce que signifie dans le monde d'aujourd'hui le 
devoir qu'a l'évéque de « régir » son troupeau. L'évangile a précisé déjà 
aux apótres que ce gouvernement est un service. Plus précisément, il semble 
nécessaire de référer ce « munus » à la royauté du Christ sur le monde: 
l'évéque est celui qui a pour charge de veiller à ce que les chrétiens (et avec 
eux, si possible, tous les hommes) vivent dans leur vie de tous les jours 
la royauté du Christ ou encore leur sacerdoce royal de fideles. 

D'oü l'insertion suivante que l'on peut proposer, p. 12, aprés la ligne 21. 
Propositio: « Uz boc regendi munus in mundo bodierno adimpleatur, episcopi 
advigilent oves suas non solum ad pascua Domini conducere, sed etiam, tam- 
quam veros christianos, singillatim vel in actionem coadunati, sacerdotium 
regale quotidie exercere atque regnum Cbristi manijestare supra totam 
creationem ac totum laborem bominum, ut mundus paulatim usque ad con- 
summationem suam. adducatur, in libertate filiorum Dei » (cf. Rom. 8, 
18-22). 

XVIII Emendatio. N. 17, p. 13, lignes 8 à 10. Cette phrase n'est pas 
à sa place, puisqu'elle ne vise pas les formes particuliéres d'apostolat, mais 
le principe méme de leur coordination. A mettre ailleurs, par exemple 
au début de n. 17. 

XIX Emendatio. N. 17, p. 13, lignes 10 et 11. A la place de « ita ut 
unitas dioecesis clarius eluceat », mettre: « i/a ut Ecclesia Christi tamquam 
lumen gentium clarius manifestetur ». Ratio: la fin de l'apostolat coordonné 
n'est pas l'unité d'un diocése, mais plus profondément la réalisation du mys- 
tére de l'Eglise, en méme temps que la glorification du Pére (Radio Message 
de Jean XXIII, 11 septembre 1962). 

XX Emendatio. Ensemble des nn. 16 et 17. Aprés la discussion is aula, 

il semble qu'on puisse articuler le contenu de ces deux numéros autour de 
trois idées: 4) moyens (nouveaux) de connaissance du troupeau; b) nouveau 
style de l'évéque dans les relations interpersonnelles; c) gouvernement pas- 
toral d'une Eglise (« pastorale organique » ou « pastorale d'ensemble »). 

XXI Emendatio. N. 18, p. 13. Ajouter aprés la ligne 16: « Haec 
sollicitudo competit etiam ad fideles a legitimis actibus seclusos propter sta- 
tum in quo debent voluntarie aut invite vivere, cum lamentatione patiantur 
et a sacramentorum auxiliis seiuncti sint ». Ratio: le nombre croissant des 
chrétiens qui ne peuvent approcher des sacrements de pénitence et d'eucha- 
ristie (v. g. divorcés remariés) et qui n'échappent pourtant pas à la sollici- 
tude de l'évéque. 

XXII Emendatio. N. 18 ter, ligne 22. Remarque: que l'interdiction 
désormais faite aux «laics » ne donne pas l'impression que la consultation 
des fidéles (et non des pouvoirs publics) n'a plus aucun sens dans l'Eglise 
d'aujourd'hui. (Cf. intervention de Mgr Rafael Gonzalez Moralejo, dont la 
proposition de texte nous semble trés bonne). 

XXIII Emendatio. N. 21, p. 14, lignes 18 à 24. Remarque: la rédac- 
tion des critéres d'un diocése normal est plus claire dans la relatio du 
fascicule (p. 39, lignes 3 à 8) que dans le texte du schéma. Peut-on tenir 
compte pour une meilleure rédaction au moins des lignes 18 à 24? 

Par ailleurs, ligne 22, mettre « populi » au lieu de dioecesis. Ratio: il 
s'agit ici de l'objet matériel du diocése: du peuple qu'il doit prendre en 
charge apostolique (voir p. 39, ligne 3) 

En conséquence, ligne 22, supprimer « personas » et remanier la fin de 
la phrase, pour la rendre cohérente. 

XXIV Emendatio. N. 25, p. 17, lignes 3 à 7. Sur le Conseil pastoral 
du diocése, trouver une formulation plus souple, afin d'éviter de faire croire 
que tout conseil de pastorale doit comprendre ensemble des clercs, des 
religieux et religieuses et des laics, ce qui est souvent impossible à cause 
du nombre alors nécessaire. 

On propose: «...in quo, simul aut separatim, clerici... ». 

XXV Emendatio. N. 28, p. 18, lignes 3 à 20. Ces trois alinéas ne 
font aucune place à l'apostolat du curé auprés des incroyants, comme 
s'il s'agissait d'un peuple entiérement chrétien. 

XXVI Emendatio: méme n. 28. De plus, ces curés apparaissent comme 
travaillant seuls, sans aucune liaison avec d'autres prétres. 

Donc: 1) Marquer le devoir qu'ont les curés de /ravailler ensemble, 
dans une méme ville ou une méme région, pour pouvoir rejoindre la vie 
réelle des hommes. 

2) Expliciter que les curés, pour cette méme raison, ont le devoir de 
travailler étroitement avec les prétres dont il est question au n. 27 (táche 
supra paroissiale). 

Caput III. 

XXVII Emendatio. N. 36, p. 23, ligne 9: à la place de « Episcopi titu- 

lares peculiari munere in universa natione fungentes... », mettre: « Episcopi 
titulares peculiari munere in (universa) natione aut zz regione fungentes... ». 
Ratio: certains évéques titulaires exercent une fonction spéciale impor- 
tante, sans avoir pour autant un róle qui concerne en droit toute la nation; 
exemple: un évéque recteur d'Université catholique. 


[Subscripserunt] Urtasun, arch. d'Avignon; Blanchet, arch. Recteur I. C. de 
Paris; Dupuy, arch. d'Albi; de Provenchéres, arch. d'Aix; Audrain, arch. d'Auch; 
Pailler, arch. coad. Rouen; Couderc, év. de Viviers; Maziers, év. aux. de Lyon; 
Jenny, év. aux. de Cambrai; Bréheret, év. de Cahors; de Courréges, év. de Mon- 
tauban; Bougon, év. de Moulins; Guyot, év. de Coutances; Théas, év. de Tarbes 
et Lourdes; Sauvage, év. d'Annecy; Guilhem, év. de Laval; Puech, év. de Car- 
cassonne; Bellec, év. de Perpignan; Huyghe, év. d'Arras; Gand, év. coad. Lille; 
Hermil, év. aux. Autun; Dozolme, év. du Puy; Rigaud, év. de Pamiers; Mazerat, 
év. d'Angers; Riobé, év. d'Orléans; Pourchet, év. de S. Flour; Collini, év. coad. 
Ajaccio; Fougerat, év. de Grenoble. 


64 
CONFERENTIA EPISCOPORUM EX CONGO (LEOPOLDVILLE) 


Nomine conferentiae episcoporum ex Congo (Leopoldville) has emen- 
dationes commissioni competenti confidimus easque approbamus. 


Pierre Kimbondo, praeses conf. ep. ex Congo 


[Cf. pag. 422 n. 38]. 
65 
CONFERENTIA EPISCOPORUM PARAQUARIAE 


Episcopi, infra signantes, Coetum Episcoporum Paraquariae efforman- 
tes, libenter adhaerent desiderio, in aula conciliari expresso ab exc.mo D. Ra- 
phael Gonzalez Moralejo, ep. tit. Dardani et aux. Valencia (Hispania), in 
LXXXVI Congregatione generali diei 23 mensis septembris, anni 1964, ut 
nominatio episcopi, sive residentialis, sive coadiutoris et auxiliaris, inter- 
ventu fiat: a) Coetus episcoporum illius nationis ad quam candidatus depu- 
taturus est; b) membrorum prudentiorum, secreto consultorum, presbyterii; 
c) immo etiam vita christiana connotatorum fidelium apud quos adlabo- 
raturus. 


[Subscripserunt] Felipe Santiago Benítez, aux. Assumptionis; Ramón Bo- 
garin Á., ep. S. Ioannis B. a Missionibus; Angel Muzzolón, vic. ap. del Chaco 
Paraguayo; Anibal Maricevich F., ep. tit. Diocletianopolitanus in Palaestina; 
Anibal Mena Porta, arch. de Asunción; Aemilius Sosa Gaona, ep. tit. Sergent- 
zensis; P. Ismael Rolon, prael. null. Caacupensis; Iulius Laschi Gonzalez, adm. 
ap. Ss.mae Conceptionis. 


De Romanis Dicasterüs in servitium episcoporum collegii reponendis. 
Cum iuxta suffragationes in aula conciliari habitas iam clare appareat col- 

legium episcoporum in Ecclesia dari; idque auctoritatem non habere nisi 
una simul cum Romano Pontifice, Capite suo; supremamque potestatem 
qua istud collegium pollet, ab omnibus episcopis in orbe terrarum degentibus 
una cum Summo Pontifice exerceri posse atque revera exerceri, omnino 
congruens et consentaneum nobis videtur Romanae Curiae Dicasteria, non 
modo (ut in cap. I, n. 9 apparet) in « servitium Sacrorum Pastorum » (quasi 
singulariter sumptorum), verum etiam 5 servitium episcoporum collegii 
esse reponenda. 

Quod plenius patefit ex eo quod haec Romanae Curiae Dicasteria iam- 
nunc Romano Pontifici in recognoscendis, confirmandis atque — si opus 
fuerit — approbandis actis episcoporum collegii, ubique terrarum degen- 
tium, secundet. 

[Subscripserunt] Felipe Santiago Benítez, ob. aux. de Asunción Paraguay; 
Anibal Maricevich F., ep. coad. Villaricensis Paraguay; Ramón Bogarin A., ep. 
S. Ioannis B. a Missionibus Paraguay; Iulius Laschi Gonzalez, adm. ap. Concepción. 


De totius religiosorum in educatione fidelium operibus episcopis Ordi- 
narüs submittendis. 

Ius est et officium Ecclesiae educandi suos filios. Ad educationis offi- 
cium implendum Ecclesia catholica pluribus pollet mediis, inter quae recen- 
senda est scholarum catholicarum institutio cuiusvis generis atque gradus, 
et, ministerium quod in eis exercetur veri nominis apostolatum constituit. 

Praecipuum autem munus episcopi dioecesani est docendi; et religiosi, 
exempti et non exempti, clericales vel non clericales, qui in educatione labo- 
rant, quoties ad apostolatus opera vocantur ita munia sua exercere tenentur 
ut episcopi providi cooperatores et auxiliatores adsint et subsint. 

Proinde, tam ex natura ipsa operis educandi — quod integram personam 
humanam amplectitur et constituit verus apostolatus intime connexus cum 
munere episcopali docendi gregem — quam ex eo quod religiosi auxiliatores 
sint episcoporum, non apparet cur in enumeratione earum rerum et activi- 
tatum in quibus religiosi Ordinariis subduntur (cap. II, n. 33, ad 4) non 
adnumeretur educatio, et includatur tantum « christifidelium, praesertim 
puerorum, catechetica institutio ». Necesse enim est quod tota educatio in 
scholis catholicis impertita subdatur episcopis. 

Sunt etiam alia argumenta sumpta ex organizatione, orientatione et 
coordinatione scholarum catholicarum nec non ex adiunctis mundi moderni 
et progressu paedagogiae quae roborant ea quae diximus. 

Ad disciplinam quod attinet, inveniuntur media organizationum quae 
facile indicari possunt in Codice recognoscendo, v. g. officium vel secreta- 
riatus educationis catholicae vel inspector iam in pluribus dioecesibus exi- 
stens, cum potestate ab episcopo delegata, ad educationem scholarum catho- 
licarum invigilandam quoad omnes eius organizationem et activitates. 

[Subscripserunt] Felipe Santiago Benítez, ob. aux. de Asunción Paraguay; 


Anibal Maricevich F., ep. coad. Villaricensis Paraguay; Ramón Bogarin A., ep. 
S. Ioannis B. a Missionibus Paraguay; Iulius Laschi Gonzalez, adm. ap. Concepción. 

24 septembris 1964 


CONGREGATIO GENERALIS LXXXVII 
24 septembris 1964 


Exc.mus P. D. PERiCLES FELICI, arch. tit. Samosatensis, $s. Con- 
cilii secretarius generalis: 

Moderatur congregationem generalem 87 hodiernam em.mus ac 
rev.mus D. card. Leo Ioseph Suenens, arch. Mechliniensis-Bruxellensis. 

Audiatis, Patres venerabiles! Terminus pro exhibendis summariis 
circa schema de divina revelatione statutus est pro crastina. Attamen, 
cum disceptatio fiat per tres partes, prouti iam dixi, statuerunt em.mi 
moderatores hunc terminum intelligendum esse pro prima parte, nempe 
pro prooemio, cap. I de ipsa revelatione, et cap. II de divinae revela- 
Honis transmissione. Termini pro aliis duabus partibus ita statuuntur: 
summaria interventionum pro secunda parte, scil. pro cap. III de Sacrae 
Scripturae divina inspiratione et interpretatione, exhibenda sunt intra 
feriam II proximae hebdomadae, nempe intra diem 28 huius mensis. 
Summaria demum interventionum circa cap. IV de Vetere Testamento, 
cap. V de Novo Testamento, cap. VI de Sacra Scriptura in vita Ecclesiae, 
exhibenda sunt intra feriam IV proximae hebdomadae, nempe intra diem 
30 huius mensis. 

Die 30 huius mensis, uti iam nuntiatum est, fiet suffragatio de in- 
tegro cap. III schematis de Ecclesia. Suffragatio fiet, uti iam nostis, per 
placet, non placet et placet iuxta modum. Velitis, Patres venerabiles, si 
habeatis forte, modos tempore praeparare, et ratione quam dixi, nempe: 
diversi modi in diversis foliis, unusquisque modus in unoquoque folio, 
ita ut commissio competens possit facile modos seligere et examinare. 

Eadem die 30 huius mensis, post suffragationem integri cap. III, 
fiet suffragatio cap. IV, V et VI schematis de Ecclesia, uti potestis videre 
etiam in illo libello qui inscribitur « Ratio suffragandi etc. » [ cf. vol. III, 
pars I, p. 396]. Etiam quoad haec capita suffragatio fiet ex formulis 
placet, non placet, placet iuxta modum. 

Cap. VII et VIII schematis de Ecclesia iam examini subiciuntur 
commissionis doctrinalis, et spem fovemus fore ut quam citius, sed de- 
bita consideratione, nostro iudicio, nostrae suffragationi eadem capita 
subiciantur, eadem capita correcta et emendata iuxta interventiones in 
hac aula auditas. 

Nunc lego, Patres venerabiles, nomina eorum, qui verbo uti petie- 
runt circa schema de Oecumenismo: em.mi ac rev.mi DD. cardd. Fran- 
ciscus Kónig, arch. Vindobonensis in Austria; Michael Browne; exc.mi 

DD. Petrus Parente, arch. tit. Ptolemaidensis in Thebaide; Petrus Can- 
tero, arch. Caesaraugustanus in Hispania; loannes Abasolo, ep. Vijaya- 
puramensis in India; Henricus Nicodemo, arch. Barensis in Italia; 
loseph Lopez, ep. Tudensis-Vicensis in Hispania; Antonius de Castro, 
ep. Camposinus in Brasilia; Ioannes Canestri, ep. aux. card. Vicarii in 
Urbe; Ioannes Pohlschneider, ep. Aquisgranensis in Germania; Marcel- 
lus Lefebvre, sup. gen. Congregationis Sancti Spiritus; Ioseph Buckley, 
sup. gen. Societatis Mariae; Ernestus Primeau, ep. Manchesteriensis in 
Statibus Foederatis Americae Septemtrionalis; Petrus Nierman, ep. Gro- 
ningensis in Hollandia; Angelus Temifio, ep. Auriensis in Hispania; Mi- 
chaél Klepacz, ep. Lodzensis in Polonia; Marcellus Dubois, arch. Bi- 
suntinus in Gallia; Anastasius Granados, ep. aux. Toletanus in Hispa- 
nia; Dionysius Hurley, arch. Durbanianus in Africa Meridionali; Ubal- 
dus Cibrian, ep. prael. null. Corocorensis in Bolivia; Fridericus Me- 
lendro, arch. Nganchimensis in Sinis; Carolus Wojtyla, arch. Cracoviensis 
in Polonia; Gabriel Garrone, arch. Tolosanus in Gallia; Hoa Nguyen- 
van Hien, ep. Dalatensis in Vietnam; Carolus Alter, arch. Cincinnaten- 
sis in Stat. Foed. Amer. Sept.; Anicetus Fernandez, mag. gen. Ordinis 
Praedicatorum; Cornelius Lucey, ep. Corcagiensis in Hibernia. 

Et lego, Patres venerabiles, textum suffragationis XIX. Nam etiam 
hodie continuatur suffragatio circa cap. III de Ecclesia. Videatis pa- 
ginam 12. Suffragatio XIX [cf. vol. III, pars I, pag. 403]. Placetne 
an non placet hic textus? | 


PATRUM ORATIONES 
(De libertate religiosa) 


1 
EM.Mus P. D. FRANCISCUS can». KÓNIG 
Archiepiscopus Vindobonensis 


Patres venerabiles, 


Schema revisum omnino placet in genere, sed dum in schemate expo- 
nitur, a Concilio sincere defenditur libertas religiosa, mihi quoque vi- 
detur Concilium silere non posse de illo facto tragico quod exsistant 
populi, in quibus nulla vera libertas religionis adest, ubi rei publicae 
moderatores atheismum materialisticum ex officio promovent et ei solo 
libertatem concedunt, ubi libertas religionis concipitur tamquam libe- 
ratio ab omni religione...! 

Dum certa libertas cultus, sed non religionis, conceditur — libertas 

cultus, id est functiones religiosae in ecclesia peragi possunt in quan- 
tum adhuc sacerdotes adsunt — instructio catechetica iuventutis tamen, 
educatio religiosa usque ad aetatem :;zaioritatis^ aut impeditur omnibus 
mediis communicationis socialis et oppugnatur secundum principia dia- 
lectici materialismi, aut omnino interdicitur et ut delictum secundum 
legem punitur. Quod ceteroquin aperte contradicit declarationibus Na- 
tionum Unitarum de iure hominum ex die 10 decembris anni 1948. 

Hoc modo in istis populis duae classes civium creantur: ii scil. qui 
atheismum secundum principia materialismi dialectici profitentur et adi- 
tum ad munera altiora habent; et ii, qui Deum colunt aut religionem 
profitentur et ideo excluduntur a muneribus altioribus et diversis iuribus 
in vita civili privantur. 

Haec facta omnia ex documentis authenticis in appendici quer 
trado? abundanter probantur. 


II Pars. Talis modus agendi qui his factis manifestatur, peccat: 

1l. contra tolerantiam sinceram, quae a Concilio defenditur, ab 
hominibus religiosis et cultis in diem magis agnoscitur quoad societatem 
hodiernam pluralisticam. Agitur autem de tolerantia quae non ex indif- 
ferentismo procedit sed ex respectu pro decisione personali et intima 
in re religiosa. 

2. Talis modus agendi peccat contra principia scientifica; nam 
nihil magis antiscientificum est quam convictiones et persuasiones oppo- 
sitas aliorum opprimere sive vi physica sive imprimis! vi administratio- 
nis civilis et omni medio rei publicae omnipotentis. Et illi, qui aliis pro- 
hibent, quominus suam convictionem personalem, suam fidem religio- 
sam manifestent, isti seipsos infallibiles proclamant et creant intoleran- 
tiam atheisticam, quae peior est quam ulla ;ztolerantia? religiosa um- 
quam fuerit. 

3. Talis modus agendi vitae sociali damnum infert, quia inter- 
dictio libertatis religiosae non parvam partem uniuscuiusque populi, i. e. 
eorum cor, a rei publicae moderatoribus avertit, et timore afficiuntur, qui 
secundum suam doctrinam confitentur dare Caesari quod Caesaris est. 
Repelluntur ii qui pro societate civili cooperari volunt, quorum norma 
pro vita sociali haec est: scil. respectus reciprocus, sinceritas in loquendo 
et agendo, principia ethica rigorosa secundum quae homo homini frater 
et amicus est. Cooperatio pro bono communi iis naturalis est, non 
autem dare animas suas et animas filiorum pro bono temporali. 

4. Talis modus agendi offendit imprimis dignitatem hominis; 
nam libertas religiosa est fundamentum libertatis conscientiae. Religio 
enim in libero intimo assensu consistit. Libertas religiosa est funda- 

mentum iurium naturalium hominis. Libertas religionis impedit totali- 
tarismum rei publicae, quia illa libertas religionis includit agnitionem 
auctoritatem civilem limitatam esse. Vel, a. v., totalitarismus rei publi- 
cae civilis eo modo limitatur quo libertas religionis augetur. 

Concludo. Quia ergo negatio libertatis religiosae offendit contra 
tolerantiam, contra scientiam, contra progressum socialem, et imprimis 
contra dignitatem hominis, rogo instanter ...' omnes ut perpendatur mo- 
dus opportunus quo Concilium Oecumenicum nomine quodammodo 
omnium hominum qui Deum colunzt, loquatur, opinionem publicam 
totius mundi excitans, via efficacior quaeratur ut in illis populis dispa- 
reat illa anomalia: i. e., atheismus omni privilegio gaudet, religio autem 
nullum ius habet; ut separetur ratio gubernandi ab atheismo. Ita timor 
ex cordibus expellitur et fundamentum pacis firmatur. Dixi. 


In textu scripto tradito: ! ubi liberi non sunt episcopi in regendo et docendo, 
neque sacerdotes in activitate pastorali et activitate catechetica. Ubi numerus 


clausus pro seminariis a potestate civili adhuc reducitur. ? maiorennem. 
* deest. * deest. ? deest. $ deest. 7 deest. * praesidentes 
et moderatores, Patres conciliares. ? in. Deum credunt. 


Secretarius generalis: Lego textum suffragationis XX. Paginam vi- 
deatis 12. Suffragatio XX [cf. vol. III, pars I, pag. 404]. Placet an non 
placet? 


2 
EM.Mus P. D. MICHAEL can». BROWNE 


Em.mi Praesides et. Moderatores, venerabiles Patres, 


Declaratio de libertate religiosa in praesenti sua forma, sea saltem 
sententia, approbari non potest. Dicerem quoque hanc formam non 
esse necessariam pro pace et unitate populorum in mundo hodierno. 

Fundamentum praecipuum huius declarationis ponitur in iuribus 
conscientiae rectae humanae individualis. Loquendo in abstracto evi- 
dens est iura socialia fundata in conscientia individuali recta sed simul 
erronea non aequari iuribus socialibus?^ fundatis in conscientia indivi- 
duali recta et simul vera. 

Notae declarationi adiectae affirmant doctrinam hic propositam fun- 
dari in illa Summi Pontificis Ioannis XXIII felicis recordationis in Encycl. 
Litt. Pacem in terris quae sic sonant: « In hominis iuribus hoc quoque 
numerandum est, ut et Deum, ad rectam conscientiae suae normam, ve- 
nerari possit et religionem privatim publice profiteri ». 

Notandum tamen est: 

1. Summum Pontificem non dicere « ad rectae conscientiae suae 
normam » sed « ad rectam conscientiae suae normam ». Recta autem 
norma omnis conscientiae, quoad Dei cultum, est ipsa divina lex circa? 
modum in quo Deus colendus est; 

2. Ipsum prae oculis saltem primarie babuisse* ius colendi Deum 
prout istud ius vindicandum est contra Atheismum, circa quod ius 
nulla conscientia errat. 

Summus Pontifex Pius XII in Allocutione ad Praelatos Romanae 
Rotae an. 1946 enuntiavit normam doctrinalem ..^ distinctam ab illa 
quae declaratio proponit circa libertatem conscientiae in societate, Fun- 
datur non in iuribus conscientiae individuae sed in exigentiis boni com- 
munis. Verba eius inveniuntur hic citata in Appendice, pag. 38 in fine. 
Attendenda sunt maxime ;//z" verba quibus clauditur citatio, ubi dicit:" 
« Anzi vi 6 una tolleranza politica, civile e sociale verso i seguaci delle 
altre confessioni, che in tali circostanze & anche per i cattolici u7 dovere 
"orale ». Circumstantiae de quibus agitur sunt relationes hodiernae in- 
ter homines et varietates communitatum religiosarum in eisdem territo- 
riis civilibus existentium. 

Unde existimo, si bene intellexi, magnam sapientiam esse, in verbis 
beri pronuntiatis ab em.mo card. Ritter — ut nempe, posset fieri decla- 
ratio de libertate religiosa in nostro mundo bodierno, sine inquisitione 
de omnibus istis basibus quae valde difficiles sunt et valde implicatae? 
Dixi. 


In textu scripto tradito: ! deest. ? deest. * quoad. * praecipue 
habere. 5 deest. $ aliam. 7 deest. 5 deest, ? deest. 


3 


Exc.mus P. D. PETRUS PARENTE 
Archiepiscopus tit. Ptolemaidensis in Tbebaide 


Em.mi Principes, venerabiles Patres, 


Lectio brevis et pacata bac vice!' In priorem textum de libertate 
religiosa iam animadversiones quasdam exhibueram tum commissioni 
doctrinali tum deinde secretariae generali. 

Graviores urgebam tunc difficultates circa duo: nempe 1. quod hu- 
mana libertas modo adeo absoluto et universali extollebatur ut conditio 
hominis, qua creaturae, Deo eiusque supremo iuri ac voluntati, non ob- 

stante libertate, subiectae, negligi videretur; non enim homo iure seli- 
gendi religionem pollet coram suo Creatore; 2. quod divina Ecclesiae 
incoetcibilis missio ad animas Christo conquirendas quasi reticebatur. 

In altera autem textus redactione, libenter e£ grato amimo? compe- 
rio illos defectus sat emendatos esse et non pauca puncta revisa. 

At praeterea aliam animadversionem tunc patefeceram de copia re- 
rum in textu congestarum necnon de ambiguitate quarumdam sententia- 
rum ac terminorum. Quae quidem mendae aliquantisper imminutae sunt, 
sed nondum plene sanatae, quemadmodum quidam Patres heri iam mo- 
nuerunt. 

Etenim nonnullae quaestiones valde apud doctos disputatae, non 
omnimoda ponderatione et obiectivitate tanguntur, sicut, e. g., quaestio 
de conscientia relate ad Deum, ad homines, ad Statum, in materia reli- 
giosa; de valore obiectivo veritatis ac de errore subiectivo invincibili, 
de coetibus religiosis Ecclesiae fere aequiparatis, de laicitate Status ac 
de aliis rebus, quae difficultatibus scatent ideoque distincte, exacte et 
caute pertractandae essent. Silva magna prostat atque valde intricata, in 
qua diversa elementa permiscentur, nempe divina et humana, dogma- 
tica, philosophica, iuridica, historica, sociologica, principia theoretica et 
aspectus practici contingentes. 

Iamvero nec necessarium nec utile nec omnino prudens mihi videtur 
Concilium Oecumenicum in istam asperam ingredi silvam et quasi in- 
certo pede periculose vagari. 

In textu non paucae sunt assertiones firmiter validae, commixtae 
tamen cum aliis propositionibus nonnihil disputabilibus vel ancipiti 
interpretationi obnoxiis. Ipse exc.mus relator quarumdam expressionum 
defectum fatetur. 

Quidam vero in ista materia sat peritus, qui multis conventibus in- 
ternationalibus adfuit, mihi cozfidenter? suam mentem aperuit anxie- 
tate permotam de probabilibus reactionibus schematis apud variarum 
Nationum Gubernia necnon apud viros doctos. Multae enim vigent dis- 
sensiones et aequivocationes in hac materia. Quamobrem tutius mihi 
videtur textum corripi ita ut nonnisi necessaria et certa principia tan- 
gantur, potius assertive quam argumentative, statimque ad aliquam ge- 
nericam declarationem deveniatur, quae aetatis hodiernae exigentiis di- 
gne respondeat (iuxta votum ab em.mo card. Ritter heri propositum), 
quin Ecclesiam eiusque doctrinam in discrimen adducat. 

In concreto textum sic correptum ego praeferrem: Per modum in- 
troductionis potiora innuantur principia, quae in ipso textu sunt et' 
fusius exponuntur, videlicet: 

1. de dignitate hominis ut Dei creaturae deque religionis legiti- 
mitate; 

2. de conscientia ac libertate humanae personae; 

3. de Ecclesia eiusque divina missione ad Regnum Dei ubicum- 
que instaurandum; 

4. de aliis religionibus, quae simul aeque verae esse nequeunt; 

5. de conscientiae humanae conditione quoad religionem veram 
dignoscendam et amplectendam, atque de errore invincibili et bona 
fide; 

6. de hominis iure ac libertate in profitenda sua religione sive 
individualiter sive collective, sive privatim sive publice; 

7. de munere Status in tuenda libera civium conviventia, qui di- 
versis adhaerent religionibus, quin idem Status de singulis iudicet neve 
impositione aut prohibitione coarctet. 

His sobrie et concinne praemissis, adici posset declaratio huius- 
modi: « Haec Sancta Synodus, sarta tectaque doctrina de dominio et 
iure Dei in hominem, creaturam intelligentem ac liberam, necnon de 
Ecclesiae Christi divina missione Evangelium omnibus praedicandi, at- 
tenta quoque dignitate humanae personae, quamlibet persecutionem re- 
ligiosam deplorat atque firmiter ius tuetur, ad conscientiae libertatem 
in propria religione etiam externe profitenda ac vivenda, quod quidem 
ius nulla humana potestas compescere aut impedire potest, nisi socie- 
tatis commune bonum grave detrimentum exinde patiatur ». 

Ista vel similis quaedam formula, sive per se solam quasi epigra- 
phice, sive (sZ »zagís placet?) principiis supra delibatis exornata, ad rem 
sufficere potest, quia Ecclesiae mentem in luce ponit quoad essentiale 
problema hodie vigens, et quidem ultra tritam illam theoriam, quae 
multis displicet modernis, de tolerantia religiosa ac de Statu confes- 
sionali. 

Cetera theologis, philosophis ac sociologis disputanda probe relin- 
quantur. Dixi. 


In textu scripto tradito: ! deest. ? deest. * deest. * deest. 
* deest. 


Secretarius generalis: Lego textum suffragationis XXI. Videatis 
pag. 13 [cf. vol. III, pars I, pag. 404]. Placet an non placet? 

4 
Exc.mus P. D. PETRUS CANTERO CUADRADO 


Archiepiscopus Caesaraugustanus 


Venerabiles Patres, 


Haec declaratio in genere zzibi! placet. Ad illam perficiendam, liceat 
mihi duas animadversiones facere: 

1. relate ad structuram internam huius declarationis; 
2. relate ad ipsam naturam socialem libertatis religiosae. 

A) Relate ad structuram internam. Structura interna debet respon- 
dere fini seu proposito buius declarationis. Qualis est finis huius declara- 
tionis conciliaris? Possumus affirmare finem pastoralem et oecumeni- 
cum, ut Concilii. 

Finis pastoralis apparet in ipso subtitulo huius declarationis, nempe: 
expositio et defensio iurium personae et communitatum ad libertatem 
in re religiosa. Finis oecumenicus asseritur in n. 25 ipsius textus, lin. 5; 
libertas religiosa, dicitur, « est conditio omnino necessaria ut dialogus 
oecumenicus haberi possit ». Revera, haec quaestio attingit non tantum 
Ecclesiam eiusque opus missionarium, sed etiam omnes religiosas con- 
fessiones, christianas aut non christianas, totamque humanitatem. Unde 
haec declaratio debet fieri in suo statu quaestionis, vulgo « imposta- 
zione » « planteamiento », attentis finibus pastoralibus et oecumenicis 
propositis. 

Nunc quaeritur: haec proclamatio et defensio iurium personae et 
communitatum ad libertatem in re religiosa, in quo plano agitatur? 
in plano doctrinali theologico? in plano iuridico? 

Si in plano doctrinali theologico proponatur, responsum statuen- 
dum et probandum esset principiis doctrinalibus theologicis; et stabilita 
divina revelatione christiana, existimo quod fortasse difficiliter admitte- 
rentur ab omnibus membris uniuscuiusque confessionis religiosae argu- 
menta theologica proposita ab Ecclesia catholica. Omnes enim homines 
credunt bona fide propriam suam religionem esse solam veram. Ideo ut 
ab omnibus confessionibus religiosis intelligatur, recipiatur et teneatur 
haec declaratio, meo humili iudicio, tantummodo statui potest in plano 
iuridico, in ordine practico. 

Ex alia parte, de facto, in praxi, problema libertatis religiosae agi- 
tatur in campo iuridico. 

1. Quia problema libertatis religiosae non statuitur coram Deo 
— homo enim coram Deo nullo iure gaudet, neque obiectivo neque 
subiectivo autodecisionis in materia religiosa, sed tantum statuitur coram 

societate et Statu, ex dimensione sociali vitae religiosae et ex proiectione 
sociali actuum religiosorum. Agitur, igitur, in nostra declaratione de 
libertate religiosa in vita sociali. 

2. Sub aspectu finis pastoralis et oecumenici huius declarationis 
intenditur pax religiosa in societate quae, de facto, lamentabili quidem, 
est societas pluralistica in ordine religioso. Inde surgit necessitas ordi- 
nationis iuridicae positivae quae in actum redigat seu constituat, tutelam 
iuridicam iurium personarum et communitatum in re religiosa, mediante 
quodam statuto iuridico, salfezz minimo, ab omnibus hominibus ad- 
misso, £u: in ordine nationali tum in internationali? fundato a) iuridice 
in dignitate ipsius personae humanae sicut a Deo creata est et in re- 
spectu libertatis conscientiae rectae ...; b) socialiter in iure et officio 
auctoritatis civilis statuendi praescriptiones et garantias iuridicas neces- 
sarias ad consequendam et promovendam pacificam cobabitationem et 
pacem * religiosam et civilem omnium civium et populorum — esi pa- 
storaliter, in libertate religionis seu in necessitate et securitate conse- 
quendi libertatem apostolicam Ecclesiae ad perficiendum opus suum 
"issionarium in toto orbe terrarum? 

His de causis existimo opportunum esse addere n. 25 huius decla- 
rationis quasdam assertiones relate ad statum quaestionis, i. e. occasio- 
nem," valorem et finem pastoralem et oecumenicum " huius declaratio- 
nis i2 forma prooemii." 

Subnotare autem vellem quod, proposita quaestione in campo iuri- 
dico, non requiritur suscitare nec proponere problema de libertate reli- 
giosa sub forma dialectica veteris distinctionis traditionalis — hodie, 
psycbologice saltem, tam inadaequatae " — « thesim inter et hypothe- 
sim », quia, meo humili iudicio, in plano iuridico £z; nationali tum in- 
ternationali potest hodie sustineri, tamquam thesis i. e. tamquam prin- 
cipium /egale ? ordinationis iuridicae, principium iuridicum libertatis 
religiosae personarum et coetuum in vita sociali." 

B) Relate ad naturam socialem libertatis religiosae. Ut vitentur con- 
ceptus aequivoci, oportet ab initio distinctionem facere inter libertatem 
religiosam et libertatem conscientiae in materia religiosa, quia non ap- 
paret nimis clare in textu declarationis, et hoc ex za parte" ansam 
praebere potest ad falsas interpretationes et ex alia parte opinor quod 
baec distinctio est necessaria et perutilis" ad claritatem ac robur argu- 
mentationis huius declarationis, secus tota illatio idearum et argumento- 
rum esset vacillaus atque confusa." 

Libertas religiosa non est idem ac libertas conscientiae in materia 
religiosa. Differunt enim a) ratione subiecti; P) ratione obiecti seu ma- 
teriae; et c) ratione ambitus et naturae. 

a) Ratione subiecti, quia subiectum libertatis conscientiae est 
sola persona individua; e contra, subiectum libertatis religiosae sunt 
individui et communitates. 

b) Ratione obiecti, quia obiectum libertatis conscientiae posse: ^ 
esse sive activitas religiosa sive non religiosa; e contra, obiectum liber- 
tatis religiosae tantummodo refertur ad actus religiosos. 

c) Ratione naturae, quia libertas religiosa continet, ;eo iudicio," 
duplex elementum: alterum negativum, alterum positivum. Negativum 
consistit in immunitate a coactione exterza" in relationibus moralibus 
hominis cum Deo in vita sua personali. Positivuze? vero consistit in iure 
ad expressionem socialem, i. e. in vita sociali, libertatis conscientiae 
suae in materia religiosa. 

Iam vero libertas conscientiae, qua talis, utpote libertas individua- 
lis interna, comprehendit et exigit tantummodo elementum negativum 
libertatis religiosae, i. e., immunitatem a coactione externa; 454? non 
semper et ubique requirit elementum positivum, quod est proprium et 
specificum conceptus libertatis religiosae. Certe, homo semper habet 
facultatem moralem et obligationem sequendi dictamen suae conscientiae 
rectae; sed haec facultas moralis non semper gignit ius strictum ad 
operandum in vita sociali iuxta dictamen conscientiae suae; quia exer- 
citium externum illius facultatis moralis laedere potest iuribus aliorum 
et exigentiis fundamentalibus boni communis. Ideo nec ius nec exer- 
citium iuris libertatis religiosae i; societate" est « quid absolutum », 
illimitatum, independens ab omni norma extrasubiectiva, sed ut ait En- 
cyclica Pacem inm terris, « ordine morali communique omnium utilitate 
servatis ». 

Certe, libertas religiosa tum personarum tum coetuum non effec- 
tive agnosceretur ac tueretur si in activitatem externam applicari non 
possit. Quia « modo essendi sequitur modus operandi », et homo est 
corpus et spiritus, naturaliter socialis et liber, atque libertas ipsa radi- 
citur in voluntate — pura potentia — quae tendit ad actum. Sed 
omnes actus externi, propter suam proiectionem socialem, cadunt sub 
ordine iuridico. Unde, etsi libertas religiosa exigit de facto et de iure 
quoddam minimum illarum libertatum externarum, quae hominem con- 
stituunt civem liberum in civitate terrestri, attamen certum est, ut ait 
ipse textus nostrae declarationis, exercitium iuris libertatis religiosae est 
quidem conditionatum ac? limitatum ab exigentiis ordinis moralis, fizis 
societatis," et iurium aliorum. Notare vellem quod iura naturalia per- 
sonarum ontologice sunt anteriora iuribus societatis. 

Difficile est in praxi ambitum libertatis religiosae definire. Aeter- 
num quidem problema est inter conscientiam et legem, inter libertatem 

et auctoritatem. Sed " hae realitates non sunt valores absoluti, nec sunt 
incompatibiles cum ad bonum commune referantur iuxta diversas con- 
ditiones sociologicas uniuscuiusque populi. 

Prudentiae, quae non solum est scientia 7zediorum sed etiam scien- 
tia limitum, competit stabilire limites in exercitio libertatis religiosae 
in societate civili; sed ita ut, salva libertate conscientiae et dignitate ho- 
minis, tueantur et concilientur izzer se, sub luce Evangelii: a)" bonum 
commune internum uniuscuiusque communitatis nationalis; P) bonum 
commune universale? Ecclesiae; et c) bonum commune societatis ? 
internationalis. Dixi. 


In textu scripto tradito: ! deest. ? deest. * deest. * civili. 
? deest. $ deest. 7 seu bona fide. * pacem et concordiam, ? deest. 
V et ad. " deest. 7? deest. 9 deest, ^ civili. 5 deest. 
16 personis et coetibus. U deest. I necessariam esse. P deest. 
5 potest. ^ deest. 2? deest. ? sed. ^ deest. 5 deest. 
6 boni communis. 7? deest. ? deest. ? cum bono communi univer- 
sali. 3 communitatis. 


Secretarius generalis: Communico exitum suffragationis XIX: 


Praesentes votantes . . . . . . . . . 2226 
Dixerunt placet Pedes. Mol: o Xodo 322102 
non placet . . . . . . . . . 64 


Et sufficit. Ergo textus est approbatus. 


Lego textum suffragationis XXII. Pag. 13 [cf. vol. III, pars I, 
pag. 405]. Placetne an non placet? 


5 
Exc.mus P. D. IOANNES AMBROSIUS ABASOLO v LECUE 


Episcopus Vijayapuramensis 


Venia venerabilium Patrum conciliarium, vellem nonnullas animad- 
versiones facere ad banc declarationem de libertate religiosa. 

Animadversio prima. Hic sermo est de iure ad libertatem in re reli- 
giosa, sed si res bene perpendatur agi potius deberet de officio et iure 
quoad religionem. Nam quilibet homo officio naturae et praecepto 
divino positivo tenetur exercere religionem. Nunc igitur, religio ne- 
cessario et essentialiter importat officia (non iura) hominis erga Deum; 

et ex his officiis oriuntur iura hominis in materia religiosa, qualia sunt: 
ius sequendi suam vocationem, ius ne impediatur ab aliis in profitenda 
religione iuxta dictamen rectum suae conscientiae, etc. 

Praeterea, loqui de iute ad libertatem in re religiosa ansam prae- 
bet falsae interpretationi et confusioni. Ut primum vulgatum est per 
orbem quaestionem de libertate religiosa propositam fuisse pro discus- 
sione in Concilio plures quidem valde gavisi sunt, plures vero alii fa- 
stidio affecti, ad quorum animos placandos titulus explicandus venerat, 
non cunctis probantibus, eo quod solummodo unicae verae religioni 
competat ius plenum ad libertatem. 

Nunc vero in Concilio doctrina aliqua ita enuntiari oportet ut, quoad 
fieri potest, dum quibusdam placeat aliis non displiceat, quaeque non 
indigeat longa explicatione ut recte intelligatur. 

Itaque propono ut haec declaratio sic inscribatur: 

« De officio et iure personae et communitatis in re religiosa », et 
ut quoties in textu occurrit expressio « ius ad libertatem » dicatur « offi- 
cium et ius » in re religiosa. 

Secunda animadversio. In declaratione innuitur omnem conscientiam, 
quae sequi debet, frui iisdem iuribus. Hoc nullo modo admitti potest. 

Officia religiosa, lege aeterna sancita atque lege naturali ac divina 
positiva ordinata, per conscientiam singulis denunciantur, i. e., obli- 
gatio profitendi religionem obiective oritur ex lege aeterna, obligatio 
vero subiectiva ex conscientia. Tamen conscientia quae per se sequi 
debet et quae confert ius absolutum et^ inviolabile est conscientia 
quae est simul vera et recta. Qui sub tali conscientia operatur habet 
ius, tum in foro externo tum in foro interno, exigendi ab aliis, sive 
privatis individuis sive a publica auctoritate, ne impediatur in se- 
quendo dictamine conscientiae. Praeterea, in foro externo potest, quin 
aliorum iura transgrediatur, annuntiare suam religionem. Insuper, nemo 
potest urgere eum, nec ulla ratione suadere ei ut conscientiam deponat. 
Haec omnia valent tantummodo circa conscientiam veram et rectam 
simul. 

Conscientia vero erronea, dummodo sit izvincibiliter erronea, sequi 
quidem debet, non per se sed per accidens, ratione ignorantiae et donec 
talis ignorantia perduraverit. Tamen huiusmodi conscientia non confert 
ius inviolabile et absolutum. 

Explico. Qui conscientia invincibiliter erronea laborat est obligatus 
ad eam sequendam et ius habet ut a nemine inducatur ad agendum 
contra eam, sed in foro externo non habet jus exigendi ab aliis qui 
non participant de suo errore, ne ei resistant cum horum iura trans- 
gredi conatur. Praeterea, cum conscientia invincibiliter erronea remo- 

veri possit, et debeat, sine peccato, nulla fert iniuria ei qui illa laborat 
si quis prudenter curet inducere eum ut talem conscientiam deponat. 

Proinde iura conscientiae verae simul et rectae superiora sunt iuri- 
bus conscientiae invincibiliter erroneae. Haec distinctio non videtur 
prae oculis haberi in praesenti declaratione. Sic, e. g., in pag. 32, 
linn. 38 ss., legitur: « Ius pariter coetibus religiosis competit ut sin- 
cerae honestaeque propagationi seu enuntiationi religionis studeant... 
Illi coetus impediri nequaquam possunt quominus rationes suae reli- 
gionis proponant, ut apud auditores persuasio religiosa oriatur, qua 
moti sese libere eorum Communitati adsocient ». 

Miror quomodo haec propugnari possint. Pugnant enim inaequi- 
vocis asseverationibus Christi, qui iussit servare omnia quaecumque 
ipse dixit ..^, et qui dedit gravem illam admonitionem: « Qui non est 
mecum, contra me est »...*. 

Unica vera religio est illa quam catholica Ecclesia profitetur, et ad 
eam omnes pertinere tenentur. Ab eadem amplectenda nemo excusatur 
nisi per accidens, i. e., ratione sive impotentiae sive ignorantiae. Qui 
hanc unicam veram religionem profitentur babent iura absoluta et invio- 
labilia tum in foro interno tum in foro externo, sensu iam explicato. 

Idem dici nequit de aliis coetibus seu communitatibus religiosis. 
Etiamsi sint bona fide, ut supponendum est, qui ad eos pertinent non 
ducuntur conscientia simul vera et recta, cum dictamen eorum circa 
religionem non est conforme rerum veritati. Tamen, cum laborent 
ignorantia invincibili, ducuntur conscientia solummodo recta secundum 
quid, i. e., relate ad eosdem. Ipsimet tenentur quidem eam sequi, sed 
quoad propagationem religionis eis non competunt iura quae habent 
profitentes unicam veram religionem. Declarare doctrinaliter, ut ver- 
bis allatis intenditur, sectas acatholicas habere ius persuadendi alios, 
non exclusos catholicos, ut relinquendo propriam religionem aliam am- 
plectentur idem esse videtur ac vindicare ius adducendi alios ad erro- 
res, ius semünandi^ zizaniam in agro patrisfamilias, ;us propugnandi 
veram religionem, quod quidem ex natura sua est prohibitum. 

Propono igitur ut in hac declaratione iura conscientiae simul ve- 
rae et rectae ac iura conscientiae invincibiliter erroneae clare distin- 
guantur, atque iura unicae verae Ecclesiae et coetuum religiosorum 
accurate determinentur. 

Tertia Animadversio. In pag. 30, linn. 38 ss, dicitur: « Vocatio 
enim divina, quae homini iter ad Deum et ad salutem in Deo asse- 
quendam aperit atque praescribit, maximam revera personae humanae 
dignitatem constituit ». 

Si haec verba sensu obvio sumantur, non videntur exprimere ve- 

ram doctrinam. In textu « vocatio divina » stare suppono pro gratia 
vocationis, quae inter gratias praevenientes seu praeparantes adnu- 
meranda est. Nunc vero, huiusmodi gratiae ex se, utpote transeuntes, 
nequeunt constituere dignitatem, ac multo minus maximam personae hu- 
manae dignitatem. Ut suppono, sermo est de dignitate supernaturali, et 
huius constitutivum non est nisi gratia sanctificans, vi cuius homo fit 


particeps divinae naturae ...". 

Consulto dixi ze supponere hic sermonem esse de gratia vocatio- 
nis et de dignitate supernaturali. In relatione vero ..^ innuitur ...^ agi 
de vocatione naturali. Hoc in sezsz " quaeri potest an, in praesenti or- 
dine elevationis hominis ad ordinem supernaturalem in quo unicus 
finis assignatus homini est supernaturalis, in re religiosa sermo institui 
possit de vocatione naturali. Quidquid sit ...". 


Moderator: Velis concludere, Pater. 


Orator: Dixi. 


In textu scripto tradito: ! deest. ? deest. * (Mt. 28, 20). * (Mt. 
12, 30). ? errorem. $ superseminandi. 7 deest. 5 Ex hac par- 
ticipatione divinae naturae proveniunt alii mirabiles effectus dignificantes homi- 
nem, videlicet: quod sit filius Dei adoptivus, Deo gratus, eius amicus, sanctus, 
templum Spiritus Sancti etc. Huc faciunt illa nota verba S. Leonis Magni: « Agno- 
sce, o christiane, dignitatem tuam, et divinae consors naturae factus, noli in 
veterem dignitatem degeneri conversatione redire » (Sermo 21 c. 3). Sequentem 
propono emendationem textus: « Vocatio enim divina, quae homini iter ad Deum 
et salutem in Deo assequendam praescribit atque praeparat, ut insigne benefi 
cium ab omnibus habendum est atque in solidali convictu ius ad hanc vocationem 
assequendi... ». ? (pag. 6 sub P). V hic. ! casu. 2? vocatio ex 
se nequit constituere maximam dignitatem personae humanae. Quarta animad- 
versio. In pag. 31, lin. 7, legitur: « Huius autem vocationis hominis seu integrae 
necessitudinis ad Deum norma est lex divina ». Hic « vocatio divina » videtur 
aequiparari « integrae necessitudini » ad Deum. Oporteret scire quid sibi vult 
expressio « integrae necessitudinis ad Deum ». Si sumatur pro relatione amicitiae 
ad Deum, haec non oritur ex vocatione divina secundum se considerata, sed ex 
gratia sanctificante. Si vero « necessitudo » connotet indigentiam, tunc non facit 
sensum. Álteratio textus quam suggero sic se habet: « Haec autem vocatio homi- 
nis regitur lege divina, quae est lex aeterna... ». 


Secretarius generalis: En, venerabiles Patres, exitum  suffragatio- 
nis XX: 


Praesentes votantes . . . . . . . . . 2228 
Dixerunt placet. . . . . . . . . . 2.205 
KODCDIICED uu Se! ua sito dms dip di 23 

Exitus suffragationis XXI: 


Praesentes votantes . . . . . . . . . 2226 
Dixerunt placet. . . . . . . . . . 2447 

HOM Dlaceb .. Louodon eco à 11 
Sufftagia nula . . . . . . . . . . . 2 


Et lego textum suffragationis XXIII. Pag. 14 [cf. vol. III, pers I, 
pag. 405]. Placetne an non placet? 


6 
Exc.wus P. D. HENRICUS NICODEMO 


Archiepiscopus Barensis 


Venerabiles Patres, 


Neminem nostrum profecto fugit declarationem conciliarem de li- 
bertate religiosa in praesentibus historicis circumstantiis peropportu- 
nam esse ob diversorum ordinum rationes et considerationes. Sufficiat 
mihi universalem expectationem indicare, quae certo profundae homi- 
num nostri temporis instantiae respondet. 

Puto tamen perspiciendum nobis esse, u£ iam besterna die notatum 
est, non a quovis hominum conventu vel coetu declarationem prolatu- 
ram, sed a Concilio Oecumenico catholicae Ecclesiae a Christo Domino 
fundatae. Necesse igitur est ut ipsa, dum ius omnium hominum ad li- 
bertatem religiosam declarat, simul veritatem declaret, qua Christus 
nos liberavit. Declaratio conciliaris, a. v., talis, meo submisso iudicio, 
esse debet, quae, neque dictorum neque omissorum causa, ansam cuivis 
praebeat indifferentismi religiosi, ne dicam absoluti, sed nec relativi 
tantum, in variis suis aspectibus sive privatis sive socialibus ac politicis. 
Quod valet praesertim pro christifidelibus, quibus etiam declaratio di- 
rigitur quique, utcumque, eam cognoscent, et pro Statibus, in quibus 
maioritas catholicorum exstat. 

His considerationibus praemissis, haec quae sequuntur mihi viden- 
tur in nostra declaratione quomodocumque affirmanda vel innuenda. 


1l. Ásserendum esset, ante omnia, veritatem et errorem obiective 
inter se opponi, salva utique distinctione inter errorem et errantem. 


2. Sola veritas ius reale habet assensum hominum exquirendi et 
accipiendi. Error autem ius habet, ut dicitur, « putatitium », usquedum 
revelata Christi Veritas affulgeat, cui libere adhaerere sacrum ius est 
et inviolabile. 

3. Libertas religiosa fundamentum ideo non habet in quodam iure 
obiectivo erroris — hoc pro christifidelibus perclarum esse debet —, 
sed in iure subiectivo dumtaxat personae humanae dictamen conscien- 
tiae semper sequendi salvo bono communi. Hac sane in luce asseritur, 
iustificatur, defendi imo potest et debet libertas religiosa. Ceterum, hoc 
absque ambiguitate affirmare nemini iniuriam aut praeiudicium afferre 
potest, cum aperte affirmetur et vindicetur pro omnibus hominibus ius 
fundamentale personae humanae huiusque dignitas. In schemate hoc 
utique dicitur, sed fortasse clariori forma, quae omnibus perspicua sit, 
erit dicendum. 


4. Omnes homines vero gravi adstringuntur officio voluntatem posi- 
tivam; Creatoris et Salvatoris pro omnibus manifestatam cognoscendi 
— quantum unicuique possibile erit — et amplectendi in eis quae ad 
religionem pertinent. Quo sensu omnes homines communem vocatio- 
nem a Deo habent, supernaturalem et obiectivam. 


5. Ecclesia catholica igitur, utpote quae a Christo Domino fundata 
ad Eius Evangelium universo mundo annuntiandum, officium habet at- 
que consequenter ius reale, a iure divino positivo directe profluens, an- 
nuntiandi et propagandi Evangelium ipsum apud omnes homines, salva 
semper eorum libertate. 


6. Cavendum est ne libertas religiosa intendatur uti libertas iudi- 
candi et agendi in re religiosa etiam relate ad societatem religiosam, cui 
quis adhaeret. In tuto ergo ponendum est societatem religiosam — Ec- 
clesiam potissimum, quae ex Dei voluntate est unica societas religiosa 
ad hominum salutem — veram et propriam in eos, qui eius membra 
effecti sunt, auctoritatem habere. 


7. Cum denique lex naturalis talis sit ut omnibus hominibus mani- 
festa fiat, affirmandum est homines, etsi in conscientia erronea consti- 
tutos, nullo modo contra eandem legem agere posse: quod si accidat, 
legitima auctoritas impedire potest et debet. 

Humillime censeo quod si modus aptior inveniatur — attentis na- 
tura et fine declarationis — haec principia dilucide affirmandi vel in- 
nuendi in textu breviori, declaratio ipsa, dum dialogum oecumenicum 
— quod omnium in votis est — efficaciter favebit, et characterem pa- 
storalem et missionarium magis praebebit. Dixi. 


In textu scripto tradito: ! deest. 


Moderator: Loquatur secretarius generalis. 

Secretarius generalis; Ecce exitum suffragationis XXII: 


Votantes praesentes . . . . . . . . . 2.25 
Dixerunt placet. . . . . . . . . . 24189 

"^on placet... . . . . . . s. 35 
Suffragum nulum . . . . . . . . . . 1 


Ergo textus est approbatus. Nunc lego textum suffragationis XXIV, 
quae est ultima hoc mane. Pag. 14 [cf. vol. III, pars I, pag. 405-406 ]. 
Placetne an non placet? 


7 
Exc.Mus P. D. IOSEPH LOPEZ ORTIZ 


Episcopus Tudensis-Vicensis 


Venerabiles Patres, 


Qua par est reverentia huic Sanctissimae Synodo proponere audeo 
tantum ! ut a declaratione priori, de libertate religiosa, in schemate de 
Oecumenismo, comma auferatur quod in n. 31, fol. 33, linn. 20-22 
continetur, nempe « rem publicam ob ipsam etiam iuridicam sui regi- 
minis configurationem ineptam esse ad iudicia de veritate circa rem 
religiosam ferenda ». Comma hoc, quod non bene omnino componitur 
cum iis quae antea in n. 30 adseruntur, breve quidem est, sed gravissi- 
mis consectariis praegnans, et ut mihi videtur doctrinam hucusque ac- 
ceptam et a magisterio Ecclesiae propositam radicitus immutare in- 
tendit. Quod patefacere conabor. 

I. Sententia de ineptitudine reipublicae ad iudicia ferenda de veri- 
tate religiosa deducit e doctrina politica de iuridica regiminis configu- 
ratione, quam ut suam exprimit schema? Ast doctrina haec diverso 
modo interpretari debet, iuxta principia e quibus eius fautores eruunt. 
Pluriores sunt qui iuridismum positivistico sensu propugnant, ius na- 
turale reicientes, et tantum normas a Statu editas ut ius recipiunt. Quid 
tum significaret reipublicae iuridica configuratio si ius tantum esset ipsa 
voluntas Status? ..' Ex hoc intelligitur quomodo puriorem formam for- 
malismi iuridici autumaverunt non pauci nationalsocialismi fautores. 

Sed verba schematis, nullimode perspicua, enucleare intendam. Forse 
intelligenda sunt eo sensu quod Status careat organo iuridice apto ad 
talia iudicia de rebus religiosis ferenda. Sed etiam talibus organis caret 
ad alias veritates proferendas, quibus tamen adhaerere tenetur, e. g. de 
inviolabilitate * ordinis internationalis. Re vera suprema magistratura, 

sive persona sit physica vel moralis, iudicia et decisiones adsumere debet, 
non tantum in rebus iuridicis sed et politicis, oeconomicis, socialibus, 
culturalibus ceterisque. 

Forse propositio interpretari debeat ad mentem quorundam docto- 
rum de incapacitate coetus vel collegii ad veritates religiosas profiten- 
das, vero actu fidei supernaturalis, et hinc autumant rem publicam non 
posse sese catholicam declarare. Sed quando respublica sese catholicam 
declarat, nullo modo sese capacem gratiae supernaturalis, vel subiectum 
aptum ad sacramenta recipienda autumat, sed tantum solemniter mani- 
festat suam oboedientiam legi divinae, suam voluntatem cultum Deo 
debitum publice tribuendi, suam obligationem Ecclesiae propria actione 
iuvandi. Quod Ecclesia ipsa suo constanti magisterio, abhinc a saec. IV 
ut munus Reipublicae índesinenter docuit. 

Sed et hoc parum vel nihil cozfert? ad libertatem religiosam, nam 
et respublica catholica veram libertatem non catholicorum custodire et 
tuere potest. 

Quomodocumque incapacitas, quae affirmatur, non pendet a iuri- 
dica regiminis organisatione, quod sine necessitate, ut mihi videtur, in 
schemate asseritur. Nam si Status non iuridice configuraretur hac inca- 
pacitate non laboraret. Ideoque etiam respublica arbitrario modo con- 
stituta hac incapacitate non limitata, iudicia proferre valeret de rebus 
religiosis, quod iam non posset si quando iuridice ordinata fuerit. 

II. Ast veritas aliunde est, et eam Ecclesia semper proposuit con- 
stanti magisterio. Respublica incapax revera est, in ordine revelationis, 
ad iudicia ferenda tamquam magistra, de veritate religiosa. Unica ma- 
gistra est Ecclesia. Sed Respublica iudicia proferre potest et debet circa 
magisterium legitimum accipiendum et oboediendum. Si Respublica 
careret omni possibilitate ad iudicia ferenda de veritate religiosa, tunc 
agnostica esse deberet. Quod alienum omnino puto ab intentione sche- 
matis. 

De constanti magisterio Ecclesiae circa officia Status erga veram reli- 
gionem et erga Ecclesiam supervacaneum existimo testimonia afferre, 
cum omnibus nota sint. 

Haec officia respublica non caeco imperio voluntatis adsumere et 
proponere valet, sed rationibus ad cordatos viros convincendos bene 
perpensis, et lucido et libero iudicio. 

Quando Mundus, denique consecretur et Deo dicetur? Etiam unc 
persona moralis, qua societas christiana legitime repraesentetur, inca- 
pax erit ad Deum agnoscendum et rite colendum? 

Etiam nunc respublica capax est ad iudicia prudentialia ferenda 
circa res religiosas, praesertim quando eius cives unanimi fere consensu 

veram religionem profitentur. Quod hodie etiam evenit, Deo favente, in 
nonnullis nationibus, quae non ob hanc causam despiciendae sunt, ac si 


pluralismus religiosus unica possibilitas foret ab Ecclesia accipienda. 
Dixi. 


In textu scripto tradito: ! deest. ? deest. ? Simplex tantum autoli- 
mitatio, uti aiunt. ^ sanctitate. 5 conferret. $ tunc. 


8 


Exc.mus P. D. ANTONIUS DE CASTRO MAYER 
Episcopus Camposinus 


Venerabiles Patres, 


AÁnimadversionibus em.morum cardd. Ruffini et Bueno y Monreal 
quas heri audivimus, et quibus ex corde adhaereo, pauca addere liceat. 

1. Schema declarationis de libertate religiosa propugnat ut eadem 
iura in societate concedantur verae et falsis religionibus eo quod unus- 
quisque Deum colere debeat secundum dictamen propriae conscientiae, 
et pro se adducit allocutionem « Ci riesce » Pii XII 6 dec. 1953 
ad iurisperitos Italiae et Litteras encyclicas Libertas Leonis XIII. 
Pius autem XII, in citata allocutione data opera agens de libertate re- 
ligiosa, bene distinguit inter verum quod ius obiective habet et falsum 
quod nonnisi interdum permitti debet. En verba Pontificis: « quod 
vero et normae morali non respondet obiective nullum ius babet nec 
ut sit nec ut propagetur, nec ut agat » « Quod autem non impediatur, 
mediantibus legibus et coercitionibus civilibus admitti potest propter 
bonum aliquod superius et amplius ». 

Vellem banc distinctionem videre in schemate 

..' Encyclica Libertas Leonis XIII de rerumpublicarum moderato- 
rum obligatione haec habet: « Cum igitur sit unius religionis necessa- 
ria in societate professio, profiteri eam oportet quae unice vera est 
quaeque non difficulter, praesertim in civitatibus catholicis agnosci- 
tur ...*. Itaque hanc, qui rempublicam gerunt, conservent, hanc tueantur, 
si volunt prudenter atque utiliter, ut debent, civium communitati con- 
sulere ». Etiam boc principium im declaratione vellem. 

2. Natura humana non perficitur nisi adhaesione bono et vero. 
Non ergo sermo esse potest de salvanda dignitate personae cum homo 
falsum admittit, etsi bona fide: « Si mens adsentiatur opinionibus fal. 
sis, ait Leo XIIT, si malum voluntas absumat et ad id se applicet, perfec- 
tionem sui neutra consequitur, sed excidunt dignitate naturali ..^ ». Et 

addit: « Quaecumque sunt igitur virtuti veritatique contraria, ea in 
luce atque in oculis hominum ponere non est aequum: gratia tutelave 
legum defendere multo minus »...". 

3. Mutuae relationes personarum in societate viventium fulciri de- 
bent in lege naturali et positiva Dei. Lex autem divina est ut omnes 
veram fidem amplectantur et Ecclesiam veram ingrediantur, et Deus 
ut hoc obtineatur omnium in auxilium gratia sua venit ita ut nullus 
sine culpa damnetur. Haec veritas schema videtur ignorare. Opto ut 
in revisione extus? ad illam attendatur. Dixi. 


In textu scripto tradito: ! « Ció che non risponde alla verità e alla norma 
morale non ha oggettivamente alcun diritto, né all'esistenza, né alla propaganda, 
né all'azione ». « Il non impedirlo per mezzo di leggi statali e di disposizioni 
coercitive puó nondimeno esser giustificato nell'interesse di un bene superiore 
e piü vasto ». ? Cur ad hanc distinctionem non attendit schema? ? [tem. 
* cum in ea tanquam insignitae notae veritatis appareant, 5 Cur hoc princi- 
pium in declaratione non apparet? $ et in corruptelam ambae delebantur ». 
7 (Immortale Dei). * Vellem ergo. ? deest. 


9 


Exc.mus P. D. IOANNES CANESTRI 
Episcopus tit. Tenediensis, aux. card. Vicarii in Urbe 


Venerabiles Patres, 


Textum et notas considerans declarationis Je libertate religiosa, se- 
quentia digna duxi quae vestrae benevolentiae submitterentur modo, 
uti dicitur, schematico. 

Pag. 29, ..' lin. 8: « Secundum dictamen conscientiae ». Haec ratio 
non videtur recte adducta. Nam: 

4) per se dictamen conscientiae nullum admittit limitem. E con- 
tra, nostra declaratio, pag. 31, lin. 33, limitem ponit edicendo: « Id 
exercitium limitari non licet zs; in quantum graviter contradicit fini so- 
cietatis ». 

b) Exemplum fingamus miserrimi cuiusdam sacerdotis catholici 
qui prava tentatione deceptus — ut puta inoboedientiae, pecuniae et 
alia huiusmodi ..^ — ad Protestantismum ..^ transivit. Etiam hic sa- 
cerdos ius habet ad libertatem religiosam. Sed quaeri potest: haec li- 
bertas ei advenit reapse ex conscientia? Minime quidem. Ergo alia 
ratio est adducenda. 

Pag. 29, lin. 8: « Voluntatem Creatoris et Salvatoris ». Uti sonat, 

affirmatio est nimis generalis. Qui suam exercet religionem dicitur sequi 
voluntatem seu vocationem divinam. Distinctione hic opus est inter 
actum internum et actum externum. Qui suam exercet religionem sequi- 
tur voluntatem Dei: 4) in quantum zzt£erze et cordetenus adhaeret reli- 
gioni quam censet veram, subdistinguo: quatenus errat, si errat, nego; 
quatenus intendit Deo oboedire, concedo. 5) Qui suam exercet religio- 
nem sequitur voluntatem Dei, in quantum publice exercet et diffundit 
suum errorem, subdistinguo: si error non nocet fini societatis, con- 
cedo; si nocet, nego. 

Fortasse tota periodus hoc vel simili modo reformari poterit: Homo, 
cum natura liber existat, ius naturale habet utendi libertate sua in re 
religiosa dummodo nihil contra finem societatis agat. 

Pag. 29, ..'lin. 11: « Nec ulla coactione ab ea exercenda prohiberi 
possunt ». Uti iam simul legimus pag. 51, lin. 33, limites recognoscun- 
tur in exercenda libertate religiosa, si quaedam forte contradicant so- 
cietatis fini. Ergo verbis « Nec ulla coactione ... prohiberi possunt », ad- 
datur: « nisi graviter contradicat fini societatis ». 

Pag. 31, linn. 15-16: « Qui conscientiae suae sincere oboedit ». 

4) Sincere: conditio ponitur quae sciri nequit. Ergo —— uti 
videtur — inutiliter ponitur. 

b) Ratio oboediendi conscientiae valet absolute tantum pro actu 
interno; pro actu externo considerandus est finis societatis. Si actus 
externus — divini cultus in casu nostro — fini societatis contradicat, 
a societate impediri potest. 

Pag. 31, lin. 18: «...nullus homo nec ulla humana potestas ius 
habet illum inducendi, etc. ... ». Potestne Concilium his paucis et non 
concinnis verbis sic dictos « obicientes ex conscientia » (obiettori di co- 
scienza) a quacumque sanctione eximere? 

Pag. 31, lin. 41: « ...publicae rei moderatoribus nefas est impo- 
nere civibus, etc. ... ». Videtur hic enunciari principium nimis generale. 
Debetne Concilium damnare constitutionem nationis catholicae quae 
nonnisi regem vel caput Status catholicum admittit? 

Pag. 32, lin. 3: « Pariter haec libertas religiosa offenditur dam- 
natione ad poenas propter rationes religiosas ». Serio attendendum est 
ne doctrina et praxis Ecclesiae in re substantiali damnetur. Ecclesia non 
potuit docere et agere contra ius naturae. 

Explicatio quae datur in pag. 34 — uti mihi videtur — non potest 
sustineri quia inter id quod dicitur in lineis nuper lectis et doctrinam 
Ecclesiae traditionalem ..?, differentia non est tantum evolutionis et 
progressus, sed potius oppositionis et contradictionis. 

Sic non bene dicitur libertatem conscientiae olim damnatam esse 

quia habebatur ut consectarium descendens a principio indifferentismi; 
e contrario ipsa damnata est a Pio IX ut principium ex quo indifferen- 
tismus sequitur (cf. Syllabum, propositionem 79). 

Ergo alia explicatio seu conciliatio esset proponenda animadver- 
tendo quod finis societatis est bonum commune; bonum autem com- 
mune in quibusdam variari potest secundum loci et temporis adiuncta. 
Nostris quidem temporibus conformis est bono communi amplissima ]li- 
bertas religiosa. 

Pag. 32, lin. 39: « Vitato tamen proselytismo ». Nimis generalis 
damnatio. Non omnis proselytismus est malus. Forsitan dici posset: « So- 
lis tamen mediis propriis et honestis ». 

Pag. 33, lin. 20: « Manifestum est... rem publicam ob ipsam iuri- 
dicam sui regiminis configurationem ineptam esse... ». Cuidam forsan 
admirationi esse posset quia videtur contradicere doctrinae Leonis XIII 
Immortale Dei .., Neutralitas Status, quamvis in determinatis circum- 
stantiis. bona esse potest non est habenda ut omnium solutionum 
optima. 

Caritate Christi compulsi erga fideles nostros qui etiam hodie perse- 
cutionem patiuntur pro nostra sanctissima et verissima bene amata reli- 
gione catholica concludere oporteret declarationem nostram sollemni- 
ter affirmantes: « Quidquid dicitur in praesenti declaratione de iure na- 
turali ad religiosam libertatem hoc etiam pro se valere Ecclesia catho- 
lica contendit. 

Praeterea tamen vindicat sibi ius — loquamur tandem aliquando 
etiam de iuribus Ecclesiae — praeterea vindicat sibi ius supernaturale 
religionis a Deo probatae et a Christo constitutae » ..". Dixi. 


In textu scripto tradito: ! n. 26. ? ut bene nostis. * proh dolor. 
* n. 26. * (ut a tempore S. Augustini usque ad recentes et hodiernos Sum- 
mos Pontifices tradita est). $ (A.S.S., 18, 164). 7 Quo novo titulo et 


libertas plena ei ab omnibus debetur, et favor ei concedendus est ab omnibus 
qui eam agnoscunt, 


10 
Exc.Mus P. D. IOANNES POHLSCHNEIDER 


Episcopus Aquisgranensis 


Venerabiles Patres. conciliares, 


Quoad declarationem de libertate religiosa in schemate de Oecurme- 
nismo unam emendationem vel potius supplementum commendare mihi 
liceat. 

Declaratio de libertate religiosa forsitan temporibus posterioribus 

tamquam documentum vere historicum carum habebitur. Post tot perse- 
cutiones, post tot! iniurias et dolores, quos decursu temporis gens hu- 
mana propter intolerantiam passa est, enuntiatur nunc solemniter prin- 
cipium generale non licere unquam quod persona humana obiectum coer- 
citionis seu intolerantiae sit. E contra, hominis dignitas personalis requi- 
rit ex iure naturae, ut voluntati Dei iuxta dictamina conscientiae suae 
libere oboediat. Praesertim libertas religiosa vehementer urgetur, quae 
concedi debet omnibus non tantum catholicis sed etiam bona fide er- 
rantibus. 

Haec principia servient verae paci hominum in terris. In declara- 
tione nostra autem unum non satis expositum mihi videtur quod in 
mundo moderno est signum characteristicum probationis, utrum vera 
libertas in aliqua communitate humana habeatur, nempe libertas quoad 
educationem iuventutis. E? bic nom loquor tantum, uti $. E. card. Kó- 
nig valde bene fecit, de Statibus in quibus babetur gubernium atbeisti- 
cum, sed loquor generatim de omnibus populis/ 

Certe dici potest hanc quaestionem pertinere ad schema de scholis 
catholicis, et revera ibi expresse tractatur. Sed putamus permitti non 
posse, ut in hac declaratione de conscientiae postulatione tam gravi et 
tam fundamentali fere taceatur. Uno solummodo verbo in n. 29 ..? rei 
educativae mentio fit. Iam Unitas Nationum, sic dicta « UNO », hanc 
quaestionem pro re tanti momenti habet, ut ius educationis ex parte 
genitorum inter iura fundamentalia hominum expresse enumeret. 

In n. 29 declarationis nostrae dicitur, quod libertas non vindicatur 
tantum ut mera « libertas opinionis » nec ut mera « libertas adimplendi 
ritus propriae religionis », sed ut verum ius personae ne ab aliis im- 
pediatur quominus observet et proclamet officia sua privata et publica 
erga Deum et erga homines ad totam vitam suam secundum postulata 
suae religionis ordinandam. 

Quaero: Qualia officia parentum coram eorum conscientia sunt gra- 
viora quam officium educandi prolem pro Deo et pro vita aeterna? Haec 
parentum obligatio est gravissima et eorum ius ad educandam prolem est 
inviolabile. Hoc ius autem debet esse non tantum theoreticum sed etiam 
practice realizandum, i. e. in societate hodierna, ubi generatim educatio 
sufficiens sine scholis fieri non potest, parentibus ius competit, ut filii 
in scholis secundum eorum conscientiam educentur. 

Ideo scholae monopolium ex parte status reprobandum est. Potius 
publicae auctoritatis officium est res ita disponere, ut parentes et cives 
in eligenda schola vera libertate gaudeant ..', et quidem non licet, ut 
parentibus propter hanc libertatem electionis onera specialia? impo- 


nantur. 

Sine iure reali parentum educandi prolem secundum eorum con- 
scientiam vera libertas religiosa non datur. Nec sine sincera agnitione 
talis iuris in societate hodierna, quae pluralitate persuasionum religio- 
sarum signata est, iustitia et pax inter homines haberi possunt. 

His de causis nunquam desinere possumus a libertate parentum 
quoad educationem prolis postulanda et arguenda opportune, impor- 
tune. Verbum «libertas » nostris temporibus vim specialem habet et 
experientia docet, e. g. in Hollandia, quod perseverantia indeficiens 
hac in re non manet sine effectu. 

Conclusio. Secundum meum iudicium bonum quidem est, si in de- 
claratione dicitur libertatem religiosam offendi damnatione ad poenas 
propter rationes religiosas, spoliatione bonorum religionis causa, nega- 
tione aequalitatis socialis et nationalitatis etc. Haec omnia vera sunt et 
tales iniustitias in multis regionibus deplorare debemus et a pluribus 
hominibus deplorantur. Iura autem quoad educationem prolis fere in 
universo orbe violantur, sed haec violatio a paucis solummodo cogno- 
scitur respective qua talis agnoscitur. Ideo valde utile esset si Conci- 
lium Vaticanum II in declaratione de libertate religiosa expresse et ve- 
hementer mundum appellare vellet de tolerantia quoad scholas et edu- 
cationem iuventutis. 

Preces ergo mea est, ut declaratio in hoc sensu suppleatur. Dixi. 


Gratias. 


In textu scripto tradito: ! deest. ? deest. ! (pag. 31, lin. 28). 
* (cf. schema de scholis catbolicis). ? deest. 


11 


Exc.mus P. D. MARCELLUS LEFEBVRE 
Archiepiscopus tit. Synnadensis in Pbrygia, sup. gen. Congr. S. Sp. 


Venerabiles Patres, 


Etsi haec declaratio de libertate religiosa apparet ut vere opportuna, 
attamen, ut iam dixerunt aliqui Patres, fiat brevior, et vitentur quae- 
stiones disputatae et consequentiae periculosae. 

Ad vitanda haec pericula, hae animadversiones faciendae mihi vi- 
dentur: 

1. Detur definitio clara de libertate in conditione nostra humana 
peccabili. 

Nonne' libertas praedicatur alio modo et alio modo de sanctis, de 
hominibus in terra degentibus et de damnatis? 

Libertas est qualitas relativa, non absoluta: est bona vel mala se- 
cundum quod utitur ad bonum vel malum. 

2. Bene distinguatur inter actus conscientiae, i. e. actus internos 
in re religiosa et actus externos, quia hi actus externi possunt vel 
aedificare vel scandalizare. 

Et quis nostrum oblivisci potest verba Domini Nostri relate ad eos 
per quos scandalum venit? 

3. Quando agitur de libertate quoad actus externos, necessario 
debet agi de auctoritate, cuius munus est etiam iuvare homines ad bo- 
num faciendum et malum vitandum, i. e. ad rectum usum libertatis, 
sicut dixit S. Paulus ad Romanos: « Vis non timere potestatem: bo- 
num fac ». 

Declaratio contra coactionem in n. 28 est ambigua et sub aliquibus 
aspectibus falsa. Quid enim de auctoritate paterna patrum familias chri- 
stianorum erga filios suos, de auctoritate magistrorum in scholis chri- 
stianis, de auctoritate Ecclesiae erga apostatas, haereticos et schisma- 
ticos, de auctoritate rectorum civitatum catholicorum erga religiones 
falsas quae secum afferunt immoralitatem et rationalismum...? 

4. Attendatur ad gravissimas consequentias huius declarationis 
de iure sequendi conscientiae dictamen et externe agendi secundum hoc 
dictamen. 

Etenim quod dicitur de re religiosa valet logice pro omni re mo- 
rali. Quis non videt gravissimas consequentias in hoc ordine? Et quis 
potest^ determinare criterium boni et mali, cum derelictum est crite- 
rium mortalitatis secundum veritatem catholicam a Christo expressam? 

Impossibile est affirmare libertatem omnium coetuum religiosorum 
in societate humana, ut in n. 29, quin detur etiam libertas in re morali 
istorum coetuum, quia res moralis intime connectitur cum religione, 
e. g. polygamia in religione islamica. 

Alia gravis consequentia erit diminutio .. zeli ad evangelizandos 
paganos et alios homines non catholicos, cum dictamen conscientiae 
uniuscuiusque hominis consideratur ut vocatio personalis providentialis, 
ut dixit relator. 

Quis non videt hanc affirmationem maximum damnum afferre apo- 
stolatui Ecclesiae? 

5. Haec declaratio nititur in aliquo relativismo et in aliquo idea- 


3 


lismo. 
Ex una parte enim considerat situationes particulares et mutabiles 


nostri temporis, et quaerit nova principia ad nostram activitatem diri- 

gendam sicut faciunt qui unice considerant statum aliquem particula- 
rem, e. g. in Statibus Unitis. Hae circumstantiae mutari possunt et 
de facto mutantur. 

Ex altera parte, cum haec declaratio non sit fundata in iuribus 
veritatis, i. e. in iuribus Christi et Ecclesiae quae unice solutionem ve- 
ram et stabilem possunt dare in omnibus circumstantiis, necessario ver- 
satur in magnis difficultatibus, et falso, ;zibi videtur, putant redactores 
quod rectores civitatum non christiani non habent sensum veritatis. Ex- 
perientia docet hoc esse falsum: veritas aliquo modo ab omnibus perci- 
pitur, tam ab his qui veritati contradicunt et credentes persequuntur, 
quam ab his qui, non credentes, venerationem habent pro veritate et 
iis qui in veritate credunt. 

Unde concludo. Si haec declaratio talis qualis iacet solemniter affir- 
matur, zibi videtur, veneratio qua semper fruitur Ecclesia catholica 
ab omnibus hominibus et societatibus propter suum indefectibilem amo- 
rem veritatis, usque ad sanguinem et propter exemplum virtutum tam 
individualium quam socialium, magnum detrimentum patietur, et hoc 
in damnum multarum animarum quae non amplius a veritate catholica 


attrahentur. Dixi. 


In textu scripto tradito: ! quia. ? poterit. * necessitatis missionum 
et. * deest. * deest. 


Moderator: Audiatur secretarius generalis. 


Secretarius generalis: Communico exitum suffragationum  ultima- 


rum, nempe XXIII imprimis. 
Inter 2.221 Patres praesentes votantes, dixerunt: 


DIABÉP.' uod. duh doaue Ee zu deo 3 E A o cw ARDET 
HOÜR DIGGER us do v S deo Ro UxXC D^ L3 45 
votum nullum «- ue e x04. Xo X79. o3 1 


In suffragatione XXIV et ultima hoc mane: 


Praesentes votantes . . . . . . . . . 2.203 
Dixerunt placet. . . . . . . . . . 24152 
non placet. . . . . . . . . 51 


Ergo uterque textus est approbatus. 

REev.mus P. D. IOSEPH BUCKLEY 


Praepositus generalis Soc. Mariae 


Patres venerabiles, 


Quamvis in textu declarationis de libertate religiosa, nobis pro- 
posito, plures mutationes in melius videantur optandae, liceat mihi 
in una insistere, quae publicam emendationem videtur merere. Agitur 
de ipso fundamento libertatis personalis in ordine religioso. 

In praesenti documento saepe saepius, ius ad libertatem conscien- 
tiae fundatur in principio, quod vocatur « vocationis divinae ». luxta 
hoc principium quaevis sincera conscientia etiam si erronea est quae- 
dam Dei appellatio (divina vocatio). Affirmare conscientiam erroneam 
esse vocationem divinam constituit punctum aliquod ultimum, ad quod 
pervenit infelix evolutio conceptus vocationis divinae. 

Divina vocatio, in Novo Testamento, fuit appellatio ad Christum 
sequendum, ad fidem christianam, ad caelum, ad sanctitatem seu ad 
perfectionem congruam. 

In Novo Testamento, sacerdotium etiam dicitur vocatio divina. Non 
est hic conveniens occasio disserendi de idea vocationis divinae ad sa- 
cerdotium. Sed parcite mihi, Patres venerabiles, si vobis in mentem 
revoco tendentiam loquendi ac si vocatio Dei ad sacerdotium cognosci- 
bilis esset ab unoquoque nostrum in ordine humano psychologico, ac 
si unusquisque nostrum sciret sese a Deo appellatum. Ex tali evolu- 
tione ideae vocationis divinae, mos recenter invaluit loquendi etiam 
de vocatione divina ad matrimonium, immo haec expressio « vocatio 
divina » taliter extensa est ut professio medici, advocati, architecti, ce- 
teraeque vitae occupationes dicantur divina vocatio. 

Nunc demum in textu nobis proposito, invenitur quasi reductio 
ad absurdum huius infelicis evolutionis. Imperativum conscientiae, rec- 
tae sed erroneae, dicitur vocatio divina. Talis loquendi modus longe 
abest a doctrina Doctoris Communis. S. Thomas, in Summa tbeologica, 
I-II, q. 19, art. 10, quaerit: Utrum voluntas hominis debeat semper 
conformari divinae voluntati in volito? Et respondit: in particulari 
nescimus quid Deus velit et quantum ad hoc non tenemur conformare 
voluntatem nostram divinae voluntati. 

Pseudo-mysticismo indulgent illi qui voluntatem et vocationem divi- 
nam ubique quaerunt. Ponamus igitur tanquam fundamentum liberta- 
tis religiosae non vocationem aliquam divinam, sed obligationem con- 
scientiae, imperativum categoricum conscientiae sub Deo... sub Deo, 

pro iis qui in Deum credunt, sed pro omnibus hominibus, imperativum 
categoricum conscientiae. 

Ius ad libertatem religiosam, sicut omnia alia iura in homine, oritur 
ex aliqua obligatione. In creaturis, nullum unquam datur ius quod non 
fundatur in priori obligatione. Quia homo aliquis se sentit obligatus 
ad Deum tali modo venerandum, ius habet ad istam obligationem im- 
plendam; quia homo socialis se iudicat obligatum ad Deum socialiter co- 
lendum, ius habet ad cultum socialem. Super conscientiam individuam 
sub Deo, nulla datur superior auctoritas, nisi ab illa conscientia indivi- 
dua sincere percipitur; sic et catholici accipiunt auctoritatem eorum Ec- 
clesiae. 

Exercitium quidem iuris unius hominis vel unius associationis a 
societate límitari potest, sed solum in quantum tale exercitium impu- 
gnat iura alterius. Talis conflictio obligationum et iurium non debet 
faciliter supponi. 

Super hoc fundamentum solidum erigendam spero declarationem 
libertatis religiosae in hoc Concilio. Libertas est omnibus hominibus 
pretiosissima. Quidquid cogitamus nos sacerdotes, Ecclesia catholica 
non valde aestimatur in mundo tamquam libertatis defensor. Quando 
tamen Ecclesia fovet ac spondet libertatem mundus magnopere gau- 
det. Testimonium habemus in receptione fervida universaliter data lit- 
teris encyclicis Ioannis XXIII Pacem in terris. 

Ne Concilium nostrum mundum decipiat! Dixi. 


Textus scripto traditus: 


Haec mea interventio provenit e duabus praecipuis considerationibus. Pri- 
mum, anxius sum quod hoc Concilium emittat declarationem libertatis religiosae. 
Secundum, anxius sum quod haec declaratio solido fundamento firmetur et quod 
sit modo intelligibili et congruo expressa. 

Quamvis in textu nobis proposito plures mutationes in melius videantur 
optandae, liceat mihi in una insistere quae publicam emendationem videtur me- 
rere. In praesenti documento saepe saepius, ius ad libertatem rectae conscientiae 
fundatur in principio quod vocatur « vocationis divinae ». Iuxta hoc principium 
quaevis sincera conscientia, etiamsi erronea —— conscientia recta, quamvis mom 
vera — est quaedam Dei appellatio (vocatio divina). Affirmare conscientiam erro- 
neam esse vocationem divinam constituit ultimum punctum ad quod pervenit 
infelix evolutio conceptus vocationis divinae. Abstineatur ab hac conceptione. 

Divina vocatio, in Novo Testamento, fuit appellatio ad Christum sequen- 
dum, ad fidem christianam, ad caelum, et ad sanctitatem seu ad perfectionem 
congruam. 

Sacerdotium etiam dicitur vocatio divina in Novo Testamento. Tamen, non 
est evidens quod illa sacerdotalis vocatio sit cognoscibilis in ordine humano 
psychologico, sed potius est elementum aeternae praedestinationis e parte Dei. 

Post infructuosum tentamen in Gallia exsequendi decretum Concilii Triden- 
tini quoad fundationem seminariorum, directores spirituales ideam excogitarunt 
cuiusdam divinae vocationis ad sacerdotium cognoscibilis in ordine humano psy- 
chologico, sive ex parte candidati sive potius ex parte eius spiritualis directoris. 
Hic conceptus extensus fuit ad vitam religiosam. 

Praesenti tempore, mos invaluit loquendi de divina vocatione etiam relate 
ad statum matrimonialem, tamquam si coniuges certi essent se ex praecisa Dei 
voluntate simul utrumque uniri: matrimonia in caelo orta. 

Tam longe haec expressio « vocatio divina » nunc extensa est, ut professio 
medici, advocati, architecti ceteraeque vitae occupationes dicantur divina vocatio. 

Denique, in textu nobis proposito, adest reductio ad absurdum huius infe- 
licis evolutionis: imperativum conscientiae, rectae sed erroneae, dicitur vocatio 
divina. 

Talis modus loquendi longe abest a doctrina Divi Thomae. Ipse, in Summa 
tbeologica, I-II, q. 19, a. 10, quaerit: « Utrum voluntas hominis debeat semper 
conformari divinae voluntati in volito? ». Et respondit: « ...In particulari nesci- 
mus quid Deus velit; et quantum ad hoc non tenemur conformare voluntatem 
nostram divinae voluntati ». Sic pseudomysticismo indulgent illi qui voluntatem 
et vocationem divinam ubique quaerunt. 

Mihi videtur adaequatum fundamentum  inviolabilitatis libertatis religiosae 
inveniri in imperativo ipsius conscientiae sub Deo. 

Attamen in hac declaratione, quidquid sit de emendationibus, ad decretum 
melius perficiendum omnino urget affirmari a nobis libertas religiosa. Aliter ruit 
Concilium. 

Schemata iam proposita et proponenda — illis exceptis de Liturgia, de col. 
legialitate episcoporum et de Oecumenismo — parum conferunt ad « aggiorna- 
mento ». Plerumque ipsa plena sunt «triumphalismo »; id est, insistunt fere 
totaliter in aspectu divino aut theorico problematum Ecclesiae, potius quam in 
aspectu humano aut existentiali, cuius explanationem valde expectant homines 
intra et extra Ecclesiam. 

Libertas est omnibus hominibus pretiosissima. Quidquid cogitamus nos sa- 
cerdotes, Ecclesia catholica non valde aestimatur in mundo tamquam libertatis 
defensor. Quando, tamen, Ecclesia fovet ac spondet libertatem, mundus magno- 
pere gaudet. Testimonium habemus in receptione fervida universaliter data Litte- 
ris Encyclicis Ioannis XXIII, Pacem in terris. 

Ne Concilium nostrum mundum decipiat! 


15 


Exc.Mus P. D. ERNESTUS PRIMEAU 
Episcopus Mancbhesteriensis 


Venerabiles Patres, Fratres, ceteri omnes, 


Plene consentio cum episcopis in Statibus Foederatis, quibus (ut 
iam dictum est) haec declaratio de libertate religiosa in genere placet, 
immo valde placet. 

Volo loqui de ipso conceptu libertatis religiosae, de quo agitur in 
n. 26, pag. 29, et etiam alibi in declaratione. Duo habeo dicenda, ad 
explicandam et defendendam declarationem nostram. 

Prima quaestio est de nexu qui obtinet inter libertatem religio- 
sam internam personalem, et libertatem religiosam externam socialem. 
In vocabulario hodierno quasi technico, prima libertas vocatur libertas 
conscientiae, altera autem vocatur liberum exercitium religionis, quod 
quidem exercitium variis modis peragitur. Nunc autem, in communi 
conscientia hominum nostrae aetatis, exsistit nexus indissolubilis inter 
utramque libertatem, internam atque externam. 

Ius ad liberum exercitium religionis non debet considerari tamquam 
deductio quaedam logica ex iure ad libertatem conscientiae. Eiusmodi 
deductio niteretur praemissa quadam tacita, quae falsa est. Supponeret 
nempe conceptum hominis illum rationalisticum et individualisticum, 
qui saec. XIX late grassabatur. Secundum hunc conceptum, homo in prima 
instantia est quoddam individuum, et solummodo in altera instantia est 
ens sociale. Hic conceptus hominis falsus est. 

Secundum veram metaphysicam personae humanae, quae in philoso- 
phia catholica communiter tenetur, existentia humana est essentialiter 
socialis et historica. In una eademque instantia persona humana est 
quoddam individuum seu quidam « ego », et etiam est ens sociale seu 
quidam « ego cum aliis et ad alios in mundo ». Proinde nullo modo 
licet introducere quamdam dichotomiam in personam humanam, nempe 
inter eius existentiam personalem interiorem et eius existentiam socia- 
lem historicam. 

Ex hac vera metaphysica personae humanae sequitur conclusio ma- 
ximi momenti in nostra materia. Sequitur nimirum quod nullo modo 
licet concedere homini libertatem conscientiae et simul quovis modo 
ei denegare liberum exercitium religionis. Utraque libertas in eadem 
instantia datur, ita ut nexus inter eas sit omnino indissolubilis. Libertas 
interna personalis et libertas externa socialis sunt aeque originales; sunt 
coaequales atque coordinatae; et simul sumptae aequali titulo pertinent 
ad dignitatem et integritatem personae humanae ..... 

His dictis, libenter consentio cum exc.mo relatore, qui in relatione 
sua (in pag. 6.7), proponit emendationem in n. 26 declarationis .... 
Nempe quod loco « Inde exoritur » legatur « cum quo connectitur », 
vel aliquid simile, ad melius declarandum, quod liberum exercitium reli- 
gionis inseparabile est a libertate conscientiae. 

Accedit quod, si clare docetur, liberum exercitium religionis non 
esse illationem quamdam logicam a libertate conscientiae, clarius etiam 
patebit responsum obiectioni, quae contra doctrinam declarationis facta 

est. Secundum hanc obiectionem doctrina de iure ad liberum exercitium 
religionis involvit transitum seu illationem illegitimam ab ordine sub- 
iectivo conscientiae ad ordinem obiectivum iurium. De facto tamen 
nullatenus fit eiusmodi illatio. E contra, pervenitur ad verum conceptum 
libertatis religiosae, ut qui duo elementa inseparabiliter continet, in- 
ternum et externum, non per illationem a iuribus conscientiae ad iura 
socialia religiosa, sed per simplicem analysim ipsius personae humanae, 
quae est unum subiectum unius iuris, quod quidem ius ad duo simul 
spectat, nempe ad libertatem conscientiae et ad liberum exercitium 
religionis. 

Altera nunc quaestio est de libertate religiosa, in quantum dicitur 
verum strictumque ius. lamvero nomine iuris venit facultas quaedam 
moralis. Eiusdem * autem facultas moralis duplex esse potest. Est enim 
facultas moralis aliquid agendi, et est facultas moralis exigendi, ne 
actio ab aliis impediatur. Haec affirmat immunitatem in agendo; illa 
affirmat mandatum positivum ad agendum. Nunc autem in nostra ma- 
teria oriretur confusio sine fine, si confunderentur hi duo sensus, quos 
complectitur notio iuris. Sensu suo technico hodierno, qui bene intelli- 
gitur a peritis, baec? libertas religiosa est verum ius, eo sensu quod vera 
est immunitas iuridica a quavis coactione legali vel sociali in re reli- 
giosa. Hoc sensu hodierno proclamatur in declaratione ius omnium bo- 
minum et omnium ecclesiarum ad libertatem religiosam in societate. 
Hac autem proclamatione, nullatenus proclamamus, quod omnes ho- 
mines omnesque ecclesiae idem habent a Deo ..^ mandatum positivum 
ad suam doctrinam suumque cultum spargendum. Hoc utique esset, 
indifferentismum religiosum amplecti. Qui autem hanc declarationem 
de libertate religiosa ita legit, ut in ea inveniat saporem indifferentismi, 
iam confessus est, se nullo modo intelligere, de quanam re agatur. 


Dixi. 


In textu scripto tradito: ! Ideoque quivis conatus ad separandas has duas 
libertates esset quoddam genus Kantianismi. Esset nimirum separatio ordinis iuri- 
dici socialis ab ordine morali personali. Quod in vera philosophia catholica ana- 
thema est. ? linn. 10-13. * jin pag. 29, lin. 9. * Eiusmodi. 5 pe- 
rita multitudine. $ Optimo Maximo. 


32 

Exc.mus P. D. PETRUS ANTONIUS NIERMAN 
Episcopus Groningensis 


Venerabiles Patres, 


Nomine conferentiae episcoporum neerlandicae et aliquorum epi- 
scoporum ex Indonesia relate ad declarationem de libertate religiosa 
sequentia in aula proferre velim: 

Valde laudanda mihi videtur ista declaratio, eo quod solemniter 
et manifeste proclamat ius ad libertatem religiosam quod competit ho- 
minibus sive singulis sive coadunatis in coetibus religiosis. 

Quae principia in praxim Ecclesiae deducenda sunt. Illud enim ius 
respicit etiam relationes Ecclesiae internas, nempe inter catholicos inter 
se et inter auctoritatem ecclesiasticam eiusque subditos, necnon rela- 
tiones cum acatholicis. 

Ita recte quidem declaratur « nullum hominem nec ullam potestatem 
humanam ius habere aliquem inducendi ad operandum contra suae con- 
scientiae dictamen » ...', id quod valet etiam de lege divina; recte etiam 
in schemate de Ecclesia im mundo buius temporis... proclamatur pa- 
rentum ius educandi in sacra religione secundum propriae conscientiae 
praecepta omnino in tuto ponendum esse. Realis dilaceratio seu scis- 
sura inter communiones christianas effectum suum sortitur in matri- 
moniis mixtis, quae sub respectu religionis reapse zzix/a sunt. 

Nonne exinde officium est Ecclesiae, proclamantis declarationem 
de libertate religiosa, in legibus canonicis de matrimonio mixto curare 
non tantum de iuribus conscientiae partis catholicae, sed de iisdem 
iuribus partis acatholicae? 

Proinde speramus, quod Sacrum Concilium mandet ut Pontificia 
Commissio, quae Codicem Iuris Canonici reformandum curabit, prin- 
cipia huius declarationis applicet in renovando ac huic tempori adap- 
tando universam disciplinam ecclesiasticam. 

Valde optandum est, ut ista declaratio, quam totus mundus exspec- 
tat, authentice translata in potiores linguas hodiernas distribuatur. 

Cum enim quidam textus ansam praebeant ambiguitati, liceat mihi 
quasdam emendationes proferre quas in scriptis secretariatui generali 
proponam. Dixi. 


In textu scripto tradito: ! (pag. 31, n. 29, linn. 18-20). ? (pag. 23, 
n. 21, linn. 18-19). 

Emendationes. additae: 


1. Pag. 30, n. 28, linn. 23-24: circumlocutio «sine animi reprehensione » 
videtur corrigenda, quia non rectam latinitatem sapit. 


2. Pag. 33, n. 31, lin. 23: circumlocutio « hodie ut cum maxime » videtur 
nimis intricata, 


15 
Exc.mus P. D. ANGELUS TEMINO SAIZ 


Episcopus Auriensis 


Em.mi ac exc.mi Patres conciliares, 


Commissio quae adparavit declarationem priorem de libertate re- 
ligiosa conatus ingentes effecit ut nobis offerret documentum conciliare, 
in quo ratio haberetur mentalitatis hodiernae et adspirationum nostri 
temporis. Simul etiam doctrinam Ecclesiae fideliter servare contendit. 
Hi conatus respondent certe scopo oecumenico Concilii et in specie 
schematis. Talis finis et intentio omni laude digna habenda est. 

Circa ipsum schema tamen aliquas animadversiones, venia vestra, 
facere vellem. Scriptum totum unus cogitatus pervadere videtur, nempe 
omnes coetus religiosi et religiones ex natura sua publice et coram socie- 
tate eadem iura habent et eadem existimatione sociali sunt digna. 

Liceat mihi humiliter opinari et sincere proferre assertum hoc haud 
facile cum doctrina Concilii Vaticani I et cum ipsa revelatione componi 
posse. Concilium Vaticanum I in sess. III, cap. III de Fide docuit: « Ut 
autem officio veram fidem amplectendi in eaque constanter perseverandi 
satisfacere possemus, Deus per Filium suum Unigenitum Ecclesiam in- 
stituit, suaeque institutionis manifestis notis instruxit, ut ea tamquam 
custos et magistra verbi revelati ab omnibus posset agnosci. Ad solam 
enim catholicam Ecclesiam ea pertinent omnia, quae ad evidentem fidei 
christianae credibilitatem tam multa et tam mira divinitus sunt dispo- 
sita ». Et paulo inferius pergit: « Quocirca minime par est conditio 
eorum, qui per caeleste fidei donum catholicae veritati adhaeserunt, 
atque eorum, qui ducti opinionibus humanis falsam religionem sectan- 
tur; etc. ». 

Ex Concilio Vaticano I constare videtur Ecclesiam catholicam et 
tantum Ecclesiam catholicam signa externa praebere mundo suae veti- 
tatis « ut ab omnibus posset agnosci » (sunt verba ipsius). Et hoc ideo 
fecit et facit Deus ut, sua gratia adiuti, possent omnes rationabiliter 
ad eam pervenire vel saltem omnes se sentiant invitatos ad seriam 
considerationem de ipsius veritate. 

Rebus sic stantibus, si coram his signis a Deo datis de sua locu- 
tione, Christus externe et publice, etiam apud illos quibus de sua 
locutione satis constat, in eadem existimatione habetur in re religiosa 
ac quilibet visionarius vel privata conscientia, non possum non videre 
contemptum publicum Christi et iniustitiam societatis quae in eadem 
linea et existimatione collocat Deum loquentem signis aptissimis ad di- 
gnoscendum et suae revelationis argumenta praebentem, et rationem pri- 
vatam vel conscientiam cuiuslibet fidelis. 

Et licet civilis potestatis non sit relationes civium cum Creatore in 
nostro ordine supernaturali moderari, tamen potest illas tueri, si ab 
Ecclesia arcessitur. Ad quod satis est ut veritatem catholicismi agno- 
scat, quod iudicium in populis catholicis sicut de moralitate vel ho- 
nestate publica vel de aliis huiusmodi certe facere potest. De capacitate 
civilis potestatis ad ea iudicia generalia ferenda satis clare locutus est 
Leo XIII in Encyclica Imortale Dei et Libertas. 

Sacras litteras Veteris Testamenti inspicientes nobis cognoscere fas 
est Deum suam voluntatem manifestasse populo iudaico de religione 
profitenda et cultu. Nec satis. Per suos prophetas maximo zelo exigebat 
ut puritas doctrinae et cultus sancte conservaretur. Quod ut rationa- 
biliter efficeretur miracula patrabantur et signa fiebant ut populus etiam 
externe in religione revelata fidelis permaneret. 

Quo iure putamus quod Deus de religione christiana non habeat 
eandem saltem voluntatem ubi est certo cognitus et cognita sua locutio? 
Nam pariter signa publica dat, ut vidimus. Non tantum Christus sed 
et Ecclesia potest dicere: si mihi non vultis credere, operibus credite. 
In sinu etiam Ecclesiae, ut lesus promiserat, miracula magna fiunt, et 
pro ipsa alia luculentissima sunt argumenta. 

Brevitatis causa ad conclusionem perveniamus. In schemate 4e liber- 
tate religiosa efformando haec videntur tenenda, quae in praesenti non 
sunt sufficienter considerata, ut putamus: 

1. Quando de religione agitur Deus est exaudiendus, si signa 
suae locutionis affert, potius quam quilibet homo vel privata conscientia. 
Quod et pro individuo et pro societate dicendum videtur, ne in negotio 
religioso Deus homini subiciatur vel ei aequiparetur. 

2. Non debet gratis supponi evolutionem in doctrina hac Eccle- 
siae vel melius mutationem, sed iisdem principiis manentibus diiudi- 
candum est, ut iam satis innuerat Pius XII, utrum adiuncta externa 
commendent maiorem quamdam libertatem concedere. 

3. Quia ex una parte Deus qui se manifestavit certo est prae pri- 
mis exaudiendus, et ex alia parte homo debet religionem profiteri iuxta 
dictamen suae conscientiae, audemus hanc propositionem efformare, in 

qua utraque veritas apte componatur: Ubi veritas catholica populo Dei 
sit manifesta et eam profiteantur fere omnes subditi nationis, Ecclesia, 
conventione facta cum potestate civili, securitatem obtinebit ut individua 
et coetus libertatem habeant Deum colendi iuxta dictamen suae con- 
scientiae rectum, vitatis tamen illis manifestationibus publicis quae sen- 
sus fidelium merito laedunt et proselytismo. Si tamen bono summo ani- 
marum, concessio maioris libertatis expedierit, ad supremam auctori- 
tatem Ecclesiae pertinet determinare in unoquoque casu, omnibus rite 
perpensis, quanta libertas sit a catholicis in nationibus catholicis con- 
cedenda. Gratias. Dixi. 


Textus scripto traditus: 


Labor commissionis maximae laudis dignus est existimandus, propter ingen- 
tes conatus doctrinam Ecclesiae attemperandi nostris temporibus et adiunctis. 
Spiritus oecumenicus et voluntas recte interpretandi mentem Ecclesiae agnoscenda 
est. In his quae postea dicemus, enixe rogamus, quod haec nostra mens conside- 
retur, pro recta eorum intelligentia. 

Potest affirmari in toto schemate latere hanc doctrinam, quae fundat diversas 
conclusiones: Orznzes religiones sive coetus religiosi publice et coram societate 
babere debent eadem iura, ex natura rei. (Privatim, utique, particulares veram 
religionem quaerere et profiteri debent, si eam inveniant). 

Liceat asserere talem indifferentismum socialem et publicum non facile com- 
poni cum revelatione. 

Etenim audiamus Concilium Vatic. I: « Ad solam enim Catbolicam Eccle- 
siam ea pertinent omnia, quae ad evidentem fidei christianae. credibilitatem tam 
multa et tam mira sunt divinitus disposita. Quin etiam Ecclesia per se ipsa, ob 
suam nempe admirabilem propagationem, eximiam sanctitatem et inexhaustam in 
omnibus bonis foecunditatem, ob catholicam unitatem invictamque stabilitatem 
magnum quoddam et perpetuum est motivum credibilitatis et divinae suae lega- 
tionis testimonium irrefragabile » (DENz.ScHÓN. 3013). Et prosequitur: « Quo fit, 
ut ipsa veluti signum levatum in nationes et ad se invitet, qui nondum crediderunt, 
et filios suos certiores faciat... ». Et paulo inferius addit: « Quocirca minime 
par est conditio eorum, qui per caeleste fidei donum catholicae veritati adbaese- 
runt, atque eorum, qui ducti opinionibus bumanis falsam religionem sectantur... » 
(DENz.-ScHÓN. 3014). Similia edocentur a Leone XIII in Enc. Ivemortale, n. 4, 
et Libertas, n. 5. 

Ex Concilio Vaticano I satis constat catholicismum sese hominibus praesen- 
tare signis externis publicis, ex natura sua aptis, ut omnes per illa dignoscere 
possint esse veram religionem a Deo revelatam, quae signa nullus alius coetus 
religiosus exhibere potest. Proinde est fundamentum obiectivum, etiam coram 
non credentibus, ut dicit Concilium, seu facta externa publica propter quae ipsa 
specialem mereatur existimationem, prouti saltem indicia vehementissima praebet 
omnibus, per illa facta Deum hominibus suam voluntatem forte patefacere. Ita 
e. £., tot tantaque miracula in sinu Ecclesiae patrata. Per illa Deus loquitur si- 
gnis aptissimis. 

Si in eadem linea publice et socialiter omnes religiones constituuntur, eadem 
existimatio conceditur in re religiosa Deo et cuilibet homini visionario, quod mi- 
nime rectum putandum esse videtur. Maxime si de religione revelata agatur, nam 
quam Deus locutus fuerit, et velit omnes homines ad hanc veritatem venire, cre- 
dendum est signa dare, quae nullus alius dare potest. 

E contra in schemate ratio individualis adeo extollitur in problemate religioso, 
quod vox Dei, prouti introducens aliquam religionem ab omnibus profitendam, 
penitus ignoretur, publice et socialiter subiiciatur rationi individuali, quae tamen 
de se non habet valorem nisi pro ipso individuo. 

Hae animadversiones in doctrina Ecclesiae innixae, et in recta ratione, ut 
putamus, possunt confirmari Sacris Litteris. 

Sacra Scriptura V. T. in suo complexu considerata populo Dei manifestat 
suam voluntatem divinam circa religionem profitendam, quo patefit ex Deo prae- 
primis et non ex homine procedere determinatio cultus et religionis. Per suos 
Prophetas maximo zelo urget et exigit ut puritas religionis et cultus conservetur. 
Et licet hoc tantum ad populum iudaicum pertineat, tamen recte eruere licet, quod 
si Deus loquitur, illis quibus loquitur signis aptis ad discernendum, Ille super 
omnes exaudiendus est, nec sine aliquo contemptu potest externe et publice 
necessario subiici rationi individuali, et falsis prophetis aequiparari. 

Iam vero, Christus et catholica Ecclesia locutus est et loquitur nunc, ut 
diximus, hominibus modo externo et publico quo ab omnibus dignosci de se 
possit, circa veram religionem revelatam, officium est hominibus ut ipsa spe- 
ciatim exaudiatur. Ecclesia, ut Christus dicit: Si mihi non vultis credere ope- 
ribus credite. Haec opera externa et publica sunt miracula et notae, signa aptis- 
sima quibus Z//a sola mundo praesentatur. Quibus signis omnibus invitat ut ad 
illam veniant. Hoc singulare est Ecclesiae catholicae. Iniustum foret illam omni- 
bus aliis aequiparare, sicuti Deus loquens et visionarius quidam non possunt eam- 
dem existimationem in societate mereri. 

Primo intuitu his opponi videntur verba Ioannis XXIII in Enc. Pacem in ter- 
ris: «In hominis iuribus hoc quoque numerandum est, ut et Deum, ad rectam 
conscientiae suae normam, venerari possit, et religionem privatim publice pro- 
fiteri ». 

Ad haec verba Romani Pontificis dicendum est, esse intelligenda de libertate 
coram potestate civili, seu quod auctoritas civilis de se non habet facultatem se 
immiscendi in cultu ordinando, et propter rationes politicas vel temporales non 
potest vim inferre conscientiis in professione religionis. Propterea adducit testi- 
monium Leonis XIII, qui de hoc agit. Tamen iste Papa in hoc documento non 
aequalitatem omnium religionum in societate docet, sed doctrinam traditionalem 
tolerantiae religionis non verae. 

Inde postea docet quod Deus et prima veritas sunt fontes bonitatis, quae 
magis ab aeterna lege, quam a ratione humana pendet. Tura diversa sunt apte 
componenda. 

Brevitatis gratia ad conclusiones pervenio: 

1) In re religiosa primo Deus est audiendus, si clare locutus est. Iniurio- 
sum Deo videtur publice et socialiter Deum loquentem rationi individuali subiici, 
vel aliis hominibus aequiparari, inter illos quibus innotuit sua locutio et voluntas. 

2) Quia schema totum est inspiratum in doctrina aequalitatis omnium reli- 
gionum in societate, venia omnium peto quod reficiatur vel funditus emendetur. 

3) Si ob bonum commune Ecclesiae expedit maiorem libertatem concedere 
in re religiosa, in hoc oportet innitere determinationes Ecclesiae, ut iam innuerat 
Pius XII, sed non in principiis falsis, quae humanismum reiiciendum sapiunt, 
id est hominem considerare ut norma suprema et radix iurium in cultu Deo 


reddendo. 


16 


Exc.Mus P. D. MICHAEL KLEPACZ 
Episcopus Lodzensis 


Venerabiles Fratres, 


Loquor nomine episcoporum Poloniae. In ultima, iam emendata 
recensione declarationis de libertate religiosa in primis agitur de liber- 
tate in relatione ad hominem. Quam in ultimam quaestionem maxima 
dirigitur nostra attentio. Videtur tamen necesse prae argumento ponere 
subtiliorem definitionem iuris ad libertatem hominis in genere, de qua 
dicet alius episcoporum Poloniae relator. 

Principium libertatis fundatur non solum in voluntate Dei, sed 
etiam in rationali natura hominis, qui est creatus liber. Tali quidem 
actu creationis Deus, ut ita dicam, manus sibi alligavit, cum absque 
libero hominis arbitrio non possit hominem salvare. Ita enim evidens 
fit magna dignitas hominis in similitudinem imaginem divinamque 
creati, 

Quod inde consequitur: 

1. Quilibet homo, iudicium suae rationis seu conscientiae se- 
quens, habet ius nativum confiteri religionem, quam sibi libere elegit. 

2. Quilibet homo habet quoque ius ad religionem suam propa- 
gandam, dummodo mediis illicitis non utatur. 

3. Exinde sequitur quod aestimanda sit religio cuiuslibet homi- 
nis. Homo tamen, pro sua parte, possibilitatem erroris admittens, de- 
bet studere, in certis casibus, sententiam suam corrigere, tamquam cti- 
terium veritatem habens. 

In mea relatione ante omnia de libertate religiosa dicam, quam inve- 
nimus in ordine sociali, in quo singuli homines vitam agunt. Etenim: 

1. Pro principio tenens ius hominis ad Deum libere et conscie 
colendum esse, nulla potestas humana potest interdicere, ne homo reli- 
gionem suam in privato vel in publico profiteatur, neque potest illi vi 
vel dolo alium conceptum philosophico-religiosum mundi inferre. Prin- 
cipium illud: cuius regio eius religio, penitus reiciendum est. Quaecum- 
que persecutio, causa religionis facta, censenda est prout iuris praecipui 
violatio. Si hodiernas Statuum constitutiones animadvertimus, illae, 

etiamsi non semper in praxi, in theoria hoc zazzen ^ ius observant. Immo 
etiam in constitutionibus Statuum, qui atheismo favent, paragraphus 
quaedam conspiciuntur, quae libertatem religiosam concivibus vindicant. 
Haec pariter resonant in tenore Universalis Declarationis Iuris Hominis, 
acceptae a conventu generali Nationum Unitarum ...". 

Praeter id praecipuum ius et varias declarationes, in praxi proh 
dolor, aliud et aliud contingit. Proinde pugna pro defendenda libertate 
religiosa unius hominis est pugna omnium hominum, tamquam princi- 
pium dignitatis personae necnon eius progressus. Praeterea ius et lex 
in eo principio sane inniti debent. Ez* solaque Statuum decreta sunt 
observanda, quae in quattuor principiis omnibus praenotis, fundantur, 
scil. quod iustum, honestum, utile et possibile sit. 

2. Alterum principium libertatis generatim sumptae et maxime 
quod ad libertatem religiosam attinet, ponitur iustitia, quae singulos, 
societatem atque etiam status obligat. Igitur contra iustitiam ageretur, 
si status atheismo imbutus actioni adversus religionem intentae fave- 
ret atque eam, scil. religionem, divulgare et defendere prohiberet vel 
impediret. 

Pugna contra religionem, si forsan accideret, et religionis apologia 
semper debent inniti in veris non fictis vel detortis et maxime falsis 
factis et argumentis. Ea his postulatur honestas, quae in omni re con- 
troversa exiguntur. 

3. Habitudo inter societatem et individuum et vice versa insi- 
stere oportet, ut recte scripsit Papa Ioannes XXIII in suis Litteris En- 
cyclicis Pacem in terris, in principio morali, nempe in veritate, in iu- 
stitia, in necessitudine bominis, in libertate simul et caritate. Et hic 
latissime manat libertatis industria, secundum illud: in necessariis uni- 
tas, in dubiis libertas, in omnibus caritas. 

4. Ultimum, quamvis non parvi ponderis, fundamentum liberta- 
tis religiosae desumitur, uti praxis nobis ostendit, ex progressu homi- 
num et populorum, qui in libertate perficiuntur, in servitute autem nani 
fiunt. Ipsa enim cultura sine Deo et sine iuris divini observantia anti- 
humana sese ostendit. 

5. Libertas religiosa homines quoque docet rectam tolerantiam 
persuasionis alterius hominis, observata tolerantia hominis, non autem 
mali tolerantia vel erroris. 

Patet diligenter animadvertendum esse, ne libertas religiosa abuta- 
tur. Hoc quidem accidit, cum non tam ipsa religio, quamvis diversae 
sint, quam ipsi confessores, qui in propaganda religione malis mediis uti 
possunt. Possunt etiam praesertim qui vitam praeceptis religionis suae 
agunt contrariam religionem valore proprio privare apud homines, qui 


CONGREGATIO GENERALIS LXXXVII 505 


iudicio critico carent. Libertas non plene et accurate considerata valet 
indifferentismum augere. Remedium huic defectui libertatis religiosae 
praebet conscientia qua homo, a Deo creatus atque ad vitam aeternam 
praedestinatus, libere et conscie se voluntati divinae subicit, necnon 
iuri divino, quod est aeternum, obiectivum, absolutum et universale. 

Religio quidem christiana libertatem hominis plene et integre servat 
subiciendo illam superioribus legibus Dei et naturae. 

Ex supra dictis patet conclusio: recta conceptio libertatis religio- 
sae optimum praebet elementum coefficiens rectas relationes individui 
ad individuum, individui ad coetus sociales, Status necnon omnes ho- 
mines. Libertas quoque religiosa limitans quidem potestates Statuum 
fovet eorum auctoritati afferens incrementum culturae humanitatisque 
gentium. Dixi. 


In textu scripto tradito: ! deest. ? deest. * Nostra interest sequen- 
tem affirmationem ex art. 18 desumptam, recitare: « Quaelibet persona humana 
habet ius ad libertatem suae mentis, conscientiae et religionis. Quod ius liberta- 
tem statuit tum religionis amplexae et persuasionis, tum etiam libertatem ea 
manifestandi: ut singuli homines vel in societate in publico vel in privato in do- 
cendo, religionis ac pietatis officia, cultum et ritus exercendo ». * ea. 5 ho- 
minum. 


17 
Exc.mus P. D. MARCELLUS M. DUBOIS 


Archiepiscopus Bisuntinus 


Venerati Patres, 


Declaratio de libertate religiosa in genere placet, etiamsi perfectione 
ulteriore ornanda est et alia alta principia servanda sunt. 

Nimis tamen philosophica et iuridica, multo magis poni deberet in 
solidis fundamentis... religiosis, Concilio plene dignis. 

I - Imprimis, in fundamentis patristicis. E. g.: S. Augustinus, « bono- 
rabili fratri Maximino », qui erat donatista, scribit: « Cur * honorabili "? 
Quia * novi te esse hominem, et in honore positum ipso ordine et iure 
naturae " » ..... 

In hoc loco, tamen, homo ut solus consideratur. Sed alii, similiter 
donatistae, scribit: « quid in te honorare non dubitem, facile intelligis: 
ante omnia, quod ipsius nobis bumanae societatis vinculo astringe- 
ris »..^ Hac vice, hominem z£ bominem praeterimus: eumdem ut 
membrum generis bumani. attingimus. 

II - Hae rationes simpliciter naturales manent. Sancta Scriptura 
eas multo magis superare sinit. 

.. Pater Noster dat, in sua Providentia, magnitudinis animi su- 
prema exempla. Etenim, ut asserit Dominus Noster, « qui in caelis est, 
solem suum oriri facit super bonos et malos, et pluit super iustos et iniu- 
stos » ...*. Idem Deus, dicit S. Paulus in Areopago, « Ipse dat omnibus 
vitam, et inspirationem, et omnia; fecitque omne genus hominum quae- 
rere Deum ..? ». 

2. lesus Cbristus Ecclesiae suae dilectionem et pacem commen- 
davit ...*. 

Sed etiam libertatem religiosam, secundum sensus huius vocabuli 
diversos, Ipse Iesus commendavit. 

4) Duo praecipui textus videntur « similitudines, et de zizaniis 
usque ad tempus messis in unitate agri... et de malis piscibus usque 
ad tempus littoris intra eadem retia » posita..' Duo textus primo ad 
peccatores pertinent (qui sunt ;z Ecclesia); sed etiam, secundum S. Au- 
gustinum, ad eos qui « Ecclesiae deserunt unitatem » ..^. Eodem modo 
Papa Pius XII, in allocutione inclyta, primum textum accommodabat 
simul ad errorem et peccatum. « L'errore e il peccato si trovano nel 
mondo. Iddio li riprova; eppure, li lascia esistere. Per omettere qui 
altri testi della Scrittura, Cristo, nella parabola della zizzania, diede 
il seguente ammonimento: ^ Lasciate etc. " » ...?, Haec enim simili- 
tudo plenum sensum habet ex quo servi, seduli, zizaniam colligere vole- 
bant. Sed paterfamilias, qui est Ipse Deus, ait illis: « Sinite utraque 
crescere usque ad messem » ...". 

b) Alia vice, Magister de se dixit « Ego sum via »; sed, scri- 
bit Augustinus, commemorans Psalmistam ...", « universae viae Domini 
misericordia et veritas ». Inde, in casu quo pagani erga christianos duri 
fuerant, concludit: Non « nocentes volumus ad dignum supplicium per- 
venire, prohibente nos illa misericordia quam in Christo cum veritate 
diligimus » ...". 

c) In sua Passione, lesus non aliter agit: Petrus gladio percutit 
servum. Tunc Iesus ait: « Converte gladium tuum in locum suum; omnes 
enim, qui acceperint gladium, gladio peribunt. Àn putas, quia non pos- 
sum rogare patrem meum, et exhibebit mihi modo plus quam duodecim 
legiones angelorum? » ...". 

d) Denique, angelo Laodiciae Ecclesiae dicit: Ecce sto ad ostium, 
et pulso; s quis audierit vocem meam et aperuerit mihi ianuam, in- 
trabo ad illum » ...^. Iesus qui fuit Ipse liber in redemptionis usque ad 
crucem acceptione, homines sinit etiam liberos in acceptione salutis et 
gratiae. 

3. Hi textus de Iesu loquuntur. De lesu, qui est Exemplar nostrum. 

Sed in Concilio pastorali, eminenter conveniunt insuper aliqua 
verba Magistri nostri, dicta eius apostolis, etiam ceteris qui eum audie- 
bant: « Vos estis sal terrae... Vos estis /ux mundi » ...^ Omnes igitur, 
in suis relationibus cum aliis et in socialibus officiis, cum Christo et 
in Christo Ipso, qui est /zx mundi, debent esse, animabus, ut sunt sal 
et lux, corporibus. Uterque sane « activi » sunt, immo « penetrantes ». 
Sed homo hunc salem longe a se ponere potest et ante hanc lucem obdu- 
cere vela. Modus Christi est suavis, non cogens. Modi apostolorum et 
christianorum iidem esse debent ...". 

In notis nostrae declarationis, commemorantur aliqua verba S. Au- 
gustini. Alia pulchriora sunt. Ex alis aliqua" meam conclusionem fa- 
cient. 

Illustris " doctor africanus proponit donatistae discussiones contra- 
dictorias, sed pacificas, militibus absentibus, « ut omnes qui nos audiant 
intelligant 707 hoc esse propositi mei ut Zzviti homines ad cuiusquam 
communionem cogantur, sed ut quietissime quaerentibus veritas inno- 
lescat. Re agamus, ratione agamus, divinarum Scripturarum  auctorita- 
libus agamus », ita ut veritas « per nostrum ministerium, Deo iuvante, 
manifestata, se amplectendam satis ipsa persuadeat » ...^. Mirabile iter 
ad Deum! 

Ecclesia, sicut Christus Bonus Pastor, bona est; sicut Typus suus 
Maria, mater est. Gratias. 


In textu scripto tradito: ! (PL 33, 95; cf. 33, 654, 660). ^X PL. 33, 
129-130). ? 1. a) Deus hunc hominem, i. e. quemlibet hominem, ad imaginem 
et similitudinem suam fecit (Ges. 1, 27; Sap. 2, 23; Eccli. 17, 1; cf. PL 33, 
95). b). * (Mt. 5, 45; cf. S. Auc, Ep. 153 $ 3 et 7, PL 33, 654-655). 


* si forte attrectent eum aut inveniant, quamvis non longe sit ab unoquoque 


nostrum » (Act. 17, 24-27). $ dilexit 20s i. e. omnes homines, usque ad 
crucis opprobrium, et zobis i. e. omnibus hominibus, pacem suam reliquit (Io. 14, 
27; PL 33, 129-130). 7 (Mt. 13, 2443). 5 (ibid, 47-50; PL 33, 411). 


? (PL 33, 412). V (Acta, 1953, 799). V (Mt. 13, 28-30). ? (24, 10). 
B (PL 33,395) . " (Mt.26,51-53; Io. 18, 10. 5 (Ap. 3,20). '* (Mt. 
5, 13-14; cf. Mc. 4, 21-22; 9, 50; Lc. 8, 16-17; 14, 34). "U Quod ad paganos 
pertinet, « qui foris sunt, dicit S. Paulus ad Corinthios (1 Cor. 5, 10-13), Deus 
iudicabit ». Deus, non alii. De desideriis et aliqua animadversione, cf. animad- 
versiones ad secretariatum generalem a me missas die 28-8-64, pag. 5 et 6. 
? eis, alia memoriam renovant conversationum Ioannis XXIII et Pauli VI cum 
honorabilibus Observatoribus. Alia. P Mirabilis. ? (PL 33, 98 et 132) 

18 
Exc.qus P. D. ANASTASIUS GRANADOS GARCIA 


Episcopus tit. Cidramenus, aux. Toletanus 


Venerabiles Patres, 


Libenter adbaereo sapienter dictis ab. exc.mo Parente. Et quasdam 
animadversiones facere intendo circa ius propagationis religiosae prout 
in n. 30 declarationis proponitur. 

Notandum est quaestionem sub duplici adspectu considerati posse: 
sub adspectu doctrinali et sub adspectu practico. 

a) Sub adspectu doctrinali, scil.: Estne cunctis coetibus religio- 
sis strictum ius doctrinas proprias religiosas, sive veras sive falsas, 
spargendi? 

b) Sub adspectu practico, scil.: Expeditne ut, ob rationes boni 
communis, a legitima auctoritate perpendendas, cunctis coetibus reli- 
giosis permittatur praedicatio propriarum doctrinarum? 

Circa adspectum practicum a iudicando abstinemus; circa tamen 
adspectum doctrinalem quasdam anxietates exponere liceat: 

1. Ius ad propagationem indiscriminatam veritatis et falsitatis 
religiosae est, ut minimum dicam, doctrina nova in Ecclesia. Doctrina 
traditionalis, ut omnes probe nostis, haec est: Ius pro veritate; pro 
errore tolerantia, si quando id exigat bonum commune. 

Haec abunde continentur in Magisterio Ecclesiae ...". 

2. Quidquid sit de lege continuitatis et progressus, ius propaga- 
tionis erroris simul ac veritatis religiosae directe opponi videtur doc- 
trinae Pii Papae XII. 

Magnus Ille Pontifex in notissima Allocutione « Ci riesce » sine 
ulla ambiguitate loquitur: « Nessuna autorità umana, nessuno Stato, 
nessuna comunità di Stati... possono dare un mandato positivo o una 
positiva autorizzazione d'insegnare o di fare ció che sarebbe contrario 
alla verità e al bene morale... Neppure Dio potrebbe dare un tale posi- 
tivo mandato o una tale positiva autorizzazione perché sarebbe in 
contradizione con la Sua assoluta veridicità e santità » .. 

Nunc vero, nostra declaratio videretur positivam auctorizationem 
(sit venia verbo) dare « docendi quod est contrarium veritati ». Etenim, 
quum veritas non in omnibus sed in una tantum Ecclesia inveniatur, 
agnoscendo omnibus coetibus ius propagandi doctrinas proprias, eo ipso 
positive auctoritatem faceremus divulgandi errores. 

Attente ergo perpendamus consectaria: Si Deus, iuxta assertum 

tanti Summi Pontificis, talia facere non potest, qua potestate nos id 
facere conabimur? 

2. Declaratio, ut iam in aula denuntiatum est, nullum discrimen 
statuens inter ordinem personalem conscientiae et ordinem actionis erga 
alios, in non leve periculum incidit ...*. 

Animadvertere forte opus sit, in rebus humanis non leviter admitti 
propagationem errorum qui bono communi reputantur noxii, e. g. licei- 
tas suicidii. Cur ergo propagatio erroris religiosi tam leviter admittere- 
tur? Fortasse errores religiosos non adeo perniciosos existimamus? AJ;- 
ter Leo XIII sentiebat^: « Peccata licentis ingenii, quae sane in oppres- 
sionem cadunt multitudinis imperitae, rectum est auctoritate legum non 
minus coerceri quam illatas per vim imbecillioribus iniurias » ...^. 

Venerabiles Patres: in hac difficillima quaestione sequentia videntur 
proponenda ut communi sententia admissa: 

4) Debet agnosci libertas religiosa. Haec, si de libertate pro vera 
religione intelligitur, ut verbis utar Leonis XIII, est «libertas vera, 
digna filiis Dei, humanae dignitatem personae honestissime tuetur, et 
est omni vi iniuriaque maior » ...'. 

5b) Fundamentum primum libertatis religiosae est « Officium, 
illudque maximum ac sanctissimum, quod homini incumbit colendi 
Deum »; ex quo consequitur z£ verbis utamur Leonis XIII * quod « ho- 
mini, ex conscientia officii, Dei voluntatem sequi et iussa facere, nulla 
re impediente, in civitate liceat » ...". 

c) Quum tale officium homini mediante conscientia innotescat, 
partes amplae sunt agnoscendae conscientiae, quae quidem norma est 
proxima, sed zorma normata, non independens quidem " a Deo, nec a 
vero nec a bono. 

d) Libertas religiosa in hodiernis adiunctis sedulo fovenda, vin- 
dicanda et, quantum ius sit, pro omnibus agnoscenda. 

In stabiliendo autem fundamento theologico caute procedamus; 
immo liceat postulare ut, quantum opus sit, in fraternum auxilium se- 
cretariatus pro unione christianorum fovenda veniant vel alii periti vel 
ipsa commissio doctrinalis donec, viribus conlatis, formula reperiatur 
principiorum theologicorum pro subiecta materia plene sufficientium. 


Dixi. 


In textu scripto tradito: ! Admissis ultro quae admittenda, immo et laude 
digna sunt in declaratione de libertate religiosa, operae pretium ducimus quas- 
dam animadversiones proponere. In n. 30, pag. 32, linn. 38-40 et pag. 55, 
linn. 1-3 declaratio talia enuntiat: « Ius pariter coetibus religiosis competit ut 
sincerae honestaeque propagationi seu annuntiationi religionis studeant, vitato ta- 

men ^" proselytismo ", quippe qui mediis impropriis et inhonestis utatur. Illi 
coetus impediri nequaquam possunt quominus rationes suae religionis propo- 
nant, ut apud auditores persuasio religiosa oriatur, qua moti sese libere eorum 
communitati adsocient ». ? praesertim. in Leone XIII (cf. e. g. Enc. Liber- 
44$) et in ipso Pio XII. ? (Ci riesce, A.A.S., 45, 1953). ^ Semper ac 
de religione et conscientia sermo sit, prae oculis habere oportet ea quae a theo- 
logis admittuntur de iuribus conscientiae rectae, Quae iura sic breviter exponi 
possunt: 4) Conscientia recta et vera ius habet absolutum et inviolabile; P) con- 
scientia recta et falsa ius habet relativum et limitatum, in obiectiva necessitate 
correctionis et illustrationis; c) conscientia recta et erronea ius fundat ducendi 
vitam secundum conscientiam, non tamen fundat ius errorem suum spargendi. 
5 Memores simus verborum Leonis XIII. $ (Enc. Libertas). 7? (Enc. Li- 
bertas). * deest. ? (Enc. Libertas). 9 deest. 


Moderator: Proxima congregatio erit crastina die, hora nona. 


Em.mus P. D. EucENIUs card. TrssERANT: Reponatur Sacrosanc- 
tum Evangelium. 


CONGREGATIO GENERALIS LXXXVIII 
25 septembris 1964 


CONGREGATIO GENERALIS LXXXVIII 
25 septembris 1964 


Exc.mus P. D. PERICLEs FEriCI, arch. tit. Samosatensis, $s. Con- 
cilii secretarius. generalis: 

Moderatur 88 congregationem generalem em.mus ac rev.mus D. 
card. Leo Ioseph Suenens, arch. Mechliniensis-Bruxellensis. 

In hac congregatione generali distribuetur Relatio super declara- 
tionem de Iudaeis et de non christianis, quae est declaratio altera sche- 
matis de Oecumenismo. 

Audiatis, Patres amplissimi! Cum postulatum sit a Sanctissimo Do- 
mino ut Patribus Sacri Concilii charactere episcopali non ornatis fa- 
cultas detur audiendi confessiones durante Concilio iuxta privilegium 
concessum episcopis in n. 2? privilegiorum Motu Proprio Pastorale mu- 
"us, Sanctissimus Dominus precibus annuendum censuit, dummodo ad 
normam illius privilegii Ordinarius loci expresse non renuat, et hac 
gratia perdurante Concilio fruenda. 

Audiatis pariter, Patres venerabiles! Dictum est heri terminum ul- 
timum exhibitionis summariorum circa tertiam partem schematis de di- 
vina revelatione constitutum esse diem 30 septembris currentis. Qua- 
propter terminus pro exhibendis summariis pro disceptatione de aposto- 
latu laicorum comperendinatur in diem 2 octobris. 

Et nunc audiatis alios terminos (bene est, si potestis, si calamo 
adnotetis): 

Post schema de apostolatu laicorum, disceptabitur circa schema de 
Ecclesia in mundo buius temporis. Qui vult circa hoc schema disceptare, 
summarium exhibeat intra diem 5 octobris. 

Postmodum habentur alia schemata circa quae tantum suffragatio 
facienda est. Attamen, accedentes petitionibus quorumdam Patrum, 
em.mi moderatores concesserunt ut brevis aliqua disceptatio circa sin- 
gula haec schemata fieret antequam suffragatio perageretur. Haec tamen 
disceptatio non eo fine fit, ut commissio postea, statim postea, textum 
iam iterum videat et corrigat, sed fit tantummodo ut Patres in suffra- 
gatione facienda non tantum ea quae in relatione dicta fuerint compe- 
riant, sed etiam voces quae auditae fuerint in hac aula. Itaque erit 
brevis disceptatio. 

Sed quis quaeret: quomodo textus mutari potest si Patribus pla- 

cuerit? Modo simplicissimo! Nam circa singulas propositiones fiet suf- 
fragatio per placet, non placet et placet iuxta modum. ltaque ille Pater 
qui, audita relatione et auditis etiam illis vocibus suorum confratrum in 
aula, velit aliquam mutationem suggerere, potest eam exprimere in 
suffragio iuxta modum. Quibus visis et perpensis suffragiis, commissio 
procedet ad emendationem. Evidens est quod si illae propositiones ap- 
probatae fuerint maioritate requisita, correctio ex iux/ia "modum est ad 
abundantiam, ad perfectionem, non vero ad necessitatem. 

Ergo illa brevis disceptatio hunc finem habet ut Patres possint me- 
lius perspicere quomodo suffragia dare possint, et si casus feret, etiam 
apponere modum iuxta quem fiet eventualis modificatio seu correctio 
textus. 

Iamvero termini ad exhibenda summaria pro his parvis discepta- 
tionibus sunt qui sequuntur: pro schemate de Ecclesiis orientalibus, sta- 
tuitur terminus dies 10 octobris; pro schemate de activitate missionali 
Ecclesiae, dies 11 octobris; pro schemate de sacerdotibus, dies 12 octo- 
bris; pro schemate de religiosis, dies 13 octobris; pro schemate de ;a- 
trimonii sacramento, dies 14 octobris; pro schemate de institutione sa- 
cerdotali, dies 15 octobris; pro schemate, demum, de scholis catbolicis, 
dies 16 octobris. 

Necessarium est ut repetam? 

Aliqui Patres: Non, non. 

Secretarius generalis: Non? Gratias. Lego nomina eorum qui verbo 
uti petierunt circa schema de Oecumenismo, nempe de libertate reli- 
£i0sa: em.mus ac rev.mus P. D. card. Franciscus Roberti; exc.mi PP. 
DD. Dionysius Hurley, arch. Durbanianus in Africa Meridion.; Ubaldus 
Cibrian, ep. prael. null. Corocorensis in Bolivia; Fridericus Melendro, 
arch. Nganchimensis in Sinis; Carolus Wojtyla, arch. Cracoviensis in 
Polonia; Gabriel Garrone, arch. Tolosanus in Gallia; Hoa Nguyen-Van 
Hien, ep. Dalatensis in Vietnam; Carolus Alter, arch. Cincinnatensis 
in Statibus Foed. Americae Septemtrionalis; rev.mus P. Anicetus Fer- 
nandez, mag. gen. Ordinis Praedicatorum; exc.mi PP. DD. Cornelius 
Lucey, ep. Corcagiensis in Hibernia; Carolus Colombo, ep. tit. Victo- 
rianensis; Antonius Áfioveros, ep. Gadicensis et Septensis in Hispania; 
Patricius O'Boyle, arch. Vashingtonensis in Statibus Foed. Americae 
Septemtrionalis; Georgius Dwyer, ep. Loidensis in Anglia; Eugenius 
D'Souza, arch. Bhopalensis in India; Abilius Del Campo, ep. Calagu- 
ritanus in Hispania; Laurentius Shehan, arch. Baltimorensis in Statibus 
Foed. Americae Septemtrionalis; Ioannes Ioseph Carberry, ep. Lafayet- 
tensis in Statibus Foed. Americae Septemtrionalis; Carolus de Proven- 
chéres, arch. Aquensis in Gallia; Antonius Ona, ep. Lucensis in Hispa- 

nia; lacobus Flores, ep. Barbastrensis in Hispania; Vladimirus Malan- 
chuk, exarcha Ucrainorum in Gallia; rev.mus P. Ioannes Prou, sup. gen. 
Congregationis Gallicae O.S.B.; exc.mi PP. DD. Philippus Hannan, ep. 
aux. Vashingtonensis in Statibus Foed. Americae Septemtrionalis; Caro- 
lus Maloney, ep. aux. Ludovicopolitanus in Statibus Foed. Americae 
Septemtrionalis; Ioannes Wright, ep. Pittsburgensis Latinorum in Sta- 
tibus Foederatis Americae Septemtrionalis. 

Et nunc, Patres, audite textum suffragationis XXV. Hodie, sex aliae 
suffragationes fient circa schema de Ecclesia, cap. III. Videatis pag 15: 
[ cf. vol. III, pars I, pag. 406]. Placetne an non placet? 


1 
EM.Mus P. D. FRANCISCUS can». ROBERTI 


Venerabiles Patres, Fratres. dilectissimi, 


Ad declarandam quaestionem de qua agitur, scil. de libertate reli- 
giosa, quaeque universaliter proponi debet, ut eiusdem solutio possit ab 
omnibus admitti, praestat recolere distinctionem, quae tantopere ac- 
cepta fuit Summo illi Pontifici Pio XI felicis recordationis, distinctio- 
nem scil. inter J/bertatem conscientiae et libertatem conscientiarum. 

Ecclesia non potest admittere libertatem conscientiae, sensu ho- 
dierno acceptam, quia sibi ipsi contradiceret; doctrinae enim non sunt 
omnes aequales; admittit, e contra, libertatem conscientiarum, quia re- 
veretur iura personae humanae, quam numquam cogit ad suam amplec- 
tendam doctrinam. 

Ex his principiis descendunt legitima consectaria, de quibus alii 
Patres iam locuti sunt, quaeque valent tam pro singulis quam pro pu- 
blica auctoritate, firmis limitibus ordinis publici et communis boni a 
condicionibus vitae socialis impositis. Dixi. Gratias. 


In textu scripto tradito: !' deest. 


2 
Exc.mus P. D. DIONYSIUS HURLEY 


Archiepiscopus Durbanianus 
Venerabiles Patres, Observatores, Auditores et Auditrices... si 
tandem aliquando apparuerunt in terra nostra. 


In declaratione de libertate religiosa propositiones sequentes inve- 
niuntur: 

« Contra vero... (in pag. 31, lin. 41, ad pag. 32, lin. 3). Contra 
vero, publicae rei moderatoribus nefas est imponere civibus professionem 
vel reiectionem cuiuscumque religionis tamquam conditionem, qua plene 
vel partialiter vitae nationali et civili participare possint ». 

Et in pag. 33, linn. 4-7: « Civiles potestates nullam directam capa- 
citatem et competentiam ad determinandas vel moderandas relationes 
civium cum Creatore ac Salvatore suo possident, ideoque non possunt 
Communitates religiosas temporalibus finibus reipublicae subordinare ». 

Hae propositiones partim saltem in aperta contradictione cum de- 
clarationibus magisterii Ecclesiae praesertim saec. XIX esse videntur, 
necnon cum thesibus quae usque ad hos ultimos annos in tractatibus 
de Iure Publico Ecclesiae defendebantur. Mea intentio non est hanc 
apparentem contradictionem examini subicere nec explicationem aliquam 
proponere. Multum certo in hac re ab evolutione notionum quae muta- 
tionibus socialibus respondet pendere videtur. 

Adest autem certus aliquis aspectus quaestionis quem considerare 
desidero, argumentum scil. classicum pro unione Ecclesiae catholicae 
cum Statu. Necessarium omnino est hoc argumentum perpendere, nam 
pluribus ex nostris videri potest conditionem sic dictam idealem propo- 
nere, conditionem scil. quam Ecclesia ex natura rerum semper obtinere 
cupit quando potest, respectu relationum cum societate civili eiusque 
organismo directivo qui Status nuncupatur. Si argumentum istud vim 
probativam retinet, declaratio nostra completa et accurata dici non potest 
et saltem in sequenti propositione emendari debet: « Civiles potestates 
nullam directam capacitatem et competentiam ad determinandas vel mo- 
derandas relationes civium cum Creatore ac Salvatore suo possident ». 

Argumentum istud classicum in forma sua simpliciori et potiori 
ita procedit: Cum homo indolis sit socialis, Deum colere tenetur non 
tantum qua individuum sed etiam modo sociali. Ut autem haec obligatio 
socialis adimpleatur, societas civilis qua talis tenetur Deum agnoscere 
et colere, et quidem eo modo quem Deus Ipse indicavit, scil. per Eccle- 
siam catholicam. Tenetur igitur societas civilis specialem erga Ecclesiam 
catholicam reverentiam exhibere eique assistentiam praebere. 

Principium quidem omnes admittimus, scil.: Cum homo indolis so- 
cialis sit, Deum colere tenetur non solum qua individuum sed etiam 
modo sociali. Defectus autem in argumentatione videtur in hoc consi- 
stere quod ab illo principio saltus fit ad conclusionem secundum quam 
societas civilis hanc obligationem adimplendam curare debet. Defectus, 
dico, nam si Deus specialem societatem condiderit in qua homo obliga- 
tionem suam socialem cultus adimpleat, societas civilis eo ipso a tali 
onere eximitur. Est enim principium fundamentale sociologiae catho- 

licae quod societas civilis id tantum pro membris facere debet, quod 
membra per seipsa vel per aliam societatem, veluti familiam, efficere 
nequeunt. 

Nunc autem Deus de facto aliquam societatem specialem condidit 
in qua homo obligationem cultus socialis adimplere potest, Ecclesiam 
scil. Consequenter societati civili sub Novo Testamento in hac re nulla 
relinquitur obligatio vel facultas propria. Unde accipi omnino potest 
declarationis nostrae propositio: « Civiles potestates nullam directam 
capacitatem et competentiam ad determinandas vel moderandas relatio- 
nes cum Creatore ac Salvatore suo possident » ...". 

Rursus considerandum est quod si, vi argumenti pro unione Eccle- 
siae cum Statu, tenemus societatem civilem ex natura sua obligationem 
habere relate ad cultum divinum, implicite asserímus potestatem direc- 
tam Ecclesiae in eam. Nam ubicumque existit obligatio ad cultum ibi 
extenditur potestas directa Ecclesiae. Et notandum est non esse quae- 
stionem de potestate Ecclesiae in societatem civilem ratione materiae, 
sicut etiam societas civilis potestatem habere potest in Ecclesiam ratione 
materiae, in temporalibus nempe, sed est quaestio de potestate Eccle- 
siae in societatem civilem ratione ipsius constitutionis societatis civilis, 
si admittimus societatem civilem ex natura sua habere obligationem cu- 
randi aliquomodo de cultu sociali. 

Talis potestas directa Ecclesiae in societatem civilem non est ad- 
mittenda. Quapropter nostris temporibus et secundum hodiernam in- 
telligentiam notionum derelinquenda videtur doctrina de unione Eccle- 
siae cum Statu. At nullum exinde timendum est damnum pro Eccle- 
sia, sed potius profectus expectandus. Nam sine illa unione Ecclesia 
multo magis contendit ad influxum suum in omnia membra societatis 
exercendum quin spem et fiduciam reponat in auxiliis a Statu auspicatis. 

Neque apparet cur Ecclesia, etiam seclusa unione cum Statu, con- 
ventiones cum eo inire non possit. Professio fidei catholicae a Statu 
ipso praestanda non est conditio sine qua non ad conventiones ineun- 
das. In non paucis territoriis Africae, e. g., conventiones exstant saltem 
implicitae secundum quas Status salaria solvit magistrorum in scholis re- 
ligiosis docentium quamvis Status ipse religionem directe non curet. 

Denique argumentum contra libertatem religiosam desumptum ex 
defectu veritatis religiosae in homine sat debile mihi videtur. Recolen- 
dum est enim quod homines, sive individui sive in societate viventes, 
in ordine naturali ab ignorantia, nonnisi lente et ardue et per vias duras, 
erroris laqueis et foveis abundantes, ad veritatis possessionem progre- 
diuntur. Talis progressus ad veritatem periculum errandi necessario im- 
plicat. Et revera historia nos docet homines quasi nullam veritatem 

alicuius. momenti adeptos esse sine praevia experientia erroris. Qui 
ergo volunt ut iura hominum a possessione veritatis pendeant homini- 
bus implicite denegant ius cogitandi et inquirendi, loquendi et scri- 
bendi. 

Conclusio est quod libertas et iura hominibus competunt non quia 
veritatem iam adepti sunt sed ut eam adipiscantur. Et si haec conclusio 
valet pro ordine naturali, valet etiam a fortiori pro ordine supernatu- 
rali; nam Deus, hominem elevando, eius libertatem non minuit sed sa- 
cravit. Dixi. 


In textu scripto tradito: ! deest. ? Quamvis haec verba ita sonant ac si 
societatem civilem, sub omni aspectu religione destitutam, ut quid acceptabile 
proponerent, de facto hoc non intenditur. Dicimus solum societatem civilem qua 
talem non habere obligationem religiosam, sed minime a tali obligatione absol 
vimus membra societatis civilis. Istis enim alio ex capite profluit obligatio cultus, 
quae in alia societate adimpletur, scil. in Ecclesia. 


Moderator: Audiatur secretarius generalis. 


Secretarius generalis: Lego textum suffragationis XXVI, pag. 15: 
« Haec autem infallibilitas, qua Divinus Redemptor Ecclesiam suam 
in definienda doctrina de fide vel moribus instructam esse voluit, tan- 
tum patet quantum divinae Revelationis patet depositum, sancte custo- 
diendum et fideliter exponendum ». Placet an non placet? 


3 
Exc.Mus P. D. UBALDUS EVARISTUS CIBRIÁN FERNÁNDEZ 


Episcopus tit. Bidensis, prael. null. Corocorensis 


Venerabiles Patres, 


Cum rationes circa! declarationem de libertate religiosa prout in 
se jacet et observationes quas ad eam perficiendam paraveram iam ab 
aliis oratoribus prolatae sint, ne taedio vobis afficiar et praesertim ad 
normas directivas Patrum moderatorum adimplendas illas omittam et 
tantum in memoriam revocare audeam duas ex his rationibus. Sunt 
sequentes: 

1. Quia non veris, aut. saltem non adaequate propositis principiis 
doctrinalibus nititur. Etenim tamquam fundamentum et principium nor- 
mativum totius huius quaestionis « De libertate religiosa » ponit liber- 
tatem ipsam et personam humanam. Hoc autem nequaquam admitten- 

dum esse puto, cum primatum hac in re non habeant nec libertas nec 
persona humana, sed veritas et Deus, quibus illae subiciuntur, et a qui- 
bus normari oportet. Praeterea, iuxta schema non tantum libertatem 
psychologicam actus fidei tutandam esse debere, quod ab omnibus admit- 
titur, sed etiam libertatem moralem et iuridicam, ita ut libertatis causa 
ius sit cuique eam amplecti, profiteri ac praedicare religionem, quam ra- 
tionis lumine et conscientia ductus veram putavetit, et iz £besi ..", eodem 
iure fruantur, tam ad intra quam ad extra, sive qui veram sive qui 
falsam religionem profitentur. Quod absonum et absurdum est; ..^ do- 
cente Summo Pontifice Leone XIII: Ecclesia nihil quidem zmpertit? 
iuris nisi iis quae vera quaeque honesta sunt; et veritas existimata seu 
subiective tantum veritas, subiectivum forsan ius fundare valet, authenti- 
cum et obiectivum nullatenus. 

2. Confundit absolutam veritatem principiorum moralium cum eius 
practica et contingenti applicatione. Veritas enim principiorum moralium 
independens est ab eius applicatione in casibus particularibus. Et vera 
erunt, quamvis in praxim deduci nequeant, vel rationes particulares 
suadeant ne in praxim deducantur. Ratio est, quia ut ait S. Thomas, ap- 
plicatio principiorum moralium non fit regulis logicae sed regulis pru- 
dentiae christianae, quae contingenter procedunt, attentis dispositionibus 
subiecti et circumstantiis temporis et /ocz^ Sed exinde nihil inferre con- 
tra veritatem principiorum licet cum veritas sit aeterna et immutabilis. 

Igitur declaratio de libertate religiosa in parte doctrinali de novo 
exaretur! iuxta principia traditionalia magisterii ecclesiastici, ne inde 
in dubium revocetur validitas huius magisterii et ne Ecclesia ut sibi ipsi 
non consentanea appareat docendo sollemniter in Concilio doctrinam 
contrariam ad illam quam usque nunc docere consuevit in magisterio 
ordinario. 

Quoad applicationem vero practicam: 

Cum conditiones et circumstantiae hominum hac nostra aetate sint 
tam diversae ...), cum pax et concordia inter homines et inter diversas na- 
tiones sit bonum maxime desiderandum ..? et tandem cum verus oecu- 
menismus — qui in corde omnium est" — in praxim deduci nequeat 
nisi in plano fraternitatis et libertatis, Concilium nostrum alte et sollem- 
niter proclamet libertatem religiosam, quam dicunt, in praxim esse dedu- 
cendam tam pro individuis quam pro coetibus religiosis, sine detrimento 


vero boni communis ...". Dixi. Gratias. 
In textu scripto tradito: ! contra. ? subici debent. ? etiam. * nam. 
impertiit. $ locorum. 7 exarare oportet. * ab illis in quibus Ec- 


clesia fuit alio in tempore, ? quae pax et concordia consequi non valeamus 

nisi hac libertate supposita. 9 deest. ! et servatis regulis prudentiae pro 
illis nationibus in quibus scandalum oriri potest, cum etiam catholici ius habeant 
ne causa libertatis periculum in fide ipsis praebeatur. 


Animadversiones additae: 

Quatuor praecipuis de causis declaratio schematis de Oecumenismo, ubi 
de libertate religiosa non placet, et prorsus reiciendum esse puto. 

1. Quia non veris, aut saltem non adaequate et recte propositis principiis 
doctrinalibus nititur. Quod in damnum vertit ipsius veritatis, praesertim prout 
a Concilio proponendam esse censeo. 

2. Quia nimis philosophice, et, ut ita dicam, rationalistico modo videtur 
procedere, cum detrimento veritatis christianae, quae ante omnia ex articulis 
fidei procedere debet. 

3. Quia totaliter ignorat et parvipendit magisterium ordinarium Ecclesiae, 
praesertim Romanorum Pontificum, qui, data opera, docuerunt et normas de- 
derunt hac in re. Quod ansam praebet contemptui ipsius magisterii et nocu- 
mentum infert toti theologiae. Si in re tanti momenti sic ignorare liceat magi- 
sterium, cur non et in aliis quaestionibus? 

4. Quia confusionem magnam ingerit inter veritatem absolutam principio- 
rum ordinis moralis, quae per se stat, quamvis ad praxim non reducatur, et prac- 
ticam eius applicationem, quae est contingens et diversimode evenire potest. 

En uniuscuiusque asserti rationes: 

1) Nititur principiis falsis aut. non. adaequate propositis. Revera, tamquam 
fundamentum et principium normativum totius huius quaestionis de libertate 
aut conviventia religiosa, ponit libertatem ipsam et personam humanam. Hoc 
autem nequaquam admittendum esse puto, cum primatum hac in re non teneant 
nec libertas nec persona humana sed veritzs et Deus, quibus illae subiciantur 
et a quibus normari et gubernari debent. Praeterea, iuxta schema, non tantum 
libertatem psychologicam actus fidei tutandam esse debere, quod ab omnibus 
admittitur, sed etiam libertatem moralem et iuridicam, ita ut, libertatis causa, 
ius sit cuique eam amplecti ac profiteri religionem quam rationis lumine quis 
ductus veram putaverit; et, iz tbesi, eodem iure fruantur, tam ad intra quam ad 
extra, sive qui veram sive qui falsam religionem profitentur. Quod etiam abso- 
num et absurdum est, nam, docente Summo Pontifice Leone XIII, Ecclesia nihil 
quidem impertiit iuris nisi iis quae vera quaeque honesta sunt; et veritas existi- 
mata, seu subiective tantum veritas, subiectivum ius forsitan fundare valet, authen- 
ticum et obiectivum ius, nullatenus. Qui auricaleum existimat aurum aut falsam 
veram monetam reputat, pro domo sua faciat quidquid vult, sed extra domum 
errorem suum non diffundat nec ullum ius invocet, cum legibus, pro bono com- 
muni latis, puniri possit. 

2) Nimis pbilosophice aut rationalistico modo procedit. Nam iura personae 
humanae, iura libertatis, homo, civis, multum sonant in schemate. Principia autem 
fidei circa veritatem christianam et ordinem christianum, cui vel quibus illa omnia 
conformanda sunt, raro vel valde parum invocantur. Cum proprium doctrinae 
christianae sit, praesertim si in Concilio Oecumenico proponitur, ex articulis fidei 
procedere. Primatum ergo in schemate non teneat nec homo nec ratio, sed Christus 
et veritas christiana, qualis ab Ecclesia proposita semper fuit. 

3) Ignorat et infrmat valorem magisterii. Quia, ubinam sunt documenta 
et testimonia gravissima Summorum Pontificum, qui data opera, hac in re 

principia et normas catholicas nobis dederunt. Perlustra paginas schematis, nihil 
invenies. Iam vero, est doctrina communis hac in re, quae in omnibus manuali 
bus theologiae invenire possis, quae in practica concordataria Ecclesiae sustinetur, 
quantum potest, quaeque saepe saepius a Summis Pontificibus solemniter propo- 
sita fuit. Sufficiant haec testimonia quae aperte contradicunt quae in hoc capite 
inveniuntur. Ait v. g. Pius IX: « Liberum cuique homini est eam amplecti ac 
profiteri religionem quam rationis lumine quis ductus veram putaverit » (DENz. 
2915); haec propositio erronea est, sicuti ista: « Áetate nostra non amplius expe- 
dit religionem catholicam haberi tamquam unicam status religionem, ceteris qui- 
buscumque cultibus exclusis » (DENz. 2976). Leo XIII scripsit: « Divini cultus 
varia genera eodem iure esse, quo veram religionem, Ecclesia iudicat non licere » 
(DENz. 3174). Et etiam: «(Ecclesia) mibil quidem impertiens iuris nisi iis quae 
vera quaeque honesta sint... » (DENz. 3251). In Encyclica vero Libertas expressis 
verbis ait, malum et errorem nullum ius habere nec ad diffusionem nec ad 
protectionem. Quod et Pius XII in allocutione ad iuristas 6 decembris an. 1953 
rursus asserit. Simul docendo: « Ella (la Iglesia) por principio, o sea en tesis, no 
puede aprobar la separación completa de los dos poderes ». 

4) Confundit absolutam veritatem principiorum moralium cum eius prac- 
lica et contingente applicatione. Veritas enim horum principiorum independens 
est ab eius applicatione. Et veritas urget quamvis in praxim deduci nequeat vel 
non expediat. Ratio est, quia, ut ait S. Thomas, applicatio principiorum  mora- 
lium non fit regulis logicae sed regulis prudentiae christianae, quae contingenter 
procedunt, attentis dispositionibus subiecti et circumstantiis temporis et loci. Sed 
inde nihil inferre licet contra veritatem aeternam principiorum, quorum instantia 
est permanens etiam si in casu imponi nequeat. 

Summatim ergo. Caput de libertate religiosa omnino reiiciendum est donec 
funditus corrigatur, et melius apparetur, quae innuimus prae oculis habita. For- 
sitan ad aliquam communem et practicam conclusionem hac in re omnes pervenire 
possimus, applicationem principiorum quaerendo hic et nunc magis proficuam et 
convenientem Ecclesiae et societati humanae. 

Sed non in discrimen vocentur principia ipsa seu doctrina hucusque in 
scholis catholicis tradita et a Summis Pontificibus edocta. Veritas theoretica horum 
principiorum ordinis moralis semper intacta remanet et ad idealem nobis instau- 
randum semper impellit, quamvis non semper in praxim reduci queat vel con- 
veniat. 

Liceat mihi, magna cum reverentia, aliquas observationes declarationi de li- 
bertate religiosa hic addere. 

1. Fundamentum doctrinale libertatis religiosae accuratius stabiliatur. In n. 26, 
linn. 6-9 declarationis legimus: « Homines ad imaginem Dei formati et ad con- 
sortium divinae naturae vocati, officium et honorem habent ut, secundum dicta- 
men conscientiae, voluntatem Creatoris et Salvatoris in re religiosa sequantur ». 

Hoc, ni fallor, minus recte dictum esse videtur. Nam ius ad libertatem reli- 
giosam bene in correlativo officio hominis erga Deum, Creatorem et Redemptorem 
suum, a quo revera obiective et absolute pendet, fundatur. Et homo religiosus 
in honore ponitur non precise quia Deum honorat iuxta dictamina conscientiae 
suae, sed iuxta voluntatem obiectivam Dei. Sequi enim erroneam conscientiam 
vel falsam colere religionem honor hominis dici non debet. 

Incisus ergo: « secundum dictamen conscientiae suae », qui quasi furtive hic 

introducitur, e medio tollatur; nam principium fundativum libertatis religiosae 
per se stare debet et valorem absolutum habet, quamvis, attenta fragilitate hu- 
mana, pro praxi valeat, in linea tolerantiae, quod nonnisi valorem relativum habet. 
Dictamen conscientiae erroneae quaedam relaxatio iuris dicenda videtur, quae in 
principium vel fundamentum validum libertatis religiosae erigi non valet. 

2. Melius etiam ius tribuendum coetibus religiosis pro annuntiationi et propa- 
gationi propriae religionis formuletur. Quod in n. 30, linn. 38-43 eiusdem decla- 
rationis legitur, reformandum esse debere puto. Nam talis universalis affirmatio 
iuris, praeterquam quod falso vel aequivoco fundamento nititur, scil. dictamine 
propriae conscientiae, multa incommoda in praxi gignere potest. Supponit enim 
omnes homines capaces ad efformandum iudicium verum et rectum de re reli- 
giosa, Cum e contra quaestio religiosa ita difficilis et complexa sit, ut solo adiu- 
vante Dei gratia et supernaturali suo lumine adiuti ad agnitionem verae religionis 
pervenire possimus. Hinc est quod homines sint revera pauci qui investigatione 
propria ad exactam notitiam verae religionis perveniant. Et proinde pro maiore 
parte hominum tale iudicium personale et theoretice certum non requiratur, sed 
sufficiat stare iudicio et auctoritate peritorum vel magistrorum praesertim timoratae 
conscientiae. Sic catholici prudenter et pacifice in possessione religionis suae super- 
naturalis sunt sub ductu magisterio Ecclesiae. Contrarium redolet rationalismo et 
naturalismo et pro indifferentismo et agnosticismo in re religiosa certat. Religio 
supernaturalis propriis viribus et sola rationis lumine adipisci nequit. Ergo cum 
religio catholica donum Dei gratuitum sit, de ipsa dubium serium a catholicis 
haberi nequit et suspicionem circa ipsam ingerere in alios vitandum est. Iam vero 
libertas religiosa qualis in declaratione proponitur, prae oculis habet eos qui foris 
sunt, et de eorum iuribus multum curat, sed de iis qui veram et supernaturalem 
religionem profitentur atque de eorum iuribus et privilegiis satis parum dicit et 
non recte. 

3. In n. 30, linn. 20-22 affirmatur Rempublicam seu Statum ineptum esse 
ad iudicium circa rem religiosam ferendum. Quaero: Si simplex et humilis homo 
potest, duce Ecclesia, efformare iudicium practicum rectum de vera religione, cur 
et hoc non poterit, ipsa ducente Ecclesia, et Auctoritas Civilis hominibus magis 
praeparatis sine dubio constans? 

Áccuratius et verius ergo haec quae hic innuuntur in declaratione exponantur. 


4 


Exc.mus P. D. FRIDERICUS MELENDRO 
Archiepiscopus Ngancbimensis 


Venerabiles Patres et Fratres omnes dilectissimi, 


Temporis penuria, laudes omitto quas appendix de libertate reli- 
gtosa vere meretur. Proponam breviter quasdam animadversiones ad eum 
perficiendum. Defectus generales: 

1. Prout doctrina proponitur, statui videtur tamquam praecipua 
moralitatis norma in re religiosa dictamen conscientiae individualis, prae- 
termissa mentione cuiuscumque normae obiectivae. 

2. Ecclesia in hoc textu proclamat ius et libertatem, tum persona- 
rum singularum tum coetuum, opizandi in re religiosa, observandi ritus 
cuiuscumque religionis, quamcumque religionem propagandi; cum ex 
divino mandato Ecclesia gravissimam obligationem habeat praedicandi, 
conservandi et defendendi unicam veram a Deo statutam religionem 
Christi. 

3. Unica vera Christi Ecclesia catholica, ad i4s propagandi religio- 
nem quod attinet, falsis religionibus aequiparatur. 

4. Adeo extolluntur iura, etiam ;zere putativa, vel falso existimata, 
personae individuae et coetuum, ut izra divina, atque officia vera ac iura 
auctoritatis civilis bonique communis ignorari videantur. 

5. Dignitas personae humanae reponitur in eius J;bertate, quam 
Deus ipsi concessit. Etsi hoc in radice verum sit, tamen proprie et 
extricte dignitas hominis is recto usu ..^ libertatis consistit. 

6. Vix aliquid in textu continetur de vero officio et de gravi obli- 
gatione, quibus homo tenetur, inquirendi, quaenam sit unica vera reli- 
gio ei praescripta, ad eam amplectendam et fideliter observandam. 

7. Nihil in textu dicitur de iure et obligatione auctoritatis civilis 
colendi verum Deum, veramque religionem protegendi et favendi. 

8. Haec appendicis doctrina legitimum boni oecumenismi motum 
impedit, veramque christianorum unitatem impossibilem reddit. Si enim 
quilibet valet annuntiare propriam sza7 religionem et ad eam omnes 
alios homines adducere, curnam sza;7 deserere et aliam quaerere? 

9. Admissa huius appendicis doctrina, catholicorum zelus missio- 
narius minuetur. Immo eis ansa praebetur ut falsam religionem amplec- 
tantur, quae laxiorem eis vitam moralem permitteret. 

10. et ultimo. Proh dolor! ex doctrina, falsae libertati in re reli- 
giosa favente, mala non pauca, gregi christiano obventura, Ecclesia 
catholica merito timere potest. Immo iam in ephemeridibus, etiam ca- 
tholicis, pauca non recte de hac re hoc ipso anno scripta sunt. Hac 
etiam de causa evenit ut in quibusdam Nationibus numerus conversorum 
ad catholicam Ecclesiam minueret. Inter catholicos autem aliqui de 
veritate suae religionis dubitare coeperunt. 

Conclusio. Huius appendicis doctrinam in multis fore reficiendam, 
prorsus necessarium apparet. Immo vero quaestio de libertate religiosa 
consultius optandum est ut maturescat, et ideo ad aptius tempus mit- 
tenda videtur. A/tamen adbaereo propositioni beri in bac aula exposita 
ab exc.mo Petro Parente quoad rationem reformandi banc declarationem 
de libertate religiosa. 

Secretariatui tradam particulares animadversiones ad nn. 25, 26, 
28, 29 et 30. 

Pauca nunc addam de numero 29.* In pag. 30, n. 29, in linn. 34-37, 
asseritur: « Libertatem religiosam non tantum a christianis et pro chri- 
stianis, sed ab omnibus et pro omnibus hominibus et coetibus religio- 
sis in societate humana observandam esse, Ecclesia catholica asserit ». 

Verba haec, prout sine ulla distinctione et accuratiori determinatione 
proferuntur, efferre videntur omnimodam paritatem religiosam compe- 
tere omnibus et pro omnibus; nulla facta distinctione inter veram et 
falsas religiones; inter legitimum et debitum Deo cultum et falsum; 
inter veritatem et falsitatem. Eiusmodi doctrina neque in iure naturae, 
neque in Evangelio, neque in documentis Pontificum reperitur, immo 
iisdem adversari manifestum est. 

Undenam, quaeso, exoritur pro falsis religionibus ius profitendi, 
manifestandi, praedicandi errores contra legem divinam sive naturalem 
sive evangelicam, in quibus plurimi absque culpa inciderunt? Si tale 
jus ac proinde consequens libertas religiosa, sic intellecta, falsis religio- 
nibus agnoscatur, nulla iam magni momenti differentia veram inter et 
falsas religiones assignari poterit. 

Ecclesia catholica, quae fide explicita tenet, sibi soli Christum de- 
disse missionem, mandatum, officium et ius, atque inde manantem li- 
bertatem, custodiendi, propagandi et defendendi integrum depositum 
religionis unice verae et omnibus ad salutem necessariae: potesne sine 
flagranti contradictione solemniter in Concilio agnoscere et proclamare, 
huiusmodi ius, et ex eo deductam libertatem, competere etiam alii 
cuicumque coetui religioso? Licetne nobis, apostolorum Christi succes- 
soribus, iureiurando fidelitatis erga Evangelium ligatis, tale decretum 
edere? Verba ergo praedicta ..^ corrigenda fore putamus ...". 


In textu scripto tradito: ! deest. ? suae. * deest. * Ad n. 25, 
pag. 29, linn. 1-5. In hac paragrapho affirmatur: « rectam libertatis religiosae con- 
siderationem conferre ad relationes et contactus sereno et pacato animo instau- 
randos inter christianos », in ordine sane ad optatam omnium unitatem obti- 
nendam. 

Attamen doctrina, prout in hac declaratione proponitur, non videtur esse 
recta via, quae ad veram christianorum unitatem conducat. Etenim vera unitas 
dari nequit nisi fundetur dogmaticis quibusdam principiis, quae in hac Declara- 
tione silentio praetermittuntur. 

Nam, 4) Unicam Christus fundavit Ecclesiam usque ad consummationem 
saeculi duraturam, quam esse catholicam romanam credimus. Reliquae ergo ne- 
queunt a nobis simpliciter haberi ut verae Ecclesiae. 

b) Sola Ecclesia a Christo fundata integram ab eo praedicatam doctrinam 
morumque disciplinam retinet. Reliquae ergo, quae huic fidei deposito sententias 
contrarias tenent, nequeunt a nobis ut verae agnosci. 

c) Solis apostolis, eorumque legitimis successoribus usque ad consumma- 
tionem saeculi, Christus mandavit: « Euntes docete omnes gentes... docentes eos 
servare omnia quaecumque mandavi vobis» (Mi. 28, 19s.), et gravissimam 
obligationem omnibus imposuit accipiendi hanc apostolorum praedicationem: « qui 
vero non crediderit condemnabitur » (Mc. 16, 16). Ergo aliis, qui intra hanc apo- 
stolorum successionem non sunt, idem praedicationis ius et officium agnoscere 
non possumus. 

Ex his principiis, quae de fide sunt tenenda, hae conclusiones eruuntur. 

1. Unica exsistit Christi Ecclesia, in quam omnes intrare tenentur. 

2. Coetus christiani, qui integram Christi doctrinam non possideant, sed 
aliam doceant verae Ecclesiae contrariam, non sunt a nobis in eorum erroribus 
relinquendi, sed ad verum Christi gregem attrahendi sunt. 

3. Sola Ecclesia a Christo fundata mandatum et officium, missionem et 
ius, et hinc plenam libertatem sibi vindicare potest praedicandi omnia quae ab 
ipso Christo mandata sunt. Reliqui autem coetus christiani, utpote non habentes 
a Christo huiusmodi mandatum vel officium, missionem vel ius, morali libertate 
carent praedicandi doctrinas verae Ecclesiae contrarias. 

Conclusio. Ex dictis patere videtur, «libertatis religiosae considerationem 
(prout in hac declaratione proponitur) minime conferre ad relationes et con- 
tactus instaurandos inter christianos » ita ut ad veraz omnium unitatem condu- 
cant. Immo vero in doctrina, prout proponitur, solum aperitur via ad omnium 
coetuum christianorum meram coexistentiam in indifferentismo saltem practico 
fundatam. Hoc autem admisso, difficultates augerentur, quae magis magisque 
impedirent quominus omnes christiani vere in uzuzz Christi gregem coadunarentur 
sub zzo summo pastore. 

Ad n. 26, pag. 29, linn. 6-25. In hoc numero statuitur prizcipium ex quo 
oritur zs ad libertatem religiosam. Et quidem fere solum agitur in hoc numero 
de ordine obiectivo et constitutivo, prout aperte patet, inter alia, ex verbis: 
« Per libertatem religiosam homo a Dei potestate nullo modo emancipatus est, 
quasi falsum et verum possit aeque aestimare, vel ab omni erga Summum Numen 
obligatione solutus esset, vel ipsi officium non incumberet rectam sibi de rebus 
religiosis conscientiam formandi, vel sibi pro libito statuere valeret utrum et in 
qua religione Deo servire velit » (linn. 16-21). 

Attamen aliqua et certo modo intercalantur verba, quibus ordo obiectivus 
et constitutivus subordinatus tandem normae subiectivae asseri videtur. Talia 
verba sunt praesertim: « securdum dictamen conscientiae » lin. 8, necnon vox 
« s4a9 » lin. 10. Haec evidenter pertinent ad ordinem subiectivum, atque ita in 
textum inseruntur, ut dictamini conscientiae subiectivae obiectivus ipse ordo 
divinus subordinatus tandem esse videatur. 

Verum quidem est dictamen rectae (haec quidem vox in schemate saepe deest 
ubi nullo modo omitti deberet), conscientiae, dico, rectae dictamen esse morzarm 
moralitatis subiectivam, praeceptivam et immediatam, quae cum prorsus falli, 
errare, perverti et obscurari possit, ideo plane debet subiici mormae 7ordlitatis 
obiectivae, constitutivae et supremae divinitus statutae, quae falli nequit et ab 
omni errore et perversione immunis est. 

Si verum esset, quod schema asserere videtur, conscientiam  individualem 
esse simpliciter moralitatis normam, concludendum esset, v. g., hominem, qui 
secundum dictamen suae conscientiae et ob motivum szae religionis semetipsum 

comburit, sequi fideliter et adimplere voluntatem Creatoris!!!, vel etiam homi- 
nem, qui secundum dictamen suae conscientiae credit, quamcumque religionem 
christianam esse veram, voluntatem Salvatoris sequi revera et adimplere indiscri- 
minatim hanc vel illam amplectendo!!! etc. etc. 

Porro eiusmodi doctrina repugnare videtur iuri naturali, divinae revelationi 
et Summorum Pontificum apertis doctrinis. Ad 70/47 1, quod attinet, valde 
dolendum est, perperam in ea interpretari doctrinam Pii IX et Leonis XIII de 
hac re. Falsa enim est restrictiva et mutilata interpretatio, quae proponitur, 
quasi Pontifices voluerint solummodo condemnare rationalismum  atheum et sta- 
tismum absolutum. Integram, non mutilam, documentorum Pontificum doctrinam 
sincere et sine praeiudicio perscrutantes, plane animadvertunt, Pontifices inten- 
disse asserere et vindicare iura Ecclesiae catbolicae divinitus attributa, contra 
omnem sfafismum, rationalismum et liberalissyum. Vioc patebit legenti solum 
Encycl. Libertas praestantissimum LxoNis XIII, A.S.$., 20, pp. 602-605, ubi 
breviter ad synthesim tota reducitur doctrina. 

Conclusio. In lin. 8, verba: « secundum dictamen conscientiae » deleantur, 
id enim quod intenditur, sufficienter et accuratius exprimitur iam illis verbis: 
« vel homini officium non incumberet rectam sibi de rebus religiosis conscientiam 
formandi », quibus norma subiectiva bene obiectivae normae subordinata exhi- 
betur. In lin. 10 vox sua; substituatur verbis: « ipsis a Deo praescriptam » ne 
putetur plures aeque validas religiones dari. 

Praeterea, ad complendam fundamentalem doctrinam huius numeri 26, de 
norma obiectiva, constitutiva et suprema agendi in re religiosa, oportet et om- 
nino necessarium esse videtur includere divinum et positivum Evangelii prae- 
ceptum, sollemnibus Domini verbis promulgatum. Ideo in pag. 29, lin. 21, post 
verbum « velit », addendum est: praesertim cum Deus sollemne mandatum  or- 
nibus dederit, amplecteudi unicam a Cbristo fundatam religionem (cf. Mt. 28, 
18-20; Mc. 16, 15-16). 

Ad n. 28, pag. 30, linn. 17-20. « Respiciendum... (usque ad)... invitantur ». 

Quae hic dicuntur compleri debent. Nam respiciendum est, non solum ad gra- 
tiae mensuram, ad officia erga verbum Dei et ad personae iura, sed etiam, et sub 
adspectu pastorali praesertim, ad naturae lapsae conditionem; « sensus enim et 
cogitatio humani cordis in malum prona sunt » (Ger. 8, 21; cf. Mt. 15, 19). Neque 
solum dicendum est homines ad fidem amplectendam « imwitari», sed etiam et 
praesertim divino praecepto urgeri. 

Unde linn. 19 et 20 melius redigi poterant hoc modo: ... « gratiae, quae a Deo 
tribuitur homini, qui ut fidem libere admittat invitatur et sub discrimine salutis 
iubetur » (cf. Mc. 16, 16). « Pastori vero animarum semper praesens sit oportet 
naturae lapsae conditio, « sensus enim et cogitatio humani cordis in malum prona 
sunt » (Gen. 8, 21; cf. 6, 5; Mt. 15, 19); atque ideo Evangelii minister semper 
sibi dictum habeat S. Pauli monitum: « praedica verbum insta opportune, im- 
portune; argue obsecra increpa in omni patientia et doctrina » (2 Tim. 4, 2). 

Linn. 23-24: verba: «et sine animi reprehensione » simpliciter omittantur. 
1. quia non sunt necessaria; 2. quia non patet quid illis significari intendatur; 
3. quia sensum non rectum habere possunt. Nam « caro concupiscit adversus spi- 
ritum », et qui vult Christum sequi oportet ut crucem tollat quotidie (Gal. 5, 17; 
Lc. 9, 25); unde sequitur, liberam Evangelio adhaesionem in natura lapsa de facto 
"on dari « sine animi reprehensione ». 

Linn. 25-26: assertio, « In annuntianda autem veritate ab omni directa vel 
indirecta coactione abstinendum est », simpliciter deleatur. 1. quia id veri, quod 
in eo est, accuratius exprimitur immediate postea linn. 27-33; 2. quia assertum 
illud, « ab omni isdirecta coactione abstinendum est », dici nequit simpliciter 
verum. Nam terrores damnationis aeternae, quos Christus saepe in animis audi- 
torum excitabat; illud « compelle intrare » ad nuptias, quas Pater-familias para- 
verat Filio suo (Lc. 14, 23) et alia huiusmodi, nonne indirectae coactiones sunt? 
Aliunde vero, miracula, charismata extraordinaria, beneficentiae opera, quibus 
Christus et apostoli praedicationem  commendabant, et quae extrizseca plane 
sunt subiecto, obiecto et actui fidei, nonne coactionem zdirectam important? 
Instructio catechetica et religiosa, quae pueris et rudibus impertienda est, nonne 
coactio indirecta dici debet? In homine lapso, qui coztra Evangelium indirectam 
coactionem de facto patitur, tum propter humani cordis propensionem in malum, 
tum propter adversas diaboli insidias (Gez. 6, 5; Epb. 6, 11; 1 Pt. 5, 8), nonne 
commendandus usus prudens coactionis izdirectae, quae et quatenus necessaria 
sit ad compensandam humanam et diabolicam coactionem contrariam? Nonne 
hoc consentaneum est pafergae paedagogiae divinae, qua Deus « quos amat, ar- 
guit et castigat »? (Apoc. 5, 19; Prov. 5, 11-12). 

Conclusio. Tollatur assertio linn. 25-26; vel ad minus, verba: « directa 
vel indirecta », substituantur sola voce: « vera». Tollantur etiam verba notata 
linn. 23-24. Linn. vero 19s. redigantur modo indicato. * pag. 230, 
linn. 34-37. $ Ad lin. 38, ubi dicitur: « Vocatio divina... maximam... perso- 
nae humanae dignitatem constituit ». Haec vocatio ex parte Dei magnum quidem 
aut maximum Creatoris et Redemptoris donum est. Dignitas vero maxima huma- 
nae personae proprie non consistit in divina vocatione, sed in exsecutione, 
cum Dei gratía, illius vocationis. 

Ad lin. 15, pag. 31, ad verba: « Ideo qui conscientiae suae sincere oboedit », 
addenda est vox «rectae », hoc fere modo: « qui rectae conscientiae suae sin- 
cere oboedit ». Secus assertio falso sensu interpretari valet. 

Pag. 31, linn. 17-20, affirmatur: «Si quis igitur, quantumvis conatus sit 
recte videre, quid Deus in concreto ab ipso petat, in erroneam interpretationem 
incidat, nullus homo neque ulla humana potestas ius habet ilum inducendi ad 
operandum contra suae conscientiae dictamen ». 

Nonne contrarium videtur saepe tenendum fore? Si quis enim aperte cogno- 
scit, fratrem suum in erroneam et sibi damnosam interpretationem incidisse, non 
tantum ius, sed saepe officium caritatis habebit inducendi fratrem ad erroneae 
conscientiae suae dictamen mutandum. Si civilis auctoritas conspiceret aliquem 
volentem occidere hominem, auctoritas non solum valet, sed etiam debet illum 
a tali proposito cohibere, quantumvis ipse proclamet se ius et bonas rationes 
habere ad eum occidendum. 

Ad n. 29, pag. 31, linn. 22-29, ubi legimus: « ab Ecclesia catholica vindicatur 
libertas opinionis... libertas adimplendi ritus propriae religionis... ius verum et 
proprium... ad totam vitam suam ordinandam secundum postulata suae religionis 
in omnibus humanae vitae activitatibus... ». 

Ante omnia dicendum est: contra unicam veram, a Deo omnibus praescrip- 
tam religionem, immo praeter eamz, utpote quae omnibus ut ad salutem necessaria 
imposita a Deo est, nequit omnino dari ullum verum et proprium ius hominis; 
sed solum, in casu erroris invincibilis et in homine bonma fide decepto, admitti 

debet ius mere putativum wel existimatum; nam contra veritatem divinam et 
contra Dei legem naturalem vel positivam, ius verum et proprium nullum datur. 

Praeterea, ad ilud: «ab Ecclesia catholica vindicatur libertas opinionis ». 
Si hoc verum esset simpliciter et sine addito, Ecclesia proclamaret libertatem opi- 
nandi, quamcumque religionem esse veram, quemcumque articulum doctrinae re- 
ligiosae sive verum sive falsum posse defendi. Hoc sane nihil aliud esse videtur 
quam proclamatio libertatis (non solum psychologicae et civilis, sed etiam mo- 
ralis, quia nulla restrictio exprimitur), cogitandi in re religiosa quidquid homini 
placuerit. Nonne hoc esset humanae rationis elevatio supra omnia et agnitio ratio- 
nalismi merito iam ab Ecclesia damnati? 

Secundo, ad illud: «ab Ecclesia vindicatur libertas adimplendi ritus pro- 
priae religionis ». Ecclesiae non licet vindicare libertatem simpliciter exercendi 
ritus mahumedismi, iudaeismi, etc.; neque libertatem peragendi Coenam Domini 
quacumque ratione intellectam, etc. 

Tertio, ad illud: «ab Ecclesia vindicatur ius ad ordinandam totam vitam 
iuxta postulata suae cuiusque religionis in omnibus bumanis activitatibus ». Ergo 
Ecclesia vindicaret, si hoc assereret, ius verum et proprium, contra Dei legem, 
praedicandi, v. g. omni fidei ius inesse sacram Scripturam libere interpretandi; 
vel Poenitentiam non esse sacramentum; vel in Eucharistia non dari verum Cor- 
pus Domini etc. etc.; atque iuxta hanc erroneam praedicationem omnem ordi- 
Dare vitam, ius verum et proprium revera exsistere, Ecclesia vindicaret. Unde 
patet, doctrinam hanc, prout exstat, non posse dici simpliciter veram. 

Aliud enim est facultas, a Creatore homini data, cogitandi verum vel falsum, 
operandi bona vel mala; et aliud prorsus diversum est ius cogitandi verum vel 
falsum, operandi bona vel mala. Qui enim cogitat falsa in errorem incidit, et 
ideo miseratione dignus est, neque vero sui intellectus iure ad veritatem proprie 
uti dici potest. Qui vero mala opera facit, peccat contra suum Dominum et 
seruus fit peccati. 

Homo sane libertate psycbologica gaudet, et ideo potest Deo revelanti non 
credere; sed gravissimo mandato tenetur divinam revelationem amplectendi, et 
ideo libertate morali in hoc a Deo privatus est. 

Homo gaudet quidem facultate pbysica peccandi, sed gravissimum habet 
officium moraliter abstinendi a peccato. 

Conclusio. Omnino oportet doctrinam huius n. 29 accuratius proponere ita, 
ne Ecclesia solemniter doceat contraria iis quae iam definita sunt. 

Ad n. 29, pag. 31, lin. 41 ad pag. 32, lin. 3, ubi legimus: « publicae rei 
moderatoribus nefas est imponere civibus professionem vel reiectionem cuius- 
cumque religionis tamquam condicionem, qua plene vel partialiter vitae nationali 
vel civili participare possint ». 

Haec ita absolute et simpliciter, absque accuratioribus distinctionibus, quae 
a diversis circumstantiis rerum vel personarum de facto exigi possunt et saepe, 
historia teste, exiguntur, asseri non posse videntur. 

In nationibus enim unitate religiosa gaudentibus, in illis praesertim in qui- 
bus minima tantum dissidentium pars de facto moratur, ipsum bonum commune, 
ipsa omnino praevalens voluntas maioris partis civium, ipsa legitima continuatio 
historiae culturae humanae nationis, veris religionis principiis imbibitae et ad 
eximiam perfectionem elevatae, aliaeque magni ponderis rationes exigere pos- 
sunt ut, exempli gratia, qui primam auctoritatem tenet et ipsum statum praesertim 

repraesentat, qui quarumdam disciplinarum religiosarum et culturalium publici 
magistri sunt, qui nationis quasdam gubernationes exercent quae ad continuitatem 
simul et progressum humanae culturae nationis magnum influxum exercere va- 
lent, qui aliter fiduciam longe maioris civium partis obtinere non valerent: ex 
iis, dico, obiectivae circumstantiae exigere possunt ob rationes gravissimas, ut 
mentalitatem religiosam longe maioris civium partis possideant huiusmodi civi- 
tatis rectores. Ita de facto per decursum saeculorum, teste historia, in pluribus 
diversarum religionum nationibus observatum est et hodie adhuc observatur, 
minime contradicentibus magnis theologis insignibusque iuris gentium peritis. 

Ad n. 29, pag. 32; lin. 4, asseritur: «libertas religiosa offenditur damna- 
tione ad poenas propter rationes religiosas ». Censeo multo melius et accuratius 
dici deberet « propter rationes ;zere religiosas », ut veritas fidelius exprimatur, 
et ad cavendas innumeras difficultates, quae ex sacra Theologia, ex Iure Canonico, 
et ex Ecclesiae vera historia contra schematis assertionem, prout iacet, iure mo- 
veri possunt. 

Ad n. 30, pag. 22, lin. 38 ad pag. 33, lin. 3, ubi affirmatur: « Ius pariter 
coetibus religiosis competit ut sincerae honestaeque propagationi seu annuntia- 
tioni religionis studeant, vitato tamen ^ proselytismo " quippe qui mediis impro- 
priis et inhonestis utatur. Illi coetus impediri nequaquam possunt quominus 
rationes suae religionis proponant, ut apud auditores persuasio religiosa oriatur, 
qua moti sese libere eorum Communitati adsocient ». 

His verbis Ecclesia in Concilio coadunata agnoscit et proclamat simpliciter 
ius coetibus religiosis quibuscumque competere annuntiandi et propagandi doc- 
trinas sue religionis; atque coetus libere sic annuntiantes sza;z religionem nequa- 
quam impediri possunt quominus alii homines eorum communitati sese libere 
adsocient. 

Hanc doctrinam falsam esse iam ostendimus iis quae adnotavimus supra 
ad n. 29, pag. 30, linn. 34-37. Ulterius eam damnosam futuram probamus. 

1. Credimus Christi Ecclesiam « unam esse, sanctam, catholicam et apostoli- 
cam ». Credimus hanc tantum Ecclesiam a Iesu Christo mandatum accepisse: 
« Euntes in mundum universum, praedicate Evangelium omni creaturae: qui cre- 
diderit et baptizatus fuerit, salvus erit; qui vero non crediderit, condemnabitur » 
(Mc. 16, 15-16). Si ergo unica est vera Christi Ecclesia et ipsi tantummodo 
commissum fuit mandatum annuntiandi Evangelium salutis; huic ergo Ecclesiae 
unice ius competit propagandi unicam veram religionem. Neque in re religiosa 
ius ullum est nisi a Deo mittente vel mandante veniat. 

2. Aliae Ecclesiae, coetus vel communitates religiosae, undenam ius habent 
propagandi suas doctrinas, partim saltem falsas et Evangelio Christi oppositas? 
«Si quis evangelizaverit praeter id quod accepistis, anathema sit: quia non est 
aliud Evangelium, nisi sunt alii perturbatores » (Gal. 1). 

3. In allocutione C? riesce ad Iurisconsultos italos Pius XII edixit: « Quod 
non respondet veritati et legi morali nullum obiectivum ius possidet, nec ad 
exsistendum, nec ad propagationem, nec ad actionem »: cf. A.A.$., 45 (1953), 
p. 799. 

4. Quis approbare audebit et concedere ut ecclesiae, sectae, coetus religiosi 
(quantacumque bona fides in eorum praedicatione supponatur) ius possidere di- 
cantur annuntiandi (maxime in nationibus iam catholicis); Mariam non fuisse 

Virginem, nullumque ei cultum tribuendum; vel solam fidem in Christo ad salu- 
tem sufficere; vel alia pariter falsa et erronea? 

5. Si omnibus religionibus par est ius praedicationis hominibusque licet 
eis adhaerere et in illis aeternam salutem assequi; ergo etiam unicuique licebit 
illam religionem sequi, quae sibi magis placuerit. 

6. Si proclamatur ius omnibus religiosis coetibus competere propagandi suas 
doctrinas, saepe saepius inter se oppositas, qua ratione obtineri poterit vera 
unitas, quam sanus Oecumenismus assequi procurat? 

7. Iuxta ephemerides, quibusdam in nationibus numerus conversionum ad 
catholicismum iam minuit, ideo quia sperant Vaticanum II libertatem religiosam 
pro omnibus fore proclamaturum. 

Tandem. Nerba ill: vitato « proselytismo » qui mediis inbonestis utatur, 
non placent. Non enim omnis proselytiss;us mediis utitur impropriis et inhone- 
stis. Ceterum in ordine practico valde difficile est determinare quando proselyti- 
smus improbatione dignus exsistat et in quo proprie consistat. 

Conclusio. Quaestio de libertate religiosa nunc omittenda ut maturescat. 


Secretarius generalis: Communico exitum suffragationis XXV: 


Praesentes votantes . . . . . . . . . 2.198 
Dixerunt placet. . . . . . . . . . 24134 

non placet. . . . . . . . . . 63 
Suffragium nullum. . . . . . . . . . 1 


Textus est probatus. 


Lego textum suffragationis XXVII: [cf. vol. III, pars I, pag. 407 ]. 
Placetne an non placet? 


5 
Exc.mus P. D. CAROLUS WOJTYLA 


Archiepiscopus Cracoviensis 


Venerabiles Patres et Fratres, 


1. Decreto de Oecumenismo adnectitur declaratio cui titulus « de 
libertate religiosa », quae duos fines distinctos habet et duo etiam sunt, 
respectu quorum scripta est. Primus finis: ut actio oecumenica promo- 
veatur, et propter hunc finem declaratio respicit omnes fratres separatos. 
Finis secundus: ut libertas personae humanae in civitate hodierna, et 
praesertim in Statu, observetur, et propter hunc finem declaratio re- 
spicit praecipue omnes, qui res publicas moderantur. In genere, docu- 
mentum nostrum, etsi partes doctrinae catholicae continet et illustrat, 
non est tamen praesertim pro Ecclesia tantum « ad intra », sed potius 
« ad extra ». Pertinet ad illum dialogum, de quo Paulus Pp. VI, f. r., 

in sua prima Encyclica locutus est, ad duos nempe eius ambitus. Opor- 
tet ergo propter perspicuitatem totius documenti, ut 1. haec orientatio 
ad extra clarius appareat, et 2. ut etiam illi, ad quos declaratio vertitur, 
bene distinguantur. Secus documentum fines suos non obtinebit. Vide- 
tur etiam, non esse proficuum in unico documento fines tam diversos 
inquirere, praesertim autem ad tam diversos collocutores sese vertere. 
Melius esset illos duos aspectus libertatis in re religiosa vel in duo docu- 
menta distincta inserere (aspectus secundus, i. e. civicus posset in 
schemate de Ecclesia in mundo buius temporis suum locum invenire), 
vel saltem in uno eodemque documento clarius distinguere. 

2. Cum agitur de libertate in re religionis, in primo sensu, i. e. 
oecumenico — tunc oportet ut nexus inter libertatem et veritatem ma- 
gis sublineatur. Libertas enim una ex parte est propter veritatem, altera 
tamen ex parte nequit perfici nisi veritatis ope. Unde illa verba Do- 
mini nostri, quae tam expresse sonant pro quolibet homine: « veritas 
liberabit vos » ..'. Non datur libertas sine veritate. 

Relatio libertatis ad veritatem maximi est momenti in actione oecu- 
menica. Finis enim huius actionis non est alius nisi liberatio totius chri- 
stianitatis a scissionibus, quae tamen non potest plene adipisci, nisi 
quando perficietur unio in veritate. Proinde non sufficit, si principium 
libertatis religiosae erga fratres separatos appareat ut solum principium 
tolerantiae; tolerantia enim sensum non tantum positivum, sed etiam 
aliquo modo negativum habet. Cum hoc principio in actione oecume- 
nica obtinetur tantum aliquod « status quo ». Desiderandus autem est 
progressus in veritate simul cognoscenda, finaliter enim nihil aliud quam 
veritas liberabit nos a multimodis separationibus. 

3. Quando de libertate religiosa in sensu secundo, i. e. civico, fit 
sermo, tunc agitur utique de principio tolerantiae. Principium boc? 
constituit ius fundamentale hominis religiosi in societate, quod ab om- 
nibus et praesertim ab illis qui res publicas moderantur, debet strictis- 
sime observari. Oportet tamen considerare: 1. quod diversae in mundo 
hodierno exsistunt res publicae et diversimode etiam leges ab eis statu- 
tae ad legem divinam, revelatam et naturalem, se habent. Oportet etiam 
considerare 2. quod atheistae in omni religione nihil aliud videre cupiunt 
nisi alienationem mentis humanae, a qua hominem illis etiam mediis, 
quae Statui competunt, liberare volunt. Docent autem, materialismo in- 
nixi, quod liberatio haec simul cum progressu scientifico, praesertim 
autem technico et oeconomico advenire debeat. Loquendo proinde de 
libertate religiosa oportet omni cum exactitudine praesentare personam 
humanam, quae nequit tantum considerari ut instrumentum in oecono- 
mia et societate, cum sit eius finis. Oportet, ut persona humana appareat 

in reali sublimitate suae naturae rationalis, religio autem ut culmen 
istius naturae. Consistit enim in libera mentis humanae ad Deum adhae- 
sione, quae est omnino personalis et conscientiosa, et ex appetitu oritur 
veritatis, Talis homo, cultor Dei in veritate ..?, veritatique in sua rela- 
tione ad Deum sincerrime intentus, libertatem sui ipsius in hac rela- 
tione expostulat nec cessat, nisi eam obtineat. Et huic relationi nullum 
brachium saeculare sese interponat, quia religio ipsa sua natura omnia 
saecularia transcendit. Concilium ergo, sub lumine fidei et sanae ratio- 
nis, debet profiteri plenam et solidam veritatem de homine, qui in 
religione nullo modo alienatur, sed perficit semetipsum. Hanc veritatem 
exspectant tam credentes quam etiam non credentes. 

Ius ad libertatem religionis exercendae connectitur cum illis iuri- 
bus personae, quae respiciunt veritatem — i. e. ius ad eam cognoscen- 
dam, ad eam aliis tradendam et cum illis communicandam, unde pro- 
blema instructionis religiosae in diversis gradibus a schola primaria 
usque ad seminaria, universitates et academias. Praeterea — ius ad vi- 
tam, non solum personalem et privatam, sed etiam communitariam et 
publicam, in luce veritatis, quam profitemur, instituendam in diversis 
ambitibus ...*. Omnia ista, quae in particulari multum valent, consecta- 
ria videntur illius veritatis, quae in hac re est prima et fundamentalis. 
Oportet ergo, ut Concilium Vaticanum II veritatem istam in suo dia- 
logo cum mundo hodierno fortiter et efficaciter inculcet. Dixi. Gratias. 


In textu scripto tradito: ! (Io. 8, 32). ? quae. 3 (Io. 4, 23). * et 
sub diverso aspectu. 


Secretarius generalis; En exitum suffragationis XXVI: 


Suffragati sunt. . . . . . . . 2.192 Patres 
Dixerunt placet . . . . . . . . 2.159 

2on placet |. . . . s. 32 
Suffragum nulum . . . . . . . 1 


Ergo textus est probatus. Nunc audiatis textum suffragationis XXVIII, 
pag. 16: [cf. vol. III, pars I, pag. 407]. Placetne an non placet? 

Venerabiles Patres, cum continuetur suffragatio, grati, immo gratis- 
simi vobis erimus, si vestris locis steteritis. Gratias. 

6 
Exc.mus P. D. GABRIEL GARRONE 


Archiepiscopus Tolosanus 


Venerabiles Patres, 


Dummodo, secundum quaesita Patrum et ipsius relatoris promissum, 
confortentur et emendentur in priore parte declarationis fundamenta doc- 
trinalia, declaratio haec recipienda nobis videtur. Dubito tantum annon 
expediat, u£ statim: audivimus, declarationem ipsam praevia et profun- 
diore expositione doctrinali muniri, forsan ad intra tantum, in qua ratio 
etiam inseratur de evolutione historica quae Ecclesiam ad hanc doctrinam 
duxit. De qua evolutione in ipsa declaratione breve quid nobis dicendum 
videtur. 

Etenim consideranti modum loquendi Ecclesiae in prioribus saeculis, 
posset quis Ecclesiam insinceritatis arguere et declarationem nostram ho- 
diernam ut conversionem quamdam artificiosam aestimare utilitati nostrae 
accommodatam. 

Quae accusatio vel insinuatio, vel etiam tantum suspicio eo magis 
timenda foret si nequidem suspicari velle videamur hanc contradictionis 
speciem, ita ut de hac re nec verbum faciamus. 

Vellem igitur textum quemdam proponere, ut simul constet nos contra- 
dictionis speciem non quidem denegare ..^, sed legitime realitatem eius 
renuere, Quem textum paucis verbis explicare liceat, in consensu cum his 
quae in priore relatione fuse et optime dicta erant. 

— Contradictio enim est de eodem et sub eodem respectu. In casu * 
autem nec omnino de eodem agitur nec sub eodem respectu. Etenim: 

1. Materia de qua agitur — conditiones nempe vitae humanae in so- 
cietate — mutationem maximam passa est. Nofio Status eamdem accep- 
tionem non habet ac in Medio Aevo vel etiam saeculo elapso: libertate 
enim personarum iure restringitur Status potestas. Bonum etiam commune 
definiri hodie nequit nisi ratione habita mundi universi et non tantum 
alicuius determinatae nationis. Amplius, societas plerumque, «£ scimus; 
pluralistica .. facta est, ita ut in ea non tantum confessiones diversae 
inveniantur, sed etiam atheismum expresse nonnulli profiteantur.! Tan- 
dem, quod maximum est, progrediente ipsa Evangelii luce, dignitas et 
aequalitas hominum, radicalis libertas, qualis ad veram religionem re- 
quiritur, praesertim amoris, iustitiae sensus et respectus mutui obliga- 
tio, respectus tandem aliquando personae humanae magis ac magis men- 
tibus ut fundamentalis inscribitur, 

2. De modo considerandi materiam. .." Syllabus, v. g., res quasi ex- 
clusive sub aspectu generali et obiectivo considerabat, tunc principium 
aliquod generale damnabatur, qg4od * expresse a pluribus pronmuntiaba- 
tur ": conceptiones nempe et ideas, sive verae sive falsae sint, eiusdem 
valoris esse. Hodie quaestio de libertate haec est: quomodo erga perso- 
nas agendum sit, sive intra sive extra Ecclesiam sint, sive religionem 
profiteantur sive non. Quod est omnino aliud. 

Ecclesia ex his iudicium suum ad modum cuiusvis conscientiae Pa- 
manae" efformat. Nullo modo mutantur principia quae quasi zaiorem 
sui iudicii constituunt, qualia sunt, modo quidem positivo expressa, 
principia" quae in ipso Syllabo inveniebantur de valore et iure exclu- 
sivo veritatis; "ec non damnum quod error bomini erranti non potest 
non afferre; obligatio quaerendi ex animo veritatem et ius ad respectum 
omnium in bac inquisitione; " et etiam officium et proinde ius Eccle- 
siae viam salutis annuntiandi omnibus hominibus; officium etiam, £ 
beri audivimus," nonnisi per vias evangelicas hominum corda ad Evan- 
gelium perducere. Quae principia ez alia in expositione doctrinali, 
ut nobis videtur, tractanda essent. Mizor autem iudicii conscientiae " 
ex factis antea dictis exstruitur. Ex quibus constat contradictionis spe- 
ciem " evanescere. 

Historia quidem obicietur: Ecclesia enim aliter egit in praeterito 
ac in praesenti declaratione dicitur. At de contextu historico ratio ha- 
benda est ut secundum veritatem iudicium de praeterito efformetur, nec 
praeteritum sub luce praesentis iudicandum est: etenim paulatim tantum 
evacuantur modi sentiendi communiter accepti, ut est, v. g. illud ce- 
lebre: « cuius regio, illius religio », quondam veluti cardo ordinis civi- 
lis quasi " ab omnibus habitum. Et praeterea Ecclesia ex hominibus con- 
stans etiam in capite suo, ex fragilitate humana interdum errasse fateri 
et de hoc poenitere non dubitat. 

Inde rogare liceat ut, in loco expedienti, haec vel quid simile in- 
serantur: « Non diffitetur Ecclesia doctrinam hanc doctrinae praeteritae 
oppositam apparere posse. Át contradictio non est nisi de eodem et 
sub eodem respectu. Materia vero omnino mutata est ex evolutione 
rei socialis et..." personae consideratione in societate. Et aliunde hic 
agitur, non iam de principiis ut Liberalismus et Indifferentismus, quae 
prius damnata sunt et damnata manent, sed de modo procedendi erga 
personas quoad vitam earum religiosam. 

« Non diffitetur etiam. Ecclesia modum suum agendi in praeterito 
tempore non fuisse semper huic doctrinae concordem! Postulat autem ut 
ratio habeatur contextus socialis cuiuscumque temporis ad iudicium 
iustum efformandum, nec non et necessarii progressus qui tempus re- 

quirit in perceptione notionum moralium. Si quae autem inexcusabilia 


fuerint Ecclesia humiliter poenitere non dubitat ». 
2 


3 4 


In textu scripto tradito: ! deest. nec effugisse. sunt. spe- 
cie. * sub aspectu religioso. $ uti dicitur. 7 profitentur. * Aliunde. 
? deest. 9? pronuntiatum. ! deest. 7? deest. 7 deest. ^ deest. 
5 deest. 16 deest. U gapparentiam. ! deest. P crescenti. 


Secretarius generalis: En textum suffragationis XXIX, pag. 16: 
[cf. vol. III, pars I, pag. 407-408 ]. Placetne an non placet? 


7 
Exc.wmus P. D. SIMON HOA NGUYEN-VAN HIEN 


Episcopus Dalatensis 


Venerabiles Patres, 


Declaratio conciliaris de libertate religiosa mihi videtur maximi mo- 
menti, non tantum pro dialogo ineundo inter christianos, sed etiam pro 
regionibus in quibus christiani solum infimam minoritatem constituunt. 

Mihi £a/zez! liceat nonnullas animadversiones proponere circa banc 
declarationem ?: 

1. De sensu vocis « libertas religiosa ». Haec vox diversimode sumi 
potest. Attamen? in hac declaratione, optarem ut iam ab initio, ad tol- 
lendam omnem ambiguitatem in eius interpretatione, magis delimitetur 
sensus hic adhibendus historice quatenus respicit relationem non inter 
homines et Deum vel aliquem ordinem moralem superiorem, sed inter 
cives ad invicem vel inter particulares et personas morales ut coetus 
religiosos, gubernia, etc. circa quaestiones religiosas, prout intenditur 
in constitutionibus plurium gentium et in usu hominum modernorum. 
Quod iam bene notatum est in relatione exc.mi commissionis secretarii. 

2. In n. 26, pag. 29, ad maiorem claritatem in expositione, auderem 
proponere ut titulus « Natura libertatis religiosae » mutetur in « Prin- 
cipia normativa in quaestione libertatis religiosae », quae principia 
ibi exponantur tamquam ..? principia principalia normativa? cum du- 
plici corollario quibus regulari debet applicatio huius iuris libertatis om- 
nibus inhaerentis, ad obtinendam pacificam conviventiam. 

4) Prius principium: Vocatio obiectiva omnium hominum a Deo 
et ad Deum, secundum providentialem oeconomiam ab Ipso disposi- 
tam, oeconomiam de facto in Christo et in Eius Ecclesia culminantem; 

b) Alterum principium: Ius et officium correlativum singulorum, 

ad liberum huic divinae vocationi responsum, pro respectivo conscientiae 
dictamine accurate et recte formando. 

Inde eruitur quoque duplex corollarium nempe prius relate ad se- 
ipsum: homo, per religiosam libertatem, ab ordinatione divinae Provi- 
dentiae nullatenus emancipatur, immo ad Eum libere colendum obli- 
gatur; 

posterius: ex parte ceterorum: Ceteri omnes sive individui, sive 
societates, in specie Ecclesia et gubernia ac eorum mandatarii, officium 
habent non solum non impediendi sed etiam, in limitibus boni cozzmu- 
nitatis! et dignitatis humanae personae, adiuvandi hoc liberum respon- 
sum tum in individuo tum in collectivitate. 

Consequenter ad praecedentia dicta in n. 26, crederem alium nume- 
rum vel paragraphum desiderari; in qua concinne et clare exponatur prius 
principium, nempe obiectiva vocatio a Deo et ad Deum. Huius brevis 
expositionis conclusio esset simplex revocatio posterioris principii et 
prioris corollarii. 

In sequentibus vero numeris, explicitur alterum corollarium, scil. 
de missione et munere Ecclesiae et societatis civilis ...*. Addenda tamen 
in pag. 30, num. 28, lin. 26, quaedam completiva determinatio: nempe 
abstinendum esse in hoc munere exercendo, non tantum « ab omni di- 
recta vel indirecta coactione », sed etiam ab omni culturalis et traditio- 
nalis patrimonii mutilatione apud gentes quibus Christus annuntiatur, 
nam missio Ecclesiae sicut missio Christi est « non solvere sed adim- 
plere ..?, non exuere sed supervestire »; item; abstinendum esse" ab 
omni implicatione in rebus politicis. Gratias. 


In textu scripto tradito: !' deest. ? deest. * deest. * deest. 
* duo. $ deest. 7 communis. * illud non impediendi ac adiuvandi. 


? (Mr. 5, 17). V et 


Secretarius generalis: Lego textum suffragationis XXX, quae erit 
ultima hoc mane. Parcatis mihi, Patres venerabiles, si non totum textum 
legam, quia est longior. Videatis utcumque pag. 16: [cf. vol. III, pars I, 
pag. 408-409]. Placet an non placet? 

8 
Exc.mus P. D. CAROLUS IOSEPH ALTER 
Archiepiscopus Cincinnatensis 


Em.mi Praesides, venerabiles Fratres et Patres, et dilecti Audi- 
tores et Observatores, 


Liceat mibi, non tantum in nomine meo sed etiam in nomine pluri- 
morum episcoporum Statuum Foederatorum Americae Septemtrionalis, 
quasdam animadversiones adiungere iis quae iam dictae sunt. 

1. Loquimur in bac declaratione? non de qualicumque libertate 
religiosa, sed praecise de iure personae humanae ad immunitatem in 
re religiosa ab omni externa coactione sive a potestate publica sive a 
quacumque alia potestate civili" inducta. Exc.mus relator hanc distinc- 
tionem inter veram libertatem religiosam et alia genera falsae liber- 
tatis religiosae iam in sess. IL..? ez im stante? in lucem bene posuit. 
Numquam nec ullo modo affirmatur ius personae humanae errorem do- 
cendi, vel malum faciendi. Ius personae humanae ad immunitatem in 
re religiosa ab omni coactione externa vindicatur tantum ut ius sociale et 
iuridicum coram potestate civili et in ordine temporali; minime autem 
affirmatur ius humanae personae eodem: modo ad libertatem religiosam 
coram Deo. 

2. Valde desiderabile nobis videtur, immo necessarium ad pacem 
et concordiam in societate civili promovendam, ut in Concilio Vati- 
cano II claris verbis et sine ambiguitate de hac quaestione in schemate 
de Oecumenismo tractetur. Hoc enim fere, ut iam dictum est, ab om- 
nibus exspectatur, praesertim in illis regionibus ubi pluralismus in reli- 
gione viget ...". 

In memoriam redigendum est quod non desunt qui exprobrant ca- 
tholicos, in re religiosa, ratione quadam ambigua et haud honorabili se 
gerere. Nam, aiunt, ubi catholici minoritatem politicam constituunt, 
ibi ius ad plenam libertatem in religione sibi vindicant; ubi vero maiori- 
tatem politicam constituunt, ibi ceteris ius non agnoscunt ad plenam 
libertatem in re religiosa exercendam. Quamobrem haec dubia et su- 
spiciones ita evitari oportet ut difficultates non paucae amoveantur a 
publica vita catholicorum. 

3. Notandum est": mutationes plures et magni momenti quoad 
structuram et competentiam potestatis civilis cursu temporis factae sunt. 
Publica auctoritas hodiernis temporibus non amplius de bonis spiritua- 
libus iudicat atque decernit. Hodie, fere ubique, cives, praesertim in 
re religiosa, ius iudicandi independenter a potestate publica sibi vin- 

dicant et hac in re competentiam Status denegant, et merito quidem, 
quia, si ratio spectetur qua Reipublicae auctoritas exercetur, clare ap- 
paret quod ipsa non est apta ad iudicia pro ;zerito ferenda in re reli- 
giosa; huiusmodi enim auctoritas exercetur principio democratico maio- 
ritatis adhibito. Omnino igitur incongruum erit si veritas et valor doc- 
trinae divinae et disciplinae Ecclesiae subicienda sit suffragationi maio- 
ritatis civium. 

Libertas etiam est magni momenti pro Ecclesia ipsa." 

I. Ecclesia, propter divinam suam institutionem atque solemne man- 
datum, quod ei Christus commisit, nempe ad docendos omnes populos, 
gaudet iure absoluto in munere suo adimplendo, i. e. omnino indepen- 
denter ab omni temporali auctoritate sive imperio ...^. Hanc libertatem 
Ecclesia constanter defendit iam inde a temporibus apostolicis ac sibi 
illam vindicavit in omnibus temporibus historiae, maximis non obstan- 
tibus difficultatibus. Haec tamen libertas Ecclesiae esset vana et inanis 
si singula membra eiusdem non essent eodem modo libera, in re reli- 
giosa, "e/zpe " ab omni externa coactione. Haec libertas, ut sit efficax in 
praxi, includere debet eamdem immunitatem pro omnibus civibus ubi- 
que terrarum; nam si haec libertas non recognoscetur tamquam ptrinci- 
pium universale et pro omnibus hominibus validum, frustra eam defen- 
dere poterit Ecclesia pro se ipsa, coram opinione mundiali, e£ cora; 
etiam omnibus nationibus, praesertim in nationibus ubi viget atbei- 
smus." 

II. Multa graviaque damna hodie Ecclesia eiusque membra patiun- 
tur, quia Status seu potestas civilis in pluribus regionibus iniuste obstat 
libertati religiosae et false sibi usurpat ius ordinandi fidem ac praxim 
religiosam. Attamen ius determinandi fidem religiosam eiusque praxim 
soli Deo pertinet eiusque Ecclesiae, quam Ipse pro hoc fine constituit. 
Hoc iure Status nullo modo gaudet. Si potestas civilis praesumit ordinare 
fidem et praxim religiosam, eo ipso excedit propriam iurisdictionem. 
Bonum commune societatis in ordine publico atque iura aliorum tuenda 
sunt, sed unitas nationalis e£ cultura traditionalis," e. g. in ordine tem- 
porali, quamvis sizt elementa" maximi momenti, tamen subici oportet 
maiori bono spirituali Ecclesiae universalis ratione principii subsidia- 
ritatis, atque etiam subordinari communi bono totius societatis humanae 
debent." 

Nunc ad conclusionem." Argumentum in textu ex natura fidei et ex 
natura rationabili hominis desumptum, quod exigit ut persona humana 
suum finem ultimum assequatur plena voluntate libera, nobis videtur 
esse validum ac valde placet. Aftamem debemus etiam notare quod 
transitus ab ordine subiectivo ad ordinem obectivum non stricto sensu 

valet. Sunt tamen alia argumenta valida, quae nunc secretariatui tradam 
propter tempus exbaustum." 


In textu scripto tradito: ! 1. Loquor non tantum in nomine meo sed in no- 
mine plurimorum episcoporum Statuum Foederatorum Americae Septemtrionalis. 
Die 17 huius mensis declaratio de libertate religiosa, uti in schemate elaborata, 
diligenti elaboratione habita apud episcopos in coetu adunatos, fere unanimi voce 
in genere est approbata. Quasdam animadversiones autem volumus adiungere. 
? 2. Loquimur. * nec de libertate religiosa indeterminata et latiore sensu intel- 
lecta. * deest. ? Concilii. $ deest. 7 deest. * deest. ? deest. 
? Apud multos tum catholicos tum non-catholicos dubia adhuc exsistunt, num 
Ecclesia catholica agnoscat plenam libertatem religiosam pro omnibus civibus. 
Quaeritur, enim, utrum libertas Deum colendi tum privatim tum publice, tum 
in coetibus coadunatis tum singulatim, iuxta rectam singulorum conscientiam, 
agnoscatur pro catholicis tantum vel etiam pro omnibus aliis. ! deest. 
P 4, De libertate religiosa relate ad Ecclesiam. 7 et insuper, ad suum 
finem assequendum, Ecclesia immunis esse debet ab omni alia externa vi seu 
coactione. ^ deest. 5 deest. 16 deest. U sit elementum. 
5 deest. P 5. Conclusio. ? Sunt tamen alia argumenta valida, desumpta 
sive ex hodierna constitutione iuridica multarum nationum, sive ex incompetentia 
potestatis civilis in re religiosa decernenda, sive ex necessitate societatis ut pax 
et concordia apud cives tueantur, sive ex Domini Nostri lesu Christi exemplo, 
qui nonnisi media spiritualia adhibuit ad fidem promovendam. 

In hodiernis adiunctis quaestio de libertate religiosa, ut mihi videtur, sol- 
venda esse oportet in primis in ordine practico, potius quam in ordine specula- 
tivo. Libertas Ecclesiae in suo munere fungendo est bonum principale, praestantis- 
simum et, igitur, tuendum est ut bonum non tantum in quibusdam territoriis et 
circumstantiis particularibus, sed etiam in ordine universali et in omnibus cir- 
cumstantiis. Secundum meam opinionem, non est dubium quin, si declaratio in 
Synodo de plena immunitate personae humanae in re religiosa solemniter promul- 
gata fuerit, deinde maxime proderit tum Ecclesiae, tum societati, etiamque Oecu- 
menismus valde fovebitur apud omnes fratres seiunctos. 


9 
REv.Mus P. D. ANICETUS FERNANDEZ 


Magister generalis Ordinis Praedicatorum 


Venerabiles Patres, 


Textus huiusce declarationis longe superat textum declarationis prae- 
cedentis. Quam ob rem sincero corde laudandi sunt redactores eius, qui 
tanta cum peritia et diligentia collegerunt observationes et emendatio- 
nes Patrum, eisque sapienter usi sunt ad textum meliorandum. 

Omnia vel fere omnia quae schema forsitan dicere vult, approbari 

et laudari possunt; sed revera sunt quaedam, quae ut in schemate so- 
nant, admitti nequeunt, vel quia sic exposita videntur falsa, vel false 
interpretari possunt. 

Verum est, ut iam clarissimus relator asseruit, difficultates ad recte 
tales res exprimendas, maximas esse, et forsan quandoque insuperabi- 
les. Tamen quia agitur de re maximi momenti pro nostro tempore, ma- 
xime pariter conandum est ut aptiores expressiones inveniantur, in 
quibus nihil contra vera principia ordinis naturalis et supernaturalis 
appareat vel inferri possit ...'. 

Propter quod liceat mihi quasdam animadversiones subiungere. Am- 
pliorem expositionem secretariatui tradam. 

1. Permultum attendere debemus ne incidamus in eundem ertro- 
rem quem in maioribus nostris lamentamur, nempe quod quaedam eo- 
rum doctrinae et normae agendi nitebantur non in principiis aeternae 
veritatis sed in caducis structuris illius temporis. Numquid non est 
periculum ut etiam nos simus sub influxu idearum et structurarum tem- 
poris nostri, quas putamus iam omnino perfectas, cum revera forsan 
post aliquod tempus tales erunt mutationes ut posteri nostri mirarentur 
quod talia doceremus sicut nos miramur de anteactis ab antiquis? Nonne 
hodie forsan patimur influxum alicuius conceptus democratiae exaggera- 
tae et libertatis effrenatae? 

Quapropter in hac difficili et ponderosa quaestione oportet quod 
magna cum cautela procedamus ut in re tanti momenti non proponamus 
tamquam universales et aeternae normae quae tantum in conditione 
actualis societatis sunt validae vel tolerandae. 

Qua de causa, libenter adhaereo sententiae em.morum cardd. Rit- 
ter, Browne, et exc.mi D. Parente, secundum quam declaratio debet esse 
brevior et limitata ad quaedam principia universalia ac ad quasdam 
normas genericas quae ab omnibus admitti queant, quin descendatur 
ad particularia quae difficile vel impossibiliter conciliari possunt ...". 

3. Doctrina de libertate religiosa non recte praesentatur. Proponi- 
tur enim res sacra, modo profano et non satis religioso. 

Planum namque est quaestionem de libertate religiosa ad res sacras 
vel religiosas pertinere. Res autem huiusmodi debent religiose et modo 
sacro tractari, praesertim si hoc agit Ecclesia catholica in Concilio 
Oecumenico ...*. 

Porro haec declaratio modo nimis profano et naturalistico procedit, 
quia, ipsa favente, zoz tractat ex professo de babitudine bominum 
ad Deum, sed de habitudine hominum ad homines, in quibus relationi- 
bus a Deo praescindere non possumus ...*. 

4. Saepe in pulchra Encyclica Papae Ioannis XXIII Pacem inm terris 

quaeritur fundamentum ad novas doctrinas docendas. Sed utinam ab his 
imitarentur prudentia et sapientia in ea elucentes! In ea invenitur felix 
progressus in expositione aliquarum veritatum quin aliquod contra veram 
doctrinam traditionalem Ecclesiae dicatur. 

Haec declaratio desiderat fulciri suam doctrinam de rectitudine 
conscientiae verbis Ioannis XXIII, sed omittendum verbum « rectam », 
textus habet alium omnino sensum ...*. 

Apparet manifesta deviatio formulae declarationis a formula Ioan- 
nis XXIII: aliud est enim « ad rectam conscientiae 2orzam », ut docet 
Encyclica, et aliud omnino « secundum dictamen conscientiae », ut dicit 
declaratio. Deest namque verbum « rectam », quod est principale atque 
formale. 

Quod si paulo post loquitur de officio « rectam sibi de rebus reli- 
giosis conscientiam formandi » ../, sive iudicium eius prudenter effor- 
mandi ..), nondum tamen sensum formulae Ioannis XXIII reddit; quia 
non sunt idem recta conscientia et recta norma conscientiae. Plus nam- 
que dicit recta norma conscientiae quam recta conscientia, cum se ha- 
beat ad eam ut causa vel ratio ipsius. Conscientia nominat quid subiec- 
tivum; norma autem eius, quid obiectivum. Est autem conscientia recta 
presse dicta illa quae conformatur rectae normae eius, quae est veritas 
practica — «ut ipsa declaratio, veritate ipsa coacta, expresse fatetur? 

...? Ceterum conscientia recta seu prudens nequit esse falsa vel er- 
ronea, quia prudentiae, utpote virtuti intellectuali simul ac morali de 
vero practico vel agibili, non potest subesse falsum. 

Perperam ergo declaratio ponit conscientiam erroneam inter species 
vel modos conscientiae rectae sive prudentialis ...". 

5. Erronea parificatio libertatis religiosae pro omnibus individuis 
et pro omnibus coetibus religionis. 

Parificantur quidem quantum ad iura zegativa, quatenus scil. nemo 
cogi debet ad amplectendam religionem vel ad eam derelinquendam; ne- 
que ratione religionis pati debet discriminationem aut imminutionem 
iurium civilium. 

Minime tamen parificantur quantum ad iura positiva, quia non omnes 
religiones sunt verae ...". 

Neque limitatio libertatis religiosae unice provenit ex bono com- 
muni tutando vel conservando, quod in conviventia pacifica omnium 
civium omniumque" populorum maxime consistit ...^, sed etiam, et 
quidem primario, ex bono morali universaliter tutando, et malo praeca- 
vendo, i. e. ex norma aeterna, obiectiva, absoluta et universali, quae 
est lex divina ...". 

6. Placet mibi dicere quod " libenter adhaereo iis quae dixit em.mus 
card. Kónig. Dixi. 


In textu scripto tradito: ! ut ipse clarissimus relator instanter petit. Placet 
etiam notare plura explanari in relatione exc.mi D. De Smedt. Verum adhuc 
remanent varia obscura vel ambigua necessario supprimenda vel rectius expo- 
nenda. ? 2. Declaratio haec male locata. Ponitur enim velut appendix quae- 
dam schematis decreti de Oecumenismo, ac proinde ad ipsum quodammodo reduci 
videtur, ut patet ex ipso n. 25, pag. 29, linn. 1-5. Oecumenismus autem ad 
solos christianos uniendos restringitur. At vero libertas religiosa, ipsa declaratione 
fatente, latius patet, quippe quae non solos christianos, sed omnes prorsus ho- 
mines respicit (n. 29, linn. 34-37). Melius ergo poneretur huiusmodi declaratio 
velut appendix schematis de praesentia Ecclesiae in mundo universo. ) prae- 
sentata. * Tam enim Ecclesia catholica quam Concilium Oecumenicum sunt 
quid essentialiter sacrum et religiosum. 5 (Relatio super declarationem de 
libertate religiosa, pag. [26] 66). Nimirum, haec declaratio potius videtur orta 
ex Officina Consilii Nationum Unitarum quam ex Concilio Oecumenico Ecclesiae 
catholicae. $ Docet enim Papa Ioannes XXIII: «In hominis iuribus hoc 
quoque numerandum est ut et Deum, ad rectam conscientiae suae normam, 
venerati possit, et religionem privatim publice profiteri » (Enc. Pacem im terris: 
A.A.8., 55 [1963], p. 269). Ista vero declaratio dicit: « Homines ad imaginem 
Dei formati et ad consortium divinae naturae vocati, officium et honorem habent 
ut, secundum dictamen conscientiae, voluntatem Creatoris et Salvatoris in re reli- 
giosa sequantur » (n. 26, linn. 6-9). Ubi. 7 (;bid., lin. 19). $ (n. 29, 
pag. 21, lin. 15). ? deest. ? Urt ipsa declaratio, veritate ipsa coacta, 
expresse fatetur n. 29, pag. 31; linn. 7-10: « huius autem vocationis hominis 
seu integrae necessitudinis ad Deum 0orma est lex divina, quae est aeterna, 
obiectiva, absoluta, universalis. Unusquisque ergo tenetur ad hanc Dei ordina- 
tionem omni studio recte cognoscendam, ut se libere ei conformare valeat ». 
! (n, 29, pag. 31, linn. 16-20). 2 Immo unice vera, iuxta doctrinam fidei, 
est religio catholica, licet aliae religiones possint habere fragmenta quaedam 
veritatis. Ut iam saepe doctum fuit, non sunt autem eadem iura positiva veri- 
tatis et falsitatis. P? omniumve. ^ (n. 29, pag. 31, linn. 29-31). 
5 (cf, ibid., pag. 31, linn. 7-10); et valet non solum pro individuis, verum etiam 
pro populis, et pro re sociali et politica recte gerenda. Eadem enim sunt prin- 
cipia moralia pro singulis individuis et pro civili societate, ut saepe tradiderunt 
Romani Pontifices (Leo XIII, Enc. Libertas, DENz.-SCHÓN., nn. 3248-3249; 
Prus XI, Enc. Quadragesimo anno, ibid. n. 3725; Pius XII, Enc. $ummi Ponti- 
ficatus, n. 3780). 16 deest, 


Animadversiones additae: 


Declaratio haec rationem habet mutati status rerum in hodierna vita, unde 
factum est ut homines in ampliores usque coetus coeant et vehementer cupiant 
omnia impedimenta tolli, quae humanum convictum, quacumque de causa, red- 
dant difficilem aut minus amicabilem. Incrementum mirabile socialium rationum, 
quibus homines copulantur, est revera « signum » nostri temporis, dignumque 
plane ut homo benevolum animum in illud vertat. Quantum eiusmodi « signum » 
ad Ecclesiae profectum et diffusionem possit conferre nemo non videt, cum eadem 

Ecclesia quidquid est in natura bonum assumat et ad ordinem altiorem evehat, 
atque vi missionis sibi a Christo assignatae nihil vehementius exoptet quam ho- 
mines universos congregari in fide Christi. Doctrina declarationis vult inserere 
« signum » hoc nostri temporis in Ecclesiae vita illudque in eiusdem utilitatem 
convertere. Quod sane optimum est atque laudandum. 

Declaratio tamen in se inspecta non videtur par fini proposito. Tum doctrina, 
tum methodus emendandae sunt ut fini assequendo aptae fiant. Liceat ergo sim- 
plici mente proferre ea, quae in declaratioze non placent. 

1. De às quos declaratio respicit. N. 25, qui est veluti prooemialis, non apta- 
tur doctrinae traditae in declaratione, neque statui necessitudinum inter religio- 
nem catholicam et alias. Numerus enim ita exaratus est, ut declaratio videatur 
esse merum complementum schematis de Oecurmenismo, et respicere proinde solos 
christianos. Quod sane non cohaeret cum re, quia doctrina proponitur universalis 
attingens promiscue homines cuiuslibet religionis. In declaratione numquam di- 
citur christianum hominem habere ius aliquod subiectivum in re religiosa, cuius 
reliqui sint expertes; quin potius declaratio manifestam intentionem pandit coae- 
quandi omnes homines ad iura religiosa quod attinet, ut plene patebit legenti 
n. 30. Quapropter nulla est ratio connectendi doctrinam declarationis cum doc- 
trina de Oecumenismo. 

Insuper, ille n. 25 non cohaeret cum dialogo quem init Ecclesia. Quia dialo- 
gus, quamvis magis proxime ac directe confessiones christianas adeat, universum 
tamen mundum attingere vult, ut edicitur in multis documentis scriptis, quorum 
postremum idemque insigne est encyclica Ecclesiam suam, et ut palam procla- 
matur praesertim facto, quod praeterire non licet, i. e., institutione secretariatus 
pro religionibus non christianis. 

Quaestiones ergo respicientes libertatem religiosam non sunt nisi pars quae- 
stionis universalioris, illius nempe quae definire intendit Ecclesiam im mundo 
buius temporis. Esset propterea multo melius declarationem inserere huic sche- 
mati, et tunc posset habere proprium locum in n. 12 eiusdem. Si quis vero malit 
doctrinam de libertate religiosa amplius evolvi quam quod sinat insertio praedicta, 
huic voluntati satisfieri potest ponendo declarationem tamquam appendicem non 
schematis de Oecumenismo, sed schematis de Ecclesia im mundo... Hac ratione 
non solum habebitur apta materiae dispositio et elucebit ordo, qui semper et 
ubique est bonum praecellens; sed insuper via parabitur ad eliciendos fructus, qui 
e dialogo Ecclesiae cum religionibus non christianis sperari possunt. Cultoribus 
enim harum religionum placere minime poterit quod de illis quasi transeunter 
tantum agatur in documento, cuius inscriptio atque maxima pars quaestiones 
oecumenicas respicit solas. Christiani seiuncti non possunt aegre ferre distractio- 
nem declarationis, cum de ipsis iam agatur in speciali documento. Praeterea, non 
possunt non videre quod fides, quam habent in Christum, nullum ius, attenta 
declaratione, eis conferre prae non credentibus. 

Ipsamet tandem declaratio, non solum doctrina tradita, sed etiam verbis qui- 
busdam explicitis mutationi loci favet. Dicit enim quod libertas religiosa postu- 
lat et securum reddit exercitium « iurium fundamentalium, quae, hodie praeser- 
tim, concorditer et universaliter agnoscuntur » (n. 29, pag. 32, linn. 7-8 et, ad 
confirmandum assertum, appellat in notula 14, pag. 37-38 Professionem Univer- 
salem Iurium Humanorum, cuius substantialem nucleum probavit IoANNEs XXIII 
in Litt. Encycl. Pacem in terris). 

2. De summo doctrinae capite quo Declaratio innititur. Rem ingredimur 
difficilem. Fatemur libenter declarationez; proponere hac illac principia de vita 
religiosa, quae omnino probanda sunt, quamvis dispersio ipsa placere minime 
possit. 

a) De eo quod im declaratione posset esse principium. Summum princi- 
pium in re attendendum illud esse posset, quod sequentibus verbis enuntiatur: 
« vocationis hominis seu integrae necessitudinis ad Deum norma est lex divina, 
quae est aeterna, obiectiva, absoluta, universalis » (n. 29, pag. 31, linn. 7.8). 
Unde sequitur quod unusquisque « tenetur hanc Dei ordinationem omni studio 
recte cognoscendam ut se libere ei conformare valeat » (ibid., linn. 9-10). 

Sed haec non dicuntur nisi circa mediam declarationem! Et insuper postrema 
verba non sunt immunia a quavis difficultate, ut postea ostendetur. 

Obiective loquendo pertinent etiam ad ordinem summi principii aliquae 
sententiae n. 26. Attamen, modus enuntiationis negativae ab eisdem aufert princi- 
palitatem; dicitur enim quod libertas religiosa non eximit ab officio sibi formandi 
conscientiam rectam in re religiosa (n. 26, linn. 18-19). In contextu id non ex- 
primit nisi cautionem, qua exaratores schematis vitare conantur excessus, qui e 
prima parte eiusdem numeri possent oriri. 

Hanc exegesim declarationis esse congruentem eidem potest perspicere quis- 
quis legat relationem de hac re (haec relatio invenitur in fasciculo altero schema- 
tis pag. [27] 67, 4.). Ibi enim allegantur tantum textus a nobis citati; et notan- 
dum quod textus desumptus e n. 26 allegatur postremo loco, unde evidenter 
colligitur quod non est praecipuum in schemate, sed solum veluti frenum, quo 
mens contineatur ne transiliat limites immutabiles. 

Patet igitur veritatem, quae iure censeri posset principium obiectivum sum- 
mum, non inveniri, ipso schemate id confirmante, nisi circa mediam declaratio- 
nem. Sed quis, quaeso, cogitabit principium, quod non enuntiatur nisi in medio 
tractatu, esse de facto et reapse principium unde cetera eruantur? 

Et haec conclusio, quae alicui forsitan videretur illata ob studium impro- 
bandi schema, non solum est regulis ratiocinandi congruens, sed insuper eidem 
schemati conformis. Dicitur enim in relatioze praecitata quod principium, de quo 
agimus, appositum est ad excludendum «omne periculum subiectivismi nec 
non subsequentis indifferentismi » (pag. [27] 67, 4.). Evidens ergo est quod 
principium adhibetur tamquam cautio, minime vero tamquam fons, unde hau- 
riatur doctrina. Quodsi doctrina non hautitur reapse ab illo, illud non est 
reapse principium, sed tantum esse posse/, declaratione aliter ordinata. Insuper, 
cum ea de quibus modo agimus, apposita fuerint ad cavendum « periculum subiec- 
tivismi nec non subsequentis indifferentismi », sat manifesto insinuatur quod 
principium universae declarationis talis est naturae ut in subiectivismum nec non 
subsequentem indifferentismum facile ducat. Si autem principium natura est 
huiusmodi, vanum est, aut fere, velle frenum eidem imponere, immutabiles quas- 
dam veritates aliunde appellando. 

b) De eo quod revera est summum declarationis principium. Omnes con- 
venient principium unde sumitur doctrina tradita esse hoc: « homines... offi- 
cium et honorem habent ut, secundum dictamen conscientiae, voluntatem Crea- 
toris et Salvatoris in re religiosa sequantur » (n. 26, initio). Verba « ad imaginem 
Dei formati et ad consortium divinae naturae vocati » omissa fuerunt consulto. 

Inde tamen non sequitur principium deviari a sensu, quem habet in declaratione, 
ut postea ostendetur: cf. harum Animadversionum nn. 5-6. 

Quaenam sit virtus praedicti principii in ordine ad vitam religiosam, subiun- 
gitur statim post citata verba, ita: « Inde exoritur ius ad libertatem religiosam 
in societate, vi cuius homines religionem sz477 privatim et publice exercere valent 
nec ulla coactione ab ea exercenda prohiberi possunt » (n. 26, linn. 9-12). 

Summum ergo principium praelucens universae declarationi est libertas con- 
scientiae, prout conscientia nominat normam sabiectivam agendi. Nam « dicta- 
men conscientiae », de quo agitur sine addito in verbis prius citatis, est titulus 
conferens hominibus singulis atque universis ius exercendi privatim et publice 
religionem 54477 (lin. 10). Non frustra itaque Relatio appellabat principia quae- 
dam, quibus iniiceretur frenum subiectivismo et subsequenti indifferentismo, 
qui in principio latet! 

Idem libertatis primatus eminet ubique in universa declaratiose. lnde fit ut 
etiam dum contextus postulat loqui de officio, sententia ita componitur ut prae 
omnibus encomium concinatur libertati. Sic, e. g., in n. 29, pag. 30, linn. 38-39 
dicitur quod vocatio divina iter praescribit homini ad salutem assequendam. 
Eiusmodi praescriptum gignit in homine officium obediendi, ut patet. Sed decla- 
r4lio tacet de officio et viam invenit invehendi libertatem et hoc per modum 
ilationis: « quapropter in humano convictu libertas sequendi hanc vocationem 
sine ulla imposita vel impediente coactione..» (n. 29, pag. 31, linn. 1-2). 

Ex eodem fonte promanat quod damnatio coactionis in materia religiosa 
mirabili instantia iteretur. De ea agit totus n. 28; de eadem re n. 26, lin. 11; 
n. 29, pag. 31, linn. 2-5 et 19, pag. 32, lin. 1; n. 30, pag. 32, linn. 33-37. 
Coactio est utique damnanda. Estne tamen necessarium tot damnationes pro- 
ferre? Nonne iidem illi qui libertatem maxime student passim proclamant res 
atque doctrinas proponendas esse positive? 

Primatus libertatis conscientiae deducitur ad extremum fere incredibile. Li- 
bertas Ecclesiae ad credendam fidem catholicam eamdemque religiosis ritibus pa- 
lam profitendi oritur, si declarationem: inspicias, a dictamine conscientiae suorum 
fidelium et a iure, quod habent promiscue omnes confessiones, religionem sua 
privatim publiceque profitendi, n. 30, pag. 32, linn. 25-29. Verba quae imme- 
diate sequuntur textum citatum, possent intelligi, si cursim tantum legerentur, 
uti agnitio superioris iuris, divini nempe, unde libertas Ecclesiae hauriatur et 
roboretur. Id tamen non est verum, quia ea quae ibi dicuntur, etsi obiective 
pertineant ad ius divinum, non habent vim demonstrandi nisi praesupposita « ipso- 
rum (catholicorum) amimi persuasione » (lin. 29). Semper igitur ratio subiectiva! 

Et haec mirabilis conclusio roborabitur, si quis attendat alium declarationis 
locum, ubi dicitur esimi persuasionem seu dictamen conscientiae, quamvis aliud 
et aliud sit in hominibus diversae confessionis religiosae, omnibus tamen aequalia 
iura conferre: n. 29, pag. 31, linn. 11-20. Quae doctrina fundamentum est 
eorum quae dicuntur in priori parte n. 30. Sic pervenitur ad postremum nume- 
rum, ubi fit summarium et commendatio totius doctrinae praecedentis, et ubi 
ius Ecclesiae subsequitur iura personae et connumeratur iuri aliarum. communi- 
tatum religiosarum: n. 31, pag. 33, linn. 11-13. 

Sed dicet quis forsitan haec omnia extra quaestionem esse, quia iam in n. 26 
legitur libertatem religiosam non tollere officium « rectam sibi de rebus religiosis 
conscientiam formandi » (n. 26, linn. 18-19). Haec verba mihi placent quam ma- 

xime, Sed quaero: cur officium hoc, quamvis praecedat omnia iura conscientiae, 
tacetur dum enuntiatur principium? Nonne ut magis fulgeant ea quae dicuntur 
conscientiae iura? Cur nec etiam de rectitudime conscientiae dicitur quidquam 
in enuntiatione principii illius, et tamen affirmatur quod singuli homines habent 
ius exercendi privatim et publice religionem 5447/72 Memoretur demum quod, 
fatente ipsa Relatioze, haec scripta fuerunt ad cavendum periculum subiectivismi 
et subsequentis indifferentismi (pag. [27] 67, 4.), quod proinde agnoscitur sub- 
esse, Cuius autem efficientiae sit haec infirma appellatio ad principium obiecti- 
vum, videat qui possit. Etenim principium eiusmodi prius amovetur a sua sede, 
ut non impediat efferre maxime subiectivam libertatem; deinde vero, ne libertas 
ducat ad subiectivismum et indifferentismum, appellatur. Licetne cum principiis 
ludere in re tam gravi? Cur sumitur a principio id solum quod placet, et non 
totum id quod ibi continetur? Si declaratio incipit principium illud amovendo 
a sua sede, atque ita mitigando, ut solum inserviat ad id quod placet, alii cito 
advenient qui principium proiiciant e fenestra. Demum, frustra regulae obiectivae 
appellantur aliquando in documento, quod ubique spirat subiectivismum. 

3. De fontibus illius summi principii. Planum est principium non inveniri 
in divina revelatione. Abest etiam a commentariis Patrum, atque ignotum est in 
traditione theologica. Declaratio id agnoscit, saltem implicite, quia nihil ex 
iis fontibus allegat in confirmationem. Appellat vero « Romanos Pontifices recen- 
tiores » (notula 1, pag. 34 sub finem) et nominatim Ioannem XXIII et Paulum VI; 
simul etiam nititur ostendere doctrinam hanc latuisse iam ab antiquo in magi- 
sterio pontificalI!, eamque, faventibus adiunctis externis, maturasse his nostris 
temporibus, quapropter ili duo Romani Pontifices illam diserte proposuerunt. 
Haec omnia videri possunt explanata in diffusa notula 1, pag. 33-35. 

A priori tantum ratiocinando difficile est opinari in Magisterio pontificali 
doceri aperte id quod a ceteris omnibus auctoritatis fontibus abest. Sed acce- 
damus ad ipsos textus allegatos. Allocutio Pauli VI, qua inchoata est secunda 
sessio Concilii, omnino ad rem non pertinet. Suminas Pontifex, feliciter regnans, 
ibi conqueritur de oppressione Ecclesiae catbolicae in multis gentibus, i i. e,, in 
illis omnibus quae iugum communismi portare coguntur. Non agit de libertate 
religiosa, prout in Declaratione intelligitur, sed solum de libertate Ecclesiae catbo- 
licae debita, qua ius habet profitendi catbolicam religionem. De hac eadem re 
egit Paulus VI pluries, e. g., in Nuntio Radiophonico quem e Bethleem misit 
orbi universo, atque fusius in Encycl Ecclesiam suam. Reliqui omnes Pontifices 
priores Ioanne XXIII de usa tantum Ecclesiae libertate loquuntur, cum attin- 
gunt res pertinentes ad libertatem religiosam. Quo autem iure proferatur pro 
declaratione auctoritas Leonis XIII, Pii XI et Pii XII (notula 10, pag. 36-37) 
videat qui possit. 

Sed declaratio, ut apparet inspicienti notulas bibliographicas, fidit maxime 
auctoritati Ioannis XXIII. Quaeramus tamen utrum declaratio cohaereat reapse 
cum doctrina huius egregii Pontificis, textuum collationem facientes. 


Ioannes XXIII Declaratio 
« In hominis iuribus hoc quoque Homines «officium et honorem 
numerandum est, ut et Deum, ad rec- habent ut, secundum  dictamem con. 
Idm conscientiae suae normam, wene- scientiae, voluntatem Creatoris et Sal- 


rari possit, et religionem privatim et vatoris in re religiosa sequantur. Inde 

publice profiteri » (Pacem in terris: exoritur ius ad libertatem religiosam 

A.A.S$., 55 [1963], p. 269). in societate, vi cuius homines religio- 
nem S447: privatim et publice exer- 
cere valent, nec ulla coactione ab ea 
exercenda prohiberi possunt » (n. 26, 
linn. 7-12). 


Ubi Ioannes XXIII effert conscientiam reciaz, declaratio vocabulum hoc 
essentiale omittit et loquitur tantummodo de dictamine conscientiae; et sic parat 
viam subiectivismo, qui plenitudinem iurium vindicat sibi in posteriore vocabulo 
sua deficiente apud Ioannem XXIII. Recessus ergo declarationis a textu loan- 
nis XXIII est evidens. 

Verum est quod postea fit sermo de rectitudine conscientiae; sed inanitatem 
practicam huius industriae iam satis patefecimus in superioribus, praesertim in 
fine praecedentis numeri harum Animadversionum. 

Si ergo principium non sumitur ab ullo e praedictis fontibus, quomodo 
poterit adhiberi a Concilio in ratione principii? Posset adhiberi ad explicationes 
tradendas hominibus qui sunt extra Ecclesiam, minime ut principium doctrinae 
ipsius Ecclesiae de re quacumque. 

Qui pergere velit inquirendo originem illius principii, ut principii, adire 
debet novas doctrinas philosophicas de personalismo individuali, legem univer- 
salem negligente aut impugnante, ac de subiectiva conscientia, cui ius agnoscen- 
dum sit redeundi ad moralitatem quamdam primigeniam, in qua normae obiecti- 
vae aut tollantur aut facile immutari possint secundum eiusdem conscientiae 
dictamen. De hac re possunt videri multa apud Pium XII, Nuntius Radiophoni- 
cus de christiana conscientia recte efformanda: A.A.S., 44 (1952), pp. 270-278. 
Quaestio redit apud eumdem in aliquibus Allocutionibus super simili argumento. 

Minime negare intendimus subsidia quae conscientia suppeditare potest ad 
pervestigandum Ecclesiae mysterium. Paulus VI pluries locutus est de Ecclesia 
quaerente conscientiam sui. Via conscientiae est utilis universe ad veritatem 
inquirendam, cum habet coniunctam «illam mentis conformationem, 444 bomo 
veritatem detegit ubi ea in rebus ipsis sane continetur » (PAvuLUs VI, Ecclesiam 
suam: A.A.S. 56 [1964], p. 619); secus enim causa erit plurium a veritate 
deviationum, a quibus non sunt immunes « magni nominis philosophi » huius 
temporis (ibid.). Eadem conscientia est utilis speciatim in perscrutando Ecclesiae 
mysterio, dummodo « clarius noscat quid revera ipsa sit secundum lesu Christi 
mentem » (ibid., pag. 618). 

E dictis superius, constat declarationem tribuere conscientiae plus iuris 
quam quod ei reapse competit, siquidem eam statuit loco principii. Veritas autem 
obiectiva appellatur tantum per modum cautionis. Via conscientiae, prout in 
declaratione proponitur, transgreditur limites in praecitatis documentis assigna- 
tos, ideoque censenda est non idonea ad exarandum documentum quodcumque 
Concilii. 

4. De methodo declarationis. Est methodus mere philosophica et fere scho- 
lastica, quamvis adhibita ad proponendam doctrinam omnino aliam ab ea quam 
scholastici communiter tradiderunt. Enuntiatur primo /besis de conscientia, cuius 
dictamine potest homo sequi religionem sza77; et postea sumuntur hinc inde argu- 
menta, quibus demonstrare contenditur praenotatam :/Pesiz, nullo respectu ha- 

bito tot tantorumque theologorum, qui doctrinam declarationi adversam tradiderunt 
et tradere pergunt: in quo utique declaratio recedit a sana methodo scholastica, 
cui semper cura est dissidentes recensere eisque vim agnoscere suam. 


5. De conscientia, In declaratione effertur prius dictamen conscientiae tam- 
quam regula libertatis religiosae. Deinde dicitur oportere eamdem conscientiam 
esse rectam (n. 26, linn. 8 et 19). Postea dicitur eam conscientiam esse rectam, 
cuius iudicium prudenter efformatur (n. 29, pag. 31, lin. 14), quia tunc est revera 
vox Dei et proinde qui dictamen illud sequitur oboedit Deo (ibid., linn. 15-16). 

Sed intra quos limites dictamen conscientiae potest esse prudens quod attinet 
ad res religiosas? Potest esse prudens, dum praecipit adhaerere confessioni non 
christianae (n. 29, pag. 30, linn. 34-37, pag. 31, linn. 11-20). Potest esse etiam 
prudens, dum approbat multa, quae obiective sunt sequelae peccati originalis 
(n. 29, pag. 31, linn. 32-33). Demum, attento integro hoc n. 29, limites dicta- 
minis prudentis videntur esse iidem atque limites iuris ad libertatem religiosam, 
cum universa declaratio ius libertatis a dictamine conscientiae oriri dicat. lus 
tamen libertatis religiosae est amplissimum et ibi tantum desinit, ubi incipit 
ius potestatis civilis impediendi quosdam actus religiosos, uti communitati civili 
nocivos (n. 29, pag. 31, linn. 29-40). Aliunde, civilis auctoritas nullam directam 
competentiam habet in res religiosas (n. 30, pag. 33, linn. 4-6; n. 31, pag. 33, 
linn. 20-22). 

Conclusio quae ex iis omnibus sequitur, haec est: dictamen conscientiae 
potest esse prudens, quoties non praecipiat actum externum, communitati civium 
nocivum. Non est sensus quod quilibet homo singularis possit prudenter agere 
transeundo indistincte a quolibet determinato dictamine conscientiae ad quodlibet 
aliud; sed solum quod, ratione habita adiunctorum, prope in infinitum variantium, 
in quibus alii et alii homines vitam suam agunt, dictamen conscientiae potes! esse 
prudens, dummodo non vergat in detrimentum communis civium boni, quod 
curat civilis auctoritas. Conscientia non laedens commune civitatis bonum est 
recta, prudens, refert ipsam Dei vocem et proinde sequenda est. Et id non solum 
propter rationes practicas pacifici convictus in aliqua determinata regione, sed 
propter ius natura omnibus inditum, cum universa declaratio intendat enuntiare 
jus libertatis religiosae, prout ab ea intelligitur, uti ius naturale. 

Sed quaerimus nunc: estne verum quod conscientia religiosa potest esse pru- 
dens hac solum conditione servata, ut scilicet non inclinet ad aliquid communitati 
civium nocivum? Libertas religiosa est de iure naturae, cauto solum quod civitati 
non noceat? Secundum declarationis mentem utrique quaestioni respondendum 
est affirmative. Et non possumus mirationem cohibere, dum videmus allegatum 
Pium XII ad confirmationem huius theoriae (cf. notulam 13, pag. 37). Pius XII 
in documento illo agit de zolerantia, a qua tamen universa declaratio abhorret. 
Licetne sensum documentorum Ecclesiae ita pervertere? 

6. De vocatione divina, Vocationem divinam legimus pluries in declaratione. 
Quid autem sit numquam dicitur aperto. 

Initio n. 26 legitur: « homines ad imaginem Dei formati et ad consortium 
divinae naturae vocati officium et honorem habent ut, secundum dictamen con- 


scientiae, voluntatem Creatoris et Salvatoris in re religiosa sequantur » (n. 26, 
linn. 6-9). 

Postrema verba fundamentum praebere possent ad distinguendam duplicem 
categoriam hominum: aliorum nempe qui Deum sequuntur tamquam Creatorem, 
et aliorum qui eum colunt uti Salvatorem. Hinc posset concludi quod declaratio 
distinguit religionem naturalem a supernaturali, et viceversa, atque proinde quod 
vocatio divina, sumpta locutione sensu communiter usitato, percipitur tantum ab 
iis qui szlutis habent conscientiam, abstrahendo nunc a quaestione an conscientia 
percipiat omnia elementa salutis, aut solum aliqua. 

Sed haec interpretatio, quae, si non haberemus nisi textum praecitatum, esset 
possibilis, non videtur tamen declarationi congruere. Ea quae dicuntur in priori 
parte textus respiciunt homines universos: Deus enim omnes homines formavit, 
omnes etiam vocavit ad consortium naturae suae divinae. Ideo illi homines qui 
sequuntur voluntatem Dei ut Creatoris iidem sunt atque ilii qui sequuntur vo- 
luntatem eius ut Salvatoris, et viceversa. Aliunde, cum haec sequela Creatoris 
et Salvatoris fiat secundum dictamen conscientiae, eo ipso affirmatur omnes ho- 
mines percipere in conscientia sua voluntatem Creatoris et Salvatoris, eamque 
si sequantur, recte agere rectitudine non tantum naturali, sed etiam salutari. Hinc, 
ulterius ratiocinando, sequitur omnes religiones, quibus alii et alii homines adhae- 
reant secundum dictamen conscientiae, esse salutares seu supernaturales et proinde 
a Deo procedentes supernaturaliter secundum eam mensuram, qua Ipsemet con- 
scientiae innotescit. Dictamen vero conscientiae intelligendum est secundum eam 
universalissimam amplitudinem, de qua in numero praecedenti harum Animad- 
versionum. 

Omnium quae praecedunt conclusio haec est: homo potest divinam vocatio- 
nem sequi eo sequelae genere, quo efficiatur consors divinae naturae, dummodo 
conscientia eius non admittat dictamen communitati civium nocivum. Sic ergo se- 
quela divinae vocationis potest eamdem latitudinem habere atque conscientia recta. 

Haec conclusio confirmatur aliis declarationis sententiis. Dicitur enim, saltem 
aequivalenter, libertatem religiosam, quam supra vidimus e dictamine conscientiae 
ortam, esse statum in quo Deus vult ut sibi vocazti homines respondeant (n. 29, 
pag. 30, linn. 34-39 et universa fere pag. 31; n. 30, pag. 35, linn. 7-10; n. 31, 
pag. 33, linn. 23-25. Vide insuper relationem, pag. | 26] 66). 

Et en sistimus coram gravi conclusione. Si enim haec vera sunt, dicere oportet 
quod omnis actus emanans a conscientia recta est eo ipso actus salutaris, actus 
quo homo ordinat se ad Deum sicuti est. Nullus actus est, immo ec esse potest, 
moraliter bonus quin eo ipso sit supernaturalis. Moralitas ergo est una tantum, 
eademque supernaturalis. Inde sequitur, in ordine practico, quod ethica, uti disci- 
plina distincta a theologia morali, est inutilis et propterea tollenda. 

Haec sequela de unica moralitate est sane gravissima. Praetermittimus multa, 
quae de hac re iam inveniuntur in Magisterio Ecclesiae. Hic tantum animadver- 
tere volumus unicitatem hanc esse necessariam, cum pertineat ad ipsam naturam 
conscientiae rectae, ita ut in nulla hypothesi potuerit Deus res aliter ordinare. 

Tunc ergo, quomodo visio beatifica potest esse revera supernaturalis et revera 
gratuita? Nam quilibet actus eo ipso quod a conscientia recta, sensu explicato, 
procedat, ducit natura sua ad visionem illam. Nonne iam olim dicebat Pelagius 
ad vitam moralem honeste secundum Christum ducendam sufficere liberum arbi- 
trium? Existimabat enim ille gratiam idem esse cum libertate. Nunc dicitur homi- 

nem sequi Deum vocantem, dummodo sequatur conscientiam. Diversae formulae, 
eadem res! 

7. De iure Ecclesiae ad praedicandum Evangelium. De hac re loquitur n. 27. 
Nihil est nobis obiiciendum. Vellemus tamen ut in pag. 30, lin. 7 vocabulum 
satagant mutaretur in aliud maioris roboris, quia fideles debesm:? lumen Christi 
diffundere. 

Sed, attenta universa declaratione, numerus hic debilitatur nimis, et amittit 
totam, aut fere, efficientiam, quae derivatur ex institutione Ecclesiae a Christo. 
Praedicatio enim est pars libertatis religiosae (n. 30, pag. 32, lin. 38 - pag. 33, 
lin. 3); et proinde ius praedicandi non potest excedere ius ad libertatem religio- 
sam. Aliunde, ius libertatis religiosae est idem in omnibus qui religionem suam 
sequuntur secundum dictamen conscientiae (n. 26, linn. 8-9; et totus n. 30). Ius 
ergo Ecclesiae ad praedicandam catholicam fidem est omnino aequale iuri, quod 
habent ceterae quaecumque religiones, quibus homines adhaereant secundum dic- 
tamen conscientiae, Res vere mirabilis! Ut quid, ergo, Christus mortuus est et 
dedit universale de praedicatione mandatum? 

Immo ius Ecclesiae ad praedicandum hominibus, qui iam nunc adhaereant ali- 
cui religioni secundum conscientiae suae dictamen, periclitatur ob alia verba decla- 
rationis, scil: «si quis igitur, quantumvis conatus sit recte videre quid Deus 
ab ipso in concreto petat, in erroneam interpretationem incidat, nullus homo nec 
ulla humana potestas ius habet illum inducendi ad operandum contra suae con- 
scientiae dictamen » (n. 29, pag. 31, linn. 16-20). 

Quis est horum verborum sensus? Non dicitur aperte, sed esse videtur quod 
homo ille ita errans non potest induci ut adhaereat alii religioni, et proinde nec 
Ecclesiae catholicae. Ecclesia ergo amisit ius praedicandi illi homini omnibusque 
aliis qui in simili animi statu inveniantur? 

In his omnibus animadvertere oportet hic non agi de quaestione aliqua prac- 
tica, quam, suadentibus adiunctis, solvere oporteat sic vel aliter, sed de doctrina, 
immo de doctrina declarante ius naturale atque vocationem divinam quod ad 
vitam religiosam attinet (n. 30, pag. 32, linn. 14-18; n. 31, pag. 33, linn. 24-25). 

8. De incompetentia Status in rebus religiosis. De habitudine Status ad reli- 
gionem declaratio habet aliqua, quae sunt omnino probanda, scilicet ius Statui 
non esse « communitates religiosas temporalibus finibus reipublicae subordinare » 
(n. 30, pag. 33, linn. 6-7). Sed de aliis sententiis est aliter iudicandum. 

Videamus quae de incompetentia dicuntur. Primo, eadem incompetentia af- 
firmatur simpliciter (n. 30, pag. 33, linn. 4-5), et, deinde, dicitur orta e natura 
ipsa civilis principatus: « rem publicam ob ipsam etiam iuridicam sui regiminis 
configurationem ineptam esse ad iudicia de veritate circa rem religiosam ferenda » 
(n. 31, pag. 33, linn. 20-22). Potestas ergo civilis e sua ipsius natura nequit iudi- 
cia religiosa proferre. Et si haec incompetentia est a natura, sequitur quod quoties- 
cumque in historia magistratus civilis aliqua edixit aut praecepit de vita religiosa, 
non solum in Ecclesia catholica, sed etiam in quacumque alia communitate, abu- 
sum commisit, 

In confirmationem doctrinae de omnimoda incompetentia Status allegatur 
Ioannes XXIII, Pius XII, Pius XI et Leo XIII (notula 10, pag. 36-37). De habi- 
tudine declarationis ad loannem XXIII iam diximus supra, n. 3 harum Animad- 
versionum. Insuper Ioannes XXIII ibi agit de iure religioso singulorum hominum 

et, adhuc abstrahendo a diffusissima interpretatione illorum verborum, quam de- 
claratio non potest ignorare, quaeritur: iura personae adimunt totaliter civili po- 
testati competentiam in obiectum iurium illorum? Status ergo non habet ullam 
competentiam in scholam? 

Quoad reliquos Pontifices mirum est eos hic allegatos videre. Quia illi agunt 
tantum de incompetentia Status ad moderandam vitam religiosam Ecclesiae catbo- 
licae, cum iure divino illud moderamen Ecclesiae ipsi unice reservetur. Mirabilis 
sane libertas in detorquendis documentis a sensu suo primigenio! 

Sed redeamus ad quaestionem. Si Status est natura incompetens in rebus 
religiosis, impossibile est eum habere obligationem ullam religiosam, etiamsi 
agatur de Statu, cuius subditi sint catholici, cuius etiam regimen sit in manu 
hominum catholicorum; immo, si quando civilis auctoritas, uti talis, intersit 
actibus religiosis, peccat contra naturam, id ipsum vetantem. Status ergo ut 
iuri naturae sit conformis, debet esse zeuter in rebus religiosis; Quid ergo de 
Leone XIII, de aliis Pontificibus, de doctrina communi circa officia Status, ut 
Status, erga Deum colendum, immo erga Deum christiane colendum? 

Aliunde dicitur in declaratione Statum debere suppeditare conditiones pro- 
pitias religioni (n. 30, pag. 33, linn. 7-10), i. e., omnibus religionibus, ne peccet 
contra ius naturae aliam eligendo prae aliis. Sed ad tenorem praedictorum, Status 
non potest esse propitius religioni per actus proprie religiosos vel per sententias 
spectantes directo rem religiosam, quia in iis omnibus est prorsus incompetens. 
Favor ergo Status erit tantum ope illius ordinationis totius vitae civilis in qua 
homines libere possint dictamen suae conscientiae sequi. Et sic patet quod coram 
Statu omnes religiones, catholica minime excepta, sunt aequalis iuris; et Eccle- 
sia non potest habere ius ullum praedicandi doctrinam Christi ultra ius quod 
habent aliae religiones praedicandi dogmata sua. Secundum declarationem, ius 
naturae postulat Statum esse neutrum; et proinde idem naturae ius adimit Eccle- 
siae omnem facultatem vindicandi sibi aliquod speciale iuvamen Status ad diffu- 
sionem doctrinae Christi. Et haec doctrina enuntiatur in documento Conciliari, 
cuius suprema lex debet esse ipsum Iesu Christi evangelium! 

Demum, si Status seiungendus est a religione, unde sumitur regula ad iudican- 
dum de moralitate aut immoralitate legis civilis? Quia esset absurdum legem 
aliquam improbare propterea quod non congruat alicui religionis dogmati, cum 
Status, ut Status, de dogmate nihil sciat, immo nec scire possit. 

9. De « iuribus » peccati originalis ac de permissione divina. Ea quae spec- 
tant ad hanc rem habentur in n. 29, pag. 31, linn. 32-33 et n. 28, pag. 50, 
linn. 11-20. Mirabile est revera legere quod peccatum originale conferat ius er- 
randi; quod quidem, in contextu, est ius naturale cum fundamentum praebeat 
iuri sequendi propriam religionem secundum dictamen conscientiae. Absurda sane 
theoria! Nonne peccatum originale hominem spoliavit gratuitis donis et eum vul- 
neravit in naturalibus? Et ecce id quod semper habitum est vulnus naturae, mu- 
tatur in titulum dignificantem ipsam naturam et conferentem ei naturalia iura, 
quorum exercitio melius possit homo respondere vocatiomi divinae! Quid ergo 
remanet de peccato originali? Quare hic non commemorantur ea, sane multa, 
quae dixit Ioannes XXIII de obligatione erga veritatem? 

Permissio divina, de qua in numero 28, proponitur etiam tamquam argumen- 
tum pro libertate religiosa. Fatemur sane fidem internam esse liberam et nemi- 

nem cogi posse ad eam amplectendam. Sed, in contextu, illud temperatum con- 
silium Dei, quo ipsemet decrevit mala permittere in mundo, fundamentum est 
ilius amplioris libertatis religiosae, quam universa declaratio propugnat. Mira 
tamen est haec appellatio divini consilii, sensu declarationis. Quia illud consilium 
permittendi ducit ad doctrinam Pii XII de zoleraztis seu permissione alicuius reli- 
gionis praeter catholicam. Declaratio vero nec nomen tolerantiae seu permissio- 
nis in hac re audire vult. An dicemus peccatorem, propterea quod Deus permit- 
tit peccata, habere ius peccandi? Est ergo ineptum appellare hanc rationem pro 
libertate religiosa sensu declarationis. 

Postulatur ergo declarationem: retractari totaliter, cum principia doctrinae 
illius sint vel falsa vel nimis infirma ut possint textum conciliarem offerre, qui 
Evangelio congruat. 


10 
Exc.mus P. D. CORNELIUS LUCEY 


Episcopus Corcagiensis et. Rossensis 


Venerabiles Fratres, 


Declaratio in genere placet. Loquor tamen ut quasdam observatio- 
nes proferam. 

1. Libertas religiosa significare potest vel libertatem, secundum di- 
ctamen conscientiae, profitendi hanc religionem potiusquam illam, vel 
libertatem profitendi nullam omnino religionem, i. e., esse atheista. 
Declaratio nostra primam tantum libertatem proponit. Sed mihi videtur, 
eius argumentatio nos ducit vel affirmare quoque libertatem infidelita- 
tis vel asserere non dari omnino atheistas bonae fidei. Et cum ratio 
habeatur illius « propaganda » quae in nonnullis regionibus fit pro 
atheismo, quin ulla contraria « propaganda » pro religione permittatur, 
quis serio affirmaret omnes atheistas hodie esse in mala fide? 

2. In ordine obiectivo ...', i. e. in ordine statuto a Deo pro homi- 
nibus libero arbitrio praeditis, non datur ius ad aliquid erroneum cre- 
dendum vel aliquid pravum faciendum. Nemo igitur habet ius morale 
profitendi aut propagandi vel religionem falsam vel atheismum. Ea sola 
religio quam persona aut communitas habet ius pleze^ morale profi- 
tendi vel propagandi est illa unica vera religio quam Deus hominibus 
dedit. 

Àn sequitur tamen ex hoc nullum omnino ius dari profitendi religio- 
nem erroneam? Nullo modo. In primis, exsistit et ordo moralis subiec- 
tivus in quo ius quoddam tribuitur hominibus bonae voluntatis, i. e., 
hominibus qui dictamina conscientiae sequuntur. Insuper non omnia 
quae homo credit et facit, etiam cum religionem falsam profitetur, sunt 

obiective reprehensibilia. E. contrario, fere omnes actiones eius religio- 
nis sunt per se actus Deo acceptabiles. Deinde Deus voluntatem liberam 
nobis hominibus dedit; ideoque, relate saltem ad concives et ad aucto- 
ritates plene humanas, ex natura nostra habemus ius hoc liberum arbi- 
trium nostrum independenter ab illis exercendi. Si Deus nos non coercet 
ne libero arbitrio nostro abutamur, quomodo possunt alii homines vel 
ipsa auctoritas civilis ius vindicare nos in exercitio huius liberi arbi- 
trii coercere? Ex quo sequitur ius ad libertatem religiosam a nobis vin- 
dicandum non esse praecise...) morale personae individuae inhaerens 
profitendi aut exercendi aut divulgandi quidquid credit, etiamsi sit 
in bona fide, sed potius et principalius ius ne ab aliis, propter ea quae 
facit, prohibeatur aut impediatur aut persecutionem subeat. Uno verbo, 
libertas religiosa est melius intelligenda ut ius negativum ne ab aliis 
coerceamur aut impediamur quando liberum arbitrium nostrum in re 
religiosa exercemus. 

An limites dantur quoad hanc libertatem negativam?  Certissime. 
Inter quos, e. g....^ non licet alicui ..^ iura aliena laedere in opinio- 
nibus suis profitendis aut divulgandis, ut accidit si alios decipit, vel 
eorum solitudini se ingerit, vel, et hoc est maximi momenti hodiernis 
temporibus, si media communicationis monopolizat. 

3. Quodvis Gubernium non est natura sua defensor et promotor 
cuiusvis formae religionis aut irreligionis. Quod ex parte Status requi- 
ritur hoc est, ut omnes illas religiones toleret, et tolerandas curet, 
quas cives eius pacifice profiteri et colere volunt. Hoc cum eo non repu- 
gnat quod Status positive faveat religioni particulari, e. g., religioni 
maioris partis civium. Equidem libertas religiosa componi potest etiam 
cum religione Status seu religione stabilita in aliqua regione. Quod una 
religio est prae omnibus aliis privilegiata non necessario imminuit de- 
bitam aliarum libertatem exsistendi et operandi. Dixi. 


1 3 


In textu scripto tradito: ! morali. ? deest. jus. * hi sunt. 


? esse pacis socialis vel unitatis perturbator, nec licet alicui. 
Moderator: Audiatur nunc monitum secretarii generalis. 


Secretarius generalis: Velint omnes Patres ad sua loca redire, quia 
em.mus moderator quaestionem maximi momenti proponendam habet. 


Moderator: Sed audiatur statim exc.mus D. Carolus Colombo, ep. 
tit. Victorianensis. 

11 
Exc.mus P. D. CAROLUS COLOMBO 


Episcopus tit. Victorianensis 


Venerabiles Patres, 


Tria videntur mibi dicenda de bac declaratione: ante omnia, quae- 
dam de ratione componendi declarationem; secundo loco, de principiis 
quibus fundatur. doctrina catbolica de libertate religiosa; tertio loco, 
quaedam additamenta declarationi. 

De methodo componendi declarationem. 1. Declaratio baec, ut pa- 
tet) maximi momenti est £477 * ob practica consectaria quae ex ea sequi 
possunt, sed etiam .. ob crisim quam de ea ferent homines provec- 
tioris culturae — efiam inter nos in Italia? — qui eam exspectant tam- 
quam punctum saliens vel possibilis dialogi, vel insanabilis discidii* 
inter catholicam doctrinam et sentiendi rationem hominum nostri tem- 
poris. 

Qua de causa « declaratio » haec attente expendi debet, et tali modo 
componenda est ut catholica doctrina quantum fieri potest omnibus ho- 
minibus bonae voluntatis intelligibilis reddatur. 

Doctrina quae continetur in nn. 29 et 30 huius declarationis, ubi 
proponuntur applicationes practicae de libertate religiosa tum singularum 
personarum tum coetuum religiosorum in civili societate, quoad sub- 
stantiam placet. Videtur tamen! melius enucleanda et ordinanda et ali- 
quatenus etiam complenda, praesertim ubi fundamenta doctrinae catho- 
licae de libertate religiosa proponuntur. Haec « declaratio » enim, etsi 
in intentione sit praesertim pastoralis, revera est etiam doctrinalis, atque 
ut talis — scil. tamquam adaequate exponens doctrinam catholicam in 
hac materia — a plerisque lectoribus intelligetur. 

Quare oznia principia doctrinalia, quae materiam de relatione per- 
sonae humanae cum veritate religiosa et morali regunt, sunt exponenda, 
ne ex partiali expositione veritatis aliqua illius deformatio facile oriri 
possit, et ne, ex ignoratis principiis quibus fundatur, doctrina proposita 
appareat veluti accommodamentum quoddam practicum * (vulgo « com- 
promesso »), et non tamquam nova applicatio principiorum immuta- 
bilium. 

Ad « declarationem » ergo perficiendam, iuxta desideria relatoris, 
haec sunt quae humiliter consideranda propozo de principiis quibus fun- 
datur doctrina catbolica de libertate religiosa." 

2. Tria sunt principia ...": duo naturalia, tertium vero revelatum; 
et distincte proponenda videntur. 

A) Primum principium est ius naturale uniuscuiusque hominis 
ad veritatem inquirendam, praesertim in re religiosa et morali, et ad 
eamdem sectandam prout illa sese conscientiae uniuscuiusque manife- 
staverit. 

Inter Ecclesiae auctoritates, ni fallor, prima vice hoc principium 
clare affirmavit card. Ioannes B. Montini (£uzc "), in hac aula conci- 
liari die 5 mensis decembris anni 1962 quando disceptabatur de annun- 
tatione Evangelii et de relatione inter Ecclesiam et Statum; en eius 
verba": «Ius naturale et primarium a nobis aperte hac oblata occa- 
sione affirmari debet, cum sit etiam ius divinum, videlicet hominum ius 
accedendi ad veritatem, praesertim ad veritates quae quasi fundamentum 
vitae efficiunt, et e quarum genere sunt veritates religiosae: ius dico, 
quod vi impediri nequit sine iniustitia ». Idemque principium solemni- 
ter declaravit, ut omnes norunt, felicis recordationis Ioannes XXIII in 
Litteris Encyclicis Pacem in terris ...". 

Iamvero ius inquirendae veritatis in re religiosa et morali duo con- 
sectaria secumfert. Primum  consectarium ": libertatem inquisitionis, 
quae nulla vi physica vel morali impediatur, quia mens humana non 
coactione vincitur sed ratione; secundum ": socialem communicationem 
vel expositionem veritatis quam quis invenerit vel se invenisse iudica- 
verit. Data enim hominis natura sociali, persona humana non potest 
in veritate maturare et crescere nisi per dialecticam, ut ita dicam, con- 
versationem cum aliis hominibus. Ex quo patet liberam expositionem 
propriae sententiae etiam in re religiosa inter fundamentalia iura per- 
sonae, quae a potestate civili impediri non possunt, esse agnoscendam. 

B) Secundum principium quo fundatur doctrina de libertate re- 
ligiosa " est obligatio, ex qua ius inviolabile consequitur, sectandi dicta- 
men propriae uniuscuiusque conscientiae certae, e//a77 " in re religiosa, 
quae intime connectitur cum primaria hominis vocatione. De quo iure 
eiusque consectariis et limitibus satis clare loquitur textus « declaratio- 
nis », cui assentio. 

C) Tertium principium, revelatum, est libertas et supernaturali- 
tas fidei christianae catholicae. 

Ex hoc principio duo maximi momenti pro nostro problemate sol- 
vendo consequuntur: 4) fidem esse tanto magis genuinam scil. christia- 
nam et catholicam, quanto magis liberam et personalem in sua adhaesione 
ad Deum et ad Ecclesiam; 5) et alterum: relationem singulorum civium 
uniuscuiusque populi vel status cum veritate christiana et catholica om- 
nino subtrahi iudicio moderatorum rei publicae: isti enim scire non valent 

quandonam singuli subditi donum supernaturale fidei a Deo accipiant; 
dum vero debent pro omnibus civibus tutari iura naturalia." 

Ex tribus" his principiis, quae nuper commemoravi, clare sequitur 
iuxta catholicam doctrinam rectam ordinationem rei publicae ad hoc 
tendere debere ut omnibus quam maxima libertas concedatur in ma- 
teria religiosa, ita ut unusquisque iuxta dictamen practicum propriae con- 
scientiae veritatem inquirat et exponat, eam sectetur et secundum eam 
vivat, tam privatim quam publice, tam singulariter quam in religiosa 
communitate. 

Haec libertas tamen, ut iure dicitur in textu « declarationis », « eam 
mensuram excedere non potest sine qua nec dignitas essentialis perso- 
nae humanae illaesa maneret, nec revera possibilis esset societas homi- 
num »: scil. libertas religiosa personarum et coetuum non eximitur ab 
observanda lege naturali tam individuali quam sociali, de qua eam ^ 
moderatores rei publicae curare debent." 

Cum vero haec principia, super quae fundatur catholica notio li- 
bertatis religiosae iw civili societate, non in dogmatica materia, sint 
immediate connexa cum ipsa natura humana et cum divina revelatione, 
et ideo immutabilia, pro omnibus locis et temporibus valent, et pro om- 
nibus hominibus eodem modo eademque ratione: scil. non solum ubi 
fideles Ecclesiae catholicae minorem partem civilis communitatis consti- 
tuunt, sed etiam ubi maiorem. 

3. Sed post claram expositionem principiorum libertatis religiosae, 
« declaratio » nostra ...", non minore vigore, alia duo declarare debet, 
scil^: 4) obligationem quae unicuique incumbit inquirendi veritatem, 
praesertim in re religiosa, et quidem per media apta: inter quae, in prae- 
senti ordine Providentiae, iusta aestimatio auctoritatis doctrinalis ma- 
gisterii Ecclesiae admittenda est; 5) et alterum: valorem veritatis revela- 
tae tamquam elementum essentiale boni communis in quacumque hu- 
mana societate. 

Quae tamen relatio boni communis cum religiosa veritate sedulo 
perpendenda est. Veritas, et praesertim revelata veritas, communicari 
non potest mediis politicis; ...^ omnes scimus moderatores rei publicae 
nullam abere" facultatem gratiam impertiendi. Veritas communicari 
potest tantum libera eius expositione et testimonio illorum qui in eam 
credunt. Quare rei publicae moderatores sese abstinere debent ab omni 
immixtione in problematibus religiosis solvendis; sed eorum officium 
est ut omnibus civibus libera pateat via ad expositionem veritatis in 
quam credunt, et praesertim " ut Ecclesia liberam babeat viam ad suam 
doctrinam exponendam 

Neque ex hoc timendum est ne veritas ab errore vincatur. Veritas, 
quae ex Deo est et ipsius divinae maiestatis quaedam manifestatio est, 
fortis est, vincens omnem humanam debilitatem vel mentis angustiam, 
immo et malitiam. Et quia adiuvatur a gratia Dei, « qui vult omnes 
homines salvos fieri et ad agnitionem veritatis venire » ...?, fieri non 
potest quin ipsa demum omnes inimicos suos in hominibus bonae vo- 
luntatis non vi vel politicis mediis sibi submittat, sed per arma iusti- 
tiae et virtutis Dei. Dixi. 


In textu scripto tradito: ! deest. ? de libertate religiosa. ! in. ho- 
dierna vita Ecclesiae, non tantum, ut patet. ^ et fortasse praesertim. * deest. 
$ pugnae. 7 Sed videtur; * deest. ? deest. f proponere audeo. 
! quibus catholica doctrina de libertate religiosa ;* civili societate fundatur. 
? deest. P his verbis. V (cf. A.A.S., 1963, pp. 260-261). B q) 
l6 p, 7 Secundum principium naturale. I5 praesertim. P? ipsi iura 
naturalia omnium civium tueri tenentur. ? deest. ^ deest. 2 curam 
habere tenentur. 2 non in re dogmatica et coram Deo, sed in civili societate. 
^ ne subiectivismo cuidam vel relativismo aditum aperiat. 5 deest. 26 ut, 
7 habent. ? deest. 2 Ecclesiae plena pateat via ad doctrinam salutis 
annunciandam. 9 (1 Tim. 2, 4). 


Secretarius generalis: Velint Patres ad sua loca remeare; necessarium 
prorsus est ut sedeant. Interea lego exitus suffragationum quatuor mane 
peractarum. 


Suffragatio XXVII: 


Praesentes votantes . . . . . . . . . 24187 
Dixerunt placet. . . . . . . . . . 24140 

"non placet. . . . . . . . . 46 
Suffragium nullum . . . . . . . . . ., 1 


Suffragatio XXVIII: 


Praesentes votantes . . . . . . . . ., 24187 


Dixerunt placet 00. s. s. s. . . 2.139 

non placet . . . . . . . . , 46 

Suffragia nula . . . . . . . . . . 2 
Suffragatio XXIX: 

Praesentes votantes . . . . . . . . . 24180 

Dixerunt placet. . . . . . . . . . 24155 


"non placet... . . . . . . . . 25 

Suffragatio XXX: 


Inter Patres. 2 o Roco *c»e&o» 162 
dixeruRt PIacel u.s dw cuv cg 9 ooE a6 ow. 2.139 

Hon placel- — 6 x2 owe che vC wes 21 
Sufragia nula . . . . . . . . . . 2 


Ergo omnes quatuor textus probati sunt a congregatione generali. 


Moderator: Audiant Patres venerabiles! Moderatores rogant Patres 
utrum eis placeat necne finem imponere discussionibus de libertate re- 
ligiosa. Qui vult finem imponere huic discussioni velit surgere! 


[ Intervallum ] 


Gratias! Si quis adhuc loqui desiderat de hoc capite, hoc faciat 
iuxta normas traditas nomine 70 Patrum. 

Nunc vero referet super declaratione de iudaeis et de nom cbristia- 
^is em.mus card. Augustinus Bea. Em.mus vir loquitur hodie, quia 
proxima feria II erit in urbe Patras ut praeses legationis pro deferendo 
venerando capite S. Andreae. 


EM.Mus P. D. AUGUSTINUS can». BEA 


RELATIO 


SUPER DECLARATIONEM DE ÍUDAEIS ET DE NON-CHRISTIANIS 


Venerabiles Patres, 


1. De schemate Declarationis « De Iudaeis et de non-Christianis » 
locuturus, unde incipiam nisi a facto, quod haec Declaratio certe inter 
eas materias numeratur pro quibus opinio publica, quae dicitur, maxi- 
mum « interesse » ostendit. Vix aliud schema est de quo tanta scripta 
sunt in ephemeridibus, iisque maxime diffusis, ac de hoc schemate. 
Quidquid est de rationibus huius interesse deque iudicio quod de eiusdem 
valore ferendum est, ex solo facto huius interesse clare patet opinionem 
publicam praecise hac in re oculos ad Ecclesiam convertere ac ex huius 
Declarationis approbatione aut improbatione multos de Concilio bene 
aut male iudicaturos esse. Hoc certe non est nec sola nec principalis ratio 
cur haec Declaratio necessaria est. Ipsa enim primario exigitur a fideli- 
tate Ecclesiae in sequendo Christi et Apostolorum exemplo amoris erga 
hunc populum. Tamen alia ex parte etiam hae rationes potius externae 

negligi non debent. Ipsae etiam luculenter manifestant plane impossi- 
bile esse id quod aliqui Venerabiles Patres postulaverunt, ut scilicet haec 
quaestio a programmate rerum tractandarum omnino removeatur. Secre- 
tatiatus noster rationes ab his Patribus propositas, serio examinavit et 
omnem adhibuit curam, ut hic textus Declarationis iuxta placita a Patri- 
bus Concilii hucusque expressa diligenter recognosceretur. Etiam membra 
Commissionis laboribus Concilii Coordinandis praepositae sciunt sibi 
circa hunc brevem textum non parum temporis insumendum fuisse. 

2. Ecce quomodo talis recognitio facta est. Ac primum quidem, se- 
cundum placita in secunda Sessione Concilii in Aula expressa, brevis illa 
introductio, quae in priore textu initio capitis habebatur, amplius elabo- 
rata et pars secunda Declarationis facta est..'. Unde nunc schema 
duabus fere aequalibus partibus constat, altera de Iudaeis, de non-Chri- 
stianis altera ..". 

3. Quantum ad priorem partem, guae ludaeos respicit ante omnia 
textus paulo melius ordinatus est, ita scilicet ut melior idearum sequela 
habeatur. Item aliquae novae ideae additae sunt, maxime duo textus ex 
Epistula ad Romanos, de praerogativis scilicet populi electi (9, 4) et de 
spe christiana in eiusdem finalem adunationem cum populo electo Novi 
Testamenti, id est Ecclesia (11, 25). 

4. Punctum ceztrale circa quod mutationes maioris momenti in- 
ductae sunt est quaestio sic dicta « deicidii ». Notum est rem amplissime 
discussam fuisse in ipsis ephemeridibus, id quod tamen sine ulla coope- 
ratione vel interventu Secretariatus factum est. Quare hac de re vobis 
principalia elementa indicanda esse videntur. Agitur de quaestione, num 
et quo modo damnatio et mors Christi Domini culpae populi Iudaici z: 
talis adscribendae sint. Plures enim e Tudaeis hodiernis affirmant persua- 
sionem de dicta culpabilitate populi u£ zalis radicem principalem sic dicti 
antisemitismi esse et proinde fontem multorum malorum et persecutio- 
num quibus Iudaei per saecula obnoxii fuerunt. Haec affirmatio utique 
minime teneri potest. Iam in relatione anno elapso de hoc eodem sche- 
mate hic in Aula habita clare asseveravi: « Scimus optime adesse plures 
rationes antisemitismi, quae non sunt ordinis religiosi sed politico-natio- 
nalis, vel psychologici vel socialis vel economici? ». Tamen ex alia parte 
negari non potest adesse non pauca exempla in historia variarum natio- 
num, quod illa persuasio de culpabilitate populi Iudaici ut talis christia- 
nos induxit, ut Iudaeos quibuscum vivebant, ut populum « deicidam » 
a Deo reprobatum et maledictum considerarent et appellarent, et proinde 
despicerent, immo etiam persequerentur. Inde hodie Iudaei omni ope 
contendunt, ut Concilium e contrario publice et sollemniter profiteatur 

mortem Domini populo iudaico z/ ;zlj minime ascribendam esse. Tam 

vero quaeritur: estne talis declaratio ex parte Concilii possibilis? Si est 
possibilis, quo modo facienda est et cuius tenoris esse debet? 

Uti patet nullo modo hic agitur, neque agi potest, de negando ullo 
puncto doctrinae, quae ..) in Evangeliis habetur. Quaestio est potius 
haec: Certe primores Synedrii hierosolymitani, etsi non erant democra- 
tice electi a populo, secundum mentem illorum temporum et S. Scriptu- 
rae ipsius ut legitima populi auctoritas habebantur et habendi sunt. Hac 
ergo in re consistit gravitas et tragedia eorum, quae haec ..^ auctoritas 
circa damnationem et mortem Christi Domini egit. Sed quaerendum est, 
quaenam est haec gravitas? Num illi primores populi in Ierusalem p/eze 
intellexerunt divinitatem Christi, ita ut formaliter deicidae dicendi sint? 
Dominus in Cruce ad Patrem orans dixit: « Pater dimitte illis; 207 eni 
sciunt quid faciunt » (Lc. 23, 34). Si haec ratio non est formula vacua 
— quod absit — certe significat Iudaeos minime plene perspexisse faci- 
nus quod patrabant. Etiam S. Petrus, populum Iudaeorum alloquens de 
crucifixione Domini, dicebat: « Scio quia per igmorantiam fecistis, sicut 
et principes vestri... » (Act. 3, 17). Ergo Sanctus Petrus etiam ipsos 
principes aliquomodo excusat! Similiter S. Paulus (Acz. 13, 27). Prae- 
terea, quidquid est de cognitione quam habuerunt primores in Ierusalem, 
numquid totus populus iudaicus illius temporis z£ £alis sic et simpliciter 
accusari potest propter illa quae egerunt primores in lerusalem, ut 
Christum perderent? Statistice constat tempore apostolico diasporam 
iudaicam in Imperio Romano circiter quatuor et dimidium miliones nu- 
merasse ..". Num hi omnes ...^ accusandi sunt eorum, quae a synedristis 
illa tristi feria VI peracta sunt? Et etiam dato, non concesso actus 
illos toti populo illius temporis z£ £4l; ascribi posse, quo iure Pbodierno 
populo iudaico exprobrarentur? Numquid unquam in ullo casu expro- 
bramus cuiquam alteri populo, quae eius avi vel primores ante undevi- 
ginti saecula fecerunt? 

5. Secretariatus noster harum condicionum rationem habere studuit 
ita, ut ex altera parte culpa illorum, qui Christum Dominum in crucem 
agendum decreverunt, secundum ipsas Evangeliorum narrationes assere- 
retur, ex altera parte autem non populo z /ali, et multo minus populo 
hodierno adscriberetur..". Non tamen iuvat hac in re provocare ad 
factum quod Christus Dominus pro omnibus hominibus mortuus est. 
Hoc enim minime significat culpam pro morte Domini iz ordine bisto- 
rico — de quo solo hic agitur — ad omnes homines transferendam esse 
eosque in ordine bistorico causam efficientem mortis Domini fuisse. Ex 
alia autem parte populus Iudaicus zs talis — tum temporis Christi tum 
eo magis temporis nostri — minime de culpa arguendus est, quam non 

habet. Rogo ergo ut hoc problema eiusque variae partes prae oculis ha- 
beantur in hac parte Declarationis diiudicanda. 

E rei difficultate intelligitur successive unam post aliam complures 
formulas tentatas fuisse, etiam ut optatis vel difficultatibus Patrum sa- 
tisfieret. Unde multae huc illucque factae sunt consultationes, quae uti 
plures inter vos norunt, etiam publice, nescio qua via, innotuerunt. Qua 
occasione tum Patres Concilii tum alii, etiam non Catholici et non- 
Christiani, suppliciter rogaverunt, ut quaestio « deicidii » in Declara- 
tione tamen aliquo modo tractaretur. Longum esset has deliberationes 
per singula referre. Sufficiat indicavisse qua via ad textum quem prae 
manibus habetis perventum sit. Liceat hoc unum addere: has delibera- 
tiones longum tempus insumpsisse. Unde iam non licuit hanc Declara- 
tionis partem submittere Membris Secretariatus examinandam. Cum 
enim Secretariatus omnes alias materias in sessione mense Martio habita 
absolverit, visum non est ob hanc solam partem et eiusdem Membra 
Romam denuo convocare. Restat ergo ut schema Declarationis a vobis, 
Venerabiles Patres, examini subiciatur et discutiatur. Uti videtis, agitur 
de re magni momenti, sed simul valde difficili. 

Unde Secretariatus noster grato animo omnes vestras suggestiones 
circa hanc Declarationis partem grato animo accipiet ad rem, meliori quo 
fieri potest modo, secundum voluntatem Concilii bene solvendam. 

6. Aliquid dicendum restat de secunda Declarationis parte, quae 
habitudinem nostram ad religiones non christianas respicit ..?. Uti iam 
dixi, in disceptatione generali schematis « De Oecumenismo » anno 
elapso habita, a pluribus desiderabatur, ut fusius ...^ de habitudine erga 
asseclas religionum non christianarum ageretur, et ab aliquibus Patribus 
postulatum est etiam, ut Musulmanorum explicita mentio fieret. Mo- 
mentum huius rei in hodierno rerum statu neminem fugit, quippe cum 
et repraesentantes variarum religionum non christianarum passim con- 
tactus aliquos cum Ecclesia Catholica quaerant et omnes omnino reli- 
giones hodie sive ab irreligiositate practica sive etiam ab atheismo theo- 
retico militante late grassantibus circumdatae sint. Quando Secretaria- 
tus noster hoc thema primo tetigit, immo usque ad mensem Maii huius 
anni, nulla alia adfuit Commissio vel Secretariatus, quae rem aggredi 
posset (Secretariatus pro Religionibus non christianis nonnisi circa fe- 
stum Pentecostes huius anni institutus est); ideo nihil remanebat nisi 
ut Secretariatus noster huius quoque rei..." curam in se susciperet. 
Quare ope aliquorum peritorum Concilii primum aliquod schema elabo- 
rare studuimus. Hoc schemate examini subiecto, Commissio Coordina- 
trix litteris d.d. 18 Aprilis datis statuit ut tres ideae potissimum in hac 
parte exponerentur: Deum scilicet esse Patrem omnium hominum hosque 


36 


562 ACTA CONC. VATICANI II — PERIODUS III 


eius filios; eosdem proinde esse inter se fratres; unde damnandam esse 
omnem speciem discriminationis, vis et persecutionis ob rationes natio- 
nales vel stirpis (razza) cuicumque illatas. Cui decisioni, Secretariatus 
secundum vires obtemperare sategit. 

In schematis autem elaboratione secundum desiderium a pluribus 
Patribus expressum etiam explicita mentio Musulmanorum facta est. De 
hac autem liceat dicere textum eos respicientem a viris hac in re apprime 
peritis laudatum esse, scilicet ab Instituto Studiorum Orientalium a 
Patribus Dominicanis in Civitate Cairensi exstante et a Patribus Missio- 
nariis Africae (Péres Blancs) Pontificii Instituti Studiorum | Orienta- 
lium in Tunisia. 

Cum vero ceterae omnes materiae a Secretariatu tractandae iam inde 
ab initio Martii absolutae essent, hanc Declarationis partem iudicio 
Membrorum Secretariatus subicere non licuit, id quod nunc fieri poterit, 
postquam vos, Patres Venerabiles, mentem vestram de schemate ape- 
rueritis. 

7. Antequam ad finem perveniam, unum verbum de relatione buius 
Declarationis ad schema de Oecumenismo addere liceat. Uti meministis 
ex disceptatione anno elapso hic habita, inclusio huius materiae in 
schema « De Oecumenismo » pluribus Patribus non placuit. Quod facile 
ex eo intellegitur quod « Oecumenismus » sensu stricto actionem ad 
christianorum unitatem promovendam significet. Quia tamen profunda 
necessitudo specialis exsistens inter Ecclesiam, id est populum electum 
Novi Foederis et populum electum Veteris Foederis omnibus christianis 
communis est, patet dari nexum inter motionem oecumenicam et quae- 
stionem in hac Declaratione tractatam. Attamen nexus christianorum 
cum populo Iudaico minus arctus est quam relationes, quae intercedunt 
inter christianos ipsos. Unde materia haec habitudinis nostrae erga 
Iudaeos aliquomodo a schemate « De Oecumenismo » separata est et 
proinde non tractatur in aliquo capite schematis « De Oecumenismo », 
sed separatim in aliqua Declaratione, quae potius externe tantum ad 
schema « De Oecumenismo » additur. Hoc modo fortasse omnibus sa- 
tisfieri poterit, eo vel facilius, quia quaestio loci non sit tanti mo- 
menti. 

*oko* 


Concludendo liceat naturam et momentum quaestionum in hoc 
brevi schemate tractatarum efferre. Agitur enim de rebus maximi mo- 
menti pro Ecclesia et pro mundo hodierno. Quantum ad habitudinem 
erga non christianos, momentum rei iam ex eo apparet, quod thema hoc 
prima vice in historia Ecclesiae ab aliquo Concilio tractatur; et etiam 

ex eo quod Sancta Sedes organum speciale ad relationes cum religionibus 
non christianis fovendas instituit. Idem abunde apparet ex Litteris Enncy- 
dicis programmaticis Summi Pontificis « Ecclesiam Suam », ubi de non 
Christianis deque dialogo cum eis sermo fit. Cogitemus insuper agi in hac 
re de habitudine catholicorum ad centenos miliones hominum, de cari- 
tate erga eosdem, de iis fraterne iuvandis vel de cooperando cum eis ...". 
Quantum ad populum Iudaicum oportet iterum iterumque clare ef- 
ferre, non agi bic de ulla quaestione politica, sed de quaestione pure 
religiosa. Non loquimur hic de Sionismo nec de Statu politico Israel ...", 
sed de asseclis religionis mosaicae, ubicumque in mundo commorentur. 
Neque agitur de populo iudaico honoribus et laudibus cumulando, super 
alias nationes extollendo, vel de privilegiis quibusdam ei tribuendis. 
Aliquibus visum est schema eo laborare, quod non faciat mentionem 
omnium eorum — et non sunt pauca — quae Christus Dominus severe 
ipsis Iudaeis vel de eis dixit, nec ea memoret, quae hic populus ex bene- 
ficiis divinis propter suam incredulitatem perdidit. Unde dicitur, schema 
non offerre imaginem satis aequam status realis huius populi. Si pluri- 
bus Patribus ita visum fuerit, evidenter rem iterum accurato examini 
subiciemus. Liceat tamen iam nunc monere, scopum Declarationis mi- 
nime eum esse, ut imaginem eamque completam et omnibus numeris 
absolutam status populi iudaici praeberet. Quanta secus dicenda fuis- 
sent, quanta testimonia ..." afferenda! Certe ipse Dominus Iesus severis- 
sime-de populo hoc et ad populum locutus est, uti novimus v. g. ex 
Evangelio S. Matthaei, sed totum hoc ex caritate fecit, ut eos de hora 
quae vertebat moneret, ut « cognoscerent tempus visitationis suae » 
(cf. Lc. 19, 44), ac gratias sibi oblatas acciperent, sicque salvi fierent. 
Etiam S. Paulus ad Thessalonicenses scripsit de ludaeis: « qui et Do- 
minum occiderunt lesum et Prophetas, et nos persecuti sunt, et Deo 
non placent, et omnibus hominibus adversantur, prohibentes nos genti- 
bus loqui ut salvae fiant, ut impleant peccata sua semper; pervenit enim 
ira Dei super illos usque in finem » (1 Thess. 2, 15 s.). Sed idem Aposto- 
lus alia ex parte affirmabat: « Veritatem dico in Christo ... quoniam tri- 
stitia mihi magna est et continuus dolor cordi meo. Optabam enim ego 
ipse anathema esse a Christo pro fratribus meis ... » (Rom. 9, 13). Hic 
est ergo finis et scopus Declarationis, ut Ecclesia Christum et Apostolos 
in hac caritate imitetur, in hac imitatione renovetur, considerans, qua 
via Deus eius salutem operatus sit, quanta per hunc populum ei con- 
tulerit beneficia. Etiam in quantum agitur de damnatione et morte Do- 
mini Hierosolymis per operam primorum Iudaeorum adductis, nostrum 
est imitari caritatem Christi Domini in Cruce ad Patrem pro ipsis oran- 
tis, persecutores suos excusantis verbis illis: « nesciunt quid faciunt »; 


564 ACTA CONC. VATICANI II — PERIODUS III 


imitari caritatem Principis Apostolorum et Apostoli gentium. Si Domi- 
nus, dum ipse persecutionem patiebatur, erga suos persecutores ita 
egit, quanto magis nos erga membra hodierna populi Iudaici, qui nullam 
in illa re culpam habent, caritatem fovere debemus. Dum ergo Eccle- 
sia in hoc Concilio propriae renovationi studet, ac secundum notam 
expressionem S. Pont. Ioannis XXIII ven. mem. se in maiore fervore 
suae iuventutis renovare satagit, etiam huic rei manus admovenda vi- 
detur, ut Ecclesia in hoc quoque renovetur. Quae renovatio tanti mo- 
menti est, ut operae pretium sit, nos etiam periculo exponere, ut aliqui 
forsan propter fines politicos hac Declaratione abutantur. Agitur enim 
de officiis nostris erga veritatem et iustitiam, de officio gratitudinis erga 
Deum, de officio imitandi fideliter et quam arctissime Christum Domi- 
num ipsum eiusque Apostolos Petrum et Paulum. In his praestandis 
Ecclesia et hoc Concilium nullo modo pati possunt, ut in ea re ulla 
immisceatur auctoritas aut ratio politica. 


In oratione: ! (n. 33). ? Hae duae partes concluduntur (n. 34) damna- 
tione omnis speciei discriminationis. * jn Novo Testamento, praesertim. 
* legitima. * ergo multo plus, multo plus quam ipsa Palaestina. $ in dia- 
spora stantes. 7 [deo nunc proponitur textus in n. 32 (pag. 47), duabus 
ultimis lineis: « Caveant praeterea (christiani) ne Iudaeis nostrorum temporum 
quae in Passione et Morte Christi perpetrata sunt imputentur ». Non igitur trac- 
tanda videbatur in schemate quaestio deicidii principum populi et populi illius 
temporis. * certe verissimum est, sed hoc. ? dico ad religiones non-christia- 
nas: in titulo est « de Iudaeis et de non-christianis », sed non-christiani sunt etiam 
athei, ergo clarius res exprimenda videtur. D etiam. ! satis difficilis. 
? in rebus quae ad religionem et mores pertinent. P in Palaestina fundato. 


* doctrinalia et historica. 


Moderator: Gratias agimus em.mo relatori. Congregatio proxima 
erit feria secunda, hora nona. 


Em.mus P. D. EucENIUS card. TrssERANT: Reponatur Sacrosanc- 
tum Evangelium. 

Exc.mus P. D. PERICLEs FELiCI, arch. tit. Samosatensis, $s. Con- 
cilii secretarius. generalis: 

Congregationem generalem octogesimam nonam moderabitur em.mus 
ac rev.mus D. card. Petrus Gregorius Agagianian. 

In hac congregatione, prosequentur suffragationes de cap. III sche- 
matis de Ecclesia, quae complebuntur crastina. Feria autem quarta, fet 
suffragatio super integrum cap. IIT, ac deinceps suffragatio super cap. IV, 
super cap. V, super cap. VI, praemissis circa haec tria capita praescriptis 
relationibus. 

Ut iam dixi, suffragatio pro his capitibus, nempe pro integro cap. III, 
IV, V et VI, fiet triplici formula: Placet, Non placet, Placet iuxta mo- 
dum. Ergo velitis, Patres ornatissimi, praeparare modos, ita ut exhi- 
beantur una cum tessera suffragationis. Ita commissio doctrinalis poterit 
statim suum laborem incipere et nobis quam citius praebere fructus sui 
studii et laboris. 

Forsan utile est ut aliquam explicationem praebeam circa suffraga- 
tionem ultimam cap. IIT, quae fiet tamen crastina, sed bonum est anti- 
cipare hanc explicationem. 

Explicatio iam habetur in notula, videatis pag. 23 [cf. vol. III, 
pars I, pag. 414 ]. 

Tota materia quae spectat ad diaconatum divisa est in quatuor pro- 
positiones. Quae tamen, ex tenore ipsarum, non omnes suffragandae 
erunt, nam altera alteri subiicitur et subordinatur. Quapropter, videa- 
mus primam suffragationem, quae respondet n. 36. In hac periodo, 
approbatur, vel non approbatur, iuxta responsionem, principium restau- 
rati diaconatus, et hic, nulla difficultas. Certe, si maior pars suffragiorum 
essent pro non restaurando diaconatu, ceterae veluti cadunt. 

Transeamus ad 37 suffragationem, ubi determinatur auctoritas com- 
petens, quae competens auctoritas hic statuitur territorialis coetus epi- 
scoporum. Si circa hanc propositionem habetur maior pars negativa, 
unica potestas competens necessario remanet Summus Pontifex. Nam 
si in prima votatione iam statutum est v. g. diaconatum restaurari, re- 
quititur quidem aliqua auctoritas competens quae regat totam hanc 
materiam; quapropter, si circa hanc propositionem maior pars respon- 
det negative, haec auctoritas unica esse potest Romanus Pontifex. 

Tertia suffragatio, quae respondet n. 38, quaerit hoc, versatur circa 

hoc: « Supremae auctoritati competit decernere, utrum hic diaconatus 
viris maturioris aetatis etiam in matrimonio viventibus conferri possit ». 
Uti videtis, Patres venerabiles, hic fit alius gressus. Nam potest restau- 
rari diaconatus cum lege caelibatus; hic e contra proponitur, ut renovetur 
diaconatus conferendus viris maturae aetatis qui sint uxorati. Certe si ad 
hanc quaestionem respondetur negative, a fortiori cadit prima pars suf- 
fragationis 39, in qua quaeritur: « vel imo iuvenibus idoneis quibus 
non imponatur lex caelibatus ». Si caelibatus imponitur diaconis maturae 
aetatis, a fortiori imponendus est iuvenibus qui sínt tantum diaconi. 

Sed supponamus quod ad 38 suffragationem respondeatur affirma- 
tive, non exinde sequitur affirmativa responsio ad primam partem suffra- 
gationis 39, igitur est suffraganda haec prima pars. 

Si huic primae parti respondetur negative, nempe desideratur ut 
iuvenibus diaconis maneat lex caelibatus, iam inutile est suffragari se- 
cundam partem huius suffragationis. En qua ratione dicebam de his 
quaestionibus, alteram alteri subiici; proinde in faciendis suffragatio- 
nibus, nos exspectabimus exitum suffragationis, ita ut logice procedere 


possimus. 
Ceterum hanc explicationem crastina repetam —— forsan clariore 
modo in facto, nonne? — quando fient suffragationes. Hodie volui tan- 


tum anticipare. Et peto veniam si clarus non fui. 

Nunc lego nomina eorum qui verbo uti petierunt nomine 70 Patrum, 
circa schema de libertate religiosa. Hi sunt: exc.mi PP. DD. Ioannes 
Heenan, arch. Wéestmonasteriensis in Anglia; Hadrianus Ddungu, ep. 
Masakaénsis in Uganda; Ioannes Wright, ep. Pittsburgensis Latinorum 
in Statibus Foederatis Americae Septemtrionalis; loannes Zoa, arch. 
Yaundensis in Africa Aequatoriali. 

Deinde transitus fit ad disceptandum circa declarationem de Iudaeis 
et non-cbristianis, circa quam verbum petierunt: em.mi ac rev.mi DD. 
cardd. Achilles Liénart, ep. Insulensis in Gallia, Ignatius Tappouni, 
patr. Antiochenus Syrorum, Ioseph Frings, arch. Coloniensis in Ger- 
mania, Ernestus Ruffini, arch. Panormitanus in Italia, Paulus Léger, 
arch. Marianopolitanus in Canada, Richardus Cushing, arch. Bostonien- 
sis in Statibus Foed. Amer. Sept., Franciscus Kónig, arch. Vindobonen- 
sis in Austria, Albertus Meyer, arch. Chicagiensis in Statibus Foed. 
Amer. Sept., Ioseph Agilmarus Ritter, arch. S. Ludovici in Stat. Foed. 
Amer. Sept.; deinde exc.mi PP. DD. Laurentius Jáger, arch. Paderbor- 
nensis in Germania, Franciscus Seper, arch. Zagrabiensis in Jugoslavia, 
Philippus Pocock, arch. coad. Torontinus in Canada, Petrus Nierman, 
ep. Groningensis in Neerlandia, Iulius Daem, ep. Antverpiensis in Bel- 
gio, Ivo Plumey, ep. Garuensis in Cameroun, Sergius Méndez, ep. Cuer- 

navacensis in Mexico, Laurentius Nagae, ep. Urawaénsis in Japonia, 
Edmundus Nowicki, ep. Gedanensis in Polonia, Hoa Nguyen Van Hien, 
ep. Dalatensis in Vietnam, Leo Elchinger, ep. coad. Argentinensis in 
Gallia, Stephanus Leven, ep. aux. S. Antonii in Stat. Foeder. Amer. 
Sept., Bernardus Stein, ep. aux. Trevirensis in Germania, Antonius Afío- 
veros, ep. Gadicensis et Septensis in Hispania, Ioannes Heenan, arch. 
Westmonasteriensis in Anglia, Patritius O'Boyle, arch. Washingtonensis 
in Stat. Foed. Amer. Sept., Petrus Sfair, arch. tit. Nisibenus Maroni- 
tarum, Ioseph Parecattil, arch. Ernakulamensis in India, Laurentius She- 
han, arch. Baltimorensis in Stat. Foed. Amer. Sept., Ioseph Attipetty, 
arch. Verapolitanus in India. 

Nunc, venerabiles Patres, lego textum primae suffragationis hodie 
peragendae. Videatis pag. 18. Est suffragatio XXXI [cf. vol. III, pars I, 
pag. 409-410]. Placetne an non placet? 


PATRUM ORATIONES 


(Declaratio de libertate religiosa) 


1 
Exc.mus P. D. IOANNES CARMELUS HEENAN 


Archiepiscopus Vestmonasteriensis 


Venerabiles Fratres, 


Brevem hanc interventionem facere audeo, quia hierarchiae Angliae 
et Cambriae necnon pluribus episcopis Scotiae, Hiberniae, Australiae, 
Novae Zelandiae et viciniorum nostrorum Galliae et Belgiae, opportu- 
num videtur aperire Patribus Conciliaribus modum quo principia in hac 
declaratione proposita saltem in una mundi regione ad praxim iam 
redacta sunt. 

Ut bene notum est, exinde a saec. xv1 in Anglia Protestantes et Ca- 
tholici acerbissimum bellum inter se gesserunt. Per totum regnum libertas 
religiosa omnino est sublata. BB. Angliae et Cambriae Martyres morte 
sua testes sunt saevitiae huius persecutionis. Nec iustum esset praetermit- 
tere quod, regnante regina catholica Maria, Protestantes similiter necati 
sunt. Exeunte saeculo Protestantes triumphaverunt et vix vigebat in 
regno Britannico Ecclesia maiorum nostrorum catholicorum. Pauci illi 
qui Sanctae Sedi fideles manebant poenis subiciebantur saevissimis. Anno 
vero 1828, lex introducta est, quae Catholic Emancipation Act nuncu- 
patur, quaeque plura etsi non omnia iura civilia catholicis restituit. 

Hodie nullo sensu regnum Britannicum regnum catholicum dici 

potest. Ecclesia anglicana est officialis ecclesia Status eiusque caput est 
regina nostra. Verum est quod maior pars civium religionis praxi non 
est addicta. Angli, tamen, generatim se christianos esse profitentur. 
Infantes fere omnes baptizantur, cives perplures nuptias caeremoniis 
religiosis celebratas ineunt, quasi omnes cum ritibus christianis sepe- 
liuntur. Alii plures, ut patet, nullam profitentur religionem. 

En ergo societas pluralis in qua nihilominus religio honoratur tum 
publice tum privatim. Nunc autem sincere dicamus quod, licet Ecclesia 
anglicana sit religio officialis nostrae nationis, omnibus civibus plena 
libertas religiosa tribuitur. Verum est quod Ecclesia anglicana certis 
privilegiis fruitur: sed nullo modo libertas aliarum Ecclesiarum in pe- 
riculo versatur. Gubernium civile, e. g., adiutorium notabile dat scholis 
confessionalibus. Magistri et magistrae, etiam si sint sacerdotes, reli- 
giosi vel sorores, stipendia statuta a civitate accipiunt. Et — nota hoc 
bene — eadem iura et privilegia scholis catholicis et anglicanis tribuun- 
tur. Omnibus ergo in Anglia catholicis sicut et acatholicis persuasum 
est tale regimen aequalitatis et libertatis unicum esse quod fovere potest 
pacem inter cives. 

Ideo laudamus et approbamus sine reservatione ea quae schema pro- 
ponit de libertate religiosa et interna et externa. 

Iamvero Pius Papa XII dixit quod obligatio moralis incumbere pos- 
sit in civitatibus sic dictis catholicis tolerandi confessiones acatholi- 
cas. Hodie magis et magis mundus fit unus. Id quod accidit in uno 
Statu consectaria habet in aliis civitatibus! omnibus. Bonum commune 
totius generis humani exigit ut libertas religiosa floreat in omnibus 
Statibus. 

Timent aliqui, quod periculum adest in permittenda propagatione 
erroris. Non sunt spernendi isti timores. Nemo potest aequo animo 
contemplare possibilitatem ut iuvenes vel simplices inducantur in er- 
rorem. Sine dubio periculum nostrae aetatis est respuere omnes restric- 
tiones ita ut libertas in licentiam facile vertatur. Attamen cum libertas 
sit tam pretiosa, huiusmodi periculis non obstantibus audacter libertas 
est servanda. 

Si restrictiones unilaterales sunt applicandae, quis eas imponet? 
Nemo nisi Status potestatem physicam habet eas imponendi. Iamvero 
omnis experientia humana monstrat quod ingerentia Status in rebus 
religionis tandem aliquando funesta est. Quamobrem nobis persuasum 
est religiones omnes iuridice aequales esse debent nec ullis restrictio- 
nibus subiectae nisi quae absolute necessariae sint ad ordinem publicum 


servandum. 
Auctores huius schematis laudandi sunt, eo quod conati sunt fun- 

damentum libertatis religiosae invenire magis positivum quam simplex 
tolerantia et bonum commune. 

Haec omnia patientiam requirunt, caritatem mutuam et firmitatem 
in professione fidei nostrae, ne in indifferentismum cadere velimus. 

Hoc denique addere licet: dictum est in hac aula quod principia 
tantum a Concilio enuntiari deberent, quin evolutio doctrinae catholicae 
hac in re ullo modo exponatur. Haec argumentatio minus recta mihi 
videtur. In documento pastorali necesse est dare aliquam indicationem 
methodi quo ad conclusiones nostras devenimus. Hoc saltem certum 
est. Multi extra Ecclesiam credunt catholicos non sincere libertatem 
religionis tueri. Semel et pro semper mundo declaremus nos imo corde 
praedicare plenam libertatem omnium filiorum Dei. Dixi. 


In textu scripto tradito: ! deest. 

[Adbaeserunt etiam] Beck George, AR Liverpool, Black James, VR Paisley, 
Cowderoy Cyril, VR Southwark, Cunningham James, VR Hexham e Newcastle, 
Dwyer George, VR Leeds, Ellis Edward, VR Nottingham, Foley Brian, VR Lan- 
caster, Grasar William, VR Shrewsbury, Gray Gordon, AR S. Andrews e Edin- 
burgh, Grimshaw Francis, AR. Birmingham, Hart William, VR Dunkeld, Holland 
Thomas, VR Salford, McGee Joseph, VR Galloway, McGill Stephen, VR Argyll e 
the Isles, Murphy John, AR Cardiff, Parker Thomas, VR Northampton, Petit 
John, VR Menevia, Restieaux Cyril, VR Plymouth, Rudderham Joseph, VR Clif- 
ton, Scanlan James, AR Glasgow, "Wall Bernard, VR. Brentwood, Grant Charles, 
VT Alinda, Hornyak Augustine, VT Ermontis, Pearson Thomas, VT Sinda, Tickle 
Gerard, VT Bela, Ward James, VT Sita, Wheeler William, VT Teudali, Conway 
William, PR Armagh, Farren Neil, VR Derry, Morris Thomas, AR Cashel, Moy- 
nihan Denis, VR. Kerry, Murphy Henry, VR Limerick, O'Doherty Eugene, VR 
Dromore, Rodgers Joseph, VR Killaloe, Ryan Thomas, VR Clonfert, Walsh Joseph, 
AR Tuam, Dooley John, AT Macra, Clyde Young Guilford, AR Hobart, Goody 
Launcelot, VR Bunbury, O'Brien Eris, AR Canberra Goulburn, Rush Francis, 
VR Rockhampton, Simonds Justin, AR Melbourne, Kavanagh John, VR Dunedin, 
McKeefry Peter, AR Wellington, Delargey Reginald, VT Irina, Snedden Owen, 
VT Acheloo, Lefebvre card. Joseph, CP Bourges, Audrain Henri, AR Auch, 
Barthe Gilles, VR Fréjus-Toulon, Bézac Robert, VR Aire, Chevalier Paul, VR 
Le Mans, Donze Henri, VR Tulle, Garrone Gabriel, AR Toulouse, Guerry Emile, 
AR Cambrai, Guilhem Jacques, VR Laval, Johan Roger, VR Agen, Kervéadou 
Frangois, VR Saint-Brieuc, Martin Joseph, AR Rouen, Pioger André, VR Sées, 
Puech Pierre, VR Carcassonne, Rougé Pierre, VR Nimes, Urtasun Joseph, AR 
Avignon, Vignancour Paul, VR Valence, Desmaziéres Stephane, VT Biblo, Jenny 
Henri, VT Licaonia, De Smedt Emile, VR Brugge, Jaeger Lorenz, AR Paderborn, 
Willebrands Giovanni, VT Mauriana, Butler Christopher, SG Congr. Angliae 
O.S.B., Mahon Gerald, SG Soc. S. Ios. Mill Hill. 


Secretarius generalis: Proceditur ad suffragationem XXXII, pag. 19: 
[ cf. vol. III, pars I, pag. 410]. Placetne an non placet? 

2 
Exc.wmus P. D. HADRIANUS NDUNGU 


Episcopus Masakaénsis 


Eminentissimi Principes, venerabiles Patres, 


Loquor nomine plurium episcoporum ex Continente Africae et In- 
sulis adiacentibus. 

Principia enunciata et elaborata a commissione de libertate religiosa 
valde placent et, factis hinc inde aliquibus expressionum emendationi- 
bus, videntur ab hac Sacrosancta Synodo ex necessitate declaranda. 

Praeter ea, quae luculenter et egregie locuti sunt em.mi cardd. Rit- 
ter et Kónig necnon exc.mus D. Parente, liceat mihi sequentia addere: 

1. In Statibus Africae, qui magna ex parte nuperrime ad autono- 
miam politicam pervenerunt, agnitio libertatis religiosae maximi mo- 
menti est. Haud raro enim accidit, ut hi novi Status, sive in scholis 
sive in associationibus iuventutis (vulgo « youtb movements ») et ali- 
quando in ipso exercitio cultus, libertatem religiosam aut restringant 
aut denegent prorsus. Qua in re oportet Ecclesiam defendere libertatem 
cuiuscumque hominis ad seligendam et exercendam religionem secun- 
dum propriam conscientiam. 

2. Ecclesiae, Matri et Magistrae, officium incumbit omnibus men- 
tem suam clare patefaciendi circa iura aliorum in societate. Iamvero ]li- 
bertas religiosa est unum ex his iuribus sacris et inviolabilibus. 

3. Non desunt proh dolor! in Africa exempla influxus ex aliis con- 
tinentibus, qui sive materialismum sive aliquam religionem non chri- 
stianam omnibus etiam vi imponere conatur. Quomodo potest Ecclesia 
talibus conaminibus non opponere principium libertatis religiosae? 

4. Si quis censeat in Statibus christianis tuendam esse religionem 
christianam, restricta libertate ad alias religiones profitendas, admit- 
tere debebit in Statibus non christianis aequo iure libertatem ad reli- 
gionem christianam esse restringendam! Quod valde damnosum esset 
Ecclesiae, praesertim in Asia et Africa. 

5. Honor quem debemus «iis qui ignorant et errant », de quo 
agit schema, non est ita intelligendus quasi nos illum errori tribuamus 
sed personae, quemadmodum peccatum odientes, peccatorem diligere 
tenemur. 

Conclusio. Secundum humilem sententiam multorum Patrum ex Con- 
tinente Africae, ad tuendam et defendendam vitam et prosperitatem Ec- 
clesiae, necesse est ut haec Sacrosancta Synodus verbis claris agnoscat 

et declaret principium libertatis religiosae in schemate nostro elabora- 
tum. Tutela talis libertatis non erit in nocumentum, sed in bonum Ec- 
clesiae quia defensio erit veritatis, et veritas, sicut nobis promisit Chri- 
stus Dominus, liberabit nos. Dixi. 


In textu scripto tradito: ! deest. 


[Subscripserunt etiam] Peter Dery, J. Essuah, Ntuyahaga Michel, Gabriel 
Champagne, Jean Lesourd, L. card. Rugambwa, G. Bertrand, Owen McCoy, 
Ignatius Phakoe, Vincent McCauley, Marcel Daubechies, Joseph Houlihan, J. 
Komba, A. Lanctót, Guido del Mestri, J. Blomjous, J. Holmes Siedle, E. Mchonde, 
Chabukanska, Marcus Mihayo, C. Chitsula, C. Kihangire, H. Van Elswijk, J. Jo- 
bidon, H. Winkelmolen, A. van Oorschot, Hugh Boyle, J. B. Cesana, Adam 
Kozlowiecki, Eduard McGurkin, J. De Reeper, J. Corboy, Eugen Butler, Dennis 
V. Durning, Joseph Kilasara, G. Nkalanga, Jos. Fady, Marcel Maradan, Owen 
McCann, P. Kelleter, F. Van Hoeck, Ernest Green, Francis Markall, A. Schmitt, 
D. Hurley, Francis Esser, Victor Haelg, C. Ulyatt, Urban Murphy, John Durkin, 
Rud. Koppmann, E. Kinsch. 


E 


Exc.mus P. D. IOANNES IOSEPH WRIGHT 
Episcopus Pittsburgensis Latinorum 


Venerabiles Fratres, 


Libertatem loquendi peto, quia timeo quod de quaestione nostra 
nimis pragmatice loqui solet et quia nimis restricte et caute, fortasse, 
loquitur etiam praesens schema de nexu inter libertatem religiosam et 
bonum commune. 

Omnes partes consentiunt quaestionem de libertate religiosa et de 
eius exercitio tandem aliquando tangere quaestionem de bono com- 
muni. Analysis ergo et defensio libertatis religiosae rationem reddere 
debet de natura et tutamine boni communis quod ipsam « rem publi- 
cam » aliquomodo constituit et ergo a moderatoribus rei publicae pro- 
movendum est. 

Sunt qui asseverant defensionem libertatis religiosae etiam pro eis 
qui errores contra veritatem catholicam propugnant, bonum commune 
turbare seu laedere, quod quidem saepe negari vix potest. Sunt, e contra, 
qui affirmant quod, ex alia parte, etsi sit paradoxica, negatio agnitionis 
libertatis religiosae bonum commune suo modo etiam et plerumque 
peius nocet, quia bonum commune ex ipsa sua natura talem libertatem 
et eius agnitionem a potestate civili positive exigit et praesumit tarm- 
quam elementum integrale et essentiale. 

Pro hac parte, pauca dicere velim. 

Bonum commune est ordo aliquis rerum et virtutum; certe includit 
ordinem pacificam inter concives. Sed conceptus boni communis nequa- 
quam aequiparari debet tali ordini quieto seu conformismo coacto qualis 
placeret fortasse statui totalitario sive « Police State », sed qualis mi- 
nime congrueret societati humanae personarum in imaginem Dei crea- 
tarum et Deo tandem aliquando responsabilium: Deo « qui fecit ex uno 
omne genus hominum inhabitare super universam faciem terrae ... quae- 
rere Deum, si forte attrectent eum aut inveniant », secundum illud 
S. Pauli. 

Profecto in his verbis S. Pauli adumbratio suggeritur necessitatis 
libertatis religiosae inter elementa illius boni communis quo communi- 
cat omne genus hominum inhabitantium super universam faciem ter- 
rae ad Deum quaerendum, si forte attrectent Eum ... etsi aliquando pe- 
riculum controversiarum et contentionum oritur ex ipso quaerendo Deo. 

Bonum commune personis dignum semper supponit elementum mo- 
rale, intellectuale et spirituale tamquam essentiale et fundamentale; 
oboedientia et conformitas legi morali, divinae et positivae, in bono 
communi et inter alias virtutes adesse semper debent, sed huiuscemodi 
oboedientia, ad verum bonum commune nutriendum, debet esse vir- 
fus'.., virtus personarum scientium et volentium —- et ergo libere 
agentium secundum iustitiam. 

Bonum commune non est tantum cumulus aliquis physicus seu ma- 
thematicus bonorum materialium quae concives communicant. Includit 
certe servitia civica, vias publicas, instrumenta adversus incendia, se- 
curitatis urbanae curam — et alia huiusmodi ne tumultus fiat inter 
populum. Sed haec omnia non constituunt bonum commune ..^. Nam 
bonum commune est semper quid vivum, ethicum, spirituale, intellec- 
tuale et plene ergo humanum. 

Ad rem nostram scripsit philosophus christianus Jacques Maritain, 
cuius verba in versione italica sic sonant: « I] bene comune à? cosa eti- 
camente buona. E in questo bene comune stesso à incluso come elemento 
essenziale il massimo sviluppo possibile hic et nunc delle persone 
umane, di quelle persone cbe costituiscono la moltitudine unita, per 
costituire un popolo, secondo rapporti non solo di forza, ma di giu- 
stizia ». 

Exinde sequi videtur quod bonum commune humanum, in quantum 
ethicum et morale exigit et praesumit fidem; religiosam, veram et inte- 
gram, fortem, fructuosam et propterea semper obsequium rationabile et 
ergo libere acceptam et professam. Sed inde etiam, aeque ex iustitia, 
sequitur necessitas libertatis a coactione externa in re religiosa nisi 

bonum commune perdat ipsam suam animam, quae est vir/us et prae- 
sertim virtus Zzsiliae. 

Dixit mihi professor aliquis acatholicus: « Dicere potes quod li- 
bertas religiosa pragmatice sese iustificare debet catholicis ut, e. g., 
probari videtur in regionibus ubi Ecclesia florescit sub regimine talis 
libertatis ». Sed hoc argumentum pragmaticum minus placet quia mi- 
nime videtur condignum rez? Melius est agnoscere, simplicitate chri- 
stiana, quomodo libertas religiosa correspondet veritati, veritati de na- 
tura non tantum personae sed etiam ipsius boni communis. 

Qui ergo bonum commune plenum et vero sensu inquirunt — et se- 
cundum doctrinam authenticam et catholicam, cum cuius principiis phi- 
losophicis et theologicis praxis conformari debet et non vice versa — 
qui tale bonum commune defendunt, desiderabunt omnes libertates 
vere humanas quam maxime roborare, educare et amplificare, praeser- 
tim libertatem religiosam ...*. 

Constat pro certo quod catholici, praesertim pastores animarum, 
orabimus et laborabimus assidue ut omnes homines libertate sua utan- 
tur ad progrediendum constanter in plenam et perfectam agnitionem 
solius Dei veri et, quem misit, lesu Christi. Testes erimus Ei usque ad 
fines terrae, verbo et opere; arguebimus, obsecrabimus, increpabimus 
in omni patientia et doctrina ut error nullum /ocu;z habeat, utrum 
necne ullum ius babet, sed attentis semper iuribus errantium. Ius et 
officium nostrum implebimus gratia Christi, lumine Evangelii, virtute 
Spiritus Sancti, armis spiritualibus Ecclesiae roborati... potestatem coac- 
tivam regni huius mundi zec timentes zec adhibentes. Quidquid sit de 
temporibus praeteritis et culturis politicis olim fortasse operi Evan- 
gelii magis consentientibus sed nunc obsoletis, nunc tempore plus expe- 
dit christianos petere a potestate civili tantummodo ut ius nostrum 
mandata Christi implendi iuste observet; ut partem necessariam et de- 
bitam nostram in promovendo bonum commune per opera educationis 
et pacis iuste secundet; et ut iuste relinquat inviolatam libertatem reli- 
giosam eorum quibus nuntium Evangelicum et gratia Christi destinan- 
tur, scil. omnibus hominibus ...?. 


In textu scripto tradito: ! deest. ? nec est mere thesaurus rerum acqui- 


sitarum, machinamenta technica, artefacta et opes quales in musaeis coacervantur 
et quae non sunt nisi praeda seu spolia, potius quam bonum commune, si ethice 
non acquiruntur et excoluntur. * deest. ^ j. e. libertatem comperire, me- 
ditari et cultu honorare Summum Bonum Deum, omnium bonorum fontem et auc- 
torem. Huiuscemodi libertas religiosa componi potest cum regimine favente reli- 
gioni particulari propter rationes historicas — sicut in Anglia, ubi Ecclesia pro- 

testantica privilegia specialia gaudet (Established Church) uti dixit arch. Heenan, 
sed nunc saltem omnes, rege seu regina fortasse exceptis, ni fallor, plenam liber- 
tatem religiosam habent. 5 Deus qui nobis ius, officium et libertatem prae- 
dicandi dedit, hominibus quibus praedicamus dedit ius, officium et libertatem 
audiendi et credendi ut ad illam perfectionem religiosam perveniant quam potestas 
civilis nec donare nec auferre potest et cui ergo obsequi scrupulose debet, prae- 
sertim quoad eius libertatem. Nos, successores apostolorum, homines Dei, epi- 
scopi Ecclesiae catholicae, facile principes et impavidissimi inter praecones liber- 
tatis esse debemus, quia historice nos heredes sumus libertatis acquisitae in re 
religiosa quasi semper et fere ubique nonnisi per sanguinem et lacrimas patrum 
nostrorum; sic per experientiam historicam scimus quam cara est libertas et quam 
fructuosa, Supernaturaliter quidem heredes sumus libertatis istius maioris qua 
Christus nos liberavit libera sua obedientia, quam liberam obedientiam libenter 
imitabimus, semper in spe et proposito libere persuadendi proximos et fratres 
nostros ad similem obedientiam liberam: ad libertatem salutiferam quia obedien- 
tem; ad obedientiam salutiferam quia liberam. 


Secretarius generalis: En textum suffragationis XXXIII: [ cf. vol. III, 
pars I, pag. 410-412]. Placetne an non placet, Patres venerabiles? 


Moderator: Loquatur exc.mus D. loannes Zoa, ultimus circa di- 
sceptationem de libertate religiosa, et post eum, gradum faciendo ad 
disceptationem super declarationem de ludaeis et de mom christianis, 
velit loqui em.mus card. Achilles Liénart, ep. Insulensis in Gallia. 


4 
Exc.mus P. D. IOANNES ZOA 


Archiepiscopus Y aundensis 


Venerabiles Patres, 


Corde amplectens omnia quae dixit clarissime exc.mus D. loannes 
Wright, nomine multorum episcoporum Africae et plurium aliarum vre- 
gionum, qui interpellari potuerunt in brevi temporis spatio nobis con- 
cesso, loquar.' 

Circa libertatem religiosam nihil aliud iure exspectat mundus a 
Concilio quam solemnem declarationem de reverenter tractanda qua- 
cumque humana persona in omni ordine et imprimis in ordine religioso. 
Ideo illa tam exspectata declaratio 1. wziversalis esse debet quoad mo- 
dum considerandi libertatem religiosam; 2. doctrinalis quoad funda- 
mentum, sicuti 3. est zecessaria quoad contentum. 

1. Nostra declaratio debet esse universalis quoad modum conside- 
randi libertatem religiosam. Ut mos est, unusquisque loquitur de hac 
libertate, sicut de omni alia re humana, secundum suam propriam expe- 
rientiam personalem aut nationalem, sive libertatis, sive persecutionis. 
Hoc facile intelligitur. Attamen haec ratio procedendi nullo modo Con- 
cilio Oecumenico sufficere, nec, si sola adhibeatur, convenire potest. 

Concilium enim Oecumenicum seu universale nihil debet conside- 
rare nisi modo universali. Concilium revera non contemnit valorem ex- 
perientiarum diversarum nationum; sed ipsum non decet loqui nisi 
secundum exigentiam humani generis universaliter considerati. Aliter, 
nec fidele esset suo ingenio oecumenico, nec ipsi generi humano, et 
consequenter nec ipsi eius Creatori Deo. Idcirco ita loquendum nobis 
est de libertate religiosa, ut quilibet homo, ut talis, nostris assertioni- 
bus assentire possit. 

2. Nostra declaratio debet esse doctrinalis quoad fundamentum. 

Hic non sufficit mera declaratio plus minusve pragmatica, sine ulla 
consideratione vere doctrinali. Etenim, iuste aut iniuste (parum hic 
refert), Ecclesia catholica accusatur concedendi libertatem si ad hoc ab 
extrinseco compellitur, denegandi autem illam ab intrinseco. A. v., into- 
lerantia haberetur a nobis ut regula, et illam applicaremus quoties po- 
testate publica potimur; libertas religiosa, et ipsa tolerantia, haberetur 
ut exceptio. Et revera, hic est sensus illius lugendae doctrinae de thesi 
et hypothesi: ratio agendi, de iure, est intolerantia; si, de facto, condi- 
tiones existentes ad hoc cogunt, est tolerantia. 

Istam doctrinam tenere censemur a multis non catholicis aut non 
credentibus. Ideoque, si declarationem de libertate religiosa modo tantum 
pragmatico, non doctrinali etiam, fecerimus, i. e. si non reiecerimus 
explicite, clare et sine ullo effugio istam lugendam doctrinam de coer- 
citione legitima in re religiosa, videbimur concessionem parvam menta- 
litati hodiernae fecisse, sed nullam veritatem proclamasse. Habiles, po- 
litici aut diplomatici videbimur, sed a nullo seriam fiduciam conseque- 
mur, et existimabunt homines quod, ubi res favorabiles nobis erunt, fu- 
turum est ut coercitionem in re religiosa denuo defendamus. 

Quae cum ita sint, absolute requiritur non solum libertatem religio- 
sam pragmatico modo declarare, sed etiam doctrinaliter eam iustificare. 
Quod duobus modis perficiendum est. Uno modo, positive, in memo- 
riam revocando dignitatem absolutam personae humanae, ad imaginem 
Dei creatae, et reverentiam ei debitam, praesertim in re religiosa, in 
quantum scil. vita religiosa e singulorum hominum intima convictione 
procedere debet, quam nulla unquam potestas humana eis legitime im- 
perare potest; altero modo, negative: i. e. solemniter reiiciendo sic 

dictum ius coercendi personas, etiam si possibilitas concreta ita agendi 
hic aut illic denuo daretur ...". 

3. Nostra declaratio absolute necessaria est quoad contentum. Haec 
declaratio sic intellecta necessaria videtur, non solum propter rationes 
oecumenicas, sed etiam ad favendum Missioni ipsius Ecclesiae. Et hoc, 
propter triplicem rationem: 

4) Si non declaramus absolutam reverentiam personae humanae 
in re religiosa debitam, homines nostri aevi attingere nequimus; si at- 
tingere poterimus, servare non possumus; si autem servamus, eos edu- 
care incapaces sumus. Etenim contemporanei nostri nihil habent pretio- 
sius quam hanc dignitatem et libertatem personae humanae. Ideoque 
nos cum eis tractare debemus sicut Paulus ipse erga omnes se ha- 
bebat ...". 

b) Si libertatem religiosam non aperte declaramus, ipsius Eccle- 
siae honorem laedimus, eam aequiparando cuilibet sectae vel etiam, 
proh dolor!, totalitarismo. Sectae enim aut omnes species totalitarismi 
solent ignorare iura personae humanae propter sic dicta iura veritatis. 
Si ergo omittimus declarare quod iura veritatis numquam seiungi pos- 
sunt a iuribus personae humanae, iam Ecclesia non signum sed scan- 
dalum pro contemporaneis nostris in mundo levatur. 


c) Denique, si non sincero corde et doctrinaliter libertatem reli- 
giosam agnoscimus, quasi proditores Christi, inconscii quidem sed rea- 
les, erimus. Nullo modo enim Ille venit ad nos in coercitione, armatura 
iuris aut forma potentiae; sed potius et unice in spiritu demissionis, ca- 
ritatis et patientiae. Semper se habuit ut signum vivum et vivens inexhau- 
stae caritatis, seu, ut Patres aiunt, philanthropiae Dei, illius caritatis 
qua Deus dilexit mundum et cuius testes sumus in universo mundo. 

Conclusio. Haec est summa Veritas cuius iura vindicare debemus, 
amando, praedicando, testificando et, si necessarium est, vitam nostram 
ponendo pro hominibus. 


Finem imponendo huic interventioni, dicam quod declarationi ia; 
ab em.mo card. Künig et ab exc.mo Cekada prolatae * contra persecu- 
tionem religiosam libenter assentimur nos, qui illa pretiosissima liber- 
tate non raro diversis in locis privati sumus. Et dixi. 


In textu scripto tradito: ! deest. ? Ut autem haec declaratio doctrinalis 
definitiva appareat et sit, perutile videtur sobrie, sed clare, veniam petere de 
omnibus iniuriis quibus homines Ecclesiae, ratione veritatis tuendae vel promo- 


vendae, dignitatem personae humanae in decursu temporis afficere potuerunt. 
* (1 Cor. 9, 19-22). * deest. 

Secretarius generalis; Notum facio exitum suffragationis XXXI: 


Suffragati sunt Patres . . . . . . . . 24176 
Dixerunt placet. . . . . . . . . . 2.088 

HOU DIdCÉL S ou. cul4e mS oum 9 86 
Suffragia nula sunt . . . . . . . . . 2 


Ergo textus est approbatus. 


Lego nunc textum suffragationis XXXIV, quae continet paragra- 
phos novas, uti videtis, quae non erant in priore schemate [cf. vol. III, 
pars I, pag. 412-413]. Placetne an non placet? 


PATRUM ORATIONES 


(Declaratio altera de Iudaeis et de non-cbristianis) 


5 
EM.Mus P. D. ACHILLES can». LIÉNART 


Episcopus Insulensis 


Venerabiles et carissimi Fratres, 


Opportunitas reservandi religioni iudaicae aliisque non christianis 
religionibus capitulum integrum vel saltem appendicem unum in de- 
creto de Oecumenismo, vehementer iam fuit controversa. Anxietates 
corde percipio quibus hac de re afficiuntur nonnulli nostri, praesertim 
fratres. Ecclesiarum orientalium, propter tensionem quae in re poli- 
tica gravis hisce diebus existit inter Israelem et nationes arabes in 
quibus degunt. 

Verumtamen si de re religiosa agatur, de qua, exclusis aliis, unice 
tractare intendit Concilium, necessarium mihi videtur ratione oecume- 
nismi necnon et pastoralis curae, textum propositum non solum ser- 
vare sed et complere. 

Quod ad Oecumenismum attinet. Quamvis de non christiana reli- 
gione hic agatur, est nihilominus religio iudaica stirps ille seu radix 
communis omnium Ecclesiarum christianarum; est bona illa oliva in 
quam, iuxta S. Pauli verba, omnes nos ex naturali excisi oleastro in- 
serti sumus ex Dei miseratione ...'. Abrahae filii sumus et nos secundum 
fidem, haeredesque promissionis quam illi fecit Dominus et semini eius. 

Huius populi prophetae, prophetae nostri sunt; eorum psalmi quoti- 
dianam nostram orationem constituunt; eorum libros sanctos pro divi- 
nitus inspiratos tenemus, intime connexos nostris libris Novi Testa- 
menti ad exponendum complete historiam salutis nostrae. lure igitur 
proclametur, sicut et in proposito schemate fit, quomodo fundator no- 
ster sanctus, lesus Filius Dei, cum homo factus sit, Iudaeus fieri ele- 
gerit; quomodo Maria mater sua, et nostra, Iudaea fuerit; quomodo 
apostoli quorum successores sumus, et ipsi Iudaei erant; ideoque po- 
pulo huic peculiarem devotionem exhibere ac reverentiam certo debe- 
mus. Ínstanter ergo peto, ut primae quatuor paragraphi art. 32 huius 
appendicis, in schemate de Oecumenismo integre custodiantur. 

Quod autem ad pastoralem curam attinet, mihi necessarium videtur 
plura etiam dici quam quae habent ultimae duae paragraphi huius 
art. 32. Non enim ex solo motivo caritatis cavere tenemur in catechesi 
impertienda et in praedicatione verbi Dei, ne Iudaeos ut reprobum genus 
consideremus; sed et propter veritatis exigentiam qualis nobis in Sacra 
Scriptura praebetur. 

SS. apostoli Petrus et Paulus populum iudaicum ut reprobatum 
non tenuerunt. ludaeos enim alloquens S. Petrus in Actuum Aposto- 
lorum libro ..^, postquam ipsos exprobrasset quod lesum crucifixissent, 
explicite eisdem non quasi reprobis sed semper vocatis et electis textua- 
liter dicit: « Poenitentiam agite et baptizetur unusquisque vestrum in 
nomine lesu Christi... et accipietis donum Spiritus Sancti. Vobis enim 
est repromissio et filiis vestris et omnibus qui longe sunt ». S. Paulus 
et ipse in Epistola ad Ephesios ..^ scribit quod per mortem suam « fe- 
cit Iesus utraque unum, medium parietem maceriae solvens » (qui antea 
separabat ludaeos a Graecis) « ut duos condat in semetipso in unum 
hominem novum... et reconciliet ambos in uno corpore Deo »; et in 
Epistola ad Romanos ..* fidelem declarat Deum et quod «sine poeni- 
tentia sunt dona et vocatio Dei » etiam post peccatum; ibique exponit 
quomodo mirabili ac mysterio plena dispositione providentiae salus Iu- 
daeorum iterum inseretur in historia Redemptionis postquam plenitudo 
gentium intraverit, et sic omnes salvi fient. Manent Iudaei, iuxta Pauli 
apostoli verba, « secundum electionem carissimi propter patres ». Non 
est ideo populus iudaicus populus reprobatus, neque ullo modo licet 
nobis illum ut talem habere vel tractare; quinimmo ut Scripturae Sacrae 
fideles simus, contrariam plane doctrinam exponere tenemur. 

Idem dicendum venit de accusatione alia, quae magis etiam Iudaeos 
affligit atque vulnerat, quod nempe sit populus deicida. Alio modo pror- 
sus hac de re loquitur S. Petrus in libro Actuum ..?. Iudaeis quidem 
sibi audientibus exprobat quod « Sanctum et Iustum negastis, et peti- 

stis virum homicidam donari vobis; auctorem vero vitae interfecistis »; 
sed continuo eosdem his verbis excusat: « Et nunc, fratres, scio quia per 
ignorantiam fecistis, sicut et principes vestri ». Nesciebant enim hunc 
virum vere Filium Dei esse; ita ut ipsis applicari valeat illud S. Pauli 
ad Corinthios ..^ de principibus huius saeculi loquentis: « Si enim co- 
gnovissent, nunquam Dominum gloriae crucifixissent ». Eorum culpa 
non in deicidio consistit, sed in hoc quod Christum negaverunt et in 
illum a Patre missum credere noluerunt. Sacrae Scripturae doctrina 
est quod nos omnes, Tudaei simul et Gentiles, sub peccato sumus, et 
quod propter peccatum omnium crucifixus est Filius Dei. 

Ideo ut catechesis et praedicatio nostra fideles sint, necesse est ut 
Sacra nostra Synodus explicite declaret quod ex hoc nunc a labiis nostris 
arceri oportet vocabula: « reprobatum » et « deicidii reum », in loquendo 
de Iudaeis; et ex altera parte, quod Iudaei, iuxta Providentiae divinae 
arcanam misericordiae dispositionem, locum reservatum habent in prae- 
senti salutis oeconomia. 

Propter iustitiam ergo, enixe peto ut textus duarum ultimarum para- 
grapharum huius art. 32 recognoscantur et compleantur. Et scriptis no- 
vum textum Secretariatui Concilii hac mente conceptum remitto. 


In textu scripto tradito: ! (Rom. 11, 17). ? (2, 38-41). * (2, 14-16). 
(11, 2629. — 5(3,1719). — $(1 Cor. 2, 8). 


Textus additus: 

Loco par. 5 « Memoria insuper » et par. 6 «Ideo curent » opto quod scti- 
batur sic: « Ideo curent omnes ut a catechesi et verbi Dei praedicatione quid. 
quid suggerere poterit despectum aut odium erga ludaeos excludant. Praesertim 
praecipit Sacra Synodus ut verba quae Iudaeos denuntiant tanquam populum re- 
probatum, imo deicidii reum, stricte arceantur quia nullo modo cum dictis Sacrae 
Scripturae consonant. Sed potius satagant praedicatores et catechistae ostendere 
vocationem populi iudaici adhuc subsistere et secundum arcana consilia Dei ab 
apostolo Paulo memorata (Rozz. 11) partem habere in oeconomia praesenti histo- 


riae salutis huius mundi ». 


Secretarius generalis: Communico exitum suffragationis XXXII: 


Inter Patres. i e ux oues wo xe we xs ow o» w.l69 
Dixerunt placéb 4. x 0 de dece o oi 4199 
HoH placet . xo x x woo ow à 14 


Placuit igitur textus. 


Lego textum suffragationis XXXV, pag. 22: [cf. vol. III, pars I, 
pag. 413]. Utrum placet an non placet? 

6 
EM.Mus P. D. IGNATIUS GABRIEL cAnp. TAPPOUNI 


Patriarcha Antiochenus Syrorum 


Venerabiles Patres, 


Loquor tum nomine meo, tum nomine beat.morum patr. Stephani 
Sidarouss, patr. Alexandrini Coptorum, Maximi Saigh, patr. Antio- 
cheni Melchitarum, Pauli Cheikho, patr. Babylonensis Chaldaeorum, 
atque Ignatii Petri Batanian, patr. Ciliciae Armenorum. 

Declarationes quas, durante sessione II Concilii fecimus, de argu- 
mento nunc discusso, iterum zz4c' confirmamus. Ista confirmatio nul- 
latenus est oppositio contra iudaicam religionem, quacum tot coniungi- 
mur vinculis, neque est discriminatio erga gentem determinatam, scil. 
semiticam, ad quam nos fere omnes quoque pertinemus. 

Propositum nostrum est, si iterum has declarationes facimus, ut vi- 
tentur nostrae activitati pastorali graves difficultates, neque accusetur 
Concilium Oecumenicum, immerito quidem, favorem suum tendentiis 
politicis determinatis conferre, sicut iam aliqua instrumenta preli as- 
seruerunt. 

Quapropter, cum vera et plena causae cognitione, officii nostri pa- 
storalis censemus esse, venerabiles Patres, reverenter et instanter in 
memoriam revocare illud quod iam diximus, inopportunam esse hanc 
declarationem Concilii de Iudaeis, vosque rogare ut iuxta petitionem 
nostram, declaratio illa simpliciter ab actibus Concilii deleatur. Sic! 


In textu scripto tradito: ! deest. 


Y 


EM.Mus P. D. IOSEPH canp. FRINGS 
Archiepiscopus Coloniensis 


Venerabiles Patres, 


Placet quod ex cap. IV et V decreti de Oecumenismo factae sunt 
duae declarationes, una de libertate religiosa, altera de Iudaeis et ce- 
teris non christianis. Placet etiam ut secunda declaratio, de qua nunc 
loquimur, fusius et profundius agat de re ibi proposita, praesertim de 
Musulmanis, sicut etiam Beat.mus Papa Paulus in suis Litteris Ency- 
clicis dialogum cum non christianis valde laudat et commendat. 

Ad textum liceat mihi aliquas correctiones proponere. Deplorandum 
videtur quod in iis quae dicuntur de Iudaeis deciderunt illa theologia 
perpulcherrima et admirabilis quam exhibet Epistola ad Ephesios, in 
cap. II, ubi apostolus dicit: ipse Christus est pax nostra, qui fecit 
utraque unum, solvens parietem medium maceriae, mandatum decreti 
solvens. Et pergit dicens Christum unum novum hominem per suam 
crucem et mortem creasse in Corpore suo mystico, cum vocaret eos qui 
longe et eos qui prope sunt. Hic locus est classicus pro relatione inter 
Gentes et Iudaeos, inter Populum Novi et Veteris Testamenti. 

Deplorandum etíam mihi videtur ut [ceciderit] sententia illa in qua 
dicebatur ut non toti populo Iudaeorum culpa attribui possit in morte 
Domini Iesu Christi; quia haec sententia, ex iis quae dicunt Evangelia 
et Áctus Apostolorum, clare eminet. Quapropter mihi restituendum 
videtur ad pristinos textus de Iudaeis. 

In secunda parte, in qua dicitur de aliis religionibus non christia- 
nis, dicitur has religiones in multis opinionibus et doctrinis discrepare a 
nostris, sed tamen in multis reflectere « radium veritatis illius quae 
omnem hominem venientem in hunc mundum illuminat ». Sed rectius 
mihi videtur dicere in aliis religionibus, imperfecte quidem et multis 
humanis erroribus admixtis, loqui de religiosis rebus sed tamen reflectere 
in multis radium veritatis illius quae illuminat omnem hominem venien- 
tem ín hunc mundum. 

Tertio: in ultima incisa optime dicitur monitio ut omnis incriminatio 
stirpium vel religionum vitetur. Sed dici non potest ut ibi legitur: Haec 
Sacra Synodus praecipit ut non solum proximum sed etiam inimicos, 
si quos censeamus habere, diligamus. Hoc enim est mandatum Domini 
Iesu Christi ipsius, quod dixit suum mandatum. Ideo Ecclesia illud 
inculcare et de novo in mentem vocare potest, sed non in sensu stricto 
praecipere, quia hoc fecit iam Dominus lesus Christus. In hoc sensu 
rogo, ut retractentur textus. 


Textus scripto traditus: 


Placet, quod ex cap. IV et V decreti de Oecumenismo factae sunt duae decla- 
rationes, una de libertate religiosa, altera de Iudaeis et de nom christianis, quia 
Oecumenismus sensu stricto sumptus non respicit habitudinem christianorum ad 
non christianos sed relationem christianorum inter se. Placet etiam, quod nostrae 
relationes ad non christianos, speciatim ad Musulmanos, fusius tractantur, sicut 
Beat.mus Papa Paulus VI in Litteris Encyclicis Ecclesiam suam dialogum etiam 
cum non christianis expresse laudat. 

Quoad vero textum nostrum aliquas correctiones proferre audeo, scil.: 

1. In textu, qui agit de Iudaeis, valde deplorabile videtur theologiam istam 
pulcherrimam et grandiosam, quam exhibet epistola ad Ephesios, fere exstinctam 

esse, secundum quam ex mysterio a saeculis abscondito per Christum facta est 
pax inter eos, qui erant longe, et eos, qui erant prope, id est inter gentes et 
inter populum electum Dei Iudaicum, Christo in corpore suo crucifixo faciente 
unum novum hominem medium parietem solvente, qui fuit inter Iudaeos et 
gentes. Hic vere locus classicus est in Sacra Scriptura pro antiqua et nova relatione 
inter populum veteris foederis et novi. 

Deplorandum etiam videtur cecidisse sententiam, quae non toti populo iudaico 
Christi temporibus viventi culpam in morte Christi attribuebat, sententia, cuius 
veritas ex Evangelio et ex Actibus Apostolorum omnino patet. Redeundum ergo 
videtur in his duobus punctis ad pristinum textum. 

2. In textu de nostra habitudine ad ceteros non christianos non placet locus, 
in quo dicitur has religiones a nobis discrepare opinionibus et doctrinis, sed tamen 
in multis referre « radium illius Veritatis quae illuminat omnem hominem venien- 
tem in hunc mundum », sed dici debet has religiones « quamvis imperfecte et 
non sine erroribus humanis admixtis, tamen in multis» referre « radium illius 
Veritatis etc. ». 

In fine non placet, quod dicitur, haec Sacra Synodus... « praescribit » christi- 
fidelibus, «ut diligant, non tantum proximum suum, sed et inimicos, si quos 
se habere censeant... », sed Sacra Synodus hoc mandatum Christi Domini tantum 
in mentem revocare et de novo inculcare potest. 


Secretarius generalis: Notum facio exitum suffragationis XXXIII: 


Votum dederunt Patres . . . . . . . . 2.164 
quorum dixerunt place? |. . . . . . . 2125 

"non plaet . . . . . . 38 
Suffragum nulum . . . . . . . . . 1 


Ergo textus est approbatus. 


En, venerabiles Patres exitum suffragationis XXXIV: 


Infep PatfeS. ip ue ub lel ce we qw 3€ DK o ORLOS 
pronunciaverunt placet. . . . . . . . 24157 
nOM DlGGEE $^ ss 6o cu CAD Teo 11 


Ergo uterque textus placuit. 


Attendatis, venerabiles Patres, antequam legam textum ultimae suf- 
fragationis pro hac die. Commissio doctrinalis petiit ab em.mis cardd. 
moderatoribus, ut, post suffragium de singulis numeris vel etiam para- 
graphis cap. III schematis de Ecclesia, quod nunc suffragationi subiici- 
tur, non fiat una suffragatio finalis de integro illo capite, sed duae suf- 
fragationes finales, videlicet: una de parte priore capitis, i. e. de nn. 18-23 
— bene est ut adnotetis, Patres ornatissimi — de nn. 18-23, qui in 
libello « Quaesitum circa modum suffragandi schema constitutionis de 

Ecclesia » suffragationes complectuntur a prima ad 21; ergo prima suf- 
fragatio: a prima suffragatione partiali ad 21 suffragationem. Altera, de 
parte posteriore eiusdem capitis, i. e. de nn. 24-29, qui in eodem li- 
bello complectuntur suffragationes 22-39. 

Ergo prima suffragatio circa nn. 18-23; altera suffragatio de nn. 24-29. 

Et dant rationem Patres commissionis doctrinalis: ratio huius pe- 
titionis est, quia duae illae partes clare inter se distinguuntur, et iudi- 
cium de iis ferendum potest non parum differre. Labor autem huius com- 
missionis a iudicio de utraque parte ferendo multum dependet et, si 
fiat divisio, spes est fore ut labor ille probabiliter valde allevietur et 
acceleretur. Cui petitioni em.mi moderatores assentiendum censuerunt. 
Quapropter feria IV proxima de cap. III fient duae suffragationes fina- 
les: prima suffragatio a n. 18 ad n. 23, altera suffragatio a n. 24 ad 
n. 29. Uti patet, etiam circa has duas suffragationes finales formula suf- 
fragii ferendi eadem manet, nempe placet, mon placet, placet iuxta 
modum. 

Nunc lego textum ultimae suffragationis hodiernae; et est suffraga- 
tio XXXVI: « Cum vero haec munera, ad vitam Ecclesiae summopere 
necessatia, in disciplina Ecclesiae latinae hodie vigenti in pluribus regio- 
nibus adimpleri difficulter possint, Diaconatus in futurum tamquam 
proprius ac permanens gradus hierarchiae restitui poterit ». Placetne 
an non placet? 


8 


EM.Mus P. D. ERNESTUS canp. RUFFINI 
Archiepiscopus Panormitanus 


Venerabiles Patres, 


1. Laudes quibus Iudaei in declaratione altera cumulantur, iunctae 
cum sint, panegyricam orationem, etsi brevem, efficere dicerentur; sed 
eas infitiari minime audeo quia verae sunt. 

Potissimum autem assentiri mihi placet em.mo card. Bea, relatori, 
dum ipse contendit populo Iudaico, in universum, et praesertim Iu- 
daeis hodiernis culpam Crucifixionis Christi attribuere non licere; prop- 
terea eos vocare deicidas non possumus, eo magis quod nomen « Deicida » 
insulsitatem quamdam exprimit, nam nemo Deum occidere unquam 
valeret. Ceterum quemadmodum Iesus Cruci affixus pro carnificibus 
suis, qui ignoranter egerant, veniam a Patre caelesti cum lacrymis mul- 
tis deprecatus est..', nos quoque eis, quicumque fuerunt, parcere ex 
animo debemus. 

Attamen animadvertendum esse censeo a nobis merito expectari ut 
Iudaei — qui Israélitas appellari forsan nunc praeferunt — tandem 
agnoscant Christum iniuste damnatum esse ad mortem ...". 

2. Ast, ut verbis S. Pauli in secunda ad Corinthios utar, « obtusi 
sunt sensus eorum. Usque in hodiernum diem ... cum legitur Moyses, 
velamen positum est super cor eorum » ...". 

Quod velamen, ut auferatur, preces ad Deum, qui est Jahveh, fervi- 
dissimas effundimus. 

Pluribus autem in locis et tempestatibus sincerum apertumque amo- 
rem ludaeis testificati sumus. E. g.:: immani bello paucis ante annis 
fere ubique furente, quot populi Israélitici filios adversus nazistas — qui 
dicebantur — nos proteximus impediendo ne deportarentur et, deinde, 
ne interirent! 

Bello enim confecto, caput ipsum Rabbinorum officium suum puta- 
vit Praelatis huius Urbis pro summo beneficio gratias agere, quia haud 
paucos Hebraeos in aedes Sanctae Sedis cum recepissent, eos ex certa 
morte eripuerant. 

Itaque non multa nos indigemus exhortatione ut Iudaeos diligamus, 
quorum ex stirpe praeclara et Iesus Christus, et B. Virgo Maria, et 
apostoli orti sunt; etiam pro ipsis Christus passus et mortuus est; 
sed potius — ut opinor — inducendi sunt ludaei ut christianos, no- 
minatim catholicos, diligant vel saltem non vexent. 

Neminem quidem fugit Iudaeos usque adhuc doctrinam Talmu- 
dis ..' sequi, iuxta quam ceteri homines contemnendi sunt utpote be- 
stiis similes ..?, atque compertum habemus omnes religioni nostrae eos 
saepe infensos esse. Etenim, ut id uno confirmem exemplo, perniciosa 
secta, longe lateque diffusa, massonum, cuius asseclae excommunica- 
tione, S. Sedi Apostolicae simpliciter reservata, mulctantur ..^, quia 
contra Ecclesiam multa machinari solet, nonne a Iudaeis fulcitur ac fo- 
vetur? Propterea velim ut in declaratione, disceptationi nostrae sub- 
iecta, Iudaei efficaciter provocentur ut amori quo eos sincere prosequi- 
mur, amore suo ipsi respondeant. 

3. Denique: Benevolentia quae — agendo de religionibus non chri- 
stianis — in pag. 48, linn. 21 ss. confertur erga Musulmanos — quos 
etiam sincere diligimus — quamquam opportunam haberi possit quia 
alicubi illi proximi sunt Iudaeis, timeo tamen ne exinde obtrectatio exci- 
tetur in asseclis reliquarum religionum, praesertim in Buddhistis et in 
Induistis, qui numero et momento minores non sunt Mahommedanis 
neque a religione christiana remotiores vel disiunctiores mihi videntur 
quam Mahommedis discipuli. 

Proinde rogo eos ad quos ultima declarationis confectio pertinet, 

ut perpendant utrum melius sit omnes religiones non christianas, in 
primis illas quae in mundum maxime vulgatae sunt, recensere, an eas- 
dem simul, verbis universis, commemorare sufficiat. Dixi. 


In textu scripto tradito: ! (Lc. 23, 24; cf. Hebr. 5, 7). ? ut ex Passionis 
eius historia certo colligitur. * (2 Cor. 3, 14 s.). * (fideliter). Suet: 
Talmud, Baba Metzia, fol. 114, col. 2). $ (cf. C.I.C., can. 2335). 


9 
EM.Mus P. D. IACOBUS can». LERCARO 


Archiepiscopus Bononiensis 


Venerabiles Patres, 


Alii oratores dixerunt (vel dicent) rationes proximas, sensum et 
momentum effectivum huius declarationis de Iudaeis. Ego velim una 
in re haerere, i. e. illustrare rationem ultimam et causam summam, quae 
ut puto necessario Synodum nostram ad huiuscemodi consultum nunc 
adducit, in hoc prorsus tempore Ecclesiae Christi. 

Quae enim ratio est omnino extranea reipublicae negotiis et sollici- 
tudinibus quibuscumque; nullo modo attingit publicas relationes inter 
diversas nationes. 

Immo ad hanc declarationem Ecclesia ne praecipue quidem adduci- 
tur eventis historicis ultimi magni belli (quae sane omnes homines me- 
rito commoverunt) neque proprie argumentis suggestis a sensibus (quam- 
quam debitis) humanitatis et honestatis. 

Sunt potius impulsus ipsi Ecclesiae intimi qui — praeter quodvis 
eventum et praeter quamvis stimulationem ab extra — prorsus hodie 
maturescunt in profundo et in arcano supernaturalis vitae et conscien- 
tiae Ecclesiae Christi. 

Ad haec consulta Ecclesia hodie venit quia hodie Ecclesia profun- 
diorem cognitionem accipit aliquorum aspectuum sui mysterii et suae 
vitae in actu. Itaque declaratio de Iudaeis quasi dici potest naturalis 
fructus examinis constitutionis de Ecclesia et praesertim constitutionis 
de sacra Liturgia. Miranti quod hodie tantum, post tot saecula, Eccle- 
sia haec de Iudaeis doceat, multis argumentis responsum dari potest, 
opportune etiam commemorando antecedentia statuta luris Canonici, 
veteris et novi, ad libertatem religiosam filiorum Israel tuendam; sed 
verius dici debet hodie sane ab Ecclesia illa statuta renovanda et com- 
plenda esse, quia hodie Ecclesia ex professo tractat non solum aliquem 

aspectum suae divinae institutionis vel suarum notarum vel potestatum, 
sed plenitudinem amplissimam suae realitatis ontologicae (in constitu- 
tione de Ecclesia) et bonorum pretiosissimorum quibus ipsa quotidie 
vivit, i. e. Verbo Dei et Eucharistico convivio (in constitutione de sacra 
Liturgia). 

Hinc mihi videtur oriri plenissima ratio huius declarationis de Iu- 
daeis, quae ratio eius elementa postulat et notas praecipuas, quas velim 
melius firmatas quam in textu proposito. Velim plenitudinem robustio- 
rem declarationis, parem plenitudini mysterii Ecclesiae quod constitutio 
dogmatica illustravit, et velim sensum non tantum humanitatis sed etiam 
et magis religiosae reverentiae erga peculiarem vocationem cum in prae- 
terito tum in praesenti et in futuro populi iudaici. 

Propter temporis angustiam dicam praecipue de congruentia inter 
declarationem de Iudaeis et constitutionem de sacra Liturgia. 

1. Declaratio loquens « de communi christianorum patrimonio cum 
Iudaeis » videtur respicere, sicut ipsa dicit, « fidei et electionis initia », 
i. e. utcumque illa quae Ecclesia a populo iudaico in praeterito heredi- 
tate accepit, usque ad Virginem Mariam, ad Christum Iesum Dominum 
nostrum, ad apostolos. 

Sed populus iudaicus oculis Ecclesiae non tantum pretium et digni- 
tatem supernaturalem praeteriti temporis habet et pro originibus Eccle- 
siae, sed etiam in praesenti et pro eo quod attinet ad elementa essentia- 
lissima et divinissima in vita cotidiana Ecclesiae: maxime si verum est 
quod constitutio de sacra Liturgia voluit illustrare et ad effectum addu- 
cere in Ecclesia nostri temporis, i. e. culmen omnis activitatis ac fontem 
virtutis Ecclesiae zpsius' esse illud quo cotidie Ecclesia se alit et vivit, 
Sacra Scriptura nempe in Liturgia Verbi et Agno Dei in Lzturgia Sacri- 
ficii. Quae duo bona — praesentis Ecclesiae pretiosissimum  patrimo- 
nium — utraque nobis veniunt e patrimonio Isra&l: non tantum Scrip- 
tura Sacra, uti patet, sed etiam quodam modo, Eucharistia, iam Pa- 
schate et manna praefigurata, et a Christo ipso instituta secundum or- 
dinem Pa«ggadab paschatis Hebraeorum. Immo Vetbum Dei et Eucha- 
ristia — « Ecce Agnus Dei... », « Agnus » — etiam nunc arcanam ...' 
communionem efficiunt inter congregationem liturgicam, quae est Ec- 
clesia in suo actu perfectissimo in terra, iz Missa, et sacrum Qahal filio- 
rum Israel; etiam nunc alunt profundius commercium Verbi et Spiri- 
Ius, ita ut nos in supremo momento divinae liturgiae possimus Abraham 
Patriarcham nostrum, i. e. patrem nostrae stirpis, legitime appellare: 
« ... et sacrificium Patriarchae nostri Abrahae ». 

Etiam si istud commercium non est hodie Iudaeis plene detectum, 
est tamen semper vinculum effectivum et praesens, natura et vi omnino 

peculiare. Itaque mihi videtur necessaria mentio expressa colloquiorum 
biblicorum cum ludaeis et quaedam significatio muneris quod etiam 
nunc Iudaeis competere potest, quippe qui etiam in praesenti oecono- 
mia (dummodo fidem patrum suorum sincere et humiliter colant et 
sensum religiosum Scripturarum caste custodiant) quoddam  testimo- 
nium biblicum et paschale reddere possunt. Quod testimonium, quamvis 
adhuc sub velamine ..?, potest tamen etiam nobis christianis perutile 
esse, ad fovendam pietatem Ecclesiae, quae pietas revera magis magisque 
biblica et paschalis sit oportet. 


Omitto, propter angustiam temporum, aliqua, sed baec addo* 


Semper commemorandum est non esse noviter inventam sed con- 
stanter traditam catholicae Ecclesiae doctrinam: peccavisse Hebraeos 
qui per ignorantiam ...' « Auctorem vitae interfecerunt », sed non minus 
crucifigere Dominum et... peccare christianos, scienter Nomen Iesu 
blasphemantes et eius mandatum novum amotis et sanctitatis spernentes. 
Ita iam Catechismus S. Concilii Tridentini (Parte I, art. IV ...^) docebat. 
Satis. 


In textu scripto tradito: ! deest. ? quandam. * deest. * vitae. 


* (2 Cor. 3, 15). $ 2. Jure declaratio nostra affirmat: « odia et vexationes 
(verbum vexatio levius videtur in comparatione ad omnia noxia quae adversus 
Iudaeos historia nostri temporis sicut omnium saeculorum in tabulas retulit) contra 
Iudaeos deplorat et damnat» ... «sicut iniurias hominibus ubicumque illatas ». 
Nihil depromitur aestimatione et obsequio quae Christi Ecclesia debet et vult 
praestare omnibus hominibus, omnibus gentibus et omni fidei sincere religiosae, si 
Concilium nostrum declaret peculiarem prae aliis observantiam iudaeis, quos hic 
unice qua sodalitate religiosa spectare volumus. Nullo modo potissimum minuitur 
honos ab omnibus nobis praestandus Arabiae gentibus et Mahomethanae legis cul- 
toribus in quibus nos iuvat recognoscere, quamvis alio modo, Abraham progeniem 
et aliquem usum cum biblica revelatione: sicut ipse ego cum gaudio nuper exper- 
tus sum in Hebron humanissime acceptus, in Haram-El-Qalhil, i. e. ad veneratis- 
simum sepulcrum Patriarchae Amici Dei. 3. « Adunatio autem populi iudaici 
cum Ecclesia », de qua declaratio nostra loquitur, forsitan ab aliquibus aequivoce 
interpretari poterit, i. e. secundum sensum inconditum et extrinsecum; nos vero 
volumus simpliciter fidem et spem Pauli profiteri: nempe quod «0n reppulit 
Deus plebem suam quam praescivit » (Rom. 11, 2) et « sine poenitentia sunt 
dona et vocatio Dei » (Rom. 11, 29): propterea illi adhuc sunt Deo carissimi 
(Hebr. 11, 28) et nondum revelatur «6 roo «vvv (Rom. 11, 12). Quomodo 
illa « plenitudo » revelabitur? Certissime per vias, quarum a nobis religiosum 
mysterium observandum est. Illae viae in altitudine sapientiae et^ scientiae Dei 
(Rom. 11, 33) absconduntur; propterea non sunt confundendae cum viis homi- 
num, i. e. ostentationis et persuasionis ab extrinseco: non transeunt per mundanas 
transmutationes, sed per animorum intentionem eschatologicam ad commune aeter- 
num Pascha messianicum. 4. Tandem ultima animadversio. Semper propter pro- 

fundius obsequium erga mysterium magnum consilii Dei et consummationis 
Scripturarum in Christo, ipsa lesu damnatio et crucifixio per iudaeorum principes 
certissime iudaeis nostrorum temporum imputari non potest. Sed etsi magnum 
peccatum fecerunt principes populi qui lesum repudiaverunt et crucifixerunt, 
tamen revera ipsi universi generis humani, errori et peccato subditi, vicem quodam- 
modo gerebant. Immo. Pot. 5. 19. * magis. 9.25. 3d. 


10 
EM.Mus P. D. PAULUS AEMILIUS can». LÉGER 


Archiepiscopus Marianopolitanus 


Venerabiles Patres, 


Neminem praeterit quam gravis momenti sit declaratio de ludaeis 
et de non christianis in schemate de Oecumenismo proposita. 

Est enim actus necessarius Ecclesiae renovatae quae sese ad mundum 
non christianum vertere et cum eo fraternum dialogum incipere inten- 
dit. Duo ultimi articuli opportune additi sunt priori textui, ita ut 
nemo ab illo dialogo excipiatur. 

Illa declaratio videtur etiam necessaria pro ipsis fidelibus Ecclesiae. 
Illi enim saepe nesciunt tantos non christianos homines esse, qui Deum 
sincero corde quaerunt, et, ob quamdam confusionem doctrinalem, in 
animis suis opiniones praeiudicatas servant quae cum fide catholica mi- 
nime concordant. Illis rationibus invitamur ad plane pleneque lo- 
quendum ...'. 

Nunc quasdam particulares observationes proponere intendo. 

1. De iudaicis originibus Ecclesiae. Linn. 11-30, opportune refer- 
tur origo iudaica Christi, Mariae Virginis et apostolorum. Ne autem illa 
mentio menti appareat sicuti mera concursio materialis, in textu dici 
posset ea omnia ipsum Deum voluisse. Etenim secundum ipsa verba 
Iesus in Evangeliis relata, « salus ex iudaeis est » ..?, et Evangelium vult 
« non solvere, sed adimplere » Legem antiquam ...". 

2. De damnatione odii contra ludaeos ..'. Cum, in primis para- 
graphis schematis, populum iudaicum speciali dignitate gaudere merito 
dicatur, mentio fieri deberet in textu de peculiari ratione cur damna- 
tur odium erga Iudaeos. Odia et vexationes contra Iudaeos deplorari 
et damnari debent non solum quia quaevis iniuriae hominibus illatae: 
reprobandae sunt, sed etiam quia, sicut scripsit Apostolus Gentium, 
Iudaei « secundum electionem carissimi propter patres. Sine poenitentia 
enim sunt dona, et vocatio Dei » ...". 


Propterea oporteret explicite dicere Ecclesiam catholicam praesertim 

damnare vexationes et iniurias Iudaeis allatas, quae e falsis philosophiis 
vel erroneis interpretationibus veritatum christianarum oriuntur. 

3. De unione ludaeorum et cbristianorum ... A lin. 23, expri- 
muntur desiderium et exspectatio Ecclesiae quoad populum iudaicum; 
et opportune tunc adhibetur expressio « accessus » — non autem « con- 
versio » — populi iudaici ad fidem christianam. Nullam reiectionem 
fidei antiquae postulat pro Tudaeis adunatio cum Ecclesia Christi. Quam 
ob rem, ut manifestentur elementa positiva quae Iudaeos et christianos 
uniunt, in ipso textu exhortentur Iudaei ut fidem propriam pernoscant, 
libros suos sacros legant, de historia salutis cogitent et cum Psalmis 
ad Deum orent; quae omnia eos ad plenitudinem gratiae et veritatis 
certe perducant. Aliunde, illa invitatio psychologiam eorum offendere 
nequit. 

4. De babitudine christianorum erga Iudaeos ..'. Exhortatio « ne 
quid dicant aut faciant, quod animos a ludaeis alienare possit » nimis 
generica et etiam ambigua ...* mihi videtur, et forsan mutanda in alteram 
istam: « neque verbis neque operibus opiniones praeiudicatas contra 
iudaeos foveant ». Praeterea, ad comprobandam assertionem dicentem 
populum iudaicum a Deo reprobatum non fuisse, memorandum est, 
cum Apostolo Gentium, quod « non repulit Deus plebem suam, quam 
praescivit » ...". 

5. De accusatione deicidii contra Iudaeos ...^. Infeliciter non clarius 
dicitur populum iudaicum in crimen deicidii vocandum non esse. Cum 
reiectionem talis accusationis priores textus continebant, iudicium Iu- 
daeis contrarium nimis facile deduci potest. Certe cavendum est, sicut 
textus dicit, « ne Iudaeis nostrorum temporum quae in Passione Christi 
perpetrata sunt imputentur ». Sed tamen non de Iudaeis nostrorum 
temporum agitur, sed de populo iudaico ut sic. Explicite declarandum 
est quod nequit imputari e culpa quae criminibus nostris et peccatis 
omnium hominum, sicut ipsa traditio christiana docet, imputanda est. 

Denique, in parte secunda declarationis ubi de non christianis in 
genere agitur, addere oporteret quaedam verba quibus nostra reveren- 
tia exprimeretur relate ad moralia bona quae in variis religionibus in- 
veniuntur. Item exprimi deberet, sicuti fit in Litteris Encyclicis Eccle- 
siam Suam, desiderium nostrum una cum eis provehendi et tuendi « alta 
et praeclara, quae in campo libertatis religiosae, fraternitatis humanae, 
eruditionis ac doctrinae, beneficientiae socialis et ordinis civilis sunt 
communia ». Dixi. 


In textu scripto tradito: ! Spero illae Concilii declarationi ampla vox in uni- 
verso mundo fraterne respondebit. Credo enim neminem dubitare de unica in- 

tentione Patrum Concilii, nempe declarationem non procedere nisi ad pacem et 
amorem promovendos inter omnes homines. Quod tamen si necessarium sit, in 
ipso textu dicatur. ? (To. 4, 22). ? (Mt. 5, 17). * (linn. 20-21). 
5 (Rom. 11, 28-29). $ (linn. 23-27). ? (linn. 30-31). 3 (il ne faut 
pas empécher les peuples qui auraient des raisons objectives de le faire, de mon- 
trer aux autres ce qu'ils estiment étre des torts politiques des Juifs). ? (Rom. 
2.22) 9 (linn. 31-32). 


Animadversiones additae: 


Ephésiens 2, 15, cité implicitement à la ligne 7 et employé en dehors de 
tout contexte, ne signifie nullement ce que voulait dire saint Paul. Tout Ephésiens 
2, 15-18, tend à montrer que l'Eglise est un peuple nouveau réunissant en lui 
Juils et Paieus, supprimant la barriere qui les séparait, ne faisant plus qu'un 
à partir de deux éléments jadis séparés. Tel qu'utilisé dans la déclaration, le texte 
de saint Paul dit seulement que l'Eglise est une créature nouvelle. Il faudrait ou 
bien supprimer les mots « nova in Christo creatura », ou les compléter par les 
mots « faciens utraque unum » inspirés du contexte, ou encore « reconcilians Pa- 
ganos et ludaeos » qui seraient plus explicites. 

Art. 25. Hic numerus non videtur utilis, nam omnes declarationes Concilii 
momentum habent. Praeterea, si de momento huius declarationis loqui oporteret, 
alias considerationes addi deberent. Libertas religiosa enim momentum habet non 
tantum ad dialogum oecumenicum instaurandum, sed etiam in seipsa et ad dia- 
logum cum aliis religionibus et cum toto mundo instaurandum. 

Art. 26, lin. 8. Loco verborum « secundum dictamen conscientiae », dicatur 
« secundum dictamen conscientiae suae », ut clarius appareat agere ibi de con- 
scientia singulari non autem de quadam conscientia abstracta. 

Art. 26, lin. 12. Scribere oportet: « Haec libertas religiosa postulat ut in 
humana societate conditiones promoveantur, in quibus omnes... etc. ». Verbum 
« necessarium » in lin. 13 non necessarium est. 

Art. 28, lin. 28. Scribere oportet: « Quae norma Ecclesiae pro unaquaque per- 
sona valet... ». Verbum « £raditionalis » omitti posset cum inutilis sit ad scopum 
huius sententiae, Praeterea, sic vitaretur necessitas historice probandi hunc 
punctum. 

Art. 29. Initium huius articuli a lin. 34, pag. 30 usque ad lin. 20, pag. 51, 
sat intricatum et obscurum est nec sententiae huius partis articuli logice et rigo- 
rose inter se connectuntur, 

4) Argumentum quod affertur ad probandum libertatem religiosam ad 
omnes religiones sese extendere non videtur clarum firmumque. Textus dicit, a 
lin. 34, pag. 30 usque ad lin. 1, pag. 31, libertatem religiosam ab omnibus 
et pro omnibus observandam esse quia vocatio divina maximam humanae personae 
dignitatem constituit. Non video consequentiam. 

b) Praeterea, prima et secunda paragraphi (a lin. 34, pag. 30 usque ad 
lin. 6, pag. 31) ea quae in n. 26 (lin. 6 ad lin. 15, pag. 29) habentur repetit; alia 
ex parte, linn. 6 et 20, pag. 31 plus minusve repetunt linn. 15-21, pag. 29. 

Ad has repetitiones vitandas, optima solutio esset ea omnia quae de liber- 
tate religiosa in genere et de fundamento eius in unico articulo exponere, nempe 
in art. 26. Tunc art. 29 tractaret de iuribus personarum dum art. 30 iura coetuum 
exponeret. 

EM.Mus P. D. RICHARDUS IACOBUS can». CUSHING 
Archiepiscopus Bostoniensis 


Venerabiles Patres et Fratres, 


Declaratio de Iudaeis et de non christianis in genere mihi placet. 

Per hoc Concilium Oecumenicum, Ecclesia debet manifestare toti 
mundo et omnibus hominibus, sollicitudinem non fictam, aestimationem 
universalem, caritatem sinceram, uno verbo debet manifestare Chri- 
stum. Et in hoc schemate de Oecumenismo cum eius declarationibus 
de libertate religiosa, necnon de Iudaeis et de non christianis, in certo 
modo hoc facit. 

Tres emendationes tamen propono, nominatim de Iudaeis. 

1. Debemus facere nostram declarationem de ludaeis magis posi- 
tivam, minus timidam, magis caritativam. Bene illustratum est in textu 
nostro patrimonium pretiosum, quod nova Israel recepit ex lege et pro- 
phetis. Et bene illustratum est, quod Iudaei et Christiani communiter 
habent. Sed certe oportet nos indicare quod, propter hoc patrimonium 
commune, nos filii Abrahae secundum Spiritum, pro filiis Abrahae se- 
cundum carnem debemus ostendere aestimationem specialem et amo- 
rem peculiarem. Ut filii Adae, hi sunt fratres nostri; ut filii Abrahae, 
sunt germani Christi. Manifestentur haec et illa nostra obligatio aestima- 
tionis specialis, in paragrapho quarta huius declarationis, quasi conclu- 
sio logica fluens ex prima parte. 

2. De culpabilitate Iudaeorum pro morte Salvatoris nostri. Sicut 
legimus in Sacra Scriptura, reiectio Messiae a propriis est mysterium; 
mysterium nempe ad nos instruendos, non ad nos exaltandos. Para- 
bolae et vaticinia Domini nostri hoc nos docent. Non possumus nos 
iudicare illos duces antiquae Israel, quorum iudex solus Deus est. Et 
certissime non possumus audere attribuere generationibus posteriori- 
bus crucifixionem Domini Iesu vel mortem Salvatoris mundi, salva illa 
culpabilitate universali, cuius omnes nos homines participes sumus. 
Scimus et credimus Christum mortuum esse libere, pro omnibus homi- 
nibus et propter peccata omnium, tum Iudaeorum, tum Gentium. 

Ergo in hac declaratione, cum verbis claris et perspicuis debemus 
negare Iudaeos esse reos mortis Salvatoris nostri, nisi in quantum omnes 
homines peccaverunt et propterea Eum crucifixerunt, et imo Eum iam 
crucifigunt. Imprimis, debemus reprehendere illos qui tentarent iustifi- 
care inaequitatem, odium vel etiam persecutionem Iudaeorum tamquam 
actiones christianas. 


38 

Nos vidimus omnes fructum malum huiusmodi ratiocinationis. In 
hoc augusto conventu, in hoc solemni momento, debemus clamare: 
nulla est ratio christiana — nec theologica, nec historica — pro inaequi- 
tate, odio vel persecutione erga fratres nostros iudaicos. Spes magna est 
tum apud catholicos, et fratres christianos seiunctos, tum apud amicos 
nostros iudaicos in Mundo Novo, ut haec Sacrosancta Synodus declara- 
tionem talem aptam faciat. 

3. tandem: quaeso, Fratres venerabiles, utrum debeamus confiteri 
humiliter coram mundo quia christiani sat frequenter sese non ostende- 
runt tamquam christianos veros, christifideles, erga fratres suos iudaicos? 
Hac nostra aetate, quanti passi sunt! Quanti mortui sunt propter indif- 
ferentiam christianorum, propter silentium? Non est necessitas enu- 
merandi illa crimina in nostris temporibus perpetrata. Si non multae 
voces christianae clamabant in annis recente elapsis contra iniustitias 
magnas, nihilominus exclament humiliter nunc nostrae! Dixi. 


12 
EM.Mus P. D. FRANCISCUS cangp. KÓNIG 


Archiepiscopus Vindobonensis 


Patres venerandi, 


Declaratio de Iudaeis et de non christianis in nova forma proposita 
in genere placet. In ea exhibetur ex una parte Dei amor universalis erga 
omnes homines simulque eius benevolentia erga populum iudaicum. Ex 
altera parte simili modo Ecclesia in hoc documento manifestat suam be- 
nevolentiam erga omnes homines et insuper speciale vinculum quo cum 
illo populo coniungitur ex quo Dominus Noster ortus est, ostenditur. 

Ad schema perficiendum liceat mihi quaedam pauca breviter pro- 
ponere: 

1. In prima pagina declarationis, a lin. 34 ad linn. 1-16 alterius 
paginae, optime de paternitate divina erga omnes gentes sermo est. Sed 
quoad Vetus Testamentum mihi notandum videtur quod Deus quidem 
revelatur tamquam Pater, Creator, Iudex omnium hominum, eius pa- 
ternitas quoad populum iudaicum autem speciali modo exhibetur. Quod 
in verbis introducendis prophetae Malachiae exprimendum esset. 

2. Laetatus sum quod mentio specialis fit de Mohamedanis, qui 
unicum Deum personalem, Allah scil., misericordem adorant. Si autem 
rationes brevitatis et spatii non obstarent, mentio fieri posset eorum, 

qui in religionibus venerandae vetustatis in Asia scil. et Africa proxime 
ad monotheismum accedunt. 

5. ../ In linn. 20 ss., Sancta Synodus deplorat iniurias illatas con- 
tra Iudaeos. In priore textu legebatur: « ... odia et persecutiones contra 
Iudaeos, sive olim sive nostris temporibus perpetratas, materno animo 
deplorat et damnat ». Non video cur in nova redactione illa verba 
deleta sunt, scil. « sive olim, sive nostris temporibus »? 

Ob rationes historicas, i. e. ex bistoria desumptas, magis placeret 
si textus originalis restitueretur. 

4. ..) In prima pagina, lin. 29, ad melius exprimendam intentionem 
schematis propono ut dicatur « gentem reprobatam vel rmaledictam », 
loco verborum « gentem reprobatam » fantum.' 

Ita ad mentem prioris textus in linn. 30-31 dicatur: « Caveant prae- 
terea ne populo TIudaico ut tali, quae in passione Christi perpetrata sunt, 
imputentur. Mors enim Christi non a populo tunc vivente, et multo 
minus ab hodierno populo adducta est ». Insuper addi posset non esse 
opus praedicationis christianae culpam Caiphae Summi-Sacerdotis vel Pi- 
lati vel aliorum adamussim describere, quia peccata omnium hominum 
causa fuerunt. Potius ostendendum esset quod in Cruce salus et fons om- 
nium gratiarum simulque signum amoris et redemptionis pro omnibus 
exhibetur. 

Si autem quidam nobis obiiciunt in Sacris Scripturis non tantum 
positiva sed etiam negativa de Iudaeis dici, respondendum est: in decla- 
ratione proposita non omnia repetenda sunt quae in Sacris Scripturis 
exhibentur, sed potius ea corrigenda sunt, quae usque nunc falso modo 
contra populum iudaicum mala intentione et falsa interpretatione Sa- 
crae Scripturae acta sunt ... Dixi. 


In textu scripto tradito: ! In prima paragrapho, i. e. sub n. 32 patrimonium 
commune christianorum cum Iudaeis optime describitur, sed nova redactio, quae 
concinnior facta est priore affectu caret. ? deest. * Ea quae in linn. 23-26 
leguntur de spe eschatologica agunt. Haec idea eschatologica interdum ita inter- 
pretatur ac si Ecclesia proselytismum nudum hac spe intenderet, quod verum 
non est. Hoc loco non agitur de opere humano, sed de gratia Dei qua historia 
salutis implebitur. Ne illud mysterium eschatologicum male interpretetur, melius 
esset si describeretur quomodo hic historia Dei cum hominibus exprimitur. 5. 
* deest. * Ideo non de hominibus hic agendum, sed Deus misericordiae lau- 
dandus est. 


Secretarius generalis: Audiant Patres, qui sunt in suis sedibus et qui 
sunt in diaspora. Communico imprimis exitum suffragationis XXXV: 

Praesentes votantes . . . . . . . . . 21532 
Dixerunt placet. . . . . . . . . . 2.055 

HO DIaCel s. x. we e WD xS og 94 
Suffragia nulla . . . . . . . . . . . 3 


Suffragatio XXXVI et ultima hoc mane: 


Praesentes votantes . . . . . . . . . 24148 
Dixerunt placet. . . . . . . . . . 1.903 

HOH DlaGOP uu. ue ww. uU xs ux^ wy RD 242 
Suffragia nulla. 2. 6 4 o 2 o9 0 9o 3 


Ergo hi bini textus probati sunt. 


Audiatis, Patres! Quaesitum est utrum, in suffragatione facienda 
iuxta modum, demandari possint modi alicui Patri, qui nomine aliorum 
suffragetur iuxta modum, et alii tranquille suffragentur placet. Sed no- 
tum fit hoc esse contra Ordinem Concilii Celebrandi. Unusquisque Pa- 
ter qui vult addere modum, debet ipse scribere et subscribere modum; 
unusquisque Pater. Non est admissa delegatio nullius generis. Gratias. 


13 
EM.MUS P. D. ALBERTUS GREGORIUS MEYER 


Archiepiscopus Chicagiensis 


Venerabiles Fratres, 


Schema de Iudaeis et non christianis! placet, eo sensu quod datur 
schema hac de materia tractans. Etenim, Concilium de Oecumenismo 
loquens, bona ratione modo speciali et nominatim de Iudaeis agit ...". 
Momentum igitur huius declarationis sub omni respectu iam abundan- 
ter ab em.mo relatore illustratum est, e£ e£iam ab aliis oratoribus qui 
boc tane locuti sunt^ Non est necesse igitur cur rationes amplissimas 
ab ipsis! datas repetam, nisi ut eas ex toto corde approbem. 

Praesens ..^ schema placet iuxta modum, hoc sensu: Mea opinione, 
prior textus anno elapso nobis exhibitus quaestionem quantum ad Iu- 
daeos modo meliori et magis oecumenico tractabat. Quod ut iterum 
fiat cum nostro praesenti textu, aliquas emendationes commendare 
vellem. 


1l. In n. 32, linn. 14-16, mibi videtur bas lineas melius poni! ante 

lineas 11-13. Ita, szibi videtur, ordo logicus textus Paulini conserva- 
tur... His deinde duabus paragraphis ita ordinatis, opportune claudi 
possunt cum sententia quae explicite effert fidem Ecclesiae initium 
sumpsisse directe ab illis Iudaeis qui primi, gratia Dei movente, animos 
suos evangelio Christi aperuerunt et laetum nuntium cum aliis com- 
municaverunt. Ideo proponitur hac in re novus textus linearum pro 
linn. 11-16, quem brevitatis causa non hic lego sed scripto trado ...". 

2. Ad linn. 20-22 in eodem n. 32. Non sufficit dicere, ut mihi 
videtur, Ecclesiam deplorare et condemnare odia et vexationem contra 
Iudaeos, simpliciter ideo quia « iniuriae hominibus ubicumque illatas 
severe reprobat ». Iustitia exigit ut explicite animos advertamus ad 
ingentem vim malorum quibus homines per saecula ludaeos affecerunt. 
Hae speciales afflictiones, quas populus Iudaeorum subiit, exigunt ut 
speciali quoque modo omnem formam anti-semitismi condemnemus, 
sicut iam fecit noster prior textus, ubi dicit: « ita magis odia et perse- 
cutiones contra Iudaeos, sive olim sive nostris temporibus perpetratas, 
materno animo deplorat et damnat » ...". 

5. In eodem n. 32, ad linn. 23-27. Quae hac paragrapho continen- 
tur clarae doctrinae S. Pauli ..." certo innititur. Quaeritur tantummodo 
num in documento, quod ceteroquin de Oecumenismo tractat, haec doc- 
trina aliquo modo paulo fusius explicari potest, fere ad mentem princi- 
piorum quae in n. 4 primi capitis totius schematis de Oecurmenismo 
enunciantur, ut iam innuit, s? eu; bene intellexi," em.mus Léger boc 
mane." Si secus, timendum est, ut opinor, hanc nostram declarationem 
ansam praebituram esse falsae interpretationi de nostra vera intentione 
quoad hanc declarationem. 

4. In eodem n. 32, ad lium. 28-32... Schema nostrum bis li- 
neis" nimis parum dicere videtur ...". Breviter, sed modo meliori, ut 
puto, prior textus hac in re declaravit: « iniuria tamen diceretur popu- 
lus maledictus, cum Deo maneat carissimus propter Patres et dona eis 
data ...", vel gens deicida, quia omnium hominum peccata, quae causa 
fuerunt passionis et mortis lesu Christi, Dominus passione et morte 
sua luit ». 

Nonne, in hac re, nostrum potius est ut plenam de Iudaeis verita- 
tem exponamus, sicut iam fecit $. Thomas" (in Summa Theologiae, 
parte IIT, Q. 47, art. 5 ad corpus) ..."? Etenim S. Thomas, ex doctrina 
Sacrae Scripturae, haec duo statuit: 1. Nemo Iudaeorum temporis Chri- 
sti formaliter et subiective reus erat deicidii, quia omnes divinitatem 
Christi ignorabant. Hoc explicite debet dici in nostro textu. 2. $. T'bo- 
"as dicit etiam quod^ multitudo Iudaeorum ab omni formali culpa 
absolvenda est, quia propter ignorantiam secuti sunt principes; ef ciat 

verba S. Petri, quem iam audivimus pluries boc mane?: « Scio quod 
per ignorantiam hoc fecistis, sicut et principes vestri » ..."*, 

5. Quoad secundam partem nostrae declarationis ...?. Quae in nn. 33 
et 34 habentur, certissime maximi momenti sunt, et omnino oportet ut 
Concilium, etiam breviter ut hic, de his duobus punctis tractet, nempe 
de divina paternitate erga omnes homines, et de condemnatione omnis 
speciei discriminationis. 

Aliqui Patres forsitan putant has doctrinas melius tractandas esse 
in schemate XIII, ubi agitur de Ecclesia in mundo huius temporis. 
Quaestio autem ubi res agatur mihi videtur esse minoris momenti, et 
bene, ut opinor, includitur hic in nostra declaratione. 

Duo tamen, quoad textum nobis exhibitum, digna mentione esse 
videntur: 

1. Rationes in textu pro speciali mentione Musulmanorum aequa- 
liter ad alias quoque communitates non christianas applicationem habent. 
Ideo vel simul cum ipsis mentio earum explicita facienda esset, vel 
tantum generalis mentio eorum omnium qui « sunt monotheistae et 
culturaliter cum nobis coniuncti sunt » sufficeret. 

2. Iure meritoque vocem nostram contra omnem speciem discri- 
minationis, sive propter religionem, sive propter stirpem aut colorem 
aut conditionem hominum, extollere debemus. Attamen cum discrimina- 
tio propter colorem vel stirpem vel conditionem hominum sit vere unum 
ex problematibus urgentioribus mundi hodierni, vellem ut doctrina 
Ecclesiae huic discriminationi opposita paulo fusius et magis positive 
evolveretur, ita ut imago Ecclesiae omni ex parte splendido exemplo 
refulgeat iuxta verba sanctissima Domini Nostri: « In hoc cognoscent 
omnes quia discipuli mei estis, si dilectionem habueritis ad invicem ». 
Et dixi. 


In textu scripto tradito: ! deest. ? ut iam em.mus relator in sua rela- 


tione luculenter demonstravit. Scimus enim, divina revelatione edocti, Iudaeos 
habuisse et adhuc habituros esse partem distinctam in oeconomia salutis. Insuper, 
notum est ex historia quod multi christiani hanc partem populi iudaici in oecono- 
mia salutis non semper debito modo agnoverunt, imo eam quandoque conviciis 
affecerunt. Nostrum igitur est removere causam huius diffidentiae et in memo- 
riam fidelium revocare indubiam Sacrae Scripturae doctrinam de hoc populo. Ideo 
exigentiae religionis et caritatis Christi urgent nos ut specialiter et nominatim de 
Iudaeis tractemus. * et. * deest. ? ipso. $ autem. 7 Linn. 14-16 
n. 32 melius ponantur. * enim. ? (Rom. 9, 4-5). ? « Verba quoque 
apostoli Pauli semper habet et habebit prae oculis Ecclesia de Iudaeis * quorum 
adoptio est filiorum et gloriae et testamentum et legislatio et obsequium et pro- 
missa, quorum patres, et ex quibus est Christus secundum carnem, qui est super 
omnia Deus " (Rom. 9, 4-5). Neque obliviscitur Ecclesia ex populo iudaico natam 

esse Christi Matrem Mariam Virginem, et natos esse apostolos, Ecclesiae funda- 
mentum et columnas, et plurimos illos christianos qui doctrinam Christi mundo 
dederunt ». ! ut dixit card. Konig. 7? (cf. Rom. 11, 25). ? deest. 
" deest. 5 Hae lineae, uti stant, populum christianum admonent ne de Iu. 
daeis tanquam de gente reprobata loquantur, et « ne Iudaeis nostrorum temporum 
imputent quae in Passione Christi perpetrata sunt ». Iam em.mus relator in sua 
relatione, nobis indicavit difficultatem aptam formulam inveniendi, sed nos etiam 
invitavit ut schema declarationis in hac parte iterum « examini subiiciatur et di- 
scutiatur ». Iamvero. l6 deest. 7 in hoc loco. 5 (cf. Rom. 11, 28). 
P fere ad mentem S. Thomae. ? ut jam fecit prior textus. ^ deest. 
2 Ad hoc probandum S. Thomas affert. 2 deest. 7 (Act. 5, 17). Tandem 
aliquando efferendum erit ubi vera culpa pro supplicio Christi quaerenda sit: 
« Mortuus est pro nobis et propter nostram salutem! ». 5 (nn. 33-34). 


14 


EM.Mus P. D. IOSEPH can». RITTER 
Archiepiscopus S. Ludovici 


Venerabiles Patres, 


Loquor de schemate in quantum de Iudaeis tractat ideoque de 
par. 32. Hanc declarationem libentissime excipio quae necessitati ho- 
diernae tam directe et tam apte respondet. De necessitate loquor, non 
pressus politici aut ethnici evitandi vel conciliandi, nec favoris homi- 
num prosequendi, sed simpliciter iniustitiae saeculorum reparandae. 

Et nos christiani, iam per multa saecula, rei sumus erroris et iniu- 
stitiae contra Iudaeos. Deum abandonasse istum populum nos ut in plu- 
ribus assumebamus. Christiani, etiam documenta ecclesiastica, populum 
iudaicum accusabant passionem mortemque Christi. In orationibus, ille 
vocabatur « gens perfida », « gens deicida » quae « super seipsam san- 
guinem Salvatoris olim clamabat ». Opportunitas hodie se praebet ut 
nos, in Concilium Oecumenicum congregati, tales errores et iniustitias 
deleamus et reparemus. 

Schema declarationem offert quae bonum initium facit in hunc 
finem. Sed adhuc melior potest esse declaratio, et aliquibus emendatio- 
nibus, ut mihi videtur, indiget. Inter quas, sequentes propono. 

1. Loquatur declaratio modo pleniore et explicitiore de patrimonio 
religioso quod populum iudaicum et populum christianum tam arcte 
etiam hodie consociat. Promissa Abrahae facta a Deo, qui fidem nec 
fallit nec fallere potest, Iudaeis adhuc pertinent. Ad Iudaeos et chri- 
stianos speciali modo extenditur ipse amor divinus, propter quem inter 
nos et illos vigere debet unitas amoris et aestimationis arctissima. 
Proinde, ille spiritus amoris, qui in schemate originario inveniebatur, 


600 ACTA CONC. VATICANI II — PERIODUS III 


in hac declaratione etiam magis elucescat. Debitum et habitudines no- 
strae erga ludaeos, quae in hoc schemate haesitanter ac quasi invitus 
agnoscantur, magno cum gaudio proclamentur. 

2. In linn. 23-27, modus tractandi de « adunatione populi iudaici 
cum Ecclesia » comversionem ludaeorum sapit ideoque errores eorum 
subiicit, praesertim quia neque de Musulmanis, neque de paganis, neque 
de hominibus in genere sic tractatur. Et tamen missio Ecclesiae, sicut 
etiam Mysterium Christi, omnes homines christiana spe amplectitur. 
Melius esset, immo fere necessarium est, ut conformius naturae Eccle- 
siae et minus offensivum omnibus, ad finem totius declarationis « De 
non Christianis » transferre has lineas, in forma tamen universali, ut 
omnes homines comprehendentes. 

3. Mihi minime placet ultimus articulus in par. 32. Ad errores cor- 
rigendos, ad iniustitias reparandas, nihil confert. E contra, ratione ulti- 
mae sententiae in qua solos Iudaeos nostrorum temporum exhonorat, 
tum errorem tum iniustitiam duplicat. 

Venerabiles Patres! Eradicemus illum errorem qui populum facit 
reum criminis ab individuis patrati, qui etiam cordibus infantium spi- 
ritum odii imbuit erga populum a Deo tam amatum. Removeatur hic ar- 
ticulus ultimus et, in ipsius loco, inseratur haec paragraphus vel alia 
similis: 

« Ideo curent omnes ne populum iudaicum ut gentem reprobatam, 
maledictam, aut deicidam ullo modo exhibeant; ne soli aut toto populo 
iudaico tunc viventi neque a fortiori Iudaeis nostrorum temporum im- 
putentur quae in passione Christi perpetrata sunt. Haec omnia revera 
debent omnibus hominibus peccatoribus et praesertim christianis qui in 
peccatis prolabuntur imputari. Etenim, sicuti clarissime meminit Cate- 
chismus Concilii Tridentini: * hac culpa omnes teneri iudicandum est 
qui in peccata saepius prolabuntur. Nam cum peccata nostra Christum 
Dominum impulerint ut crucis supplicium subiret, profecto qui in fla- 
gitiis et sceleribus volutantur rursus, quod in ipsis est, crucifigunt in 
semetipsis Filium Dei " », Dixi. 


15 
Exc.mus P. D. LAURENTIUS JAGER 
Archiepiscopus Paderbornensis 


Venerabiles Patres conciliares, 


Declaratio in genere placet. Sed populus noster post crimina contra 
istum populum commissa valde desiderat, ut in n. 32 Concilium Oecu- 

menicum clarius adhuc in lucem ponat patrimonium commune cum 
Iudaeis, ut in posterum omnis discriminatio istius populi eradicetur. 

.. Mutetur izsuper? titulus Declarationis in hanc formam: « De 
Iudaeis et de aliis non christianis ». Cum et ..^ Iudaei non christiani 
sunt, addendum videtur verbum « aliis ». 

In pag. 47, lin. 24, loco verborum « partem spei christianae esse », 
potius dicetur: « ad spem christianam spectare », vel simpliciter « spei 
esse christianae », latinitatis causa. 

In pag. 48, lin. 17, post verbum « observantia », addatur: ..? « et 
debita aestimatione », quia Summus Pontifex Paulus VI, in allocu- 
tione inaugurali die 29 septembris 1963, sic locutus est de hac debita 
aestimatione. 

Aliquas animadversiones quae spectant testimonia ex Sacra Scrip- 
tura assumpta, quae ni fallor ad rem proprie dictam non pertinent, tra- 
dam in scriptis. Gratias. 


In textu scripto tradito: ! futurum. ? N. 33 (Omnes homines Deum ut 
Patrem habent) affert testimonia sacrae scripturae, quae ad rem proprie dictam 
non pertinent. 1. Generaliter loquendo omnes textus ex Veteri Testamento allati 
praesupponunt foedus Dei cum populo suo electo Israel; ideo non respiciunt pa- 
ternam habitudinem Dei ad omnes homines, sed solummodo ad ipsos ludaeos. 
Hoc valet tam de loco Malacbiae 2, 10 quam de Paralipomenon 19, 7, ubi agitur 
de iudicibus in populo Israel, in quo Deus non accipit personas. 2. Dominus 
Iesus Deum « Patrem » dixit eorum, qui gratia Christi participant filiationis di- 
vinae ipsius Christi. Pater in Novo Testamento est potius nomen Patris lesu 
Christi eiusque fidelium. Locus Ep. 6, 9 loquitur de habitudine dominorum chri- 
stianorum ad suos servos; Col. 3, 25 admonet solummodo christianos et 1 Pf. 
1, 17 similiter christianos alloquitur. Textus 1 Io. 4, 20-21 de communitate chri- 
stiana est intelligendus, nam Ioannes alio loco (2 Io. 1, 10) dicit: « Si quis venit 
ad vos et hanc doctrinam non affert, nolite recipere cum in domum nec ave ei 
dixeritis... ». Ideo etiam textus pag. (8) 48 lin. 3 de fraterna habitudine erga 
omnes cautius formulari debet. 3. Adsunt autem scripturae testimonia, quae 
recte hoc in contextu possunt adhiberi (v. g. Sap. 11, 25-27; Rom. 10, 12-13). 
* deest. ^ ipsi. ? «et reverentia » vel. $ Pag. 48, linn. 21ss.: mu- 
tentur in hanc formam: « Sic amplectamur imprimis Musulmanos, qui ad Abrahae 
familiam libenter se referant atque suo modo Deum unicum personalem et remu- 
neratorem adorantes et eius etiam occultis iudiciis sese ex toto animo submittere 
studentes sensu religioso atque permultis humanae culturae communicationibus pro- 
pius ad eos accesserunt ». 

Ratio. Aliquid dicendum videtur de indole religiosa musulmanorum. Unde 
tria hic proponuntur: 

1. Mahometani se ad Abrahae familiam pertinere iam a tempore originis 
suae religionis affirmant; 

2. ut iam in schemate dicitur, Deum unicum personalem et remunerato- 
rem adorant atque colunt; 

3. « Islam » notat deditionem totalem et submissionem hominis voluntati 
inscrutabili Dei omnipotentis. 


Tamen caute nobis loquendum erit, ne verba nostra aliquem syncretismum 
prae se ferre videantur. Ideo dicendum, quod ad Abrahae familiam libenter sese 
referant, cum non eadem sit relatio christianorum et Iudaeorum et Mahometano- 
rum ad Abraham patrem fidei. Ideo etiam dicendum, quod suo modo Deum ado 
rant, nam omnino negant Deum trinum et Patrem Iesu Christi Domini nostri. 


Moderator: Exc.mus D. Franciscus Seper loquetur crastina die. In- 
terim accedat ad microphonium et loquatur exc.mus D. Philippus Po- 
cock, arch. coad. Torontinus in Canada. 


16 
Exc.Mus P. D. PHILIPPUS POCOCK 


Archiepiscopus tit. Isauropolitanus, coad. c.i.s. Torontinus 


Patres venerabiles, 


In hac brevi interventione laudes meas adiungo illis quae iam de 
praesenti declaratione dictae sunt. Accedo etiam illis, qui postulave- 
runt 1. ut phrasis « nec deicidii arguant », quae in priore textu inventa 
est, in praesenti textu restauraretur, et 2. ut declaratio condemnaret 
ac deploraret persecutiones sive discriminationes religiosas et raciales, 
quas ludaei olim passi sunt et in nostro etiam saeculo patiuntur. 

Nunc' liceat mihi pauca addere verba in defensione declarationis 
et contra obiectionem ac si in illa declaratione Tudaei magis favorabiliter 
repraesentarentur, quam in ipsa Sacra Scriptura verificatur.' 

Verum quidem est prophetas Israélis haud raro populum accusasse 
quod esset durae cervicis et duri cordis. Huiusmodi accusationes usque 
ad Novum Testamentum resonant. Christus ipse duro sermone increpa- 
bat magnos sacerdotes et pharisaeos, et quandoque populi turbam. Idem 
modus loquendi habetur in sermonibus S. Stephani, ut Actus Apostolo- 
rum referunt (in cap. 7) et in verbis S. Pauli, in Epistola prima ad 
Thessalonicenses (cap. 7...) In his locis populus Isra&l accusatur 
repetitae infidelitatis. Attamen non est obliviscendum has accusationes 
contra Iudaeos oriri ab illis qui ipsi etiam Iudaei sunt. Nam Christus, 
Stephanus et Paulus filii sunt populi iudaici. Eorum durus sermo nil 
aliud erat nisi exhortatio ad convertendum populum quem diligebant, 
ad quem pertinebant, quocum aliquomodo sese identificabant. Eiusmodi 
expressiones sumi nequeunt tamquam litteralis descriptio populi; erant 
enim sermones exhortatorii ad commovendos animos auditorum. 

Prae oculis etiam tenere oportet, quod in loannis Evangelio ter- 

minus « Iudaei » saepe saepius usurpatur non quidem pro toto populo 
iudaico, sed solummodo pro inimicis Christi, i. e. pro illo coetu phari- 
saeorum et sacerdotum, qui Christo infensus erat. Verba quae Dominus 
in quarto Evangelio contra illos profert, nequeunt applicari populo in 
totali sed solummodo aliquibus inter eos. 

Et concludimus. Ad recte enuntiandam relationem inter populum 
jiudaicum et Ecclesiam Christi, non tam attendendum est ad condemna- 
tiones exhortatorias populi Israel, sed praeprimis adducendi sunt illi 
Scripturae loci, qui Vetus Testamentum in Novo compleri et impleri 
asserunt, et qui mysterium divinae misericordiae in populo electo pro- 
clamant. Ita et non aliter intellegi quis potest verum sensum Sacrae 
Scripturae quoad populum Dei electum. Dixi. 


In textu scripto tradito: ! deest. ? deest. ? 15 ss. 


17 
Exc.mus P. D. PETRUS NIERMAN 


Episcopus Groningensis 


Nomine conferentiae episcoporum Neerlandicae relate ad declaratio- 
nem de Iudaeis et de non christianis, sequentia ..' proferre velim. 

Declaratio imprimis valde laudanda est, eo quod exprimit clare Ec- 
clesiam de die in diem magis magisque percipere necnon magni aesti- 
mare valores religiosos, qui imprimis apud populum iudaicum, necnon 
apud ceteros non christianos, speciatim Musulmanos, inveniuntur, et 
originem trahunt a Patre luminum, qui vult omnes homines salvos 
fieri. 

Quae aestimatio non tantum fundamentum praebet caritatis erga non 
christianos, sed allicit atque invitat ad colloquium, quo nos ipsi chri- 
stiani quoque adiuvari possimus in magis et magis penetrando in myste- 
rium salutis. Quod valet imprimis relate ad Iudaeos, quia speciali modo 
nobiscum coniuncti sunt. 

Ut vis et harmonia huius declarationis adhuc magis perficiantur ac 
roborentur, 

Ut sensus textuum, qui ex Sacra Scriptura deprompti sunt, adhuc 
magis in lucem proferatur, 

Ut evitetur omnis quidem fucata species ac si Ecclesia hoc modo 
loquens solummodo quaerat conversionem Iudaeorum, Musulmanorum 
ceterorumque non christianorum, quo respectus supradictus labefactare- 
tur, sequentes emendationes proferre velim: 

1. Pag. 47, lin. 6. Proponitur lectio: « Quare nequit Ecclesia, nova 
in Christo creatura ..^, ex Iudaeis et gentibus condita in unum novum 
bominem ..), oblivisci se continuationem populi illius esse... ». Clarius 
ita indicatur pacem Christi simul complectere tum Iudaeos tum gentes, 
eo quod Christus duos condidit in unum novum hominem faciens pa- 
cem, reconcilians ambos in uno corpore Deo per crucem, interficiens- 
que inimicitias in semetipso ...*. 

2. Pag. 47, lin. 20? Proponitur lectio: « Atque insuper odis eft 
vexationes contra Iudaeos damnat deplorans iniurias buic populo olim 
4 Deo electo et laudato ut " radix sancta " ..^ illatas ... ». Ita diffe- 
rentia inter iniurias hominibus ubicumque illatas et illas populo iudaico 
ex animo anti-semitico inflictas melius apparet et character specialis 
populi iudaici melius enuntiatur. 

3. Pag. 47, lin. 23.' Proponitur lectio: « Memoria insuper dignum 
est salvationem totius populi iudaici partem spei christiani esse... ». 
Verba « adunatio populi iudaici cum Ecclesia » suggerere videntur stu- 
dium Ecclesiae intendentis solummodo conversionem ludaeorum, id 
quod colloquium cum Iudaeis nimis difficile, si non impossibile fa- 


ceret xd. 


4. Pag. 47, lin. 30? Proponitur lectio: « Caveant praeterea, ne 
simpliciter Iudaeis, quae in passione Christi perpetrata sunt, imputen- 
tur ». Haec imputatio enim non tantum iniuriosa est erga ludaeos no- 
strorum temporum, sed etiam erga ludaeos saeculorum praeteritorum. 


Dixi. 


In textu scripto tradito: ! in aula conciliari. ? (Gal. 6, 15). * (Epb. 
2:15) ^ Verba « nova in Christo creatura » non in Eph. 2, 15, sed in Gal. 
6, 15 inveniuntur. * (pag. 47 (7), n. 32, linn. 20 ss.). $ (Rom. 11, 16). 
? (pag. 47 (7), n. 32, lin. 23). * 4. pag. 47 (7), n. 32, lin. 28: deleatur 
verbum «Ideo». Eo quod verbum «ideo» ponitur immediate post lineas in 
quibus agitur de spe Ecclesiae, innui potest Ecclesiam solummodo conversionem 
Iudaeorum intendere. ? 5. pag. 47 (7), n. 32, lin. 30. 

Exc.wus P. D. IULIUS DAEM 
Episcopus Antverpiensis 


Venerabiles Fratres, 


Declaratio de Iudaeis peropportune insistit in spem christianorum 
qui accessum israélitarum ad plenitudinem populi Dei a Christo instau- 
ratum exspectant. luremerito Concilium Oecumenicum christianos ad 

fraternum dialogum cum israélitis invitat, ut mutua cognitio et aesti- 
matio spiritualis patrimonii in dies augeatur. Saepe experti sumus israé- 
litas in Deum eiusque consilium confisos magni facere, quod nos chri- 
stiani eorum salutem cordi habemus atque praesertim de eorum vera 
aemulatione Dei non dubitamus. « Non repulit Deus plebem suam quam 
praescivit » ...', Haec verba apostoli optime sonant in auribus isra&li- 
tarum qui religionem suam in praxim deducunt. 

Reprobamus iniustitias, odia et vexationes et homicidia et « po- 
groms » israélitis facta. Speramus fore ut cesset quaecumque vexatio 
stirpis vel religionis causa illis et aliis iniecta. Christianos honoramus qui 
caritate pleni optimas relationes inter catholicos et israélitas instaurare 
vel fovere conantur. 

Patres conciliares iam animadversi sunt declarationem de Iudaeis 
optatum dialogum fundare in locum quem Israel in consilio divino in 
praeterito obtinuit et etiam in bona religiosa quae Israel et Ecclesia 
in praesenti communia habent. 

Ad nostrum sensum, declaratio de Tudaeis maiorem valorem pasto- 
ralem habere potest, si praeter considerationes historicas et theologicas, 
concreta habitudo christianorum erga nostratum israélitas describitur. 

Declaratio in caritatem multum insistit. Haec tamen caritas? faci- 
lior redderetur si constanter in mente habemus valorem positivum qui 
animae israéliticae huius temporis inest. Nonne hic valor apparet ex 
eo quod credentes israélitae etiam nunc memores sunt foederis populi 
sui et Jahweh? Magni pretii est quod credentes israélitae Dei manda- 
tis fideles esse velint, etiam si dura quaedam ab eis exigantur ..^. In 
coetus suos conveniunt ut sacros libros legant, qui sunt etiam nostri. 
Eosdem psalmos cantant quos nos ipsi cantamus. Multi eorum pericula 
vigentis materialismi optime perspiciunt et deplorant et, in quantum 
in eis est, impugnant. Misericordiam Dei implorant et veniam pro 
peccatis suis petunt praesertim in celebratione diei reconciliationis ...". 
Agnoscunt Deum puniturum esse malos et mercedem retributurum bo- 
nis. Cordi habent exemplum dare fidelitatis erga traditiones suas atque 
magna spe futurorum niti ...". 

Hi diversi valores humani ac religiosi nostris diebus tantopere aesti- 
mati suum momentum babent in determinandis dialogi conditionibus, 
quas tamen in sacros libros fundamus. 

Christianus in sacris textibus antinomiam quamdam apparentem ha- 
bet explicandam. Novum Testamentum nos docet hanc prophetiam Iesu: 
« Dico autem vobis, quod multi ab oriente et occidente venient et re- 
cumbent cum Abraham et Isaac et Iacob in regno caelorum; filii autem 


regni eiicientur in tenebras exteriores... » ...$, 

Hanc tamen monitionem christiani non possunt habere ut ultimum 
verbum revelationis de sorte Israélis. Nam S. Paulus haec habet verba: 
« Secundum evangelium quidem inimici propter vos, secundum elec- 
tionem autem, carissimi propter patres. Sine paenitentia enim sunt dona 
et vocatio Dei » ..". 

Verba Iesu et apostoli referri debent ad realisationem historicam 
consilii divini. E contextu verborum lesu patet, quod Iesus loquitur de 
sequelis immediatis oriundis ex eo quod israélitae Christum ut Messiam 
non agnoverunt. Sed S. Paulus sortem finalem israélitarum, i. e. con- 
summationem in Deo, prae oculis habet, quae quidem gratia Dei ab om- 
nibus hominibus, etiam ab israélitis, attingi potest. Exinde apparet 
quod in relatis verbis non est vera contradictio. Christus non reiecit 
isra&litas a salute aeterna. Vocantur .. sicuti ceteri homines ut a Christo 
in unum corpus coadunentur et domum Patris ingrediantur. Etsi aposto- 
lus deplorat quod israélitae « in lapidem offensionis offenderunt » ...", 
gaudet tamen de misericordia Dei quae salvum faciet omnem Israel. 


« Conclusit enim Deus omnia in incredulitate ut omnium  miserea- 


tur » ns 


Perutile erit, venerabiles Fratres," dialogo christianorum cum israé- 
litis normas sequi quas ipse ^ apostolus in ordine ad habitudinem chri- 
stianorum indicat. 

1. Christianus debet vitare omnem superbiam. E paganismo ortus 
agnoscere debet se esse « oleastrum olivae » et se non ferre radicem sed 
a radice ferri ...". 

2. Christianus debet in mente habere consilium divinum ab aposto- 
lis revelatum. Etsi usque ad praesens tempus Israel non intellexit, dies 
tamen veniet in qua plena Dei misericordia sese exercere poterit ...". 

Christianus huius memor sit, quod israélitae et nos christiani con- 
silio divino ad eandem consummationem impellimur, i. e. ad revelatio- 
nem in communi foedere misericordiae Dei. Hoc consilium divinum se- 
qui nos oportet non aliquo proselytismo inopportuno sed sinceritate 
et humilitate perfecta. Necesse est moveamur eadem tristitia et eodem 
dolore quibus ipse apostolus movebatur cum diceret sese optare « ana- 
thema esse a Christo pro fratribus » ...". 

Venerabiles Fratres, optamus hanc duplicem habitudinem humili- 
tatis et communionis in una spe communi adhuc melius in declaratione 
indicatum iri in lumine doctrinae S. Pauli. Dixi. 


In textu scripto tradito: ! (Rom. 11, 2). ? deest. 3 v. g. in obser- 
vantia sabbati. * Yom Kippur. * Vocatione sua ad meliorem mundum 
impulsi ardenter laborant. $ (Mt. 8, 11-12). 7 (Rom. 11, 28-29). 

* enim. ? (Romz. 9, 32). ? (Rom. 11, 32). ! deest, 7? deest. 
B « Tu autem fide stas; noli altum sapere, sed time. Si enim Deus naturalibus 
ramis non pepercit, ne forte tibi parcat » (Rormz. 11, 20-21). ^ «Nam si tu 


(christiane) ex naturali excisus es oleastro, et contra naturam insertus es in bonam 
olivam, quanto magis ii, qui secundum naturam inseruntur suae olivae? » (Ror. 
11, 24). 5 (Rom. 9, 3), cognatis secundum carnem « qui sunt israélitae quo- 
rum adoptio est filiorum et gloria et testamentum et legislatio et obsequium et 
promissa, quorum patres, et ex quibus Christus secundum carnem...» (Rom. 
9, 4-5). 


Moderator: Proxima congregatio generalis habebitur crastina die, 
hora nona. 


Em.mus P. D. EucENIUS card. TissERANT: Reponatur Sacrosanc- 
tum Evangelium. 

ANIMADVERSIONES SCRIPTO EXHIBITAE 
QUOAD SCHEMA DECLARATIONIS DE LIBERTATE RELIGIOSA * 


1 


EM.Mus P. D. BENIAMINUS cangp. DE ARRIBA Y CASTRO 
Archiepiscopus Tarraconensis 


Multa de ea scribuntur. Ego, omnium minimus, tantum volo dicere 
damna ex tot disputationibus iam incepisse. 

De cetero sufficiat meminisse solum Christum Magistrum esse, et apo- 
stolos, solos quos ipse nominavit, eorumque successores, i. e., Ecclesia ca- 
tholica. Nemo alius ius habet Evangelium praedicandi. 

Proselytismus erit verum flagellum pro Ecclesia Christi. 

In Hispania fructus iam inceperunt: exceptionismus religiosus et etiam 
aliquae apostasiae. 

Mea humilis opinio est ut solutio relinquatur conferentiis episcopalibus 
in singulis nationibus cum approbatione Sedis Apostolicae absque ulla di- 
sceptatione in Concilio. 


2 


EM.Mus P. D. NORMANNUS THOMAS can». GILROY 
Archiepiscopus Sydneyensis 


A quibusdam archiepiscopis et episcopis Australiae quorum nonnulla 
nomina infra subscribuntur, submissa. 

Submissio haec est: ut tota par. 5, n. 30 declarationis, quae nempe inci- 
pit a verbis: « Ius pariter coetibus religiosis competit » usque ad verba: 
«libere eorum Communitati adsocient », a textu declarationis expungatur. 
Rationes sunt: 

1. Iniuria esset divinitus instituto Ecclesiae magisterio admittere com- 
munitatibus religiosis, quae haeresim tradunt, ius competere (imo ius stric- 
tum naturale, uti ex relatione constat) ad suas falsitates propagandas. Num 
Concilium Oecumenicum dicere queat unicuique haeretico ius competere 
fideles a Christo Summo Pastore alliciendi ut eosdem ad pascua venenata 
adducat? 

2. Verum est in hac paragrapho mentionem haberi de iure quo gau- 
dent communitates religiosae alios ad suam persuasionem inducendi per 


* Huiusmodi textus lecti non sunt quia Patres vel, scripto exhibito, loqui 
non petierunt, vel iuri loquendi renuntiaverunt, vel disceptatio clausa est. 

media tantum iusta et honesta, excluso semper « proselytismo ». At vero, 
quis iudex est de iustitia vel iniustitia mediorum quae, teste tristi expe- 
rientia, haud pauci, zelo fanatico, ne dicam quasi diabolico, imbuti, adhibent 
ad fideles praesertim simpliciores et minus doctos (quos Ecclesia a falsis 
prophetis praeprimis protegere debet) in suas partes alliciendos? 

3. Haec paragraphus obnoxia est falsae interpretationis (indifferenti- 
smi etc.). 

4. Verum est propagationem aliarum religionum ab Ecclesia tamquam 
malum tolerandam esse, et ab auctoritate civili permittendam esse dummodo 
juribus aliorum et ideo bono communi non offendat. Vix tamen possit hoc 
a Concilio coram mundo hodierno asseri. Ergo melius esset de hac re nihil 
dicere, asserto tamen iure omnium ad religionem tum privatim tum publice 
colendam intra limites praedictos. 

[Subscripserunt etiam] E. M. O'Brien, arch. Canberra et Goulburn; Mat- 
thaeus Beovich, arch. Adelaidensis; Th. McCabe, ep. Vollongongensis; Patritius 
M., arch. tit. Pelusiotanus; Thomas Cahill, ep. Cairnensis; J. Rodgers, ep. tit. 
Sbidensis; William Brennan, ep. Toowoomba; F. X. Thomas, ep. Geroldton; Leo 
Arkfeld, vic. ap. Wewak, N. G.; Paschal Sweeney, praef. ap. Vanimo N. G.; 
Patrick Farrelly, ep. Lismore; John E. Crawford, ep. tit. Caffensis; A. A. Noser, 
vic. ap. Alexishafen; E. Klein, ep. tit. Echinensis; Bryan Gallagher, ep. Port 
Pirie; Bernardus Stewart, ep. Sandhurst; James P. O'Collins, ep. Ballaratensis; 
John O'Loughlin, ep. Darwin; John Toohey, ep. Maitland. 


3 


EM.Mus P. D. CLEMENS can». MICARA 
Episcopus Veliternus 


« Declaratio » negat licere cuiuslibet religionis professionem impediri: 
« nefas est » (cf. par. 26, pag. 29, lin. 11; par. 29, pag. 31, linn. 18-20; 
par. 29, pag. 31, lin. 41, pag. 32, lin. 13). 

Iamvero historia indubie testatur Ecclesiam praeteritis saeculis nonnum- 
quam rei publicae rectoribus suasisse ut, per poenales quoque sanctiones, 
impedirent quominus acatholicorum cultus et praedicatio inter catholicos 
populos admitterentur iidemque acatholici paribus ac catholici iuribus civi- 
libus fruerentur. 

Ecclesia potest quidem sententiam vel praxim circa argumentum mutare; 
attamen, ad praecavendam malae fidei suspicionem vel accusationem et mul- 
torum fidelium incertitudinem atque difficultatem recte rem percipiendi, 
iuvat sententiae disciplinaeque mutationem ac eiusdem causas palam de- 
clarari. 

Maxime denique novo examini subiiciatur necesse est documentorum al- 
ligatio in pagg. 35-36, ubi textus de antiqua Ecclesia mutili citantur et multi 
alii contra dicentes negliguntur ita ut ex allatis opinio eruatur Ecclesiam 
de libertate religiosa semper sensisse ad mentem « Declarationis ». 


ANIMADVERSIONES SCRIPTAE — DE LIBERTATE RELIGIOSA 613 


« Declaratio » praeterea videtur sibimetipsi non cohaerere quippe quae, 
post largissime affirmatam libertatem religiosam, a nemine impediendam, con- 
cedat: «si in sensus religiosi manifestationibus usus inveniantur perversi 
qui personae dignitati et iuribus aliorum clare noceant, populorum rectores 
secundum prudentiae regulas iis obstent oportet» (par. 29, pag. 31, 
linn. 38-40). 

Iamvero praedicatio doctrinarum religiosarum contra veritatem revela- 
tam et institutio communitatum a vera Christi Ecclesia aberrantium, semper 
sunt actus « perversi », qui baptizatorum dignitati opponuntur et iura laedunt 
eorum qui per falsam hanc praedicationem in errorem inducentur et a vera 
Christi Ecclesia separabuntur. 

Illud etiam animadvertendum est et ipsos Ecclesiae adversarios, falsis 
suis principiis fretos (quibus principiis « Declaratio » in prima parte favet 
plenamque agnoscit libertatem) appellari posse ad assertam limitationem 
hanc ad catholicos insectandos quorum fidem ipsi acatholici dignitati iuri- 
busque hominum contrariam censent. 

Videtur ergo in « declarationem » duos libertatis aspectus confundi sub- 
iectivuà unum, cuiuslibet conscientiae iura defendens; obiectivum alterum 
veritatis communisque boni iura spectans. 


4 


EM.Mus P. D. FRANCISCUS can». SPELLMAN 
Archiepiscopus Neo-Eboracensis 


Cum praesertim in hodiernis adiunctis maxima cura adhiberi debet de 
dignitate personae humanae a Deo creatae et redemptae necnon de iuribus 
et officiis talis personae, schema declarationis de libertate religiosa omnino 
pergratum, Tandem aliquando, non solum acatholici et infideles sed etiam 
ipsi fideles ideam tantum partialem vel etiam erroneam sibi efformant de 
mente Ecclesiae circa personam errantem eiusque ius ad libertatem religiosam. 
Quam ob rem, opportunius videtur ut vindicatio ab Ecclesia huius liberta- 
tis elaboretur et quasi systematice redigatur. Perpulchra dicta de dignitate 
personae humanae eiusque iure in societate ad libertatem in re religiosa, 
de iure in materia religiosa conscientiam sequendi, de valore et considera- 
tione obedientiae conscientiae sincere datae, de exclusione omnis externae 
coactionis in materia religiosa. Similiter, optime notatur quod ius ad liber- 
tatem conscientiae externe exercendam semper et ubique valet et agnosci de- 
bet. Quae omnia verissima sunt necnon christifideles eorumque pastores apud 
homines disparis cultus et diversae religionis degentes vere iuvabunt. 

Utilissime declaratio decernit de catholicorum cooperatione cum eis qui 
non sunt catholici et de relationibus inter Ecclesiam et societatem civilem. 
Simili fere modo ac antea, multi hodierni omnino ignorant quod Ecclesia 
catholica approbat societates civiles modernas quando, in practice ordinanda 

vita civili, libertatem religiosam et aequalitatem politicam asseclis cuiusvis 
religionis tribuendam esse statuunt vel etiam quod secundum mentem Eccle- 
siae status civilis nequit imponere civibus professionem determinatae religio- 
nis tamquam conditionem ut pleno et integro iure vitae nationali et civili 
participare valeant. Ecclesia solummodo desiderat statum esse impartialem 
et benevolum erga omnes qui in re religiosa dictamini suae conscientiae 
obediunt. 


5 


Exc.mus P. D. ALOISIUS ALONSO MUNOYERRO 
Archiepiscopus tit. Sionensis 


I. Die 23 huius mensis, em.mus card. Ruffini aliquam emendationem 
proposuit in paragrapho ultima n. 29, pag. 32, qui incipit: « Publicae rei 
moderatores », etc. et finit his verbis: « difficultates ponantur ». 

Maximam gravitatem concessit huic dispositioni, videns inter consecta- 
ria, ruinam concordatorum inter Sanctam Sedem et Gubernia civilia. 

Certo certius, huic praescripto tenentur obedire moderatores catholici, 
non vero illi moderatores qui extra Ecclesiam sunt. Catholici tenebuntur 
libertatem religiosam « efficaciter tueri », et, quod est amplius, « apte promo- 
vere ». Catholici illarum nationum ubi Unitas catholica viget et Concor- 
datum habent cum Sede Apostolica, si verbis attendamus citatis, si praecepto 
illi obedire velint, ut debent, Concordatum rumpent et unitatis catholicae 
sacrificium facient, si illa fruuntur. 

Hic erit casus Hispaniae: unitate catholica gaudet a saec. vir, tempore 
Recaredi. Tolerantiam habuit cum iudaeis per multa saecula. Tolerantiam 
habuit et habet cum protestantibus, quibus legem parat quae iura ipsorum 
tueatur quin unitati catholicae valedicat. Vi huius unitatis religio catholica 
viget in 22 Republicis Americae et in Insulis Philippinis. Huic religioni hispa- 
norum debetur quod religionis catholicae remanet in regionibus protestan- 
tium. Illi etiam debetur magna ex parte Concilium Tridentinum, victoria 
super mahumetanis in Hispania et in loco dicto Lepanto, etc. His temporibus 
magna et unica victoria contra Communismum in Hispania obtenta fuit. 

Alia ex parte, protestantes (cum iudaeis et mahumetanis non est pro- 
blema) sunt tantum, inter hispanos et extraneos, 30.000 (numerus admissus 
ab omnibus), ex quibus hispani sunt dumtaxat 15.000. Hi in maiori parte 
capti sunt vi proselytismi, et conditionem socialiter humilem non excedunt. 

Reverendissimi Domini, oro ut prae oculis habeantur haec ad vitanda 
mala quae praedici valent si Gubernium hispanum Concordati cessationem 
decidit et libertatem promovet in re religiosa, ut in schemate proponitur. 

Propono igitur: 1. dicatur « Publicae rei moderatores ex alia parte te- 
nentur ius personae ad libertatem in re religiosa opportune et efficaciter tue- 
ri», remotis verbis « apte promovere » quia esset absonum et scandalosum 
invitare moderatores ut se in missionarios liberales convertant. 

2. Addatur altera paragraphus, videlicet, sic: « Moderatores autem 
catholici illarum nationum quae Concordatum habeant cum Sede Apostolica, 
antequam ad rem religiosam ordinandam procedant, si casus ferat, consulant 
oportet hierarchiam ». 

Ita adimpletur quod Pius XII dicit in Allocutione ad iuristas italos, 6 de- 
cembris 1953. 

Etiam Ioannes XXIII verba habet ad hunc respectum in Encyclica Pa- 
cem in terris in pag. 31 A.A.S. Dicit: « Neminem enim praetereat oportet 
Ecclesiae ius itemque officium, non solum fidei morumque doctrinam tutari, 
sed etiam auctoritatem suam apud filios suos in regione rerum externarum 
interponere, cum diiudicare opus est quomodo doctrina eidem sit ad effec- 
tum deducenda ». Ex quibus verbis clare apparet eadem principia eamdemque 
doctrinam non semper eodem modo ad effectum esse applicanda. 

II. Alteram emendationem propono relate ad verba schematis, pag. 52, 
linn. 38-43. 

Si verba quae libertatem concedunt propagationis in re religiosa non 
tollantur, ut opus esset (errorem enim et malum in eadem linea ponere ac 
veritatem et bonum, offensivum est Deo, et fidelibus scandalum gignit), ne- 
cesse est illam limitationem addere quam Ioannes XXIII adhibet, scil. « mo- 
rali ordine communique omnium utilitate servatis » (Enc. Pacem in terris: 
A.A.S., 55, pag. 260). 

III. Nisi has et alias fortasse emendationes servet Commissio, Ecclesia 
gravissimum onus in se suscipit, compromissum acquirendo in facie mundi, 
respectu libertatis religiosae cum gravissimis consectariis; dum moderatores 
rei publicae non catholici, liberi a praecepto Ecclesiae nostrae poterunt agere 
iuxta ideologias et convenientias politicas factionum quae auctoritate pu- 
blica potiantur. Ecclesia fugere videtur martyrium, et tamen martyrium 
semper in Ecclesia aderit. Recurrere ad O.N.U. magna erit simplicitas. 

Post hunc schema discutienda est declaratio de ludaeis. Mihi videtur 
opportunum et libenter adhaereo. Videatis, quaero, phaenomenum quod 
dabitur si declaratio de libertate religiosa non adhibet emendationes oppor- 
tunas: ex una parte magna laetitia erit, inter iudaeos et protestantes; ex 
alia luctus et scandalum in regionibus catholicis, inter illas personas prae- 
sertim maioris pietatis et apostolatui addictas. Item Ecclesia, scienter et vo- 
lenter acceptet censuras quae praevidet sibi obventuras ex decreto de iudaeis; 
et ad catholicos, qui religionem catholicam servarunt magnis cum sacri- 
ficis, Concilium videretur non attendere, dolorem ipsorum non considerans 
et fortasse, Deus avertat, defectiones a fide propter scandalum secuturas. 

Ignoscite mihi, dilectissimi Patres, Praelatus hispanus sum. Praeses etiam 
sum Commissionis Ortodoxiae et Moralitatis. Nihil mirum vobis erit si has 
considerationes ad Commissionem vestram retuli. 

Deus Vobis adsit in labore cui incumbitis, 

Exc.mus P. D. ALFREDUS ANCEL 
Episcopus tit. Myrinensis, aux. Lugdunensis 


Non mihi videretur bonum si disputatio nostra clauderetur in ambigui- 
tate. Multos enim audivi vere anxios de re quam disputavimus. Ex una parte 
quasi omnes consentimus normis practicis quae in textu continentur; ex alia 
autem parte, debilitatem sentimus fundamenti in quo innituntur hae regu- 
lae practicae. 

Quid respondissemus, si moderatores a nobis petiissent utrum textus 
noster possit denuo praesentari Concilio cum quibusdam tantum emenda- 
tionibus, an debeat penitus recognosci? 

Unde petii verbum, cum spe aperiendi viam quae forsan ad solutionem 
problematis nostri ducere posset. Nihil autem ex iis quae vobis dicam vere 
novum est. Unice quaesivi, ex textu nostro atque ex iis quae in aula audivi, 
quasi synthesim novam efformare. 

Mihi videretur omnino necessarium redigere novum prooemium tribus 
constans propositionibus. 

Primum recoleretur quod ab em.mo Ottaviani et exc.mo Parente dictum 
est de iure supremo quo gaudet ipsa veritas. De hoc enim immutabilem ha- 
bemus doctrinam in Ecclesia. Affirmaretur ergo officium quod omnibus ho- 
minibus imponitur quaerendi veritatem eique adhaerendi necnon secundum 
veritatem ambulandi. Quod officium adhuc maius est, quando Deus Ipse 
sese manifestat per Revelationem. Tunc omnes debent fideliter adhaerere 
Ei et omnibus quae nos docuit. 

Inde reiiceretur tanquam « deliramentum » ut aiebat Gregorius XVI, 
theoria eorum qui conscientiam humanam tanquam normam supremam veri- 
tatis et moralitatis adstruerent. Insuper pro omnibus hominibus postularetur 
libertas seu ius adhaerendi veritati, corde et opere, in re religiosa et morali. 

At non sufficit loqui de officio et de iuribus consequentibus i5 ordine 
obiectivo. Etenim, ut praeclare nobis recoluit exc.mus Colombo, rationem ha- 
bere debemus de modo agendi concreto personarum, quae non possunt mo- 
raliter agere, nisi »ediante conscientia. Unde debemus agnoscere, in homi- 
nibus, ius quaerendi personaliter veritatem, quae inquisitio non potest fieri 
sine periculo erroris. Hic proinde habetur alius aspectus libertatis religiosae 
quae, et ipsa fundatur in ordine obiectivo, sed exercetur in ordine personali. 
Tunc conscientia nullo modo consideratur tanquam norma suprema sed, 
secundum constantem doctrinam Ecclesiae, tanquam norma proxima cui sem- 
per oboedire tenemur. Unde ius et officium coram Deo habemus, vivendi 
secundum veritatem quam invenimus, atque aliis eam communicandi. 

Tandem aliqua in prooemio dicenda erunt de « dimensione historica », 
ut aiunt, problematis nostri, sicut optime eam ostendit nobis exc.mus Garrone. 

His in prooemio positis, securo praesentare poterimus normas practicas 

quae, ex his quae in textu et in Aula dicta sunt, in tribus numeris poterunt 
inscribi. 

1. Quod ad evangelizationem pertinet. Certo tenemur, ex praecepto Do- 
mini, Evangelium omnibus annuntiare, sed modo qui libertatem religiosam 
uniuscuiusque, in secundo sensu, omnino veretur. Hoc autem semper Eccle- 
sia docuit. Unde possumus et hanc doctrinam recolere et nostros defectus 
quos historia narrat deplorare et alios invitare ut eodem modo agant in 
communicanda doctrina sua. 

2. De modo agendi societatis civilis: Societas civilis ra£ionem certo ba- 
bere debet iurium et officiorum quae hominibus competunt, sed odo qui 
ei convenit. Certo fovere debet civibus adimpletionem officiorum suorum sed 
semper observando libertatem civilem qua frui debent in vita sua, salvis sem- 
per exigentiis boni communis. 

Exinde deducitur a societate civili excludendam esse omnem discrimina- 
tionem ratione religionis. Insuper societas civilis nullo modo potest repri- 
mere inquisitionem veritatis religiosae neque ipsam vitam religiosam; neque 
valet societas civilis iudicare de veritate aut de errore, et intervenire non 
potest nisi in quantum propagatio erroris aut pravitas morum contrariae es- 
sent debitis exigentiis boni communis. Pro tuenda tandem libertate religiosa, 
societas civilis prohibere potest usum mediorum qui hanc libertatem vere 
laederet. 

3. Aliqua tandem dicenda essent de libertate religiosa in relationibus 
inter homines. Tria praecipue, ex his quae iam dicta sunt, notanda mihi 
videntur: 

4) Numquam nobis licitum est iudicare de rectitudine conscientiae ho- 
minis in quaerenda veritate aut in ea annuntianda. Unde omnes honorare 
debemus, etiam qui non eamdem fidem profitentur. 

b) Periculum indifferentismi sedulo vitandum est. Unde in societate 
sic dicta plurali, magis tenentur homines ad studia perficienda in re religiosa 
et ad vitam authentice ducendam, secundum exigentias veritatis. 

c) Neque possumus remanere indifferentes circa proximos nostros, si 
non plena gaudent veritate. Unde, ex una parte, cum eis gaudebimus de veri- 
tate religiosa aut morali quam iam possident; ex altera parte, sive testimo- 
nio vitae, sive testimonio verbi annuntiare eis possumus et debemus, cum 
omni reverentia, in mansuetudine et caritate, thesauros quos recepimus, 
etiamsi non satis secundum veritatem ambulamus. 


E 
Exc.qmus P. D. ANTONIUS ANOVEROS ATAUN 


Episcopus Gadicensis et Septensis 


In n. 29, linn. 20-28, ubi sermo est de publico exercitio libertatis reli- 
glosae, transitus ex ordine interno ad ordinem externum manifeste signifi- 
catur sine argumentis gravibus, sine doctrina magisterii pontificii, qua fulcia- 

tur talis affirmatio; « quum libertas religiosa elemento essentiali privare- 
tur et inanis evaderet, si publice exerceri non posset ». 

Oportet accurate distinguere et exordiri incipiens a simplicioribus affir- 
mationibus iuris naturalis, quibus ad certas conclusiones applicationesque 
ducamur. 

Adfirmationes iuris naturae. 

1. Deum inter et hominem quidam extant respectus, cum Deus sit 
principium et finis hominis, necessarii et inviolabiles, qui vitae religiosae vel 
religionis usu exprimitur. 

2. Hae relationes cum Deo, ab Ipso significantur ope revelationis veri- 
tatum, tum ordinis naturalis, tum ordinis positivi. 

3. Habere cum Deo alias relationes seu respectus ab his quas ipse Deus 
ostendit, exire e veritate est, quod quidem errorem profiteri vocatur. 

4. Minime negandum est, quamquam homo satagere debet ut sua vita 
veritati divinae aptetur, hominem habere dictamen propriae conscientiae ut 
ultimam necessariam regulam actionis. 

5. Hoc vero conscientiae dictamen, aut veritati aut errori conformari 
potest. Si tamen error sit invincibilis, conscientia erronea est norma secura, 
et, ut vera tenenda et sectanda in ordine religionis. 

Conclusio. Oportet, et cum obligatione quidem, hominem, dictamen suae 
conscientiae sincerae attendere, sequi et executioni mandare in praxi suae 
vitae religiosae, quamvis veritati non aptetur. 

Nemini licet coercere ius hominis suae sequendae conscientiae, et certae 
religionis exercendae. Homo sui iuris est. Ita intelligenda est libertas homi- 
nis, religionis vel conscientiae. 

Applicationes. 

1. Libertas veligiosa privata vel interna. Apertum est omnes homines 
ea frui; principium est clare ex praefatis deductum. 

2. Libertas religiosa publica. Anceps et periculosus est transitus ex or- 
dine interno ad ordinem externum, eoque summa cura haec sunt perpen- 
denda: 

4) Libertas externe profitendi propriam religionem in suis ecclesiis 
et communitatibus, etiam publicis manifestationibus, ius est illius qui veram 
religionem amplectitur, eiusque etiam qui falsae adhaeret, dum periculum 
non sit ut alii a vera religione secedant. 

b) Libertas mediis licitis propriam religionem externe propagandi: si 
vera est religio, proprium est ius. Si vero falsa, nullum est ius. Et rationes 
expono. 

1) Nullum sibi ius error sumere potest ut publice divulgetur, quam- 
vis bona fides ei tribuatur. Ius semper veritati adstat. Ius in veritate fundatur. 
Contrarium duceret in lugendum relativismum. Nimis saepe tamen ferenda 
et toleranda videtur positiva erroris propagatio, cum ex eo potiora expectan- 
tur bona, vel mala maiora vitentur. Cum igitur loquatur de libertate propa- 
gationis, bene intelligatur loqui de tolerantia cultuum falsis religionibus. 

2) Genuina boni communis conceptio eo nos ducit ut quandam 
eventorum congeriem et vitae socialis conditiones admittamus, quibus homo 
invenit necessatia ut suam personam plene et perfecte evolvat, maximeque 
proprium spiritum. Sed intelligentia plane perficitur possessione veritatis 
obiectivae. Bonum igitur commune ius errori diffundendo tribuere nequit. 
Tantummodo et unice potest permitti vel tolerari erroris propagationem, ut 
minus veritas patiatur. 

3) Ex hoc deducitur nullum ius esse ei qui falsam religionem am- 
plectatur, ad eam propagandam, quamvis interdum ea propagatio tole- 


randa sit. 
8 


Exc.mus P. D. XAVERIUS M. ARIZ HUARTE 
Episcopus tit. Baparensis, vic. ap. Portus Maldonadi 


N. 25. Prooemium. 

Neminem fugit momentum esse maximum huius problematis, quod tam 
fortiter mentes hominis hodierni perturbat. Inde peropportunum videtur 
quod Concilium specialem attentionem ad ipsum convertat ut mentem Ec- 
clesiae illustrando proponat, doctrinam ad captum hodiernorum  accom- 
modando in speciali applicatione ad circumstantias societatis actualis. 

Sed primum quod occurrit notandum iam in initio verborum prooemii 
est ratio tam partialis et nimii opportunismi, quae affertur, tamquam moti- 
vum proponendi hanc declarationem et in hoc loco: Quia est « conditio 
omnino necessaria ut dialogus oecumenicus haberi possit », lin. 4, i. e., « ad 
contactus et relationes pacato animo instaurandos inter christianos », lin. 3. 
Haec tamen motivatio non congruit cum contextu toto declarationis. In ipso 
enim principia et normae generales formulari intenduntur « de iure personae 
et communitatum ad libertatem religiosam », ait titulus subiacens. Et in 
toto eius decursu omnes coetus religiosi, etiam non christiani, omnesque 
professiones religiosae conscientiae, non exclusa negativa atheismi, compre- 
henduntur. Non ergo huiusmodi declaratio debet determinari solo scopo 
practico Oecumenismi, qui se refert ad confessiones christianas. Nisi haec 
ratio dogmatica significet eamdem cum illis doctrinam, et tunc magis incon- 
gruum apparet. Nam sicut Oecumenismi principia nequeunt eadem Ecclesiae 
catholicae et aliorum christianorum esse, ita nec circa religiosam libertatem, 
quam protestantes ex libero examine sub omni aspectu plenam proponunt. 

Quare videtur cum aliis hanc declarationem iam extra locum proprium 
esse, et remandari debere ad schema XIII: de Ecclesia im mundo buius tem- 
poris. Ibi enim esset proprior locus ut, intra ceteras rationes praesentiae Ec- 
clesiae in mundo hodierno, etiam definiantur iura generalia conscientiae reli- 
giosae personae humanae, uti iam n. 12 ibi basis habetur. 

Adhuc tamen rationes fortiores sunt ut textus praesens declarationis 
non recipiatur tamquam basis disceptationis. Sit prima generalis, defectus 

ordinatae compositionis, cum nec facile sit in eo perspicere ordinationem de- 
bitam paragraphorum, aut nexum logicum assertionum. Ita, ea quae dicuntur 
nn. 27 et 28 logice veniebant in priori textu immediate post Prooemium ad 
significandum scopum pastoralem ac propriora fundamenta theologica huiusce 
declarationis. Textus vero novus initium sumit cum n. 26 in quo, iuxta rela- 
tionem, exhiberi intenditur « accurata et exacta notio » libertatis religiosae 
ad praecavendas confusiones. Reapse autem continet substantiam totius de- 
clarationis seu principium omnimodae libertatis religiosae, quam ex abrupto 
textus proclamat, magis imitando declarationem absolutae libertatis religio- 
sae ab O.N.U. factam (Declaratio universalis iurium personae humanae, 
artt. 18, 19) quam recolendo et profitendo doctrinas evangelicas. 

Declaratio amplius evolvitur et finitur nn. 29-31, in quibus saepe re- 
petitae occurrunt eaedem assertiones et phrases. Inde duae interiectae para- 
graphi, nn. 27-28, quae recolunt aliquos textus S. Scripturae quaeque ideo 
aliquid evangelicum continent, potius videntur interrumpere discursum. 

Sed iam ad sensum textus veniendum, ipsum analysi submittendo. Ad 
quod ordinate faciendum necessario colligere debemus praecipua assertionum 
capita, in unum trahendo plures textus qui dispersi inveniuntur. 

1. Nosio libertatis religiosae. 

Statim describitur terminus in secunda sententia, n. 26, linn. 9-11: « Ius 
ad libertatem religiosam in societate vi cuius homines religionem suam pri- 
vatim et publice exercere valent nec ulla coactione ab ea exercenda pro- 


hiberi possunt ». 

Haec libertas deinceps continuo explicatur, et quidem tamquam « stric- 
tum ius », n. 29, pag. 31, lin. 4, pertinens ad « suprema iura » personae, 
linn. 24, n. 31. Et eius ambitus amplissime patens describitur, nam, quantum 
ad materiam vel obiectum, infra dicitur comprehendere non modo manifesta- 
tiones religiosas privatae personae, eiusque opiniones, verum et omnes ritus 
publici cultus omnesque activitates cuiusque coetus religiosi cuiuscumque 
religionis, n. 29, pag. 31, linn. 21-27. Expresse insuper asseritur, quantum 
ad extensionem personarum et cultuum, hanc « libertatem religiosam non tan- 
tum a christianis et pro christianis, sed ab omnibus et pro omnibus homini- 
bus et coetibus religiosis in societate humana observandam esse », n. 29, 
pag. 20, linn. 34-36. Haec extensio universalis saepius repetitur, n. 26, 
linn. 23-24, n. 31, pag. 33, lin. 14. Consequenter dicitur etiam indistinctim 
comprehendere omnes religiones, nam singuli homines ubique terrarum 
« religionem suam » possunt liberrime exercere (n. 26, lin. 10; cf. n. 29, 
pag. 51, lin. 23). 

Iamvero baec notio libertatis religiosae omnimodae et universalis, ne- 
dum est aliena a Magisterio Ecclesiae, verum adversatur declarationibus re- 
centiorum Pontificum: a) Imprimis est aliena a genuino textu Enc. Pacem 
in terris, a quo inspirationem immediate recipit et plura verba materialiter 
desumit. Nam textus praedictus sic sonat: « In hominis iuribus hoc quoque 
numerandum est, ut et Deum, ad rectam conscientiae suae normam, vene- 

rari possit, et religionem privatim publice profiteri » (4.A.$., 55 [1963], 
pp. 260-1). Sed ex contextu apparet Pontificem hic proclamare ius aliquod 
naturale et absolutum, proinde et obiectivum, in aliqua norma universali 
veritatis innixum. Inde ius agitur ad religionem in generali, seu ad Deo 
cultum tribuendum iuxta normas rectitudinis rationis in ordine naturali, 
et ex consequenti in ordine actuali ad cultum christianum in Ecclesia. Id 
quod manifestius fit ex locis immediate adductis tum Lactantii, appellantis 
ad veram religionem, non ad paganas, tum praesertim Leonis XIII, Enc. L;- 
bertas, qui patenter loquitur de sola religione in Ecclesia. Redactores autem 
declarationis textum Ioannis XXIII consulto truncaverunt, scribentes in prae- 
cedenti sententia directiva « secundum dictamen conscientiae », omissa voce 
recta, quae indicat conscientiam veram seu conformem regulae obiectivae, 
et inde interpretantes hoc ius in ordine subiectivo atque de qualibet religione. 

Similiter in Documentis aliorum Pontificum libertas religiosa numquam 
talem sensum habuit, tamquam ius ad isdifferenter exercendum quemlibet 
cultum religiosum, sed ut ius libere exercendi verum christianum cultum. 
Nam, uti pernotum est, Gregorius XVI Enc. Mirari vos (DENz. 1615-14) 
et Pius IX, Enc. Quanta cura (DENz. 1690-91) « libertates conscientiae et 
cultuum » tamquam liberum ius externe profitendi et publice exercendi reli- 
giones cultusque falsos, vocarunt libertates perditionis ac « deliramenta », 
illasque dixerunt contrarias revelatae doctrinae. Eamdem  reprobationem 
suam fecit Leo XIII Enc. Im;ortale Dei (DENz. 1867-1878). Idem S. Pon- 
tifex Enc. Libertas, probe distinguens inter libertatem conscientiae in sensu 
quo aeque liceat colere Deum in qualibet religione, atque libertatem con- 
scientiam ad exercendam veram lesu Christi religionem, nullo impediente, 
hanc vindicavit tamquam ius et officium societatis, illam vero reprobavit, 
immo et atheismo parificavit, dicens: « Quamobrem Deum civilis societas, 
quia societas est, parentem et auctorem suum cognoscat necesse est... et 
colat. Vetat igitur iustitia, vetat ratio atheam esse, vel, quod in atbeismum re- 
cideret, erga varias, ut loquuntur, religiones pari modo affectam civitatem, 
eademque singulis iura promiscue largiri » (Acta Leomis XIII, 8 [1888], 
pp. 237-38). 

Pius XI itidem proclamavit « libertatem conscientiarum » ad verum 
cultum, denuo eam distinguens a « libertate conscientiae » sequendi religio- 
nem quam homines maluerint, ipsam damnando (Enc. Nor abbiamo bisogno: 
A.A.S., 23 [1931], pp. 301-302). In quo sensu debent intelligi ea quae 
leguntur in altero eius documento Mit bremnmender Sorge, declarante « ius 
inalienabile hominis credentis » ad confessionem et exercitium eius fidei. Ex 
contextu et circumstantiis liquet agi de iure ad veram Iesu Christi religionem. 

Pius vero XII, qui prius « inter fundamentalia iura personae » colloca- 
vit: «il diritto al culto di Dio, privato e pubblico, compresa l'azione cari- 
tativa religiosa » (Alloc. Cos sempre: A.A.S., 35 [1943], p. 19) evidenter 
hoc intellexit de iure tum ad cultum religiosum in generali, tum ad reli- 
gionem veram, cum et alias solemniter vindicans libertatem Ecclesiae, eam 

parificat cum ipsa humanae conscientiae libertate, dicens: « Qui vero Eccle- 
siae libertatem bumanaeque conscientiae iura conculcare temerario ausu eni- 
tatur, tandem aliquando intelligant civilem quamlibet consortionem, szb- 
lata religione... consistere numquam posse... Atque adeo debita ubique 
restituatur Ecclesiae libertas » (Alloc. Im boc sacrum: A.A.$., 41 [1949], 
pp. 44-45). 

Denique, in notis relationis adducitur locus Pauli VI, qui vehementer 
dolet et reprobat « religiosam libertatem » esse conculcatam in quibusdam 
nationibus: « Ob huiusmodi dolores quanta afficimur tristitia, et quam vehe- 
menter dolemus cum cernimus in quibusdam territoriis re/zgiosaz libertatem, 
sicut et alia praecipua hominis iura, opprimi eorum principiis et artibus, 
qui opiniones a suis diversas de re politica, de hominum stirpibus, de cuius- 
vis generis religione non tolerant... » (Alloc. sd Patres Conc.: A.A.S., 55 
[1963], pp. 855-856). Sed, quare locus truncatur a suo contextu, in quo 
evidenter est sermo de libertate exercitii religionis catholicae, tot modis op- 
pressae et vexatae in terris sub ditione communismi positis? Nam verba 
praecedentia fortiter appellant ad hanc persecutionem Ecclesiae et catholi- 
corum: « Ubinam sunt nostri Fratres ex iis Nationibus, ubi Ecclesiae bel- 
jum indictum est? Atque in quanam condicione religio versatur?... de in- 
genti fidelium multitudine, qui ob invictam suam erga Christum et Ecclesiam 
fidelitatem ... oppressionibus sunt obnoxii? ». Postea autem paragraphus sic 
finitur: « Ut tandem desinant animum gerere catholicae religioni sine causa 
infensum. Catholicae enim religionis asseclae non inimici vel infidi, sed potius 
honesti et operosi cives nationis, ad quam pertinent, sunt habendi ». Decla- 
ratio igitur immerito huic textui tribuit suam novam notionem libertatis reli- 
giosae, ut comprehendentis aequum ius ad praxim cuiuslibet falsi cultus. 

Ex illis aliisque multis concluditur documenta Magisterii illam liberta- 
tem agnovisse et vindicasse, quae venit ius inviolabile ad libere exercendam 
veram religionem catholicam, et quandoque etiam ius naturale ad cultum 
Dei in communi, ita ut non liceat religionem penitus opprimi aut deleri 
aliqua potestate humana. Falso ergo et contra praedictam doctrinam, decla- 
ratio introducit novam notionem libertatis religiosae, ut significantis ius 
aequa lance exercendi quemlibet cultum religiosum, non exclusa idololatria 
et polytheismo. Nonne hoc sonat totalis indifferentismus, saltem practicus? 


2. Fundamentum praedictae religiosae libertatis. 

Ponitur in sententia praecedenti, seu prima, n. 26, linn. 6-9: « Homines 
ad imaginem Dei formati et ad consortium divinae naturae vocati officium 
et honorem habent ut, secundum dictamen conscientiae, voluntatem Crea- 
toris et Salvatoris in re religiosa sequantur. Izde exoritur ius ad libertatem 
religiosam »... 

Quod haec assertio statuatur ut principium, patet ex insistenti repeti- 
tione eius, ex quo ut consequentia trahitur libertas religiosa. Sic statim reco- 
litur, n. 26, lin. 14, haec vocatio divina ut finis libertatis religiosae. Et prae- 
sertim n. 29, pag. 30, linn. 38-39, pag. 31, linn. 1-2 amplius repetita expli- 

catur, tamquam praemissa et ratio deducendi ius libertatis religiosae in pu- 
blica societate: « Vocatio autem divina, quae homini iter ad Deum et salutem 
in Deo assequendam aperit atque praescribit, maximam personae humanae 
dignitatem constituit. Quapropter in sociali convictu libertas sequendi hanc 
vocationem »... 

Et indubie vocatio haec divina intelligitur unica vocatio hominum in hac 
oeconomia salutis, i. e., ad « consortium divinae naturae », seu ad vitam 
supernaturalem in Christo. Nam in fine iterum ipsa appellatur « suprema ac 
sanctissima vocatio » n. 31, lin. 24. 

Iam vero in hoc toto adest aequivocatio et confusio maxima. Sane ex offi- 
cio libere tendendi ad finem ultimum infertur dignitas personae humanae 
atque eius iura relate ad omnia media. Sicut ex vocatione ad finem superna- 
turalem in Christo oritur dignitas maxima hominis christiani atque ius su- 
premum libere exercendi religionem catholicam in Ecclesia, quae unicum 
aptum medium est ad salutem aeternam. 

Sed quo pacto inde deduci possit libertas religiosa tamquam aequum ius 
ad omnes religiones et cultus falsos exercendos? Hoc est mysterium, ne di- 
cam maxima incongruentia et falsitas. Nam praedicti cultus et religiones non 
sunt media instituta ad salutem aeternam habendam, praeter elementa quae 
ex Ecclesia in aliis christianis confessionibus habeantur. Igitur ad dictam 
consequentiam eruendam, ut declaratio facit, opus esset admittere omnes re- 
ligiones legitimas et aeque volitas a Deo, ut media apta ad salutem christia- 
nam habendam. Sed hoc est indifferentismus religiosus! Insuper concedere 
consortium hoc vitae divinae constituere vocationem connaturalem homi- 
nis. Et boc esset naturalismus, sive rationalisticus, sive hodierni existentia- 
lismi. Uterque implicite negat totum ordinem supernaturalem. 

Igitur ex principio quod extollitur, si bene perpendatur, solum sequitur 
verae catholicae religionis, ut Pontifices asserebant. 


3. Conscientiae subiectivae primatus. 

Sed forsan dicet quis nos in hac interpretatione excessisse, quae quidam 
solum valida est pro ordine obiectivo; dum praedictum principium cum sua 
declaratione absolutae libertatis asseritur in ordine conscientiae subiectivae. 
Statim enim declaratio affert hoc secundum principium ordinis obiectivi, 
n. 26, linn. 16-21. In quo admittitur tota traditionalis doctrina de conscien- 
tia humana quae nullatenus est independens a Deo, sed quod homini officium 
incumbit veram religionem inquirendi et « rectam: sibi de rebus religiosis 
conscientiam formandi », lin. 19, nec ideo libere religionem amplecti quam 
maluerit, sed veram. Proinde « recta conscientia » est sola efformata secun- 
dum normas obiectivae et divinae veritatis. Quod quidem assertum dein 
amplius evolvitur, n. 29, pag. 31, linn. 7-10, ubi asseritur quod dicta voca- 
tio omnesque relationes ad Deum subiciuntur normae obiectivae et absolu- 
tae Legis divinae. Unusquisque obligatur omni studio hanc divinam ordina- 
tionem cognoscere atque ei se conformare. Áttamen hunc ordinem divinae 

voluntatis accipit homo per dictamen conscientiae, quae saepius errore in- 
vincibili laborat, linn. 11-20. 

Haec doctrina est verissima et satis superque nota. Difficultas vero 
est in eam concordando cum principio universalis libertatis religiosae. Vide- 
tur potius /era iuxtapositio utriusque principii, et quod hoc secundum, quod 
prius enuntiari debuisset utpote promulgans ordinem obiectivum, cui con- 
scientia subiectiva se conformare debet, nullum exerceat influxum in illud 
subiectivae conscientiae. 

Hoc quidem apparet, nam ordo ille subiectivus sequendi voluntatem di- 
vinam « secundum dictamen conscientiae » (ideoque non rectae, sed prout 
de facto est in qualibet persona) ita universalis supponitur ut sine addito in- 
ferat ius ad plenam libertatem omnium religionum. Et sic consideratur haec 
libertas in decursu declarationis, prout de facto se extendit ad omnes coetus 
religiosos. 

Igitur, impressio non vitatur quod in tota declaratione a priori supponitur 
omnes bomines aberrantes a religione catholica esse in bona fide. Nam om- 
nibus, christianis et non christianis, aeque tribuitur « verum strictum ius », 
pag. 31, lin. 25, ac « libertas adimplendi ritus propriae religionis », pag. 51, 
lin. 25. Et continuo inculcatur hoc « ius ad libertatem religiosam ubique et 
ab omnibus observandum esse » (pag. 33, lin. 14; pag. 30, lin. 36). Et hoc 
nonnisi ex principio posito quod omnes isti per errorem non percipiunt obli- 
gationem legis divinae amplectendi veram religionem. Nullibi enim fit di- 
stinctio inter conscientiam culpabilem, errore vincibili et mala fide gravatam, 
atque inculpabilem, invincibili errore laborantem; sed in proprio loco dum- 
taxat dicitur quod qui dictamen conscientiae prudenter efformando « in er- 
roneam interpretationem incidat », sincere etsi inscie Deo oboedit et aequo 
honore ac iure est dignus (n. 29, pag. 31, linn. 11-21). 

Consequenter omnes errantes in re religiosa essent universaliter in bona 
fide, nullumque esset amplius peccatum haeresis, vel infidelitatis vel apo- 
stasiae (quidquid definiat in contrarium Conc. Vaticanum I, DENz. 1794, 
1815), immo nec ipsius a£beismi, in quo pariter homines supponuntur sin- 
cere sequi « dictamen suae conscientiae ». 

Haec « conscientia subiectiva sincera » — quo termino intelligitur omnis 
conscientia erronea, sive invincibili, vel vincibili et crasso errore — ita prae- 
valens supponitur in mundo ut plane locum sumat ordinis conscientiae rectae 
et legis divinae, atque ipsum azzullet. 

Sed praedicta suppositio, tam enormis et inaudita, certe adversatur 
S. Scripturae et doctrinae Ecclesiae, immo principiis ethicae rationalis et chri- 
stianae moralis. Nonne pagani antiqui erant, saltem plurimi, hac ratione bona 
fide colentes Deum? Et quare S. Paulus illos omnes damnat de peccatis ido- 
lolatriae ceterisque aliis, « ita ut sint inexcusabiles »? (Rom. 1, 20; cf. 1, 
17-32). Ipsimet pagani damnabant, ut maximo crimine obnoxios, suspectos 
de atheismo. Et Ecclesia semper damnavit de culpa paganismum et paganos 

ipsos, et generaliter damnabat haereticos, saltem omnes apostatas, actu defi- 
cientes ab Ecclesia. 

Enimvero, iuxta inconcussa principia moralia, conscientia subiectiva non 
est 40r/z4 de se recte agendi, nisi conformetur ordini obiectivo legis. At 
quamvis illa invincibiliter erronea excuset, immo etiam subiective obliget, 
sed hoc per accidens et in casibus particularibus occurrit. Principia enim 
moralia per se nota sunt omnibus. Idem dicendum de principiis legis natu- 
ralis, saltem in praeceptis circa opera externa. Nemo enim committens de- 
licta homicidii, furti, vitabit coactionem poenasque auctoritatis, allegando se 
hoc fecisse iuxta conscientiae dictamen. Nam leges non parcunt « obiectori- 
bus conscientiae » qui ex hoc recusant legi obedire. Iamvero, revelatio chri- 
stiana patenter omnibus praedicatur, modo ad captum mentis tum antiquo- 
rum tum modernorum accommodato. Et Vaticanum I declaravit motiva cre- 
dibilitatis revelatae religionis, maxime prout in Ecclesia elucent, tam irrefra- 
gabiles esse, quae faciunt « evidentem fidei christianae credibilitatem » (DENz. 
1794). 

Haec argumenta denuo enumerans Leo XIII Enc. I;ortale Dei, assere- 
bat: « Vera autem religio quae sit, non difficulter videt gui iudicium prudens 
sincerumque adbibuerit: argumentis enim permultis... liquet, eam esse unice 
veram, quam Iesus Christus instituit et Ecclesiae suae tuendam propagan- 
damque demandavit ». Idipsum in Enc. Libertas repetebat: « Cum igitur sit 
unius religionis necessaria in civitate professio, profiteri eam oportet quae 
unice vera est, quaeque non difficulter, praesertim in civitatibus catholicis, 
agnoscitur ». 

Quare ergo in declaratione reclamatur haec eadem libertas pro omnibus 
religionibus et coetibus atque individuis ex eo quod supponuntur « iudi- 
cium conscientiae sibi prudenter efformare eiusque dictamen fideliter sequi »? 
(pag. 31, lin. 14). Haec directe adversantur praedictis assertis, ubi prudens 
conscientiae efformatio quasi necessario ducit ad agnitionem verae religionis, 
cum secus non esset prudens. 

Et in generali praedictus primatus conscientiae subiectivae solum adstrui 
potest ex diffusa conceptione Moralis situatiomis atque theoriae libertatis 
existentialis, quae semper supponitur sincera et norma moralis recta, utpote 
expressio ipsius personae humanae. 

Sed quamvis bona esset, praedicta theorizatio conscientiae subiectivae 
non valeret ad fundandam in praxi plenam libertatem religiosam. Nam li- 
bertas in societate civili adhibenda est pro omni profitente religionem fal- 
sam, sive sit in bona fide et errore invincibili, sive in errore vincibili; aut 

etiam mala fide et contra conscientiam operetur, modo clare non offendat 
aliorum iuribus. Non enim in respectu nostro erga catholicos discrimen facere 
possumus, v. g. inter protestantes bona vel mala fide, sed civilis auctoritas 
aeque tuetur eorum iura, non distinguens bonam vel malam fidem eorum. 
Respectus enim est ob eorum personas, non obstantibus falsis opinionibus. 
Ex quo iam constat hanc conscientiam subiectivam sincere errantem non 

esse validum, ut sufficiens principium ad fundandam in praxi libertatem 
religiosam. 


4. Libertas actus fidei. 


Hoc alterum principium fuit semper validum quoad effectus negativos 
religiosae libertatis attinet, et in hoc sensu semper in vigore fuit ut tradi- 
tionalis doctrina Ecclesiae. Nimirum, quia actus fidei interne liber est, ex 
natura sua postulat ut nulla coactio exterior adhibeatur ad fidem habendam; 
nam coactio interioris actus voluntarii impossibilis est. De facto Ecclesia 
semper prohibuit ne ulla coactio talis exerceretur ut quis religionem chri- 
stianam amplecteretur. 

Declaratio vero hoc axioma sat secundario loco adhibet, n. 28, pag. 30, 
linn. 27-33, et ut merum correctivum principii de gravissimo officio quo di- 
scipuli Christi officio adstringuntur veritatem evangelicam annuntiandi et 
defendendi. 

Alia ex parte, late nimis sumuntur consequentiae huiusmodi libertatis, 
cum dicitur: « In annuntianda veritate ab omni directa vel indirecta coactione 
abstinendum est », linn. 25-26, et quod attractio ad fidem suavis et liber- 
rima et « sine ulla reprehensione » fiat, lin. 24. 

Haec autem non recte dicuntur. Nam de natura fidei est excludere di- 
rectam omnem et psychicam coactionem; non autem indirecta media persua- 
sionis, contrariae reprehensionis atque alicuius moralis inductionis quibus 
homines solent duci ad fidem. 

Textus autem falso libertatis conceptu videtur excludere hos modos in- 
ducendi ad fidem, quibus utitur quaelibet christiana praedicatio, per spem 
bonorum et timorem malorum, praesertim spiritualium. Quod implicat quem- 
dam practicum indifferentismum, seu non adlaborandi ut ceteri christiani con- 
vertantur ad fidem. Saltem deberet distinguere iniustos terrores malorum 
temporalium et proportionaliter spem bonorum, ut istos tantum excludat 
tamquam coactionem moralem. 


5. De iure ad profitendam et propagandam [falsam religionem. 


Consequenter ad haec principia, declaratio alte et pleno ore proclamat 
illam libertatem religiosam /amquam verum propriumque ius privatae per- 
sonae et communitatum ad privatim et publice exercendam tum religionem 
catholicam tum quamlibet aliam religionem iuxta conscientiam cuiusque. 
Hoc ius insistenter et saepius extollitur, sive redactione confusa sed tam- 
quam « verum strictum ius » n. 29, pag. 21, lin. 5 et lin. 24; sive indubie 
« tamquam ius ad libertatem religiosam », n. 29, pag. 32, linn. 9-10, n. 30, 
pag. 32, lin. 14. Recapitulatio finalis maiori vi reaffirmat omnium aequum 
«ius ad libertatem religiosam in societate ubique et ab omnibus observan- 
dum esse », n. 31, linn. 13-14. 

Huic tamen iuri sequentia praecipue obstant: 

4) Falso et incassum derivatur hoc ius ex officio et consequenti iure 
primario sequendi vocationem divinam, n. 26, linn. 9-10, n. 29, pag. 31, 

linn. 1-5. Ut enim dictum fuit, ex divina vocatione « ad consortium divinae 
naturae » solum derivatur ius ad amplexandam et exercendam veram reli- 
gionem, ut Pontifices deduxerunt. 

b) Praedictum ius directe adversatur doctrinae expressae Leonis XIII, 
declarantis: Enc. Libertas: « Nequaquam licere petere, defendere, largiri, 
cogitandi, scribendi, docendi, itemque promiscuam religionum libertatem, 
veluti totidem iura... quae homini natura dederit ». 

Quae similiter repetebat Pius XII, enuntians principium contrarium in 
Alloc. Ci riesce: « Ció cbe non risponde alla verità e alla norma morale, non 
ba oggettivamente alcun diritto né all'esistenza, né alla propaganda, né alla 
azione » (A.A.S$., 45 [1953], p. 798). Idipsum dixerat loquens de veritate 
fidei Ecclesiae: « Ció che a questa verità si oppone & necessariamente un er- 
rore ed all'errore non si possono oggettivamente riconoscere gli stessi diritti 
che alla verità » (Discursus Ecco cbe già un anno: A.A.S., 38 [1946], p. 294). 

His in locis enuntiatur principium universale, proinde et aeternum, nec 
dependens a temporum mutatione. Nec valent interpretationes hodiernae vo- 
lentes tollere vim principii, opponendo quod nec veritas nec falsitas subiecta 
sunt iurium, sed personae. Sane hoc nemo unquam negavit. Praedictae autem 
formulae exprimunt in abstracto obiectum specificans ac velut fundans titu- 
lum iuris, et significant hoc aequivalens: Personae non habent ius ad falsa, 
sicut non habent ius ad inhonesta. Ius omne, quod est facultas moralis ad 
aliquid secundum legem, non datur homini nisi ad honestas actiones ideoque 
veras. Falsum autem, maxime in materia religionis, est simul malum quid, 
nec fundat titulum iuris. Nemo recte dicet se habere ius ad mendacia, calum- 
nias, falsas doctrinas aliaque id genus propaganda. 

c) Rursus falso praedicta iura ad religionum libertatem eruuntur ex 
iure conscientiae erroneae, n. 29, pag. 31, linn. 15-19. Nam conscientia in- 
vincibiliter erronea excusat a peccato cum quis ex tali errore contra legem 
divinam agit. Numquam vero ex se fundat iuris titulum ad aliquod opus ex- 
ternum, ad quod quis obiective non habebat ius. Iura enim constituuntur ad 
alterum et criterio stricte obiectivo, non in ordine subiectivo. 

Ita de eo qui subiective putat aliquem agrum esse suum, obiective autem 
omnibus et iudici constat non esse eius sed alterius domini, nefas est dicere 
ex tali conscientia erronea oriri ei ius proprietatis ad agrum; et recte societas 
coactione contra eum utetur, ne repetat quod suum non est. 

Similiter qui ex conscientia erronea contra legem divinam amplexandi 
Ecclesiam egerit, non eo ipso acquirit ius coram communitate exercendi cul- 
tus falsos, propagandi doctrinas contra veritatem revelatam. 

Pontifices uno ore in casu appellarunt, ex Scriptura, Traditione Patrum 
et theologiae ad principium tolerantiae falsae religionis. Mala enim proprie 
tolerantur, quatenus homines et societas permittunt, exemplo Dei, quae non 
approbant, nec prohibent aut impediunt illa, iusta de causa. Agentes autem 
ex errore inculpabili habent ex se iustam causam ut ab aliis tolerentur, modo 

aliorum bono non noceant. Et amplius societates possunt multa mala et in- 
honesta tolerare, licet ex prava et culpabili conscientia fiant. 

Numquam vero dici potest homines vera iura acquirere ad has omnes 
activitates contra divinas aut naturales leges, v. g. ad praxim prostitutionis 
etsi in locis forsan a lege humana toleratis. 

Solutio ergo venit, non ex declaratione aequi et indifferentis iuris ad 
quamlibet religionem, sed ex principio alio izdirecto, ex iure nempe generali 
personae. Nam persona humana numquam ex toto amittit sua iura inviola- 
bilia, licet male operetur. Etiam cum opera iniqua committat, v. g. occidendo 
vel furando, solum amittit iura respectu publicae potestatis coercitivae et 
punitivae, aut alterius in suo iure laesi, Multo minus amittit iura personalia 
qui, conscientia erronea laborans, ex hoc activitates exercet contra ordinem 
divinum cultus religiosi. 

Is enim rationem excusationis habet et tolerantiae in exercitio sui cultus, 
ideoque ex parte personae vero iure pollet ad respectum libertatemque etiam 
in exercitio praedicti cultus, saltem sicut ad alias actiones permissas, modo 
non noceat bono communi. 

En quo modo conceptus traditionalis tolerantiae facile potest verti in 
veram libertatem civilem quoad alias confessiones religiosas, licet relativam 
et restrictam et potiore iure verae religionis in societate habente maioritatem 
catholicam. 


6. Libertas religiosa im societate. 


Plura de hac materia dicuntur in declarationis secunda parte, quae vi- 
dentur inordinata, inter se incohaerentia atque falsa principia implicare contra 
doctrinam Magisterii Pontificum. Paucis aliqua complectar. 

4) Imprimis asserta de hoc inordinate et permixtim sparsa sunt in de- 
claratione. Prius enim enuntiatur, circa haec munera Status in materia reli- 
giosa, aspectus negativus seu principium limitationis libertatis religiosae, hoc 
modo: « Exercitium iurium in re religiosa propter naturam socialem lizzitatum 
e$t », n. 29, pag. 31, linn. 29-30. Sed hoc est in oppositione cum principio 
primo statuto de libertate religiosa etiam publica, n, 26, linn. 10-11, et quod 
homines propriam religionem etiam in societate exercere valent « size ulla 
imposita vel impediente coactione », n. 29, pag. 21, lin. 2. Quare nunc 
statuuntur limitationes huic libertati? 

b) Sed fundamenta muneris et interventus Status in materia religiosa 
magis incongrue et falso indicantur. Asseritur enim hoc munus unicum pu- 
blicae auctoritatis esse, videlicet iura personae — indeque illam omnimodam 
libertatem religiosam — non solum « agnoscere », sed et efficaciter tueri, 
apte promovere et impedire ne eorum exercitio difficultates ponantur, n. 29, 
pag. 32, linn. 9-13. Et hoc quia liberalistico nimis conceptu, finis societatis 
dicitur esse creare complexum condicionum quibus homines suam perfec- 
tionem facilius consequi et iura sua exercere possunt, n. 29, pag. 31, 
linn. 34-36; n. 30, pag. 35, linn. 8-9. 

Haec tamen partialis et impraecisa formula, quae truncate appellat ad 

textum quemdam Enc. Mater et Magistra, adversatur doctrinae sociali Pon- 
tíficum et totius theologiae catholicae, quae nedum hac sola ratione negativa, 
sed et positive admodum intelligit conceptum boni communis ut finis socie- 
tatis; quod bonum commune plures functiones assignat politicae auctoritati, 
et non solum hanc vigilantiae iurium (Etat-police), in toto ambitu valorum 
spiritualium et socialis activitatis hominum. 

c) Consequenter doctrina quae deinceps toto n. 30 insinuatur circa 
functiones Status prorsus negativa est. lam ab initio, linn. 14-24, omnis 
vita vel manifestatio religiosa adscribitur tum singulis individuis tum coeti- 
bus religiosis. Istae « communitates religiosae » describuntur tanquam asso- 
ciationes libere constitutae voluntario incepto individuorum ex exigentia co- 
lendi eorum religiosam vitam, ad modum syndicatus operariorum, vel sicut 
antiqua « collegia religiosa » paganorum. Quibus coetibus ut munus pro- 
prium assignatur ordinatio publici cultus in societate, omnisque cura vitae 
religiosae organizandae cum omnibus suis institutis, iuxta principia religiosa 
cuiusque sectae vel confessionis. 

Hinc exsurgit, implicite quidem sed necessario, conceptus Status neutri, 
seu natura sua areligiosi et laici, plane separati ab Ecclesia et aeque se ha- 
bentis sua externa regulatione ad omnes coetus religiosos. Quae figura Status 
neutri, plane incompetentis in re religiosa, confirmatur declaratione finali, 
pag. 33, linn. 4-7: « Civiles potestates nullam directam capacitatem et com- 
petentiam ad determinandas vel moderandas relationes civium cum Creatore 
et Salvatore suo possident, ideoque non possunt communitates religiosas 
reipublicae finibus temporalibus subordinare ». Formula adhuc peiore idip- 
sum ad finem occurrit, n. 31, linn. 20-22. 

Haec quidem valerent, recte intellecta, de competentia Status ad reli- 
gionem supernaturalem vel circa Ecclesiam; sed nullatenus sunt vera erga 
quoslibet coetus et cultus religiosos, cum Status curam habet totius boni 
communis, non exclusis valoribus spiritualibus. Excluderent etiam omnes 
interventus et leges quas Status ferret in favorem religionis, uti de requie 
dominicali, de educatione religiosa, de tributis pro ministris cultus, etc., 
in oppositione ad prius dicta, scil. quod civiles auctoritates possunt quando- 
que limitare religiosas activitates et coetus ipsos religiosos fovere. 

Illogice etiam ponitur consequentia secundi membri, nam civiles mode- 
ratores per hoc quod fovent, iuvant et protegunt rectam religionem subdi. 
torum, non eo ipso subordinant ipsos fini temporali reipublicae: e contra, 
hoc ipsum bonum commune ulterius ordinant fini aeterno subditorum ipsius- 
que Status. 

Sed, praeterea, nemo non videt quod tota haec figura Status neutri et laici 
directe adversatur communi doctrinae, constanter declaratae in magisterio 
Pontificum, de obligatione cultus publici ex parte totius societatis eiusque 
auctoritatum, seu de confessionalitate Status, saltem de iure et in principio, 
cum omnibus officiis hinc secutis positivae unionis et collaborationis Status 
cum Ecclesia et ad omnes activitates religiosas eius. 

d) Demum vere deplorabilis est figura quae describitur Ecclesiae 
paragrapho sequenti, n. 30, pag. 32, linn. 25-32 in hac futura organizatione 
societatum cum plena libertate religiosa. Ecclesia catholica proponitur tam- 
quam unus inter plurimos coetus qui organizantur libero pacto eius membro- 
rum, et a societate exspectat par ius cum aliis. 

Sed incomprehensibile est quod, in aliqua declaratione conciliari, Ecclesia 
proponatur mundo hodierno ut coetus religiosus fundatus in libera electione 
membrorum, et non in iure divino suae institutionis a Christo. Vel si ad íus di- 
vinum appelletur, hoc fiat iuxta dictamen conscientiae illorum fidelium Eccle- 
siam libere eligentium,quam «ex ipsorum animi persuasione, a Deo volitam» cre- 
dunt, lin. 29, forsan conscientia mere subiectiva et erronea, sicut et alii coetus. 

Hoc, inquam, nec ex animo irenico et intentione reclamandi libertatem 
ab inimicis atheis dici debet. An S. Paulus et alii apostoli, praedicantes Evan- 
gelium ad incredulos paganos et hostiles iudaeos, appellabant ad subiectivas 
persuasiones propriae conscientiae, vel potius ad verissimum nuntium obiecti- 
vum, quem a Deo ex revelatione acceperant? 

e) Denique nec tristis ista perspectiva Ecclesiae catholicae, quae ap- 
paret in paritate iurium cum aliis coetibus religiosis, sustinetur, sed verba 
sequentia declarationis in peiorem condicionem ipsam reddunt quam ceteri 
coetus religiosi. Nam ibidem, n. 30, linn. 38-40, pag. 32 et linn. 1-3, pag. 23, 
pro aliis coetibus ius plenum adiudicatur publice propagandi propriam reli- 
gionem atque persuadendi aliis ad conversionem, vitato solo proselytismo per 
media inhonesta. Prius vero de Ecclesia dicebatur eam sese abstinere debere, 
ob motivum libertatis credendi, « ab omni directa vel indirecta coactione »; 
et declaratur illicita omnis « inductio », i. e., indirecta persuasio erga asse- 
clas aliarum religionum, ad operandum contra conscientiam suam errantem, 
hoc est, ut mutent iudicium et se convertant ad veram religionem, n. 29, 
pag. 31, linn. 19-20. 

Ex his theoriis statim eruitur illicitum fore baptizare infantes illosque 
catholica religione imbuere, quippe hoc indubie cadit sub indirecta coactione. 
Et totus sensus missionalis christianae praedicationis, seu laboris persuadendi 
acatholicos ad conversionem, labefactatur per hanc declarationem. 


7. Verum principium practicum religiosae libertatis. 


Denique iam ad finem quaedam verba ponuntur (n. 31, linn. 17-19, licet 
ad alia indebite divertendo) quae insinuant principium solutionis, ex quo 
pro praxi deduci potest illa positio ardenter exoptata libertatis religiosae. 

Est factum sic dictae socializationis, phaenomenon siquidem in dies augen- 
tis unionis omnium gentium et populorum totius orbis, ex quo homines di- 
versae culturae et religionis magis magisque connectuntur, eorumque rela- 
tiones arctiores fiunt, ope maxime emigrationum et mediorum communi- 
cationis mundi hodierni. 

Ex hac tam arcta interdependentia hominum sequitur quod respectus ad opi- 
niones modosque vivendi et operandi aliorum proportionaliter debeant augeri. 

Hinc ratio sufficiens in mundo hodierno exsistit ut tolerantia aliarum re- 
ligionum, atque per consequens libertas religiosa in ordine civili, plena undi- 
que paulatim fiat, aut fieri debeat. Et ita perveniri potest ad libertatem reli- 
giosam iz praxi declarandam, harmonice tamen ipsam componendo cum prin- 
cipiis doctrinalibus Pontificum. 

Conclusio. Ob tam graves rationes inordinatae et impraecisae redactio- 
nis, confusionis conceptuum atque attentatae veritatis plurimarum veritatum 
Magisterii Ecclesiae, immo et dogmatum, sullo modo admitti debet praesens 
textus tamquam basis huius declarationis conciliaris. 

Alia siquidem redactio aliusque modus pro hac declaratione exquiratur 
necesse est, qui non inducat in tot confusiones dogmaticas, maxime in indif- 
ferentismum religiosum, theoricum et practicum. Haec via est illa nuper in- 
dicata, quam Paulus VI in Allocutione inaugurali vocavit pluralismum 
practicum. 

Ex facto enim pluralismi religiosi nunc in mundo imperantis arctiorisque 
nexus populorum, iam via strata manet ad causam sufficientem agnoscen- 
dam, quam plures dixerunt hypothesim, ut habeatur, tamquam fere univer- 
salis norma moralis respectus ad ritus aliarum religionum, ac inde practicae 
libertatis religiosae. 

Ne tamen destruamus aut attentemus, quaeso, ob bonum tam relativum 
obtinendum, fundamentalia dogmata Ecclesiae catholicae. 

Votum. De hac declaratione religiosae libertatis velim proprias praeoc- 
cupationes hucusque hic praeclare dictis etiam addere, et quasdam positivas 
suggestiones insinuare. 

1. De primo aspectu, certe ad nos directe non spectat problema doctri- 
nale in ea contentum considerare. Sed iam hac in aula plura de hoc audi. 
vimus, et multis aliis visum est actualem textum declarationis adhuc graves 
difficultates involvere, contra communes doctrinas, immo et contra dogmatica 

principia. 

4) Ita, declaratio introducit novam notionem libertatis religiosae, quae 
spiritum extremi laicismi magis quam spiritum christianum redolet, cum 
inde ab initio quasi ex abrupto proclamet ius inviolabile publice exercendi 
omnes cultus cuiuscumque religionis, potius in hoc imitando declarationem 
absolutae libertatis religiosae ab O.N.U. evulgatam, quam recolendo et pro- 
fitendo doctrinas evangelicas. 

b) Sed adhuc magis aequivocum videtur quod declaratio hanc liber- 
tatem omnimodam fundet super principium sequendi vocationem divinam, 
qua homines advocantur ad « consortium divinae naturae ». Inde consequen- 
tia implicita non vitatur, scil. omnes religiones aeque apta media esse ad 
salutem aeternam consequendam, sicut vera relipio et Ecclesia catholica a 
Christo instituta; ideoque ones religiones legitimas esse et aeque volitas 
a Deo. Rursus finis supernaturalis « consortii divinae naturae » constitueret 
vocationem connaturalem hominum. Utrumque implicat naturalismum, cum 
negatione ordinis supernaturalis, 

c) Alia ex parte, principia declarationis videntur fundata in primatu 
conscientiae subiectivae erroneae, eiusque praedominio supra ordinem Legis 
et veritatis divinae. Certe hic ordo obiectivus ut obligans expresse agnosci- 
tur, sed nullum influxum exercere videtur, cum ius ad plenam libertatem reli- 
giosam innitatur in facto conscientiae subiectivae erroneae, nulla adhibita 
distinctione inter conscientiam culpabilem seu vincibiliter erroneam, atque 
inculpabilem seu errore invincibili laborantem. 

Quare impressio non vitatur quod omnes aberrantes a religione catholica 
supponantur esse in bona fide. Nullum inde amplius esset peccatum haeresis, 
vel infidelitatis, aut apostasiae; immo nec atheismi, cum similiter athei sup- 
poni debeant sincere sequi « dictamen suae conscientiae ». Et tunc, quare 
S. Paulus universaliter damnavit paganos colentes suos falsos ritus, « ita ut 
sint inexcusabiles »? (Rozz. 1, 20; cf. 1, 17-32). Et Ecclesia omnes hos sem- 
per damnavit, maxime apostatas, ex defectione a vera fide. 

d) Has pluresque alias difficultates perpendere ad me non spectat, 
licet ob motivum conscientiae in observationibus adiunctis explanatas Secre- 
tariatui tradam. Licet unam tantum notare quae directe ad nos missionarios 
attinet, Iuxta varios textus declarationis, Ecclesia catholica videtur in peiori 
conditione versari quam ceterae religiones. Nam istis adíudicatur plenum ius 
propagandi proprias doctrinas, et persuadendi alios ad conversionem, vitato 
solo proselytismo per media inhonesta. Ecclesia autem, ex praetextu liberta- 
tis actus fidei, debet se abstinere ab omni « indirecta coactione »; omnisque 
« inductio », quae includit persuasiones communes ad asseclas aliorum cul- 
tuum ut se ad fidem veram convertant, declaratur illicita. 

Ex quo facile eruitur illicitum fore baptizare infantes illosque fide catholica 
imbuere, quippe hoc implicaret indebitam coactionem conscientiae. Rursus su- 
premum ius et officium missionis praedicationisque evangelicae, cum toto la- 
bore nostro missionali persuadendi et inducendi, licet suaviter, quoslibet non 
catholicos ut se convertant ad fidem, partialiter rueret ex hac declaratione. 

Dolendum igitur est quod sic attentetur ad fundamenta nostrae activi- 
tatis missionalis, ex falso conceptu libertatis credendi. 

2. Quaedam adhuc notare vellem ex parte meae suggestionis positivae. 

4) Sincere enim putarem ad illum exoptatum scopum Jibertatis reli- 
gíosae assequendum, melius quam per declarationem iuris absoluti ad omne 
genus cultus religiosi, quae in tot confusiones principiorum, maxime in indif- 
ferentismum religiosum, inducit, perveniri posse, et cum maiori pace et 
concordia omnium, per illam viam quam Paulus VI in Allocutione inaugu- 
rali vocavit pluralissmum | practicum. Factum enim pluralismi religiosi nunc 
in mundo magis magisque imponitur, ex phaenomeno socializationis in dies 
crescente, ex quo homines tam diversae culturae ac religionis inter se con- 
nectuntur eorumque relationes arctiores fiunt, ope maxime migrationum et 
mediorum communicationis. 

b) Ex hoc pluralismo religioso iam causa sufficiens habetur ut re- 
spectus ad personas coetusque omnes proportionaliter augeatur. Et ut ratio 


ANIMADVERSIONES SCRIPTAE — DE LIBERTATE RELIGIOSA 633 


sufficiens in fere omni natione agnoscatur ad hoc quod tolerantia aliarum 
religionum atque consequens libertas religiosa ordinis civilis plenior paula- 
tim fiat, nihil abnegando de principiis doctrinae catholicae. 

Etenim zus directum ad falsa et contraria Legi divinae non datur, sicut 
nec ad inhonesta opera, cum iura constituantur tamquam morales facultates 
ad res licitas, criterio pure externo et non per respectum ad conscientiam 
subiectivam. Sic enim aliquis occupans bona fide agrum, illum putans esse 
suum, non eo ipso acquirit ius proprietatis in eum. E contra, personae ex 
conscientia erronea non recte agentes, retinent indirecta iura ut ipsis respec- 
tus et libertas debeatur, etiam exercendo opera obiective illicita, modo sint 
permissa. 

c) Ex eodem principio pluralismi practici potest melius perveniri ad 
diversas regulationes ordinis libertatis religiosae, iuxta diversa problemata 
regionum et circumstantias temporum, et non damnando praxim totius hi- 
storiae Ecclesiae vel facta aliarum nationum. Nam problemata eadem non 
sunt in omni natione. Ut ex directa notitia loquar, huius generis problemata 
in variis populis Americae meridionalis diversa sunt, inter se et cum aliis 
nationibus. Et ego expertus sum miíssionarios confessionum protestantium 
offerre indigenis neophytis nostrae Missionis honoraria pecuniae, immo et 
diplomata institutoris sine studio, hac condicione ut ad eorum confessiones 
transirent. 

d) Relinquatur igitur, iuxta hunc pluralismum practicum, libertas plu- 
ralis regulationis secundum varias circumstantias et indolem populorum. Et 
haec facultas regulandi materias, semper delicatiores, religiosae libertatis 
concedatur variis Con[erentiüs Episcopalibus, quae etiam agere possunt in 
concordi cooperatione cum civili auctoritate propriae nationis. 

e) Et ut tandem concludam, instanter quaeso ne nobis Concilium im- 
ponat principium rigidum absolutae libertatis, quod ob eius difficultates dog- 
maticas offendit nostras conscientias et simul respectum denegat nostrae 
libertati nationum catholicarum. 

Sufficeret inde simplex declaratio practica, sine appellatione ad dubia 
principia, quod iam in mundo hodierno via aperta est ad pleniorem respectum 
et libertatem omnium religionum, ut deinceps singuli Coetus Episcopales per 
particulares normas solvant problemata secundum conscientiam nationum 
atque ex applicatione principii collegialitatis. 


9 
Exc.mus P. D. ALOISIUS BETTAZZI 


Episcopus tit. Tbagastensis, aux. Bononiensis 


Humillime peto ut commíssio « de Oecumenismo », in revisenda declara- 
tione « De libertate religiosa » velit notionem plenam libertatis in lucem 
ponere. Initium enim sumendum est a notione libertatis non formalistica seu 

extrinseca (ius ad agendum, ceteris non obstantibus) sed potius intrinseca 
et substantiali (clara et plena affirmatio, quasi electio suiipsius). Quae, prouti 
respicit ipsam personam, praecedit et fundat priorem, quae respicit ceteros. 
Utique verba et conceptus sumenda sunt prouti in usu veniunt inter homi- 
nes huius temporis (et hac de causa iuremerito de libertate potius quam de 
tolerantia loquimur), attamen non est negligenda opinio hominum sapientium 
et excultorum, qui tam late, ultimis praesertim annis, locuti sunt de libertate. 

Libertas ergo, prius quam notio iuridica, est realitas metaphysica seu 
substantialis, quasi qualitas ipsius personae, crescit crescentibus cognitione 
et conscientia mundi et suiipsius necnon crescente lucida et voluntaria adhae- 
sione ad realitatem et ad officia omnia quae ex plenitudine realitatis pro 
unoquoque homine derivantur. Àd haec omnia maxime confert ipsa agnitio 
religiosa Dei, utpote fundamenti realitatis et officiorum omnium, in luce 
praesertim Revelationis et Gratiae: non solum quia sic extenuantur, immo 
tolluntur incertitudines et errores necnon debilitas ipsa quae post peccatum 
originale atque post tot ac tanta peccata personalia tam calamitose incum- 
bunt, sed praeprimis quia sic homines in Veritatem ipsam et Ámorem inse- 
runtur, ergo in supernaturalem suiipsius possessionem. Hac de causa revera 
« ubi Spiritus Domini, ibi libertas ». Quae omnia si prae oculis habeamus, 
iam videtur cur tam intente libertas religiosa praedicanda et laudibus tol- 
lenda veniat. In statu historico in quo versamur, homo siZcere quaerens 
veritatem et diligens Deum iam est in mundo supernaturali et suam perso- 
nalitatem ad Deum extollit; dum econtra qui etsi exterius in structuris Ec- 
clesiae videatur sed veram et rectam adhaesionem deneget, hic non est in 
vera libertate, ergo non habet Spiritum Domini. 

Hoc minime videtur extenuare vim religionis verae atque indifferentismum 
parare: quin potius homines sinceros invitat ut, numquam quiescentes in pas- 
siva nativae traditionis receptione accuratius semper incumbant in realitate 
intimius agnoscenda, sicuti ex altera parte catholicos suadet ut, proselytismo 
exterioristico non contenti, in sua vita illuminata et magnanima validum et 
suasivum dent testimonium autenticae libertatis. 


10 
Exc.mus P. D. STANISLAUS BRZANA 


Episcopus tit. Cufrutensis, aux. Buffalensis 


In genere. Schematis declaratio « de libertate religiosa » in genere placet 
mihi. Talis declaratio omnino necessaria est. Propter multas obiectiones, 
autem, constat quoddam compromissum requiri ad approbationem Patrum 
obtinendam. 

In particulari. N. 26, pag. 29. Clarius dicendum est libertatem, de qua 
agimus, non esse aliarum ecclesiarum vel religionum positivam approbatio- 
nem, sed omnium hominum in re religiosa a coactione immunitatem. De- 

clarando hanc libertatem, Concilium nostrum non iudicium fert de aliis 
ecclesiis et religionibus, sed fortiter vindicat dignitatem et iura personae 
humanae. 

N. 26, pag. 29. In linn. 16-21 stylus loquendi simplicior fiat, e. g. « Per 
libertatem religiosam homo a Dei potestate nullo modo emancipatus est. 
Non licet ei verum et falsum aeque aestimare. Non solutus est ab omni obli- 
gatione erga Summum Numen... etc. ». 

N. 29, pag. 30, lin. 38 ad pag. 31, lin. 10. Cum non omnes vocationem 
divinam bene intelligant, forsan melius esset fundamentum libertatis in primo 
loco in natura hominis poni. Conveniens videtur aliqua exempla ex vita Iesu 
citare. Etsi non omnes agnoscant Iesum ut Deum et Salvatorem, fere omnes 
agnoscunt Eum saltem ut Prophetam vel Doctorem sapientissimum. Frequen- 
ter lesus et verbis et suo modo agendi, directe vel indirecte, libertatem alio- 
rum in credendo ac Eum sequendo agnoscit. 

En aliqua loca ex evangeliis sumpta: Mz. 10, 5-15; Lc. 9, 1-6; Lc. 10, 
1-12; Mt. 13, 9; Mc. 4, 9; Lc. 8, 8; Mt. 13, 24-30; Mt. 16, 24; Lc. 9, 235; 
Mt. 19, 21-22; Mc. 10, 17-22; Lc. 18,18-23; Mc. 9, 37-39; Le. 9, 49; 
Io. 3, 16-18; 4, 24; 5, 39-47; 6, 44; 6, 52-58; 6, 61-70; 10, 25-28; 10, 
32-38; 12, 37-50; 14, 16; 14, 23; 15, 6-10. 

N. 30, pag. 32, lin. 38. Multi possunt quaerere quaenam iura atheistae et 
materialistae habeant in propaganda contra Deum et religionem ferenda. 

N. 30, pag. 33, lin. 4. Melius esset propositionem de incompetentia ci- 
vilis potestatis moderare. Verba citata videntur opponi praxi Ecclesiae con- 
ventiones (cozcordatus) cum statibus faciendi. 


11 
Exc.mus P. D. GABRIEL PAULINUS BUENO COUTO 


Episcopus tit. Leucenus, aux. Taubatensis 


1. Fortasse res « de libertate religiosa » clarior fiet, si disquisitio de ea 
intra simplices legis naturalis limites evolvatur. Sermo est enim de iure 
sequendi propriae conscientiae dictamen in re religiosa ac de iure ad liber- 
tatem religiosam. 

2. Nunc autem quid est ius? Tus dicit relationem entis rationalis (nempe 
homo) ad omne id quod ipsum perficere censetur. Haec iuris definitio origi- 
nalis est eaque firmantur omnes conceptus quos S. P. Ioannes XXIII evolvit 
in encyclicis litteris Pace; inm terris. Nihil aliud vult esse quam simplex 
legis naturalis applicatio sic a S. Thoma definita: omne ens quaerit perfec- 
tionem suae formae. 

3. Ad rem nostram quod attinet: Agitur de homine qui affirmatur ius 
habere ad libertatem conscientiae in re religiosa et ad religionem colendam. 
Aliis verbis affirmatur quod libertas conscientiae et cultus religionis sunt 

bona quibus homo indiget ad suam perfectionem (perfectio sumitur hic pro 
esse et pro melius esse). 

4. Ex examine autem hominis, p/ura inveniuntur quibus ipse indiget 
ad essendum et ad melius essendum: bona materialia sicut cibus, vestis, do- 
mus, labor; bona spiritus: oblectamenta, relaxationes lusoriae, etc.; bona spi- 
ritualia: scientia, virtutes, etc. Illius legis naturalis vi, homo szrictum ius ba- 
bet ad omnia ista bona, ut patet. Libertas religiosa seu conscientiae religiosae 
et cultus religionis &oz sut consideranda tamquam bona quae horum bono- 
rum ordinem excedunt; haec bona, de quibus in praesenti, etsi aliis bonis 
dignitate excedunt, sunt aeque homini necessaria ac sunt eidem necessaria 
cibus, vestis, domus, labor, scientia, virtutes, membrorum integritas etc., etc. 
Nullo modo videtur ad expositionis claritatem conferre, illa bona de quibus 
in praesenti, ab hoc contextu auferre; ansam enim praebet aequivocationi- 
bus, quod sane nocivum causae ipsi erit. 

5. Qui negare vellet hoc hominis ius, deberet duplici via procedere: 
4) sive negando libertatem religiosam et cultus religionis esse boza quibus 
bomo perficitur, sicut quidam negare posset hominem indigere cibo, veste, 
domo, etc., ad suam perfectionem, 5) sive affirmando hominem son indigere 
bis bonis, de quibus agitur, ad suam perfectionem, sicut reapse indiget cibo, 
veste, domo, scientia, etc. In primo casu, inutile omnino est insistere 77 zpso 
iure affirmando, contra illum qui prima via procederet. Econtra necessario 
omnino erit contra ipsum probare libertatem conscientiae et religionem esse 
reapse bora quibus mirifice homo perficitur. In altero autem casu, probandum 
erit hominem esse animal rationale, cui inest tamquam proprium, libertas 
conscientiae et qui non de solo pane vivit. 

6. Duplici ex capite dicitur homo privari ab his iuribus, de quibus agi- 
tur seu violentiam aut coactionem pati: 1. ex parte obiecti: destructione 
templi vel altaris; destructione librorum religiosorum eos comburendo, vel 
eorum publicationem quoquo modo impediendo; scholas confessionales clau- 
dendo vel quocumque modo eis obsistendo; falsarum doctrinarum dissemi- 
natione, etc. etc., 2. ex parte subiecti, scil. hominis, ipsum in carcere detru- 
dendo, ipsum chimicis agentibus cuiuscumque naturae submittendo; sugge- 
stionibus, cavillationibus, minis, clamoroso proselytismo, obruendo, etc. etc. 

7. Perquam evidens est hic agi de vera religione et de conscientiae liber- 
tate ad veram religionem. Veritate enim obiectiva et illa sola perfici censetur 
homo, eaque sola proinde indiget, sicut indiget vero cibo, vera domo, veris 
vestibus, vera scientia. Nemo sane perficitur vel vivit e cibis falsis, habitat 
fictitiam domum, et ita porro. Nullum aliud ius proinde concipi potest nisi 
ad veram religionem (ex parte obiecti) et quoad libertatem conscientiae (ex 
parte sc]. subiecti), nullum ius nisi relate ad veram religionem (sermo est de 
libertate conscientiae rel/giosae nom de simplici conscientiae libertate, cum 
haec sit aliquid proprium ipsi rationali creaturae, sicut manus, pedes, etc. 
corpori humano). 

8. Neque ex parte obiecti neque ex parte subiecti (cf. n. 6) hoc ius 

impediri vel restringi potest ab auctoritate ulla humana. Nam haec auctori- 
tas, cum sit humana, homini inservit, veris suis bonis consulendo, quae inter, 
eminet bonum verae religionis. Potest accidere quod auctoritas civilis leges 
conficiat quibus huius iuris exercitiuz aliquomodo restringatur ab aliud bo- 
num, etiam bumanum, ut est, pacifica civium conviventia vel quies noc- 
turna, etc, Nullomodo tamen potest totaliter de hoc iure disponere ut ipsum 
supponat simpliciter omnibus aliis humanis bonis, ipsum nempe ad novissi- 
mum locum remittendo. 

9. Neque ipse cultor verae religionis ius suum amittit vel quidquam 
de ipso remittere debet eo quod inter homines vivit, qui, pro maiori eorum 
parte, falsam religionem sequuntur. Falsa religio zallum ius generat unquam. 
Prudenter tamen agere debet pro rerum circumstantiis. Attamen suo iuri 
plene respondere oportet cum pro ignavia, in verae religionis dedecus, sua 
prudentia definitur. 

10. Nulli auctoritati publicae vel coetui vel individuo fa/sazm religio- 
nem profitenti ius inest falsam religionem disseminandi, proselytismo indul- 
gendi mediis quibuscumque. Falsa enim religio definitur, metaphysice, a 
privatione veritatis, seu est non-ens, sicut error, malum, illud quod 707 est, 
nequit quemquam perficere indeque nequit ullum ius cuiquam parere. Hoc 
valet etiam cum bona fide vel invincibili errore detinetur. Invincibilis error 
vel bona fides non generat cuiquam homini izs (dico ius) quemquam occi- 
dendi, rem alienam furandi, etc. Sine dubio haec illi non imputantur, sim- 
pliciter quia humano modo egit, scil. sequendo suam naturam rationalem, seu 
liberam. Ius autem nullum ei assistit, praecise quia ra/iozalis est, scil., non 
solum libere agens sed etiam a vero bono tantum perficiendus, quod ius 
inducit. 

11. Etsi falsa religio nullum ius tribuat iis qui eam, invincibili etiam 
errore, colant, eam scl. propagandi vel etiam colendi, attamen ex caritate 
non sunt prohibendi a sua religione sequenda, modo convenienti; neque in 
eorum erroribus refutandis atque in signandis limitibus intra quos cultus 
falsae religionis contineri debet, sunt neganda iura ad alia bona, quae ipsis, 
sicut aliis hominibus, competunt, ut izs ad vitam, ad incolumitatem membro- 
rum, ad bona materialia (ut sunt libri, domus, etc.), ad bonam famam, etc. 

12. Catbolici praesertim testimonium caritatis eisdem praebere debent, 
ut omnes Christo lucrifaciant, contra errores instantes semper opportune, 
importune, arguentes, obsecrantes in omni patientia et doctrina. 


12 
Exc.wmus P. D. IOANNES CARBERRY 
Episcopus Lafayettensis 
Quamvis textus novus de libertate religiosa mihi sicut etiam fere omni- 


bus ceteris episcopis Statuum Foederatorum placeat in genere, manent quae- 
dam difficultates, sicut ipse Relator excellentissimus candide et modeste con- 

fessus est. Ea quae dicenda sunt iuxta traditionem catholicam, nostris tem- 
poribus rite accommodatam, in hac declaratione dicta sunt, et quidem bene 
sunt dicta. 

Liceat mihi igitur, primo, quamdam suggestionem facere, quae respicit 
structuram declarationis, non eius substantiam. Inter quaestiones, quae in 
hac declaratione tractantur, duae sunt, quae in mundo hodierno maximi sunt 
momenti, Una quaestio versatur citca competentiam potestatis publicae in 
re religiosa. Et cum hac quaestione intime connectitur alia quaestio, scil., de 
criterio secundum quod exercitium libertatis religiosae in societate legitime 
limitari possit a potestatibus publicis. 

In textu, prout iacet, hae quaestiones quasi separatim tractantur, et 
quidem diversis locis. Ut mihi videtur, structura declarationis esset clarior 
eiusque doctrina magis organice composita, si in speciali sectione seu nu- 
mero simul tractarentur hae duae quaestiones, ut tota doctrina de hac 
materia complexa facilius a legentibus caperetur. 

Nunc vero volo pauca verba facere de prima quaestione, quae est de 
competentia potestatum publicarum in re religiosa. Est quaestio, in qua 
nonnisi principia generalia tradere possumus, quin ad applicationes parti- 
culares descendamus. Haec principia continentur in traditione ipsa catho- 
lica et simul in traditione saeculari de constitutionalismo, qui dicitur. 

Primum principium illud est Leonis Papae XIII, quod in nota 11 cita- 
tur, in pag. 37. Edicit hoc principium, quod in cura animarum vel in regi- 
mine animarum potestas publica nullas habet partes. Tanti valoris est hoc 
principium, ut omnino debeat in ipsum textum declarationis assumi. 

Alterum principium est etiam Leonis Papae XIII in Epistola Encyclica 
Cum multa, quae quidem Epistola scripta est ad totum episcopatum in re- 
gione Hispaniae. Inter alia, graviter monet Summus Pontifex, ne res reli- 
giosae cum rebus politicis permisceantur. Et pergit Summus Pontifex di- 
cendo: « Igitur oportet, rem sacram remque civilem, quae sunt genere na- 
turaque distincta, etiam opinione iudicioque secernere. Nam hoc genus de 
rebus civilibus, quantumvis honestum et grave, si spectetur in se, vitae huius 
quae in terris degitur, fines nequaquam praetergreditur » (4.$.5., 15 [1898], 
p. 243). 

Saepius alibi Summus Pontifex eamdem effert doctrinam de limitatione 
societatis civilis ad fines terrestres. Magni pretii erit, si haec doctrina inclu- 
datur in speciali illa sectione de qua dixi. 

Complet hanc doctrinam traditionalem Pius Papa XI, in Litteris ency- 
dicis, Non abbiamo bisogno. In quodam contextu agit Summus Pontifex 
de iuribus et officiis status in re educationis, et pergit ad principium gene- 
rale enuntiandum. Textus originalis est lingua italica conscriptus, et forsan 
licebit in hac aula conciliari hac lingua vernaculari pontificia uti. En textus: 
« La Chiesa di Gesà Cristo non ha mai contestato i diritti e i doveri dello 
Stato circa l'educazione dei cittadini... diritti e doveri incontestabili, finché 
rimangano nei confini delle competenze proprie dello Stato; competenze che 

sono alla loro volta chiaramente fissate dalla finalità dello Stato; finalità 
certamente non soltanto corporee e materiali, ma di per se stesse necessa- 
riamente contenute nei limiti del naturale, del terreno, del temporaneo » 


(A.A.$., 23 [1931], p. 303). 


Haec est doctrina luce clarior, prorsus traditionalis in Ecclesia. Est enim 
doctrina, quae communiter his diebus accipitur a peritis, immo a populis, 
qui in traditione saeculari constitutionali sunt eruditi. 

Iterum magni erit pretii, ad commendandam nostram declarationem opi- 
nioni publicae per orbem, si haec doctrina positiva includatur in ipsa decla- 
ratione. Simulque delenda sunt ea, quae dicuntur in n. 30, pag. 33, linn. 4-5. 
Non enim statim patet, quid intelligatur per « directam capacitatem et com- 
petentiam » civilium potestatum in religiosa. Minus enim etiam patet quod- 
nam genus competentiae indirectae possit concedi potestati publicae. 

Textum emendationis in sensu huius interventionis opportuno tempore 
tradam secretario generali. 

In fine, maxime in votis est, ut per hanc nostram declarationem totus 
mundus duo clarissime intelligat. Primo, loquendo per se et secundum prin- 
cipia catholica, potestas publica nullum habet officium nullumque ius ad 
hoc, ut bonum proprium Ecclesiae promoveat. Habet tamen officium, ut 
libertatem Ecclesiae agnoscat atque defendat, ut deinde Ecclesia ipsa pos- 
sit, nulla re impediente, promovere proprium suum bonum. 

Secundo, iterum loquendo per se et secundum principia politica et iuri- 
dica, a communi conscientia probata his diebus, potestas publica nullum 
habet officium nullumque ius ad hoc, ut regimen animorum quovis modo 
suscipiat. 

Habet tamen officium, ut agnoscat curetque libertatem religiosam in 
societate, et quidem aequali mensura pro omnibus ecclesiis et pro omnibus 
civibus, ut dein ipsae ecclesiae civesque ipsi possint, nulla re impediente, 
promovere proprium suum bonum religiosum. 


15 
Exc.umus P. D. ALBERTUS CARINCI 


Episcopus Boianensis-Campobassensis 


Declaratio de libertate religiosa in appendice ad schema de oecumeni- 
570 mihi videtur deducere velle nimia consectaria ex principio utique legi- 
timo: fidem nempe esse actum liberae voluntatis, qui nemini possit im- 
poni, sive personae individuae, sive collectivitati. 

1. Tale principium, s? zzodo absoluto applicetur, ducit ad syncretismum 
religiosum, ad irenismum excessivum, qui aufert a viro catholico zelum et 
fervorem quibus animari debet, nec sollicitat eos qui sunt in errore ad 
inquirendam, per apta media, veritatem. Unde facilis est lapsus in scepti- 


cismum. 

2. In textu declarationis videtur religio catholica aequari cum aliis reli- 
gionibus. Verum est fidem non posse imponi coactione, sed erga eos qui 
sunt in errore adhibenda est agendi ratio diversa ac erga eos qui sunt in 
veritate, quia, ut ait Concilium Vaticanum I, « minime par est condicio 
eorum, qui per caeleste fidei donum catholicae veritati adhaeserunt, atque 
eorum qui ducti opinionibus humanis falsam religionem sectantur: illi enim 
qui fidem sub Ecclesiae magisterio susceperunt, nullam umquam habere 
possunt iustam causam mutandi aut in dubium fidem eandem revocandi » 


(DeNz. 1794). 
Haec autem agendi ratio diversa manifestat firmam persuasionem quae 


de propria fide habetur. 
Ratio humana demonstrat, inter tot religiones, unam esse veram, nempe 


religionem catholicam. 
Oportet igitur homini suadere ut recte utatur ratione ad investigandam 


veritatem. 

In falsis religionibus semper aliquid est quod legi naturae contradicit, 
v. g. polygamia, divortium, limitatio prolis, cultus immorales, odium stirpis 
diversae; ipsae proinde non possunt aequiparari religioni catholicae. 

3. Nec mihi videtur errantes minime esse inquietandos. lesus venit bel- 
lum ferre, non pacem, quamquam Princeps pacis est. Quaestio erit de modo 
meliori trahendi errantes ad veritatem, sed tandem modica ac suavis vis 
moralis adhibenda. Oportet ad eos loqui clare et praecise ut eorum con- 
scientia moveatur et convertantur. 

Munus essentiale Ecclesiae est praedicare Evangelium omni creaturae, 
nec Verbum Dei nimiis humanis ratiocinationibus submittendum, ne obnu- 
biletur. 

Si homo non esset inquietandus in cultu cuiusvis religionis, ius etiam 
ei esset praetermittendi investigationem veritatis. In ista hypothesi diffici- 
liter iustificaretur ius divinum et humanum apostolatus catholici in evange- 
lizatione mundi pagani et in oppositione erroribus. 

Temporibus praeteritis Ecclesia persecutiones passa est quia veritatem 
praedicavit clare et aperte. 

4. Textus huius declarationis loquitur de libertate pro omnibus religio- 
nibus, sed hodie adest etiam religio atheismi; numquid etiam ista religio 
habet eadem iura ac religio quaevis theistica? 

Solliciti sumus de praedicanda libertate pro omnibus, dum eam amit- 
timus in dies! 

Magna res est libertas, sed iura veritatis praeeminent. In concedendo 
nimium libertati hominum, periculum est auferendi a Deo quod Dei est. 

Nec videtur Ecclesia uberiorem animarum messem ita posse colligere: 
mundus enim, qui in maligno positus est, ex ista Ecclesiae agendi ratione 
potest argumenta desumere ad facienda omnia quae sibi magis placuerint. 

Hodie Ecclesia regressus patitur in populis non christianis et in multis 
populis christianis: in his multoties Ecclesia non est vita, sed tantum tra- 

ditio, consuetudo ex animi motibus; in illis missiones gressum signant vel 


recedunt. 
In litteris Encyclicis Ecclesiam Suam SS. D. N. Paulus PP. VI sic lo- 


quitur: « Attamen videtur Nobis posse Ecclesiam, aliis sibi non praeclusis 
rationum modis, tales cum hominum genere necessitudines coniungere, quae 
verius colloquii naturam praeferant; quod quidem hinc non sit univocum, 
illinc sit consentaneum sive cum eorum ingenio, cum quibus sermo nobis 
est conferendus, sive cum rerum adiunctis ». 

Ex his claris verbis Summi Pontificis eruitur dialogum cum mundo esse 
unam inter tot vias quas Ecclesia hodie sequi intendit in exercenda sua 
missione nuntiandi Verbum salutis et non excludi alias vias item validas 
quas Ecclesia aliis temporibus secuta est. 

Non videtur igitur opportunum in documento tanti ponderis, uti est 
declaratio conciliaris, quae ex se respicit homines omnium temporum, cano- 
nizare, ut ita dicam, viam quae potest apta non esse pro omnibus tem- 


poribus. 
Conclusio baec est: meo humili iudicio, in hac declaratione de libertate 


religiosa magis clarificentur fusiusque exponantur libertatis conscientiae et 
cultuum, clare reiecta libertate absoluta. 


14 
Exc.qus P. D. LAUREANUS CASTÁN LACOMA 


Episcopus Seguntinus-Guadalajarensis 


In declaratione 4e libertate religiosa multa legi quae valde mihi placent. 
Ea tamen quae habentur in pag. 33, linn. 20-22, omnino admittere non pos- 
sum. Hoc in loco asseritur: « Rem publicam ob ipsam etiam iuridicam sui 
regiminis configurationem ineptam esse ad iudicia de veritate circa rem reli- 
giosam ferenda ». Haec assertio omnino a declaratione auferenda est. 

Hic, enim, non affirmatur incompetentia seu incapacitas iuridica Status 
ad directe rem religiosam regendam, quod iam supra est assertum et ab 
omnibus catholicis est tenendum; nec asseritur nudum factum vi cuius 
negetur convenientia, ut in hodiernis adiunctis, Status recognoscat veram 
religionem, scil. catholicam, quod etiam in praxi forsan defendi posset; sed 
statuitur, ut explicatur in « relatione », absoluta incapacitas Status cuius- 
libet « ad iudicia » logica « de veritate circa rem religiosam ferenda », seu 
alis verbis, clare ac sine ambagibus omnibus proponitur agzosticismus ab- 
solutus Status circa religionem. 

Omnia autem haec mihi videntur non modo falsa, sed absurda. Candide 
sinceraque mente fateor. 

Sine dubio Status, in praesentibus rerum adiunctis, non facile de sin- 
gulis veritatibus religiosis directe iudicare potest; sed ei fas est, ut saepe 
Summi dixerunt Pontifices, veram Ecclesiam recognoscere, et deinde, iuxta 
singulas veritates ab Ecclesia propositas Rem Publicam regere. 


4l 

Ideo, doctrina quam praedictum schematis comma proponit, penitus est 
reicienda. Est enim contra omnes revelationis fontes et organa. Et quidem: 

1. Est contra Sacram Scripturam. Quis negare audebit in V. Testa- 
mento a Deo constitutum fuisse Statum Theocraticum, in quo Iahve ut 
Deus et Dominus agnoscebatur, et unicus veri Dei cultus imponebatur? Ergo 
Status, iuxta suam ipsius constitutionem, habet capacitatem cognoscendi 
Deum verum, secus Deum cognoscere non potuisset. Procul a me abest ut 
nunc Statum theocraticum defendam; factum hoc tantum indico, in V. Te- 
stamento, ut inde conclusionem feram, nempe, Statum veram religionem 
agnoscere posse. 

2. Propositio schematis est doctrina coztra totam traditionem Ecclesiae. 
Absque magno labore colligi possent plus quam centum SS. Patrum ac 
Conciliorum testimonia in quibus Rerum Publicarum moderatoribus non 
tantum permittitur sed ab iis exigitur ut iuxta exigentias doctrinae reve- 
latae regna populosque componant. 

3. Sententia praedicta schematis est cozíra doctrinam Romanorum Pon- 
tificum. Non enim semel sed pluries, non obiter sed etiam directe, non in 
documentis practicis sed etiam doctrinalibus, non in uno aliove loco ali- 
cuius encyclicae sed in pluribus Romanorum Pontificum encyclicis directe 
hac de re agentibus, doctrina contraria et incompatibilis cum doctrina pro- 
posita proclamata est. Propositio schematis non sine contemptu Summorum 
Pontificum proponi potest, qui sententiam contrariam damnaverunt. Plures 
encyclicae integrae agunt hac de re, v. g. encycl. Mirari vos, Gregorii XVI; 
Quanta cura, Pii IX; Diuturnum, Immortale Dei, Libertas, Sapientiae Cbri- 
stianae, Leonis XIII; Vebementer, S. Pii X; In bac quidem, Benedicti XV; 
Quas primas, Dilectissima nobis, Pii XI; Summi Pontificatus, Pii XII, ut 
alia non pauca taceam, doctrinam in verbis huius declarationis supra allatis 
propositam omnino damnant, proscribunt, et absurdam ac impiissimam 
dicunt. 

Gravissimum est quidem hoc; sed multo absque comparatione gravius 
est contemptus qui inde sequeretur contra auctoritatem doctrinalem Papae. 
Fere eodem modo grave existimo — non inconsulte aut leviter dico — propo- 
sitam schematis doctrinam approbari quam praedictas encyclicas publice in 
Sancti Petri foro a nobis comburi. 

Nec fas est appellare ad principium continuitatis et ad principium pro- 
gressus in hac quaestione, sed potius ad legem traditionis et legem contra- 
dictionis. Pontifices enim saepe dixerunt principes ac Respublicas non 
modo posse sed per se teneri Iesum Christum ut Deum et Catholicam Ec- 
clesiam tamquam unice veram recognoscere, indeque secundum praecepta 
vel exigentias vel sub lumine verae religionis leges ferre: haec est lex tra- 
ditionis. In « declaratione », e contra, asseritur Principes ac Rerum Pu- 
blicarum moderatores non modo non teneri sed neque omnino posse Deum, 
Christum et Ecclesiam recognoscere: en lex contradictionis. Aut errave- 
runt Summi Pontifices, aut erronea est propositio de qua agitur. Num in 

Ecclesia instituendus est etiam processus « despontificationis », sicut in qua- 
dam Republica processus « desestalinizationis » institutus fuit? 

4. Schematis propositio est etiam coztra doctrinam ordinariam tbeologo- 
rum. Auctores vel S. Theologiae vel Iuris Publici Ecclesiastici, a S. Thoma 
usque ad S. Bellarminum, a Bellarmino usque ad nos, omnes asserunt pro 
Statu non modo possibilitatem seu facultatem vel capacitatem, sed quod 
amplius est, officium et agnoscendi veram religionem et sub huius magi- 
sterio seu lumine Statum constituendi et leges ferendi. 

5. Praedicta schematis propositio est etiam contra praxim Sanctae Sedis. 
Etenim Sancta Sedes in multis Concordatibus non modo permittit sed etiam 
exigit a Statu recognitio de vera religione, v. g. quando exigit ut Ecclesia 
catholica recognoscatur ut unica vera, vel matrimonium agnoscatur velut 
sacramentum, sibique reservetur tota iuridica matrimonii celebratio. Si as- 
sertio « declarationis » vera est, Ecclesia coegisset eos aut ad impossibile aut 
ad impietatem. 

6. Schematis propositio est contra bistoriam. Per multa saecula Eccle- 
sia admisit sui ipsius ut vere religionis recognitionem a Rebus Publicis, etiam- 
que cum Principibus ac Praesidibus catholicis qua talibus pacificas et con- 
cordes relationes publicas habuit, quin umquam de hoc principio recogni- 
tionis et concordiae Principes ac Praesides accusaret, sed contra persaepe 
laudaret. Ergo, non tantum de facto sed etiam de iure, Ecclesia illam Status 
capacitatem recognoscit; immo Reges multos qui Status sub lumine verae 
religionis constitutos regebant, sollemniter canonizavit, ut S. Ludovicum 
Galliae, etc. 

7. Schematis propositio est pessima in suis consectariis. In « relatione » 
dicitur: ex doctrina proposita « immerito concluderetur Rem Publicam se- 
cundum nos debere esse neutralem, hoc sensu ac si deberet esse ad minus 
" separata " seu indifferens erga religionem. E contra, potestates publicae 
oportet de facto indirecte faveant vitae religiosae quam cives iuxta dictamen 
suae conscientiae ducunt ». Haec conclusio caret logica, nam Status, iuxta 
proposita principia de ineptitudine, eodem modo se gerere deberet erga reli- 
gionem ac erga eos qui atheismum profitentur; eodem modo erga eos qui 
iuxta dictamen suae conscientiae sunt polytheistae, animistae, fetichistae, ac 
erga eos qui Christum colunt; eodem modo erga catholicos ac erga eos qui 
materialisnum, impietatem, atheismum propagant totis viribus; ^47 alios 
ab alüs discernere nequit quin iudicium emittat de veritate religiosa. 

8. Est etiam propositio schematis contra fimem ipsius « declarationis », 
qui finis pastoralis dicitur. Iam vero, loco normarum practicarum pro re pasto- 
rali, proponitur nobis principium quoddam doctrinale contra doctrinam Ec- 
clesiae, quod saepe a Romanis Pontificibus impiissimum dictum fuit, quodque 
asserit Statum incapacem esse ad ullam veritatem cognoscendam circa reli- 
gionem. Quis est qui non videat hoc esse « summopere » pastorale? 

9. Propositio schematis est contra doctrinam clarissime expositam in 
Sacra Liturgia, maxime in festo D. N. Iesu Christi Regis, quem praecise ad 

hoc Pius Papa XI instituit, ad praecavenda et reparanda mala multa ex lai- 
cismo dimanantia, ut ipse Pontifex asserit in Encyclicis Litteris Quas primas. 
In hac enim Encyclica Summus Pontifex non modo non prohibet regibus 
et principibus ac Rerum Publicarum moderatoribus quominus lesum Chri- 
stum agnoscant, verum e contra, de ipsorum silentio in hac re dolet, dicens: 
« Quo indigniore suavissimum Redemptoris nomen in conventibus inter na- 
tiones habendis et in Curiis silentio premitur, eo altius illud conclamari 
et regiae Christi dignitatis potestatisque iura latius affirmari oportet ». 

Si verba schematis supra allata approbaverimus, nec ius nec ratio nobis 
amplius erit festum Domini N. Iesu Christi Regis celebrandi, vel canendi 
ea quae in hymno Vesperarum dicuntur: « Te zationum Praesides - honore 
tollant publico, - colant magistri, iudices, - leges et artes exprimant. - S$ur- 
missa Regum fulgeant - fibi dicata insignia: - mitique sceptro patriam - 
domosque subde civium ». 

Lex credendi statuit legem orandi. Si orandi legem tollimus, auferamus 
pariter legem credendi, et loco praecedentium verborum dicamus: « O;znzes 
gentes ac nationes genu flectant coram simulacro laicismi et agnosticismi 
religiosi ». 

Quae cum ita sint, instanter peto ut verba praedicta omnino a declara- 
tione tollantur, et ut tota declaratio penitus reficiatur ac cognoscatur, donec 
optime componi possit cum traditionali Ecclesiae doctrina. 


Adnexus: Romanorum Pontificum doctrina. 


Prus IX, in Encycl. Quanta Cura, vocat « impium et absurdum » prin- 
cipium asserens « optimam societatis publicae rationem, civilemque pro- 
gressum omnino requirere ut humana societas constituatur et gubernetur, 
nullo habito ad religionem respectu, ac si ea non existeret, vel saltem nullo 
facto veram inter falsasque religiones discrimine (cf. Biblioteca de Aut. 
Cristianos, vol. 174, Doctrina Pontificia, Documentos Políticos, Madrid 
1958, p. 8). 

Lro XIII, in Encycl Cum multa: « Solent nonnulli rem politicam a 
religione non distinguere solum, sed penitus seiungere ac separare nihil ut 
esse utrique commune velint, nec quicquam ab altera ad alteram influere 
putent oportere. Hi profecto non multum ab iis distant, qui in civitate consti- 
tui administrarique malunt, amoto cunctarum procreatore Dominoque rerum 
Deo »... « Iste tam impius ac declinandus est error... » (/. c., p. 131). 

In Encycl Im;ortale Dei: « Hac ratione constitutam civitatem, per- 
spicuum est, omnino debere plurimis maximisque officiis, quae ipsam iungunt 
Deo, religione publica satisfacere. Natura et ratio, quae iubet singulos sancte 
religioseque Deum colere, quod in eius potestate sumus, et quod ab eo pro- 
fecti ad eumdem reverti debemus, eadem lege adstringit civilem communi- 
tatem... Vera autem religio quae sit, non difficulter videt qui iudicium pru- 
dens sincerumque adhibuerit: argumentis enim permultis atque illustribus 
veritatem nimirum vaticinorum, prodigiorum frequentia, celerrima fidei vel 

per medios hostes ac maxima impedimenta propagationem, martyrum testi- 
monio, aliisque similibus liquet, eam esse unice veram... » (I. c., pp. 193-195). 

In Encycl. Libertas: « Cum igitur sit huius religionis necessaria in civi- 
tate professio, profiteri eam oportet quae unice vera est, quaeque non diffi- 
culter, praesertim in civitatibus catholicis agnoscitur, cum in ea tamquam 
insignitae notae veritatis appareat. Itaque hanc qui rempublicam gerunt, con- 
servent, hanc tueantur, si volunt prudenter atque utiliter ut debent, civium 
communitati consulere » (/. c., p. 245). 

In Encycl. Sapientiae christianae: « In ipsa disciplina civitatum quae a 
legibus morum officiis religionis separari non potest, hoc est potissimum per- 
petuoque exspectandum, quid maxime expediat christiano nomini» (L c., 
p. 282). 

S. Prus X, in Encycl. Vebermenter vos: « Civitatis rationes a rationibus 
Ecclesiae separari oportere, profecto falsissima, maximeque perniciosa sen- 
tentia est. Primum quidem quum hoc nitatur fundamento, religionem nullo 
pacto debere civitati esse curae, magnam infert iniuriam Deo: qui Ipse non 
minus quam hominum singulorum conditor et conservator est; proptereaque 
non privatim tantummodo necesse est, sed etiam publice » (/. c., p. 384). 

BENEDICTUS XV, in allocutione Iz bac quidem: « Nullus enim nega- 
bit rei civilis religiosaeque consensionem ad tranquillitatem ordinis publici, 
quod bonum est fundamentum ceterorum, non parum conferre» (/. c., 
p. 483). 

Prus XI, in Encycl. Dilectissima nobis: « Haud mediocri sane dolore 
comperimus aperte legumlatores imprimisque edicere, nullam esse Civitati 
religionem propriam, atque adeo... de civili societate ab Ecclesia seiungenda... 
Quam remote a veritate hi aberrent, qui huiusmodi discidium licitum in se 
probatumque habent; praesertim quum de natione agatur quorum cives 
omnes catholico nomine gloriantur » (/. c., p. 628). 

Prus XII, in Instructione ad Ordinarios Brasiliae, reicit liberalismum 
affirmantem Statum debere esse indifferentem in re religiosa, ac eadem iura 
et libertatem veritati et errori tribuenda esse (/4.A4.$., 42 [1950], p. 841). 

In textu schematis de Ecclesia, cap. III, statuitur magisterium Romani 
Pontificis, « etiam quum non ex cathedra loquitur », reverenter agnoscendum 
esse, « et sententiis ab eo prolatis sincere adhaereatur et voluntatem manife- 
statam ipsius, quae se prodit praecise sive ex izdole documentorum, sive ex 
frequenti propositione eiusdem doctrinae, sive ex dicendi ratione ». 

His testimoniis inspectis RR. Pontificum, quum tot tantaque sint, quis 
audebit doctrinam ibi contentam reicere? 

15 
Exc.mus P. D. BENIGNUS CHIRIBOGA 


Episcopus Latacungensis 


In genere. In tota hac declaratione non sufficienter distinguuntur aliquae 
notiones fundamentales, quae omnino accuratius adhiberi debuissent, ut 
graves confusiones doctrinae vitarentur. 

4) Non satis prae oculis habetur distinctio fundamentalis in hac re, 
libertatis nempe pbysicae vel psycbologicae a libertate morali et a libertate 
iuridica. 

Libertas religiosa pbysica seu psycbologica, quae est facultas hominis 
vere in se immunis a necessitate et qua homo fit dominus responsabilis suo- 
rum actuum, a nemine cordato in dubium revocari potest nec revocatur. Ideo 
homo habet etiam facultatem physicam peccandi, licet gravissimum habeat 
officium moraliter abstinendi a peccato. 

Libertas moralis est eadem libertas physica, guae et quatenus praeterea 
immunis est a vinculo morali obligationis, praecepti, legis, honestatis, etc. 

In re religiosa libertas moralis simpliciter non datur: 

Non datur libertas moralis contradictionis, ad Deum nempe colendum 
vel non colendum: quia semper homo /ege naturali aut positiva vel utraque, 
divinitus obligatus est ad Deum positive colendum. Ideo non datur libertas 
moralis contradictionis. 

Non datur libertas moralis comfrarietatis vel specificationis, ad Deum 
nempe colendum vel uzo vel alio sodo: quia semper homo obligatus est ad 
Deum colendum 7zodo quo Ipse vult coli: Aut secundum dictamen legis natu- 
ralis a Deo cordibus impressae, iis qui unquam exstiterunt tempore Legis 
Naturae: aut iuxta praescripta in Vetere Testamento, iis qui unquam exsti- 
terunt sub Lege Mosaica: aut secundum mandata Legis Novae a Christo 
revelatae, pro iis qui exstiterunt post Evangelium promulgatum. ldeo non 
datur libertas moralis simpliciter specificationis. 

Libertas religiosa iuridica est libertas naturalis quam omnis homo habet 
relate ad alios bomines in rebus religiosis, vi cuius homini mullum obstacu- 
lum, neque a persona privata neque ab auctoritate civili est imponendum, 
sine ratione sufficienti, quominus cultum privatum et publicum Deo tribuat 
juxta dictamen suae conscientiae. Dicimus size ratione sufficienti, quia haec 
libertas iuridica limitationibus iuridicis subiecta est, quales sunt iura certa, 
legitime acquisita et praevalentia aliarum personarum, cum quibus componi 
forte nequeat exercitium libertatis religiosae iuridicae alterius personae, vel 
etiam ac praesertim /ura certo praevalentia boni communis, maxime quando 
agitur de publico exercitio cultus religiosi. 

Haec libertas religiosa iuridica cum supra adnotatis limitationibus certo 
agnoscenda et in praxim deducenda ubique est. 

In schemate ergo aperto declarandum est in eo non agi de libertate reli- 

giosa morali simpliciter, quia non datur, prout indicavimus, et prout abunde 
et amplius docet Leo XIII in sua Encyclica, quae incipit: « Libertas praestan- 


tissimum » (4.$.$., 20, pp. 593-613). 
b) Non satis accurate adhibetur vel prae oculis habetur distinctio magni 


momenti in hac re, de iure ad exercendam propriam religionem. Distinguenda 
enim probe sunt Zzra vera et propria a iuribus mere exsistimatis et putativis. 
Nam coztra veritatem et contra divinam legem, sive naturalem sive positivam, 
iura vera et propria nulla dari possunt, etenim ius nullum veru; est nisi sit 
in veritate fundatum, neque ius ullum proprium hominis dici potest nisi sit 
legi divinae consentaneum. Attamen in casu erroris invincibilis et in bomine 
bona fide decepto, admitti debet et consideratione dignum est ius eius, quod 
tamen ;ere existimatum et putativum reapse est, quodque propterea zzri- 
bus aliorum veris et propriis cedere debet. 

In schemate hae distinctiones non videntur prae oculis haberi. Tamen 
ex earum consideratione patet schema debere in non paucis locis accuratius 
omnino secundum rectam doctrinam corrigi. Bonus enim christifidelis caritate 
tenetur errantes, etiam bona fide, ad veritatem cum omni prudentia condu- 
cere quantum possit. 

c) Neque sufficienter per totum schema servatur et attenditur disfinctio, 
magni momenti in hac re, qua probe discriminandus est ordo obiectivus ab 
ordine subiectivo. Immo, cum constet ordinem subiectivum subordinandum 
esse ordini obiectivo, tamen in toto schemate adeo effertur dictamen con- 
scientiae individualis in re religiosa, ut de facto conscientia subiectiva appa- 
reat esse velut fons originarius omnium iurium omniumque officiorum homi- 
nis in re religiosa, cum iuxta veritatem omnino asserendum sit, dictamen 
conscientiae subiectivae plane subiici debere mormae obiectivae divinitus 
statutae et homini sive per naturam sive per revelationem sufficienter ma- 
nifestatae. 

Certum quidem est in schemate, post brevem introductionem n. 25, in 
n. 26 fere solummodo agi de norma obiectiva, et in eo intenditur statuere 
principium in quo fundetur ius ad libertatem religiosam, sed ea quae asse- 
runtur in hoc numero videntur posterius addita postquam iam reliqua erant 
composita, et inde evenit ut asserta huius numeri non constituant reapse 
veluti nervum, ex quo robur derivetur ad ea quae in ceteris numeris pro- 


ponuntur prout erat in votis. 

Ulterius autem ea quae in hoc n. 26 circa normam obiectivam dicuntur, 
omnino complenda essent iis quae positive Apostolis eorumque successori- 
bus, i. e. Nobis, divinitus mandata sunt. Nempe: 

1) Non est in aliquo alio salus: neque aliud nomen est sub caelo 
datum hominibus, in quo oporteat nos salvos fieri, nisi Dominus lesus 
Christus (cf. Ac£. 4, 10-12). 

2) Unica est a Christo fundata Ecclesia, cui Dominus demandavit 
opus suum redemptionis ac salutis perenne reddere et omnibus hominibus 
integrum et fideliter distribuere et applicare usque ad consummationem 

saeculi, et quidem ita ut « qui crediderit et baptizatus fuerit salvus erit, 
qui vero non crediderit condemnabitur » (Mc. 16, 16; cf. Mt. 28, 1-20; 
Lc. 24, 47; Io. 20, 21-23; Act. 1, 8). 

3) Legitimi Pastores ovium Christi, quales sumus Nos, si nolunt tam- 
quam mercenarii a Domino improbari, cum vident lupos venientes, non de- 
bent dimittere oves ut lupi rapiant et disperdant gregem, sed tenentur oves 
a lupis defendere etiam usque ad mortem (cf. Io. 10, 12-15). 

Maxime ad lucem horum principiorum a nobis definiri potest doctrina 
vere catholica de libertate religiosa. Propterea oportet haec revelationis prin- 
cipia clare enuntiare, atque deinde ex illis eruere fideliter normas, quae de 
hac re ab omnibus tenendae sunt. 

In specie, ad particularia quaedam descendendo. Ad n. 26, pag. 2, 
linn. 6-9 legitur: « Homines ad imaginem Dei formati et ad consortium di- 
vinae naturae vocati officium et honorem habent ut, secundum dictamen 
conscientiae, voluntatem Creatoris et Salvatoris in re religiosa sequantur. 

Incisum illud « secundum dictamen conscientiae » omnino tollendum est. 

1. Quia pertinet ad ordinem szbiectivum, atque ita inseritur in con- 
textu de ordine solum obiectivo agente, ut dictamini conscientiae subiectivae 
divinus ipse ordo obiectivus, a Creatore et Salvatore antecedenter ad omne 
conscientiae dictamen statutus, subordinari videatur. 

2. Quia quamvis verum est dictamen rectae conscientiae esse homini 
normam subiectivam praeceptivam et immediatam, attamen haec norma, eo 
quod prorsus falli, errare, perverti et obscurari potest, ideo debet plane 
subiici zor7ae obiectivae, constitutivae et supremae divinitus statutae, quae 
falli nequit et ab omni errore et perversione est immunis. 

3. Quia si verum esset, quod schema asserere videtur, conscientiam 
scil. individualem esse homini simpliciter normam agendi in rebus religio- 
sis, inde sequeretur hominem, qui secundum dictamen suae conscientiae credit 
quamcumque religionem esse veram, revera eum voluntatem Salvatoris sequi 
et adimplere indiscriminatim hanc vel illam amplectendo religionem. Porro 
huiusmodi doctrina aperte repugnare videtur iuri naturali, divinae revelationi 
et manifestis Summorum Pontificum doctrinis. 

Ad doctrinam Pontificum quod attinet, valde dolendum est in Nora 1, 
perperam interpretari doctrinam Pii IX et Leonis XIII de hac re. Falsa enim 
est restrictiva interpretatio quae in Nota proponitur, quasi Pontifices volue- 
rint solummodo condemnare vel improbare rafionalismum  atbeum et stati- 
smum absolutum, quia manifeste et saepius affirmant se velle vindicare iura 
catholicae Ecclesiae divinitus attributa contra impugnationes, non solum 
statistarum et rationalistarum, sed etiam liberalismi, prout plane patet ex 
Encycl. Libertas Leonis XIII (4.$.$., 20, pp. 602-605). Itaque conclu- 
dendo, deleantur verba « secundum dictamen conscientiae » in lin. 8, propter 
rationes allatas, et etiam quia inferius in linn. 18-19 accuratius exprimitur 
id quod intenditur illis aliis verbis: « vel homini officium non incumbere 

rectam sibi de rebus religiosis conscientiam efformandi », in quibus bene 
subiectiva norma normae obiectivae subordinatur. 

In n. 26, lin. 10 ubi legitur: « homines religionem szarz... exercere va- 
lent », censeo delendam esse vocem « suam », quia haec vox pertinet ad 
ordinem subiectivum, in quo potest esse sermo de religione quam quilibet 
habet ut sz474: sed in contextu ordimis obiectivi, de quo agit n. 26, unica 
datur religio, a Deo omnibus praescripta et quam omnes amplecti debent. 

In n. 29, pag. 30, linn. 34-37 asseritur: « Libertatem religiosam, non 
tantum a christianis et pro christianis, sed ab omnibus et pro omnibus homi- 
nibus et coetibus religiosis in societate humana observandam esse, Ecclesia 
catholica asserit ». 

Assertum hoc mirum est et ab ore successorum Apostolorum alienum sit 
oportet. In illo enim videtur statui omnimoda paritas religiosa omnibus et 
pro omnibus, nulla facta distinctione inter veram et falsas religiones, inter de- 
bitum Deo cultum et indebitum, inter veritatem et falsitatem. Eiusmodi 
doctrina nec iuri naturae, nec Evangelio, nec documentis Pontificum con- 
sentanea esse videtur, sed potius iisdem contraria. 

Ecclesia catholica, quae fide explicita tenet, sibi soli Christum dedisse 
missionem, mandatum et ius, atque inde manantem veram libertatem, custo- 
diendi, propagandi et defendendi integrum depositum religionis unice verae 
et omnibus ad salutem necessariae; potestne sine contradictione solemniter 
in Concilio agnoscere et proclamare, huiusmodi ius et ex eo deductam liber- 
tatem pariter competere alii cuicumque religioso coetui? Censeo nobis, apo- 
stolorum successoribus, non licere tale decretum edere. 

I nn. 29, pag. 31, linn. 22-29 legimus: « ab Ecclesia catholica vindicatur 
libertas opinionis... libertas adimplendi ritus propriae religionis... ius verum 
et proprium ad totam vitam ordinandam secundum postulata suae cuiusque 
religionis in omnibus humanae vitae activitatibus... ». 

Imprimis haec doctrina aperte contradicere videtur Encyclicae Leonis XITI 
Libertas praestantissimum, in qua data opera, accurate et ample doctrinam 
catholicam explicat de «libertatibus, quae dicuntur, cultus, loquendi, do- 
cendi et conscientiae » (4.$.8., 20, pp. 600-609). 

Animadvertere iuvat. Contra uzicam veram, a Deo omnibus praescriptam 
religionem, immo praeter eam, quippe quae omnibus ut ad salutem necessa- 
riam divinitus imposita est, nequit omnino dari verum et proprium ius 
hominis. Solummodo, in casu nempe erroris invincibilis vel in homine bona 
fide decepto, admittendum prudenter est ius ;ere existimatum wel putati- 
vum. Nam contra divinam veritatem aut contra Dei legem naturalem vel 

positivam, ius verum et proprium nullum dari potest. Vera et proprie dicta 
libertas ;oralis bona fide errantibus simpliciter non competit, quia talis 
libertas zzoralis solum iuxta veritatem et divinam legem consistere potest. 
Iisdem tamen, ob dignitatem personae humanae, quae ab omnibus agnosci et 
revereri debet, agnoscenda est libertas iuridica, vi cuius nec a personis priva- 
tis nec ab auctoritate publica impediri possunt quominus cultum Deo tri- 

buant secundum. dictamen rectae suae conscientiae, salvis tamen potioribus 
iuribus aliorum et maxime boni communis civium. Accuratissime de hac re 
loquitur Leo XIII in Encyclica Libertas, cum variis modis inculcat, bona 
fide errantibus concedi et agnosci debet licentia, permissio, tolerantia, cum 
omni benevolentia, ut iuxta suam rectam conscientiam in rebus religiosis 
procedant. Attamen relate ad ipsos, quos etiam benignissimus Deus vult 
salvos fei et ad agnitionem veritatis venire (1 Tim. 2, 4), omnes christi- 
fideles et maxime Ecclesiae Pastores urget caritas Christi, movens nos ad 
errantes vel ignaros edocendos. 

Si verum esset quod in schemate simpliciter dicitur, tum Concilium no- 
strum proclamaret libertatem opinandi quamcumque religionem esse veram, 
quemcumque religiosum cultum esse licitum, quamcumque vitae humanae or- 
dinationem iuxta postulata cuiuscumque religionis esse conformem voluntati 
Dei et aptam ad salutem obtinendam! 

Aliud enim est facultas a Creatore hominibus data cogitandi verum vel 
falsum, operandi bonum vel malum; aliud autem prorsus diversum est ius 
cogitandi verum vel falsum, operandi bona vel mala. Homo qui facultate 
et libertate psycbologica gaudet, et ideo pbysice potest Deo revelanti non 
credere et Deo praecipienti non obedire: attamen gravissime obligatus est 
ad credendum Deo revelanti et ad obediendum Deo praecipienti, et ideo in 
his libertate morali a Deo destitutus est. 

In n. 30, pag. 32, linn. 38 ss., legimus: « Ius pariter coetibus religiosis 
competit ut sincerae honestaeque propagationi religionis studeant... Illi coe- 
tus impediri nequaquam possunt quominus rationes suae religionis pro- 
ponant, ut apud auditores persuasio religiosa oriatur, qua moti sese libere 
eorum communitati adsocient ». 

His verbis Concilium agnosceret et proclamaret simpliciter izs aequale 
competere coetibus religiosis quibuslibet annuntiandi et propagandi suam 
religionem, sibique Jibere associandi suis communitatibus homines. 

Hoc teneri non potest, quia esset agnitio aperta paritatis iurium et valo- 
rum omnium religionum. Yam vero contrarium prorsus a nobis proclamandum 
est, quia i7 re religiosa ius nullum dari potest nisi quod a Deo mandante vel 
mittente proveniat, et valor asd salutem nulli religioni agnosci potest, nisi 
illi quae lege divina praescripta revera fuerit. Si ergo fide divina et catho- 
lica credimus, zzicam esse veram Christi Ecclesiam, et zps? solummodo com- 
missum fuisse mandatum divinum annuntiandi Evangelium oni creaturae, 
et quidem ita ut "on sit spes salutis nisi in hoc Evangelio: concludere debe- 
mus necessario, Ecclesiam unam, sanctam, catholicam et apostolicam esse 
unicam religionem quae habet ;;s ad sibi aggregandos o»mes bomines, et 
unica quae habet valorem ad eos salvandos. Ergo simile ius ac valor aliis 
religionibus concedere vel agnoscere non possumus. Immo a nobis subscri- 
benda sunt illa Pii XII praeclara verba: « Quod non respondet veritati et legi 
morali sullum obiectivum ius possidet nec ad exsistendum, nec ad propaga- 
tionem, nec ad actionem » (Alloc. Ci riesce, A.A.$., 45, p. 799). Et nisi 

velimus ut Pastores zzercenarii a Domino improbari, tenemur nostris fide- 
libus praedicare, maxime ex hac aula conciliari, id ipsum quod S. Paulus 
fidelibus Galatiae nervose dicebat: « Non est aliud Evangelium » et « si quis 
vobis evangelizaverit praeter id quod accepistis, anathema sit » (Gal. 1, 7-9). 

Haec sunt quae zzaioris momenti corrigenda censeo. Alia praeterea essent 
accuratius exprimenda, quorum aliqua tantum innuam: 

In n. 28, pag. 30, linn. 25-26 legitur: « In annuntianda veritate, ab 
omni vel indirecta coactione abstinendum est ». Hoc potius est delendum. 
Nam terrores damnationis aeternae, quos saepe Christus in auditoribus exci- 
tabat, illud « compelle intrare » ad nuptias quas Paterfamilias paraverat 
Filio suo (Lc. 14, 23) et alia huiusmodi, coactiones izdirectae dici possunt. 
Instructio catechetica et religiosa quae pzeris et rudibus impertienda est, 
nonne coactio indirecta dici potest? In homine lapso, qui contra Evangelium 
indirectam coactionem multiplicem de facto patitur, tum propter humani cor- 
dis propensionem in malum, tum propter adversas diaboli insidias (Gem. 
6, 5; Eph. 6, 11; 1 Pr. 5, 8), nonne commendandus est usus prudens coac- 
tionis indirectae, quatenus necessaria sit ad compensandam humanam et dia- 
bolicam coactionem contrariam? Hoc videtur esse consentaneum paedago- 
giae divinae, qua Deus « quos amat, arguit et castigat » (Apoc. 3, 19; Prov. 
3, 11-12). 

In n. 29, pag. 31, linn. 41 ss. legitur: « nefas est imponere civibus pro- 
fessionem vel reiectionem cuiuscumque religionis tamquam conditionem, 
qua plene vel partialiter vitae nationali vel civili participare possint ». 

Hoc ita absolute et simpliciter assertum non videtur dici posse. Nam, 
magistra historia, ipsum bonum commune, ipsa praevalens voluntas maiori- 
tatis civium, ipsa legitima continuatio historiae et culturae nationis, aliaeque 
magni ponderis causae saepe imperaverunt ut ad exercenda aliqua munera 
civilia, in rebus, quae intimam connexionem cum religione habent, aliquae 
conditiones in eorum titulari impleantur, sine quibus talia munera civilia 
non posset exercere sine boni communis gravi detrimento. Haec a priori 
et ita rigide dogmatizare imprudens esset. 


16 
Exc.Mus P. D. GUILFORD CLYDE YOUNG 


Archiepiscopus Hobartensis 


Schema de libertate religiosa placet in genere. Attamen ita emendan- 
dum est schema, ut clarius et fortius solutionem praebeat problematis prac- 
tici, quod existit hodie in multis mundi regionibus. 

Hoc problema non oritur in ordine theologico vel morali. Neque enim 
inter nosmetipsos catholicos, neque inter nos et fratres nostros seiunctos, 
neque inter christianos et ceteros homines bonae voluntatis datur discepta- 

tio vel de necessaria libertate actus fidei religiosae vel de inviolabilitate 
conscientiae humanae in suis decisionibus religiosis et moralibus. 

Oritur tamen problema in ordine politico et iuridico. Agitur enim quae- 
stio de competentia potestatis publicae in re religiosa. Quaeritur nempe quae- 
nam sit iusta extensio huius competentiae, et quaenam sint eius iustae 
limitationes hodie. 

Haec quaestio practica est simul doctrinalis. Quaeritur enim quid doceat 
Ecclesia in hac re, sicut etiam quaeritur quid agere studeat Ecclesia. De his 
quaestionibus datur disceptatio. 

Sunt enim inter nos qui dicunt, quod systema constitutionale libertatis 
religiosae, prout viget, e. g., in Australia, non est nisi practica quaedam 
solutio istius problematis particularis, quod oritur in societate, in qua sunt 
plures divisiones religiosae et minor est numerus catholicorum. Hoc tamen 
systema, aiunt, non est positive approbandum, quia non congruit cum doctrina 
catholica de iuribus et officiis, quae per se incumbunt potestati publicae in 
re religiosa. Per se enim potestas publica officium habet et ius stabiliendi 
religionem catholicam tamquam unicam religionem status, quae speciali 
favore et specialibus privilegiis gaudere debent in iuridica ordinatione socie- 
tatis. Sequitur ergo, secundum hanc opinionem, quod systema constitutionale 
libertatis religiosae est tantummodo tolerandum, ut minus malum, propter 
rationes practicas. 

Iamvero in Australia sicut alibi in mundo catholico, haec opinio de facto 
non admittitur a nobis catholicis. Porro, de iure non admittitur haec opinio, 
quia non est vera. 

Verum utique est, quod systema libertatis religiosae non est « instantia 
idealis » iuris civilis constitutionalis. Ex altera parte, verum quoque est, 
quod nulla omnino datur nec dari potest « instantia idealis » in hac re. 
Verum tandem est, quod ius constitutionale, secundum quod liberum exer- 
citium religionis in societate aequaliter vindicatur omnibus civibus et om- 
nibus coetibus religiosis, est in se ius civile aequum et honestum. Eius 
utilitas et pro bono publico et pro bono Ecclesiae probatur ex experientia. 
Et, quod maius est, plane congruit huiusmodi ius constitutionale cum 
omnibus principiis catholicis, rite intellectis et accommodatis. 

En igitur problema practicum simul et doctrinale, scil; ut tandem ali- 
quando auctoritative declaretur, quod Ecclesia positive approbat, et non 
tantum tolerat, ordinationem iuridicam societatis, secundum quam agnosci- 
tur ius universale et aequale ad liberum exercitium religionis in societate. 
.. Haec declaratio auctoritativa debet fieri, sine ulla ambiguitate, in nostro 
textu conciliari de libertate religiosa. Ad hunc finem multum iuvabit, duo 
principia in lucem proferre atque dilucide docere. 

Primum principium est theologicum. Est principium de libertate Eccle- 
siae, quod in hac re prorsus fundamentale est. Quod enim Ecclesia postulat 
pro seipsa in societate civili et coram omni potestate publica est illa libertas, 
qua donatur a Deo Patre et a Christo Domino. Ecclesia nempe postulat iure 

divino, ut sit prorsus immunis ab omni interventione cuiusvis potestatis 
publicae, sive in suis rebus internis regendis sive in exercendo apostolatu suo 
religioso, educativo, sociali, caritativo. Praesertim postulat ne in filiis edu- 
candis discriminatio oeconomica fiat contra scholas catholicas. 

Libertatem, dico, postulat Ecclesia, iure divino. Et per se et secundum 
ius divinum nihil aliud postulat. Per se non postulat favorem specialem 
moderatorum rei publicae, quicumque sint, neque postulat privilegia spe- 
cialia, iure civili statuta. Multo minus Ecclesia permittitur postulare, ut po- 
testas publica sit instrumentum ad fines spirituales Ecclesiae prosequendos. 

Utique temporibus praeteritis, vel etiam hodie, in quibusdam nationibus 
Ecclesia multis privilegiis gavisa est. Sed haec est quaestio de facto, non de 
iure. Situatio quaedam iuridica privilegiata certo defendi potest, in quantum 
est utilis vel necessaria in quibusdam determinatis circumstantiis historicis. 
Non tamen defendi debet tamquam necessaria quaedam exigentia doctrinae 
catholicae. Multo minus potest extolli tamquam « ideale catholicum », quod 
esset semper obligatorium, ubicumque sit possibile, scil, ubicumque maior 
pars civium sit catholica. 

Ex eo quod principium fundamentale in nostra materia est libertas Ec- 
clesiae, sequitur conclusio magni momenti pro solutione problematis hodierni. 
Sequitur nempe quod Ecclesia potest et debet positive approbare id genus 
iuris civilis constitutionalis, quod agnoscit, curat, atque promovet libertatem 
Ecclesiae in eius debita amplitudine. 

A. v., loquendo per se et secundum principia theologica catholica, po- 
testas publica iam satis explet munus suum atque officium erga Ecclesiam 
eiusque moderatores et fideles, quando per leges aptas curam suscipit liber- 
tatis Ecclesiae. Neque amplius per se requiritur. 

Alterum principium est potius politicum et iuridicum. Est principium 
aequitatis seu aequalitatis civilis. 

In societate hodierna, in qua (ut dixit Ioannes Pp. XXIII) homines ma- 
gis magisque conscii fiunt dignitatis suae personalis et civilis, non licet Ec- 
clesiae sibi suisque fidelibus vindicare plenam libertatem religiosam, et simul 
denegare eamdem libertatem aliis coetibus religiosis vel aliis hominibus. 

Vetat iustitia, vetat aequitas, ne introducatur in vitam socialem et civilem 
duplex quaedam mensura (a double standard), quod attinet ad libertatem reli- 
gilosam, ac si esset alia mensura pro civibus catholicis et alia mensura pro 
civibus non-catholicis. Eiusmodi duplex mensura libertatis esset contra 
ipsam rationem aequalitatis civilis, quae in omni societate bene ordinata 
debet hodie obtinere, cum sit exigentia quaedam dignitatis humanae. 

Item ex hoc altero principio sequitur conclusio magni momenti pro nostro 
problemate hodierno. Sequitur nempe quod potestas publica agit secundum 
iustitiam et secundum exigentias aequalis dignitatis civium, quando agno- 
scit, curat, atque promovet in societate exercitium religionis aequaliter libe- 
rum pro omnibus civibus. 

Loquendo igitur per se et secundum sana principia politica et iuridica, 

Ecclesia positive approbat id genus iuris civilis constitutionalis, secundum 
quod potestas publica suscipit curam generalem libertatis religiosae in socie- 
tate, et quidem aequali mensura pro omnibus civibus et coetibus. 

Si duo principia supra exposita simul sumuntur, elucet responsum quae- 
stioni centrali, de competentia scilicet potestatis publicae in re religiosa. 
Haec nimirum competentia extenditur ad tutelam curamque libertatis reli- 
giosae; simulque haec competentia limitatur ad tutelam curamque liber- 
tatis religiosae. 

Haec est doctrina, quae (me iudice) debet declarari in schemate conci- 
liari. Est enim doctrina vera, et est praxis probanda, iuxta traditionem ca- 
tholicam rite intellectam et nostris temporibus sapienter accommodatam. 

En quidam textus maioris momenti, quibus hae animadversiones demon- 
strantur. 

1. De principio theologico quod libertas Ecclesiae est principium fun- 
damentale: 

4) Leo XIII. Utitur hac formula « libertas Ecclesiae », vel alia aequi- 
pollente 81 vicibus in 60 documentis. 

Loquitur de «le principe fondamental de la liberté de l'Eglise » (Az 
milieu des sollicitudes, A.$.$., 24 [1892], p. 646). « In bonis autem Eccle- 
siae, quae Nos ubique semperque conservare debemus, ab omnique iniuria 
defendere, illud certe praestantissimum est, tantam ipsam perfrui agendi 
libertate, quantam salus hominum curanda requirat. Haec nimirum est liber- 
tas divina, ab unigenito Dei Filio auctore profecta, qui Ecclesiam sanguine 
fuso excitavit; qui perpetuam in hominibus statuit; qui voluit ipsi ipse 
praeesse. Atque adeo propria est Ecclesiae, perfecti divinique operis, ut 
qui contra eam faciant libertatem, iidem contra Deum faciant et contra 
officium » (Officio sanctissimo, A.S.$., 22 [1887], p. 269). 

b) Prus XI. Asserit quod « Ecclesiae, tamquam hominum societati, 
opus omnino esse ad vitae usuram atque incrementum iusta agendi liber- 
tate, ipsosque fideles iure gaudere in societate civili vivendi ad rationis 
conscientiaeque praescripta » (Firmissimam constantiam, A.A.S., 29 [1937 ], 
p. 196). 

c) Prus XII. Ita definit scopum concordati: « I concordati debbono 
quindi assicurare alla Chiesa una stabile condizione di diritto e di fatto 
nello Stato, con cui sono conclusi, e garantire ad essa la piena indipendenza 
nell'adempimento della sua divina missione » (Ci riesce, A.A.S., 45 [1953], 
p. 802). Quod verum est de concordatis idem verum est de systematibus 
legis constitutionalis. Id quod postulat Ecclesia essentialiter est libertas. 

2. De principio politico et iuridico aequalitatis civilis inquantum nexum 
habet cum aequalitate libertatis religiosae. 

Argumentum sumitur ad hoc probandum a litt. encycl. Pacem inm terris. 

17 
Exc.mus P. D. THOMAS COORAY 


Archiepiscopus Columbensis in Ceylon 


Quaestio de libertate religiosa ubicumque terrarum maximi est momenti, 
sed his diebus modo speciali in regionibus missionum, praesertim apud na- 
tiones quae recenter autonomiam recuperaverunt. Ibi enim Ecclesia catho- 
lica saepe accusatur de intolerantía, non tantum ad exteros, sed etiam erga 
ipsos fideles, et ita sensu quodam exaggeratio libertatis et independentiae 
propriae, haud satis in fide et doctrina catholica fundatos, in errorem et ino- 
boedientiam inducunt. Unde solutio a Concilio Oecumenico proferenda de- 
bet esse primo clara atque praecisa, secundo completa respiciens ipsos fide- 
les, ita ut integrum problema apte in luce ponatur. 

Sed ad evitandas ulteriores difficultates melius esset facere declaratio- 
nem quamdam positivam prout iam monstravit em.mus card. Ritter potius 
quam evolvere argumentationem prolixam. 

Unde liceat mihi sequentia hac de re proponere: 

1. Relate ad libertatem religiosam duplex est principium bene perpen- 
dendum. Ex una parte libertas humana, a Deo ipso proveniens, omnino 
tuenda est. Ex altera parte non est obliviscendum quod ista libertas non est 
iliimitata, sed a veritate obiectiva circumscripta. 

2. Difficultas autem quae immediate exoritur, ut patet, est sequens: 
nempe non omnes conveniunt de significatione vel sensu « veritatis ». Multi 
enim eius obiectivitatem negant. 

5. In praxi ergo statuenda sunt tantummodo principia, quae sunt omnino 
certa et ob omnibus admissa prout sunt sequentia: a) dignitas personae hu- 
manae est tuenda; 5) similiter libertas conscientiae; c) status civilis habet 
ut finem suum proprium bonum commune temporale tantum; 4) religiones 
sunt diversae et numerosae, et nemo religioni alicui adhaeret nisi eam 
esse veram credit. 

4. His nisus principiis audeam proponere solutionem sequentem: Om- 
nino servanda sunt iura personae humanae propter eius dignitatem. Primum 
horum iurium est libertas sese efficaciter ordinandi modo responsabili ad 
suum finem ultimum sibi naturaliter debitum. Talis libertas vocatur liber- 
tas conscientiae. Homo autem ordinatur ad finem non mere temporalem, sed 
ulterius ad finem spiritualem, transgredientem vitam eius mortalem. (Ita 
tenent omnes exceptis atheistis et, praesertim his diebus, fautoribus atheismi 
materialistici). 

Ordinatio ad hunc finem ulteriorem vel potius ultimum et spiritualem 
excedit competentiam cuiusque societatis civilis, quae per se et directe agit 
tantum de rebus temporalibus. Quapropter status civilis nullam habet pote- 
statem super conscientiam humanam et omnino tenetur honorare libertatem 
conscientiae sincerae. 

Coetus seu societates veto religiosae et earum membra possunt tantum 
(et quidem debent) zolerare doctrinas religiosas a se diversas propter digni- 
tatem personae humanae; sed, si admittant obiectivitatem veritatis, nulla sin- 
ceritate possunt cum istarum religionum fautoribus cooperare in re religiosa 
quam erroneam putent. (Nemo est qui non videat differentiam inter liber- 
tatem et tolerantiam. Libertas secum fert iura non vero tolerantia. Toleran- 
tia ergo erroris non dat iura errori). Qui autem obiectivitatem veritatis ne- 
gant (prout faciunt fautores Buddhismi), ne vestigium quidem rationis ha- 
bent obstandi aliorum libertatem religiosam (Buddhistae negant obiectivita- 
tem stabilem seu permanentem veritatis). 

Doctrina vero catholica admittit et tenaciter tenet obiectivitatem verita- 
tis. Tenet enim doctrinam Christi qui venit ut testimonium perhiberet de ve- 
ritate et qui istud testimonium proprio sanguine et morte sancivit. 


18 
Exc.qus P. D. ANTONIUS CORSO 
Episcopus tit. Moglaenensis, adm. ap. s. pl. Montisvidei 


1. Una Institución como la Iglesia, por su misma naturaleza, ünica en 
su género, al hacer una declaración de esta importancia y por ser en Con- 
cilio, con trascendencia, repercusión y proyecciones incalculables, debe por 
la luz nueva que aportará a la doctrina tradicional de la Iglesia, antes de 
tratar el tema de la libertad religiosa, hacer una declaración a manera de in- 
troducción de que tiene seguridad, certeza y plema conciencia de poseer la 
verdad religiosa, de cuyo depósito ella se siente fiel custodia. 

Pero no obstante ello, reclama una vez más no solo para si y sus hijos, 
sino también para todos los hombres de buena voluntad, /a plema libertad 
religiosa, condición necesaria para predicar y aceptar el Evangelio. 

Como el Evangelio se propone, no se impone, es necesario que todos 
los hombres del mundo se sientan libres interna y externamente para aceptatlo 
o rechazarlo. 

2. Basada la Iglesia en el principio de Derecho Natural de que los 
hombres debes cultivar la recta y cierta conciencia en sus relaciones con 
Dios, este Sacrosancto Sínodo reclama y defiende la libertad interna y ex- 
terna de todos los hombres de buena voluntad en el sentido expresado i. e. 
de básqueda libre de la verdad. 

Al reconocer y defender este Derecho Natural de todos los hombres, 
de ninguna manera intenta la Iglesia provocar el indiferentismo religioso 
ni reconocer como válidas las instituciones religiosas que se manejan en la 
verdad parcial, pero no total. (Si la Iglesia reconociera aequo iure a las de- 
más instituciones religiosas, habría fatalmente defeccionado, lo que no es 
posible). 

3. Está segura la Iglesia de que este reconocimiento ayudarà a la con- 

cordia entre los hombres y a la convivencia fraternal; además en el clima de 
auténtica libertad los hombres pueden encontrarse y unirse en la verdad. 
Este reconocimiento no quiere legitimar ninguna acción contraria a la pre- 
dicación y ejercicio de la Fe Revelada que ella custodia. 
4. Este Concilio deplora toda privación de los derechos que emanan 
de la legítima libertad religiosa y a la vez condena las persecuciónes de que 
son objeto por razón de su fe tanto los hijos de la Iglesia como aquellos 


que no lo son. 
Me adhiero a las opiniones de los P.P. Ruffini, Ottaviani, Parente, Gra- 


nados y Colombo. 


19 
Exc.mus P. D. IOSEPH M. CUENCO 


Archiepiscopus Jarensis 


Schema propositum circa libertatem religiosam liberalismo religioso ni- 

mis favere puto: 

quia ius propriam conscientiam sequendi nimis extollit, illi idem mo- 
mentum tribuens ac oneri, quod obiective magis fundamentale est, unicum 
verum Deum colendi; 

unde confusio gigni potest inter libertatem conscientiae et libertatem 
religiosam. 

Quare sequentia fundamentalia principia in huiusmodi declaratione de 
libertate religiosa exprimenda puto, quae vero in sequentibus modo tantum 
synthetico indicabo: 

1. Priusquam natura libertatis religiosae exponatur, declaretur oportet 
in primis ozus omnino fundamentale omnibus hominibus obiective incum- 
bens, unicum verum Deum colendi, consequensque i4s omnino pariter fun- 
damentale unicam veram religionem profitendi (pro n. 26). 

2. Ideoque vera dignitas personae humanae non adeo consistit in obtem- 
perando simpliciter propriae conscientiae, sed in servando ordine obiectivo 
a Deo disposito. 

3. Proinde unus Ecclesiae est et ;;s veram religionem propagandi 
(n. 27). 

4. Cum tamen noluerit Deus ut libertati humanae vis inferatur, cui- 
cumque homini ius inest propriam conscientiam sincere sequendi « privatim 
et publice» (n. 26); prout ius tamen minus fundamentale seu accesso- 
rium, quia per se iuxta ordinem Dei obiectivum ad unicam veram ab Ipso 
revelatam religionem se refert, per accidens tantum autem ad illam religio- 
nem quam unusquisque veram sincere existimet iuxta dictamina propriae 
conscientiae. Quod pari modo dicendum est etiam de coetibus religiosis 
(pro n. 30). 

5. Quare nemo vi cogi potest ad aliquam religionem amplexendam, nec 
etiam illam, obiective unicam veram, a Christo institutam (n. 28). 

6. Exinde autem minime sequitur idem omnino ius inesse, propriam 
religionem coram societate profitendi et immo eam propagandi, eis qui uni- 
cam veram religionem amplexi sunt ac eis qui aliam religionem, licet sub- 
iective bona fide, profitentur. Ideoque, cum « exercitium iurium in re reli- 
giosa propter naturam socialem hominis limitatum est », admitti debet quod 
per se legitime limitari potest huiusmodi ius minus fundamentale religio- 
nem obiective non veram iuxta dictamina propriae conscientiae coram socie- 
tate profitendi et propagandi. Proindeque obligatio qua « publicae rei mode- 
ratores (...) tenentur ius personae ad libertatem in re religiosa efficaciter 
tueri ipsumque apte promovere », per se nequit indistincte referri ad eos 
qui veram religionem profitentur vel aliam sequuntur (pro n. 29). 

7. Si demum nostrae aetatis adiuncta suadere possint quod de facto 
libertas religiosa cuicumque homini vel Communitati religiosae pari modo 
coram societate concedatur, hoc tamen per accidems tantum dari est agno- 
scendum (pro n. 31). 


20 
Exc.mus P. D. ABILIUS DEL CAMPO Y DE LA BARCENA 


Episcopus Calaguritanus et Calceatensis-Logrognensis 


Ad declarationem de libertate religiosa quod attinet, nonnulla breviter 
exponam de « stylo et modo dicendi, de mentalitate et spiritu », quo textus 
propositus redactus esse videtur. 

Libenter admitto opportunum immo et necessarium esse declarationem 
de libertate religiosa nunc iam proponere. Mundus hodiernus Zeclarationem 
exspectat et mundi expectationi responsum dare tenemur. 

Nostra vero declaratio sine dubio « conciliaris » esse debet. Conciliarem 
dixi, non tantum quia in hac aula, prope sepulcrum Petri, de facto promul- 
getur, sed quia e£ £ozo et colore et sapore conciliaribus reapse praedita de- 
claratio nostra omnibus fulgeat oportet. 

Concilium enim non est organizatio quaedam, una e pluribus internatio- 
nalibus, quae, honore et aestimatione omnes utique dignae, hodie in mundo 
numerantur; non est Áccademia aut Schola quaedam philosophico-historico- 
iuridica, nec aula, etsi praestantissima, Facultatis theologicae. Concilium 
non est coetus virorum doctorum, etsi Patres conciliares, me excepto, doc- 
tissimi omnes sint. Concilium est... Cozciliusm, eiusque Constitutiones, De- 
creta et Declarationes, si quae sint, undequaque corciliares esse debent. 

Estne talis nostra declaratio? Responsum affirmativum, sincero dicam, 
pro nunc dare non audeo. Liceat mihi primum diversas e diverso « angulo » 
offerre animadversiones generales: 

1. Ex angulo philosophico-theologico: Declaratio proposita Naturali- 
smum, Humanismum nempe naturalisticum sapit et subiectivismum  ethico- 
moralem —- etbicam situationis — favere videtur. In textu enim frequenter 
mentio fit « de iure naturae, de iuribus personae humanae, de conviventia 

sociali, de sociali hominis natura ac dignitate, de diversis coetibus religiosis 
apparenter iure aequalibus, de dictamine conscientiae etiam erroneae, quae 
cum interna semper sit — de internis nemo iudicat neque Ecclesia — sub- 
iectivismo ansam praestare potest et de facto saepe praestat », dum e con- 
verso nihil aut fere nihil dicitur de « iuribus Dei, de facto Revelationis, de 
ordine supernaturali, de actuali unica oeconomia salutis, ad quam qui non 
pertinent extra via certo sunt ». Deest ergo vera descriptio germanae di- 
gnitatis personae humanae, quae non tantum sociologice sed et imprimis 
theologice considerari debet. Desideratur igitur in nostra declaratione clara 
et indubia proclamatio et expositio veri burmanismi christiani, sub luce reve- 
lationis divinae in Christo peractae. 

2. Ex Oecumenismo: Consilium Ecclesiarum (WCC) plurima edidit 
documenta de «libertate religiosa » (Oxford 1937, Madras 1938, Amster- 
dam 1948, Nova Dehli 1961). Illarum declarationum fautores aperte dixe- 
runt se expectare ab Ecclesia catholica documentum aliquod de « libertate 
religiosa ». Necessarium ergo est declarationem facere. At necessarium simul 
est ita loqui ut aperte appareat « libertatem etiam in re religiosa » minime 
esse productum quoddam ab hodiernis hominibus adimventum, a quibus Ec- 
clesia catholica, sub pressione « actualis culturae humanae », politice mu- 
tuaverit. 

Declaratio igitur ita proponatur ut clare appareat authentica doctrina ca- 
tholica hac de re, semper in traditione agnita, semper vera et etiam pro 
hodiernis necessitudinibus socialibus positive valida, quin vel minimum quid 
« occultare vel decolorare » debeat. 

Nunc autem, non obstantibus affirmationibus, quae i notulis relatoriis 
continentur, de /zzea continuitatis et progressus, doctrina traditionalis catho- 
lica, meo simplici iudicio, non apparet in declaratione sancte servata. 

Facillimum quidem est verba Romanorum Pontificum, hinc inde desumpta, 
citare, illa extra contextum interpretare et in medium adducere tamquam 
argumenta ad « thesim » de libertate religiosa ultimo probandam. Pari enim 
facilitate possent alia eorundem Pontificum, utputa Pii XII et Ioannis XXIII 


verba non pauca in contrarium citari. 

Opportunissimum nunc foret in memoriam revocare Állocutionem Pii XII 
decimo Conventui internationali de Scientiis Historicis, Romae habito, die 
7 septembris a. 1955, sicut et verba Ioannis XXIII ad Iuristas Italiae, 
29 iunii a. 1959. Progressus utique dari potest in doctrinae catholicae expo- 
sitione. Attamen inter « positionem illam idealem Ecclesiae », unitatis nempe 
populi in vera religione cum unanimitate actionis inter Ipsam et Statum de 
quibus Pius XII expresse loquitur in memorata Allocutione, et affirmatio- 
nes in nostra declaratione et speciatim in n. 29 contentas, longa adhuc 
nobis restat via (cf. verba Prr XII, A.A4.$., 24 oct. 1955, pp. 676-79 cum 
n. 29 declarationis). 

3. Ex indole pastorali: Fideles catholici, ii praesertim qui in Nationibus 
sic dictis « catholicis » vitam degunt, instanter egent ut serio praemoneantur 

et authentice instruantur de doctrina Ecclesiae in campo libertatis religiosae. 
Concilium hoc facere potest immo et debet; sic tamen fiat ut incommoda 
et pericula, quae certo certius imminent, prudenter vitentur. 

Hac in re hoc unum vellem addere: Tot tantaque de iuribus sive 
personae individuae sive singulorum coetuum ad «libertatem religiosam » 
in declaratione dicuntur; tot tantaque in aula conciliari omnes nos audivi- 
mus, ut periculum forte appareat suspicandi pluralitatem religiosam nostris 
hisce temporibus esse maximum omnium bonorum humanae consortionis, 
unitatem vero conufessionalem, si alicubi detur, esse quid da;zosum utpote 
laesivum iurium et dignitatis personae humanae. 

Liceat vero mihi in medium trahere aliqua verba Pii XII, qui, data oc- 
casione, volens statuere et determinare « relationes inter Ecclesiam et Sta- 
tum », dixit; « L'Eglise.. regarde comme un idéal l'unité du peuple dans 
la vraie religion et l'unanimité d'action entre elle et l'Etat » (Ad X Con- 
ventum Internationale de Scientiis Historicis, 1955, A4.A4.8., 24 oct., p. 679). 

Unitas confessionalis hodie, proh dolor!, fere nullibi est possibilis. Ca- 
veamus vero ne, ubi datur et utinam, Deo dante, in futurum servetur, a 
nobis nunc in declaratione antecedenter forte excludatur. Concilium debet 
esse pastorale et pastorale ministerium omnium nostrum. At pastoralitas non 
est tantum pro « fratribus » sed primo et per se pro « filiis ». 

Conclusio. Declaratio, necessario facienda, emendanda et perficienda est 
et quidem ita ut non videatur zzda, frigida et naturalistica proclamatio « li- 
bertatis religiosae », veluti simplex quoddam documentum iuridico-religiosum 
alicuius Organizationis humanae, sed ut vere cozciliaris sit, quod certe alio 
modo non posse obtineri puto quam exponendo « Historiam salutis » ita 
quidem ut clare appareat, in caritate simul et in veritate, hominem, ad ima- 
ginem Dei factum et, per peccatum, servum peccati effectum, veram liberta- 
tem in praesenti oeconomia, supernaturali simul et historica, ullo modo 
consecuturum nisi in Christo et per Christum, una Ecclesia catholica aliquo 
modo mediante seu ministrante. 

* o *o* 

In Voto, secretariatui oblato die ultima disceptationis in aula, dixeram 
« declarationem non esse conciliarem », eo quod, etsi in aula discussa et, si 
casus ferat, in aula promulgata, tono et colore, ratione contenti, tandem, 
potius appareat instrumentum quoddam alicuius organizationis civilis iuri- 
dico-socialis, quam documentum solemne supremae auctoritatis Ecclesiae 
catholicae. 

De facto textus declarationis redolere videtur « Ethicismum purum et 
simplex, Naturalismum sociologicum et Liberalismum religiosum ». 

Absit a me, clarum est, quemlibet Patrum hac in re de illis accusare. 
Non intentiones et mentes; textum, prout iacet, solum iudico. Sub hoc 
aspectu liceat mihi aliquas adhuc suggerentias hic proponere. 

1. Doctrina, in declaratione proposita, non videtur accurate catbolica. 
Ne quid nimis? Ne quid nimis. Notare tamen oportebit statim ab initio non 

identificari verum et catbolicum, neque omnem et quamlibet veritatem esse 
ipso facto et eo ipso veritatem catbolicam. 

Haec applicari praeprimis debent in materia « ethico-religiosa ». Hoc in 
campo aliquid verus esse potest, dignum et vere iustum, quin propterea 
catholicum sit dicendum. Doctrina catholica agnoscere deberet in casu « illa 
esse utique vera in ordine Ethices, et non exinde necessario sequitur illa 
agnoscenda et servanda et applicanda in campo et ordine catholico et tam- 
quam doctrina catholica ». Absonum quid? Forte non tanti. 

Gratia utique non destruit naturam, sed elevat et nobilitat et perficit. 
At non raro, praecise quia elevat et nobilitat et perficit, quaedam quae 
sunt 44£urae (Ethices) substituit, subrogatur et, sub hoc respectu, quoad 
praxim et applicationem invalidat, ita quidem ut, etsi vera adhuc in ordine 
naturae sint, amplius tamen nequeant universaliter applicari, non quia vera 
iam non sint, sed quia in altiora et perfectiora transmutata fuere. 

Hinc fieri potest et de facto fit ut in praesenti Oeconomia supernaturali 
gratiae non possint amplius applicari, sustentari et urgeri in vita nostra, tam 
individuali quam sociali, nonnulla, fortasse multa, quae in ordine naturali 
Ethices sustinenda et urgenda et applicanda forent, v. g. in matrimonio, in 
re cultuali et sacerdotio etc. etc. 

Et baec omnia non possunt amplius sustineri in praesenti ordine histo- 
rico oeconomiae salutis, quia, utpote Ethices pure naturalis, superata fuere 
ideoque non amplius iam affirmari valent tamquam normae hodiernae et 
principia zziversalia et communia. Possent utique applicari immo et appli- 
canda necessario fuissent in « statu naturae », qui de facto numquam extitit; 
at in statu elevationis, unicus realis et historicus, tantummodo applicari pos- 
sunt « circumstantialiter, per accidens et subordinatim », prout et in quan- 
tum « principia et normae supernaturalia revelationis et gratiae » "ota non 
sint. Principia ergo illa Ezbices nequaquam aequari poterunt principiis gra- 
iae, quibus illa locum dare debent. 

Nunc autem in declaratione non pauca apparent et dicuntur quae Ethi- 
cismum sapere videntur. Sermo enim fit, et quidem non semel, de « modo 
naturae humanae aptato, de iuribus naturae humanae, de dignitate perso- 
nae, de iure totam vitam suam secundum postulata suae religionis (quaecum- 
que illa sit) ordinandam in re familiari, educativa, culturali, sociali, carita- 
tiva et in aliis vitae humanae activitatibus », quin nihil aut fere nihil dicatur 
de «facto revelationis, de praesenti oeconomia salutis etc. etc. ». Nescio 
quo iure haec omnia fieri possunt. 


2. Quoniam religio est ad Deum, primus in ipsa respectus ad Deum 
est et relate ad Deum considerari debet. Nunc autem in declaratione « reli- 
gio » apparet tamquam phaenomenon quoddam humanum et ab hominibus 
mutua quadam conventione ordinandum. Attenditur nempe religio in sua 
hominis ad alios bomines proiectione sociali magis quam in sua ad Deum 
ordinatione et proiectione /ramscendentali. 

Hinc fit ut constanter et continuo sermo instituatur de « iure personae 

humanae » in materia religiosa et ad religionem; quae vera utique dici pos- 
sunt, habita ratione hominis ad alios homines, at negligi nequit, neque se- 
cundo loco considerari « relatio bominis ad Deum » coram quo potius quam 
de iuribus hominis et personae humanae sermo instituatur oportet de « off. 
ciis et obligationibus ». 

Hac de causa, meo simplici iudicio, ordinatio declarationis eiusque dispo- 
sitio totaliter alia esse debet. Non enim a iuribus personae humanae, sed 
ab officio et obligatione indeclinabili colendi Deum, et quidem hoc vel 
simili contextu: 

4) Homo tenetur et ligatur indeclinabili officio colendi Deum. 

b) Si Deus zodum indicat (Revelatione) zalis modus acceptandus est, 
dummodo, ut clarum est, sufficienter cognoscatur. 

c) Quibus nondum nuntiatus est, ius inest Deum suo modo colendi 
iuxta principia Ethices naturalis recte intellecta. At talis positio iuridica 
vel iuridico-religiosa est circumstantialis, suppletoria et per accidens tantum 
valida. Nequit ergo affirmari, ut in declaratione, simpliciter et sine addito 
« libertatem religiosam... ab omnibus et pro omnibus hominibus et coetibus 
religiosis » (n. 29). 

d) Si modus a Deo determinatus, revelatus nempe, etsi propositus 
et vulgatus, nondum tamen aliquibus apparet certus et indubius, poterunt 
isti in sua bora fide persistere, quia conscientia imvincibiliter erronea existi- 
mant positionem suam esse veraz ideoque et tenendam. Et hinc obviam venit 
intricatissima quaestio de « iuribus conscientiae erroneae ». Intricatissimam 
dixi, non tam in ordine theoretico quam in practico; non praecise in foro 
conscientiae et coram Deo sed in foro externo, sociali et coram hominibus, 
in ordine ad relationes et facta socialia ordinanda. 

Certe quidem, conscientia subiective recta, etsi invincibiliter erronea, 
norma certa est agendi et qui illam sequuntur recte agunt coram Deo, quin 
culpabilitatem ullam contrahant coram ;pso. Verumtamen in declaratione 
nostra neque fit neque fieri potest quaestio hac de re. Omnes nos scimus 
non paucos posse salutem aeternam in « paganismo » adipiscere. De his ta- 
men quaestio non fit. 

Difficultas incipit cum transitus fieri intenditur a foro interno ad exter- 
num. Potestne fieri et quidem plezo iure? Admittiturne huiusmodi ;zs in 
vita sociali bodierna et quidem tamquam principium generale, pro omnibus 
et singulis casibus et materiis? Eritne verum hoc? Cur ergo minime admit- 
titur in re v. g. sanitatis publicae, in casu alicuius infirmitatis contagiosae 
ignotae quidem persozae patienti? Cur non in ordine publico et securitatis 
socialis? Cur non in ordine culturali? Cur non in educatione infantium 
immo et aliorum? Cur non in ordine oeconomico? Nequit ergo /ransitus 
ille proponi et propugnari tamquam 4s et principium generale. Quando ad- 
mittitur, admittitur exceptive, per accidens, permissive ideoque magnis cum 
limitationibus, attentis circumstantiis particularibus, quae utique diversa sunt 
diversis in locis, regionibus et casibus. 

Inde venit quod in societate non pauca permittuntur de facto quae a 
nemine recognoscuntur tamquam iura, si de hominibus cordatis sermo est. 
Tandem aliquando et ipse Deus multa permittit, quin tamen propterea di- 
cere liceat « actores ius revera habere v. g. ad facinora patranda ». Nequit 
ergo fieri transitus multoque minus «stabilire principium generale, quasi 
absolutum et universale », uti videtur proponi in declaratione nostra. 

Aliud est quaestionem practicam considerare et practicas normas propo- 
nere, quod quidem fieri potest et fortasse debet. Attamen normae illae 
practicae, si dentur, 4) sancta sertaque servare debent principia generalia 
et b) diversae erunt pro diversitate casuum. Caveat igitur Concilium ne, 
simplici criterio, omnibus et pro omnibus imponatur eadem ratio vivendi et 
ne, maxima cum ingenuitate, « diversi casus, qui certo certius in societate 
hodierna dantur, eadem cura medicinali eodemque pharmaco tractentur ». 
Considerentur ergo casus particulares, admittantur saltem, et diversis di- 
versae applicentur normae et rationes agendi, ne, sub praetextu libertatis, 
criterium unius aliusve ceteris omnibus imponatur. 

Cum ergo de «iuribus conscientiae invincibiliter erroneae » sermo fit, 
restrictiones et limitationes stabiliri debent, praesertim si de « proiectione 
externa et sociali » quaestio movetur. Aliquae iam in ipsa declaratione pro- 
ponuntur, attamen nec sufficientes nec sufficienter clarae et explicitae vi- 
dentur. 

In declaratione enim nihil dicitur de differentia revelatam religionem in- 
ter et Zaturalem; nihil aut fere nihil de iuribus Dei revelantis; nihil de 
differentia inter societatem pluralisticam et uni-confessionalem et, quod adhuc 
peius est, statum et regimen iuridicum societatis pluralisticae, in qua neces- 
sario coexistentia dari debet, societati uni-confessionali imponere conamur. 

3. In declaratione lata aperitur via indifferentismo religioso. Cum enim, 
tandem aliquando, dictamen conscientiae sit aliquid internum et subiectivum 
de cuius realitate solus Deus iudicare potest, de internis enim nemo iudicat 
neque Ecclesia, quomodo societati constare poterit de imvincibili bona fide 
et persuasione hominis haec vel illa alia affirmantis exteriusque illa profi 
teri desiderantis? Quis et quomodo poterit iudicare de sinceritate illius? 
Nisi ergo norma quaedam externa et obiectiva statuatur, lata sine dubio ape- 
retur via subiectivismo religioso, indifferentismo et, historia teste, tandem 
aliquando atheismo. 

4. Ethica situationis: Religio et Moralis separari nequeunt. Non datur re- 
ligio pure theoretica, sed nec dari potest. Si ergo cuilibet hominum zus inalie- 
"ábile conceditur hanc vel illam aliam religionem profiteri iuxta dictamen 
suae conscientiae, etsi invincibiliter erroneae, eo ipso illi conceditur izs 
inalienabile hanc vel illam aliam mormam moralem sequendi in vita sua 
etiam externa et sociali. Hoc autem idem est ac e/bicam situationis canonizare 
vel melius « Ordinem moralem penitus destruere ». Quo enim iure hoc uni 
permitti et aliud alii prohiberi poterit? Ratione dignitatis personae huma- 
nae? Quaeque etit regula et norma authentica genuinae dignitatis humanae? 

Quale eiusdem fundamentum? Exigentiae iuris naturae? Audiantur Mis- 
sionarii. Ipsi nobis dicent quid et quae diversi homines hodierni dicant 
im plurimis, quae apud nos tamquam iuris naturae habentur; ipsi testimo- 
nium nobis reddent « de diversa conceptione morali diversorum coetuum 
religiosorum ». Quae cum de facto ita sint, quis nobis veram notionem digni- 
tatis humanae necnon et moralitatis certo praestabit? Mahumetani? Buddhi- 
stae? Sinthoistae? Protestantes? Eruntne admittendae tot rationes morales 
quot personae et coetus religiosi? 

5. Ipsa vita socialis in periculum vertitur: In declaratione proclamatur 
« ..verum propriumque personae ius ad... totam scil. vitam suam secun- 
dum postulata suae religionis ordinandam in re familiari, educativa, culturali, 
sociali, caritativa et in aliis humanae vitae activitatibus » (cf. n. 29, pag. 31, 
linn. 24-28). 

Non facile intelligitur qualiter et quomodo haec omnia possint procla- 
mari tamquam zura propria personae humanae multoque adhuc minus intel- 
ligitur qualiter et quomodo conviventia pacifica dari possit, si unicuique 
hominum ius proprium conceditur ordinandi £otams suam vitam secundum 
postulata, quaecumque sint, suae religionis. Quid ergo dicendum de « poly- 
gamia, de divortio vinculari, de iure proprietatis, de educatione filiorum, de 
inviolabilitate vitae v. g. seniorum etc. etc.? Abs dubio restrictio admittenda 
est. Quae, tamen, et a quo stabilienda? Ob exigentias « boni communis »? 
Quousque sese extendit ratio boni communis et cuius est rationem et limi- 
tes boni communis determinare?... Occurrit nunc novum problematis aspec- 
tum breviter considerare: 

6. Interventus Auctoritatis publicae: Ni fallor, in « bono communi » 
determinando, arbiter et iudex dari debet, nisi negotium iudicio privato 
uniuscuiusque relinquatur, quod idem erit ac arbitríum et iudicem negare. 
Quis ergo? Doctrina Pii XII clara est: Azctoritatis publicae est iudicare, cu- 
rare et defendere. Verum hoc in declaratione negari videtur, cum Auctori- 
tati publicae « nulla hac in re, religiosa nempe, competentia concedatur ». 
Cuius ergo erit? Utinam angeli omnes nos fuissemus! Nullum certo fuisset 
problema. 

Liceat mihi hac de re hoc unum addere: Nulla auctoritatibus publicis 
agnoscitur interventio in re religiosa, cum ipsae nullatenus competentes iu- 
dices, technici et magistri aestimari possint. Quaerere nunc liceat: Suntne 
technici competentes et magistri in re medicinali, culturali etc.? Nemo tamen 
auctoritati publicae interventum et ius interveniendi his in negotiis negabit. 
Ratio aliunde clara est. Quando enim auctoritas publica in negotio quodam 
publico v. g. sanitario partes agit, non agit necessario qua technicus, medi- 
cinae in casu, sed qua tutor societatis eiusque vicegerens; non iudicat de re 
technica, sed, dato iudicio technicorum, quod acceptat, normam vel normas 
dictat boni communis tuendi causa, de quo utique Status iudicare potest. 

Forte etiam hoc trahi possit et applicari in « re religiosa ». Auctoritas pu- 
blica, Status, non iudicat qua technicus, sed, dato iudicio technicorum, quod 

utique acceptat, religionem tuetur eique auxilium praestat. De cetero, si in 
religione naturali auctoritas publica suas habet partes, non videtur cur 
in revelata et supernaturali, magis adhuc in concreto in catholica, nullum 
omnino ius nequidem acceptandi iudicium Ecclesiae Statui conceditur. Paupe- 
res utique et miseri Moderatores catbolici, quibus, praecise quia catholici, 
onus imponitur contra vel saltem praeter suam intimam conscientiam con- 
tinuo agendi! Mirum utique « productum conciliare » in Ecclesia hucusque 
certo ignotum!... 

7. Societas pluralistica et societas uni-confessionalis: En magnum hac 
in re problemata et pro aliquibus maximum, ut videtur, scandalum huius 
temporis: Societas uni-confessionalis! Vel sola enuntiatio vitanda, ac si laesiva 
iurium personae humanae necessario reputanda sit. Certe Pius XII contrarium 
dixit, attamen hodie... (cf. A.A.S., 1955, 24 oct., p. 679). Liceat nihilominus 
quaerere: Quid si 9896 Europae, Angliae et Americae Septemtrionalis ca- 
tholicam profiteretur fidem? Etiam tunc societas uni-confessionalis motivum 
fuisset scandali?... 

Certe fides nullatenus coactive imponi potest. Homo utique liber est. 
At simul obligatione morali tenetur amplectendi veram fidem, quando ipsi 
sufficienter proponitur. Potest utique, proh dolor!, fidem negare, quia 
physica gaudet libertate, at simul zezetur vera obligatione morali et quidem 
gravi suam fidem tueri et servare. Status non potest fidem modo coactivo 
imponere, at tenetur fidem veram defendere, curare et pro modo suo fovere, 
quia « et Caesar Dei est », simulque bonum commune subditorum curare. 

8. In declaratione dicitur: « ... assensus — fidei nempe — ne detur nisi 
cum pleza libertate » (n. 28, lin. 23) et «in annuntianda veritate ab omni 
directa vel indirecta coactione abstinendum est » (ibid.) Haec utique vera 
sunt, dummodo recte intellegantur. Prout iacent, tamen, sine adiecta explica- 
tione, fortasse, nimis absolute dicta videri possent. Quid enim dicendum de 
« baptismo infantium deque ipsorum in fide catholica educatione iam a 
primaeva aetate »? 

9. Meo simplici iudicio, declaratio proposita nimis absoluta est, in 
eaque iura personae humanae eiusdemque libertatis ultra quod iustum est 
extolluntur. Temperari igitur debet et opportune explicari, ne « fideles no- 
stri» scandalum patiantur. Etiam sub hoc aspectu declaratio nostra pasto- 
ralis esse debet. Hac in re memorare iuvabit vel solo nuntio proximae decla- 

rationis conciliaris de « libertate religiosa » confusionem in populo produc- 
tam —- ipsi enim iuristae non sunt — et in ipsis Regionibus pluralisticis 
numerum « conversionum » imminutum fuisse. Quod sine dubio attenden- 
dum est. Concilium enim non pro « parva aliqua minoritate selecta in socie- 
tate » sed et pro toto populo loqui debet, cuius fides religiosa, simplex uti- 
que at sincera, diligenter tutanda est. Hinc, si aliud obtineri nequeat, hoc 
unum a Concilio stabiliri debet: 

10. Necessitas promulgandi statutum iuridicum, quo, singulis in casibus, 

determinetur modus agendi et operandi, attentis diversis circumstantiis reli. 
gioso-socialibus diversarum regiomum vel nationum, cuiusque praescriptiones 
ab omnibus sancte serventur. 


2l 
Exc.qus P. D. CAROLUS DE PROVENCHERES 


Archiepiscopus Aquensis in Gallia 


Textus de libertate religiosa, nobis hodie propositus, valde opportune in 
memoriam revocat elementa et principia doctrinae, quae propter eorum 
veritatem intrinsecam, applicationem pastoralem et possibilitatem quam af- 
ferunt cum mundo dialogum habere, maximi sunt momenti, Nam hic textus 
quasi conditionem ponit totius universalis Ecclesiae missionis in hodierno 
mundo. Quod nobis patebit, si principaliora capita consideremus. 

I. Prae primis, pag. 29, n. 26, linn. 6-15 et pag. 30-31, n. 29, linn. 38-6, 
affirmatur unumquemque hominem personam esse. Haec est veritas essen- 
tialis fidei christianae: nempe Deus, dilectione sua, unumquemque hormi- 
nem ad se singulariter, vocatione propria et unica advocat eumque persona- 
liter in intimo cordis alloquitur. In hoc enim fundatur eminens dignitas 
hominis. 

Encyclica Summi Pontificis Pauli VI, Ecclesiam suam, hac veritate in- 
nita, Nobis doctrinam perpulchram de dialogo proposuit. Nam inquantum 
est persona homo cum Deo dialogum inire potest. Ex hoc sequitur modum 
proprium relationum inter homines dialogum esse, dum in dialogo unicuique 
de facto dignitas personae agnoscitur. Cum hac ergo dignitatis humanae 
personae agnitione, ponitur conditio omnis apostolatus Ecclesiae, cum Deus, 
cuius Ecclesia est instrumentum et ministra, sese personis ut talibus revelet. 
Atqui patet dialogum ipsum libertatem requirere. 

II. Sed insuper, ut ex n. 29, pag. 31-32, linn. 41-13 (videatis etiam 
n. 30, pag. 31, linn. 33-37) constat, vindicando libertatem religiosam perso- 
nae humanae, ex eo ipso Ecclesia hominem hodiernum contra gravissimum 
periculum, quod imminet, protegit: hominem dico protegit contra totalem 
subordinationem individui relate ad societatem vel ad statum, ita ut practice 
ipsi homini natura personae denegetur. Haec ergo vindicatio ex parte Eccle- 
siae protectio efficacissima contra omniformes totalitarismos ac collectivismos 
immanentistos evadit. Valde igitur importat ut clare indoles transcendens 
personae, in vita sua spirituali ac intellectuali, affirmetur. Quam indolem 
transcendentem Status explicite agnoscere eique positive favere debet. 

In hac transcendentia fundatur ius personae ad libertatem relate ad res 
religionis et ad veritatis inquisitionem, quod Ecclesia pro omnibus homini- 
bus, nullo secluso, expostulat (ut clare, n. 29, pag. 30, linn. 34-37 affir- 
matur). 

III. In nn. 27-28, pag. 29-30, etiam principia magni ponderis quoad 
missionem propriam ipsius Ecclesiae opportune in memoriam revocantur. 

Nam Ecclesia, exemplum Domini sui et apostolorum fideliter sequens, so- 
lemniter agnoscit diffusionem Evangelii non mediis saecularibus inniti, quam- 
quam haec media in suo ordine, nempe temporali, adaequata esse possint. 
Sed e contra super solam potentiam verbi Dei innititur Ecclesiae supernatu- 
ralis apostolatus. 

Hanc veritatem ac suae actionis normam proclamando, certo certius Ec- 
clesia permultos homines bonae voluntatis liberabit, qui nonnullos abusus 
historicos considerantes putant Ecclesiam potentiam huius saeculi esse, spi- 
rituali imperialismo infestam, dominandique cupiditate inspiratam. E contra 
clarius ante omnium oculos haec sancta Ecclesia apparebit ut humilis serva, 
quod re vera est, caritatis Christi, qui animas numquam vi et coactione vin- 
cire voluit, sed semper suavitate amoris attrahit. Immo Dominus Noster, 
sese contra persecutores per arma defendere voluntarie recusavit, ut in 
sacro Evangelio refertur (cf. Mz. 26, 51-54 et Io. 19, 36-37). 

Persuasum habeo hanc doctrinam de modo evangelico praedicationis ad 
opus pastorale et missionale Ecclesiae quam maxime conferre. 

IV. Mihi etiam placet animadvertere, n. 29, pag. 31, linn. 6-21 et n. 26, 
pag. 29, linn. 16-20 doctrinam aequilibratam de conscientia proponi. Non 
tantum iura sed etiam debita ad conscientiam pertinentia explanantur, ita 
ut iudicium conscientiae, ut est norma actionis, ipsum sit a lege divina men- 
suratum et a virtute prudentiae rectificatum. Sic plene excluditur omnis 
forma subiectivismi. Insuper fundamentum iuris ad libertatem religiosam rite 
ipsa persona ponitur. Sic falsa vitatur opinio secundum quam ipsa conscien- 
tia, et quidem bona fide erronea, ipsum ius fundaret. 

V. Prudenter quoque declaratio, n. 29, pag. 31, lin. 21-37, libertatem 
religiosam non ad solam libertatem interiorem limitat. Nam ex ipsa natura 
hominis, ex anima et corpore compositi essentialiterque socialis, ius oritur, 
id exterius exprimendi quod interius cogitatur. Exinde ius ad expressionem 
publicam vitae religiosae postulatur, quod hodie peculiariter convenit, cum 
sciamus in nonnullis regionibus Ecclesiam persecutionem pati, falso adhi- 
bito praetextu religionem rem individuorum mere interiorem esse. 

Sed declaratio, ibidem, linn. 38-40, simul recte affirmat auctoritatem 
publicam, actus ex motivo religioso inspiratos sed legi naturae directe oppo- 
sitos, si casu dentur, legitime prohibere posse. 

Denique, ex dictis, n. 30, pag. 33, linn. 4-10 et etiam n. 29, pag. 32, 
linn. 9-13, constat Statum hodiernum, quem Statum iuris dicunt (« lo Stato 
di diritto »), suos proprios limites ac suam incompetentiam in veritate reli- 
giosa directe iudicanda dum agnoscat, nullo modo erga hanc religiosam ve- 
ritatem et vitam indifferentem esse. Immo debet personae eiusque spiritua- 
libus iuribus, inter quae ut fundamentum eminet ius ad libertatem religiosam, 
positive inservire. 

VI. Ut ex n. 30, pag. 32-33 constat, hoc ius non ad individuum limita- 
tur. Etenim etiam in re religiosa necessitatem principii subsidiaritatis oportet 
affirmare, ita ut ius ad libertatem religiosam coetibus quoque competat. 

Certe Ecclesia scit sese directe super mandatum divinum fundari iuris- 
que divini sic esse. Sed in mundo hodierno missionem suam, caritatis scil. apo- 
stolicae, plene adimplere potest, dummodo iura ex principio subsidiaritatis 
dimanantia ei sicut aliis coetibus religiosis agnoscantur. 

Melius, sic eradicatur haec frequens contra Ecclesiam obiectio a multis 
hominibus, et quidem honestis, prolata: nempe quod Ecclesia sese non 
aequo modo erga hominum libertatem gerere, secundum quod magna vel 
parva potentia politica instrumentaliter uti potest. 

Hodie plena reciprocitas in iuribus agnoscenda est, ita ut Ecclesia iura 
quae pro suis membris exigit, etiam pro membris aliorum coetuum sine 
dolo, immo laeto animo exigit. Hoc modo agit, quia, dignitate personarum 
agnita, super fidem et spem inconcussam in vi veritatis divinae innititur. 

VII. Recte quoque, n. 30, pag. 32-33, linn. 38-3, dicitur ius naturale 
suam propriam cogitationem exprimendi etiam in re religiosa, omnibus, sive 
singulis personis sive coetibus ex personis constantibus, competere. Atta- 
men media ad ideas diffundendas idonea semper honesta ac dignitati perso- 
nae accommodata sint oportet. In hoc usu honesto mediorum proportiona- 
torum, qui iam per se testimonium veritati reddit, Ecclesia super potentiam 
veritatis divinae suffulta, fiducialiter exemplum praebere intendit. 

Ex tristi experientia historica constat, repressionem idearum etiam fal- 
sarum vi et metu adhibitam saepe saepius in triumphum earumdem idearum 
vertisse, quasi aureola martyris, ut ita dicam, splendescerent. Sed quod gra- 
vius est, simul res in confusionem defensorum veritatis quam plurime ince- 
dit, qui defensores ut materialistae considerabantur qui fidem suam pone- 
bant in vi politica magis quam in capacitate veritatis, quae in homine, ad 
imaginem Dei veritatis creati, radicatur. 

Sic, venerabiles Patres ac Fratres, septem asserta maximi momenti enu- 
meravi, quae in declaratione inveniuntur. Quam igitur declarationem adpro- 
bandam esse puto. 

Concludendo, pauca addam. Textus nobis propositus, ut initio iam dixi, 
maxime conferre potest ad universalem apostolatum totius Ecclesiae ac 
specialiter ad Missiones. Rite non limitatur ad hanc vel illam situationem 
particularem sed ambitum universalem mundi hodierni amplectitur. Sic plene 
respondet fini Concilii pastoralis. Insuper cum mundo dialogum aperit, dum 
mundi legitimam et profundam ad veram libertatem aspirationem agnoscat. 
Ad hoc iam ab initio textus affirmandum, emendationem propono: Nam, quae 
sub n. 31, pag. 33, linn. 16-25 de charactere universali quaestionis dicun- 
tur, primo loco, n. 25, pag. 29 ponantur. Postea tantum momentum oecu- 
menicum libertatis religiosae, ut magis particulare, affirmetur, n. 25, linn. 1-5. 

Certe textus valde laudandus aliquas formulas continet, quae non semper 
aequivocationem satis vitant. Sed facile corrigi possunt, ad hoc ut decla- 
ratio vere perfecta evadat. Quoad hoc iam secretariatui antea emendationes 
mandavi ac proposui. 

22 
Exc.Mus P. D. MAXIMILIANUS DRZECNIK 


Episcopus Mariborensis 


Cum omni reverentia propono quoad schema de libertate religiosa, ut 
commissio competens consulat articulum « De iuribus conscientiae invinci- 
biliter erroneae praesertim in re religiosa », publicatum in Gregoriano, 1964, 
vol. XLV, 1 p. 94 s., a P. Marcellino Zalbà, S. I. In isto articulo videtur 
res optime exposita. 

Proponere etiam humiliter vellem, ut nominatus pater pro hac materia 
ut peritus vocetur in commissionem competentem. 


23 
Exc.mus P. D. EUGENIUS D'SOUZA 
Archiepiscopus Bbopalensis 


Declarationem de libertate religiosa valde opportunam esse, iam varii 
oratores dixerunt. Liceat mihi ut civi unius e multis nationibus quae nuper 
ad politicam libertatem accesserunt, quaedam addere. 

Ecclesia, utpote « Mater et Magistra », in omnibus sic dictis novis 
nationibus, summopere salutarem influxum exercendum habet. Etsi saepe 
perantiquas et magni valoris culturas possident, fere omnes hae nationes, 
ingenti et plerumque laborioso conatu, novum aequilibrium, novos modos 
evolvendi se, et, ut ita dicam, ad statum adultum perveniendi quaerunt. In 
hoc titanico conatu periculum tamen est ne aliquot aspectuum fundamen- 
talium dignitatis humanae insufficienter ratio habeatur. Urget finis prose- 
quendus, difficultates saepe immanes sunt. Ideoque magna tentatio est, ut 
a civibus rigida disciplina exigatur quae uniformitatem omnimodam re- 
quirit. 

In specie periculum est, ne ad colligendas omnes energias, nationalismus 
etiam sic dictas mysticas religionis vires adhibere conetur, ne quaedam reli- 
gio nationalis ut elementum supremum cohaesionis adhibeatur, cum aperta 
aut larvata persecutione minoritatum religiosarum. 

Sane, non ubique sic ab auctoritatibus civilibus proceditur. Testari pos- 
sum in mea patria Constitutionem plenam libertatem assicurare, et auctori- 
tates fere omnes in hac re irreprehensibiles esse, immo quandoque vere ami- 
cas, et etiam permultos et influentes Hinduismi sectatores ab omni coerci- 
tione refugere. Sed neque illic absunt ferventes nationalistae qui Hinduismum 
cum patriotismo confundere vellent. 

Itaque tanti momenti est, etiam ut sic dicti novi populi ad veram matu- 
ritatem adducantur, Ecclesiam erga conscientiam personalem summam vene- 

rationem inculcare. Et etiam — sed applicationes concretae huius principii 
ad alia schemata referuntur —, ut doceat membra sua plene et actuose cives 
suae patriae esse, culturae et legitimarum aspirationum suae gentis studio- 
sissimos. Nam hoc est conditio sine qua non ut testimonium Ecclesiae in 
favorem libertatis religiosae vere audiatur. 

Etiam alia conditio requiritur. Ut nos ipsi catholici ubique terrarum 
exemplum demus dissociationis ut ita dicam religionis a patriotismo. Scio 
me hic punctum delicatum tangere, sed ut episcopus nationis in qua nos par- 
vam minoritatem constituimus, mei officii hoc esse aestimo. 

Sane optamus ex toto corde ut omnes homines veritati catholicae adhae- 
reant, et gaudemus quod in aliquot gentibus hoc iam realisari videtur. Ni- 
hilominus abstinendum est ab omni confusione inter ea quae sunt distincta, 
prorsus refugiendum ab imponenda, qualicumque modo, sive per leges, sive 
per recursum ad pressionem socialem et opinionem publicam, homogeneitate 
religiosa in populo vel natione. 

Habeatis me excusatum si dico hunc modum cogitandi vel agendi prae- 
christianum esse. Sic sentiebant Iudaei. Sic sentiebant Graeci: mementote 
quomodo Socrates capitis damnatus est eo quod deos civitatis non coleret. 
Sic agebant Imperatores Romani christianos persequentes. Etiam post adop- 
tatum christianismum per saecula haec instinctiva intolerantia viguit, hic 
modus gregarius et politicus cogitandi. Pensate famosum principium « cuius 
regio, illius et religio ». Multorum saeculorum opus fuit, antequam plene 
realisaretur revolutionaria liberatio quam Christus attulit, nempe quod qui- 
libet homo, personaliter, in sua intangibili conscientia, ante Deum et Patrem 
suum ponitur. 

Magni laboris est totum genus humanum ad hoc intelligendum adducere. 
De facto solus christianismus et absolutum obiectivumque valorem veritatis, 
et iura conscientiae agnoscit. Foris viget aut intolerantia, aut agnosticismus, 
aut sicut in Hinduismo, relativismus et syncretismus. 

Sed ut nuntius noster audiatur oportet omnes catholici logice et una- 
nimiter eum in praxim deducant. Ideoque non sine quodam timore ultimam 
lineam paginae trigesimae secundae legi « ...vitato tamen ^ proselytismo " 
quippe qui mediis impropriis et inhonestis utatur ». Utique, quis non con- 
demnabit usum medii inhonesti? Sed difficultas est in diiudicando characte- 
rem inhonestum alicuius medii. Etiam nos catholici non raro proselytismi 
accusamur. Fatendum est etiam nos quandoque mediis impropriis usos esse. 
Legatis quae de hoc Summus ille vir card. Costantini scriptis reliquit. 

Utique principium ipsum proselytismi condemnemus. Sed summam pru- 
dentiam adhibeamus in accusandis aliis proselytismi. Timeo ne ut « boome- 
rang » haec accusatio in nos revertatur. 

Spectaculum facti sumus mundo, angelis et hominibus. Ex actibus no- 
stris iudicabimur. Ergo caveamus. 

24 
Exc.umus P. D. CLAUDIUS DUPUY 
Archiepiscopus Albiensis 


In textu declarationis circa libertatem religiosam, nonnisi fere de liber- 
tate personarum agitur religiosorumque coetuum, talibus personis libere 
constitutorum. Videtur etiam nonnisi de adultis causa excogitari. 

Iamvero media fere pars humanitatis, nunc temporis, e pueris ac adole- 
scentibus constituitur; qui non idonei sunt de sua religione personaliter sta- 
tuendi. Ipsorum religiosa orientatio a parentibus pendet institutionibusque 
educativis quibus ab eisdem committuntur. 

Necessarium mihi videretur fore ut in declarationis textu notetur quo- 
modo libertas religiosa ius importet pro parentibus dandi suis pueris, vel 
invigilandi ut detur, educatio religiosa iuxta quod elegerint. 

Timendum est enim ne de tali declaratione arguentes deque reverentia 
religiosae libertati in adultis debita, quidam ex nostris coaetaneis pro pueris 
vindicent ut in neutralitate nutriantur, ne eorum inclinetur libera determi- 
natio quando ad adultam aetatem perventi, capaces fient proprie se deter- 
minandi. Ita negaretur ius parentum in liberam religiosam educationem filiis 
tribuendam, iusque religiosorum coetuum institutiones educativas sustinendi 
quae parentum iuri apte respondeant. 

Opportune tamen adderetur hanc educationem, tam in familiae sinu quam 
extra, sic tribuendam esse ut nullo modo puer et adolescens in sua convic- 
tione religiosa coactionem patiantur, sese potius adiutos sentiant in conamine 
quo ad liberam, personalem luminosamque fidem perveniant. 


25 
Exc.qus P. D. VINCENTIUS ENRIQUE Y TARANCÓN 


Archiepiscopus Ovetensis 


Duplici ex capite eruitur, in n. 26 schematis, ius quod homini inest ad 
libertatem religiosam, nempe: quia « homines ad imaginem Dei formati » 
sint et quia sint « ad consortium divinae naturae vocati ». 

Sane homo est creatura rationalis, anima spirituali praeditus, ad ima- 
ginem Dei — qui est purus spiritus — quo consequitur hominem dominari 
suis propriis actibus. Est ergo, sub aspectu psychologico, liber. Quae quidem 
libertas, melius et perfectius elucet si perpendatur hominis elevatio ad or- 
dinem supernaturalem, eo quod homo nominatur et est filius Dei. 

Igitur recte affirmatur (homines) « officium et honorem habent ut, se- 
cundum dictamen conscientiae, voluntatem Creatoris et Salvatoris in re reli- 
giosa sequantur ». 

Actus fidei omnino libere elici debet. Unusquisque ducatur oportet dicta- 

mine practico propriae conscientiae, quominus professio religionis esse queat 
actus humanus omni ex capite personalis, dignitati naturae humanae con- 
formis, nec alienus ab eiusdem personae supernaturali praecellentia. Quicum- 
que doctrinam catholicam profitemur, huiusmodi veritati obtemperare te- 
nemur. 

Nisus his praemissis textus schematis haurit consequentiam — « inde 
exoritur », dicit — scil: homini ius inesse ad libertatem religiosam in so- 
cietate et vi huius iuris, homini integrum est suam religionem « privatim 
et publice exercere » quin « ulla coactione ab ea exercenda prohiberi » 
possit. 

Non eo recte, meo iudicio, prodit consequentia. Illa enim non stat 
in eodem plano ac praemissae. Ab ordine omnino personali et intimo, scil. 
libertas psychologica, progreditur ad ordinem externum, seu sphaeram con- 
scientiae socialis. Quo in ordine, a//z principia alizegue normae stabiliantur 
oportet. Principia quidem et normae quae etiam pertinent ad provinciam 
iuris naturalis, cum homo ipsamet propria natura compellitur ad socialem 
conviventiam. Aliunde opportunum videtur respicere utrum dentur alia prin- 
cipia seu novae normae ex iure divino-positivo promanantes quae, nec spert- 
nendae nec obliviscendae sed servandae sint, cum sermo est de natura sta- 
tuenda libertatis religiosae. 

Certum est personam humanam iura possidere quae, in ambitu princi- 
piorum, inalienabilia dicenda sunt. Et verum est societatem a Deo insti- 
tutam esse in commodum personae humanae eo quod haec indiget commercio 
consimilium et evolvi possit secundum eius integram capacitatem. Non ergo 
est persona societati sacrificanda, sed e contrario, societas inservire debet 
personis. 

Sed non minori certitudine perspicuum est sociabilitatem secumferre 
semper quasdam limitationes iurium hominum in individuo, non modo 
exercitium talium iurium quod attinet, sed etiam in quantum respicit ipsamet 
iura. Cuiusmodi limitationes ipse Deus voluit, cum hominem socialem fecit. 
Quae quidem limitationes, in omni ordine dari, palam est. Etiam in ordine 
religioso. 

Itaque conclusio ad quam pertingit schema transgreditur unam e logicae 
regulis, nempe « excedit praemissas ». Igitur, non potest absque reserva- 
tione accipi. 

Ad rem elucidandam, ponamus casum. Quidam hominum coetus reli- 
gionem profitentes quae dignitatem personae humanae ignorat, immo, et 
quae illam obstruit vel quae sese opponit iuribus primariis legis naturalis. 
Hypothesis non est arbitraria. Religio e. g. quae sacrificia humana veluti 
licita habeat vel quae talia sacrificia imponat offerri. Numquid homines talia 
nefanda exequentes seu profitentes habendi sunt tamquam iure gaudentes 
quominus suam religionem, privatim et publice exerceant? An nefas etit 
asserere publicam auctoritatem officium habere proscribendi huius generis 
religionem? Ut interventus auctoritatis publicae, in talibus rerum adiunctis 

liceat, necesse non erit admittere reipublicae moderatores auctoritate pol- 
lere in ordine religioso. Satis est ut agnoscatur officium inesse apud publicam 


potestatem tutandi bonum commune subditorum. 
Ipse schematis textus praefatum interventum auctoritatis populum re- 
gentis praevidit cum agit de religiosa personae libertate in societate (n. 29, 


par. 35). 
Attamen bonum foret ut cum agitur de describenda natura libertatis re- 


ligiosae, haec proponeretur formula clariori et precisiori. Etenim sicuti in 
modo allato exemplo elucet, non tantum iuris exercitium sed et ipsum 
jus limitationi obnoxium est. In determinandis igitur iuribus personae hu- 
manae ad profitendam privatim et publice suam propriam religionem, con- 
siderentur necesse est et aliae rationes quae in n. 26 schematis desiderantur. 

Catholicos saltem quod attinet, non videtur dari posse aliqua discre- 
pantia relate ad libertatem psychologicam qua homo gaudet ad exercendam 
suam propriam religionem. Nec ulla quaestio cum sermo sit de norma prac- 
tica qua regi debeat activitas hominis sub hoc respectu, scil, dictamen pro- 
priae conscientiae. 

Aliter sentiendum dicerem cum problema proponitur, non quidem in 
ordine principiorum conscientiam personalem regentium sed in ordine prin- 
cipiorum vitae socialis; Et non ipsum ius in se aspectum quod attinet, re- 
spiciens immunitatem conscientiae et personae humanae in sensu passivo 
— seu statico —, sed quatenus tale ius accipitur ut ius sociale, scil. facultas 
agendi positive — in sensu dynamico — in societate et versus societatem. 
Optandum igitur ut aliis verbis seu terminis proponatur quaestio ad extol- 
lendas quae oriri poterint confusiones. 

Omnes qui veritati catholicae obtemperamus admittere tenemur tale 
ius limitationibus esse obnoxium, ab intrinseco et necessario, in suo exer- 
citio. Sane dantur limitationes ab ipsamet hominis natura sociabili prove- 
nientes. Nec obliviscendae et aliae limitationes quae e peccati originalis con- 
sectariis promanant. 

Cardo quaestionis erit in hoc reponendum: ut innotescat quaenam esse 
possint huiusmodi limitationes et ut statuantur donec ius personale im- 
mune debeat stare —— etsi nitatur criteriis erroneis et agendi rationibus 
moraliter malis — a quavis extrinseca coactione, ut in tuto ponatur actus 
fidei et responsabilitas personalis in exequendis actibus religionis. 

Cum autem agatur de quaestione ordinis practici, obvium est quin, in- 
commovibilibus stantibus principiis in sede doctrinae, diversis advenienti- 
bus temporibus et aliis rerum adiunctis diversis accedentibus, perveniri pos- 
sit ad conclusiones et opiniones diversas, eo vel magis quod applicatio 
practica principiorum subest locorum et personarum circumstantiis, et am- 
bitus exercitii iurium amplior vel strictior evadere potest, firma stante ipsius- 
met iuris agnitione. 

Alia prodit in textu schematis assertio quae haud paucis confusionibus 
ansam praebere potest. Ásseritur enim ius ad libertatem religiosam in am- 

bitu societatis veluti ius quoddam absolutum et illimitatum — quod iam sat 
difficile intelligitur, prout supra notavimus — et habet illicitam quamlibet 
coactionem vi cuius imminui possit, non iam libertas illa interna et psy- 
chologica, sed et ipsa libertas externa et socialis. En verba quibus statuitur 
« ius ad libertatem religiosam in societate, vi cuius homines religionem 
suam privatim et publice exercere valent zec ulla coactione ab ea exercenda 
prohiberi possunt ». 

Fateor me non attigisse sensum et ambitum huius assertionis. Immo, 
si res ita sit, non videtur quonam ex capite probari possit constans ratio 
agendi Ecclesiae, inde ab aevo apostolico. Nec salvatur missio evangelizandi 
a Christo Domino Ecclesiae commissa, si verba quibus asseritur libertas 
socialis in schemate intelligenda sint in sua integra, vera et obvia signi- 
ficatione. 

Fortasse bonum foret, praeprimis, stabilire verum et proprium sensum 
termini « coactio ». Secus quaestio oriri potest: Num pro coactione haben- 
dum est factum constans in historia Ecclesiae baptismum infantibus neonatis 
ministrandi, cum cautione ipsos educandi in doctrina catholica, prouti EÉc- 
clesia semper exigit? Eritne coactio educatio religiosa in sensu praedeter- 
minato quae traditur in scholis, in sinu familiae, in templis? 

Sincere fateor me non audere ut negem dari, in huiusmodi constante 
agendi ratione, grave influxum in voluntates, immo et veram coactionem in 
conscientias infantulorum et adolescentium, cui vix vel nullatenus sese 
possunt oppugnare. 

Proscribenda erit ergo haec praxis tot longo saeculorum cursu ab Ec- 
clesia probata, ut in tuto ponatur ius ad libertatem religiosam, quod est 
proprium personae humanae? 

Et perpendendum valet heic non agi de coactione in actus ab extra 
— quae semper lenior habenda est — sed de illa quae invadit sphaeram in- 
timam ad ipsa latebra conscientiae pertingens. Quaevis coactio ita afficiens 
personam humanam gravior habenda est prouti textus schematis agnoscit, 
eo quod vim infert ipsimet radici determinationum voluntatis humanae in 
ordine religioso. Et en quomodo, de facto, filii solent eamdem ac parentum 
religionem profiteri. 

Num coactionem exercere dicendi sunt illi qui, vocatione apostolica com- 
pulsi, omni zelo conantur provocare atmosphaeram honestatis, austeritatis, 
sensus catholici vitae, boni odoris evangelici, in ambitu familiae, in officinis 
laboris, in commercio cum suis consimilibus? 

Evidens est medium ambiens in sinu familiae, in loco ubi vita humana 
evolvitur, sit hic locus ubi labor quotidianus peragitur, forum, loca quorum 
ianuae cotidie patent invitantes hominem ad animum relaxandum, influxum 
haud parvum in hominem exercere ab extrinseco, immo et hominem hoc 
influxu doctum, intrinsecus coactionem subire. Facto talis influxus nititur 
apostolatus quem « specialisatum » vocamus, quisque sibi scopum propo- 
nit distincta media penetrare quo facilius possit homines evangelizare. 

Numquid coarctare tenebimur has vocationes apostolicas quae tam mi- 
rifice, nostris temporibus, in Ecclesia floruerunt? Proscribendi erunt tot mo- 
tus apostolici quod singula media invadere contendunt freti ambitione ea 
permeandi influxu Evangelii, ne homines coactionem subeant? 

Palam est maximam hominum partem moveri et duci huiusmodi coac- 
tionibus ab extrinseco quae, nostra aetate, ope mediorum eo efficacium pro- 
pagationis, influxum versus « massam » exercere, cuique difficile resistere, 
obvium est. Paucissimi enim sunt homines qui propriis criteriis regantur 
quique immunes sint ab influxu coetus socialis in quo versantur subeundo. 
Erunt ergo tot millia hominum relinquendi in gravi discrimine indifferen- 
tismi religiosi, ne dicamur coactionem inferre, nec revereri libertatem per- 
sonalem hominum eorumque ius ut per semetipsos agnoscant vocationem 
divinam, eamque libere et integre prosequantur, sicuti in schemate (n. 29) 
asseritur? 

Argumentum de libertate religiosa adiuncta omnino specialia prae se 
fert propriasque difficultates induit cum agatur de missione evangelica 
versus populos non christianos. 

Nemo non videt quin bonum commune populorum qui nuntium evan- 
gelicum nondum acceperunt, si res consideratur cum criterio pure naturali 
— iuxta stylum quo schema redolet — poterit postulare, et de facto id in 
multis casibus exiget, ut auctoritas statalis interdicat diffusionem veritatis 
evangelicae. Tutanda erit pacifica civium conviventia. Inest ius praeferens 
harum communitatum libertatem religiosam quod spectat. Reverendum est 
illarum ius ad tranquillam possessionem propriae fidei. Proscribitur cuius- 
vis generis coactio. 

Aliter rem considerasse scimus 12 apostolos qui, cum mundo nuntium 
evangelicum praedicarent, divisiones inter populos, immo, in sinu ipsarum 
familiarum pepererant, non raro cruentas persecutiones provocantes. Non vi- 
detur congruum eiusmodi agendi rationi ille spiritus pacifisticus et liberta- 
tis absolutae qui commendatur in schemate. 

Dicta ipsa Christi in Evangelio loquentis de violentia, asserentis se non 
venisse pacem mittere in terris sed gladium, venisse enim separare homi- 
nem adversus patrem, matrem, filios, difficilius intelliguntur si serio consi- 
deretur doctrina prouti in schemate formulatur. 

Videmur nos quaestionem proponere in campo pure naturali, descen- 
dentes ubi alii — non catholici — condescendere dignantur, quo dialogum 
oecumenicum ineamus, problema de libertate religiosa pertractantes quas- 
damque alias quaestiones connexas aggredientes ac si praescinderemus de 
facto divinae revelationis. Si ita procedendum sit, scil., praescindendo a tali 
facto et abstrahendo ab effectibus cosmicis quos secumfert insertio ipsiusmet 

Dei in vita humanitatis, omnia ratiocinia videntur perfecte progredi. 

Si Ecclesia esset societas religiosa assimilata cuilibet societati humanae, 
si doctrina Christi esset doctrina mere humana, nihil dicendum. Nunc autem, 
non est ita. Et non potest praescindi a natura ;ysteriosa Ecclesiae seu 

eius indole supernaturali. Nequit abstractio fieri a vera natura vitae chri- 
stianae supernaturalis. Quae omnia nequeunt comprehendi adiumento solius 
rationis humanae. 

Doctrina christiana — memorentur tantum octo « beatitudines » a Do- 
mino prolatae in sermone montano — erit semper aliis scandalum, aliis stul- 
titia. Inefficax evadet semper omnis conatus talem doctrinam rationibus 
humanis exprimendi. Vita Ecclesiae eiusque agendi ratio relate ad facta 
quae prodeunt in historia, valde mysterio plena apparebit, quamquam adla- 
boremus et insudemus tentantes illam perscrutari. 

Hodiernus neo-humanismus, cum comitatu technicismi, novam culturam 
novamque civilisationem ineuntes, radicalis est et absolutisticus. Consulto 
vitat ordinem supernaturalem. Et audet postulare ab Ecclesia doctrinas, 
formulas et actitudines quae capi possint ab humana ratione, plene et abso- 
lute. Quare humanitas iucundo animo salutavit litteras encyclicas Mater 
et Magistra et Pacem in terris. 

Tamen, aspectus Ecclesiae interpretis, custodis et tutricis legis natu- 
ralis, licet magnum momentum habeat, nullatenus extinguit totam notionem 
Ecclesiae. Nec ostendit proprium et specificum characterem societatis a 
Christo Domino institutae, non ut homines bona ordinis materialis adipisce- 
rentur sed ad omnia in Christo instauranda. Consectaria practica indolis 
specificae Ecclesiae, his qui fide orbati sunt, numquam desinent esse incom- 
prehensibilia. 

Magni habenda est Christi humanitas; nihilominus est Christi divinitas 
quae efficacem reddit eius redemptionem. Summum momentum habet opera 
humana Ecclesiae; attamen est Ecclesiae natura supernaturalis quae homi- 
nem iustificat. 

Magni interest pax inter populos, et sub aspectu humano, vel tamquam 
maximum et summum bonum habenda est. Maxime optandum ut omni cau- 
tione tueatur libertas hominum infra ambitum ordinis. Omni laude dignum 
tenemus laborari pro statuenda iustitia sociali, etc. 

Attamen, haec omnia — velimus, nolimus — non possunt haberi bona 
absoluta. Si pax ipsa — per hypothesim — obesset hominum saluti aeternae, 
malum positivum illam reputare tenebimur, in sensu christiano. Idem 
dicendum de cunctis aliis bonis ordinis mere naturalis, quia, ex voluntate 
Dei, humanitas — omnes et singuli homines — ducitur ad ordinem super- 
naturalem. Et, stante hoc ordine Providentiae, homines finem suum adipi- 
sci non possunt quin illis hic ordo innotescat et subordinantes cuncta alia 
bona huic ordini. 

Gaudium nobis affert hodiernus motus qui, Spiritus Sancti ductu, inva- 
luit quique « oecumenismum » audit, et ex illo magnos fructus carpendos 
speramus. Sed Ecclesia sese praebenda est in suo integro esse: unica 
et distincta ab omni alia societate humana; consciens se esse in posses- 
sione doctrinae et iurium quibus non licet renuntiare; missionem accepisse 
quam preficere constringitur versa facie ad omnes homines, sed semper 

involuta mysterio, propter praesentiam, invisibilem sed realem, Christi illam 
regentis. 

Summatim meum iudicium ita proferrem: Declaratio libertatis religio- 
sae mihi visa est redolens excessu rationabDilitatis. Namque ostendit Eccle- 
siam assimilatam coetui hominum qui regi debeat iisdem legibus, iisdem 
juribus fruens, ac ceterae societates quae humanam familiam integrant. Non 
elucet illa Ecclesia cuius natura non attingitur ab humano intellectu, continuo 
persecutionem patiens —- iudaeis scandalum, gentibus stultitia — cuius 
facies in Sacris Libris describitur. 


26 
Exc.mus P. D. IACOBUS FLORES MARTIN 


Episcopus Barbastrensis 


Iacobus Flores, episcopus Barbastrensis in Hispania, verba facere vult 
relate ad caput de libertate religiosa. 

De capite hoc alloquentes salutemus omnes hanc sanctam libertatem, 
qua libertate Christus nos liberavit. Non enim accepimus iterum spiritum 
servitutis iterum in timore, sed spiritum adoptionis filiorum, quo clamamus 
omnes: Abba, Pater. 

Hoc spiritu omnes homines acceperunt a Deo dialogum salvationis, om- 
nibus offerens Deus salvationem per Iesum Christum. 

Qua in re bene declarat schema plenam subiectionem hominis ad Deum 
Creatorem, et lesu Christo, omnium Redemptori et Magistro cui omnes 
obedire tenentur. Ex qua eadem obligatione essentiali hominis creaturae, 
exoritur obligatio Ecclesiam Dei agnoscendi et amplectendi ut asseritur ca- 
pite de populo Dei. 

Quod agnoscentes non movemur spiritu superbiae, ut ait Paulus VI, 
non arrogantiae, non ineptiae aut stultitiae, sed iudicium exprimimus firmae 
illius fidei ac iucundae persuasionis, qua certe credimus, esse nos membra 
viventia et sincera mystici Corporis Christi, veros Evangelii Christo haere- 
des, legitimos apostolorum successores, penes quos integra et viva per- 
stat, quasi haereditate tradita, primigenia eorumdem apostolorum institu- 
tio et doctrina, i. e. ingens illud veritatis et sanctitatis patrimonium in quo 
catholicae Ecclesiae, ut hodie est nota propria consistit. 

Nec quando limites libertatis optamus, aliud quaerimus nisi iusta iura 
et debitas obligationes declarare coram Deo et coram societate et ceteros 
homines ut pax religiosa detur. Non est ex sensu aliquo timoris, neque negle- 
gentiam declaramus, neque metum aut contemptionem erga alios. Etenim 
cum Ecclesia ab hominum genere se discernit, adeo huic non obsistit, ut 
potius cum eo coniungatur. Nam haud secus atque medicus, qui quoniam 
pestilentiae insidias novit, seipsum quidem absque contagione servat, sed 
simul aegrotis sanandis studiosam dat operam, ita Ecclesia, non modo mise- 

ricordiam a Deo sibi impertitam servat sed simul quaerit per conatum omnes 
faciendi salutis consortes. 

Opinamur enim libertatem omnimodam praedicare indiscriminatim esse 
aliquem irenismum vel syncretismum. Iam vero irenismus vel syncretismus, 
nihil aliud significare ad ultimum videtur, nisi scepticismi modos, sive quoad 
vim, sive quoad rem verbi Dei, quod nuntiare nobis animus est. Is enim 
unus efficaciter apostoli munus praestabit, qui cum omni fide Christi doctri- 
nam servet. 

Quibus praehabitis omnino necessarium ducimus statutum aliquod ge- 
nerale statuere in quo bene distinguatur inter iura conscientiae et ad agen- 
dum privatim et iura socialia et ad agendum in publico, inter iura possessa 
et iura acquirenda. Non semel confusio fit inter libertatem a coactione mo- 
rali et libertatem a coactione physica; et saepe non attenditur ad iura maio- 
ritatis si et quando habeatur moralis unitas in aliqua confessione, e. g. «nitas 
catbolica in aliqua natione si detur, vel unitas alius confessionis in alia 
natione. Nihil dicitur de proportionalitate iurium et obligationum in distri- 
butione cum tamen non semel Sancta Sede aliquid hac de re edixerit... 

Iura consideranda sunt parentum, iura eorum qui non volunt turbari 
in sua bona fide... in sua religiosa persuasione... immo habent obligationem 
vitandi suam perversionem religiosam... suorum filiorum, si enim iuxta mo- 
nitum Christi et Ecclesiae vitare debemus ne pro pane, petram, pro pisce 
scorpionem, pro medicina venenum offerant ovibus nostris, quanto magis 
si agatur de doctrina religiosa quae totam vitam pervadit et a qua salus 
aeterna nostrarum ovium pendet. 

Si autem hoc dicatur debere fieri solummodo persuasione, omnino non 
admitto civilem auctoritatem non debere tueri pacem, conviventiam paci- 
ficam et... 

Habemus enim de facto fieri proselytismum ad valvas ecclesiarum, per 
domos indiscriminatim, ad ianuas scholarum catholicarum, ad portas con- 
ventuum monacharum, quod nihil aliud est nisi turbare conscientiam ea- 
rum, aliquae earum credent esse sub poena excommunicationis quia accepe- 
runt illa folia... si autem aliquid contra Virginem vel sanctos dicantur vere 
pro ipsis erit turbatio. Defensio autem fieri vel privatim, vel vi catholico- 
rum militantium qui fustibus armati defendant fidem suam et filiorum... 

Parum omnino videtur in valorem positum esse plura quae in fidem et 
moralitatem influunt: individua bene formata, ambiens familiaris, educatio 
societatis, ambiens socialis, audacia aliquorum, possibilitas perversionis a 
paucis inducta. Contra quae omnia multum potest auctoritas civilis; immo 
et debet. Deus enim constituit eam non certe ad praedicandam sed utique 
ad ordinem, pacem, conviventiam pacificam, et evitationem plurium ma- 
lorum. 

Ideo duo brachia religiosum et civilem Deus instituit. Ideo a Sancto 
Paulo defenditur civilis auctoritas. 

Et nisi bona sit auctoritas civilis Ecclesia non poterit se sustinere nisi 
difficillime et cum iactura plurimarum animarum. 

Ideo optarem ut in schemate aliqua mutarentur quae generales lineas 
de libertate quasi absoluta dicuntur in hunc fere modum mutarentur... 


* x o* 


Pag. 29, lin. 14. De divina vocatione ad quamcumque religionem. Deus 
vocat ad veritatem, non est divina vocatio nisi sit a Deo et Ipse vult omnes 
homines salvos fieri et ad agnitionem veritatis venire. Ergo ad catholicam 
religionem. 

Eadem pag. 29, linn. 21-25: est expressio nimis generalis, in contra- 
dictione cum ceteris aliis. Deus non vult hoc. Hoc declarari ab Ecclesia 
non potest hoc modo. 

N. 27: Optima et certa declaratio. Quae usque ad sanguinis effusio in- 
telligi supponit eo quod Deus mittit nos sicut oves in medio luporum. 

N. 28: Optime a Paulo VI qualitas dialogi statuta est lenitas, et man- 
suetudo et humilitas cordis. Attamen etiam dicendum est ipsum lesum 
dixisse qui « crediderit et baptizatus fuerit salvus erit, qui vero non credi- 
derit condemnabitur ». Qui ergo inculpabiliter errat et ipse salvabitur, sed 
qui culpam habuerit condemnabitur. Nemo ergo coactione physica cogatur 
ad amplexandam catholicam fidem. Si ergo intelligatur coactio indirecta de 
praedicatione, de quadam energica praedicatione, ipse lesus dicit « com- 
pelle intrare », nisum fac ut intrent. 

Optime a lin. 27. 

N. 29. Ab illa libertate interna essentiali actus fidei transitus fit ad 
coetus religiosos et pro sociali vita. Vocatio divina iterum pessumdatur: 
Deus non vocat ullo modo ad errorem, sed ad veritatem, ad Iesum Christum, 
qui apostolos vocavit, qui nos et praedestinavit conformes fieri imagini 
Filii eius. 

Dignitas hominis non ex hac divina vocatione exsistit, sed ex sua con- 
stitutione spirituali, ex possibilitate usus suae libertatis. Attamen haec 
dignitas, haec possibilitas non est exemptio ab influxu aliorum, societatis, 
proventum, ephemeridum, etc. Sunt multa in vita quae in personas influunt. 
Et ideo ex tali dignitate non potest argui libertas absoluta. Nam de facto 
talis libertas non datur ullibi in mundo. 

Ex eo tamen quod conscientia sit regula proxima agendi et norma qua 
Deus iudicat, non sequitur, non est verum, non est voluntas Dei ut non 
habeatur influxus: nam ipse qui est veritas et mansuetudo, mittit ad prae- 
dicandum, et dicit compelle intrare, et apostoli pergunt usque ad extrema 
terrae. 

Nemo, nec ulla humana potestas ius habet ad conscientiam cogendam. 
Videtur tamen posse cogi ad agendum e. g. ad defensionem patriae, arcis, 
navis etc. 

Pag. 31. Omnino videtur necessarium ad transitum faciendum hac de 

re: ad factum sociale statuendum. Cum datur factum sociale pluralitatis 
religiosae, nec Deus vult per arma decidere nec res violenter agi, necessario 
statuendum videtur aliqua norma pacifice praedicandi, pacifice convivendi. 
Regula autem ex una parte servare debet libertatem etiam eorum qui vel no- 
lunt vel non possunt ex obligatione conscientiae. 

Ideo optime debet servari et tegi libertas accedentis, et libertas eius 
cui accedit apostolus. 

At tunc quomodo apostolatus fiet? Sanctitate et bonis operibus. 

Et qui essent sub protectione legis ad vitandum bellum et iniustas per- 
secutiones qui servant sociale bonum et ius gentium etc. 


*o ko o* 


Iacobus Flores, ep. Barbastrensis, et Ioannes Hervás, prael. Cluniensis 


(Ciudad Real). 


Inter ea quae a Romano Pontifice dicebantur in Encyclica Mirari vos 
anni 1832, die 15 augusti: Atque ex hoc putidissimo indifferentismi fonte 
absurda illa fluit ac erronea sententia seu potius deliramentum, asserendam 
esse ac vindicandam cuilibet libertatem conscientiae... Cui quidem pestilen- 
tissimo errori, viam sternit plena illa et immoderata libertas opinionum, quae 
in sacrae et civilis rei labem late grassatur, dictitantibus per summam impu- 
dentiam nonnullis, aliquid ex ea commodi in religionem promanare. At « quae 
peior mors animae, quam libertas erroris? » inquiebat Augustinus. 

Ea quae Leo XIII in Encyclica Libertas anni 1888: Vetat igitur iustitia, 
vetat ratio atheam esse, vel quod in atheismum recederet, erga varia ut 
loquuntur, religiones pari modo affectam civitatem, eadem singulis iura 
promiscue largiri... Itaque ex dictis consequitur, ait Leo XIII, nequaquam 
licere petere, defendere, largiri cogitandi, scribendi, docendi, itemque pro- 
miscuam religionum libertatem, veluti iura totidem, quae homini natura 
dederit ». 

Et ea quae hic in schemate seu declaratione de libertate religiosa dicun- 
tur: n. 26, pag. 29, lin. 22: « His prae oculis habitis, Sacra Synodus, dum 
hominum a Deo dependentiam affirmat, libertatem simul in Societate circa 
res religiosas ab omnibus ubique terrarum agnoscendam et observandam 
esse hac declaratione manifestare intendit ». Et adhuc magis ea quae initio 
n. 29 habentur: « Libertatem religiosam non tantum a christianis et pro 
christianis, sed ab omnibus et pro omnibus hominibus et coetibus religiosis 
in societate humana observandam esse Ecclesia catholica asserit ». Differen- 
tia maxima videtur adesse, immo et oppositio quaedam. 

Cum tamen regula traditionalis sit illa a Vincentio Lirinensi: « Nil in- 
novetur nisi quod traditum est: Ecclesia omni studio, omni industria, 
vetera fideliter, sapienterque tractanda, si quae antiquitus infirmata sunt, et 
Patrum fides sevit, ita limare, expolire studet ut prisca illa doctrinae dog- 
mata accipiant evidentiam, lucem distinctionem, sed retineant plenitudinem, 

integritatem proprietatem, ac in suo genere crescant, in eodem sc. dogmate, 
in eademque sententia ». 

Quod ipsum Paulus VI confirmare videtur: « Si ergo hac in re de reno- 
vatione loquimur, non agitur de rebus permutandis, sed potius de confir- 
mando proposito quo movemur, ut faciem et lineamenta, quae Christus 
Ecclesiae suae dederit, servemus, quin immo eamdem Ecclesiam in perfec- 
tam speciem et formam restituamus, quae et eius pristinae imagini respon- 
deat, et consentanea sit necessario illi progressui, quo ea, quasi arbor e 
semine a primigeniis Institutis suis ad horum temporum statum iuste et 
legitime est perducta... ». 

Non semel practice, in concordatis, in declarationibus exegerit a Civi- 
tatibus unitatem catholicam, diversum modum procedendi ac is qui sollemni- 
ter proclamatur in schemate; cum non pauci laici scriptis missis, quaerant a 
nobis quid haec nova declaratio sit... nobis opportunum videtur addi debere 
ad declarationem notam qua dicatur, post lineam 25, pag. 29: « Dum 
loquimur de libertate religiosa, legem continuitatis et progressus ut mos 
est in Ecclesia prosequentes, nihil significare intendimus, quod sit con- 
trarium doctrinae quam Summi Pontifices, pro Supremo Magisterii officio, 
hucusque hac de re tradiderunt ». 

Missio enim Ecclesiae clara est: depositum custodire et diffundere, et 
ideo Paulus etiam VI ait: « Magisterium Apostolicae Sedis, inde a Leo- 
ne XIII, et praesertim Pius XI et Pius XII veluti patrominii loco, nobis 
praestantissimum doctrinarum thesaurum reliquerunt, quibus eo providenter 
nisi sunt, ut non recondita quadam ratione usi, sed linguae commercio nostro 
huius temporis proprio, divinas cogitationes cum hominum cogitationibus 
quodammodo coniungerent ». 

Opere pretium nobis est asserere et hic datum non parum progres- 
sum ex circumstantiis: circumstantiae mutatae sunt; commercium religio- 
sum non parum mutatum, verus et sincerus oecumenismus a multis iam 
exercetur, in pluribus regionibus multi admittuntur ad eadem templa, com- 
muni nisu in operibus caritatis et socialis evolutionis collatis viribus labo- 
ratur etc. 

Expedit propterea omnibus etiam proclamare Ecclesiam non circum- 
ferri omni vento doctrinae, nec machiavelica lege uti in suum bonum, sed 
ut ait S. Paulus in 2 Cor. 1: Aut quae cogito, secundum carnem cogito, 
ut sit apud me Est et Non? Fidelis autem Deus quia sermo noster non est 
in illo « es£ e? non » sed est in illo fuit. Ideo videtur conveniens illa expresse 
dicere quae postulavimus ita ut sit fundamentum ad rectam intelligentiam 
totius declarationis et tutissime praecludi viam omni dubio falsae inter- 
pretationis, ne quis putaret Concilium parvipendere vetus Ecclesiae Magi- 
sterium, eiusque auctoritatem labefactare. 

27 
Exc.mus P. D. CLEMENS GADDI 


Episcopus Bergomensis 


1. Pag. 29, n. 26, lin. 9, post verba « ... in re religiosa sequantur » in- 
serenda essent quae dicuntur pag. 31, n. 29, linn. 8, 9 et 10 quibus addenda 
essent haec verba: « Ex his oriuntur tum officia tum iura circa vitam reli- 
giosam colendam sive homines singuli considerentur, sive in societate con- 
iuncti ». 

Integer n. 26 ergo ita esset legendus: « Homines ad imaginem Dei 
formati et ad consortium divinae naturae vocati... in re religiosa sequantur. 

Huius autem vocationis seu integrae necessitudinis ad Deum norma est 
lex divina, quae aeterna est, obiectiva, absoluta, universalis. Unusquisque 
ergo tenetur ad hanc Dei ordinationem omni studio recte cognoscendam ut 
se libere ei conformare valeat. 

Ex his oriuntur tum officia tum iura circa vitam religiosam colendam 
sive homines singuli considerentur, sive in societate coniuncti. 

Per libertatem religiosam enim homo a Dei potestate nullo modo eman- 
cipatus est... in qua religione Deo servire velit. 

Ex hoc officio oritur etiam Ius ad libertatem religiosam in societate vi 
cuius homines... libere et integre respondere possint. 

His prae oculis habitis... ». 

2. Pag. 29, n. 27, ante « Ecclesia catholica... » lin. 26 inserenda essent 
haec vel similia verba: « Ecclesia catholica humili at firmo et constanti 
animo profitetur veram salutis viam quam Deus hominibus paravit omnibus 
et lesus Christus manifestavit, in seipsa inveniri, atque omnes homines ad 
hanc ingrediendam vocari et gratia Dei adiuvari. 

Hanc ob causam, ut divino obtemperet mandato... ». 

3. Pag. 30, n. 28 praemittenda essent haec verba vel similia: « Pari 
fortitudine Ecclesia declarat fidem catholicam liberam esse adhaesionem 
veritati divinae a se propositae, iuxta uniuscuiusque iudicium conscientiae, 
et gratia Dei illuminatae et adiutae ». 

Huius numeri paragraphi ita essent invertendae ut tertia fiat prima, se- 
cunda maneat loco suo, prima denique fiat tertia: hoc ut magis logica sit con- 
nectio idearum: ita: « Hinc Ecclesia catholica praecipit... n. 28, linn. 27-33; 
Haec est ratio cur Ecclesia... n. 28, linn. 21-26; Dum vero discipuli Chri- 
sti.. n. 28, linn. 11-20 ». 

28 
Exc.mus P. D. SECUNDUS GARCIA DE SIERRA Y MENDEZ 


Archiepiscopus Burgensis 


Ut circumstantiae suadere videntur, sicuti plures Patres desiderant et 
iam in aula recitatum est, placet Concilium declarationem facere de iure 
profitendi aliquam religionem. Multi enim non solum libertate carent, sed 
mundo sciente, propter fidem persecutionem patiuntur. Gratissimo animo 
adhaereo omnibus quae ab em.mo card. Ruffini iam dicta fuerunt. 

Huiusmodi declaratio fiet aut pro sola Ecclesia catholica aut pro universo 
genere umano. Quovis in casu Concilium exhibeat oportet quanam aucto- 
ritate fundetur ad talem declarationem emittendam. Ut iam approbatum est 
(in constitutione de Ecclesia, cap. III, nn. 21 et 25), episcopi, « ipsius Christi 
magistri, in eius persona agunt et doctores authentici, seu auctoritate Christi 
praediti.. ex thesauro revelationis nova et vetera proferentes... in Concilio 
Oecumenico coadunati, pro universa Ecclesia fidei et morum doctores et 
iudices sunt ». Tota proinde auctoritas Concilii a Christo provenit et in 
revelatione doctrinaliter innititur. 

Iam vero, patet declarationem de iure ad profitendam religionem, prout 
adest in schemate, non pro sola Ecclesia catholica proponi, sed pro toto 
genere humano. Igitur aut nomine Christi fit et iuxta doctrinam Revelatio- 
nis aut inutilis declaratio erit tam pro catholicis quam pro non catholicis. 
Inutilis pro catholicis, nam non adimplet conditiones requisitas ad verum 
magisterium. Inutilis pro non catholicis, qui auctoritatem Ecclesiae non agno- 
scunt. Prout adest, remanebit merum consilium de facili despiciendum. 

In nostro schemate « ab Ecclesia catholica vindicatur non tantum libertas 
opinionis, nec tantum libertas adimplendi ritus propriae religionis, sed 
verum propriumque ius ad servanda et testanda officia sua privata et pu- 
blica erga Deum et homines » (n. 29, linn. 22-25). Si autem Ecclesia ius 
vindicat pro omnibus hominibus, non nisi nomine Christi et iuxta ipsius 
doctrinam hoc facere potest. Quod probari debet in schemate. 

Ideo in plano supernaturali res tangi debet, seu doctrinam revelatam de 
libertate in reali statu hominis. Nam Magisterium Ecclesiae etiam relate 
ad ius naturale auctoritative loqui non potest nisi in Revelatione innitatur. 

Concilium Christum universo mundo exhibere debet ut Principem liber- 
tatis, unitatis ac pacis. Libertas quam Christus hominibus obtinuit non 
venit definienda mere negative tamquam immunitas a necessitate, sed im- 
plicat vinculationem cum Christo, ita ut pro christiano libere vivere nihil 
aliud sit quam realiter Deo se submittere, ut nova creatura non amplius 
serviens peccato, diabolo mundo. 

À qua realitate supernaturali schema videtur praescindere et hominem 
fingere videtur iuxta naturalistica placita liberalismi, saepe ab Ecclesia pro- 
scripti sub hoc praecise aspectu. Ideo unitatem religiosam a Christo inten- 

tam (Io. 17, 21) eludit, immo attentare videtur contra factum huius unitatis 
ubi iam realis est. Haec quidem non sine ingenti sacrificio decursu saecu- 
lorum a quibusdam populis fuit obtenta ac, licet perfectibilis, fundatur 
in agnitione verae fidei, in sincero obsequio Magisterio Ecclesiae. Nonne 
sanitas morum, vitae familiaris integritas, copia vocationum sacerdotalium, 
pax interna, criteria altiora, boni communis facilior prosecutio, vota longe 
maioris partis individuorum expleta, fructus sunt huius unitatis? Perpendite 
etiam fructus pro universa Ecclesia: ut historice constat, fidelitatis. exem- 
plum erga Romanos Pontifices, Ecclesiae defensio adversus inimicos eius 
(meminisse sufficiat periculum mahometismi ac protestantismi pro tota Eu- 
ropa saec. XVI superatum vi unitatis catholicae unius nationis), aliorum po- 
pulorum conversio ad fidem eadem vi peracta (ut videri est in America 
Hispana et in Insulis Philippinis), permanens adiutorium maternale pro 
nationibus in quibus insuffidiens est numerus sacerdotum, florentissima 
exempla sanctitatis ac purissimae doctrinae. 

Haec unitas, a Romanis Pontificibus semper laudata ac vehementer etiam 
nostris diebus commendata, in schemate absque appellatione condemnari 
videtur, eo quod patria iura in ordine sociali, etiam in his regionibus, cui- 
libet religioni concedantur. Iura a fidelibus tot sacrificiis acquisita concul- 
cantur, contra dictata etiam mere democratica. Nam evertenda esset unitas 
a Christo intenta, quae iam de facto adest in his populis, ut fortasse facilior 
evadat aliqualis unio plus minusve syncretistica, sparso inter fideles indiffe- 
rentismo practico contra eorum voluntatem. Áb ipsa doctrina Ecclesiae pro- 
veniret eis periculum. Illud quod semper ab Ecclesia optimum est reputa- 
tum, repente, principiis naturalisticis et subiectivis evertitur et proscribitur, 
quasi attentaret contra ius naturae. 

Ex alio capite: experientia eorum qui hanc iurium paritatem patiuntur 
constat indifferentismum et morum corruptionem fructus esse huius situa- 
tionis, ut expresse fatentur episcopi Statuum Foederatorum Americae anno 
1961. Nec mirum, nam ea quae dicuntur de iure ad quamlibet religionem 
sustinendam et propagandam in societate, si rebus profanis applicentur, ut 
e. g. politicae, aut oeconomiae, aut medicinae, ab omnibus reiiciuntur ut 
absurda et valde nociva bono societatis. 

Denique, si moderatores rei publicae nationis catholicae, ipso populo 
postulante, iuxta dictamen conscientiae propriae, credant doctrinam sche- 
matis non esse obtemperandum, quid dicendum? Aliunde, cum pro his 
nationibus unitas religiosa sit conditio sine qua non ad civium pacem et 
concordiam, grave exurgit problema, si contra dictamen conscientiae et con- 
tra bonum commune moderatores agere debeant. Siquidem schema, agens 
de qualibet religione non vera, non dicit in his nationibus esse zolerandam, 
sed simpliciter verum ius habere etiam ad publicam propagationem, non 
habita ratione circumstantiarum. 

Conclusio. Schema ex integro refundatur, principiis supernaturalibus in- 
nixum, et iura fidelium in tuto ponantur. 

Quod si schema in linea mere naturali procedat, non a Sancto Oecume- 
nico Concilio Ecclesiae catholicae subsignetur, sed intituletur: « Declaratio 
Patrum conciliarium de libertate religionem profitendi ». 


*o ko * 


Introductio. « Liberi arbitrii nos condidit Deus, nec ad virtutes nec 
ad vitia necessitate trahimur », scribebat Hieronymus (Adversus lovinia- 
num, 2, 3: XI, 23, 286). Huiusmodi liberum arbitrium, etiam post pecca- 
tum originale non amissum aut extinctum est (Conc. Trid., DENz. 815, 1555), 
licet infirmatum fuerit (Conc. Araus. II, DENz. 186, 383). Apte igitur hoc 
aevo nostro, in quo nihil tam extollitur ut libertas et ignoranter vel malevole 
Ecclesia a quibusdam accusatur quasi libertatis inimica, denuo catholicam 
doctrinam de libertate humana (quam semper, et quidem prima, ipsa tutata 
est), Concilium proponere debet. Ita vero ut conceptum libertatis humanae 
non ab adversariis et Ecclesiae et ipsius libertatis mutuetur, sed alienum 
a pressione circumstantiarum, prout decet Concilium, prae oculis semper 
habeat illam libertatem « qua Christus nos liberavit » (Gal. 4, 51). 

a) Falsum fundamentum schematis. Et quidem, cum in « Declaratione 
de libertate religiosa », eius natura describitur (n. 26), falsum fundamentum 
proponitur, nam ius ad libertatem religiosam hominum in societate fundari 
non potest in officio obsequendi dictamini conscientiae, absque ulteriori de- 
terminatione. 

Agitur enim in schemate de exercitio religionis cuiuslibet « privatim et 
publice », interne et externe. Age vero, ius, quod circa externa versatur 
fundamentum obiectivum et demonstrabile habere debet, quod non potest 
esse conscientia, soli Deo nota. Dictamen conscientiae est quid mere subiec- 
tivum et internum, de quo « neque Ecclesia » iudicium ferre potest. Evidens 
enim est, attenta hominum conditione, hac doctrina ansam praeberi quibus- 
libet aberrationibus in ordine externo sub praetextu dictaminis conscientiae. 

b) Dictamen conscientiae non semper concordat cum obiectiva Dei 
voluntate. Gratis supponitur dictamen conscientiae semper voluntatem Crea- 
toris et Salvatoris exprimere. Nam, licet subiective pro individuo rectae 
conscientiae hoc verum sit, minime vero semper obiective; dictamen enim 
conscientiae re non semper cum mandatis Dei concordat ideoque conscientia 
erronea voluntatem obiectivam Dei exprimere non valet quin Deus seipsum 
contradicat. Dictamen conscientiae post peccatum originale de facili per- 
vertitur, ut historia religionum comprobat et experientia quotidiana. Quod 
si dicatur errorem conscientiae in rebus religionem  attingentibus saepe 
inculpabilem esse, tantummodo sequitur subiectiva innocentia apud Deum, 
minime vero licet talem errorem in ordine externo canonizare tamquam 
vocem Dei, nam ut ait S. Thomas: « illud quod agitur contra legem semper 

est malum, nec excusatur per hoc quod est secundum conscientiam » (Quodl. 
8, a. 13). Uno verbo: dictamen conscientiae ut vox Dei reputari apud 
omnes debet tantummodo si conscientia sit recta et vera. 

c) Confusioues quibus schema laborat. Persona individua vera liber- 
tate interna, etiam ad malum, gaudet. Exinde vero minime sequitur ius 
ad malum. luri respondet officium in aliis. Hi vero non nisi ad ;ali tole- 
rantiam teneri possunt « magni alicuius adipiscendi boni aut prohibendi 
causa mali» (Leo XIII, DxeNz. 1874, 3176). Proinde ius ad malum per- 
agendum fundamentum obiectivum non habet in conscientia errantis sed 
in bono communi societatis. Secus confusio admittitur inter libertatem in- 
ternam eiusque exercitium, quasi omnia quae homo eligere potest bona 
essent, subintroducta conceptione pelagiana libertatis. 

Item frequentissime incidit schema in confusionem ordinis subiectivi et 
obiectivi, interni et externi. Nam eo quod subiecto vera videatur aliqua 
religio non sequitur eam re ut talem esse ab aliis agnoscendam, nam ius 
(ideoque officium) non est nisi ad verum et bonum. 

Extollenda quidem est dignitas personae humanae, eam vero non iden- 
tificare possumus cum dictamine conscientiae. Siquidem, in casu conscien- 
tiae erroneae, quaenam dignitas in errore? 

Aliunde, si eadem omnino iura concedantur in ordine practico omnibus 
religionibus (et fortasse etiam irreligionibus), legitime concludetur a pluri- 
bus, saltem in praxi, omnes omnino religiones in eodem plano esse, nam 
iuria aequalia aequales supponunt. 

d) Pessimae sequelae. Exinde sequitur cautelas appositas linn. 16-20 
sensu carere, nam, principio stabilito de iure ad libertatem religiosam etiam 
publice exercendum secundum dictamen conscientiae, non nisi in ordine 
mere subiectivo valerent. In praxi certum est hanc doctrinam « conducere 
ad populorum mores animosque facilius corrumpendos ac indifferentismi 
pestem propagandam » (DENz. 1779, 2979). Scandalum fidelium necessario 
aderit eo quod par ius agnoscatur veritatem profitentibus ac errantibus, 
quasi in praxi careat sensu unicam tantum religionem veram esse. Immo, via 
paratur eversioni omnium religionum. Praeterea, iniusta reputanda esset 
praxis Ecclesiae omnium temporum in hac re. Inimicis Ecclesiae tantum 
favere potest, « nam filii huius saeculi prudentiores filiis lucis in generatione 
sua sunt » (Lc. 16, 18), et, falso principio libertatis conscientiae innixi, iuxta 
notissimam methodum eorumdem, quamlibet libertatem tollent. 

Proinde schema novum ex integro desideratur, veris principiis innixum, 
a quo non aliena sit doctrina ac prudentia Sacrae Scripturae nec non totius 
Ecclesiae traditionis. 


29 
Exc.wus P. D. FIDELIS GARCIA MARTINEZ 


Episcopus tit. Sululitanus 


[Exhibuit versionem gallicam articuli Liberté religieuse ou Liberté des 
consciences, editi lingua hispanica a Commentariis Razós y Fe, n. 796, 
mense maio 1964]. 

30 
Exc.mus P. D. RAPHAEL GARCIA Y GARCIA DE CASTRO 


Archiepiscopus Granatensis 


Textus declarationis prioris de libertate religiosa, Concilio propositus, 
multa equidem continet quae laude sunt digna. Ea praesertim quae tradi- 
tionem catholicam servant in re multoties iam a Magisterio Pontificum 
agitata. 

Nunc autem puto breviter observanda quaedam esse, ut textus propo- 
situs, menti et intentioni conformetur, quas sive Papa Ioannes XXIII 
sanctae memoriae, sive Paulus VI, feliciter regnans nobis praefigerunt in indic- 
tione Concilii. 

Paulus VI ita dicebat in Adhortatione Apostolica Cum proximus: « Sche- 
mata in breviorem formam redacta iterumque elaborata sunt, hac habita ra- 
tione ut potissimum generaliora principia prospiciant, et quaestiones quae 
ad rem non attinent, omittantur: nam hoc statum fixumque habendum est, 
Concilium Oecumenicum ad universam Ecclesiam spectare ». 

Nunc vero, in textu proposito haec criteria non servantur, nam exstant 
multa quae, aut inutilia sunt, aut etiam pertinent ad quaestiones disputatas 
inter theologos, ex exemplo ea quae affert de competentia Potestatis civilis 
in re religiosa (cf. n. 29, linn. 40-41, et 1-14; n. 30, linn. 4-10; n. 31, 
linn. 20-23). Eo magis quod in his locis ubi textus agit de competentia 
Potestatis civilis in re religiosa, potius propendere videtur in opinionem 
aliquorum theologorum, non satis fundatam, qui in laicismum olim damna- 
tum incidere videntur. 

Mea enim humili ratione, ut excessus Totalitarismi in hac re vitentur, 
minime est necessarium negare rectam, iustam, necessariam atque catholicam 
doctrinam de relatione Potestatis civilis cum religione, ut optime fuit expo- 
sita a Leone XIII. Iam vero textus propositus, in hoc, multum est deficiens. 

Ioannes XXIII, in sua prima Allocutione ad Concilium, hoc criterium de- 
terminabat, dicens: « Neque opus nostrum, quasi ad finem primarium, eo 
spectat, ut de quibusdam capitibus praecipuis doctrinae ecclesiasticae di- 
sceptetur, atque adeo fusius repetantur ea, quae Patres ac theologi veteres 
et recentiores tradiderunt, et quae a vobis non ignorari sed in mentibus 
vestris inhaerere merito putamus. 

Etenim, ad huiusmodi tantum disputationes habendas, non opus erat 
ut Concilium Oecumenicum indiceretur... ». 

Iam vero, textus propositus aliqua proponit capita doctrinae quae, 
non tantum absona Concilii videntur, verum etiam in semetipsis dubia, 
aut etiam falsa. Ex exemplo: 

1. Transitus illegitimus non semel fit, ex ordine subiectivo et indivi- 
duali, ad ordinem obiectivum et socialem: cf. n. 26, linn. 9-10; n. 29, 
lin. 26. 

2. Non semper fit distinctio necessaria inter conscientiam veram et 
falsam; utrique concedendo idem omnino ius: cf. n. 26, lin. 8. 

3. Libertas individualis, fundata in mera conscientia errante, etsi in- 
vincibiliter, ita magnis laudibus extollitur, ut deinde, non nisi difficulter 
aequilibrium fieri possit ad salvandum ordinem obiectivum auctoritatis et 
boni communis: cf. n. 29, linn. 29-38. 

4. Doctrina de iure propagationis religiosae proponitur, nulla habita 
ratione utrum religio sit an non vera: cf. n. 30, linn. 38-40 et 1-3. Haec autem 
ratio procedendi est manifeste contraria Magisterio Pontificum, qui omnes, 
verum ius tantum concedunt unae religioni verae, catholicae scil. Ecclesiae. 

Sed, ne longius quam par est, meus sermo discurrat, dico ultimo quod 
textus propositus Concilio, tradit doctrinam de iure conscientiae errantis 
manifeste contrariam Magisterio Ecclesiae: Conscientia invincibiliter erro- 
nea verum ius habere nequit, quia ordinem obiectivum iustitiae non tenet, 
etsi hoc fiat inculpabiliter. Unde subiectiva tantum esse potest norma mo- 
ralis agendi; nunquam vero, norma obiectiva quae verum ius exigeret. Per- 
sona, qui in errore invincibili versatur, honorem et reverentiam certo 
meretur; at verum ius erga alios habere nequeunt. 

Ideo semper catholica doctrina tenuit ac tenet, conscientiam erroneam, 
sive in individuis, sive in societatibus, « tolerari » posse, immo in determi- 
natis circumstantiis, deberi. At numquam potuit affirmare seu concedere 
verum ius personae, sive societati aliquae erranti. Ideo doctrina catholica 
tenet semper « Zbesimz », neque unquam concedere potest ut « bypothesis », 
quaecumque concipiatur in variis historiae circumstantiis, possit in veram 
thesim transire. 

Haec est doctrina vere catholica ab omnibus Pontificibus asserta: a 
Leone XIII, a Pio X, Pio XI, Pio XII, Ioanne XXIII. 

Unde maxime dolendum est quod textus propositus, hac de re ita lo- 
quatur, ut non nisi obscuritatibus et ambagibus sit plenus. 

Petimus, igitur, ut textus simpliciori modo redigatur, ea excludendo, non 
tantum quae contraria doctrinae catholicae videntur, sed quae minus adhuc 


explorata sunt apud omnes. 


31 
Exc.mus P. D. IOSEPH GARCIA Y GOLDARAZ 


Archiepiscopus Vallisoletanus 


1. Ad n. 26. Supposita existentia religionis revelatae, ad quam obiec- 
tive omnes homines tenentur, natura libertatis religiosae non potest reponi, 
in omnibus circumstantiis, in iure exercendi, etiam publice, falsam religio- 
nem etiam si bona fide teneatur. 

2. Ad n. 29. 4) Locutio « vocatio divina » improprie applicatur omni 
religioni, etiam falsae, quae potest esse coniuncta, ut aliquando fuit et est, 
cum praxi immorali et indecora, v. g. cum sacrificiis humanis, cum prosti- 

tutione sacra, etc. Potius quam appellare vocationem divinam posset vocari 
motus insitus a Deo in natura humana Ipsum quaerendi sinceriter. 

b) Libertas ad falsam religionem propagandam admitti nequit: est 
enim contra veritatem et contra ius divinum, quod praevalere debet digni- 
tati humanae personae, et contradicit toto tenori revelationis (cf., v. g., 
Apoc. 2, 12 s.). 

c) Absurdum est Concilium Ecclesiae catholicae, sua declaratione 
libertatis religiosae et iuris etiam falsam religionem propagandi, destruat 
unitatem religiosam catholicam aliquarum Nationum, v. g. Hispaniae, quae 
unitas ut bonum ideale haberi debet iuxta totum Magisterium Ecclesiae: 
nam homo obiective tenetur ad veram religionem, et, ubi unitas talis religio- 
nis datur, etiam Societas et Status ad illam religionem profitendam obiective 
tenentur. 

Accedit quod, per declarationem libertatis religiosae a Concilio facta 
in sensu declarationis propositae, bonum unitatis gratis verumdaretur; nam 
per illam declarationem non obtineretur libertas religiosa in nationibus 
materialismo atheistico subiectis, nec dispareret discriminatio racialis (quae 
sensum religiosum radicitus habet), nec aliae discriminationes religiosae quae 
plus minusve dantur in nationibus quae liberae dicuntur, ut Anglia, Hollan- 
dia, Helvetia, etc. 

Cum circumstantiae unitatis vel pluralitatis religiosae in unaquaque 
Natione et diversae esse et mutari etiam possent, relinquendum esset iudi- 
cio Conferentiarum Episcopalium uniuscuiusque Nationis, a Sancta Sede 
approbando, determinare limites libertatis vel tolerantiae dissidentibus con- 
cedendae. 


[Subsignavit etiam] loseph Bascufiana, ep. Celsonensis. 


32 
Exc.mus P. D. IOANNES GAY 


Episcopus Imae Telluris et Pointapitrensis 


Caput de libertate religiosa, criteria enuntiat quae modum nostrum agendi 
regere debent quoad eos, qui religionem profitentur a nostra prorsus diffe- 
rentem. 

Numerus vero nonus praesentis capituli in mentem revocat quod chri- 
stifidelis « in formanda sua conscientia agere non posset ac si Deus Ecclesiae 
suae auctoritatem doctrinalem non dedisset ». Attamen, nobis videtur quod 
propositio haec pressius et praecisius determinari posset ita ut ipse christia- 
nus apte conciliare valeat principium libertatis personae cum principio re- 
verentiae veritati religiosae debito, ita ut vitetur periculum subiectivismi 
et indifferentismi. 

I. Hisce nostris temporibus accidit ut aliqui christiani principium liber- 
tatis religiosae ad terminum extremum admoveant, qui perperam « autono- 


44 

mia conscientiae » nuncupatur, et qui sic describi posset: inter Deum et 
hominem nullus datur intermediarius. 

Hac autem in re, nullo modo agitur de quaestionibus libere disputatis, 
vel de positionibus ex ordine temporali, quas unusquisque iure meritoque 
prae ceteris eligere posset, dummodo sartum tectum remaneat bonum ani- 
marum. Sed hic agitur de praescriptionibus aut monitis a hierarchia vel a 
Sancta Sede datis quae spectant ad varia problemata peculiaris momenti 
de quibus dependet saepe salus animarum, vel quae directe aut indirecte 
ad veritates revelatas referuntur, vel ad principia praecipua in ordine 
morali. 

Nonne haec propagatio apud fideles doctrinarum quae adversantur nor- 
mis vel disciplinae Ecclesiae aut Hierarchiae, et quae proferuntur nomine 
sic dictae autonomiae conscientiae, considerari potest tanquam aliqua violatio 
conscientiarum? 

II. Summus Pontifex Ioannes XXIII declaraverat: « In hominis iuribus 
hoc quoque numerandum est ut et Deum ad rectam suae conscientiae normam 
venerare possit »; si quis innititur hoc textu ad affirmandum quod unus- 
quisque iure pollet propriam vitam confirmandi exigentiis cuiusdam reli- 
gionis, quam ipse sibi effinxit, tunc aequali modo aestimaret bonum et malum, 
et eorum realem obiectivitatem negaret; idem esset ac audacter affirmare 
quod licet unicuique credere id quod sibi placet. Sic intellecta, autonomia 
conscientiae sane falsa et perniciosa esset. 

Pontifices Gregorius XVI et Pius XII conscientias illas condemnaverunt, 
quae extra legem sese ponunt. Pius XI tamquam absurdum notavit factum 
animae, quae a Deo creata et redempta, aequalitatem religionum admitteret, 
relativismum doctrinalem, emancipationem a quavis auctoritate, vel indepen- 
dentiam absolutam conscientiae profiteretur. 

III. Pro vero christiano (et utile erat id declarare initio capitis de liber- 
tate religiosa) libertas individualis nequaquam tamquam suprema regula 
vitae consideratur. Qui libertatis cultum usque ad repudiationem cuiusvis 
disciplinae extolleret, certe merum « fetichismum » profiteretur. Ad rationem 
humanam quod attinet, tam saepe ab erroribus decepta est, tam saepe inducta 
est ad veritates ordinis moralis naturalis vel deformandas vel ignorandas, 
ut auxilio ductoris summopere indigeat. 

Numquam ex memoria nostra hoc excidere debet, quod pro christifideli- 
bus datur limitatio certa libertatis, i. e. oboedientia erga Ecclesiam quando 
nobis authenticum nuntium evangelicum transmittit. 

Ut asseruit praeclarus redactor schematis, « antequam libere agat, debet 
fidelis catholicus inquirere quid de determinato puncto Ecclesia doceat, ut 
sese Deo per Ecclesiam docenti libere conformare possit ». 

Concludendo: utile apparet quod nona paragraphus modo magis expli- 
citur ut melius in lucem ponat quomodo aliqua autonomia conscientiae 
nihil communis habeat cum vera libertate religiosa quae in schemate pro- 
pugnatur. 

33 
Exc.Mus P. D. IOANNES BENIAMINUS GRELLINGER 
Episcopus tit. Syenitanus, aux. Sinus Viridis 


In lin. 1 alterius paragraphi n. 26, expresse distinguatur inter ius ad 
agendum et ius exigendi ut quis non impediatur quominus agat et expresse 
dicatur sermonem esse de hoc altero iure in schemate. 

Deinde ponatur quod iam habetur in lin. 1 buius paragraphi: Per liber- 
tatem scil. religiosam homo a Dei potestate nullo modo etc. 


34 
REev.Mus P. D. IUCUNDUS M. GROTTI 


Praelatus nullius Acrensis et Puruensis 


Parcite mihi si de libertate religiosa, iterum alloqui audeo. Ut audistis, 
nomine plus quam 70 Patrum loquar. Et ut brevior evadam, ad rem! 

1. Non video cur in declaratione, contra stylum Concilii ut ita dicam, 
Scriptura fere non citetur; forsan Deus est contra libertatem religiosam 
quam Concilium concedere vult?... 

2. Ne confusio oriatur, bonum esset, cito in initio, dicere quid per li- 
bertatem religiosam intelligi et quid non intelligi debeat. 

Fortasse et ipse titulus esset suffragationi Patrum subiiciendus! 

3. Alia esset via sequenda in expositione (« nuova impostazione »), et 
oportet hominem, non errorem extollere; libertas enim est proprietas ho- 
minis et entis rationalis in genere; nec verum nec falsum sunt libertatis 
subiecta. Immo nec verum nec falsum nos liberos derelinquunt; veritas 
necessario nos attrahit et falsitas necessario repellit! 

4. En practica via sequenda quae esset pro « oecumenismo in genere » 
valitura: 

4) Homo a Deo creatus, ad Deum dirigitur, unde definiri potest « ani- 
mal religiosum » sub luce finis; et sub hoc respectu homo non est liber 
(cf. atheismum) quia libertas est mediorum et non finis! 

b) Quatenus religiosus, etsi veram religionem homo non profiteatur, 
est omni respectu dignus, nam Deum sincere quaerit (recta conscientia); 
insuper, et quaevis religio (e? noz Iudaismus tantum!) etiam si falsa, semper 
aliquid veritatis in se habet, unde sub hac luce, digna est respectu. 

c) Ut homo autem possit ad plenam veritatem pervenire, instanter 
ingredi invitetur in Ecclesiam catholicam (cf. quae in anno elapso scripsi 
de «aeterno Patris consilio » et de Oecumenismo in adnexo libello). 

5. Ita videtur fecisse lesus Christus, magister noster, nam: 

4) veritatem dixit clare exponendo: 1. quid vellet (« veni ut... »); 
2. quid non vellet (« non veni solvere... pacem mittere... »). 

b) Hominem ubicumque quaesivit et ut Pastor bonus errantem ovem 


* 


humeris suis imposuit (l'uomo é al centro della sua attività). 

c) Falsitati nullum ius cessit sed multoties ipsam nudavit (sma- 
scheró) et omnes ad veritatem in suam Ecclesiam vocavit. 
6. Si declaratio nostra ita non exponitur, non videtur modus compo- 
nendi pacifice declarationem nostram cum actione missionali Ecclesiae. 
7. Tandem aliquando, Patres auditi in aula contra redactionem declara- 
tionis loquentes fuerunt numero et pondere numerosiores. 


35 
Exc.mus P. D. IOSEPH GUERRA CAMPOS 


Episcopus tit. Mutiensis, aux. Matritensis 


Propono ut tollatur illa species contradictionis, quam forsan multi 
legentes percipient, inter duas series affirmationum quae sequuntur: 

A) N. 29, pag. 30, lin. 39 et pag. 51, linn. 1-2: « Vocatio divina, quae 
homini iter ad Deum... aperit atque praescribit, maximum revera personae 
bumanae dignitatem constituit. Quapropter in sociali convictu libertas se- 
quendi hanc vocationem size ulla imposita... coactione... verum strictumque 
jus... ». 

Pag. 31, linn. 15-20: « Qui conscientiae suae sincere oboedit, ipsi 
Deo... oboedit. Si... in erroneam interpretationem incidat, nullus homo... 
ius habet illum inducendi ad operandum contra suae conscientiae dicta- 
men ». (Scil: qui sincere sequitur dictamen conscientiae, sequitur vocatio- 
nem Dei, et hoc est maxima dignitas personae). 

B) N. 29, pag. 31, linn. 30-31: « Exercitium... limitatum est et eam 
mensuram excedere non potest sine qua nec digziias essentialis personae 
humanae illaesa maneret... ». Ibid., linn. 38-39: «Si in sensus religiosi 
manifestationibus usus inveniantur perversi, qui persozae dignitati et iuri- 
bus aliorum... noceant, populorum rectores... iis obstent oportet ». 

Limitatio propter iura aliorum bene intelligitur. Limitatio propter digmi- 
latem personae — si haec est, ut saltem in textu innuitur, ipsa persona 
sincere errans — contradiceret iis quae sub A) dicta sunt. Pro hac persona 
sequi dictamen conscientiae suae constituit maximam dignitatem. Quo pacto 
potest ab extra impediri, nomine dignitatis, nisi auctoritas externa imponat 
criterium obiectivum circa dignitatem, quod esset contra intentionem sche- 
matis? 

Notandum insuper est hic tribui reipublicae capacitatem iudicandi in 
re intime connexa cum ordine religioso, cum ipsa respublica inepta dicatur 
in n. 31, pag. 23, lin. 21. 

Tandem: ius, quod a rectoribus populorum omnino agnoscendum est, 
videtur fundatum in eo quod aliquis « conscientiae suae sizcere oboedit ». 
Obscura remanet relatio inter sinceritatem in ordine conscientiae et ius in 
ordine sociali atque iuridico. An rectores populorum iudices erunt de since- 
ritate? nonne sic in discrimen inducitur ipsa libertas? 


ANIMADVERSIONES SCRIPTAE — DE LIBERTATE RELIGIOSA 693 


36 
Exc.mus P. D. PAULUS GÜRPIDE BEOPE 


Episcopus Flaviobrigensis 


Ad multorum animos pacandos in hac quaestione gravissima de libertate 
religiosa, hoc crederem opportunum quoad finem capitis haec vel similis 
paragraphus adderetur: « Cum hoc decreto Sacrum Concilium non intendit 
ullo modo derogare traditionalem Ecclesiae doctrinam, illam particularem 
populo christiano a praeclaro Pontifice Leone XIII propositam in suis 
Encyclicis Libertas et Immortale Dei. 


37 
Exc.Mmus P. D. PHILIPPUS MATTHAEUS HANNAN 


Episcopus tit. Hieropolitanus, aux. Vasbingtonensis 


Humili sententia mea videtur prima phrasis par. 26 sic emendanda esse: 
« Homines ad imaginem Dei formati praediti sunt libertate tum personali 
tum socidli et ad consortium divinae naturae vocati..». Rationes autem 
sic sonant: 

1. Additis his verbis (« praediti sunt libertate tum personali tum so- 
ciali ») prima illa phrasis magis logice cohaereret cum conclusione paragraphi 
atque totum argumentum huius declarationis melius fundaretur. Insuper, haec 
prima paragraphus ita melius cum ultima colligaretur. 

Ecclesiae enim interest libertas singulorum hominum, ius fundamen- 
tale libertatis religiosae. Uti patet, homines ad Deo serviendum duci ne- 
queunt nisi libertas eorum agnoscatur. Ecclesiae vindicandum est eorum 
ius ad libertatem tamquam dotem a Deo datam. 

2. Status hodiernus societatis humanae etiam poscit ut verba citata 
addantur. Sane omnes excultae ad humanitatem gentes magni faciunt sin- 
gulorum hominum ius ad libertatem, praesertim ad libertatem religiosam 
tamquam dotem a Deo datam. Hinc magna ex parte societas adoptavit ra- 
tionem regiminis cum primaria lege reipublicae congruentis (constitutional 
government) ut hominum libertatem aliaque iura tueatur. Haec tendentia 
de die in diem crescit fere ubique terrarum in sic dicto « mundo libero ». 
Pius XII (felicis recordationis) in nuntio radiophonico in Nativitate Domini 
anno 1944 dato dixit populum petere rationem regiminis quae melius con- 
formetur dignitati ac libertati civium. Ioannes XXIII (piae memoriae) 
hanc veritatem clare exposuit in litteris encyclicis Pacem im Terris, cum asse- 
reret, « Át hae, de quibus diximus, animorum appetitiones illud etiam ma- 
nifesto testantur, nostro hoc tempore homines magis magisque fieri digni- 
tatis suae conscios atque adeo incitari cum ad reipublicae administrationem 

participandum, tum ad poscendum, ut propria inviolabiliaque iura in pu- 
blicae civitatis disciplina serventur. Neque haec satis: nam homines nunc 
illud insuper poscunt ut nempe civitatis auctoritates et ad normam publicae 
constitutionis creentur, et sua munera intra eiusdem terminos obeant ». 

Ad libertatem suam custodiendam homines nostri temporis tres con- 
ceptus fundamentales efformaverunt qui determinant rationem regiminis 
cum primaria reipublicae lege congruentis, scil. conceptum civis, con- 
ceptum civitatis, conceptum auctoritatis reipublicae. 

a) Conceptus civis. Civis non iam passivus est vel subiectum principi, 
sicuti erat tempore praeterito. Nunc vero civis, iuribus praeditus, est cen- 
trum status, est ratio cur status constituatur, uti asseruit Pius XII in 
nuntio radiophonico iam laudato cum diceret hominem liberum, officiis 
obstrictum et iuribus inviolabilibus praeditum, esse originem et finem so- 
cietatis humanae. Civis est qui praesidem reipublicae et legatos populares 
legibus ferendis eligit, atque civis est qui eos suffragio suo vel in munere 
sustentat vel a munere removet. 

b) Conceptus status. Auctoritas publica etiam habetur instrumentum 
quo iura civis ad normam primariae reipublicae legis proteguntur. Pius XII 
hoc quoque docuit in nuntio radiophonico die 1 iunii anni 1941 dato: 
« Servare iura inviolabilia homini propria necnon curare ut omnes facilius 
muneribus suis fungantur — haec sunt praecipua officia potestatis publicae. 
Hic modus cogitandi de auctoritate publica bene innuitur illo nomine quo 
supremus officialis exsecutivus in civitate appellatur, nempe, praeses, ille 
qui praeest, non vero rex aut dux aut imperator, nam eligitur a populo 
ad tempus praefinitum ». 

c) Conceptus auctoritatis publicae. Societas quae ad normam prima- 
riae reipublicae legis ordinatur regiturque adhibet civitatem ad servanda 
jura singulorum civium praesertim ad servandam libertatem religiosam. 
Civitas constituitur ut quam maxima libertas civibus detur; civitas autem 
non putat se posse instituere cives de officiis religiosis in societate ut dicunt 
« pluralistica ». Civitas ducitur mutabilis; primaria enim eius lex mutari 
potest si necesse est ad melius protegendam libertatem civium. Civitas exi- 
stimatur non finis in se sed medium, et iudicatur prout revera efficaciter 
protegit iura civium singulorum. 

Ecclesia oportet sustinere has aspirationes iustas hominum ad libertatem 
protegendam. Nihil inest his verbis de libertate fundamentali hominis contra 
systemata illa in illis nationibus in quibus est consensus verus de religione 
profitenda. 

3. Denique his verbis additis, libertas Vicarii Christi in Ecclesia univer- 
sali regenda et libertas episcoporum in ecclesiis suis regendis firmaretur, 
etiam apud gubernia illa quae non-christiana sunt. Libertas Romani Ponti- 
ficis cum episcopos creat, dioeceses erigit, etc. impugnari non posset quia 
nihil aliud faceret quam exercere ius proprium quod habet, non tantum ex 
constitutione Ecclesiae sed etiam e iure proprio nativo. Item episcopi a statu 

coerceri non possent sed ministerium suum praestare possent sine ulla li- 
centia a statu impetrata. Hic conceptus tandem bene concordaret cum novis 
paragraphis in schemate de pastorali episcoporum munere in Ecclesia addi- 
tis, scil. nn. 18 bis et ter (« Episcoporum libertas eorumque cum publicis 
potestatibus rationes » et « Libertas in episcoporum nominatione »). 


38 
Exc.mus P. D. IOANNES HERVÁS Y BENET 


Episcopus tit. Doritanus, prael. Cluniensis 


Ad totam declarationem in genere. Votum: Declaratio de libertate reli- 
giosa expolitione et aliqua additione indiget, iuxta criteria quae infra ex- 
ponuntur. 

Venerabiles Patres et Fratres omnes, liceat mihi circa declarationem de 
libertate religiosa, schemati de Oecumenismo annexam, quasdam animadver- 
siones generales indicare. 

1. Imprimis, commissioni et redactoribus declarationis libenter volo 
gratulari et testimonium grati animi reddere propter operosam sollicitudi- 
nem, qua textum de novo redegerunt et perfecerunt, iuxta animadversiones 
quorumdam Patrum conciliarium. 

2. Quamvis non paucae obiectiones contra hanc declarationem factae 
sint (quoad opportunitatem et quoad locum in schemate de Oecumenismo), 
doctrinam tamen de libertate religiosa, quam Ecclesia tenet, attentis hodier- 
nis adiunctis historicis, valde utile et opportunum iudico definire et decla- 
rare. Respondet enim votis plurium Patrum, postulatur a fratribus sepa- 
ratis, atque a populo fideli exspectatur, ita ut videatur afflatus Spiritus Sancti, 
ad bonum Ecclesiae et totius mundi, Concilium ad haec impellere, iuxta 
altos divinae Providentiae fines. 

3. Sed influxus Spiritus Sancti, qui Concilio speciali gratia assistit, nullo 
modo nos eximit vel solvit a tenaci labore et sudore, quo inveniamus dicendi 
modum, formulas et vocabula, quae aptius respondeant divinae voluntati et 
humanae saluti. 

4. Quam ob rem, persuasum est mihi huius capitis redactores desiderare 
collaborationem et animadversiones Patrum, ut, collatis viribus, illa perfecta 
formula inveniatur, quam inquirimus. 

His rationibus permotis, pauca animadvertere ausus sum, humili, sincera 
et recta voluntate, circa totam declarationem, ut textus Horatianae limae 
labore poliatur. Nunc exponam criteria et principia generalia, iuxta quae 
textum perficiendum esse iudico, et concretas emendationes postea scripto 
tradam. 

A) Notio libertatis religiosae, de qua in paragrapho 26 (pag. 29, 
linn. 6-25), perfectius atque exactius tradatur. 

Haec enim est notio fundamentalis totius capitis, a qua pendent ea 

omnia quae asseruntur et explicantur. Notio ergo non potest esse nec 
incompleta nec dubia. 

B) Ozoad dicendi modum, declaratio conciliaris de libertate religiosa 
exarari debet stylo pastorali et positivo, ita ut omnes ad concordiam invitet. 
Expungantur ergo locutiones et vocabula quae impetum hostilem, acrem 
contentionem vel nimiam vehementiam manifestare videntur. Documenta 
Concilii, suapte natura, aequilibrium veritatis ostendere debent, quae supra 
omnem passionis humanae influxum vel factionis politicae studium, altius 
eminet et fulget. 

C) Quoad ambitum declarationis, sobria et exacta formula invenienda 
est, quae abstineat a verbis, circumloquiis et explicationibus, quae potius ad 
determinationes concretas et ultimas pertineant. Concilii enim proprium est 
nonnisi principia et normas generales tradere. Optimi auctoris est ea omittere 
et vitare, quae, quamvis sibi cara et iucunda, ad rem necessaria non sint. 

D) Leges continuitatis et progressus in explicanda doctrina catholica 
de libertate religiosa, clarius serventur et appareant in schemate, ita ut 
nemo interpretari possit textum conciliarem eo sensu ut credat Ecclesiam 
nunc docere principia contraria doctrinae communiter hucusque receptae, 
quasi Concilium immutare intenderet doctrinam perennem a Magisterio pon- 
tificio solemni iterum atque iterum edoctam. Concilium tamen « non nova, 
sed noviter » de libertate docet; Ecclesia enim, perpetuo vigens et florens, 
dum fideliter tenet eadem principia doctrinalia a Christo Conditore recepta, 
ea, decursu temporum et iuxta exigentias hominum, pressius explicat et 
determinat. 

E) Uza cum laudibus libertatis, aperte dicantur limites ipsius. Magna 
bona secum affert recta libertas religiosa, tum pro individuo tum pro socie- 
tate; sed recta libertas propriis finibus includitur et servatur. Iuxta veterem 
sententiam, oportet « ea facere et illa non omittere », i. e., vindicare liber- 
tatem eiusdemque iura, sed non tacere officia et limites quibus temperanda 
est, ne in licentiam effrenatam veniat. 

Vera enim libertas, pro foro interno uniuscuiusque hominis, conscien- 
tiam ducem habet et subicitur testimonio eius et legi divinae; sed pro usu 
externo seu sociali — etiamsi res in ordine mere naturali consideretur — 
limites libertati ponunt et bonum commune societatis et iura aliorum ci- 
vium. In his limitibus determinandis, partem habet legitima auctoritas hu- 
mana, quae iuxta legem Dei et personae humanae dignitatem, officium 
habet et omnium iura tuendi et pacem socialem, intra fines proprios socie- 
tatis, legitime componendi. 

Perfecta enim hominum societas in eo consistit, ut recta proportio ser- 
vetur inter libertatem et auctoritatem atque ex neutra parte abusus admit- 
tantur, qui vel libertatem in effrenatam licentiam vertant, vel auctoritatem 
in tyrannidem mutent (sub quovis regimine, sive monarchico sive oligar- 
e sive republicano), licet sub specie et nomine democratico se exhiberi 
studeant. 


ANIMADVERSIONES SCRIPTAE — DE LIBERTATE RELIGIOSA 69'7 


Conclusio. Textum Declarationis de libertate religiosa omni cum studio 
consideremus, et, collatis viribus, aliqua corrigentes, aliqua addentes, docu- 
mentum vere conciliare efficiamus, quod nemini iniuste officiat, nulli devia- 
tioni viam sternat, et mundo hodierno aequum, lucidum et iustum verbum 
dicat de libertate, quod omnium exspectationi respondeat. 

Ad pag. 29, linn. 3-4. Votum: Omittantur verba « seremo et pacato 
animo » necnon « conditio omnino necessaria ». Rationes: 

4) Sunt verba innecessaria. 

b) In mentem lectoris revocabunt disputationes et lites, quas melius 
erit silentio praeterire. Si pax et concordia et serenus animus commendantur, 
id revera fit quia opus est acres disputationes, odia et iniurias olim habitas 
oblivioni mandare. 

c) Si initio dicitur declarationem de libertate esse « conditionem 
omnino necessariam », eo ipso insinuatur alteram ex partibus vel non recte 
intelligere quid sit libertas conscientiae, vel obstacula praebere quominus 
praefata libertas existat, agnoscatur et observetur. 

d) Satis est dicere declarationem de libertate religiosa esse mecessariam 
ad conversationem et relationes inter christianos, ita ut dialogus oecumenica 
facilior reddatur. Et his positis, nihil amplius dicere oportet. In documento 
conciliari, quod serenitatem et aequum animum redolere debet, id omne 
vitandum est quod non modo inutile sit, verum etiam quod indolem prae se 
ferat disputationis, accusationis vel defensionis pro una vel altera parte. 

Conclusio. Paragraphus ita redigatur: « Huius declarationis momentum 
neminem fugit, qui attendere velit quantum recta libertatis religiosae consi- 
deratio ad contactus et relationes instaurandas inter christianos conferat, ut 
facilior oecumenica dialogus habeatur ». 

Ad pag. 29, linn. 7-8. Votum: Tta textus reformari posset: « ... Officium 
habent ut secundum rectum. dictamen conscientiae, voluntatem Creatoris et 
Salvatoris in rebus religiosis sequantur; hoc officium simul Pboszorem con- 
stituit, nam Deus homini donum libertatis concessit ut, libere agendo, 
mereri possit ». Rationes: 

1. Textus clarior evadit. 


2. E contra, textus schematis potius creaturae quam Dei iura videtur 
extollere. 

3. Additur « rectum » ut servetur doctrina immo et ipsa verba Ioan- 
nis XXIII in Encyclica Pacem in terris. 

Ad pag. 29, linn. 9-15. Votum: Haec paragraphus sequenti modo aptius 
videtur exaranda: « Inde exoritur ius ad libertatem in societate, vi cuius 
homines religionem privatim et publice exercere valent, nec iniusta coac- 
tione ad eam exercendam prohiberi possunt. Haec vera et digna filiis Dei 
libertas postulat ut in humana societate... ». Rationes: 

1. Tollitur verbum « religiosam », quia innecessarium est, et sensus com- 
pletus manet ex his quae subsequuntur. 

2. Tollitur verbum « suam » in lin. 10, quia citatur textus Encyclicae 

Pacem in terris, in qua verbum « suam » non existit: (« Et religionem 
privatim et publice profiteri »). 

3. Adduntur verba « vera et digna filiis Dei », quae respondent menti 
Ioannis XXIII in textu Encyclicae Pacem im terris de quo supra, ubi statim 
recurrit ad testimonium Leonis XIII in Encyclica Libertas. 

4. Quia sic sensus patet omnino, dum in schemate confusionem et an- 
xietatem quamdam generat. 

5. Tollitur verbum « ullam », quae ad coactionem refertur, et dicitur 
« iniusta », duabus de causis: 

4) Quia verbum « iniusta » respondet genuinae et certae interpreta- 
tioni traditionali, dum dantur coactiones iustae, v. g., solutio mulctae pecu- 
niariae a lege impositae, vel detentio rei in carcere a legitima auctoritate... 

b) Quia si dicitur « ulla coactio », absoluta et omnimoda libertas 
vindicatur, quod non est verum. Libertas enim exerceri non potest nisi intra 
limites qui necessario defluunt ex ordinato convictu hominum in societate, 
v. g., ius ceterorum, ordo publicus, bonum commune, etc., prout asseritur 
in Declaratione Iurium Humanorum ab O.N.U. et Consilio Europaeo, prae- 
terquam in Encyclica Pacem im terris. 

Ad pag. 29, linn. 16-21. Votum: Addantur verba quae legem continui- 
tatis doctrinalis aperte agnoscant, scil: « Nomine libertatis religiosae — le- 
gem continuitatis et progressus, ut mos est in Ecclesia, prosequentes — nihil 
significare intendimus quod sit contrarium doctrinae quam Summi Pontifr- 
ces, pro suo supremo Magisterii officio, hucusque hac de re tradiderunt ». 
Rationes: 

1. In loco supradicto (pag. 29, linn. 16-21) quaedam animadvertuntur 
ut vitentur falsae interpretationes libertatis. Oportet etiam ut falsa suspicio 
reiciatur quod Concilium doctrinam traditam innovat, contraria docendo. 

2. Concilium non nova, sed noviter dicere intendit. 

3. Haec additio criterium interpretationis dabit pro tota declaratione. 

4. Verba S. P. Pauli VI in Encyclica Ecclesiam suam. 

5. Via ad praecludendas falsas interpretationes doctrinae conciliaris et 
errores circa libertatem. 

Ad pag. 29, linn. 16-21. Votum: Paragrapho, quae supradictis lineis 
continetur, peto ut praeponantur haec verba, vel alia similia, quae, meo qui- 
dem iudicio, omnino necessaria videntur: « Dum loquimur de libertate reli- 
giosa — legem continuitatis et legem progressus, ut mos est in Ecclesia, 
prosequentes — nihil significare intendimus, quod sit contrarium doctrinae 
quam Summi Pontifices, pro suo supremo Magisterii officio, hucusque hac 
de re tradiderunt ». Rationes: 

1. Paragraphus, de qua fit sermo, vult exacte explicare quid non sit li- 
bertas religiosa, ut vitentur dubia, falsae interpretationes et conscientiae 
anxietates. 

Iam vero inter falsas interpretationes vitandas, maxima et funestissima 
poterit esse illa suspicio vel opinio quod, circa libertatem, Concilium Vatica- 

num ll aliquid innovat vel docet contrarium doctrinae traditionali Ecclesiae, 
qualiter a solemni Magisterio pontificio sancita fuit, prout necessitas tempo- 
rum et adiuncta historica postulabant. 

Unde recta ratio et experientia pastoralis valde commendant et suadent 
quod Concilium, palam et expressis verbis, non vereatur talem suspicionem 
reicere in ipso initio declarationis et non tantum in aliis documentis annexis, 
qualiter Relator egregie asseruit in secunda Concilii sessione. 

2. Sic aperte significatur quod Concilium intendit 70» nova sed noviter 
dicere, et quod, dum /egem progressus adimplet, legem  continuitatis non 
frangit, iuxta morem Ecclesiae quem S. Vincentius Lerinensis (iam saec. v) 
his verbis declarabat: « Ecclesia... omni industria, vetera fideliter sapienter- 
que tractando, si qua antiquitus informata sunt et Patrum fides sevit, ita li- 
mare, expolire studet, ut prisca illa caelestis doctrinae dogmata accipiant 
evidentiam, lucem, distinctionem, sed rezimeamt plenitudinem, integritatem, 
proprietatem, ac in suo tantum genere crescant, in eodem scil. dogmate, 
eodem sensu eademque sententia » (DENz. 2802). 

Hic est modus agendi quem Ecclesia semper tenuit, et tenere etiam de- 
bet Concilium in exponenda doctrina de libertate religiosa, quam nostra 
tempora postulant. Principium enim seu norma agendi non solum in rebus 
fidei valet, sed etiam pro his quae mutationem pati possunt, ut praeclare 
dixerat Benedictus XV in Litt. Encycl. Ad beatissimi apostolorum (1l nov. 
1914; DENZ.-ScHÓN. 3626). 

3. Hac praevia affirmatione admissa, cetera quae in declaratione de li- 
bertate asseruntur, habebunt certum et firmissimum criterium interpretatio- 
^is. Omnes enim capere poterunt verum declarationis sensum, iuxta men- 
tem Concilii, quando textum declarationis conferant cum doctrina traditio- 
nali magisterii pontificii, et quando eumdem interpretentur iuxta principia 
hucusque ab Ecclesia tradita. 

4. Summus Pontifex Paulus VI in praeclara Encyclica Ecclesiam suam 
sic nos adloquitur: « Nonne Decessores Nostri, imprimis autem Pius XI et 
Pius XII, veluti patrimonii loco, nobis praestantissimum doctrinarum tbe- 
saurum reliquerunt, quibus eo providenter nisi sunt, ut non recondita qua- 
dam ratione usi, sed linguae commercio nostri huius temporis proprio, divinas 
cogitationes cum hominum cogitationibus quodammodo coniungerent? ». 

Patrimonium ergo magisterii pontificii nullo modo oblivioni tradamus, 
quando veram et certam de libertate doctrinam mundo hodierno offerre 
volumus. 

5. Nostra tandem adhaesio traditioni praestita, o»mmem viam erroris 
praecludet, prout in eadem Encyclica Paulus VI admonet: « Eadem dici 
possunt de erroribus, quos intra ipsius Ecclesiae fines serpere animadverti- 
mus; quibus quidem ii obnoxii sunt, qui ex parte tantum Ecclesiam eiusque 
munus cognoscunt, cum divinae revelationis et zagisterii a Christo ipso in- 
stituti rationem, ut par est, non habeant ». 

Ut Concilium veram de libertate doctrinam doceat erroresque depellat, 

optima ratione vetus Ecclesiae magisterium invocabit, nunc quando novas 
determinationes doctrinales praebere intendit. 

Conclusio. Professio continuitatis doctrinalis quam proponimus, nostra 
humili opinione, optime compleret obiectum huius paragraphi, in qua dicitur 
quid non sit libertas religiosa; poneret quasi fundamentum ad rectam intel- 
ligentiam totius declarationis, et tutissime praecluderet viam omni dubio 
vel falsae interpretationi, ne quis putaret Concilium parvipendere vetus 
Ecclesiae magisterium eiusque auctoritatem labefactare. 

Ad pag. 29, linn. 23-24. Votum: Rogo ut tollantur verba « ab omnibus 
ubique terrarum ». Rationes: 

1. Sunt absolute innecessaria et, illis omissis, doctrina eadem  per- 
manet. 

2. Sensum habent triumphalisticum et auctoritarium, qui omnino im- 
proprius est et non respondet stylo pastorali huius Concilii. 

Ad pag. 29, lin. 8, pag. 30, lin. 38, pag. 31, lin. 7, pag. 31, lin. 9. 
Votum: Eodem verbo eumdem conceptum exprimi oportet. Sed ad volun- 
tatem divinam significandam, in textu legimus synonima verba, nempe: 
« voluntatem divinam », « ordinationem divinam », « vocationem divinam », 
« integram necessitudinem hominis ad Deum », « iter ad Deum et ad salutem 
in Deo assequendam », etc. 

Ad confusiones et difficultates interpretationis vitandas, ita ut omnia 
clarissime appareant in declaratione tanti momenti, rogo ut eadem omnino 
locutio adhibeatur, i. e., « voluntas Dei», et abstineatur a synonymis et 
circumlocutionibus impropriis huius documenti. 

Ad pag. 30, lin. 11. Vorum: Tollatur titulus huius paragraphi inter un- 
cos exaratus, scilicet: (Ad amplectendam fidem nemo cogatur) et hoc alio 
substituatur: (Christifidelium conversatio cum iis qui fidem catbolicam non 
babent). Rationes: 

1. Titulus quem proponimus, verum paragraphi sensum exprimit. 

2. Titulus prior potius sequela est quam generale principium. 

3. Novus titulus propositus, non tantum totius paragraphi sensum et 
quidem perfectius indicat, sed etiam aliis de causis praeferendus videtur, 
cum non habeat litigiosum sensum prioris tituli, qui videtur excogitatus 
contra catholicos quosdam aggressores alienae libertatis. Hac mutatione ad- 
missa, nuntiabitur principium positivum agendi, absque ulla acrimonia, abs- 
que ulla insimulatione, sicuti convenit veritati et indoli pastorali, quae par 
est documenti conciliaris. 

Ad pag. 30, linn. 11-12. Votum: Omittantur verba « vero » et « in 
statu viae sunt », et textus ita redigatur: « Discipuli Iesu Christi, cum officio 
veritatem annuntiandi et defendendi, coniunctam semper et ubique habent 
obligationem agendi amanter etc. ». Rationes: 

1. Quia verba « vero » et « in statu viae » sunt innecessaria. 

2. Quia obligatio agendi amanter, prudenter et patienter cum homini- 

bus qui in errore versantur circa fidem, neminem urget qui non sit is statu 
viae. 

Ad pag. 30, linn. 15-16. Votum: Omittantur lineae schematis et post 
verbum « versaztur », virgula (,) ponatur et sic paragraphus redigatur: 
« Imitantes modum, humanae naturae aptatum, quo Deus homines sensim 
ad suum amorem allicit ». Ra£iones: 

4) Quia verba « agnoscendos et admittendos » minorem et minus pro- 
priam vim significandi habent quam terminus genericus « imitantes », qui re 
vera indicat ea quae schema indicare et significare intendit. 

b) Si pro verbo « suavis » ponitur generice « modum humanae natu- 
rae aptatum », sensus clarior, perfectior evadit, nam ita melius insinuantur 
et revocantur adverbia praecedentia (amanter, prudenter et patienter), quae 
imperfecte tantum continentur in unico verbo « suavis ». 

Ad pag. 30, linn. 17-20. Votum: Magis completus et exactus sensus huius 
paragraphi maneret, si hoc modo redigeretur: « Respiciendum igitur est et 
ad officia erga Deum et ad officia erga proximum: ad officia erga Deum, quoad 
verbum vivificans quod praedicandum est; et ad officia erga proximum, 
quoad iura personae mensuramque gratiae quae a Deo tribuuntur homini, 
qui ad fidem libere admittendam invitatur ». Ratio: Ita sensus perfectior 
est, clarior et magis consentaneus traditionali modo exponendi hanc doc- 
trinam in Ecclesia. 

Ad pag. 30, linn. 24-28. Votum: Ita paragraphus melius redigeretur: 
« Error quidem reiciendus est, veritas praedicanda, intellectus illustrandus. 
Cavendum tamen erit ne in veritate annuntianda coactio iniusta, etiam in- 
directa, dari possit; quapropter Ecclesia catholica praescripsit in temporibus 
anteactis, et etiam praescribit nunc, quod ad amplexandam fidem catholicam 
nullus invitus cogatur ». Rationes: 

4) Dicitur « quidem », quia haec paragraphus est continuatio et 
ampliatio praecedentis. 

b) Duae sequentes phrases in unam rediguntur, quia altera est com- 
plementum et explicatio alterius. 

Ad pag. 30, linn. 32-33. Votum: Supprimi oporteret verba « ex una 
parte », atque « ex altera parte », paragraphum hoc modo conficiendo: « Re- 
velationi divinae adhaerere non potest nisi Pater traxerit eum et rationa- 
bile ac liberum Deo praestiterit fidei obsequium ». Ratio: Verba « ex una 
parte » « ex altera parte » nimis partes Dei distinguunt ac separant a parti- 
bus hominis in actu fidei, et confusioni ansam praebent vel forsitan falsis 
aut difficilibus interpretationibus viam parant. 

Ad pag. 30, linn. 38-39, et ad pag. 31, linn. 1-10. Votum: Textus su- 
pradicti paragraphi sic redigatur: 4) Homo a Deo creatus est atque ad 
ordinem supernaturalem elevatus, ut adimplens finem propter quem creatus 
fuit, in Deo inveniat salutem et beatitudinem. Haec Dei voluntas atque 
ordinatio appellatur vocatio divina. 


b) Haec divina vocatio tum maximam hominis dignitatem et unicui- 

que proprium bonum ac ius, tum omnium libertatum ac iurium fundamen- 
tum et tutelam constituit, 

c) Haec divina uniuscuiusque hominis vocatio a ceteris hominibus 
tamquam verum strictumque bumanae personae ius habenda et observanda 
est. Hoc autem ius exigit ac supponit in singulis hominibus libertatem se- 
quendi, servatis servandis, hanc vocationem absque ulla imposita iniusta 
coactione externa, quae eos a tali iure exercendo prohiberet. 

d) Huius autem vocationis norma est voluntas divina, seu lex di- 
vina, aeterna, obiectiva, absoluta et universalis; Unusquisque ergo tenetur 
ad hanc divinam legem omni studio cognoscendam et libenter sequendam. 

Rationes: 1. Ita clarior idearum ordo apparet. 2. Exactior verborum 
sensus redditur. 3. Nonnulla verba tolluntur, quae necessaria non sunt et 
quamdam confusionem generare possunt, omnino vitandam quando agitur 
de principio generali explicando. 4. Tota paragraphus clarior evadit et ordo 
melior statuitur, dum sensus totius paragraphi idem permanet et idem 
dicit. 

Ad pag. 31, lin. 7-10. Votum: Addatur in nota alia citatio, desumpta a 
Leone XIII in Litt. Encycl. Libertas, in qua clarius manifestatur natura liber- 
tatis sese ad legem divinam conformantis. En eius verba: « Ex quo intelli- 
gitur, omnino in aeterna Dei lege normam et regulam positam esse liberta- 
tis, nec singulorum dumtaxat hominum sed etiam communitatis et coniunc- 
tionis humanae. 

Igitur in hominum societate libertas veri nominis non est in eo posita 
ut agas quod lubet, ex quo magna existeret turba et confusio in oppres- 
sionem civitatis evasura, sed in hoc, ut per leges civiles expeditius possis 
secundum legis aeternae praescripta vivere. Eorum vero qui praesunt non 
in eo sita libertas est, ut imperare temere et ad libidinem queant, quod 
pariter flagitiosum esset et cum summa etiam reipublicae pernicie coniunc- 
tum, sed humanarum vis legum haec debet esse, ut ab aeterna lege manare 
intelligantur, nec quicquam sancire quod non in ea, veluti in principio uni- 
versi iuris, contineantur... 

Natura igitur libertatis humanae, quocumque in genere consideretur, tam 
in personis singulis quam in consociatis, nec minus in iis qui imperant, 
quam in iis qui parent, necessitatem complectitur obtemperandi summae 
cuidam aeternaeque rationi, quae nihil est aliud nisi auctoritas iubentis, 
vetantis Dei. Atque hoc iustissimum in homines imperium Dei tantum abest 
ut libertatem tollat aut ullo modo diminuat, ut potius tueatur ac perficiat. 
Suum quippe finem consectari et assequi, omnium naturarum est vera per- 
fectio: supremus autem finis, quo libertas aspirare debet humana, Deus est ». 
Ratio: Textus allatus ex sua ipsius consideratione commendatur. 

Ad pag. 31, linn. 11-14. Votum: Textus huius paragraphi sic refor- 
mari oporteret: « Homo tamen dum his in terris vitam degit, voluntatem 
Dei obtemperare potest tantummodo prout legem divinam sui ipsius con- 
scientiae dictamine percipit, ;/a 4£ finem suum ultimum obtinere zequeat 

nisi, adhibitis mediis naturalibus et supernaturalibus, quae Deus homini ob- 
tulit, iudicium conscientiae sibi prudenter efformet eiusque dictamen fideli- 
ter sequatur ». Rafiones: 

1l. Inscribitur « ita ut » initio paragraphi secundae, nam haec non est 
nisi explanatio praecedentis. 

2. Dicitur « mediis supernaturalibus et supernaturalibus » « quae Deus 
homini obtulit », ut omnis sensus aut sapor naturalisticus et rationalista 
vitetur, qui notari posset in textu praecedenti. 

Ad pag. 31, lin. 15. Votum scriptum: Addatur verbum « rectae » et 
« honeste », hoc modo: « Ideo qui rectae conscientiae suae sincere et bone- 
ste oboedit... ». Rationes: 

1. Ita sensus exactus et clarior, doctrinae traditionali magis consenta- 
neus, devitat erroneas interpretationes. 

2. Quia potest dari aliquando sinceritas inbonesta, et tunc homo non 
oboedit Deo. 

Ad pag. 231, linn. 18-20. Vozum: Sensus huius textus hoc modo com- 
pleatur: « Nullus homo nec ulla humana potestas ius habet illum indu- 
cendi ad operandum contra suae conscientiae dictamen, salvis semper bono 
communi et ceterorum bominum personalibus iuribus, etsi proximus offi- 
cium babeat ilum amanter et prudenter is veritatem libere ducendi». 
Rationes: 

1. Alio modo textus individualismum absolutum redoleret, ita ut fieri 
non posset humanum consortium nec observarentur individualia iura cete- 
rorum hominum quí in societate vivunt. Exemplo sit casus eorum parentum 
qui, contra vocem naturae, curam prolis non habent (cf. Encyclica Divini 
illius Magistri), vel « obiectorum conscientiae », qui legum iustarum adim- 
pletionem recusant; neque praeterire fas est hodiernas et plures hominum 
et morum aberrationes, necnon iura et officia legitima auctoritatis civilis, 
quae observanda sunt, nam necessario in bonum commune individuorum 
in societate viventium conspirant, etc. 

2. Ultima verba quae proponuntur, opportuna videntur ut non videatur 
commendari indifferentia erga errantem in concreto. 

Ad pag. 31, linn. 21-24. Votum: In lin. 21, post verba « ab Ecclesia 
catholica » addatur «servatis servandis », ita ut paragraphus sic confi- 
ciatur: « Cum libertas religiosa elemento essentiali privaretur et inanis 
evaderet si publice exerceri non posset, ab Ecclesia catholica, servatis ser- 
vandis, vindicatur non tantum libertas opinionis, nec tantum libertas adim- 
plendi ritus propriae religionis... ». Ratio: Verba « servatis servandis » suf- 
ficienter demonstrant Ecclesiam, dum haec affirmat (quae possunt esse piis 
auribus offensivae, et turpiter a nonnullis intelligi poterunt quasi nunc Ec- 
clesia laudaret quae olim damnavit), intactam servare traditionalem doctri- 
nam a Summis Pontificibus sancitam, ita ut ea quae nunc affirmantur non 
contradicant documentis Magisterii pontificii, sed eadem compleant et per- 
ficiant, iuxta leges continuitatis et progressus. 

His verbis « servatis servandis » implicite indicantur Dei et ceterorum 
hominum iura, itemque iura communitatis (quae omnia libertas opinionis 
observare debet). Idem dicendum de libertate cultus, actionis et testimonii, 
quae in contextu vindicantur. 

Ad pag. 31, lin. 27. Votum: Mutentur verba « ad totam scilicet vitam 
suam secundum postulata suae religionis ordinandam », sequenti modo: « ad 
vitam suam secundum praescripta suae religionis ordinandam mra fines 
societatis ». Rationes: 

1. Principium nimis absolutum statueret atque non necessarium, si 
Concilium vindicaret ius ad totam vitam ordinandam secundum postulata 
cuiuscumque religionis. Estne, v. g., verum ius ad vitam socialiter ordinan- 
dam polygamice pro iis qui secundum postulata suae religionis polyga- 
miam admittunt? Magisterium Ecclesiae numquam hoc sancivit. Immo Ioan- 
nes XXIII in Encyclica Pacem in terris, n. 16, loquitur de matrimonio « uno 
indissolubili ». 

2. Pro fine qui in textu intenditur, sufficit nova redactio proposita in 
hoc voto. 

3. Citationes Ioannis XXIII in nota undecima, ad quam paragraphus 
remittit, 702 veniunt ad rem in sensu in quo assumuntur. Nam schema lo- 
quitur de libertate religiosa ab omnibus et pro omnibus bominibus obser- 
vauda (pag. 30, linn. 35-36), exsurgente ex consideratione conscientiae per- 
sonalis. Citatio autem Ioannis XXIII agit de officio potestatis publicae obiec- 
tive considerato, indeque de bonestis libertatis finibus. 

Ad pag. 31, linn. 29-41, et pag. 32, linn. 1-13. Votum: Nova redactio 
completa hoc modo proponitur: « Exercitium iurium in re religiosa, propter 
naturam socialem hominis, eam mensuram excedere non potest, sine qua nec 
dignitas essentialis personae humanae illaesa maneret, nec revera possibilis 
esset societas humana, cum homo, utpote libero arbitrio praeditus et seque- 
lis peccati originalis contaminatus, errare potest. 

Hac de causa, non modo suapte natura illicitum est horum iurium illi- 
mitatum exercitium (quod Summi Pontifices ^ effrenatam libertatem " ap- 
pellant), sed etiam legitimae auctoritatis humanae proprium est huiusmodi 
exercitium temperare in quantum noceat finibus societatis; societas enim 
id individuis praestare debet, ut eorumdem naturalia iura, a Deo data, 
sarta tectaque tueatur et summam conditionum ad vitam socialem ducendam 
praebeat, quibus homo plenius et facilius suam ipsius perfectionem consequi 
possit. 

Si igitur in libertate religiosa exercenda aliquid inordinati fit tum ab 
individuis singulis tum a consociationibus religiosis, quod dignitati humanae 
vel legitimis aliorum iuribus clare noceat, populorum rectores secundum 
prudentiae regulas iis obstare oportet, sicut iustitia postulat, nam reipu- 
blicae proprium est non tantum personae humanae iura agnoscere et ob- 
servare, sed etiam eorum exercitium fovere et ab omni violatione defen- 
dere ». Rationes: 

À) Ita tota tractatio logice et systematice ordinare intendimus. 

B) Recensio errorum in quos incidere potest auctoritas humana contra 
iura personae, omitti debet, meo quidem iudicio, quia: 1) non videtur neces- 
saria et non expedit in superfluis abundare; 2) haec recensio ampla et de- 
scriptiva non est propria decreti conciliaris, cum Synodus non nisi principia 
generalia doctrinae sancire debet; 3) haec norma agendi in aliis schematibus 
exarandis observata est; hoc schema non debet a norma excipi; 4) ita sup- 
primuntur enumerationes et descriptiones quae indolem quandam condem- 
natoriam habere possunt, stylo pastorali et positivo huius Concilii non re- 


spondentem. 

Breviter: si hac nova redactione argumentum perfecte tractatur, si or- 
dine magis logico et systematico proponitur, si vitantur incommoda de qui- 
bus supra dictum est; opportunum erit textum schematis refici ad tenorem 
voti quod proponimus. 

Ad pag. 32, linn. 28-29. Votum: Verba « quaeque ex ipsorum » 
usque ad « sine qua... » hoc modo reformentur: « Ipsi enim ius habent vi- 
vendi in societate, quam ex ipsorum animi persuasione libera voluntate 
elegerunt, quaeque a Deo volita et a Christo fundata est imszitulio sine 
qua... ». Rationes: 

1. Prima phrasis, qualiter in schemate invenitur, videtur subiectivi- 
smum sapere. 

2. Omnino decet ut Concilium affirmet, etiam explicite et directe, fun- 
damentum obiectivum Ecclesiae. 

3. Initio huius paragraphi dictum est: « Homines ergo qui, iuxta dicta- 
men conscientiae suae in Ecclesia catholica fidem suam profiteri volunt... ». 
Unde non est necessarium ut repetatur fundamentum proximum, scil, dic- 
tamen conscientiae. 

Ad pag. 32, lin. 38, et pag. 33, linn. 1-3. Votum: Haec nova redactio 
proponitur: « Coetus religiosi, cum, imperante conscientia, officium  ha- 
beant ut sincere honesteque propagationi seu annuntiationi religionis suae 
studeant —  vitato tamen proselytismo, quippe qui mediis impropriis et 
inhonestis utatur —, ius babent, intra praedictos limites, ne ab aliis impe- 
diantur quominus rationes suae religionis auditoribus libere accedentibus 
proponant, ut apud ipsos persuasio religiosa oriatur, qua moti sese libere 
eorum Communitati adsocient ». Rafiones: 

1. Uti exponitur in schemate, res omnino vera non est, absolute lo- 
quendo, nam aequiparantur iura veri et falsi. 

2. Res omnino nova affirmatur: ius annuntiandi, absque ulla distinc- 
tione pro omnibus coetibus religiosis. Numquam hucusque auditum est 
principium doctrinale de iure annuntiandi falsam religionem. Omnis coetus 
religiosus, iuxta hanc normam, ex eo simpliciter quod sit coetus religiosus, 
habet ius annuntiandi, absque ulla limitatione. 

3. Praeterea, ubi agitur de praecipuo et difficillimo problemate, ex quo 
maius dissidium venit, nec unus saltem Magisterii documentum adducitur, 


45 


106 ACTA CONC. VATICANI II — PERIODUS III 


dum in aliis facilioribus quaestionibus copiose afferuntur. Inde necessitas 
urget ut asserta nostra omnino exacta et perpensa, cum distinctionibus et 
limitationibus fiant, quas postulat veritas, et doctrina traditionalis Ec- 
clesiae. 

Ad pag. 33, linn. 4-10. Votum: Haec paragraphus corrigenda videtur ut 
ordinis et veritatis exigentiis plane respondeat: « Cum vero communitates 
religiosae finem ultimum hominis intendant, numquam a civilibus potesta- 
tibus subordinati possunt finibus temporalibus reipublicae. Immo, cum ex 
positiva Dei ordinatione, civiles potestates nullam directam capacitatem et 
competentiam possideant ad determinandas vel moderandas relationes ci- 
vium cum Creatore ac Salvatore suo, tantummodo propitias suppeditare 
conditiones ad vitam religiosam fovendam possunt et debent, ita ut quo ma- 
gis id faciant, eo magis societas civilis fruetur bonis quae undequaque pro- 
veniunt ex fidelitate hominis erga vocationem suam divinam ». Rationes: 

1. Nam, quamvis potestates civiles competentia gauderent, coetus tamen 
religiosi non subordinarentur finibus temporalibus reipublicae. 

2. Affirmatio quae legitur in schemate, de incapacitate potestatis civilis, 
uti exponitur, cum spectet ad omnes homines omnesque nationes (prout in 
n. 29, pag. 30, linn. 34-37), ansam praebere potest et disputationibus inuti- 
libus et quaestionibus valde confusis. Complexitates politico-religiosas con- 
tinet, quia affirmatio illa vera est in actuali ordine supernaturali ex funda- 
tione Ecclesiae Christi, indeque viget tantummodo pro potestatibus quae 
Ecclesiam agnoscunt, non autem viget pro regnis achristianis. 

Explicatio ulterior. Quaedam testimonia circa doctrinam traditionalem 
Ecclesiae. 

A) S. TuoMas, De regimine principum, Y, 14-15: « Non est ergo ulti- 
mus finis multitudinis congregatae vivere secundum virtutem, sed per vir- 
tuosam vitam pervenire ad fruitionem divinam. Si quidam autem ad hunc 
finem pervenire possent virtute bumanae naturae, necesse esset ut ad offi- 
cium regis pertineret dirigere bomines in bunc finem ». 

B) Suanzz, cf. De legibus, IV, 2 (Opera omnia, ed. Fides, V, 
pp. 331-333); Defensio fidei, II, 9 (Op. omnia XXIV, p. 249). 

C) Gzzasius I PAPA, De anatbematis vinculo (ML 59, 109): « ... Fue- 
rint haec ante adventum Christi ut quidam figuraliter, adhuc autem in car- 
nalibus actionibus constituti, pariter reges existerent et pariter sacerdotes... 
ut pagani imperatores iidem et maximi pontifices dicerentur. Sed cum ad 
verum ventum est eumdem regem atque pontificem, ultra sibi nec imperator 
pontificis nomen imposuit, nec pontifex regale fastigium sibi vindicavit. 
Quantumvis enim membra ipsius, i. e., veri regis atque pontificis, secun- 
dum participationem naturae magnifice utrumque in sacra generositate sump- 
sisse dicantur, ut simul regale genus et sacerdotale subsistant; attamen Chri- 
stus, memor fragilitatis humanae, quod suorum saluti congrueret dispen- 
satione magnifica temperans, sic actionibus propriis dignitatibusque distinctis 
officia potestatis utriusque discrevit, ... ut et christiani imperatores pro aeterna 

vita pontificibus indigerent, et pontifices pro temporalium cursu rerum impe- 


ralibus dispositionibus uterentur... ». 
D) Prus Papa XII, in Nuntio radiophonico ad Natale festum anno 1942 


(A.A.5., 35 [1943], p. 13). 
Sic intelligitur quomodo tantum post Christum «il existe une histoire 


des relations entre l'Eglise et l'Etat », quia ante Christum «l'Etat était 
compétent tant en matiére profane que dans le domaine religieux » (Allocu- 
tio ad X Congressum Scient. Histor. 7 sept. 1955, A.A.S., 47 [1955], 
pp. 680-681). 

Ad pag. 33, linn. 26-27. Votum: Textus sic redigatur: « Diligenter ser- 
vata libertate religiosa i4 societate ». Et omittatur locutio « sociali ». Ratio: 
Sic vitatur repetitio non necessaria, quia si admittitur «libertas religiosa 
in societate », haec intelligitur in sensu quo supra definita et explicata fuit, 
in nn. 29 et 30, ubi res fusius pertractatur. 

Ad pag. 34, ad paragraphos quae incipiunt: « Haec porro doctrina... », 
« His accedit, quod rerum eventus... ». Votum: 

1. Supprimantur quattuor priores lineae paragraphi quae incipit sic: 
« Haec porro doctrina... », quibus haec redactio substituere posset: « Prin- 
cipium vero huius doctrinae est duplex distinctio, quae ab Ecclesia femporis 
decursu clarior facta est, quaeque a loanne XXIII expressius tandem es 
affirmata... ». 

2. Tollantur ultima verba paragraphi secundae: « Quae utique est in 
documentis...» usque ad « quam maxime » inclusive. 

3. In paragrapho quarta eiusdem pag. 34, corrigantur verba « Pericu- 
lum non iam adest... Novum adest periculum...» et sic vel simili modo 
redigantur: « Nam etsi periculum ne falsi nominis libertas dignitati hu- 
manae iniuriam faciat non ita fortiter adsit sicut olim accidit, novum tamen 
adest periculum... ». Rafiones: 

Ad primum: a) Nimium extollitur zovitas doctrinae, quae re vera non 
tam nova est, nam multi Romani Pontifices eamdem doctrinam tenuerunt 
et tradiderunt de dignitate personae et de eiusdem libertate (cf. verba Leo- 
nis XIII, in Litt. Encyclicis Azz0 ingressi, 19 mart. 1902). 

b) Etiam multa de libertate docuit Leo XIII, licet simul in unum cum 
iustitia, caritate et veritate, in Litt. Enc. Libertas, Immortale Dei, etc., quam- 
vis certe aliis verbis et alio dicendi modo ac Ioannes XXIII. 

c) Aliunde longa explicatio paragraphorum de quibus agimus, i7do- 
lem nimis tecbnicam redolet. 

Ad secundum. Verba « Quod utique est in documentis Ecclesiae... » 
omitti debent ex ratione supra dicta ad primum. 

Ad tertium. Emendatio quae indicatur in verbis « Nam etsi periculum 
ne falsi nominis libertas... etc. », magis placet et verior videtur. 

Ad pag. 38, nota 15. Votum: Inseratur haec Leonis XIII citatio: « Ci- 
vilem igitur societatem, communi utilitati natam, in tuenda prosperitate rei- 
publicae necesse est sic consulere civibus, ut obtinendo adipiscendoque 

summo illi atque incommutabili bono quod sponte appetunt, non modo 
nihil importet unquam incommodi, sed omnes, quascumque possit, oppor- 
tunitates afferat. Quarum praecipua est, ut detur opera religioni sancte in- 
violateque servandae, cuius officia hominem Deo coniungunt » (Litt. Encycl. 
Immortale Dei, n. 3: A.$.$., 18 [1885], pp. 161-180). Razio: Doctrina et 
verba quae afferuntur ex Ioanne XXIII et Pio XII, generica sunt, dum verba 
Leonis XIII stricte et specifice applicantur ad rem. 

Ad pag. 38, nota 17. Votum: Aptissime ad rem haec Pii XII verba inse- 
rerentur: « E pertanto consolante che in parecchi Paesi, negli odierni dibat- 
titijP gli uomini parlino della coscienza e delle sue esigenze. Essi dimostrano 
di non aver dimenticato che la vita sociale in tanto si salva dal caos, in 
quanto si lascia sorreggere da norme assolute e da un fine assoluto... » 
(Prus XII, Nuntius Radiophonicus ad Natale D. N. anno 1956: A.A.5., 49 
[1957], p. 20). 


Anxius ac sollicitus de felici eventu Concilii, ad pedes Sanctitatis Ve- 
strae accedere audeo, ut gravem, mea quidem opinione, quaestionem expo- 
nam, quae ad laborem et doctrinam Concilii, eiusque in futurum consectaria 
spectat. Agitur enim de auctoritate Magisterii Pontificii. 

Ut rem ordine proponam, facta quaedam exponam, eorumdem quas vi- 
deo causas, et solutiones. 

I. Aliqua facta et animadversiones exponuntur. 

1. Notum quidem omnibus est inter catholicorum agmina nostris die- 
bus non deesse, qui Magisterium Pontificium zgzorare vel silentio premere 
opportunum credant, Àimmo et in quibusdam materiis vel adiunctis eius aucto- 
ritatem labefactare propensi videantur. 

2. Haec autem propensio ad negligendum Magisterium Pontificium aperte 
manifestata est praesertim in exarandis documentis de libertate religiosa, 
quae discussioni Patrum conciliarium prolata sunt a Secretariatu pro Unione 
Christianorum; necnon in Relationibus, quibus utraque redactio schematis 
de libertate in Aulam conciliarem introducta est. Certe quidem Relator ma- 
xima cura nisus est ostendere Patribus « legem progressus », quam Conci- 
lium sequi debet in hac doctrina exponenda, nullo modo obstare « legi con- 
tinuitatis »  doctrinalis. At rationes quibus nitebatur et interpretationes 
doctrinae pontificiae quas adducebat, ullo modo nec Patres conciliares nec 
populum fidelem certiorem facient Concilium, in libertate religiosa vindi- 
canda, principiis doctrinalibus ductum esse, quae cum principiis bucusque 
4 Magisterio pontificio traditis convenire possint. Unde omnibus persuasum 
erit Concilium zoz noviter, uti par est, sed vere zova inducere in Magiste- 
rium ecclesiasticum, et ita nova, ut doctrinae hucusque traditae contradicant. 

Verum est Encyclcam Ecclesiam suam aperte manifestare sensum Ec- 
clesiae circa traditionale Magisterium pontificium. Verum etiam est Conci- 
lium positiva suffragatione probasse textum cap. III de Ecclesia n. 25 

(pag. 68, linn. 2-13), qui refertur ad Magisterium non-infallibile Romani 
Pontificis « in contextu Magisterii totius corporis episcopalis » (cf. Relatio- 
nem, n. 25, pag. 96, G). 

At his non obstantibus, si declaratio de libertate religiosa indolem et 
stylum quo concepta est conservat, certum et grave gignet obstaculum contra 
auctoritatem Magisterii pontificii. 

3. Prae oculis etiam habendum est factum psychologicum indubium: 
plures adesse Patres in aula conciliari, qui — licet optimo ingenio et recta 
voluntate non careant — diversis de causis proni semper sint ad ea omnia 
accipienda et voto positivo approbanda, quae a Commissionibus conciliari- 
bus perhibeantur, praesertim si schemata post iteratam castigationem pro- 
ponantur. 

4. Quae cum ita sint, magnopere curanda et perpendenda esse oportet, 
quae in aula discussioni et suffragationi Patrum proponuntur. 

Attamen, quamvis libentissime agnoscam laborem et merita et opti- 
mam voluntatem Secretariatus pro Unione, cui competit schema de libertate 
religiosa conficere, persuasum est mihi hunc Secretariatum non posse, nisi 
convenienter adiuvetur, textum aequum, iustum et vere conciliare conficere, 
quod ita incedat per viam progressus, ut non declinet a linea continuitatis, 
quam Ecclesia servare debet in Magisterio supremo exercendo. 

II. Causae indicantur. Huius difficultatis causa, meo humili iudicio, repo- 
nenda est in ipso origine huius Secretariatus pro Unione, qui constitutus est 
in Commissionem conciliarem sed non satis, ad hoc novum munus exer- 
cendum, aptatus est additione novorum membrorum, ut totum harmonicum 
efficeret, in quo diversae Concilii partes, qua par est proportione, reprae- 
sentarentur. 

Unde minime mirandum est si Secretariatus schemata concipiat visione, 
ut ita dicam, partiali, non ecclesiali; idque in rebus gravissimis, in quibus 
ob mundi hodierni exspectationem, Concilium ut quam maxime requirit ani- 
mum quavis proclivitate destitutum, ut doctrinam aequam, permanentem 
et fructiferam doceat. 

Qualiter vero nunc res habetur, omnia certe, quae ab hac Commissione 
aulae conciliari proponantur examinanda, discussione longa, vehementi et 
nimis laboriosa agitabuntur, ex eo quod non satis sub omni respectu per- 
pensa fuerint in gremio ipsius Commissionis. 

Conclusio. Praecipua totius difficultatis causa est Secretariatum pro 
Unione non ita conformatum esse ab initio ac ceterae Commissiones conci- 
liares, ut muneri sibi postea commisso sufficienter adaequaretur. 

III. Quaedam solutiones proponuntur. Liceat tandem mihi, collabo- 
randi gratia, humiliter Sanctitati Vestrae quasdam solutionis vias indicare. 

4) Cum commissio de Oecumenismo non fuerit ab initio constituta 
iuxta generales normas in Concilio servatas, alia membra huic Commissioni 
nunc addantur, quae alias Concilii partes aeque repraesentent, ut schemata 
magis perpensa in aulam conciliarem proferre valeat. 

b) Commissioni theologicae munus et facultas concedatur ut in his 
schematibus conficiendis pari iure suffragationis interveniat cum Secreta- 
riatu pro Unione. 

c) Vel textus de libertate religiosa et alia huius generis, quae nunc 
post animadversiones Patrum novo examini subiciuntur, non proponantur 
iterum Concilio, quin a Commissione theologica probentur. Et ratio est doc- 
trinam illam de libertate religiosa non esse mere practica, sed principia 
doctrinalia attingere, quae conformanda sunt Magisterio pontificio; et sub hoc 
respectu potius ad Commissionem Doctrinalem theologicam quam ad Secre- 
tariatum pro Unione pertinet. 

Quod si haec ultima solutio Sanctitati Vestrae placeret, certe hoc iubere 
posset rogatus a Patribus et ne discussio in aula conciliari nimis protra- 
heretur. 

Res quidem non facilem habet solutionem, sed prae oculis habenda est 
tum Patrum conciliarium optima voluntas tum cunctae plebis christianae 
assidua oratio, quibus Concilium assistitur, et praesertim Vestra suprema et 
paterna tutela et prudens moderatio, cui Spiritus Sanctus specialissimo modo 
assistit « ut confirmet Fratres » et Concilium ad felicem eventum ducat. 


39 
Exc.wus P. D. ANGELUS IOSEPH JELMINI 


Episcopus tit. T bermensis, adm. ap. Luganensis 


Emendationes ab aliquibus Helvetiae episcopis factae. Cum huius sche- 
matis redactores de tam ardua materia emendationes in scriptis cupiunt, 
subsignati episcopi aliquas humiliter proponunt. Dispositio materiae optima 
eis videtur. Tantum de his quae in numeris inveniuntur, aliquid dicetur. 

Ad n. 25, Prooemium. In prooemio duo facienda videntur: scopum osten- 
dere et alicui obiectioni respondere. 

1. Triplex finis schematis: 

4) ad bonum oecumenismi; 

b) ad solemniter declarandum quod Ecclesia non intendit libertatem 
religiosam proclamare, quando potentia caret et reicere quando potestate 
gaudet, sed definire eam ut conditionem et actus fidei sine qua nec Ecclesia 
subsistit et dignitatis personae humanae sine qua nec ordo civilis pacificus 
remanet. Sic refutaretur iste opportunismus, cuius Ecclesiam accusant; 

c) ad ostendendum quod Ecclesia hominum libertatem firmiter de- 
fendit in hodierno mundo. 

2. Dicatur aliquid de evolutione historica ut ostendatur nullam esse 
contradictionem in modo agendi Ecclesiae hodie et praeteritis temporibus 
sicut in aula dixit S. E. R. Gabriel Garrone. 

Ad n. 26. Tractetur profundius de fundamento libertatis religiosae quia 
hic numerus est nexus totius schematis. 

Melius definiatur dictamen conscientiae. 

Dicatur quod dictamen conscientiae obiectivitatem et subiectivitatem con- 
scientiae simul exigit i. e. non solum sinceritatem sed veritatem. Veritatem 
dicimus quia conscientia humana definiri nequit nec sine libera inquisitione 
veritatis nec sine libera adhaesione veritati nec sine obligatione veritatem 
inquirendi et adhaerendi. 

Unde sequitur conscientiae libertatem (quae hodie idem sonat ac con- 
scientiarum libertas) esse proprietatem essentialem cuiuslibet personae hu- 
manae qua homo singularis ius naturale et divinum habet et libere veritatem 
inquirendi eique adhaerendi et libere eam profitendi coram hominibus in 
pacifico dialogo. 

Haec conscientiae libertas in re religiosa libertas religiosa dicitur et haec 
libertas religiosa omnino declarari debet. 

Fundamentum huius libertatis conscientiae simulque libertatis religiosae 
tripliciter ostenditur: 

4) Ex ipsa natura actus moralis. Actus moralis duo elementa insepara- 
bilia continet, unum ex parte rationis scil. veritas obiectiva et immutabilis 
ordinis moralis seu lex, et alterum ex parte voluntatis scil. deliberatio libera 
qua illa veritas obiectiva moralis fit szeum bonum, ;ea mensura, mea lex. 
Conscientiae libertatem recognoscere non est aliud quam essentiam morali- 
tatis recognoscere, i. e. ius seipsum libere determinandi ad veritatem. 

b) Ex natura personae humanae quae est sui iuris. Etenim nulli ho- 
mini et nulli publicae potestati unquam competere potest ius alios homines 
constringendi ad actum intellectus et voluntatis. « Nemo valet alium ad ali- 
quid intimis animi sensibus efficiendum cogere » ait Ioannes XXIII in Pz- 
cem in terris. 

Ideo uniuscuiusque nostrum est ius ad efformandam libere conscientiam 
suam. 

c) Ex actu fidei, quia nemo credit nisi volens. Ideo lex divina ius 
naturale confirmat et elevat ad libertatem filiorum Dei qui soli Veritati 
Primae innituntur. 

Concludatur necessitas affirmandi libertatem religiosam pro omni ho- 
mine, scil. immunitatem a qualibet coactione in profitendo opiniones circa 
quaestiones ad Deum et ad cultum divinum pertinentes, vel exclusionem 
coactionis ad quamlibet religionis vel irreligionis formam. 

Ad n. 27. Munus Ecclesiae. Hic numerus clarificare deberet illud ver- 
bum: veritas liberabit vos, i. e. veritas Verbi Dei. 

Ad n. 28. Nemo cogatur ad fidem. Hic numerus sequi deberet e numero 
praecedenti, ostendendo quod Ecclesia ratione ipsius Evangelii praeconii 
reprobat leges quae liberum arbitrium et cuiusvis religionis exercitium im- 
pedire satagunt, ut clare appareat quod declaratio solemnis Concilii Vati- 
cani II non est aliqua opportunitas. 

Ad n. 29. Libertas religiosa in societate. Hic numerus deberet tractare 
de quaestionibus maximi momenti. 

1. De distinctione inter evangelisationem quae soli Ecclesiae incumbit 
et civilisationem quae est proprius scopus societatis humanae, quia ex hac 
distinctione multa sequuntur. 

2. De bono communi temporali ex quo simul apparet cur religiones 
valde utiles et quidem necessariae sunt societati civili et cur activitas reli- 
giosa in ordine pacifico exerceri et aliquando limitari debet quando scil. inter 
homines amicitiam graviter impediret et occasionem praeberet utendi ho- 
mine ut quodam medio (exploitation de l'homme par l'homme). 

Ad n. 30. Hic numerus est maximi momenti. Omnino relinquenda vi- 
detur terminologia potestatis directae vel indirectae (pag. 353, lin. 4) ut, 
ansam praebens ad confusionem inter civem et fidelem. 

Relationes inter coetus religiosos et civitatem civilem valde melius de- 
scribuntur per respectum ad conscientiae libertatem. 

Dicatur coetus religiosos agere posse in rebus temporalibus mediantibus 
conscientiis suorum fidelium, et pariter societatem civilem colere Deum me- 
diantibus conscientiis eius civium, ita ut competentia Ecclesiae et competen- 
tia Status essentialiter differunt ut societatum perfectae diversarum. Sic 
unitas vitae fit per ipsam conscientiam personalem et non per confusionem 
Ecclesiae et Status. 

Unde amplius sequitur quod Ecclesia et Status ut societates perfectae 
in suo ambitu ad invicem coordinantur cum subordinantur eisdem con- 
scientiis sub diverso respectu. Status de religione praedicare potest prout 
religio ad bonum commune temporale confert, et Ecclesia de Statu praedicare 
etiam potest prout Status ad libertatem fidei praeparat. Ideo tota quaestio 
libertatis religiosae ex duobus principiis solvi videtur: unitas conscientiae 
humanae et christianae et mediatio conscientiae inter Ecclesiam et Statum. 


[Subscripserunt etiam] Ludovicus Haller, ep. abb. S. Mauritii Agaunensis; 
Ioannes Vonderach, ep. Curiensis. 


40 
Exc.Mus P. D. HENRICUS THEOPHILUS KLONOW'SKI 


Episcopus tit. Daldianus, aux. Scrantonensis 


Sancta Mater Ecclesia semper docuit conscientiam esse proximam regu- 
lam moralitatis. 

Adhaerere alicui religioni secundum propriam conscientiam, etiam non 
culpabiliter erroneam, cadit sub hac regula moralitatis. 

Unde Ecclesia non denegat libertatem religionis secundum propriam 
conscientiam uniuscuiusque hominis; imo, eam affirmat. 

41 
Exc.qus P. D. STEPHANUS LÁSZLÓ 


Episcopus Sideropolitanus 


I. Propozo, ut non tantum de iure ad libertatem in re religiosa, sed 
etiam de obligatione ea utendi in hac declaratione tractetur. 

1. Bonum et necessarium est, ut Concilium de hac re tam gravi aliquid 
dicat. Quae in declaratione continentur, certe tum a catholicis cum ab omni- 
bus aliis bonae voluntatis, praeprimis christianis salutantur et a falso pro- 
selytismo detinebunt. 

2. Sed libertas, praeprimis religiosa, non est tantum donum, ad quod 
homines ius habent, sed continet etiam obligationem, hoc iure recte utendi. 
Sicuti iniuria est, ius ad libertatem alicui praepediendi aut hoc iure abu- 
tendi, ut multi faciunt, eodem modo peccatum est, hoc iure non utendi. In 
multis regionibus hodierni mundi libertas religiosa existit, sed proh dolor 
de eius effectibus parum tantum videre possumus, quia homines hac liber- 
tate propter negligentiam aut socordiam non aut non satis utuntur. 

Necessarium ergo teneo, ut, forte in n. 31, etiam de hac re, i. e. de obli- 
gatione iure libertatis religionis utendi, et omnes invitantur, non tantum 
ius ad hanc libertatem vindicandi, sed etiam libertate religionis et semper 
utendi. 

II. Propono praeterea, ut conceptus libertatis religiosae non arcte sed 
late sumatur, ne videatur, ibi de rebus stricte religiosis agi, sed de tota 
vita, quae ex religione emanat. 

Quae de hac re in pag. 31, lin. 22 ss., dicuntur, melius iam in primam 
partem, sub n. 26 ponantur. 


42 
Exc.mus P. D. LEO LEMAY 


Episcopus tit. Agbiensis, vic. ap. Insularum Salomonicarum Septemtr. 


Duplex adest in quaestione nostra modus loquendi: 

Primus modus a duobus primis Patribus in aula auditis et a multiplicibus 
sequacibus adhibitus est sequens: Nos catholici, et nos soli, veram religio- 
nem divinitus revelatam colimus; nos catholici, et nos soli, plenitudinem 
veritatis religiosae possidemus; nos catholici, et nos soli, certitudine et in- 
fallibilitate in veritatibus religiosis fruimur. Quae cum ita sint — et de facto 
ita sunt quia fides nostra catholica haec omnia nos edocet — nos catholici 
et nos soli ius et obiectivum et subiectivum habemus ad veram et plenam 
libertatem religiosam sensu in schemate adhibito. Cum veritas sit obiective 
unica, et cum homo nullum ius obiectivum habeat ad spargendos falsas doc- 
trinas, logice sequitur omnes alias religiones obiective falsas esse et omnes 


714 ACTA CONC. VATICANI II — PERIODUS III 


earum sequaces iure obiectivo ad talem libertatem despoliatos esse. Cum 
autem hi omnes conscientiam suam etsi erroneam sequi teneantur, iis velimus 
nolimus quandam libertatem concedere debemus quam tolerantiam religio- 
sam vocare malumus, et hoc ad bonum commune societatis ad vitandum 
maius malum. En primus modus loquendi. 

Secundus modus a tertio et quarto Patribus in aula auditis et ab illis 
protagonistis schematis nostri quibus opportunitas concessa est loquendi, 
adhibitus, est sequens: Nos omnes homines ad imaginem et similitudinem 
Dei creati sumus, cum iuribus ab Ipso Creatore derivatis — quae iura ina- 
lienabilia sunt utpote in ipsa natura hominis a Deo inserta; quae iura proin- 
deque sacrosancta sunt et voluntate hominum nullo modo conterenda et 
supprimenda sunt ne homo ad finem suum ultimum prosequendum impe- 
diatur. Inter haec iura praeeminet ius ad Deum verum cognoscendum et 
libere amandum et serviendum. Qui hoc ius tollit quocumque sub praetextu 
ipsum Creatorem impugnat. Et sic deinceps ut est modus loquendi ipsius 
declarationis in schemate exaratae, quae optime ab exc. Carolo Colombo 
in ultima sessione exposita est. Quid dicendum? 

Primus modus ob suam pulcherrimam constructionem  scholastico-theo- 
logicam facile mentem nostram captivam reddit. Attamen caveamus ne nos 
in catenis vinciat! Potius, catenas ipsas solvamus et ad pedes deae Logicae 
abiiciamus. Talis modus loquendi libros in bibliothecis theologicis nostris 
pullulantes sapit, sed cum pulvere et aere mucido in omnibus bibliothecis 
inventis. Hic modus loquendi reiiciendus videtur ob sequentes rationes: 

1. Pro catholicis fidelibus tantum quodammodo valet; nullo modo pro 
mundo non-catholico. Syllogismi nostri in praemissis revelatis fundantur, 
quae praemissae sola fide catholica percipi et accipi possunt. Qui fidem 
catholicam non habent, ipsas praemissas vehementer negant. Ne ipsi chri- 
stiani non-catholici syllogismos nostros admittunt; a fortiori non-christiani. 
Si de facto ego episcopus catholicus totam argumentationem acciperem cum 
Deus benevolentia sua mihi donum fidei dederit, nullo modo ab aliis fide 
catholica carentibus exigere possem ut caece et contra sua principia reli- 
giosa argumenta nostra acciperent. Fides est et manet donum liberum Dei. 
Qui hoc donum non habent, praemissas nostras revelatas accipere non pos- 
sunt, quia numquam praeambula fidei fidem causant. Ne ab eis exigamus 
quod ipse Deus non exigit. 

2. Data prima ratione, clare patet declarationem de libertate religiosa 
primo modo factam inintelligibilem prorsus et radicitus esse mundo non- 
catholico in genere. Si totus mundus catholicus esset, pulchra constructio 
scholastico-theologica nostra forsan doceri posset quamvis ipsa mentem 
meam non captat et in tali casu esset thesis inutilis. Sed ne obliviscamur 
factum quod triumphalismum intellectualem nostrum penitus transfigit. In 
mundo quem nunc Concilium adloqui vult, duo cum dimidio centies milia 
millium hominum — 214 billions — loquelam nostram scholastico-theolo- 

gicam non intelligunt, immo et reiiciunt. Ad quid declaratio quae ad sum- 
mum catholicos tantum tangeret? 

3. Declaratio primo modo facta nedum fenestras Ecclesiae aperit, quin 
potius et fenestras et portas Ecclesiae per saecula occludit. Aliis verbis, hic 
modus loquendi et docendi est regressus ad medium aevum, ad theologiam 
theoreticam omni contactu realistico cum mundo carentem. Est apologia pro 
bellis religiosis in nomine Christi pacifici ab omnibus asseclis eius et catho- 
licis et non-catholicis christianis inceptis. Est apologia pro inquisitione et 
hispanica et italica et gallica et helvetica etc. a catholicis et non-catholicis 
erecta. 

4. Primus modus loquendi et docendi logice ducit ad duplicem modum 
agendi qui in oculis (naribus) mundi non-catholici hypocrisim, astutiam et 
insinceritatem sapit. Ubicumque gentium religio catholica in minoritate po- 
puli adhuc remanet, Ecclesia mordicitus ad libertatem religiosam appellat; 
dum e contra ubi nationes catholicae sunt, saepe vel melius quandoque 
in quibusdam locis paucae guttulae libertatis religiosae non-catholicis con- 
ceduntur vel si vultis quaedam micae a mensa nostra cadentes offeruntur 
— et hoc nomine logicae quia principia nostra nos obligant ad defendendam 
fidem fidelium contra oppugnationes inimicorum. Logice, et hoc admitto, 
syllogismi nostri ad talem modum agendi nos ducunt; sed iterum iterumque 
repeto talem logicam a fidelibus catholicis tantum (et non ab omnibus) accipi 
posset. Est ipsissima logica qua usi sunt Musulmani ad christianos destruen- 
dos. Est ipsissima logica omnium religionum alicuius momenti quae omnes 
logice propagationem fidei catholicae impedire deberent et ut scimus ex 
martyribus in Ecclesia multoties impedire conati sunt. Est ipsissima logica 
adhibita ab illa religione hodierna quae omnem veram religionem reiicit, 
nempe a communismo atheistico qui et duplicem modum agendi exercet 
ubicumque terrarum. Est ipsissima logica quae Filium Dei ad Crucem affixit. 
Quot crimina peracta in nomine istius (logicae!) deae quae Logica vocatur. 

Concludo. An, venerabiles Patres, totum mundum alloqui intendamus? 
Ni fallor, est finis proclamationis nostrae ab ipso S. Pontifice indicatus. Quo 
in casu, primum modum loquendi ad bibliothecas pulvereas et mucidas 
praeteriti saeculi restítuamus, ne Ecclesiam nostram exponamus ad recri- 
minationes totius mundi non-catholici. Ne Ecclesiam nostram et Christi 
maculemus in oculis mundi, modum loquendi scholastico-theologicum de- 
relinquamus; sin aliter, coram mundo taceamus, i. e. ne introducamus in 
schemate nostro modum loquendi inintelligibilem etc. 

Cum fiducia, loquelam Ioannis XXIII et praesentis Pontificis adhibeamus 
ita ut maxima pars humanitatis nuntium nostrum intelligere possit. Nuntium 
hoc totus mundus et catholicus et non-catholicus anxie exspectat; sed solli- 
citius adhuc nuntium hoc exspectant fere centies centum millia hominum 
in captivitate communistica iacentium et gementium. Ne spem illorum fal- 
lere audeamus, quod avertat Deus. Fenestras et portas ecclesiae aperiamus 

ut omnes homines bonae voluntatis attentius auscultent, et praesertim ut 
facilius denique Deo volente per donum fidei catholicae per ipsas portas in 
Ecclesiam ingrediantur. 


45 
Exc.qus P. D. ANTONIUS LOPEZ AVINA 


Archiepiscopus Durangensis 


Ad n. 26 (Natura libertatis religiosae describitur). « Homines ad ima- 
ginem Dei formati et ad consortium divinae naturae vocati... etc. ». Haec 
verba tam Veteris quam Novi Testamenti citationes sunt. Mihi videtur quam 
maxime necessarium ut citationes librorum sacrorum aperte ipsisque verbis 
Sacrae Scripturae ponantur. 

Rationes: a) ut clare eluceat fundamentum doctrinae nostrae esse scrip- 
turisticum; 5) quia in schema n. 29 haec habentur: « Vocatio enim divina, 
quae hominem iter ad Deum et ad salutem assequendam aperit atque prae- 
scribit, maximam revera personae humanae dignitatem constituit. Qua- 
propter in sociali convictu libertas sequendi hanc vocationem, sine ulla im- 
posita vel impediente coactione cum maximum et unicuique proprium bo- 
num tum aliarum libertatum fundamentum ac tutelam constituit ». 

Ad n. 26 in secunda parte: « Per libertatem religiosam homo a Dei po- 
testate nullo modo emancipatus est, quasi falsum et verum posset aeque 
aestimari, vel omni erga Summum Numen obligatione solutus esset... etc. ». 

Omnia quae docentur sunt vera quamvis non ab omnibus hominibus 
admittantur; tamen mihi videtur aliquid maximi momenti deesse scil. obli- 
gatio qua homo tenetur veram religionem inquirendi mediis ipsi proportio- 
natis. Talis obligatio nihil aliud est quam inquirere veritatem ita ut inventa 
veritate eam tenetur amplectere. 

Unde videtur addendum esse post verbum « velit » lin. 21: immo omnis 
homo obligatione tenetur inquirere veritatem et veritas inventa eam amplec- 
tere; vel alio modo: omnis homo obligatione tenetur veram religionem in- 
quirere et eam amplectere. 

Circa n. 30 (Libertas coetuum religiosorum in societate), pag. 32, lin. 38: 
Ius pariter coetibus religiosis competit ut sincerae honestaeque propaga- 
tioni seu annuntiationi religionis studeant, vitato tamen « proselytismo 
quippe qui mediis impropriis et inhonestis utatur ». 

Valde periculosum est et practice fere impossibile praesertim in Ame- 
rica Latina. Rationes: 

4) America Latina multiplicibus rationibus ignorantia religiosa ]la- 
borat; hac de causa fideles nostri non sunt parati ad fidem suam defen- 
dendam. 

b) Item doctrina de libertate religiosa modo exposito in schemate, 
portam aperiet et amplissimam ad crudum et immisericordem proselytismum 

coetuum religiosorum v. g. protestantium, magno cum damno nostrorum 
fidelium. 
c) Imminet praeterea periculum indifferentismi religiosi fatalibus suis 
consequentiis omnibus notis. 
Unde humiliter propono ut schema saltem in hac parte penitus recogno- 
scatur; et in tota expositione doctrinae prae oculis habeatur non solum prin- 
cipia exponere, sed ita exponere ne ad consequentias funestas perveniamus. 


44 
Exc.mus P. D. PATRITIUS FRANCISCUS LYONS 


Episcopus Saliensis 


Ne secus tempus in aula conciliari consumerem, vellem animadversiones 
quae sequuntur « Secretariatui ad  Unitatem Christianorum fovendam » 
scriptis praesentibus submittere: 

1. Nos (Patres conciliares) semper et ubique et ante omnia et sine ti- 
more vindicare debemus factum historicum et fundamentale quod sola Ec- 
clesia catholica, utpote a Filio Dei unice fundata, est vera et unica Ecclesia 
Christi; ideoque quod religio catholica ex eius origine divina unice est reli- 
gio vera. Itaque, iudicio meo, declaratio nostra emendari deberet ita ut 
par. 27 sic enuntiaretur: « Ecclesia catholica, u£i vera Ecclesia a Christo Filio 
Dei fundata, ut divino obtemperet mandato eius Fundatoris et Capitis 
divini. * Docete omnes gentes... " (etc. usque ad ^ ...uno ore honorificent... 
Iesu Christi ") ». 

2. Iuxta relationem (in aula lectam) supra nostram declarationem, in- 
telligendum est sermonem in ipsa declaratione esse de iuribus veris, iuridicis 
et quidem in ipso zzre naturali fundatis. 

Uti opinor, esset contra magisterium Ecclesiae catholicae vindicare om- 
nibus coetibus religiosis (uti adhuc in par. 30 in linn. 38 s.) ius verum, iuri- 
dicum et in ipso ure naturali fundatum errores scil. in re religiosa seminandi 
ac propagandi aequo modo ac veritates. Intellegi posset quomodo vindicatio 
huiusmodi in aliqua declaratione saeculari aut etiam in aliquo articulo in 
ephemeridibus religiosis « non-professionalibus » vel forsan acatholicis tole- 
rari deberet. 

Sed, quod nos, Patres conciliares, uti « collegium apostolorum succes- 
sorum » et ad instar « oraculi divini » in solemni, dico, documento a Con- 
cilio Oecumenico deliberatim et considerate exarato, tale ius vindicare pos- 
simus, debeo coram Deo declarare esse mihi rem omnino mirabilem. Prae- 
terea, postea, meo iudicio, de tali vindicatione nos dolere deberemus. 

Ideoque, vellem humiliter urgere quod, ne perperam ageremus, phrasis 
in par. cit. 30 a verbis, scil, « Ius pariter coetibus religiosis competit » 
usque ad eius ultima verba, scil, « qua moti... communitati adsocient » a 
declaratione nostra deleatur. 

45 
Exc.mus P. D. IOSEPH MARTENETZ 


Episcopus tit. Soldaiensis 


Etsi multa laudabilia declarantur in schemate, ipsum tamen laborat qua- 
dam gravi omissione. Nihil declaratur in defensionem libertatis religiosae, 
qui persecutionem patiuntur sub regiminibus atheis-communistis. Si ipsi a 
nobis obliviscuntur, quomodo poterunt firmiter in fide perseverare? Dein 
periculum eminet ne ipsa religio extinguatur per oppressionem. Ideo adhae- 
reo his quae proposita sunt ab em.mo D. Francisco Kónig et a rev.mo ac 
exc.mo D. Smiljan Cekada nempe ut in declaratione de libertate religiosa fiat 
expressa mentio de iniqua persecutione et de necessitate interventus apud 
organos internationales ad urgendam et consequendam hanc libertatem in 
territoriis ubi ipsa non viget. 


46 
Exc.Mus P. D. FRANCISCUS PHILIPPUS MUGUERZA 


Episcopus Novoraniensis 


Patres infrascripti reverenter postulant ut schema declarationis de liber- 
tate religiosa corrigatur et aptetur ad mentem em.mi ac rev.mi D. card. Rit- 
ter et exc.mi ac rev.mi D. Parente. 


[Subscripserunt etiam] Valerianus Arroya, ep. tit. Gomphensis, vic. ap. 
Requenaensis; José de Jesus Arango, Colombia. 


47 
Exc.mus P. D. PATRITIUS LUDOVICUS O'BOYLE 


Archiepiscopus Vasbingtonensis 


Cum ceteris episcopis Statuum Foederatorum, hanc declarationem 4e 
libertate religiosa gratam habeo et valde accepabilem, eamque in genere ap- 
probo. Quamdam emendationem volo proponere, sed animo omnino posi- 
tivo, ut declaratio clarior et firmior fiat in sensu suo. 

Quaestio, quam aggredior, est de norma secundum quam liberum exer- 
citium religionis in societate possit legitime a potestate publica limitari, sive 
per leges sive per aliam actionem coercitivam. Est quaestio difficilis. Igitur 
non est mirandum, quod nobis non omni ex parte placent ea quae de hac 
quaestione dicuntur in declaratione, praesertim n. 29, pag. 31, in linn. 21-40. 
Rem ex ordine tracto. 

Primo, nullum dubium est, quod exercitium religionis in societate qui- 
busdam limitibus quodammodo obnoxium est: neque est dubium, quod hi 
limites a potestate publica possunt apponi. Nam ius ad libertatem religio- 

sam, sicut cetera iura civilia, exercetur in societate civili. Ipsa autem socie- 
tas seu populus temporalis etiam habet ius ad sese protegendam contra abu- 
sus, qui perpetrari possint nomine libertatis religiosae. Pertinet igitur ad 
potestates publicas hanc protectionem praestare. Actio tamen potestatis pu- 
blicae non debet esse arbitraria, sed debet fieri secundum leges atque normas, 
quae in iure constitutionali scripto inscribuntur. Porro in societate hodierna 
bene ordinata non licet moderatoribus rei publicae has normas constitutio- 
nales debent approbari per consensum ipsius populi. 

Huiusque, ni fallor, omnia clara sunt. Principia generalia, quae breviter 
exposui, comprobantur a communi conscientia hominum in hac nostra 
aetate. 

Incipit difficultas quando oritur quaestio, concreta, quaenam est norma 
quae temporare debet actionem potestatis publicae in limitando exercitio pu- 
blico religionis. Quattuor puncta facio. 

Primo, haec norma non potest esse theologica, scil. veritas vel falsitas 
religionis, quae exercetur publice. Ratio est, quia nullo modo pertinet ad po- 
testates publicas iudicare de veritate vel falsitate alicuius religionis. 

Secundo, haec norma non potest esse ethica seu moralis, scil., veritas vel 
falsitas, bona fides vel mala fides conscientiae, sive personalis sive collectivae, 
quae in actum publicum religionis prodit. Ratio iterum est, quia non pertinet 
ad potestatem publicam inquisitionem facere in conscientiam, ad diudican- 
dum, utrum sit vera an erronea. 

Iterum huiusque omnia clara sunt et ab omnibus admissa. 

Tertium punctum est magis difficile. Sunt qui dicunt, quod potestas pu- 
blica potest reprimere quasdam manifestationes religiosas, si hae manifesta- 
tiones offendunt contra bonum commune societatis. Haec tamen opinio non 
est probanda. Norma proposita de facto non accipitur, neque a peritis in 
philosophia politica, neque a peritis in iure civili, neque a communi con- 
scientia hominum. Ratio est, quia negligit duas distinctiones, quae commu- 
niter fiunt his nostris diebus. 

Prima distinctio est inter societatem et Statum; seu, ut loqui solebat 
Pius XII, inter totam vitam socialem hominum et ordinationem iuridicam 
societatis, cui praesunt potestates publicae. Consequenter ad hanc distinctio- 
nem sequitur alia distinctio, nempe inter totum bonum commune societatis 
seu populi et illam limitatam partem boni communis socialis, quae commit- 
titur Statui, seu potestatibus publicis, ut protegatur atque promoveatur vi 
coercitiva legis civilis vel aliis mediis coercitivis. 

Haec pars limitata boni communis, quae committitur Statui, communiter 
vocatur ordo publicus. Et includit tria bona civilia. Primum bonum est poli- 
ticum, scil., pax publica. Alterum bonum est morale, scil., debita custodia 
moralitatis publicae, inclusa publica sanitate. Tertium bonum est iuridicum, 
scil., debita custodia iurium humanorum atque civilium, quae aequaliter de- 
bentur omnibus civibus. Haec custodia etiam postulat, ut iura civilia modo 
pacifico et iusto inter se componantur, quando oriuntur conflictus. 

Nunc autem, his distinctionibus factis, potest statui norma pro usu po- 
testatis coercitivae, quae Statui competit, in re religiosa. Est nimirum norma 
jurídica. 

Declaratur hoc modo: potestas publica potest legitime limitare exerci- 
tium religionis in societate propter necessarias exigentias ordinis publici se- 
cundum triplex eius elementum, politicum, morale, et iuridicum. A. v., exer- 
citium religionis in societate est immune ab interventione coercitiva Status, 
nisi quaedam manifestatio publica religiosa graviter noceat ordini publico, 
sive per perturbationem pacis publicae, sive per violationem | moralitatis 
publicae, sive per laesionem iurium aliorum. 

Haec norma iuridica generaliter valet pro actione statali, quod spectat 
ad exercitium omnium iurium civilium in societate. Porro communiter acci- 
pitur haec norma his nostris diebus in omni societate bene ordinata — bene 
ordinata, dico — secundum principia politica et iuridica tradita a loanne 
Papa XXIII in litteris encyclicis, Pacezz im terris. Ergo statui debet haec 
norma pro exercitio libertatis religiosae. 

Propono igitur, quod declaratio debet emendari in hunc sensum. Ipsum 
textum emendationis tradam secretariatui. 

Pauca addo circa textum declarationis, prout iacet. Tamquam norma 
pro interventione statali in re religiosa statuitur « finis societatis ». Formula 
non est exacta; nam societas plures habet fines, non unum. Accedit quod 
finis Status seu potestatis publicae non sunt coextensivi cum finibus socie- 
tatis seu populi temporalis. Ergo formula proposita in textu viam aperiret 
ad fere omnimodam interventionem Status in re religiosa. Porro in textu 
« finis societatis » explicatur, adducendo descriptionem boni communis da- 
tam in litteris encyclicis, Mazer et Magistra. Exinde tamen oritur confusio 
periculosa. Etenim, ut iam dixi, ad Statum non pertinet custodia et promo- 
tio totius boni communis societatis. 


48 
Exc.mus P. D. ANGELUS M. OCAMPO BERRIO 


Episcopus lunquensis 


Vocibus scientia et auctoritate praeclaris proferentibus in hac aula ne- 
cessitatem declarationis de libertate religiosa, a Concilio faciendae, hoc 
tempore, mente adhaeremus nos ... episcopi nationum catholicarum in Ame- 
rica Latina et aliis ditionibus. 

Populis enim oves pascimus ubi unitas religiosa, gratia Spiritus Sancti 
viget, sine dubio fructus orationis et laborum praedecessorum nostrorum, 
quos Pater Domini Nostri lesu Christi propitius audivit quotidie precan- 
tes: Pater, serva eos in nomine tuo... ut omnes et semper sint unum. 

Hunc thesaurum Concilio libentissime tradimus pretiosum ut sine ma- 
cula Ecclesia his in locis omnibus appareat. Forsitan fratres nostros aliorum 

populorum, divitiis et progressu technico abundantium ope Dei Providentis, 
demandare intendimus ut et ipsi non tantum parcere velint nostram religio- 
sam unitatem, sed et libertatem nostram agnoscant, iure naturae et bono 
societatis fundatam, eamdem servandi et confirmandi unitatem, et limitare 
ne sinant. Iterum atque iterum publice profitemur doctrinam verae libertatis 
religiosae practicam normam constituere apud populos nostris curis com- 
missos. Pluralitas religiosa huic unitati ullo modo favet. 

His praemissis: 1. Nostra facimus optata em.mi card. Ritter dicentis de- 
clarationem de libertate religiosa fieri deberet simpliciorem, omnia acciden- 
talia et innecessaria omittendo, quae magis ansam confusioni praebebunt, 
quam profectum unitati ac paci. Omitti potest, e. g., exhortatio ad aposto- 
latum, n. 29 contenta et alia huiusmodi. 

2. Initio declarationis exponatur fundamentum clarum ordinis naturalis 
doctrinae libertatis religiosae quod sit validum pro omnibus, sive christianis 
sive non christianis. Mirandum enim est quod clarus relator, dum in rela- 
tione protestatur agi in schemate de notione iuridica libertatis religiosae 
quae fundatur in natura personae humanae, tamen in ipso schemate, n. 26, 
vocatio ad consortium divinae naturae et obligatio sequendi propriam con- 
scientiam ponitur tamquam fundamentum eiusdem. 

Simpliciter ergo dicatur homo qua homo habere libertatem, seu homo, 
cum natura liber exsistat, ius habere utendi libertate sua in materia religiosa 
dummodo nihil contra bonum commune aut finem societatis agat. 

Quae limitatio addenda videtur ne appareat in solemni documento Con- 
cilii ulla contradictio. Quando enim schema sub n. 26, linn. 6-15, rationem 
profert libertatis religiosae, sc. obligationem conscientiam sequendi, nullam 
sic admittens limitationem cum agatur de acto interno, sed infra sub n. 28, 
pag. 31, lin. 33, libertatem clare delimitat cum dicit: « Exercitium limitari 
non licet nisi in quantum graviter contradicit fini societatis... », quod est 
actus externus. 

Praeterea qui suam exercet religionem forte agit contra dictamen con- 
scientiae, v. g., casus sacerdotis catholici qui propter causam pravam, pro- 
testantismum petit. Ergo ratio huius libertatis alia debet esse quam obe- 
dientia conscientiae. 

Nec ultima ratio in schemate tradita, n. 26, lin. 9, scil. sic homo agendo 
sequitur voluntatem Dei, valet. Affirmari enim non potest eum sequi vo- 
luntatem divinam, seu vocationem divinam, qui vel non adhaeret religioni 
quam censet esse veram, vel qui adhaeret errori qua errori, vel qui non 
intendit Deo obedire, vel diffundit errorem societatis finem nocendo. 

3. Declarari oportet praeterea ius sacrum et fundamentale quod homo 
habet libere adhaerendi veritati religiosae, quae una est, et eo modo officium 
adimplendi viam salutis a Deo provide revelatam et homini propositam 
ut eam sequatur. 

Sic confusionibus via claudetur in defensione et profectu ovium nostra- 
rum, de quibus coram Deo sive sigillatim sive collegialiter, rationem reddi- 

turi sumus, quae alio modo facile persuaderentur omnes religiones aequales 
esse coram Deo et, omnes aptas ad debitum cultum Deo reddendum. Quod 
indifferentismum dogmaticum sapit, secundum quem Ecclesia Christi non 
esset omnibus obligatoriam. 

4. Eodem modo reprobandum est quod asseritur pag. 32, linn. 5 ss., 
ubi dicitur: « Pariter haec libertas religiosa offenditur damnatione ad poenas 
propter rationes religiosas ». Multum enim attendendum est ne doctrina et 
praxis Ecclesiae in re substantiali damnentur. Ecclesia non potuit docere et 
agere contra ius naturae. Explicatio quae datur in pag. 34 non potest su- 
stineri: inter id quod ponitur in his lineis et doctrinam Ecclesiae, ut a 
tempore S. Augustini ad recentes et hodiernos Pontifices tradita est, non est 
differentia evolutionis et progressus, sed oppositionis et contradictionis. Sic 
falso dicitur libertatem conscientiae damnatam esse olim quia habebatur de- 
ducta a principio indifferentismi; e contrario ipsa damnatur a Pio IX ut 
principium ex quo indifferentismus sequitur: in Syllabo, propositio 79, dam- 
natur qui negat: « civilem cuiusque cultus libertatem... conducere ad popu- 
lorum mores animosque facilius corrumpendos ac indifferentismi pestem 
propagandam ». 

Alia igitur explicatio seu conciliatio est proponenda, animadvertendo 
quod finis societatis est bonum commune; bonum autem commune in qui- 
busdam variari potest secundum adiuncta loci et temporis. Ex quo sequi 
potest quod amplissima libertas religiosa sit temporibus nostris conformis 
bono communi. Et ita cohaerens et vera manet declaratio: libertas religiosa 
exerceatur, nisi finis societatis contradicat. Quod exprimi posset verbis Ioan- 
nis XXIII: « Homo... iure naturae postulat... ut libere possit... morali ordine 
communique omnium utilitate servatis opinionem suam declarare etc. ». 

5. Tandem necessarium omnino videtur ut a Sacrosancto Concilio di- 
catur: quidquid dicitur in praesenti declaratione de iure naturali ad religio- 
sam libertatem, hoc etiam pro se valere Ecclesia catholica contendit. Praeterea 
tamen vindicat ius suum supernaturale religionis a Deo probatae et a Christo 
constitutae: quo novo titulo libertas plena ei ab omnibus debetur et omnes 
qui eam agnoscunt ei favere debent. 


[Subsignaverunt etiam] Augusto Trujillo Arango, ob. de Jericó; J. M. Gonzá- 
lez-Arbeláez, arz. tit. Oxyrynchitanus; Heribertus Correa Yepes, praef. ap. de Mit; 
Camillus Crous, vic. ap. Sibunday; José de J. Arango, praef. ap. Guapi; Gregorio 
Garavito, aux. Villavicencio; Jenaro Artazcor, adm. ap. El Petén; Alfonso Cuypers, 
praef. ap. Vichada; Argimiro A. Garcia Rodriguez, vic. ap. Tucupita; Eusebius 
Septimius Mari, vic. ap. Riohacha; Julio Franco Arango, ob. Duitama; Baltasar 
Alvarez, ep. Pereiranus; Jesás Martinez Vargas, ob. Armenia; Hector, ep.; José, ob.; 
Vicente Roig y Villalba, vic. ap. Valledupar; Annibal Mufioz Duque, arz. de N. 
Pamplona; Bernardo Arango H., ob. Baranca Bermeja; Eloy Tato, ep. tit. Cardicio; 
H. Lara; Franciscus Ioseph Castro R.; Miguel Angel Garcia A., ob. Jalapa in Gua- 
temala; Luis Rodriguez P., ob. S. Cruz-Bolivia; M. A. Medina, ob. Monteria; 
Jesás Coronado C., praef. ap. Ariari; Miguel Aurrecoechea, vic. ap. Machiques; 

Enrique Vallejo, praef. ap. Tierradentro; José Garcia Villas, ob. San Pedro Sula; 
Eduardo Boza Masvidal, ob. tit. Vinda; Angel Cuniberti, vic. ap. Florencia; Raul 
Zambrano C., ob. Facatativá; José Alvarez Macua, prael. Lábrea; Florentino Armas, 
PN Chota; Gregorio Espiga, vic. ap. Palawan; Alonso Arteaga Yepes, ob. tit. 
Auzegera; Arturo Duque Villegas, arz. Manizales; Jorge A. Giraldo, ob. Pasto; 
Paulus Correa León, ep. Cuentensis; Joseph M. Dominguez, ep. Matanzensis; José 
Joaquín Flórez Hernández, ob Ibagué; Alfonso Uribe, ob. aux. Cartagena; Pedro 
José Rivera Mejía, ob. Socorro y San Gil; German Villa Gaviria, ob. Baranquilla; 
Buenaventura Jáuregui, ob. Zipaquirá; Guillermo Escobar V., ob. Antioquia; Luis 
V. Arroyo, vic. ap. Requena; Luis Trizar, vic. ap. Tumaco. 


49 
Exc.mus P. D. GODEFRIDUS OKOYE 


Episcopus Portus Harcurtensis 


1. There are many things in this chapter which deserve praise, but 
certain points need to be better explained. For example the phrase * religious 
freedom " can be misunderstood by Catholics as meaning that Catholics 
are not bound by the laws of the Church but are free to follow their own 
whims or even their own vices. Religious liberty can come to be confused 
with the ^ Private judgement " of the protestants. Lax Catholics often 
argue that they are free to go to Mass on Sunday or not. They tend to 
repudiate the authority of the Church to teach faith and morals. The 
expression ^ religious liberty " can confuse the minds of simple and 
uneducated people. Therefore a very clear explanation of its meaning here 
is important. 

2. Again it should be pointed out that parents are not violating religious 
liberty (of their children) when they send them to religious schools and 
when they see to it that they go to Mass regularly and attend the Sacraments. 

3. One of the most essential parts of religious liberty is the right of 
parents to choose religious schools for their children and the corresponding 
obligation of governments to protect these rights and to make them possible 
of attainment even by giving them grants out of the common tax collected. 
Without religious education religious liberty is not a reality. The De- 
claration should spend at least a paragraph on this theme. 

4. The present order of the world is a supernatural order. God through 
his grace has called all men to a supernatural end. The Catholic Church 
is divinely appointed to preach the true religion. All other religions are 
false. No other organisation has a right to teach in the name of Christ. 
Archbishop Parente put this well in his speech in the Aula. I would like 
to see his plan for the rewriting of the Schema followed. 

5. Error should not be propagated. But how far are Catholic Authori- 
ties, especially Missionaries in Mission lands, to go in striving to impede 

the spread of false religions? ^A clear statement by this Sacred Synod to 
guide them is necessary here. 

6. A Council declaration of this nature should take world conditions 
into account. Omwing to conditions in Europe and America a declaration 
which would please non-catholics may be opportune. But in so serious a 
matter an effort should be made to explain this "new" doctrine in a way 
that weak minds will not take scandal, and indeed to explain the doctrine 
to ordinary priests who learnt what seems to be a very different doctrine 
when they were in the seminaries. Elucidations such as Bishop Lucey gave 
in the Aula are necessary. Please do not consider only the newspaper and 
the protestants; consider also our Catholics, the parish priests and their 
faithful, with whom they are living and whom they are directing every day. 

7. Many of the separated Brethren want us to admit that one religion 
is as good as another. Do not give them reason to believe that this 
Sacred Synod has made this admission at long last. It is not enough to 
state the truth; it is necessary to state it in such a way that "he who runs 
may read"! 

8. Every man has a right to worship God after his own lights and 
conscience both publicly and privately. But the Catholic Church has by 
divine authority the mandate to preach to all nations. It is the one true 
Church. If it is the * Vera Ecclesia " then other churches are false. AII 
men are called to become members of the Church; all Catholics are bound 
to obey the Church. I quite agree that we have to state these truths in such 
a way as to give no offence to non-catholics; but we must also at the same 
time see that our Catholics may continue to understand them rightly when 
the Declaration is published, and that their minds be not thrown into con- 
fusion, due to an inordinate desire to be pleasant to non-catholics. 


50 
Exc.wus P. D. ANTONIUS ONA DE ECHAVE 


Episcopus Lucensis in. Hispania 


Momento maximae transcendentiae quo Sacra Synodus conatur afferre 
practicam oblationem ardenter desideratam: « ut omnes unum sint », liceat 
mihi pauca verba breviter et humiliter tradere, orta ex vero ac sincero desi- 
derio perficiendi tractatum 4e libertate religiosa, maxima diligentia praepa- 
ratum, mediante quadam simplici sed actuosa additione. 

Aestimo fundamentum huius additionis iam inclusum inveniri in ipso 
schemate: sed peropportunum immo necessarium pariter considero hoc fun- 
damentum debere magis patefieri et expresse confiteri. 

Aperte ex schemate deducitur non agi in praesenti occasione de mera 
declaratione cuiusdam principii — nempe principii libertatis religiosae — 
sed de aliqua maiori efficacia, scil: facere ut memoratum principium con- 

stituat efficacem instrumentum et practicum ad consequendum unum ex 
maioribus fructibus huius Sacri Concilii Oecumenici Vaticani II. 

Fundamentum in schemate continetur: Quid aliud possunt significare 
opportunae et maxima exactitudine praedita verba quibus tractatus habet 
initium? « Huius declarationis momentum neminem fugit, qui attendere velit, 
quantum recta libertatis religiosae consideratio conferat ad contactus et rela- 
tiones sereno et pacato animo instaurandas inter christianos: huiusmodi 
enim consideratio est conditio omnino necessaria ut dialogus oecumenicus ha- 
beri possit ». 

Ita est. Sed praecise eadem de causa, etiam est manifestum quod usus 
huius instrumenti debeat fieri cum invulnerabili unitate criterii, quia ad 
universalem societatem humanam dirigitur et debet implantari in huma- 
nitate valde diversis circumstantiis immersa, quae usque adhuc semper et pro 
semper apparuerunt, et in futuro exurgent necessario, supposita diversitate 
conditionum vitae in diversis regionibus et nationibus. 

Necessaria mihi videtur manus rectora ac moderatrix quae, in applica- 
tione instrumenti principii libertatis religiosae, sciat consequi in unaquaque 
regione vel natione opportunam partem summae bonorum spiritualium quae 
unita ad ceteras partes bonorum, constituat totalem summam bonorum quae 
praecise intendebatur: quod apprime in schemate enuntiatur: « Pacifica co- 
habitatio et iusta concordia in familia humana hodie ut cum maxime dari 
non possunt, nisi ubique terrarum suprema et sanctissima Dei vocatio atque 
suprema hominum iura et officia ad vitam religiosam libere in societate du- 
cendam observetur ». 

De necessitate huius manus rectorae ac moderatricis, mihi videtur loqui 
cum perfecta eloquentia schema cum dicit (n. 26, lin. 12, pag. 29): « Haec 
libertas religiosa postulat ut in humana societate conditiones necessariae 
promoveantur in quibus omnes... vocationi divinae libere et integre respon- 
dere possint ». : 

Maximum problema promotionis harum conditionum summa necessitate 
praeditarum, minime potest remanere ad arbitrium criteriorum individua- 
lium, cum tam diversae circumstantiae sint in pariter diversis partibus hu- 
manitatis. 

Quapropter necessitas unitatis criterii, directionis et moderationis im- 
ponitur. 

Credo quod omnia perfecte solutionem haberent (et haec est ratio meae 
humilis interventionis) si schemati de libertate religiosa, novum punctum 
seu numerum adderetur, nempe: Sacra Synodus enixe postulat ut instituatur 
Organismum Ecclesiasticum Internationale, vel alicui ex existentibus confe- 
ratur opportuna commissio moderandi, dirigendi et ad praxim redigendi 
usum concretum ac praecisum huius instrumenti libertatis religiosae, ut hoc 
modo debitam applicationem consequatur, attentis peculiaribus exigentiis 
et circumstantiis uniuscuiusque regionis vel nationis. 

Ad hunc finem, singulae conferentiae episcopales nationales, debebunt 

cum Organismo Internationale Ecclesiastico relationes instituere ad notas 
faciendas peculiaritates et adiuncta propria, et consequenter ad recipiendas 
normas concretas in ordine ad practicam applicationem principii libertatis 
religiosae; quae normae, cum oboediant unicae normae directrici et unico 
ritmo, obtinebunt ut singulae nationes afferant ad causam oecumenicam op- 
portuniorem atque efficaciorem actionem. 

Hoc modo consequetur securitas unius manus rectorae ac moderatricis 
in usu et applicatione huius instrumenti libertatis religiosae. 

Haec manus erit Summus Pontifex per Organismum [Internationale et 
conferentias episcopales nationales. 

Erit Summus Pontifex, quia ad illum pertinet. 

Si forte hoc non omnibus mentibus nostris pateret, sufficeret testimo- 
nium Leonis XIII (Encyclica Sapientiae Christianae); « Dubitari vero salva 
fide non potest, istíus modi regimen animarum Ecclesiae esse assignatum 
uni, nihil ut in ea sit politicae potestati loci; non enim Caesari, sed Petro 
claves regni caelorum lesus Christus commendavit ». 

Necessarium non credo ostendere opportunitatem interventi de quo lo- 
quimur, quia sapienter schema in diversis locis de his loquitur. 

In lin. 16, eiusdem numeri, v. g., dicitur: « per libertatem religiosam 
homo a Dei potestate nullo modo emancipatus est, quasi falsum et verum 
possit aeque aestimare ». 

Pariter in lin. 38 n. 29, caute loquitur circa usus perversos in manifesta- 
tionibus sensus religiosi qui personae dignitati et iuribus aliorum noceant. 

Sic modus agendi Ecclesiae praeditus esset unitate et consequenti effi 
cacia in duplici aspectu quem magnum problema continet: nempe in fovenda 
libertate religiosa apta ad faciliorem dialogum oecumenicum reddendum 
et ad repressionem consequendam, si forte necessarium foret, proselytismi, 
de quo in schemate dicitur « quippe qui mediis impropriis et inhonestis 
utatur ». 


51 
Exc.mus P. D. PAULUS PHILIPPE 


Archiepiscopus tit. Heracleopolitanus 


Emendatio proposita in n. 25. Ne ista declaratio Concilii de libertate 
religiosa appareat tamquam aliquid novi quod opponitur Documentis Magi- 
sterii de iuribus unicae Ecclesiae Dei, peropportunum est dicere initio huius 
declarationis (n. 25) quod Ecclesia, servata sua doctrina, nunc considerat 
quaestionem de libertate religiosa sub alio respectu, scil. ex parte iurium 
personae humanae. 

Propono igitur ut haec addantur in n. 25. « Dum enim Ecclesia catho- 
lica nec potuit neque potest non affirmare se esse a Deo institutam pro sa- 
lute omnium hominum, nihilominus ei insimul incumbit officium humanae 
personae iura proclamandi ac defendendi, quae ad veritatem divinam acci- 

piendam a nulla potestate humana cogi potest atque ad rectam normam 
suae conscientiae religionem profiteri libere valet ». 

Emendatio postulata in n. 29, pag. 31, linn. 16-20: loco « Si quis igitur, 
quantumvis sit conatus recte videre quid Deus in concreto ab ipso petat, in 
erroneam interpretationem incidat, nullus homo nec ulla humana potestas 
ius habet illud inducendi ad operandum contra suae conscientiae dicta- 
men », dicatur: « ...aestimandus est, aque nulla vis ei inferri potest ut 
contra dictamen suae conscientiae agat ». Ratio: textus schematis perperam 
intelligi posset ac si nemo posset hominem, qui in errorem incidit, inducere 
(v. g. doctrina, consiliis, hortationibus) ad mutandum ipsum iudicium erro- 
neum conscientiae. 

Emendatio postulata in n. 29, pag. 31, lin. 24: loco « ... sed verum pro- 
priumque personae ius ad servanda et testanda officia sua privata et publica 
erga Deum... », dicatur: « ... sed verum propriumque personae ius quo libere 
servet et testetur officia sua privata et publica erga Deum... ». Ratio: quia 
si agatur de religione obiective falsa, persona non habet simpliciter ius 
ad eius professionem (ius enim ad errorem non existit!) sed persona babet 
praecise ius ad libere (i. e. sine externo impedimento vel coactione) profi 
tendam suam religionem, etsi in errore versetur. 

Emendatio postulata in n. 29, pag. 31, linn. 29-30: loco: « Exercitium 
iurium in re religiosa propter naturam socialem hominis limitatum est et eam 
mensuram excedere non potest...» supprimantur verba « limitatum est et » 
et dicatur: « Exercitium iurium in re religiosa propter naturam socialem 
bominis eam mensuram excedere non potest... ». Ratio: quia affirmatio sche- 
matis (« limitatum est ») est nimis absoluta si agatur de Ecclesia a Deo ipso 
instituta. Insuper, limites necessariae sufficienter enuntiantur verbis sequen- 
tibus: « eam mensuram excedere non potest etc. ». 

Emendatio postulata in n. 30, pag. 32, linn. 25-32: textus (linn. 25-32) 
« Homines ergo... instrumentis salutis praedita » supprimatur. Ratio: quia 
si agatur de iuribus catholicorum prout agnosci possunt tamquam iura natu- 
ralia a guberniis etiam non catholicis, sufficienter provisum est in aliis locis 
schematis (n. 29, pag. 31, linn. 24-28 et ibid. n. 30, supra, linn. 14-24). 
Si autem agatur de vero et proprio fundamento iurium catholicorum, textus 
admitti nequit: nam istud fundamentum non solum consistit in exigentiis 
personae humanae quae libere valet vivere in Ecclesia, quam « ex animi 
persuasione » tenet tamquam a Deo volitam, sed principaliter in ipso iure 
divino Ecclesiae a Deo fundatae. Agitur scil. de iure Dei! 

Emendatio postulata in n. 30, pag. 33, lin. 4: addatur: « Civiles pote- 
states, quamvis Deo bonorem et cultum publice reddere debeant, nullam 
tamen capacitatem et competentiam ad determinandas etc... ». Ratio: uti 
patet, aliud est quod potestas civilis Deum publice colat et aliud quod reli- 
gionem civium determinet vel imponat: hoc est abusus potestatis, illud vero 
est officium quod Ecclesia docuit (cf. inter alia documenta: Leonis XIII 
Litt. enc. Libertas praestantissimum). Huius autem officii declaratio mentio- 

nem hic facere debet, ne Concilium, dum potestati civili ius denegat mode- 
randi religionem, videatur ei imponere speciem neutralismi vel laicismi, aut 
illa gubernia reprobare quae Deum publico cultu honorant, quin suis civi- 
bus ullam coactionem inferant in re religiosa. 


52 
Exc.Mus P. D. ANTONIUS PILDÁIN Y ZAPIAIN 


Episcopus Canariensis 


Loqui vellem specialiter de tribus propositionibus quae ibi apponuntur. 

1. « Ab Ecclesia catholica vindicatur non tantum libertas opinionis, nec 
tantum libertas adimplendi ritus propriae religionis, sed verum et proprium 
ius personae... ad totam scil. vitam suam secundum postulata suae religio- 
nis ordinandam ... » (n. 29). 

2. « Ius patiter coetibus religiosis (falsarum etiam religionum scil.) com- 
petit ut sincerae honestaeque propagationi seu annuntiationi religionis stu- 
deant » (ibid.). 

3. « Illi coetus impediri nequaquam possunt quominus rationes suae reli- 
gionis proponant, ut apud auditores persuasio religiosa oriatur, qua moti 
sese libere eorum communitati adsocient » (n. 30). 

Agitur evidenter de iure illo quod in n. 29 schema appellavit « verum 
strictumque ius ». 

In concreto proinde vertendo, quae in praecedenti generaliter asseve- 
rantur: 

Sacrosanctum Concilium Vaticanum II per episcopos ex toto orbe ter- 
rarum coadunatos, ut successores apostolorum, qui a Iesu Christo, Deo vivo 
et vero, acceperunt ius praedicandi suam doctrinam (hoc est: 4) in Deo tres 
esse personas; 5) lesum Christum esse secundam Trinitatis incarnatam ideo- 
que verum Deum; c) Ecclesiamque authenticam a Christo fundatam esse Ec- 
clesiam supra Petrum aedificatam, i. e. Romanam; d) omnesque hanc doctri- 
nam audientes teneri ipsam credere, ita ut qui non crediderit condemna- 
bitur) solemniter proclamant — quoniam omnia iura proprie dicta nonnisi 
a Deo procedunt — adesse in hoc mundo homines qui a Deo acceperunt 
ius proprie et stricte dictum praedicandi: 

4) in Deo nonnisi unam esse personam. 

b) lesum Christum nullatenus esse Deum. 

c) Ecclesiam Catholicam Romanam non esse authenticam Christi Ec- 
clesiam, sed falsariam. 

Imaginemini enorme scandalum et indignationem fidelium multorum ex 
nostris dioecesibus, quando, huiusmodi errores audientes, ad episcopum 
suum recurrant ipsumque audiant exclamantem: « Hi omnes praedicatores 
et propagatores talium doctrinarum, nihil aliud faciunt quam exercere ius 
verum et proprium quod ad hoc habent, prouti sollemniter declaravit Sa- 
crosanctum Oecumenicum Concilium Vaticanum II ». 

Et tandem aliquando, si ageretur de doctrina catholica ab universa Ec- 
clesia professa... 

Sed adsunt quamplurimi egregii theologi, immo et episcopi qui aliqua, 
quae in hoc schemate exponuntur, esse directe et diametraliter opposita 
doctrinae catholicae specialiter a Romanis Pontificibus Pio IX, Leone XIII, 
Pio X, Pio XI et Pio XII, saepissime declaratae. 

Dicebat em.mus card. Bea aliquas praerogativas B. Mariae Virginis quas 
plurimi Patres conciliares in schemate insertas volebant, votum suum ex 
testimoniis Ss. Patrum et Romanorum Pontificum confirmantes, nondum 
sufficienter maturatas, ut in schemate conciliari insererentur. 

Suntne sufficienter maturae aliquae asseverationes huius schematis « de 
libertate Ecclesiae », quae a multis theologis durissimas merentur qualifi- 
cationes? 

Votum igitur meum est ut propositiones schematis enumerantur, omnino 
de medio tollantur, immo et melius ut totum schema relinquatur donec 
difficillima haec quaestio « de libertate religiosa » liberetur ab enormibus 
confusionibus philosophicis, iuridicis et theologicis quibus in praesenti laborat. 


53 
Exc.mus P. D. IOSEPH EMMANUEL PINA TORRES 


Episcopus tit. Milevitanus, aux. Tepicensis 


Qua par est reverentia, circa declarationem de libertate religiosa, quae 
sequuntur expono: 

1. Leo XIII, in litteris Encyclicis I;:0rtale Dei et Libertas, haec 
habet: « Libertas, ut quae virtus est hominem perficiens, debet in eo quod 
verum sit, quodque bonum, versari: boni autem verique ratio mutari ad 
hominis arbitrium non potest, sed manet semper eadem, neque minus est, 
quam ipsa rerum natura, incommutabilis. Si mens adsentiatur opinionibus 
falsis, si malum voluntas adsumat et ad id se applicet, perfectionem sui 
neutra consequitur, sed excidunt dignitate naturali et in corruptelam ambae 
delabuntur. Quaecumque sunt igitur virtuti veritatique contraria, ea i54 luce 
atque in oculis bominum ponere non est aequum: gratia tutelave legum de- 
fendere, multo minus » (A.$.$., in Compendium redacta studio et cura Io- 
sephi Pennacchi et Victorii Piazzesi, p. 172, vol. XVIII). 

« Huiusmodi doctrinae, quae nec humanae rationi probantur, et pluri- 
mum habent in civilem disciplinam momenti, Romani Pontifices decessores 
Nostri, cum probe intelligerent quid a se postularet apostolicum munus, i7z- 
pune abire nequaquam passi sunt » (ibid., p. 173). 

« Ex iis autem Pontificum praescriptis illa omnino intelligi necesse est... 
officia religionis nullo loco numerare, vel uzo modo esse in disparibus gene- 
ribus affectos, nefas esse privatis bominibus, nefas civitatibus » (ibid., p. 174). 

« Eadem libertas si consideretur in civitatibus, hoc sane vult, nihil esse 

quod ullum Deo cultum civitas adhibeat aut adhiberi publice velit: zllum 
anteferri alteri, sed aequo iure omnes baberi oportere, nec habita ratione 
populi, si populus catholicum profiteatur nomen. Quae ut recta essent, verum 
esse oporteret, civilis hominum communitatis officia adversus Deum aut 
nulla esse, aut impune solvi posse: quod est utrumque aperte falsum ». 

« Vetat igitur iustitia, vetat ratio atheam esse, vel, quod in atheismum 
recideret, erga varias, ut loquuntur, religiones pari modo affectam civitatem, 
eademque singulis iura promiscue largiri ». 

« Cum igitur sit unius religionis necessaria im civitate professio, profi 
teri eam oportet quae unice vera est, quaeque non difficulter, praesertim in 
civitatibus catholicis, agnoscitur, cum in ea tamquam insignitae notae verita- 
tis appareant. Itaque banc, qui rempublicam gerunt, conservent, banc tuean- 
&ur, si volunt prudenter atque utiliter, ut debent, civium communitati con- 
sulere » (Enc. Libertas: A.S$.$., cit., vol. XX, p. 604). 

2. Inter errores damnatos a Syllabo, inveniuntur sequentes: 

« Aetate hac nostra son amplius expedit, religionem catbolicam baberi 
tamquam unicam status religionem, ceteris quibuscumque cultibus exclusis ». 

« Hinc, laudabiliter in quibusdam catholici nominis regionibus, lege cau- 
tum est, ut bominibus illuc immigrantibus, liceat publicum proprii cuiusque 
cultus exercitium babere ». 

« Enimvero, falsum est, civilem cuiusque cultus libertatem | itemque 
plenam potestatem omnibus attributam quaslibet opiniones cogitationesque 
palam publiceque manifestandi, conducere ad populorum mores animosque 
facilius corrumpendos ac indifferentismi pestem propagandam ». 

« Romanus Pontifex potest ac debet cum progressu, cum liberalismo et 
cum recenti civilitati sese reconciliare et componere » (DENZ.-BANN., sub 
nn. 1777-1780). 

3. [am vero, declaratio de libertate religiosa haec asserit: « Inde exori- 
tur ius ad libertatem religiosam in societate, vi cuius bomines religionem 
suam privatim et publice exercere valeant... » (n. 26, pag. 29). 

« Quum libertas religiosa elemento essentiali privaretur et inania evade- 
ret, si publice exerceri non posset, ab Ecclesia catholica vindicatur non 7an- 
tum libertas opinionis, nec tantum libertas adimplendi ritus propriae religio- 
"is, sed verum propriumque personae ius ad servanda et testanda officia 
sua privata et publica erga Deum... » (n. 29, pag. 31). 

« Publicae rei moderatores ex alia parte tenentur ius personae ad liber- 
tatem in re religiosa efficaciter tueri ipsumque apte promovere, Reipublicae 
enim proprium est personae iura non tantum agnoscere et observare, sed 
etiam eorum exercitium [jacilius reddere et impedire quominus hominibus 
iura exercentibus difficultates ponantur » (n. 29, pag. 32). 

4. Ni fallor, nemo non videt hanc doctrinam Concilii, cum praefata 
doctrina Syllabi et Leonis XIII, primo ictu componi non posse. 

Quod cum ita sit, humiliter opinor aliquam explanationem praeponen- 
dam esse declarationi de libertate religiosa; ex una parte, ne Concilium Oecu- 

menicum Vaticanum II videatur insuper habere traditam Syllabi et Leo- 
nis XIII aliorumque Summorum Pontificum doctrinam; ex altera autem 
parte, ad compescendum scandalum inter catholicos, qui hucusque talibus 
instructionibus pontificiis per tot annos imbuti penitus fuere. 

Posset tale prooemiur confici quoad substantiam, ex considerationibus 
quae fiunt in fine declarationis, circa novissima adiuncta familiae humanae 
hodiernis temporibus. Sed expedit ut expressa mentio fiat de praefata Eccle- 
siae doctrina; hoc modo melius apparebit rectus transitus de una ad alteram 
sententiam. 


[Etiam ut procurator exc.mi P. D. Anastasii Hurtado y Robles, ep. Tepicen- 
sis et Emmanuelis Hieronymi Yerena Camarena, ep. tit. Bosetanus]. 
[Subscripsit etiam] loseph Lecuona, ep. tit. Vagadensis. 


54 
Exc.mus P. D. IOSEPH PONT Y GOL 


Episcopus Segobricensis-Castellionensis 


Introductio (n. 25) minime delenda est, dum declaratio maneat saltem 
ut appendix decreti de Oecumenismo. Ypsa enim praebet adiuncta intra quae 
continetur declaratio, et eius ambiens ex quo ipsa declaratio directionem 
essentialem sumit. 

Nam statuta connexione inter dialogum oecumenicum et declarationem 
de libertate relipiosa, ipso facto ponitur quaestio non in plano iurium civi- 
lium, forsan ex possessione unica veritatis ab Ecclesia catholica, huic adve- 
nientium, sed in plano conviventiae humanae, quatenus quilibet dialogus 
veri nominis exigit ut colloquentes statuantur in eodem plano. Declaratio 
circa libertatem religiosam est actus quo Ecclesia catholica, in nullo mu- 
tata aut negata conscientia possessionis totalis veri a Deo revelati, ponitur in 
plano communi diversarum confessionum aut religionum in ordine civili 
conviventiae humanae simulque profert rationes doctrinales buiusmodi actus. 

Unde, prout mihi videtur, introductio haec contineat oportet ut revera 
pateat sensus civilis coexistentiae sub quo proponitur doctrina de libertate 
religiosa: 

1. Conditiones temporum, quae generaliter exigunt libertatem (ex n. 51, 
pag. 23, linn. 17-25). 

2. Ratio specialis ex necessitate dialogi oecumenici, secundum superius 
dicta. 

Et ne remaneat possibilitas dubii aut pravae intelligentiae eorum quae 
statuuntur in declaratione, optimum esset praemittere sequentes vel similes 
animadversiones generales: 

4) Ecclesia catholica habet seipsam ut unicam religionem veram, extra 
quam sciens et volens salvus esse non potest. 
b) Doctrina exposita in declaratione attendit tantum ad ius prove- 

niens ex personalitate uniuscuiusque hominis relate ad autoresponsabilitatem 
in re religiosa (ad iustificandum quod non attendatur ad aspectum veritatis, 
posset poni exemplum casus paralleli de doctrina catholica circa auctorita- 
tem constitutam quae fundetur in principiis doctrinalibus erroneis, utputa 
liberalismum saeculi elapsi aut communismum actualem, quorum auctori- 
tates obediendae sunt nec tantum tolerandae quoties iubent aliquid intra 
limites boni communis), unde non possunt haberi prae oculis iura specia- 
lia quae possent accidere religioni catholicae propter suam unicam veritatem 
eo quod tunc declaratio non poneret Ecclesiam in statu dialogi. 

c) In tota declaratione supponitur religio, actus vel optio religiosa 
servans ius naturale et fovens honestatem in genere. 

d) In tota declaratione supponitur homo omnibus viribus suis quae- 
rens voluntatem Dei cognoscere et exequi mediis penes eum existentibus, 
inter quae eminent revelatio divina et magisterium Ecclesiae pro catholico. 

His praemissis potest iam procedi ad expositionem doctrinae prout ha- 
betur in actuali declaratione, in qua tamen, meo iudicio, sequentia mutanda 
essent: 

N. 26. Optandum ut inciperet verbis ex Vaticano I mutuatis: « Cum 
homo a Deo tamquam creatore et Domino suo totus dependeat... plenum (re- 
velanti) Deo intellectus et voluntatis obsequium (fide) praestare » tenetur. 

Sic obviarentur accusationes indifferentismi contra declarationem  pro- 
latae. 

Et prosequi posset expositio: « Cum quo connectitur ius... ». 

In lin. 11 mutanda videtur expressio « ulla coactione » propterea 
quod contradicit iis quae dicuntur in n. 29, pag. 31, linn. 38-40. 

N. 29, pag. 31, linn. 15-20. Haec conclusio contradicit doctrinae quae 
inde a linea sequenti exponitur. Nam in linn. 18-20 pervenitur ad enun- 
tiationem absoluti iuris conscientiae, dum e contra ex sequentibus tale ius 
non apparet — nec revera est — absolutum cum duo servare debeat: 
legem naturalem fundamentalem (iura Dei et dignitatem hominis) et bonum 
commune. Unde illa formulatio absoluta delenda est ac substituenda ideis 
sequentibus: « Ideo societas humana, servatis iuribus Dei, dignitate hominis 
et bono communi, debet revereri conscientiam, fovere ac facilius reddere 
eius exercitium, illamque ab omni coactione ac pressione defendere ». 

N. 30, pag. 23, linn. 4 ss. Latet anguis! Ex Divini Illius Magistri scimus 
societatem habere officium suppletorium parentum in educatione etiam quoad 
religionem. Cogitetur exempli gratia de pueris expositis, vel de illis quorum 
parentes non curant de educatione religiosa. Numquid areligiosi crescere 
debent eo quod «civiles potestates nullam directam capacitatem et compe- 
tentiam ad determinandas vel moderandas relationes civium cum Creatore 
ac Salvatore suo possident... »? 


Paucis: Puto duo tantum principia iuris naturalis attendenda esse in ex- 


positione necessitudinis quae intercedit inter hominem singularem vel col- 
lectivem et societatem: 

1. Ius primordiale hominis ad viam expeditam in Deum, cui respon- 
det obligatio societatis ad conditiones suppeditandas quibus possibilis ac 
facilior fiat homini prosecutio viae ad Deum; 

2. Ius et officium societatis interveniendi in casibus qui cadunt intra 
eius functiones: suppletoriam personae (casus orphanorum); tuitivam boni 
communis. 


55 
Exc.mus P. D. MAURITIUS POURCHET 
Episcopus S. Flori 


Textus propositus in genere placet, et substantialiter servari potest, ad- 
ditis tamen aliquibus ex emendationibus propositis ad perficiendum, et non 
ad destruendum. 

Sed, ut aliquae difficultates et confusiones vitentur, meliori ordine prae- 
sentari posset, et hunc novum ordinem exponere intendo. 

Ut bene notavit aliquis ex oratoribus in aula die 25, duplicem finem in- 
tendit haec declaratio: 

1. Ad intra — lumine principiorum supernaturalium, Ecclesia vult mu- 
nus suum determinare quantum ad libertatem religiosam. 

2. Lumine principiorum naturalium ab omnibus admissorum, vult affir- 
mare libertatem religiosam in societate esse servandam. 

Et sic, textus declarationis in duas sectiones dividi posset. 

Prooemium has duas partes annuntiaret, et sic compleri posset: post 
verba «inter christianos », adderetur « et inter homines », et post « dia- 
logus oecumenicus haberi possit » adderetur « et ut harmonia inter homines 
uniuscuiusque societatis servetur ». Et his possent introduci quae dicuntur 
pag. 29, linn. 22-25. 

Sectio prima sic ordinaretur: 

1) N. 26, exceptis linn. 9-15 et 22-25. 

2) Linn. 6-16 pag. 31. 

3) Nn. 27 et 28 exceptis verbis linn. 27-28 pag. 30: «ad iura per- 
sonae ». 

In hac prima sectione melius affirmandum esset officium, pro fidelibus 
alicuius religionis, et praesertim Ecclesiae catholicae, conscientiam suam ef- 
formandi, ratione habita doctrinae huius Ecclesiae. 

Sectio secunda. Cum de unaquaque societate agitur, etiam de iis quae 
non sunt christianae, hic principia poni debent, quae ab omnibus admitti 
possunt, i. e. principia ordinis naturalis. Resumi possent haec quae ab 
exc.mo Colombo, die 25 dicta sunt. 

Supprimantur linn. 38-39 pag. 30, et pag. 31, lin. 1, verba « humanae 
dignitatem constituit ». Et sic continuetur « Quapropter libertas religiosa » 
(et non « sequendi hanc vocationem »). 

Pag. 31 supprimuntur linn. 7-20 quae in primam sectionem transfe- 
runtur. Et reliquus textus, ut iacet, usque ad finem. 

Linn. 9-13, pag. 32, possunt compleri vel perfici linn. 12-16, pag. 29. 

In n. 31 adderetur, in loco apto, textus propositus a D. Garrone. 


56 
Rrv.qmus P. D. IOANNES PROU 
Superior generalis Congr. gallicae O.S.B. 


Textus novus schematis in multis melior apparet. Pluribus tamen emen- 
dationibus, meo humili iudicio, adhuc indiget, quibus clarior pleniorque 
doctrina de libertate religiosa fidelibus christianis, ad quos Concilium primo 
adloquitur, sine ambiguitate proponetur. Sic etiam melius serventur ea quae 
a Summis Pontificibus saec. xix et xx in documentis non paucis decla- 
rata sunt. 

Primo quidem omnino necessaria mihi videtur explicita distinctio inter 
plenam perfectamque religionis libertatem, illi soli religioni competentem 
quae ab ipso Deo revelata conditaque fuit et aliam libertatem quae omnium 
religionum professioni applicari potest. Ad veram religionem profitendam, 
quivis homo ius plenum et obiectivum possidet coram Deo et coram omnibus 
hominibus. 

Talem libertatem Patres conciliares in favorem Ecclesiae catholicae ta- 
cere non possunt quin ipsi veritati huius religionis renuntiare videantur. 
Huius veritatis reticentia professioni implicitae cuiusdam  indifferentismi 
aequipararetur. Et si una prorsusque eadem libertas pro omnibus religioni- 
bus, quaecumque sint, affirmaretur, periculum magnum institueretur nonnul 
los fideles catholicos inducendi ad indifferentismum  practicum quod, sub 
adspectu pastorali, maximum damnum constitueret. 

Libertas quaedam religiosa, omnibus religionibus communis, utique agno- 
scenda est, dummodo bene definiatur et intra limites debitos retineatur. 
Sed antea, vera, plena perfectaque libertas, in pleno obiectivoque iure fun- 
data, quae iuxta fidem nostram, soli religioni a Christo institutae compe- 
tit, primo loco affirmanda est. Quod facillime effici potest si paucissima 
verba sub n. 26 inscripta auferantur vel mutentur. Omnia enim quae sub 
nn. 26, 27 et 28 declarantur ad illam perfectam libertatem verae religioni 
propriam omnino conveniunt dum e contra communi libertati omnibus reli- 
gionibus competenti non possunt aptari. 

Deleantur ergo in lin. 8, pag. 29, verba « secundum dictamen conscien- 
tiae », quae subiectivam considerationem afferunt et sic problema de per- 
fecta libertate profitendi veram religionem eludunt. Deinde in lin. 10 eius- 
dem paginae, loco « religionem suam », ponatur « religionem « Deo reve- 
latam » quin ulterius determinetur quaenam sit haec religio. Tandem ulti- 
mae lineae eiusdem n. 26 (a linn. scil. 22-24) transferantur initio n. 29, 

ubi de libertate religiosa communi loquendum est. Et sic tota doctrina 
de perfecta libertate verae religionis exposita erit a n. 26 ad n. 28. 

A n. 29 (sub fine pag. 30) tantum Sacrum Concilium incipiet loqui de 
libertate religiosa communi. Ultimae lineae n. 26 hic translatae simul iam 
traditam doctrinam recolunt et novam considerationem introducunt. Liber- 
tas religiosa « ab omnibus et pro omnibus hominibus et coetibus religiosis 
observanda », quia etiam circa errores vel mala versari potest, non omnino 
plena nec absoluta affirmari debet. Quibusdam conditionibus et limitibus 
subiicienda est quae postea in textu declarabuntur. 

A lin. 38, pag. 30, ad lin. 20, pag. 31, textus omittendus mihi videtur 
propter duas rationes: 

1) quia ut « vocationem quamdam divinam » videtur considerare viam 
ab ilis secutam qui religionem quandoque graviter erroneam malaque im- 
perantem, bona fide sequuntur. Mihi videtur saltem dubiam esse talem as- 
sertionem. Deus omnes vocat ad veritatem quam ipse omnibus hominibus 
annuntiavit. Permittit utique aliquorum errorem. Non tamen per hunc er- 
rorem eos ad se vocat, sed solum per veritatem partialem et per sinceritatem 
quae in hac religionis erroneae professione adhuc retinentur. Vocatio Dei 
ad tale bonum remanet, non tamen habetur vocatio divina ad errorem nec 
ad malum. Ideoque melius mihi videtur hic de vocatione divina non loquen- 
dum esse; 

2) quia, etsi formula explicita tacetur, tamen implicite retineri vide- 
tur in his lineis argumentum super «iura conscientiae invincibiliter erro- 
neae » fundatum. Quod argumentum, ut minus dicam, valde controversum 
est et a pluribus non admittitur. Non decet ergo illud a Concilio adhiberi. 

Probatio libertatis religiosae communis, de qua nunc agitur, modo sim- 
pliciori et clariori fiat, dummodo talis libertas definiatur non ut ius ad erro- 
rem profitendum vel ad malum perficiendum, sed ut simplex immunitas ab 
omni coactione, vel etiam ut ius ad talem immunitatem. Tunc vera huius 
libertatis probatio sic enuntiari potest: « Actus religiosus (quicumque sit), 
ut talis, ad illud activitatis humanae genus pertinet, in quo, ipsi agenti se 
substituere nemini licet ». Et haec videntur sufficere, loco eorum quae omit- 
tenda putavimus, ad probandum ius ad libertatem pro actibus religiosis. 

In sequentibus eiusdem n. 29 lineis, corrigendae sunt omnes locutiones 
quibus videntur concedi iura proprie dicta ad exercitium cuiusvis religionis 
etiam errores et mala imperantis. Huiusmodi emendationes secretariae ge- 
nerali tradam. 

Pauca addam de potestatis publicae interventione in re religiosa: 

1) Interdictio « publicae rei moderatoribus » facta in lin. 40, pag. 32, 
mihi videtur nimis absoluta. Hi enim moderatores servent saltem potestatem 
imponere civibus suis reiectionem illius religionis quae vel principia funda- 
ipee, legis naturalis vel necessitates veri boni communis societatis aperte 
violaret. 


2) Incompetentia civilis potestatis, de qua loquitur textus in lin. 5, 

pag. 35, non est absoluta. Haec enim civilem potestatem impedit quominus 
imponat et moderet religionem, eam tamen minime impedit quominus illam 
accipiat et recognoscat cum a Deo per Ecclesiam proponitur. Quod sane ex- 
plicite declaratum est a Leone XIII in Encyclicis Litteris I;z70rtale Dei; et 
haec capacitas naturalis saltem implicite definitur in constitutione dogmatica 
De fide catbolica Concilii Vaticani I. 

Textum ergo emendatum etiam super hoc argumento ad secretariam ge- 


neralem tradam. 
wok X 


Ad n. 26, pag. 29, lin. 8: deleantur verba « secundum dictamen con- 
scientiae ». 

Linn. 9-10: textus ita mutatur: « Inde exoritur ius absolutum ad ple- 
nam perlectamque libertatem religiosam in societate, vi cuius homines re- 
ligionem a Deo revelatam et fundatam privatim et publice exercere va- 
lent... etc. ». 

Linn. 22-25 transferantur infra, initio n. 29 (pag. 30, lin. 34). 

Ad n. 29, pag. 30, lin. 34: textus ita compleatur (ex fine n. 26) et emen- 
detur: « His prae oculis habitis, Sacra Synodus, dum hominum a Deo depen- 
dentiam affirmat, libertatem /amenm quamdam in societate circa exercitium 
religionis ab omnibus ubique terrarum agnoscendam et observandam esse hac 
declaratione intendit. Qua libertatem non tantum a christianis et pro chri- 
stianis, sed ab omnibus et pro omnibus hominibus et coetibus religiosis, coz- 
ditiones postea declarandas retinentibus, in societate humana observandam 
esse Ecclesia catholica asserit. 

Pag. 30, lin. 38 ad pag. 31, lin. 20: textus integer omittitur et alius 
ipsi subrogetur: « Haec autem libertas nullum ius absolutum ad errorem 
vel ad malum quod forte alicuius religionis exercitium imponeret, implicat: 
cum talis iuris obiectum nonnisi bonum et verum esse omnibus constat. 
Sed immunitatem a quavis externa coactione exigit, et ad hanc immuni- 
tatem ius verum salvis iuribus aliarum personarum vel communitatum, ab 
omnibus etiam errantibus haberi potest. Actus etenim religiosus ad illud 
activitatis humanae genus pertinet, in quo ipsi agenti se substituere nemini 
fas est ». 

Pag. 31, lin. 21: loco « quum », ponatur « quae » (libertas). 

Lin. 22, post « 707 posset » addatur « ideoque » (ab Ecclesia). 

Linn. 24-26: loco « sed verum propriumque... suae religionis ordinan- 
dam » haec scribantur: « sed vera libertas, seu immunitas a quavis coactione, 
in servandis et testandis officiis suis privatis et publicis erga Deum et homi- 
nes, sive singulares sive collective sumptos, in tota scil. vita sua secundum 
postulata suae religionis ordinanda ». 

Ad n. 29 (seq.), pag. 31, lin. 29, post « exercitium iurium » addatur: 
« ad libertatem » (in re...). 

Lin. 41, post « nefas est » addatur: « , salvis tamen exigentüs veri boni 
communis totius societatis ». 

Ad n. 30, pag. 32, lin. 20: loco « ius competit ut » scribatur: « ius corm- 


petit ad libertatem quando ». 
Lin. 38: loco « competit ut sincere » scribatur: « competit ad liberta- 


tem quando ». 
Lin. 39: loco « studeant » scribatur « student ». 
Pag. 33, linn. 4-5: textus ita compleatur et emendetur: « Ezsi veram 


religionem ab Ecclesia professam recipere et agnoscere persaepe possint, 
civiles potestates, i7 actuali ordine Providentiae, nullam directam capaci- 


tatem et competentiam ad zzzpozendas vel moderandas... etc. ». 


517 
Exc.mus P. D. ANDREAS ROBORECKI 


Episcopus Saskatoonensis Ucrainorum 


Declaratio libertatis religiosae documentum constituit magni progres- 
sus ex parte catholicorum in conviventia humana. Ipsa crisis, quam haec 
declaratio vel in ipso hoc concilio patitur, eius momentum indicat. Uti fa- 
cile animadverti potest, ipsa sub triplici aspectu hucusque considerata est, 
dependenter a triplici conditione religionis catholicae in diversis regionibus 
mundi hodierni: 

4) Sunt, qui vident religionem catholicam tantummodo in conditio- 
nibus favorabilibus seu in statibus civilibus, qui se catholicos proclamant. 
Unde huic declarationi favorabiles non sunt eamque argumentis theoreticis 
impugnare conantur. 

b) Alii vero, qui inter acatholicos vivunt et necessitatem huiusmodi 
declarationis in dies experiuntur, eam consequenter et rationabiliter defen- 
dunt, expurgata utique qualibet assertione, quae rectum sensum in hac decla- 
ratione intentum obumbrare potuisset. 

c) Sunt denique tertii, qui in regiones animadvertunt, ubi religio ca- 
tholica persecuta est et desiderant, ut concilium in hac declaratione factum 
persecutionis Ecclesiae catholicae clare enuntiet eamque vituperet et praeter 
hanc declarationem etiam modos efficaces adhibeat ad conditionem fratrum 
persecutorum alleviandam, uti e. g. ad Nationes Unitas recursus. 

At haec declaratio libertatis religiosae videnda est nonnisi in aspectu 
generali sub ratione boni totius Ecclesiae catholicae, sine ullo exclusivismo 
particulari. Hoc bonum totius Ecclesiae catholicae in hac declaratione prae 
oculis necessarie habendum sit oportet. Nam si Ecclesia catholica e. g. in 
Hispania hanc libertatem religiosam Protestantibus denegaret, quomodo 
postea similem libertatem pro se ipsa requirere potuerit e. g. in regionibus 
Skandinaviae? 

In hac visione boni totius Ecclesiae catholicae facta hac declaratione 
libertatis religiosae in facie totius mundi, Ecclesia catholica facilius poterit 
coram toto mundo libertatem requirere pro illis fratribus, qui non solum hac 
libertate non gaudent, sed immo persecutionem pro Christo patiuntur. Tunc 


47 

vox Ecclesiae firmior erit. Utique hoc non significat, quod Ecclesia catholica 
sine hac declaratione in iure non est requirendi libertatem pro fratribus per- 
secutis, sed quam facilius et efficacius hoc facere poterit post hanc decla- 
rationem. 

Sed ad effectus supra dictos obtinendos necesse est in hac declaratione 
clare requirendi a potestatibus civilibus sinceritatem in earum positione 
erga Ecclesiam catholicam. Nam videtis, venerabiles Fratres, etiam status 
communistici et athei omnes in eorum constitutionibus sollemniter declarant 
libertatem religiosam, non excepta Unione Sovietica. At proh dolor, quam 
longe hae declarationes sollemnes a vera realitate distent? Nostra decla- 
ratio hoc factum praeterire non potest muto silentio, sed ad efficaces effec- 
tus sui ipsius hanc sinceritatem ab altera parte requirere debet. 


58 
Exc.mus P. D. AGNELLUS ROSSI 
Archiepiscopus Rivi Nigri 


Valde nobis placet, prae oculis habitis condicionibus pluralisticis nostrae 
aetatis necnon necessitate defendendi iura personae humanae atque commu- 
nitatum legitime formatarum, ut in Concilio Oecumenico Vaticano II agatur 
de libertate religiosa sive individuali sive sociali. 

Placet quoque, modo generali loquendo, id quod nobis praebetur in ista 
priore declaratione et gratias agimus iis qui valde insudarunt ut nobis darent 
declarationem sat pulchram, sat bene confectam in argumento tanti momenti 
et tam delicato. 

Quamdam vero rem putamus esse animadvertendam. Re bene inspecta, 
libertas religiosa de qua in declaratione, latius patet quam thema de oecume- 
nismo. Cur non datur a Concilio aliqua declaratio sollemnis de hoc tantum 
argumento, quod nobis inter maximi momenti argumenta huius Concilii in- 
cludi videtur? Si daretur declaratio solemnis per se stans circa libertatem re- 
ligiosam, tunc declaratio posset maiorem vim et clariorem intellectionem 
acquirere per suam sollemnitatem, uti patet. Hoc in casu, necesse erit ut 
aliud prooemium praemittatur, in quo íindicaretur ratio declarationis. 

Nomine 49 Patrum. 


[ Adbaeserunt] Vicente Scherer, Helder Camara, Joáo de Souza Lima, Al- 
berto Gaudencio Ramos, Joáo Rezende Costa, Gregorio Warmeling, José AI. 
berto Lopes de Castro Pinto, Aloisio Lorscheider, Jaime Luiz Coelho, Fernando 
Gomes dos Santos, Joáo Batista da Mota e Albuquerque, José Lamartine Soa- 
res, José Varani, Othon Motta, Henrique Gelain, Avelar Brandáo Vilela, José 
Newton Almeida Batista, Romeu Alberti, José Brandáo de Castro, Acácio Ro- 
drigues Alves, Belchior Joaquim da Silva Neto, Augusto de Carvalho, David 
Picáo, Manoel da Silveira D'Elboux, Francisco Austregésilo Mesquita, Antonio 
Barbosa, José Gongalves da Costa, Severino Mariano de Aguiar, Altivo Pacheco 
Ribeiro, Ruy Serra, Luiz Gonzaga Peluso, Eugenio de Araujo Sales, Edilberto 

Dinkelborg, Hugo Bressane de Araujo, José Medeiros Leite, Ladislau Paz, Camilo 
Faresin, Benedito Coscia, José d'Angelo Neto, Armando Cirio, Antonio Campelo 
de Aragáo, Raimundo de Castro e Silva, Walfrido Teixeira Vieira, Walmor Battu 
Wichrowski, Alberto Etges, Augusto Petró, Edmundo Luiz Kunz, Bernardo José 
Mieli. 


59 
Exc.mMus P. D. ANTONIUS SAMORÉ 


Archiepiscopus tit. lernobenus 


Valde timeo ne quaedam in declaratione de libertate religiosa dicta non 
possint reconciliari cum doctrina et praxi Ecclesiae catholicae. 

1. Est articulus fidei catholicae quod omnes homines habent veram obli- 
gationem pertinendi ad Ecclesiam quam Christus fundavit — Ecclesiam ca- 
tholicam. Quapropter, esset contradictio dicere quod aliquis homo habet 
« verum propriumque ius » pertinere ad religionem aliam, etiamsi ille homo 
sit in bona fide et Deo carus. Haec contradictio non potest solvi nisi dicatur 
hominem posse habere ius ;ere subiectivum profitendi et exercendi religio- 
sam erroneam. 

2. Declaratio nihil dicit de doctrina quod Ecclesia catholica possidet 
iurisdictionem spiritualem, non solum super catholicos, sed etiam super non- 
catholicos baptizatos. Hanc iurisdictionem Ecclesia adhibet praesertim im- 
ponendo quaedam impedimenta matrimonialia acatholicis baptizatis — e. g., 
impedimentum consanguinitatis. Nunc autem, quomodo posset Ecclesia ca- 
tholica sincere et veraciter declarare quod acatholicus baptizatus possidet ve- 
rum ius exercendi suam religionem iuxta suam conscientiam invincibiliter 
erroneam, simulque bono Protestanti dicere: « Si matrimonium attentabis 
cum consanguinea tua in tertio gradu, matrimonium erit invalidum iuxta 
legem Ecclesiae catholicae, cui subderis »? Quinimmo, si ex iure naturae 
— i. e, ex iure divino — fluit plenum ius conscientiam invincibiliter erro- 
neam sequendi, videtur sequi quod omnis legislatio Ecclesiae catholicae per 
plura saecula extendens sua impedimenta matrimonialia ad acatholicos bapti- 
zatos fuit illicita et invalida. 

3. Quomodo reconciliari potest haec declaratio cum modo quo Ecclesia 
catholica tractat illos qui fidem catholicam renuntiant propter motiva con- 
scientiae, uti dicunt? Iuxta praesentem disciplinam, tales personae remanent 
subditi omnibus legibus ecclesiasticis. E. g., ad matrimonium valide contra- 
hendum debent conformari formae pro catholicis praescriptae (can. 1094, 
1099). Quomodo dici potest illos habere verum propriumque ius conscien- 
tiam suam sequi? Quinimmo, si haec declaratio est vera, quare non posset 
sacerdos qui renuntiat fidem catholicam, invocans suum ius conscientiae, 
matrimonium validum contrahere? 

4. Forsan dici posset quod circumstantiae hodiernae suadent libertatem 
religiosam civilem ubique terrarum. Sed declaratio affirmat « rem publicam... 

ineptam esse ad iudicia de veritate circa rem religiosam ferenda » (pag. 33, 
linn. 21-22). Quaeri potest quare rectores civiles, cum tamquam privati ho- 
mines possint et debeant iudicare de veritate religionis, non possint similiter 
iudicare tamquam rectores civiles. Adhuc, est doctrina catholica quod Ecclesia 
catholica sola possidet auctoritatem super matrimonium baptizatorum, et 
quod potestas civilis possidet auctoritatem circa effectus mere civiles talis 
matrimonii (can. 1016). Certo, Christus qui hanc potestatem suae Ecclesiae 
donavit et hanc limitationem auctoritati civili imposuit, vult hanc doctrinam 
potestati civili notam esse. Esset omnino incongruum si potestas civilis ali- 
quam limitationem a Deo pateretur, sed non posset hoc scire. Aliis verbis, 
Christus, Rex gentium, praecipit ut omnes rectores civiles agnoscant veri- 
tatem suae Ecclesiae. 


60 
Exc.mus P. D. ANTONIUS SANTIN 


Episcopus Tergestinus et Iustinopolitanus 


Melius exponantur raziozes et conditiones quae evolutionem realem in 
modo cogitandi et loquendi Romanorum Pontificum promoverunt, ne suspi- 
cio oriatur de magisterio tunc et nunc fallaci. 

Plene adhaereo propositioni em.mi card. Kónig de communismo liber- 
tatem religiosam negante. 


61 
Exc.mus P. D. ERNESTUS SENNA DE OLIVEIRA 


Arcbiepiscopus-episcopus Conimbricensis 


Ni fallor, dictum est heri in aula conciliari ab exc.mo secretario generali 
quod adhuc fieri possunt aliquae adnotationes circa schemata iam disceptata 
sed nondum suffragata. 

Liceat ergo mihi saltem sequentes observationes facere circa n. 26 de- 
clarationis libertatis religiosae: 

Mea humili sententia, ut sincere meam mentem aperiam, non mihi vi- 
detur plaudendum quod postuletur libertatem religiosam esse quasi conditio- 
nem ut homines, singillatim vel in coetibus religiosis coniuncti, vocationi 
divinae libere et integre respondere queant, quasi si Deus aliquem vocare 
possit ad errorem vel falsitatem. Mihi enim videtur quod in praedicto nu- 
mero potius quam agi de natura libertatis religiosae, exponi debent certa 
principia generica circa libertatem in genere et, in specie, circa libertatem 
religiosam — principia quae, partim ex iure naturae, partim ex iure divino 
positivo eruuntur. Et sic distingui oportet inter libertatem physicam et psy- 
chologicam et libertatem moralem. 

Physicam et psychologicam libertatem, qua homo potest non solum 

inter bonum et bonum sed inter bonum et malum seligere, ipse Deus, 
summo cum respectu prosequitur. 

A fortiori homines, summo cum respectu, sese habere debent erga alios 
quoad usum illius doni praestantissimi, scil. libertatis physicae et psycholo- 
gicae, quando in huiusmodi usu nihil fiat quod proximo detrimentum afferat 
vel sit contra ius naturae et in genere contra bonum commune et ideo contra 
legem positivam quae vera lex sit, iuxta classicam definitionem legis a 
S. Thoma traditam, quae plus minusve sic sonat: « Ordinatio rationis ad 
bonum commune ab eo qui curam habet communitatis promulgata ». 

Si quis igitur contra talia aliquid egisset, legitimae, immo necessariae 
essent interventiones auctoritatis competentis, sive patrum familiae in so- 
cietate domestica, sive auctoritatis propriae in societatibus rite constitutis, 
sive praesertim Auctoritatis publicae in statu et in Ecclesia. Ideo omnes 
homines libertate physica et psychologica uti possunt ut, v. g. quamlibet 
religionem seligant vel nullam colant, dummodo in usu talis libertatis nihil 
agant contra praedicta iura et bona, supra summatim indicata. 

Sed simul omnes homines officium morale habent veritatem sincere et 
diligenter inquirendi et praesertim ipsis officium morale incumbit rectam 
sibi de rebus religiosis conscientiam efformandi et ius morale nullo modo 
quis habet sese emancipandi a potestate Dei cui tandem, post mortem, omnes 
totius vitae suae stricte rationem reddere debent. 

Haec autem omnia, meo humili iudicio, optime componi possunt cum 
quibusdam legitimis concessionibus a publica Auctoritate factis in favorem 
cuiusdam maioritatis civium, dummodo tales concessiones fiant absque ullo 
detrimento legitimae libertatis quoad alios cives, sive singillatim, sive in 
legitimis coetibus religiosis, civilibus, etc. coniunctos. 

Si tempus et sanitas mihi suppeditarent amplius et melius haec dicerem. 
Sed, ut puto, cum sic breviter dictis, sufficienter mentem meam aperio circa 
necessitatem quarundum modificationum quae, mea humili sententia, saltem 
in n. 26 declarationis libertatis religiosae decreti schematis de Oecurmenismo 
fieri debent. 


62 
Exc.mus P. D. LAURENTIUS IOSEPH SHEHAN 


Archiepiscopus Baltimorensis 


Loquor in nomine fere omnium episcoporum Statuum Foederatorum 
Americae Septemtrionalis, quibus declaratio de libertate religiosa in genere 
placet et quidem valde placet. Tres solas observationes de hac declaratione 
proferam. 

1. In n. 25 sermo est de ;07ento huius documenti. Cum declaratio sit 
parata a Secretariatu ad unitatem cbristianorum fovendam, xecte ab eodem 
Secretariatu exprimitur momentum, ne dicam necessitas, rectae consideratio- 


742 ACTA CONC. VATICANI II — PERIODUS III 


nis libertatis religiosae « ad contactus et relationes sereno et pacato animo 
instaurandos inter christianos ». Aliae tamen rationes reapse existunt pro 
declaratione quae sunt aequalis vel etiam maioris momenti et quae merito 
exprimendae sunt: 

4) Imprimis, libertas religiosa necessaria est pro ipsa Ecclesia praeser- 
tim in regionibus ubi catholici minorem partem constituunt sive in tota 
populatione nationis sive in gubernio. Haec necessitas pro ipsa Ecclesia om- 
nibus patet in territoriis adhuc missionariis. Nam, nisi libertas religiosa in 
illis viget, Ecclesia firmum fundamentum ibi obtinere nequit. In aliis etiam 
territoriis, non stricto sensu missionariis, Ecclesia requirit libertatem reli- 
giosam ut crescat et floreat. 

b) Libertas religiosa etiam necessaria est pro societate ipsa; nam expe- 
rentia sat longa et tristis docet, ea deficiente, ordinem publicum et pacem 
domesticam pariter deficere. 

Hae et aliae rationes, omnibus bene notae, cum illis ex oecumenismo de- 
sumptis, breviter sed explicite in n. 25 exprimi debent ad instar introduc- 
tionis totius declarationis. 

2. Fortior, nobis videtur, evaderet haec declaratio et scopo huius Con- 
cilii Oecumenici magis accommodata, si fusius adhuc exponeret quomodo 
libertas religiosa profundas habeat radices in ipso Evangelio et cur Ecclesia, 
in suis lineis puris in Evangelio depicta libertatem religiosam postulet. Quum 
autem, feria V, die 24 huius mensis exc.mus D. Dubois hac de re iam locu- 
tus est, observationes meas secretariatui generali in scriptis. submittam 
(cf. textum annexum). 

3. Difficultates et obiectiones maiores contra libertatem religiosam, et 
quae iterum atque iterum quamquam diversimode in hac aula prolatae sunt, 
oriuntur, mihi videtur, ex conceptu sic dicto praeconcepto libertatis reli- 
giosae — conceptu qui abhinc quinquaginta annos in manualibus invetera- 
vit, — conceptu abstracto — conceptu qui aptus est mundo ideali qui, re- 
vera, nec fuit, nec est, nec, ut videtur, erit. Econtra, libertas religiosa quae in 
declaratione tractatur est conceptus rei practicae et concretae quae hic et 
nunc in mundo hodierno existit, quae, docente experientia, optimam con- 
ditionem subministravit, ut vere floreat religio, quae ubique requiritur. Est 
quidem conceptus iuridicus et quasi-technicus, sed fundatur in ipsa dignitate 
personae humanae — personae quae officium et, exinde, ius habet Deum 
colendi tum privatim tum publice secundum propriam suam conscientiam. 
Non est facultas omnia quaecumque faciendi sub specie vel nomine reli- 
gionis. Potius est imzmunitas in re religiosa ab omni coactione externa seu 
coercitione. Non est absoluta, sed vero ordine publico et iure aliorum homi- 
num conditionata. Haec libertas religiosa de qua agitur in declaratione ne 
tangitur quidem a difficultatibus maioribus in aula prolatis. Haec est libertas 
religiosa quae ad bonum Ecclesiae et ad pacem in terris inter homines pro- 
movendam omnino necessaria est. Haec est libertas religiosa, propter quam 
declaratio prior, quae de ea tractatur votum placet meretur. 

LE MEE 
Textus anunexus: 


Quoad ipsum schema firmandum pauca loquor de fundamento tbeologico 
et biblico libertatis religiosae. 

Temporibus recentioribus libertas religiosa intelligitur in sensu technico 
et iuridico. Conceptus libertatis religiosae evolutus est per experientiam im- 
primis politicam et legalem. Hodie autem affirmatur a communi conscientia 
hominum (saltem bene excultorum et bonae voluntatis) tamquam verum 
et proprie dictum ius humanum et civile. 

Declaratio attendit, ut oportet, ad hunc aspectum iuridicum et civile 
libertatis religiosae. Bene disserit de libertatis religiosae remoto funda- 
mento theologico quod est libertas actus fidei christianae, et, magis in genere, 
libertas omnis decisionis personalis in re religiosa. 

Fortior tamen, uti nobis videtur, evaderet declaratio et scopo huius Con- 
cilii Oecumenici magis accommodata, si fusius adhuc exponeret quomodo li- 
bertas religiosa profundas habeat radices in ipso Evangelio et cur Ecclesia 
in suis lineis puris in Evangelio depicta libertatem religiosam postulet. 

Libertas religiosa e sola Sacra Scriptura stricte probari nequit. Evidens 
tamen est quod omnis coercitio vel coactio in re religiosa omnino aliena est 
a spirtiu Evangelii Christi. Immo vero, coercitio directe opponitur iis quae 
in Evangelio docentur et modo quo Deus et Pater Domini et Salvatoris No- 
stri, lesu Christi, cum hominibus agere solet. 

Libere enim Deus Filium suum misit in mundum ut homines accipere 
possint Donum Spiritus Sancti quo clament « Abba, Pater ». Spiritus Sanctus, 
ut docuit S. Augustinus, nomen Dozi tamquam proprium sibi habet. Acci- 
pitur hoc Donum per fidem quae est liber assensus et consensus consilio 
Dei salvifico. Neque cogitur ullus homo ab omnipotente Deo ut hoc Donum 
recipiatur. Omnipotens utique est Deus qui, si vellet, rebelles hominum 
voluntates compellere posset. Neque autem compellit neque compellere 
vult. Invitat. Suaviter trahit. Ad ipsam hominis libertatem appellat di- 
cendo: « Sto ad ostium et pulso. $; quis audierit vocem meam et aperuetit 
mihi ianuam, intrabo ad illum et coenabo cum illo et ipse mecum » (Apoc. 
3, 20). Et, ut explicat S. Augustinus, Pater trahit amando, alliciendo, non- 
nisi vim amoris adhibendo. 

Certissime Christus vult omnes in unum congregare... « Ierusalem, Teru- 
salem... quoties volui congregare filios tuos... » (Mz. 23, 37). Semper tamen 
manet in potestate fatali hominis dicere « Nolo! ». Haec est quidem « liber- 
tas pereuntium », ut ait S. Augustinus; sed vera est libertas quam Deus 
Ipse amantissimus et omnipotens non violabit! 

Haec etiam libertas quam Deus pro hominibus vindicat innuitur in 
parabolis quae inveniuntur in Evangelio S. Matthaei de zizaniis inter triticum 
(Mt. 13, 24-30) et de piscibus in sagenis captis (Mz. 13, 47-48). Hae para- 
bolae, quamquam diversis et diversimode applicantur, similiter tamen indi- 
cant iudicium Dei eschatologicum esse et ea quae directe, immediate et 

formaliter relationes bominum cum Deo respiciunt soli Dei iudicio per se 
relinquenda esse. Adhibere violentiam seu coactionem sub specie Dei « bene- 
ficio » seu religionis nefas est. 

Necessitas porro libertatis religiosae innuitur in iis figuris quibus Eccle- 
sia utitur ad exprimendum « quid de se sentiat », e. g.: ex Evangelio ubi 
Ecclesia dicitur « pusillus grex », « fermentum in farina»; e Concilio Va- 
ticano I, ubi Ecclesia dicitur « * signum levatum in nationes " ad se» 
invitans et in verbis quae in hoc Sacrosancto Synodo multoties audivimus 
nempe Ecclesiam esse peregrinantium et pauperum quae solummodo gla- 
dium spirituale Verbi Dei sibi vindicat et, denique, Ecclesiam esse missio- 
nariam sensu profundo, quae luce sua et evangelica illuminat omnes insti- 
tutiones quas homines diversarum nationum et culturae et aetatis ediderunt. 

In verbo, libertas religiosa non modo nihil fert inconveniens spiritui 
Evangelii et naturae Ecclesiae sed pro activitate Evangelizandi et vita Eccle- 
siae reapse supposita est. 

Exinde proponimus: 1) ut prima alinea ita emendetur ut in ea mentio 
fiat de momento declarationis de libertate religiosa non modo pro oecume- 
nismo sed etiam pro Ecclesia ipsa et pro societate hodierna; 

2) ut inter nn. 28 et 29 conficiatur paragraphum, quae lucide indicet 
radices libertatis religiosae in Evangelio Christi. 

Denique enixe rogamus Patres venerabiles ut haec declaratio de liber- 
tate religiosa vestris suffragiis quamprimum commendetur. 

Reliquas observationes emendationesque meas de declaratione secreta- 
riatui tradam. 


[14 


63 
Exc.mus P. D. FRANCISCUS SPANEDDA 


Episcopus Bosanensis 


Ad finem Concilii facilius et plenius assequendum videtur quaestio de 
libertate religiosa duplici documento esse absolvenda. Alterum documentum 
esset « declaratio » proprie dicta, alterum vero esset velut commentarium 
quo mens Concilii explicaretur, vel ad modum prooemii seu praefationis 
vel ad modum « adnexi », iuxta methodum iam propositam pro schemate 
XIII De Ecclesia in mundo buius temporis. 

Haec methodus duplex praebere posset emolumentum: 

1. Declaratio sua brevitate, claritate et solemnitate animos percelleret 
et psychologice responderet magnae expectationi totius mundi. 

2. Prooemium seu adnexum stylo pastorali mentem Concilii explicaret 
ad vitandas aequivocationes in hac re difficillima: et ita satisfactio dari pos- 
set etiam illis Patribus, qui plures pressiorem conceptuum determinationem 
postulant. 

Ratio in duplici documento servanda infra innuitur: 

l. Declaratio haberet caracterem sollemniorem exhibendo directe partem 

ut ita dicam dispositivam et substantialem, quae esset veluti « magna charta 
libertatis religiosae » ab Ecclesia proclamata: servata proportione et chri- 
stiana inspiratione, aliquid simile quoad formam resonaret ac declaratio iu- 
rium ab Organizatione Nationum Unitarum exarata. 

2. Prooemium seu Adnexum latiorem expositionem contineret sub re- 
spectu doctrinali, praesertim circa haec puncta: 

A) Explanatio conceptus libertatis religiosae quae excludat omnem 
speciem subiectivismi et indifferentismi. 

B) Fundamenta genuina et limites libertatis religiosae tum ex ratione 
naturali tum ex divina revelatione. 

C) Explicatio evolutionis quae de hac re habita est in Ecclesia tum 
quoad praxim tum quoad doctrinam secundum regulas continuitatis et pro- 
gressus. Hoc iam invenitur in relatione, sed necessarium videtur quod quae- 
stio pertractetur in ipso documento conciliari. Magni momenti est tum pro 
ipsis catholicis, qui ut plurimum videbunt declarationem de libertate reli- 
giosa ut aliquid novi in Ecclesia, tum sub respectu apologetico pro externis, 
si ostendatur hodiernam positionem Ecclesiae cohaerere substantialiter cum 
principiis doctrinalibus ab ipsa semper praedicatis. 


64 
Exc.mus P. D. OTTO SPUELBECK 


Episcopus Misnensis 


Redactio supradictae declarationis nuper proposita in genere placet. Ad 
singula sequentem animadversionem commissionis Concilii examini subicien- 
dam esse censuimus ratione habita proprii aspectus quem quaestio de liber- 
tate religiosa ex nostris condicionibus socialibus assumit: 

In declaratione non de « religione » tantum agatur sed expresse etiam 
« ideologia » commemoretur. Proin saltem pag. 32, lin. 1 post verbum 
« religionis » inseratur « et ideologiae ». 

Moderatores rei publicae nostrae regionis distinguunt inter religionem 
et ideologiam. Religionem tamquam superstitionem a-scientificam ac anti- 
humanam reiciunt; ideologiam (nempe marxisticam) omnibus civibus tam- 
quam fundamentum verae vitae proponunt eiusque professionem inexorabi- 
liter exigunt. 

Hac in parte valet quod praeclarus relator declarationis alio contextu 
scripsit: « Si sermonem dirigimus ad societatem modernam, debemus uti 
suo modo loquendi ». 

De mandato episcoporum Germaniae orientalis. 


*o ox * 
Ratione habita aspectus et ponderis specialis, quod declarationi de liber- 


tate religiosa in nostris condicionibus socialibus competit, conscientia nostra 
nos urget testari: 

Promulgatio declarationis de libertate religiosa pro regionibus sub re. 
gimine atheistico-marxistico versantibus summopere exoptanda est; e contra 
Ecclesiae grave damnum afferretur, si haec declaratio diminueretur aut 


— adhuc peius — renuntiaretur. 
Quae persuasio nostra disceptatione aulae conciliaris non debilitabatur 
sed confirmabatur, etiam sententiis contra declarationem prolatis — a no- 


bis et aperto animo auditis et cum debita reverentia ponderatis —. 

Liceat argumenta nostra ut responsum ad sententias contrapositas bre- 
viter enumerare: 

1. Consentimus optimae argumentationi venerabilis Patris Hurley! di- 
centis: ex profundiore cognitione relationum inter Ecclesiam et rem publi- 
cam patet, libertatem religiosam ad sanam evolutionem humanitatis requiri 
eamque a Deo non solum hominibus in plenitudine revelationis iam con- 
firmatis concedi sed omnibus sincero animo veritatem quaerentibus donari 
etiamsi non pauci adhuc in umbris veritatis peregrinentur. 

Proin doctrinam de libertate religiosa uti in declaratione proponitur, 
agnoscendam esse profitemur. 

2. Revocamus in memoriam: idem argumentum philosophicum, quod a 
nonnullis Patribus contra doctrinam de libertate religiosa citabatur, a mo- 
deratoribus rei publicae nostrarum regionum in damnum Ecclesiae profer- 
tur. Qui moderatores agnoscunt illud argumentum: « Errori non competit 
jus contra veritatem »; sed tunc ex hoc argumento deducunt ius ad suppres- 
sionem religionis, ratiocinando: Omnis superstitio, in primis religio chri- 
stiana, caret fundamento scientiae, immo est contra scientiam. Ideologia 
marxistica autem gaudet fundamento scientiae, immo est scientia et ideo 
veritas. Idcirco religioni non competit ullum ius, saltem non ad ulteriorem 
eius propagationem. 

Proin in nostris regionibus promulgationem declarationis de libertate 
religiosa summopere exoptandam esse profitemur. 

3. Animadvertimus quod argumentum ex supernaturalitate et unicitate 
Ecclesiae desumptum non probat contra doctrinam de libertate religiosa; 
immo censemus unicitatem Ecclesiae Christi et universalem voluntatem Dei 
salvificam optime cum libertate religiosa — sensu a declaratione explanato — 
concordare. 

Vocatio divina, quae homini iter ad Deum aperit atque praescribit, non 
omnibus hominibus nec eorum communitatibus eodem modo praestatur; 
hoc non obstante in inferiore quoque gradu vera et obliganda vocatio di. 
vina manet. Constat nempe ex Sacra Scriptura talem vocationem hominibus 
in decursu historiae humanae, in quantum praeparatio salutifera ad myste- 
rium incarnationis erat, a Deo ipso lente sed constanter et claritate et pro- 
funditate auctam esse. Constat insuper ex doctrina Ecclesiae? eandem voca- 


! [nterventus in Aula Concilii die 25 mensis septembris a.c. 
2 . . * 
Confer schema de Ecclesia, n. 16 et animadversionem F. 

tionem divinam adhuc hodie diverso gradu a Deo assignari hominibus: 
ilis, qui sine merito ipsis proprio membra Ecclesiae aestimantur; illis, 
qui sine culpa ipsis propria minore gradu cum Ecclesia coniunguntur; illis, 
qui nonnisi ad Ecclesiam ordinati dicuntur, quamvis ipsi quoque a volun- 
tate Dei salvifica non excluduntur. 

Persuasiones omnium hominum eorumque communitatum respiciantur 
oportet, non in quantum errores includunt sed in quantum bona germina 
continent. Diversa vocatione divina perdurante et singulis hominibus et 
communitatibus eorum religiosis verum ius competit ad exercitium religio- 
nis diverso eorum gradu correspondens et quidem Deo interne et externe, 
individualiter et in communi praebendum. 

Proin unicitatem Ecclesiae Christi et universalem voluntatem Dei sal- 
vificam optime cum libertate religiosa concordare profitemur. 

De mandato episcoporum Germaniae Orientalis. 


65 
Exc.qmus P. D. ROBERTUS TRACY 


Episcopus Rubrubaculensis 


Declaratio de libertate religiosa in genere valde placet atque laudibus 
cumulanda est: 

1. Quia libertatem religiosam bene exponit tamquam verum ius, sive 
uniuscuiusque hominis individualis sive variorum coetuum religiosorum in 
sociali unione hominum existentium — ius quod recte correspondet obli- 
gationi colendi Deum obsecundandique voluntati eius quam homines, se- 
cundum diversas eorum capacitates conditionesque, dictamine conscientiae 
rectae percipiunt (cf. par. 26 et 29). 

2. Quia talis libertas religiosa iuste dicitur exerceri posse non tantum 
privatim, sed etiam publice, non tantum interne, sed etiam externe (cf. par. 26, 
linn. 9-12, et par. 29, linn. 21-22, simulque par. 30, linn. 14-18); immo, 
iuste defenditur atque vindicatur ius singulorum hominum et coetuum reli- 
giosa ad testanda, profitenda, annuntianda, exponenda, atque propaganda 
coram aliis hominibus postulata seu rationes propriae religionis, mediis ho- 
nestis semper adhibitis (cf. par. 29, pag. 31, linn. 21-28; par. 30, pag. 32, 
linn. 38 ss.) Tale ius agnoscere non est idem ac ipsi errori qua tali et 
propter seipsum concedere ius sese spargendi, nec denegare Ecclesiae man- 
datum divinum unice speciale ad Evangelium et Regnum Dei hominibus an- 
nuntiandum; potius est simpliciter agnoscere ius unicuique homini vel 
coetui rectae bonaeque conscientiae consentaneum ac naturae sociali homi- 
num correspondens, fidem et religionem suam, quae saltem naturaliter et 
substantialiter bona sunt, aliis hominibus aperte confitendi ac communicandi 
ut auditores, si volunt, bono atque religioso affectu moti, proximius ad Deum 
colendum alliciantur atque accedant. 

3. Quia clare denegat Statui omnem competentiam directam ad diiudi- 
candum de rebus religiosis vel ad seligendum inter varias religiones ad de- 
trimentum membrorum unius alteriusve (cf. par. 29, pag. 31, lin. 41 ad 
pag. 32, lin. 8; par. 30, pag. 33, linn. 4-7), dum eodem tempore eidem 
inculcat obligationem qua adstringitur illam atmosphaeram conditionemque 
fovendi in vita societatis, qua vigente, omnes exercitium iuris ad libertatem 
religiosam plenius et facilius in actum deducere possint (cf. par. 29, pag. 32, 
linn. 9-13; par. 30, pag. 33, linn. 7-10). 


66 
Exc.wmus P. D. IOSEPH VAIRO 


Episcopus Gravinensis et Montis Pelusiü 


Propositum, quod haec conciliaris declaratio persequitur est sane lau- 
dandum. Cum enim in sat multis et amplis territoriis libertas religiosa op- 
primatur, peropportunum est Sacrum Concilium altius proclamare ius ho- 
minis nativum libere profitendi religionem atque instantius postulare ut hoc 
ius in humana societate agnoscatur ac suam habeat iuridicam tuitionem. 

Textum tamen schematis, qui ex pluribus capitibus laborare mihi videtur, 
emendandum ac perficiendum esse puto. 

1. Cum libertas religiosa sit ius hominis nativum, semper et ubique 
validum, considerandum est in se ipso priusquam in historicis nostri tempo- 
ris rerum adiunctis. 

Ad rem adfirmanda est indissolubilis connexio in eadem persona humana 
iuris cum officio. Quodlibet authenticum ius non est censendum sicuti privi- 
legium, sed ut concreta et plena possibilitas suum cuiusque officium rite 
adimplendi. 

Officium igitur est fundamentum, ratio et mensura iuris. 

Qua re libertas religiosa exhiberi debet ut ius quo homo suum funda- 
mentale officium implere possit, ad Deum tamquam ad ultimum finem scien- 
ter ac libere tendens. 

Quod officium, iuris libertatis religiosae fundamentum et ratio, est quo- 
que eiusdem iuris mensura ac eius limites intrinsece et in ordine obiectivo 
designat. Ne declaratio placitis liberalismi videatur indulgere, clare innote- 
scere debet libertatem non esse valorem absolutum sed tantum essentialem 
condicionem ut homo suum bonum consequatur et sui ipsius perfectionem 
adipiscatur. 

2. In hominum historica consortione, ut integra servetur concreta et 
plena possibilitas, qua persona humana scienter et libere ad Deum tendat, 
ordo civitatis iuridicus, qua vita consociata regitur, provideat oportet ne 
persona humana ab extrinseco impediatur quominus suum religiosum offi- 
cium adimpleat neve ad idem officium adimplendum vi adigatur. 

Cum vero psychologica humana libertas deficere possit et de facto 

quandoque deficiat, quosdam defectus, errores et peccata, quae forte cum 
juridica tuitione humanae libertatis connectantur, ordo civitatis iuridicus 
permittat necesse est, semper prae oculis habito bono societatis communi, 
quod est vitae consociatae criterium normativum. 

3. Non placet ratio a conscientia invincibiliter erranti petita, quia nec 
sufficiens nec necessaria ratio est. 

Non est ratio sufficiens, nam ex una parte non est ratio ultima; ratio 
vi cuius conscientia invincibiliter errans sequenda a subiecto est et digna 
quae ab aliis observetur est ipse ordo moralis obiectivus, qui haec praecipit; 
ex altera autem parte non valet ad probandam iuridicam tuitionem libertatis 
religiosae hominis quoque peccantis, quae proinde in casu neganda esset. 

Non est ratio necessaria, quia, ut supra memoravi, tuitio iuridica liber- 
tatis, quae est conditio essentialis ut actus religiosus sit plene humanus, se- 
cumfert permissionem iuridicam non autem moralem erroris et peccati, 
boni communis exigentiis attentis et limitibus observatis. 

4. Sedulo distinguendum est fundamentum libertatis Ecclesiae Christi a 
fundamento libertatis aliorum coetuum religiosorum. Hi enim, posita ho- 
minis natura sociali, ex libera voluntate personarum constituuntur — ut in 
schemate dicitur —; Ecclesia autem Christi, divina institutione constituta, 
est societas originaria et in suo ordine suprema, cuius libertas innititur man- 
dato ipsi Ecclesiae a Divino Fundatori commisso docendi regendi et sanctifi- 
candi: « Data est mihi omnis potestas in caelo et in terra, euntes ergo do- 
cete omnes gentes; baptizantes eos in nomine Patris et Fili et Spiritus 
Sancti: docentes eos servare omnia quaecumque mandavi vobis » (Mtf. 28, 
18-20). Conscientia quam Ecclesia de se habet referri necesse est ad con- 
scientiam ipsius Christi. Ecclesia suum mandatum exsequitur in variis di- 
versorum temporum ac locorum adiunctis, testimonium semper perhibens 
veritati, sive persecutionem patiens, sive libere docens, sive civiles institu- 
tiones christiano spiritu imbuens; attamen conscientiae sui divini iuris renun- 
clare nequit. 

5. Aequa libertas, attento bono societatis communi, omnibus coetibus 
religiosis in ordine Civitatis iuridico agnoscenda est, quin tamen necessario 
aequalitas iuridica adstruatur. 

Cavendum semper est ne in re religiosa coactio adhibeatur, neve ob 
professionem religiosam civilis discriminatio hominum oriatur, neve religio 
insttumentum auctoritatis politicae evadat; tamen in dubium non est re- 
vocandum quin Christi Ecclesia docendo ac agendo suum influxum in 
leges Civitatis iustas ferendas ac praesertim in iuvenes etiam in publicis 
scholis catholice educandos exercere legitime ac fructuose valeat. 

67 
Exc.mus P. D. IOANNES WHEALON 


Episcopus tit. Andrapenus, aux. Clevelandensis 


Propter invitationem ut interventiones faciamus, has suggestiones com- 
missioni nostrae exprimo: 
1. Melius esset si declaratio in duabus partibus praesentaretur: 

Pars prima. Declaratio ipsa de libertate religiosa, vocabulis simplici- 
bus et conceptibus claris expressa, sine explanationibus vel argumentis, et 
omnibus hominibus intelligibilis. Haec declaratio, puto, debet esse certe 
legalis vel philosophica, similis in spiritu et verbo Litteris Encyclicis Pacem 
in Terris. 

Pars secunda. Habeatur exhortatio pastoralis — ad catholicos, ad gu- 
bernatores, ad omnes homines. In hac parte dicitur Ecclesiam catholicam 
esse veram religionem, et omnes homines habere obligationem errorem vi- 
tandi et veritatem amplexandi. 

2. Fundamentum libertatis religionis invenitur, meo iudicio, in libera 
voluntate hominis, homini a Deo data. Verba in schemate de vocatione di- 
vina pro me quaestionem confundunt. 


68 
Exc.wus P. D. BENEDICTUS ZORZI 


Episcopus Caxiensis 


Secretariae generali Sacrosancti Concilii Oecumenici Vaticani II prae- 
sentem animadversionem circa declarationem priorem 4e libertate religiosa 
humiliter trado. 

Secundum meum iudicium mihi videtur in praefata declaratione, quae 
omnino necessaria est et mihi satis placet, non satis adesse distinctio no- 
strae religionis (verae) a ceteris coetibus religiosis ut v. g. in pag. 32 sub 
n. 30, linn. 38 ss. 

Proinde humiliter propono ut in lucem melius ponatur differentia quae 
necessario inest inter veram religionem et ceteros coetus religiosos ne con- 
fusio magna oriatur, praesertim inter catholicos rudiores et simpliciores. 


69 
QUIDAM EPISCOPI INSULAE MADAGASCAR 


N. 26, linn. 9-12: ad claritatem iuvat distinguere duplicem aspectum 
libertatis religiosae: 1. libertas intrinseca actus religiosi ut sit plene huma- 
nus et vere personalis; 2. libertas religionis exercendae in societate, sicut 
requirit dimensio socialis vitae hominis. Utile etiam est iam in hoc numero 

asserere hanc libertatem existere quoad veritatem revelatam. Unde propo- 
nitur sequens redactio linn. 9-12: « ..in re religiosa sequatur. Inde exori- 
tur: 1. ius ad libertatem assensus religiosi, ita ut homines religioni, etiam 
revelatae, adhaereant non ex coactione externa, sed secundum dictamen 
suae conscientiae; 2. ius ad libertatem religionis exercendae in societate, vi 
cuius homines religionem suam privatim et publice exercere valent nec ulla 
coactione ab ea exercenda prohiberi possunt ». 

N. 26, linn. 12-15: sunt qui dicant educationem religiosam et promo- 
tionem conditionum socialium quae religioni sint consentaneae libertatem 
laedere, saltem in pueris. Ideo opportunum videtur explicite affirmare veram 
doctrinam de hac re; unde sequens redactio proponitur: « Adiumenta ex- 
terna quae per praedicationem, educationem et conditiones sociales praeben- 
tur, non tantum libertati religiosae non opponuntur, sed etiam necessaria 
sunt ut omnes, vel singillatim vel in coetibus religiosis coniuncti, vocationi 
divinae libere et integre respondere possint. Unicuique autem homini per- 
tinet ut influxus illos externos in vita sua libera et personali assimilet ». 


[Subscripserunt] Ad. Messmer, év. d'Ambanja; M. Canonne, év. de Tulear; 
Martinez Angelo, év. de Tsiroanomandidy; Alph. Fresnel, év. de Fort Dauphin; 
C. Chilouet, év. de Farafangana; G. Ramanantoanina, arch. de Fianarantsoa; Jos. 
Zimmermann, év. de Morombo; J. David, év. de Majunga; C. Rolland, év. d'Antsi- 
rabe; J. Wolff, arch. de Diego-Suarez; J. Puset, év. de Tamatave; F. Thoyer, arch. 


tit. Odesso. 
*xo*Xx Xx 


N. 29, pag. 31, lin. 19. Quod schema affirmat de iure conscientiae er- 
roneae exaggeratum et falsum videtur. Etenim: 

1. Contradictoria affirmantur. Ex una parte tenetur quod « nullus 
homo nec ulla humana potestas ius habet inducendi (eum qui falso inter- 
pretatur obligationem suam religiosam) ad operandum contra suae conscien- 
tiae dictamen » — ex altera parte declaratur rectores civitatis obstare 
oportere manifestationibus sensus religiosi quae dignitati personae et iuri- 
bus aliorum nocent. Sed tales manifestationes sensus religiosi prohibendo, 
rectores civitatis inducere possunt eos qui errant ad quid oppositum dicta- 
mini suae conscientiae. 

Contradictio non tollitur per hoc quod gubernantes prohibere tantum 
debent usus perversos, non vero inducere ad positive operandum contra 
dictamen conscientiae. Etenim prohibitio iam infert oppositionem dictamini 
conscientiae, et hoc tantum importat. Immo perversi usus possunt esse actus 
negativij v. g. non curare infirmos. Tales usus prohibendo, gubernantes 
ad positive operandum contra dictamen conscientiae inducerent. 

2. Immerito eadem omnino vis absoluta tribuitur praescriptioni con- 
scientiae erroneae ac praescriptionibus conscientiae verae, non tantum re- 
spectu subiecti qui ignorat se errare, sed etiam respectu aliorum. Non enim 
conscientia fons primarius et independens est obligationis moralis et reli- 
giosae, sed tantum promulgat exigentias naturae. Itaque praescriptiones eius 


152 ACTA CONC. VATICANI II — PERIODUS III 


in tantum vim imperativam habent, in quantum exprimunt leges naturae. 

3. Revera, assensus in veritatem sub lumine propriae conscientiae fieri 
debet. Et qui oboedit dictamini suae conscientiae, etiamsi erronea est, vo- 
luntate quidem ducitur Deo oboediendi, ideoque rectitudinem subiectivam 
servat. Exinde tamen id tantum sequitur quod non licet Pac sola ratione 
quod errat illum inducere ad id quod suae conscientiae dictamini opponitur. 
Unde modificationem linn. 16-20 proponitur ut sequitur: Si quis igitur, 
quamvis conatus sit recte videre quid Deus in concreto ab ipso petat, in 
erroneam interpretationem incidat, nullus homo nec ulla humana potestas 
ius habet illum, Pac sola ratione quod errat, inducendi ad id quod opponitur 


suae conscientiae dictamini. 


[ Subscripserunt] Ad. Messmer, év. d'Ambanja; M. Canonne, év. de Tulear; 
Jos. Zimmermann, év. de Morombe; C. Rolland, év. d'Antsirabe; Alph. Fresnel, 


év. de Fort Dauphin. 

ANIMADVERSIONES SCRIPTO EXHIBITAE 
QUOAD SCHEMA DE PASTORALI EPISCOPORUM MUNERE 
IN ECCLESIA 


ANTE PERIODUM III 


1 
EM.Mus P. D. PAULUS M. cagp. RICHAUD 


Archiepiscopus Burdigalensis 


Huius schematis principia generalia sunt optima. Attamen nimis praestantes 
quaestiones servantur ad revisionem Codicis Iuris Canonici. Si Patres regulas 
firmas non dant in materiis maximi momenti, numquam Commissio postconcilia- 
ris habebit auctoritatem necessariam ad statuendum. 

Sic de libertate quae tandem debet relinqui episcopo, pro iusta causa inter 
plures legitime enuntiatas, ad mutationem parochorum libertas procedendi, sane 
non arbitrario modo quia simplex recursus ad archiepiscopum possibilis esset, et 
ad quemdam alium archiepiscopum, determinatum ut in causis matrimonialibus, 
de aliquo archiepiscopo. 

Consultatio aliorum sacerdotum etiam in Synodo electorum est methodus 
imprudens et anarchica. 

Seriose considerandum est quod minutio fervoris inter parochos venit ab 
institutione, olim historice adprobata, sed hodie perniciosa beneficiorum et sta- 
bilitatis in officiis et functionibus. Sic parochia est pro parocho et non sacerdos 
pro parochia. Si non est plena reformatio in hoc puncto, non est utile loquendi 
de zeli renovatione in clero, de abnegatione et paupertate inter sacerdotes. 

Exoptandum est valde ut determinentur materiae de quibus conferentiae epi- 
scopales possent statuere sine recursu ad Apostolicam Sedem: 

1. de usu linguae vernaculae in liturgia saltem post determinationem fac- 
tam ab aliquibus episcopis a Sancta Sede adprobatis; 

2. de regimine et dispositione studiorum in seminariis; 

3. de exercitio Actionis Catholicae atque apostolatus laicorum. 

Dolendum est in isto schemate, nihil dictum de archiepiscopis et de faculta- 
tibus quae possint illis tribui ut vitetur centralisationis periculum. 

2 
EM.Mus P. D. IOSEPH cann». SIRI 


Archiepiscopus lanuensis 


N. 3, pag. 5, linn. 21-24. Quod affirmatur probari nequit certo, nisi agatur 
de Concilio Oecumenico. Ergo dolendum est, quia non est conveniens affirmare 
propositiones quae certae non sunt. Cum certitudine scimus de Concilio Oecume- 
nico, sed quaestio fieri posset adhuc utrum Concilium Oecumenicum sit iuris 
divini an iuris ecclesiastici. Ergo ne ultra progrediamur. 

Bene deinde attendatur: haec propositio potest afferre divisiones et confu- 
siones in Ecclesia, vel saltem easdem faciliores reddere. 

N. 5, pag. 7 integrum textum considerando. Consilium huiusmodi potest esse 
limitatio libertatis et ideo plenitudinis potestatis in Primatu Romani Pontificis, 
saltem quia appareret extra iuridicum ordinem Pontifex qui eo consilio non 
utatur. 

Evolutio huiusmodi Consilii, potest anxietates afferre Ecclesiae. 

De hac re, ob reverentiam primatus Summi Pontificis, ne agat Concilium. 

Iam adest Sacrum Cardinalium Collegium et male sonat instituti iteratio. 

Nn. 9-10 integri. Cum Curia Romana sit instrumentum personale Summi 
Pontificis, Ipse agat pro sua conscientia. Non cohaeret cum reverentia debita 
Summo Pontifici de hac re agere in solemni documento conciliari. Haec materia 
Pontifici est remittenda et ideo non hic pertractanda. Scripta manent et scripta 
huiusmodi possunt gignere difficultates libertati Summi Pontificis. 


3 
Rzv.Mus P. D. IACOBUS ALBERIONE 


Superior generalis Piae Soc. a S. Paulo apostolo 


Pag. 7, n. 4, lin. 6. Tollerem verba: «vi consecrationis » ad vitandam 
quaestionem disputatam an episcopi « vi consecrationis » habeant non solum po- 
testatem ordinis sed et potestatem iurisdictionis. Si hoc admittitur inconveniens 
exurgeret alicuius episcopi qui haberet iurisdictionem in Ecclesiam universalem 
et non in Ecclesiam particularem. Immo ipsi episcopi auxiliares (cf. nn. 23 et 24 
schematis) iurisdictionem recipiunt vel a Pontifice vel ab episcopo residentiali (non 
vi consecrationis); Immo sede episcopali vacante, munus dioecesim regendi per- 
tinere potest ad vicarium generalem etiamsi episcopus non sit et non ad episco- 
pos auxiliares. Sunt consectaria quae non bene congruunt cum verbis allatis « vi 
consecrationis ». 

N. 5. Tollerem; agitur enim de re quae pendet exclusive a Summo Pontifice. 
Hoc desiderium melius exprimi potest alio modo quam in textu decreti. 

Pag. 9, nn. 9 et 10. Omitterem omnia quae dicuntur his numeris. Summus 
Pontifex enim suam Curiam sibi constituit, reformat, instaurat, renovat prouti 
vult. Mihi videtur in hac re plenam libertatem relinquendam esse Summo Pon- 
tifici. 

Pag. 19, n. 32, lin. 7, loco: «sub sacrorum praesulum auctoritate », dice- 
rem: «sub sacrorum praesulum et suorum superiorum religiosorum auctoritate 
et vigilantia ». 


4 
Exc.mus P. D. GARABED AMADOUNI 
Episcopus tit. Amatbusius in Cypro 


Chapitre I, art. 5, Pars I. Cet article 5, qui traite du « Conseil Central Univer- 
sel » ou « Consilium Centrale » en aide du Souverain Pontife, est exprimé sous 
la forme d'un vceeu des Péres Conciliaires: « magnopere exoptant ». La táche pour 
réaliser ce veeu est confiée au Souverain Pontife lui-méme: « modis tamen et 
rationibus opportune statuendis, etiam, si eidem S. Pontifici placuerit, in Coetum 
seu Consilium quoddam convenientes ». D'ailleurs il ne pouvait pas étre autre- 
ment. 

Nous n'avons pas à objecter ni contre la conception de ce voeu ni contre 
le ton modéré de sa formulation. Ce qui nous parait inconvenant et anormal, est 
de l'avoir placé parmi les Décrets du Concile lorsqu'il n'est qu'un simple désir 
ou veu du corps des Péres, adressé à son Chef supréme. Il est susceptible de 
ne pas étre approuvé, donc il pourrait étre frustré complétement. 

Dans le cas oà il va mériter l'agrément de S. S. le Pape Paul VI, il n'y aura 
plus de raison de le garder sous forme d'un vceu, sous la formule conditionnelle. 

Quant à la substance de ce veu qui présente le noyeau de cet article 5, je me 
demande si un « Consilium Centrale » pourrait-étre institutionnalisé par le Concile 
CEcuménique, méme dans l'hypothése favorable de lapprobation pontificale? Son 
róle étant, dans l'hypothése, au-dessus des Sacrées Congrégations Romaines, au 
niveau de l'autorité Primatiale du Pape, souveraine, pleine, immédiate; méme 
aprés sa création, l'usage en restera toujours sous la dépendance du bon vouloir 
des Souverains Pontifes qui s'en serviront à leur gré; lorsqu'ils en  éprouveront 
le besoin et l'opportunité. 

Car, à la différence des Conciles CEcuméniques qui sont des assises extraor- 
dinaires, ce « Consilium Centrale », par sa nature méme est congu comme un 
Organe Ordinaire de consultation. Sa présence peut étre utile, mais peut-elle aussi 
géner l'absolue liberté de l'autorité supréme. Son róle ne dépassant pas méme 
celui d'un organe consultatif, i] n'en reste pas moins un organe de regard sur 
l'exercice du Primatus. I1 aura un peu le caractére d'un Cozseil Permanent Pon- 
Hfcal Et l'on peut s'imaginer un Successeur de St Pierre qui n'en veuille se 
servir. Alors il deviendra une structure superflue. 

Pour toutes ces considérations, au lieu de Conseil Central, ne seraitil pas 
plus efficace l'apport de l'Episcopat Catholique dans le gouvernement central de 
l'Eglise, s'il choisissait et mandatait ou présentait de son sein des membres auprés 
des SS. Congrégations Romaines. Ces mandataires auraient tous les droits propres 
aux Cardinaux-Membres des Congrégations Romaines. Là ils jouiraient de la voix 
délibératrice égale à celle des Cardinaux. Ces Organes du St-Siége seraient ainsi 
mieux structurés, ayant aussi l'apport des évéques résidentiels. La nouvelle ordina- 
tion de la Curie Romaine, projetée dans l'art. 9 de ce chapitre, serait réalisée. 

Nous nous permettons de soumettre ces considérations au jugement des Péres 
conciliaires. 

P 
Exc.uus P. D. ALOISIUS CAROLUS BORROMEO 


Episcopus Pisauriensis 


Infrascriptus episcopus, Aloysius Carolus Borromeo, Ordinarius dioecesis Pi- 
sauriensis in Italia, in schema decreti de pastorali episcoporum munere in Ecclesia 
has emendationes inducendas proponit: 

1l. N. 2, pag. 5, lin. 8, post verbum « plena» adderem verbum « imme- 
diata » vel « directa ». 

2. N. 3, pag. 6, lin. 6, cum episcoporum munus censeam non determinabile 
ab Ecclesia sed iam determinatum a Christo, verbis « pressius determinare » verba 
sufficienda existimo: « melius declarare » vel « clarius proponere ». 

3. N. 4, pag. 7, lin. 11, loco verbi « unitam » ratione latinitatis « concordem » 
dicerem. 

4. N. 5, pag. 7, lin. 14, verbum « praesidii » expungerem, cum nimis dicere 
videatur. 

5. N. 5, pag. 7, lin. 17, cum opportunum videatur a quo vel a quibus modi 
et rationes sint statuenda, loco verbi « opportune statuendis » dicerem « a Sancta 
Sede statuendis ». 

6. N. 8, pag. 8, lin. 27, ad innuendum quod auctoritas Summi Pontificis potest 
causas sibi reservare, eas a iurisdictione ordinaria episcoporum subtrahendo tan- 
tum boni communis causa, post verbum « reservandi » adderem « quas commune 
bonum postulet ». 

7. N. 8, pag. 8, lin. 29, post verba «in casu particulari » addendum puto 
« et ad tempus ». 

8. N. 8, pag. 8, lin. 30, ratione latinitatis verbum « solet » in « soleat » im- 
mutarem. 

9. N. 10, pag. 9, lin. 15, sermo est de « Catholicae Ecclesiae officia seu or- 
gana centralia » contradicendo iis quae rectius dicta sunt in eadem pagina sub 
n. 9, in quo eadem organa et officia dicuntur organa et officia Summi Pontificis, 
quae illius nomine et auctoritate agunt. 

10. N. 12, pag. 10, linn. 23-25 et pag. 11, lin. 3, verba « ostendant, indigi- 
tent, exponant » minime placent; quia episcopi ius et officium est non tantum 
veritatem exponendi more accademico, sed auctoritative imponendi et assensum 
exigendi. Eorum loco, ergo, verbum « docere » repeterem. 

11. N. 19, pag. 13, lin. 24, cum nulla alia competens auctoritas detur in 
casu praeter Romanum Pontificem, de eo expressam mentionem faciendam puto. 
Dicerem ergo: Summus autem Pontifex, si illam acceptavetit... 

12. N. 24, pag. 16, linn. 24 et 25, loco verbi « mutuo se consulere ne omit- 
tant» dicendum puto: « Coadiutus nonnisi audito coadiutore agat; coadiutor 
vero de consensu tantum coadiuti, nisi speciali facultate praeditus sit ». 


6 


Exc.wus P. D. LEOPOLDUS BRELLINGER 
Episcopus Chimscienensis 


Placent sequentia. Affirmatio vel reaffirmatio episcopale munus conferri per 
sacrum ordinem, consecrationem episcopalem, pag. 5, n. 3. 

Collegialitas, pag. 7, nn. 4 et 6, pag. 5, n. 3, pag. 24. 
Consilium Centrale ad latus Summi Pontificis, pag. 7, n. 5, pag. 34 et 35. 
Conferentiae episcoporum pag. 15, 21, 22, 42. Simulque placeret conferre 


omnibus episcopis ius ad votum deliberativum, pag. 23, lin. 13. 
Mutatio termini « sacerdos saecularis » in terminum « sacerdos dioecesanus », 


«clerus dioecesanus », pag. 17, n. 26. 
Cooperatio religiosorum in cura animarum, pag. 19, 21, 22, 42. 


7 
Exc.mus P. D. DOMINICUS LUCAS CAPOZI 


Archiepiscopus Taeiuenensis 


1. In cap. I, art. 5 de coetu seu Consilio Centrali non placet. In Ecclesia 
non sunt multiplicanda entia sine necessitate. Ceterum tale Consilium est et super- 
fluum, et periculosum, et iniuriosum Supremae Auctoritati. Sufficiat Collegium 
S. R. E. Cardinalium, quod Collegium, si videatur SS. Domino, perficiatur, et 
saepius Romam convenire iubeatur. Dixi perficiatur, ita quidem ut numerus 
Cardinalium sufficienter repraesentet omnes populos et nationes, et ritus. E. g. 
patriarchae orientales — et etiam latinorum Hierosolymitanus — opportune in 
Collegium Cardinalium cooptentur. Nonne maxima pars Cardinalium sunt epi- 
scopi residentiales? Nonne ipsi dignius, sapientius, voces aliorum episcoporum 
audire et exponere valent? Ceterum Romanus Pontifex semper potest alios quos- 
cumque Episcopos, si placet, audire sine novo coetu. 

2. Item, in cap. I, art. 10 deleatur quia superfluus. Sufficiant ea quae ha- 
bentur in art. 9. Non sunt ligandae manus Summi Pontificis. Et non est nostrum 


docere Petrum. 
8 


Exc.mus P. D. ALFREDUS CAVAGNA 
Episcopus tit. Tianus 


Art. 5, pag. 7. Mihi liceat suspensionem seu interruptionem textus commen- 
dare ad lin. 17, post verba « opportune statuendis ». 

Nam, si iam antea constat quod res Romano Pontifici « placet », tunc super- 
flua essent verba « si eidem Summo Pontifici placuerit ». 

Si autem voluntas Summi Pontificis ignoratur, textus conciliaris sine hoc 
inciso disponatur; omnis enim textus conciliaris probari debet non ab episcopis 
tantum, sed et a Romano Pontifice. 

Art. 9, pag. 9. Eadem incongruentia, de qua supra, habetur etiam in altera 
parte art. 9, lin. 6, quae incipit verbis « Exoptant autem ». 

Art. 10, pag. 9. Idem de quo supra. In textu definitivo sufficeret affirmare 
Curiam Romanam aptius aptandam esse hodiernis Ecclesiae necessitatibus, et simul 
declarare quod instituendus est « Coetus seu Consilium episcoporum diversarum 
orbis regionum ». Ipsa munerum distributio, sicut etiam relationes inter « Coetum 
episcoporum » et cetera Ecclesiae dicasteria, practicis normis per « Mandatum 
generale » promulgandis temperabuntur, uti habetur in art. 42, pag. 25. 

À proposito di quanto à detto nel Prooemium n. 3 e al capo I, n. 5, ci sia 
consentito osservare quanto già si é indicato a proposito dello schema de Ecclesia 
e quindi a proposito di dottrine che non hanno ancora acquistato un consenso 
universale. 

Sarebbe preferibile al Concilio limitarsi a quanto universalmente & accettato 
dalla Chiesa e a proposito di nuove definizioni sarebbe preferibile attenersi alla 
norma di Papa Giovanni XXIII nel discorso di apertura del Concilio, di astenersi 
cioé dal proclamare nuovi dogmi, come d'altronde anche lo schema de Ecclesia 
nel capitolo della B. Vergine al n. 52 di pag. 198 ha saggiamente dichiarato. 

Exc.wus P. D. IOSEPH PHILIPPUS COLAGO 
Episcopus $. Iacobi Capitis Viridis 


Attente perlecto schemate decreti de pastorali munere episcoporum in Ec- 
clesia, haec quae sequuntur mihi videntur observanda: 

1. Cap. I, I, 4. Secunda paragraphus ita mutetur: « Eandem potestatem 
collegialem exercent episcopi etiam per orbem dispersi, quotiescumque inter se 
et cum Romano Pontifice consentientes idem docent vel decernunt ». 

2. Cap. II, III, 28. In lin. 18 addatur: pueros et iuvenes magna sollicitudine 
amplectentur. 

3. Cap. II, III, 33, 3). In lin. 22 supprimatur verbum « potissimum » (li- 
mites exemptionis in quantum possibile clare determinari debent, ne ex fluctua- 
tione verborum oriantur diversae interpretationes et conflictus). 

4. Cap. II, III, 33, 4). In lin. 34 post verba « ad varia apostolatus opera » 
addatur « et associationes »; inter verbum « associationes » et « necnon » pona- 
tur: «ad cuiuslibet generis quaestuationes pecuniae ». 


10 
Exc.mus P. D. IOANNES E. CRAWFORD 


Episcopus tit. Caffenus, vic. ap. Insularum Salomonicarum Occidentalium 


Schema placet. Attamen, aliquid dicere debet de seligendis candidatis pro 
episcopatu — re maximi momenti. Modi, pro obtinendis nominibus candidato- 
rum, hodiernis temporibus in vigore, non adaequate provident de consulendo 
clero religioso ad obtinenda nomina sacerdotum dignorum ad episcopatum. 

Una, sed non sola, via ad hunc defectum tollendum esset: S. Congregatio- 
nem requirere ut superiores maiores religionum, simili modo ac episcopi, nomina 
eorum, quos dignos existimant ad episcopatum, certis temporibus submittant 
(forsitan alius, et melior, modus pro obtinendis nominibus commissioni placeret). 

Ratio huius submissionis est: quia, in aliquibus regionibus, religiosi, quamvis 
dignissimi, numquam vel fere numquam ad episcopatum elevantur — nisi sit 
d de nominatione episcopi pro dioecesi missionaria alicui instituto religioso 
concredita. 

11 
Exc.Mus P. D. PHILIPPUS A IESU CUETO GONZÁLEZ 


Episcopus Tlalnepantlanus 


N. 22 non placet ut iacet. Non esset in bonum animarum conferentiis episco- 
palibus, ius tribuere immutationes, innovationes, etc. dioecesium Apostolicae Sedi 
proponendi. Utilitas enim personalis, mentalitas peculiaris necnon et praeiudicia 
essent certe obstaculum ut res serene et aeque ab ipsis perpendatur quorum dioe- 
ceses essent innovandae. Idem esset ac parochis ius tribuere eorum paroeciarum 
immutationes proponendi. 

Relinquatur uni Sanctae Sedi hoc ius, auditis episcopis quorum interest, et, si 
placet, etiam conferentiis episcopalibus proponere liceat. 


12 
Exc.Mus P. D. CAROLUS DE PROVENCHERES 


Archiepiscopus Aquensis in Gallia 


Schema placet. Aliquos modos vel animadversiones propono. 

Pag. 10, lin. 12. Quid intelligendum verbis « quae non sunt ex ovili Chri- 
sti »? Utrum sic «fratres separati » comprehendantur et tunc mutanda est peri- 
cope, cum dicere ab episcopo satagendum esse ut Christo fratres separatos lucri- 
faciat, sit difficillimum. Expediat tamen in memoriam revocari episcopo omnes 
in dioeceseos territorio degentes, sive christianos, sive non, ipsimet esse in Domino 
commendatos. Quod quidem parochis indicitur pag. 18, lin. 1. 

Pag. 11, lin. 5. Post « populorum » addere «et stirpium ». 

Pag. 12, lin. 23. Post «spiritualium » addere « pastoralium ». 

Pag. 13, lin. 16. « Nomades »: sic in nota 14, pag. 27, definiuntur ut accu- 
ratione dicta indigeant. Eorum enim multae sunt categoriae quae, in utraque 
definitione non comprehendantur; velut pastores, nautae, circitores, technici opi- 
fices peritissimi... Nomadum definitio quos « tziganes », « gitans » vocant cultu- 
ram cultumque vitae eorum spiritualem parvi facit. 

Linn. 17-18. Nota 15 (pag. 27) rationem non ducit casuum qui, in dies, nu- 
mero augeantur: familiarum v. g. quae, ultima quaque hebdomadis die (week-end) 
domicilium deserunt vel duo iam habent domicilia quorum prius laboribus, alte- 
rum otio destinatum, quod, in futuro, per tres vel quatuor dies protrahi possit. 
Quis tunc illorum fidelium erit proprius parochus? I. C. legislatio circumstantiis 
aptanda est hodiernis. 

Pag. 16, lin. 30. Hic intexendum est comma in nota 17 (pag. 28) propo- 
situm. 

Pag. 18, lin. 28. Post «aetatem » addatur « aliamve gravem causam » ut 
de episcopis dictum est pag. 13, lin. 22. Episcopus enim quandoque debet paro. 
chum non tantum ad alterum officium transferre, sed etiam ipsi dimissionem 
imponere ob aliam causam ac « ingravescentem aetatem »: utputa ob virium defi- 
cientiam, officii gerendi inscitiam periculumve scandali etc. 

Pag. 20, linn. 9-10. Hic loquendi modus, ratione etiam habita eorum quae 
in nota 22 dicta sunt, non sufficientem specificae vocationis respectum ordinum 
seu institutorum habere videtur cum sonet quasi vocatio ila internum quemdam 
pietatis exercitiorum ordinem non autem apostolatus formas respiciat. 

Pag. 20, lin. 12. Inter vitae contemplativae et activae, instituta vitae mixtae 
ignorari videntur. Utrum etiam, vi huiusce textus verborum, sic dicti « Petits 
Fréres de Jésus », ut paroeciae officium assumant, obligari queant? Melior loquendi 
modus in de Ecclesia, pag. 156, linn. 22-29. 

Pag. 20, lin. 34. Sub verbis « varia apostolatus opera» intelligendum sit, 
jus episcopo competere ut omnes scholas, intra dioeceseos limites, inspiciat: I. C. 
enim hodierna legislatio, iuribus episcopi circa religiosorum scholas, limites im- 
ponit exiguiores. 

Pag. 25, n. 42. Non in cap. III, articulus ille habeat locum cum mandatum 
de quo agitur quaestiones aliis in decreti capitulis tangat. 


13 
Exc.qmus P. D. FRANCISCUS FRANIC 


Episcopus Spalatensis et Macarscensis 


1. Humiliter puto in hoc schemate firmius esse affirmandam necessitatem vir- 
tutis evangelicae paupertatis pro episcopis, quam de facto factum est. Caritas enim 
pastoralis, quae forma excellens sanctitatis episcoporum exhibetur, episcopos im- 
pellit, ut a possessione privata omnino abrenuntient atque omnia communia cum 
sua dioecesi habeant. 

Ideo propono; ut in pag. 12, lin. 11, post verba: «et vitae simplicitate » 
addantur verba: « Maxime vero in evangelica paupertate ». Nam Christus Do- 
minus verba de paupertate servanda et de abrenuntiatione omnium quae possi- 
dentur imprimis dixerat suis apostolis eorumque successoribus episcopis, qui 
Magistrum suum in paupertate perfecta, prae omnibus aliis Christi discipulis, 
sequi debent. 

2. Ad pag. 20, lin. 15, propono ut repetatur prohibitio Concilii Tridentini, 
quominus paroeciae conventibus religiosorum « incorporentur » ita, ut episcopi 
plenam potestatem in eorum dioecesibus retinere possint. 

3. Ad pag. 23, lin. 20, exopto, ut addatur sequens (vel similis) propositio: 
« ...quae omnia officia, incluso officio praesidis, per suffragia secreta ad determi- 
natum tempus eligi in ipsis conferentiis episcopalibus et a S. Sede adprobari 
debent ». Ratio est: ut magis tueatur libertas episcoporum et caritas fraterna 
eorum. Nam dantur conferentiae episcopales in quibus praeses nominatus a 
S. Sede semper remanet idem, quod tandem aliquando vertitur ad damnum eccle- 
siae et fraternae caritatis episcoporum eorumque collegialis aequalitatis. Acci- 
dit quoque ut ob quamdam reverentiam erga provectum praesidem in diebus 
suis differatur nominatio iunioris eius successoris, quod vero non evenit absque 
damno pro ecdesia illa particulari. Si autem praevidetur in schemate electio 
ad tempus, tum eiusmodi damna pro Ecclesia eliminabuntur et vitalitati ipsius 
conferentiae episcopalis necnon caritati episcoporum magis consuletur. 

14 
Exc.mus P. D. IOSEPH FELIX GAWLINA 
Arcbiepiscopus tit. Madytensis 


Die 13 martii misi Pont. Commissioni de coordinandis Consilii laboribus, 
quae sequuntur litteras: 

Dulcis memoriae Ioannes Papa XXIII anno 1960 dignatus est studio com- 
missionis « de episcopis et de dioeceseon regimine » quattuor committere quae- 
stiones, quarum una « de emigrantibus » agit cum adnexo commentario: « Me- 
dia apta expendatur quae emigrantibus auxilium praestent ad fidem moresque 
integre servandos ». 

Quaestio haec in ultima redactione commissionis conciliaris ad duo solum- 
modo verba (« uti sunt quamplurimi migrantes ») reducta est quod nec intentioni 
Summi Pontificis nec bono migrantium congruere videtur. 

Thema hoc in commissione praeparatoria pluries et quidem profunde discus- 
sum, elaboratum, emendatum, perfectum est. 

Agitur enim de re maximi momenti iam a Concilio Lateranensi IV, postea 
a S. Pio Pp. X, Pio Pp. XII, Ioanne Pp. XXIII, denique a f. r. Paulo Papa VI 
tractata, cuius apex famosa Constitutio Apostolica Exsul Familia est. 

Ultimis temporibus gravitas quaestionis de qua agitur, deportatione, trans- 
latione gentium, emigratione tam libera quam et coacta etiam aucta imo crescet 
ratione habita sic dicti « mercatus communis », quando nempe migrantes nec 
tesserae (passaporto) nec aliarum indigebunt limitationum. 

Quapropter liceat mihi votum proferre ut serventur in textu conciliari sal- 
tem quae in schemate decreti de cura animarum anno 1963, pag. 31, $ 48 pro- 
posita sunt atque addatur: « Constitutio Apostolica Exsul Familia recognoscatur 
et compleatur ». 

Nunc autem liceat mihi quae sequuntur addenda in n. 18 schematis decreti 
de pastorali episcoporum munere in Ecclesia excellentiae tuae rev.mae trans- 
mittere: 

« N. 18 (Quorumdam fidelium coetuum singularis sollicitudo): 

1) Peculiaris sollicitudo etc.... Aptae methodi pastorales etc. ... 

2) Sedulo instructiones et normae serventur quae ab Apostolica Sede sta- 
tutae sunt de spirituali praefatorum fidelium coetuum cura, eaeque, quatenus 
opus sit, pressius determinentur pleniusque compleantur et temporum condicio- 
nibus accommodentur.! 

Praecipue vero accurate exsecutioni mandentur praescripta de commissione 
episcoporum, de comitatibus dioecesanis, de subcomitatibus paroecialibus con- 
stituendis, de paroeciis personalibus vel missionibus erigendis, de iure quod 
emigratis et alienigenis competit deque sacerdotibus seu míssionariis aptis et ido- 
neis ad huiusmodi apostolatus officium addicendis ita ut actio pastoralis in bonum 
eorumdem fidelium coetuum ubique efficacior evadat et coniuncta procedat ». 


!1 S. Pius X, Motu proprio larmpridem, 19 martii 1914: A.A4.$.,, 6 (1914), p. 174; 
Prvus XII, Const. Apost. Exsul Familia, i augusti 1952: AL.A.S., 44 (1952), p. 652: Leges 
Operis Apostolatus Maris, auctoritate Pii XII conditae, 21 novembris 1957: A.A.S. 250 
(1958), p. 375. 

15 
Exc.qus P. D. AEMILIUS MAURITIUS GUERRY 


Archiepiscopus Cameracensis 


Animadversiones circa quaestiones ab exc.mo Carli positas. 

De titulo schematis: De pastorali episcoporum munere in Ecclesia. 

Titulus electus mutandus non est. 

1l argumentum: Concilü pastoralis cbaracter. Ab initio, Papa Ioannes XXIII 
expresse monuit Concilium Vaticanum II charactere essentialiter pastorali in- 
struendum esse, S, S. Paulus VI, pluribus temporibus, illum Concilii pastora- 
lem characterem animadvertit: v. g. loquendo de secunda sessione, S. S. Pater 
dixit ipsam pastoralis directionis Concilii numquam oblitum fuisse (Alloc. 4 dec. 
1963). 

Atqui, unum de principiis schematis, in quo maxime clarissimeque haec pa- 
storalis directio manifestari possit, praecise est istud quod ad munus episcopo- 
rum attinet. 

Hoc vocabulum: « pastorale », in schematis titulo supprimere mihi ergo 
videtur adversus magna obiecta Concilii procedere, adversusque S. Pontificum 
intentiones. 

2 argumentum: propositus titulus « de exercitio », qui illius locum sumeret, 
subiecto tractato non convenit. 

Etenim non agitur, proprie loquendo, in nostro schemate de muneris epi- 
scopalis exercitio: obiectum erit practici « directorii » quod subsequetur, et in 
concretas exercitii applicationes descendet. Hic agitur de generalibus regulis, quae 
modum pastoralem spectent episcopi functiones concipiendi. 

3 argumentum: rationes inventae ad titulum mutandum non probant. 

1. Schema de Ecclesia naturam, originem et fines exposuit trium functio- 
num sub aspectu 7beologico, non vero sub pastorali aspectu: hic tractari debet, et 
in hoc praecise, ratio essendi habetur nostri schematis. 

2. Numerus 11 « munus regendi ac pascendi » considerat. Hoc munus est 
spiritualis et pastoralis gubernii, sed non omnes aspectus comprehendit episcopi 
muneris pastoralis: Etenim unaquaeque aliarum duarum functionum episcopi 
(scil. munus docendi, munus sanctificandi) ab hoc munere pastorali pendet. lesus 
Bonus Pastor non fuit, tantummodo gregem suum antecedendo, ut eum sua 
auctoritate duceret: Bonus Pastor est, suam missionem docendi, suam missio- 
nem sanctificandi exercendo. 

Est modus pastoralis docendi. Episcopus enim gregem suum docet, non 
ut theologiae aut iuris canonici professor: praecise eum docet ut pastor, curam 
sumens ut intelligentias attingat, res mentibus aptando, faciles ad se aditus prae- 
bens, difficultatibus propriis sui gregis respondendo. Ad hoc etiam Concilium 
mentes direxit (cf. nn. 12, 13, 14). 

Ita etiam de eo quod ad munus sanctificandi attinet. Modus est enim pasto- 
ralis id adimplendi, e. g. conando ut totum populum suum attrahat ad paschale 
mysterium participandum, itemque sacrum missae sacrificium (cf. n. 15). 

Modus est vere pastoralis sacramenta ministrandi, alterque modus qui est 
« functionariorum », qui unice curam habeant munus exercendi secundum exte- 
riores ritus. Verus pastor sollicitudinem habet fideles educandi in fide vivente, 
cum sacramenta adeant. 

Concluditur. Quod titulum maneat, omnino principalis momenti est. 

I - Circa prooemium. 

N. 2, lin. 11. Placet emendatio. 

N. 3, lin. 21. Utique! Verba haec « per consecrationem episcopalem » omitti 
possunt, saltem in hac phrasi. Non quidem, quia veritas hic enuntiata in dubium 
adduceretur, sed tantum quia ex una parte haec affirmatio in hoc textu neces- 
saria non est, ex altera, quia cum nova videatur, et adiungenda esset aliqua ex- 
plicatio, quae phrasim praegravaret. 

N. 3, lin. 25. Utique! Loco verborum « illud q404ue exerceat » melius videtur 
dicendum: «illud praesertism exerceat ». Attamen rationes a R. D. Carli allatae 
mihi non videntur probare. Quoniam, de facto, auferentur verba « per consecratio- 
nem episcopalem » iam non necesse est quaestionem movere an episcopus conse- 
cretur « prius et per se ad bonum universalis Ecclesiae, etc. ». Pro parte mea, 
credo hanc esse insignem veritatem denuo aperiendam. Sed quaestio in hac pa- 
ragrapho tractata de participatione agit « sollicitudini omnium ecclesiarum, com- 
munionem agendo cum Papa subque eius auctoritate ». 

Porro, quamvis caput sit Ecclesiae suae peculiaris, episcopus debet, in mini- 
sterio suo proprio, constanter curare ut limites excedat dioecesis suae, neque 
in seipsum nimis se recipiat; debet vero communionem componere cum corpore 
et capite, sensum habere Ecclesiae catholicitatis, suaeque participationis aposto- 
licae missioni Collegii, ad universalem Ecclesiam extendendam, utque ipsa voca- 
tioni suae missionariae fidelis maneat. In hoc fundatur insigne illud officium 
cooperandi Ecclesiae missionariis operibus atque Summis Pontificibus respon- 
dendi, qui instanter petunt ut nimis pauperibus regionibus adiuvemus. 

Pag. 6, lin. 6. Maneat textus qualis est « intendens pastorale episcoporum 
munus ». 

II - Caput I. 

Titulus « de episcopis quoad universam Ecclesiam » non nimis ornatus est. 
Sed commoditatem praebet, in eo quod sit clarus, brevis, simplex et utilitates det 
capita distinguendi: scil. id quod attinet ad missionem erga universalem Eccle- 
siam, id vero quod attinet ad missionem erga peculiarem Ecclesiam. 

Pag. 7, n. 4, lin. 1. « Supremam ac plenam potestatem ». Loco « plenam » 
dicatur: « universalem potestatem ». Placet. 

Lin. 3. « Una cum Capite suo Romano Pontifice », Num addi debeat: « atque 
sub eiusdem auctoritate »? Omnino concors quoad rem. Sed constans eiusdem 
formulae repetitio tantum insistit, ut in episcopos inofficiosa sit: quasi egerent 
ut unoquoque passu iterum atque iterum audiant se summis Pontificibus subesse, 
quia de hoc dubitare possent. Vicibus pluribus, iam hoc enuntiatum fuit. Sufficit. 

Lin. 5. Potest dici: «in quo convocante aut saltem confirmante Summo 
Pontifice congregantur, iudicant et decernunt tamquam veri fidei iudices et doc- 
tores ». Si hoc non notatur, videmur in dubium vocare titulum quo ad Concilium 
episcopi potiuntur. 

Pag. 7, n. 4, lin. 12. Utrum tota haec paragraphus tolli debeat, ut petit R. D. 
Carli? Non puto: nempe utilitatem suam habet. 

4) Phrasis: « Quare episcopi...» positi principii vera est logica applicatio. 
Quaestio enim agitur de collegiali potestate quam exerceat episcopale collegium 
quod Concilio sub Papae auctoritate congregetur. Tunc petitur: « Quis ergo 
Concilio partem habeat »? Respondet phrasis: « Quare episcopi...» dummodo 

illius duas conditiones afferant, 4) episcopalem consecrationem, per quam in epi- 
scoporum corpus ingrediantur, b) communionem cum Summo Pontifice, 

b) Utrum necne, quaestioni huic theologicae studuerit theologica commis- 
sio, et eam solverit? 

Si non, evidens est eam non esse hic movendam. 

Si e contrario ei studuerit, multum interest ut hoc episcoporum capitulum 
sine ambiguitate concors appareat cum affirmatis veritatibus in schemate de Ec- 
clesia. Si non concors, producentur in mentibus molestae ambiguitates... Labo- 
rum Concilii commentatores alia aliis capitula opponentur. 

Quod Vaticanum I hanc quaestionem non aggressus fuerit, impedire non 
debet quin ei studeat Vaticanum II. Non est verum dicere Vaticanum I hanc 
quaestionem solvere zoluisse. Verum quippe est, id eam tractare non potuisse, 
quia exterior eventus scil. bellum anni 1870 ab hoc id impedivit, ipsum inter- 
rumpendo. 

c) Sane, speculativa quaestio quasdam difficultates porrigit, nempe histo- 
ricas et theologicas. Sed Concilium Vaticanum II ad hoc presse congregatur ut eas 
aggrediatur, eis respondeat, sic dubiis finem apponat. 

V. g. forte recteque possemus sequentem distinctionem proponere: vi conse- 
crationis, omnes episcopi, etiam titulares, membra sunt episcopalis corporis, et hoc 
titulo, ius habent ut Concilio aggregentur. « Ius divinum ». Quoad voti naturam 
(consultativi vel deliberativi) clarum est eam ab iure ecclesiastico pendere: hoc 
ius igitur decernere potest, votum consultativum, in casu, regulam facturum 
esse, quia titularium episcoporum sententia utilissima esse potest, sed consulta- 
tivum votum sufficeret quia titularis episcopus alicuius dioecesis onus directum 
non portat. 

Chimaerica hypothesis S. Pontificis non consecrati qui sibi proponeret ut 
Concilium aliquod oecumenicum, convocaret eique praesideret, intricare non debet 
insignis ponderis problema. Electus Pontifex, antequam de congregando Concilio 
aliquo cogitet, quod pro parte sua valde imprudens esset, prius de seipso con- 
secrando cogitare deberet. Quomodo enim sibi vindicare posset, ut Concilio 
praesidendo, Corporis episcopalis visibile caput esse, si non cooptetur, vi con- 
secrationis, episcopali corpori, qui ante ipsum existit. 

d) «..in communione cum... membris ». Utique, hoc supprimi potest. 

Pag. 7, n. 5. Placet emendatio R. D. Carli. N. B. In hoc schemate, dicitur 
« exoptant ». Áttamen in schemate « de apostolatu laicorum », n. 20, pag. 18, 
lin. 6 «constituatur » apud S. Sedem. Concordes sint formulae! 


Autres remarques. 


Pag. 12, n. 15, lin. 2: de sacerdotii participatione. Dicitur: « diaconi ac zi- 
nistri varia quidem ratione ». Quinam sunt illi ministri? Can. 6 (23 Sess. 
Trident.) dit « presbyteris et ministris » quod omnes theologi entendent au moins 
des Diacres. Mais beaucoup ne l'entendent pas des autres ordres (sous-diaconat et 
ordres mineurs) « per quos velut per gradus quosdam in sacerdotium tendatur », 
dit le can. 2 (DENz. 962). Estil opportun de soulever cette question? 

Pag. 12, n. 16, lin. 30: « necnon novarum actionis pastoralis rationum ». 
Pourquoi restreindre aux « novis »? Il y a des prétres qui ont besoin d'étre in- 
formés sur des aspects pastoraux ou des mouvements qui, tout en étant anciens 
sont pour eux « nouveaux ». 

Pag. 18, n. 28, lin. 17: devoir du curé de visiter « domos et scholas ». Il 

faudrait ajouter «christianas », les institutions d'Eglise. Car dans des pays 
(comme la France) ce texte publié serait interprété par beaucoup comme une 
manifestation de la volonté de puissance de l'Eglise et de son « cléricalisme ». 

Exc.mus P. D. IOANNES CARMELUS HEENAN 
Archiepiscopus Vestmonasteriensis 


In conventu archiepiscoporum et episcoporum Angliae et Cambriae recens 
habito ad quaedam consideranda schemata constitutionum, decretorum, proposi- 
tionum et votorum de quibus deliberabitur in proxima sessione Sacrosancti Con- 
cilii, ego, ut qui praeses perpetuus sum conferentiae episcoporum, iussus sum 
sequentes animadversiones excellentiae tuae remittere. 

De pastorali munere episcoporum in Ecclesia. In cap. I necesse est ut sco- 
pus actionis collegialis clarior fiat. Verbis praesentibus videtur magisterium or- 
dinarium episcoporum excludi ex actione « collegiali ». Attamen cum hoc magi- 
sterium tutius est contra errores quam doctrina cuiuscumque singuli episcopi, 
exemplar quodam modo primarium actionis collegialis nobis quidem esse videatur. 

In capitulo altero quaestio proponitur libertatis ab iurisdictione territoriali 
auctoritatis localis. Quamquam inesse utilitates in exercitio iurisdictionis persona- 
lis quoad nationes singulas aut addictos singularum professionum pateat, bonus 
ordo requirit ut huic principio finis certus et cautus assignetur. 


17 
REv.Mmus P. D. IOANNES B. JANSSENS 
Praepositus generalis S. I. 


Prooemium huius schematis, pagg. 5-6, repetit idque fere iisdem verbis, 
ea quae iam dicta sunt in schemate de Ecclesia, pag. 59 et seq., passim. Melius 
omittitur. 

Pag. 7, n. 4, linn. 6-7: si episcopi, vi consecrationis, partem habent in Con- 
cilio, quomodo declaratur Ecclesiam id non agnovisse, immo contrarium statuisse 
(Cod. lur. can. latini, can. 223): « Vocantur ad Concilium... episcopi residen- 
tiales etiam nondum consecrati »? et « Etiam episcopi titulares, vocati ad Con- 
cilium (igitur non vi consecrationis ius habent, sed vocari possunt a Romano 
Pontifice) suffragium obtinent deliberativum, nisi aliud in convocatione expresse 
caveatur (igitur tota res pendet a Romano Pontifice; iura non conferuntur vi 
consecrationis). 

Ceterum non recordor alicubi accuratius describi munus episcoporum « titu- 
larium », qui nullam regendam acceperunt Ecclesiam; quo iure aequantur epi- 
scopis residentialibus, successoribus apostolorum? 

Pag. 7, n. 5: quamquam textus cum magna prudentia exaratus est, minus 
tamen placet ut ea quae episcopi etiam multi privatim Pontifici proponere pos- 
sunt, ab episcopis in Concilium adunatis proponantur. Ita enim videntur duae 
potestates esse, ex una parte Summus Pontifex, ex altera parte Concilium. 

Eadem pagina, n. 6, desideratur mentio Capitis Ecclesiae, sine quo collegium 
episcoporum nihil potest quod ad universam Ecclesiam. 

Pag. 8, linn. 7-8: quaeret quis quomodo possint episcopi curare ut apti 

praeparentur auxiliares religiosi pro missionibus, nisi agatur de Congregatione 
dioecesana? Sola auctoritas supradioecesana et plerumque universalis hoc potest. 

Pag. 8, n. 8, linn. 26-27: Summus Pontifex potest non tantum « causas 
sibi reservare », sed vi iurisdictionis episcopalis et immediatae in omnes fideles, 
intervenire ubi id sibi expedire videtur. 

Pag. 9, n. 9, linn. 6-11: idem adverto quod supra ad n. 5. Praeterea parum 
decet ut Concilium votum iteret de re quam Summus Pontifex ipse iam nuntiavit 
futuram. 

Pag. 9, n. 10: idem adverto. 

Insuper non apparet quomodo episcopi residentiales possint saepius et ad 
longius tempus abesse a suis dioecesibus, prout requirit labor Curiae Romanae. 

Pag. 12, n. 17, linn. 33-34: tenentur quidem fideles vi baptismatis ad diffun- 
dendam pro sua parte Regnum Dei; non tamen probatur, et videtur a praxi Ec- 
clesiae alienum, ut eis imponatur « officium » allaborandi determinatis coetibus 
vel operibus. 

Pag. 19, n. 31, lin. 15: quo iure dicitur ut religiosi non contemplativi « ad 
externa quoque apostolatus opera impensius accedant »? Singula Instituta ser- 
vare debent normas sibi a S. Sede vel ea approbante impositas. 

Pag. 19, n. 32, linn. 19-20: Religiosi « vera quadam ratione ad clerum dioe- 
cesanum pertinere dicendi sunt»: adeo parum pertinent ut possint semper in 
aliam dioecesim destinari.. Vitemus verba sensu vacua, et nos conformemus 
veritati rerum, 

Pag. 20, linn. 13-14: probari non potest, nam religiosi plerique debent 
ante omnia praesto esse et manere Summo Pontifici pro necessitatibus totius Ec- 
clesiae vel partium quae magis indigent. Si potest episcopus de iis disponere, 
actum est de libertate Summi Pontificis de iis disponendi in bonum aliarum par- 
tium Ecclesiae in specie Missionum. 

Pag. 20, linn. 20-25: saepius dictum est exemptionem religiosorum potis- 
simum, respicere ordinem Zs£ergum Institutorum. Qui talia dictitant, ignorare 
videntur quantum momenti habeat activitas externa et apostolica religiosorum 
in ordine ad eorum vitam internam et spiritualem. Quoties debent superiores 
religiosi activitatem externam suorum minuere, mutare, supprimere, ne illi a per- 
fectione prosequenda vel immo a via salutis aeternae decidant. Proinde non potest 
relinqui episcopis cura disponendi simpliciter de activitate externa religiosorum. 
Hinc non sine addito nec correctione admitti potest id quod linn. 27-29 affirmatur. 

Plene e contra probo ea quae dicuntur linn. 30-34. 

Iterum ambigua sunt nec sine addito probari possunt ea quae dicuntur 
pag. 21, linn. 1-2: ea omnia quae spectant « ordinem publicum », ut dicunt iuristae, 
bene; cetera?? 

Pag. 24, nn. 37 et 38: non decet ut Concilium normas praescribat Summo 
Pontifici. Idem dic de n. 39. 

Rrev.umus P. D. GERMANUS M. LALANDE 
Superior generalis Congr. a S. Cruce 


Ad 4, lin. 6. Secundum textum propositum, episcopus simpliciter nominatus 
aut electus non adhuc pertineret ad collegium episcoporum, ideoque non posset 
interesse Concilio oecumenico. Estne vera intentio Concilii? 

Ad 4, linn. 8-12. In ista paragrapho, agitur de eadem episcoporum collegiali 
potestate ac in prima paragrapho. Secundum actualem formulationem, forsitan 
dubitare aliquis potest num verus actus collegialis exercetur quando Summus 
Pontifex solum aliquos episcopos, et quidem separatim, consulit aut eorum actio- 
nem, etsi communem intra eamdem regionem, approbat. 

Ad 6, lin. 4, pag. 8. Vocabulum « propagationis » mihi videtur, saltem nostris 
temporibus, habere sensum persuasionis aliquatenus oppressivae, ideoque offendere 
spiritui Oecumenismi. Nonne melius esset uti alterutro vocabulo: « annuntiatio- 
His» aut « proclamationis »?... Sic innovatur in schemate VI, de Oecumenismo, 
art. 30, lin. 39. 

Ad 8, linn. 28 s. Mihi videtur melius addere vocabulum « dioecesanis », post 
verba: «singulis episcopis ». Aliter enim, quis posset attribuere facultatem di- 
spensandi omnibus episcopis, quidem titularibus: quod est manifeste contra men- 
tem! Insuper, ob maiorem claritatem, sic totum paragraphum scriberem: « Insu- 
per singulis episcopis dioecesanmis facultas fit a lege generali Ecclesiae in casu par- 
ticulari dispensandi, is suo territorio vel ubique eorum fideles, quoties id... ». 

Ad 10, lin. 21. Post verba « magis audiant », adderem: « etiam tamquam 
consultores », ut expresse statuatur laicos quidem posse accipere officium con- 
sultoris Apostolicae Sedis vel dioecesanae curiae. Etenim, scientia et experientia 
in campo theologico vel iuridico non ad solos consecratos ministros Ecclesiae per- 
tinent. 

Ad 19, lin. 23. Dicendo solummodo: « competenti auctoritate » pro « Apo- 
stolica Sede », estne invitatio ad habitualiter delegandum sive nationalem episco- 
porum conferentiam sive archiepiscopum ut cuiusdam episcopi demissionem po- 
stulat et recipiat? 


19 
Exc.Mus P. D. EMMANUEL LLOPIS IVORRA 


Episcopus Cauriensis-Castrorum Caeciliorum 


Schema diligenter consideratum nobis placuit, igitur commissioni redactionis 
gratias agimus summopere ob laborem impensum et textum praeclarissimum 
effectum. 

Nihilominus ut ordo pariterque claritas elucescant in omnibus aliquas emen- 
dationes vobis intendimus proponere. Sic: 

Quamvis totum cap. II nobis placet ex integro, attamen gratia claritatis ali- 
qua addenda vobis expendere volumus. 

I. Quarum primam invenimus in art. 28, pag. 17, lin. 34 dicente: « Parochi 
praeterea. meminerint omnes in territorio suae paroeciae degentes, sive christia- 
nos, sive non, semper sibi commendatos esse in Domino ». 

Addatur: « Parochi... sive catbolicos, sive christianos, sive infideles... sem- 
per sibi commendatos esse in Domino, e/si unicuique eorum diversa ratione ser- 
vire debet ». Rationes: 

1. Omnes homines hisce in terris sunt membra Corporis Christi mystici, 
licet aliter et aliter. Ideo pro omnibus debet curare sacerdos... 

2. Missio Christi non est pro solis ovibus fidelibus sed etiam pro aliis: « Et 


alias oves habeo quae non sunt ex hoc ovili et illas oportet me adducere » (Io. 
10, 16). 

3. Magnopere vero catholicos attendere debet: 

4) « Operemur bonum ad omnes, ;axime ad domesticos fidei» (Gal, 
6, 10). 

b) Ex ordine caritatis: Magis diligendi sunt ii qui nobis magis propinqui 
sunt. 

II. In eodem articulo eiusdem cap. II, pag. 18, lin. 17, post assertionem 
officii parochorum: « Domos igitur et scholas visitent », addatur: « quoties mu- 
nus pastorale id exigat ». Rationes: 

1. Ratio actionis pastoralis alia non est nisi, ut recte notat schema, bonum 
animarum: « Salvum facere quod perierat » (Lc. 19, 10). 

2. Non omnia quae sunt in mundo accipere possunt Spiritum Sanctum, 
sicque praesentia sacerdotis in his adiunctis non tantum vacua esset, sed etiam 
nociva pro se aliisque. 

3. Natura humana in statu naturae lapsae et reparatae debet diligenter ro- 
borari gratia Christi; praesertim actio sacerdotalis ut aeque sit ac actio Christi: 
« Ut vitam habeant et abundantius habeant ».' 

III. In eodem cap. II, pag. 18, art. 29, lin. 26, aliquas observationes propo- 
nere volumus iudicio vestro: praesertim circa ea quae in loco supra citato dicun- 
tur de « Stabilitate, amotione aut translatione parochorum ». Ratones: 

1. Ut principium fundamentale prae oculis habemus: bonum animarum. Sic- 
que petimus ut episcopus in sua ecclesia locali possit parochos omnes amovere 
quotiescumque eorum praesentia et actio saluti animarum obiiciantur. Et notate, 
fratres: loquimur de his omnibus quae iuxta normas iuris exigunt processum nimis 
longum, perdifficile et maxime iniquum. 

2. Immo sacerdos tali modo degendo in determinata paroecia ruinam spi- 
ritualem fidelium suipsius causare potest visitando domos fidelium absque ulla 
necessitate pastorali. 

Haec omnia vestro superiori iudicio propono. 


20 


Exc.mus P. D. TITUS MANCINI 
Episcopus tit. Vartanensis, aux. Portuensis et S. Rufinae 


Prooemium. 
1. Ad 3: dematur lin. 4 (24: omnes uniti etc.). 


Caput I. 

1. Ad 4 in lin. 3, post verba « una cum » addatur « et sub »; in lin. 6, post 
verba «si in communione sunt cum... » addatur « Summo Pontifice et collegii 
membris etc. ». 

Ad 5, lin. 15, post verba «exoptant ut..» dematur verbum «aliqui» et 
ejus loco pressius dicatur: « Episcopi pro tempore praesidentes episcoporum 
coetibus seu conferentiis etc. ». 

Ad 6, in lin. 22, post verba « apostolorum successores » demantur sequen- 
tia, usque ad verbum « episcopis » sequentis lineae, et eorum loco simpliciter po- 
nantur verba «inter se». Item, in lin. 26, post verbum «sint» demantur 
omnia quae sequuntur sexti et septimi commatis, quia inutilia, Semper enim in 
Ecclesia catholica fructuosa caritas et cura habita est sive ad verbum Dei praedi- 

candum in omnibus Orbis regionibus, sive ad Antistites pro Christo vexatos et in 
carcere detentos fraterno amore amplectendos. 

2. Ad 9, dematur secundum comma huius articuli. 

Ad 10, dematur primum comma. Experientia enim docet officiales et consul- 
tores Ss. Dicasteriorum, si sint italici, maiorem aequanimitatis et catholicitatis 
cautionem praebere, quam si e diversis nationibus seligantur. Nonnullos episco- 
pos audivi confitentes se malle italicos Nuntios quam e gremio suae ipsius gentis 
selectos. 

Item tertium comma deleatur. Laici, generatim loquendo, aut ecclesiastica et 
theologica institutione carent, aut .nimium zelum quandoque demonstrant, ita ut 
« catholiciores » quam ipse Pontifex videantur. 


Caput II. 

1. Ad 11, verba tertii commatis tollantur utpote omnino supervacanea. 

Similiter obviae videntur hortationes quae sequuntur in art. 12, 15, 14, 
15, 16, 17. 

Ad 19, raro de facto accidit ut episcopi, quacumque causa inhabiles, sua 
sponte muneri renuntient. Quapropter aptius videtur et naturae humanae magis 
consentaneum, si Sedes Apostolica, motu proprio et salva in modis omnino ca- 
ritate, eos ab officio amoveat. 

2. Ad 20, in recognoscendis dioeceseon circumsctiptionibus, posthabita omni 
personarum et locorum acceptione, prae oculis habeatur tantum cura animarum 
et ecclesiastica organizatio. Vehementer cupio ut hoc Decretum quam primum 
etsi prudenter, ad effectum perducatur, ne maneat pium desiderium, ut alias 
factum est. 

Ad 21, 3), quantum fieri potest vitentur vicarii episcopales quin sint simul 
vicarii generales. 

3. Ad 23, institutio episcoporum auxiliarium per se inutilis videtur, si fines 
uniuscuiusque dioecesis recte recognoscantur et — ubi opus est — contrahantur. 
Utcumque, nullus instituatur auxiliaris episcopus cui simul facultates vicarii ge- 
neralis non tribuantur. 

Ad 25, tertium comma: « Consilium Pastorale » de quo agitur, iam existere 
videtur in variis dioecesanis coetibus sive clericalibus (pro catechetica institutione, 
pro liturgia et arte sacra, pro pueris ad altare ministrantibus etc.), sive mixtis 
(praesertim coetus eorum qui praesunt Áctioni Catholicae, nempe « Giunta dio- 
cesana - Consulta diocesana » etc.) Inutile ergo apparet novum ens constituere. 

Ad 29, cum « muneris paroecialis tota ratio sit in bonum animarum », non 
solum supprimi debent « quaelibet iura praesentationis et nominationis », sed 
etiam universi parochi — religiosis exemptis non exceptis — ad nutum episcopi 
munus suum exercere debent, ita ut de loco in locum libere pastor dioecesis eos 
transferre valeat, abrogato iure inamovibilitatis. Proinde, supprimatur in C.I.C. 
distinctio inter paroecias liberae collationis et aliis beneficio praeditas, ita ut 
omnes revera liberae collationis evadant. 

Ad tertium comma eiusdem n. 29: episcopus facultatem habeat sua auctori- 
tate removendi parochos qui, quacumque ratione, inhabiles evaserint. 

Ad 31-33, religiosorum exemptio — etiamsi ex toto abolenda non videatur — 
saltem ad minimum reducatur. Religiosos quod attinet in servitium paroeciale ab 
episcopo assumptos, ita ut parochi-religiosi unice episcopo subsint sive in acci- 
piendo, sive in exercendo, sive in renuntiando muneri apostolico. 

Caput III. 


1. Ad 35, ut omnes episcopi conferentiis episcopalibus pari iure intersint, 
necesse videtur abrogare institutum « immediatae subiectionis » S. Sedi, necnon 
jura et officia metropolitae instaurare ita ut omnes metropolitae uniuscuiusque 
nationis efforment Consilium Directivum suae episcopalis conferentiae. 

Ad 36, 2, statuatur ut omnibus episcopis, non exceptis auxiliaribus, com- 
petat votum deliberativum, 

2. Ad 41, cappellani castrenses, aliique ad curam alicuius particularis coetus 
addicti, vicario castrensi vel Ordinario eius coetus subsint in iis quae specificum 
ministerium respiciunt; in reliquis vero, non exclusa ecclesiastica disciplina, Or- 
dinario loci subdantur. 

BEAT.MUs P. D. PAULUS PETRUS MEOUCHI 


Patriarcha Antiocbenus Maronitarum 


1. Le Prooemium remet avec bonheur l'Eglise dans la lumiére de la Trinité, 
et particuliérement des Missions divines. 

2. Les nn. 2 et 3 insistent sur ce qui a fait le fond de la discussion du Schema 
de Ecclesia, en 1963: « una cum Summo Pontifice, sub eiusdem auctoritate »: 
la Collégialité. 

I| était bon, aprés avoir changé le titre de ce Schema pour signifier le róle 
essentiellement pastoral de l'Evéque, de montrer comment celui-ci est dans le 
Collége des Evéques successeur des Apótres, et envoyé, à l'exemple du Verbe 
Incarné, pour «l'édification du Corps du Christ », qui est l'Eglise. 

C'est avec raison que le n. 3 insiste d'abord sur l'intégration de l'Evéque dans 
le Collége, et ensuite sur l'assignation qui est faite à sa sollicitude, d'un troupeau 
particulier. 

Ces quelques considérations dogmatiques puisées dans le Schema de Eccle- 
sia éclairent, des le début, l'ensemble de l'actuel Schema. 

3. Il eüt été souhaitable de noter, dés à présent, le lien de ce Schema pastoral 
avec le Schema dogmatique de Ecclesia, par une référence ou une allusion. Le 
Schema pastoral découle des principes dogmatiques développés dans le Schema 
de Ecclesia. 

4. Les rappels de la Constitution dogmatique de Ecclesia Christi du premier 
Concile du Vatican sont ici les bienvenus: germes qui se développent au Vati- 
can II en une merveilleuse harmonie dans un « de episcopatu », droits de l'Evéque, 
ses charges et ses relations à Pierre. 


Chapitre premier. 


5. Le n. 5 ne se déduit pas logiquement du n. précédent. Dans celui-ci, en 
effet, il était parlé clairement de l'action collégiale des Evéques, réunis en Concile 
ou dispersés sur la terre. Dans le n. 5, on réduit cette action à étre l'effet des 
circonstances qui alourdissent la charge pontificale et exigent de plus grandes 
forces et donc un recours à l'ensemble des Evéques, représentés par un « coetus 
centralis », N'y auraitil pas une raison plus profonde pour que les Evéques parti- 
cipent de droit au gouvernement de l'Eglise usa cum Petro et sub Petro, comme 
le dit trés bien le Prooemium. 

6. Les nn. 6 et 7 dogmatiques à la fois et pastoraux, manifestent la préoc- 

cupation centrale des PP. du Concile d'une Eglise ouverte par delà les frontiéres 
des églises particuliéres sur les nécessités des autres. C'est une des formes de la 
« sollicitudo omnium ecclesiarum ». 


Il eüt été souhaitable, cependant, de marquer, d'une maniére encore plus 
nette, le devoir on£ologique, ancré dans la nature méme des églises, de s'inté. 
resser les unes aux autres, de vivre, par appel de nature, la sollicitudo omnium ec- 
clesiarum. Tout en notant aussi que ce devoir est fondé dans la volonté de mis- 
sion du Christ lui-méme, fondateur de l'Eglise. 

7. Le titre « Episcopi et Apostolica Sedes », qui est inséré ici en substitution 
de celui du Schema « de Episcopis », est préférable à Sancta Sedes, comme plu- 
sieurs Péres en ont donné l'idée, De méme « Dicasteria » qui remplace « Sacrae 
Congregationes ». 

8. Le n. 8 entre à plein dans l'affitmation de la Constitution divine de 
lEpiscopat. En effet, les Evéques, en tant que successeurs des Apótres, sont les 
pasteurs immédiats et ordinaires de leurs Diocéses. A eux est donné tout 
pouvoir exigé par leur charge pastorale. C'est le principe affirmé et qui répond 
au désir de la majorité des Péres, exprimé dans les discussions du « de Ecclesia », 
à la seconde session du Concile. Le Souverain Pontife peut se réserver, s'il le veut, 
l'un ou l'autre pouvoirs, à cause de sa Suprématie de Chef. 

9. Le n. 9 donne des précisions utiles et nécessaires sur la nouvelle organi- 
sation des Dicastéres romains. À temps nouveaux, organisations nouvelles ou 
réorganisation nouvelle. C'est bien ce que souhaite ce n. 9 qui est complété par 
le n. 10 qui me semble indispensable. Il faudrait, en effet, que dans les Dicas- 
téres romains aient part aux délibérations des Evéques diocésains, qui puissent 
donner la note pastorale concréte au travail de rénovation de l'Eglise. Par ail- 
leurs, la consultation des laiques se trouve étre dans l'esprit du Concile et né 
cessaire pour les considérations qu'ils peuvent apporter, puisées dans leur compé 
tence propre et leur maniére de considérer la doctrine chrétienne appliquée 
à leur vie. 

Tout cela correspond à l'une ou l'autre demande d'un grand nombre de 
Péres, exprimées à la seconde session. 

I| faut ajouter que le n. 10 a supprimé, à propos des Evéques qui seraient 
appelés à faire partie des Dicastéres romains, les patoles « aut a Summo Pontifice 
electi, aut, si ipsi placuerit, a conferentiis episcopalibus designati ». Cette sup- 
pression est à louer. Elle laisse libre le mode de désignation. Ce qui correspond 
aussi à l'avis d'un grand nombre de Péres. 


Chapitre second. 


10. Dans le n. 11, ligne 9, le mot « regendi » n'est-il pas à remplacer par le 
mot « pascendi », en conformité avec tout ce que les Péres ont dit dans la 
seconde session, à propos du Schema de Ecclesia, et en conformité avec ce que 
nous trouvons dans notre présent Schema à la page 5, n. 2, ligne 20. 

Ce numéro insiste aussi sur le sens pastoral et l'inquiétude de l'Evéque pour 
ne pas se suffire des fidéles qui suivent le Christ, mais pour chercher ceux des 
hommes qui se sont éloignés de Lui ou qui n'y ont jamais cru. 

Ce numéro précise le sens du mot « diocése » et donne à l'Evéque le nom 
de «diocésain» et non plus de «résidentiel ». Ces deux dénominations nou- 


veles ont trait bien plus aux brebis à paítre qu'au territoire à administrer. Et 
cela est à louer. 

11. Le n. 12 insiste avec bonheur sur le premier devoir des Evéques, qui 
est d'enseigner l'Evangile. Ils sont pasteurs avant d'étre administrateurs. 

De plus, le Schema, dans ce méme numéro, lignes 22-24, veut montrer, et 
avec raison, que le Christianisme n'est pas une théorie abstraite, que la sain- 
teté n'est pas de fuir le monde, mais que le Christianisme est une vie, que cette 
vie doit pénétrer tout le terrestre, et que la sainteté est de sanctifier tout le ter- 
restre en se sanctifiant soi-méme. 

12. Le n. 13 reprend une affirmation consacrée dans ce Concile Vatican II: 
l'Eglise des pauvres. Cette dimension de PEvangile du Christ, pour ancienne 
qu'elle soit dans la parole du Verbe incarné — qui parle des pauvres et de la 
pauvreté comme d'une qualité essentielle du Royaume de Dieu — sonne d'une 
maniere nouvelle et urgente aux oreilles des chrétiens d'aujourd'hui. 

La fin du n. 13 et tout le n. 14 ont un caractére nettement et avantageuse- 
ment pastoral, sur l'adaptation de la prédication et les moyens de communiquer 
la parole de Dieu. 

13. Le n. 15 a une forme plutót théologique et dogmatique. Y est affirmée 
la plénitude du sacerdoce qui est donnée à l'Evéque, dans sa consécration. Peut-on 
dire que les prétres et les diacres participent, différemment évidemment, cette 
plénitude du sacerdoce de l'Evéque? Le mot « participer » ne me semble pas 
heureux ici: car Evéque, prétres et diacres participent l'umique sacerdoce du 
Christ, dans une mesure parfaite et dans une mesure imparfaite. 

Le prétre et le diacre, par contre, communient au sacerdoce de l'Evéque en 
tant qu'ils forment autour de lui et avec lui le presbyterium pour le bien des 
brebis à paitre. 

Par ailleurs, les conclusions que le n. 15 tire du principe de la plénitude 
du sacerdoce sont vraies: en insistant sur l'Eucharistie, centre de l'Eglise locale 
et nourriture de la portion du Corps Mystique confiée aux soins de l'Evéque et 
sur la sainteté dont l'Evéque doit étre l'exemplaire vivant. 

14. La division des diocéses dont parle le n. 20 est une nécessité, étant don- 
nées les conjonctures difficiles dans lesquelles se trouve l'Evéque d'aujourd'hui: 
grand nombre de fidéles, problémes économiques, action nécessaire auprés des 
non-croyants, etc. 

15. Ce qui est dit dans le par. 3 du n. 21 me semble urgent: il faudrait 
constituer une hiérarchie propre dans les diocéses européens ou américains de 
divers rites orientaux. L'Eglise a souvent affirmé sa volonté de sauver les rites 
et ce qu'ils représentent de richesses spirituelles. Perdus dans les grosses agglomé- 
rations latines, nos fideles de rite oriental d'Amérique et d'Europe risquent de 
ne pas s'assimiler au rite latin et de perdre, par le fait méme, le sens de leur 
propre rite. 

16. I] serait souhaitable qu'au n. 28, ligne 31, le mot « regendi » soit rem- 
placé par le mot « pascendi », et cela en conformité avec l'esprit pastoral du 
Concile. I1 y a plus de paternité dans ce dernier mot que dans le premier qui 
dit davantage administration juridique. 

17. Dans les nn. 26-30 on a bien fait de justifier tout: nomination des 
Curés, leur destitution, formation d'un Conseil épiscopal, etc. par le bien des 
ámes et leur salut, 


18. Le n. 33 qui traite des relations de l'Evéque et des religieux exempts 
me semble équilibré et clair. La délimitation de l'exemption a été bien faite. Il 


APPENDIX — DE PASTORALI EPISCOPORUM MUNERE IN ECCLESIA T15 


faut, en effet, sauvegarder l'autorité Pontificale, sans nuire à l'autorité de l'Evéque 


dans son Diocése. L'exemption est une des maniéres de sauvegarder l'autorité 
Pontificale. 


19. On aurait pu traiter dans ce chapitre, d'une facon ou d'une autre, et 
d'une maniére concréte, des différents problémes qui engagent plusieurs diocéses 
ou toute une nation, comme sont les problémes scolaires, les problémes de mora- 
lité publique, ceux des droits de la personne humaine et du respect de la per- 
sonne du travailleur, du respect et de la liberté de la conscience religieuse (cette 
derniére, au moins par un rappel, étant donné le chapitre qui lui est consacré), etc. 

Exc.Mmus P. D. IOLANTHUS NUZZI 
Episcopus Campaniensis 


1. Textus propositus reducendus in propositiones breves et essentiales. 

2. In. n. 2, lin. 11, loco «...singularum Ecclesiarum procurandum missus 
sit, super...» melius esset « singularum Ecclesiarum procurandum praefectus 
sit, super... ». 

3. In n. 5, propositum Consilium Centrale valde placet. 

4. In n. 8, 2? pars, principium de facultate episcopis tribuenda a lege generali 
Ecclesiae in casu particulari dispensandi, mutandum esset hoc sensu: Facultas 
dispensandi tribuenda episcopis esset a lege generali Ecclesiae, iis exceptis casibus 
quos Sedes Apostolica sibi reservaverit. 

5. In n. 9, proposita valde placent, concordata tamen cum propositis in n. 5. 

6. In n. 10, linn. 20-23, de utilizatione laicorum in Dicasteriis, valde placent. 

7. In n. 11, in linn, 2-2, verba « cum adiutorio sui presbyteri pascenda... » 
mutanda essent hoc modo: « cum adiutorio omnium suorum collaboratorum... ». 

8. In n. 16, et in aliis, verba « pascor », « pastor », « oves » et huiusmodi 
verba metaphorica, melius esset si substituerentur cum aequipollentibus locutioni- 
bus propriis uti: « ducere », « rector », « fideles » et huiusmodi. 

Res pecuaria (pastorizia) nostris temporibus in dies rarior fit; proinde hae 
locutiones metaphoricae magis magisque suam perspicuitatem amittunt, Insuper 
nemini placet vocari « ovis»: cur ergo hoc appellare nomine fideles? 

9. In n. 19, proposita placent. Bene esset statuere aetatem. 

Statuta aetate a munere renuntiandi sin minus facilior esset ipsa renuntia- 
tio, nam nullus episcopus iudicia non favorabilia circa veras vel praesumptas 
rationes suae renunciationis timere posset. 

Insuper episcopi qui in omnibus bonum exemplum suis fidelibus semper 
praebere debent, cur non et in hac tanti momenti tantaeque gravitatis quaestione 
pro regimine dioecesis? Fideles omnes quemcumque locum teneant, legitima 
aetate completa, illum aliis cedunt. 


10. In n. 29, circa parochorum renunciationem statuenda esset aetas, qua 
adepta, ab officio recedere tenerentur. 

11. In nn. 32 et 33, de sacerdotibus religiosis qui apostolatum in dioecesibus 
exercent, statuendum esset principium generale de eorum subiectione episcopis. 

Institutum de exemptione respicere debet tantum vita interna communitatis. 


12. Nn. 34-42, totum cap. III, reducendi essent ad breves ac paucas pro- 
positiones essentiales, cetera tractanda in C.I.C. | 

13. In hoc schemate decreti desiderantur aliquae normae quibus regi de- 
berent relationes episcopos inter et auctoritates civiles, sive in nationibus chri- 
stianis sive in ceteris. 


25 
Exc.mus P. D. ANTONIUS SANTIN 


Episcopus Tergestinus et Iustinopolitanus 


N. 26, secundum comma, lin. 15 sic dicatur: ut eorum voluntas oboedienter 
cum episcopi voluntate consociata... 

N. 28, parochus in praedicatione ordinaria et in institutione religiosa puero- 
rum a vicariis adiuvetur, sed partem principem habeat. Omnino deest exhortatio 
ad vitam communem cleri parochialis, quae maximi momenti est. 

N. 29, deest modus procedendi in amotione parochorum, qui in schemate 
« De cura animarum » clare exponebatur, quique ab episcopis necessarius et ur- 
gens putatur in bonum animarum. 

N. 33, abolenda est mendicatio (questua) religiosorum quia mutatae sunt 
temporum conditiones, neque ordines mendicantes indigent hodie ad vitam su- 
stentandam hoc instituto, neque mens erat fundatorum ut pauci fratres laici sine 
necessitate quaestus facerent, sicut nunc fit. 

« Abstineant quoque (religiosi) a nimio studio quaestus faciendi » (Sermo 
Pauli VI die 23 maii 1964 habitus). 

N. 35, ubi numerus episcoporum magnus est conferentiae sint regionales, 
sed regiones vastae sint. 

N. 36, decisiones conferentiarum plerumque valorem moralem tantum in- 
duant. Decisiones iuridice obligantes perpaucae sint et quidem in casibus gravis- 
simis et dummodo legitime et per duas saltem ex tribus partibus suffragiorum 
praesulum probatae necnon ab Apostolica Sede recognitae. 

N. 40, non sunt multiplicanda officia et obligationes quae impedimenti 
sint. 


24 
Exc.mus P. D. IOANNES SAUVAGE 


Episcopus Anneciensis 


Pag. 17, 3) Clerus dioecesanus. 


Ad n. 26: Sacerdotes dioecesani. In schemate ubi agitur de munere episco- 
porum, cum agitur de presbyterio nil dicitur de relatione ad presbyterium ex parte 
obligationum episcoporum. Si necessarii sunt presbyteri cooperatores episcopi, 
quomodo se gerere debet episcopus ut illam necessitudinem libentissime amplec- 
tetur et ad effectus deducat ut presbyteri in plenam responsabilitatem pastoralem 
se sentiant esse vocatos? 

Nil dicitur de responsabilitate episcopi laborem pastoralem presbyterorum ita 
ordinandi et coordinandi ne quidam se sentiant nimio labore obrutos, quidam vero 
sibi ipsis videantur otiosi, Nil dicitur de responsabilitate per evolutionem pruden- 
tem et audacem formarum vitae pastoralis restituendi multis presbyteris lassitu- 
dine vel etiam pessimismo obnoxii spem sufficientem aggrediendi mundo ho- 
dierno cum quadam efficacitate ministerii. Nil dicitur de responsabilitate adiu- 

vandi vitam intellectualem et spiritualem presbyterorum ut facilius evadat unius- 
culusque « aggiornamento ». 


Si hic numerus, in hoc schemate tantummodo de obligationibus sacerdotum 
dioecesanorum loquitur iure meritoque presbyteri accusabunt episcopos in Con- 
cilio adunatos quod seipsos defenderint nec attenti fuerint ad faciliorem redden- 
dam vitam suorum sacerdotum. 

Ad n. 28: Parocborum munera, Haec quaestio tractatur in assuetis formis 
canonicis et hoc mirum quando scitur quaestiones fundamentales poni presbyteris 
hodiernis de munere evangelizationis paroeciarum nostri temporis. Multa essent 
dicenda de missione ad eos qui sunt a longe, de communitate presbyterorum la- 
borantium sub ductu parochi in paroecia, de modo gerendi communiter curam 
pastoralem, de conditione iuvenum sacerdotum, de dimensione evangelica mini 
sterii pastoralis, in paroecia, quaestio in qua facile includeretur situatio sacer- 
dotum relate ad bona temporalia. 


25 
Exc.mus P. D. IOANNES IULIANUS WEBER 


Arcbiepiscopus-episcopus Argentoratensis 


Quamquam administratio magnae dioecesis et labores a commissionibus episco- 
palibus impositi nimis breve tempus archiepiscopo-episcopo Argentinensi (Stras- 
bourg) relinquant, et schemata episcopis transmissa in genere optima sint, liceat 
tamen subscripto aliquas animadversiones in praefata documenta transmittere. 

Schema III: De pastorali munere episcoporum in Ecclesia. 

Ad n. 25. Inseratur haec paragraphus in Nota 17 praevisa (pag. 22) de vicario 
generali (vel potius « De vicariis generalibus » quia plures sunt in nostris dioe- 
cesibus gallicis) et de vicariis episcopalibus. 

Ad n. 36. Quia cooperatio religiosorum cum clero valde optatur (cf. n. 33), 
nonne aequum videretur ad conferentias episcopales etiam aliquos deputatos e 
maioribus superioribus religiosis vocari, saltem cum voce consultativa? 


26 
Exc.mus P. D. MATTHIAS WEHR 


Episcopus Trevirensis 


Cap. I placet iuxta modum. Modus est: 


I. Pars altera n. 8 (pag. 8, linn. 28-32) in hanc fere formam immutetur: 
« Singulis episcopis co;petit facultas a lege generali Ecclesiae in casu particulari 
dispensandi, quoties id ad bonum spirituale fidelium conferre iudicent, sisi aliqua 
causa Romano Pontifici vel alii auctoritati expresse reservata fuerit ». Ratio est: 

1. Ita melius cum parte prima huius numeri congruit, quae principium ge- 
nerale statuit, quod in hac parte altera applicatur. 

2. Incisum « Dummodo ... solet » (linn. 30-31), e can. 81 C.I.C. depromptum, 
hic locum non habet, cum praxis S. Sedis adesse nequeat, si dispensationes non 
ab ipsa sed ab episcopis concedantur. 

3. Ob rationes oecumenicas ne dicatur, a quo reservatio facta sit, quia in 
iure orientalium etiam Patriarchae facultas reservationis statuendae competit. 

II. In parte prima n. 9 (pag. 9, lin. 3) deleantur verba « nomine et ». Ratio 
est, quod Dicasteria Romana auctoritate quidem Romani Pontificis agunt, non 
vero in sensu proprio eius nomine, quia eiusdem vices non gerunt. 


27 
Exc.qus P. D. CYRILLUS IOANNES ZOHRABIAN 


Episcopus tit. Acilesenus 


N. 3, pag. 10: Episcoporum munus docendi. Nemo non est qui non videat 
praecipuum munus episcopi esse docere fideles suae curae pastorali commissos 
Christi Evangelium, finem supernaturalem quem in universa vitae ratione persequi 
debent, suam salutem aeternam, instrumenta quae divinitus data sunt ad felici- 
tatem aeternam consequendam. 

Quis non videt quod scientia haec supernaturalis difficillima est inter omnes 
scientias naturales. Traditio eius incipienda est ab infantia, h. e. priusquam fal- 
sae doctrinae mentes illas innocentes corrumpant. Unde consequitur gravis obli- 
gatio episcopi possidendi scholas sic dictas liberas h. e. sui iuris: Scuola libera - 
Ecole libre. 

Excusationes nibil probant: Saepe audivimus etiam ab ecclesiasticis, immo 
ab episcopis italis, cum magna nostra admiratione ni dicam scandalo: Apud nos 
schola libera est inutilis quia in scholis communalibus instructio religiosa est 
obligatoria. Concedendo etiam quod sit ita, saltem in theoria, in praxi tamen ac- 
cidit quod saepe saepius instructor Doctrinae Christianae non est sacerdos, sed 
pia femina, non est autem casus unicus quod sit vir infidelis, atheus. 

Quisquis sit professor Doctrinae Christianae in scholis communalibus insuf- 
ficientes horae (una vel duae horae hebdomadariae) consecrantur pro Instructione 
religiosa. Mihi retulerunt devoti genitores quod instructori Doctrinae Christia- 
nae subintrat in aulam, v. g. professor Historiae patriae. Statim irrisorie interro- 
gat: « Quid vobis narravit ille seminator fabularum? Creationem mundi? Pec- 
catum Adae et uxoris eius Evae? Ciaü!.. Tutte sono fandonie! ». 

Aliae obiectiones, Sunt multae scholae elementares et superiores directae ab 
Institutis religiosis. Respozdeo: Hoc est verissimum. Scholae directae ab Insti- 
tutis religiosis maxima aestimatione gaudent etiam ab impiis, ab atheis, a commu- 
nistis, qui cum maxima fiducia confidunt proprios filios ad religiosos educatores! 
Sed istae scholae non possunt esse gratuitae: rationes sunt omnibus notae, ideo 
pro brevitate sermonis non repetam eas. Unde sequitur quod istae scholae non pos- 
sunt frequentari nisi a divitibus et genitores pauperes coguntur dolentes mittere 
filios in scholas communales. 

Obiectio nummaria, Dioeceses Italiae sunt pauperes. Haec excusatio non di- 
spensat ab obligatione ista gravissima inter omnes episcopi. Similem difficultatem 
habuerunt et habent episcopi catholici Hollandiae, Belgiae, Galliae, Germaniae, 
Bavariae et cunctarum per orbem terrarum missionum. Omnes isti fatentur inter 
omnes obligationes episcopi primatum tenere existentiam scholarum liberarum. 
Et cum immensis sacrificiis, in sudore vultus sui procurant media habendi optimos 
professores, Gubernium non solum non adiuvat, sed saepe persequitur scholas 
catholicas. Ipsi tamen mirabiliter perseverant. 

Argumenta, Pius Papa XI, s. m., mihi dixit in quadam audientia privata: 
Opus principale idque sine quo non, necessarium, est schola elementaris. Missio 

materialiter iam fundata, non habens scholam est nata mortua. Rationes sunt 
evidentes, dixit Summus Pontifex missionarius, pueri enim formant spem catho- 
licitatis missionis. Si crescunt intellectualiter in scholis acatholicis, protestanti- 
bus, musulmanis, in futuro erunt ad minimum catholici indifferentes, aequalem 
aestimationem habebunt circa religionem catholicam, aut protestantem aut mahu- 
metanam. 

Quod dixit Sanctus Pater de missionibus non valet pro dioecesibus italicis? 
Exempla contrarium probant. Sectae acatholicae quae circumeunt per Italiae regio- 
nes proselytizant per scholas. Ita in Calabria, in Civitavecchia, Libenter dicitur 
apud nos quod protestantes faciunt proselytas per pecuniae distributionem. Quod 
non est verum. Per pecuniae enim distributionem attrahunt gentes ad instructio- 
nem catecheticam, per instructionem autem religiosam quidem gratuitam con- 
vertunt gentes ad suum errorem. 

Quis ignorat P.C.I. habere suas scholas privatas obligatorias pro sociis cum 
gravibus sanctionibus contravenientibus sive pueris, sive adulescentibus. 

Persuasus sum vim atque numerice superioritatem P.C.I. deberi inexistentiae 
liberarum elementarium scholarum. Huius adsertionis veritatem facile intelligunt 
persecutores ecclesiae et missionarii apostolici. Persecutores Ecclesiae primo im- 
ponunt restrictiones inacceptabiles contra programmata scholarum nostrarum. 

Patet cunctis. nobis Armenis Sultanos Turcarum periodice per duodecim 
saecula occidendo Armenos non potuerunt patres nostros ad apostasiam constrin- 
gere, e contra sanguis martyrum fiebat semen christianorum ita ut admirationi 
erant ipsis turcis. Kemal autem persequitur non occidendo sed prohibendo scho- 
las liberas, christianas. Ita ut decem annis post initium huius generis persecu- 
tionis, multae numerantur apud armenos apostasiae matrimonia mixta cum mahu- 
metanis. 

Italica gens emigrans in regiones acatbolicas. Ne dicam semper, isti ignorant 
totaliter doctrinam catholicam! Ideo cum maxima facilitate amplectuntur reli- 
gionem qualemcumque. In Turchia, ipse testis sum, facile et libenter se submit- 
tunt ad operationem dolorosam circumcisionis. In Graecia, insulae Syros, Chios, 
olim maxima pars erat catholica, nunc sunt orthodoxae. Jean Toulat in suo « Juifs 
mes Fréres », Editions Guy Victor, 1963, narrat sexaginta Calabrenses, iudaicam 
religionem amplexisse consequenter ad dolorosam circumcisionis operationem se 
submisisse, una tantum vice auscultando lectionem Sacrae Scripturae Antiqui 
Testamenti. 


Conclusio, Insufficiens est scholam liberam habere solummodo in urbe resi- 
dentiali episcopi, sed id necessarium est in omnibus locis etiam minimis dioece- 
seos suae iurisdictionis! Ideo obligatio ista tangit aequaliter parochorum inter 
limites paroeciae! 


28 
QUIDAM PATRES CONCILIARES EX AFRICA CENTRO-ORIENTALI 


Ad n. 23: Normae de constituendis auxiliaribus et coadiutoribus. In re- 
gendis dioecesibus, ad normam n. 21, 2 constitutis vel constituendis, pastorali epi- 
scoporum muneri ita provideatur, ut bonum dominici gregis semper sit suprema 
ratio. Quod bonum ut debite procuretur, unitas regiminis dioecesani salva sem- 
per sit. Quodsi, vel ob nimiam dioecesis amplitudinem vel incolarum multitudinem 
vel ob peculiaría apostolatus adiuncta aliasve causas quibus per divisionem terri- 

torii mederi non possit, episcopus dioecesanus per semetipsum omnia munia 
stricte episcopalia, sicut animarum exigit bonum, adimplere nequeat, zzus vel 
plures episcopi auxiliares constituantur. Immo et aliquando peculiaris necessitas 
postulat ut in personale episcopi dioecesani adiutorium constituatur episcopus 
coadiutor. Qui episcopi etc. ... 

Ratio « modi » propositi. Ita praxis ordinaria melius demonstratur, qua scil. 
uni dioecesi unus episcopus (cum suo vicario generali) praesit, et episcoporum 
in eadem dioecesi pluralitas ad modum remedii et exceptionis tantum apparet, quae 
per se quantocius ad praxim ordinariam (praesertim per dioecesis divisionem) 


reducenda erit. 


[Subscripserust] Adam Kozlowiecki, arch. Lusakaensis, Guido del Mestri, 
arch. tit. Tuscamiensis, Franciscus Mazzieri, ep. Ndolaensis, Marcellus Daubechies, 
ep. Kasamaensis, loseph Fady, ep. Lilongweensis, Firminus Courtemanche, ep. 
de Fort Jameson, Adolphus Fuerstenberg, ep. Abercornensis, Renatus Pailloux, 
ep. de Fort Rosebery, J. L. Jobidon, ep. Mzuzuensis, Iacobus Corboy, ep. Mon- 
zeensis, Nicolaus Agnozzi, ep. tit, Adramittenus, Clemens Chabukasansha, ep. tit. 
Cibiraensis, Rupertus Hillerich, praef. ap. Solweziensis. 


29 
EPISCOPI REGIONIS APOSTOLICAE OCCIDENTALIS GALLIAE 


Pag. 16, n. 24. Ne constituantur episcopi auxiliares « Vicarii episcopales », 
qui, hac appellatione praediti, aliquibus in circumstantiis, postponerentur vica- 
rio generali. 

Pag. 18, n. 28. Post lin. 2, addendum: « Parochi et sacerdotes, quibus apo- 
stolatus opera indolis paraparoecialis committitur, in sessionibus communibus 
convenient ut inter se de negotiis urbis vel regionis tractent ad munus pastorale 
coniuncte peragendum ». 

Exoptant ut explicite declaret schema obligationem cooperationis inter se 
et cum proprio episcopo inesse parochis eiusdem urbis, eiusdem regionis vel 
eiusdem districtus. 

Verbis enim huius paragraphi magis ostenditur parochus munus exercens ab 
aliis alienus, minime autem animadvertitur munus pastorale intima coniunctione 
ab omnibus perfungendum. 

Pag. 23, n. 36. Exoptant ut in n. 36, 4, nullo verbo mutato, adhibeantur 
ipsa verba anterioris schematis « de episcopis » n. 24, quippe qui valde explicite 
enumeret omnes circumstantias in quibus decisiones conferentiae episcopalis vim 
haberent iuridice obligatoriam. 


II 


ANIMADVERSIONES SCRIPTO EXHIBITAE 
QUOAD SCHEMA DE OECUMENISMO 


ANTE DIEM 21 MaArn 1964 


A - Quoapn caAPPr. I.III. 
1 


Exc.mus P. D. VINCENTIUS BRIZGYS 


Episcopus tit. Bosanensis, aux. Kaunensis 

Ad cap. I. 

1. « Oecumenismus ». Vocabulum mihi non placet, quia in terminologia 
apud catholicos nec notum nec definitum est. Si adhibitum, explicatione indigebit 
quomodo non est intelligendum. In vocabulariis modernis, ad quos recursum fa- 
cient catholici, omnes invenient huius vocabuli notionem datam ab acatholicis, 
quae a nobis minime accipi potest. 

Seligendum est verbum pro titulo huius capitis, qui non indigeret explana- 
tione negativa — quomodo non est intelligendum. 

2. In versibus seu linn. 24-27 verba: «atque collegio Duodecim universale 
mandatum docendi, regendi et sanctificandi, inter quos B. Petrum, post eius fidei 
confessionem et maioris dilectionis professionem, elegit, w/ fratrum suorum col- 
legio praeesset, singulos etiam im fide confirmandi »... a me sublineata verba 
adhuc definitionem expectant et propterea hic anticipative uti et admitti non 
possunt (saltem nunc). 

3. Huius schematis in pag. 10, lin. 10 verbum « aliquantum » omittendum 
esse censeo, Etenim haec christianorum divisio responsabilis est etiam nunc, non 
solummodo in praeterito fuit, gravium malorum, est incitamentum inimicis Chri- 
sti, Ecclesiae, fidelium. Divisiones non obscurant aliquantum vultum Ecclesiae, 
sed lacerant corpus Christi. 


Ad cap. II. 


Ad versus 32-34. Propono ut omittantur verba: « ac propterea Eucharistiae 
sacra mysteria in unum simul celebrare non licet »... Haec enim verba, uti meis 
auribus sonant, volunt dicere cetera omnia posse in communi celebrari, excepto 
sacrificio Missae et Eucharistiae. Relictis his verbis praecluditur via alicui organo 
postconciliari quoscumque limites ponere participationi in divinis, cum Concilium 
solummodo hoc extremum limitem ponit. 

Non sum talis optimista, ut putarem hunc limitem esse sufficiens, saltem 
pro multis. 


2 
Exc.Mus P. D. IOSEPH M. ANTONIUS CORDEIRO 


Archiepiscopus Karacbiensis 


1. Quoad cap. IV, nos episcopi de Pakistan sentimus eodem modo ac 
card. Tappouni i. e. quod non habet proprium locum in hoc schemate. Est 

quidem materia digna consideratione Concilii, sed alio in loco, et similiter pro- 
nunciatio debet fieri a Concilio circa alias principales religiones mundi. 

2. Quoad cap. V, quidam episcopi de Pakistan, non omnes, censent quod 
materia debet tractari separatim ab Oecumenismo. Libertas enim conscientiae 
non respicit primario ad Oecumenismum, sed est declaratio facienda a Concilio 
de libertate conscientiae in genere, respiciente dignitatem personae humanae, nec- 
non et relationem inter religionem et statum civilem. 


3 
Exc.mus P. D. IOSEPH BARTHOLOMAEUS EVANGELISTI 


Arcbiepiscopus-episcopus Meerutensis 


Schema de Oecumenismo in multis placet, sed aliquae modificationes, am- 
plificationes et clarificationes necessariae esse videntur. 

1. Et primo quidem, speciale caput de Iudaeis in hoc schemate non placet. 
Nam etsi Ecclesia catholica omnium iura defendere cupit, tamen scopus Con- 
cilii nostri est pastoralis pro omnibus, et non apologeticus pro aliqua stirpe hu- 
manae familiae. Hoc speciale caput, in oculis non christianorum, favoritismum 
quemdam redolere videbitur. 

2. Meo humili iudicio, titulus cap. IV esse deberet « De habitudine Eccle- 
siae erga credentes in Deum ». In isto capite, de novo conscribendo, mentio fieri 
deberet de Iudaeis et de omnibus illis qui credunt in Deum. Omnes isti, insimul 
sumpti, permulti omnino sunt, et a nobis hic per plures menses adunatis et 
adunandis, verbum aliquod consolationis, adhortationis et salutis expectant. Enim- 
vero, Christus mandavit apostolis: Euntes, docete omnes gentes... Ipse autem, 
non tantum oravit ut christiani unum sint, sed etiam dixit: « Et alias oves habeo 
quae non sunt de hoc ovili; et illas oportet me adducere, et fiet unum ovile et 
unus pastor». Pro ilis omnibus Christus mortuus est in cruce. Et insuper Ec 
clesia Christum sic rogat: « Ut omnes errantes ad unitatem ecclesiae revocare 
et infideles universos ad Evangelii lumen perducere dignetur ». 

Nunc autem, procul dubio, haec est peropportuna occasio in nostro Con- 
cilio Oecumenico, ad hoc officium solemniter adimplendum. Cum hodierna media 
communicationis praesto sint, illos innumerabiles bonae voluntatis viros ac mu- 
lieres nuntio salutis Christi defraudare omnino non possumus. Cum apostolo 
Paulo dicere debemus: Graecis et barbaris, sapientibus et insipientibus debitores 
sumus, Concilium nostrum, cum sit Concilium Ecclesiae catholicae et concilium 
oecumenicum et pastorale, non potest quasi ignorare duas tertias partes huma- 
nitatis. 

3. Deinde, aliud caput, vel saltem alia paragraphus addenda videtur circa 
habitudinem Ecclesiae erga illos qui in Deum non credunt, ut nullam categoriam 
hominum oblivisci videamur. Sunt et ipsi, filii Patris caelestis ad Ecclesiam et 
ad caelum vocati. Ad tempus sunt in potestate mundi huius sed nostrum officium 
est illis paterne de Deo Creatore, Redemptore et Iudice breviter verba facere 
ut vocem patris et matris agnoscant et resipiscant. 

4 
CONFERENTIA EPISCOPORUM AFRICAE SEPTEMTRIONALIS 


Episcopi Algeriae, Tunisiae et Marocco humiliter petunt ut in cap. II de Oecu- 
menismo (S 6), clare et firmiter affirmetur — inter media ad unitatem foven- 
dam —- necessitas unionis inter ipsos catholicos. Nam: 1) non-catholici vehemen- 
ter anguntur de suorum divisionibus, ut ipsi (privatim saltem) fatentur; 2) nil 
magis allicit ad Ecclesiam catholicam quam spectaculum unitatis inter ipsos catho- 
licos, dum e contra dissentiones inter catholicos est magnum obstaculum ad 
unionem. 


Vita Ecclesiae catholicae debet prae se ferre, in legitima varietate, maximam 
unitatem: in fide, in obedientia erga Romanum Pontificem et episcopos, in cari- 
tate fraterna (caritas erga Íratres separatos sincera non esset nisi catholici cona- 
rentur maiore caritate affici inter se). 

Signum huius unitatis est Eucharistia. 


[Subscripserunt] Franciscus Aldegunde, arch. Tanger. Mauritius Perrin, 
atch. Carthaginen., Amedeus Lefévre, arch. Rabaten., Leo Stephanus Duval, arch. 
Algerien., Bertrandus Lacaste, ep. Oranen., Paulus Pinier, ep. Constantinian., 
Georgius Mercier, ep. Laghouaten., Vedastus-Maria Jacquier, ep. aux. Algerien. 


B - Qvoap cap. IV. 


1 
EM.Mus P. D. VALERIANUS camp. GRACIAS 


Archiepiscopus Bombayensis 


Haec erit brevissima interventio ex omnibus interventionibus meis in his 
duabus sessionibus Concilii, Faciliter potuissem tradere haec scripta secretaria- 
tui; sed credo locutio interdum id quod in hac aula conciliari, etsi brevis, haberet 
maiorem fructum quam in archivium secretariatus potest afferre. 

Cum schema de Oecumenismo principaliter respicit christianos seiunctos, vel- 
lem ut in cap. IV, linn. 1-5 expungantur. Et ratio est haec: si relinquantur, tunc 
revera non sufficit tractare totam materiam de modo agendi cum non-christianis 
per paucas lineas; talis materia egeret saltem capite per se stante, Ex altera parte, 
non est conveniens in hoc schemate adiungere tale caput. Locus proprius pro 
tali capite esset, mea opinione, in schemate de ;issiomibus, ubi fusius potest 
tractari apostolatus apud non-christianos, animadvertendo, e. g. ut deputentur 
aliqui sacerdotes linguas, mores, philosophiam, religionem eorum penitus cogno- 
scentes et studiis dediti, qui operi apologetico et catechetico inter excultos incum- 
bant; ut scholae nostrae et collegia inter aptissima media ad religionis catholicae 
cognitionem apud eos spargendam adnumerandi sint; ut opera verae caritatis chri- 
stianae, uti sunt medicinarum pauperibus dispensatio, nosocomia, instituta iuvan- 
dis parturientibus et infantibus periclitantibus devota, domus hospitales pro se- 
nibus aliaque similia — quibus Ecclesia Christi inter eos splendet — magis magis- 


784 ACTA CONC. VATICANI II — PERIODUS III 


que in dies foveantur; ut crescente inter eos cupidine legendi, crescat etiam op- 
portunitas fidem et principia catholica apud omnes civium ordines scriptis diffun- 
dendi; ut quaecumque locutiones vel expressiones offensivae eis sint, sicuti expres- 
sio « perfidis iudaeis » a iudaeis offensiva consideratur, omnino evitentur; ut 
scripta illa catholica acatholicis destinata, etsi in modo et progressione doctrina 
proponendi legentibus accommodata sint oporteat, sincera omnino esse debeant, 
quae nihil doctrinae extenuent vel dissimulent, exponendo tamen principia ca- 
tholica et veram doctrinam absque ulla intentione polemica; ut cum doctrina 
Ecclesiae de ordine sociali instaurando fere ignota remanserit apud nostrates aca- 
tholicos, valde desideratur ut nulla praemittatur occasio hanc doctrinam eis propo- 
nendi ac commentandi simulque ostendendi eius practicae applicationis absolutam 
necessitatem ut ordo socialis salubriter instaurari possit. Haec pauca ex proposito 
enumeravi, ut concrete possit illustrari cur unum totum caput sit necessarium 
pro tali materia, scil. de modo agendi cum non-christianis, in loco paucarum linea- 
rum, sicuti invenitur in cap. IV. Si autem hae lineae non expurgentur, timeo ne 
non-christiani in nostris regionibus aegre ferrent. 

De iudaeis nihil habeo dicendum, quia in nostra regione sunt pauci. Nullum 
malum nos fecimus contra illos, et vice versa nullum malum illi fecerunt contra 
nos. Si quidem, secundum relationem, una ex rationibus cur proponitur hoc 
cap. IV « De Iudaeis » est propter actionem anti-semitismi ex parte Nationalso- 
clalismi, quae vigebat principaliter in quibusdam regionibus, nescio cur Concilium 
Oecumenicum habeat officium faciendi declarationem super hanc materiam, eo 
magis quod locus proprius pro tali materia, secundum plures, non est in hoc 
schemate, sed alibi. Et etiam, non ostante nostro proposito quod nos tractamus 
hanc quaestionem unice ex aspectu religioso, timent aliqui ne nationes aliae 
aegre ferant hoc speciale caput. 


2 
EM.Mus P. D. ACHILLES canp. LIÉNART 


Episcopus Insulensis 


Liceat mihi tria declarare circa cap. IV schematis de Oecumenismo: 1. Quae- 
nam sint rationes doctrinales et pastorales quae nos obligant ad tractandum de 
Iudaeis in praesenti Concilio; 2. cur mihi videatur caput istud locum habere con- 
gruum in schemate de Oecumenismo; 3. quomodo oporteat illud complere, ra- 
tione habita de legitimis sollicitudinibus a fratribus nostris patriarchis et episco- 
pis Ecclesiae orientalis expressis. 

1. Quoad necessitatem tractandi de Iudaeis, assensum explicitum praebere 
desidero his quae tam lucide exposuit em.mus card. Bea in relatione sua, et a plu- 
ribus Patribus confirmata sunt. 

Sub respectu doctrinali, Iudaeorum populus cum christianismo intime con- 
iungitur. Libri Sacri Iudaeorum etiam nostri sunt, In eis legimus praeparationem 
et promissionem a Deo factam salutis, cuius nos haeredes facti sumus. Usque 
adhuc Psalmi ludaeorum preces sunt Ecclesiarum nostrarum christianarum. Et 
omnes quos maxime veneramur, Christus lesus, B. Maria mater eius et apostoli 
Domini, Iudaei erant. Unde dicebat Pius Papa XI: « Quoad spiritum Semitae 
sumus ». 


Sub respectu vero pastorali, necesse est ut christiani de ista realitate magis 

conscientiam acquirant, ad respuendum omnino antisemitismum quo tot crimina 
adversus ludaeos perpetrata sunt usque in temporibus nostris. 

2. Hoc caput locum congruum habet in schemate de Oecumenismo. Sane in 
sensu restricto quo ordinarie sumitur, Oecumenismus non tractat nisi de unione 
inter christianos. Sed in se verbum Oecumenismi sensum universitatis habet, Et 
quia hic agitur de Oecumenismo catholico, nihil impedit quin ampliorem signi- 
ficationem accipiat et ad omnes homines qui ad salutem vocantur, extendatur; 
imprimis ad christianos fratres nostros seiunctos ut unus populus Dei fiant, sed 
etiam ad alios ut populo Dei se sciant et ipsi aggregati posse. Quod in casu 
Iudaeorum est specialiter a Deo praevisum, teste Paulo in Epistola sua ad Ro- 
manos. Unde opportunum apparet quod Ecclesia cum Iudaeis relationes habeat 
spiritui Oecumenismi conformes. 

3. Attamen parvi pendere non possumus obiectiones a praesulibus rev.mis 
Ecclesiae orientalis factas, qui inter Arabes viventes iure timent ne Ecclesia 
appareat sicut partem habens cum ludaeis adversus eos. Itaque propono ut, 
ratione habita tituli capiti nostro inscripti: « de catholicorum habitudine ad mom 
christianos, praesertim ad ludaeos », addatur paragraphus de religione mahume- 
tana, cuius textus ita formulari posset: 

«2. Inter alias vero non christianas religiones, peculiari etiam attentione ac 
reverentia dignam ducit Sancta Synodus, Mahumetanam religionem, cuius asseclae 
Abraham patrem agnoscentes, in Deum quoque Abrahae credentes, Revelationi Pa- 
tribus factae totaliter extranei non sunt, 

Etenim, etsi iuxta Scripturae verbum * in Isaac vocabitur tibi semen ", quodam 
modo tamen et ipsi Mahumetani ad populum pertinent quem Deus sibi suscitavit, 
sese revelando Patribus ac Prophetis. 

Abrahae Deum agnoscentes, verum monotheismum profitentur a Revelatione 
positiva procedentem, soli hac in re, inter ceteras religiones, christianismo et 
iudaismo consentientes. Ipsum vero quem noverunt Deum, sensu apprime religioso 
colunt maximaque semper reverentia tractant. 

Christum denique, etsi ut Deum confiteri renuant, ut prophetam tamen inter 
alios prophetas agnoscunt, Matremque lesu Mariam in honore habent. 

Ideoque et erga ipsos nullo modo dubitat haec Sacra Synodus Oecumenici 
Catholici principia applicari debere ». 


3 


Exc.mus P. D. IOACHIM AMMANN 
Episcopus tit. Petnellensis 


Legitur pag. 2, linn. 3-4: « ... de modo colloquendi et cooperandi cum homi- 
nibus non christianis ». 

Proponitur, ut in hoc textu addatur post « hominibus » « et communitatibus », 
vel aliud simile verbum, 

Ratio huius propositionis: Ratio dicti capitis est, ut non solum faveatur col- 
loquium et cooperatio cum personis mere individualibus, sed etiam in campo 
latiore cum societatibus in communi, quod expresse dicatur. 


50 

Exc.umus P. D. ALFREDUS ANCEL 
Episcopus tit. Myrinensis, aux. Lugdunensis 


Emendatio de babitudine catholicorum ad non christianos qui neque Iudaei 
neque Musulmani sunt. 


Quae in nostro textu de habitudine catholicorum ad non christianos, exceptis 
Iudaeis, breviora sunt. Sex tantum lineae de eis in genere dicuntur, cum sint 
numero vicies millies centena millia (deux milliards) in mundo. Insuper relationes 
humanae inter catholicos et non christianos in dies augentur, etiam in regionibus, 
quae olim unice christianae erant. Recolamus tandem quae a Ioanne XXIII, in 
Constitutione apostolica Hzanae salutis dicta sunt de modo quo nuntius Con- 
cilii non solum a catholicis aut a fratribus christianis seiunctis exceptus est, sed 
etiam ab iis qui «christiani nominis sunt expertes ». Unde necessarium mihi 
omhino videtur, plura in hoc capite dicenda esse non solum de habitudine catho- 
licorum ad Iudaeos, sed etiam ad Musulmanos et ad omnes qui in Deum credunt. 
Aliquid tandem dicendum esset de nostra habitudine erga illos qui se atheistas 
putant, cum tamen legem moralem, hominis naturae a Deo insitam, pro con- 
scientia servare student. 

Nunc autem, aliqua efferre vellem de defectibus vitandis et de modo positivo 
agendi erga non christianos qui neque Iudaei, neque Musulmani sunt. Textus 
enim de ludaeis agit, et alii Patres de nostra habitudine ad Musulmanos lo- 


cuti sunt. 


Prima pars: Defectus vitandi. 


1. Indiflerentismus. Non desunt hodie inter catholicos qui divitias religio- 
num non christianarum invenientes, tentatione premuntur affirmandi omnes reli 
giones esse aequivalentes; alii ulterius progrediuntur et cum invenerint valorem 
humanum et moralem plurium qui atheistas se profitentur, audent affirmare rectam 
intentionem omnino sufficientem esse. Hae affirmationes plane damnandae sunt, 
quippe quae offensam maximam contra Deum constituant, Indifferentismus enim 
concreta negat sive existentiam Dei, sive valorem divinum Revelationis christia- 
nae, Indifferentismus insuper gravissimum constituit defectum caritatis erga pro- 
ximum, quasi parvi momenti esset pro homine Revelationem Dei cognoscere et 
media salutis Ecclesiae concredita in suum usum habere. 

2. Despectus erga doctrinas et personas, Attamen, non ideo despiciendae 
sunt religiones non christianae neque a fortiori homines qui harum religionum 
asseclae sunt. Hic secundus defectus: 

1) contra veritatem est. Etenim, in omni religione humana habentur sal- 
tem aliqui valores morales et religiosi. Quantum autem ad personas, recolatis 
Petrum dicentem: «In veritate comperi quia non est personarum acceptor Deus, 
sed in omni gente qui timet eum et operatur iustitiam, acceptus est illi » (Act. 
10, 34). 

2) Despectus religionum non christianarum contra caritatem est. Impedit 
enim inter catholicos et non christianos relationes vere humanas et omnem ami- 
citiam. Non enim amicitia possibilis est inter despicientes et despectum. 

3) Tandem hic despectus valde periculosus est. Novi enim iuvenes qui in 

despectu falsarum religionum nutriti fuerunt, et qui divitias earum detegentes 
omnem fiduciam in magistros suos et etiam fidem amiserunt. 

3. Tertium tandem defectum denuntiare debemus quando de evangelizandis 
non christianis agitur. Nullo modo enim evangelizatio proselytismo aequiparanda 
est. Sedulo ergo reiiciendae sunt omnes formae coactionis, actionis sic dictae psy- 
chologicae aut etíam paternalismi. Brevissimam enumerationem instituo, quia hac 
de re fusius in capitulo sequenti agetur. Unum tantum recolere volo. In coeti- 
bus popularibus, Ecclesia saepe manifestatur tanquam associatio mere terrestris 
potentiae et divitibus ornata quae, ad augendum numerum asseclarum suorum, om- 
nibus mediis utitur, quae efficacia censet. Propterea in talibus coetibus Ecclesia 
creditur potestatem suam haurire non ex Spiritu Sancto, sed ex adiutorio divi- 
tum et potentium huius mundi, Attendamus, venerabiles Patres, ne nostro modo 
agendi ansam praebeamus talibus impugnationibus quae, ceteroquin, non solum 
in coetibus popularibus, neque solum in nostris regionibus pressius sparguntur... 
Inimicus homo hoc fecit. Vigiles simus! 


Secunda pars: Modus positivus agendi. 


1. In habitudine nostra ad non christianos primo a nobis quaeritur fides. Fide 
enim gaudere debemus de omni valore morali et religioso quem sive in doctrinis, 
sive in personis invenimus. Omnis veritas et omne bonum a Deo venit. Unde et 
glorificare Deum debemus, qui erga omnes bonus est. Recolatis Paulum dicentem 
Atheniensibus: « Quod ignorantes colitis, hoc ego annuntio vobis » (Act. 17, 23). 
Citare etiam non dubitat paganum quemdam poetam, quia optime de Deo dixe- 
rat: « Ipsius enim et genus sumus » (28). Fide insuper scimus Deum, voluntate 
efficaci, in cordibus eorum operari ut progressive ad se convertentur. Forte nun- 
quam plene conscii erunt de modo quo Deus in eos agit. Nos autem unice adiu- 
tores Dei esse debemus cooperantes eius actioni, semper hominum libertatem 
reverendo. 

2. Dialogus. Debemus cum fratribus nostris humanis non christianis dia- 
logum authenticum instituere, ita ut eorum mentem intelligere possimus, sicut 
et ipsi nostram mentem intelligere possint. Quae autem anno elapso ab exc.mo 
De Smedt dicta sunt de dialogo oecumenico valent etiam pro non christianis. 
Plures atheistas inveni, qui non verum Deum reiiciebant, neque veram religionem, 
sed unice falsos conceptus de Deo, vel pravos christianorum agendi modos, quos 
etiam nos reiicere debemus. Plures etiam inveni qui, modo suo vivendi, adiuto- 
rium mihi attulerunt ut melior christianus fierem. In eis enim, certe, donum 
Dei erat. 

3. Renovatio vitae, Quando dialogum in fide instituimus cum non christianis, 
dummodo defectus supra citatos vitemus, aliquo modo experimus vocem Domini, 
qui ad renovationem vitae instanter nos vocat. Etenim a nobis exspectant, ut veri 
nominis christiani simus. Sic enim loquebatur mihi quidam communista atheus: 
«Si vultis, aiebat, nos admittere quod spirituale est, oportet ut realitatem ipsius 
vita vestra probetis ». Alius sic dicebat: « Quod reprehendo vobis, christianis, 
non est quod christiani sitis, sed quod non satis christiani sitis ». Unde posse- 
mus concludere habitudinem inter catholicos et non christianos ex sese nullomodo 
aliquid malum esse, sed e contra occasionem veri progressus christiani praebere. 
Haec autem praesentia catholicorum inter non-christianos conditio tandem est, 
ut lux Christi eis prope manifestetur. 

Quae vero ad recognitionem huius capitis spectat, scripto secretariatui tradam. 

Renovatio schematis in genere et cap. IV in specie. 


1. Hoc schema non obstantibus rationibus contra allatis videtur mihi unitatem 
profundam praeseferre. Agitur etenim de habitudine catholicorum, sive ad fratres 
nostros seiunctos (oecumenismus proptie dictus), sive ad fratres nostros humanos 
qui Christum nondum cognoscunt. Multa principia eadem sunt, quamvis appli- 
catio eorum valde diversa sit. 

Titulus huius schematis posset servari qualis iacet, dummodo distinctio in- 
stituatur inter oecumenismum proprie dictum et oecumenismum late dictum; pos- 
set etiam inveniri alius titulus, sed nescio utrum dari posset titulus positivus 
qui conveniret habitudini inter catholicos et non catholicos. Unde servare titulum 
qualis iacet mihi melius videtur. 

3. In schemate tres partes distinguendae essent, quibus praeponi deberet 
prooemium generale, paucis verbis enuntians materiam tractandam. Prima pars 
esset de oecumenismo proprie dictum cum tribus capitis exsistentibus; secunda 
pars esset de habitudine catholicorum cum non christianis, cum quatuor parvulis 
capitulis, scil. de Iudaeis, de Musulmanis, de religionibus non christianis, de 
hominibus extra omnem religionem viventibus; tertia tandem pars esset de liber- 
tate religiosa. 

4. Singula capita secundae partis possent constitui eodem modo quo nunc 
constituitur sectio capitis quarti, quae ludaeos respicit, sed aliqua dicenda essent 
in unoquoque capite de defectibus vitandis et de modo positivo agendi. 

Salvo meliore iudicio. 


2 
Exc.qMus P. D. CAROLUS A TRINITATE BORGE Y CASTRILLO 


Episcopus tit. Lappensis, aux. Managuensis 


Cap. IV schematis de Oecumenismo i. e. « de catholicorum habitudine ad non 
christianos, maxime ad Iudaeos » valde laudandum est et proinde mihi maxime 
placet quoad medullam ipsius. Gratulor ex toto corde iis omnibus qui in hoc 
capite laboraverunt, quia proculdubio haec est voluntas Dei ut Concilium magis 
ac magis orationibus, studiis, patientia, colloquiis ac caritate, una cum fidelibus 
pro conversione istius populi laboret. 

Locus huius capitis in hoc schemate iste est, quia post christianos separatos 
non est alia gens cuiuscumque religionis, propinquior nobis quam Iudaei, et 
Oecumenismus intelligi debet ad omnes gentes; et « salus ex iudaeis est ». 

Experientia personalis mihi docuit magis odium quam doctrina, sicut cum 
protestantibus, ab eis nos separare. Aliquos Iudaeos baptizavi, sed ad fontem 
gratiae, Deo adiuvante, venerunt magis caritate et amicitia quam colloquiis 
et disputationibus, et amplius cum aliquibus spero facere. 

Verumtamen has propositiones audeo proponere: 

1. Ut in hoc capitulo loco « maxime ad Iudaeos » dicatur « maxime ad israe- 
litas » vel « ad Iudaeos et ad omnes israelitas ». 

2. Concilium non tantum de consilio sed de mandato dicat explicite omnes 
nos, sacerdotes et fideles, pro conversione Iudaeorum et unitate fratrum separa- 
torum nobiscum, orare debemus in actibus liturgicis, in litaniis, in Breviario cum 
aliquo Officio proprio in diebus ferialibus, cum aliqua Missa speciali etc. etc. 

quia res difficillima est, et donum fidei a Deo venit praecipue hoc modo instan- 
tissimo. 


3. Ut arabes aliquo modo magis explicite intelligant seipsos in intentione 
oecumenica Ecclesiae. 


Et Deus benedicat Papam nostrum Paulum VI et omnes qui cum eo pro 
optimo exitu Concilii laborant. 


6 
Exc.wmus P. D. VINCENTIUS BRIZGYS 


Episcopus tit. Bosanensis, aux. Kaunensis 


Magna est differentia etiam nostris diebus inter relationes catholicorum cum 
christianis non catholicis et catholicorum cum iudaeis. Habemus multa signa ex 
parte christianorum non catholicorum in favorem unionis. Vix aliquid huius ge- 
neris habemus ex parte iudaeorum. 

Non mihi soli, sed generaliter Patribus Concilii ignotum est, an fuit aliqua 
praevia conversatio cum iudaeis de hac quaestione. Si minus, eorum iuxtapositio 
in eodem capite cum Gentibus, posset esse causa gravis offensionis ex parte iudaeo- 
rum. Ipse sum in favorem appellationis ad iudaeos, hoc tamen, si praemature 
et incauta forma factum, posset causare duo pericula: 1. offensionem ex parte 
iudaeorum, 2. obdormitionem catholicorum contra ea, quae contra ipsos ma- 
chinantur. 


7 


Exc.mus P. D. IOANNES COLOMBO 
Arcbiepiscopus Mediolanensis 


Nomine episcoporum Provinciae Ecclesiasticae Longobardorum. 

Schema de Iudaeis summe opportunum videtur ad doctrinam et animum 
Ecclesiae circa hoc problema omnibus hominibus patefacienda. Quaedam tamen 
adnotare oportet, ut propositio doctrinae in apto loco peracta et quibusdam 
additamentis aucta efficacior evadat et minus rectae interpretationi subtrahatur. 

In primis non placet de Iudaeis simul cum acatholicis christianis tractare in 
eodem schema de oecumenismo. Baptizatis in nomine Sanctissimae Trinitatis et 
in D. N. Iesu Christi evangelio credentibus nullo modo sunt comparandi ludaei; 
finis autem oecumenici motus est unio christianorum, quae methodo omnino diversa 
est adipiscenda a methodo qua ad fidem in Christum adducendi sunt non 
credentes. 

Secundo, cum intentio sit agendi « de catholicorum habitudine ad non chri- 
stianos et maxime ad iudaeos » revera de ludaeis tantum practice tractatur in 
schemate; quod approbari non potest. Etenim: 

4) cam inter rempublicam Israeliticam et nationes Arabicas religioni 
islamicae addictas inimicitia magna hisce annis exorta sit, videretur Ecclesia 
unam tantum partem favore prosequi, nisi etiam de habitudine Ecclesiae catho- 
licae ad islamicam religionem pari dignitate et solemnitate tractetur; 

D insuper islamica religio habet elementa fundamentalia ex revelatione 
Veteris et Novi Foederis deprompta verumque Deum colit (quod multi christiani 
non probe norunt), ita ut fusius de ea tractare oporteat; 


190 ACTA CONC. VATICANI II — PERIODUS III 


c) sunt etiam aliae religiones antiquitate, influxu in humanam culturam 
et enormi numero adhaerentium pollentes, ut hinduismus et buddhismus, quae 
silentio praeteriri non possunt. Sunt enim in illis quaedam elementa positiva 
fortasse non sine influxu gratíae Christi universum genus humanum permeantis, 
quae maternam considerationem Ecclesiae alliciunt et tamquam quaedam ingenita 
fundamenta sive laboris missionarii sive cuiusdam cooperationis in re sociali 
sunt habenda. 

Tertio, in schemate de Iudaeis magna et evidens lacuna adest. Nihil enim 
omnino dicitur de iudicio Dei, quod, secundum doctrinam librorum Novi Testa- 
menti, prolatum apparet contra populum iudaeorum. Huiusmodi omissio veri- 
tatem offendit et praesertim fini a schemate intento contraria est dicenda. Etenim 
ad id maxime tendit ut prohibeantur futurae persecutiones contra iudaeos sub 
praetextu religionis. Sed ad hoc non sufficit quod solemniter Ecclesia declaret 
persecutiones esse moraliter illicitas et contra mentem Ecclesiae, Semper enim 
in manibus prostant et omnibus sunt noti loci illi evangelii qui iudicium quod- 
dam condemnationis contra iudaeos exprimunt. Quapropter necesse est ut Con- 
cilium locos illos recenseat et de iisdem interpretationem authenticam proferat, 
quae ex altissima auctoritate promanans et in circumstantiis tam solemnibus atten- 
tum animum omnium in se convertet, ita ut veritas pateat, omnis os calumnia- 
toris obstruatur, et tandem aliquando via claudatur ad tam nefarium abusum verbi 
Dei. E contra, si de his sileatur — ut in praesenti schemate fit — radix malorum 
intacta manet, ex qua oriri possent in futuro tristes illi fructus quos historia, 
proh dolor!, recenset. Dicamus ergo clare adesse iudicium quoddam condemna- 
tionis seu reprobationis populi iudaici eiusque salvificae missionis in historia sa- 
utis; at simul declaremus illud consistere in mera amissione alicuiusque gratuiti 
privilegii, nihilque proinde auferre de dignitate humana et de naturalibus iuribus 
totius populi Israel. Quod sequenti vel simili argumentatione probetur, ex qua 
aptae formulae exprimi possunt ad textum conciliarem comparandum. 

Principium retributionis semel pro semper promulgatum cap. XXVIII Deutero- 
nomii, quo prosperitas Israel, utpote populi privilegio foederis cum Deo gratuito do- 
nati, ab eius fidelitate dependet, non solum apparet pluries adfirmatum et appli- 
catum in Veteris Testamenti libris historicis (Iudicum, 2, 11-23 et passim; 
IV Regum 17, 1-23; 23, 26; 2 Par. 36, 13-16) et propheticis (Ierezz. 7, 12-15, etc.; 
Ez. c. 22 etc.) ad interpretandas nationales clades Israel sub lumine revelationis, 
sed etiam in evangeliis idem principium adfertur ad imminentem ruinam templi 
et nationis illustrandam. Ad hoc verba illa Iesu super Ierusalem flentis: « Non 
relinquent in te lapidem super lapidem, eo quod non cognoveris tempus visita- 
tionis tuae » (Lc. 19, 44). Historia teste, lerusalem rea demonstratur sanguinis 
multorum iustorum et prophetarum, proinde ait lesus: « Venient haec omnia 
super generationem istam... lerusalem, Ierusalem, quae occidis prophetas... ecce 
relinquetur vobis domus vestra deserta » (Mz. 23, 36-38). Idem docet parabola de 
vocatis ad nuptias: « Rex autem cum audisset, iratus est, et, missis exercitibus 
suis perdidit homicidas illos et civitatem illorum succendit » (Mz. 22, 7). Idem 
sensus est parabolae de vinitoribus, quae sententia fere iudiciali concluditur: 
«Ideo dico vobis, quia auferetur a vobis regnum Dei et dabitur genti facienti 
fructum eius » (Mz. 21, 43). Haec omnia — quibus non magis offendi possunt 
Iudaei hodierni quam verbis Ieremiae vel Ezechielis — innuunt aliquam reproba- 
tionem, cuius verum sensum Concilium declarare debet. Non agitur de iudicio 

Dei contra singulas iudaeorum animas, quarum aeternae sortes in manu Dei sunt, 
qui reddet unicuique secundum opera eius. Neque agitur de quodam iudicio con- 
tra genus (vulgo razza) iudaeorum quatenus est particularis biologica vel ethno- 
graphica res. Agitur vero de « decadentia » a statu quodam privilegiato in histo- 
ria humanae salutis. Israel enim, ut unitas ethnica, sociologica et religiosa, privi- 
legium habebat — fontem missionis honoris et gratiae peculiaris — communicandi 
veritatem evangelii ceteris populis. Hoc privilegium ablatum est («auferetur a 
vobis regnum Dei ») et Israel relictus est in condicione cuiuslibet politicae insti- 
tutionis. Ruina Ierusalem et templi destructio externe et historice signa evaserunt 
ruinae illius antiqui foederis inter nationem et vocationem religiosam, quod post 
defectionem populi ut talis a munere suo, nullam amplius rationem existendi 
habebat. Sed quoad iura bumana sive personalia sive socialia, nihil omnino exci- 
dit. Nemo ius habet insaeviendi contra populum qui ceteroquin est sub iudicio 
Dei. Immo vero ex capitibus 9-11 Epistolae S. Pauli ad Romanos elucet hanc 
reprobationem Israel non esse in aeternum duraturam. Israel adhuc ducitur arcana 
quadam providentia et ultimis temporibus reservatur ad aliquid magni momenti 
operandum in historia salutis humanae, quia «sine poenitentia sunt dona et 
vocatio Dei » (Rorzz. 11, 29). 

His fusius declaratis concludendo proponimus quae sequuntur: 

1. Separetur omnino tractatio de Iudaeis « ab Oecumenismo »; quod si 
ambo reducantur ad constitutionem de Ecclesia, ponatur quidem tractatio de 
Iudaeis post Oecumenismum, sed non ut eius appendix. 

2. His quae dicuntur de ludaeis capitulum addatur de religione islamica et 
aliud de ceteris magnis religionibus in Asia ab antiquo vigentibus earumque signi- 
ficatione in historia salutis. 

3. Compleatur tractatio de Iudaeis declaratione quadam, qua peculiaris notio 
iudicii vel etiam reprobationis illos afficientis explicetur, et auctoritate Concilii 
omnibus proponatur, ut calumniis et abusibus finis ponatur. 


8 
Exc.mus P. D. CAROLUS DE PROVENCHERES 


Archiepiscopus Aquensis in Gallia 


I. Necessarium mihi videtur Concilium de catbolicorum babitudine ad ludaeos 
tractare. 


Duae rationes, ex circumstantiis sumptae, prius exprimi possint: 


4) Conferentia Consilii mundialis Ecclesiarum in urbe New-Delhi habita, 
postulavit ut vitaretur, in doctrina religiosa docenda, omne quod praebere vide- 
retur odium contemptumque Iudaeorum. Opinio publica tale praescriptum a 
Concilio exspectat. 

b) Nuntiatio huius cap. IV gravem sensum in universo orbe suscitavit 
et, apud ludaeos, ingens gaudium et magnam spem. Si disceptatio huius capitis 
sine die aut nimis tarde remitteretur, stupor vel etiam scandalum pro multis 
fieret. 

Sed profundius ex exigentiis caritatis, iustitiae et veritatis necessitas loquendi 
provenit. Debemus, etenim, ut filii lucis ambulare; atque fructus lucis est in 
omni bonitate et iustitia et veritate (Eph. 5, 8-9) 

a) Necessitas caritatis. Relatio em.mi card. Bea perfecte illustravit hoc argu- 
mentum: « Scopus... huius brevissimi decreti ille est, ut hae veritates de ludaeis... 
in deposito fidei contentae tam clare in memoriam christifidelium revocentur, 
ut ipsi cum filiis huius populi agentes non aliter agant ac egerunt ipse Christus 
Dominus eiusque apostoli ». Atqui, de facto, multi catholici non sequuntur, erga 
Iudaeos, « exemplum ardentis caritatis Domini et apostolorum ». Nostrum est 
docere fideles nostros exercitium caritatis. Mundus hodiernus odiis et dissensio- 
nibus perturbatur; Ecclesia huic mundo melius prodesse nequit nisi testimonio 
caritatis universalis. Magni momenti est ut Ecclesia amorem suum erga ludaeos, 
ad exemplum amoris Christi erga ipsos, clare profiteatur. 

b) Necessitas iustitiae, Em.mus relator, animos vehementer commovens, hanc 
rationem exposuit. Ex testimonio historiae, Iudaei contumelias, iniustitias, persecu- 
tiones a christianis saepe subierunt. Apud populos christianos, praesertim in hisce 
ultimis temporibus, « forma maxime violenta et criminosa » antisemitismi visa est. 
Aliquoties auctoritates ecclesiasticae mores quosdam odiosos toleraverunt vel etiam 
probaverunt, Officium est Patrum Concilii tales iniustitias reprobare et ab istis 
iniustitiis christianos fortiter avertere. 

c) Necessitas veritatis. Hoc capitulum doctrinam in Scriptura Sacra expositam 
tantum refert. Atqui maxime opportunum est ut illae veritates ad christianos re- 
vocentur. Multi enim christiani praeiudicatam opinionem adversus ludaeos acci- 
piunt ex interpretatione erronea eventuum historiae religionis: hic populus ut 
deicida et maledictus populus consideratur. Nostrum schema (pag. 5, lin. 29) petit 
a praedicatoribus et catechistis « ne quid dicant... quod in cordibus auditorum, 
odium aut despectionem erga Iudaeos gignere possit ». Haec monitio valde utilis 
est, ut apparet ex inspectione in Gallia operata ante hos decem annos per libros 
qui in usu erant in scholis catholicis. Magisterium Ecclesiae, quod est magiste- 
rium veritatis, hanc praeiudicatam opinionem delere et ad doctrinam recte tra- 
denda invigilare debet. 

Ex his rationibus, mihi videtur nos graviter deficere si hoc caput repellere- 
mus aut sine die disceptationem differremus. 


II. Sed duo sunt attendenda. 


1. In ipso schemate, oportet distincte exponi quod dicitur in relatione, scil.: 
non agi de quadam quaestione nationali vel politica sed de quaestione mere reli- 
giosa. Clarissime enim declarare debemus Concilium nullatenus commisceri arduis 
illis quaestionibus quae respiciunt relationes inter Arabicas nationes et Israel vel 
sic dictum, Sionismum, sed tantummodo agere et intendere in omni bonitate, 
iustitia et veritate. 

2. Non tantum de Iudaeis loqui debemus sed etiam et simul de Mahome- 
tanis et de praecipuarum religionum sectatoribus, v. g. Buddhistis, ut omnino tol- 
latur interpretationi politicae fundamentum et ut hi ultimi non possent existimare 
non esse inter illos quorum interest Ecclesiae. Hoc argumentum magnum momen- 
tum nunc praebet et maxime attendere oportet observationes episcoporum qui 
munus pastorale exercent in his regionibus ubi illae religiones praestant. Opportune 
affirmaretur omnes bomines vocari ad adoptionem filiorum Dei et declararetur, « ca- 
tholicam religionem debita aestimatione iudicare quidquid veri, boni et humani » 
om religiones reperitur (Paulus VI, Allocutio ad Patres Concilii, 29 sept. 
1963). 

Igitur, schema de Oecumenismo dividi potest in duas sectiones: una, de 
relationibus cum ecclesiis christianis non catholicis, altera de relationibus cum 
membris religionum non christianarum; vel etiam de singulis his sectionibus pos- 
sunt effici duo schemata distincta. 


9 
Rrev.Mus P. D. ALOISIUS AEGIDIUS GAVAZZI 


Abbas coad. cis. Sublacensis 


Licentiam petii loquendi super schemate de Oecumenismo in genere, unice 
ad illustrandam quamdam, meo humili iudicio, lacunam. 

Quod autem dictum est heri in hac aula a quibusdam venerabilibus Patribus, 
i. e. tollendum esse de schemate totum cap. IV nuper exaratum et nobis elapsa 
hebdomada distributum, si receptum esset a Concilio, tunc lacuna de qua supra 
penitus excideret. 

Sed humillime censeo minime tollendam esse substantiam cap. IV, et adhae- 
reo sententiae horum venerabilium Patrum, qui petierunt novum titulum dari 
nostro schemati, magis amplum, ita ut reservetur vocabulum « oecumenismum » 
cuidam primae sectioni huius capitis quae tractet de habitudine catholicorum ad 
alios christianos, et sub novo titulo posset comprehendi altera sectio, quae trac- 
tet de habitudine ad non christianos. 

Novus titulus forsan posset esse: « De vocatione generis humani ad unitatem 
in unico ovili sub unico pastore lesu Christo ». 

Dixi me censere minime tollendam esse substantiam cap. IV de nostro sche- 
mate, eo magis quod in quotidianis foliis hebdomadae elapsae legi, quidem cum 
laetitia, de optima receptione huius capitis apud ludaeos. 

Sed mihimetipsi dixi (et venio ad lacunam de qua in initio interventus mei), 
dixi: at quid dicent ceteri « non christiani » de quibus tamen in titulo huius 
capitis, cum de ipsis in genere loquatur tantum sex lineis, quando de Iudaeis lo- 
quitur triginta sex lineis?; quid dicent, in particulari, Buddhistae et Confuciani- 
stae, de quibus locutus est heri em.mus D. card. Petrus Tatsuo Doi, dicens ipsos 
aliquomodo praeparasse receptionem revelationis lesu Christi?; quid dicent in 
particulari hi qui sequuntur Islam, de quibus etiam mentio facta est heri in aula 
a S. B. patr. Maximos IV Saigh? 

Nonne omnes isti aegre ferent discrimen tam notabile in favorem Iudaeorum? 
et praecipue Islamitae qui colunt verum Deum sicut Iudaei? 

Pro Islamitis quidem licentiam loquendi petii. Islamitae, qui venerantur 
beatam Mariam Virginem (et hoc est tanto magis mirum quia generaliter despi- 
ciunt mulieres); qui ipsum Dominum nostrum lesum Christum habent ut Pro- 
phetam. 

Forsan sum nimis sensibilis pro ipsis, quia, abhinc sex annis, fui in Marocho, 
apud Mechnés, in Monasterio nostrae Congregationis Benedictinae Sublacensis de 
Toumliline, quod ideo aedificatum est, abhinc duodecim annis ut sit quoddam mu- 
tum testimonium inter fideles Corani, et vidi vim verae attractionis quam erga 
ipsos exercet, quamvis secluso proselytismo. 

Testes fui alicuius episodii sat significantis, de quo audeo relationem facere 
in hac aula. Divina Providentia direxerat, inde ab initio, ad Monasterium, me- 

dicum quemdam peritum de morbis tropicalibus, qui adnumeratus est Commu- 
nitati. Reverendus Pater Prior statim ambulatorium instituit pro indigenis et 
ipsi, magna cum gratitudine et fiducia, adierunt monachum medicum; sed ipse 
tam occupatus erat ut tempus ei non amplius extaret pro seriis studiis philosophi- 
cis et theologicis; et Pater Prior direxit eum in Europam ut possit regulariter 
cursus frequentare. Dum manerem in Monasterio, mense iulio, concluso anno 
scholastico, noster monachus-medicus rediit Toumliline; et ecce multitudo languen- 
tium quasi obsidione clauserunt Monasterium. Interrogati cur tantam fiduciam 
haberent erga nostrum monachum, cur non frequentarent nosocomia vere mi- 
randa ab administratione gallica extructa antequam Marochini assecuti essent in- 
dependentiam, responderunt: « quia vos habetis baracàs (i. e., ni fallor, bene- 
dictionem) ». 

Parvum episodium, certe. Sed, si cogitemus veterem habitudinem Islamita- 
rum erga christianos, quos appellabant « canes », puto parvum episodium despi- 
ciendum non esse, quippe quod significet athmosphaeram immutatam esse inter 
christianos et Islamitas. 

Et audeo proponere, si in schemate aliquo modo maneat pro ludaeis discri- 
men inter « non christianos », item discrimen ut introducatur etiam pro Isla- 
mitis, eo magis quia semper nobis dederunt exemplum maximae fidelitatis erga 
religionem suam, perfectae cohaerentiae inter fidem et mores. 

Exc.mus P. D. IOSEPH GAWLINA 
Archiepiscopus tit. Madytensis 


Honori mihi duco nomine episcoporum Poloniae quae sequuntur proferre: 

Postposita ipsa opportunitate inserendi praefatum caput in schema de Oecu- 
menismo, de qua versus finem voti erit locutio, placent argumenta huius capitis, 
cum sint christiano afflata spiritu et congruant cum antiqua traditione Poloniae 
eiusque theologorum et philosophorum, ut maxime patet ex operibus Pauli 
Vladimiri (Wiodkowic), legati Patriae nostrae in Concilio Constantiensi anno 
1415. 

Cum doctrina eiusdem Pauli Vladimiri, rectoris Universitatis Cracoviensis 
(hoc anno sexcentesimum anniversarium celebrantis) maxime consona schemati de 
Oecumenismo videtur, praecipuas conclusiones eius afferri liceat ad probandum, 
quod schema nostrum traditionalem doctrinam Ecclesiae, Medio Aevo omnino 
non corruptam sed potius magis perfecte expositam continet, 

Paulus Vladimiri, Rector Universitatis Cracoviensis posuit theses suas sub 
aspectu non «rassistico », sed mere religioso contra propositiones loannis Fal- 
kenberg O. P., qui infideles vi ad conversationem cogi licere censuit. 

En nonnullae Pauli Vladimiri conclusiones hac re de, saec. quoque xx ali- 
quanto convenientes: 

1. Licet infideles non sunt de ovili Ecclesiae, omnes tamen sunt oves Christi, 
sine dubio secundum creationem (Io. 10): «alias oves habeo, quae non sunt de 
hoc ovili, scil. Ecclesiae ». 

2. Non debent principes christiani Iudaeos et alios infideles expellere de 
suis dominiis aut eos spoliare, iusta causa non exstante. 


APPENDIX — DE OECUMENISMO 195 


3. Non licet infidelibus... auferre dominia sua, possessiones vel iurisdictio- 
nes, quia sine peccato, et Deo auctore, ea possident: qui creavit haec indiffe- 
renter propter hominem, quem formavit ad suam imaginem... 

4. Licet infideles ad fidem cogi non debent et relinquendi sunt libero arbitrio, 
quia sola Dei gratia in hac vocatione valet, ut dicunt canones, potest tamen, Papa 
mandare infidelibus, quod admittant praedicatores Evangelii in terris suis. 

5. Impugnatio infidelium per fideles non solum excludit dilectionem proximi 
sed etiam, eiusmodi illicita usurpatione rei alienae, furtum includit et rapinam. 
Ratio: proximi nostri enim sunt tam fideles quam infideles indistincte. 

6. Non est licitum infideles armis vel oppressionibus ad fidem compellere 
christianam. Ratio: quia hic modus est cum iniuria proximi et: non sunt facienda 
mala, ut eveniant bona. Et canon dicit: nova atque inaudita est ista praedicatio, 
quae verberibus exigit fidem. 

7. Quid autem Decretum generalis Concilii Toletani, praecipiens quod: Dlan- 
dimentis, non asperitatibus debent illi studere, qui alios debent convertere, licet 
de Iudaeis exprimat, sua ratione quae idem ius habet facere, extenditur ad omnes 
generaliter infideles. 

8. Non est asserendum, immo negandum tamquam erroneum, scil: quod 
omnis honor, dominium et iurisdictio omni infideli fuit abstracta in adventu 
Christi.. Ius divinum, quod est ex gratia, non tollit ius humanum, quod est 
ex naturali ratione ». 

Haec principia etiam nostris temporibus in memoriam revocare placet. Testes 
enim sumus quasnam calamitates illorum contemptus nostris diebus causabat 
et causat. 

Saeculis praeteritis Polonia omnibus fidei causa persecutione oppressis asylum 
et perfugium praebuit, maxime quidem catholicis, sed Iudaeis quoque quorum 
3.500.000 in patria nostra ante ultimum bellum vixerunt. 

Quorum maxima pars — proh dolor — deliramento « nationalsocialistico » 
turpiter occisa est non sine activa repugnantia catholicorum Polonorum, quorum 
multi Iudaeos concives cum periculo vitae occultaverunt, condiderunt, salvarunt. 

Attamen etiam nostris diebus odium inter diversos coetus hominum existit. 
Ecclesia catholica ex officio suo huiusmodi odio opponitur, et ideo censemus ut 
Concilium Vaticanum II optime pro bono totius humanitatis mereri posse si ini- 
micitias inter homines et nationes, specialiter autem antisemitismum condemnet. 

Quibus praemissis concludimus quod argumenta cap. IV huius schematis ex- 
posita generatim placent; ex altera autem parte videntur ut congruenter in sche- 
mate de Oecumenismo, sed potius alio loco, et quidem quoad omes non christia- 
nos profundius tractanda. 


11 
RrEv.umus P. D. IUCUNDUS M. GROTTI 


Praelatus. nullius Acrensis et Puruensis 


Duo verba tantum, et schematice quidem. 

1. In schemate de Oecumenismo, meo humili iudicio, quamvis auditae sint 
voces contrariae, optime locantur ludaei et ceteri omnes non christiani, En ratio! 

Oecumenismus significat motum ad unitatem; catholicus significat universi- 
tatem; unde Oecumenismus catholicus significat motum ad unitatem omnium ho- 

minum et non tantum in Christo credentium sed in Christo redemptorum. Et si 
tale erit, catholicus erit; secus, nec catholicus neque christianus quia Christus 
unionem omnium, sine ulla distinctione, seu acceptione personarum, in sua 
sacerdotali oratione, exoptavit: « ut omnes unum sint ». 

Oecumenismus catholicus ergo aeque patet et patere debet ac redemptio. 

1. Elementa communia, seu italice « punti di contatto » ut in pag. 5 a lin. 7 
usque ad finem cap. IV exponuntur, sunt prorsus exquirenda et illustranda; 
tamen considerandum est quod hoc modo agendi, facilius bonos vicinos facimus 
quam catholicos! Nam ex sola propinquitate et affinitate, saepissime oritur amici- 
tia, et amicitia tantum! 

E contra, vis oecumenica nostri oecumenismi catholici provenit ab ipso 
consilio Dei, unico et immutabili, amplectente humanam speciem ab Ada inno- 
cente usque ad ultimum electum. 

Amor enim cum sit Deus, a diligenda factura sua, etiamsi per peccatum 
deformata, numquam destitit; at missis Patriarchis, Moyse et Prophetis servis suis, 
clariorem in dies Verbi revelationem et ampliorem Spiritus effusionem contulit; 
quarum vi ac virtute, filios suos in Adamo lapsos atque dispersos ad unum 
secum indesinenter revocans, ac foedus successive iterans, novas iugiterque per- 
fectiores Ecclesias, seu potius unius eiusdem universalis Ecclesiae formas praebuit, 
ab initiali ad patriarchalem, a patriarchali ad moisaico-propheticam, et ab hac 
ad Christi Ecclesiam, novissimam omnium ac perfectissimam, super eiusdem Chri- 
sti angularem lapidem et Petri arcem fundatam, in quam cunctarum gentium 
transiret plenitudo et per quam omnia redire possent in integrum a quo sumpsere 
principium: lesum Christum Dominum nostrum, Aeterni Patris Filium. 

Ex quo colligitur Ecclesia esse aliquid conicum et pryramidale, scil. ad perfec- 
tiorem in dies formam a divina voluntate et caritate, gradatim, adductum; in 
cuius coni seu pyramidis vertice, nempe doctrinae et mediorum ad salutem pleni- 
tudine, a Deo perducta et locata est Ecclesia novissima et definitiva forma, quae 
catholica nuncupatur. 

Ideoque qui scienter et volenter, ad illam ascendere renuit, divinae voluntati 
contradicit, Spiritum Sanctum contristat cuius opus contemnit, sicque a Dei gra- 
tia decidit, salutemque suam aeternam in discrimen adducit. 

Ex hoc claro principio, sanus oritur oecumenismus, seu catholicorum hierar- 
charum fideliumque omnium spiritus et obligatio, universos sanctitate, oratione, 
verbo, aliisque aptis mediis ad catholicae Ecclesiae summitatem alliciendi, indu- 
cendi amanterque compellendi; sicut et universorum spiritus et obligatio, qui 
ad talem apicem nondum pervenerunt, divinae voluntati, inspiratione, eloquio 
aut studio perceptae, humiliter, sincere amanterque se conformandi, ad Ecclesiae 
catholicae culmen seu perfectionem ascendentes, ut ita, secundum Aeterni Patris 
consilium, et ipsi se sentiant totaliter factos (seu, ut italice dicitur, « totalmente 


realizzati »)... 
12 
Exc.mus P. D. GEORGIUS HAKIM 


Episcopus Ptolemaidensis 


Demande d'intervenir sur le chap. IV du schéma de l'CEcuménisme. 
Il voudrait expliquer la nécessité de détacher du chap. IV les deux religions 
monothéistes, à savoir l'Islam et le Judaisme. Toutes les deux sont des religions 

du «livre » et ne peuvent pas étre mises sur le méme pied que les autres reli- 


M T 5 . m s. 
gions; l'une (le judaisme) est celle de l'Ancien Testament; lautre (l'Islam) est 
issue du Nouveau. 


En conclusion, je demande plus d'ouverture aux deux religions et une nette 
condamnation de l'Antisémitisme sous toutes ses formes. 

Exc.mus P. D. HENRICUS BERNARDINUS HOFFMANN 
Episcopus Gibutensis 


Em.mus card. Bea, relator capituli « de catholicorum habitudine ad non chri- 
stianos et maxime ad ludaeos », optime rationes attulit, ut Concilium Vaticanum 
solemniter condemnet antisemitismum. 

Tales rationes sunt praesertim: 

1. Habitudo privilegiata populi iudaici ad cbristianismum. Etenim populus 
iudaicus est antiquus Israel relate ad novum Israel, scil. ad Ecclesiam; ei concre- 
ditum est depositum Scripturarum Veteris Testamenti; ex eo natus est Christus 
secundum carnem, per Mariam genitricem suam. 

2. Persecutiones quas ludaei passi sunt, praesertim ex parte national-socia- 
lismi germanici, qui vestigia reliquit etiam in mentibus aliquorum christianorum. 

3. Error communis circa responsabilitatem populi iudaici in morte Christi. 
Appellatus est « populus deicida », dum revera compertum est, damnationem Chri- 
sti ad mortem tribuendam esse peccatis omnium hominum ex omnibus temporibus. 

Propter omnes has rationes visum est introducendum esse in schema de Oecu- 
menismo capitulum speciale de Iudaeis, post consultationem factam apud princi- 
paliores procuratores iudaeismi in universo mundo. 

Procul dubio, plene aestimamus rationes allatas a venerato cardinali praesi- 
dente secretariatus ad Unitatem christianorum fovendam, et magni facimus eius 
maximum meritum, necnon indefessum laborem, ad concordiam inter christianos 
restituendam, Quapropter, eumdem em.mum cardinalem et omnes Patres concilia- 
res humillime rogamus, ut dignentur etiam benigne et attente considerare gravis 
simas rationes, quae obstant introductioni huius capituli quarti in schema de 
Oecumenismo. 


Prima ratio: periculum  discriminationis religiosae ab ipso Concilio palam 
sancitae. Adsunt in hoc mundo aliae amplissimae religiones (verbi gratia: isla- 
mismus, confucianismus, buddhismus) quas nunquam convincere poterimus quod 
iudaismus, qui solummodo decem millies millia seguaces complectitur, locum 
privilegiatum coram Concilium obtineat, dum illae aliae religiones varia centena 
millies millia fideles in numero habent. 


Secunda ratio: coloquia quae habita sunt inter praesidentem secretariatus pro 
unitate, et principes religiosos iudaismi, certissime considerabuntur ab aliis reli- 
gionibus tanquam artificia occulta ex parte Iudaeorum, ad obtinendum auxilium 
Ecclesiae catholicae, quia hodie versantur in ambitu politico valde periculoso. 


Tertia ratio: iam a viginti annis ministerium exerceo in regione, ubi Isla- 
mismus absolute dominatur, et proinde liceat mihi affirmare quod sequitur: per 
decursum saeculorum peractus est a missionariis nostris inter musulmanos labor 

apostolicus valde beneficus, qui ad quamdam conciliationem perduxit inter chri- 
stianismum et islamismum. In variis locis musulmani et eorum duces aestimant 
opera educationis, caritatis et auxilii socialis, quae Ecclesia catholica in ipsorum 
utilitatem instituit. Aliquae regiones etiam relationes diplomaticas inierunt cum 
Sancta Sede. Praeiudicia erga christianos in dies semper minuuntur, et initium ha- 
bent colloquia ex amicitia inspirata, ita ut facilior reddatur apostolatus missiona- 
riorum inter musulmanos. Nunc autem, si iudaei Concilio Vaticano modo peculiari 
honorantur, omnia in deterius mutabuntur, quia musulmani talem honorem 
et tale privilegium nunquam intelligere nec admittere poterunt, etiamsi aliqui 
legati hac in re explicationem quamdam afferre voluerint. Ecclesia catholica 
denuo constituetur in situatione valde difficili in regionibus islamismi, et duris- 
simas consequentias huiusmodi mutationis subire debebunt non solum missiona- 
rii catholici, sed etiam omnes fratres nostri Ecclesiarum orientalium. 

Ad id plene perspiciendum, necessaria est commoratio diuturna in terra 
islamica. 

Concludendo, hoc proponerem: 

1. Omnes religiones non christianas aequali modo tractare debemus. 

2. Cap. V nostri schematis de Iudaeis reducendum est ad cap. IV. 

3. Solemniter damnare debemus omnem speciem discriminationis gentium et 
religionum. 

4. Modo speciali damnare debemus antisemitismum et persecutiones contra 
populos nigri coloris. 

Exc.mus P. D. STEPHANUS LÁSZLÓ 
Episcopus Sideropolitanus 


Ut textus huius capitis suo titulo, i. e. « De catholicorum habitudine ad non 
christianos et maxime ad iudaeos » magis correspondeat, sequentia propono: 

1. Ut de non christianis plura dicantur quam in capite continentur, et pari 
modo etiam de nostra relatione ad eosdem homines. 

2. Ut ad ea, quae in schemate de nostra relatione ad Iudaeos statuuntur, 
adhuc compleantur, prae oculis habitis S. Scripturam, quae est optima magistra 
pro nostra relatione ad Iudaeos, et praeterea nonnullas enuntiationes recentiorum 
Summorum Pontificum, imprimis Pii XI, Pii XII et Ioannis XXIII. 

3. Ut tota materia capitis, superioribus observationibus aucta, de novo com- 
ponatur, i. e. post aliquod prooemium commune duae partes separatae confi 
ciantur 4) de Iudaeis; b) de omnibus aliis non christianis. 

4. Ut schemati in toto novus titulus detur, qui melius eius toto contento cor- 
respondeat; quod iam in disceptatione generali desideratum fuit. 

Qua in occasione proponerem, ut quaestio de libertate religiosa alio loco, 
i. e. in schemate XVII, ubi sermo est de iuribus personae, tractaretur, quia haec 
quaestio non tantum pro unitate religiosa christianorum valorem suum habet, 
sed fortius ad iura fundamentalia hominis pertinet et ideo in hac connexione trac- 
tanda esset. 

5. Ut novus Secretariatus pro non christianis constituatur et praeterea, ut 
etiam non christiani ut observatores ad proximam sessionem Concilii invitentur. 

Rationes pro propositionibus uti supra, si possibilitas erit, fusius declarare 
volo. 

Exc.wmus P. D. STANISLAUS LOKUANG 


Episcopus Tainanensis 


Caput hoc « De catholicorum habitudine ad non christianos et maxime ad 
Iudaeos » licet non pertineat ad Oecumenismum catholicum in sensu proprio 
sed ad spiritum huius Oecumenismi certe pertinet, qui est amor universalis erga 
omnes, diversas religiones profitentes. 

Habitudo catholicorum erga non christianos alia non potest esse nisi caritas, 
quae sensus aestimationis et amoris commendat. Nam in unaquaque religione 
adsunt semper aliqua elementa doctrinalia et moralia quae bona et vera sunt et ad 
nostram veram religionem abduci possunt vel saltem uti praeparationes ad cogni- 
tionem Verbi Christi. Ideae Dei supremi ac retributionis divinae, praecepta mo- 
ralia et pietas religiosa fere inveniuntur in omnibus religionibus. Ideoque nos non 
possumus neque debemus condemnare omnes religiones totas esse malas vel su- 
perstitiosas, multo minus condemnare mores et traditiones populorum non chri- 
stianorum. Non defuerunt in temporibus praeteritis qui ita scripserunt de populis 
paganis et multas indignationes eorum provocaverunt. Sancta Sedes Missionariis 
semper exhortaverunt ut respectum et caritatem in agendo et in scribendo erga 
gentes terrae missionum haberent. Bonum et peropportunum est ut in hoc 
Concilio tale principium habitudinis solemniter proclamet. 

In cap. IV contextus non correspondet titulo qui est de catholicorum habi- 
tudine ad non christianos et maxime ad ludaeos; etenim non habitudine ad non 
christianos tantummodo annuntiatur in principio capituli, sed de ipsa habitudine 
nihil habetur. De habitudine vero ad Iudaeos clara et prolixa est declaratio. 
Propono igitur post primam paragraphum addere unam paragraphum quae habi- 
tudo catholicorum ad non christianos describatur. Haec paragraphus ita esse 
potest: « Cum iis igitur non christianis, qui alias religiones profitentur, caritas 
Christi in modo colloquendi catholicorum elucescat oportet ita ut aestimatio 
ac honor moribus et traditionibus eorum significetur atque omnia bona in 
eorum religionibus et praeceptis moralibus cognoscantur. Studeant missionarii 
catholici religiones et philosophias ethnicorum ut annuntiatio evangelii Christi 
eorum mentibus adaptetur et cultura christiana elementa nativa assumat ». 


16 
Exc.mus P. D. FREDERICUS MELENDRO 


Archiepiscopus Ngancbimensis 


Opinamur doctrinam de Iudaeis in eo expositam ad cap. III, post art. 23, 
sub novo Titulo III - De catholicorum babitudine ad Iudaeos esse transferendam. 

De paganis tractabitur in schemate de Missionibus. 

Verba cap. IV, linn. 29-31, utpote innecessaria, omittenda videntur. 

Ceterum valde sunt laudanda intentio et zelus ven. Patrum Commissionis 
laboresque « Secretariatus pro unione omnium christianorum ». 

Exc.mus P. D. THOMAS ALBERTUS NEWMAN 


Episcopus Promensis 


Proponitur quod post verba in linn. 28 et 29, pag. 3, scil. « et multo minus 
ab hodierno populo adducta est », addantur haec verba (vel similia): « sicuti non 
considerandus est culpabilis totus populus alicuius nationis in qua nunc Corpus 
mysticum Christi seu Ecclesia persecutionem vel discriminationem patitur ». 

Rationes in favorem additionis huius sunt: 

1. Sic roboratur et clarius redditur idea quod non totus populus Iudaicus 
tunc vivens tempore Christi.. et a fortiori ludaici moderni, fuerunt culpabiles 
quoad Passionem et Mortem Christi; 

2. Praesertim, sic quaestio haec extenditur ad universalem decursum totius 
historiae christianismi, ita ut in iisdem coniuncturis eadem discretio a nobis 
exerceatur; 

3. Et alia vice publice proclamatur a Sacra Synodo ista tam mirabilis doc- 
trina de identitate Christi cum sua Ecclesia in mundo moderno existente (« Saule, 
Saule, cur me persequeris? ») (Act. 9); 

4. Tandem, additio talis ideae esset fons consolationis et fortitudinis pro 
ilis qui nunc heroice persecutionem patiuntur ob eorum fidem christianam. 


18 
Exc.mus P. D. IOANNES NUER 


Episcopus tit. Pbanatensis, aux. Thebanus 


Praecedenti mea interventione, secretariatui iam tradita sed nondum perlecta, 
abolitionem cap. IV de oecumenismo proponebam. 

Ulterius vellem, ut ipsa votatio eiusdem cap. IV, de Iudaeis referentis, 
evitetur. 

Ad quid enim prodest cap. IV? Si Iudaeos humaniter adire volumus, adea- 
mus: sed aliis modis, e. g. textus liturgicos adversus eos redactos revisendo et 
corrigendo. Si antisemitismum damnare volumus, damnemus: sed dum de liber- 
tate religiosa, in qualicumque schemate hoc inciderit, id facile obtinetur. Si tan- 
dem nominatim de ludaeis agere cupimus, agamus: sed absque speciali et ab 
alis independenti capite. Dum enim de populis non-christianis disseritur, inci- 
piatur a Iudaeis, quippe qui oeconomiae Redemptionis viciniores. 

Ad nihil igitur prodest praefatum cap. IV. Immo in multis obest iis in regio- 
nibus ubi gubernium Iudaeos persequitur. Inde repeto utilius esset ut ipsa 
votatio cap. IV vitetur. Illi enim venerabiles Patres qui longe vivunt ab illis 
nationibus, quibus valde displicet tractatio specifica de Iudaeis, flacci facerent 
argumenta in hac aula iam prolata ad cap. IV delendum: et ideo facile votum 
acceptationi favorabile cederent. 

Vitemus igitur, venerabiles Patres, ne multum quaerentes, omnia vel meliora 
amittamus. 

Perutilis iudicanda est expositio secretariatus pro christianorum unione circa 
ea quae in cap. IV schematis de Oecumenismo continentur, hoc est; omnia quae 
relate ad Iudaeos asseruntur finem simpliciter, immo exclusive, spiritualem ha- 
bere. Ex iis enim clare nitet Concilium praeterire super actualem Iudaeorum na- 


tionem in Palaestina constitutam superque eorum cum proximis populis rela- 
tionem. 


Nihilominus liceat mihi Vobis proponere ut ea, quae secretariatus pro chri- 
stianorum unitate exponit, in ipso cap. I schematis de Oecumenismo inseratur: 
hoc teneo ne Iudaeorum inimici et christianorum inimici fiant, cum e schemate 
plus quam ex eius expositione Concilii intentionem iudicent. Tamen personaliter 
ipsius cap. IV suppressionem praeferrem. 

Praeterea cum cap. IV de Oecumenismo deferat titulum: De catbolicorum 
habitudine ad non cbristianos et maxime ad ludaeos: in textu vero, generalibus 
verbis quam breviter praehabitis, super ludaeos exclusive moratur: iterum mihi 
fas sit adiungere ut et de populo islamico aliqua explicite dicantur. Perplures 
enim sunt veritates christianismo et islamismo communes, Islamismus, insuper, 
potentissima ditatur virtute religiosa: qua Ecclesiae virtuti addita, hodiernis reli- 
gionis inimicis facilius credentes obviarent. Christiani enim et musulmani, insi- 
mul coadunati, vi una unaque acie, modernis communicationis mediis dispositis, 
plus quam efficaciter contra adstantem modernismum dimicarent. 

Exc.Mus P. D. IVO PLUMEY 
Episcopus Garuensis 


Optimum videtur cap. IV schematis Ze Oecumenismo, nuper editum. 

Attamen, secundum strictam logicam, Concilio placeat, post illa quae de 12 mil- 
lionibus Iudaeis dicuntur, quaedam addere circa quadringentos milliones Musul- 
manorum, qui sicut nos Iudaeique Deum adorant, Creatorem universorum et Do- 
minum generis humani, eiusque unicitatem tenaciter proclamant, cunctos deos 
paganorum energice reiicientes. Propter hoc, secundum locum tenent post ludaeos 
inter non christianos, fidem suam usque ad Abraham Patrem referentes. 

Huius quidem istius additionis primam rationem invenio in facto relationum 
inter Papatum et maiorem partem Statuum islamicorum atque in relationibus et 
contactibus pacificis, aliquando etiam in collaboratione et amicitia episcoporum 
missionaliumque cum civilibus personis, immo cum auctoritatibus politicis, quae 
saepe saepius operam nostram educationis atque caritatis sincere exaltant. 

Secundam accipio in casu sacerdotum quos ad districtus ubi praecipue vivunt 
Musulmani, ut ministerium exerceant quod pluries ingratum vocatur propter exi- 
guos effectus obtentos, ita ut nonnunquam confratres eos inutiles putant, dum 
pondus aestusque laboris ferre debeant apud tribus paganas quae catervatim ad 
catechumenatum et baptismum accurrunt.. Opus habent illi minus felices maioris 
solatii, et silentium Concilii, praesertim post optimas declarationes capitis IV, 
tentationes depressionis animi vehementer augeret, 

Certo certius viciniores nobis extant ludaei, ut clarissime demonstrat caput 
praedictum. Attamen, non desunt spei fundamenta, 

1. Musulmani, magis quam omnes alii non christiani, mysterium Christi 
comprehendunt. Abrahami heredes, lesum plene recognoscunt in Messiam vir- 
ginaliter de Beata Virgine Maria natum, et ipsam Mariam tamquam maximam 
Abrahae filiam. 

Tum virginitatem Mariae, tum virginalem lesus nativitatem ferventer tuentur. 
Huc autem notandum venit quod in tota creatione solus Iesus nomine matris suae 
designatur; videlicet « Iesus filius Mariae ». 

2. Sanctuaria Mariae pie visitant, processiones in eius honore sequuntur, ima- 
gines eius devote colunt, nomen eius filiabus saepe tradunt ac ubique protectio- 
nem eius implorant: quod saepissime refertur in India, Pakistano, Guinea, Mo- 
zambico, Aegypto, Persia, Turchia et praecipue Ephesi, Gubernio benigne probante 
atque opportunitates concedente. 

3. Optimum videtur verba Gregorii Papae VII, in litteris suis Sultano Afri- 
cae septemtrionalis evocare: « Hanc itaque caritatem nos et vos specialibus 
nobis quam ceteris gentibus debemus, qui unum Deum, libet diverso modo, cre- 
dimus et confitemur, qui eum creatorem saeculorum et gubernatorem huius mundi 
quotidie laudamus et veneramur » (MieNE, PL t. 148, p. 450). 

Proprium est Concilii Vaticani II, revera illud moventibus ac afflantibus Ioan- 
ne XXIII piissimae memoriae necnon et Paulo Papa VI, feliciter regnante, ut 
fidens dialogus cum omnibus hominibus praesentis temporis instituatur. Huiusmodi 
autem sollicitudo in nostro schemate « de Oecumenismo » adeo fastigium adipi- 
scitur ut hominum oculi ad illud sponte sese convertant, Quocirca, hoc evangelico 
spiritu imbuti, peropportune illi christiani, qui apud Musulmanos vitam degunt, 
cum istis modo omnino fraterno sese habebunt. Quod ad reliquos attinet christia- 
nos, eos scilicet qui distantes sunt, ab eisdem iure exspectatur ut momentum 
atque utilitatem praedictae sollicitudinis quamprimum percipiant et magno pretio 
habeant. 

Ita demum dilatabitur amicitia plurium sacerdotum atque laicorum, qui ab 
annis conati sunt viam amoris inter christianos, Iudaeos et Musulmanos, id est 
inter filios Abrahae praeducere et paulatim latius extendere, ut iter ad maiorem 
cognitionem viarum Dei inter homines bonae voluntatis aperiatur. 


20 
Exc.mus P. D. RAPHAEL RABBAN 


Archiepiscopus Cbercbensis 


Permittatur mihi aliquas humillimas facere observationes circa cap. IV sche- 
matis de Oecumenismo, quod caput intitulatur: De catholicorum habitudine ad non 
christianos, et maxime ad ludaeos. 

1. Mentio aliqua de catholicorum habitudine ad non christianos videtur esse 
aliquid omnino opportunum, dum Ecclesia, pacem annuntians toti generi humano 
(Epb. 2, 17-18 collato Mc. 16, 15), de qua actum est in Concilio, illius est qui 
in mundo venit ut illuminet omnem hominem venientem in hunc mundum 
(Io. 1). 

2. Sex primae lineae huic argumento in cap. IV consacratae non videntur 
sufficere ad rem bene exprimendam et explanandam. 

3. Mentio ista de catholicorum habitudine ad non-christianos magis consonat 

cum schemate de Ecclesia quam cum illo de Oecumenismo, quod est, et remanere 
debet proprium christianorum, ad eorum unitatem fovendam. Cap. IV istud 
apparet tanquam artificialiter iuxtapositum in schemate de Oecumenismo, nullam 
habens intimam connexionem cum illo. 

4. Mentio specialis de Iudaeis videtur omnino excludenda a Concilii nostri 
schematibus; ergo nec in schemate de Oecumenismo, neque in illo de Ecclesia, 
neque in ullo alio schemate locum habere deberet; et sane: quando agitur in Con- 
cilio nostro, tam oecumenico, de habitudine Ecclesiae ad non christianos non 
videtur esse loquendum de unoquoque populo, eo minus de aliquo populo parti- 
culari. Concilium tractat de principiis, quae applicantur postea et data occasione 
omnibus populis. Iudaei passi sunt, utique, ab antisemitismo; sed, nonne suffit 
ut condamnetur generatim antisemitismus de quo passi sunt Iudaei, anticamismus 
de quo passi sunt plures alii populi, « et omnem discriminationem quae homini 
vel nationi iniuriam vel vexationem facit propter originem, colorem, vel sangui- 
nem »? (sunt verba cap. V de Oecumenismo, pag. 6). Nomine caritatis evangeli- 
cae diligimus omnes, bonos et malos; proinde, diligimus et ludaeos, et commu- 
nistas... Istis et illis ex toto corde dimittimus patrata contra Christum Dominum 
et contra asseclas christianos; nomine istius legis caritatis evangelicae expurgen- 
dae sunt orationes ab omni verbo, huic praecepto caritatis opposito, et sentimenta 
omnium, christianorum et non christianorum, offendenti; sed hoc non implicat 
necessario mentionem specialem de Iudaeis, talem qualem exponitur in toto quasi 
cap. IV de Oecumenismo, nulla prorsus observata proportione cum aliis non chri- 
stianis, pro quibus consacrantur tantum sex primae lineae, sicut diximus. Ex 
altera parte, rationes ethnicae, politicae et religiosae in Tudaismo ita arcte inter 
se coniunguntur, ut omnis tractatio de TIudaismo, etiam sub aspectu religioso, non 
potest abstrahi ab aliis rationibus, ethnicis dicimus et politicis. Cum ergo mentio 
ista specialis in nostro Concilio de Iudaeis non appareat necessaria neque oppor- 
tuna, apparet prorsus nociva, praesertim pro christianis Medii Orientis. 

Ceteroquin, si Iudaei cum Ecclesia Christi speciali ratione coniungantur 
propter Patriarchas et prophetas..., hoc forsitan motivum speciale Ecclesiae praebet 
ut Dialogus instituat cum eis eo fine ut agnoscantur veritates Christi nati, crucifixi 


et a mortuis resurgentis. 

Exc.Mus P. D. ALEXANDER SCANDAR 
Episcopus Lycopolitanus 


L'CEcuménisme présenté dans le « schema decreti de Oecumenismo » com- 
portait au début trois chapitres traitant des rapprochements entre chrétiens et 
des moyens à prendre pour faire cesser le scandale de division qui existe entre 
tous les baptisés. C'est toüt naturel que de tendre vers l'unité, tant pour exécuter 
la derniére priére du Christ que pour rappeler la robe sans couture et appuyer la 
doctrine du corps mystique qui exige des membres unis entre eux, formant un 
seul corps vivifié par une méme áàme. C'est bien aussi le souhait du Maitre: il 
faut un troupeau unique sous la houlette d'un seul pasteur, une méme bergerie 
dont il est lui la porte. Il demande au Péres « ut sint unum, Ego in eis et ei in 
Me ut cognoscat mundus quia tu me misisti ». 

Que l'on ait choisi le terme « cecuménisme » vu que les chrétiens sont répan- 
dus dans l'eecumen (monde) et qu'il convient malgré les divergences que tous 
s'appellent fréres et se traitent comme tels, celà est admissible, et l'on ne peut 
que louer les auteurs de ce schéma, tant pour les idées que pour l'esprit avec 
lequel il a été rédigé. 

Cependant, aprés l'addition du chapitre IV je me permets de demander ce 
que ce chapitre vient faire aussi bien que le suivant. S'agit-il des chrétiens désunis 
ou des juifs ennemis dés le début de tout ce qui est chrétien? Il me semble qu'il 
est plus logique que nous fassions la paix entre nous avant de penser à la faire 
avec ceux qui sont loin. Consolidons notre maison avec nos matériaux tout 
d'abord. Charité bien ordonnée commence par soi-méme. 

Sans doute, on peut alléguer qu'ils sont l'A. T. c'est-à-dire que leur histoire 
est l'introduction du N. T. et donc, nous basons notre histoire ou plutót nos 
croyances sur eux. Ne sont-ils pas le peuple élu de Dieu, ayant pour Pére Abraham 
pére des croyants? (Cependant N. S. leur a refusé cette dénomination à cause 
de leur conduite et les a méme appelés « vous étes du diable » montrant l'inanité 
de leur prétention). C'est d'eux qu'est venu le Christ Fils de David selon la 
chair. Somme toute leur histoire est celle des prophétes ou plutót de la Révélation. 

Ces faits sont indéniables, mais le peuple juif persistant dans l'incrédulité et 
je mal s'est attiré la qualification du Christ « Vos de diabolo estis ». Ils ne sont 
plus les enfants d'Abraham, Dieu pourrait susciter des pierres, des enfants à 
Abraham, Israél donc a perdu ses prérogatives et dans le N. T. c'est l'Eglise 
qui a remplacé Israel et qui est Israel. Ce sont les baptisés, nés de l'eau et de 
lEsprit, c.-à-d. nés de Dieu qui forment la famille de Dieu et sont son peuple 
élu continuant et réalisant la révélation de l'A. T. 

Les juifs d'aujourd'hui, ou enfants de Judas Macchabé, ont prévariqué et con- 
tinuent l'incrédulité et la haine de leurs péres en rejetant le Christ et sa doctrine. 
Que de fois d'ailleurs à travers l'histoire, ils ont abandonné la lumiére pour se 
jeter dans les ténébres et l'esclavage du Baal. Le Veau d'or fait l'essence de leur 
histoire et s'ils aspirent à un royaume oü le Christ sera roi, c'est à un royaume 
terrestre oüà la gloire du monde brille. L'histoire est là pour montrer que ce peuple 
« insoumis » a persécuté les prophétes, tué les envoyés de Dieu et lorsque le 
Christ a paru, ils l'ont rejeté et mis à mort sur la Croix. Le Christ d'une maniere 
succinte, mais imagée, dans la parabole des vignerons a décrit leur histoire et sa 
parole prophétique s'est accomplie. La Vigne leur sera enlevée et confiée à d'autres 
et eux seront chátiés. Cette histoire est douloureuse, la destruction de Jérusalem 
et de son temple lui ont fait verser des larmes et hélas! selon leur demande son 
sang est tombé sur eux et sur leurs enfants. Nous demandons pour eux miséri- 
corde, car pour eux aussi, le Christ est mort, mais la justice qui ne détruit pas 
l'amour en Dieu, ou plutót, qui est amour se fait sentir. Tant il est vrai, que le 
ciel et l'enfer ont été créés par Lui. 

Saint Paul s'est attendri sur sa race, mais touchant leur entétement et leur 
incrédulité, il se vit obligé de se tourner vers les gentils, comme il dit si bien. 
Ce peuple hélas, trop attaché au matériel ne veut pas voir. Dans sa cécité il est 
allé jusqu'à rejeter certains chapitres et certains livres de l'A. T. allégant qu'ils 
sont apocryphes, en réalité ils ne veulent pas se trouver contraint de croire. 

Le pharisaisme et tout ce qu'il contient comme doctrine que l'on peut lire 
dans le Talmud attire sur eux bien de méfaits et leur donne un cachet que l'on 

ne peut pas ne pas abhorrer. Le Christ malgré sa douceur s'est indigné devant le 
pharisaisme qui a déformé la doctrine saine. 
Le peuple juif semble donc étre marqué de la perfidie et résistant à la gráce 


divine il s'attire la réprobation. 

En tous cas, il ne peut plus s'appeler le peuple de Dieu et ce nom doit 
leur étre dénié, car on doit se rappeler qu'à la mort du Christ: le voile du temple 
a été déchiré et qu'Il a été crucifié hors de Jérusalem. La Sainteté lui a été 
enlevée pour étre donnée aux peuples qui viendront de l'Occident et de l'Orient, 
du Nord et du Sud. 

C'est donc la Ste-Eglise qui est le royaume de Dieu. Elle naquit du coeur 
ouvert du Christ donc elle est le fruit du sacrifice et de l'amour. Elle ne peut 
vouloir que l'amour et la paix entre les humains. Mais est-ce à dire qu'elle doit 
se taire devant le mal et ne pas chercher à l'extirper? L'entétement des juifs 
n'aura pas le dernier mot dans le Royaume de Dieu... 

Or, qu'est-ce à dire? Veulentils démentir toutes les prophéties et rétablir 
la nation d'Isra&l dans la splendeur de David et de Salomon? Hélas, oui et pout 
y parvenir non seulement ils emploient l'horrible loi du talion et celle plus ou 
moins du racisme mais tout semble leur étre permis: saccager, détruire, spo- 
lier etc... Ne voit-on pas aujourd'hui, intempéries, de la faim, de la soif, crou- 
pissant dans la misére et l'ignorance? 

Ce peuple dur a-til droit à des ménagements? La charité ne demande-t-elle 
pas à ce qu'il soit surveillé pour étre arrété? Tout mal doit étre extirpé et ce qui 
est nocif à la société doit étre enchainé, On veut une paix avec ce peuple, mais 
y a-ti| de paix sans justice? Quant au róle religieux qu'ils ont jadis joué, ils 
n'ont en cela aucun mérite, car tout est dà à l'élection gratuite de Dieu et tout 
revient au choix mystérieux de son amour mü par sa miséricorde. Aujourd'hui ils 
sont les agents des troubles, de révolutions et des destructions. Cf: common 
sense to what jews say about themselves etc... 

Que les juifs commencent par réparer et montrer la piété pour tout ce 
qui n'est pas juif et alors ils verront l'héroisme de la charité chrétienne qui 
émane de la croix. 

Pour le moment nous ne pouvons pas les encourager dans la voie du mal 
et les laisser s'infiltrer chez nous. C'est à Dieu tout-puissant que nous avons re- 
cours, Nous prions. 

A mon avis, ce chapitre IV aux conséquences funestes doit étre retiré; qu'on 
le veuille oui et non il sera interprété contre nos pensées et la politique s'y mé- 
lera. I] faut qu'il soit éliminé pour la paix. 

Si l'on veut parler de charité, qu'on le fasse, mais alors pour tous et à l'égard 
de tous les peuples et sans partialité. 

Exc.mus P. D. PETRUS SFAIR 
Archiepiscopus tit. Nisibenus Maronitarum 


Documentum de Iudaeis quod Patribus conciliaribus proponitur ad discutien- 
dum, curam et sollicitudinem ubique excitavit, ita ut nunc undique animos et 
mentes ad hanc aulam conciliarem diligenter omnes intendunt. Primores hebraeo- 

rum reputant hoc documentum aetatem memorabilem statuere in eorum hiístoria, 
et iam hunc actum Concilii oecumenici magnis laudibus celebrant. Utrum vero 
hoc sit materia Concilii Oecumenici, mihi licitum sit dubitare. Sed quia iam 
insertum est inter argumenta Patribus proposita, illud toto corde approbo, eique 
libenter consentio, proponendo solummodo ut in linea ultima cap. IV, verba 
« materno animo » substituantur per haec alia «sincero animo », vel « toto 
corde ». Át necessarium omnino puto aliquid etiam dicere de Mahumetanis. Non 
loquor de rebus politicis, sed tantum de religione. Rationibus pro mentione Tudaeo- 
rum in schemate de Oecumenismo adductis sequantur hae quaedam affinitates 
doctrinales quae inter nos et Mahumetanos habentur: lesus in Corano est unicus 
inter filios Adae qui in sinu Matris suae conceptus fuit ex Spiritu Dei et non ex 
semine humano. Propter hoc Ipse vocatur Verbum Dei et Verbum Veritatis 
atque thaumaturgus et magnus propheta renuntiatur. De Maria vero mirabilia in 
Corano praedicantur, et Ipsa extollitur super omnes mulieres huius mundi, et 
secundum interpretes, «super omnes mulieres mundorum ». Et sunt aliae ra- 
tiones: Coranus qui verba Dei ad litteram continet, ita loquitur in c. 5, v. 81: 
invenies quod inter omnes homines ii qui vehementiorem inimicitiam habent 
contra credentes, sunt hebraei. Et in capite 61: Coranus asserit hebraeos reum 
considerasse Christum mendacii et magiae quando Christus solidis argumentis 
viam salutis iis indicabat, Relinquo traditionem quae durior est et hanc aversio- 
nem auget. 

Ulterius, non est oblivione conterendum nos, in regionibus arabicis, catho- 
licas Missiones plurimas habere. Proinde pro viribus satagendum nobis est ut 
omnes Árabes — etiam minutus et simplex populus — animum infensum contra 
missiones non habeant. 

Propterea iuxta meam humilem sententiam, documento quod respicit he- 
braeos addendum aliquid de Mahumetanis ut e. g. si dicitur plus minusve hoc 
modo: loquendo de Hebraeis non possumus non recordari Mahumetanorum inter 
quos et Judaeos contentionem diuturnam haberi censemus; quatenus, inter alia, 
eamdem patriam spiritualem contendunt. Istam dissentionem summopere deplo- 
ramus praesertim quia in praeceptis religiosis fundatur atque ab iis in magna parte 
causam suam repetere videtur. Proinde omnibus christifidelibus commendamus ut 
preces fundant atque verbo, opere et exemplo auxilium praebeant ad restauran- 
dam pacem et concordiam ubicumque; praesertim inter Iudaeos et Mahumetanos 


qui Unum Supremum Ens ambo colunt et adorant. 

Exc.qus P. D. RUDOLFUS IOSEPH STAVERMAN 


Episcopus tit. Mosynopolitanus, vic. ap. Kotabaruensis 


Nomine triginta episcoporum Indonesiae liceat mihi proponere uti sequitur: 
Quoad cap. IV duo iuvat facere observationes, scil.: 

1. In prima alinea huius capitis dicitur principia Oecumenismi catholici suo 
modo applicari debere, cum agitur de modo colloquendi et cooperandi cum homi- 

nibus non christianis. Haec autem ad introductionem capitis de Iudaeis apta 
esse non videtur. Haec legens posset enim quis cogitare nos Iudaeos in eodem ge- 
nere ponere cum iis qui Deum revelatum saltem explicite non cognoscunt. Talis 
autem etiam omnis suspicio est vitanda. Insuper haec alinea prima insufficiens 
videtur ad iure meritoque tractandum de aliis religionibus non christianis. 

Propterea suadendum videtur hanc alineam hic deleri. Si de eis agitur, tunc 
faciendum videtur alio loco et cum maiori extensione. 

Quia tale officium inter alia optime committi posset secretariatui pro religio- 
nibus non christianis, hac occasione uti volumus nos adiungendi eis qui declara- 
verunt erectionem talis secretariatus valde esse optandam. 

2. Haud negandum nobis videtur rationem adesse, quae insertionem capitis 
de Iudaeis in ipso decreto de Oecurmenismo valde suadet. Concedendum est vox 
oecumenismi, utut in fine cap. I huius schematis eius significatio describitur, 
Iudaeos directe non includere. Sed specialis relatio quae inter Ecclesiam et Iudaeos 
existit, tantam analogiam prae se fert cum iis de quibus in oecumenismo agitur, 
ut insertio huius capitis in hoc schema plene iustificet. Seiunctio enim inter Syna- 
gogam et Ecclesiam consideranda est ut primum schisma in populo Dei, vulnus 
dolorosum in ipsa Ecclesia relinquens. Sed talis insertio capitis omnino exigit quod 
textus imprimis loquitur de religione iudaica quam ipsis his diebus adhuc multi 
profitentur. De hac autem religione et de iis quibus haec religio cum nostra con- 
iungitur, vix aliquid in textu dicitur. Ad elucidandam coniunctionem specialem 
Ecclesiae cum Iudaeis, textus ut iacet duo ponit: Primo agnoscit fidei et electionis 
Ecclesiae initia in Iudaeorum historia praeterita inveniri, et secundo dicit se 
oblivisci non posse se esse continuationem illius populi quocum olim Deus Anti- 
quum Foedus concludere dignatus est. 

Haec omnia exprimuntur ut respicientia tempus praeteritum historiae Iu- 
daeorum. Sed essent elaboranda tali modo quo in lucem ponatur quid haec signi- 
ficent pro relatione inter Ecclesiam catholicam et religionem iudaicam in nostris 
diebus. Insuper tenor totius textus imprimis tendit ad reprobationem iniuriarum et 
persecutionum contra Iudaeos. Haec omnia minime sunt omittenda. Sed scopum 
proprium oecumenismi directe non attingunt. 

Ut textus huius capitis cum scopo oecumenismi magis concordet, de ipsa 
religione iudaica dicendum est: quod initiis revelationis est ditata; quod legit 
verbum Dei in iisdem libris Sacrae Scripturae quos et Ecclesia ut ad suum cano- 
nem pertinentes semper vindicabat; quod colit verum Deum qui seipsum populo 
suo revelavit; quod ab eo flagranti desiderio salutem exspectat per impletionem 
promissionum quae Patribus sunt factae. Hanc impletionem in Christo iam ve- 
nisse nondum vident ob velamen positum super cor eorum (2 Cor. 3. 15). Sed ad 
officium Ecclesiae pertinet omni nisu suum conferre ad hoc quod hoc velamen 
auferetur et quod ludaei consequuntur quod quaerunt. Teste S. Paulo enim de 
eis dicendum est, quod sine poenitentia sunt dona et vocatio Dei et quod potens 
est Deus iterum inserere eos in bonam olivam. De hac possibilitate loquens 
S. Paulus eos vocat « secundum naturam suae olivae inserenter ». Ut veniant 
«ad hanc suam plenitudinem », quam S. Paulus divitias mundi fore praedicat 
(cf. Rom. 11, 11-13), Ecclesia dialogum oecumenicum cum eis instituat. 

24 
Exc.Mus P. D. CAROLUS IOSEPH VAN MELCKEBEKE 


Episcopus Nimscianus 


Il est trés opportun, pour saufegarder l'unité du schema de Oecumenismo que 
le chapitre IV de ce schema « De catholicorum habitudine ad non christianos et 
maxime ad ludaeos » soit intégré dans un autre schema, comme il a déjà été 
proposé à diverses reprises. 

Et aussi, de faire mention dans le schema concernant les Juifs des Maho- 
métans. 

Ceux-ci, comme les Juifs, ont la croyance en Dieu, personnel et unique et 
appuient leur doctrine sur l'Ancien Testament. 

De plus les Mahométans reconnaissent Jésus-Christ comme un grand pro- 
phéte, et honorent la Sainte Vierge. 

En Chine occidentale, o les Mahométans forment une communauté de plu- 
sieurs dizaines de millions de membres, au siecle dernier, lors des grands massacres 
de «paiens chinois», les Mahométans ont toujours épargné les « chrétiens 
chinois ». 

De tradition l'attitude des Mahométans vis-à-vis des chrétiens est correcte, 
sinon amicale, coopérative et protectrice. 

Au temps oü moi-méme j'étais en Chine Occidentale, j'ai remarqué que sou- 
vent, quand les autorités civiles ou militaires s'adressaient à la population chi- 
noise, ils disaient « nous » pour désigner les Mahométans et les chrétiens, « vous » 
pour désigner le reste de la population (« nous », c'est-à-dire les croyants, ceux 
qui connaissent les Livres Saints; « vous », c'est-à-dire les incroyants, ceux qui 
ignorent les Livres Saints). 

Il est indispensable, et le plus tót sera le mieux, qu'un dialogue s'établisse 
entre les Catholiques et les Mahométans. 

Une déclaration de bonne volonté émanant du Concile pourrait signifier un 
premier geste d'approche. 

Quant à la proposition de faire mention des autres grandes religions, dans 
une formule qui comprend toutes les religions honnétes, je suis entiérement de 


cet avis. 


25 


Exc.qus P. D. FRANCISCUS ZAK 
Episcopus $. Hippolyti 


Liceat mihi proponere animadversiones ad cap. IV et V schematis de Oecz- 
"enismo. 

Instantissime velim demonstrare necessitatem, defendere unitatem totius 
schematis praepositi et cap. IV de Iudaeis non eximere, quamquam oratores 
sunt, qui imprimis propter causas politicas hoc postulaverunt. 

Nos autem omnes scimus, quam clare et quam exemplariter Ss.mus Dominus 
Ioannes b. m. Papa XXIII etiam in hac quaestione viam nobis manifestabat; 
nos omnes scimus, quam bene annuntiatio ab actis proposita toto in mundo 
recepta est. Secundum meam opinionem esset irresponsabile, si Concilium in quae- 

stione quoad Tudaeos taceret. Consequentia esset quod sic dictus Antisemitismus 
magis ac magis sese expandere posset; quod nemo nostrum desiderare possit. 

Sine ullo dubio ipse quoque Iudaeismus mundi haud raro temporibus prae- 
teritis maculabatur culpa per habitum antichristianum. Nos autem etiam peccavi- 
mus. Ánte omnia quod in area sic dicti National Socialismi in territoriis « chri- 
stianis » Europae contra ludaeos peccatum est, est vere caput omnino tristissi- 
mum historiae novissimae. 

Sicut movimentum Oecumenismi Concilio opinionem affert, declarare et defi- 
nire habitudines Ecclesiae catholicae ad alias ecclesias et communitates ecclesiales, 
ita quoque scopus pastoralis Concilii requirit declarationem  habitudinis quoad 
[udaeos, quae e christiano et ante omnia biblico spiritu emanat. Scimus nos cum 
ipsis coniunctos inseparabiliter et quidem per Sacras Scripturas Veteris Testamenti. 

Sic quidem necessarium esse videtur, postulare propriam paragraphum, quae 
inseratur in hoc cap. IV de habitudine Ecclesiae catholicae ad alias religiones non- 
christianas. 

Denique liceat mihi dicere schema absque cap. V «De libertate religiosa » 
incompletum remanere. Recte aliquis orator in aula dixit, hoc cap. V quidem 
aliquam conditionem sine qua non pro Oecumenismo esse. 

Secundum meam opinionem rectum esse videtur, cap. V potius in initium 
quam in finem totius schematis ponere et nullo modo a schemate eximere. 

Ad repugnandum varias contradictiones ea de causa propono schema cum novo 
titulo inscribere, et forsitan hoc modo: « De christianorum unitate promovenda », 
vel simili modo, cum duabus partibus: 1. de oecumenismo; 2. de catholicorum 
habitudine ad non-catholicos. Haec secunda pars esset rursus distinguenda in: 
4) de catholicorum habitudine ad Iudaeos; 5) de catholicorum habitudine ad alios 
non-christianos. 

Ita servaretur apto modo unitas totius materiae simul cum respectu deside- 


riorum plurimorum patrum. 


C - Quoap caAP. V. 
1 


Ew.Mvus P. D. VALERIANUS canp. GRACIAS 
Archiepiscopus Bombayensis 


In praesenti solum hoc velim addere de cap. V «libertas religiosa ». Fe- 
stina lente! quia, etsi sunt multa in isto capite bene dicta, timeo ne gubernia in 
terris missionum forsan magnopere facient hoc documento ut restringantur « con- 
versiones » per legislationem. Sed de hoc loquar tempore opportuno. 


2 
EM.Mus P. D. ERNESTUS canp. RUFFINI 


Arcbiepiscopus Panormitanus 


IL. Inscriptio: de libertate religiosa, in re tanti momenti, occasionem prae- 
bere potest gravi ambiguitati. 
II. Apte distinguatur libertas a tolerantia. 

III. Notio libertatis religiosae recte definiatur vel declaretur. 

IV. Persecutiones religiosae, quae etiam hodie in pluribus nationibus furunt, 
fortius reprobentur. 

V. Omnium religionum tolerantia, utcumque patiens et benevola, ne impe- 
diat verae religionis continuam propagationem, prudentem sed summe ferven- 
tissimam. 


3 
EM.Mus P. D. FRANCISCUS cangp. SPELLMAN 


Archiepiscopus Neo-Eboracensis 


Phrasis «libertas religiosa » in hoc schemate, ut patet, intelligenda est se- 
cundum mentem Ecclesiae, hoc sensu nempe quod homo ius habet Deum colendi 
quin a quavis persona vel potestate humana impediatur vel cogatur. Una cum hac 
libertate autem omnis homo obligatione tenetur religionem profitendi et exercendi, 
secundum dictamina propriae conscientiae, Non agitur tantum de catholicis vel 
de iis qui religionem christianam aliquo modo profitentur, sed de omnibus omnino 
hominibus in quibusvis adiunctis versantibus. 

Omnis homo quoad religionis professionem et exercitium liber esse debet, 
quia religio est complexus relationum uniuscuiusque personae humanae cum Deo, 
quibus nulli alteri personae sese intromittere licet. 

Praeterea per dictamen conscientiae manifestatur seu applicatur lex aeterna, 
cuius solus Deus auctor est et iudex, et quae in homine viget per legem naturalem. 
Homo ergo conscientiam veram colere debet, i. e. satagere ut conscientia sua legi 
divinae respondeat. Fieri quidem potest ut eius conscientia erronea sit, sed quate- 
nus recta sit, id est cum sincera intentione se veritati conformare, eius dictamen 
exsequendum est quia conscientia ex ordinatione Dei est regula proxima morum, 
soli Deo subdita, ipsique omnino cognita est dispositio cum qua homo agit. Con- 
scientia erronea ergo coram Deo recta esse potest et inculpata, quod, sicut ad 
omnes alias materias, etiam ad religionis professionem pertinet. 

Libertas religiosa autem, quae inter hominis libertates prima est et fundamen- 
talis, inanis et vacua esset si homines dictamina conscientiae suae exsequi non 
possent actibus externis sive in vita privata, sive in vita sociali, sive in vita 
publica, et eo vel magis si homines impedirentur coetus religiosos constituere, 
quorum asseclae externis et communibus actibus Deum colant et religionem 
exerceant. 

Hic quidem oritur gravissimum problema. Si homo quodvis dictamen con- 
scientiae suae exsequeretur, aliquando certe laederentur aliarum personarum iura 
et officia. Ergo personae particularis ius et officium dictamina conscientiae suae 
exsequendi non est illimitatum, sed bono communi temperari et ordinari debet. 
Haec ordinatio ad bonum commune in societate humana iuridice competit pote- 
stati publicae, cuius est societatem civilem ita ordinate et tueri ut omnes cives 
offidia sua adimplere et iuribus suis frui possint. Quod ante omnia ad officia et 
iura religiosa tuenda pertinet, quum haec omnia alia officia et iura antecedant. 
Hoc autem ita fieri debet ut neque impediantur vera officia aut supprimantur 
vera iura religiosa, neque in hac materia imponantur mandata arbitraria et iniusta 
ipsius potestatis publicae. 

Hac de re bonum exemplum habemus in Statibus Foederatis Americae Septem- 

trionalis. In eorum constitutione fundamentali declaratur supremae potestati ci- 
vili non competere aliquam religionem civibus praescribere vel prohibere liberum 
exercitium cuiusvis religionis inter cives professae. Quod quidem omnino iustum 
est, data potestatis publicae limitatione ad ordinem temporalem et diversitate 
religionum inter cives professarum. Eadem potestas publica autem abrogavit plu- 
ralitatem uxorum in aliqua religione particulari exercita, quamvis eius asseclae 
jus sibi tribuerent ad eiusmodi morem nomine ipsius religionis. Potestas publica 
autem prohibitionem suam iustificavit nomine boni communis et legis naturalis. 
Item iustificari potuit ratione legis evangelicae. 

Eadem constitutio fundamentalis etiam in tuto ponit ius Ecclesiae, sicut 
et aliarum societatum religiosarum, missionem suam exsequendi quin potestas 
publica se ullo modo immisceat, et omnium civium libertatem tuetur religionem 
secundum conscientiam suam profitendi et exercendi, id quod cum declarationibus 
recentioribus Sanctae Sedis concordat. 

Ecclesia catholica quidem semper propugnavit, praesertim coram guberniis 
civilibus, omnium hominum libertatem religionem secundum propriam conscien- 
tiam profitendi et tam privatim quam publice exercendi. Mentem suam hac de re 
decursu saeculorum secundum conditiones vigentes gradatim evolvit, eamque tem- 
pore recentiori clarius et plenius proposuerunt Summi Pontifices Leo XIII, 
Pius XI, Pius XII et Ioannes XXIII, quorum doctrina ita resumi potest secundum 
Litteras Encyclicas Ioannis XXIII, quae vocantur documentum princeps in mate- 
ria libertatis religiosae: 

«Primo, iure naturae persona humana ius habet ad liberum in societate 
exercitium religionis iuxta dictamina conscientiae rectae, sive vera sit conscientia, 
sive sit errore veritatis aut impari rerum sacrarum cognitione capta (n. IV, p. 51; 
cf. Litt. Enc. Pacem inm terris, A.A.$., 55 [1963], p. 299). Secundo, huic iuri 
respondet officium, quod et aliis hominibus et potestati publicae incumbit, offi 
cium nempe illud ius hoc modo agnoscendi atque colendi ut persona humana in 
societate servetur immunis ab omni cuiusvis generis coactione (ibid., pp. 264, 
273-274). 

Haec omnia bene exponuntur in cap. V schematis de Oecumenismo. Tbi autem 
extra locum esse videtur tractatus de libertate religiosa, quum in schemate de 
oecumenismo agatur de unitate christianorum et de normis ad eam assequendam. 
Mihi ergo melius esse videtur ut de libertate religiosa in alio schemate aptiore 
tractetur. Materia autem huius capitis et modum eam praesentandi placet. 


4 
Exc.mus P. D. CAROLUS IOSEPH ALTER 


Archiepiscopus Cincinnatensis 


I. In hac interventione loquor non tantum in nomine meo sed etiam in nomine 
aliorum episcoporum de Statibus Foederatis Americae Septemtrionalis. Loquor 
non de libertate religiosa qualicumque, nec de libertate religiosa indeterminata 
et latiore sensu intellecta, sed praecise de iure personae humanae ad immuni- 
tatem in re religiosa ab omni externa coactione a potestate publica inducta, 

Exc.mus relator hanc distinctionem inter veram libertatem religiosam et alia 
genera falsae libertatis religiosae iam in lucem bene posuit. Laeto animo accipimus 
igitur illas distinctiones ab exc.mo relatore iam factas inter libertatem religiosam 
genuinam et pessimum indifferentismum, relativismum, laicismum et existentia- 
lismum. De his erroribus non oportet disceptare hoc in loco quia non est quaestio 
de forma libertatis religiosae eis obnoxia. 

Schema de Oecumenissmo mihi permaxime placet. At quasdam animadversio- 
nes adiungo circa ius personae ad libertatem in re religiosa consequendam. Valde 
desiderabile nobis videtur, immo necessarium, ut in Concilio Vaticano II claris 
verbis et sine ambiguitate de hac quaestione in schemate de Oecumenismo trac- 
tetur. Hoc enim fere ab omnibus expectatur, praesertim in Statibus Foederatis 
Americae Septemtrionalis etiamque illis in regionibus ubi pluralismus in reli- 
gione viget. 


II. Status quaestionis. 1. Apud multos tum catholicos tum non-catholicos du- 
bia adhuc existunt, num Ecclesia catholica agnoscat plenam libertatem religiosam 
pro omnibus civibus. Quaeritur, enim, utrum libertas Deum colendi tum priva- 
tim tum publice, tum in coetibus coadunatis tum singulatim, iuxta rectam sin- 
gulorum conscientiam, agnoscatur pro catholicis tantum vel etiam pro aliis. Haec 
dubia evitare oportet, ut unitas christiana, iuxta mentem Domini nostri lesu 
Christi, promoveatur, caritas vero fraterna et bonae relationes inter catholicos 
et non-catholicos in dies augeantur. Ut autem in mentibus omnium doctrina 
Ecclesiae catholicae clare elucescat, fundamentum solidum habere oportet in prin- 
cipiis theologiae catholicae et in iure naturali. 

2. In memoriam redigendum est quod non desunt qui exprobant catholicos, 
in re religiosa, ratione quadam ambigua, immo machiavellica, se gerere. Nam, 
aiunt, ubi catholici minoritatem politicam constituunt, ibi ius ad plenam liberta- 
tem in religione sibi vindicant; ubi vero maioritatem politicam constituunt, ibi 
ceteris ius non agnoscunt ad plenam libertatem in re religiosa exercendam. 
Quamobrem haec dubia et suspiciones ita evitari oportet ut difficultates non 
paucae amoveantur a vita publica catholicorum. 

3. Mutationes plures et magni momenti quoad structuram et competentiam 
potestatis civilis cursu temporis factae sunt. AÁetate nostra, enim, tota Reipu- 
blicae auctoritas non in una persona colligitur. Publica auctoritas hodiernis tempo- 
ribus non amplius de bonis spiritualibus iudicat atque decernit. Hodie, fere ubique, 
cives, praesertim in re religiosa, ius iudicandi independenter a potestate publica 
sibi vindicant et hac in re competentiam Status denegant, et merito quidem, quia, 
si ratio spectetur qua Reipublicae auctoritas exercetur, clare apparet quod ipsa 
non est apta ad iudicia pro ;erito ferenda in re religiosa; huiusmodi enim aucto- 
ritas exercetur principio democratico maioritatis adhibito. Omnino igitur incon- 
gruum erit si veritas et valor doctrinae divinae et disciplinae Ecclesiae subicienda 
sit suffragationi maioritatis civium. 

4. In. Rebuspublicis regimine atheistico rectis. — in quibus enumerantur 
quasi dimidia pars hominum — ius personae humanae Deum colendi iuxta con- 
scientiam omnino non agnoscitur vel tantum verbis agnoscitur, factis vero contra- 
dicitur. Non raro in aliis regionibus, religionis causa catholici etiamque alii chri- 
stiani in gravissimis difficultatibus versantur et libertate religiosa deprivantur. Ma- 

ximi momenti erit ad iura catholicorum protegenda ut a Concilio asseratur munus 
esse potestatis publicae efficaciter tutari ius personae Deum colendi et religionem 
amplectendi ad rectam eius conscientiae normam. 


III. Argumentum in favorem libertatis religiosae. 1. Summus Pontifex Ioan- 
nes XXIII in encyclicis litteris Pacezz im terris declaravit: « In omnibus iuribus 
hoc quoque numerandum est, ut et Deum, ad rectam conscientiae suae normam, 
venerari possit, et religionem privatim publice profiteri » (A.A.$., 55 [1963], 
pp. 278-279). Dixit etiam in eisdem litteris encyclicis: « Postulatur... ut, in specie 
iuris et officii rationes describantur, quibus cives cum Reipublicae moderatoribus 
contineantur; utque distincte decernatur praecipuum eorumdem esse munus, ci- 
vium iura et munera agnoscere, colere, invicem componere, tueri, ad processus 
provehere. 

At hae, de quibus diximus, animorum appetitiones illud etiam manifesto te- 
stantur, nostro hoc tempore homines magis magisque fieri suae dignitatis conscios, 
atque adeo incitari cum ad Reipublicae administrationem participandam, tum ad 
poscendum, ut propria, inviolabiliaque iura in publica civitatis disciplina ser- 
ventur » (A.A.S., 55 [1963], pp. 278-279). 

Mirandum ergo esset si positio a Concilio sumenda in re religiosa nostrae 
aetati et verbis Summi Pontificis non esset consona. 

2. Apud « Nationes Unitas », anno Domini 1948 in generali sessione habita 
die 10 decembris declaratio solemnis de universalibus hominibus iuribus appro- 
bata est. In art. 18 huius declarationis ius personae humanae ad plenam liberta- 
tem in re religiosa vindicatur. Valde mirandum esset si in hoc Oecumenico Con- 
cilio nihil diceretur de hoc iure vel obscuris verbis tractaretur, eo magis quod 
agitur de iure a Summo Pontifice Pio XII claris verbis iam vindicato in nuntio 
radiophonico die 24 decembris anno 1942 transmisso. Summus Pontifex Paulus VI 
etiam in allocutione nuper die 29 huius anni habita collocavit ius ad libertatem 
religiosam inter praecipua iura hominis. 

3. In memoriam etiam redigendum est quod Dominus Noster Iesus Christus 
numquam invocavit vim vel compulsionem aliquam, nec exemplo nec verbis, ad 
fidem alliciendam. Codex Iuris Canonici etiam statuit: « Ad amplectendam fidem 
catholicam nemo invitus cogatur » (can. 1351). 

4. Nobis maxime placet quod dicitur de natura actus fidei in schemate 
de Oecumenismo, homo enim ad fidem non potest advenire nisi Deus eum tra- 
xerit per gratiam, et nisi ipse homo ab omni externa coactione immunis sit ut 
respondere poterit iuxta suam naturam humanam; debet enim rationabile obse- 
quium Deo praestare. 

5. Homo ad imaginem Dei creatus, et intellectu et libera voluntate praedi- 
tus, suum finem ultimum attingere potest tantum per usum facultatum vere hu- 
manarum. Voluntatem Dei tantum adimplere potest, in quantum lex divina, me- 
diante dictamine conscientiae, percipitur et fideliter exsequitur. Etiamsi conscien- 
tia confuse vel inscie legem divinam percipiat, tamen qui sincere et prudenter 
dictamini conscientiae oboediat, Deo oboedit. 

6. Clare et praecise distinguendum est inter duas diversas notiones, scil. 
inter societatem civilem ex una parte, et statum civilem, i. e., gubernium qua tale, 
ex altera parte. Non sunt eaedem, nec una cum altera confundenda est quoad iura 
et obligationes. In lege fundamentali Statuum Foederatorum in America Septem- 
trionali ius personale et sociale ad libertatem religiosam solemniter statutum est; 

e contra, gubernium ipsum stricte prohibetur ne in quaestionibus religiosis ullo 
modo sese immisceatur. Si cives catholici igitur plenam libertatem religiosam non 
agnoscunt, cives non-catholici conclamare poterint quod catholici non sunt leales 
nec confidentiae digni, immo officia publica eis concredere non esset permittendum. 

IV. Conclusio. lus personae ad libertatem in re religiosa ab omnibus quidem 
agnoscendum est, sed a potestatibus reipublicae non tantum colendum, tutandum 
sed etiam mediis aptis promovendum. Nam finis reipublicae est defensionem boni 
communis inservire. Fere ubique et fere ab omnibus nationibus hodie ius per- 
sonae ad plenam libertatem et plenam immunitatem ab externa coactione in re 
religiosa agnoscitur. Maxime igitur bonum commune adiuvare, pacem promovere 
et ordinem internationalem humanum inservire poterit si Sancta Synodus vocem 
suam levaret in defensione ipsius iuris. 


5 
Exc.mus P. D. VINCENTIUS BRIZGYS 


Episcopus tit. Bosanensis, aux. Kaunensis 


Loquendo de hoc capite in genere dicendum est verba a relatore pronunciata 
et nobis scripto tradita in nonnullis melius sonare, quam ipsum textum sche- 
matis. 

Ad singula vero, cum tota reverentia erga collaboratores in hac quaestione, 
has meas impressiones patere audeo: 

1. Ipsa religiosae libertatis notio, quid intendit schema, melius apparet ex 
relatione, sed non ex textu schematis. Desideratur ergo hic maior praecisio et 
claritas. 

2. Ex schematis 4 paginibus plus quam quarta pars totius textus (finis n. 2, 
integri nn. 3 et 4) dedicatur ad condemnandam coactionem ad religionem, quasi 
hoc Concilium celebratur temporibus et sub umbra alicuius « inquisitionis » et 
non temporibus omni libertate gaudentis saecularismi et quando magna pars 
ipsius Europae catholicae iam a pluribus annis sub flagello persecutionis christia- 
norum et praesertim catholicorum vivit. 

Etiam ea, quae aliquando in vigore contra catholicos in Helvetia, regionibus 
Scandinavicis, Magna Britania, iam obsoleta sunt. Si iniquae leges alicubi non 
sunt adhuc formaliter aboletae quasi ubique suam vim amiserunt. 

3. E contra. Vivimus tempora, si non integrum regionum et nationum, mul- 
torum catholicorum apostasiae, quorum permulti, postquam ab Ecclesia recesse- 
runt, uniti cum antiquis inimicis christianorum fratribus suis credentibus facti 
sunt mortales inimici. Notabilis pars Ecclesiae catholicae persecutiones patitur, 
quae sua crudelitate et malitia in multis superant ea, quae narrantur de persecu- 
tionibus primorum christianorum in imperio pagano Romano. 

Si auctores schematis putant propter aliquas particulares rationes verbum esse 
faciendum contra coactionem ad aliquam religionem, transeat. In schemate tamen 
in hoc nimis insistitur. Nostra tempora non habent characterem coactionis ad 
talem vel talem religionem. 

E contra, existimo plus quam opportunum esse in hoc schemate et prae- 
sertim in cap. V verbum facere de apostatis, persecutoribus religionis et de 
ipsis persecutionem patientibus. 

6 
REv.Mmus P. D. IOSEPH BUCKLEY 


Superior generalis Societatis Mariae 


Declaratio huius Concilii quoad libertatem religiosam est res valde deside- 
rata. Determinatio religionis a Statu facta pro suis civibus — « cuius regio illius 
est religio » — numquam fuit rectum principium. Oportet falsa consectaria ab illa 
positione defluentia nunc aliquando totaliter derelinquere. Amplecti hanc vel 
illam religiosam fidem spectat, tamquam officium et ius, non ad statum sed 
individuam personam. Ex alia parte admitti debet quod in foro externo et so- 
ciali bonum communitatis requirit ut leges ferantur indolem moralem habentes 
necnon religiosam affinitatem, sed statuere veritatem cuiusdam ecclesiae qua talis 
non pertinet ad Statum. 

Periti auctores praesentis documenti qui strenue illud considerationi huius 
augustae Congregationis proposuerunt laudandi sunt. Tamen ipsi facile conve- 
nient illud documentum maximo studio examinandum esse ante eius promulga- 
tionem. 

Hic meus interventus refertur ad par. 3, qui incipit pag. 3 et prosequitur 
maxime pag. 5. 

In hac paragrapho quaestio est de norma bonitatis actus. Exhibetur analysis 
actus moralis, Áccuratum studium huius paragraphi ostendit quod dum in initio 
praesentatur « Veritas quae est ipse Deus », «lex divina », « iura Dei absoluta » 
tamquam prima norma moralitatis, postea fit cito transitus ad «Dei volun- 
tatem ». 

Voluntas Dei, sumpta ut correlativa normis divini iudicii, videtur primo 
intuitu irreprehensibilis qua norma morum. Mentio quae simul fit de Dei iudicio 
ac de eius voluntate aestimari potest tamquam modus conciliandi discrepantias 
inter intellectualistas et voluntaristas quoad normam moralitatis. 

Tamen, ut ex expositione patet, voluntas Dei hic videtur sumere caracterem 
determinationis cuiuslibet nostrae deliberationis in omni circumstantia vitae no- 
strae, ita ut recte agere nihil significat quam pernoscere quaenam sit voluntas 
Dei: «In omni actu morali ponendo personae humanae problema aliquod obici- 
tur. Ipse personaliter videre debet quid Dei voluntas a sua libertate exigat... 
quid Deus in concreto problemate ab ipso petat» (schema de Oecumenismo, 
cap. V, pag. 5). 

Talis expositio ad illam nocivam pseudomysticam theoriam ducit, iuxta quam 
vita spiritualis nihil aliud est quam quaesitio et indagatio ad noscendum quaenam 
sit, pro me hic et nunc, voluntas Dei. 

Haec theoria iam a multo tempore confutata fuit a S. Thoma Aquinate. 
In Summa theologica (I^ IT^, q. 19, a. 10 ad 1) ipse quaerit: « Utrum neces- 
sarium sit voluntatem humanam conformari voluntati divinae in volito, ad hoc 
quod sit bona? ». Agendo de hac quaestione, S. Thomas clare explanat quod 
voluntas hominis conformari debet voluntati divinae quatenus habere debet mo- 
tivum rectum, sed non necessario in re specifice volita. Sic Deus potest velle 
mortem viri ob motivum iustitiae, dum uxor viri, ob motivum pietatis, vult 


816 ACTA CONC. VATICANI IJ — PERIODUS III 


suum sponsum vivere. Voluntas Dei et voluntas mulieris in hoc conveniunt quod 
ambae habent motivum rectum sed discrepant in re volita. Nihilominus voluntas 
mulieris potest esse bona. 

S. Thomas duo affert motiva quibus voluntas hominis non tenetur convenire 
voluntati divinae: 1. Modus iudicandi non est idem in Deo et in homine; 2. (in 
verbis ipsíus Aquinatis) «...in particulari nescimus quid Deus velit: et quantum 
ad hoc non tenemur conformare voluntatem nostram divinae voluntati ». 

Auctores huius capitis probabiliter respondebunt se loqui velle de conformi- 
tate ad voluntatem Dei sub ratione rectitudinis seu bonitatis motivi, non autem 
quoad rem specifice volitam. Textus tamen, claritate S. Thomae destititutus, vi- 
detur significare contrarium. 

Difficulter hic excusare possumus carentiam claritatis quia textus videtur 
favere spirituali et pseudomystico voluntarismo omnino falso. Eiusdem volunta- 
rismi vestigia inveniuntur etiam in modo quo exhibetur vocatio religiosa et sa- 
cerdotalis in schematibus de sacrorum alumnis formandis (pag. 5, lin. 18; pag. 6, 
linn. 1, 7, 9, 20 s.; pag. 7, lin. 8) et de statibus perfectionis acquirendae (pag. 57, 
linn. 3, 24, 29-32). Ubicumque invenitur, delendus est voluntarismus. 

Textum emendatum secretario trado. 

Textus modificatus, pro pag. 5, cap. V. 

«In unoquoque actu morali ponendo homo observare debet duas sequentes 
exigentias: 

1) Unica datur Veritas quae est ipse Deus. Izdicia Dei sunt vera non so- 
lummodo de esse rerum seu de earum veritate existentiali sed etiam de recta 
agendi ratione, morali scil. seu obligatoria, creaturarum intellectu praeditarum. 

2) Deus qui hominem ad imaginem suam liberum creavit, ab ipso petit 
submissionem liberam divini iudicii normis de actionibus moralibus, etiam. indivi- 
dualibus, in quantum tales normae divinae cognoscuntur vel sincere cognosci cre- 
duntur ab unoquoque bomine. 

In omni actu morali ponendo personae humanae problema aliquod obicitur. 
Ipse personaliter sub Dei lumine et adiutorio, adhibitis omnibus mediis infor- 
mationis (pro homine christiano hoc est i. a. doctrina Ecclesia) et ratione habita 
iurium aliorum videre debet quid zorma prudentiae a sua libertate exigat. Haec 
norma prudentiae obligationem suam. ultimam formalem sumit ex boc quod est 
vel saltem buic bomini individuali videtur esse reflexio iusta et valida, quamvis 
fallibilis, normae iudicii Dei. Ex natura rei in hoc problemate solvendo nec ullus 
alius homo, nec ulla humana potestas sese conscientiae unicuique bomini propriae 
substituere valet. 

Quae cum ita sint, si non obstantibus omnibus suis conatibus ad recte vi- 
dendum quid Deus in concreto problemate ab ipso petat, persona humana erro- 
neam solutionem admittit, nec ullus homo, nec ulla humana potestas ius habet 
sese huic conscientiae erranti substituendi, [;ce? Ecclesia vel status tenetur quan- 
doque externam con[ormationem requirere propter aliquod magnum communita- 
tis bonum. 


N. B. Nova pars textus indicatur linea supposita. 

7 
Exc.qmus P. D. VITUS CHANG TSO-HUAN 
Episcopus tit. Cyanitanus 


Pag. 3. Propositio 2, ubi legitur: « Ecclesia catholica omnes et singulos ho- 
mines, qui in adoptionem filiorum Dei praedestinati sunt, instanter hortatur » etc. 
Omittatur propositio ista relativa. Ratio: ne credatur, Ecclesiam tantum a Deo 
praedestinatos hortari. Nemo reiiciendus ab Ecclesia, quae nec limitationem fa- 
cere inter homines videatur. 

Forte false intellexi, sed sine ista propositione non datur occasio false in- 
telligendi. 


8 
Exc.mus P. D. UBALDUS EVARISTUS CIBRIÁN FERNANDEZ 


Episcopus tit. Bidensis, prael. null. Corocorensis 


Solemnis proclamatio iuris ad libertatem conscientiae in re religiosa externe 
exercendam, prout in capite V de Oecumenismo videtur proponi, absolute reiici 
debet. 

Quae in cap. V, de libertate religiosa, a secretariatu unionis exarato, nobis 
proponuntur, praesertim ea quae de iure ad libertatem conscientiae in re religiosa 
externe exercendam ibi proferuntur, mihi absolute non placent, et prorsus reicienda 
esse debere puto. Et hoc quinque de causis. 

1. Quia non veris, aut saltem non adaequate et recte propositis principiis 
doctrinalibus nititur. 

2. Quia falsam illationem supponit inter libertatem internam conscientiae et 
ius ad eius externam vel publicam manifestationem. Ex nudo facto non otitur 
per se ius. 

3. Quia nimis philosophice, et, ut ita dicam, rationalistico modo videtur pro- 
cedere, cum detrimento christianae veritatis, de qua ante omnia Concilium curare 
debet, ex articulis fidei arguendo. 

4. Quia totaliter ignorat vel parvipendit documenta Magisterii Ecclesiastici, 
praesertim Romanorum Pontificum qui, data opera, hoc argumentum tractave- 
runt. Et sic ansam praebetur contemptui ipsius magisterii et damnum infertur 
toti theologiae. Si in re tanti momenti sic ignorare liceat magisterium supremum, 
cur non et in ceteris quaestionibus? 

5. Quia magnam confusionem generat inter veritatem absolutam vel neces- 
sariam principiorum ordinis moralis, quae semper sustinetur quamvis in praxim 
deduci nequeat, et eius practicam applicationem, quae utique contingens est et 
diversimode evenire potest. 


En uniuscuiusque asserti rationes. 1. Nititur principiis falsis aut. inadaequate 
propositis. Revera tanquam fundamentum et principium normativum totius huius 
quaestionis de libertate religiosa ponit libertatem ipsam et personam humanam. 
Iamvero hoc nequaquam admittendum esse debere puto, cum primatum hac in re 
non libertas nec persona humana teneant, sed veritas et Deus, quibus illae 
subiciantur oportet et a quibus normari et gubernari debent. Iudicium de usu 
vel abusu libertatis non ab ipsa libertate desumitur, sed aliunde, scil, ex confor- 

mitate vel disconformitate cum regula obiectiva morum. Libertas per se nullum 
ius fundat, nisi et ipsa in hoc quod est iustum et verum fundetur. Aliter unus- 
quisque, ex sua efformata conscientia, posset pro lubitu agere et a nemine coerceri 
posset, cum iura et officia sint correlativa. Et sic ad pessima consectaria pervenire 
possemus, nam ductus bona fide quis sacrificia humana offerre Deo posset quin 
liceret, vi iuris ad libertatem conscientiam in re religiosa externe exercendam, 
eum legitime coercere. Ergo non bene principium de libertate religiosa in schemate 
proponitur. 

2. Falsa aut non recta illatione procedit, Ex nudo facto libertatis psycholo- 
gicae in actu fidei et ex libertate interna conscientiae nullo modo sequitur ius ad 
libertatem iuridicam et publicam manifestationem religionis, tantum subiective 
verae. Libertas ab omni coactione in credendo et libertas privatim Deum colendi 
iuxta propriam conscientiam ab omnibus agnoscitur. Sed libertas iuridica et pu- 
blica prout a schema oecumenico proclamatur falsa omnino est et contradicit 
solemni Magisterio Romanorum Pontificum. Veritas enim existimata, seu non 
obiective veritas, forsitan ius subiectivum fundare valeat; ius autem obiectivum, 
jus ad eius externam et publicam manifestationem, nullatenus admitti potest. Li- 
bertas conscientiae in re religiosa externe exercenda tamquam factum inevitabile 
et tolerandum ad vitanda maiora mala vel promovendum bonum commune susti- 
neri potest; tamquam verum ius, sicut facit schema, nullimode. Qui auricalcum 
existimat aurum, aut falsam veram monetam reputat, pro sua domo faciat quid- 
quid vult, sed ius ad suum errorem diffundendum ne invocet, cum et poenis 
plecti possit. 

3. Nimis pbilosopbice seu rationalistico modo procedit. Quia « iura personae, 
jura libertatis, homo, civis » verba sunt quae multum sonant in schemate. Prin- 
cipia autem fidei circa veritatem christianam declarandam et ordinem christianum 
instaurandum, tam individualiter quam socialiter, raro inveniuntur. Primatum in 
schemate conciliare nec homo nec ratio tenere debent, sed Christus et veritas 
christiana, Ex articulis fidei ante omnia, non ex rationibus vel sensibus humanis 
procedere oportet. 

4. Doctrina Magisterii ignoratur et infirmatur. Nam, ubinam sunt documenta 
et testimonia gravissima Romanorum Pontificum docentes, data opera, hac in re? 
Quomodo quae dicuntur in schemate componuntur cum his v. g. quae e docu- 
mentis recentiorum Pontificum promi possunt? Pius IX damnat ut erronea propo- 
sitio haec: « Liberum cuique homini est eam amplecti ac profiteri religionem 
quam rationis lumine quis ductus veram putaverit » (DENz. 2915). Leo XIII 
scripsit: « Divini cultus varia genera eodem iure esse, quo veram religionem, Ec- 
clesia iudicat non licere» (DENz. 3174). Et etiam: « Ecclesia nihil quidem 
impertiens iuris nisi iis quae vera quaeque honesta sint...» (DENZ. 3251). In 
Encyclica Libertas clare ait malum et errorem nullum ius habere nec ad diffusio- 
nem nec ad propagationem. Quod et Pius XII alloquens iuristis anno 1955 rursus 
asserit, simul docendo: separationem Status ab Ecclesia atque laicitatem Status 
in tbesi a catholicis sustineri non licere. 

5 et ultimum. Veritatem absolutam principiorum moralium cum eius con- 
lHingente applicatione penitus confundit. Veritas horum principiorum  indepen- 
dens est ab eius practica applicatione. Sustinentur enim quamvis in praxim deduci 
nequeant vel non expediat. Ratio est, quia, ut ait S. Thomas, applicatio princi- 
piorum moralium non fit necessitate logica sed regulis prudentiae christianae, 

quae contingenter procedunt, attentis subiectis et conditionibus temporum et lo- 
corum. Sed inde nihil inferre licet contra veritatem theoricam ipsorum principio- 
rum. Ínstantia idealis est permanens quamvis in praxim deduci nequeat. 

Conclusio ergo sit: Caput de libertate religiosa reiiciatur donec corrigatur, 
prae oculis habitis quae antea innuimus. Forsitan ad aliquam communem, concor- 
dem et practicam conclusionem devenire possemus, si principia hucusque in scholis 
catholicis tradita serventur incolumes. Principia maneant, dum  applicationes 
immutantur. Ne videatur ab Ecclesia doceri nunc quod antea proscripsit tam so- 
lemni et saeculari magisterio. 

De cetero autem disputare etiam potest utrum conveniat vel non indiscri- 
minatim pro omnibus populis et nationibus libertatem religiosam externam et 
publicam proclamare. Bona profutura valde dubia sunt; mala autem et scandala, 
pro certis saltem regionibus catholicis, certissima. Sed de hoc Concilium viderit. 
Nos contra tbesim hac in re a Secretariatu pro Unione propositam certamus, non 
contra hypothesim. Factum toleramus immo et, si opus sit, libenter agnoscimus; 
ius ad libertatem conscientiae in re religiosa externe exercendam prout in capite 


proponitur nullatenus admittimus. 


9 
Exc.mus P. D. IOSEPH D'AVACK 


Archiepiscopus Camerinensis 


Schema, praesertim in hoc cap. V, videtur optimum, respondens perantiquo, 
etsi quandoque minus conscio, desiderio, et urgenti necessitate. 

Attamen, ob humanam infirmitatem, necesse videtur magis explicite et vehe- 
menter revocare has veritates: 

firmo omnino arcano mysterio divinae liberrimae voluntatis in suis gratiis 
conferendis, ceteris paribus, qui extra Ecclesiam sunt carent pretiosissimis auxi- 
lis ad aeternam salutem; 

consilium divinum plenum est iam in terra omnes homines recipere in Ec 
clesia et visibili et invisibili; 

unde, caritate erga Deum et proximos, homines catholici tenentur ad 
laborandum perassidue, unusquisque iuxta suam vocationem, ad hoc ut omnes 
Ecclesiam ingrediantur, ita ut omnes, per medium ordinarium a Deo statutum 
sine necessitate extraordinariae divinae actionis, quam maxime habeant omnia 
auxilia ad aeternam salutem. 

Schema, in hoc capite, vult praesertim indicare quo efficacius hoc feri 
potest, et arcere a mediis ineptis immo damnosis. Omnino inepta immo damnosa 
est violentia. Eo magis igitur catholici tenentur ad alia media adhibenda: quorum 
primum, et quidem omnibus possibile, est vera vita christiana: 1) ratione, uti 
dicitur, testimonii; nam cum religio catholica sit non tantum doctrina sed vera 
vita, non iniuria exigitur testimonium vitae; 2) et summum: ut per crucem vitae 
christianae, impetretur efficacior Gratiae fluxus in mystici Corporis membra 
mortua et separata. 

Haec esse debet practica urgens consequentia huius cap. V: ne quis nimis 
quiescat in cogitatione: satis est si etiam acatholici vivant sua bona fide. Immo, 
ulterius considerandum: ipsa bona fides ad salutem est fructus gratiae, impetranda 
per nostram veram vitam christianam. 

10 


Exc.mus P. D. CAROLUS DE PROVENCHERES 
Archiepiscopus Aquensis in. Gallia 


Animadversiones generales. a) Opportunitas argumenti. Cum praeiudicium 
valde divulgetur Ecclesiam, ubi potest, exercere imperialismum spirituale, con- 
scientias offendens, onmino necessarium est de boc argumento clare tractare, 
ita ut pateat Ecclesiam esse custodem verae libertatis humanae. 

At de loco huius tractationis disputatur. Forsan schema XVII esset locus 
magis idoneus. Nam oecumenismus problema restringit. Et si lector crediderit hoc 
argumentum esse prae primis et in se oecumenicum, male postea intelliget doctri- 
nam et praxim Ecclesiae de matrimoniis mixtis, v. g., cum hic et illic agatur de 
libertate et de conscientia, aliter tamen et aliter. 

b) Defectus huius textus est quod loquitur permixtim de duobus argu- 
mentis distinctis, qui sunt magni momenti et ideo tractationis digni. Prima quae- 
stio est quaestio de libertate actus fidei, secunda de libertate civili religionis. 
Quia duae hae quaestiones non bene distinguuntur, prooemium claritate caret. 


De libertate actus fidei. De hac re agitur praesertim in nn. 1-2. Argumen- 
tum versatur circa actionem diffundendi Evangelii, quae est propria Ecclesiae. 
Ad hoc suum munus rite adimplendum Ecclesia utitur mediis propriis et specificis. 
De die in diem magis apparet transcendentiam et libertatem Ecclesiae, quae 707 
est de boc mundo in tantum affirmari in quantum Ecclesia renuntiat auxilio coerci- 
tivo (et etiam aliquando pecuniae) a potestate civili adhibito. Ex suo modo proprio 
agendi, spirituali scilicet, Ecclesia testimonium fert de vi veritatis. In hoc se- 
quitur exemplum Domini (Mz. 26, 51-54; Io. 18, 33-38). Veneratio erga veri- 
tatem exigit liberam adhaesionem mentis, ante omnia in actu fidei. Thema est 
pastorale, hunc « aggiornamento » conspicit qui est Concilii scopus, quia agitur 
de puritate supernaturali mediorum quibus Ecclesia in Evangelio diffundendo uti- 
tur et uti debet. 

De libertate civili religionis. De argumento tractatur praesertim in nn. 3 sq. 
In textu cardo argumenti est conscientia etiam bona fide errans. Optimum est 
iura conscientiae, etiam erroneae, affirmare. At hoc non significat haec affirmatio 
principium argumenti constituere, quod textus insinuat. 

Gravius, textus addit ius liberae conscientiae a bono communi limitari. Sed 
quis de vero communi bono iudicabit? Item quis de bona fide conscientiae iudi- 
cabit? Timeo ne in tali tractatione nimis subiectivistica, libertas personae magis 
in periculum ponatur quam salvetur. 

Unde, dum de conclusionibus schematis valde gaudeamus, de argumentis valde 


dubitamus. 

Si attente Encyclicam Pacem: im terris legamus, principia sequentia ponere 
possumus: 

Iura fundamentalia personae humanae sunt ontologice anteriora iuribus so- 
cietatis. Unde omnis potestas civilis his iuribus personae subordinatur, his favere 
debet, de his nullo modo disponere potest. Nam finis auctoritatis civilis est pro- 
movere bonum commune quod omnibus bonis constituitur quae vocationi spiri- 
tuali transcendenti personae inserviunt. A. v. iura obiectiva personae sunt normae 
pro bono communi et pro auctoritate civili. 

Inter haec iura Encyclica enumerat ius libere inquirendi veritatem, ius 
expressionis, ius Deum colendi iuxta rectam normam conscientiae (nn. 12, 14). 
Quod significat libertatem ab omnimoda coactione physica, psychologica vel mo- 
rali. Sic bonum commune normis obiectivis regulatur. 

Ad hoc principium addendum est factum quod proprium est mundo hodierno 
scil. ex unitate mundi, habemus pluralismum etiam religiosum in fere omnibus 
societatibus. Hoc factum pluralismi hodie constituit elementum boni communis. 
Ut tale debet ab omni auctoritate civili agnosci. 

Quare dicimus pluralismum esse valorem? Hoc venit ex democratia, scil. ex 
constitutione societatis, doctrinae Ecclesiae plene conformi, secundum quam uni- 
cuique individuo in vita politica possibilitas agnoscitur exercendi iura et respon- 
sabilitatem personae humanae propria. 

Unde tria dantur fundamenta obiectiva libertatis civilis religionis in praesen- 
tibus conditionibus (hoc quoad pluralismum dico), nempe: digmitas transcendens 
personae bumanae, [actum  irreversibile pluralismi, democratia seu participatio 
omnium personarum vitae societatis politicae. 

Addendum est necessitatem tractandi argumentum in perspectivis universa- 
libus, perspecta praesertim situatione Missionum. 


Animadversiones particulares. Titulus: de libertate religiosa. Forsan melius 
esset duas partes habere cum duobus titulis: de libertate actus fidei, de libertate 
civili religionis. 

Prooemium denuo scribatur, cum non sit clarum. Hoc speciatim valet de 
ultima phrasi. « Sed insimul...» melius: is quibus consensus non datur, quia ne- 
scimus si hic consensus habebitur ante finem temporum. 

Oppositio inter sacra et absoluta Dei iura et iura personarum, non convenit, 
quia non datur. Agitur de summa omnium iurium naturalium, quae potestatem 
civilem et etiam ecclesiasticam obligant. 

N. 1, in fine: sanguinis effusionem. Addere: Ad instar Domini sui, scit Ec- 
clesia veritatem divinam in se vim propriam babere, ita ut eius difusio non mediis 
pure bumanis sed testimonio evangelico et gratia Spiritus Sancti fulciatur. 

N. 3, pagg. 4-5, denuo scribantur. Principium potius sic habeatur: Ister ele- 
menta boni communis cui inservire debet potestas temporalis, eminet dignitas 
personae bumanae eiusque supernaturalis vocationis. Quae dignitas transcendens 
plura iura implicat inter quae ius libere inquirendi veritatem et ius libere colendi 
Deum iuxta rectam conscientiae normam. In boc sacro conscientiae personae, ad 
imaginem Dei creatae sanctuario, nulla potestas bumana sese immiscere neque 
eiusdem personae iurium publicam et socialem expressionem impedire potest. 

Analysis actus moralis est insufficiens, scholastica, et inutilis. Textus de 
« Unica Veritate » non est rectum neque ad rem, cum agatur de re morali. 

N. 5. « dummodo, sicut bono communi exigitur, etc. », tales expressiones sine 
explanatione sunt periculi plenae, quoad usum possibilem. Idem dicendum pag. 6, 
de formula « salvo bono communi ». 


Quae habentur pag. 6, excepta formula indicata, sunt laudanda et remanere 
possunt. 

11 
Exc.qMus P. D. FRANCISCUS FRANIC 


Episcopus Spalatensis et. Makarskensis 


Peto veniam loquendi de cap. V schematis de oecumenismo. 

Quidam exc.mi episcopi mihi dixerunt cap. V de libertate religiosa nobis, 
qui sub ditione sic dictae democratiae popularis vivimus, esse valde profuturum. 

Meditando serie de ista amicabili assertione et attente legendo textum capi- 
tis ad contrariam conclusionem immo et ad anxietatem animi perveni his ob 
duabus rationibus: 

1. quia in nostro capite libertas tribuitur tantummodo hominibus religio- 
sis, non vera atheis quibuscum nos cotidie versamur. 

2. Quia in toto schemate sicut et in hoc capite nihil dicitur de modo agendi 
catholicorum cum atheis. 

Ad 1. a) Caput revera videtur excludere atheos a libertate eorum ideologiam 
profitendi, quia in título et in toto textu loquitur tantummodo de libertate « reli- 
giosa » non vero de libertate « humana ». Imo in art. 6 caput contra « materiali- 
smum » vehementer loquitur quibus verbis insinuare videtur pro materialistis 
nulla dari libertas profitendi saltem externe eorum ideologiam. 

Ideo faciliter materialistae, e. g. marxistici, dicere nobis possunt: quod vos 
denegatis nobis tam sollemniter etiam nos vobis denegare cogimur. 

Proinde caput nobis nullo modo prodesse, sed potius obesse videtur. 

b) Si vero profundius examinamus rationes ob quas caput hoc materialistis 
et in genere hominibus sine religione libertatem hanc intimam externe profitendi 
et mediis licitis propagandi eorum ideologiam denegare videtur animus noster ad 
art. 5 sistitur. In hoc articulo dicitur: « Ideo in vita publica exercitium externum 
libertatis conscientiae impediri non potest nisi contradicat bono communi seu or- 
dini obiectivo iurium Dei Creatoris et Salvatoris et inalienabilium iurium et liber- 
tatum personae humanae ». 

Non est ergo dubium, quin caput nostrum atheismum considerare videatur 
uti systema ideologicum contradicentem bono communi seu ordini obiectivo iurium 
Dei Creatoris et Salvatoris et inalienabilium iurium et libertatum personae 
humanae. 

Propterea tam amare conqueritur in art. 5 et sequenti contra materialismum. 

c) Conclusio huius considerationis est petitio humillima, ut tandem ali- 
quando « bonum commune » definiatur. 

Sine etenim ista definitione quaestio de libertate religiosa minime solvitur. 
Nam unusquisque status vel coetus hominum limitare possit libertatem conscien- 
tiae in externo saltem exercitio vel etiam eam totaliter denegare propter « bonum 
commune » societatis. 

Haec erat praecise ratio, cur quidam Iudaei Dominum nostrum crucifixerint, 
haec est ratio cur hodie Ecclesia crucifigatur et haec est ratio cur quidam status 
catholici vel protestantes vel orthodoxi externum exercitium libertatis conscientiae 
limitabant vel denegabant aliis religionibus christianis vel non christianis. Haec 
est ratio cur etiam hodie Ecclesia catholica eiusque hierarchia in quibusdam sta- 
tibus magnis privilegiis gaudet. 

Quia ergo caput libertatem conscientiae ilimitatam haud proclamat sed eam 

limitat « bono communi » non definito, ideo doctrina capitis essentialiter imper- 
fecta remanet imo pro quibusdam conditionibus, sicut e. g. pro nostris conditioni- 
bus, nociva. 

d) Abstrahendo ergo ab illis quaestionibus inter theologos et canonistas 
agitatis, utrum scil. potestas publica seu Status habeat ius et officium verum Deum 
publice colendi et veritatem tuendi, propter istas rationes practicas, quas adduxi, 
mihi videtur haec quaestio de libertate religiosa seu potius humana esse tractanda 
in hoc capite ubi de oecumenismo, tantummodo sub respectu practico, scil. tan- 
tummodo sub respectu boni communis quod hodie exigit, ut omnibus hominibus 
et religionibus concedatur exercitium externum libertatis conscientiae. In qua 
conclusione practica certe nos omnes concordes sumus. 

e) Alioquin fateor mihi valde placere, praecise ob conditiones nostras con- 
cretas, ut Ecclesia confidatur populo fideli, non vero Statui, quicumque sit, ob 
amorem suae independentiae ecclesiasticae et ob instabilitatem hodierni Status, 
qui hodie catholicus cras atheus esse potest. 

Sed istae rationes non sunt tales, ut nostram doctrinam theoreticam permu- 
temus. 

Ad 2. Quia athei videntur ab hac libertate religiosa positive excludi, ideo 
nec in capite nec in toto schemate quidquam de modo agendi et colloquendi cum 
atheis inveniri potest, praeter illas condemnationes quae in hoc capite inve- 
niuntur. 

Certe non sum contra illas condemnationes, sed illae non sufficiunt. 

4) Si Iudaeis quasi totum caput consecravimus, etsi erga atheistas pauci 
sunt et insuper maior pars ludaeorum hodie non videtur esse religiosa, quanto 
magis hoc arduum problema de atheismo moderno aggredi debemus. 

b) Forsan aliquis nostrum possit dicere cum S. Scriptura: « Dixit insi- 
piens in corde suo non est Deus ». Ergo de insipientibus nobis curandum non est, 
neque ipsis libertatem quampiam concedere, saltem si possumus eam non concedere 
et tamen eam ab ipsis petere volumus. 

Sed econtra est, quod etiam athei filii Dei sunt neque ipsos convertere 
possumus talibus methodis aggressivis. Insuper non datur atheismus sed athei. 
In omni quasi atheo inveniuntur vestigia verae religionis, quae vestigia cogno- 
scere oportet, si cum ipso fructuose pro eo et pro nobis colloqui velimus. 

Annon videmus quotidie, quomodo e. g. marxistae sacrificentur pro eorum 
ideologia propaganda et quomodo pleni zelo sint, saepe magis quam nos. Ab ipsis 
quandoque, non vereor dicere, nos quoque episcopi discere possumus. Sed nemo 
sacrificatur pro errore, sed pro parte saltem veritatis, quae errori inest. 

Ex altera vero parte quomodo dicere non cogimur materialismum esse contra 
bonum commune, i. e. contra iura Dei Creatoris et Salvatoris? 

Ob istas rationes sane materialismus uti organisatio in quibusdam statibus, 
alioquin liberalibus, prohibitus est. 

Omnes istae quaestiones de atheismo moderno, sive, ut aiunt «civili » 
— vulgo « borghese » — sive marxistico, tam magnae et summi momenti sunt, ut 
praeteriri non possint, quando de oecumenismo loquimur. 


Ideo propono: 


4) Ut titulus mutetur in: De libertate humana, sub quo titulo aggredi 
oporteret etiam problema atheismi. 

b) Ut addatur speciale caput de modo se habendi Ecclesiae et catholico- 
rum erga atheistas nostri temporis, in quo capite regulae pastorales delineari 
deberent pro colloquio oecumenico cum nostris fratribus atheis. 

c) Ut instituatur specialis secretariatus, sicut iam proposueram, permanens 
pro quaestionibus atheismi, qui secretariatus nullo modo confundi deberet cum 
secretariatu forsan instituendo pro fidelibus non christianis, qui in unum Deum 
Creatorem et Remuneratorem credunt, quia isti homines fideles propinquiores sunt 
christianis non catholicis imo et catholicis, quam atheis. 

Ita posset institui specialis congregatio oecumenica seu De propaganda fide 
cum tribus secretariatibus seu sectionibus, praesertim si novo iure canonico inte- 
gratio ecclesiarum in missionibus et in oriente perficiatur, sicuti audivimus in hac 
aula esse desideria multorum episcoporum ex missionibus et ex oriente. 


12 
Exc.qus P. D. RAPHAEL GARCÍA Y GARCÍA DE CASTRO 


Archiepiscopus Granatensis 


In schematis de Oecumenismo cap. V, cui titulus « De libertate religiosa », 
tres animadversiones, et quidem gravissimas, Patrum conciliarium considerationi 
proponere velim: 


I - Cavenda est « unio » in communi ruina. Quae enim in praefato cap. V 
proponuntur nonnisi apta ad confusionem esse mihi videntur. Miror sane quod, 
ex una parte, in re tanti momenti Zextus integrus tantummodo paucis abhinc diebus 
ad Patres pervenit, et, ex alia, a Concilio exspectetur prompta, triumphalis, libe- 
ratrix adprobatio. Nescio utrum cum festinatione huius capitis redactionem factam 
fuisse, necne. Inveniuntur ;enda typographica quamplurima, in aliis schematibus 
inaudita (cf. divimi pro divina; consicentiae pro conscientia, etc.). Sed hic vel 
maxime spectat illud: fesziza lente. 

Opus est, ante omnia, ad confusionem vel aeguivocationem vitandam, inter 
ordinem caritatis et ordinem veritatis distinguere. Caritas enim ad omnes extendi 
debet. Et, sub hoc aspectu, laude digna est irrequieta sollicitudo pastoralis et 
« oecumenica »: caritas Cbristi urget nos (2 Cor. 5, 14), etiam ad inimicos 
(cf. Mt. 5, 44; Lc. 6, 27 et 35), « saltem in praeparatione animi » (cf. S. THoMAs, 
Summa tbeol., II-II, 25, 8). 

Sed veritas unquam cum errore amicitiam inire potest. Unde oportet ipsam 
praedicare ubique, omnibus, quia « veritas liberabit vos » (Io. 8, 32); « veritatem 
facientes in caritate » (Eph. 4, 15). Caritas quae non est in veritate non est re- 
vera caritas, sed vagus sentimentalismus, falsus mysticismus, pura philantropia 
(cf. Prus XII, Annus Sacer: A.A.S., 43 [1951], p. 33: « nec catholica appellari 
potest »). Inter praecipua igitur opera misericordiae haec caritas veritatis (2 Tess. 
2, 10) recensetur. In Sacra enim Scriptura misericordia et veritas haud raro simul 
et intime foederatae inveniuntur (cf. Tob. 3, 2; Prov. 3, 3; 14, 22; 20, 28; 
Ps. 24, 10; 39, 12; 84, 11; 88, 15, etc.). 

Cum enim Deus, qui ÀÁmor est et Veritas, velit omnes « ad agnitionem veri- 
tatis venire » (1 Tzm. 2, 4), ibi caritas vera non adest ubi libertas erroris indistincte 
asseritur. Ergo « humani generis in rebus religiosis ac moralibus discordia et aber- 

ratio a veritate » dolenda est potius quam cormpatienda (Prus XII, Litt. enc. 
Humani generis: A.A.S., 42 [1950], p. 561). Si duplicem ordinem, caritatis nempe 
et veritatis, non accurate distinguimus in re oecumenica, « periculum, idque eo 
gravius quo virtutis est specie magis obtectum », gignitur: « omnia uniuntur qui- 
dem, sed solummodo in ruinam » (ibid., pag. 564-565). 

Iamvero: huiusmodi z4;0, semper cavenda, in capite « De libertate religiosa » 
non excluditur, immo etiam szperiremice fovetur fovendaque auspicatur. 

II - Doctrina Concilii Vaticani II ullo modo magisterio Ecclesiae adversari 
debet. Si igitur procedere « in caritate non ficta, in verbo veritatis (cf. 2 Cor. 
6, 6-7) iuvat, dicendum est insuper quod doctrina in textu capituli allata ita 
aequivoce aut incomplete exponitur ut Ecclesiae Magisterio anteacto palam ad- 
versari videatur, aut saltem ansam praebet ad relativismum huius Magisterii. 
Ecclesia, Mater et Magistra, semper in principiis, quae ad fidem attinent, quaeque 
patrimonium indemne ipsius Ecclesiae constituunt, asserendis firma, clara fuit. 
Sunt veritates, principia sunt quae labentibus aevis non variantur; « id autem nullo 
modo ea, quae mutantur, tempora mutant » (ibid., pag. 33). 

Ingenue quis dicere audet quod oppositio inter doctrinam propositam et ali- 
quos textus huius Magisterii tantum :zaterialis est. Haud tantum zaterialis, verum 
etiam formalis dicenda, si intime perspiciatur, uti satis apparet illi qui fextus 
in suo contextu obiectivo, historico et doctrinali pensare velit. Aliunde, /Jztronum 
incursus, quos vitare arbitrantur, redactores huius capitis declinare non value- 
runt, sed in manibus eorum incidunt. De indifferentismo religioso, de agnostici- 
s7o, de relativismo, de laicismo, etc. loquor. Sunt errores semel atque iterum 
ab Ecclesiae Magisterio damnati (cf. DENz. 1716-1718, 1638, 1795-1794, 1615, 
1688, 1754, 1867, 2092-2093, etc.). Sed praesertim textus propositus incidit in 
liberalismum, cuius principia libero pede hic ingrediuntur. lam vero, nemini 
latet quod illa principia formaliter proscripta a doctrina catholica, per Magisterium 
Ecclesiae, exstant. 

Opportunius esset illorum errorum catervam, quae in nostra aetate adhuc 
sub diversis formis grassatur, iterum proscribere. Attament, magna cum cura, 
tacentur. 

Uno verbo: 4) licet de «libertate religiosa agatur », non obstat quominus 
principia catholica aperte iterentur ac declarentur. 

b) Licet conscientia erronea sit regula subiectiva ad agendum, ut Ecclesia 
saepe docuit et docet, hoc principium non ita extollatur ut revera fundamentum 
totius capitis constituat, ne contrarietur Ecclesiae doctrina, neque in extremas 
liberalismi assertiones incidamus. 

c) licet nonnumquam Ecclesia propugnaverit, in determinatis circumstan- 
tiis, libertatem conscientiae, hoc praesertim fecit ad iura Dei religionisque catho- 
licae oppressa defendenda, ut patet ex textu et contextu Pii Pp. XI quando loquitur 
de « libertate conscientiarum »; i. e., non de qualibet libertate conscientiarum, sed 
de libertate filiorum Dei, de libertate Ecclesiae catholicae, de libertate hanc reli- 
gionem profitentium? Tura igitur veriatis, non erroris. 


! « Ció che non risponde alla verità e alla norma morale, non ha oggettivamente alcun 
diritto né all'esistenza, né alla propaganda, né all'azione». Pro XII: A.A.$., 45 (1953), 
pp. 788-789. 

? « Diciamo i sacrosanti ed inviolabili diritti delle anime e della Chiesa, ed ? questa la 
riflessione e conclusione che pià di ogni altra si impone, come & di ogni altra la pià grave (...); 

13 
Exc.mus P. D. PAULUS GÜRPIDE BEOPE 


Episcopus Flaviobrigensis 


Agentes de libertate religiosa, caute credimus esse procedendum. Principia 
clare exponenda sunt, ne mentes obscurentur et fides in non paucis labefactetur. 
Magna responsabilitas commissionis conciliaris. 

In primis notandum est intrinsecum aequivocum, quod in conceptu « libertas 
religiosa » latet, si maiori praecisione non proponatur. Nam etiam omissione facta 
quatenus significet libertatem eligendi religionem, quod in doctrina catholica evi- 
denter excluditur, sensus ipse generalis in quo assumi solet, scil. libertas profi- 
tendi et exercendi religionem est aequivocus, in quantum aequivocum est ver- 
bum ipsum religio, ad quam applicatur. 

Recordemur tantum aliquos principaliores sensus, qui ad nostrum finem 
attinent. 

Religio obiective considerata est complexus veritatum, officiorum et rituum, 
quibus homo ligatur cum Deo et practice agnoscit eius supremam excellentiam 
et dominium. 

Religio subiective considerata seu prout est in subiecto, comprehendit actus 
intellectus et voluntatis aliosque quibus homo agnoscit theorice et practice suam 
dependentiam ab ente supremo. 

Ut virtus moralis particularis, religio (subiective considerata) est habitus in- 
clinans hominem ad debitum cultuz Deo exhibendum tamquam supremum rerum 
principio et fini. 

Religio ratione originis, potest esse zaturalis et positiva. 

Religio naturalis est complexus veritatum, officiorum et relationum ad Deum, 
quae deduci possunt ex consideratione solius facti creationis et inde ex relatione 
essentiali naturae hominis ad Deum. 

Religio positiva (divina) est illa quae positiva et libera dispositione atque in- 
terventu Dei superadditur religioni naturali. 

In actuali religione positivo-divina addita est ad relationem et fundamentum 
creationis, qua sumus servi relate ad Deum, nova relatio filii adoptivi ad Patrem, 
cuius fundamentum reale est gratia sanctificans. Religio autem quae ad hanc gra- 


si tratta del diritto delle anime di procurarsi i] maggior bene spirituale sotto il magistero e 
l'opera formatrice della Chiesa, di tale magistero e di tale opera, unica mandataria, divina- 
mente costituita in quest'ordine soprannaturale fondato nel sangue di Dio Redentore, neces- 
sario et obbligatorio a tutti per partecipare alla divina Redenzione. Si tratta del diritto delle 
anime cosl formate di partecipare i tesori della Redenzione ad altre anime collaborando alla 
attività dell'Apostolato Gerarchico. 

E in considerazione di questo duplice diritto delle anime, che Ci dicevamo testé lieti e 
fieri di combattere la buona battaglia per la libertà delle coscienze, non già (come qualcuno 
forse inavvertitamente Ci ha fatto dire) per la libertà di coscienza, maniera di dire equivoca 
e troppo spesso abusata a significare la assoluta indipendenza della coscienza, cosa assurda in 
anima da Dio creata e redenta. 

Si tratta inoltre del diritto non meno inviolabile della Chiesa di adempiere l'imperativo di- 
vino mandato di cui l'à investita il divino Fondatore di portare alle anime, a tutte le anime, tutti 
i tesori di verità e di bene dottrinali e pratici, ch'Egli stesso aveva recato al mondo ». PIo Xl, 
lett. enc. Non abbiamo bisogno: A.A.$., 23 (1931), pp. 301-302. Cf. Relatio super Scbemate 
decreti De Oecumenismo, p. 34. 

tiam. supernaturalem ordinatur est et vocatur supernaturalis. Praeterea addita est 
religioni naturali revelatio divina, quae de facto ordinatur ad hunc finem super- 
naturalem hominis. Atque haec est etiam alia ratio cur religio actualis positivo- 
divina, in hac revelatione fundata, dicatur supernaturalis. 

Religio vera et falsa. Ratione habita facti religiosi fundamentalis, religio di- 
viditur in veram et falsam, prout recte in ea vel non recte sentiatur circa funda- 
mentalem et essentialem relationem dependentiae hominis ad Deum personalem. 

Sed illa religio fundamentaliter, seu quoad substantiam, vera, potest esse 
minus recta vel falsa quatenus errores contineat circa alias quaestiones religiosas 
(v. g. religio protestantica errans circa auctoritatem religiosam et usum sacramen- 
torum); et quoniam « malum ex quocumque defectu », religio talis dicetur falsa. 

Unde clare videtur libertatem religiosam habere diversum sensum prout verae 
religioni aut falsis religionibus, naturali vel revelatae, quae in actuali ordine di- 
vinae Providentiae est unice vera, applicetur. 

Proinde incipimus iam aliqua claudicatione. Iam relator ipse agnoscit trac- 
tari de « re difficillima ac simul magni momenti ». Si ex parte nostra conceptus 
et expressiones claritate et praecisione carent, rem difficiliorem et obscuriorem 


faciemus. 


Unde concludimus: 

1. Proponatur conceptus clarissimus verbi « Religio ». 

2. Notus fiat sensus verbi « libertas religiosa ». 

3. Expresse dicatur de qua libertate agatur. 

4. Exponatur sine ambagibus extensio et campus huius libertatis. 

Quantum ad me attinet, ne hoc votum nimis longum fiat, remittam cetera 


ad alium votum. 
*o ko o* 


In anteriori voto locutus sum de conceptu «religionis » et de conceptu 
« libertatis », quatenus haec duo verba optime sint determinanda et quoad suam 
significationem et quoad realitatem. 

In hoc secundo voto magis immorari volo in conceptu «libertatis religio- 
sae », quod in schemate clare non apparet et necessarium censemus ut ita ap- 
pareat. 

Verbum «libertas religiosa » relationem dicit ad ipsam personam qua talem 
et ad personam ut socialem. Res et eius extensio maxime differunt, prout in uno 
vel in altero sensu sumantur. 

Unde problema «libertatis religiosae » in persona qua talis aliud est ac 
problema libertatis religiosae in persona ut sociali. Libertas religiosa personalis 
prout continetur in ipsa persona et non ad alios refertur, nihil ante ius habet; 
solum ante Deum persona sub hac libertate religiosa operans respondet. Sub 
hoc aspectu et ius et Status personam defendere debent, quia in ambitu pure 
personali unusquisque per se ipsum suas decisiones assumit. 

At contra libertas religiosa personae ut socialis, utpote essentialiter ad alios 
relationem dicens et proinde et in primis considerationem et attentionem cetero- 
rum implicans, in se ipsa sub ordinem et iustitiam socialem cadit. Quapropter 
et in ambitu Status includitur, cuius proprium munus est bonum commune pro- 
movere. 

Aliunde relator affirmat capitulum « De libertate religiosa » esse pastorale, 

ad finem practicum. Sed tamen videtur considerare libertatem religiosam etiam in 
aspectu doctrinali, quoniam continuo et affirmat et exponit rationes doctrinales, 
eius extensionem, consequentias.. quod demonstrare videtur problema non tantum 
esse pastorale sed etiam doctrinale. 

Ex alia parte caput quintum agitat problema sub aspectu «libertatis reli- 
giosae » personae qua falis et non qua socialis et nihil considerat directe de « li- 
bertate religiosa » personae 444 socialis cum relatione ad Statum in suo sensu 
positivo. 

Unde concludimus: 

1. Necesse est ut clare affirmetur in quo aspectu hoc problema tractatur, 
an in aspectu tantum pastorali, vel etiam in doctrinali. 

2. Si agitur de aspectu doctrinali, tunc. comprehendere debet et personam 
qua talem et personam qua socialem et investigare libertatem religiosam personae 
qua talis et libertatem religiosam personae qua socialis. 

3. Si studium versatur sub aspectu pure pastorali, res consideretur sub 
figura libertatis religiosae personae qua talis, quae ut apparet, in regiminibus 
huius saeculi oppressionem exercentibus magis periclitatur. Sed res non est clara 
in textu, imo videtur attingere et alium aspectum socialem. 

4. Sed tunc ad errorem vitandum, oportet ut in prooemio quaedam animad- 
versio ponatur. 

5. Sunt verba ambigua v. g. proclamare quae relationem dicunt vel possunt 
dicere ad ordinem socialem. 

6. Proinde nobis optimum videtur quod Concilium opus assumat exponendi 
rectae et sanae libertatis conscientiae principia, quae semper et in omnibus locis 
sustineri debent adversus eos qui ea non existere mallent, ideoque in recto usu 
libertatis conscientiae obstacula opponere non desistunt. 

7. His prae oculis habitis et aliis quae commissionem non latent, humiliter 
petere auderem ut maior lux in capite fiat ratione boni communis et naturalis 
et supernaturalis. 

*o*o* 

In duobus prioribus votis affirmavimus inter alia doctrinam in schemate pro- 
positam non videri perfectam ideoque esse perficiendam, propter nostros fideles, 
qui in his rebus adeo complexis, difficillimis et ingratae disputationis non sunt 
neque multo minus periti et doctores. 

Manca manet Ecclesiae doctrina circa hoc thema de libertate religiosa. Non 
tota sed eius pars tantum exponitur. Partialis proinde est schematis positio. Eccle- 
sia prout tempora et circumstantiae sese offerebant, alio et alio modo, de hac 
vel illa libertate locuta est. 

Varia enim est Ecclesiae doctrina circa libertatem religiosam prout ad per- 
sonam refertur vel ad Statum attingit, nempe relationes Status cum religione et 
Ecclesia. 

Revera Romani Pontifices et aliter et aliter locuti sunt, prout de una vel 
alia re agebatur. Et quidem a Pio IX ad Paulum VI Romani Pontifices locuti 
sunt de libertate religiosa in primo sensu, sed quoad personam et quidem qua 
talis in plano omnino inferiori et intimo. 

Sed etiam a Pio IX ad Pium XII Romani Pontifices exposuerunt sufficienti 
claritate doctrinam relationum Status cum Religione et Ecclesia et consequenter 
doctrinam de *olerantia. 

Romani Pontifices etiam de hoc aspectu doctrinae et aliquando quidem 
modo principaliori et solum secundario de primo aspectu, nempe: de personae 
libertate. Non possumus proinde loqui de duplici doctrina Romanorum Pontificum 
sed de una eademque, quae invicem complentur et perficiuntur. 

Proinde si schema, ut videtur, velit exponere doctrinam pontificiam comple- 
tam de libertate religiosa, tantum enim aspectum exponit, qui ad personam refer- 
tur et praecipue qua talis. Eodem modo, quod logicum est et naturale videtur, 
exponere posset alium aspectum, qui relationem ad Statum dicit. 

Secus capitis et relationis expositio unilateralis apparet, eo quod unum rei 
aspectum solummodo  pertractat et unam tantum partem doctrinae pontificiae 
offert. Et periculum erit ut quod partiale est ut totale sumatur, et quod est 
tantummodo pars doctrinae pontificiae, ut tota et completa Romanorum Pontificum 
sententia erronee iudicetur. 

Consulere possumus praecipua documenta Leonis XIII Imortale Dei, Li- 
bertas et Sapientiae cbristianae et multiplices allocutiones Pii XII et praecipue 
orationem ad Iluristas Italiae, ubi specifice zolerantiae problema proponitur. 

Forsan Encyclica loannis XXIII Pacem inm terris consideretur ut documen- 
tum primarium de libertate religiosa quoad personam. Tamen scripta Leonis XIII 
et praesertim Allocutio Pii XII supra memorata semper iudicabuntur ut praecipua 
documenta circa alterum aspectum « de libertate religiosa » ratione habita Status. 

Immo textus loannis XXIII in Pace; inm terris vere difficilis est et variae 
interpretationis; si bona voluntas fuerit, bene conciliari potest cum traditionali 
doctrina, praesertim si prae oculis habeatur textus Leonis XIII qui immediate in- 
seritur. 


Concludimus: 


1. Si de facto opportunum iudicatur quod Ecclesia solemniter proclamet 
libertatem religiosam, videatur formula clara et praecisa, ne credatur Ecclesiam 
recognoscere iurium aequalitatem pro omnibus religionibus. 

2. Exponatur tota doctrina Romanorum Pontificum de libertate religiosa et 
quoad personam sub duplici respectu iam explicato et quoad Statum. 

3. Si schema tantum unum aspectum et quidem personalem libertatis religio- 
sae velit considerare, ut pastorale omnino appareat, rationes exhibere debebit 
quare hac via progrediatur, ne confusiones gignentur. 


* o *o* 


In hoc quarto voto quaestionem de libertate religiosa sub alio aspectu exa- 
minare intendimus. 

Distinguamus duplicem ordinem, et naturalem et supernaturalem. Inde duplex 
lex oritur et naturalis et positiva-divina et pariter duplex ius, et naturale et 
positivum-divinum. 

Ex his principiis magni momenti conclusiones eflluunt. 

Si lex naturalis tantum perpenditur, Status libertatem praebere debebit omni- 
bus religionibus, Ecclesia non excepta, quae legi naturali in suis normis et practi- 
cis exercitiis non contradicant. 

Tamen, si aliquod principium legis positivae-divinae exstiterit et viguerit, 
Status non potest non illud in considerationem sumere, quando de concedenda 

aliis religionibus libertate sociali pro ipsarum diffusione et propagatione sit quae- 
stio et momentum reale. 

Tunc simpliciter non sufficeret religiones illas legem naturalem observare et 
contra ipsam non peccare. 

Nunc quaeritur: In actuali Dei Providentia, estne aliquod praeceptum posi- 
tivum-divinum? Abs dubio, existit et quidem est Christi Ecclesia. 

Unde principia sunt statuenda: Quando aliqua societas Ecclesiae conscien- 
tiam adquisiverit, tenetur: 

4) Ipsam ut societatem perfectam recognoscere. 
b) Ipsius libertatem defendere et tueri, impediendo ceterarum religionum 
diffusionem. 

Haec omnia Romani Pontifices nos docuerunt. 

Leo XIII in Encyclica Im;ortale Dei ait: « Homines enim communi socie- 
tate coniuncti, nihilo sunt minus in potestate Dei, quam singuli, neque minorem 
quam singuli gratiam Deo societas debet, quo auctore coaluit, cuius nutu con- 
servantur, cuius beneficio innumerabilem bonorum, quibus affluit copiam acce- 
pit... Qua propter sicut nemini licet sua adversus Deum officia negligere... eodem 
modo civitates non possunt, citra scelus: 1. gerere se tamquam si Deus non esset; 
2. aut curam religionis velut alienam nihilque profuturam abiicere; 3. aut adsci- 
scere de pluribus generibus indifferenter quod libeat; 4. omninoque debent eum 
in colendo numine morem usurpare modumque, quo coli se Deus ipse demon- 
stravit velle ». 

Et in alio loco eiusdem Encyclicae affirmat et sequentia principia statuit: 
« 1l. sanctum igitur oportet apud principes esse Dei nomen, 2. ponendumque, in 
praecipuis illorum officiis relgiozem gratia complecti, benevolentia tueri, auctori- 
tate nutuque legum tegere, 3. nec quippiam instituere aut decernere, quod sit 
incolumitati contrarium ». 

Unde quaerimus: Status qui conscientiam socialem verae religionis temporis 
decursu obtinuerit, impedire aut reprimere debet illas religiones, quae etiamsi 
legem naturalem observent, tamen falsae sunt? 

Responsionem nobis praebuit R. P. Pius XII in sua Oratione ad Iuristas 
Italiae, iam in alio voto citata. Romanus Pontifex de £olerantia loquitur et eam 
in concreto applicat iuxta doctrinam traditionalem de bono maiori promovendo. 

Pius XII asserit iudicium concretum /oleramtiae «in primis ab ipso nationis 
conductore catholico faciendum esse ». Et deinde ait: Quoad campum religiosum 
et moralem attinet, populi conductor (estadista) petere debebit etiam Ecclesiae 
iudicium. Quae in his quaestionibus decisivis, quae internationalem vitam attin- 
gunt, competens est; et in ultima instantia tantum ille est, cui Christus credidit 
curam et directionem totius Ecclesiae, scl. Rozzanzus Pontifex. 

Unde concluditur, modum agendi Status in eo quod relationem dicit ad li- 
bertatem ceterarum religionum, aliquid amplius quam solam naturalem religionem 
implicare; implicat enim Christi legem et proinde Ecclesiae iudicium et sanctio- 
nem in /olerantiae applicatione. 

Unde etíam distinguendum videtur quod Relator in pag. 31, IV, affirmat, in 
materia libertatis religiosae documentum princeps esse Encyclicam Pacem in terris 
Ioannis XXIII. 

4) Certe quidem princeps documentum erit, si personarum libertas in in- 
dividuo consideretur. 

b) Sed princeps documentum non habebitur, si inspicitur libertas reli- 
giosa relate ad Statum, nam in hoc casu praeter alia pontificia documenta, prin- 
ceps iudicabitur Oratio Pii XII ad Iuristas Italiae mense decembris 1953. 


Concludimus: 


1. In schemate de libertate religiosa, aliquo modo et determinato expri- 
menda sunt iura et officia Status ad lucem documentorum pontificiorum. 

2. Schema loquitur de iuribus personae; loquatur etiam de iuribus Dei. 

3. Schema verba facit de iure naturali; verba etiam faciat de iure superna- 
turali, de iure positivo-divino. 

4. Hodie nimis locutio fit de persona humana, de eius dignitate et de eius 
iuribus, quod non damnamus; at non in oblivionem remittamus et Deum et eius 
dignitatem eiusque iura super individuum et societatem. 

5. Si proponere opportunum sit, proponantur clare et praecise omnia et sin- 
gula principia libertatis religiosae et non minus clare sermo fiat de exercitio liber- 
tatis religiosae, in loco quod aptius aestimabitur, ne faveamus haeresi, errori, im- 
moralitati et graviter obveniamus verae Ecclesiae bono materiali et spirituali. 


14 
Exc.Mus P. D. IOANNES HERVÁS Y BENET 


Episcopus tit. Doritanus, prael. null. Cluniensis 


Votum. Perficiatur in genere cap. V de libertate religiosa. 
Gaudeamus quia in Concilio de libertate religiosa agitur. 


Caveamus sollicite ut Concilium recte apte et integre de vera libertate reli- 
giosa loquatur, ne locum demus falsis interpretationibus. 

Ad talem finem, haec requiruntur media: exemplar: sapiens gubernatio Dei; 
modus: sicut in Encyclica Pacem in terris; complementa: deducenda principaliter 
ex relatione Secretariatus pro Unione Christianorum. 

Sensus buius voti. a) Positiva collaboratio cum Secretariatu pro Unione, agno- 
scens laborem et merita schematis propositi, b) notatio defectuum et indicatio 
earum quae perficienda sunt. 


I. In cap. V deest, in quibusdam assertis, »ensura propria Decreti Conciliaris. 


Media quae in cap. V proponuntur, debent esse proportionata ad finem qui 
intenditur. E contrario, Ecclesia videretur mater alienorum et noverca filiorum. 

Nullo modo Ecclesia exhiberi potest quasi, hac prima vice, libertatem reli- 
giosam vindicaret. 

Veritas evangelica proponenda est eo modo, ut non desit substantia sapientiae 
christianae. 

Decreta Concilii nunquam ita exaranda sunt, ut potius documentum politi- 
cum quam doctrina Ecclesiae videantur. 


II. Deest zumerus, i. e., expositio integra et completa veritatis circa liberta- 
tem religiosam. 


Exponantur clare iura personae humanae; sed non taceantur officia et limites 
illorum iurium (cf. Pacem in terris, pars T). 
Ágnoscatur et vindicetur libertas uniuscuiusque ad sequendum testimonium 

propriae conscientiae; sed simul affitmetur hanc libertatem apte componendam 
esse cum legitimo iure aliorum. 

Proclamentur iura civica singulorum et iura societatum religiosarum; sed 
eadem claritate et perspicuitate appareat expositio iurium et officiorum quae 
auctoritati civili (Statui) competunt in omni societate politica bene constituta. 


III. Deest tandem in cap. V ponzdus proprium Decreti Conciliaris. 


Doctrina imprimis debet esse indolis pastoralis, sed id non obstat quod 
sit completa et solido fundamento innixa. 

Consequenter, definiendae sunt exacte notiones sequentes: libertas personae 
humanae, iura societatis, ordo naturalis a Deo positus, iura Ecclesiae Christi, ordo 
civicus, munus Status civilis in societate bene constituta. 

Proclametur lex progressus (quae iam antiquis temporibus proclamata est a 
S. Vincentio Lyrinensi), sed non obscuretur lex continuitatis, ita ut Cap. V potius 
revolutio quam evolutio et progressus videretur. 


Suaviter quidem, sed foriiter procedamus. Ecclesia enim est simul Mater et 


Magistra. 

Doctrina de libertate religiosa ita perficienda est, ut efficiatur quasi corpus 
perfectum, per varia saecula contextum. Corpus autem firmitatem habet ex ossibus 
quibus sustinetur; uno verbo, doctrina sit pastoralis, sed non deficiat, ne quidem 
in minimis, saza tbeologia. 


I5 
Exc.mus P. D. MARCELLUS LEFEBVRE 
Archiepiscopus tit. Synnadensis in Pbrygia, sup. gen. Congr. S. Sp. 


Tota argumentatio huius cap. V de libertate religiosa innititur in affirma- 
tione « dignitatis personae humanae ». Dicitur enim in pag. 4 in par. ?: « Ideo 
homo qui conscientiae suae sincere obedit, ipsi Deo, etsi quandoque confuse et 
inscie, obedire intendit et honore dignus aestimandus est ». 

Haec affirmatio ut sit acceptabilis sic debet distingui: « Honore dignus aesti- 
mandus est»: distinguo: simpliciter, nego; sub aliquo respectu subdistinguo: 
sub respectu intentionis obediendi Deo, concedo; sub respectu suae erroris, nego: 
sub respectu errotis non est et non potest esse honore dignus. 

Unde enim persona dignitatem suam sumit? Persona suam dignitatem sumit 
ex sua perfectione. Perfectio autem personae humanae consistit, in cognitione Ve- 
ritatis et in adeptione Boni, Est initium vitae aeternae quae « est ut cognoscant 
Te, solum Deum verum, et quem misisti lesum Christum » (Io. 17, 4). Ergo per- 
sona humana in quantum adhaeret errori decidit a dignitate sua. 

Dignitas personae humanae non consistit in libertate, praescindendo a veri- 
tate, Etenim libertas bona est et vera in quantum regulatur a veritate. « Veritas 
liberabit vos » scil. Veritas dabit vobis libertatem, dicit Dominus. Error est de se 
mendacium obiectivum, etsi non subiectivum. Et a Domino etiam scimus quis 
est qui « cum loquitur mendacium, ex propriis loquitur » (To. 8, 44). Quomodo 
tunc potest dici de aliqua persona humana quod sit honore digna cum male utitur 
de suo intellectu et de sua libertate, etiamsi inculpabiliter? 

Dignitas personae venit etiam ex recta voluntate ordinata ad verum bonum. 

Sed error gignit peccatum. « Serpens decepit me » dicit ea quae fuit prima pec- 
catrix. Haec veritas est omnibus evidentissima. 

Sufficit cogitare de consequentiis erroris in sanctitate matrimonii quod est 
maximi momenti in genere humano. Error in religione paulatim duxit ad polyga- 
miam, ad divortium, ad nativitatum regulationem i. e. ad detrimentum humanae 
personae dignitatis, praesertim feminei sexus. 

Consequenter, certe non concordat cum doctrina catholica quae dicuntur in 
pagina quinta quando affirmatur « ab Ecclesia catholica vindicatur, ut ius personae, 
ne ab aliis impediatur quominus observet et proclamet officia sua publica et 
privata erga Deum et erga homines... prout conscientia manifestantur » etsi erronea. 

E contra ordo universalis a Deo creatus sive naturalis sive supernaturalis 
essentialiter opponitur huic affirmationi. Deus enim condidit familiam, societatem 
civilem et praesertim Ecclesiam ut omnes homines Veritatem agnoscant, ut ab 
erroribus praecaveantur, ut bonum faciant et a scandalis praeserventur et sic ad 
felicitatem temporalem et aeternam perveniant. 

Vere opportunum est in memoriam revocare quod tam clare dicit Pius IX in 
sua Encyclica Quanta cura: « Contra Sacrarum Litterarum Ecclesiae sanctorum- 
que Patrum doctrinam asserere non dubitant: optimam esse conditionem civitatis, 
in qua imperio non agnoscitur officium coercendi sancitis poenis violatores catho- 
licae religionis, nisi quatenus pax publica postulet » (DENz. 1689, 1690). 


16 
Exc.qus P. D. FREDERICUS MELENDRO 
Archiepiscopus Nganchbimensis 


Hoc cap. V multa laudanda continet; ergo placet. Pag. 3, lin. 10: verba 
« reiecto vetere discordiae fermento, in novis azymíis sinceritatis et veritatis » mi- 
nus placent. 

Pag. 4, lin. 2: post verbum defendendi forte addendum « atque a periculis 
deficiendi a vera fide sese praeservandi »... 

Proh dolor! Narratur non paucos catholicos, quibusdam in territoriis, non 
cautis cum acatholicis institutis relationibus, ad protestantismi aut rationalismi 
partes transiisse. 

Pag. 5, lin. 29: et proclamet. Si hoc verbum significet «ius personae ne 
ab aliis impediatur quominus propaget officia sua publica et privata erga Deum 
et erga homines », tunc putamus falsam continere doctrinam; nam homo, qui 
etiam bona fide errores religiosos profiteatur, ius ad illos propagandos habet nul 
lum. Praeterea errorum divulgatio bono communi damna infert. 

Ideo, verbum proclamet supprimendum videtur, aut per aliud substituendum. 
V. g. manifestet. 

Pag. 5, lin. 36: « activitate externa et publica implicari ». De hac sententia 
valent eadem quae supra sunt notata de verbo « proclamet ». 

Nec verbi zmplicari significatio facile capitur. 

Pag. 5, lin. 37: verba memo externo exercitio suae libertatis privari potest 
ob easdem rationes mutanda videntur. V. g. dicatur: « zemo professione libera 
suae fidei» privari potest. 

Pag. 6, lin. 24: verba « exercitii eorum iurium [undamentalium quae concor- 
diter a nationibus agnoscuntur » supprimenda videntur. 

Primo, generalem et confusam doctrinam continent. 

Secundo, attenta multorum hominum hodierna mentalitate, forte maior na- 
tionum pars conveniat in hanc sententiam: « Omnis homo possidet ius propa. 
gandi suam religionem »; quod principium naturali et divino iuri adversatur. Et 
sic de aliis. 

Pag. 6, art. 6: « Ecclesia catholica nuzcupata ». Ut innecessarium supprimatur 
« nuncupata ». 

Idem dicendum videtur de verbis « sive credentes sive nmullam religionem 


profitentes ». 
Pag. 7, lin. 7: post verbum « praecepto » optamus ut addatur fidei et, vel 


forte melius « /umine fidei et praecepto... ». 


17 
Exc.qus P. D. ANTONIUS PILDÁIN Y ZAPIÁIN 


Episcopus Canariensis 


Duo in primis distinguenda: libertas religiosa in foro interno et libertas 
religiosa in foro externo. 


In foro interno: 


A) Ecclesia catholica proclamat plenam libertatem religiosam a coactione 
omnium hominum, etiam quando agitur de fide catholica amplexanda. 

B) Item, proclamat plenam libertatem moralem omnium hominum, seu 
ius omnium procedendi in foro interno iuxta dictamina propriae conscientiae, sive 
haec sit vera, sive sit erronea de bona fide, hoc est, invincibili errore seu igno- 
rantia laborans. 


In foro externo: 


Antequam proclamentur libertatis religiosae iura, in activitate externa et pu- 
blica, peto ut in schemate, ante numerum 4, inserantur sequentia principia doc- 
trinae catholicae: 

1. Christus Dominus nonnisi unicam fundavit Ecclesiam. 

2. Haec unica Ecclesia a Christo fundata est Ecclesia catholica. 

3. Christus contulit huic suae Ecclesiae ius docendi unicam veram religio- 
nem, et proclamandi hanc unicam veram religionem non esse nisi religionem ca- 
tholicam. 

4. Omnia iura hominum, sive naturalia, sive supernaturalia procedunt 
a Deo. 

5. Deus nequit concedere iura contradictoria seu incompatibilia, 

6. Ergo nemo hominum ius habet proclamandi, neque explicite neque impli- 
cite, aliam religionem quae non sit catholica, esse veram: aut veram esse aliam 
Ecclesiam, quae non sit catholica. 

7. Omnia quae praecedunt fundantur in iure Dei, iura autem Dei Creatoris 
et Salvatoris, sunt absoluta et inalienabilia. 

Consequenter ad haec principia, corrigantur quae in schemate enuntiantur de 
libertate religiosa sub nn. 4 et 5. 

Ágnoscatur, simul, dari posse circumstantias, in quibus permitti possit et 

debeat libertas religiosa, etiam in foro externo, ad maiora mala vitanda, seu ad 
maiora bona obtinenda. 

Nota ultima: Invenimur in gravissimo momento historico, in quo quamplu- 
res, et quidem eximias mentes, inconscienter pervasit modernismus ille moralis, 
iuridicus et socialis a Pio XI impense reprobatus. 

Exc.mus P. D. PETRUS PARENTE 
Archiepiscopus tit. Ptolemaidensis in Tbebaide 


Schema, prout iacet, adprobari nequit. Nam: 

1l. iura hominis eiusque libertatis et conscientiae anteponit iuribus Dei; 
immo perperam loquitur de iure hominis coram Deo; 

2. non clare distinguit inter adspectum obiectivum et adspectum subiec- 
livusm veritatis et erroris ita ut caritatem ac tolerantiam, quae personae erranti 
debentur, ipsi errori tribuere videatur; 

3. non clare agnoscitur missio divina Ecclesiae, quae grave munus habet 
reducendi homines ad Evangelium, quod unica veritas et unica est religio; 

4. sermo est de tutela ac reverentia erga asseclas cuiuscumque religionis, 
in nomine libertatis conscientiae; dum e contra Ecclesia his qui in errore ver- 
santur officium habet veritatem praedicandi, utique cum prudentia et caritate; 

5. male suggeritur ut Ecclesia, immo eius Magisterium extraordinarium, 
proclamet absolutam libertatem religiosam pro omnibus. Libertas religiosa de- 
fendi potest contra Statum, qui ius non habet diiudicandi de quaestione religiosa; 
sed talis libertas non consistit coram Deo eiusque Ecclesia, cum Deus unicam 
religionem statuerit, cui omnes homines adhaerere tenentur. Pbysice homo potest 
negare assensum veritati a Deo revelatae, non autem moraliter (« qui vero non 
crediderit condemnabitur »). 

Quapropter schema est emendandum ita ut principia exposita sarta maneant. 


19 
Exc.mus P. D. PHILIPPUS FRANCISCUS POCOCK 


Archiepiscopus tit. lsauropolitanus, coad. c.is. Torontinus 


Nomine episcoporum Canadensium. 

Antequam tres additiones huius capitis textui commendo, liceat mihi nova 
ratione breviter confirmare necessitatem urgentem schema (caput) «de libertate 
religiosa » approbandi, et quidem, Deo volente, voce unanimi. 

Mundus hodiernus, ratione materialismi atheistici, in duobus campis acute di- 
viditur. Ex una parte stant fautores statismi qui vindicant ius auctoritatis publicae 
coercendi ac dominandi mentes civium in rebus spiritualibus, scil. in arte, in re 
scientifica et praesertim in religiosis. Ex altera autem parte stant fautores liber- 
tatis qui dignitatem personae humanae et ius liberi arbitrii sustinent. 

Ubique in terris exspectatur decisio huius sacri Concilii quoad schema (caput) 
de quo tractamus. In quonam campo stat Ecclesia Catholica Romana? Nisi mens 
Ecclesiae hac in aula clarissime statuatur, influxus Ecclesiae in societate humana 


retrogressum centum annorum est subiturus. 

Quamvis declaratio libertatis valde expediat, tamen schematis (capitis) ap- 
probatio exoptanda est non mere ratione expedientiae sed speciatim ratione ipsius 
veritatis doctrinae quae, tum in ipso schemate (ipso capite), tum in relatione ab 
exc.no D. De Smedt facta, irrefragabilibus argumentis exponitur. Quibus dictis, 
sequentes additiones textui nostro commendo. 

1. Ut aperte dicatur quod auctoritas publica nequit restringere praerogati- 
vum civium amplectandi illam religionem quam libera electione praeferunt. 

Optime in textu (n. 2, pag. 4) indicatur quod « immunitas ab externa coac- 
tione natura actus fidei postulatur ». Concedendum quod Deus, fons luminis et 
veritatis potuisset suum Verbum ita revelare ut assensus intellectus coactus 
fuisset, Nam intellectus hominis liber non remanet in praesentia obiecti sui pro- 
prii sufficienter propositi. Ita S. Thomas loquitur de « fulgure veritatis assensum 
rapiente ». Sed Deus, qui voluit suos filios dilectos Ipsum etiam diligere, actum 
fidei non solummodo actum intellectus fecit sed volens Seipsum praebere in ob- 
scuritate fidei (« substantiam rerum sperandarum, argumentum non apparentium ») 
hominem liberum reliquit, praecise ut assensus eius secumferat et consensum, 
qui est actus voluntatis liberae, et proinde amoris. 

Amor autem cogi nullomodo potest. Sequitur quod nisi actus fidei liber sit, 
non est actus fidei sed quaedam eiusdem simulatio. Proinde oportet homo liber- 
rime ad Deum accedat. Fidei actus stricte personalis est atque omnino evadit 
publicae auctoritatis iurisdictione, etiamsi homo in obscuritate quaerens, miser- 
rime errat circa veritatem obiectivam. 

2. Ut aperte dicatur quod non licet auctoritati publicae negare coetibus ho- 
minum, ratione religionis coadunatis, praerogativum  efformandi corporationes 
civiles cum iure ad proprietatem possidendam et ad gubernium internum libere 
determinandum. 

Nam quis non videt quod contradictio est dicere hominem liberum esse ad 
suam religionem electam profitendam, simul ei negando ius ad media ad hunc 
finem necessaria vel valde utilia prosequenda? Praeterea alicui coetui civium 
negare iura civilia ad religionis praxim spectantia, idem est ac eis negare plenum 
ius civitatis et eosdem ad statum inferiorem reducere ob eorum desiderium con- 
scientiam sequendi et proinde, pro illis, Dei voluntati obediendi. 

3. Ut aperte dicatur quod auctoritas civilis nequit huiusmodi societatibus re- 
ligiosis prohibere ius publice profitendi religionem, dummodo iura aliorum salva 
maneant et bonum commune tueatur. 

Sed notandum: « bonum commune » ne identificetur cum cultura nationali 
vel alia re transitoria et accidentali. Bonum commune respicit potius iura funda- 
mentalia humanae vitae et dignitatis, de quorum amplitudine auctoritatis publicae 
est decernere secundum sensum moralem et spiritualem in communitatibus hu- 
manis existentem. 

Huiusmodi tres additiones ex praemissis in textu deduci possunt. Tamen ne 
claritas obfuscatur, ne dubia oriantur, nunc sine haesitatione fortiter declarentur 
in nova paragrapho paenultima, sub numero sexto. 

Tandem gaudemus ex eo quod his proximis hebdomadis luce Spiritus Sancti 
clare patet doctrinam de libertate religiosa a schemate (capite) propositam non 
denegare propositiones saeculis elapsis ab eminentissimis viris factas, sed potius 
in continuitate esse cum traditionali ecclesiae doctrina semper dignitatem huma- 
nae personae eiusque libertatem strenue propugnante. 

20 
Exc.mus P. D. IOANNES POHLSCHNEIDER 


Episcopus Aquisgranensis 


Quoad cap. V schematis de Oecurmenismo (de libertate religiosa) unam emen- 
dationem vel potius unum supplementum commendare mihi liceat. 

Cap. V de libertate religiosa forsitan temporibus posterioribus tamquam do- 
cumentum vere historicum carum habebitur. Post tot persecutiones, iniurias et 
dolores, quos decursu temporis gens humana propter intolerantiam passa est, 
enuntiatur nunc solemniter principium generale, non licere unquam quod persona 
humana obiectum coercitionis seu intolerantiae sit. E contra, hominis dignitas 
personalis requirit ex iure naturae, ut voluntati Dei iuxta dictamina conscientiae 
suae libere oboediat. Praesertim libertas religiosa vehementer urgetur, quae con- 
cedi debet omnibus non tantum catholicis sed etiam bona fide errantibus. 

Haec principia servient verae paci hominum in terris. 

In schemate autem unum omissum esse mihi videtur quod in mundo moderno 
est signum cbaracteristicum probationis, utrum vera libertas in aliqua commu- 
nitate humana habeatur, nempe libertas quoad educationem iuventutis. 

Certe dici potest hanc quaestionem pertinere ad schema « De scholis catho- 
licis », et revera ibi ex professo tractatur. Sed putamus permitti non posse, ut in 
hoc schemate de conscientiae postulatione tam gravi et tam fundamentali omnino 
taceatur. Etiam Unitas Nationum, sic dicta « UNO », hanc quaestionem pro re 
tanti momenti habet, ut ius educationis ex parte genitorum inter iura fundamen- 
talia hominum expresse enumeret. 

In cap. 5 schematis nostri in n. 4 dicitur, quod libertas non vindicatur tan- 
tum ut mera «libertas opinionis » nec ut mera «libertas adimplendi ritus pro- 
priae religionis », sed ut verum ius personae ne ab aliis impediatur quominus 
observet et proclamet officia sua publica et privata erga Deum et erga homines, 
prout conscientia manifestantur. 

Sed quaero: Qualia officia parentum coram eorum conscientia sunt graviora 
quam officium educandi prolem pro Deo et pro vita aeterna? Haec parentum 
obligatio est gravissima et eorum ius ad educandam prolem est inviolabile. Hoc 
ius autem debet esse non tantum theoreticum sed etiam practice realizandum, 
i. e. in societate hodierna, ubi generatim educatio sufficiens sine scholis fieri 
non potest, parentibus ius competit, ut filii in scholis secundum eorum con- 
scientiam educentur. 

Ideo scholae monopolium ex parte status reprobandum est. Potius publicae 
auctoritatis officium est res ita disponere, ut parentes et cives in eligenda schola 
vera libertate gaudeant (cf. schema de scholis catbolicis), et quidem non licet, ut 
parentibus propter hanc libertatem electionis onera specialia imponantur. 

Sine iure reali parentum educandi prolem secundum eorum conscientiam vera 
libertas religiosa non datur. Nec sine sincera agnitione talis iuris in societate 
hodierna, quae pluralitate persuasionum religiosarum signata est, iustitia et 
pax inter homines haberi non possunt. 

His de causis nunquam desinamus a libertate parentum quoad educationem 
prolis postulanda et arguenda opportune, importune. Verbum « libertas » nostris 

temporibus vim specialem habet et experientia docet, e. g. in Hollandia, quod 
perseverantia indeficiens hac in re non manet sine effectu. 


Conclusio. Secundum meum iudicium bonum quidem est, si in hoc capite in 
pag. 6 dicitur: Libertas religiosa offenditur damnatione mortis propter rationes 
religiosas, spoliatione bonorum religionis causa, discriminatione hominum propter 
originem, colorem et sanguinem etc. Haec omnia vera sunt et tales iniustitias 
in multis regionibus deplorare debemus et a pluribus hominibus deplorantur. Iura 
autem quoad educationem prolis fere in universo orbe violantur, sed haec vio- 
latio a paucis solummodo cognoscitur respective qua talis agnoscitur. Ideo valde 
utile esset si Concilium Vaticanum II in capite de libertate religiosa expresse et 
vehementer mundum appellare vellet de tolerantia quoad scholas et educationem 
iuventutis. 

Preces ergo mea est, ut cap. V in hoc sensu suppleatur. 


21 
Exc.mus P. D. IOSEPH VAIRO 


Episcopus Gravinensis et. Montis Pelusiü 


Cum in animo habeam, ad schema de Oecumenismo quod attinet, verba de 
cap. V, quod de libertate religiosa inscribitur, in aula facere, isti secretariae gene- 
rali hanc rerum, quae dicturus sim, summam — ad normam praescripti Ordinis 
Concilii celebrandi — remittere curo: 

Caput quaestionem satis gravem, difficilem et implexam, aggreditur, ex cuius 
solutione, prout proponitur, gravia certe improbanda consectaria profluere possunt. 

Ad quaestionem solvendam in capite duo afferuntur principia, quae non recte 
appellari exigentiae mihi videntur: 

1. Iura veritatis — Dei nempe —- sunt absoluta. 
2. Conscientia ad ea quae religionem spectent nulla externa coactione cogi 
potest. 

Quae principia omnino vera et optima sunt. In capite tamen desideratur 
concreta et cohaerens doctrina, quae harmonicam horum duorum principiorum 
synthesim constituat. Quinimmo, nedum haec duo principia congruenter com- 
ponantur, haec gravia continentur pericula: 1. quaedam iustificatio ethicae situa- 
tionis, quae dicitur; 2. negatio, ad veram religionem quod attinet, cuiuscumque 
momenti in ordine Civitatis iuridico. 


22 


Exc.Mus P. D. CAROLUS WOJTYLA 
Episcopus tit. Ombitanus 


1. In capite sermo est de libertate religiosa in sensu ethico respectu fratrum 
separatorum et in sensu politico respectu iurium cuiuslibet credentis in civitate. 
Oportet magis distincte proponere hos duos sensus. 

2. Principium de conscientia invincibiliter erronea est principium tolerantiae 
tantum, oportet praeter hoc principium libertatis exponere etiam momentum 

ipsius veritatis, cuius ope homo liber evadit secundum verba Domini « veritas 
liberavit vos ». 

3. Oportet etiam aliter exponere relationem inter ordinem moralem naturae, 
ex quo iura personae in civitate promanant, et ordinem praecepti caritatis (in fine 
capituli). 

23 
Exc.mus P. D. FRANCISCUS ZAK 


Episcopus S. Hippolyti 
Cf. pag. 808-809. 


24 
QUIDAM EXC.MI PATRES CONCILIARES 


I. Quoad schema in genere. Asseritur evolutio organica et logica im textibus 
magisterii ecclesiastici Pontificum ac si asserta schematis confirment. 

Revera haec evolutio omnino abest, quia loci in schemate invocati et citati, 
ex textu et contextu interpretationem talem non admittunt. 


Argumenta. 

1. Pius XII nunquam loquitur de libertate religiosa, sed theoriam evolvit « to- 
lerantiae » iis qui interfuerunt Conventui quinto nationali Italico Unionis Iure- 
consultorum catholicorum, die 6 decembris mensis a. 1953 (A.A.S., 45 [19553], 
pp. 798 ss.). En praecipua capita: 

a) Sic dicta « auctorizatio » erroris vel mali nunquam concedi potest: Ait 
Pius XII: « Nessuna autorità umana, nessuno Stato, nessuna Comunità di Stati, 
qualunque sía il suo carattere religioso, possono dare un mandato positivo o wn 
positiva autorizzazione d'insegnare o di fare ció che sarebbe contrario alla verità 
religiosa o al bene morale... Nessuna autorità potrebbe darli, perché à contro na- 
tura di obbligare lo spirito e la volontà dell'uomo all'ertore e al male, o 
a considerare l'uno e l'altro come indifferenti. Neppure Dio potrebbe dare un tale 
positivo mandato o una tale positiva autorizzazione, perché sarebbe in contraddi- 
zione con la Sua assoluta veridicità e santità ». 

b) Tolerantia « prudentialis » admittenda est, Ait Pius XII: « Un'altra que- 
stione essenzialmente diversa é: se in una comunità di Stati possa, almeno i5 deter- 
minate circostanze, essere stabilita la norma che il libero esercizio di una credenza 
e di una prassi religiosa o morale, le quali hanno valore in uno degli Stati-membri, 
non sia impedito nell'intero territorio della Comunità per mezzo di leggi o 
provvedimenti coercitivi statali. 

In altri termini, sj chiede se il * non impedire, ossia il tollerare, sia in quelle 
circostanze permesso, e perció la positiva repressione non sia sempre un dovere " ». 

Bene notandum quod, ad mentem Pii XII, « son impedire », idem sonat ac 
« £olerare ». 

Sub hoc respectu quaeritur: « Puó Dio, sebbene sarebbe a Lui possibile e 
facile di reprimere l'errore e la deviazione morale, i alcuni casi scegliere il * non 
impedire ", senza venire in contraddizione con la Sua infinita perfezione? Puó 
darsi che i2 determinate circostanze Egli non dia agli uomini nessun mandato, 
non imponga nessun dovere, non dia perfino nessun diritto d'impedire e di repri- 


^ 


mere ció che à erroneo e falso? ». 


840 ACTA CONC. VATICANI II — PERIODUS III 


Ad quod affirmative respondet Summus Pontifex. Tolerantiam « prudentia- 
lem » admittendam et in praxim deducendam esse, rationes sequentes suadent: 
1. « L'errore e il peccato si trovano nel mondo in ampia misura. Iddio li 
riprova; eppure li lascia esistere. Quindi l'affermazione: Il traviamento reli- 
gioso e morale deve essere sempre impedito, quanto é possibile, perché la sua 
intolleranza à per se stessa immorale, non puó valere nella sua imcondizionata 
assolutezza ». 

2. «Dio non ha dato nemmeno all'autorità umana un siffatto precetto as- 
soluto e universale, né nel campo della fede né in quello della morale. Non cono- 
scono un tale precetto né la comune convinzione degli uomini, né la coscienza cri- 
stiana, né le fonti della rivelazione, né la prassi della Chiesa... ». 

3. « Il dovere di reprimere le deviazioni morali e religiose non puó quindi 
essere un'ultima norma di azione. Esso deve essere subordinato a piz alte e pi 
generali norme, le quali in alcune circostanze permettono, ed anzi fanno forse 
apparire come il partito migliore 4| son impedire l'errore, per promuovere uz 
bene maggiore ». 

Quae ultima verba perfecte concordant cum doctrina litt. encycl. Imortale 
Dei, Leonis XIII (1-11-1885): « Revera si divini cultus varia genera eodem iure 
esse, quo veram religionem, Ecclesia iudicat non licere; non ideo tamen eos dam- 
nat rerum publicarum moderatores, qui, magni alicuius aut adipiscendi boni, 
aut prohibendi causa mali, moribus atque usu patienter ferunt » (C.I.C. Fontes, 
III, p. 245). 

c) Formulae. Proponuntur a Pio XII formulae « di £olleragmza religiosa e 
7ordale..., da prendersi in considerazione per la Comunità degli Stati », qui socie- 
tatibus acatholicis etiam constant. En praecipuae: 

1. « Ció che non risponde alla verità e alla norma morale, 2o» ba ogget- 
tivamente alcun. diritto né all'esistenza, né alla propaganda, né all'azione ». 

Sedulo notandum est quod sive existentia, sive sic dictus proselytismus, sive 
actio quaecumque, a Pio XII omnino reprobatur. 

2. « Il non impedirlo per mezzo di leggi statali e di disposizioni coerci- 
tive puó nondimeno essere giustificato nell'interesse di ws bene superiore e pia 
V4StO ». 

3. « Se poi questa condizione si verifichi nel caso concreto — 8 la « quae- 
stio facti » —, deve giudicare innanzitutto lo stesso Statista cattolico. Egli nella 
sua decisione si lascerà guidare dalle conseguenze dannose che sorgono dalla tol- 
leranza, paragonate con quelle che mediante l'accettazione della formula di tol- 
leranza verranno risparmiate alla Comunità degli Stati... ». 

4. Quod vero attinet ad quaestionem: An ius saltem seu libertas, concedi 
possit bona fide errantibus, haec habet allocutio Pii XII: « La Chiesa — già per 
riguardo a coloro che in buona coscienza (sebbene erronea, ma invincibile) sono di 
diversa opinione — si à vista indotta ad agire ed ha agito secondo quella tolleranza, 
dopo che sotto Costantino il Grande e gli altri Imperatori cristiani divenne Chiesa 
di Stato, sempre per piü alti e prevalenti motivi; cos? fa oggi e anche nel futuro 
si troverà di fronte alla stessa necessità ». 


2. Consectaria doctrinae Pii XII: 


4) Verba schematis, pag. 6: « Sacra Synodus solemniter affirmat ius ad liber- 
latem conscientiae in re religiosa externe exercendam, salvo bono communi, sem- 

per et ubique valere et ab omnibus agnoscendum esse », componi non possunt 
cum doctrina Pii XII. 

1l. Libertas externe exercendi doctrinam non veram, idem est ac sic dicta 
« auctorizatio » (« una positiva autorizzazione... di fare ció che sarebbe contrario 
alla verità religiosa o al bene morale »), quam quidem — ait Pius XII — « nep- 
pure Dio potrebbe dare ». 

2. Quod dicitur «semper et ubique valere et ab omnibus agnoscendum 
esse », contra tolerantiam prudentialem Pii Pp. XII aperte dimicat. Iterum atque 
iterum asserit R. Pontifex hanc tolerantiam concedi posse «in determinate cir- 
costanze », « in alcuni casi », « in alcune circostanze ». 

3. Propugnatur «ius ad libertatem conscientiae » etiam pro errantibus. 
E contra Pius XII ius denegat: « Ció che non risponde alla verità e alla norma 
morale, 205 ba oggettivamente alcun diritto né all'esistenza, né alla propaganda... ». 

4. Etiam Pius XI in litteris encyclicis Non abbiamo bisogno (29-6-1931, 
A.A.S., 23, pp. 301-302) a verbis « Libertas conscientiae » clare abhorret: « Ci 
dicevamo testé lieti e fieri di combattere la buona battaglia per la libertà delle 
coscienze, non già (come qualcuno forse inavvertitamente Ci ha fatto dire) per la 
libertà di coscienza, maniera di dire equivoca e troppo spesso abusata a significare 
la assoluta indipendenza della coscienza, cosa assurda in anima da Dio creata 
e redenta ». 

b) Praeterea admitti non potest conclusio quae in Relatione super schema 
decreti de Oecumenismo habetur: « Hic maxime recolenda est doctrina Pii XIT 
de limitatione Status, quod spectat ad errores in societate reprimendos », ita ut 
in verbis allocutionis modo citatae inveniri queat regwla quaedam progressus 
« praesertim si prae oculis habentur quae olim de missione Status prolata sunt » 
(pp. 35-36). 

A cl. auctore Relationis affertur textus truncus dictae allocutionis, scil. pars 
negativa et incompleta sane (« Dio non ha dato nemmeno all'autorità umana un 
siffatto precetto assoluto e universale * l'impedire sempre il traviamento reli- 
gioso, ecc." »). Praetermittuntur cetera omnia (de « auctorizatione », de tolerantia 
« prudentiali » et de formulis), quae doctrinam Pii Pp. XII plane consentaneam 
esse cum litteris encyclicis Leonis XIII, Imzortale Dei, et cum doctrina et usu 
R.R. Pontificum demonstrant. 

c) Ad aliam conclusionem pervenit schema, pag. 5: « Ecclesia catholica into- 
lerantiam religiosam summo gradu odiosam atque offensivam erga personam bu- 
manam esse declarat ». Haec conclusio doctrinam Pii XII aperte offendit. Si enim 
«in determinate circostanze » tantummodo admittatur tolerantia, iis circum- 
stantis deficientibus imtolerantiam locum habere plane liquet. 

d) Sed et alia habes in schemate, pag. 4: « Attamen, quamdiu in errore in- 
vincibili versatur, haec persona humana aestimatione digna est atque eius libertas 
religiosa ab Ecclesia agnoscitur et vindicatur ». Quae roborantur in ipso schemate, 
allcutione Pii XII Vous avez voulu, 7-9-1955 (A.A.S., 37 [1955], p. 679). 

Animadvertendum tamen est in textu huius allocutionis non esse sermonem 
de libertate religiosa sed de tolerantia tantum. In verba Pii XII: « Aux non ca- 
tholiques l'Eglise applique le principe repris dans le Code de Droit Canonique, 
" Ad amplexandam fidem catholicam nemo invitus cogatur " (can. 1351), et estime 
que leurs convictions constituent un motif, mais non toutefois le principal, de 
tolérance ». 

e) Obiicit Relatio, p. 27: « Multi non-catholici adversus Ecclesiam aversio- 
nem! nutriunt vel saltem ipsam de quodam  machiavelismo suspicantur, quia 
eis videmus liberum religionis exercitium exigere quando catholici in determi- 
nata natione numero pauciores sunt, spreta ac denegata hac eadem religiosa liber- 
tate quando catholici numero maiores inveniuntur ». 

Quod verum est, neque aliter fieri potest, ex eo quod veritas omnia iura 
habet nullumque error. Neque potest pari gressu tractari error et veritas. Verba 
Pii XII opportunius denuo citantur: « La Chiesa.. ha agito secondo quella tol. 
leranza, dopo cbe sotto Costantino il Grande e gli altri Imperatori cristiani di- 
venne Chiesa di stato ». 

Tempore, tamen, persecutionum non tolerantiam sed libertatem religiosam 
(hic sensus genuinus) sibi iure meritoque vindicavit; atque hodie Summus Ponti- 
fex Paulus VI, in sua allocutione ad Patres Concilii Vaticani II 29 sept. 1963, de- 
nuo in lucem posuit: « Quam vehementer dolemus, cum cernimus in quibusdam 
territoriis religiosam libertatem, sicut alia praecipua hominis iura, opprimi »... 

/) Sub hac luce totius doctrinae Pii XII legendus est textus ipsius Pontificis 
in Nuntio radiophonico 24 dec. 1942 (A.A4.S., 35 [1943], p. 19): «sui seguenti 
fondamentali diritti della persona: ...z] diritto al culto di Dio privato e pubblico, 
compresa l'azione caritativa religiosa ». Neque hoc principium contradicere potest 
verbis supra allatis ipsius Pontificis: « Ció cbe non risponde alla verità... non ba 
oggettivamente alcun. diritto né all'esistenza, né alla propaganda, né all'azione ». 

g) Doctrina proinde Pii Pp. XII nullam ansam praebet ad astruendam liber- 
tatem religiosam in schezate propositam; immo eam contradicit ex toto. 

3. Ioannes XXIII. Doctrina litt. encycl. Pacem in terris (11-4-1963) toto caelo 
distat a libertate religiosa quae vel in textibus allatis vel in ceteris oblivione prae- 
termissis, proponitur. 

4) Dignitas personae humanae in veritate obiectiva sistet (A.A.$., 55 [1963], 
pp. 265ss.)); Ait Ioannes XXIII: « Quam ob rem civium coniunctio bene com- 
posita, fructuosa, bumanaeque dignitati conveniens est existimanda, si veritate 
continetur ». Etiam « ordo qui in hominum consortione viget... i; veritate idem 
nilitur ». Fundamentum huius ordinis, in consortione humana vigentis, est Deus 
verus, personalis, idest Veritas obiectiva, Quae his verbis a Ioanne XXIII enu- 
cleantur: « Ad huius generis ordo — cuius principia cum ad omnes attinent, tum 
absoluta atque immutabilia sunt — «4 Deo vero, et eo quidem personali atque bu- 
manam naturam transcendente, initium omnino repetit ». 

« Deus enim, cum sit veritas omnium prima summumque bonum, tum vero 
fons est praealtus, uzde vitam vere haurire bominum coniunctio potest, quae 
nimirum recte constituta sit et frugifera, ad hominumque dignitatem apta ». 

b) Religionis verae professio, obiective sumptae, vindicabitur (A.A.S., ibid., 
pp. 260 ss.). « In hominis iuribus hoc quoque numerandum est — ait Pontifex —, 
ut et Deut, ad rectam conscientiae suae normam, venerari possit, et religionem 
privatim publice profiteri ». 

Quod agatur de professione verae religionis necnon de recta conscientia obiec- 
tive sumpta patet ex ea quae sequuntur in ipso documento: « Etenim », quemad- 
modum praeclare docet Lactantius, « hac condicione gignimur, ut generanti nos 
Deus iusta et debita obsequia praebeamus, bunc solum noverimus, bunc sequa- 


! Nisi fallimur hoc verbum significat odium in textu. 

"ur... ». Qua de eadem re Decessor Noster imm. mem. Leo XIII haec asseverat: 
« Haec quidem vera, haec digna filiis Dei libertas, quae humanae dignitatem per- 
sonae honestissime tuetur, est omni vi iniuriaque maior: eademque Ecclesiae sem- 
per opiata ac praecipue cara, Huius generis libertatem sibi constanter vindicavere 
Apostoli, sanxere scriptis Apologetae, Martyres ingenti numero sanguine suo con- 
sacravere » (Enc. Libertas, a. 1888). 


Neque Apostoli, neque Martyres, neque Apologetae nisi pro vera fide, et cultu 
et doctrina, totis viribus decertaverunt. Non recte proinde allegatur in scbemate 
(pag. 4) hic textus loannis XXIII, quasi « eadem libertas religiosa non tantum 
a christianis, sed ab omnibus et singulis bominibus et a communi hominum con- 
viventia observanda est ». Quod negandum omnino, ex ipsis verbis Ioannis XXIII 
quae allegantur. 

c) Obiücit Relatio, pag. 31: «In materia libertatis religiosae documentum 
princeps est encyclica Pacem im terris in quo P. Ioannes XXIII praecipue haec 
duo capita doctrinae evolvit: Primo, iure naturae persona humana ius babet ad 
liberum in societate exercitium religionis iuxta dictamina conscientiae rectae, sive 
vera sit conscientia, sive sit errore verilatis aut impari rerum sacrarum cognitione 
capta » (citatur A.A.S., 55 [1963], p. 299). 

Schema eamdem quoque conclusionem proponit (pag. 8): « Doctrinam tradi- 
tionalem novo modo, nostris temporibus accommodato, aptaverunt recentiores 
R.R. Pontifices. Collocant enim inter iura hominis praecipua i4s ad liberum exer- 
citium religionis in societate, iuxta dictamina conscientiae rectae, sive vera sit con- 
scientia sive errore veritatis aut impari rerum sacrarum cognitione bona fide capta » 
(citatur A.A.S., 55 [1963], p. 299). 

Sequitur textum litt. encycl. Pacem in terris tam a Relatione quam a schemate 
allegari ad probandum inesse etiam pro bona fide errantibus, ius liberi exercitii 
religionis. Verumtamen confitendum est de hac re seque bic neque in toto docu- 
mento nullam haberi mentionem. En verba Ioannis XXIII ad quam sese appellant 
tam relatio quam schema (A.A.S., 55 [1963], pp. 299-300): 


1. Error ab errante distinguitur: « Omnino errores ab iis qui opinione 
labuntur semper distinguere aequum est, quamvis de hominibus agatur, qui aut 
errore veritatis, aut impari rerum cognitione capti sint, vel ad sacram vel ad 
optimam vitae actionem attinentium ». Agitur proinde de quaestione facti. 

2. Errans non amittit dignitatem personae: « Nam homo ad errorem 
lapsus iam non humanitate instructus esse desinit, neque suam umquam personae 
dignitatem amittit, cuius nempe ratio est semper habenda». Quod iam $. Au- 
gustinus commemorat: « Diligite bomines, interficite errores » (MicNE, PL 43, 
c. 259). 

3. Errans invenire potest viam veritatis; « Praeterea in hominis natura 
numquam facultas perit et refragandi erroribus, et viam ad veritatem quaerendi. 
Neque umquam hac in re providentissimi Dei auxilia hominem deficiunt. Ex quo 
fieri potest, ut, si quis hodie vel fidei perspicuitate egeat, vel in falsas discesserit 
sententias, possit postmodum, Dei collustratus lumine, veritatem amplecti ». 

4. Errantes ducendi sunt ad veritatem, « Etenim si catholici homines, re- 
rum externarum causa, cum hominibus consuetudinem iungant, qui vel nullo 
modo vel non recte in Christum credant, quia in errore versantur, tum vero illi 
sive occasionem sive incitamentum his dare possunt, ut ad veritatem tradu- 
cantur ». 

Concludendum est in litteris encyclicis Pacem im terris libertatem religiosam 
in sensu schematis non solum abesse sed positive excludi, adeo ut omnes textus 
qui afferuntur vel ad rem non pertineant vel positive eam contradicant. 


II. Quoad schema im specie, Responsum dare praestat ad assertiones aliquas 
singulares quae passim ab auctore schematis producuntur. 

1. « Ideo in vita publica exercitium extermum libertatis conscientiae z/mpediri 
40n potest nisi contradicat bono communi seu ordini obiectivo iurium Dei Creato- 
ris et Salvatoris et inalienabilium iurium et libertatum personae humanae » 
(schema, pag. 6). 

Respondetur Pii XII verbis: « Nessuna autorità umana, nessuno Stato, nes- 
suna Comunità di Stati, qualunque sia il suo carattere religioso, possono dare... 
una positiva autorizzazione d'insegnare o di fare ció che sarebbe contrario alla ve- 
rità religiosa o al bene morale. Soltanto * in determinate circostanze... il non im- 
pedire, ossia il tollerare ", & lecito » (A.A.S., 45 [1953], pp. 798 ss.; cf. supra). 

2. « Hac de causa haec Sacra Synodus sollemniter declarat. et inculcat coza- 
tus ad religionem ipsam sive in toto genere humano, sive in determinato coetu 
religioso penitus extinguendum manifestissime et gravissime laedere iura Creatoris 
et Salvatoris hominum, iura quoque sacratissima conscientiae humanae et fami- 
liae gentium » (schema, pag. 6). Respondetur: 

1) Conatus ad religionem penitus extinguendam qui ducunt ad atheismum, 
utique iura Creatoris laedunt. 

2) Conatus ad religionem non veram extinguendam qui ducunt ad verita- 
tem, laudabiliter ineuntur. 

« Etenim — ait Ioannes XXIII — si catholici homines, rerum externorum 
causa, cum hominibus consuetudinem iungant, qui vel nullo modo vel non recte 
in Christo credant, quia in errore versantur, tum vero illi sive occasionem sive 
incitamentum his dare possunt, u£ ad veritatem traducantur » (Pacem in terris: 
A.A.$., 55 [1963], p. 300). 

« Quod cum evenit, ii qui catholicum profitentur nomen, maximopere prospi- 
ciant, ut sibimetipsis semper constent, zeve ad ea media consilia descendant, e 
quibus aut religionis aut morum integritas detrimenti capiat » (Mater et Magistra: 
A.A.S., 53 [1961], p. 456). 

Ne verbum quidem invenies in doctrina Ioannis XXIII circa libertatem acatho- 
licis, etiam bona fide errantibus, donandam; utique — ut in exemplo allato — 
circa consuetudinem cum illis iungendam w£ ad veritatem traducantur. 

3. « Haec libertas religiosa pariter offenditur praeprimis damnatione mortis 
propter rationes religiosas, sed praeterea religionis causa peractis spoliatione bo- 
norum, privatione eorum quae ad vitam decentem requiruntur, abnegatione aequa- 
litatis socialis et civilis, nationalitatis, competentiae ad actus civiles, exercitii eorum 
iurium fundamentalium quae concorditer a nationibus agnoscuntur » (schema, 
pag. 6). Respondetur: 

Si — ut ait Pius XII — « ció che non risponde alla verità... non ha oggetti- 
vamente alcun diritto », libertas religiosa, id est ius ad errorem, absurde pro- 
ponitur. 

Unde in his omnibus casibus peccari potest in humanitatem, in iustitiam, 
in caritatem, et tandem aliquando in libertatem sic et simpliciter; numquam 
in libertatem religiosam quae nec datur nec dari potest sensu schematis. 

Ordo qui in hominum consortione viget non in libertate religiosa, sed — ut 

ait loannes XXIII — «in veritate nititur; secundum iustitiae praecepta ad effec- 
tum perducendus est, smu£uo amore animari perficique poscit, postremo, Jibertate 
integra, ad aequalitatem cotidie humaniorem est componendus » (Pacem in terris: 
A.A.S., cit. p. 266). 

4. « Nostris autem temporibus ubique terrarum libertas religiosa speciali 
modo zargenzda est, quia in dies frequentiores fiunt relationes quibus homines di- 
sparis cultus et diversae religionis inter se connectuntur » (schema, pag. 6). Re- 
spondetur: 

Auctor schematis, ad hanc assertionem roborandam, in nota 11, citat Allo- 
cutionem Pii XII ad Praelatos auditores ceterosque officiales administros Tribu- 
nalis S. Romanae Rotae, 6 oct. 1946 (A.A.S., 38 [1946], p. 393), in qua tamen 
sermo est de /olerantia, non de libertate religiosa. 

En verba Pii XIT: « I sempre piü frequenti contatti e la promiscuità delle 
diverse confessioni religiose entro i confini di un medesimo popolo hanno con- 
dotto i tribunali civili a seguire il principio della * tolleranza " e della * libertà di 
coscienza ". Anzi vi é una folleranza politica, civile e sociale verso i seguaci delle 
altre confessioni, cbe in tali circostanze à ancbe per i cattolici un dovere morale ». 

Pensanda sunt etiam verba schematis: s) Nostris autem temporibus; 5) ubi- 
que terrarum; c) libertas religiosa; 4) urgenda est. 

4) « Nostris autem temporibus ». Attamen Pius XII, quod ad toleran- 
tiam prudentialem ex parte Ecclesiae attinet, haec edicit: « Cosi fa oggi, e ancbe 
nel futuro si troverà di fronte alla stessa necessità ». 

b) « Ubique terrarum ». Peccat in verba Pii XII: «;m determinate circo- 
stanze », « in alcuni casi », de quibus iam disseruimus. 

c) « Libertas religiosa », quae dari non potest. 

d) « Urgenda est ». Quod negat Pius XII: « Fare ció che sarebbe contrario 
alla verità religiosa o al bene morale » numquam concedi potest: « Neppure Dio 
potrebbe dare un tale positivo mandato o za tele positiva autorizzazione, perché 
sarebbe in contraddizione con la sua assoluta veridicità e santità ». A fortiori 
talem libertatem dare non possunt « nessuna autorità umana, nessuno Stato, nes- 
suna Comunità di Stati, gualunque sia il suo carattere religioso » (A.A.5., 45 
[1953], pp. 788 ss.). 

Proinde, neque concedenda, seque urgenda — quod peius est — haec 
libertas. 

5. « Quum grassante materialismo hodierno fundamenta omnis religionis 
et societatis corrodantur, Ecclesia catholica nuncupata (sic?) vota facit ut qui- 
cumque christiano nomine honorantur quantum fleri potest secundum exigentias 
sanae rationis, ordinem naturalem et depositum vitae christianae corsertis preci- 
bus et viribus tueantur et promoveant, immo ut omnes homines bonae voluntatis, 
sive credentes sive nullam religionem profitentes, simul operam dent ad ordinan- 
dam societatem secundum normas morales ex ipsa dignitate personae bumanae 
profluentes » (schema, pag. 6-7). Respondetur: 

Fons proinde ad ordinandam societatem — ad mentem auctoris schematis — 
in dignitate personae bumanae sistit. 

Contrarium tamen sentit Ioannes XXIII, ad cuius doctrinam societas homi- 
num «Zn veritate nititur », atque in « Deo vero, et eo quidem personali atque 
bumanam naturam transcendente.. Deus enim, cum sit veritas omnium prima, 
summumque bonum, tum vero fons est praealtus, unde vitam vere haurire homi- 

num coniunctio potest, quae nimirum recte constituta sit et frugifera, ad bomi- 
numque dignitatem apta » (Pacem in terris; A.A.S., 55 [1963], pp. 266-267). 

Quibus expositis, mirandum sane est quod in Re/atioze super schema decreti 
de Oecumenismo sequentia verba (ut silentio alia praetereamus) edicantur: 

« Mundus universus hoc decretum exspectat. In Universitatibus, in organiza- 
tionibus nationalibus et internationalibus christianis et non-christianis, in diariis 
et in opinione publica vox Ecclesiae de libertate religiosa exspectatur, exspectatur 
urgenter » (!). 

His non obstantibus, et omnibus rite perpensis, patet schema ex toto non 
placere. 

Hae animadversiones, appositis subsignationibus episcoporum, qui in hac 
re consenserunt, ad officium secretarii generalis huius Concilii missae sunt. 


[Subscripserunt] J. Borgatti, ep. Viedmensis; David Swamidoss Pillai, ep. Vel- 
lore; Ladislaus Paz, ep. de Corumbà; Ioannes Marchesi, coad. prael. Rio Negro; 
José Pintado, vic. ap. Méndez; Camilo Faresin, prael. Registrensis; Gennaro Prata, 
aux, Pacensis; Miguel Raspanti, ob. de Morón; Michele Arduino, vesc. di Ge- 
race-Locri; M. E. Magliano, ob. Rio Gallegos; V. Bonamin, aux. Buenos Aires; 
Miguel D'Aversa, prael. de Humaità. 


25 
CONFERENTIA EPISCOPORUM AFRICAE SEPTEMTRIONALIS 


Episcopis subscriptis Africae Septemtrionalis visum est textum de libertate 
religiosa propositum (De Oecumenismo, cap. V), inter ceteros defectus, continere 
plures graves aequivocationes; aliquae enim affirmationes favent subiectivismo 
dum aliae in periculo ponunt veram libertatem personae humanae. 

Igitur volentes inservire doctrinae catholicae circa dignitatem personae huma- 
nae hunc sequentem proponunt textum (ad cap. V schematis emendandum): 

1. Deus, cum creavit hominem, ad imaginem et similitudinem suam fecit 
eum (cf. Gen., 1, 26) et « reliquit eum in manu consilii sui » (Ecclz., 15, 14). 

Conditor omnium Deus, cuius Spiritus in omnibus bonus et suavis est (cf. Sap., 
12, 1) «cum magna reverentia disponit » hominem (Sap. 12, 18), intellectu et 
libertate praeditum, Ideoque sancivit ut homo liberrimo consilio suam salutem 
operaretur, accedens ad ipsum per fidem et caritatem, « rationabile obsequium » 
(Rom. 12, 1) ei praestans. Ipsa gratia divina, sine qua nihil facere possumus in 
ordine supernaturali, nedum libertatem humanam destruat, ipsam integram ser- 
vat. His de causis Ecclesia catholica praecipit et mandat: « Ad amplexandam 
fidem catholicam nemo invitus cogatur » (C.I.C., can. 1351). 

2. Cum in omnibus oporteat ut iustus sit etiam humanus (Sap. 12, 19), di- 
scipuli Christi cum officio veritatem annuntiandi et defendendi semper habeant 
coniunctam obligationem amanter, prudenter et patienter agendi cum hominibus, 
cogitantes bonitatem Dei (Sap. 12, 22), imitantes mansuetudinem et longanimi- 
tatem eius, orantes pro omnibus, in sapientia ambulantes ad eos qui foris sunt 
(cf. Col. 4, 5), «in Spiritu Sancto, in caritate non ficta, in verbo veritatis » 
(2 Cor. 6, 6-7), testimonium perhibentes Christo qui animam suam pro hominibus 
posuit, Nunquam errori consentire licet, sed personae humanae, vel errantes circa 
fidem, semper aestimatione et amore dignae sunt. 

3. Libertatem religiosam, qua homo «ad rectam conscientiae suae normam, 
Deum venerari possit et religionem privatim et publice profiteri » (Pacem in 
terris: A.A.S., 1963, pp. 260-261), cum versetur circa altissima vitae spiritualis, 
scil. relationes hominis ad ipsum Deum, « humanae dignitatem personae honestis- 
sime tuetur » (Pacers in terris, l. c., et Leo XIII, Libertas) et est aliarum liberta- 
tum custos. Cum homo ex natura sua, socialis sit, et nonnisi in communi vitam 
possit gerere humanam, haec libertas competit ipsis quoque coetibus seu commu- 
nitatibus, cum sine ipsis homines vitam religiosam ducere non possint. 

4. Cum publicae potestatis tota ratio in communi omnium bono posita sit, 
et cum bonum commune non possit definiri nisi in relatione ad personam hu- 
manam — complectitur enim « summam earum vitae socialis condicionum, quibus 
homines suam ipsorum perfectionem possent plenius atque expeditius consequi » 
(Mater et Magistra; A.A.S., 1961, p. 417; Pacem in terris: A.A.S., 1963, 
p. 273) — ipsius publicae potestatis munus est legitimam libertatem religiosam 
tueri. Si qui perversi modi (gallice « déviations ») inveniantur in manifestationi- 
bus sensus religiosi, ipsis obstare nequeunt populorum rectores nisi in quantum 
graviter et manifeste repugnent dignitati personae humanae vel bono communi. 

5. Hac de causa haec Sacra Synodus solemniter declarat conatus ad ipsam 
religionem sive in toto genere humano, sive in determinato coetu religioso penitus 
exstinguendam manifestissime laedere iura personae humanae et gravissime offen- 
dere bonum commune generis humani. 

Potestas publica nequit imponere civibus professionem determinatae religio- 
nis tanquam conditionem ut pleno et integro iure vitae nationali et civili parti- 
cipare valeant. 

Haec libertas religiosa pariter offenditur praeprimis damnatione mortis propter 
rationes religiosas, sed praeterea religionis causa peractis spoliatione bonorum, 
privatione eorum quae ad vitam decentem requiruntur, abnegatione aequalitatis 
socialis vel civilis, nationalitatis, competentiae ad actus civiles, exercitii eorum 
iurium fundamentalium quae concorditer a nationibus agnoscuntur. 

6. Quae exigentiae maxime urgendae sunt in nostra aetate, quia conscientia 
responsabilitatis personalis, Deo favente, magis affirmatur, et quia frequentiores 
fiunt relationes quibus homines disparis cultus et disparis religionis inter se con- 
nectuntur. Quo fit ut quaelibet discriminatio, quavis de causa facta, sive propter 
originem aut stirpem, sive propter religionem, communi totius generis humani 
bono graviter adversetur. 

7. Quum grassante materialismo hodierno fundamenta societatis corrodantur, 
Ecclesia catholica vota facit ut quicumque christiano nomine honorantur, conser- 
tis precibus et viribus tueantur et promoveant in societate, quantum fieri potest, 
ordinem naturalem et depositum vitae christianae, immo ut omnes homines in 
Deum credentes vel saltem legem moralem agnoscentes simul operam dent ad 
tuendam societatem secundum normas ex ipsa dignitate personae humanae pro- 
fluentes. | 

8. Caritas Christi urget omnes filios Ecclesiae ut, in praesenti discrimine 
mundi, omni qua par est animi acie ac fortitudine, constanter laborent ad instau- 
randum inter omnes homines amorem fraternum, mutuam fiduciam. Quidquid fa. 
vet sincerae communioni humanae et paci maxime confert ad aedificationem Cor- 
poris Christi et ad manifestandum mysterium Amoris Dei. 

[Subscripserunt] Leo-Stephanus Duval, arch. Algerien., Vedastus Jacquier, 
ep. aux. Algerien., Bertrandus Lacaste, ep. Auranensis, Paulus Pinier, ep. Constan- 
tinian. Georgius Mercier, ep. Laghouat., Ámedeus Lefévre, arch. Rabat., Mau- 


ritius Perrin, arch. Carthag. 
26 
CONFERENTIA EPISCOPORUM HELVETIAE 


Helvetiae episcoporum, mihi liceat aliquas animadversiones super cap. V 
de libertate religiosa; quae maximi momenti sunt. 

1. Non datur oecumenismus sine libertate conscientiarum et hoc in qualibet 
societate, tam ecclesiastica quam civili, quia etiam in Ecclesia necessaria est aliqua 
opinio publica, ut Pius XII dixit. Nec confusio timenda est, nec indifferentismus, 
si recte libertatis notio percipitur. 

A) Nunquam et nullo modo nec minima oppositio concipienda est inter 
jura absoluta Dei et iura humanae personae. Quinimmo, iura Dei absoluta sunt 
fundamentum ultimum et firmissimum iurium personae humanae et quidem funda- 
mentum proprium libertatis conscientiarum. Quapropter quae dicta sunt pag. 3, 
linn. 11-17 alio modo redigenda sunt. Novam redactionem scripto secretariatui 
tradam. Eadem ratione, pag. 5 tota paragraphus « Im ommi actu...» omittatur. 

B) Libertas conscientiarum non est ius ad errorem, ut quidem putant, 
sed est ius personae humanae ad attingendam plenam veritatem mediante actu 
humano tam exteriori quam interiori. Libertas conscientiarum non nisi relate 
ad veritatem definiri potest. Ideo quae dicuntur pag. 4, lin. 18, et pag. 5, n. 4, 
lin. 27, aliter dicenda sunt. 

C) Distinctio quae fit inter hypothesim et thesim ita ut libertas conscien- 
tiarum solum valeret in casu hypothesis, scil. quando catholici sunt in condicione 
inferiori omnino reiicienda videtur. Etenim libertas conscientiarum deducitur ex 
essentia actus humani deliberati ut a S. Thoma describitur. Nulla est acceptatio 
erroris ut ita dicam, theologica, speculativa, sed acceptatio practica (une tolérance 
civique et non une tolérance dogmatique ou théologique). 

2. Libertas religiosa maiorem comprehensionem et extensionem habet quam 
ea de qua loquitur nostrum caput. In nostro capite, libertas religionis concipitur 
ac si esset ius mere individuale ad instar sic dictorum « iura hominis ». Si no- 
strum caput acceptaretur ut nunc iacet, ansam praeberet illis regiminibus quae 
sub nomine boni communis Evangelium praedicare impediunt, v. g. ut si esset 
contrarium eorum traditionibus. 

Non pertinet ad Statum, ratione boni communis, iura religionis temperare 
et ordinare. Ideo non sufficiunt quae dicuntur: libertas religiosa ut ius personae 
est solummodo elementum libertatis religiosae. Etenim non est solum libertas 
individualis profitendi fidem, nec solum libertas debita coetibus et communita- 
tibus religiosis activitatem propriam exercendi, sed est libertas debita ipsi reli- 
gioni qua talis. Determinare veritatem religiosam nullo modo pertinet ad Statum 
sub praetextu boni communis. Utique hic habentur mysterium gratiae et naturae, 
sed nullo potest admitti nec subiectio Ecclesiae ad Statum, nec subiectio Status 
ad Ecclesiam. Habetur differentia ordinis quae secundum principium harmoniae 


concipienda est. 
3. In capite nostro, non bene videtur quomodo e iuribus sub solo aspectu 

individualis personae definitis, oriuntur iura essentialia ut sunt ius parentum in 
materia religiosa erga prolem cum omnibus consequentiis relate ad educationem, 
ius religionis ad educandam et efformandam iuventutem, ius communicationis, ius 
associationis.. Etiam videtur difficile in tali conceptione fundamentum iacere 
ad solvendas relationes inter religionem et Statum, salva utique libertate civium 
et aequitate erga omnes et unumquemque illorum. 

De his omnibus scripta secretariatui tradam. 

Emendationes super cap. V de Oecumenismo: de libertate religiosa. 

In prooemio lin. 10 loco « valores » dicatur « principia ». 

Linn. 12-14 deleantur « non tantummodo ... adhaerendum est» et dicatur: 
« attendunt Sacra et absoluta Dei iura nec non veritates seu obiecta quae semper 
observanda sunt, esse solidum fundamentum libertatis conscientiarum, iurium. of- 
ficiorumque bominum ». 

N. 2, pag. 4, lin. 11, sic mutentur: « Praeterea ab ipsis grato animo agnoscen- 
dus est modus paternus et suavis quo Deus bomines ad suam veritatem et suum 
amorem allicit. Unusquisque ergo qui bonum semen seminat, recordetur se inu- 
tilem servum esse, cum solus Deus incrementum dat, et ab omni specie coactionis 
semper abstineat ». 

N. 2, pag. 4, linn. 18-20, deleantur et dicatur: « Ezsi aliquamdiu bomo in er- 
rore invincibili circa fidem versatur, et absit ut perscrutari velimus arcana consi- 
lia et iudicia Dei (Pius IX), tamen ut est persona, iura propria ei non subtrabun- 
tur et libertatem eius in campo adbaesionis fidei nulli coactioni obnoxiam rema- 
nere Ecclesia semper contendit et agnoscit ». 

N. 3, pag. 4, lin. 34, post « prudenter » addatur « e£ recte ». 

N. 3, pag. 5, tota paragraphus incipiens « In omni actu... valet » omittatur. 

N. 3, pag. 5, lin. 16, loco « in concreto problemate » dicatur: « bic et nunc ». 

N. 4, pag. 5, linn. 27-34, post « sed... promoveant » dicatur: « sed ut ele- 
mentum verae * libertatis religiosae " iuxta quod providetur ne persona ab aliis 
impediatur coactione externa pbysica vel morali quominus in campo religioso 
publice et privatim excolendo iuribus et dignitate suae libertati competentibus 
plene fruatur. Dum Sanctus Synodus asserit tale ius non soli individuo sed etiam 
coetibus et communitatibus religiosis competere, tamen solemniter affirmat per 
agnitionem talis iuris ambitum plenum libertatis religiosae nullo modo exbauriri 
vel compleri cum talis libertas multa alia complectatur et insuper nom solis im- 
dividuis vel coetibus et communitatibus religiosis, sed religioni ipsi competat ». 

Pag. 6, lin. 25, post « agnoscuntur » dicatur: « Ismsuper non minus laeditur 
libertas religiosa cum non agnoscatur iura quae in materia religiosa parentibus 
erga prolem educendam competunt cum omnibus consectarüs talis iuris in. praxim 
deducendis, cum  denegetur exercitium. illorum munerum | religioni essentialiter 
connexorum ut sunt fidelitas praeceptis moralibus, actio caritativa, influxus. in 
vitam culturalem, etc. cum vita societatis religiosae quasi impossibilis fiat omni- 
modis vexationibus et impedimentis interpositis, v. g. contra exercitium auctorita- 
tis legitimae, contra libertatem communicationum, contra formationem cleri, etc. ». 

Pag. 6, n. 6, tres ultimae paragraphi omittantur. 

N. 7, pag. 7, omittatur. 


III 
ANIMADVERSIONES SCRIPTO EXHIBITAE 
QUOAD SCHEMA DE OECUMENISMO 


POST DIEM 21 MAII, ANTE DIEM 12? SEPT. 1964 


A - IN GENERE. 
1 


EM.Mus P. D. PETRUS TATSUO can». DOI 


Archiepiscopus Tohkiensis 


In pag. 31, linn. 38-39: loco « perversi» dicatur « depravati ». Ratio: ex- 
pressio « perversi » fratres seiunctos offendere potest quia in multis regionibus 
— specialiter ilis linguae anglicae — sumi solet in sensu perversionis moralis, 
sexualis. 

In declaratione altera De Iudaeis et de mon-cbristiamis, titulus. emendetur 
ita: De Iudaeis et de ceteris non-cbristianis, 

Nomine omnium episcoporum laponiae. 


2 
EM.Mus P. D. IOSEPH can». SIRI 


Archiepiscopus lanuensis 


1. Prudentius est auferre integrum cap. III. Etenim materia pertractata 
implicat iudicia difficilia et de quibus melius est ut Concilium non agat. E. g.: 

4) Pag. 20, linn. 36-38, ita textus se habet: « Ecclesiae seiunctae vera 
sacramenta habent, praecipue vero, vi successionis apostolicae, sacerdotium et 
Eucharistiam...». Hoc est falsum, nam sacerdotium et Eucharistiam habent vi 
validitatis. sacramentorum, nullo modo vi successionis apostolicae. Etenim suc- 
cessio apostolica sequitur legitimitatem, quae hic abest. 

b) Pag. 21, art. 17. Quod hoc articulo dicitur est valde periculosum, nam 
quod in Ecclesia catholica hucusque fuit certum, debet et hodie et cras esse cer- 
tum et in materia veritatis non fiunt compensationes ex aequo. 

Facile est intelligere bonam voluntatem rerum componendarum, sed hoc fieri 
nequit utcumque. 

2. Pag. 29 declaratio de libertate religiosa. Haec pars optandum est ut redu- 
catur simpliciter ad ea quae dixerunt Ioannes XXIII et Paulus VI sicut dicitur in 
initio « Notarum ». Cetera sunt sat periculosa et forsan aequivoca. 

Etenim aliud est asserere ius libertatis religiosae in genere, aliud est defendere 
libertatem cultus, qui potest esse contra legem Dei. In hoc casu sermo erit de 
tolerantia; quae tamen limites habet saltem in bono communi societatis humanae; 
non autem de positiva defensione. Aliud est defendere, aliud est tolerare. 

3 


Exc.umus P. D. GARABED AMADOUNI 
Episcopus tit. Amatbusius in Cypro 


Ch. I, art. 2, p. 6. Au numéro marginal n. 21, au lieu de la formule « divi- 
sione: gratiarum » ne serait-ce pas mieux à propos « distributionem gratiarum »? 
Le mot divisio peut signifier aussi la separatio, 

Art. 3, p. 8. Aux nn. marginaux 3-5: Pour clarté, ce serait opportun d'ajouter 
à la fin de la phrase, au n. 5, « quae Ecclesiae cozditae a Christo concredita est ». 
Car la diction simple « Ecclesiae » laisse dans le vague l'appropriation des biens 
à l'unique Eglise du Christ. Et pourtant c'est celà qu'on veut dire ici. 

Au n. marginal 7: Pourquoi ne pas répéter l'adjectif si propre « plega » afin 
de mieux préciser l'idée de l'unité voulue par le Fondateur, en disant: « unitate 
illa pleza non fruuntur, quam... »? 

Art. 4, p. 9. Au n. marginal 9: Afin de renforcer la nécéssité ineluctable de 
la parfaite Communion ecclésiastique, il serait souhaitable d'ajouter: « ... quam 
Christus emixe commendavit et ab initio Ecclesiae suae largitus est... ». 

Au n. 19: J'ajouterais l'adjectif. bumiliter: «...primos gressus Pburmiliter ad 
illos movendo ». 

Ch. II, art. 5, p. 14. Au n. marginal 3: Nous croyons que l'énumération faite 
ici par la formule « sive in vita christiana quotidiana sive in theologicis et histo- 
riis investigationibus » est incompléte. Le passage de la vita quotidiana aux 
investigationes est brusque. Pourquoi ne pas inclure surtout /es activités aposto- 
liques oà se présente quasi continuellement l'occasion pour la sollicitude cecumé- 
nique? Donc je proposerais l'ajout « sive in labore apostolico ». 

Ch. III, art. 15, p. 20. Au n. marginal 29: Nous avons certaine reserve au 
sujet de l'expression du texte: « Proinde per celebrationem Eucharistiae Domini 
in his singulis Ecclesiis, Ecclesia Dei aedificatur et crescit ». 

Ici, sans doute « Ecclesia Dei » est l'Eglise catholique. Au contraire, si nous 
ne nous trompons pas, les Eglises particuliéres contemplées dans la formule « in 
his singulis Ecclesiis », sont les Eglises Orientales séparées de l'unité, Si c'est 
celà, je me demande s'il ne soit pas le cas de dire qu'une telle formule donne 
lieu à l'équivoque. Si PEglise catholique aedificatur et crescit par les Liturgies 
des Eglises séparées, en quoi consisterait le mal de séparation? Tout en admet- 
tant la valeur liturgique de ces célébrations, est-ce qu'il serait sans danger de dire 
que l'Eglise du Christ en soit édifiée? 

Page 29, art. 26. Au n. marginal 14: Au lieu de « vocationi divinae libere 
et integre respondere possint », ne serait-ce pas préférable de dire: « voluntati 
divinae » ou bien « dictamini conscientiae ». 

Art. 29, p. 30. Au n. 38: Aprés «vocatio enim divina» ajouter « per 
dictamen conscientiae apprebensa ». 

4 
Exc.Mus P. D. VITALIS BONIFATIUS BERTOLI 


Episcopus tit. Attaeatanus, vic. ap. Tripolitanus 


Oecumenismus: 4) in genere: est motus quidam tendens ad complectendum 
omnes homines in zzum. 

Christi oratio in ultima Coena, in supremis horis vitae suae terrenae, sine 
coloris — religionis — nationis distinctione. Nonne...? Omnes homines sunt an 
non filii Dei...? 

Quaeritur: Si omnes, cur per Baptismum, filios Dei adoptivos nominamur...? 
Utique... per lavacrum Christi. 

Alteri homines, sunt filii irae...? Israelitae, sunt filii prodigi..? Si filii irae 
et filii prodigi, sunt semper filii Dei. 

Ergo omnes homines ad unitatem vocati sunt. Ita: res respondet verbo: 
Oecumenismus scil. universalis motus ad... 

b) In particulari: est motus tendens ad complectendum in wzum catbolicos 
et fratres separatos. Summus Pontifex Ioannes XXIII Ad Perri Catbedram: 
« Eos igitur omnes, qui a nobis seiuncti sunt tamquam fratres alloquimur S. Au- 
gustini dicentis: Velint, nolint, fratres nostri sunt. Tunc esse desinent fratres no- 
stri, si desierint dicere: Pater Noster! ». 

Nunc de Oecumenismo veteris schematis. Forsan inutiliter, tamen meam ideam 
modo simplici hic expono: Pefrus est cui praecipue et principaliter, magister di- 
vinus dixit: pasce oves meas - pasce agnos meos... - Do tibi claves regni caelorum - 
Confirma fratres tuos... Et sic ipse solus directe oves et agnos... etc. pascere... 

Attamen et ad duodecim insimul dixit: Ite in mundum universum... 

Petrus proinde est a) super Collegium apostolorum constitutus a Christo 
Domino; et £) est cuz Collegio, quia ad duodecim locutus est lesus: «Ite in 
mundum etc. ... ». 

Ergo Petrus, eo ipso, quod sit super — scil. superior absolute non potest 
pendere ab ;mferiori scil. a Collegio, sed adiuvatur a Collegio, quamvis Collegium 
cum Pefro potestatem habeat gubernandi Ecclesiam Universalem. 

Sic paucis pauperibusque verbis, modestoque modo exposui quaestionem 
implicatam: de collegialitate. 


2 
Exc.mus P. D. LEOPOLDUS BRELLINGER 


Episcopus Chimscienensis 


Ultimam partem schematis nondum accepi. In priore parte placet proponere 
duo ultima capita « De libertate religiosa » et « De Iudaismo » in forma declara- 
tionis et tamquam Appendix; placet, porro, passus de Communicatione in Sacris, 
pag. 20, lin. 39: « Cum autem illae Ecclesiae quamvis seiunctae vera Sacramenta 
habeant... sacerdotium et Eucharistiam, quaedam communicatio in sacris... non 
tantum possibilis est sed etiam suadetur ». 

6 
Exc.mus P. D. ALOISIUS CARLI 


Episcopus Signinus 


Iudicium generale. Altera editio schematis multo melior est ac prima, quare 
gratiae sunt habendae secretariatui pro laboribus exantlatis. Quaedam tamen adhuc 
perfectibilia videntur. 

Titulus generalis; Melius videtur dicendum « De Oecumenismo catbolico » 
aut saltem « De Oecumenismo iuxta doctrinam catbolicam »; quia historice con- 
stat non unam esse Oecumenismi hodie rationem. 


1. Prooemium. 

Pag. 5, lin. 18. Dicatur « confitentur Deuz ac Dominum et Salvatorem ». 
Ratio: qui negant divinitatem Christi non possunt oecumenismum participare. 

Lin. 27. Legitur « huic divinae vocationi ». Quae est? Clarius dicatur. 


Caput I. 

Non placet quod in titulo sermo fiat de « principiis cazbolicis oecumenismi » et 
non potius de « principiis oecumenismi catholici ». Rationes: 

4) Principia alicuius rei, puta oecumenismi, non possunt dici neque « ca- 
tholica », neque « protestantica », neque « orthodoxa ». Principia sunt simplici- 
ter « verd ». Si principia mutantur, i. e. si non sunt vera, mutatur ipsa res. 

b) Oecumenismus est « motus »: motus autem potius quam a principio 
specificatur a fine. Finis autem oecumenismi pro catholicis est unio separatorum 
ad Ecclesiam catholicam; pro separatis vero est unio catholicorum ad ipsos vel ad 
quid tertium. Ergo non agitur de eodem substantialiter motu pro nobis ac pro 
ipsis. 

Inter principia necessaria pro oecumenismo desunt: principium de necessitate 
Ecclesiae, principium de cognoscibilitate verae Ecclesiae Christi, principium de 
bona fide in errantibus. 

Pag. 6, lin. 19, dicatur: « credentes amantesque inhabitat », nam per solam 
fidem non datur, saltem in adultis, inhabitatio Spiritus Sancti. 

Pag. 6, lin. 27. Loco « Collegio Duodecim concredidit » dicatur simpliciter: 
« Apostolis concredidit ». Rationes: a) tria munera non probantur collata Col. 
legio qua tali, sed Apostolis simul; 5) in hoc capite nondum factus est sermo de 
Apostolis: ergo non loquamur de Dzodecim, quin addamur « Apostolis »; c) in 
locis citatis in notula 5 Apostoli de facto erant undecim vel decem. 

Pag. 6, lin. 28, loco « Petrum elegit » dicatur « Petrum elegerat », quia ista 
electio historice praecessit collationem munerum. 

Pag. 6, linn. 29-30. Sic legatur: « post dilectionis professionem, universum 
suum gregem in fide confirmandum etc. ». Rationes: a) Petrus professus est di- 
lectionem, non autem :;za4iorezm dilectionem: Christus enim interrogavit: diligis 
me píus bis, Petrus vero respondit: « Tu scis quia amo te »; b) non solum oves 
sed e? agnos Christus pascendos commendavit Petro. 

Pag. 7, linn. 2-3. Sic legendum propono: « in confessione unius fidei, i& apta 
cobaerentia unici ecclesiastici regiminis, nec non im participatione eorumdem  Sa- 
cramentorum ». Rationes: a) minus apte in textu ponitur elementum unitatis 
directe in fraterna concordia pastorum (-— aliquid subiectivum) potius quam in 

ipsius regiminis unitate (— aliquid obiectivum); 5) item « communis celebratio » 
divini cultus est locutio ambigua: certe non potest significare neque celebrationem 
in communi, neque usum eiusdem ritus; c) melius adhibentur verba sublineata, 
quae sunt Pauli VI in allocut. 29 sept. 1965. 

In notula 11 citatur textus Leonis XIII, qui nullimode est ad rem. Citentur 
potius: Ioannes XXIII, enc. Ad Petri catbedram (A.A.S., 1959, p. 512), et Pau- 
lus VI, alloc. 29 sept. 1963 (4.4.5., 1963, p. 852) qui de unitate Ecclesiae expresse 
loquuntur. 

Pag. 7, lin. 8. Sic legatur: « Hoc est zicitatis et unitatis Ecclesiae... ». 

Pag. 7, lin. 10. Sic legatur: « exemplar et principium est in Trinitate divinae 
essentiae unicitas atque personarum unitas Dei Patris et Filii e Spiritus Sancti ». 

Pag. 7, lin. 13. Sic legatur: « scissurae quaedam quoad fidem exortae sunt ». 
Et in notula 15 auferatur citatio 1 Cor. 11, 18-19, in qua sermo est de scissura 
quoad caritatem. 

Pag. 7, lin. 14. In notula 16 auferantur citationes 1 Cor. 1, 11 et 11, 22 
quia respiciunt scissuras quoad caritatem. Quoad fidem citari possunt potius: 
Gal. 1, 8-9; 1 Io. 4, 1-6; 2 Io. 7-11. 

Pag. 7, lin. 18. Post verba «in talibus Communitatibus nascuntur » addan- 
tur: «in eisque ad rectam suae conscientiae normam vivunt ». Elementum bonae 
fidei non est tacendum a Concilio: secus omnis separatio legitimaretur eo quod 
quis in separatione simpliciter za£zs sit. 

Pag. 7, lin. 24. Verba « tum circa structuram Ecclesiae » videntur pleonastica, 
et proinde auferenda, nam aut agitur de structura Ecclesiae ad essentiam perti- 
nente, et tunc sumus in re doctrinali; aut ad essentiam non pertinente, et tunc 
sumus in re disciplinari. 

Pag. 7, lin. 27. Loco «iustificati per fidem in baptismate » dicerem: « iusti- 
ficati per baptisma », generaliori modo qui valet pro pueris et pro adultis. Ita 
dicitur in citato DB 696; si loquimur de fide, deberemus ponere explicationem 
da qua cf. DB 801. 

Pag. 7, lin. 32. Dicerem: « Sacramenta saltem quaedam, verbum Dei scrip- 
tum etc. ». Secus Sacramenta non commemorarentur. 

Pag. 8, lin. 2. Clarius dicendum esset quid sibi velint illa verba « nequaquam 
in mysterio salutis significatione et pondere exutae sunt »! 

Pag. 8, linn. 3-5. Tota propositio, uti iacet, non videtur theologice admit- 
tenda. Communitates separatae, uti tales, sunt fructus formalis separationis: ergo 
in se non possunt vocari « media salutis », sicut nec peccata vocari possint « me- 
dia salutis », licet Deus potens sit etiam ex malis derivare bona! 

Propono igitur ut sic dicatur: « Spiritus enim Christi salutis mediis, quae 
apud illas inveniuntur, uti non renuit, cum eorum virtus derivetur ab ipsa pleni- 
tudine gratiae et veritatis quae Ecclesiae concredita est ». 

In notula 21 citantur quattuor documenta. At Ad Petri Cathedram (A.A.S., 
1959, p. 511) nullo modo evincit quod «lis enim Spiritus Christi uti non re- 
nuit etc. », Textus citatus ex Grata recordatio (A.A.S., 1959, pp. 677-678) agit 
de re toto caelo diversa. Non potui conferre citationes ex L'Osservatore Romano 
7 iunii 1959 et 10-11 aug. 1959, quia folia illa diaria prae manibus non habui: 
certe citationes conferendae sunt. 

Pag. 8, lin. 12. Loco « Uni nempe Collegio apostolico cui Petrus praeest », 
legatur: « Uni nempe catbolicae Ecclesiae credimus Dominum etc. ». Ratio: a) vi- 

detur illogicus transitus a « catholica Christi Ecclesia » lin. 10, ad « Collegium 
apostolicum » lin. 12; Ecclesia non identificatur cum Collegio; P) sunt quaedam 
quae zzi Petro collata sunt, non autem collegio; c) in extrema hypothesi, non 
collegio z£i £ali collata sunt. 


Lectio a me proposita vitat omnes difficultates. 

Pag. 8, lin. 16. Loco « quamvis peccato obnoxius », dicatur: « quamvis 
concupiscentiae obnoxius » (cf. DB 792). 

Pag. 8, linn. 33, 35, 37. Sermo est de « Communione ». Ad uniformitatem 
et claritatem servandam, dicatur semper « Communitas ». 

Pag. 9, lin. 30. Melius videtur dicendum: « de die in diem agis mundetur 
et renovetur, 4£ eam Christus semper inveniat gloriosam, non habentem maculam 
aut rugam ». Ratio: verba usurpata a S. Paulo non habent sensum eschatologicum 
(ut in textu nostro, « donec... »), sed sensum historicum. 

Pag. 10, lin. 7. Citatio notulae 28 hic est extra locum suum. Melius illa cita- 
tio ponenda videtur in pag. 9, lin. 40 post verbum « inveniuntur ». 


Caput II. 

Titulus. Iuxta superius dicta, melius videtur dicendum: « De oecumenismi 
catholici exercitio ». 

Pag. 14, lin. 2. Sic legendum proponitur: « tam ad pastores quam ad fideles ». 

Pag. 14, lin. 14. Proponitur: « qui ab ipso deposito fidei ez ab eiusdem sensu 
sententiaque sedulo distingui debet ». Ratio: Verba quae adduntur sunt in citato 
textu Ioannis XXIII et sunt essentialia. 

Pag. 15, linn. 4-8. Haec pericopes omittatur. Ratiozes: 4) idea iam satis 
expressa est in pag. 7, lin. 17; b) citatio 1 Io. 1, 10 est abusiva; c) Quemad- 
modum in pag. 7, lin. 19 dicitur fratres seiuncti « de separationis peccato argui 
nequeunt », quare nos catholici debemus nosmetipsos arguere de culpis adversus 
unitatem? Relinquamus haec omnia iudicio Dei et... historiae! 

Pag. 15, lin. 19. Loco « pro Ecclesiae unitate » dicatur « pro christianorum 
unitate ». 

Pag. 15, lin. 20. Dubitare liceat de exegesi textus citati Io. 17, 21, agatne 
de unitate in fide, vel potius de unitate in caritate? 

Pag. 15, linn. 26-28. Textus citatus Mz. 18, 20 non videtur ad rem: sup 
ponit enim identitatem in fide. 

Pag. 15, lin. 29. De communicatione in sacris brevissima forsan esset hic 
danda notio. 

Pag. 15, lin. 35. Loco « decernat auctoritas episcopalis » dicerem « decernat 
competens auctoritas ecclesiastica »; quaenam in concreto sit, in Directorio pro 
diversis casibus est definiendum. Ra£ío: si semper et in omnibus casibus esset 
auctoritas uniuscuiusque episcopi, darentur diversi modi agendi qui nedum uni- 
tatem foverent, potius admirationem gignerent in ipsis fratribus separatis. 

Pag. 16, lin. 3. Legatur «fratribus seiunctis»: claritatis causa. 

Pag. 16, lin. 20. Dicerem: « quaestiones et fructus, sec nom difficultates et 
pericula, quae ex oecumenismi exercitio in eorum apostolatu oriri possunt ». 

Pag. 16, lin. 24. Legatur: « Nil ab oecumenismo catbolico tam alienum 
est... ». 


Pag. 16, lin. 27. Legatur: «et profundius et ap£íus ». Nam: doctrina catho- 
lica semper et ubique recte, immo rectissime, explicanda est. 

Pag. 17, lin. 10. Addatur: «..sive im principis iuris naturalis et libertate 
religiosa defendendis et applicandis ». 


Caput III. 

Pag. 19, lin. 7. Loco « Aliae » dicatur « Alterae ». 

Pag. 19, linn. 9, 11. Loco « Communio » dicatur « Communitas ». 

Pag. 19, lin. 15. Dicatur « ad fidem et disciplinam (loco: structuram) eccl. ». 
Ratio iam allata: si structura est essentialis, pertinet ad fidem. 

Pag. 20, lin. 37. Auferenda censeo verba « vi successionis apostolicae ». 
Ratio: validitas sacerdotii et Eucharistiae non pendet formaliter a successione 
apostolica (quae successio apud ipsos orthodoxos est mere materialis), sed pendet 
ab existentia veri ac validi sacramenti episcopatus. 

Pag. 20, lin. 39. Dicerem: «n determinatis circumstantiis e£ sub opportunis 
conditionibus ». 

Pag. 21, lin. 23. Dicerem: « bono animarum ». 

Pag. 21, lin. 24. Auferenda censeo verba « non semper quidem servata », 
utpote inutiliter polemica. 

Pag. 21, lin. 37. Legitur « viva apostolica traditione ». Estne hoc verum? 
Si verum esset, valere deberet etiam pro traditionibus theologicis occidentalibus: 
etenim viva apostolica traditio non potest non esse patrimonium commune pro 
tota Ecclesia, Ergo diversae traditiones theologicae orientis et occidentis ab alio 
elemento pendent, nempe a diversitate indolis gentium, et a diversitate Patrum. 

Pag. 22, linn. 15-17. Verba « omnes conatus...» sunt subobscura: indigent 
clariore forma. 

Pag. 22, lin. 33 etc. Tota pericopes ista II praebet primam personam plura- 
lem «Nos... nobis..» (« Wirstück »!) loco « Sacrosancta Synodus » vel « Ec- 
clesia catholica ». 

Pag. 23, linn. 3-4. Legendum puto: « sed imprimis zm£egritatis et interpreta- 
tionis revelatae veritatis ». Differentiae non sunt tantummodo in interpretatione 
S. Scripturae, sed in existentia T'raditionis et in integritate Canonis. 

Pag. 23, lin. 9. Dicerem: «lesum Christum Dezz ac Dominum et uni- 
cum etc. ». 

Pag. 23, lin. 21. Textus citatus Rozz. 1, 16 non videtur ad rem, quia « evan- 
gelium » de quo illic S. Paulus non est Pagina Sacra, sed potius kerigma traditum 
oretenus per praedicationem. 

Pag. 23, lin. 29. Legendum puto: « de habitudine Scripturas inter ez S. T'ra- 
ditionem et Ecclesiam ». Ratio: differentia est etiam circa S. Traditionem. 

Pag. 23, lin. 32. Dicerem: «scripto interpretando et praedicando ». Nam 
expositio includitur in praedicatione, sed interpretatio est alia res. 

Pag. 24, lin. 9. Post verba «in salutis institutum » adderem, claritatis gratia, 
« catholicam nempe Christi Ecclesiam ». 

Pag. 24, lin. 12. Adverbium « praesertim » mihi videtur auferendum: nam 
fratrum  Protestantium Eucharistia non est vera unice ob defectum Sacerdotii. 

Pag. 24, lin. 13. Loco «plenam realitatem Eucharistiae non servaverint » 
dicatur: « veram realitatem Eucharistiae etc. », aut simpliciter « realitate Eucha- 
ristiae etc. ». Ratio: Non datur realitas « minus plena ». Ubi deest vera realis et 
substantialis praesentia Eucharistica, nihil realitatis manet. 

Pag. 25, lin. 8. Legatur « Corpus suum 7zysticum », claritatis causa. 

Appendix «de libertate religiosa ». 


N. 26. Non satis clare distinguitur notio libertatis conscientiae a notione 
libertatis religiosae. Item inter ius subiectivum ad libertatem religiosam et ius 
obiectivum: quod ius obiectivum unice competit verae religioni, aiente Pio XII: 
« Ció che non corrisponde alla verità e alla norma morale non ha oggettivamente 
alcun diritto, né all'esistenza né alla propaganda né all'azione... il non impedirlo 
per mezzo di leggi statali e di disposizioni coercitive puó nondimeno essere giu- 
stificato nell'interesse di un bene superiore e pià vasto » (Alloc. 6 dic. 1953). 

Totus n. 26 et reliqui affirmant, et recte quidem, iura subiectiva personae 
sed fere nihil habent de iuribus obiectivis Veritatis et Ecclesiae Christi. 

Pag. 29, lin. 7. Auferantur verba « secundum dictamen conscientiae », quia 
haec limitatio respicit casus — qui semper supponendi sunt accidentales — 
conscientiae invincibiliter erroneae. At libertas religiosa definienda est ex hoc 
quod est per se. Saltem dicatur cum Ioanne XXIII « ad rectam suae conscientiae 
normam ». 

Pag. 29, lin. 9. Addatur: « maxime in re religiosa sequantur ». Nam voluntas 
Creatoris sequenda est etiam in aliis rebus. 

Pag. 29, lin. 10. Claritatis causa addatur «in societate exercendum ». 

Pag. 29, lin. 14. Legitur « vocationi divinae »: at estne vocatio divina in re- 
ligionibus falsis? 

Pag. 29, lin. 18. Addatur: « erga Summum Numen ef erga societatem religio- 
sam cui adbaeret ». Ratio: secus quis posset invocare libertatem religiosam etiam 
erga auctoritatem societatis religiosae in qua vivit, et sic actum esset de ipsa 
societate religiosa! 

N. 27. Officia Ecclesiae describuntur; at siletur de iure proprio ac nativo, 
quod habet Ecclesia, tamquam a Deo instituta et omnis veritatis religiosae prae- 
dita, fruendi plena libertate religiosa erga omnes. Concilium non potest silere 
de hac re. 

N. 28. Pag. 30, lin. 12. Legatur: « veritatem annuntiandi, propagandi et 
defendendi ». 

Pag. 30, linn. 17-20. Sunt verba nimis obscura. Quid v. g. significat « respi- 
ciendum enim est »? 

Pag. 30, lin. 24. Quid sibi vult illud « sine animi reprehensione »? Clarius 
dicatur. 

N. 29. Pag. 30, lin. 35. Dicerem: « non tantum a Catbolicis et pro Catboli- 
cis, sed... ». Ratio: Ecclesia in Concilio, primo ac per se, curam agit de catholicis. 

Pag. 31, lin. 5. Loco «ius erga eos», nonne rectius diceretur: « officium 
erga eos »? 

Pag. 31, linn. 16-20. Principium hic statutum, ita absolute dictum, non 
potest sustineri. Numquid non possit immo non debeat impediri conscientia erro- 
nea agens contra legem naturalem? vel contra iura tertii? aut se subducens ab 
observantia iustarum legum auctoritatis civilis et auctoritatis religiosae? 

Ne ergo principium illud perperam intelligatur, statim coniungendum est 
cum pericope lin. 29, dicendo: « Exercitium /a;en iurium in re religiosa etc. ». 

Pericopes pag. 31, linn. 21-28, cum pertineat ad descriptionem libertatis 
religiosae, non hic, sed in n. 26 videretur collocanda. 

Pag. 31, lin. 10. Loco « ut se libere ei conformare valeat » dicatur: « ut se 

iuxta veritatem ei conformare valeat ». Non agitur enim hic de libertate actus 
sed potius de rectitudine eiusdem. 

N. 30. In hoc numero Ecclesia catholica sese ponit eodem plano cum ceteris 
religionibus, aut communitatibus christianis. Hoc non est iustum: etiamsi liber- 
tatem religiosam pro omnibus recognoscendam edicat, tamen Ecclesia catholica 
non potest eam non sibi vindicare alio titulo quam ceterae. Id clare dicendum 
est, quia exinde consequitur diversus titulus relationum Status erga religionem 
veram et ceteras religiones. 

Pag. 32, linn. 16-17. Quae ibi dicuntur non valent de Ecclesia catholica, quae 
non constituitur libera personarum voluntate, imperante conscientia, sed volun- 
tate Dei. 

Pag. 23, lin. 19. Claritatis causa dicatur: « Ipsis igitur religiosis coetibus». 

Pag. 32, lin. 34. Sic legatur: «ad religionem ipsam delendam vel impe- 
diendam ». 

Pag. 32, lin. 39. Sic legatur: « vitata tamen ori proselytismi forma, quae 
mediis impropriis et inhonestis utatur ». Ex textu videretur omnem proselyti- 
smum esse per se inhonestum: quod minime est verum! 

N. 31. Deest in hoc numero quaelibet, vel brevissima, recordatio gravissima- 
rum offensarum quas hodie in pluribus mundi nationibus patitur libertas religiosa 
in genere, et libertas religiosa Ecclesiae catholicae in specie. Quare de hac dolo- 
rosa realitate Concilium silere deberet? 

Pag. 33, lin. 12, legatur: « personae humanae et Ecclesiae catbolicae. 


[Cf. etiam pag. 878]. 


7 
Exc.mus P. D. CAROLUS DE PROVENCHERES 


Archiepiscopus Aquensis in. Gallia 


Schema in genere maxime placet. Circa minuta, quaedam videntur notanda. 

Pag. 5, prooemium, lin. 27. « Divinae » deleatur: vocatio enim de qua agi- 
tur in christiana vocatione inscribitur sed a variis historicis contingentibus cir- 
cumstantiis divisionis pendet. 

Pag. 6, lin. 19. Loco «credentes » ponatur «fideles » vel « iustos » cum 
Spiritus Sanctus omnibus qui in statu gratiae sunt inhabitet. 

Pag. 7, lin. 27. « Iustificati per fidem in baptismate »... formula, in se iusta 
cum pauliniano sapore, periculum quoddam inducit Protestantium erroris. Flo- 
rentini concilii textus (DENz. 696) allusus hanc non habet formulam. 

Pag. 15, lin. 29. Loco « pro Ecclesiae unitate » dicatur: pro christianorum 
unitate, 

Pag. 17, n. 12. Optimismo plus aequo favet textus cum collaborationi per- 
multa concreta sint obvia obstacula, Et christiana doctrina moralis hic et illic 
non eodem modo, sicut in n. 23 exponitur, intelligitur. 

Pag. 23, lin. 21. « Evangelium »... in textu D. Pauli evangelium praedica- 
tum intenditur. 

Linn. 23-32 denuo scribantur. Textus approbare videtur Reformatorum doc- 
trinam iuxta quam a credente quolibet lumen recipi quod idem ac assistentia 
quam nos magisterio donatam credimus. Aliud ac « peculiaris locus » (lin. 31) 

hic intenditur: charisma enim assistentiae magisterio tributum non eiusdem ordi 
nis est ac particulares gratiae concessae fidelibus, 

Pag. 24, lin. 4. Emittatur votum ut protestanticae « communiones » se7zper 
vigilent ad baptismum ita conferendum ut sunquam de eiusdem validitate a ca- 
tholico non dubitetur. 

Lin. 13. Non tantum deest « plena realitas » cum a plerisque veri sacrificii 
natura in Coena negetur. 

Lin. 20. « Verbo Dei » num minutiori littera scribendum cum de inspirato 
verbo solum agatur, non de Secunda SS. Trinitatis Persona? 

Pag. 24, lin. 33. « Nihilominus nos...». Formula non optima cum « since- 
ritatis » criterium adhibere videatur. 

« Ut nos »... Utrum de Ecclesia an de catholicorum coetu agatur? 


8 
Exc.mus P. D. ALOISIUS FAVERI 


Episcopus Tiburtinus 


Non ho, per grazia di Dio, a presentare alcuna osservazione alle varie e variis- 
sime ezzendationes! Chiedo soltanto: Il nostro popolo, che difficilmente capirà 
cosa sta facendo questo Concilio, vorrebbe peró capire di che si tratta quando 
si parla di « Fratelli separati ». Chi sono? Come la pensano diversamente da 
noi cattolici apostolici romani? 

Io mi permisi chiedere alla Sacra Congregazione del Concilio che con l'ausi- 
lio della Congregazione della Chiesa Orientale, avesse approntato un libriccino 
di pochi baiocchi e popolarissimo per dire chi sono e che cosa credono e che 
cosa li tengono da noi separati. Una paginetta o due appena per ogni chiesa orto- 
dossa o eterodossa, una paginetta o due sulle diverse chiese protestanti (magari 
le principali), ed ecco che opportunamente i Vescovi potranno ordinare ai loro 
parroci delle lezioni speciali sull'argomento. 

Io penso che pocbi parroci (e son tutti i Vescovi) e messum fedele cristiano 
sapranno bene quanto affanna i| Sacrosanto Concilio Ecumenico Vaticano II per 
raggiungere il tanto decantato ed implorato « Perché si faccia un solo ovile sotto 
un solo Pastore », non conoscendo bene il contenuto dommatico, liturgico e ri- 
tuale delle Chiese dissidenti, siano orientali che occidentali, ortodosse o prote- 
stanti. Un designato della Chiesa orientale (Congregazione) avrebbe tutti gli ele- 
menti pronti. Ho sbagliato? Ho dato fastidio? Chiedo scusa. 


9 
Exc.wmus P. D. FRANCISCUS FRANIC 


Episcopus Spalatensis et Macarscensis 


1. Ad pag. 7, lin. 17: verba: «..quandoque non sine hominum utriusque 
partis culpa » valde ambigua sunt. Nam culpa theologica unice ad separatos re- 
fertur, dum de culpis historicis a Concilio melius esset abstineri, Ideoque ista 
verba sunt expungenda. 

2. Ad pag. 7, lin. 19: «...de separationis peccato argui nequeunt... ». Ista 
verba sonant tamquam quaedam regula generalis. Sed potest etiam hodie dari apud 
quosdam separatos culpa theologica schismatis vel haeresis. Ideo etiam ista verba 
expungenda esse puto. 

3. Ad pag. 8, lin. 12: « Uni nempe Collegio apostolico cui Petrus praeest 
credimus Dominum commisisse omnia bona Foederis Novi... ». 

Haec propositio falsa esse videtur etiam secundum propositiones factas a 
Commissione doctrinali in schemate de Ecclesias. 

De collegialitate episcoporum utique disserendum est in hoc schemate, quia 
habet magnum valorem oecumenicum. Sed de hac re deberemus loqui sicut schema 
loquitur de SS. Eucharistia disputans cum protestantibus in pag. 24, lin. 11 ad 18, 
scil. debemus explicare fidelibus nostris Papam esse Vicarium Christi in terra et 
habere plenam et supremam potestatem supra omnem ecclesiam sed existere 
quoque collegium episcoporum quod succederat collegio apostolorum cui colle- 
gio quoque Christus supremam commiserat potestatem supra omnem ecclesiam 
sed dependenter a Petro eiusque successoribus et in fine addendum est hanc doc- 
trinam de collegialitate obiectum dialogi constituere debere, praesertim cum ortho- 
doxis, qui collegialitatem episcoporum plene servaverunt. 

Ergo dandae sunt regulae de modo loquendi de collegialitate et suprema po- 
testate in ecclesia, sed non debemus in errorem inducere et nostros fideles et 
ipsos separatos fratres qui scire volunt quid nos revera de collegialitate episco- 
porum sentiamus. In praxi revera cum orthodoxis semper procedendum est a 
collegialitate episcoporum et non a primatu Pontificis, et tunc explicandum est 
quomodo collegialitas episcoporum sine suo Capite impossibilis evadat et tunc 
aliquo modo, psychologice adaptato, loquendum est etiam de Papa. Sed in textu 
enuntiati videntur veritates ipsae et non modus proponendi ipsas. Attamen oecu- 
menismus nihil aliud esse videtur nisi viae ac modi quibus christiani possint desi- 
derio unitatis respondere (cf. pag. 1, lin. 25 ad finem). 

4. Ad pag. 21, linn. 31-35: ista propositio valde ambigua esse videtur unde 
proposuerim hanc formulationem: « Unde mirum non est quosdam aspectus my- 
sterii revelati quandoque congruenter percipi et in pulchram lucem poni etiam a 
fratribus seiunctis ita ut quaedam eorum theologicae formulae nostris non oppo- 
nuntur immo eas aliquomodo complent ». 

5. Ad pag. 24, lin. 13, propono, ut expungatur verbum: « plenam... », nam 
videntur protestantes sat magnam realitatem eucharistiae servare, dum revera tan- 
tummodo umbram quamdam eius servant. 

De libertate religiosa. In multis hoc capitulum correctum est, certe secun- 
dum observationes Patrum. Nunc magis elucet libertas etiam aliarum ideologia- 
rum non chrístianarum, immo aliquomodo ideologiarum mere humanarum. Nunc 
limitatur libertas exercendi et propagandi religionem propriam, forsan etiam ali- 
quam ideologiam atheistico-humanisticam duobus limitibus: 4) contradictione gravi 
fini societatis; Pb) observantia iurium inalienabilium a Deo hominibus in communi 
tributorum. 

Proinde revera etiam quaedam ideologia, ut dixi, atheistico-humanistica istas 
conditiones explere forsan possit et libertate frui etiam in statu aliquo catholico. 

Sed pro mea humili parte adhuc remanent duae fundamentales difficultates 
pro acceptanda thesi huius declarationis de libertate religiosa: 

1. Nihil loquitur de iuribus ipsius Dei qui iura quoque sua propria habet et 

mihi videtur quoddam minimum iurium Dei nos servare debere. E. g. si aliqua 
ideologia atheistico-humanistica, uti nuncupatur, vi ef zefu utitur in societate 
humana contra iura Dei, nescio quomodo possimus tali ideologiae libertatem pro- 
pagandae agnoscere. 

2. Quaeritur, et haec quaestio pro me est summi momenti, a qua auctoritate 
decidendum sit utrum aliqua religio vel ideologia graviter fimi societatis contra- 
dicat et utrum ista religio observet inalienabilia iura a Deo bominibus in communi 
tributo. 

Haec est quaestio practice decisiva. Si talem auctoritatem Ecclesia catholica 
sibimet vindicat quid eveniet ibi ubi alii e. g. status illam ecclesiae negat? 

E. g. secundum doctrinam marxisticam omnis religio, praesertim catholica, 
revera graviter contradicit fini societatis (per illam triplicem alienationem marxi- 
sticam!) et iura personae humanae graviter laedit! 

Quid ergo in tali situatione nos facere debemus? Nam  marxistae nobis 
certo ius, auctoritatem iudicandi de utilitate vel nocivitate alicuius ideologiae non 
agnoscent. Praeterea hodierni marxistae aliquam tolerantiam erga homines reli- 
gioni deditos ostendere volunt et quandam libertatem religiosam, etsi valde limi- 
tatam, concedunt. 

Si vero, ut ulterius procedamus, musulmani in Sudan putant christianismum 
fini societatis graviter contradicere etc., quomodo possumus probare illos non ha- 
bere rationes suas etiam, ex eorum modo res considerandi, rectas. Secundum eam- 
dem logicam catholici prohibebant libertatem religiosam in variis terris atque diver- 
sis temporibus, Et talis prohibitio videtur omnino cohaerere cum declaratione 
nostra de libertate religiosa. | 

Ideo post longam meditationem non perspicio quomodo declaratio nostra 
probare possit id quod summa cum magnanimitate declarare intendit. 

Propterea mihi videtur principium /oleramtiae religiosae etiam hodie esse et 
largius et magis adaptatum conditioni temporis nostri. Nos ergo declarare possu- 
mus omnem religionem et ideologiam in societate humana, praeter illas quae utun- 
tur vi et metu et in quantum utuntur, libertate frui debere. 

Quod pertinet autem ad illas duas limitationes libertatis religiosae in nostro 
textu adductas, censeo illas de facto non salvare libertatem religiosam iuxta in- 
tentum ipsius declarationis. Nam pro omnibus nequaquam valere possunt ob 
magnas gravesque necnon contradictorias differentias existentes apud diversas re- 
ligiones et ideologias in conceptione de essentiali fine societatis et de inalienabi- 
libus iuribus humanae personae a Deo vel a natura homini tributis. 

Adderem etiam hoc, quod declaratio mihi videtur laborare quodam nimio 
personalismo. Singulae personae humanae tribui videtur maior dignitas et valor 
quam ipsi societati humanae constanti pluribus quidem personis humanis. Puto 

hoc esse adhuc influxum revolutionis Gallicae, quae iura personae nimis inculcavit 
prae iuribus ipsius societatis constantis pluribus personis, atque nimiam reactio- 
nem contra collectivismum  marxisticum. 

Concedimus tamen ope huius doctrinae de dignitate personae humanae nos 
multum facere posse in colloquio cum marxistis, scil. in quantum ipsis possumus 
ostendere doctrinam nostram posse salvare et libertatem et dignitatem personae 
humanae. Attamen confiteri debemus ope istius doctrinae non omnes quaestiones 
solvi posse in colloquio cum marxistis. Marxistae enim statim nobis obiicient no- 
strum personalismum esse nimis individualisticum, capitalisticum etc. Proinde mihi 

videtur in colloquio cum marxistis nobis maximi esse ut ostendatur eis nos doctrinam 
possidere qua optime salvari potest et personae humanae dignitas et ipsum bo- 
num commune societatis, scil. ope splendidae doctrinae de Corpore Christi my- 
stico. Ex qua vero doctrina deberemus eruere etiam nostra principia de Zolerantia 
religiosa erga omnes alias religiones seu ideologias. Humiliter puto nostram tole- 
rantiam nihil aliud esse nisi caritatem Corporis mystici erga omnes homines quos 
caritate salvare vult et libenter in caritate et patienter cum omnibus, etiam er- 
rantibus, pacifice convivere volens. 

Non perspicio quomodo extra limites caritatis Corporis Christi mystici agno- 
scere possimus doctrinae erroneae eadem iura naturalia ac doctrinae verae. Erran- 
tibus possumus agnoscere eadem iura ac illis qui non errant, sed tantummodo ex 
caritate quae omnes errantes amat tolerando at eorum errores amat condemnando. 

Haec est doctrina traditionalis Ecclesiae et omnino sufficiens, immo largior 
pro hominibus quoque nostrae aetatis quam doctrina, ex mea humili opinione, 


quae in nostro textu exponitur. 
10 


Rzv.Mus P. D. ANICETUS FERNANDEZ 
Magister generalis O. P. 


In cap. I. Schema, universe loquendo, dignum est eximia laude, quippe quod 
latam viam aperiat unitati redintegrandae eorum omnium, qui Christum unicum 
Servatorem credunt et invocant. Desiderio ductus expeditiorem faciendi assecu- 
tionem finis, cui schema subservit, aliquas propono emandationes respicientes caput 
primum. Caput hoc indiget emendationibus, tum ratione intrinseca doctrinae, tum 
praeterea ut aptetur schemati de Ecclesia, a quo in pluribus recedit, ut ostendetur. 

1. Emendationes im n. 2. a) In pag. 6, lin. 26, pro vocabulo szabiliendam 
adhibendum est dilatandam, aliudve simile (cf. schema de Ecclesia, cap. I, n. 8, 
pag. 15, lin. 16; cap. II, n. 9, pag. 30, lin. 1, et alibi pluries in eodem schemate). 

b) Ea quae dicuntur de successoribus apostolorum coniunctim (pag. 6, 
linn. 33-34 et pag. 7, linn. 1-4), disiungenda sunt, ita ut singillatim describatur 
munus pontificatus supremi et episcopatus subordinati. 

Schema videtur vitare distinctionem utriusque gradus hierarchiae, a Christo 
institutae, intentione placendi orientalibus seiunctis, in quibus praevalet « cura 
servandi fraternas illas in fidei caritatisque communione necessitudines, quae inter 
Ecclesias locales, ut inter sorores, vigere debent» (cap. III, n. 14, pag. 19, 
linn. 27-30). 

Fatemur plane conatus accedendi ad fratres seiunctos laudari oportere. Atta- 
men via electa deerrat a recto. 

Si propter votum placendi orientalibus seiunctis nominatur tantum unicus 
hierarchiae gradus, loquendo universe de successione apostolica, alii, pari iure, 
possent postulare ut omittatur quidquid ad hanc rem pertinet, cum Ecclesiae 
multae, a sic dicta Reformatione originem habentes, episcopatum reiiciant atque 
apostolicam successionem. Dici ergo non potest recensionem, quae nunc legitur, 
retinendam esse propter rationes oecumenicas. 

In schemate agitur speciatim de munere Petri (pag. 6, linn. 27-33). Deinde 
a persona Petri fit transitus ad successores Apostolorum universe, nullo facto 
discrimine inter eosdem successores. Tunc ergo quaeritur: Petrus habet succes- 

sores, ut est primus apostolorum, vel solum ut est apostolus communiter cum 
ceteris? En gravis quaestio, cuius solutionem fratres seiuncti iure postulare 
possent a documento eos directo respiciente, 

Numerus inscribitur De Ecclesiae unitate et unicitate; et sub eius finem legitur 
insuper: boc est unitatis Ecclesiae sacrum mysterium (pag. 7, lin. 8). Schema ergo 
intendit unitatem Ecclesiae explanare, prout est, non prout huic illive placeat, Et 
id est maxime laudandum in re tam gravi. Sed explanatio est obiective incom- 
pleta, quia noverunt omnes mysterium unitatis Ecclesiae minime explicari posse, 
prout esz, abstrahendo a Pontificatu supremo, quem ideo instituit Christus « ut 
episcopatus ipse zzus atque indivisus esset, et per cohaerentes sibi invicem sa- 
cerdotes credentium multitudo universa in fide et communionis unitate conser- 
varetur » (Concilium Vat. I: DxNz. 3051; cf. item 3060). 

Si ergo in numero promittitur Ecclesiae catholicae universae et fratribus 
seiunctis. mysterium unitatis Ecclesiae describere, prout es/, oportet promissis 
stare. Promissi huius redditionem minime obstare unitati redintegrandae edixit 
novissime Paulus VI, cuius verba confirmant insuper omnia, quae hucusque sunt 
dicta. « Dolor haeret animo Nostro, quod multi fratres ab Apostolicae Sedis 
communione seiuncti opinantur, Nos ipsos, qui reconciliationi favemus, huic 
esse impedimento propter primatum honoris et iurisdictionis, quem Christus 
Petro Apostolo tribuit et Nos per successionem ab eo accepimus. Nonne sunt 
qui dicunt, ablato Romani Pontifidis primatu, Ecclesias seiunctas posse cum 
Ecclesia catholica in unum corpus facilius coniungi? Obsecramus igitur fratres a 
Nostra communione segregatos, ut considerent quomodo eiusmodi opinatio vero 
careat fundamento, non solum propterea quod sine Pontifice Maximo religio 
catholica non esset talis, sed etiam quod, si in Christi Ecclesia Petri munus pa- 
storale summum, efficax, decretorium deesset, unitas dissolveretur. Hanc enim in 
cassum aliquis conaretur restituere, rationes secutus, quae pro vera norma a Christo 
tradita essent substitutae » (Ecclesiam suam, IIl p. sub finem. L'Osservatore 
Romano, 10-11 augusti, pag. 5, col. 2). 

2. Emendationes in n. 3. a) Verba quandoque non sine bominum utriusque 
partis culpa (pag. 7, lin. 17) revidenda sunt. Aequum est agnoscere et palam deplo- 
rare culpas catholicorum in scissionibus et secessionibus ab unitate. Verba tamen, 

prout iacent, non satis habent rationem omnium, quae ad rem pertinent. Mens 
schematis videtur esse ut de culpis non fiat sermo, nisi cum eaedem communes 
sunt seiunctis ab unitate et manentibus in ea. Aliunde dicitur communionem 
ilam in culpa evenisse tantum quandoque, et hoc vocabulum quandoque respicit 
promiscue et ex aequo homines zíriusque partis. 

Tunc ergo quaeritur: seiunctio ipsa est peccatum e propria natura, aut solum 
cum catholici, culpis suis, eidem praebuerunt occasionem? Non deerit qui 
— utique contra mentem schematis — alteram interrogationis partem eligat, eo 
innixus quod schema culpam non videt, nisi cum eadem communis est omnibus. 
Id vero quantum dissideat a genuina Patrum doctrina non est necesse verbis 
efferre. 


Speciminis causa sequentem propono recensionem: Sancti Patres seiunctiones 
quaslibet vebementer deplorarunt nosque cum eis deploramus similiter. Attamen 
eorumdem Patrum nostrorum monita venerantes fatemur atque dolemus. calami- 
tates illas contigisse quandoque non sine bominum catbolicorum culpa; quae tamen 
etiamsi fuisset multo gravior, non excusat recedentes ab unitate. 

b) In eadem pag. 7, lin. 19, vocabulum /raterza mutandum est in :;za- 
terna, Vocabulum electum fuit indubie propter ea quae dicuntur paulo post, lin. 29 
atque cap. 3, n. 14, pag. 19, linn. 27-30. Allegatur insuper Ioannes XXIII in 
nota 18 capitis primi (pag. 11). 

His non obstantibus, postulo enuntiatam mutationem propter sequentes ra- 
tiones. Primo, inconsuetum est in universa traditione Ecclesiam uti talem appel. 
lare sororem alicuius communitatis localis; vocatur semper Mater: Mater Eccle- 
sia, Ioannes XXIII non loquitur de Ecclesia uti tali, sed de fidelibus aut de ipso 
Romano Pontifice, qui utique seiunctos omnes appellant fratres. Orientalibus 
utique placet consideratio fraternitatis inter Ecclesias singulas et propterea con- 
gruum est ut, cum agitur de exercitio oecumenismi, omnes catholici id prae mente 
habeant. Sed caput primum est de principiis, quibus attentis, unitas efficietur, quam 
Christus vult. In unitate autem illa Ecclesia est Mater, minime soror, communi- 
tatum localium. Mutatio demum est necessaria, ut hic locus aptetur schemati 
de Ecclesia, ubi, loquendo de habitudine inter Ecclesiam et fratres seiunctos, ea- 
dem Ecclesia appellatur Mater (cf. schema 4e Ecclesia, cap. II, n. 15, pag. 37, 
lin. 14). 

c) In pag. 7, lin. 32, verba extra visibilia Ecclesiae catbolicae saepta 
mutanda sunt in haec alia extra Ecclesiam catbolicam. 

Mutatio est necessaria, primo, ad concordandum hunc locum cum schemate 
de Ecclesia, cap. I, n. 8, pag. 15, linn. 22-26 (maxime si intelligatur sub lumine 
Relationis de eodem numero, pag. 25); item cum cap. II, n. 15, pagg. 26-27. 

Huic necessitati concordanti textus adduntur aliae rationes. Dicendo fratres 
seiunctos inveniri extra Ecclesiam visibilem, praesupponitur aut saltem insinuatur 
valide eos pertinere ad Ecclesiam zzvisibilem, i. e., ad eam Ecclesiam quae invisi- 
biliter a Christo proveniat et ad ipsum conducat (pag. 7, linn. 34-35). Et ita 
Concilium incongrue assumeret atque suo usu comprobaret distinctionem, quam 
ecclesiologi merito dereliquerunt omnesque improbant, scil. inter corpus et ani- 
"49 Ecclesiae ut inter res non aeque extensas. Nam illa Ecclesia visibilis nihil 
aliud esse potest nisi quod antea appellabatur corpus; atque Ecclesia invisibilis 
idem est re cum a^4i7a. Concilium proinde non inveheret progressionem, sed re- 
gressionem in Ecclesiologiam. 

Textus, prout iacet, non est sibi cohaerens. Postquam dictum est seiunctos 
fratres esse extra saepta visibilia, recensentur ea, quae habent cum Ecclesia ca- 
tholica communia, uti sunt: verbum Dei scriptum (lin. 32), atque elementa visi- 
bilia plura (lin. 34), quorum praecipuum est baptismus, ut patet ex universo 
schemate. Patet igitur non posse dici simpliciter quod fratres seiuncti sunt ex/ra 
visibilia Ecclesiae catbolicae saepta. Nullus homo, habens bonum aliquod super- 
naturale, potest censeri totaliter disiunctus ab elementis visibilibus Ecclesiae, si- 
quidem illud bonum non habet nisi in ordine ad eadem visibilia elementa. Aliis 
verbis: Ecclesia, prout est, scil. visibilis et invisibilis, gaudet universali media- 
tione in deferendis animabus quibuslibet redemptionis fructibus, ut optime decla- 
ratur in schemate, pag. 8, linn. 4-5 et linn. 10-14, quibus concordandus est locus 
de quo nunc agimus. 

Cum autem dicitur seiunctos fratres esse ex/ra Ecclesiam catbolicam, nulla 
fit distinctio systematica, sed tantum asseritur cum schemate Ecclesiam aedificari 
multis elementis visibilibus et invisibilibus simul sumptis (pag. 7, lin. 30), quae 
tamen omnia zon inveniuntur simul sumpta in fratribus seiunctis (pag. 8, linn. 6-15). 

Distinctio illa inter Ecclesiam visibilem et invisibilem, quippe quae difficul- 
tales plures videatur solvere, si res in superficie tantum spectentur, fuit, est 
eritque semper gravis « tentatio » in ecclesiologia. Theologus tamen, maxime Con- 
cilium, debet semper prae oculis habere synthesim plenam mysterii, qua evanescunt 
sic dictae « antinomiae » ecclesiologicae. Synthesis proponitur optime in schemate 
de Ecclesia, cap. I, n. 8, pag. 14, linn. 33 ad pag. 15, lin. 10 (vide insuper Relatio- 
nem de eodem numero, pag. 23 a et b). De hac eadem re agit etiam Paulus VI 
in Ecclesiam suam: sub finem primae partis (L'Osservatore Romano, 10-11 augu- 
sti 1964, pag. 2, col. 6). 

d) Eisdem rationibus allegatis sub c) necesse est emendare verba scripta 
in pag. 7, linn. 39-40: Aptae dicendae.., ita ut pro vocabulo ingressum scriba- 
tur accessum. 

Communio enim salutis a Christo instituta non est nisi Ecclesia catholica, 
in quam quis ingreditur, cum media salutis accipit prout in ea plene servantur. 
Media quae ministrantur in communitatibus seiunctis et prout ibi ministrantur, 
non pandunt ingressum in salutis communionem (lin. 40), quia ingressus ille ab 
ingressu in Ecclesiam disiungi nequit; pandunt accessum, vi cuius participes fiunt 
bonorum salutis propter plemitudinem gratiae et veritatis quae Ecclesiae concredita 
est (pag. 8, linn. 4-5). Efficientia mediorum salutis, quibus utuntur fratres seiuncti, 
connectenda est semper cum Ecclesia, quia, resecta connexione illa, media eius- 
modi ipso facto evanescunt. Oportet ergo vitare verba quaclibet, unde funda- 
mentum sumi posset cogitandi quamdam esse communionem salutis invisibilem, 
cui conserentur incorporati fratres seiuncti, distinctam a communione visibili, Ec- 
clesiae catholicae propria. 

3. Emendationes in n. 4. a) Verba conatus fiant accedendi ad illam plenitudinem 
unitatis mutanda erunt in haec alia: conatus fiant instaurandi inter omnes qui 
nomine christiano decorantur illam plenitudinem unitatis... (pag. 8, linn. 21.22). 
Verba enim quae praecedunt nullum praeferunt indicium, quo intelligenda sint 
tantum de fratribus seiunctis: dicitur tantum res illas evenire i; pluribus orbis 
partibus. Aliunde unitas quam Christus vult, est iam plene et perfecte in Ecclesia 
catholica (cf. n. 3, pag. 8, linn. 6-15). Et si iam est, non oportet ad illam accedere 
aut instaurare in ipsa Ecclesia; sed sufficit instaurare illam inter Ecclesiam et 
ceteras communitates christianas, nam hae communitates venient ut incorporentur 
unitati Ecclesiae (pag. 9, linn. 8-11). 

b) Oporteret demum delere vocabulum ecclesiasticam (pag. 9, linn. 6-T), 
ne quis sumat illud pro sola communione visibili: et sic fiat reditus ad ea quae 
pluries improbata sunt. 

11 


Exc.mus P. D. EDUARDUS HOWARD 


Archiepiscopus Portlandensis in. Oregon 


De Oecumenismo, cap. III, n. 19: « Ecclesiae et Communitates ecclesiales ». 
Mi sembra che sarebbe opportuno di cambiare Coremunitates ecclesiales in eccle- 
Side con e minuscola, per le seguenti ragioni: 
1. II titolo * World Council of Churches " & generalmente accettato anche, 
se non sbaglio, dalla Santa Sede. 
2. Nei nostri giornali, ogni sabato, appare una lista di * Church services 
tomorrow ". 


55 

3. Nelle bacheche dei nostri alberghi, per l'informazione degli ospiti, 
c'é sempre una lista di * Church services in this city ". 

4. Avendo parlato con diversi « Osservatori » al Concilio, sono persuaso 
che l'uso della parola * churches " sarebbe loro assai gradito. 


12 
Exc.umus P. D. LAURENTIUS JAEGER 


Archiepiscopus Paderbornensis 


Totum schema valde laudandum est et forsitan minoribus quibusdam addita- 
mentis augeri potest, et quidem: 

N. 8, pag. 15, lin. 36. In quadam nota vel in quodam appendice huius 
capitis indicationes assumi possent, quae de communicatione in sacris habentur 
in capite XI prioris schematis de Ecclesia a commissione theologica praeparatoria 
elaborati. Ratio: quamvis iam optimae regulae exhibentur in n. 15 (pag. 20, 
linn. 36-40) huius schematis de Oecumenissmo, tamen in praefato cap. XI prioris 
schematis de Ecclesia inveniuntur aliquae indicationes bonae et aptae, quae non 
in oblivionem cadere debent. 

N. 15, pag. 21, lin. 8. Hoc in contextu adiungi potest: « Omnia enim illa 
spiritualia dona sub nomine rituum orientalium intelliguntur, qui ritus non solum- 
modo sacras liturgias et disciplinares consuetudines, sed omnes harum Ecclesiarum 
proprias traditiones complectuntur ». Ratio: certe iam in textu ut iacet hoc impli- 
cite asseritur, attamen idem etiam expressis verbis potest declarari, ut illa opinio 
falsa penitus reiiciatur, quae sub nomine ritus solummodo liturgicas rubricas et 
quasdam exteriores formas intelligere videtur. 

N. 22, pag. 22, lin. 37. Ad verbum «rite confertur » nota quaedam possit 
adiungi inter huius capitis notas, qua v. g. dicatur: « Constans et perpetua est 
Ecclesiae catholicae traditio baptismum, qui etiam a non catholicis datur per aquae 
ablutionem in nomine Patris et Filii et Spiritus Sancti cum intentione faciendi 
quod facit Ecclesia, verum esse baptismum. Multis autem catholicis cordi est, 
ut fratres a nobis separati sedulo attendant ad baptismum tali modo conferen- 
dum, ut dubitationes circa validitatem omnino non possint oriri ». Razio: a pluri- 
bus Concilii Patribus iam postulabatur quaedam admonitio ad protestantes, ut 
animos suos ad hoc advertant, ut ritum baptismalem tali modo adhibeant, ne 
ullae anxietates vel dubitationes de validitate oriantur. Revera controversiae de 
baptismate conditionato in casu dubii de validitate collato saepe moventur et 
haud raro contentionibus ansam dederunt. Attamen cum hoc schema de Oecurmme- 
"ismo ad solos catholicos loquatur, non potest talem adhortationem dirigere ad 
protestantes. Ideo melius videtur, si aliquid simpliciter de catholicorum in hac 
materia sincero desiderio dicatur, non quidem in ipso textu, sed tantummodo in 
notula. 

N. 30, pag. 32, lin. 18. Adiungi potest nota quaedam, qua brevis haec allu- 
sio ad naturam socialem hominis magis evolvitur, et quidem: 4) ipsa persona 
hominis iam complectitur relationes ad alias personas; 5) ipsa religio essentialiter 
est socialis, nam in ordine ad Deum subintelligitur etiam ordo ad alios Dei ado- 
ratores, immo ad omnem creaturam uti a Deo creatam, conservatam et amatam. 
Ratio: cum haec doctrina in textu brevissime solummodo indicetur, aliquid magis 
explicite dicatur, et quidem potius in nota, ne textus ipse nimis longus fiat. 

13 
Rzv.Mus P. D. IOANNES B. JANSSENS 


Praepositus generalis S. I. 


Pag. 15, lin. 33. Nimium videtur dicere « Significatio unitatis plerumque vetat 
communicationem ». Hoc secundum traditionem moralistarum Latinorum dicitur; 
dubito num qui degunt in regionibus mixti ritus id dixerint. Suggesserim: Signifi- 
catio unitatis 7204754u74quam vetat communicationem. Gratia procuranda quando- 
que illam commendat ». 

Pag. 21, n. 16, linn. 23-26. « Perfecta huius traditionalis principii observan- 
tia.. tamquam praevia conditio o77i70 requiritur ». Nimium videtur. 

Pag. 29, n. 25. Omittendum videtur; est monitum ad Patres Concilii, non pars 
decreti conciliaris. 

Pag. 32, linn. 39-40. Omiserim verba « quippe qui ». Videntur enim dicere 
quemlibet proselytismum uti talibus mediis; vox autem « proselytismus » etiam 
sensu « zeli convertendi » usurpatur. Si dicitur « proselytismum qui mediis impro- 
priis. utatur », eo ipso excluditur tantum malus proselytismus. 


14 
BrEAT.MUS P. D. PAULUS PETRUS MEOUCHI 


Patriarcha. Antiochenus Maronitarum 


Réflexions sur le schéma de Oecumenismo. 


1l. Je ne peux que louer ce nouveau Schema « de Oecumenismo » pour la 
profondeur de ses perspectives, la précision de sa formulation théologique, le 
courage humblement chrétien des positions catholiques qu'il adopte. 

2. S'il reconnait, dans l'histoire, les fautes des catholiques, il le reconnait 
avec franchise et humilité, sans pour autant adopter vis-à-vis des Eglises et des 
Communautés ecclésiales séparées la méme franchise et le méme courage. Il me 
semble uniformément positif et élogieux à leur égard. S'il est nécessaire de se 
connaitre, il est non moins nécessaire de connaitre les autres tels qu'ils sont, 
objectivement, en faisant au moins allusion, avec discrétion, à leurs propres 
fautes. 

3. Les dénominations données aux Fréres séparés, dans la distinction voulue 
des Orientaux et des Protestants, me semblent valoir: Eglises et Communautés 
ecclésiales ou Communions. 

4. Le Prooemium est assez ferme et indique la volonté décidée de l'Eglise 


* 


de s'engager dans ce travail cecuménique qui est suscité par Dieu à notre époque. 


Chapitre I. 


5. Je suis pour le nouveau titre du chapitre premier: « de catholicis oecume- 
nismi principiis ». Il n'y a, en effet, qu'un seul et unique ccuménisme. Il s'agit 
simplement du point de vue catholique sur ce grand mouvement de rencontre 
de fréres séparés au sein de la véritable Eglise du Christ. Les catholiques y coopé- 
reront, fidéles à leurs principes. 

6. Je suis aussi pour les transformations qu'a subies l'ancien numéro 1 
devenu n. 2: «de Ecclesiae unitate et unicitate », surtout pour ce qui a été 
ajouté sur le róle du Saint Esprit, principe de son unité et de l'activité des minis- 
téres en Elle. 

7. Il était nécessaire de distinguer, dans l'ancien n. 2 devenu n. 5, entre 
les schismatiques « matériels » et les schismatiques « formels ». 

En insistant sur les liens qu'ont avec l'Eglise nos Fréres séparés, il ne faut 
pas manquer de leur dire combien le schisme et l'éloignement de l'unique vraie 
Eglise du Christ sont dommageables pour eux. Pour cela, il faudrait, me semble-t.il, 
affirmer avec force l'union du Collége avec Pierre pour Chef, cette union qui 
caractérise la véritable Eglise de Jésus-Christ. 

8. L'CEcuménisme, qui n'avait pas trouvé sa définition dans l'ancien Schema, 
la trouve ici dans le n. 4 (ancien n. 3 de Oecumenismo). C'est cette définition qui 
peut étre la base d'une discussion oà l'on s'entend sur l'objet de la rencontre. 
Par ailleurs, l'insistance sur la nécessité pour l'Eglise de se rénover toujours et 
de reconnaitre le positif chez nos Fréres séparés, qui est dévelopée dans ce méme 
n. 4 ne peut qu'étre pour l'avenir des discussions cecuméniques pleine de pro- 


messes. 


Chapitre II. 

9. Cette derni&re idée est reprise dans le n. 6 (ancien n. 4: de Ecclesiae 
renovatione): Il s'agit, en effet, d'une rénovation dogmatique oüà les formules- 
expressions seraient une chose distincte du dépót de la foi (Discours d'ouverture 
du Concile Vatican II, le 29 septembre 1962). 

10. Il serait souhaitable d'unifier ce qui est dit de la « Communicatio in 
sacris » dans le Schema « de Ecclesiis Orientalibus » et dans le n. 8 (ancien n. 7: 
de oratione unanimi) de ce présent Schema. 

Cette « Communicatio in sacris» ne peut qu'avoir de trés bons effets. Il 
s'agit, en effet, d'une rencontre avec les Fréres séparés dans la charité, en son 
signe efficace, l'Eucharistie. 

11. Les nn. 9 (ancien n. 8: de fraterna mutua cognitione), 10 (ancien n. 9: 
de oecumenica institutione), 11 (ancien n. 10: de modo exprimendi et exponendi 
doctrinam fidei) insistent, sous une forme ou sous une autre, sur la charité mu- 
tuelle, la connaissance mutuelle, la recherche commune. Et cela ne peut qu'étre 
bénéfique dans le travail oecuménique. 

12. Tout en insistant sur cela, il faut étre objectif et ne pas se laisser aller 
à un vague optimisme. Plus de nuances sur l'accord sur les principes chrétiens 
en matiére d'ordre moral et social entre les chrétiens des différentes Eglises 
ou Communautés ecclésiales seraient les bienvenues. 


Chapitre III. 


13. Dés le début de ce chapitre on est avantageusement impressionné par 
l'insistance du Schema sur les Groupements et les Eglises en tant que telles, 
séparés de l'Eglise catholique. Ce ne sont pas seulement les individus qui sont 
considérés, 

14. Le n. 15 me semble important. Il parle de nouveau de la « Communi- 
catio in sacris» comme actualisation efficace du mouvement cecuménique et 
de la rencontre fraternelle. C'est, je crois, dans des agapes fraternelles eucharis- 
tiques que l'on peut se retrouver fréres et vivre la méme foi, plus que dans des 

discussions, trés utiles et nécessaires, par ailleurs. Mais ajoutons qu'aussi loin 
qu'on puisse aller dans l'expression authentique de la charité, il reste que la 
vérité gardera ses droits et que l'on doive en venir un jour à préciser les sujets de 
discussions. 

15. Toujours à propos du n. 15: il eüt été profitable à ceux qui ne con- 
naissent pas les vénérables Eglises Orientales que du dehors, de définir Je rite, 
qui, pour beaucoup, ne correspond qu'à des habits liturgiques différents, à des 
mélodies particuliéres, à des gestes spéciaux. Le rite, en pratique, est l'expression 
d'une áme, d'une psychologie, de besoins spirituels profonds, d'une mystique 
originale et vécue dans la charité communautaire. 

16. Au n. 16, le Schema demande que les Eglises Orientales vivent selon 
leur propre discipline, « conforme au génie de leurs fidéles et appropriée au bien 
des ámes ». Il y a là un heureux progrés dans la conception du patrimoine propre 
des Eglises d'Orient sur les différents plans spirituels, liturgiques, disciplinaire 
et théologique. Cela sera dit au n. 17. 

Sans cette reconnaissance du patrimoine oriental, un dialogue fraternel ne 
peut étre établi (n. 18). 

17. Le n. 20 fait bien d'insister sur les points de divergence qui nous sépa- 
rent de nos fréres séparés d'Occident: la facon de concevoir l'Incarnation, la 
Rédemption, le ministére ecclésiastique et la place de Marie dans l'eeuvre du 
salut. 

18. Le n. 21 aussi qui traite de l'étude de la Sainte Ecriture, tout en in- 
sistant sur la valeur de la Sacra Pagina, note les divergences qui existent entre 
les catholiques et les Fréres séparés d'Occident et entre ces derniers eux-mémes 
sur l'interprétation de l'Ecriture et sur son rapport avec l'Eglise. En cela, je 
pense que le Schema fait bien pour dégager la place du magistére et son inter- 
vention dans l'interprétation de lEcriture. 

19. Le changement de titre: « de sacramento baptismi » en «de vita sacra- 
mentali » est le bienvenu. Il serait souhaitable, étant donnée la difficulté de dis- 
tinguer dans quelles Communions protestantes le baptéme est valide, que ces 
différentes Communions veillent à donner ce sacrement d'une maniére qui ne 
souléve pas les doutes. Par ailleurs, l'on. demanderait la méme chose pour la 
doctrine dogmatique et morale du mariage. Enfin, le souhait du Schema qu'un dia- 
logue soit établi avec les Eglises et Communions protestantes sur la Sainte Céne 
est du plus haut intérét (n. 22). 

20. Le Schema se termine sur une conclusion (n. 24) dans laquelle sont 
réaffirmés: 4) le devoir des catholiques de participer au mouvement ccuménique, 
b) dans la fidélité à la tradition catholique. 


Réflexions sur le Chapitre « De libertate religiosa ». 


1. Le texte est amélioré. On en a supprimé tout ce qui faisait difficulté dans 
le précédent texte de 19623. 

2. Le Schema, se mettant du cóté de l'homme, affirme le droit qu'a la 
conscience de ne pas étre contrainte par le pouvoir social. La société n'a aucun 
droit, par contre, de forcer la conscience et de l'obliger en matiére religieuse. 
L'Eglise, en effet, a le devoir imprescriptible (et le droit) d'annoncer la Vérité 
qu'elle tient de Dieu, sans recourir, en aucune facon, à la contrainte, non plus. 

Ici encore, la personne humaine est le centre autour duquel se développe 

la pensée du Schema. C'est, me semble-t-il, un fondement plus universel que tout 
autre, Le bien commun, en effet, aurait pu servir aussi de fondement. Mais lui- 
méme a besoin d'un appui ultérieur, la personne humaine elle-méme. Par ail- 
leurs, le bien commun peut, parfois servir de prétexte à limiter la liberté reli- 


gieuse, comme cela s'est vu dans certains pays d'Europe et d'Afrique. 
3. Il serait souhaitable, me semble-t-il, d'insister sur le caractére essentielle- 
ment social de la Religion, de toute religion (cf. Catholicisme du P. de Lubac et 


l'Eglise du P. Sertillanges). 
4. Ce caractére social découle de la nature de la personne humaine: relation 


à d'autres personnes. 

5. On a bien fait de ne plus insister sur le bien commun pour affirmer la li- 
mitation de l'exercice libre de la religion, mais la fin de la société. Celle-ci, en 
effet, est en rapport direct avec la personne humaine sur laquelle on s'est appuyé 
pour fonder la liberté de la conscience, et de la religion. 

6. En guise de conclusion, le Schema aurait pu dénoncer tout nationalisme 
qui est, actuellement, la cause principale de toute atteinte portée à la liberté de 
la conscience. 

7. On aurait pu insister aussi sur le sens de la responsabilité personnelle. 

8. Il eüt été souhaitable de rappeler que l'Etat, en tant que tel, n'a pas 
le droit de négliger, dans sa politique, les vérités religieuses. 

9. Enfin, un dernier point qui me semble capital: le Schema s'adresse à des 
chrétiens, Pourquoi les auteurs de ce Schema n'ont pas, au moins dans la con- 
clusion, dépassé le stade du droit naturel pour jeter la lumiére de l'Evangile sur 
tout ce probléme de la liberté religieuse? Le Christ est venu parfaire, non 


abroger. 
15 


Exc.Mus P. D. PAULUS PHILIPPE 


Archiepiscopus tit. Heracleopolitanus 


Novum schema, die 27 aprilis 1964 editum, mihi placet, equidem magis 
quam prius schema. Nonnullas tamen emendationes censeo adhuc desiderari, quas 
nunc propono. 

N. 3, pag. 7, linn. 15-16: loco «...et Communitates haud exiguae a plena 
communione Ecclesiae catholicae seiunctae sunt...» propono: «...ex quo factum 
est ut postea (vel: ita ut deinceps) Communitates haud exiguae a plena commu- 
nione Ecclesiae catholicae seiunctae siz£...». Ratio: textus videtur excludere quod 
in ipso momento scissurae existere possunt communitates, quae propter peccatum 
schismatis, non solum a plena communione, sed simpliciter a communione Ec- 
clesiae seiunguntur, etsi deisceps, ob elementa patrimonii christiani servata et 
quia alia earum membra schisma non peregerunt, illae communitates in quadam 
communione cum Ecclesia constituantur. 

Optime scribit D. C. Journet: « De telles Eglises cormencent toujours par 
se séparer de l'Eglise du Christ. Elles emportent toujours avec elles une part, plus 
ou moins considérable, de ses trésors... Nous avons dit qu'une telle Eglise (i. e. 
tout hérétique ou schismatique) es? possible. Et cependant, en raison et dans la 

mesure de ce qu'elle emporte avec elle des richesses de l'Eglise du Christ, et 
supérieurement encore, en raison des libres invitations de l'Esprit-Saint... sous 

voyons qu'une telle Eglise tend à se modifier. C'est comme si le concept d'Eglise 
hérétique ou schismatique éclatait sous la pression intérieure des valeurs chré- 
tiennes, pourtant altérées, qu'il renferme encore, afin de donner naissance à un 
concept nouveau et original...» (L'Eglise du Verbe Incarné, 11, p. 719 et 722). 

N. 4, pag. 9, linn. 30-31, loco: « ...de die in diem mundetur et renovetur, 
donec Christus eam sibi exhibeat gloriosam, non habentem maculam aut rugam », 
propono: «...de die in diem zs suis membris mundetur et renovetur, cum  Cbri- 
stus voluerit exbibere ipse sibi gloriosam Ecclesiam non babentem maculam aut 
ruga? ». Ratio: 1. Non ipsa Ecclesia, sed eius membra mundari et renovari 
debent. 

2. Textus interpretatur Epb. 5, 27 in sensu eschatologico, non de Ec- 
clesia in terris. Sed utraque interpretatio invenitur apud Patres et Doctores et 
Theologos (cf. JounNET, L'Eglise du Verbe Incarné, I1, 1115 e suiv., Sur l'Eglise 
sans tache ni ride). 

De hac re scribit P. Congar (Sainte Eglise, Paris 1963, p. 622): « On trouve, 
chez les Péres et au moyen-áge, deux séries d'énoncés, les uns parlant comme 
Mgr Journet, les autres parlant de l'Eglise comme n'étant pas encore sans tache 
ni ride ». 

Quae cum ita sint, Decretum non deberet eligere unam sententiam potius- 
quam alteram. 

N. 6, pag. 14, linn. 13-14, « qui ab ipso deposito fidei sedulo distingui de- 
bet ». Hoc quidem verum est, sed oportet etiam dicere doctrinam proponendam 
esse semper eodem sensu eademque sententia, uti docebat Ioannes Pp. XXIII in 
textu allato in nota 3. Propono: « qui, etsi depositum fidei semper eodem sensu 
eademque sententia proponi oporteat, sedulo tamen ab ipso distinguendum est ». 

N. 20, pag. 23, lin. 17, « Desiderio tacti unionis cum Christo compelluntur... 
etiam ad testimonium fidei suae ubique apud gentes reddendum ». Mihi videtur 
repetendam esse emendationem, quam in prioribus animadversionibus in hoc loco 
petivi: inter bona quae Concilium apud Protestantes agnoscit, includi videtur 
activitas eorum míissionaria, quae, etsi zelo mirabili peragatur, errores etiam 
propagat, Ideo peto ut supprimantur verba: «atque etiam ad testimonium fidei 
suae ubique apud gentes reddantur ». 

N. 22, pag. 24, linn. 11-18. Textus ille est sedulo retractandus, praesertim 
quoad verba « plenam realitatem Eucharistiae non servaverint », quae quidem 
valde sunt ambigua et apud fideles gravem confusionem generare possunt. Etenim 
recte intellegi possent de fructu Eucharistiae (scil. de « re » sacramenti — de 
unione Corporis mystici) quem fratres seiuncti Coenam bona fide celebrantes 
consequi possunt, quamvis non plene. At possunt etiam falso intelligi ac si 
haberent ipsum sacramentum Eucharistiae, saltem partialiter.! 

Modo igitur non probroso clare dicendum est eos non habere sacramentum 
Eucharistiae. 

Insuper, non convenit Concilium loqui de « Sancta Coena» Protestantium, 
perinde ac si Coenam Domini revera celebrarent. 


1 Scribit recte uti mihi videtur R. P. ScurLLEBEECKX (Le Christ sacrement de la rencontre 
de Dieu, Paris 1960, p. 234): La céne «évangélique », bien que n'étant pas un sacrement 
valide, méme partiellement, est une expression quasi-sacramentelle d'un désir eucbaristique 
explicite, qui, en outre, aspire implicitement aux [ruits véritables de l'eucbaristie catholique. 

Sed haec, sane, non clare apparent in textu schematis. 

Textus igitur sic confici posset: « Communitates ecclesiales a nobis seiunctae, 
quamvis deficiat earum plena nobiscum unitas ex baptismate profluens, et quam- 
vis, praesertim propter Sacramenti Ordinis defectum, Eucharistiam | catbolicam 
(vel: sacramentum Eucharistiae prout inest Ecclesiae catbolicae, wel: sacra- 
mentum Eucharistiae in sensu catbolico) non servaverint, tamen, dum intendunt 
facere quod Christus in. Ultima Coena fecit, mortem et resurrectionem Domini 
commemorantes, vitam in Christi communione (etc.) ». 


16 
Exc.mus P. D. ALEXANDER PONCET 


Episcopus tit. Basilinopolitanus 


Ego infrascriptus, Alexander Poncet, episcopus titularis Basilinopolitanus, 
quamvis, aetate provectus, adesse non potero tertiae sessioni Oecumenici Concilii 
Vaticani II, nec proinde suffragium ferre de schemate decreti de Oecumenismo, 
mentem tamen meam cupio patefacere de quibusdam magni, ut opinor, momenti, 
quae, si sessioni adesse potuissem, in suffragio placet iuxta modum sic explica- 
rem: placet iuxta modum: nempe cum subsequentibus emendationibus. 

Pag. 7, linn. 21-22: loco verbi « quadam » scribatur verbum « vera»; et 
addatur verbum « exterius » inter «etsi» et « non perfecta »: sic: «in vera 
cum Ecclesia catholica communione, etsi exferius non perfecta ». Ratioses: cum 
baptismus ianua est Ecclesiae, omnes valide baptizati, sive adhuc infantes, sive, 
bona fide supposita, adulti, vera membra sunt Ecclesiae catholicae. Unde non satis 
est dicere: «in quadam cum Ecclesia catholica communione constituuntur »: 
quod non tantum non est satis clarum, sed facile intelligitur de tenui tantum 
communione. Si dicitur «in vera communione » nulla adest ambiguitas. Verbo 
insuper « exterius » ad qualificanda verba « non perfecta », non negatur perfecta 
invisibilis communio inter omnes qui ad Ecclesiam catholicam vere, si non omnes 
eodem prorsus modo, pertinent: ea scilicet communio quae in Symbolo Apostolo- 
rum « sanctorum communio » vocatur, et quae est obiectum fidei. 

Pag. 7, linn. 22, 23, 24: sic corrigendum: « Profecto ob discrepantias variis 
modis exterius vigentes inter eos, non obstante eorum bona fide, et illos Ecclesiae 
catholicae fideles, sese aperte et explicite ut tales profitentes, huius facti plene 
conscii, tum in re doctrinali, etc. 

Pag. 7, lin. 28: sic mutandum: « Christo incorporantur, ideoque christiano 
nomine iure decorantur et ab 7//li; Ecclesiae catholicae filiis aperte ef explicite 
ut tales babitis, ut fratres in Domino merito agnoscuntur ». 

Pag. 8, lin. 7: duo verba sic addenda: «unitate illa, saltem; visibili, non 
fruuntur quam lesus Christus, etc. ». 

Pag. 9, lin. 25: addendum verbum « externe », sic: «ita ut vultus Ecclesiae 
fratribus a nobis ex/erze seiunctis et universo mundo, etc. ». 

Pag. 10, lin. 8: item addendum verbum « externae », sic: « Attamen externae 
divisiones christianorum, etc. ». 

Pag. 10, lin. 10: item, duo verba sic addenda: « sed a sua plena, etiam externa, 
communione seluncti sunt ». 

Rationes pro omnibus illis mutationibus: eaedem ac pro illis supra refertis 
de his in pag. 7, linn. 21-22. 

Pag. 14, lin. 14: haec verba sic addenda: «ita ut si quae, pro rerum tempo- 
rumque adiunctis, sive in moribus, sive in ecclesiastica disciplina, sive etiam 
quandoque [orsan in doctrinae enuntiandae modo —- qui ab ipso deposito fidei 
sedulo distingui debet — salva tamen plena sensus veritate, saltem in in[allibi- 
libus pronuntiatis — minus accurate servata fuerint, etc. ». Rationes: Haec, opi- 
nor, aut similia, necessario addenda sunt, ad vitanda erronea commentaria, Si enim 
asseritur in modo doctrinae enuntiandae minus accurate servata quaedam forsan 
esse, ex hoc facile deducetur in hoc modo doctrinae enuntiandae quosdam errores 
inveniri posse. Ád haec commentaria praevenienda non sufficiunt verba « qui ab 
ipso deposito fidei sedulo distingui debet ». Dici enim posset hoc depositum fidei 
in Ecclesia utique manere, eam vero in hoc explicandum errare posse. Re vera 
S.S. Ioannes XXIII, de cuius sermone haec deprompta sunt, curavit ad haec 
addere « eodem tamen sensu eademque sententia ». Quibus non obstantibus, si 
famae credendum est, quaedam erronea commentaria a protestantibus facta sunt. 
Unde clarissima et explicita pronuntiatio hac de re maximi momenti faciendum 
est. Propono etiam verba « quandoque » et «forsan » adhibenda, ne obscuretur 
natura Ecclesiae, quae semper est « columna et firmamentum veritatis ». 


17 
Exc.mus P. D. ARTURUS VÉLEZ MARTÍNEZ 


Episcopus Tolucensis 


De communicatione in divinis (n. 8, cap. I). Normae huius communicationis 
non ab unoquoque episcopo, pro sua dioecesi, sed a conferentia episcopali pro 
tota natione, quia: 

4) Criterium diversum cuiusque episcopi diversa opinantes de hac re, 
scandalum et dubia in mentes fidelium potest inferre. 

b) Haec communicatio, si non est sub conferentia episcopali, non adipi- 
scetur unionem quam Concilium desiderat, sed potius, propter ignorantiam fide- 
lium, desertionem catholicorum obtinebit. De facto, quidam christifideles mei ad 
quandam vicinam dioecesim degentes, propter « conventiones oecumenicas » ab 
episcopo illius dioecesis peractas scandala et dubia in fide passi sunt. 

De dialogo cum fratribus separatis (n. 9, cap. I). Iterum ad hoc ut dialo- 
gus re vera habeatur in nostris dioecesibus mexicanis conferentia episcopalis, ut 
iudex unicus, rem debet considerare. Quia in nostra ditione mexicana protestantes, 
tbeologi qui vere sint, carent; sed tantum homines sunt, fanatismo inficiati cum 
quibus non est possibile dialogum, qui in bonum omnium veniat, babere. 

De mutua cooperatione in operibus beneficentiae (n. 11, cap. I). Haec mutua 
cooperatio, in omni ditione mexicana 4075 prodesse, quia sectae protestantes hac 
cooperatione utuntur uf fideles ad suos errores trabant. 

Haec omnia humiliter subiiciens se decisioni Concilii, proponit. 

18 
QUIDAM PATRES CONCILIARES AFRICAE CENTRO-ORIENTALIS 


I. In genere: 

1. Tria capita huius schematis Patribus subscriptis omnino placent et quoad 
doctrinam et quoad formam. 

2. Circa « declarationes » additas et quoad eorum locum, quem habent, et 
quoad modum dicendi maiores difficultates extant. 


II. In specie: 


1. Quoad capita. 

4) Cap. I, n. 2, pag. 6, linn. 8-9: « Eucharistiae ... sacramentum ... quo 
unitas Ecclesiae et significatur et efficitur ». Si haec effectio unitatis Ecclesiae vi 
S. Eucharistiae absolute et exclusive intelligeretur, falsum esset. Accedunt enim 
alia vincula unitatis, quae pag. 6 et 7 nominantur. Dicatur ergo v. g.: « primario 
efficitur ». 

b) Cap. I, n. 2, pag. 6, lin. 33 - pag. 7, lin. 4. Doctrina proposita de 
unitate populi Dei diversa elementa enumerat, primo quod pastores attinet, se- 
cundo totum populum Dei. Duplex habetur enumeratio principiorum, quibus 
crescit et unitur Ecclesia: 

aa) ex parte pastorum: 1) praedicatio, 2) sacramentorum administratio, 
3) gubernatio in dilectione; 

bb) ex parte populi Dei: 1) confessio (vel melius professio) unius fidei, 
2) in regiminis pastorum fraterna concordia, 3) in divini cultus communione. 

Principium divisionis huius duplicis seriei non satis patet. Si in secunda serie 
fideles includuntur, simul cum pastoribus, uti conceptui « populi Dei » correspon- 
det, tunc melius diceretur: 1) in praedicatione et professione unius fidei, 2) in et 
sub regiminis pastorum fraterna concordia, 3) in divini cultus communi celebra. 
tione et fidelium activa participatione. 

Si vero in secunda serie fideles tantum intenduntur, melius est dicere: « gre- 
gem fidelium suorum crescere vult eiusque communionem perficit: 1) in profes- 
sione unius fidei, 2) sub regiminis pastorum fraterna concordia, 3) necnon in 
divini cultus communi et activa participatione. 

c) Cap. I, n. 3, pag. 7, lin. 27: « Nihilominus, iustificati.. »: clarius 
assignetur subiectum huius sententiae. Cf. lin. 20: « Hi ». 

d) Cap. I, n. 4, pag. 9, lin. 27: loco « perfectionem » melius dicatur « ad 
sanctitatem. christianam ». 


Ratio: terminologia ita magis consonat cum illa schematis de Ecclesia. 


2. Quoad declarationes: 
4) De libertate religiosa: 
aa) N. 28, pag. 30, linn. 29-34: Argumentum adductum ex « libertate 
assensus fidei » hominis erga Dez»; ad fundandam libertatem religiosam in socie- 
tate bumana non quadrat. Ceteroquin Deus in toto campo actionis et naturalis et 
supernaturalis hominis libertatem servat, non tantum quoad assensum fidei. 
bb) N. 29, pag. 31, lin. 34: «fini societatis »: melius: « contradicit 

fini societatis legitimo a Deo conditore naturae humanae intento ». Rario: ut 
abusus termini « finis societatis » excludatur. 

cc) Pag. 33, linn. 4-7: textus falsae interpretationi adhuc obnoxius est. 
Excludatur praesertim expressio « ideoque ». 

dd) Pag. 33, linn. 20-22: loco «ineptam esse» dicatur: « Non com- 
petentem esse ». Tota phrasis meliori redactione et ulteriori explicatione indiget. 

b) De Iudaeis et de non-cbristianis: 

aa) Diversae rationes suadent, ut intentioni huius declarationis alio 
modo et loco provideatur quam hic praestito: 

1) Insertio in schema de QOecumenismo, in quo de christianis et 
Ecclesiis non catholicis agitur, characterem huius schematis immutat. 

2) Unio Iudaeorum et non-christianorum in hac declaratione nulli 
parti placebit. Insuper inter ipsas Religiones non-christianas adhuc maior existit 
distinctio quam hic supponitur. 

bb) Propositio positiva: 

1) Forte quoad Iudaeos pars dogmatica inseri potest in schemate de 
Revelatione (c. IV) et fusius in schemate de Ecclesia, uti practice partim iam 
factum est. 

2) Quoad iura et ludaeorum et aliarum religionum vindicanda et 
habitudinem christianorum moralem et practicam erga illos efformandam, neces- 
saria dici possunt in schemate XIII: de Ecclesia im mundo buius temporis. 


[Subscripserunt] Adam Kozlowiecki, arch. Lusakaensis, Guido del Mestri, 
arch. tit, Tuscamiensis, Franciscus Mazzieri, ep. Ndolaensis, Marcellus Daubechies, 
ep. Kasamaensis, Joseph Fady, ep. Lilongweensis, Firminus Courtemanche, ep. 
de Fort Jameson, Adolphus Fuerstenberg, ep. Abercornensis, Renatus Pailloux, 
ep. de Fort Rosebery, J. L. Jobidon, ep. Mzuzuensis, Iacobus Corboy, ep. Mon- 
zeensis, Nicolaus Agnozzi, ep. tit. Adramittenus, Clemens Chabukasansha, ep. 
tit. Cibiraensis, Rupertus Hillerich, praef. ap. Solweziensis. 


19 
CONFERENTIA EPISCOPORUM COLUMBIAE 


Conclusiones de oecumenismo a generali episcoporum coetu, praevia com- 
mendatione commissionis fidem et mores tutantis, probatae. 


1. Schema in genere placet. 

2. In cap. II, n. 8, linn. 33 et 34 ubi dicitur « auctoritas episcopalis » potius 
dicatur « Conferentia Episcopalis ». 

3. Desiderat necnon et postulat conferentia episcoporum  Columbiae ut, 
in fine cap. II, ea quae sequuntur addantur: « quum singulis in Nationibus fre- 
quenter circumstantiae omnino diversae sint, oecumenismus exerceatur secundum 
normas ab episcopalibus coetibus in sic dictis * Directorios Episcopales " prolatas 
et ab Apostolica Sede probatas ». 

4. Haec desiderata, nomine conferentiae episcopalis Columbianae scripto ad 
competentem Commissionem  Conciliarem, mittantur. 

20 
EPISCOPI REGIONIS APOSTOLICAE OCCIDENTALIS GALLIAE 


1. Episcopis Regionis apostolicae occidentalis Galliae valde placet schema 
de Oecumenismo nuper editum. 

Nempe maxime perpendit emendationes a Patribus in Concilio emissas. 

Insuper solertius diligentiusque loquitur de Ecclesiis, Communionibus Com- 
munitatibusque acatholicis, quamvis dissensiones non attenuet impedientes quo- 
minus Unicam Ecclesiam, in communione cum Ecclesia Romana, visibiliter efficiant. 

Laudabiliter animadvertunt has dissensiones in schemate scriptas haberi tam- 
quam « principium a quo » ad colloquium cum fratribus acatholicis agendum. 

2. Exoptant ut explicite declaretur doctrina hic tradita praesertim et essen- 
tialÀter catholicis proponi. 

3. In hoc sensu postulant in pag. 25, lin. 3, post phrasim « Haec Sacrosancta 
Synodus hortatur fideles », addit verba: « Ecclesiae catholicae ». 

4. In par. 20, pag. 23, decet tolli, ut videtur, priorem phrasim, utpote quae, 
ex textu congressus v. New-Delhi assumpta (ut patet ex nota 9), declaret « Con- 
fessionem Fidei » Reformatis saec. xvi propriam id quod tantum est « funda- 
mentum pactionis » commune omnibus membris Consilii Ecclesiarum, non excep- 
tis orthodoxis. 

5. Denique conquerentur quod neque hoc schema, neque schema « de ma- 
trimonio » aggrediatur quaestionem de matrimoniis mixtis, qua prae oculis chri- 
stianorum acatholicorum probetur sinceritas efficaciaque Oecumenismi catholici. 

Proponunt ergo alterutrum sequentium: sive: post matrimonium coram 
ministro catholico celebratum, liceat parti catholicae, ob caritatem erga con- 
iunctum  acatholicum, assistentia ceremoniae coram ministro acatholico (quae 
solutio omnibus episcopis, praeter tres, placet); sive: matrimonio mixto iam co- 
ram ministro acatholico contracto, dispensatio formae canonicae a iure tribua- 
tur, sicut vigebat in anteriore Iure. 

6. Postulant ut in matrimoniis mixtis (ut iam quibusdam in circumstantiis 
dicitur in schemate decreti de Ecclesiis orientalibus, pag. 8, linn. 33-34) cautiones 
tantum exigantur a parte catholica, cuius erit Ecclesiam certiorem facere de dispo- 
sitionibus coniuncti acatholici (quod omnibus episcopis, praeter unum, placet). 


21 
PATRES CONCILIARES LINGUAE GERMANICAE ET SCANDIAE 


Schema de Oecumenismo una cum appendice deliberatum est in Conferentia 
Patrum conciliarium linguae germanicae et Scandinaviae diebus 19-22 maii Oeni- 
ponte Austriae habita. 

Laudabant Conferentiae Patres omnia capita huius schematis quantum ad doc- 
trinam propositam et quantum ad modum eam proponendi. Laudabant etiam 
appendicem cum declaratione « De libertate religiosa » quantum ad sententiarum 
substantiam. Aliqui Patres tamen has emendationes deliberandas esse censuerunt: 

Pag. 30, lin. 38: verbum « vocatio enim divina...» forsitan in aliam termi- 
nologiam videtur mutandum. Rao: unus Pater timebat ne hoc verbo « vocatio » 

insinuaretur ipsa revelatio divina supernaturalis, de quo hoc in contextu non 
specialiter esset loquendum. Ideo aliud verbum proponebat, quo haec interpre- 
tatio non significatur. Forsitan loco verbi « vocatio divina » dici posset: « Con- 
ditio a Deo condita » vel « Conditio a Deo statuta ». 

Pag. 31, lin. 38: loco verborum « usus... perversi» forsan potius dicatur: 
« consuetudines... depravatae » vel « usus... pravi » vel alia verba similia. Ratio: 
quia in variis linguis modernis vox « usus perversi » saepius significat perversita- 
tem sexualem, cum hoc in contextu omnis usus pravus a naturali dignitate hominis 
abhorrens significandus videatur. 

Pag. 31, linn. 39-40: vox « populorum rectores » fortasse videtur eliminanda 
vel in aliam vocem mutanda. Ra//o: unus Pater timebat, ne hac voce oppositio 
et reclamatio et defensio contra tales usus pravos limitetur ad populorum rec- 
tores, qui etíam tali potestate abuti possent. Ideo proponebat ut verba « populo- 
rum rectores » eliminentur et simpliciter dicatur « iis obstent oportet » vel « iis 
obstare oportet » vel «iis obstare et resistere oportet ». 

Alius tamen pater dicebat, hunc locum specialiter agere de gubernio civili 
et de eius obligatione resistendi pravis consuetudinibus. Et ideo schema dicit 
« populorum rectores ». Deinde ab uno quoque Patre proponebatur locutio: « com- 
munitates sociales » loco verborum « populorum rectores ». Res ergo commis- 
sioni competenti relinquitur deliberanda. De cetero totum schema de Oecume- 
nismo cum Appendice huius Conferentiae Patribus magnis laudibus visum est 
dignum. 


Supplementum. 


Pag. 32, lin. 1: Quaerebatur, utrum post verbum « religionis » convenienter 
addi possent alia verba: « vel ideologiae ». Ratio: unus Pater hac via potestatibus 
civilibus sic dictis totalitaribus interdicere intendebat, ne ideologiam religioni 
contrariam civibus vi imponerent. 

Duo tamen videntur consideranda: 

1. Verbis schematis iam implicite indicatur, ideologiam religioni contrariam 
per nefas solummodo imponi. 

Ex alia parte auctoritates civiles quasdam ideologias v. g. anarchicas iuste 
reprobant et ut a civibus reiiciantur expostulant. 

Nota. Declaratio altera De Iudaeis et de non christianis Patribus in conventu 
Oenipontano nondum praeiacebat. 


B - Dre IvupAEIS ET DE NON-CHRISTIANIS. 


1 
Exc.qus P. D. ALOISIUS CAROLUS BORROMEO 


Episcopus Pisaurensis 


1. In pag. 47, n. 32, in lin. 8, propono ut verbis: «se continuationem esse 
populi illius » sufficiantur verba « se successisse populo illi ». Non agitur enim de 
simplici continuatione sed de vera successione. Inter figuram et realitatem non 
datur continuatio sed successio. 

2. In pag. 48, n. 33, in linn. 18-19, verba « « nostris in multis discrepent » 
non placent: referuntur enim ad praecedentia verba « opiniones et doctrinas ». 
At, ad nos quod attinet, non de opinionibus et doctrinis res est, sed de divina 
revelatione et de fide in Deum revelantem. Propono ergo ut dicatur: « quamvis 
ab iis quae nos fide tenemus in multis discrepent », ne fidem nostram nimis depri- 
mere videamur ad captandam benevolentiam. 


2 
Exc.mus P. D. ALOISIUS CARLI 


Episcopus Signinus 


Pag. 47, lin. 16. Adderem haec verba, ut mens S. Pauli plenius exponatur: 
« promissa, licet, cum eodem apostolo, tristitia magna et continuo afficiatur dolore 
eo quod Israelitae in lesum Christum, Dei Filium ac bominum redemptorem olim 
per propbetas promissum, nondum crediderint ». Sic innuitur quoque quaenam sit 
discrepantia inter christianos et Iudaeos. 

Pag. 47, lin. 18. Loco «utriusque » videtur dicendum « utrorumque », in 
plurali. 

Totus n. 33 redactus est in prima persona plurali, « Nequimus... nos renui- 
mus etc. ». Nonne melius esset in tertia plurali, v. g. dicendo « christiani »? 

N. B. Quoniam relatio de schemate super Oecumenismo nobis missa est post 
ipsum schema, nunc tantum potui legere in pag. 56 rationem ob quam secreta- 
riatus censuit non necessariam mentionem « bonae fidei » in schemate. 

Liceat mihi affirmare rationem allatam rem non evincere. Siquidem quidam 
Patres, inter quos et ego, nullimode voluerunt in dubium ponere existentiam bonae 


fidei in fratribus separatis, sed solummodo statuere — tamquam principium dog- 
maticum (de hac re enim agebatur!) — media salutis ipsis prodesse ratione suae 
bonae fidei, 


Comparatio allata in pag. 57 de catholicis, minime tenet. Etenim: Catholici 
possident, Deo favente, obiective plenam ac rectam fidem, qua stante iure meri- 
toque praesumitur in ipsis etiam bona fides subiectiva. In fratribus vero sepa- 
ratis non adest plena ac recta fides obiectiva; eorum ergo bona fides praesumitur 
quidem, at est fundata in honestate et sinceritate humana, minime vero in recti- 
tudine et plenitudine fidei obiectivae. 


3 
Exc.mus P. D. ANGELUS FERNANDES 


Archiepiscopus tit. Neopatrensis, coad. c.i.s. Delbiensis 


Nn. 33-34, pag. (8) 48. Tota paragraphus « Sic amplectamur imprimis etiam 
Musulmanos... proprius ad nos accesserunt » supprimenda videtur. 

Rationes: a) Non clare apparet nexus cum praecedenti paragrapho, neque cur 
in textu ubi agitur in genere de universali ac fraterna caritate erga omnes homi- 
nes Deum ut Patrem habentes, mentio fieri debeat unius particularis religionis, 
nempe religionis musulmanae. 

b) Textus videtur supponere omnes alias religiones non-christianas, v. g. 

magnas religiones orientales, longius a nobis distare quam religio musulmana, 
quod etsi historice et theologice verum esset, tamen de facto et spectata hodierna 
activitate missionali Ecclesiae disputari potest. 

c) Mentio musulmanorum, omissa mentione illarum magnarum religionum 
orientalium, Ecclesiae difficultates praebere potest in illis mundi partibus ubi 
maior pars generis humani degit, illae non christianae religiones coluntur, et Evan- 
gelii praecones libere et cum íructu per longum tempus laborarunt et hodie 
adhuc laborant. 


4 
BrAr.MUs P. D. PAULUS PETRUS MEOUCHI 


Patriarcha. Autiochenus Maronitarum 


1. On peut toujours discuter de l'opportunité de trouver ce chapitre dans 
le Schema « de Oecumenismo », méme en appendice. On aurait pu faire un 
Schema propre aux Juifs et aux non-Chrétiens, et plus développé, en montrant, 
dans l'introduction, la différence entre Juifs (dont la parenté avec les Chrétiens 
est réelle et qui s'exprime, spirituellement, à travers les Livres Saints, la foi des 
Patriarches, l'origine du Christ, etc.), zusulmans (dont le livre «sacré» est 
bourré d'emprunts, parfois erronés, à l'A. T. et aux Evangiles apocryphes, et 
dont la croyance en Dieu rejoint, par delà le N. T. la croyance juive en Yahvé), 
et les autres non-cbrétiens, ou ce qui les rapprocherait. 

2. Il semble, en effet, que le changement du titre (dont l'ajoute: e£ de non- 
christianis) n'est qu'un trompe-l'oeil. Le chapitre traite surtout des Juifs. Le petit 
paragraphe (de trois lignes) qui parle des Musulmans n'est là que pour répondre 
aux objections qui furent faites à la seconde session contre le chapitre dans son 
ensemble. L'ajoute dont je parle ne répond pas au contenu de cette déclaration. 

3. Il faudrait, me semble-til, au moins ajouter dans ces trois lignes sur 
l'Islam que les emprunts du Coran sont fréquents à l'A. T. et que la parenté 
entre le Dieu des Musulmans et celui des Juifs est réelle. Autrement ce para- 
graphe vient à sa place, ici, comme une piéce erratique qui étonne. 

4. Dans ces trois lignes sur l'Islam, on parle du « sensu religioso » (p. (8) 48, 
lignes 21-23). Veut-on désigner par là la « mystique » et les soufis musulmans. 
Qu'on y prenne garde. Les soufis sont considérés comme des hérétiques par 
l'Islam orthodoxe ou sunnite. 

5. Enfin, pour justifier le titre de ce chapitre, il faudrait, me semble-t.il, 
avertir pourquoi on n'y a traité que des Juifs et des Musulmans. 

6. Le paragraphe 33 sur l'exercice de la charité universelle est le bienvenu. 
On aurait pu le mettre dans n'importe quel Schema. Ici il prend, d'apres le 
contexte, un sens vraiment catholique. Charité non point erga domesticos fidei 
seulement, mais aussi erga illos qui foris sunt. 

7. Le paragraphe 34 sur la discrimination est bon. Je ne vois, cependant, 
pas pourquoi, à la fin de ce méme paragraphe (lignes 33-36) on a, de nouveau, 
parlé de charité. Ces derniéres lignes sont comprises déjà dans le long par. 33. 
Si la nuance de l'amour des ennemis qui y est contenue est à noter, qu'on la mette 
dans le méme par. 33. 

Par aileurs, l'amour des ennemis dans ce par. 24 est quasi une surajoute. 
I] ne vient pas logiquement dans le développement des idées qui précédent. Ce 

par. 24, en effet, parle de ceux qui ne sont pas de la méme origine, de la méme 
ethnie, etc. Cela ne suppose pas nécessairement qu'ils sont des ennemis. Le texte 
du par. 34 pourrait se terminer à la ligne 33, aux mots « pacem habeant ». 

8. Il faudrait, me semble-til, bien que le contexte en soit clair, dire Cbristi 
Domini Matrem, à la place de Cbristi Matremz, pour éviter toute allusion nesto- 
rienne (par. 32, ligne 13, p. (7) 47), comme l'a dit S.S. Paul VI, dans son dis- 
cours à Nazareth: « Elle (La Sainte Vierge) est ... la Mére du Christ, et, par le 
fait, la Mére de Dieu et notre Mére ». 

9. Pag. (8) 48, par. 33, ligne 21, le mot e/izm supposetait qu'on a parlé 
nommément des Juifs dans les lignes précédentes. Il n'en est rien. Tout le 
développement précédent est général. Il faudrait au moins un rappel des Juifs 
dans les lignes 16-20. 

10. A part ces quelques remarques, je voudrais dire la beauté du para- 
graphe 32 qui montre le lien de parenté spirituelle entre les Juifs et les Chrétiens. 
Ce texte est plein de théologie scripturaire et d'onction religieuse et rappelle avan- 
tageusement la relation faite par Son Em. le Cardinal Bea lors de la présentation, 
à la seconde session, de la premiére déclaration sur les Juifs. 


2 
Exc.mus P. D. LAURENTIUS IOSEPH SHEHAN 


Archiepiscopus Baltimorensis 


In genere textus novus declarationis alterae de Iudaeis et de non-christianis 
mihi perplacet. 

Ea quae scripta sunt sub nn. 33 et 34 schematis de Oecumenismo optime 
respondere videntur votis nonnullorum Patrum conciliarium qui in emendationibus 
scriptis et interventionibus in aula habitis intra sessionem II voluerint ut non 
solum de Iudaeis verum etiam de aliis non christianis tractetur in schemate. 

Quae scripta sunt in n. 32 schematis de Oecurmenismo circa Iudaeos maxima 
ex parte mihi etiam placent. In lin. 6 autem huius numeri (32) velim proponere 
emendationes paucas at, ut mihi videtur, non minoris momenti. 

1. In lin. 30 post vocabulum « exbibeant » restaurari debet clausula « vel 
deicidii arguant ». Rationes: a) Haec calumnia, sc. gentem iudaicam ream esse cri- 
minis deicidii, a ludaeis ipsis huius temporis habetur ut fons primaria et primor- 
dia anti-semitismi plurium christianorum. Nisi ipsissima adhiberentur verba quo- 
rum specificam reprobationem in prima redactione multi Iudaei, et quidem ipsi Ec- 
clesiae optime dispositi, libenti animo iam sciscitavissent, apud Iudaeos aliosque 
homines non modo tristitia verum etiam dubitatio (ne dicam offensio) de benevo- 
lentia et motivis Patrum Concilii Oecumenici oriturae essent. 

b) Additur etiam quod reprobationem huius calumniae de crimine dei- 
cidii tollere e declaratione vel de eo tacere imprudens vel saltem valde inoppor- 
tunum esse videtur cum Ecclesia ipsa tam inique et aperte calumniis affligitur 
quoad partes suas in persecutionibus Iudaeorum tempore belli mundialis 1939-1945. 

2. In lin. 31 restaurari debet clausula « i» odium aut contemptum erga 
Iudaeos parere », loco clausulae « animos a ludaeis alienare ». Ratio: certissime 
clausula debilis « animos a Iudaeis alienare » inadaequate exprimit pravitatem 

mentis ac voluntatis hominum qui per saecula et praesertim in hoc saeculo cri- 


minaque immania contra ludaeos patraverint. 

3. Denique ad aptiorem ordinem alineae ipsius propono ut sententia ultima 
sc. « Caveant praeterea ne ludaeis nostrorum temporum quae in Passione Christi 
perpetrata sunt imputentur » transferatur ut sit pars primae sententiae et e clau- 
sula « neve aliud quid dicant aut faciant » fiat sententia summaria et finalis ipsius 
alineae. Ratio: Revera ideae in clausulis logice sic se habere videntur in tota 
alinea. 

Summarie: alinea ita emendari debet ut sic legatur: Ideo curent omnes ne, 
sive in catechesi impertienda et Verbi Dei praedicatione sive in quotidianis collo- 
quiis populum Iudaicum ut gentem reprobatam exhibeant vel deicidii arguant ne- 
que ludaeis nostrorum temporum quae in Passione Christi perpetrata sunt impu- 
tentur. Denique caveant omnes fideles ne aliud quid dicant aut faciant quod ;s 
animis odium aut contemptum erga ludaeos parere possit. 


C - DE LIBERTATE RELIGIOSA. 


1 
EM.Mus P. D. PAULUS M. cag». RICHAUD 


Archiepiscopus Burdigalensis 


Appendix de libertate religiosa meliorem locum haberet ut tota introductio 
huius schematis de Oecumenismo. Sic enim manifesteretur mens sub qua Con- 
cilium haec problemata intendit pertractare. 

Circa propositiones bene prolatas in hac parte, vellem plures animadversio- 


nes praebere: 
1. Si officium adhaerendi veritati clare exponitur, nihil sufficiens de iuribus 


ipsius veritatis. 
2. Quaestio de erga errorem reverentia non videtur satis aggredi. 
3. In n. 27, Ecclesiae munus ut magistra veritatis in mundo fortius ac latius 


deberet ostendi. 
4. Generaliter textus locutiones abstractas assumit. Valde optandum est ut 


ista explanatio ad Christum et ad Scripturam Sacram sese referat, in coniunctione 
cum Salvatoris proposito ad restituendam hominis dignitatem. 

5. Mihi videtur denique necesse esse aliquam relationem ostendere inter dic- 
tamina conscientiae rectae ac prudentis et praescriptiones legis ecclesiasticae pro 
christianis atque ostendere ius et officium Ecclesiae defendendi sua membra 


contra errores. 
2 
Exc.mus P. D. ALFREDUS CAVAGNA 


Episcopus tit. Tianus 
1. Circa hanc quaestionem de libertate, uti mihi videtur, aliquid vere perspi- 
cuum ubique desideratur. Declarationes conciliares possent partim in ipso textu 


decreti inseri, partim forsan inter normas seu instructiones practicas remitti. 


56 

Generatim, ad libertatem religiosam provehendam omnes ad « bonum pu. 
blicum » seu « communem » appellant. Ad faciles dissensiones praecavendas, peru- 
tile esset claris verbis statuere quid sibi velit « bonum publicum ». 

2. Ecclesia libertatem religiosam clare affirmat; adversarii tamen saepe con- 
clamant quod haec libertas de facto violatur sacramentum baptismi infantibus 
conferendo, ante usum rationis. Conveniens esset illis clare respondere. 

3. Etiam sic dicti « obiectores conscientiae » appellant ad libertatem religio- 
sam; hoc clare apparet quando delectui militari obtemperare vel ius iurandum 
praestare renuunt.. Haec omnia etíam in vita christiana sequelas habere possunt: 
quidam enim Ecclesiae praeceptis subesse recusant, affirmantes se ex conscientia 
eidem non parere teneri. 

4. Huiusmodi consectaria etiam apud sacerdotes ac religiosos habentur, qui 
eodem modo suam erga superiores inoboedientiam iustificare conantur. Decla- 
rant enim se sincere ad Deum orasse et ex ipsorum conscientia constare quod 
voluntas superiorum, immo ipsius episcopi, non potest anteponi voluntati Dei, 
quae ipsis in oratione et per orationem innotuit. Quaedam declaratio, etiam quoad 
hanc quaestionem, forsan utilis esset. 


3 
Exc.mus P. D. CAROLUS DE PROVENCHERES 


Archiepiscopus Aquensis im Gallia 


Quoad essentialia plene hanc declarationem adprobo ac laudo. 

Attamen ad omnem aequivocationem delendam aliquas emendationes pro- 
pono; sic maior numerus Patrum ad textum approbandum invenietur. 

N. 25, pag. 29. Per se quaestio de libertate religiosa non pertinet specifice 
ad oecumenismum, quamquam magni momenti pro ipso sit. 

Unde textus sic mutetur: 

A) 1? loco veniant linn. 17-25, pag. 33: « Manifestum est genus... ob- 
serventur ». Cum hac tamen mutatione, pag. 33, linn. 20-22: « rem publicam in 
societate hodierna intantum suae religiosae obligationi satisfacere, in quantum 
ipsis personis in hac re libertatem agnoscit, dum sibi nullam directam competen- 
tiam ad iudicandum de vera religione vindicare possit ». Ratio: indirecte aliquis 
status veram religionem cognoscere potest, si, v. g., maior pars civium eam 
profitetur. 

B) 2? loco, remaneat: Insuper buius declarationis... linn. 1-5. 


N. 26, pag. 29. Melius affirmare oporteret, homini, gza est persoza, ius ad 
libertatem religiosam competere. Unde addere, lin. 6: « Persona humana directe 
ad Deum Creatorem et Salvatorem suum ordinatur eique soli de sua intima reli- 
glosa vita rationem reddere tenetur, ita ut sua spirituali indole et dignitate 
omnem humanam auctoritatem transcendat. Unde homines ad imaginem... ». 

Pag. 29, lin. 8: Ut voluntatem... deleantur verba: « secundum dictamen 
conscientiae », sed lin. 9, post: sequantur, addere: « Hanc voluntatem sequen- 
dam, multis viis sed eminentiori modo per divinam Revelationem manifestatam, 
ultimatim per dictamen conscientiae homines percipiunt ». Cf. n. 29, pag. 31, 
linn, 11-20. 

Pag. 29, lin. 9 pro: «inde», melius: Ex bis exoritur... 

Pag. 29, lin. 10, deleatur: « suam ». 

Pag. 29, lin. 14, pro «et integre » melius: « Et sine ullo impedimento ». 
Ratio: integritate male sumi posset pro integritate obiectiva religionis quae non 
datur nisi in Ecclesia. 

N. 27, pag. 30, lin. 9. Post: exemplo vitae, addere: secuzdum spiritum Bea- 
titudinum... 

N. 28, pag. 30, lin. 14. Addere: qui i» ignorantia vel in erroribus... 

Pag. 30, linn. 25-26. Deleantur verba: « directa vel indirecta »; sufficit: ab 
omni coactione. Ra/io: ne, v. g., in regione aliqua ubi christiani maiorem partem 
constituunt, praetextu horum verborum, argumentum contra doctrinam christia- 
nam in scholis publicis sumatur, quasi esset coactio indirecta. 

Pag. 30, lin. 32. Addere « .. traxerit eum et ex altera parte, audito verbo 
salutis, rationabile... 

N. 29, pag. 21, lin. 16. Deleantur verba « et honore dignus aestimandus est ». 
Ratio: non sat radicaliter i4s persozae sic affirmatur. Nam nulla auctoritas hu- 
mana competentiam habet discernendi utrum quis sincere vel non conscientiae 
suae oboediat. Ius illud non restringitur ad eos qui sunt bona fide. Persona, qua 
talis, honore digna est. Agitur aliis verbis de iure personae, non de iure conscien- 
tiae in bona fide. 

Pag. 31, linn. 16-18. Post: oboedit, textus sic mutetur: « Quia in hoc sanc- 
tuario conscientiae directe coram Deo sese voluntarie determinat, persona in hoc 
supra ordinem societatis existit, Ideoque nullus homo...». Rao: fundamentum 
iuris non est « sinceritas » conscientiae, sed za£ura personae quae ordinem socia- 
lem et temporalem transcendit. 

Pag. 31, lin. 27. Deleatur: « suae ». Ratio: agitur de iure sequendi obliga- 
tionem in re religiosa, quae de facto a conscientia percipitur; obligatio non oritur 
ex hoc quod est sza religio. 

Pag. 31, lin. 38. Pro « sensus religiosi » dicere: « in religionis manifestationi- 
bus ». Ratio: sensus ex se rectitudinem importare videtur. 

N. 30, pag. 32, lin. 19. Addere: «a fine societatis, ad normam iurium natu- 
ralium determinato, imponendos...». Ratio: ad interpretandum «sua principia 
religiosa » lin. 23, v. g. aliqua lex « religiosa » polygamiam admittit. 

Pag. 32, linn. 28-32, textus sic mutetur: « Ipsi enim, sicut omnes homines, 
ius habent vivendi in societate religiosa, nempe Ecclesia, quam libera voluntate 

elegerunt. Quamquam Ecclesia sit a Deo volita et a Christo fundata tamquam 
arca salutis et institutio sine qua integra vita christiana, ad quam omnes homines 
vocantur, dari non potest, ad instar sui Domini humilis qui servire, non ser- 
viri venit, nullum sibi privilegium vindicare intendit. Tantum integra iura suorum 
membrorum, in quantum sunt personae, agnoscit deposcit, ita ut libere Deum 
colere Evangeliumque pacis diffundere possit, adiutorio Dei semper innita, cui 
melius est quam hominibus oboedire ». Rafio: in societate moderna, Ecclesia 
satisfit de agnitione iurium personarum. Inter haec iura pollet ius personarum 
sese in coetibus adunandi. Haec agnitio plene sufficit ad suam missionem quam 
optime adimplendam. Textus subiectivismo aliqualiter sapit. 

Pag. 32, linn. 38-40. Textus sic mutetur: « Ius pariter personis, etiam in 
coetibus adunatis, competit ut cogitatum suum de re religiosa publice exprimant 
atque propagentur, dummodo mediis honestis utantur. Unde coetus personarum... ». 

Ratio: quia ius competit coetibus mediantibus personis. Melius non uti verbo 
« proselytismus » in hoc nimis recenti sensu. 

N. 31, pag. 33. Cf. adnotatio ad n. 25. Remaneant tantum linn. 11-16 et 
linn. 25-29. 

Linn. 12 et 13, textus mutetur: « Ecclesiae, personae humanae, communita- 
tumque religiosarum ». Ratio: Ecclesiae soli ius competit ex mandato divino; 
alis autem communitatibus (praesertim  non-christianis), mediantibus personis 
quibus ut membris constant. 

Lin. 15. Post: libertas religiosa, addere: « ut fundamentum dignitatis per- 
sonae humanae ». 


4 
Exc.mus P. D. MARCELLUS M. DUBOIS 


Archiepiscopus Bisuntinus 


I. N. 29, pag. 31, lin. 1: « personae bumanae dignitatem »; lin. 30: « dignitas 
essentialis personae humanae »; lin. 39: « personae dignitati ». 

Haec dignitas, seu in una persona, sive in personarum societate, considerata, 
a S. Augustino in memoriam saepius revocatur. E. g.: 

1) in Ep. 23 « Domino dilectissimo et honorabili fratri Maximino », epi- 
scopo donatistae, ante annum 396 scripta (PL 33, 95): « Honorabilem ex ea 
regula te libenter appello, qua novi te esse borminem, et novi hominem ad imagi- 
nem Dei et similitudinem factum, et in bonore positum ipso ordine et iure ma- 
turae... Cur ergo te honorabilem is quantum bomo! es non appellem »? 

2) in Ep. 33 « Domino Ponorabili et dilectissimo Proculeiano » anno 396 
scripta (PL 33, 129-130): « Quid autem in te Ponorare non dubitem, facile intel- 
ligis. Non enim errorem schismatis, unde omnes homines, quantum ad me attinet, 
cupio sanari, dignum honore aliquo existimo: sed te «mte omnia, quod ipsius 
nobis bumanae societatis vinculo astringeris ». 


IL. Attamen, S. Augustinus hanc rationem simpliciter naturalem feliciter 
exsuperat, scribens: « Dilectiomis autem tantum tibi debeo, quantum nobis iz- 
perat Ipse qui nos dilexit usque ad crucis opprobrium ». Itaque, cum Proculeiano 
gaudens quaeret « quae causa, quae origo, quae ratio in Ecclesia Christi, cui dixit: 
Pacem meam do vobis, pacem meam relinquo vobis (lo. 14, 27), tam lugendae 
atque plangendae discissionis extiterit ». 

Cum textus schematis « ad contactus et relationes instaurandos inter chri- 
stianos » proponatur, referentiae igitur ad verba Sanctae Scripturae, praesertim 
Christi, optime conveniunt, et augendae sunt. 

Christus enim, non tantum dilectionem et pacem Ecclesiae Suae commendavit, 
sed Ipse libertatem religiosam, secundum sensus huius vocabuli diversos. 


A) Duo textus praecipui videntur « similitudines, et de zizamiis usque ad 
tempus messis in unitate agri per mundum (Mr. 13, 24-43) et de malis piscibus 
usque ad tempus littoris intra eadem retia tolerandis (ibid. 47-50) » (PL 33, 411). 

9. Augustinus his similitudinibus saepe utitur ad suam tolerantiam expli- 
candam. 


| Cf. Ep. 153 $ 3 et $ 15 (PL 33, 654. 660). 

Sane has saepe accommodat peccatoribus (qui sunt im Ecclesia), sed etiam 
iis qui « Ecclesiae deserunt unitatem », et qui ipsi sunt zizania, palea (PL 33, 412). 

Pius XII etiam primam similitudinem ad errorem et peccatum simul accom- 
modat, in allocutione « iis qui interfuerunt Conventui V nationali Italico Unio- 
nis Iureconsultorum catholicorum ». « L'errore e il peccato si trovano nel mondo 
in ampia misura. Iddio li riprova; eppure li lascia esistere... Per omettere qui 
altri testi della Sacra Scrittura che si riferiscono a questo argomento, Cristo 
nella parabola della zizzania diede il seguente ammonimento: Lasciste cbe nel 
campo del mondo la zizzania cresca insieme al buon seme a causa del [rumento » 
(Acta 1953, 799). 

[Nota 13 pag. 37, hanc allocutionem commemorat, sed exemplum divinae 
providentiae a Pio XII allatum non affert, et textum Pontificis immediate rumpit 
ante mentionem Scripturae! Unde nota 13 est praesertim iuridica ]. 

B) Apostolis sed etiam omnibus qui Eum audiunt Magister dixit: « Vos estis 
sal terrae... Vos estis lux mundi » (Mt. 5, 13-14; cf. Mc 4, 21-22; 9, 50; Lc. 8, 
16-17; 14, 34). Omnes igitur, in suis relationibus cum aliis et socialibus officiis, 
cum Christo et in Christo ipso, qui est Lux mundi, debent esse animabus ut sunt 
sal et lux corporibus. Uterque sane «activi» sunt, immo « penetrantes », Sed 
homo hunc salem longe a se ponere potest et ante hanc lucem obducere vela. 
Modus Christi est suavis (cf. pag. 30, lin. 15), non cogens. Modi apostolorum 
et christianorum iidem esse debent (cf. schema pag. 30, lin. 7). 

C) Iesus tandem angelo Laodiciae ecclesiae dixit: « Ecce sto ad ostium et 
pulso; s quis audierit vocem meam et aperuerit mihi ianuam, intrabo ad illum » 
(Apoc. 3, 20). 

Aliis verbis, declaratio « de libertate religiosa », debet esse.. multo 7agis 
religiosa! Et propterea, multo magis niti debet in argumentis: 

4) de exemplo Dei Patris, « qui solem suum oriri facit super bonos et 
malos et pluit super iustos et iniustos » (Mz. 5, 45)7? 
b) de pluribus Sanctae Scripturae textibus. 

Inter hos textus fulgent 4) duae similitudines commemoratae, specialiter pa- 
rabola messis: in hac enim servi zizaniam colligere vellent. Sed paterfamilias ait: 
« Sinite utraque crescere usque ad messem » (Mt. 13, 28-30); D) alia verba Iesus 
Luminis allata. 

Sed multi alii textus Sanctae Scripturae afferre possunt. E. g.: 

1 Cor. 5, 10-13: « Eos qui foris [paganos] sunt, Deus iudicabit ». « Deus », 
et non alii. 

Io. 14, 6 et Ps. 24, 10. Magister de se dixit: « Ego sum Via»; sed 
« Universae viae Domini misericordia et veritas ». (S. AucusTINUS, Ep. 104; PL 
33, 395 — utroque textu appositis, erga paganos qui in quodam casu erga chri- 
stianos duri fuerunt, concludit: « Nec nocentes volumus ad dignum supplicium 
pervenire; prohibente nos illa misericordia quam in Christo cum veritate di- 
ligimus »). 

Isaias 66, 5 (secundum LXX): « Dicite: " Fratres nostri estis ", bis qui vos 
oderunt et qui vos detestantur, ut nomen Domini honorificetur, et appareat illis 
in iucunditate ». (S. Augustinus aliquoties Macrobium, episcopum donatistam, et 


2 Cf. S. AucusrINI Ep. 153 $ 4, $ 7; PL 33, 654-655. 

alios, sic appellat « dilectum fratrem », « dilectissimum fratrem », vel « fratrem », 
quia «audimus Sanctum Spiritum, per prophetam praecipientem... ». [Sequitur 
Isaiae textus]. Ep. 108 $ 3; PL 33, 406; in hac epistola, $ 15 et 20 renovant 
memoriam conversationum Ioannis XXIII et Pauli VI cum Observatoribus). 

Unde ipsi magistri civiles uti misericordia erga haereticos debent (cf. S. Augu- 
stini: z) mirabilem Ep. 133 $ 3; PL 33, 510: «..refracta iudiciaria severi- 
tate, et vestram fidem, quia filii estis Ecclesiae, et ipsius matris mansuetudinem 
commendare minime negligatis »; b) Ep. 134 $ 2; PL 33, 511: Hoc [poena] 
ne fiat et christianos iudicem rogo, et christianum episcopus moneo »; cf. mirabiles 
$ 3 et 4; c) Ep. 139 $ 2; PL 33, 535, 536). 

Aliqua verba de potestate iudicandi et puniendi in Ecclesia addenda sunt. 
Haec enim potestas est de iure divino et iam in Ecclesia nascente ab apostolis 
Petro et Paulo? exercita est, etiam a Christo (Apoc. 3, 16. 19; etc. ...). Magistri 
est, primum, docere; si utile vel necesse est, corrigere. 

Parva animadversio. Pag. 29, lin. 11: « nec ulla coactioze »; pag. 30, lin. 26: 
« ab omni coactione »; lin. 27: « ne cogatur »; pag. 31, lin. 2: « sine coactione ». 
Haec est obsessio! Semel sufficit. 

Pag. 36, lin. 5. De S. Augustino, tantum commemoratur opus Contra litteras 
Petiliani (PL 43, 315), scriptum 401-403, sed eamdem sententiam illustris doctor 
exprimit: 

1. In Ep. 23, missa ad Maximinum, episcopum donatistam, ante amnum 396 
(PL 33, 98). Ei proponit discussiones contradictorias, sed pacificas, militibus ab- 
sentibus, « ut omnes qui nos audiant intelligant 702 hoc esse propositi mei ut 
inviti homines ad cuiusquam communionem cogantur, sed ut quietissime quae- 
rentibus veritas innotescat... Re agamus, ratione agamus, divinarum Scripturarum 
auctoritatibus agamus ». Mirabile iter ad veritatem! * 

2. In Ep. 34 (PL 33, 132), scripta anno 396 ad Eusebium: «Scit Deus... 
"eque me id agere ut ad communionem catholicam 4uisquam cogatur invitus, 
sed ut omnibus errantibus aperta veritas declaretur, et per nostrum ministerium, 
Deo iuvante, manifestata se amplectendam atque sectandam satis ipsa persuadeat ». 

3. Idem, quoad sensum, in Ep. 35 (PL 33, 135). Donatistae filiam catechu- 
menam catholicam, « invitis parentibus », baptizaverant. Pater eius eam revocare 
severitate ad communionem catholicam volebat. « Ego [Augustinus] feminam... 
nisi volentem, et libero arbitrio meliora deligentem suscipi noluissem; ille rusti- 
cus [pater] etiam plagis instare coepit, ut sibi filia consentiret; quod statim 
omnimodo fieri prohibui ». 


5 
Exc.mus P. D. ANGELUS FERNANDES 


Archiepiscopus tit. Neopatrensis, coad. c.i.s. Delbiensis 


l. Declaratio de libertate religiosa praesertim aspectus sociales et iuridicos 
considerat et argumenta pro libertate religiosa tuenda ex iure naturali desumit. 
Tamen oporteret ut initio declarationis clarius ostenderetur quomodo tota quae- 


3 1 Cor. 5; cf. Col. 4, 5. 
i Quisque scit variationes auctoris in hac re (v. g. Ep. 93 $ 17) sed, semper amori 
oboediens, plus minusve in spiritu nostri schematis est! (pag. 30, lin. 13: « amanter »). 

stio de libertate religiosa in societate cum quaestione de libertate humana in 
genere et de libertate sic dicta theologica connectatur. Uti in fine declarationis 
iam innuitur (pag. 23, linn. 25-29), libertate religiosa in societate tandem ali- 
quando medium est ad illam theologicam libertatem « qua Christus nos libera- 
vit » assequendam. Si libertas religiosa in societate intra ambitum amplioris con- 
ceptionis christianae libertatis praesentaretur, praesens textus magis iuridicus et 
socialis, melius conciliaretur cum opinione illorum qui libertatem religiosam modo 
magis theologice concipiunt. 

2. N. 29 agit de libertate religiosa coetuum quatenus coetus ex individuis 
personis constituuntur. Parum dicitur de iuribus coetuum religiosorum qua ta- 
lium. Horum iurium (anglice *corporate freedoms") implicita mentio fit in textu, 
e. g. n. 29, pag. 31, linn. 21-28, et in n. 30, pag. 32, linn. 14-24. Ex his iuribus 
quaedam in textu etiam explicite vindicantur, e. g. ius coetuum religiosorum se 
regendi secundum proprias leges seu ius autonomiae (n. 30, pag. 32, linn. 19-20); 
ius religionem annuntiandi seu propagandi (n. 30, pag. 32, linn. 38-40). Tamen de 
pluribus iuribus coetuum religiosorum qua talium quae hodie magni momenti sunt 
et in aliquibus mundi partibus in discrimen vocantur, nihil dicitur: e. g. ius 
formandi ministros ad cultum et ad alia munera religiosa obeunda necessarios, ius 
duces seu rectores religiosae communitatis nominandi eorumque munus et aucto- 
ritatem definiendi, ius relationes ineundi seu commercium stabiliendi cum aucto- 
ritatibus et coetibus religiosis aliarum nationum, et cetera. Omnia haec iura de 
quibus hic mentionem facimus et alia quidem, in quattuordecim Articulis de 
Religiosa libertate ab Institutione Internationali Nationum Unitarum (O.N.U.) 
exaratis includuntur. Oporteret igitur ut post mentionem iuris religionem propa- 
gandi (pag. 32, linn. 38-40 et pag. 33, linn. 1-3) in aliqua brevi paragrapho 
declaratio conciliaris de praecipuis iuribus coetibus propriis et quorum in textu 
nulla fit mentio, etiam ageret. 


6 
Exc.mus P. D. ALEXANDER PONCET 


Episcopus tit. Basilinopolitanus 


Pag. 29-33. In hac declaratione de libertate religiosa omnia dicuntur relative 
ad cultum Dei, utique veri Dei, quamvis aliter et aliter fit in variis religionibus, 
sive apud Christianos, sive apud Iudaeos aut Mahometanos. 

Sed et sunt aliae religiones, sic appellatae, quamvis in his aut nullo modo 
de Deo agitur, ut in Buddhismo, aut falsi dii coluntur. Quid de his religionibus? 

Utrum de his agatur, pag. 31, in lin. 38, ubi loquitur de usibus perversis 
in sensus religiosi manifestationibus? Sed hoc deberet clare asseri. 

Insuper in hoc casu quomodo quaestio esse possit de iure, cuius exercitium 
tantum limitandum esset, non quidem, ut in textu apparet, quia Dei iuribus ob- 
staret, sed tantum quia contrarium esset hominis naturae aut humanae societati, 
talium religionum saepissime in Veteris et Novi Testamenti paginis reprobatarum? 
Nonne potestatis civilis christiani officium esset, non quidem vi, ob animi imbe- 
cillitate eorum qui illis adhaerent, sed prudenter et gradatim, forti tamen animo, 
conari, in quantum possibile est, has religiones tollendi? Nonne adhuc maius 
eius officium impediendi ne tales religiones in regionem introducantur, ubi non 
adsunt? 

Opinor claram distinctionem faciendam inter varios veri Dei cultus, et alios 
de quibus clare etiam exponenda essent peculiaria principia circa liberatem quae 
eis concedi posset, an non, iuxta circumstantias, ad vitandas falsas de hac decla- 
ratione interpretationes. 

Pag. 31, linn. 30-40. In casu regionis quasi omnino, aut, ut fit v. g. in Insulis 
Wallis et Futuna, in Oceania, omnino catholicae, nonne officium esset eorum qui 
in civili gubernio partem habent prudenter conari, per quasdam etiam sapientes 
regulas, si casus fert, impediendi ne falsa religio, et etiam haeresis in talem regio- 
nem introducatur? et sic nonne ius etiam fratrum christianorum, saltem externe 
seiunctorum, in hoc casu limitari deberet ob grave periculum ne numerosi forsan 
talis regionis catholici ad haeresim amplectendam attrahentur? 

Utrum quae dicuntur in hac parte schematis (pag. 31, linn. 30-40) hunc 
casum satis clare includant, ita ut etiam ius christianorum seiunctorum ad eorum 
fidem, obiective haereticam, propagandam, non obstante eorum bona fide, in hoc 
casu supra dicto considerari deberet ut limitandum esse? 


7 


Rrv.Mus P. D. ALFONSUS SALVINI 
Abbas generalis Congr. Vallis Umbrosae  O.S.B. 


Schema decreti de Oecumenismo una cum appendice de libertate religiosa, 
quod laude prosequamur dignum est, tum quoad principia et Oecumenismi exer- 
citium, cum praesertim agit de Ecclesiarum Orientalium consideratione. 

Attamen apertior desideratur damnatio illius libertatis sive conscientiae, sive 
cultus, quae ex radice rationalismi et relativismi doctrinalis deducta, uti princi- 
pium defendit absolutum indifferentismum religiosum. Non omnes — proh dolor! 
et inter fideles — distinguere valent inter sanam libertatem religiosam secundum 
sacra naturae iura et effrenatam licentiam qua et ipsum naturae ius pessumdatur. 

Item cavendum est ne ex hac Ecclesiae positione quoad libertatem religio- 
sam ius et offidium Evangelium debitis modis studiosissime praedicandi ipsi 
Ecclesiae concreditum minori zelo prosequantur fideles; immo ita sese in veri- 
tate et caritate magis magisque perficiant, ut quidquid veri et boni in aliis inve- 
nitur et promptius agnoscere et efficaci attentione valeant complere. 


8 
Exc.mus P. D. CONSTANTINUS TRAPANI 


Episcopus Nicosiensis 


Liceat nonnullas animadversiones proponere circa cap. V de libertate religiosa 
respicientes: 1. acceptionem nominalem formulae «libertas religiosa »; 2. eiusdem 
realem significationem; 3. rationes utriusque; 4. particulares expressiones textus. 

1l. In primis, igitur, formula ipsa «libertas religiosa » videtur esse aequivoca 
et periculosa, 

4) Áequivoca, quía non explicatur in textu quonam sensu accipienda sit; 
quod certe erit occasio, non tantum Patribus, ut recte timet Relator, sed prae- 

sertim aliis minus edoctis, ne magna confusio oriatur. Iustitia timoris confirmatur 
ex necessitate, quam advertit Relator, determinandi quid cum illa formula intel- 
ligendus sit et quid non. 

Revera apud plurimos formula accipitur sensu acatholico et saepius applica- 
tur contra religionem catholicam, sed etiam contra quamlibet religionem, ut factum 
est in Gallia prima vice exeunte saec. xviii et iterum in tertia Republica! et 
hactenus fit in democratiis, ut aiunt, popularibus? 

Sed etiam in documentis Magisterii ecclesiastici, usque ad praesens Con- 
cilium, formula accipitur malo sensu, ut infra ostendetur, sicut etiam in multis 
aliis scriptis? 

b) Periculosa, praeterea, et nociva videtur illa formula praesertim propter 
solemnem proclamationem, quae proponitur facienda ab Ecclesia in Concilio oecu- 
menico: nam promovet et confirmat indifferentiam religiosam, quatenus ingerit 
opinionem omnem religionem, vel nullam, licitam esse et aequalis vel nullius 
valoris. 

2. Sed, quod maioris momenti est, ipsa res, nempe libertas religiosa, etiam 
ut in textu subintelligitur et in Relatione explicatur, non videtur veritati satis 
consona. 

Verum est Relatorem afferre rationem veritatis, ut primam ex quatuor, prop- 
ter quam proclamatio libertatis religiosae proponitur, affirmando Ecclesiam illam 
doctrinam a Christo recepisse; sed non dicitur in quibusnam fontibus Revelatio- 
nis veritas illa contineatur. 

4) Revera, infra, n. IV, enuntians regulam continuitatis Relator insinuat 
doctrinam illam inveniri in S. Scriptura, ubi docetur hominem esse ad imaginem 
Dei factum ideoque dignitate et libertate pollere. Iamvero arguere ex hoc ad 
indiscriminatam libertatem religiosam, ideoque etiam ad falsam religionem vel 
nullam, nimis alienum videtur a littera et a sensu Sacrae Scripturae. Rectius, ex 
similitudine hominis ad Deum, a Deo donata, deducitur debitum gratitudinis 
hominis erga Deum, sive in affectu, sive in effectu ut pulchre insinuat S. Leo 
Magnus.* 

b) Nec Traditio catholica magis favet huic sententiae. 

Nonnulli pro libertate religiosa afferunt quandam dispositionem Imperatoris 


1 Cf. J. Manx, Manuale di storia ecclesiastica, Firenze 1912, pp. 592-598 et 641-642; 
B. EMoNET, Laicissme in « Dictionnaire d'Apologétique de la Foi», t. II (Paris 1911), coll. 
1786-1795. 

? [Ita art. 124 Constitutionis sovieticae anni 1936 statuit: « Allo scopo di assicurare ai 
cittadini la libertà di coscienza, la Chiesa nell'URSS à separata dallo Stato e la scuola dalla 
Chiesa. La libertà di praticare i culti religiosi e la libertà di propaganda antireligiosa sono 
assicurati a tutti i cittadini ». Commentans haec verba R. ScLArr, La campagna antireligiosa 
nell'Unione Sovietica, in « Aggiornamenti sociali » marzo 1958, p. 175 (rubr. 903, 2) scribit: 
« Puó destare meraviglia l'osservare che tutte le disposizioni restrittive della religione e i pri- 
vileggi concessi all'ateismo, non síano considerati mai come limitazione alla libertà di coscienza, 
ma come la pià alta espressione della libertà religiosa; come la * pienezza della libertà ", mai 
raggiunta nel passato e attuata oggi soltanto negli Stati a regime socialista ». 

? Ita etiam C. FasRO, Libertà in « Enciclopedia Cattolica », t. VII (Città del Vat. 1951), 
col. 1283; cf. in particulari notam 13. 

* S. Leo MacNus, Sermo I de Nativitate (PL 54, 192): « Agnosce christiane dignitatem 


i et divinae consors factus naturae, noli in veterem vilitatem degeneri conversatione 
redire ». 


890 ACTA CONC. VATICANI II — PERIODUS III 


Costantini? sed praeter quam non probatur existentia nec valor ulterior huius- 
modi edicti, non ageretur de documento Magisterii ecclesiastici sed potestatis ci- 
vilis. Facilius enim toleratur talis proclamatio ab auctoritate civili facta, quae 
proprium habet curare bonum temporale civium, quam si fieret ex parte auctori- 
tatis ecclesiasticae cuius munus directum est bonum divinum, christianum et ca- 


tholicum promovere. 
Certe Ecclesia numquam coactione vel intolerantia voluit religionem veram 


propagari. Ita expresse testatur Athanasius adversus Arianos Augustinus ad- 
versus Donatistas,/ Concilium Toletanum IV adversus Iudaeos? et pulcherrime 
explicatur a S. Thoma? ut tolerantia erga alias religiones, quae doctrina semper 
viguit in Ecclesia usque ad documenta Pii Papae XII, ut infra ostendetur. 

Non tamen Ecclesia praedicavit libertatem religiosam, quinimmo eius pro- 
clamationem, ab aliis factam, expresse et saepe reprobavit usque ad praesens 


Concilium. 
Relator conatur explicare huiusmodi documenta cum regula continuitatis et 


progressus, quae tamen non videntur esse cogentes. 
In particulari relate ad documenta Gregorii Papae XVI et Pii IX explicat 
libertatem cultus damnatam fuisse, quia principium habebat in indifferentismo 


5 Ita L. Rosa, Libertà di coscienza e libertà religiosa, in « Iustitia», 16 (1963), 125. 

6 S. ATHANASIUS, Historia Arianorum ad monacbos, 67 (PG 25, 773 A): «Religionis 
quippe proprium est, non cogere, sed persuadere ». 

7 S, AuGUSTINUS, Contra litteras Petiliani II, n. 182 (PL 43, 315): «Nec persequimur 
vos, nisi quemadmodum veritas falsitatem... nec vos cogimus inquinari sed suademus sanari... 
ad fidem quidem nullus est cogendus invitus ». 

8 Concilium Toletanum 1V, can. 57 (PL 84, 3790): «De Iudaeis autem hoc praecepit 
sancta Synodus neminem deinceps ad credendum vim inferre.. non enim tales inviti salvandi 
sunt sed volentes, ut integra sit forma iustitiae. Similiter legitur in Decretum Gratiani, 
dist. 45, c. 3, Qui sincera (Ed. Aem. Friedberg, vol. I, Graz 1955, coll 160-161) « Qui 
sincera intentione extraneos a Christiana religione ad fidem cupiunt rectam adducere, blandi- 
mentis debent non asperitatibus studere... Itaque fraternitas tua... de suis illos (Iudaeos Neapoli) 
solemnitatibus inquietari non permittat, sed omnes festivitates feriasque suas, sicut hactenus 
tam ipsi quam parentes eorum per longum colentes retro tempora tenuerunt, liberam habeant 
observandi celebrandique licentiam ». 

? S. TuoMas, Summa Tbeologica 1I, IT, q. 10, a. 8 et praesertim 11, ubi legitur: « Utrum 
infidelium ritus sint tolerandi.. Respondeo dicendum quod humanum regimen a divino regimine 
derivatur, et ipsum debet imitari.. Deus autem, quamvis sit omnipotens et summe bonus, 
permittit tamen aliqua mala fieri in universo, quae prohibere posset, ne, eis sublatis, maiora 
bona tollerentur, vel etiam peiora mala sequantur. Sic igitur et in regimine humano illi qui 
praesunt recte aliqua mala tolerant, ne aliqua bona impediantur, vel etiam ne aliqua mala 
peiora incurrantur.. Sic igitur, quamvis infideles in suis ritibus peccent, tolerari possunt vel 
propter aliquod bonum quod eis provenit, vel propter aliquod malum quod vitatur ». 

10 (3ggconiUs PaPA XVI, Mirari vos, encycl. 15 aug. 1883 (DENz. 1613-1614): « Alteram 
nunc persequimur causam malorum uberrimam, quibus afflictari in praesens comploramus 
Ecclesiam, indifferentismum scilicet, ..atque ex hoc putidissimo indifferentismi fonte absurda 
illa fluit ac erronea sententia seu potius deliramentum, asserendam esse ac vindicandam cuilibet 
libertatem conscientiae. Cui quidem pestilentissimo errori viam sternit plena illa atque immo- 
derata libertas opinionum, quae in sacrae et civilis rei labem male grassatur dictitantibus per 
summam impudentiam nonnullis, aliquid ex ea commodi in religionem promanare ». Pius 
PAPA. IX, Quanta cura, encycl. 8 dec. 1864 (DeNz. 1689-1690): «... hoc tempore non paucos 
reperiri, qui civili consortio impium absurdumque naturalismi, uti vocant, principii applicantes 
audent docere, * optimam societatis publicae rationem civilemque progressum omnino requi- 
rere, ut humana societas constituatur et gubernetur nullo habito ad religionem respectu, ac si 
ea non existeret, vel saltem nullo facto veram inter falsasque religiones discrimine ". Atque 

et in iuridica omnipotentia status. lamvero indifferentismus est adhuc hodie 
connexus cum proclamatione libertatis religiosae, si non ut causa, certe ut effec- 
tus, in quantum libertatis huius proclamatio ab Ecclesia praesertim facta, alios 
conformat, ut iam dicebamus, et catholicos inducit in persuasionem omnes reli- 
giones, vel nullam, esse aequalis vel nullius valoris. Connexio adest etiam cum 
omnipotentia status, sicut heri, in republicis liberalibus, ita etiam hodie in sta- 
tibus communisticis, ubi ex una parte proclamatur libertas religiosa et ex altera 
parte religio catholica vel omnis religio conculcatur (cf. nota 2). 


Leo XIII pariter reiecta sententia de libertate religiosa, doctrinam in Eccle- 
sia traditionalem de tolerantia recolit." 


Pariter Pius XI, qui non tantum reicit formulam « libertas conscientiae » sed 
etiam illam «libertatis conscientiarum » non indiscriminatim acceptavit, ut Re- 


lator insinuare videtur, sed quatenus refertur ad iura animarum participandi 
sibi et aliis beneficia Redemptionis." 


contra sacrarum litterarum, Ecclesiae sacrorumque Patrum doctrinam asserere non dubitant 
optimam esse conditionem societatis, in qua imperior non agnoscitur officium coercendi sancitis 
poenis violatores catholicae religionis, nisi quatenus pax publica postulet. Ex qua omnino falsa 
socialis regiminis idea haud timent erroneam illam fovere opinionem catholicae Ecclesiae, 
animarumque saluti maxime exitialem, a rec. mem. Gregorio XVI praedecessore Nostro delira- 
mentum appellatam, nimirum libertatem conscientiae et cultum esse proprium cuiuscumque 
hominis ius, quod lege proclamari et asseri debet in omni recte constituta societate, et ius 
civibus inesse ad omnimodam libertatem nulla ecclesiastica vel civili auctoritate coartandam, 
quo suos conceptus quoscumque sive voce sive typis, sive alia ratione palam, publiceque mani- 
festare ac declarare valeant ». Idem, Syllabus, 15 et 16 (bid. 1715, 1716): « Liberum cuique 
homini est eam amplecti ac profiteri religionem, quam rationis lumine quis ductus veram 
putaverit. Homines in cuiusvis religionis cultu viam aeternae salutis reperire aeternamque 
salutem assequi possunt ». Cf. etiam 3 et 39 (ibid. 1705 et 1739). 

11 Lego PapA XIII, Imzortale Dei, Encycl. 1 nov. 1885 (DENz. 1874-1877) ubi, postquam 
recolit doctrinam Gregorii XVI et Pii IX haec addit: « Revera si divini cultus varia genera 
eodem iure esse, quo veram religionem, Ecclesia iudicat non licere, non ideo tamen eos 
damnat rerum publicarum moderatores, qui, magni alicuius adipiscendi boni aut prohibendi 
causa mali, moribus atque usu patienter ferunt, ut ea habeant singula in civitate locum. Atque 
illud quoque magnopere cavere Ecclesia solet, ut ad amplectendam fidem catholicam nemo invitus 
cogatur.. Simili ratione nec potest Ecclesia libertatem probare eam, quae fastidium gignat 
sanctissimarum Dei legum debitamque potestati legitimae oboedientiam  exuat. Est enim 
licentia verius quam libertas... Contra, illa germana est atque expetenda libertas, quae, si 
privatim spectetur, erroribus et cupiditatibus, teterrimis dominis, hominem servire non sinit: 
si publice, civibus sapienter praeest, facultatem  augendorum commodorum large ministrat 
remque publicam ab alieno arbitrio defendit. Atqui honestatem hanc et homine dignam liber- 
tatem Ecclesia probat omnium maxime, eamque ut tueretur in populis firmam atque integram 
eniti et contendere numquam destitit ». IDEM, Libertas, Encycl. 20 iun. 1888 (ibid. 1932): 
« Itaque ex dictis consequitur, nequaquam licere petere, defendere, largiri concitandi, scribendi, 
docendi, itemque promiscuam religionum libertatem, veluti iura totidem, quae homini natura 
dederit. Nam si vere natura dedisset, imperium Dei detrectari ius esset, nec ulla temperari 
lege libertas humana posset. Similiter consequitur, ista genera libertatis posse quidem, si 
iustae causae sint, tolerari, definita tamen moderatione, ne in libidinem atque insolentiam 
degenerent ». 

1 Prus PaPA XI, Non abbiamo bisogno, in A.A.S., 23 (1931), pp. 301-302: «Si tratta 
del diritto delle anime di procurarsi il maggiore bene spirituale sotto il magistero e l'opera 
formatrice della Chiesa, di tale magistero e di tale opera in quest'ordine soprannaturale 
fondato nel sangue di Dio Redentore, necessario ed obbligatorio a tutti per partecipare alla 
divina redenzione. Si tratta del diritto delle anime cosi formate di partecipare i tesori della 
redenzione ad altre anime collaborando con l'attività dell'apostolica gerarchia. E in conside- 
razione di questo duplice diritto delle anime che ci dicevamo testé lieti e fieri di combattere 

Pariter Pius XII recolit doctrinam traditionalem tolerantiae. Non propugnat 
ius cultus sed ius ad cultum Dei. luxta ipsum, enim, nulla humana auctoritas 
mandare potest vel positive permittere (autorizzare) doctrinam vel actionem con- 
trariam veritati, honestati, quia est contra rerum naturam, etiam illa conside- 
rare ut indifferentia; auctoritas humana solum potest tolerare, seu non impedire, 
determinatam religionem in determinatis circumstantiis." 

Sed etiam huius Concilii decrezum de Instrumentis communicationis socialis 
nuper promulgatum in n. 6 optime vult « obiectivi ordinis moralis primatum abso- 
lute omnibus tenendum ». Quinimmo etiam textus schematis nostri aliquando hoc 
bene docet, v. g. in n. 5 ubi limitem libertatis religiosae, seu conscientiae, invenit 
in bono communi seu ordine obiectivo iurium Dei Creatoris et Salvatoris. Ad haec 
certe est libertas et hic terminat, non enim dari potest libertas ad ea quae iuri- 
bus Dei et Salvatoris vel ordini obiectivo opponuntur, ad haec, ut dictum est, 
dari potest tolerantia. Sed hoc agnoscitur aliquando etiam in ipsa Relatione, 
v. g. n. 1l, ubi optime dicitur enuntiari principium generale: « nulla persona 
humana obiectum coercitionis seu intolerantiae esse potest». Nam contrarium, 


la buona battaglia per la libertà delle coscienze, non già (come qualcuno forse inavvertitamente 
ci ha fatto dire) per la libertà di coscienza, maniera di dire equivoca e troppo spesso abusata 
a significare l'assoluta indipendenza della coscienza, cosa assurda in anime da Dio create e 
redente ». 

13 Prus PapA XII, Nuntius radiophonicus 24 dic. 1942, in 4.4.5. (1943), p. 19: «II 
diritto a mantenere e sviluppare la vita corporale, intellettuale e morale, e particolarmente il 
diritto ad una formazione ed educazione religiosa; il diritto al culto di Dio privato e pub- 
blico, compresa l'azione caritativa religiosa ». InEM, Ci riesce, allocutio iis qui interfuerunt 
conventui V nationali italico Unionis Iureconsultorum Catholicorum, 6 dec. 1953, in A.A.S, 
35 (1953), quae est magni momenti, praesertim ubi dicit, pp. 798, 799: « Ora relativamente 
agli interessi religiosi e morali si pone una duplice questione: la prima concerne la verità 
oggettiva e l'obbligo della coscienza verso ció che à oggettivamente vero e buono; la seconda 
riguarda l'effettivo contegno della comunità dei popoli verso il singolo Stato e di questo verso 
la comunità dei popoli nelle cose della religione e della moralità. La prima puó difficilmente 
essere l'oggetto di una discussione e di un regolamento... La seconda invece puó essere della 
massima importanza ed urgenza.. Occorre, peró, affermare chiaramente: che nessuna autorità 
umana, nessuno Stato, nessuna comunità di Stati, qualunque sia il loro carattere religioso, 
possono dare un mandato positivo o una positiva autorizzazione di insegnare o di fare ció 
che sarebbe contrario alla verità religiosa e al bene morale. Un mandato o una autorizzazione 
di questo genere non avrebbero forza obbligatoria e resterebbeto inefficaci. Nessuna autorità 
potrebbe darli, perché à contro natura di obbligare lo spirito e la volontà dell'uomo all'errore 
ed al male o a considerare l'uno e l'altro come indifferenti.. Un'altra questione essenzialmente 
diversa é: se in una comunità di Stati possa, almeno in determinate circostanze, essere stabi- 
lita la norma che il libero esercizio di una credenza e di una prassi religiosa o morale ... non 
sia impedito... In altri termini si chiede se il * non impedire ", il tollerare, sia in quella 
circostanza permessa, e perció la positiva repressione non sia sempre un dovere... Puó darsi 
che in determinate circostanze egli (Dio) non dia agli uomini nessun mandato, non imponga 
nessun dovere, non dia perfino nessun diritto di impedire e di reprimere ció che & erroneo 
e falso? Uno sguardo alla realtà dà una risposta affermativa. Essa mostra che l'errore e il 
peccato si trovano nel mondo in ampia misura. Iddio li riprova; eppure li lascia esistere. 
Quindi l'affermazione: il traviamento religioso e morale deve essere sempre impedito, quanto 
é possibile, perché la sua tolleranza & in se stessa immorale non puó valere nella sua iscondi- 
zionata assolutezza.. Con questo sono chiariti i due principi.. Primo: ció che non risponde 
alla verità e alla norma morale, non ha oggettivamente alcun diritto né all'esistenza, né alla 
propaganda, né all'azione. Secondo: il non impedirtlo per mezzo di leggi statali e di disposi- 
zioni coercitive puà nondimeno essere giustificato nell'interesse di un bene superiore e piü 
Vasto ». 

vel melius contradictorium, coercitionis et intolerantiae est tolerantia non vero 
libertas. 

c) Praefatis documentis S. Scripturae et Traditionis Magisterii Ecclesiae 
etiam ratio concordat, Nam libertas non est valor absolutus, sed relativus ad ali- 
quid; non habet valorem boni propter se, seu finis, sed valorem medii ad aliud, 
et hoc non potest esse nisi bonum et verum: nemo, enim, dicitur habere ius seu 
libertas ad malum vel ad falsum. 

Nec valet obiicere libertatem esse ius subiectivum, ius personae etc. quia 
omne ius, ut omnis libertas, non potest esse solum subiectivum, non enim solum 
subiectum cui inhaeret supponit, sed etiam obiectum ad quod refertur, sine quo 
vacuum esset. 

Obiectum ergo ad quod datur libertas est verum et bonum, ad eius contraria 
tolerantia concedi potest ad alia mala vitanda vel ad alia bona magni momenti 
tuenda. 

3. Neque cogentes videntur aliae rationes in Relatione allatae pro libertatis 
religiosae proclamatione ex parte Ecclesiae. 

4) Non ratio defensionis contra atheismum. Hoc potius postularet pro- 
clamationem claram erroris atheismi et libertatis ad religionez, non libertatis reli- 
giosae, in qua, ut iam diximus, includitur etiam libertas atheismi (cf. nota 1-2). 

b) Non ratio pacificae cohabitationis inter cives diversae religionis. Hoc 
certe postulat ut Ecclesia multa taceat et toleret, et praesertim ut hoc faciat 
status, non ut proclamet quemlibet liberum esse ad quamlibet religionem prof- 
tendam. Non hoc est munus Ecclesiae sed praedicandi Evangelium, docendi omnes 
gentes servare omnia quae Christus mandavit (cf. Mz. 28, 20). Pacifica cohabitatio 
est certe magnum bonum propter quod multa tolerari debeant, sed non est su- 
premum bonum cui omnia alia et ipsa propagatio Evangelii perpetuo postponenda 
sunt. Christus declaravit non venisse mittere hanc pacem cum detrimento vitae 
aeternae, sed si est necessarium, bellum (cf. Mz. 10, 34 s.). 

c) Nec convincit ratio oecumenica ad vitandas suspicationes acatholico- 
rum. Hoc certe evitandum est quantum possibile est, sed non absolute cum de- 
trimento veritatis, 

4. In particulari non placent nonnullae expressiones quae leguntur in textu. 

4) Ita non placet invitatio quae legitur initio capitis, ut « omnes... homines 
reiecto vetere discordiae fermento... aestiment et promoveant veritates et valores 
inter ipsos communes ». Cum enim hodie veritates et valores inter homines com- 
munes sint plerumque veritates et valores temporales vel materiales, quae saepe 
praedicantur promovenda absque, ut aiunt, differentia religionis, sequitur ta- 
cenda esse veritates et valores religiosa, vel christiana et catholica, si non etiam 
reicienda velut motivum discordiae. 

b) Non placet quod dicitur n. 2: « quamdiu in errore invincibili versatur 
haec persona humana aestimatione digna est atque eius libertas religiosa ab 
Ecclesia agnoscitur et vindicatur ». In primis, quia non determinatur utrum per- 
sona digna sit aestimatione quia an potius quamvis in errore versatur. Secundo, 
quia nullus potest concedere et vindicare libertatem religiosam quae obiective 
non datur, sed solum tolerantiam, ut dictum est. Tertio, quia tolerantia in casu 
non ab Ecclesia concedi potest, eo quod non habet physicam possibilitatem exer- 
cendi coactionem ab extra, ideoque etiam sine tali concessione homines habere pos- 

sunt libertatem seu immunitatem a coactione externa, sed ab auctoritate civili, quae 
instrumentis coercitivis instructa est et potest in eorum usu excedere. 

c) Non placet quod dicitur n. 3: «In hoc problemate solvendo nec ullus 
alius homo, nec ulla humana potestas sese ipsi substituere valet », quia hoc ansam 
dare potest opinandi nullam auctoritatem humanam, nec Ecclesiae vel magistrorum 
vel parentum, posse influere in efformatione conscientiae rectae, quod sapit existen- 
tialismi ethici, seu moralis novae situationis a Pio Papa XII denuntiatae.4 In- 
super exaltando hoc modo libertatem exaltatur etiam individualismum et solitudo 
spiritualis, quae sunt malum et causa aliorum malorum societatis et praesertim 
iuventutis modernae et non minus est contra caritatem quam ipsa coactio. 

d) Non placet quod dicitur saepe nn. 4 et 5, nempe libertatem religiosam 
limitatam esse a (solo) bono communi, quia ingerit opinionem religionem, etiam 
veram, posse nocere bono communi quod ceterum n. 5 bene connectitur cum 
ordine obiectivo Dei et Salvatoris. 

e) Non placet tandem quod n. 6 appellantur homines bonae voluntatis 
etiam illi qui nullam religionem profitentur, quod est contra doctrinam de cogno- 
scibilitate Dei a S. Scriptura clare proclamatam et in Concilio Vaticano I solem- 
niter definitam.P 

5. Concludendo, igitur, proponitur aut omitti proclamatio libertatis religio- 
sae, aut distinguendo praedicetur libertas ad religionem, eamque veram, et tole- 
rantia ad alia, v. g. caput inscribendo de libertate et tolerantia religiosa, vel aliquid 
simile et textus aptetur principiis et animadversionibus factis. 


1 Prus PAPA XII, La famiglia, Nuntius radiophonicus de conscientia christiana in iuve- 
nibus recte efformanda, 23 mart. 1952, in A.A4.5., 34 (1952), p. 273: « Come della dottrina 
dommatica, cosi anche dell'ordinamento morale cattolico si vorrebbero istituire quasi una 
radicale revisione per dedurne una nuova valutazione. Il primo passo... dovrebbe essere quello 
di svincolarle.. dalla sorveglianza angusta e opprimente dell'autorità della Chiesa, cosicché 
liberata... la morale sia ricondotta alla sua forma originaria e rimessa semplicemente alla 
intelligenza e alla determinazione della coscienza individuale. IpnEM, Soyez les bienvenues, 
allocutio 18 apr. 1952, Ibid. 414-416 passim: « Le signe distinctif de cette morale est qu'elle 
ne se base point en effet sur les lois de morale universelle... mais sur les conditions ou cir. 
constances réelles individuelles à juger et à choisir... Si la conscience sérieusement formée dé- 
cidait que l'abandon de la foi catholique et l'adhésion à une autre confession qualifiée de 
* défection dans la foi"... Dans la détermination de conscience l'homme singulier se décide 
devant Lui (Dieu), sans l'intervention d'aucune loi, d'aucune autorité, d'aucune communauté... 
Sous cette forme expresse l'éthique nouvelle est tellement en dehors de la foi et des principes 
catholiques, que méme un enfant, s'il sait son catéchisme, s'en rendra compte et le sentira ». 

1 Sap. 13, 1-2: « Vani autem sunt omnes homines in quibus non subest scientia Dei; 
et de his quae videntur bona, non potuerunt intelligere eum qui est, neque operibus atten- 
dentes agnoverunt quis esset artifex ». Rom. 1, 19-21: « quod notum est Dei, manifestum 
est in illis; Deus enim illis manifestavit. Invisibilia enim ipsius, a creatura mundi, per ea 
quae facta sunt intellecta conspiciuntur; sempiterna quoque eius virtus, et divinitas: ita ut 
sint inexcusabiles, quia, cum cognovissent Deum, non sicut Deum glorificaverunt ». Concilium 
Vaticanum l, Sessio III, De revelatione can. 1 (DENz. 1806): «Si quis dixerit, Deum unum 
et verum, creatorem et Dominum nostrum, per ea, quae facta sunt, naturali rationis humanae 
lumine certo cognosci non posse: anathema sit». 

9 
CONFERENTIA EPISCOPORUM COLUMBIAE 


Commissio episcopalis Fidei et Morum hoc sentit: 

1. Declaratio de libertate religiosa, quamvis iam independens, magis adhuc 
separetur a decreto de Oecumenismo, ita ut propria enumeratione appareat. 

2. Prologus (hodiernus n. 25), aut deleatur aut conservetur introducto mo- 
tivo defensionis omnis religionis et societatis humanae adversus hodiernum mate- 
rialismum atheum, sicut exprimebatur in n. 6 schematis 1963. 

3. In descriptione de natura libertatis religiosae (n. 26), debita fundamenta 
ordinis naturalis pro omnibus hominibus exponantur et fusius principia revelationis 
positivae divinae pro christianis explicentur. 

4. Expressio « vocatio divina hominis » quae saepe saepius apparet (pag. 24, 
lin. 14; pag. 30, lin. 31; pag. 31, linn. 2 et 7; pag. 33, linn. 10 et 24), ut imper- 
via non christianis simpliciter mutetur, posita alia expressione aequivalenti vel 
meliore, v. g. « integra necessitudo hominis ad Deum » (pag. 31, lin. 7). 

5. Iusta et fundamentalis affirmatio (initio n. 29) qua « Ecclesia catholica as- 
serit libertatem religiosam non tantum a christianis et pro christianis, sed ab 
omnibus et pro omnibus hominibus et coetibus religiosis in societate humana 
observandum esse», inniti debet non solum « vocatione » sic dicta « divina » 
hominis (pag. 30, lin. 38), sed argumentis quae valida sint et aperta omnibus 
hominibus. Assumi potest expressio loannis XXIII, Litt. Encycl. Pacem im terris 
(A.A.S., 55, pp. 260-261): « in hominis iuribus hoc quoque numerandum est, ut 
et Deum, ad rectam conscientiae suae normam, venerari possit, et religionem 
privatim publice profiteri ». 

6. Quod in n. 29 (pag. 31, lin. 33) formula «fini societatis » pro « bono 
communi societatis » mutetur, enixe rogamus, et ibidem cum agatur de perfec- 
tione hominum, non tantum de temporali sed etiam de aeterna dicatur. 

His positis, nostrum votum datur: placet iuxta modum. 

Votum paratum erat pro coetu episcoporum, tempus autem defuit ad delibe- 
rationem. 


IV 


ANIMADVERSIONES SCRIPTO EXHIBITAE 
QUOAD SCHEMA DE OECUMENISMO CAP. I-III 


POST DIEM 14 SEPTEMBRIS 1964 


1 


EM.Mus P. D. NORMANNUS THOMAS can». GILROY 
Archiepiscopus Sydneyensis 


Ad paragraphum 4, n. 8, cap. II. Cum paragraphus, quae incipit a verbis 
« Attamen communicationem in sacris...» et concluditur verbis « attentis omni- 
bus circumstantiis temporum, locorum et personarum » cap. II, n. 8 decreti 
de Oecumenismo (pag. 15, linn. 29-36), sententia episcoporum Australiae, Novae 
Zelandiae et Oceaniae, obnoxia sit interpretationi periculis plenae fidei populi 
nobis commissi — quae pericula quoad sacramenta augentur eo quod fratres 
seiuncti qui nobiscum habitant communitatibus religiosis adscribuntur quae sa- 
cramenta praeter baptismum et sic dictam « Coenam Domini» non admittunt, 
nec eorumdem fratrum seiunctorum coetibus religiosis praeest minister valide 
ordinatus; 

Nomine episcoporum Australiae, Novae Zelandiae et Oceaniae, submittere 
velim ut in definitiva textus redactione clare exprimatur necessitas vitandi quod- 
vis fidei periculum in quacumque cum fratribus seiunctis communicatione in 
sacris. 

Ideoque peto ut comma ultimum, quod incipit cum verbis « De modo con- 
creto agendi », sic vel simili modo modificetur ita ut legatur: « De modo con- 
creto agendi prudenter decernat auctoritas Conferentiae episcopalis, salva sem- 
per lege divina de formali adhaesione errori vitanda necnon de periculo perver- 
sionis in fide, scandali et indifferentismi non includendo, attentis omnibus circum- 
stantiis temporum, locorum et personarum ». 


2 
EM.Mus P. D. CLEMENS can». MICARA 


Episcopus Veliternus 


De vera Ecclesiae catbolicae natura. In decreto sermo fit de variis communi- 
tatibus religiosis, quae ostenduntur tamquam a Christo conditae atque in unum 
congregandae ad unicam veramque Ecclesiam efformandam, neque satis clare inde 
ab initio Ecclesia catholica unica atque vera Christi Ecclesia a Christo fundata 
dicitur et tales esse ceterae ecclesiae negantur (cf, v. g., pag. 5, praesertim 
linn. 4-5 in prooemio). 

Adde quod cum Ecclesiae catholicae tamquam unicae Christi Ecclesiae testi- 
monium redditur, verbum iteratur « credimus » (par. 3, pag. 8, linn. 2, 13). Quod 
est ambiguum atque erroneam pati potest interpretationem quasi scil. possit ali- 
quis sibi subiective persuaderi vel per fidem moveri ad hanc veritatem acci- 
piendam, minime fretus illis certissimis signis, pro quolibet bonae voluntatis 
homine validis ad discernendum, divina gratia auxiliante, catholicam Ecclesiam 
tamquam veram Christi Ecclesiam (Conc. Vat. I, cap. 3, DENz. 1794). 

Talis loquendi modus per quem Ecclesia tamquam « par cum pari » (par. 9, 
pag. 16, lin. 5) ceteris communitatibus christianis aequatur, prodesse quidem 
potest si catholici et acatholici, quasi in dialogo colloquentes, ita se externe 
gerant, at non congruit Oecumenico Concilio, quod, muneris sui conscium, cum 
auctoritate profitetur se unicam atque veram Christi Ecclesiam repraesentare. 
Concilium enim, si aequivoce loquatur, videtur opinioni illi adstipulari, inter 
acatholicos, nunc vero inter quosdam etiam catholicos diffusae, iuxta quam Ec- 
clesia catholica aliaeque christianae ecclesiae sunt eiusdem christianae religionis 
formae variae, ad quas pertinet unitatem pariter requirere cum Ecclesia catholica 
unitate illa careat quae inalienabilis proprietas est verae Christi Ecclesiae. 

Oecumenismum  catbolicum et fidei propagandae praeservandaeque | munus. 
Digna est quae animadvertatur affirmatio discrimen excludens inter verum oecu- 
menismum catholicum et sedulitatem promovendi conversiones etiam individua- 
les (par. 4, pag. 9, linn. 12-16). Nonnulli enim catholici, theologi quoque, non 
verentur operam hanc, quam contemnentes « proselytismo » appellant, palam 
etiam reprobare. In comperto est hanc agendi ac loquendi rationem postremis 
hisce annis nonnihil contulisse ad imminuendi conversiones ad unicam atque ve- 
ram Christi Ecclesiam. 

Ad haec inconvenientia propulsanda iuvat adiici in citato loco per oecu- 
menismum catholicum minime vetari quominus protestantium inter catholicos 
opera oppugnetur simulque catholici doceantur ut fidem suam, motivis instruc- 
tam, acatholicis proponere et errores ab Ecclesia damnatos refutare valeant. 

Expedit praeterea ut illud (par. 24, pag. 25, lin. 3) per quod a Concilio 
reprobatur «levitas et imprudens zelus », explicite negetur, contra nonnullos ita 
asseverantes, ad fidem catholicam propagandam ac praeservandam pertinere. 

Fidei praeservandae studium vitari etiam requirit expressiones atque affir- 
mationes, in rebus protestantium pertractandis, quae catholicae religionis con- 
ditiones in saec. xvI ita videantur exhibere ut inferri possit unitatem iure 
meritoque infractam esse. 

Illud etiam vitetur oportet ne opinio invalescat quae teneat catholicos saepe 
verbo Dei infideles, acatholicos econtra omnes in bona fide versari deque ipsis 
semper vel plerumque dici posse: « quantumvis conatus sit recte videre quid 
Deus in concreto ab ipso petat, in erroneam interpretationem incidat » (De Oecu- 
menismo, appendix de libertate religiosa, n. 29, pag. 31, linn. 16-17). 

Nam si acatholici dicuntur plerumque catholicis meliores, difficulter contendi 
potest catholicam Ecclesiam mediis sanctificationis plene pollere et aliqua extra 
ipsam subsidia sanctificationis desiderari (par. 3, pag. 8, linn. 1-2; 10-12) minus- 
que adhuc acatholicos moneri licet verbis istis Encyclicae Mystici Corporis: «ut 
ab eo statu se eripere studeant, in quo de sempiterna cuiusque propria salute 
securi esse non possunt » (A.4.$., 35 [1943], pp. 242-245). 


51 

3 
EM.Mus P. D. FRANCISCUS can». SPELLMAN 


Archiepiscopus Neo-Eboracensis 


Circa cap. II: De Oecumenismi exercitio. In pag. 15, sub n. 8, ad confu- 
sionem evitandam emendationem propono. Textus propositus; De modo concreto 
agendi prudenter decernat conferentia episcopalis, attentis omnibus circumstantiis 
temporum, locorum et personarum. 


4 
Exc.umus P. D. CUSTODIUS ALVIM PEREIRA 


Archiepiscopus de Lourengo Marques 


Observationibus adhaereo em.morum cardd. Ruffini et Ottaviani, necnon 
exc.mi Parente et aliorum multorum Patrum, de necessitate scil. aptandi schema, 
ne confusio magna oriatur, cum de Oecumenismo agitur et specialiter de liber- 
tate religiosa. 

En casum. luvenis catholicus matrimonium contraxit cum puella protestante 
apud ministrum acatholicum. Cum autem aliqua ex familia mulier ipsum mo- 
nuisset (ante matrimonium) de errore commissurum, respondit ille: « nonne su- 
mus oecumenismi tempore? quid refert? ipsum Concilium loquitur de mutua com- 
prehensione ». 

Haec quidem est ignorantia, sed adest in multis ex nostris. 

Ergo, ante omnia et super omnia affirmanda est veritas catholica. 

Possumus, certe, et debemus caritatem habere, amicitiam colere, sed semper 
tbeoretice et practice salvare veritatem nostram. 

Timeo valde ne nos Patres conciliares cum « propaganda moderna » futili, 
iter faciamus. 

Dicamus quidem verbum, etiam de «libertate religiosa » sed firmiter, caute, 
et in Domino. 

Homo dici non potest liber in Deo colendo. 


5 
Exc.umus P. D. ROMANUS ARRIETA VILLALOBOS 


Episcopus Tilaranensis 


1. El] Ecumenismo no puede aplicarse de idéntico modo en las diversas re- 
giones de la tierra. Ello podría resultar sumamente peligroso. 

2. E] Ecumenismo en América Latina presenta problemas especiales que exi- 
gen soluciones especiales. América Latina es de gran importancia para la Iglesia. 
Hoy habitan en ella al 3396 de todos los católicos del mundo y para fin del siglo 
sarán el 5096. Un error pastoral en esas circumstancias per mal manejo, digamos 
del movimiento ecuménico, puede ser de fatales consecuencias. 

Los problemas que para el Ecumenismo en América Latina se presentan son, 
primordialmente 

4) Ignorancia religiosa, motivada per la falta de Clero, población dis- 
persa y grandes distancias. 

b) Un protestantismo muy diferente del de Europa, empefiado vivamente 
en destruir allí la Iglesia Católica. 400.000 adultos latinoamericanos pasan anual- 
mente al protestantismo. 

3. Para que pueda pensarse en un fructuoso movimiento ecuménico en 
America Latina y prevenir indudables peligros, urgen antes dos cosas: 

4) dedicarse intensamente a la formación religiosa del pueblo latinoameri- 
cano para que sepa distinguir perfectamente entre verdad y error, y 

b) un cambio de actitud de nuestros hermanos separados que se manifieste 
sobre todo 

aa) en un trato caritativo para las personas e instituciónes catolicas, y 
bb) en la suspención de campafias abiertamente proselitistas las que, 
en conciencia, no podrían mirar con indiferencia los sagrados pastores. 


6 
Exc.mus P. D. MICHAEL BALAGUER 


Episcopus tit. Castellominoritanus, aux. Montisvidei 


Sobre el esquema del Ecurmenismo. 

Creo necesario para completar les observaciones sobre el proselitismo  pro- 
testante en la América Latina, hechas por numerosos Obispos, entre cuyos fir- 
mantes estoy incluido, seíialar lo siguiente: 

1. Ese proselitismo es de los grupos llamados «sectas» por los mismos 
protestantes, por ejemplo: « Los Testigos de Jehová », Adventistas, Pentecostales, 
Ciencia Cristiana, Mormones, etc. Los demás protestantes, como los luteranos, an- 
glicanos, calvinistas, metodistas etc. que son los más religiosos, no hacen propia- 
mente proselitismo. 

2. Es de origen exclusivamente norteamericano. De Estados Unidos vienen 
los primeros propagandistas y los recursos económicos para la construcción de 
templos, sueldos de pastores, y pago de la propaganda radial y escrita, etc. 

3. Cuenta con medios económicos que no pueden ser neutralizados, al 
menos en la mayoría de los paises, por ejemplo en el Uruguay, con los que la 
Iglesia pueda disponer para ello. 

4. El contenido de su propaganda, como dirigido a gente tradicionalmente 
católica, a la cual se quiere atraer para esas sectas, essencialmente anticatólico. 
Más que ensefiar a amar a Cristo se busca predisponer a la gente contra la 
Iglesia. Por ejemplo, en las visitas domiciliarias, uno de los medios más comunes 
de ese proselitismo, se pregunta a la gente de qual religión son, y, como la 
respuesta, en casi todos los casos es: de la católica, en seguida se les dice: pero 
esto o aquello que les ensefia la Iglesia está contra la Biblia, o no está en la 
Biblia. 

El mismo es el tono y el enfoque de mucha propaganda escrita, no siendo 
raro que publiquen declaraciones contra la Iglesia Católica de sacerdotes após- 
tatas, que se han hecho protestantes para tener medios de subsistencia. 

5. E] resultado de esto más que hacer protestantes es hacer irreligiosos. Los 
adherentes que consiguen son gente que no conocía la doctrina de su Iglesia, y 
a los cuales se les halaga con la perspectiva de convertirse fácilmente en maestros 
con la sola lectura de la Biblia entendida a su manera. Es cierto que ciertas sectas 
satisfacen el deseo de oración que experimenta toda alma, y que nosotros des- 
graciadamente no supimos, o no pudimos cultivar. 

6. Esa propaganda se ve facilitada por la facilidad con que pueden contar 
con pastores o predicadores, frente a la dificultad que tenemos nosotros para for- 
mar sacerdotes. Poco se necesita para ser pastor protestante, ya sea en estudios, 
ya sea en otras exigencias, en cambio, es muy otro el panorama de la Iglesia con 
respecto a sus sacerdotes. Por eso no puede extrafiar que un solo grupo, por 
ejemplo, los mormones, tengan en el Uruguay más propagandistas que sacerdotes 
la Iglesia Católica. 

Por eso el Directorio que se pide a la Comisión de Ecumenismo debe tener 
presente estas realidades. 

Finalmente no son medidas de coacción estatal lo que se necesita para com- 
batir esto, pues ellas naturalmente enardecen al hecho víctima de las mismas, 
y, por lo tanto aumenta su celo, y además predisponen a la gente con sentido de 
justicia a ponerse de parte del perseguido, lo que se requiere son obras por parte 
de la Iglesia para neutralizar esa acción proselitista. Estas serán ciertamente efr 
caces ya que contarán con la gracia de Dios. Pero la gracia no puede hacer 
eficaz lo que no existe. 

Pero zpueden los Obispos de Latino América hacer las obras de apostolado 
necesarias para contrarrestar la obra realizada por esas sectas, gracias a la lluvia 
de dóllares que viene de Norte América para esas obras de proselitismo, con me- 
dios que no pueden conseguir en sus diócesis, en la mayoría de los casos? 

De ninguna manera. 

Algunos Obispos, entre los que me incluyo, han procurado interesar el 
Episcopado de Norte América en las obras para contrarrestar esa realidad que 
cualquiera puede conocer; pero ni siquiera se responde a esas propuestas, aunque 
sea con una negativa, Un despectivo silencio es toda la contestación que se consigue. 
Como se puede comprender esto es sumamente doloroso y revela que en las Curias 
Episcopales de Norte América debe ser muy generalizada la opinión de los 
empleados subalternos que impiden que esos petitorios lleguen a sus destina- 
tarios, de que los Obispos Latinoamericanos somos el pariente pobre, que se 
pone fastidioso y es mejor no atender para que se calle. 

Sin embargo el daíío que padecemos vine de esa nación, que lo puede ha- 
cer porque es rica, y porque los protestantes ricos piensan de otra forma que 
ciertos católicos de allí, y entienden que es bien gastado el dinero que se invierte 
en « misiones » en la América Latina. 

Con la implantación del Diaconado se puede contrarrestar en parte el 
aluvión de pastores o propagandistas protestantes, pero siempre que se tengan 
los recursos que poseen ellos para poder hacer las obras tendientes a descato- 
lizar nuestros paises. 

Nada se conseguirá con condenar con palabras enérgicas este proselitismo, 
si no realizamos las obras necesarias para neutralizarlo. 

7 
Exc.mus P. D. ANTONIUS BARANIAK 


Archiepiscopus Posnaniensis 


Quoad schema decreti de Oecumenismo, cap. I: de catbolicis Oecumenismi 
principiis dicendum est: placet iuxta modum. Modus autem est, ut in descrip- 
tione Oecumenismi, quae continetur in art. 4 (pagg. 8 ad 10), ratio habeatur etiam 
difficultatum externarum, in quibus versantur diversi christiani; apud illos enim 
optima etiam voluntas in opere oecumenico participandi inefficax evadit propter 
modum agendi praepotentis rationis status, quae absolute excludit omnem actio- 
nem omnemque motum liberum, ad unionem cum aliis christianis tendentem. 

In invitationibus dandis et consiliis proponendis aliquo modo has difficul- 
tates considerare oportet et illas diversas communitates christianas praemunire 
contra talem statum rerum, Praeterea schema decreti debet solemni modo contra 
illas oppressiones insurgere potius, quam eas timido modo praeterire et difficul- 
tates oecumenismi animadvertere tantum in oppositione spirituali et interna 
apud varias communitates christianas existente. 

Antequam Oecumenismi definitio in hoc capite exaretur, prae oculis habean- 
tur litterae pastorales Fratrum separatorum, quas ipsi contra praxim oecume- 
nismi cum catholicis fovendi scripserunt — certe non sine influxu hominum 
christianae unioni vehementer adversantium. 


Cf. Allegatum.* 


8 
Exc.mus P. D. GEORGIUS ANDREAS BECK 


Archiepiscopus Liverpolitanus 


In cap. III schematis agitur de communitatibus ecclesiasticis a Sede Ro- 
mana seiunctis decursu saec. xvr. Dicitur sub n. 13, pag. 18, linn. 9 ss.: « Exinde 
a Sede Romana plures communiones sive nationales sive confessionales se seiun- 
xerunt, Inter eas, in quibus traditiones et structurae catholicae ex parte subsi- 
stere pergunt praeeminet communio anglicana ». 

Hic punctum tangimus magni momenti in relationibus nostris cum commu- 
nione anglicana — punctum interpretationis historicae eventuum qui locum ha- 
buerunt in Anglia in praedicto saec. xvr. Nam generatim apud membra Ecclesiae 
Anglicanae persuasio viget quod in decursu horum annorum Ecclesia Anglicana 
(uti nomen habuit saltem inde a saec. xiu) seipsam seiunxit a Sede Romana, et 
quod hoc factum est consulto per actum reformativum ab ipsa Ecclesia prolatum. 

Catholici vero in Anglia hanc verum interpretationem numquam admiserunt. 
Haec enim duo iugiter sustinuerunt — primo, nempe, quod scissura a Sede Ro- 
mana opus fuit civilis potestatis, et secundo quod id factum est modo plane 
dictatoriali contra votum unanimem omnium episcoporum in camera vulgo dicto 


* [Addidit — etiam in versione gallica — textum epistolae pastoralis, mensis martii 1964, 
exc.mi Dasilü, ep. ortbodoxi de Wroclaw et Szczecin]. 


902 ACTA CONC. VATICANI II — PERIODUS III 


" House of Lords " expressum, itemque contra voluntatem expressam eorum qui 
canonice organum constitutionale Ecclesiae in Anglia constituebant, nempe Con- 
vocationem. 

Haec opinio, quae fulcitur auctoritate multorum peritorum non-catholicorum 
magni nominis (exemplum adiungitur in appendice) inter historicos generatim 
latius comprehenditur, et ut arbitror, recipitur. 

Prostant quaedam facta notabilia. E. g. nova legislatio saec. xvi in Anglia 
obligans catholicis accipere primatum potestatis civilis in rebus ecclesiasticis, ab 
ipsa potestate civili condita est. Idem dicendum est de lege qua catholici tene- 
bantur publice assistere actibus cultus novae religionis in libro liturgico ^ Book 
of Common Prayer " statutis. Tota haec legislatio a gubernio civili lata est, sanc- 
tiones omnes civiles erant. Ác proinde qui renuerunt peccatum apostasiae com- 
mittere damnati sunt non ut heretici sed ut malefactores, et in extremum, ut 
traditores patriae suae, rei criminis laesae maiestatis. 

Hoc punctum interpretationis historicae non est parvi momenti. Si versio 
Anglicana eventuum vera est, Ecclesia hodierna Anglicana nexum continuitatis 
habet cum Ecclesia Anglicana medii aevi —  continuitatis non mere externae, 
nominibus et formis debitae, sed vere constitutionalis et quodammodo essentialis. 
Archiepiscopus Cantuariensis dicendus esset verus successor Sancti Augustini qui 
primus a Sancto Gregorio Magno ad hoc officium nominatus est. Nova illa hierar- 
chia a Pio IX a. 1850 restaurata intrusio quaedam supplantrix reputanda esset, 
ut multi acatholici saec. xix de facto illam incriminaverunt. 

Verumtamen, si, e contra, interpretatio catholica illorum eventuum recipitur, 
cum eximio historico iuris Anglici, Sir William Holdsworth dicere compellimur 
Ecclesiam Anglicanam nonobstantibus formis quibus vestitur revera novam esse 
creationem potestatis civilis, ut dicitur Tudoris. 

Haec omnia invite proferor, sine animo offendendi contra ullum ex fratribus 
nostris seiunctis quorum praesentia in hac aula observatorum more laeto corde 


recipimus. 
Attamen meo humili iudicio textus schematis in duobus verbis «se seiun- 
xerunt » (pag. 19, lin. 10) in hac re iudicium emisit — iudicium quod favet 


interpretationi Anglicanae in hac quaestione. Quando schema loquitur de com- 
munionibus sive nationalibus sive confessionalibus quae a Sede Romana se seiun- 
xerunt quamdam conclusionem infert, scil. quod tales communiones auctores fue- 
runt suae propriae seiunctionis; quod nempe de facto vera extitit continuitas 
inter praeteritum et praesens. Sed hoc praecise respectu Anglicanismi est punctum 
discordiae. Sane non rogo, ut Concilium sententiam pronuntiet in re historica. 
Ideoque ad omnem contentionem evitandam proponerem parvam mutationem in 
verbis citatis scil. loco « se seiunxerunt » legendum est « seiunctae sunt ». Hac 
parva mutatione quaestio aperta manebit pro disceptationibus in dialogo futuro 


cum fratribus nostris seiunctis. 


Concordes sumus cum iis quae scripsit exc.mus ac rev.mus D. Georgius Andreas Beck, 
arch. Liverpolitanus, relate ad verba «se seiunxerunt» in pag. 19 lin. 10, et nos quoque pro- 
ponimus ut loco verborum «se seiunxerunt » legatur « seiunctae sunt ». 


[Subscripserunt] N. T. card. Gilroy, arch. Sydneyensis; Jacobus Gleeson, arch. tit. Auru- 
sulianensis; Matthaeus Beovich, arch. Adelaidensis; James P. O'Collins, ep. Ballaratensis; 
Th. McCabe, ep. Vollongongensis; E. M. O'Brien, arch. Canberra et Goulburn; Thomas 
Cahill, ep. Cairnensis; Patricius M. O'Donnell, ep. tit. Pelusiotanus; Patrick Farrelly, ep. 
Lismore; J. Rodgers, ep. tit. Sbidensis; George H. Pearce, vic, ap. Samoa et Tokelau; Dan. 

Stuyvenberg, vic. ap. Solomon Merid.; William Brennan, ep. Toowoomba; Hugh Ryan, ep. 
Townsvillensis; Albert Thomas, ep. Bathurst; F. Henschke, ep. Wagga-Wagga; F. Rush, ep. 
Rockhampton; Bernardus Stewart, ep. Sandhurst; Myles McKeon, ep. tit. Antipyrgos; Leo 
Arkfeld, vic. ap. Wewak N. G.; Leo L. Lemay, No. Solomon Islands; Paschal Sweeney, 
praef. ap. Vanimo N. G.; John E. Crawford, ep. tit. Caffensis; Ad. Noser, vic. ap. Alexishafen; 


L. Goodey, ep. Bunbury; Bryan Gallagher, ep. Port Pirie; John Toohey, ep. Maitland; John 
O'Loughlin, ep. Darwin. 


Appendix. Excerptus ex opere Sir Willam Holdsworth: A History of Englisb Law, 
vol. I, pp. 590-1. 


But the preamble in this Statute of Appeals (of 1533) is remarkable, partly because it 
manufactures history upon an unprecedented scale but chiefly because it has operated from 
that day to this as a powerful incentive to the manufacture by others upon similar lines. 
The Tudor settlement of the relations of Church and State was a characteristically skilful 
instance of the Tudor genius for creating a modern institution with a medieval form. But in 
order to create the illusion that the new Anglican Church was indeed the same institution as 
the medieval Church it was necessary to prove the historical continuity of these two very 
different institutions; and obviously this could only be done by an historical argument. "When 
this argument had been put forward in a statutory form it became a good statutory root of 
title for the continuity and catholicity of this essentially modern institution. But a merely 
statutory root of title gave an obvious handle to its opponents and could hardly be expected 
to satisfy its supporters. It is not therefore surprising that lawyers, theologians and ecclesiastical 
historians soon began from their different points of view, to amplify and illustrate this 
historical argument, in order to prove that it rested upon a solid basis of historic truth. 
Two great professions thus have had and still have a direct professional interest in maintaining 
this thesis. The lawyers are tied to it by their statutes and cases; the ecclesiastics by the 
traditions and authoritative declarations of their Church. Naturally therefore its truth is 
still believed and maintained by a long array of imposing names. It was not until a 
historian arose who, besides being the greatest historian of the century, was both a consum- 
mate lawyer and a dissenter from the Anglican as well as other Churches, that the historical 
worthlessness of Henry's theory was finally demonstrated. 


9 
Exc.wus P. D. ABILIUS DEL CAMPO Y DE LA BÁRCENA 


Episcopus Calaguritanus et Calceatensis-Logrognensis 


Cum satis superque, de doctrina contenta in textu proposito, multi sint iam 
loquuti, liceat et mihi nunc breviter quaedam attingere de stylo, seu modo di- 
cendi, et de — ut ita dicam — mentalitate et spiritu, quo textus redactus esse 
videtur. 

De libertate enim religiosa in genere, ac de relationibus Ecclesiae et Status 
in specie, notissima sunt principia catholica semper vigentia a Gregorio XVI, 
ad Ioannem XXIII. At nostra etiam tempora alias rerum circumstantias invexerunt 
ex quibus orta est necessitas, non quidem ut nova proponerentur principia, sed 
ut noviter ad novas insurgentium rerum conditiones, apte ipsa semper eadem 
principia accommodarentur. 

Hae autem novae novi temporis conditiones in sequentibus rerum adiunctis 
manifestantur: 

1. Ex pbilosopbiz, Hodierna libertatis religiosae proclamatio non amplius 
jam fit sub influxu liberalismi individualistici, aut collectivismi statalis. Neque, 
generatim loquendo, contra Ecclesiam catholicam. 

At non minus fit sub influxu personalismi humanistici « existentialis », athei- 
stici, aut laicismi redivivi naturalistici. Qui omnes simul errores illam creaverunt 

atmosphaeram quae dicta est « efbica situationis » subiectivistica, damnata plu- 
ries a Pio XII, eo quod rerum ordo obiectivus in ea non tenetur. 

Iam vero, textus propositus ingenue sese confidit huic atmosphaerae subiec- 
tivisticae, negligens quasi omnino errores quae ipsam sustentant. 

Hinc, sit mea quasi prima conclusio: vera scil. necessitas ut iterum germana 
dignitas humana, verusque Dbumanismus christianus, luce revelationis catholicae, 
illustretut. 

2. Ex internationaliszmo. In instrumentis iuridicis Organizationum  interna- 
tionalium (ONU, CEE, WCC), vel quae iam parata prostrant, vel quae proxime 
parantur, libertas religiosa statuitur, et quam maxime commendatur. 

Textus autem propositus optime quidem procedit, cum documentum pro- 
ferre intendit quod omnibus qualitatibus humanis excellat. 

At haec non sufficiunt pro documento vere « catholico ». In illis enim instru- 
mentis iuridicis Organizationum Internationalium non sufficienter apparet liber- 
tas religiosa in sua specifica ratione, sive personali sive etiam sociali. 

Hinc, secunda mostra conclusio, exstat vera necessitas ut haec omnia ab Ec- 
clesia catholica illustrentur lumine revelationis. Hoc autem non sufficienter a 
textu proposito praestatur. 

3. Ex Oecumenismo. Consilium, quod dicitur, Ecclesiarum (WCC) plurima 
iam edidit documenta de libertate religiosa (Oxford, 1937; Madras, 1938; Am- 
sterdam, 1948; Nova Delhi, 1961). Harum autem declarationum fautores aperte 
dixerunt non semel sese expectare ab Ecclesia catholica documentum aliquod de 
libertate religiosa. 

Hinc, sit tertia nostra conclusio, magna exstat convenientia ut Concilium ita 
de libertate religiosa loquatur, non quasi «libertas » nunc primo ab hodiernis 
fuerit adinventa, a quibus deinde Ecclesia catholica mutuarit. Sed ita loquatur, 
uti revera res se habet, scil: ut doctrina catholica, semper in traditione agnita, 
nunc hodie iuxta novas necessitudines temporum exponatur. 

Unde non satis recte procederetur si, modernitati consulens, Ecclesiae catho- 
licae venerabilis traditio in hac re omnino deseritur. 

4. Ex nova evangelizandi metbodo inducenda, Ecclesiae catholicae ius con- 
fessionale, nunc hodie non amplius agnoscitur apud nationes evangelizandas. 

Hinc, sit quarta nostra conclusio, existit vera necessitas fundandi libertatem 
religiosam, etiam in iure naturae, quae ab omnibus agnosci debet. 

Attamen, vigilanti cura nitendum est ut Ecclesia catholica semetipsam non 
manifestet ut purum puri humanismi fautorem, quasi si « Evangelii sese erube- 
sceret ». 

Inde necessitas textum exhibendi in quo verus atque integralis Humanismus 
describatur secundum catholica principia, quae nonnisi revelata esse possunt. 

5. Ex indole pastorali. Fideles catholici, ii praesertim qui, in nationibus sic 
dictis « catholicis », vitam degunt, instanter egent ut instruantur circa tempo- 
rum instantem necessitatem atque gravitatem, ut fidem roborent atque firmiter 
teneant. 

Hinc, sit 47ostra quinta conclusio, vera et urgens necessitas ut proclamatio 
libertatis religiosae a Concilio facienda, ita fiat absque gravibus incommodis et 
periculis, quae certo certius imminent. 

ein autem propositus nihil fere curat de hac urgente necessitate pa- 
storali. 

Qua ergo ratione procedendum ut textus declarationis de libertate religiosa 
consonet Concilio Ecclesiae catholicae, lumini gentium? 

Non alio modo quam exponendo « Historiam salutis », talem qualem exhi- 
bent praesertim Paulus et loannes Evangelista: « Homo enim, ad imaginem 
Dei factus, servus peccati effectus, veram libertatem iam non consequitur nisi 
* jn Christo et per Christum ", una Ecclesia catholica mediante, seu ministrante ». 

Haec enim sola textum efficerent, vel redderent vere « catholicum »; et non 
mera et pedisequa imitatio aliarum declarationum — Organizationum  internatio- 
nalium. 

Haec sequendo criteria, specimen textus tradimus Secretariae, non utique ut 
textum propositum omnino substituat; sed uti exemplum ad quod forse erit cor- 
rigendum. 


10 


Exc.mus P. D. MARION FRANCISCUS FORST 
Episcopus Dodgepolitanus 


Directory for Ecumenism. Divide the Directory into three sections: 
1. Dialog 


A) Limit encounter to "experts" only — meaning not self appointed, but 
rather officially appointed and qualified persons from the churches concerned. 


B) Establish rules, procedures and extent of dialog. 


2. Clergy. — Bishops, priests, ministers, etc. 

A) Socidl. — Encourage purely social opportunities for local clergy and 
others to become better acquainted (no limitations). 

B) Community. — Urge participation by clergy in civic functions—par- 
ticularly those of a charitable and social justice nature—etc. Limitations would 
simply restrict to non-political activities. 

C) Communicatio in Sacris. — Limit participation to such activities as 
are formally endorsed by the Holy Father and the College of Bishops... Avoid 
things that savor of ^ exchange of pulpits " where official worship services are 
concerned... Encourage joint prayers in public places. 


3. Laity 
A) Socidl. — Encourage more purely social opportunities for local and 
neighborhood groups to meet and know each other—aiming at removal of the 
use of derogatory terms for various religious, racial groups, etc. 


B) Community. — Encourage cooperation in joint civic and charitable 
programs. Urge uniting of special *aid" program of a national or international 
nature so that Christians and Jews work together in one joint effort rather than 
through 2 or 3 or more. Allow financial support of one another's local building 
programs, etc. 


C) Commnmunicatio in Sacris, — Broaden the basis upon which such com- 


municatio may be used; but define it well, so that everyone is aware of the 
limitation and the reasons for them. 

11 
REv.wmus P. D. IUCUNDUS M. GROTTI 


Praelatus nullius Acrensis et Puruensis 


1. Laudanda voluntas Concilii dialogum proponendi etiam cum  acatholicis. 

2. Tamen, quaerendum est: oecumenismus debet res uti sunt servare vel ad 
Christi Ecclesiam omnes attrahere et veluti manu ducere?.. Nam, uti proponi- 
tur in omnibus suis capitibus et in declaratione de Iudaeis non apparet cur debeant 
in Ecclesiam catholicam ingredi. Immo, si ultima declaratio consideratur (de li- 
bertate religiosa) omnibus conceditur libertas manendi ubi sunt, in suo er- 
rore scil.! 

3. Quando tandem Ecclesia catholica praesentatur ludaeis, tali modo prae- 
sentatur ut a nobis catholicis fere non agnoscaturt! Nam de illa loquitur hisce 
verbis: «est continuatio populi illius (lin. 8)... cui revelationem in libris V. T. 
contentam (Deus) concredere voluit (linn. 9-10).. et cum tantum patrimonium 
christiani ex Iudaeis acceperint (lin. 17)...». Ecclesia catholica, e contra, non 
est haeres unius eiusdemque veritatis Tudaeis et christianis communis, sed, iuxta 
Aeterni Patris consilium, est quid conicum et verticale (non quid horizontale!), 
scil. ad perfectiorem in dies formam a Divina Voluntate et caritate, gradatim, 
adductum; in cuius coni seu pyramidis vertice, nempe doctrinae et mediorum ad 
salutem plenitudine, a Deo perducta et locata est Ecclesiae novissima et definitiva 
forma, quae catholica nuncupatur. 

Iudaismus ergo fuit initium et initium tantum; unde et ipsi ludaei non 
modo sunt caritative tractandi sed et ipsi ad pleniorem formam tum veritatis 
et mediorum salutis sunt vocandi. 

4. Quae de oecumenismo, in triplici capite et in duplici declaratione dicun- 
tur, fortasse, meliori modo, sub hac luce essent exponenda: 

4) Homo, a Deo creatus, ad Deum dirigitur, unde sub ratione finis def: 
niri posset « animal religiosum » et sub hac luce homo non est liber (contra 
atheismum!) quia libertas est mediorum et non finis! 

b) Quatenus religiosus, etsi homo veram religionem non profiteatur, est 
omni respectu dignus quia Deum sincere quaerit (recta intentio); et quaevis 
religio, ut conamen ad unionem cum Deo fovendam, est pariter respectu digna; 
insuper, cum in ipso errore aliquid veri semper inveniatur, etiam religio falsa, 
sub hac luce, est digna respectu. 

c) Tamen, si homo vult ad plenitudinem vitae, veritatis et mediorum 
pervenire, debet ingredi in Ecclesiam catholicam. 

5. Oecumenismus et libertas religiosa alio in modo proposita: 

4) nec fundamentum missionalis actionis Ecclesiae illustrat 

b) nec ipsum opus missionale explicant, sed potius videntur negare. 

12 
Exc.mus P. D. HANNIBAL MUNOZ DUQUE 


Archiepiscopus Neo-Pampilonensis 


Antequam commissio ad declarationem de libertate religiosa redigendam de- 
signata textum declarationis Patribus conciliaribus exhibendum definitive reela- 
boret, Pastores multarum animarum enixe petimus ut attenta ratio habeatur eorum 
quae sequuntur: 

1. America Latina gaudet unitate religiosa catholica. In omnibus fere natio- 
nibus Continentis, haec unitas religiosa constituit elementum boni communis et 
ordinis socialis, quod ut essentiale considerari potest. 

2. Haec fere perfecta unitas religiosa creat situationem socialem, psycholo- 
gicam et pastoralem longe diversam ab illa propria regionum ubi viget plurali- 
smus religiosus. Id quod in his regionibus pluralisticis potest esse sub respectu 
pastorali et oecumenico valde opportunum et forte necessarium, in regionibus 
unitatis religiosae catholicae potest esse valde inopportunum immo et maxime 
nocivum. 

3. « Declaratio de libertate religiosa », quae potius fines pastorales et oecu- 
mehicos quam doctrinales persequitur, non debet respicere solummodo illas orbis 
regiones ubi viget pluralismus religiosus, sed illas quoque (ne dicamus praeser- 
tim) ubi unitas catholica adhuc Deo favente conservatur. Sensus aequilibrii, cari- 
tatis, iustitiae et aequitatis hoc exigit. 

4. Unitas religiosa catholica Continentis Latini Americani gravissime nostris 
diebus periclitatur ob actionem proselytisticam sectarum protestantium, quae in- 
sidiose conantur seminare apud gentes simplices et rudes diffidentiam erga Hie- 
rarchiam et magnam idearum confusionem, ut tandem fideles, allecti quoque spe 
auxilii ordinis oeconomici, ad apostasiam a fide catholica adducantur. 

5. Ex hac insidiosa actione proselytistica, sequitur desertio a fide catholica 
400.000 circiter fidelium adultorum singulis annis, quod ut per se patet, grave 
damnum commune Ecclesiae constituit. 

6. Notitiae summariae quae in ephemeridibus pervulgatae sunt circa decretum 
de Oecumenismo et circa declarationem de libertate religiosa, iam creaverunt 
in multis regionibus atmosphaeram quamdam confusionis, quae indifferentismo 
practico atque desertionem a fide catholica quam maxime favet. Huiusmodi noti- 
tiae, dum triumphaliter receptae sunt ab illis sectoribus opinionis publicae qui 
habitualiter Ecclesiae adversantur, magnas animi anxietates et haesitationes in 
sinceris christifidelibus produxerunt. In Colombia, e. g. ipsum Concordatum cum 
Sancta Sede coeptum est minus aestimari atque aperte subverti. 

7. Certo hi effectus perniciosi minus persentirentur si populus psycholo- 
gice, socialiter, culturaliter ac religiose esset praeparatus ac praemunitus, vel si 
episcopi possent remedia opportuna tempestive et efficaciter opponere. At proh 
dolor! realitas est longe diversa. Status populi sub respectibus indicatis non potest 
repente mutari. Episcopi ob penuriam mediorum oeconomicorum et praesertim 
sacerdotum, impares prorsus sunt ad problemata pastoralia, quae praeter ordina- 
rium curae animarum laborem, ex actione proselytistica sectarum protestantium 
oriuntur. 

8. Quae cum ita sint, audemus postulare a commissione ad declarationem 
de libertate religiosa redigendam designata ut textus declarationis reelaboretur 
attentis principiis solidarietatis et verae collegialitatis episcopalis, iuxta quae 
omnes episcopi « sollicitudinem omnium ecclesiarum » persentire debent. Esset 
maxime dolendum si declaratio de libertate religiosa, quae apud populos regimi- 
nis atheistici vix procul dubio audietur, tali modo redigeretur ut quamvis magna 
forte commoda afferret pro populis religiose pluralisticis, vulnus irreparabile iniice- 
ret patrimonio unitatis catholicae in illis haud quidem paucis nec parvis popu- 
lis ubi Deo favente haec unitas magna cum utilitate et spe Ecclesiae adhuc viget. 

9. Haec nostra petitio, ut patet, non solum non intendit obstaculum ullum 
providentiali motui oecumenico opponere, sed positive inspirata est principiis 
sani et veri oecumenismi, quae in schemate de hac re perspicue et profunde 
enuntiantur. In nostris populis, utpote non satis praeparatis necnon acriter et 
insidiose nunc ex parte sectarum protestantium oppugnatis, pericula quae insunt 
oecumenismo, nisi prudenter et efficaciter dirigatur, possunt producere damna 
irreparabilia pro fide catholica. Textus declarationis de libertate religiosa debet 
in quantum fieri possit haec pericula vitare. Hoc exigit bonum commune totius 
Ecclesiae. 

10. Ne ingens labor commissionis augeatur, consulto non adiungimus docu- 
menta quae nostras affirmationes confirmant. Attamen si opportunum visum fue- 
rit, possunt a nobis huiusmodi documenta quaeri. Libenter ad commissionem quo- 
cumque momento mittemus. 


[Subscripserunt etiam] Bernardo Arango, ob. de Barranca Bermeja; José 
Pimiento, ob. de Garzon-Nieva; Angel Ocampo Berrío, arz. de Tunja; Eloy Tato, 
ep. tit. de Cardicio; Eusebio Septimio Mari, vic. ap. Riohachaensis; Hector Rueda 
H., ob. Bucaramanga; AÁrgimiro García R.; M. A. Medina, Montería, Colombia; 
Alfonso Uribe, aux. Cartagena; Jesás Coronado, praef. ap. Ariarí, Colombia; Alfre- 
dus Rubio Diaz, ob. Sansón; R. Zambrano Camader, ob. de Facatativá; José Joaquin 
Flórez, ob. Ibagué, Colombia; Heriberto Correa Yepes, prael. null. de Mitu, Colom- 
bia; Enrique Vallejo, praef. ap. de Tierradentro; lulius Franco, ob. Duitama; Au- 
gustus Trujillo Arango, ob. Jerico; Jorge A. Giraldo, ob. de Pasto; Armando Cirio, 
bispo de Toledo, Brasil; Gregorio Garavito, aux. ap. Villavicencio, Colombia; Fe- 
lipe Santiago Benitez, aux. Asunción, Paraguay; J. Valle G., ob. aux. Iquique, Chile; 
Leonidas Proaíio, ep. Rivibambensis, Aequatore; Arturo Duque Villegas, arz. Ma- 
nizales; Tulio Botero Salazar, arz. Medellin; Carlos Borge; José Luis Castro; Miguel 
Angel García A., ob. Jalapa, Guatemala; Germán Villa Gavíria, ob. de Barran- 
quilla; Alonso Arteaga Yepes, ob. tit. Auzegera; Iulius Laschi González, adm. 
ap. Conceptionis in Paraguay; Bonaventura Jauregui, ob. de Zipaquirá; Guillermo 
Escobar V., ob. de Antioquia; Gerardo Valenzia C.; Eduardus Boza Masvidal, 
ep. tít. Vindensis; Pablo Correa León, ob de Cácuta; José de J. Arango, praef. ap. 
Colombia; Juan Campuzano, praef. ap. Galapagos; Albertus Zambrano Palacios, 
vic. ap. Canelos; Ántonio de Hornedo, praef. ap. S. Francisci Xaverii; Vincentius 
Alexander, arch. Managua; Ianuarius Artazcor, adm. ap. El Petén; Wlenceslaus 
Gomez Frande, praef. ap.; Nicola D'Antonio, prael. null. Oloncho, Honduras; 
Martin Legarra, prael. null. Bocas del Toro; Damiano Nicolau, prael. null. Hua- 
machuco; Redento Gauci, prael. null. Chuquibamba; Giocondo M. Grotti, prael. 
null. Brasile; Martin Michler, abb. null. Brasil; Mario Roberto Anglim, Brasil; 
Adriano Veigle, Brasil. 

13 
Exc.mus P. D. DRAGUTIN NEZIC 


Episcopus Parentinus et Polensis 


Ad nn. 33-34. Placet quod in Concilio declaratio edatur de nostris relationibus 
non solum ad alias confessiones christianas et ad populum iudaicum sed etiam 
ad alias omnes gentes in universo mundo, sive ad omnes omnino homines. 

Attamen textum ipsum quod attinet qui in n. 33 proponitur, animadver- 
siones quasdam proferendas puto. Bona sunt quae textus continet, sed plura 
desiderantur. Etenim: 

1. Textus per supervenientes litt. enc. Ecclesia; suam, quae dialogum insti- 
tuere volunt cum omnibus coetibus hominum, iam superatus est. Nihil agitur 
de dialogo Ecclesiae cum istis coetibus hominum, sed agitur solummodo de qua- 
dam exhortatione ad christianos, ut caritatem etiam erga istos homines exercere 
non omittant. 

2. Deficiente sermone de dialogo, haec declaratio non plene cohaeret cum 
schemate de Oecurmenismo in genere. 

3. Textus refertur quasi exclusive ad homines singulares (excepto inciso 
de Musulmanis), non autem respicit coetus religiosos et religioso-culturales. Quae 
dicuntur approbanda sunt, at omnino necessarium est, ut in declaratione describa- 
tur habitudo nostra ad magnos coetus religiosos qua tales. Haec sunt hodie ma- 
ximi momenti! 

4. Paternitas divina describitur sensu pure :orali, optandum esset ut aliquo 
saltem modo indigitata sit paternitas divina per gratiam, ad quam — adoptionem 
filiorum — omnes homines vocati sunt. 

Procedatur igitur ordine fere sequenti: 

4) Declaretur imprimis nos plura cum omnibus coetibus hominum com- 
munia habere: unde initialiter minime adversarii aut inimici inter se haberi de- 
bemus, sed tamquam amicos se consideremus oportet, quorum vocatio et desti- 
natio est communis, Hic aperte intexatur id quod de paternitate divina dicitur 
in textu. 

b) Fide scimus initium historiae nostrae communem fuisse: omnes vocati 
sumus ad filiationem divinam. 

c) Variae sunt rationes quae effecerunt, ut genus humanum in vias diversas 
abierit. 

d) Obliviscendum tamen non est, quod Deus populos penitus non re- 
liquerit, Per benignam Providentiam suam « semina Verbi sui» varie in varios 
coetus humanos inseruit, quae veram « praeparationem evangelicam » et actionem 
paedagogicam divinae Providentiae in istis populis repraesentat, ut Christum 
Salvatorem facilius et laetius accipiant. 

e) Quapropter nullum ex his coetibus despicere aut hostiliter tractare 
licet homini christiano. Sed Ecclesia in fraterno cum iis colloquio omnia bona 
quae possident parata est agnoscere, eos autem invitat, ut cum eodem spiritu 
fraternae amicitiae ea quae bona in Ecclesia invenient agnoscant et suscipiant. 
Ecclesia filios suos vocat et monet, ut in coetibus religiosis non christianis bene 
discernere discant varia elementa doctrinalia, moralia, cultualia, nullumque aspec- 

tum spernant nec omittant, quia in quibusdam coetibus haec maiorem elevationem 
susceperunt, in quibusdam autem haec. 

f) In omnibus autem caritas et mutua aestimatio vigeat oportet, a malo 
proselytismo aut mediis quae dignitatem humanae personae laedere possent pror- 
sus abstinendo. Finis ultimus omnium relationum nostrarum in campo religioso 
est adimpletio gentium in Regno Dei, quam futuram credimus et quam suspi- 
ramus, sed quam opus gratiae Dei esse apprime scimus. 


14 
Exc.mus P. D. IOANNES B. PRZYKLENK 


Episcopus lanuariensis 


Duae animadversiones quod ad latinitatem attinet. Intentione pro posse 
cooperandi, ut textus conciliaris perfectior evadat, motus, non quidem modos 
propono, sed preces, ut nempe stylus potius examinetur adhibitus cuius mu- 
tatio non quidem sensum transferat, sed clariorem reddat. 

1. Pag. 9, linn. 10s. legitur: « ...credimus et usque ad consummationem 
saeculi in dies crescere speramus ». Estne vera latinitas? Ipsum schema in pag. 22, 
lin. 22 et lin, 37, latinitate meliori utitur. Proponerem textum istum: « ...credi- 
mus et speramus fore, ut usque ad consummationem saeculi in dies crescat ». 

2. Pag. 15, linn. 37s. habetur: « Fratrum seiunctorum animum cognoscere 
oportet », Huius propositionis sensus esse videtur: Necesse est, ut nos catholici 
animum fratrum seiunctorum cognoscamus. Vel, gallice: Il faut connaitre la 
mentalité des fréres séparés. Vel, germanice: Man muss die Geisteshaltung der 
getrennten Brüder kennen (lernen). 

At, ratione habita latinitatis, textum, ut iacet, istum prae se ferre sensum 
mihi persuasum non est. E contra, ambiguitas saltem habetur, nisi quis con- 
structionem latinitatis adhibitae erroris arguere malit. Unde proponerem textum: 
« Fratrum seiunctorum animus et indoles oportet cognoscantur ». Vel: « Fra- 
trum seiunctorum animum cognosci oportet ». 

Tandem, appendicis instar, addo hanc animadversionem: 

Pag. 16, linn. 18-20 legitur: « Etiam catholici missionalia opera in iisdem 
terris ac alii christiani incumbentes hodie praesertim cognoscant oportet quae- 
stiones et fructus, quae ex oecumenismo in eorum apostolatu oriuntur ». 

Plures Patres sensum propositionis ex me quaesierunt. Nonne iste est sensus: 
« Etiam catholici qui missionalibus operibus incumbunt in terris in quibus quo- 
que alii christiani adlaborant, hodie praesertim cognoscant oportet quaestiones 
et fructus, quae ex oecumenismo in eorum apostolatu oriuntur ». 

Si his verbis aliisve similibus clarius dici possit quod intenditur, cur ita non 
dicatur. Modus dicendi clare, distincte, simpliciter hominibus nostri temporis 
valde placet. 

15 
Exc.Mus P. D. IOANNES B. SCAPINELLI DI LÉGUIGNO 


Archiepiscopus tit. Laodicensis ad Libanum 


Cap. I: De catbolicis Oecumenismi principiis: n. 4, pag. 9, lin. 16, placet 
iuxta modum. Modus autem est sequens: Addatur: « Praeterea, Ecclesia ca- 
tholica stricte tenetur ad mandatum Domini (Mc. 16, 15) adimplendum, praedi- 
candi scil. Evangelium omni creaturae seu omnibus hominibus ». Rafio modi: 
Ecclesia non solum tenetur ad apostolatum reconciliationis ac praeparationis eorum 
singulorum qui in Ecclesiam catholicam ingredi desiderant, sed ad activam diffu- 
sionem Evangelii (opportune et importune) non solum inter eos qui illud prorsus 
ignorant, verum etiam inter eos qui illud partialiter tantum cognoscunt. Si cum 
fratribus separatis sincere agere volumus, non possumus hanc obligationem Ec- 
clesiae tacere. Sequamur etiam in hac re principium optime a schemate propositum 
in cap. 2, n. 11: « Integra doctrina lucide exponatur omnino oportet, Nil ab oecu- 
menismo tam alienum est quam ille falsus irenismus, quo puritas doctrinae catho- 
licae detrimentum capitur et eius sensus genuinus et certus obscuratur » (pag. 16, 
linn. 23-26). Ex alia vero parte, positio nimis passiva in apostolatu cum aliis 
christianis peragendo solum ducit ad descensum conversionum ad Ecclesiam ca- 
tholicam (id quod est contra voluntatem Domini, qui vult unum gregem fieri), 
ut iam non paucis in nationibus experimur. 


Cap. II: De Oecumenismi exercitio, n. 6, pag. 14, linn. 11-15, placet iuxta 
modum. Modus autem est sequens: 


Loco: «ita ut si quae, pro rerum 
temporumque adiunctis, sive in morti- 
bus, sive in ecclesiastica disciplina, sive 
etiam in doctrinae enuntiandae modo 
— qui ab ipso deposito fidei sedulo 
distingui debet — minus accurate ser- 
vata fuerint, opportuno tempore recte 
debiteque instaurentur ». 


Dicatur: «ita ut si quae, pro re- 
rum temporumque adiunctis, sive in 
moribus, sive in ecclesiastica discipli- 
na, minus accurate servata fuerint, op- 
portuno tempore recte debiteque in- 


staurentur. Modus autem doctrinae 
enuntiandae — qui ab ipso deposito 
fidei sedulo distingui debet — semper 


aptior atque hominibus nostri tempo- 
ris ipsisque fratribus separatis intelli- 
gibilior quaeri potest, eodem tamen 
sensu eademque sententia ». 


Ratio modi: Problema valde diversum est quando agitur de accommodandis 
moribus et disciplina et quando agitur de accommodando modo doctrinae enun- 
tiandae (tunc enim doctrina mutari non potest). Res ergo ita heterogeneae non 
possunt unica clausula includi, si ambiguitates vitandae sunt. Ex alia vero parte, 
verba loannis XXIII, quae in nota allegantur a schemate, non debent privari 
suis ultimis verbis, quibus ille Romanus Pontifex insistebat in necessitate con- 
tinuitatis traditionis theologicae et in eo quod, mutato modo proponendi, sensum 
mutare non licet. 


Cap. II: De Oecumenismi exercitio, n. 6, pag. 14, linn. 18-19, placet iuxta 
modum. Modus autem est sequens: Orittantur verba: « praedicatio Verbi Dei 

et catechesis ». Ratio 5odi: Praedicatio verbi Dei et catechesis vix possunt con- 
siderari tamquam elementa renovationis nostris temporibus in Ecclesia peractae. 
Non credimus Ecclesiam tantopere defecisse in suo peragendo officio, ut hae 
functiones non semper in complexu Ecclesiae sufficienter habitae sint. Ten- 
dentia extollendi hodiernam quamdam renovationem in Ecclesia exsistentem vi- 
detur suggerere nihil hucusque in Ecclesia factum esse aut saltem nihil factum esse 


bene. 


Cap. II: De Oecurmenismi exercitio, n. 7, pag. 15, linn. 4-8, placet iuxta 
modum. Modus autem est sequens: Orittantur verba: « De culpis etiam adver- 
sus unitatem valet testimonium S$. loannis: ^" Si dixerimus quoniam non pec- 
cavimus: mendacem facimus eum, et verbum eius non est in nobis " (1 Io. 1, 10). 
Humili igitur prece veniam petimus a Deo et a fratribus seiunctis, sicut et nos 
dimittimus debitoribus nostris ». Razio modi: Formula schematis facile potest 
inter fideles catholicos impressionem creare de aequivalentia peccati haereseos 
vel schismatis cum defectibus possibilibus, qui separationi ansam praebuerunt. 
Praescindendo a culpabilitate subiectiva personarum, culpae illae obiective con- 
sideratae sunt prorsus diversi ordinis quoad suam gravitatem. Propter rationes pa- 
storales (periculum confusionis inter fideles catholicos, immo periculum indifferen- 
tismi si utraque pars consideratur aequo modo culpabilis in separatione) paragra- 
phus debet supprimi. 

Notetur Paulum VI non petivisse absolute veniam sed cum locutione con- 
ditionali in membro quod referebatur ad Ecclesiam catholicam. 

Praeterea schema debet esse constans sibi. In declaratione altera de Iudaeis 
et de non-christianis, legitur: « Caveant praeterea ne ludaeis nostrorum tem- 
porum quae in Passione Christi perpetrata sunt imputentur » (n. 32). Si Iudaeis 
nostri temporis non potest Passio Christi imputari, nec nobis potest imputari 
quod tempore Lutheri vel Photii evenerit. Et si separatio, quae plura saecula 
ante nos facta est, imputari non potest, non est cur de illa veniam petamus. 

Modus, quo Novum Testamentum de haereticis loquitur, prorsus diversus 
est a modo loquendi schematis. Cum S. Ioannes illum modum loquendi habeat, 
non intelligitur quomodo potuerit citari in paragrapho expungenda, pro re tam 
aliena a sua mentalitate. 


Cap. II: De Oecumenismi exercitio, n. 8, pag. 15, lin. 31, placet iuxta 
modum. Modus autem est sequens: 


Loco: « Quae communicatio a duo- Dicatur: « Quae communicatio, vi- 
bus principiis praecipue pendet » tatis semper periculis indifferentismi re- 
ligiosi et scandali, a duobus principiis 

praecipue pendet ». 


Ratio modi: Quaestio de communicatione in sacris non potest sic a Concilio 
proponi, ut taceatur condicio fundamentalis, quae iuxta theologos moralistas 
catholicos necessaria est, ut communicatio licite fieri possit. Hoc sensu, neces- 
sitas vitandi pericula, quae indicantur in emendatione proposita, est principium 
non minoris momenti, quam illa duo, de quibus schema loquitur. 


Cap. II: De Oecumenismi exercitio, n. 10, pag. 16, linn. 11 s et 14 respective, 
placet iuxta modum. Modus autem est sequens: Orittantur verba: « sensu oecu- 
menico» (linn. 11s.) et « non polemica» (lin. 14). Ratio :odi: 1) Expressio 

schematis in linn. 11s. est inintelligibilis pro theologo vel historico spiritu vere 
scientifico imbutis. Theologia vel historia sic debent tradi ut quam accuratissime 
veritati respondeant. Si veritas oecumenismo favebit, erit de hoc facto laetandum; 
si autem minus favebit, dolendum erit; in utroque casu vir vere scientificus solum 
de veritate curare debet. Vir vere scientificus non intelliget scientiam debere 
« sensu oecumenico » coli ut sic magis veritati respondeat. Scientia nunquam 
debet esse « tendentiosa ». 2) Expressio schematis in lin. 14 potest habere rectum 
sensum. Theologia non debet esse polemica, quatenus omnino deserendum est 
« odium theologicum ». Sed periculum est ne expressio schematis a pluribus 
intelligatur ac si non oporteret ulterius theologiam sic docere, ut alumni in 
punctis controversis probe cognoscant rationes, quibus veritas catholica fulcitur 
et propter quas doctrina aliarum confessionum admitti non potest. 


Cap. III: De Ecclesiis et communitatibus ecclesialibus a Sede Apostolica Ro- 
"ana seiunctis, n. 15, pag. 20, lin. 37, placet iuxta modum. Modus autem est 
sequens: O»ittantur verba: « vi successionis apostolicae ». Ratio modi: Non vi- 
detur posse dici orientales separatos habere successionem apostolicam, cum in 
schismate constituti sint, Successio apostolica magis implicat quam meram conse- 
crationem episcopalem validam; et formaliter sumpta non habetur sine commu- 
nione cum successore Petri!!! 


Cap. III, De ecclesiis et de communitatibus ecclesialibus a Sede Apostolica 
Romana seiunctis, n. 19, pag. 22, lin. 38, placet iuxta modum. 

Modus autem est sequens: Addantur verba: « Ad spiritum oecumenicum 
et pacem inter diversas confessiones religiosas admodum conferet, si ^ prosely- 
tismus " mediis pecuniis apud populum humilem aliisve minus consonis, si 
alicubi accidit, maxime ubi Christus iam praedicatus est, prorsus deseratur. Haec 
enim et confusionem apud simpliciores pariunt et indifferentismum religiosum 
fovent ». 


Ratio modi: Huiusmodi clausula in aula petebatur. Praeterea dum talis 
« proselytismus » habeatur, spiritus oecumenicus est impossibilis. 


16 
Exc.mus P. D. HENRICUS TENHUMBERG 


Episcopus tit. Tbuburnicensis, aux. Monasteriensis 


Animadversio ad n. 9, pag. 16, lin. 2: loco « vitae spiritualis et culturalis » 
dicatur: « vitae spiritualis et liturgicae » (cf. n. 15, pag. 21, lin. 9: « patrimonium 
liturgicum et spirituale »). Ratio: Neologismus « cultualis » sapit scientiam reli- 
gionum. Vox cultus ethymologice comprehendit tantum partem latreuticam litur- 
giae. Vitatur etiam in sensu venerationis vel pietatis christianae a S. Biblia Vul- 
gatae editionis, a Patribus antiquis, a constitutione de s. Liturgia. In documentis 
Ecclesiae etiam saeculis recentibus raro adhibetur. Cf. articulos Kzl/t et Litur- 
gie, in: Handbuch tbeologiscber Grundbegriffe, München 1962-1963, vol. I, 
pp. 865-880; II, pp. 75-79. 


Animadversio n. 21, pag. 23, lin. 20: « S. Scripturarum amor et veneratio ac 
prope cultus »: deleantur verba «ac prope cultus », utpote superflua (veneratio 

sufficit) ac prope offensiva: Sunt protestantes qui perhorrescent terminum « cul- 
tus » ut antibiblicum. 


Animadversio n. 22, pag. 24, linn. 16-17: loco « doctrina circa Coenam Do- 
mini et cultum et Ecclesiae ministeria » dicatur: « doctrina circa Coenam Domini, 
cetera sacramenta et cultum ac Ecclesiae ministeria ». Rao; Vox cultus ethymo- 
logice comprehendit tantum partem latreuticam liturgiae. 


Animadversio n. 23, pag. 24, linn. 22-23: loco «in cultu communitatis... 
Ceteroquin cultus» dicatur: «in servitio communitatis... Ceteroquin officia » 
vel: «in liturgia communitatis... Ceteroquin liturgia ». Ratio: Terminus « cul- 
tus » praesertim sub influxu scientiae et philosophiae religionum vulgatus, iure 
negligitur a constitutione de s. Liturgia; terminus ethymologice complectitur 
tantum aspectum latreuticum liturgiae, sed etiam pro illo aspectu vitatur a Vul- 
gata, a Patribus latinis. Scholastici utuntur quidem hoc termino, si considerant 
actus cultus (sive liturgicos vel minus) sub aspectu theologico-morali (exercitium 
virtutis religionis); Sed etiam saeculis recentibus in documentis Ecclesiae raro 
adhibetur. A non paucis fratribus separatis propter saporem non-christianum per- 
horrescitur. Cf. articulos Kult et Liturgie, in: Handbuch tbeologischber Grund- 
begrife, München 1962-1963, vol. I, pp. 865-880, vol. II, pp. 75-97. 


17 
PLURES PATRES CONCILIARES 


1. Antequam ad suffragationem declarationis de libertate religiosa progredia- 
mur, nos episcopi subsignantes, gravi anxietate conscientiae nostrae pastoralis 
onerati circa praesentia et futura detrimenta nocentia Ecclesiae in America La- 
tina degenti, enixe desideramus quod «ec Sacrosancta Synodus explicite consi- 
gnet proficuum esse progressui veri oecumenismi clare exponere fidelibus doctri- 
nam catbolicam coram proselytismo inter catbolicos permoto a quibusdam deno- 
minationibus fratrum. separatorum. 

2. Breviter aliqua fundamenta: 

4) circiter 400.000 fidelium catholicorum adultorum Americae Latinae per 
annum transeunt ad Protestantismum, i. e., ingens numerus qui superat forsan 
numerum omnium conversionum adultorum per annum ad Ecclesiam catholicam 
in tota eius activitate missionali. (Quod revera demonstrat agi de vero boso corm- 
muni Ecclesiae); 

b) plurimae « denominationes » fratrum separatorum (hispanice « sectas ») 
systematice et acriter impugnant ea omnia quae doctrinam, organizationem et 
vitam Ecclesiae catholicae constituunt, et « proselytismum » inter eius fideles 
movent; 

c) ceteroquin prostant aliqua problemata practica, v. g., de modo agendi 
erga alumnos (eorumque parentes) in scholis cozfessionalibus protestantium stu- 
dia comparantes. 

3. Iam vero, etsi liqueat schema de Oecumenismo non habuisse propositum 
particularia tangendi et quaestiones movendi, v. g., circa illas « denominationes », 
certo tamen praevidemus maximum periculum — per longos quidem annos dura- 
turum — Ecclesiae Americae Latinae imminere, nisi babitudo oecumenica hierar- 

chiae et fidelium erga supradictas « denominationes » clare atque perspicue enu- 
cleetur. Nemini enim latet quod permagna confusio oritura tam in doctrinali quam 
in practico ordine — ut iam in aliquibus locis orta est — in detrimentum tantum 
fidei catholicae redderetur, quam nationes Americae Latinae profitentur. Quam- 
vis Ecclesia indefectibilis et perennis sit, eius praesentia et activitas in quibus- 
dam regionibus omnino vel fere omnino disparere possunt, ut de facto dispa- 
ruisse historia monstrat. 

Die 24 mensis octobris anni 1963, in sua allocutione episcopis Chile, Para- 
guay, Bolivia et Uruguay, Summus Pontifex Paulus VI f. r., postquam adnu- 
meraret pericula Ecclesiae in America Latina, scil, protestantismum, communi- 
smum et spiritismum, asseruit: « Nisi efficiatis hodie supremum conamen, fides 
catholica disparere potest in vestris nationibus ». Exemplum deinde praebuit di- 
sparitionis olim florentissimae Ecclesiae in Africa septemtrionali. Proinde, nostrum 
officium est attentissime invigilare ne imprudentia vel error pastoralis in applica- 
tione principiorum Oecumenismi coram « proselytismo » fratrum  separatorum 
secumferat graves consequentias Ecclesiae in America Latina. 

4. Immo autem, supposito quod schema de Oecumenismo pro scopo non ha- 
beat nec in eius spiritu sit pertractare de denominationibus cum quibus Oecu- 
menismus forsitan difficilis autumetur ne motus veri Oecumenismi propter pro- 
blemata particularia periclitetur, in hoc momento historico in quo conamina 
Actionis pastoralis Ecclesiae in America Latina peregrinantis in providentialem 
progressum diriguntur, baec tertia pars totius Ecclesiae catbolicae digna est, si 
locus est, ut iuvetur ad suam plenam vitalitatem manifestandam potius quam 
impediatur confusione errorum eorum quoque bona fide in haeresi militantium. 

5. Tandem, si reapse locus non sit in schemate de Oecurmenismo ad habitu- 
dinem circa « denominationes » enucleandam, saltem, consulendo fimi pastorali 
Concilü, perutile vel necessarium erit includere criteria et normas circa illas in 
Directorio Oecumenico quod Secretariatus ad Christianorum Unitatem Fovendam 
elaborare et publicare intendit, iuxta desiderium plurimorum episcoporum. 

Conscii enim sumus quod verus Oecumenismus, rite promotus, innumera- 
bilia bona elargiet Ecclesiae in America Latina militanti. 


[Subscripserunt] Ex Venezuela: loseph Raphael Pulido M., arch. tit. Cyrrhen- 
sis; Ioannes Ioseph Bernal Ortiz, arch. Civitatis Bolivarensis; Ioseph Alí Lebrün, ep. 
Valentinus in Venezuela; Dominicus Roa Perez, ep. Maracaibensis; Feliciano Gon- 
záles, ep. Maracayensis; Aloisius Henriquez, ep. aux. Caracensis; Angelus Perez C., 
ep. Barcinonensis in Venezuela. Ex Aequatore: Cesar Antonio Mosquera, arz. Guaya- 
quil; Maximilianus Spiller, vic. ap. Napo; Nicanor C. Gavilanes, ob. Portoviejo; 
Victor Garaygordobil, prael. Los Rios; Luis Crespo Ch., ob. Loja; Alberto Zam- 
brano Palacios, praef. ap.; Manuel Gomez Frande; Emmanuel a Jesu Serrano Abad, 
arch. Conchensis; Paulus Mufioz Vega, ep. coad. Quitensis; Candido Rada S., ob. 
Guaranda; Benigno Chiriboga, ob. Latacunga; José Pintado, vic. ap. Méndez; Silvio 
Luis Haro Alvear, ob. Ibarra; Leonidas E. Proaífío, ob. Riobamba; Juan Campuzano, 
praef. ap. Galapagos. Ex Centro-America: Tomás A. Clavel M., arch. Panamensis; 
Hector Santos H., arch. Tegucigalpa; Nicolaus D'Antonio; Bernardino Mazzarella, 
Comayagua; Mario Casariego, arch. coad. Guatemala; José García Villas, ob. S. Pe- 
dro Sula; Carolus Borge C.; H. Lara M., ep. tit. Trajanopoli in Phrygia; Gennaro 
Artazcor, El Petén; Matthew Niedhammer, vic. ap. Bluefields; Laurentius M. 
Graziano, ep. aux. S, Annae El Salvador; Celestino M. Fernandez, ob. San Mar- 

cos; Luis Manresa Formosa, ep. Quezaltenango; Jesás Serrano, ep. tit. Hypse- 
lensis; A. Rivera D., ep. tit. Legiensis; Miguel Angel García A., ob. Jalapa; 
Raphael González Estrada, ep. tit. Matrega; Daniel E. Nufiez, ob. David; Roman 
Arrieta V., ob. Tilarán; Martin Legarra, prael. Bocas del Toro; Hugo Gerber- 
mann, prael| Huehuetenango; Arturo Quintanilla, ob. Kweiteh (Sinis); Grego- 
rius Espiga, vic. ap. Palavanensis (Philippin.; Angelus Almárcegui, sup. gen. 
ORSA; Florentinus Armas, prael. Chota (Perü); Ioseph Carranza Chévez, ep. 
S. Rosae de Copán; Constantino Luna, ep. Zacapa; José M. Carrizo V., ep. Citren- 
sis. Ex Colombia: Annibal Mufioz D., arz. N. Pamplona; Emilio de Brigard, 
arz. tit. Disti; Tulio Botero Salazar, arz. Medellín; Angel M. Ocampo Berrío, 
arz. Tunja; Pedro José Rivera Mejía, ob. Socorro y San Gil; Jorge A. Giraldo, 
ob. Pasto; Guillermo Escobar V., ob. Antioquia; Arturo Duque Villegas, arz. 
Manizales; José Pimiento, ob. Garzon Neiva; Placido Camilo Crous, vic. ap. 
Sidundoy; Vicente Roig y Villalba, vic. ap. Valledupar; Heriberto Correa Yepes, 
praef. ap. Mitu; Bernardo Arango, ob. Barranca Bermeja; Enrique Vallejo, praet. 
ap. Tierradentro; Jesás Coronado, praef. ap. Ariarí; Alonso Arteaga Yepes, ob. tit. 
Auzegera; José de J. Arango, praef. ap. Guapi; Pedro Grau y A., ob. tit. Pella; 
Buenaventura Jáuregui, ob. Zipaquirá; Alfonso Uribe, ob. aux. Cartagena; Gre- 
gorio Garavito, ob. aux. Villavicencio; Germán Villa Gaviria, ob. Barranquilla; 
Gerardo Valencia C., vic. ap. Totura; Augusto Trujillo Arango, ob. Jérico; R. Zam- 
brano Camader, ob. Facatativá; Pablo Correa León, ob. Cácuta; Eloy Tato, vic. ap. 
S. Jorge; Alfredo Rubio Diaz, ob. Sonsón; Raphael Sarmiento Peralta, ob. Ocaíía; 
Julio Franco Arango, ob. Duitama; Jesás Martinez Vargas, ob. Armenia; Bal. 
tasar Alvarez, ob. Pereira; José Joaquin Flores, ob. Ibagué; Eusebio Septimio 
Mari, vic. ap. Riohacha; Hector Rueda H., ob. Bucaramanga; Miguel Antonio 
Medina, ob. Montería; Francisco J. Bruls, ob. Villavicencio; Luis Frizar S., vic. ap. 
Tumaco; Gonzalez Arbelaez, arz.; Angelus Cuniberti, vic. ap. Florentiae; José Cal- 
derón, ep. Carthadensis. Ex Mexico: loseph card. Garibi, arch. Guadalajara; Octa- 
vianus Marquez, arch. Angelorum; Antonius Lopez Avifía, arch. Durango; Emma- 
nuel Lopez E., arch. Jalapa; Emmanuel Talamás Camandari, ep. Civitatis Juarezen- 
sis; Franc. Ferreira, ep. Texcocensis; J. Robles, ep. Tulancingo; Michael Darius Mi- 
randa, atch. prim. Mexicanus; Ioseph a V. D. Torres y Castafieda, ep. Civitatis Obre- 
gonensis; Aloisius Munive E., ep. Tlaxcala; Philippus a J. Cueto, ep. Tlalnepantla; 
Raphael Ayala, ep. Tehuacaniensis; Alfonsus Espino, arch. Monterrey; Ioannes 
Navarrete, arch. Hermosillo; Michael García, ep. Mazatlán; Fortinus Gomez, 
arch. Antequera; J. Guadelupe Padilla L., ob. Veracruz; Ignacio Arroyo, ep. 
Tux Pan; Carlos Quintero Arce, ep. Ciudad Valles, Aloisius M. Altamirano, 
arch. Morelia; José G. Anaya, ob. Zamora; Ernestus Corripio, ep. Tampicensis; 
Adalbertus, ep. Zacatecensis; Salvator Quezada, ep. Aguascalientes; Ludovicus 
Cabrera Cruz, ep. S. L. Potosiensis; J. G. Ayala, adm. ap.; Samuel Ruiz, ep. Chia- 
pasensis; Fernando Romo G., ep. Torreón; Victorino Alvarez Tena, ep. Apat- 
zingan; Aloisius Guizar B., ep. Saltillensis; Ignatius de Alba, ep. Colima; Em- 
manuel Romero, prael. Jesus Maria; Alonso Escalante, ep. tit. Soranus; Jesus 
Alba Palacios, ep. Tehuantepecensis; Arcturus Szymanski, adm. ap. S. Andreae 
de Tuxtla; Emmanuel Pifia Torres, ep. tit. Milevitanus; Anselmus Zarza, ep. 
Linares; Emmanuel M. del Campo, ep. Leonensis; Miguel Gonzáles, ob. Autlán; 
Juan Giordani, praef. ap. La Paz. Ex Cuba: José M. Dominguez, ob. Matanzas; 
Adolfo Rodriguez Herrera, ob. Camagüey; Fernando Azcárate A., ob. aux. La 

Habana; Manuel Rodriguez Rozas, ob. Pinar del Rio; Eduardo Boza Masvidal, 
ob. tit. Vinda. Ex Santo Domingo: Octavius Beras, arz. Santo Domingo. Ex Pz- 
raguay: Anibal Mena Porta, arz.; Anibal Maricevich F., ep. coad. Villarica; Ismael 
Rolón, prael. Caacupé; Angelus Muzzolón, vic. ap. Chaco Paraguayo; Sinforiano 
Lucas, vic. ap. Pilceomayo; Ramón Bogarín A., S. Juan Bautista de las Misiones; 
Julio Laschi Gonzalez, adm. ap. Concepción; Felipe Santiago Benitez, ob. aux. 
Asunción. Ex Brasilia: Jaime card. Cámara; Agnelo Rossi, arch. Rivi Nigri; 
Gerardus M. M. Penido, arch. Judiciforensis; Avelar Brandáo Vilela, arch. The- 
resinensis; José Gongalves da Costa; ep. tit. Rhodopolis; Joáo Batista da Mota e 
Albuquerque, arch. Vitoria; Benedito Zorzi, ep. Caxias; Salomáo Ferraz; Candi- 
dus Padin, aux. Rio de Janeiro; Alberto Ramós, arch. Belem; Antonio Fragoso, 
ep. Crateás; Adelmo Cavalcanti Machado, arch. Macció; Paulus, ep.; Aloisius Lor- 
scheider. ep. Angelopolitanus; Alfonso M. Ungarelli, prael. Pinheiro; José Nepote, 
prael. Roráima; José Vicente Tavora, arch. Aracajá; Daniel Tavares Baeta Neves, 
ep. Septemlacunensis; I. B. Przyklenk, ep. Ianuariensis; José Melhado Campos, ep. 
Lorena; Quirino A. Schmitz, ep. Teofillo Otoni; Chaves Orlando, arch. Cuiabá; 
Vicente Scherer, arch. Porto Alegre; Manuel Pereira da Costa, ep. Campina 
Grande; loannes J. da Mota e Albuquerque, arch. S. Luis do Maranháo; loan- 
nes de Sousa Lima, arch. Manáus; José de Almeida B. Pereira, ep. Guaxupé; 
Othon Motta, ep. Campanha; Honorato Piazera, ep. Nova Iguacgá; José Costa 
Campos, ep. Valenga; Tomás Vaqueto, ep. Sáo Joáo de DBóa Vista; Diego 
Parodi, prael. S. Antonio de Balsas; Joáo Rezende Costa; Vicente de Araüjo 
Matos; Oscar de Oliveira; Jaime Luis Coelho, ep. Maringaensis; loseph Ter- 
ceiro de Souza, ep. Penedo; José Dalvit, ep. Sáo Matéus; Archangelus Cer- 
qua, ep. tit. Olbia; Henrique G. Trindade; José Varani, ep. Jaboticabal; Au- 
gusto Carvalho, ep. Caruará; Caietanus Antonius Lima dos Santos, Ilheüs; La- 
dislaus, ep. Corumbá; Antonius Barbosa, ep. Campo Grande; Camillus Faresin, 
ep. tit. Bubasti; Candidus Bampi, aux. Caxias; Francis Zayek, aux. pro Maronitis; 
Manuel da Silveira d'Elboux, arch. Curitiba; Gabriel Bueno Couto, aux. Taubaté; 
David Picáo; Ioannes Marchesi, coad. Rio Nigro; Miguel D'Aversa, prael. Hu- 
maitá; Francisco, ep. Taubaté; Gregorio Warmeling, ep. Joinville; Joáo Hoffmann, 
ep. Frederico Westphalen; Ioseph A. Lopez de Castro Pinto, aux. Rio de Janeiro; 
José Adelmo Dantas, ep. Garanhuns; José Pedro, ep. Caetité; José Nicomedes 
Grossi, ep. Bom Jesás de Lapa; Tiago Ryan, prael. Santarém; Felipe Tiago Broers, 
ep. Caravelas; Adriano I. M. Veigle, prael. Borba; Raimundo Lui, ep. Paracatü; 
Benedetto Coscia, ep. Jataí; Cornelio Chizzini, prael. Tocantinopolis; Victor J. 
H. J. Tielbeek, prael. Formosa; Alb. Etges, ep. S. Cruz do Sul; José Alvares 
Mácua, prael. Lábrea; Florianus Loewenau, prael. Obidos; Joaquim de Lange, 
prael. Tefé; Vunibaldo Talleur, prael. Rondonopolis; Armando Cirio, ep. To- 
ledo; Mario Roberto Anglim, prael. Coarí; Bernardo Nolker, ep. Paranaguá; 
Franciscus Xavier, ep. Floresta; Stanislaus van Melis, prael. Sáo Luis de Montes 
Belos; Antonio Zattera, ep. Pelotas; Acacio Alves, ep. Palmares; Joào Gazza, 
prael. Abaeté de Tocantins; Antonio, ep. Petrolina; Walfrido T. Vieira, ep. tit. 
Laranda; Altivo Pachero Ribeiro, ep. Barra do Piraí, Edmundo Luis Kunz, ep. 
tit. Ptolemaide in Fenicia; Manuel Tavares de Araájo; ep. Caicó; Vicente Mar- 
chetti Zioni, ep. Bauru; Otavio, bispo Palmeiras dos Indios; Romeu Alberti, ep. 
tit. Belali; Pedro Paolo Koop, ep. Lins; José Alves Trindade, ep. Montes Claros; 
José Brandáo De Castro, ep. Propriá; Antonius Ferreira de Macedo; Anselmus 

Pietrulla, Tubaráo; Alfonso Niehues, ep. coad. Lajes; Ruy Serra, ep. Sáo Carlos; 
José de Aquino Pereira, ep. Presidente Prudente; Aniger F. M. Melillo, ep. Pira- 
cicaba; Franciscus Áustregesilo de Mesquita, ep. Afogados da Ingázeira; José M. 
Pires, ep. Arassuaí; Milton Corréa Pereira, aux. Belem; Giocondo M. Grotti, 
prael. Acre e Purus; Pedro Filipiak, ep. Jacarézinho; Geraldo de Proenga Sigaud, 
arch. Diamantina; Mario, arz. Paraíba; Manuel P. C. Cintra, ep. Petrópolis; José 
D'Angelo Neto, arz. Pouso Alegre; Alexandro Gongalves Amaral, arz. Uberaba; 
Zacarias Rolim; Belchior J. da Silva Neto, adm. ap. Luz; Eliseu M. Córoli, prael. 
Guama; Alonso Silveira de Mello, prael. Diamantino; José Thurler, coad. Soro- 
caba; Valdir Calheiros, aux. Rio de Janeiro; Ernesto de Paula, ep. tit. Geroce- 
sarea; Luis, ep. Cachoeiro de Itapemirim; Paolo Rolim Loureiro, ep. Mogi 
das Cruzes. Ex Portorico: Aloisius Aponte Martinez, ep. Poncensis. 


INDEX 


CONGREGATIONES GENERALES 


CONGREGATIO GENERALIS LXXXIII 


Secretarii generalis monitum 


Patrum orationes (de Ecclesia, cap. VIII): 
Card. Frings . 
Card. Alfrink . 
Exc. Castàn 


Secretarii generalis monitum 
Disceptatio: 


1. Schema decreti de pastorali episcoporum munere in Ecclesia. Prooemium 
(nn. 1-3). - Cap. I: De episcopis quoad universam Ecclesiam (nn. 4-10). - 
Cap. II: De episcopis quoad ecclesias peculiares seu dioeceses (nn. 11-33). - 
Cap. III: De episcopis in commune plurium ecclesiarum bonum coope- 
rantibus (nn. 34-42). - Notae. - Appendix: Relatio circa rationem qua 
schema elaboratum est . 


2. Index partium schematis decreti de pastorali episcoporum munere in Ec- 


clesia, quae in Concilio discutiendae proponuntur . 


3. Em.mi P. D. Pauli card. Marella, commissionis praesidis, introductio . 


4. Exc.mi P. D. Petri Veuillot, arch. tit. Constantiensis in Thracia, coad. 


Parisiensis, relatio 


5. Patrum orationes: 


Card. Richaud 


Exitus suffragationis circa integrum cap. II de Ecclesia . 
Card. Browne 
Exc. Carli 
Exc. Rupp Wr. do es nd 
Exc. Pildáin y Zapiáin . 
Exc. Fares : 
Exc. Melendro 
Exc. Corboy 
Exc. Drzecnik 
Exc. Foley 
Exc. Kaiser 
Exc. Lucey 
Exc. McEleney 


920 INDEX 


ANIMADVERSIONES SCRIPTO EXHIBITAE 
QuoAD CAP. VIII scugMATIS DE ECCLESIA 


Card. De Arriba y Castro... . . 4 2 s o oo oe or or o 
Card. Gongalves Cerejeira ... . 2 2 4 0 0 oo oe oS 4 e. 99 
Card. Spellman . . B. mm. Lo ua om doe 4L wel CE-ou, Wb.nmh de s Lb 
Exc. Aldegunde Dofteso. x. ue cA. Wow qae d dE. ode A ex doo b nO bU 
Exc. Anaya y Diez de Bonilla. . . . . . . . . . - - . . 102 
Exc. Batistelli —|. . . . . . . . . . e... e. . e. e. e. 3104 
Exc. Bianchi . . . . . . . . . . . . . . . e. . . . — 104 
Exc. Blecharczyk S-oxES ed hw-Xxa dt wk... En VE Cv- Ma 9 d» 204 
Exc DVRÜe-- &5. de 2x ox. rEL Ev GA. Abo 9f QD QUO e OERRERe ce CARD E ade 

Exc. Cazzaro "WEE l1 
Exc. Cecchi b. tq e cuh ede duo 4 uh ies CRM EE DES DER QEI AN DU 

Exe ule iu uL nh m.ow. ome edu Ab. ghe GA cw. 3 ad ou cogRs wow DhUÉ 
Exc. De Castro Mayer i.Usecme uweeNe cur cw Uhr cu dum om cR Ua 

Exc. Del Campo y de la Bárcena 

Exc. Dooley TNCNP 
Exc. Doumith -"———— dl 
PExcelDuDOIS* Sue "e desw cwb ORe so e CROSS ER V WAS XRCU UEe Xe ch xr E 
Exe. Hchevertia -RUiz. 4. zx o7. ow. we oc ooh X Xoom xoi. 115 
Exc. Fady E M EM: 
Exc. Forer —— T lcscsoaeMS.:..- 
ROV OIORHL. Lat -bocwa we s hu oem um E Cx Reuc cem uec. 9 
BxcHeuschet 2 n ou. 3] Wo» o£.» de 9 deck o o€m veo 14 
Exc. Klonowski 2... x dou. n0 € 4 owes m. kosmee Row n 135 
Exc Llois Ivortra . . . . . . . . ., . , , , , 5.4. i. 32 
Exc Malanezük .L o 6 49 o x. Lm vow x ol 0. . 138 
Exc. Melendtó ^ 2^ 2o RR odegkouox d oon n io XA Ut de wee diui 
Exc. Moro Briz . . . . . . , , . ux 141 
Exc. Niccolai Ko xu! x. Née ums xo ow AS UAE 0x 0E ER sdRe acis | 142 
Exc. Olazar Muruaaga . . . . ,. . y- uc we. c x M 143 
Exc. Oleomendy . . . . . . . , . "E jw Rub 145 
Exc Perantni /. . . . , , , . BEDS UE 

Exc. Pird.ey . . . . ,. ,. . GNE PSERZ IE. 
Exc. Pourchet . , , , SUM MEREGR RR RES 
Rev. Prou "EiQE | Eb one Geox Wel&- m x d. xecd$ owe 2 Ob50 
Ex bd e JEU .. 
Nune. zs JEMEN OMNI EE. 
Ex. Retoul | | 2 0— S DERONU et de cub ne WE Au. Mme d& Cue e t 54 
Rev. Reetz DDOMNMBEIAMIIITITJ. 
Exc. Rush  , 

Exc. Saboia Bandeira de Mello | 
Exc. Schoiswohl ' "X. ox 

Exc. Socche qd fv WE OE e Zu li xs t2 . : : . . 161 
Exc. Temifio Saiz GE XA 

Ex. Tomé ., , ,. . . IM AE CC EP 
Exc Torolo | | | | | SIE NL IM - 


INDEX 


Rev. Tschudy . 

Exc. Volk . 

Exc. Weber 

Exc. Wehr ; 

Exc. Willebrands 

Exc. Wojtyla 

Exc. Zazpe NT 

Plures Patres Conciliares $5 
Plures Patres Conciliares Argentinae . 
Nonnulli Patres Conciliares Brasiliae . 
Conferentia episcoporum Mexicanae provinciae 
Conferentia episcoporum Neerlandiae . 


CONGREGATIO GENERALIS LXXXIV 


Secretarii generalis monitum 


Exc.mi P. D. Francisci Franiéc, ep. Spalatensis et Makarskensis, relatio quae 
difficultates movet circa cap. III schematis de Ecclesia . 


Em.mi P. D. Francisci card. Kónig, arch. Vindobonensis, relatio de nn. 18-21 
cap. III schematis de Ecclesia . 


Exc.mi P. D. Petri Parente, arch. tit. Ptolemaidensis in Thebaide, relatio de 
nn. 22-27 cap. III schematis de Ecclesia . 


Exc.mi P. D. Aloisii E. Henriquez Jimenez, ep. tit. Lamdiensis, aux. Ca- 
racensis, relatio de nn. 28-29 cap. III schematis de Ecclesia . 


Kalendarium suffragationum cap. III schematis de Ecclesia . 


Patrum orationes (de pastorali episcoporum munere in Ecclesia): 
Card. Léger 
Card. Confalonieri 
Exc. Nuer 
Exc. Compagnone 


Exitus suffragationis I circa cap. III schematis de Ecclesia . 
Exc. Rossi 
Exc. Staverman 


Exitus suffragationis II circa cap. III schematis de Ecclesia . 


CONGREGATIO GENERALIS LXXXV 


Secretarii generalis monitum 
Exitus suffragationum III et IV circa cap. III schematis de Ecclesia . 


Patrum orationes (de pastorali episcoporum tunere in Ecclesia): 
Exc. Guyot 


235 
236 


251 


922 INDEX 


Exc. Renard 
Exc. Guilly 
Exc. Urtasun 


Exitus suffragationis V circa cap. III schematis de Ecclesia . 
Exc. Barrachina Estevan 


Exitus suffragationis VI circa cap. III schematis de Ecclesia . 
Exc. Guerry 


Exitus suffragationis VII circa cap. III schematis de Ecclesia . 
Exc. Sauvage 


Exitus suffragationis VIII circ cap. III schematis de Ecclesia . 
Exc. D'Souza Eugenius . 


Exitus suffragationis IX circa cap. III schematis de Ecclesia . 


Exc. Maziers 
Exc. Bednorz - 
Exc. Miranda y Gómez . 
Exc. Iriarte 


Exitus suffragationum X, XI, XII circa cap. III schematis de Ecclesia . 


Exc. Pluta "D 
Exc. Proafio Villalba . 
Exc. Ruiz Garcia 
Exc. Ziadé Hos x 
Exc. Lopes de Moura 
Exc. Gawlina 

Exc. Himmer 


Moderatoris monitum 


CONGREGATIO GENERALIS LXXXVI 


S. Andreae apostoli capitis expositio et veneratio . 
Em.mi P. D. Francisci Kónig, arch. Vindobonensis, allocutio . 
Secretarii generalis monitum 


Patrum orationes (de pastorali episcoporum munere in Ecclesia): 
Exc. Greco 
Exc. Moralejo . 


Secretarii generalis monitum 
Moderatoris monitum 


Disceptatio: 


1. Schema decreti de Oecumenismo. - Prooemium (n. 1). - Notae. - Cap. I: 
De catbolicis Oecumenismi principiis (nn. 2-4). - Notae. - Cap. II: De 


PAG. 
240 
241 
243 


245 
245 


249 
250 


251 
292 


254 
254 


256 


257 
259 
261 
262 


265 


266 
269 
271 
272 
274 
276 
279 


282 


285 
285 
287 


289 
294 


295 
295 


INDEX 


Oecumenismi exercitio (nn. 5-12). - Notae. - Cap. III: De ecclesiis et 
de communitatibus ecclesialibus a Sede SIS Romana seiunctis 
(nn. 13-24). - Notae . ; 
Declaratio prior: de libertate zeli os seu rt iure DeROPdE et communi- 
tatum ad libertatem in re religiosa (nn. 25-31). - Notae . : 
Declaratio altera: de Iudaeis et de non christianis (nn. 32- 34) . 
Appendix: Relatio circa rationem qua schema elaboratum est . 

Relatio super declarationem de libertate religiosa . 


. Exc.mi P. D. Aemilii Ioseph De Smedt, ep TRUE relatio super de- 


clarationem de libertate religiosa . 


Exitus suffragationis XIII circa cap. III schematis de Ecclesia . 


3. 


Patrum orationes (de libertate religiosa): 


Card. Ruffini 


Exitus suffragationis XIV circa cap. III schematis de Ecclesia . 


Card. Quiroga y Palacios 
Card. Léger à 


Exitus suffragationis XV circa cap. III schematis de Ecclesia . 


Card. Cushing 


Exitus suffragationis XVI circa cap. III schematis de Ecclesia . 


Card. Bueno y Montreal . 
Card. Meyer 3 


Card. Ritter 
Card. Silva Hendqdss 


Exitus suffragationum XVII et XVIII circa cap. III schematis de Ecclesia . 


Card. Ottaviani 
Exc. Cekada 


ÁNIMADVERSIONES SCRIPTO EXHIBITAE 
QUOAD SCHEMA DE PASTORALI EPISCOPORUM MUNERE IN ECCLESIA 


Card. Dópfner 

Card. McIntyre 
Card. Micara 

Card. Silva Henriquez 
Card. Spellman 


Exc. 
Exc. 
Exc. 
Exc. 
Exc. 
Exc. 
Exc. 


Alvim Pereira 
Argaya Goicoechea 
Attipetty 

Badré 

Barbero 
Blecharczyk 

Boudon 


923 


PAG. 


296 


317 
327 
330 
345 


348 
353 


354 


357 


357 
359 


361 
361 


363 
365 
366 
368 
369 


374 


375 
378 


924 


Rev 
Exc 
Exc 
Exc 
Exc 
Exc 
Exc 
Exc 
Exc 
Rev 
Exc 
Exc 
Exc 
Exc 
Exc 


Exc. 


Exc 


Exc. 


Exc 
Exc 


INDEX 


. Butler 
. Cecchi 
. Darmajuwana 
. Del. Rosario 
. Devoto 
. Dooley 
. Dupuy 
. Echeverria Ruiz 
. Fady 
. Fernandez 
. Forst 
. Gaddi E. WA des 
. Garaygordobil Bertrizbeitia 
. Garcia Ayala 
. Hengsbach 
Himmer . 
. fáger 
Jannucci . 
. Jenny 
. Kempf 


Exc. László 


Exc. 
Rev. 
Exc. 
Exc. 
Exc. 
Exc. 
Exc. 
Exc. 
Exc. 
Exc. 
Exc. 
Exc. 
Exc. 


Exc. 
Exc. 


Rev. 


Exc. 
Exc. 
Exc. 
Exc. 
Exc. 
Exc. 
Exc. 
Exc. 
Exc. 
Exc. 
Rev. 


Lazik , 
Mansfeld 
Margiotta 
McKeefry 

Mels 

Ménager 
Mocellini 
Nierman i 
O'Loughlin 
Pardini 

Perris 

Person 
PoboZny 
Przyklenk 
Quaremba 
Reetz 

Renard 

Rizzo 

Salmon 

Samoré . . , 
Sánchez Tinoco 
Santin ; 
Schoemaker . 
Sorrentino 
Tenhumberg 
Van Der Burgt , 
Van Hees 


PAG. 
398 
398 
399 
400 
401 
402 
402 
402 
404 
405 
407 
408 
408 
410 
410 
410 
A11 
412 
412 
414 
414 
417 
418 
419 
421 
422 
423 
425 
426 
421 
428 
428 
430 
431 
433 
435 
436 
438 
438 
439 
439 
440 
441 
442 
446 
449 
450 
451 


INDEX 


Exc. Wittler 

Exc. Zaffonato ; 
Quidam exc.mi Patres Conciliates Galliae . 
Conferentia episcoporum ex Congo . 
Conferentia episcoporum Paraquariae . 


CONGREGATIO GENERALIS LXXXVII 
Secretarii generalis monitum 


Patrum orationes (de libertate religiosa): 
Card. Kónig 
Card. Browne 
Exc. Parente 
Exc. Cantero (Goadtado 


Exitus suffragationis XIX circa cap. III schematis de Ecclesia . 
Exc. Abasolo y Lecue 


Exitus suffragationum XX-XXI circa cap. III schematis de Ecclesia . 
Exc. Nicodemo 


Exitus suffragationis XXII circa cap. III schematis de Ecclesia . 
Exc. López Ortiz . 
Exc. De Castro Mayer 
Exc. Canestri " 
Exc. Pohlschneider 
Exc. Lefebvre 


Exitus suffragationum XXIII-XXIV circa cap. III schematis de Ecclesia . 


Rev. Buckley 

Exc. Primeau 

Exc. Nierman 

Exc. Temifio Saiz 
Exc. Klepacz 

Exc. Dubois 
Exc. Granados Garcia 


CONGREGATIO GENERALIS LXXXVIII 


Secretarii generalis monitum 


Patrum orationes (de libertate religiosa): 
Card. Roberti 
Exc. Hurley 


Exc. Cibrián Eértández 
Exc. Melendro 


Exitus suffragationis XXV circa cap. III schematis de Ecclesia . 
Exc. Wojtyla 


508 


515 


515 
515 
518 
522 
530 
530 


926 INDEX 


Exitus suffragationis XXVI circa cap. III schematis de Ecclesia . 


Exc. Garrone . 

Exc. Nguyen-van Hien 
Exc. Alter 

Rev. Fernandez 

Exé,. Lucéy ^ x2. 
Exc. Carolus Colombo 


Exitus suffragationum XXVI-XXX circa cap. III schematis Ze Ecclesia . 
Moderatoris monitum 


Em.mi P. D. Augustini card. Bea relatio super declarationem 4e Iudaeis 
et de non-cbristianis 


CONGREGATIO GENERALIS LXXXIX 


Secretarii generalis monitum . 


Patrum orationes (de libertate religiosa): 


Exc. Heenan 
Exc. Ndungu 
Exc. Wright 


Moderatoríis monitum 
Exc. Zoa 


Exitus suffragationis XXXI circa cap. III schematis de Ecclesia . 


Patrum orationem (de Iudaeis et de non-cbristianis): 
Card. Liénart . 


Exitus suffragationis XXXII circa cap. III schematis de Ecclesia . 


Card. Tappouni 
Card. Frings 


Exitus suffragationum XXXIIL-XXXIV circa cap. III schematis de Ecclesia 


Card. Rufini 
Card. Lercaro 
Card. Léger 
Card. Cushing 
Card. Kónig 


Exitus suffragationum XXXV-XXXVI circa cap. III schematis de Ecclesia 


Card. Meyer 
Card. Ritter 
Exc. Jáger 
Exc. Pocock 
Exc. Nierman 
Exc. Daem 


PAG. 
232 
253 
535 
537 
2339 
23922 
534 


558 
558 


558 


567 


569 
572 
273 


576 
576 


579 


579 


581 


582 
582 


584 
585 
587 
590 
595 
594 


596 


596 
599 
600 
602 
605 
604 


INDEX 9277 


ÁNIMADVERSIONES SCRIPTO EXHIBITAE 
QUOAD SCHEMA DECLARATIONIS DE LIBERTATE RELIGIOSA 


Card. De Arriba y Castro .. . . . . . , eH 
Card. Gilroy . . X EE "gw M 611 
Card. Micarà . . . . . . . . , , , , i es 612 


Card. Spellman 
Exc. Alonso Mufioyerro- D qM PNE" 614 
Excropbel ^ aono Uk xl. Wo de fk XS 1E utm omo f o dl 
Exc. Afioveros Ataáün 


617 
Exc. Ariz Huarte 619 
Exc. Bettazzi 635 
Exc. Brzana ke 4. e) UAR. Mu MES edh* ves Xe hp ve E S E43 4. Ges 43234 
Exc. Bueno Couto . . . . . . . . . . . . . . . . . 635 
Exc. Carberty 1-710 
Exe CAPeE ou uon € vie e MES heocer OWT C» MED ACA skRCURO € x36 2039 
Exc. Castán Lacoma . . . . . . . . . . . . . . . . . 64 
bxc, Chirboga .o09 4004 ae o9 €. ce. mboc»e Wesce we cw 0046 
Exc, Clyde Young. 4... 9 9x. € 9 Xo wel X & € x c 091 
ExCSCOOBBW- xe we cm ur Gee ED Jp Xe JEIGURLUM EC A SUP END UR wo 2099 
Exc. Corso i.e cur fe IIS m Ve HE NS reperum e cue X ue MSbD 
Exc. Cuenco . eat. Qu. c Mmlau d JB Geox de edu) DA 
Exc. Del Campo y Lue bs Bárcena X ode uwe uw SED ORO de A COH oe oe 020 
Exc. De Provenchetes . . . . . . . 4. s. s s s s s s 666 
Exc. DrZzecnik : S eodem Ur zu ace UN exa euis Ne NÉ Picus rM. AO. 
Exc. D'Souza Eusenius "IC . 
Exc. Dupuy . . zu ve di cup. DA uh Me ei Hie di spo tEE M we DO DE 


Yxc Pungue s Pabancomcs Ra ue eren HM RTL CES M Wee 30 A ES RE 
Exc. Rlores MAU. eo. me À X xboucot ur ocÉ wow € d gk H-cm 090] 


Bod uu. xo -be robo ue EE dete geuk 3o: Secr dw. er PSP 
Exc. Garcia de Sierra y Mendez . . . . . « « « «: s: s s x 683 
Exc. Garcia Martinez .. . - xU deem dulii. we ue 4e nEI Go ub ow OB 
Exc. Garcia y Garcia de Castto "eu C". 
Exc. Garcia y Goldaraz |... 4 4 4 0 oo o or ot ot ot 688 
EcL lcclcclczkc2c2 689 
INEO dini PEL ÉL LLL LLLI 691 
Roe cro ' a wp. Xo Wed Ho Welt 8B OÉIOES EI AR. Ue Hoe om 3 691 
Exc. Guerra Campos... 4 4 so oor oe ot ot ot ot ot ot t 692 
Exc. Gárpide Beope |. . . 4 8 o o o ot ot o0 ot ot ot s 693 
Exc. Hannan IEEE T1lld. 695 
Exc. Hervás y Benet... 4 4 oo ot ot ot ot ot ot ot ot € 695 
Exc Jeluünb -e ose 4e ode dee de UE ook ql d roce, os Lx 
Pus KÍGnOWwskb ue ue de sm ode Welo4e dé UE cR GA Xena PL Xt tes us E 
-— — Ax llss24 Ls 
Exc Letuy noe 4p oe ut n e De d e poda Som e un 0 E ne 
Exc. Lopez Aviiíia MEI dc x. 
Exc. Lyons 2. 
Exc. Martenetz xs 


Exc. Muguerza 


928 


Exc. O'Boyle . 
Exc. Ocampo Berrio 
Exc. Okoye 


Exc. Ona de Echave . 


Exc. Philippe 


Exc. Pildáin y Zapiáin 


Exc. Pifia Torres 
Exc. Pont y Gol . 
Exc. Pourchet 
Rev. Prou : 
Exc. Roborecki 
Exc. Rossi 

Exc. Samoré 


Exc. Santin. . . . . 
Exc. Senna De Oliveira . 


Exc. Shehan 
Exc. Spanedda 
Exc. Spuelbeck 
Exc. Tracy 
Exc. Vairo 
Exc. Whealon 


Quidam episcopi Insulae 


I - ANIMADVERSIONES SCRIPTO EXHIBITAE 
QUOAD SCHEMA DE PASTORALI EPISCOPORUM MUNERE IN ECCLESIA 


Card. Richaud 

Card. Siri 

Rev. Alberione 

Exc. Amadouni 

Exc. Borromeo 

Exc. Brellinger 

Exc. Capozi 

Exc. Cavagna 

Exc. Colaco 

Exc. Crawford 

Exc. Cueto González 
Exc. De Provenchéres 
Exc. Franié 

Exc. Gawlina . 

Exc. Guerry 

Exc. Heenan 

Rev. Janssens . 


Rev. Lalande 


INDEX 


Madagascar 


APPENDIX 


Ante periodum III 


PAG. 
718 
120 
723 
7124 
126 
128 
7/29 
751 
733 
734 
73] 
738 
739 
740 
740 
741 
744 
745 
741 
748 
750 
750 


155 
756 
756 
75] 
7/58 
758 
759 
429 
760 
760 
761 
761 
762 
763 
764 
767 
767 
768 


INDEX 


Exc. Llopis Ivorra 

Exc. Mancini 

Beat. Meouchi 

Exc. Nuzzi 

Exc. Santin 

Exc. Sauvage 

Exc. Weber 

Exc. Wehr 

Exc. Zohrabian : 
Quidam Patres conciliares ex Ada Ciao: Orietital 
Episcopi regionis apostolicae occidentalis Galliae . 


II - ANIMADVERSIONES SCRIPTO EXHIBITAE 
QUOAD SCHEMA DE OECUMENISMO 


ante diem 21 maii 1964 


A - Quoad capp. I-III: 
Exc. Brizgys 
Exc. Cordeiro 
Exc. Evangelisti 
Conferentia episcoporum Àisicas Sentemirionalis 


B - Quoad cap. IV: 
Card. Gracias 
Card. Liénart 
Exc. Ammann 
Exc. Áncel 
Exc. Borge y Castrillo 
Exc. Brizgys . 
Exc. Colombo 
Exc. De Provenchéres . 
Rev. Gavazzi 
Exc. Gawlina 
Rev. Grotti 
Exc. Hakim . 
Exc. Hoffman 
Exc. László 
Exc. Lokuang 
Exc. Melendro 
Exc. Newman 
Exc. Nuer 
Exc. Plumey 
Exc. Rabban 
Exc. Scandar 
Exc. Sfair 
Exc. Staverman . . 
Exc. Van Melckebeke 
Exc. Zak . 


181 
181 
182 
183 


783 
184 
185 
196 
788 
789 
189 
791 
195 
194 
195 
796 
191 
798 
199 
199 
800 
800 
801 
802 
805 
805 
806 
808 
808 


930 INDEX 


C - Quoad cap. V: 
Card. Gracias 
Card. Ruffini 
Card. Spellman . 
Exc. Alter 
Exc. Brizgys 
Rev. Buckley 
Exc. Chang Tso-Huan . 
Exc. Cibrián Fernandez 
Exc. D'Avack . 
Exc. De Provenchéres . 
Exc. Franié T 
Exc. García y García de Castro ; 
Exc. Gárpide Beope 
Exc. Hervás y Benet 
Exc. Lefebvre 
Exc. Melendro . 
Exc. Pildáin y Zapiáin . 
Exc. Parente : 
Exc. Pocock : 
Exc. Pohlschneider 
Exc. Vairo 
Exc. Wojtyla 
Exc. Zak . ; ; 
Quidam exc.mi Patres condiliates 


Conferentia episcoporum Africae Septenitonalis : 


Conferentia episcoporum Helvetiae . 


III - ANIMADVERSIONES SCRIPTO EXHIBITAE 
QUOAD SCHEMA DE OECUMENISMO 


post diem 21 maii, ante diem 13 sept. 1964 


In genere: 


Card. Tatsuo Doi 
Card. Siri 


Exc. 
Exc. 
Exc. 


Exc. 
Exc. 
Exc. 
Exc. 


Rev. 


Exc. 
Exc. 
Rev. 


Beat. 


Amadouni . 
Bertoli 

Brellinger 

Carli S 
De Provenchéres . 
Faveri 

Franic 

Fernandez 
Howard 

Jáger 

Janssens 


Meouchi 


850 
850 
851 
852 
852 
853 
858 
859 
859 
862 
865 
866 
867 
867 


INDEX 931 


PAG. 
Exc Philppe 4 c3 9 ooxX:oc9. X X cx» X. cy». 09 c ds. 0540 
Exc. Poncet "Mc 
Exc. Vélez Martínez . . SUmo0XN uk. d o» 
Quidam Patres conciliares A bicge Certa: Ontentalis ^ aude carm UDAA 
Conferentia episcoporum Columbiae .. . . . . . . . . . 875 
Episcopi regionis apostolicae occidentalis Galliae . . . . . . . 876 
Patres conciliares Linguae Germanicae et Scandiae .. . . . . . . 876 


B - De Iudaeis et de non-christianis: 
Exc. Borromeo. . . . . . . . . . . . . s. s. 5. 5. .— 87] 


bxc Carl n.o koe 0€ cR ow. 0E ocn sk 0x 9^ Ue p Cw 2948 
Exc. Fernandes Angelus . . . . . . . . . . . . . . 878 
Beat. Meuchi . . . . . . . . . . . . . . . . . 879 
Exc Shehafiio un. X-ox- wo tmc. o AL 9 Oxo Sad om ee us 90 
C - De libertate religiosa: 
Card, Richaud. 5 2 o 0 2 o 9 xo 4009 0 ow ce 9 0 x. 0991 
ome c MMC --————. 
Exc. De Provenchéres . . . . . . . . . . . . . . . 882 
Exc. Dubois Uu rcr o mecirixa ap "5-rrsr.lu. det nme Rn We b SEM DD 
Exc. Fernandes Angelus . . . . . . . . . . . . . . 886 
Exc. Poncet ju Ee 2e ux HR o (edel e. 9 Wpad "cH "RQ XODU 
Rew.Salvinb-u OC» OD.xe X08 0$ 040-3 de COO Oo 3^ x. c& 0999 
Exc. Trapani  . . n? 2.45 ue 2. E. E ues XR uio DE 
Conferentia Sbiscoponim Colusibide "MM. 
IV - ANIMADVERSIONES SCRIPTO EXHIBITAE 
QUOAD SCHEMA DE OECUMENISMO CAP. I-III 
post diem 14 septembris 1964 
Card. GIROYy- 2... 2X d$ ock.C&e xk dE E node RM cde MR Suo 9e 996 
Catd. Micaba- v olus n9 De.ecA mec 4X l9 OEC 4& Go. X 1xve me 3. ox O90 
Card Spellsat.: 2 4o ele ws ikR^ WD» Re ooxLe* X co9 XW wo x ox 2998 
Exc. Alvim Pereira . . . . . . . . . . . « .« . . . . 898 
Exc. Arrieta Villllobos . . . . . . . . . . . . .- . . . 898 
Exc. Balaguer We EDS: d de cR dC uA do A dou du ^ he e HA vp ON» 
Exc. Baraniak ^ LA. LE Gh LMRO e. "UM (xs Uwe vA ue CE. cub ue. d XS» Wl 
Exc. Beck . . x uda xm uum oum, oim. tcu Er epo. LAM 
Exc. Del Campo y ide li: Bárcena Cer Me Serum WE- up Do QU Sec we 2e Mes SUO 


Exc. Forst 2- X. me te. Wee ew Xe mh AA OP S Ho macktew. E de obe DUO 
OEC MERNQCTEQQ QM D 1 IT 
Exc. Muioz Duque . . . . . . 2 ls s os or or oe s S s 907 
Exc. Ne£é ue x5 4 xo oe oX 09 8s 03e ES (9 X) eo uo oo we o 0909 


Exc. Przyklenk . . V o. wocklcEM NM GA CL UNS GE) XP US ee «lU 
Exc. Scapinelli Di Déruigüo.. s d. v we Ww. SSOUA d co o€ugX. € Am. ld 
Exc. Tenhumberg . . . . . 4 4 4 s oe oe or or on on n s. 915 


Plures Patres conciliates . . . . . . . . . . « -« . . . . 914 


